
Johdanto 


Marcus Tullius Cicero syntyi 3. tammikuuta 106 eKr. Arpinumissa (nyk. 
Arpino), Roomasta kaakkoon sijaitsevassa maaseutukaupungissa. Perheeseen 
kuuluivat Marcuksen lisäksi isä Marcus, äiti Helvia sekä Marcuksen nuorempi 
veli Ouintus, ja se oli varakasta ritarisäätyä, jolla oli hyvät kontaktit 
Roomaan. Ciceron ollessa noin kymmenvuotias isä hankki asunnon Rooman 
hyvämaineisesta kaupunginosasta, ja perheen pojat saivat Roomassa parhaan 
mahdollisen koulutuksen aikansa parhaiden opettajien johdolla retoriikassa, 
oikeustieteessä ja filosofiassa. Plutarkhoksen mukaan Cicero jätti koulussa 
varjoonsa muut ylempisäätyiset toverinsa. 

Noin seitsemäntoistavuotiaana Cicero palveli lyhyen aikaa Rooman 
armeijassa niin sanotussa liittolaissodassa. Cicero eli Rooman historian 
kenties myrskyisimmät vaiheet: liittolaissodan jälkeen seurasi Sullan ja 
Mariuksen joukkojen välinen sisällissota, jonka lopputuloksena oli Sullan 
voitto ja vastustajien teurastaminen — verilöyly, joka hakee vertaistaan 
Rooman historiassa. Säälimättömyydestään huolimatta Sulla oli monille 
tasavallan pelastaja. Cicerokaan ei vaikuta tunteneen voimakkaita sympatioita 
Mariuksen kannattajia kohtaan, ja hän aloitti julkisen toimintansa asianajajana 
vasta Sullan voiton jälkeen. Läpimurtonsa puolustusasianajajana ja puhujana 
hän teki vuonna 80 puolustaessaan muuatta Rosciusta, jota eräs Sullan 
suosikki ja vapautettu orja syytti isänmurhasta. Tämä Ciceron puhe Pro 
Roscio Amerino on säilynyt. Cicero oli nyt haluttu puolustusasianajaja. 

Todennäköisesti vuonna 79 Cicero solmi avioliiton vauraan Terentian 
kanssa. He saivat kaksi lasta: melko pian avioliiton solmimisen jälkeen syntyi 
tytär Tullia ja vuonna 65 poika Marcus. Samana vuonna, 24-vuotiaana Cicero 
lähti yhdessä veljensä Ouintuksen kanssa kolmeksi vuodeksi Kreikkaan ja 
Vähään-Aasiaan opiskelemaan retoriikkaa ja filosofiaa kreikkalaisten 
opettajien johdolla. Syyt lähtöön jäävät arvailun varaan, mutta osasyynä 
saattoi olla Ciceron heikentynyt terveydentila. Palattuaan vuonna 77 Cicero 
ajoi monia huomattavia oikeusjuttuja luoden sitä kautta suojelijoiden ja 
kannattajien verkoston, jota hän käytti hyväkseen politiikassa. Nousukkaalle 
(homo novus) tämä oli käytännössä ainoa keino päästä valtion korkeimpiin 
virkoihin. Cicero etenikin virkauralla (cursus honorum) aikataulun 


mukaisesti: vuonna 75 hän toimi kvestorina Sisiliassa, ediilinä hän oli vuonna 
69 ja preetorina 66, ja vuonna 63 hän pääsi konsuliksi varhaisimmassa 
sallitussa iässä (suo anno). 

Ciceron konsulikausi ei olisi ollut ikimuistoinen ilman Catilinan salaliittoa, 
jonka tarkoituksena oli vallankaappaus. Cicero piti senaatissa neljä kuuluisaa 
syytöspuhetta Catilinaa vastaan. Lopulta salaliittolaiset tuomittiin kuolemaan. 
Palkintona salaliiton paljastamisesta Cicero sai arvonimen pater patriae 
(isänmaan isä). Cicero oli nyt poliittisen uransa huipulla. 

Monet kuitenkin kyseenalaistivat Ciceron toimien laillisuuden salaliiton 
kukistamisessa. Yksi heistä oli Ciceron verivihollinen Publius Clodius 
Pulcher, joka kansatribuunina sai ajetuksi läpi Ciceroa vastaan suunnatun 
taannehtivan lain. Sen mukaan henkilö, joka oli tuominnut kuolemaan 
Rooman kansalaisia ilman asianmukaista oikeudenkäyntiä, oli karkotettava. 
Ystävien suosituksesta Cicero lähti maanpakoon vuonna 58. Cicero jopa 
hautoi itsemurhaa näiden tapahtumien johdosta, mutta hänen paras ystävänsä 
Atticus sai hänet toisiin aatoksiin. Vuonna 57 hänet kuitenkin kutsuttiin 
takaisin Roomaan, ja hän alkoi tavoitella menettämäänsä omaisuutta sekä 
poliittista valtaa. Vuonna 60 oli solmittu kolmen miehen liitto, niin sanottu 
triumviraatti, jonka muodostivat Caesar, Pompeius ja Crassus, ja Cicero oli 
pakotettu tukemaan sitä. Cicero jäi pois politiikasta ja antautui asianajotyöhön 
ja kirjoittamiseen. 

Triumviraatti alkoi kuitenkin natista liitoksistaan, kun Pompeiuksen ja 
Caesarin välit kiristyivät. Vuonna 51 Cicero joutui lähtemään prokonsuliksi 
Kilikiaan. Cicero hoiti vuoden mittaisen virkakautensa menestyksekkäästi, ja 
hänen sotilaansa huusivat hänet imperaattoriksi (imperator). Roomassa 
tilanne oli kiristynyt äärimmilleen. Cicero yritti kaikin voimin saada aikaan 
rauhan, mutta Caesar joukkoineen ylitti Rubiconin 11. tammikuuta 49. 
Viikkoa myöhemmin Pompeius, konsulit ja Cicero monien muiden mukana 
pakenivat Roomasta. 

Cicero pohti kuumeisesti, kumman puolelle asettua, mutta jälkikäteen 
katsottuna valitsi väärin. Caesar voitti Pompeiuksen joukot Farsaloksen 
taistelussa vuonna 48. Pompeius pakeni Egyptiin, jossa hänet murhattiin. 
Cicero sai Caesarilta armahduksen ja kutsun takaisin Italiaan, mutta hän jäi 
Brundisiumiin huonokuntoisena ja tuskastuneena. Hänen mieltään kaihersi 
paitsi poliittinen tilanne myös katkera riita veljensä ja veljenpoikansa kanssa, 
jotka olivat yhä Kreikassa. 

Vuonna 47 Cicero saapui viimein Roomaan. Julius Caesar oli käytännössä 


yksinvaltias, ja Ciceron ihailema tasavalta oli mennyttä. Politiikassa hänelle ei 
ollut enää sijaa, ja yksityiselämässä monet siteet olivat katkenneet. Hän oli 
edelleen lämpimissä väleissä parhaan ystävänsä Atticuksen kanssa ja oli 
päässyt jonkinlaiseen sopuun Ouintus-veljen kanssa. Ciceron ja Terentian 
välit sen sijaan olivat viilenneet osittain kenties siksi, että Cicero luuli 
vaimonsa huijanneen häntä raha-asioissa. Yli kolmekymmentä vuotta kestänyt 
avioliitto päättyi eroon vuonna 46. Cicero meni pian uusiin naimisiin, mutta 
tämä liitto kariutui muutamassa kuukaudessa. Vuoden 45 alussa Ciceron tytär 
Tullia kuoli muutaman kuukauden kuluttua synnytyksestä, mikä oli Cicerolle 
henkilökohtaisesti kenties kaikkein raskain isku. 

Näihin poliittisiin epäonnistumisiin ja henkilökohtaisiin menetyksiin Cicero 
haki lohtua kirjoittamisesta ja filosofiasta. Vuodet 46—44 olivat kirjallisesti 
äärimmäisen tuotteliasta aikaa, ja hän kirjoitti lukuisia, pääasiassa filosofisia 
teoksia. 

Caesarin murhan (44 eKr.) jälkeen Cicero joutui huonoihin väleihin Marcus 
Antoniuksen kanssa. Hän pyrki lähentymään Octavianusta, joka oli julistettu 
testamentissa Caesarin perilliseksi, ja kirjoitti Antoniusta vastaan neljätoista 
puhetta. Tämä osoittautui kohtalokkaaksi virheeksi. Octavianus ja Antonius 
sopivat riitansa ja liittoutuivat Lepiduksen kanssa muodostaen toisen 
triumviraatin. Sopimuksen nojalla suoritettiin proskriptio, jossa Cicero 
julistettiin henkipatoksi ja määrättiin surmattavaksi. Antoniuksen sotilaat 
surmasivat hänet lähellä Formiaeta 7. joulukuuta vuonna 43. 


KIRJEET 


Ciceron kirjekokoelmien lisäksi meille ei ole säilynyt oikeastaan muuta 
roomalaista kirjeaineistoa Rooman myöhäistasavallan ajalta eikä myöskään 
sitä edeltävältä ajalta. 

Ciceron säilyneet kirjeet ovat merkittävä historiallinen lähdeaineisto. 
Kirjeissään Cicero silminnäkijänä ja tapahtumista osallisena välittää 
yksityiskohtaista tietoa Rooman tasavallan ajan loppuvaiheista, toisinaan 
päivä päivältä. Kirjeiden kautta voidaan tarkastella tasavallan ajan Rooman 
eliitin elämää sosiaalihistoriallisesta näkökulmasta. Kirjeet taustoittavat 
poliittisia tapahtumia ja auttavat ymmärtämään Ciceron henkilökohtaisia 
ratkaisuja sekä valottavat julkaistujen teosten syntyprosesseja. Kirjeiden 
ansiosta Cicero tunnetaan antiikin henkilöistä parhaiten, koska ne sisältävät 
paljon tietoa Ciceron yksityiselämästä ja persoonasta. 

Kirjeet ovat sitäkin arvokkaampi lähdemateriaali, koska suurin osa 
säilyneistä kirjeistä oli tarkoitettu vain vastaanottajan nähtäväksi. Toki ne 
kertovat asioista vain Ciceron totuuden. Ciceron suhtautuminen ja 
tuntemukset saattavat olla etusijalla itse tapahtumien kulkuun nähden. Cicero 
kirjoittaa Atticukselle 22. marraskuuta 57: ”Olen varma, että haluat tietää, 
mitä täällä tapahtuu, ja että haluat tietää sen minulta. Ei niin, että siitä, mikä 
tapahtuu kaikkien nähden, olisi suurempi varmuus, jos siitä kirjoitan minä 
kuin jos siitä kirjoittaisivat tai kertoisivat muut, vaan toivoisin sinun näkevän 
minun kirjeestäni, millä mielin otan sen, mitä nyt meneillään ja mitkä tällä 
hetkellä ovat ajatukseni ja mikä olotilani ylipäätään.” (Att. 4,3.) Ciceron 
kirjeillä kuten kirjeillä yleensäkin on myös monia muita tarkoitusperiä kuin 
tiedon välittäminen tai tapahtuminen kuvaileminen, kuten esimerkiksi suosion 
tavoittelu, lohduttaminen, ystävyyden vaaliminen, vihamiesten lepyttäminen 
tai vastaanottajan suostuttelu. 

Ciceron kirjeet ovat siis ensimmäinen antiikista säilynyt todellisuudessa 
lähetetyistä kirjeistä koostuva kirjejäämistö. Kirjeet ovat säilyneet 
käsikirjoitustradition välityksellä neljässä kokoelmassa: 


e (Epistulae) ad Atticum (Kirjeitä Atticukselle), 16 kirjaa, vuosilta 68—44 
eKr. 

e (Epistulae) ad familiares (Kirjeitä ystäville), 16 kirjaa, vuosilta 62—43 
eKr. 

e (Epistulae) ad Quintum fratrem (Kirjeitä Ouintus-veljelle), kolme kirjaa 
vuosilta 59—54 eKr. 

e (Epistulae) ad Brutum (Kirjeitä Brutukselle), vuodelta 43 eKr. 


Arviot kirjeiden lukumäärästä vaihtelevat. Tämä johtuu ensiksikin siitä, että 
käsikirjoituksissa alun perin kaksi tai useampikin kirjettä on sulautunut 
yhdeksi, ja nykyediittorit jakavat tällaiset yhteensulautuneet kirjeet eri 
kirjeiksi.' Kirjeiden lukumäärän laskeminen on siis kaikkea muuta kuin 
yksinkertaista. Peter Whiten tuoreehkojen laskelmien mukaan (mukaan lukien 
liitteenä olevat ja upotetut eli toisten kirjeiden sisällä olevat kirjeet) kirjeitä 
olisi kokonaisuudessaan 946 kappaletta.? Niistä 836 kirjettä olisi Ciceron 
kirjoittamia, 89 olisi muiden henkilöiden Cicerolle osoittamia, ja 21 kirjeessä 
Cicero ei ole lähettäjänä eikä vastaanottajana (näistä viimeksi mainituista 
valtaosa lienee alun perin ollut liitekirjeitä).? 

Säilyneet kirjeet ovat peräisin Ciceron elämän kolmelta viimeiseltä 
vuosikymmeneltä ja valtaosa 50—40-luvuilta. Kirjeitä on ollut huomattavasti 

enemmän, ja joidenkin arvioiden mukaan vain murto-osa kirjeistä on säilynyt. 
Cicero muun muassa mainitsee eräässä kirjeessään (Att. 7,1,8) lähettäneensä 
kaikille noin kuudellesadalle senaattorille (kahta lukuun ottamatta) kirjeen, 
joka koski hänen supplicatiotaan (kiitosjuhla, joka yleensä johti suurempaan 
kunnianosoitukseen, triumfiin), mutta säilyneessä kokoelmassa näistä on 
mukana vain kolme. 

Ciceron kirjekokoelmat julkaistiin jo antiikissa. Yleinen näkemys on, että 
Ciceron vapautettu orja ja kirjuri Tiro toimitti kokoelmat Ad familiares, Ad 
Ouintum ja Ad Brutum julkaisukuntoon. Nämä kirjeet julkaistiin (4d 
familiares -kokoelma mahdollisesti osissa) jo Augustuksen aikana. 4d 
Atticum -kokoelman kirjeet olivat julkisessa levityksessä kenties vasta 60- 
luvulla jKr. Ei tiedetä, millä kriteereillä kirjeet on valittu kokoelmiin. Kirjeitä 
on järjestetty kronologisesti, temaattisesti ja vastaanottajan perusteella. 
Esimerkiksi Atticus-kirjeet ovat käytännöllisesti katsoen aikajärjestyksessä, 
kun taas Ad familiares -kokoelmasta suuri osa on järjestetty vastaanottajan 
mukaan. Esimerkiksi XIV kirja käsittää kirjeet vaimolle ja perheelle ja XVI 
kirja sisältää kirjeitä Tirolle. Ad familiares -kirjeiden ediittori näyttää olleen 
kiinnostunut kirjeistä, joiden vastaanottajat olivat merkittävässä poliittisessa 
asemassa. Kirjeiden toimittajalla tai toimittajilla onkin luultavasti ollut 
erilaisia tarkoitusperiä kokoelmaa järjestäessään. Esimerkiksi se, että Ad 
familiares -kokoelman XIII kirja sisältää pelkästään suosituskirjeitä, viittaa 
siihen, että sitä voitiin käyttää opetuksellisiin tarkoituksiin. Joidenkin 
tutkijoiden mukaan toimittaja huolellisesti kokosi ja järjesti nämä kirjeet. 
Toisaalta on mahdollista, että kirjekokoelmat saivat lopullisen asunsa 
vähemmän systemaattisen toimitustyön tuloksena. 

Ciceron kirjeet ovat historiallisen henkilön todellisuudessa lähettämiä 
kirjeitä ja edustavat Rooman myöhäistasavallan kirjallisesti sivistyneen eliitin 
kirjeenvaihtoa. Kirjeiden skaala on laaja: toisessa päässä on yksityisiä, 
epämuodollisia, pikaisesti väsättyjä lappusia ja toisessa ääripäässä taas erittäin 
muodollisia, retorisesti tyyliteltyjä, julkisiksi tarkoitettuja esseitä. Cicerolla 
itsellään olikin tarkoitus julkaista kirjeitään. Heinäkuussa 44 hän kirjoittaa 
Atticukselle: 


Kirjeistäni ei ole mitään kokoelmaa, mutta Tirolla on noin 
seltsemänkymmentä, ja joitakin pitää saada sinulta. Ne minun täytyy 
katsoa läpi ja korjata, vasta sitten ne julkaistaan. (Att. 16,5,5.) 


Suunnitelma ei kuitenkaan koskaan toteutunut. Läheisille ystäville, erityisesti 

Atticukselle, lähetetyissä kirjeissä on paljon puhekielisyyksiä, sanontoja, 
sananparsia ja huudahduksia. Sanasto on värikästä ja vivahteikasta. 
Laajemmalle lukijakunnalle tarkoitetut kirjeet ovat hiottuja ja rakenteeltaan 
monisäikeisiä sekä sanastoltaan neutraalimpia. 

Täydellisimmillään kirje muodostui viidestä osasta: otsakkeesta, 
tervehdyksestä, itse kirjeestä, lopputervehdyksestä ja päivämäärästä. 

Kirjeisiin aina kuuluvassa otsakkeessa mainittiin kirjeen lähettäjä ja 
vastaanottaja. Mitä useampi nimi, sen muodollisempi kirje. Titteleiden 
lisääminen nimien yhteyteen korosti muodollisuutta entisestään. Yhden nimen 
käyttö otsakkeessa oli epämuodollista. Cicero käyttää pelkkää sukunimeään 
Tullius vaimolle ja perheelle sekä vapautetulle orjalleen Tirolle lähetetyissä 
kirjeissä. Atticukselle kirjoittaessaan hän käyttää pelkkää lisänimeään 
(Cicero). Etunimeään Marcus hän käyttää vain kirjeissään veljelleen 
Quintukselle. Lisäksi Cicero korostaa läheisyyttä omistusmuodon (suae, 
”rakkaalle”) tai muiden hellittelymuotojen käytöllä (dulcissimo, 
”suloisimmalle”). Otsake siis kertoi paljon lähettäjän ja vastaanottajan 
keskinäisestä suhteesta sekä kirjoittajan suhtautumisesta vastaanottajaan. 

Kirjeiden aiheet ovat moninaisia. Ne käsittelevät muun muassa politiikkaa, 
oikeustoimia, perheasioita, liiketoimia, talonrakennus- ja kirjoitusprojekteja, 
taidehankintoja ja terveyttä. Kirjeen hyveinä pidettiin yleisesti selkeyttä ja 
kohtuullista pituutta. Toisinaan Cicero kuitenkin halusi kirjoittaa ja myös 
saada pitkiä kirjeitä. Cicerolle usein myös pääasia oli, että kirjeenvaihto 
jatkui, oli asiaa tai ei, kuten hän nasevasti sanoo Atticukselle (Att. 1,12,4): 
”Jos sinulla ei ole mitään asiaa, kirjoita mitä sylki suuhun tuo.” 

Ciceron aikaan alkutervehdys si vales, bene est (tai benest), ego valeo 
(sananmukaisesti ”jos voit hyvin, se on hyvä; minä voin hyvin”) oli jo niin 
vakiintunut, että se usein lyhennettiin s.v.b.(e.)e.v. Alkutervehdys kuitenkin 
esiintyy Cicerolla harvaan, ja esimerkiksi Atticus-kirjeissä se ei esiinny 
kertaakaan. Kirjeen lopussa voitiin kehottaa pitämään huolta terveydestä: cura 
ut valeas, ”pidä huoli terveydestäsi/itsestäsi”, tai vale, ”voi hyvin/hyvästi”. 
Näihin fraaseihin, joita voitiin muunnella eri tavoin (esim. fac valeas), sisältyi 
Ciceron aikaan ainakin jossain määrin kirjaimellista merkitystä. 
Lopputervehdystä kuten päiväystäkään ei esiinny kirjeissä mitenkään 
säännöllisesti. 


KIRJEEN TIE 


Tällä kertaa käytän kunnon kynää, hyvää mustesekoitusta ja hiottua 
papyrusta, koska kirjeesi mukaan sait hädin tuskin selvää 
viimeisimmästä kirjeestäni (O.fr. 2,15). 


Kirjeet samoin kuin kirjat kirjoitettiin tyypillisesti papyrukselle (charta) 
ruokokynällä (calamus) käyttäen mustetta (atramentum). Papyrus oli 
arvokasta materiaalia, ja jopa ylimystöllä oli ainakin tilapäisesti pulaa siitä 
(Att. 5,4,4; Fam. 7,18,2). Pikaiset, lyhyiden matkojen päähän menevät kirjeet 
voitiin raapustaa metallipuikolla (stylus) vahataululle (codicillus). Yleensä 
kirjeet saneltiin kirjureille, mutta lähimmille ystävilleen Cicero kirjoittaa 
kirjeensä omakätisesti. Tämä oli ominaista läheisten ystävien välisessä 
kirjeenvaihdossa, sillä mikäli jostain syystä Cicero käyttää kirjuria, hän joka 
kerta erikseen mainitsee syyn tähän. Valmis papyruskirje rullattiin käärölle, 
nimi kirjoitettiin sen päälle, rulla sidottiin langalla ja solmun kohdalle 
laitettiin henkilökohtainen vahasinetti. Sinetti toimi varmuustekijänä: rikottu 
sinetti herätti epäilyksen kirjesalaisuuden rikkomisesta. 

Ciceron aikana ei ollut olemassa mitään virallista postitusjärjestelmää, joten 
kirjoittajan vastuulle jäi myös kirjeen kuljetuksen järjestäminen. Kirjeitä 
lähetettiin muun muassa sotilashenkilöstön ja veronkantajien välityksellä. 
Ciceron kaltaisilla varakkailla yksityishenkilöillä oli käytössään lisäksi omia 
kuriireja (tabellarii), jotka olivat orjia tai vapautettuja orjia. Jos etäisyys oli 
lyhyt, kirje tuli perille muutamassa päivässä, mutta pidempien matkojen 
päähän kirjeiden toimitusaika vaihteli suurestikin esimerkiksi sääoloista, 
reitistä ja kulkuyhteyksistä riippuen. Cicero kertoo, että Atticuksen kirje kulki 
Roomasta Aasian (nyk. Vähän-Aasian) Kybistraan 46 päivässä, ja Cicero 
kehui vauhtia nopeaksi. Kirjeet eivät välttämättä tulleet siinä järjestyksessä 
kuin ne oli kirjoitettu. Lisäksi eri aikoina lähetetyt kirjeet saattoivat tulla 
samalla kertaa yhdessä pinkassa. 

Kirjeen toimittamiseen liittyi monia epävarmuustekijöitä: kirjeitä saatettiin 
esimerkiksi kaapata matkalta, tai kirje saattoi muutenkin päätyä vääriin käsiin 
tai mennä piloille vaikkapa sateen takia, sillä papyrus oli hyvin haurasta 
materiaalia. Minimoidakseen näitä riskejä Cicero esimerkiksi yritti löytää 
luotettavia kuriireja, lähetti saman kirjeen kahden eri kuriirin välityksellä 
kahta eri reittiä ja antoi välittää osan viestistä suullisesti. Tätä keinoa voitiin 
käyttää myös viestin luottamuksellisuuden varjelemiseksi. Muita viestin 
salaamiskeinoja olivat muun muassa koodikielen, salanimien ja kreikan kielen 
käyttö. 


Ciceron kirjeissä esiintyy paljon kreikkaa verrattuna Ciceron muihin 
julkaistuihin teoksiin. Kirjeet osoittavat, että Cicero hallitsi kreikan sujuvasti. 
Plutarkhos mainitsee tunteneensa Ciceron myös täysin kreikankielisiä kirjeitä. 
Kreikkaa esiintyy eniten Atticukselle, Ouintukselle ja Tirolle lähetetyissä 
kirjeissä. Muissa sitä on niukasti näihin verrattuna. Kreikka olikin Rooman 
koulutetulle yläluokalle yksityiselämän kieli, jota käytettiin erityisesti 
läheisten ystävien kesken, vapaamuotoisemmassa kirjeenvaihdossa. Kreikkaa 
ei käytetty virallisissa poliittisissa yhteyksissä eikä yleensä lohdutus- ja 
suosituskirjeissä. 

Ciceron aikana Rooman ylimystön piirissä tunnettiin laajaa kiinnostusta 
Kreikkaan ja kreikkalaiseen kulttuuriin. Kreikka nähtiin sekä esikuvana että 
kilpailijana. Toisaalta kreikan kieltä ja kreikkalaisia kohtaan tunnettiin 
ennakkoluuloja. Rooman yläluokkien suhtautuminen kreikkaan vaihteli, 
eivätkä yläluokkiin kuuluvat olleet sosiaalisesti eivätkä koulutuksellisesti yksi 
yhtenäinen ryhmä. Kirjeenvaihtotovereiden yhtenäinen koulutuksellinen 
tausta ja läheinen ystävyys ei automaattisesti johtanut kreikan käyttämiseen 
kirjeenvaihdossa. Keskeinen vaikuttava tekijä näyttää olevan kirjeen 
lähettäjän ja vastaanottajan suhde sekä vastaanottajan rooli ja asenne. 
Esimerkiksi Atticuksen ja Ciceron välillä kreikka on luonteva strategia, jolla 
osoittaa yhteenkuuluvuutta näiden kahden filhelleenin välillä, kun taas 
Trebatiuksen ja Ciceron välillä samaan tarkoitukseen sopii paremmin 
oikeudellinen jargon. 

Kreikan käytöllä kirjeissä on monia funktioita. Kuten edellä on todettu, 
sillä voitiin osoittaa yhteenkuuluvuutta vastaanottajan kanssa. Lisäksi sen 
avulla korostettiin oppineisuutta ja sivistyneisyyttä ja saatettiin vähän 
leveilläkin. Kreikkaa käytettiin myös salakielenä. Kreikan käyttöön vaikutti 
myös puheenaihe, sillä esimerkiksi lääketieteen ja filosofian kieli oli tuohon 
aikaan kreikka. 


KIRJEIDEN PERINTÖ 


Ciceron ystävä Cornelius Nepos kertoo n. 35 eKr. kirjoittamassaan Atticus- 
elämäkerrassa, kuinka Atticus antoi hänen nähdä Ciceron Atticukselle 
kirjoittamia kirjeitä ja miten hän piti niitä historiallisesti arvokkaina: 


Aivan erityisesti arvosti häntä [Atticusta] kyllä Cicero, vieläpä siinä 
määrin, ettei Ouintus-velikään ollut hänelle Atticusta rakkaampi tai 


läheisempi. Tästä ovat osoituksena paitsi ne julkaistut teokset, joissa 
Cicero mainitsee hänestä, myös yksitoista nidosta Atticukselle lähetettyjä 
kirjeitä, Ciceron konsulikaudesta tämän viimeisiin aikoihin asti; niiden 
lukija ei juuri paremmin voisi toivoa saavansa seurata yhtäjaksoisesti 
noiden aikojen historiaa. Niissä on näet niin seikkaperäisesti esitetty 
vallassaolijoiden puoluepyrkimykset, johtavien miesten viat ja poliittisen 
tilanteen muutokset, että mikään kohta ei jää epäselväksi. Helposti 
voisikin uskoa moisen tarkkasilmäisyyden olevan näkijänomaista; Cicero 
ei näet ilmoittanut edeltä käsin vain sellaisia seikkoja, jotka tapahtuivat 
hänen elinaikanaan, vaan kuin ennustaja konsanaan hän on lausunut 
tulevaksi sellaistakin, mikä parhaillaan käy toteen.* 


Nepos siis näki kirjeiden historiallisen arvon jo ennen niiden julkaisemista. 
Ilmestymisestään lähtien Ciceron kirjeillä on kuitenkin ollut suunnaton 
vaikutus myös eurooppalaiseen kirjeenkirjoitustraditioon. Senecan (4 eKr.-65 
jKr.) ja Pliniuksen (63—113) kirjeet ovat velkaa Ciceron kirjeille. Seneca 
suhtautui kylläkin kriittisesti Ciceron tapaan kirjoittaa kirjeitä, mutta etenkin 
Atticus-kirjeet toimivat inspiraationa osoittaen hänelle tämän lajityypin 
mahdollisuudet. Erityisesti ihailtiin kirjeiden tyyliä. Keisari Marcus 
Aureliuksen opettaja Fronto (s. n. 100 jKr.) totesi, ettei ole mitään parempaa 
kuin Ciceron kirjeet. Symmachus (n. 345—402) mainitsee (Ep. 1,31) 
kirjeenvaihtotoverinsa kirjeen olevan ”voideltu tulliaanisella hunajalla” 
(oblita Tulliano melle). Hieronymus (347—420) kehuu kirjeenvaihtotoverinsa 
tyyliä toteamalla, että ”sinä lähes muistutat Tulliusta kirjetyylissäsi” (Ep. 
85,1). Mainintoja kirjeistä löytyy lukuisilta kirjoittajilta ensimmäiseltä 
vuosisadalta 600-luvulle saakka, mikä osoittaa, että tuona aikana kirjeet 
säilyivät julkisessa levityksessä. 

Keskiaikana kirjeet vaipuivat lähes unohduksiin. Vain yksittäiset oppineet 
olivat niistä ylipäätään tietoisia ja kiinnostuneita, tosin jotkut sitäkin 
enemmän. Servatus Lupus (n. 805-862) tunsi ja jäljitti kirjeiden 
käsikirjoituksia ja oli kiinnostunut kirjeiden tekstimuodosta. Vastaavanlaista 
kiinnostusta tavataan seuraavan kerran vasta humanistioppineiden piirissä 
1300—1400-luvulla. 

Vuonna 1345 Francesco Petrarca löysi Veronan tuomiokapitulin kirjastosta 
Ciceron Atticukselle sekä Brutukselle ja veljelleen Ouintukselle kirjoittamien 
kirjeiden käsikirjoitukset. Petrarcan pettymykseksi kirjeissä Cicero 
paljastuukin häilyväksi poliitikoksi eikä Petrarcan kaipaamaksi viisaaksi 


filosofiksi. Petrarca kirjoitti kirjeen Cicerolle, jossa moitti tätä siitä, että 
vaikka Cicero oli filosofian valon kantaja, se ei valaissut häntä itseään. 
Toisessa Cicerolle kirjoittamassaan kirjeessä Petrarca osoitti jo ymmärtävänsä 
Ciceron inhimillisiä heikkouksia. Atticus-kirjeet innoittivat Petrarcaa 
kirjoittamaan kirjeitä muillekin antiikin auktoreille. 

Kun Petrarcan tekemän löydön lisäksi Pasguino Capelli vuonna 1392 sai 
käsiinsä Ciceron ystävilleen (ad familiares) lähettämien kirjeiden 
käsikirjoituksen ja teetti siitä kopion Coluccio Salutatille, alkoi Ciceron 
kirjeiden uusi elämä. Varhaisissa humanisteissa syttyi palava kiinnostus sekä 
noiden kirjeiden sisältöä että tyyliä kohtaan. Kirjeitä alettiin kirjoittaa Ciceron 
mallin mukaan. Kirjeenkirjoitus saavutti suuren suosion, ja siitä tuli osa 
kouluopetusta. Kirjeissä korostuu aiempaa enemmän kirjoittajan oma 
persoona sekä henkilökohtaiset kokemukset ja tunteet. Innostus synnytti myös 
kirjeenkirjoitusoppaita. Kuuluisin on = renessanssihumanisti Erasmus 
Rotterdamilaisen laatima De conscribendis epistolis (1522). Ensimmäisen 
Suomessa painetun kirjeenkirjoitusoppaan Epistolarum conscribendarum 
forma et ratio (1689) julkaisi Daniel Achrelius. Keskiaikaista kirjeteoriaa (ars 
dictaminis) ei kuitenkaan unohdettu, vaan sen oppeja pidettiin hyödyllisinä 
varsinkin julkisissa kirjeissä. Uuden ajan alun kirjeenkirjoitus onkin jatkoa 
antiikista periytyvälle — kirjeenkirjoitustraditiolle. = Kirjeenkirjoitus oli 
olennainen taito, kuten Raija Sarasti-Wilenius toteaa: 


Kyky kirjoittaa kirjeitä oli välttämätön perustaito Turun akatemian 
opiskelijoille heidän varhaisista opinnoistaan alkaen. Kirjeillä oli 
merkittävä rooli uran ja sosiaalisten verkostojen rakentamisessa.” 


Teoksessaan Muutamia mietteitä kasvatuksesta (1693) brittifilosofi John 
Locke (1632—1704) pitää kirjeenkirjoitusta herrasmiehen olennaisena taitona, 
jonka parhaana mallina toimivat Ciceron kirjeet. 

Renessanssiajan kirjailija-filosofi Michel de Montaigne (1533—1592) oli 
kiinnostunut kirjeistä ennen kaikkea Ciceron persoonan takia. Esseessään 
”Kirjoista” hän kirjoittaa: 


Luen mielelläni kirjeitä Atticukselle, enkä vain siksi, että ne sisältävät 
runsaasti tietoa sen ajan historiasta ja tapahtumista vaan enemmänkin 
tutustuakseni niiden kautta Ciceron henkilökohtaisiin ominaisuuksiin.... 
Mitä tulee Ciceroon, yhdyn yleiseen mielipiteeseen, että oppineisuutta 
lukuun ottamatta hänen sielussaan ei ollut mitään etevää; hän oli kunnon 

kansalainen ja luonteeltaan hyväntahtoinen, mikä on tavallista hänen 
kaltaisilleen lihaville ja lupsakoille miehille; mutta rehellisesti sanoen 
hänessä oli aimo annos pehmeyttä ja kunnianhimoista turhamaisuutta.? 


Reformaattori Martti Luther (1483-1546) esittää Pöytäpuheissaan 
näkemyksen, että Ciceron kirjeitä on mahdotonta ymmärtää, ellei ole toiminut 
kahtakymmentä vuotta jossakin merkittävässä valtion virassa. Tämäkin kertoo 
kirjeiden poliittisen sisällön runsaudesta ja siitä, miten vaikea on käsittää tätä 
sisältöä tuntematta Rooman tasavallan aikaista poliittista järjestelmää. 

Rooman tasavallan viimeisistä vaiheista ja valtiojärjestelmästä olivat 
erityisen kiinnostuneita Yhdysvaltojen perustajaisät. Cicero oli yksi heidän 
sankareistaan, ja hänen ajatuksensa vaikuttivat heihin paljon. John Adamsin 
(1735-1826) ja Thomas Jeffersonin (1743—1826) kirjeenvaihdosta käy ilmi, 
että Ciceron kirjeitä luettiin poliittisen sisällön vuoksi, mutta myös niiden 
tyyli oli ihastelun ja jäljittelyn kohde. Ciceron kirjeisiin he olivat tutustuneet 
jo koulussa. Ciceron kirjeet olivat koulujen keskeistä opetusmateriaalia myös 
Ruotsi-Suomessa 1500- ja 1600-luvulla. Niitä jäljiteltiin opintojen eri 
vaiheissa, ja niistä laadittiin valikoimia opetuskäyttöön. Ciceron kirjeet 
säilyvät koulujen opetusohjelmassa 1800-luvulle saakka. 

Ciceron kirjeet ovat yhä elävää kirjallisuutta, joka puhuttelee 
nykylukijaakin. Värikkäät tapahtumat, Ciceron terävä ja taitava kynä sekä 
laaja sosiaalinen verkosto takaavat, että kirjeet vaihtelevat suuresti 
tunnelmaltaan, sävyltään ja tyyliltään eivätkä jätä lukijaa kylmäksi. Kirjeissä 
togan alta paljastuu ihminen. Poliitikko Ciceron itsekehu haisee vielä yli 
kahdentuhannen vuoden takaakin. Maanpaossa perhettään ikävöivä isä 
hellyttää riipaisevilla vuodatuksillaan. Kilikian maaherrakauden kirjeistä 
paistaa läpi lähinnä tylsistyminen. Kriiseissä, kuten maanpaon aikana tai 
kansalaissodan pyörteissä, Cicero nähdään stressaantuneena, pessimistisenä, 
jopa itsetuhoisia ajatuksia hautovana ihmisparkana. Parhaimmillaan hän on 
sivistynyt ja hilpeän hauska seuramies. 


SUOMENNOKSESTA 


Ciceron kirjeiden suomennosten ensimmäisen osa käsittää kirjeet vuosilta 68— 
48, ja siinä on 401 kirjettä. Kirjeet on asetettu kronologiseen järjestykseen 
niin pitkälle kuin se on mahdollista. Monien kirjeiden kohdalla ajoitus on 
epävarma, ja joidenkin kohdalla se puuttuu kokonaan. Jos kirjeen ajoitus tai 

lähetyspaikka on epävarma, olen merkinnyt sen asteriskilla (*). Liitteenä 
olevien kirjeiden kohdalla olen poikennut kronologisesta järjestyksestä ja 
noudattanut David Roy Shackleton Baileyn edition numerointitapaa. 

Suomennos perustuu Shackleton Baileyn edition uusimpaan versioon, ja 
myös Shackleton Baileyn kirjeisiin laatima kommentaari on ollut 
korvaamaton apu suomennostyössä. Kun tekstissä on aukko tai tekstimuoto 
on niin turmeltunut, ettei sitä ole mahdollista järkevästi tulkita, kohta on 
merkitty hakasulkeilla ja kolmella pisteellä [...]. Muita epävarmoja kohtia ei 
ole osoitettu erikseen. Kirjeiden luonteen takia Ciceron ajatusta ei aina ole 
helppo seurata ja ymmärtää. Tämä johtuu muun muassa kielen elliptisyydestä 
ja siitä, että ajatus hyppelehtii hetkessä asiasta toiseen. Kirjeenvaihtotoverit 
ymmärsivät pienestäkin vihjauksesta, mitä toinen tarkoitti — kirjeet tosin 
paljastavat, ettei Cicerokaan aina ymmärtänyt Atticuksen kaikkia kryptisiä 
viittauksia (ks. Att. 7,13a) — mutta reilun kahden tuhannen vuoden päästä 
ulkopuolisen silmin tämä ei ole yhtä helppoa. Loppuviitteissä on selityksiä 
sisällön valaisemiseksi. 

Kaikkia kirjeissä esiintyviä kreikankielisiä sanoja ja lauseita ei ole erikseen 
merkitty loppuviitteisiin liiallisen viiteviidakon välttämiseksi ja luettavuuden 
parantamiseksi. Ciceron käyttämästä kreikasta kiinnostunut lukija voi 
halutessaan turvautua esimerkiksi edellä mainittuun Shackleton Baileyn 
editioon. Etenkin pidempiä kreikankielisiä tekstikohtia on kuitenkin säilytetty 
viitteisiin, jotta lukija saisi jonkinlaisen käsityksen siitä, millä tavalla Cicero 
kreikkaa käyttää. 

Cicerolla esiintyvien harvinaisten (etenkin orjien ja vapautettujen orjien) 
nimien tapauksessa suomalaisen kirjoitusasun valinta ei ole aivan 
yksinkertainen asia. Vaikka usein selvästi näkyy, että nimi on 
kreikkalaisperäinen, silti joskus tuntuu sopivammalta noudattaa Ciceron 
käyttämää latinalaista muotoa. Esimerkiksi Atticuksen vapautetun orjan 
Dionysiuksen nimi kirjoitettaisiin yleensä suomeksi (kreikan mukaisesti) 
Dionysios, mutta tällöin hänen koko nimensä Marcus Pomponius Dionysios 
vaikuttaisi oudolta hybridiltä. Toisaalta meillä on vakiintunut muoto Kyyros 
(Persian kuningas), mutta Cicerolla sen rinnalla esiintyy Kyyros-niminen 
arkkitehti. Kun jälkimmäisestä käytetään latinalaista muotoa Cyrus, lukijan on 
helpompi erottaa nämä henkilöt toisistaan.” 


TARINAN HENKILÖT 

Ciceron perhepiiri 


TERENTIA. Ciceron vaimo, joka oli varakas ja mahdollisesti ylimyssukua. 
Hänellä oli sisarpuoli, Vestan neitsyt, joka kuului Fabiusten patriisisukuun. 
Ciceron ja Terentian avioliitto ilmeisesti toimi hyvin Ciceron maanpaosta 
paluuseen saakka, jolloin heidän välinsä kiristyivät. Erimielisyydet 
ilmeisesti liittyivät raha-asioihin. Vuonna 46 heille tuli ero. Terentian 
oletetaan eläneen 103-vuotiaaksi. 

TULLIA. Ciceron tytär, joka syntyi luultavasti vuonna 76 tai 75. Hän oli 
Cicerolle erityisen rakas, ja hänen kuolemansa vuonna 45 oli Cicerolle 
suunnaton järkytys. Tullia oli kolme kertaa naimisissa. Ensimmäinen 
aviomies (vuonna 62) oli Gaius Calpurnius Piso, joka oli kvestori vuonna 
58 mutta kuoli vuonna 57 ennen Ciceron paluuta maapaosta. Kirjeiden 
perusteella hän oli ihannevävy ja uskollinen huonoinakin aikoina. Toinen 
aviomies oli Furius Crassipes (vuonna 55). He erosivat muutaman vuoden 
jälkeen tuntemattomasta syystä. Kolmas aviomies oli Publius Cornelius 
Dolabella (vuonna 50), joka oli Caesarin kannattaja. Vuonna 46 tuli ero, 
mutta Cicero oli hyvissä väleissä hänen kanssaan, kunnes Dolabella 
liittoutui Antoniuksen kanssa. Dolabella teki itsemurhan vuonna 42 
välttääkseen joutumasta Cassiuksen käsiin. Vuonna 45 Tullia synnytti 
pojan, joka eli vain muutaman kuukauden. Poika sai nimekseen Lentulus 
Dolabellan adoptionimen mukaan. 

CICERO NUOREMPI. Ciceron poika, joka syntyi vuonna 65. Tuotti isälleen 
pettymyksen, koska halusi mieluummin johtaa ratsuväkijoukkoja kuin 
perehtyä filosofiaan. Vältti proskription, koska oli sinä aikana Kreikassa. 
Myöhemmin Octavianus teki hänestä konsulin vuonna 30. Niitti 
kyseenalaista mainetta Rooman kovimpana ryyppääjänä. 

OUINTUS. Ciceron veli, joka oli pari vuotta Ciceroa nuorempi. Nousi 
virkauralla preetoriksi saakka ja oli prokonsulina Aasiassa 61—59. Palveli 
Caesarin sotajoukoissa Galliassa 54 mutta Ciceron tavoin oli Pompeiuksen 
puolella kansalaissodassa. Farsaloksen taistelun jälkeen Caesar armahti 
hänet, mutta hänet surmattiin proskriptioissa vuonna 43. Veljesten suhteet 
olivat hyvin läheiset vuoteen 48 saakka, mutta sen jälkeen heidän välilleen 
tuli riitaa, joka näennäisestä sovinnosta huolimatta kesti loppuun saakka. 
Kirjeissä isoveli Marcus, vanhempana ja kokeneempana, usein yrittää 
hienotunteisesti opastaa pikkuveljeään. Ouintus ilmeisesti oli hyvin 
äkkipikainen luonne. 

PomPONIA. Ouintuksen vaimo ja Atticuksen sisar. Ouintuksen ja Pomponian 
avioliitto solmittiin vuoden 70 tienoilla ja päättyi eroon vuonna 45. 
Pomponia oli useita vuosia Ouintusta vanhempi ja Ciceron antaman 
todistuksen mukaan melkoinen äkäpussi. Ciceron kirjeissä käsitellään 
paljon Ouintuksen ja Pomponian avio-ongelmia. 

OUINTUS NUOREMPI. Ouintuksen poika, joka syntyi n. 67. Hieman epävakaa 
luonne. Vanhempien riitaisuus ei varmasti voinut olla vaikuttamatta häneen. 
Isänsä poissa ollessa enonsa ja myös setänsä huolehtivat hänen 
kasvatuksestaan. Aiheutti harmaita hiuksia Cicerolle, koska yritti saada 
setänsä huonoon valoon Caesarin silmissä. Kuoli isänsä ja setänsä tavoin 
proskriptioissa. 

PUBLILIA. Ciceron toinen vaimo. Erottuaan Terentiasta Cicero meni pian 
(vuonna 46) naimisiin Publilian kanssa. Avioliitto kesti vain muutaman 
kuukauden. 

ATTICUS, Trrus. Pomponius Atticus, Ciceron paras ja läheisin ystävä. Syntyi 
vuonna 110. Oli Ciceron tavoin ritarisäätyinen, mutta hänen sukunsa oli 
Roomasta. Ciceron ja Atticuksen ystävyys alkoi jo koulussa. Isänsä kuoltua 
86 tai vähän sen jälkeen Atticus asettui asumaan Ateenaan ja teki vain 
visiittejä Roomaan. Hänen kotinsa oli Ateenassa noin kaksikymmentä 
vuotta, ja hän rakasti kaikkea kreikkalaista, ja niinpä hän sai lisänimen 
Atticus, ”attikalainen”. Vuonna 65 hän palasi pysyvästi Roomaan mutta 
kävi usein huvilallaan Epeiroksessa, Buthrotumissa, joka sijaitsi vastapäätä 
Korkyran (nyk. Korfu) saarta. Kun Atticus oli siellä tai Cicero omilla 
huviloillaan tai ulkomailla, he pitivät yhteyttä kirjeitse. Atticus oli hyvin 
varakas ja sivistynyt. Hän oli kiinnostunut epikurolaisuudesta. Ciceron ja 
Atticuksen ystävyys kesti läpi koko elämän, ja Atticus auttoi Ciceroa monin 
tavoin: hoiti liiketoimia, = hankki taideaarteita = sekä toimi 
kustannustoimittajana ja kustantajana kommentoiden ja levittäen Ciceron 
hengentuotteita. Epikurolaisen ajattelun mukaisesti Atticus pysyi syrjässä 
politiikasta mutta vaikutti taustalla ja tuki Ciceroa muun muassa rahallisesti 
sekä antamalla neuvoja ja välittämällä poliittisia uutisia silloin, kun Cicero 
ei ollut Roomassa. Koska hän pysytteli poissa politiikasta eikä asettunut 
konflikteissa kenenkään puolelle, hän myös vältti Ciceroiden veljesten 
kohtalon proskriptioissa. Cornelius Nepos laati Atticuksesta elämäkerran, 
jossa Nepoksella ei ole hänestä poikkipuolista sanaa sanottavanaan. 

Tro, Marcus Turus. Ciceron orja ja kirjuri sekä, kuten Ciceron hänelle 
lähettämistä kirjeistä käy ilmi, ystävä. Cicero vapautti Tiron orjan asemasta 

vuonna 53. Tiro eli hyvin vanhaksi ja omisti Ciceron kuoleman jälkeen 
elämänsä Ciceron muiston ja teosten vaalimiseen. Häntä pidetään yleisesti 
kirjeiden —ediittorina. Lisäksi hän kirjoitti muun muassa Ciceron 
elämäkerran, jota ei ole säilynyt. Keskiajalla käytössä ollut 
pikakirjoitustekniikka tunnettiin nimellä ”Tiron pikakirjoitus” (notae 
Tironianae). 


Ciceron ystäviä ja kirjeenvaihtotovereita 


ACILIUS CANINUS, MARCUS. Caesarin alipäällikkö. Sisilian prokonsuli 46—45. 

AEMILIUS LeEPIDUS, Marcus. Konsuli 46. Caesarin kannattaja. Seurasi 
Caesaria pontifex maximuksena. Gallia Narbonensiksen käskynhaltija. 
Vuonna 43 perustetun triumviraatin jäsen. Konsuli uudestaan vuonna 42, 
Afrikan käskynhaltija 40-36. Octavianus pakotti hänet vetäytymään 
julkisesta elämästä. 

AEMILIUS PAULLUS, Lucius. Edellisen vanhempi veli. Konsuli vuonna 50. 
Luultavasti ei ollut Pompeiuksen eikä Caesarin puolella sisällissodassa. 
Pakeni proskriptiota ja kuoli Miletoksessa. 

ALLIENUS, AULUS. Ciceron ystävä ja Ouintuksen legaatti vuonna 59. Preetori 
vuonna 49. Tuki Caesaria. Sisilian prokonsuli 48—46. Treboniuksen legaatti 
ja Dolabellan legaatti 44—43. 

AMPIUS BALBUS, Titus. Preetori vuonna 59. Quintus Ciceron seuraaja Aasian 
käskynhaltijana vuonna 58. Sai myöhemmin siirron Kilikiaan. 
Pompeiuksen liittolainen. Caesarin = kannattajat kutsuivat häntä 
”kansalaissodan pasuunaksi” (tuba belli civilis) syystä, jota ei tiedetä. 
Cicero luultavasti hankki hänelle luvan palata maanpaosta Italiaan vuonna 
46. 

ANCHARIUS, QUINTUS. Tribuuni vuonna 59, jolloin asettui Caesaria vastaan. 
Preetori vuonna 56. Lucius Pison seuraaja Makedonian käskynhaltijana 
vuonna 55. 

ANTONIUS, GAIUS. Ciceron konsulikollega vuonna 63, jolla epäiltiin olevan 
yhteyksiä Catilinan kanssa. Makedonian käskynhaltija 62—60; hän riisti 
provinssia. Palattuaan Rooman tuomittiin maanpakoon. Censor vuonna 42. 
Marcus Antonius oli hänen veljenpoikansa. 

ANTONIUS, Marcus. Caesarin kvestori vuonna 52 ja Caesarin joukkojen 
komentaja sisällissodassa. Tribuuni 49. Konsulina Caesarin kanssa vuonna 
44. Yksi triumvireistä vuonna 43. Riitauduttuaan Octavianuksen kanssa ja 

hävittyään tälle Aktionin taistelussa vuonna 31 teki itsemurhan. 

APPULEIUS. Aasian prokvestori vuonna 46. 

ASINIUS POLLIO, GAIUS. Preetori vuonna 45, konsuli 44. Sotilas, puhuja, 
historiankirjoittaja. Antoniuksen kannattaja, kuoli vuonna 5 jKr. 

CAECILIUS METELLUS CELER, OUINTUS. Preetori vuonna 63, jolloin toimi 
yhdessä Ciceron kanssa Catilinaa vastaan. Alppien tämänpuoleisen Gallian 
käskynhaltija vuonna 62, konsuli vuonna 60. Hänen vaimonsa oli kuuluisa 
Clodia (Catulluksen runojen Lesbia), jonka veli oli Ciceron verivihollinen 
Publius Clodius. 

CAECILIUS METELLUS Nepos, OUINTUS. Edellisen nuorempi veli. 
Kansantribuunina vuonna 62 hyökkäsi Ciceroa vastaan ja pidätettiin 
virastaan. Konsuli vuonna 57. 

CAECINA, AULUS. Cicero puolusti hänen isäänsä puolustuspuheessaan Pro 
Caecina. Ylhäistä etruskisukua. Huomattava puhuja, joka kirjoitti muun 
muassa teoksen salamoista ennustamisesta. 

CAELIUS RuFus, Marcus. Syntyi n. vuonna 88. Cicero oli hänen 
patronuksensa ja puolusti häntä oikeudessa vuonna 56. Ciceron puhe Pro 
Caelio on säilynyt. Aikansa johtavia puhujia. Kansantribuuni vuonna 52, 
kuruulinen ediili vuonna 50. Aluksi vastusti Caesaria mutta käänsi 
kelkkansa juuri ennen sisällissodan puhkeamista. Preetori vuonna 48. Tässä 
virassa puolusti velallisia, mikä synnytti kansannousun Caesaria vastaan. 
Syntyneissä mellakoissa Caelius sai surmansa. 

CAESIUS, PUBLIUS. Fi tunneta tarkemmin. Caesiukset olivat merkittävässä 
asemassa Arpinumissa. 

Cassius LONGINUS, GAIUS. Crassuksen kuoleman jälkeen 53 oli 
prokvestorina Syyrian johdossa. Puolusti onnistuneesti parthialaisten 
hyökkäystä vastaan vuonna 51. Kansantribuuni vuonna 49, Pompeiuksen 
puolella. Caesar armahti hänet, ja hänestä tuli preetori vuonna 44. Yksi 
Caesarin murhan pääarkkitehdeistä. Sai surmansa Filippoin taistelussa 
vuonna 42. Oli naimisissa Brutuksen sisarpuolen Junia Tertian kanssa. 

CASSIUS PARMENSIS, GAIUS. Kvestori vuonna 43. Velleius Paterculuksen 
mukaan hän oli yksi Caesarin murhaajista ja kuoli heistä viimeisimpänä 
(sai surmansa Ateenassa Aktionin taistelun jälkeen). Kirjoitti muun muassa 
elegioita. 

CLAUDIUS MARCELLUS, GAIUS. Preetori vuonna 80 ja Sisilian käskynhaltija. 
Auguri, joka myös kirjoitti augurioppia käsittelevän kirjan. 

CLAUDIUS MARCELLUS, Galus. Edellisen poika. Konsuli vuonna 50, jolloin 

vastusti Caesaria, mutta oli puolueeton sisällissodassa. Oli naimisissa 
Caesarin sisaren tyttärentyttären Octavian kanssa. 

CLAUDIUS MARCELLUS, Gaius. Edellisen serkku. Konsuli vuonna 49. 
Pompeiuksen laivaston komentaja vuonna 48. Kuoli ilmeisesti ennen 
Farsaloksen taistelua. 

CLAUDIUS MARCELLUS, Marcus. Edellisen vanhempi veli. Konsuli vuonna 
51. Caesarin vankkumaton vastustaja. Sisällissodassa Pompeiuksen 
joukoissa mutta vetäytyi Farsaloksen taistelun jälkeen Mytileneen. Sai 
Caesarilta virallisen armahduksen. Cicero piti tämän johdosta Marcelluksen 
puolesta kiitospuheen Pro Marcello. Hänen ystävänsä murhasi hänet, kun 
hän oli matkalla Italiaan. Arvostettu puhuja 

CLAUDIUS PULCHER, APPIUS. Publius Clodiuksen veli. Suhtautui Ciceroon 
vihamielisesti vuonna 57, mutta myöhemmin he sopivat välinsä. Konsuli 
vuonna 54. Ciceron edeltäjä Kilikian käskynhaltijana. Censori vuonna 50. 
Oli Pompeiuksen puolella sisällissodassa. Kuoli ennen Farsaloksen 
taistelua. Toinen hänen tyttäristään oli naimisissa Pompeiuksen 
vanhemman pojan kanssa, toinen Marcus Brutuksen kanssa. Ciceron 
kirjeistä saa hänestä kuvan ylimielisenä, korruptoituneena pohattana. 
Ciceron ja Appiuksen suhde ei ollut mutkaton, ja Cicero joutuu 
asettelemaan sanansa tarkoin kirjoittaessaan hänelle. Oli kiinnostunut 
ennustustaidosta ja kirjoitti teoksen auguriopista. 

CLAUDIUS PULCHER, APPIUS. Edellisen veljenpoika. Caesarin alainen 
Galliassa. Liittoutui Antoniuksen kanssa Caesarin kuoltua, mutta 
väliaikaisesti katui päätöstään. Konsuli vuonna 38. 

CLUvius (tai ehkä Clovius). Ilmeisesti vastasi maanjaosta Alppien 
tämänpuoleisessa Galliassa vuonna 46 tai 45. 

COFLIUS CALDUS, GAIUS. Ciceron kvestori vuonna 50. Cicero jätti Kilikian 
hänen johdettavakseen. 

CORNELIUS DOLABELLA, PUBLIUS (adoption jälkeen mahdollisesti Gnaeus 
Cornelius Dolabella). Cicero puolusti häntä kahdessa oikeusjutussa. 
Dolabellasta tuli Ciceron vävy vuonna 50, mutta Tullia ja Dolabella 
erosivat vuonna 46. Caesarin kannattaja ja Caesarin seuraaja konsulina 
vuonna 44. Liittoutui lopulta Antoniuksen kanssa. Lähti Syyriaan ja tappoi 
matkalla Aasian käskynhaltijan Gaius Treboniuksen. Surmasi itsensä 
välttääkseen joutumasta Cassiuksen käsiin. 

CORNELIUS LENTULUS SPINTHER, PUBLIUS. Konsulikaudellaan vuonna 57 oli 
keskeisessä roolissa kutsutteassa Cicero takaisin maanpaosta. Kilikian 

käskynhaltija 56-54. Pompeiuksen kannattaja kansalaissodassa ja sitä 
ennenkin. Surmattiin Afrikassa vuonna 46 kenties Caesarin määräyksestä. 
Spinther-nimeä (nimi tulee eräältä näyttelijältä, jota Lentulus muistutti) 
Cicero käyttää vain Lentuluksen pojasta. 

CORNELIUS LENTULUS SPINTHER, PuBLIUS. Edellisen poika. Yleensä 
väitetään hänen ottaneen osaa Caesarin murhaan. Oli Aasiassa 
Treboniuksen kvestorina vuonna 43. Tämän kuoleman jälkeen kannatti 
aktiivisesti Brutusta ja Cassiusta. Luultavasti surmattiin Filippoin taistelun 
jälkeen. 

CORNIFICIUS, OUINTUS. Kvestori vuonna 48. Palveli Caesarin alaisuudessa 
kansalaissodassa ja sen jälkeenkin. Afrikan käskynhaltija 44—42. 
Tunnustettu puhuja ja runoilija. Provinssin uudeksi käskynhaltijaksi 
määrätty Titus Sextius voitti ja surmasi hänet taistelussa Utican lähellä 
vuonna 42. 

CULLEOLUS. Illyricumin prokonsuli vuonna 61 tai 60. Kenties sama 
Culleolus, jonka Cicero mainitsee kirjeessään Atticukselle (Att. 6,3,6). 

CUuRIUs. Prokonsuli, mutta ei tiedetä, missä ja milloin. 

CURIUS, MANIUS. Liikemies, jonka toimipaikkana oli Patrai. Atticuksen ja 
myöhemmin Ciceronkin läheinen ystävä. 

DOMITIUS AHENOBARBUS, GNAEUS. Vuoden 54 konsulin poika. Pompeiuksen 
puolella kansalaissodassa. Palasi Italiaan Farsaloksen taistelun jälkeen. 
Myöhemmin Antoniuksen kannattaja, konsuli 32. Myöhemmin kuitenkin 
hylkäsi Antoniuksen. 

FABIUS GALLUS, MARCUS. Aiemmin virheellisesti nimi tulkittu Fadiukseksi. 
Kirjailija, taiteentuntija ja epikurolainen. 

Fapius, Tirus. Tuomittiin lahjonnasta, joka ilmeisesti liittyi hänen 
valintaansa preetoriksi vuonna 58. Ciceron kvestori vuonna 63. 
Kansantribuunina toimi aktiivisesti sen puolesta, että Cicero kutsuttaisiin 
takaisin maanpaosta. 

FURFANUS POstumus, Tirus. Sisilian prokonsuli vuonna 46. 

FuRIUs CRAaSSIPES. Patriisi, joka nai Ciceron tyttären Tullian vuonna 56 tai 
55 mutta erosi tästä vuonna 51. Mahdollisesti Bithynian kvestori vuonna 
54. 

FURNIUS, Gaius. Kansantribuuni vuonna 50. Caesarin kannattaja, Munatius 
Plancuksen legaatti vuonna 43. Tuki myöhemmin Marcus Antoniusta ja 
hänen veljeään Luciusta. Octavianus armahti hänet. 

GALLIUS, OUINTUS. Preetori vuonna 43. 

JULIUS CAESAR, GAIUS. Solmi vuonna 60 kolmen miehen liiton (ns. 
triumviraatti) Pompeiuksen ja Crassuksen kanssa. Vuoden 59 
konsulikautensa jälkeen sai hallittavakseen Gallian provinssit viideksi 
vuodeksi. Vuonna 56 päätettiin, että hänen prokonsiliuttaan jatkettaisiin 
toiset viisi vuotta. Hyökkäsi myös Britanniaan kahteen otteeseen (55 ja 54). 
Crassus kaatui sodassa parthialaisia vastaan vuonna 53. Caesarin ja 
Pompeiuksen välit alkoivat kiristyä, ja vuonna 49 alkoi kansalaissota, jonka 
Caesar voitti. Voiton jälkeen hänet julistettiin elinikäiseksi diktaattoriksi. 
Murhattiin maaliskuun iduksena vuonna 44. 

JUNIUS BRUTUS, Marcus. Hänen enonsa Quintus Servilius Caepio adoptoi 
hänet, ja siksi häntä kutsutaan joskus (Ouintus Servilius) Caepioksi. 
Caesarin murhaaja. Ciceron ja hänen kirjeenvaihtonsa on erillinen 
kokoelma, jonka kaikki säilyneet 26 kirjettä ovat vuodelta 43. 

JUNIUS BRUTUS ALBINUS, Decimus. EFi läheistä sukua edelliselle. Palveli 
Caesarin alaisuudessa Galliassa ja kansalaissodassa. Alppien tuonpuoleisen 
Gallian käskynhaltija 48—46. Caesar nimitti hänet konsuliksi vuonna 42 
yhdessä Lucius Plancuksen kanssa. Oli silti mukana Caesarin vastaisessa 
salaliitossa. Joutui myöhemmin Antoniuksen piirittämäksi Mutinassa. 
Antoniuksen hävittyä ja paettua seurasi tätä Alppien yli yhdistääkseen 
joukkonsa Plancuksen kanssa. Kun Plancus siirtyi Antoniuksen ja 
Lepiduksen puolelle, Brutus pakeni, mutta hänet saatiin kiinni ja surmattiin 
Antoniuksen määräyksestä. 

LicmNtus Crassus, Marcus. Taisteli Sullan joukoissa Mariuksen joukkoja 
vastaan. Konsulina vuosina 70 ja 55. Vuonna 60 muodosti Pompeiuksen ja 
Caesarin kanssa triumviraatin. Lähti Syyriaan vuonna 55. Sai surmansa 
Carrhaessa vuonna 53 parthialaisten hyökkäyksessä. Rooman rikkaimpia 
miehiä. Cicero ei pitänyt hänestä, vaikka ulospäin vaikuttaa sydämelliseltä 
häntä kohtaan. 

LIGARIUS, — OUINTUS. Pompeiuksen kannattaja, = jonka toimintaa 
kansalaissodassa Cicero puolusti säilyneessä puheessaan (Pro Ligario). Sai 
luvan palata Roomaan ja liittyi salaliittoon Caesaria vastaan. 

Lucceius, Lucius (Quintus Lucceiuksen poika). Preetori vuonna 67. Oli 
ehdolla konsuliksi vuonna 60 mutta ei tullut valituksi. Oli lämpimissä 
väleissä Ciceron kanssa, ja Pompeiuksen lähimpiä ystäviä. Farsaloksen 
jälkeen Caesar armahti hänet, mutta hän sai luultavasti surmansa vuoden 43 
proskriptioissa. Kirjoitti teoksen 80-luvun liittolais- ja kansalaissodasta, 
kenties kreikaksi, mutta julkaisemisesta ei ole tarkkaa tietoa. Lupasi 

kirjoittaa teoksen Cicerosta mutta hänen ei tiedetä lunastaneen lupaustaan. 

MANLIUS' TOROUATUS, AULUS. Preetori ehkä vuonna 70. Atticuksen 
pitkäaikainen ystävä. Cicero yritti Dolabellan välityksellä saada Caesarilta 
myöntymyksen, että Torguatus, joka eli maanpaossa Ateenassa, pääsisi 
palaamaan Italiaan. Ei tiedetä, onnistuiko Cicero. Cornelius Nepoksen 
Atticus-elämäkerran mukaan (Atticus 11,2) Torguatus oli tasavallan 
kannattajien kanssa Kreikassa vuonna 42 eikä kuollut näiden mukana 
Filippoissa. 

MARCIUS PHILIPPUS, OUINTUS. Luultavasti Lucius Philippuksen poika tai 
veljenpoika. Kilikian johdossa luultavasti prokonsulina 47—46. 

MARIUS, Marcus. Kuului luultavasti Arpinumin Mariuksiin, joilla oli 
sukusiteitä Ciceroon. Ciceron vanha ystävä. Oli sivistynyt ja eleli rauhassa 
Napolinlahden-huvilallaan. 

MATIUS, GAIUS. Ciceron vanha ystävä, jolla oli läheiset suhteet Caesariin. Oli 
Caesarin mukana Galliassa mutta ilman virallista asemaa. Cicero kutsuu 
häntä kaljuuteen liittyvällä lempinimellä. 

MEMMIUS, Galus (Luciuksen poika). Sullan tyttären Faustan ensimmäinen 
puoliso. Memmiuksen poliittinen ura päättyi maanpakoon, jonne hänet 
karkotettiin saatuaan tuomion lahjonnasta vuonna 52. Tunnettu puhuja ja 
runoilija, jolle Lucretius omisti teoksen Maailmankaikkeudesta (De rerum 
natura). 

MEMMIUS, GAILUS. Kenties edellisen poika. Konsuli vuonna 34. 

Mcescinius Rurus, Lucius. Kilikian kvestori. Oli nähtävästi Pompeiuksen 
puolella kansalaissodassa mutta sai luvan palata Italiaan vuonna 46. Cicero 
esittää Atticus-kirjeessä (Att. 6,3) kaikkea muuta kuin mairittelevia 
kommentteja hänestä. 

Mimucius Basitrus, Lucius. Caesarin legaatti Galliassa ja kansalaissodassa. 
Preetori vuonna 45. Oli mukana Caesarin vastaisessa salaliitossa. Hänen 
omat orjansa surmasivat hänet vuonna 43. Ciceron hyvä ystävä, jota ei pidä 
sekoittaa hänen kaimaansa, joka kannatti Antoniusta vuonna 44. 

MINUCIUS THERMUS, OUINTUS. Aasian käskynhaltija 51-50. Pompeiuksen 
kannattaja kansalaissodassa. Proskriptiolistalla vuonna 43. Pakeni Sextus 
Pompeiuksen ja sittemmin Antoniuksen joukkoihin. 

MUNATIUS, Tirus. Ilmeisesti oli virassa provinssissa joskus vuoden 57 
jälkeen. 

MUNATIUS PLANCUS, Garrus. Ks. Plautius Plancus. 

MUNATIUS PLANcus, Lucius. Ciceron perheystävä. Palveli Caesarin 

alaisuudessa Galliassa ja kansalaissodassa. Kaupunginprefekti Caesarin 
poissa ollessa 46-45. Alppien tuonpuoleisen Gallian käskynhaltija. Liittyi 
vuonna 43 Antoniuksen joukkoihin. Konsuli vuonna 42. Vaihtoi 
Octavianuksen puolelle ennen Aktionin taistelua ja hänestä tuli censori 
vuonna 22. Lugdunumin (Lyon) kaupungin perustaja. 

NiGID1us FIGULUS, PUBLIUS. Senaattorina tuki Ciceroa vuonna 63 Catilinan 
salaliiton aikoihin. Preetori vuonna 58. Oli Pompeiuksen joukoissa 
kansalaissodassa. Kuoli vuonna 45. Kirjoitti eri alojen kirjallisuutta ja oli 
kiinnostunut astrologiasta ja magiasta. 

OPPIUS, GAIUS. Roomalainen ritari. Caesarin ystävä ja asiamies. Mainitaan 
usein yhdessä Cornelius Balbuksen kanssa ja oli tämän lailla Atticuksen ja 
Ciceron ystävä. 

PACONIUS LEPTA, OUINTUS. Ciceron pioneerien päällikkö (praefectus fabrum) 
Kilikiassa. 

PAPIRIUS PAETUS, Lucius. Ciceron vanha äveriäs ystävä, joka asui 
Neapoliksessa (nyk. Napoli). 

PLANCIUS, GNAEUS. Ystävystyi Ciceron kanssa ollessaan kvestorina 
Makedoniassa vuonna 58. Kuruulinen ediili vuonna 55 tai 54. Cicero 
puolusti häntä oikeudessa, kun häntä syytettiin lahjonnasta. Ciceron 
puolustuspuhe Pro Plancio on säilynyt. Viimeiset tiedot hänestä ovat 
vuodelta 45, jolloin hän odotti Caesarin armahdusta Korkyralla. 

PLAUTIUS (PLOTIUS) PLANCUs, Lucius. Hänen mainitaan vastanneen vuonna 
44 maiden jakamisesta Caesarin veteraaneille. Preetori vuonna 43 ja hänen 
Galliassa olevan veljensä ja senaatin välimies. Päätyi proskriptiolistalle ja 
surmattiin. 

PomrPFEIUS — BrrHYNIcCus. Sisilian — propreetori 44—43. Hyväksyi 
vastentahtoisesti Sextus Pompeius Magnuksen virkaveljekseen, joka 
myöhemmin surmautti hänet. 

PoMPEIUS MAGNUS, GNAEUS. Palveli Sullaa ja ansioistaan Mariusta vastaan 
käydyssä kansalaissodassa sai lisänimen ”Suuri” (Magnus) Aleksanteri 
Suuren mukaan. Solmi vuonna 60 triumviraatin Caesarin ja Crassuksen 
kanssa. Caesarin ja Pompeiuksen välit kuitenkin kiristyivät, ja lopulta 
ajauduttiin kansalaissotaan. Pompeius kärsi tappion Farsaloksen taistelussa 
vuonna 48. Tämän jälkeen hän pakeni Egyptiin, jossa hänet murhattiin. 

Porcius Caro, MARCUS (UTICENSIS). Johti konservatiiveja, jotka vastustivat 
niin sanottua ensimmäistä triumviraattia. Myöhemmin asettui Pompeiuksen 
kanssa vastustamaan Caesaria. Teki itsemurhan Uticassa, kun tasavallan 

kannattajat kärsivät tappion vuonna 46. 

Rex. Kenties Ouintus Marcius (konsuli vuonna 68) Rexin poika. Oli jossain 
virallisessa asemassa (kenties kvestorina) Sisiliassa. 

RUTILIUS, MARCUS (tai Sempronius Rutilus, Marcus). Mahdollisesti Rutilus, 
joka oli Caesarin legaatti Marcus Sempronius Rutilus (Caesar. Gallian sota 
7,90,4). 

SALLUSTIUS, GNAEUS. Syyrian prokvestori vuonna 50. Nimi epävarma. 

SCRIBONIUS CURIO, GAIUS. Ciceron ja Curion ystävyys juontaa kauas, mutta 
kirjeiden perusteella Ciceron ystävyys tähän ylhäisnuorukaiseen ei ollut 
yhtä läheinen kuin hänen ystävyytensä Trebatiuksen tai Caeliuksen kanssa. 
Politiikassa Curio oli tuuliviiri: kansantribuunina vuonna 50 häne oli kiivas 
optimaatti mutta kääntyi yhtäkkiä Caesarin kannattajaksi (luultavasti 
lahjottiin). Sai surmansa johtaessaan sotaretkeä Afrikkaan vuonna 49. 

SERVILIUS ISAURICUS, PUBLIUS. Aiemmin Caton liittolainen, mutta liittyi 
Caesarin joukkoihin kansalaissodassa ja oli Caesarin kanssa konsulina 
vuonna 48. Aasian käskynhaltija 46—44. Antoniuksen maltillinen 
vastustaja, mutta myöhemmin teki sovun Antoniuksen kanssa ja oli 
konsulina vuonna 41. 

SESTIUS, PuBLIUS. Makedonian kvestori vuonna 62. Kansantribuunina 
vuonna 57 vaikutti keskeisesti siihen, että Cicero kutsuttiin takaisin 
maanpaosta. Cicero puolusti häntä puheessaan Pro Sestio. Kilikian 
käskynhaltija vuonna 49. Farsaloksen taistelun jälkeen asettui Caesarin 
puolelle. Tuki Ciceroa vuonna 43 mutta säilytti henkensä siitä huolimatta. 
Kuulu puisevasta kirjoitustyylistään (ks. Att. 7,17; Catullus 44). 

SEXTILIUS RUFUS, GAIUS. Mahdollisesti kvestori Kyproksella vuonna 49. 
Kenties sama henkilö, joka komensi Cassiuksen laivastoa vuonna 43. 

SILIUS, PUBLIUS. Bithynian käskynhaltija 51-50. Omisti esikaupunkihuvilan, 
jonka Cicero halusi ostaa vuonna 45. 

SITTIUS, PUBLIUS. Roomalainen ritari. Lähti Italiasta Hispaniaan ja sitten 
Mauretaniaan vuonna 64. Tuomittiin vuonna 57 poissaolevana 
tuntemattomasta syystä. Liittyi joukkoineen Caesarin puolelle ja sai 
palkkioksi Pohjois-Afrikan Cirtan, jonne hän asettui joukkoineen ja joka 
sittemmin tunnettiin nimellä colonia Cirta Sittianorum. Paikallinen 
heimopäällikkö murhasi hänet vuonna 44, mistä Cicero ei tuntunut olevan 
järin pahoillaan (Att. 15,17,1). 

SULPICIUS GALBA, GAIUS. Pomptinuksen legaatti ja sitten Caesarin legaatti 
Galliassa. Preetori vuonna 54. Kannatti Caesaria kansalaissodassa ja oli 

mukana Caesaria vastaan suunnatussa salaliitossa vuonna 44. Taisteli 
Antoniusta vastaan Forum Gallorumin taistelussa. Kuoli luultavasti 
proskriptioissa. 

SULPICIUS RUFUS, SERVIUS. Ciceron ystävä ja Rooman kuuluisimpia juristeja. 
Konsuli vuonna 51. Yritti estää tulevan konfliktin Caesarin kanssa mutta 
liittyi vuonna 49 Pompeiuksen joukkoihin. Farsaloksen taistelun jälkeen 
vetäytyi Samokselle, mutta Caesar nimitti hänet Akhaian käskynhaltijaksi 
vuonna 46. Kuoli vuonna 43 lähdettyään senaatin lähettämänä Mutinaan 
Antoniuksen luo. 

TERENTIUS VARRO, MARCUS. Aikansa oppinein roomalainen. Syntyi vuonna 
116. Hänellä oli hieno ura sotilaana ja poliitikkona. Luopui 
tasavaltalaisaatteesta Farsaloksen taistelun jälkeen, ja hänestä tuli Caesarin 
uuden kirjaston johtaja. Vältti proskription vuonna 43 ja eli vuoteen 27 
saakka. Ahkera kirjoittaja ja tutkija. Hänen töistään on säilynyt vain pieni 
osa, kuten De lingua Latina, joka oli omistettu Cicerolle. 

TREBATIUS TESTA, GAIUS. Merkittävä juristi ja Ciceron hyvä ystävä, vaikka 
oli parisenkymmentä vuotta Ciceroa nuorempi. Cicero suositteli häntä 
Caesarille vuonna 54. Tuki Caesaria kansalaissodassa mutta säilytti silti 
hyvät välit Ciceroon, joka omisti hänelle 7opica-teoksensa. Esiintyy 
Horatiuksen satiirien toisen kirjan ensimmäisessä satiirissa. 

Trius. Fi pystytä idenfioimaan. 

Tirivs, Tirus. Legaattina jossakin viljan vientiä harjoittavassa provinssissa, 
kenties Sisiliassa. 

Trus Rurfus, Galus. Kaupunginpreetori vuonna 50. 

TORANIUS, GAIUS. Cicero kirjoittaa vuonna 45 hänelle kuin tämä olisi 
maanpaossa, koska oli Pompeiuksen joukoissa. Kuruulinen ediili ehkä 
vuonna 64, jolloin hänen kolleganaan oli Gaius Octavius, tulevan keisari 
Augustuksen isä. Oli myös nuoren Octaviuksen (Augustus) holhooja. 

TREBIANUS. Pompeiuksen kannattaja. Joutui maanpakoon. 

TREBONIUS, Gaus. Kansantribuuni vuonna 55; ajoi läpi lain, joka laajensi 
Caesarin käskyvaltaa. Caesarin legaatti Gallian sodassa ja kansalaissodassa. 
Preetori vuonna 48. Oli mukana Caesarin vastaisessa salaliitossa vuonna 
44. Dolabella surmasi hänet raa'asti. Julkaisi kokoelman Ciceron 
nokkeluuksia (Fam. 15,21,2). 

VALERIUS, Lucius. Juristi. Cicero suositteli häntä Appius Claudiukselle (Fam. 
3,1). 

VALERIUS ORCA, OUINTUS. Preetori 57, sen jälkeen Afrikan käskynhaltija. 

Caesarin puolella kansalaissodassa. Säilytti silti hyvät välit Ciceroon. 

VATINIUS, PUBLIUS. Kansantribuuni vuonna 59, jolloin ajoi läpi Caesaria 
suosivan lain. Sai tältä palkkioksi augurinviran ja konsulinviran vuonna 47. 
Cicero hyökkäsi häntä vastaan puheessaan In Vatinium mutta vuonna 54 
teki sovinnon hänen kanssaan ja puolusti häntä oikeudessa. Siitä pitäen 
Cicero ja Vatinius olivat ystävällisissä väleissä. 

VoLUMNIUS  EUTRAPELUS, — PuBLIUS. = Roomalainen ritari, = kuulu 
nokkeluudestaan. Caesarin kuoleman jälkeen Antoniuksen kannattaja. 

Kirjeitä 

Politiikan huipulla 


ATT. 1,5 
ROOMA, MARRASKUU 68 
CICERO TERVEHTII ATTICUSTA 


1. Olemme niin läheisiä, että muita paremmin osaat arvioida, miten suuren 
surun serkkuni Luciuksen kuolema on minulle tuottanut ja miten valtava 
menetys se minulle on ollut niin julkisesti kuin yksityisestikin.* Sain häneltä 
osakseni kaikkea sitä iloa, jota toisen ihmisen ystävällisyys ja hyvä käytös voi 
ihmiselle tuoda. Epäilemättä siis sinäkin olet murheellinen. Tuskani näet 
vaikuttaa sinuun, ja olet itsekin menettänyt hänessä sukulaisen ja ystävän, 
jolla oli kaikki hyvät ominaisuudet ja mitä avuliain luonne ja joka rakasti 
sinua sekä omasta halustaan että sen perusteella, mitä puhuin sinusta. 

2. Kirjoitat minulle sisarestasi. Hän voi todistaa sinulle, miten olen kantanut 
huolta siitä, että veljeni Ouintus osoittaisi häntä kohtaan sellaista kiintymystä 
kuin aviomiehen kuuluukin. Koska arvelin Ouintuksen olevan varsin 
tuohduksissa, lähetin hänelle kirjeen tyynnytelläkseni häntä kuin veljeä, 
neuvoakseni kuin nuorempaani ja oikaistakseni kuin tieltä eksynyttä. Niinpä 
sen perusteella, mitä hän on minulle sittemmin useaan otteeseen kirjoittanut, 
luotan siihen, että kaikki on niin kuin pitääkin ja niin kuin haluamme. 

3. Mitä tulee kirjeiden lähettämiseen, moitit minua syyttä. Pomponia ei ole 
ikinä maininnut kenestäkään, kenen haltuun voisin uskoa kirjeen, enkä ole 
sattunut löytämään ketään, joka olisi menossa Fpeirokseen, etkä sinä 
kuulemma ole vielä Ateenassa. Acutiliuksen asian, jonka annoit minun 
hoidettavakseni, olin hoitanut heti, kun pääsin Roomaan lähtösi jälkeen. 
Mutta asialla ei ollutkaan mitään hätää, ja koska luotin neuvokkuuteesi, 
mielestäni oli parempi, että sinulle kirjoittaisi ja antaisi neuvoja Peducaeus 
enkä minä.’ 

4. Kuunneltuani näet päivästä toiseen Acutiliusta — tunnet kai hänen 
keskustelutyylinsä — minusta ei olisi ollut raskasta kirjoittaa sinulle hänen 
nurinoistaan, kun kevyesti kestin kuunnella niitä (se oli hieman kiusallista). 
Niin, sinä syytät minua, mutta tiedoksesi, että en ole saanut sinulta kuin yhden 
kirjeen, vaikka sinulla on enemmän aikaa kirjoittaa ja enemmän tilaisuuksia 

lähettää kirjeitä. 

5. Kirjoitat, että vaikka eräs henkilö"? olisi sinulle suutuksissa, minun pitäisi 
saada hänet tokenemaan. Tiedän, mitä tarkoitat, enkä ole laiminlyönyt asiaa. 
Mutta hänen ärtymyksensä on jotenkin ihmeellistä. Muistin mainita sinusta 
kaiken, mitä pitikin, mutta mielestäni minun pitää ottaa huomioon toiveesi 
siitä, kuinka pitkälle minun pitää mennä. Jos kerrot toiveestasi 
seikkaperäisesti, huomaat, etten halunnut olla asiassa sinua tunnollisempi, 
mutten myöskään aio olla piittaamattomampi kuin sinä toivot. 

6. Mitä Tadiuksen asiaan tulee, Tadius kertoi minulle kuulleensa sinulta, 
ettei huoleen ole enää mitään syytä, koska omaisuus on nautinnan perusteella 
hänen. Minua ihmetyttää tietämättömyytesi siitä, ettei nautinnalla voi saada 
omistusoikeutta lain määräämän holhokin — tässä asemassahan tyttö kuuluu 
olevan — omaisuuteen. 

7. Olen iloinen, että olet tyytyväinen Epeiroksesta tekemääsi hankintaan."' 
Ole ystävällinen ja huolehdi antamistani tehtävistä ja kaikesta muusta, mikä 
sinusta tuntuu sopivalta Tusculumin-huvilaani, sikäli kuin siitä ei ole sinulle 
vaivaa. Se on ainoa paikka, jossa saan rauhan kaikista ikävyyksistä ja 
vaivoista. 

8. Odotamme Ouintusta joka päivä. Terentialla on kovia nivelkipuja. Hän 
on syvästi kiintynyt sinuun, siskoosi ja äitiisi ja lähettää sinulle lämpimät 
terveiset, kuten rakas pikku Tullianikin. Pidä huolta itsestäsi ja 
kiintymyksestäsi minuun, ja voit olla varma, että rakastan sinua kuin veljeä. 

ATT. 1,6 

ROOMA, VÄHÄN MARRASKUUN 23. PÄIVÄN JÄLKEEN 68 
CICERO TERVEHTII ATTICUSTA 


l. En anna sinulle enää aihetta syyttää minua leväperäiseksi 
kirjeidenkirjoittajaksi. Huolehdi vain itse siitä, että sinulla kun sitä luppoaikaa 
riittää, pysyt tahdissani. Neapoliksessa sijaitsevan Rabiriuksen talon, joka 
sinulla on jo mielessäsi valmiiksi suunniteltuna ja rakennettuna, on ostanut 
Marcus Fonteius 130 000 sestertiuksella. Halusin kertoa tämän siltä varalta, 
että se sattuisi vaikuttamaan suunnitelmiisi. 

2. Veljeni Ouintuksen tunteet Pomponiaa kohtaan ovat sellaiset kuin 
toivoimme,'? ja parhaillaan hän on tämän kanssa Arpinumin tilalla. 
Seurassaan hänellä on Decimus Turranius, joka on oppinut mies. 

Isämme kuoli 23. marraskuuta. 

Tässä on suurin piirtein se, mitä minulla oli sinulle kerrottavana. Jos 
onnistut löytämään gymnasioniin sopivia taideteoksia,” jotka ovat omiaan 
tiedät kyllä minne, ole hyvä äläkä päästä niitä käsistäsi. Olen niin ihastunut 
Tusculumin-huvilaani, että olen tyytyväinen vasta kun pääsen sinne. Kerro 
minulle aivan yksityiskohtaisesti, mitä kaikkea puuhaat ja mitä olet aikeissa 
tehdä. 

ATT. 1,7 

ROOMA, ENNEN 13. HELMIKUUTA 67 
CICERO TERVEHTII ATTICUSTA 


Äitisi luona on kaikki hyvin, ja minä pidän hänestä huolta.'* Olen päättänyt 
maksaa Lucius Cinciukselle 20 400 sestertiusta helmikuun iduksena.'> 
Toivoisin sinun huolehtivan siitä, että saan mainitsemasi ostokset ja hankinnat 
mahdollisimman pian. Ja ole hyvä ja mieti, kuinka voisit hommata minulle 
kirjaston, niin kuin lupasit. Kaikki toivoni saada nauttia olostani kuten haluan, 
kun saan luppoaikaa, lepää ystävällisyytesi varassa. 

ATT. 1,8 

ROOMA, HELMIKUUN 13. PÄIVÄN JÄLKEEN 67 
CICERO TERVEHTII ATTICUSTA 


1. Kotonasi on kaikki niin kuin haluamme. Ouintus ja minä pidämme hyvää 
huolta äidistäsi ja siskostasi. Olin juttusissa Acutiliuksen kanssa.'* Hän sanoo, 
ettei hänen asianhoitajansa ole kirjoittanut hänelle mitään, ja kummastelee 
eripuraanne siitä, että asianhoitaja oli kieltäytynyt takaamasta, ettei sinulle 
esitettäisi mitään lisävaatimuksia. Kirjoitat päässeesi ratkaisuun Tadiuksen 
asiassa. Tadius on ymmärtääkseni kiitollinen ja oikein mielissään. Tuo 
ystävämme," joka on Hercules vieköön miehistä parhain ja hyvin ystävällinen 
minulle, on tulistunut sinuun. Jos tietäisin, kuinka paljon painoa sille panet, 
osaisin arvioida, mihin toimiin minun pitäisi ryhtyä. 

2. Olen maksanut Lucius Cinciukselle 20 400 sestertiusta megaralaisista 
patsaista sen mukaisesti kuin kirjeessäsi esitit. Jo nyt olen aivan ihastuksissani 
pronssipäisistä Pentelikonin marmorista veistetyistä hermipylväistäsi, joista 
kirjoitat minulle.'* Toivoisin siis, että lähettäisit minulle ne ja patsaat ja mitä 
hyvänsä, mikä sinusta tuntuu kyseiseen paikkaan sopivan ja mikä on 

toiveideni ja hienostuneen makusi mukaista, niin pian ja niin paljon kuin 
mahdollista — ja ennen kaikkea mitä hyvänsä, mikä sinusta sopii gymnasioniin 
ja käytäville. Olen niin haltioissani kaikesta tällaisesta, että sinun on autettava 
minua ja muiden lähinnä moitittava. Jos Lentuluksen laiva ei ole saatavilla, 
pane ne parhaaksi katsomaasi laivaan.'* 

3. Oma kullannuppuni Tullia vaatii pientä lahjaasi ja pyytää minua 
takuumieheksi. Olen päättänyt mieluummin kieltäytyä kuin maksaa. 

ATT. 1,9 

ROOMA, MAALIS- TAI HUHTIKUU 67 
CICERO TERVEHTII ATTICUSTA 


1. Aivan liian harvakseltaan saan sinulta kirjeitä, vaikka helpompi sinun on 
löytää Roomaan tulijoita kuin minun Ateenaan menijöitä, ja sinä olet 
varmempi siitä, että olen Roomassa, kuin minä siitä, että olet Ateenassa. 
Tämän epävarmuuden vuoksi kirjeeni on tavallista lyhyempi, sillä koska en 
ole varma olinpaikastasi, en halua meidän luottamuksellisen keskustelumme 
joutuvan vieraisiin käsiin. 

2. Odotan kärsimättömänä megaralaisia patsaita ja hermipylväitä, joista 
kirjoitit. Jos onnistut saamaan käsiisi jotain vastaavaa — jotain, mikä sinusta 
sopii Akatemiaan — älä epäröi lähettää sitä ja luota rahakirstuuni. Kaikki 
tällainen on mieleeni; halajan sellaista, mikä sopii ennen kaikkea 
gymnasioniin. Lentulus antaa käyttää laivojaan. Ole ystävällinen ja hoida 
tämä asia huolellisesti. Thyillos pyytää — ja minä pyydän hänen pyynnöstään 
— tietoja eumolpidien menoista. 

ATT. 1,10 

TUSCULUM, SUUNNILLEEN TOUKOKUU 67 
CICERO TERVEHTII ATTICUSTA 


1. Kun olin Tusculumissa — tämän on tarkoitus olla vastine tuolle sinun 
maininnallesi ”kun olin Kerameikoksessa” — no, kuitenkin, kun olin siellä, 
siskosi lähettämä lähettipoika toi minulle kirjeesi ja ilmoitti, että joku oli 
lähdössä luoksesi juuri tänään iltapäivällä. Sen takia vastaan jotakin 
kirjeeseesi, mutta koska aikaa on niin vähän, joudun kirjoittamaan lyhyesti. 

2. Ensiksi, lupaan, että tyynnytän ystävämme tai saan hänet kerta kaikkiaan 

tokenemaan.? Yritin sitä aiemmin ihan oma-aloitteisesti, mutta nyt aion 
yrittää vielä pontevammin ja painostan häntä ankarammin, koska kirjeesi 
perusteella näytät niin toivovan. Toivon sinun ymmärtävän, että hän on 
syvästi loukkaantunut. Mutta koska nähdäkseni siihen ei ole mitään painavaa 
syytä, luotan vahvasti siihen, että hän suhtautuu myötämielisesti ja tekee 
kuten käsken. 

3. Toivoisin, että lastaisit laivaan, kun sinulle parhaiten sopii, mainitsemasi 
patsaat ja hermipylväät tai, jos löydät jotain muuta, mikä sopii tiedät hyvin 
minne, ja erityisesti sellaista, mikä mielestäsi sopii palestraan ja 
gymnasioniin. Istunkin siellä paraikaa kirjoittamassa tätä, joten paikka 
itsessään muistuttaa minua siitä. Annan tehtäväksesi hankkia myös reliefejä, 
jotka voin sijoittaa pikku atriumin stukkoseinään ja kaksi kohokuviollista 
kaivonkehystä. 

4. Älä lupaa kirjastoasi kenellekään, löysitpä millaisen innokkaan kirjojen 
kosiskelijan tahansa. Panen näet kaikki roposeni säästöön hankkiakseni tämän 
vanhuuden päivieni turvan. 

5. Mitä tulee veljeeni, luotan, että asiat ovat niin kuin olen aina toivonut ja 
yrittänyt. Siitä on monia merkkejä, joista vähäisin ei ole se, että sisaresi on 
raskaana. 

6. Mitä tulee vaaleihin, muistan hyvin, että jätin asian omaan harkintaasi, ja 
koko ajan olen julistanut sinua odottaville yhteisille ystävillemme, etten ole 
pyytänyt sinua tulemaan vaan vieläpä kieltänyt sinua tulemasta, koska 
ymmärrän, että paljon tärkeämpää sinulle on se, että teet sitä, mitä sinun 
kuului parhaillaan tehdä, kuin minulle se, että olet täällä vaalien aikaan.” 

Lisäksi toivoisin että sinusta tuntuisi kuin sinut olisi lähetetty sinne, missä 
nyt olet, minun asioissani. Saat huomata ja kuulla muilta, että mitä menestystä 
saankaan osakseni, suhtaudun kuin sinä olisit ollut siinä mukana ja jopa kuin 
se olisi sinun ansiotasi. 

Pikku Tullia haastaa sinut oikeuteen mutta ei pyydä takuumiestä.” 

ATT. 1,11 

ROOMA, ELOKUU 67 

CICERO TERVEHTII ATTICUSTA 


1. Olin tekemässä niin jo aiemmin oma-aloitteisesti, mutta kovasti minua 
kannustivat kaksi kirjettäsi, jotka olit kirjoittanut tuiki tarkasti samassa 
tarkoituksessa. Lisäksi Sallustius on alituiseen kehottanut minua 

ponnistelemaan kaikin voimin Lucceiuksen suhteen teidän vanhojen 
lämpimien välienne palauttamiseksi.” Vaikka tein kaikkeni, en saanut häntä 
entisiin, suopeisiin ajatuksiinsa sinua kohtaan, mutta en myöskään saanut 
hänestä irti syytä hänen mielenmuutokselleen. 

Vaikka hän kyllä jankuttaa tuosta tuomiostaan” ja kaikesta muusta, minkä 
jo ennen lähtöäsi ymmärsin närkästyttävän häntä, hänen sielunsa syvyyksiin 
on kuitenkin juurtunut varmasti jotain muuta, jotain, mitä sinun kirjeesi ja 
minun ponnistukseni lähettiläänä eivät voi poistaa niin helposti kuin sinä itse 
puheillasi sekä noilla tutuilla ilmeilläsi — niin, jos siis vain pidät sitä vaivan 
arvoisena, kuten varmasti pidät, jos kuuntelet minua ja haluat olla oma 
ystävällinen itsesi. Äläkä hämmästele, miksi en enää ole yhtä luottavainen, 
vaikka aiemmin kirjoitin, että odotin hänen tekevän, kuten sanoin. On 
uskomatonta, kuinka paljon luultua jääräpäisempi hän on ja itsepintaisempi 
tässä vihassaan. Mutta se paranee tulosi myötä, tai se, kumpi on syyllinen, 
joutuu kärsimään. 

2. Kun kirjoitit kirjeessäsi, että luulit minun jo tulleen valituksi, niin 
tiedoksesi, että nykyään Roomassa kukaan ei joudu kokemaan kaikenlaista 
vääryyttä yhtä paljon kuin ehdokkaat. Kukaan ei tiedä, milloin vaalit pidetään. 
Mutta siitä saat kuulla Philadelphukselta.?* 

3. Toivoisin, että lähettäisit Akatemiaan hankkimasi tavarat niin pian kuin 
mahdollista. Tuo paikka tuottaa minulle suunnatonta iloa, ei vain silloin kun 
olen siellä, vaan jo pelkästään ajatellessani sitä. Älä vain luovuta kirjojasi 
kenellekään! Säästä ne minulle, kuten kirjoitat. Halajan niitä palavasti, yhtä 
palavasti kuin vihaan kaikkia muita asioita.” Järkytyt, kun näet, kuinka paljon 
huonompaan suuntaan ne ovat menneet lähtösi jälkeen niin lyhyessä ajassa. 

ATT. 1,3 

ROOMA, VUODEN 67 LOPPU 
CICERO TERVEHTII ATTICUSTA 


1. Minun täytyy kertoa sinulle, että isoäitisi kuoli ikävään kaivatessaan sinua 
ja myös koska hän pelkäsi, etteivät latinalaisjuhlat pysyisi tehtäviensä tasalla 
ja toimittaisi uhrieläimiä Albanusvuorelle.?* Lucius Saufeius luullakseni 
lähettää sinulle lohdutuskirjoituksen.? 

2. Odotan sinua tänne tammikuuksi — erään huhun tai sitten muille 
kirjoittamiesi kirjeiden perusteella, sillä minulle et ole kirjoittanut asiasta 
mitään. Hankkimasi patsaat ovat saapuneet Caietaan. Itse en ole nähnyt niitä, 

sillä en ole saanut tilaisuutta poistua Roomasta. Lähetin miehen maksamaan 
rahdista. Kiitän sinua lämpimästi, että näit niin paljon vaivaa ja sait ne 
halvalla. 

3. Kirjoitat minulle usein ystävämme lepyttämisestä.* Olen yrittänyt ja 
kokeillut kaikkea, mutta hänestä on tullut kumman epäystävällinen. Se johtuu 
hänen epäluuloistaan, joista kerron sinulle, kun tulet, vaikka olet niistä 
varmaan kuullutkin. En kyennyt uudelleen lämmittämään hänen vanhaa 
ystävyyttään Sallustiuksen kanssa, vaikka Sallustius on täällä. Kirjoitan tästä 
siksi, että Sallustiuksella oli tapana syyttää minua siitä, että petin sinut. Hän 
on itse saanut kokea, ettei ystävämme ole niin helposti lepytettävissä ja että 
minä olen ponnistellut yhtä lailla sinun kuin hänenkin puolestaan. 

Kihlasin pikku Tullian Gaius Piso Frugille, Luciuksen pojalle. 

ATT. 1,4 

ROOMA, VUODEN 66 ALKUPUOLISKO 
CICERO TERVEHTII ATTICUSTA 


1. Nostatat jatkuvasti toiveitamme paluustasi. Hiljattainhan, kun luulin sinun 
jo olevan tulossa, siirsit yhtäkkiä saapumistasi heinäkuuhun. Nyt minusta 
kyllä saisit tulla mainitsemaasi aikaan, jos siitä ei ole sinulle mitään haittaa. 
Niin pääset veljeni Ouintuksen vaaleihin, saat tavata minut pitkästä aikaa ja 
voit sopia riitasi Acutiliuksen kanssa. Peducaeuskin kehotti minua 
kirjoittamaan sinulle tästä. Meistä etusi mukaista olisi hoitaa asia vihdoinkin. 
Olen ollut ja olen edelleen valmis toimimaan välittäjänä. 

2. Täällä Roomassa sain Gaius Macerin jutun hoitamisesta uskomatonta ja 
poikkeuksellista tunnustusta kansalta. Vaikka olin suopea häntä kohtaan, 
paljon enemmän hyötyä minulle oli kansan arvostuksesta, kun hänet 
tuomittiin, kuin olisi ollut hänen kiitollisuudestaan, jos hänet olisi vapautettu. 

3. Olen oikein mielissäni siitä, mitä kirjoitat Hermathenasta.** Se on omiaan 
koristamaan Akatemiaani, koska Hermes on yleinen gymnasioiden somiste ja 
Minerva nimenomaan minun gymnasionini. Ole siis hyvä ja somista sitä 
lupauksesi mukaisesti mahdollisimman monilla muillakin esineillä. En ole 
vielä nähnyt niitä aiemmin lähettämiäsi patsaita. Ne ovat Formiaen-huvilalla, 
jonne nyt olen aikeissa lähteä. Vien ne kaikki Tusculumiin. Jos minulla alkaa 
olla runsaudenpula niistä, aion somistaa Caietaa. Säilytä kirjasi äläkä luovu 
toivosta, että voin hankkia ne itselleni. Jos onnistun siinä, olen rikkaampi kuin 
Crassus ja halveksin kaikkien muiden kartanoita ja niittyjä.** 

ATT. 1,1 

ROOMA, VÄHÄN ENNEN 17. HEINÄKUUTA 65 
CICERO TERVEHTII ATTICUSTA 


1. Ehdokkuuteni tilanne, josta tiedän sinun olevan äärimmäisen kiinnostunut — 
sikäli kuin sitä toistaiseksi voi arvioida — on seuraavanlainen. Vain Publius 
Galba käy kampanjaa. Hänet torjutaan vanhaan kunnon roomalaiseen tapaan, 
kaunistelematta ja konstailematta. Ihmiset ovat sitä mieltä, että tämä hänen 
ennenaikainen kampanjointinsa on koitunut lähinnä minun edukseni. Ihmiset 
näet yleisesti torjuvat hänet sanomalla olevansa äänensä velkaa minulle. 
Toivottavasti saan etua siitä, että minulla on lukemattomia ystäviä, kun sana 
leviää. Ajattelin aloittaa kampanjointini, kun lähettipoikasi, kuten Cincius 
sanoo, lähtee tämä kirje mukanaan eli Marskentällä järjestettävien 
tribuuninvaalien aikaan 17. heinäkuuta. Varmoja kilpahakijoitani näyttäisivät 
olevan Galba, Antonius ja Ouintus Cornificius. Kun luet tämän, varmaan 
naurat tai voivottelet. Mutta läimäisepä nyt otsaasi:* joidenkin mielestä 
Caesoniuskin asettuu ehdolle. Aguillius ei varmaankaan asetu ehdolle, sillä 
hän on itse kieltänyt asettuvansa ja vedonnut sairauteen ja esittänyt 
puolustukseksi tuon oikeussalien kuninkuutensa.” Catilinasta tulee taatusti 
kilpahakija, jos tuomio hänen jutussaan on, ettei aurinko paista 
keskipäivällä. Tuskin odotat minun kirjoittavan Aufidiuksesta ja 
Palicanuksesta. 

2. Nykyisistä ehdokkaista Caesarin valintaa pidetään varmana.f' 
Thermuksen odotetaan kamppailevan Silanuksen kanssa. Heillä on niin 
huutava pula ystävistä ja maineesta, ettei minusta tunnu täysin mahdottomalta 
vetää Turiusta heidän edelleen; siihen ei tosin usko kukaan muu kuin minä. 
Omalta kannaltani näyttäisi parhaalta, että Thermus ja Caesar valittaisiin. 
Kukaan nykyisistä ehdokkaista ei näet näytä yhtä vahvalta kuin Thermus, jos 
hän jää saman vuoden ehdokkaaksi kuin minä, erityisesti siksi, että hän vastaa 
Via Flaminiasta, joka varsin vaivatta valmistuu siihen mennessä." Mielelläni 
lykkäisin hänet nyt konsuliksi Caesarin seuraksi. Tällainen käsitys minulle on 
toistaiseksi ehdokkaista muotoutunut. Omasta puolestani en aio säästää 
vaivojani täyttäessäni ehdokkaan koko tehtävän, ja koska Gallialla näyttää 
voivan olla paljon merkitystä äänestyksessä, saatan legaattina syyskuussa, kun 
oikeusistuimet ovat seisahduksissa, rientää Pison luo palatakseni taas 
tammikuussa. Kirjoitan sinulle, kun olen päässyt selville ylhäisön 

pyrkimyksistä. Toivottavasti kaikki muu menee suotuisasti, ainakin mitä tulee 
Roomassa oleviin kilpahakijoihin. Pidä huolta, että hankit minulle noiden 
ystävämme Pompeiuksen kannattajien tuen, koska olet heitä lähempänä. 
Kerro hänelle, etten suutu, jos hän ei tule vaaleihini. 

3. Näin siis ovat asiat tältä osin. Toivon kuitenkin hartaasti, että annat 
minulle anteeksi erään asian. Enosi Caecilius, jolta Publius Varius kavalsi 
sievoisen summan, on nostanut oikeusjutun Variuksen serkkua Caninius 
Satyrusta vastaan omaisuudesta, jonka tämä kuulemma vilpillisesti sai 
Variukselta. Hänen kanssaan juttua ajamassa ovat muut velkojat, mukaan 
lukien Lucius Lucullus, Publius Scipio sekä Lucius Pontius, josta heidän 
mukaansa tulee pesänhoitaja, jos omaisuus myydään. Mutta tämä puhe 
pesähoitajasta on naurettavaa. Nyt asiaan. Caecilius pyysi minua auttamaan 
jutussa Satyrusta vastaan. Tämä Satyrus on luonani melkein joka päivä. 
Eniten hän arvostaa Lucius Domitiusta, ja toiseksi eniten minua. Hänestä on 
ollut minulle ja veljelleni Ouintukselle suurta hyötyä hakiessamme virkoja. 

4. Olin todella huolestunut ystävyydestäni niin Satyruksen kuin 
Domitiuksenkin kanssa, josta vaalimenestykseni ennen kaikkea riippuu. 
Selitin tämän Caeciliukselle ja tein samalla selväksi, että jos kyse olisi ollut 
pelkästään hänen ja Satyruksen välisestä kiistasta, olisin täyttänyt hänen 
toiveensa. Mutta nyt kyse oli kaikista velkojista, vieläpä korkea-arvoisista 
miehistä, joiden olisi helppo ajaa läpi yhteinen asiansa tarvitsematta apua 
keneltäkään asianajajalta, jonka Caecilius saattaisi hankkia omissa nimissään, 
ja minusta oli kohtuullista, että hän ottaisi huomioon velvollisuuteni ja 
tilanteeni. Hän tuntui ottavan tämän epäsuotuisammin kuin olisin toivonut tai 
kuin herrasmiehillä on tapana, eikä hän sen koommin ole ollut minuun 
yhteyksissä, jotka olimme solmineet vain jokunen päivä aikaisemmin. 

Pyydän sinua antamaan minulle anteeksi tämän ja uskomaan, että 
herrasmiehenä en voinut asettua äärimmäisen hyvämaineista ystävääni 
vastaan hänen suuren hätänsä hetkellä — ystävääni, joka oli yrittänyt kaikin 
tavoin tukea ja auttaa minua. Jos haluat olla tylympi minua kohtaan, saat 
ajatella, että viranhaustani tuli minulle kompastuskivi. Uskon, että siinäkin 
tapauksessa minun pitäisi saada anteeksi, ”sill?' ei ollut kilpana teuras tai 
häräntalja...”* Tiedät, millä tiellä olen ja miten välttämätöntä minusta on 
paitsi säilyttää vanhat ystävyydet myös hankkia uusia. Toivottavasti 
selitykseni kelpaa sinulle, ainakin hartaasti toivon niin. 

5. Olen aivan ihastuksissani Hermathenastasi. Se on niin nätisti asetettu, 
että koko gymnasion näyttää aivan uhrilahjalta sille. Suuret kiitokset sinulle! 

ATT. 1,2 

ROOMA, VÄHÄN EDELLISEN KIRJEEN (KIRJE 10; ATT. 1,1) JÄLKEEN 65 
CICERO TERVEHTII ATTICUSTA 


1. Teen tiettäväksesi, että minusta on tullut pienen pojan isä Lucius Julius 
Caesarin ja Gaius Marius Figuluksen ollessa konsuleina. Terentia voi hyvin. 
En ole aikoihin saanut sinulta kirjeen kirjettä. Minä kerroin sinulle 
suunnitelmistani yksityiskohtaisesti. Olen parhaillaan aikeissa puolustaa 
oikeudessa kilpahakijaani Catilinaa.f* Saimme haluamamme tuomarit, 
syyttäjän suosiollisella avustuksella.** Jos Catilina saa vapauttavan tuomion, 
toivottavasti hän tekee läheisempää yhteistyötä kanssani vaalikampanjassa. 
Ellei niin käy, kestän kuin herrasmies. 

2. Minulle on tärkeää, että tulet pian. Ihmiset näet laajalti uskovat, että 
ylhäiset ystäväsi tulevat vastustamaan valintaani virkaan. Sinusta on 
nähdäkseni minulle suurta apua koettaessani voittaa heidät puolelleni. Pidä 
siis huoli, että päätöksesi mukaisesti olet Roomassa tammikuun alussa. 


12 

Fam. 5,1 

GALLIA CISALPINA, N. 12. TAMMIKUUTA 62 

PROKONSULI OUINTUS METELLUS CELER, OUINTUKSEN POIKA TERVEHTII 
MARCUS TULLIUS CICEROA 


1. Toivottavasti voit hyvin! 

Keskinäisen kunnioituksemme ja tekemämme sovinnon valossa en uskonut, 
että poissa ollessani loukkaisit minua tekemällä minusta pilkkaa tai että 
hyökkäisit veljeäni Metellusta vastaan vaarantaen hänen henkensä ja 
omaisuutensa jonkin lausahduksen takia. Jos hänen kunniallisuutensa oli 
liian heikko puolustamaan häntä, niin sukumme kunnian ja minun 
myötätuntoni teitä} ja valtiota kohtaan olisi pitänyt riittää hänen tuekseen. 
Nyt huomaan, että hänet ovat piirittäneet ja minut hylänneet ne, joille se 
vähiten sopi. 

2. Olen siis murheissani, surupuku ylläni*? — minä, joka johdan provinssia, 
joka komennan armeijaa ja joka käyn sotaa!*' Koska teidän toimintanne tässä 
ei ole ollut järkevää eikä, toisin kuin esi-isillä, pitkämielistä, ei ole ihme, jos 
tulette katumaan. En odottanut sinun suhtautuvan minuun ja perheeseeni niin 
ailahtelevaisesti. Perheeni tuska ja yhdenkään miehen väärämielisyys eivät 

kuitenkaan saa minua hylkäämään valtiota. 

Fam. 13,78 

ROOMA, VUONNA 62* 

CICERO TERVEHTII ALLIENUSTA 


1. Demokritos Sikyonilainen ei ole vain kestiystäväni vaan myös erittäin hyvä 
ystäväni, mikä ei päde moniin, etenkään kreikkalaisiin. Hän nimittäin on 
äärimmäisen kunnollinen, hyveellinen, vieraanvarainen ja huomaavainen ja 
kunnioittaa, osoittaa huomiota ja arvostaa minua enemmän kuin muita. 
Huomaat, että hän ei ole vain oman kaupunkinsa vaan lähes koko Akhaian 
johtomies. 

2. Minä vain avaan ja tasoitan hänelle tien, että voisit tehdä tuttavuutta 
hänen kanssaan. Kun opit tuntemaan hänet, luonteesi mukaisesti pidät häntä 
ystävyytesi ja vieraanvaraisuutesi arvoisena. Pyydän siis, että luettuasi tämän 
kirjeen otat hänen suojelukseesi ja lupaat tehdä kaiken mahdollisen hänen 
hyväkseen minun vuokseni. Jos sitten huomaat hänet ystävyytesi ja 
vieraanvaraisuutesi arvoiseksi — uskon vahvasti, että näin tapahtuu — ole hyvä 
ja ota hänet avosylin vastaan, arvosta häntä ja lue hänet omiesi joukkoon. 
Olisin siitä suunnattoman kiitollinen. 

Voi hyvin! 

FAM. 5,2 

ROOMA, TAMMIKUUN PUOLIVÄLI 62 

MARCUS TULLIUS CICERO, MARCUKSEN POIKA, TERVEHTII PROKONSULI 
QUINTUS METELLUS CELERIÄ, OUINTUKSEN POIKAA 


Toivottavasti sinä ja sotajoukkosi voitte hyvin. 

1. Kirjoitat, että keskinäisen kunnioituksemme ja tekemämme sovinnon 
valossa et uskonut minun loukkaavan sinua tekemällä pilkkaa. En oikein 
ymmärrä, mitä tällä tarkoitat, mutta epäilen sinulle kerrotun, että väittäessäni 
senaatissa olleen varsin monia, jotka olivat harmissaan siitä, että minä olin 
pelastanut valtiomme, totesin, että sukulaisesi, joille et voinut sanoa ei, saivat 
sinut pidättymään sanomasta sitä, mitä olit päättänyt sanoa senaatissa minun 
kunniakseni. Lisäsin vielä tähän, että valtion hyvinvoinnin ylläpitämisessä 
sinulla ja minulla oli työnjako: minun tehtäväni oli suojella Roomaa sisäisiltä 

juonitteluilta ja vihollisilta, ja sinun tehtäväsi oli puolustaa Italiaa aseistettuja 
vihollisia ja salaliittoja vastaan.?* Tätä yhteistyötämme niin merkittävässä ja 
kunniakkaassa tehtävässä horjuttivat sukulaisesi, jotka pelkäsivät, että 
osoittaisit minulle jonkin hyvän tahdon eleen vastineeksi sinulle esittämistäni 
mitä suurimmista ja kunniakkaimmista kunnianosoituksista. 

2. Kun esityksessäni selitin, kuinka kärsimättömänä olin odottanut 
puhettasi ja kuinka pahasti olin erehtynyt, sanani herättivät hilpeyttä ja 
jonkinmoista nauruakin. Tämä ei kohdistunut sinuun vaan pikemminkin 
minun erheeseeni ja siihen, että vilpittömästi ja avoimesti tunnustin haluavani, 
että ylistät minua. Eikä se voi olla mitenkään epäkunnioittavaa sinua kohtaan, 
kun sanoin, että suurimman kunniani hetkellä kaipasin yhä jonkinlaista 
tunnustusta sinulta. 

3. Kirjoitat ”keskinäisen kunnioituksemme valossa”. En tiedä, mitä sinulle 
”keskinäinen” tarkoittaa ystävyydessä. Itse ymmärrän sillä tasapuolista hyvän 
tahdon osoittamista ja vastaanottamista. Jos sanoisin, etten ottanut provinssia 
vastaan sinun takiasi, et varmaan pitäisi minua täysin vilpittömänä.* Se sopi 
suunnitelmiini, ja päivä päivältä saan enemmän iloa ja hyötyä päätöksestäni. 
Sen sanon, että ilmoitettuani julkisesti luopuvani provinssista aloin heti 
paikalla pohtia, kuinka saisin siirrettyä sen sinun käsiisi. Teidän 
arvonnastanne en sano yhtikäs mitään. Toivon sinun vain aavistavan, että 
olin perillä kaikista kollegani toimista siinä asiassa. Muistelepa kaikkia muita 
seikkoja — kuinka pikaisesti kutsuin senaatin koolle sinä päivänä, jolloin 
arvonta oli suoritettu, ja kuinka vuolaasti puhuin sinusta. Itsekin totesit 
minulle, että puheeni oli kunnioittava sinua kohtaan mutta jopa loukkaava 
virkaveljiäsi kohtaan. 

4. Sinä päivänä annetun senaatin päätöksen johdanto ilmiselvästi todistaa — 
niin kauan kuin asiakirja on olemassa — sinulle tekemistäni palveluksista.** 
Mutta pyytäisin sinua ystävällisesti muistamaan, mitä lähdettyäsi Roomasta 
sanoin sinusta senaatissa, mitä puhuin kansankokouksissa ja mitä sanoin 
sinulle ja mitä kirjeitä lähetin sinulle. Kun otat tämän kaiken huomioon, ole 
hyvä ja päättele itse, vastasiko toimintasi käydessäsi viimeksi 
Roomassaminun toimintaani näiltä kaikilta osin.” 

5. Kirjoitat sovinnon tekemisestä. En käsitä, miksi puhut sovinnosta, kun 
ystävyytemme on aina ollut rikkumatonta. 

6. Kirjoitat, ettei minun olisi pitänyt hyökätä veljeäsi Metellusta vastaan 
jonkin lausahduksen tähden. Ensinnäkin haluaisin sinun uskovan, että 
hyväksyn lämpimästi — tuon — asenteesi = sekä ystävyyden- ja 

kiintymyksentäyteisen veljellisen suopeutesi. Toiseksi, jos jossain asiassa olen 
asettunut veljeäsi vastaan valtion edun tähden, suo minulle anteeksi (sillä ei 
ole minua suurempaa valtion ystävää). Jos taas olen puolustanut itseäni hänen 
mitä julminta hyökkäystään vastaan, saisit olla tyytyväinen, etten valita 
sinulle veljesi väärämielisyydestä. Kun sain selville, että kaikki hänen 
suunnitelmansa ja valmistelunsa tribuunina tähtäsivät minun tuhoamiseeni, 
puhuin vaimollesi Claudialle ja sisarellenne Mucialle* (Gnaeus Pompeiuksen 
ystävänä minulle on monissa yhteyksissä käynyt selväksi Mucian suopeus 
minua kohtaan) ja pyysin, että he taivuttaisivat hänet luopumaan 
väärämielisistä suunnitelmistaan. 

7. Silti — kuten olet varmasti kuullut — vuoden viimeisenä päivänä hän 
kohteli minua, konsulia ja valtion pelastajaa niin epäoikeudenmukaisesti, ettei 
yhtä —epäoikeudenmukaisesti ole kohdeltu ketään viranomaista, ei 
kelvottomintakaan: hän riisti minulta oikeuden puhua kokousväelle, kun olin 
jättämässä virkaani. Tämä vääryys koitui kuitenkin minun suureksi 
kunniakseni. Kun hän näet ei sallinut minun tehdä muuta kuin vannoa valan, 
vannoin suureen ääneen mitä totisimman ja hienoimman valan, ja kansa niin 
ikään suureen ääneen vannoi, että olin vannonut totuuden. 

8. Vaikka olin kokenut näin poikkeuksellista vääryyttä, lähetin kuitenkin 
tuona samana päivänä Metelluksen luo yhteisiä ystäviämme taivuttamaan 
häntä muuttamaan mieltään. Hän vastasi heille, että hänen kätensä olivat 
sidotut. Hieman aiemmin hän olikin kansankokouksessa julistanut, ettei 
puheoikeutta tulisi olla sellaisella, joka kuulustelematta oli rankaissut muita. 
Siinäpä vasta arvokas mies ja oivallinen kansalainen! Tämän mukaan senaatin 
verilöylyltä, kaupungin tuhopoltoilta ja Italian sodalta pelastanut mies ansaitsi 
saman rangaistuksen, jonka senaatti kunnon miesten yksimielisellä 
suostumuksella langetti niille, jotka yrittivät polttaa Rooman, teurastaa 
virkamiehet ja senaatin sekä lietsoa hirvittävää sotaa! Niinpä minä nousin 
veljeäsi Metellusta vastaan, kasvotusten. Tammikuun kalendaena kävin 
poliittisen väittelyn hänen kanssaan senaatissa, ja hän sai tuta, että hänellä oli 
vastassaan urhea ja järkähtämätön mies. Tammikuun 3. päivänä pitämässään 
puheessa hän joka lauseessa nimesi minut ja uhkaili minua. Hän oli päättänyt 
kukistaa minut keinolla millä hyvänsä — ei oikeudellisin keinoin ja todisteluin 
vaan väkivallalla ja painostamalla. Jos en olisi miehuullisesti ja rohkeasti 
vastustanut hänen päättömyyksiään, kukapa olisi uskonut, että urheuteni 
konsulina oli harkittua, ei pelkkää sattumaa? 

9. Jos et tiennyt näistä Metelluksen minuun kohdistuvista aikomuksista, 

sinun täytyy uskoa, että veljesi on pimittänyt sinulta tärkeimmät asiat. Jos taas 
hän on kertonut sinulle jotain suunnitelmistaan, sinun täytyy huomata, kuinka 
lempeä ja höveli olen, kun en moiti sinua tästä kaikesta. Ja jos oivallat, etten 
huolestunut Metelluksen lausahduksesta vaan hänen suunnitelmastaan ja 
äärimmäisen vihamielisestä asenteestaan minua kohtaan, pane nyt merkille 
lämminsydämisyyteni — jos nyt rentoutta ja velttoutta hirvittävän vääryyden 
edessä voi lämminsydämisyydeksi sanoa. Yhtäkään veljeäsi vastaan tehtyä 
esitystä en ole senaatissa puoltanut. Joka kerta kun sellaista on esitetty, olen 
istunut paikallani ja kannattanut niitä, jotka tuntuvat tehneen maltillisimpia 
ehdotuksia. Haluan vielä lisätä, että vaikka minulla ei ollut mitään syytä 
välittää asiasta, en kuitenkaan pannut pahakseni sitä, että senaatti päätti 
vapauttaa vihamieheni, koska hän oli veljesi, ja olinpa jopa osaltani 
edesauttamassa tämän toteutumista. 

10. Fn siis hyökännyt veljeäsi vastaan vaan puolustin itseäni häntä vastaan. 
Eivätkä tunteeni sinua kohtaan ole ailahdelleet, niin kuin kirjoitat, vaan ne 
ovat olleet niin vakaat, että olen pysynyt suopeana sinulle, vaikka sinulta ei 
ole ystävänpalveluksia herunutkaan. Ja tälläkin hetkellä, vaikka kirjoitat 
minulle miltei uhkaavaan sävyyn, kirjoitan sinulle tällaisen vastauksen: Suon 
anteeksi ärtymyksesi ja vieläpä arvostan sitä suunnattomasti — sillä oma 
sydämeni muistuttaa minua siitä, miten voimakas on veljellinen rakkaus. 
Pyydän sinua tuomitsemaan yhtä reilusti minun harmistukseni ja — mikäli 
perheenjäsenesi ovat hyökänneet minua vastaan ankarasti, julmasti ja syyttä — 
ajattelemaan, etten voinut antaa periksi, vaan minun piti saada apua sinulta ja 
sotajoukoltasi moisessa tilanteessa. 

Olen aina toivonut sinun olevan ystäväni ja tehnyt kaikkeni vakuuttaakseni 
sinulle, että olen erittäin hyvä ystäväsi. Tunteeni ovat edelleen samat ja 
pysyvät samoina vastakin niin kauan kuin sinä niin haluat. Pikemmin lopetan 
vihanpitoni veljeäsi kohtaan rakkaudesta sinuun kuin närkästyksestä häntä 


kohtaan luovuttaisin hitustakaan välillämme vallitsevasta 
hyväntahtoisuudesta. 

FAM. 5,7 


ROOMA, HUHTIKUU 62 
MARCUS TULLIUS CICERO, MARCUKSEN POIKA, TERVEHTII IMPERAATTORI 
GNAEUS POMPEIUS SUURTA, GNAEUKSEN POIKAA 


Toivottavasti sinä ja sotajoukkosi voitte hyvin. Minä voin hyvin. 

1. Minua, kuten kaikkia muitakin, ilahdutti tavattomasti virallinen kirjeesi, 
jossa annoit rauhasta sellaisia toiveita, jollaisia olen aina luvannut kaikille 
luottaen vain sinuun. Teen kuitenkin tiettäväksesi, että kirjeesi oli kova isku 
entisille vihollisillesi, nykyisille ystävillesi — he ovat aivan lyötyjä, suuret 
toiveensa murskana.*! 

2. Minulle lähettämäsi kirje vain hienoisesti vihjasi suopeudestasi minua 
kohtaan, mutta voit olla varma, että olin siitä silti iloissani. Mikään ei yleensä 
ilahduta minua niin kuin tietoisuus toisille tekemistäni palveluksista. Jos 
niihin ei vastata samalla mitalla, en pane lainkaan pahakseni, että tehtyjen 
palvelusten määrässä minä jään voiton puolelle. Minulla ei ole epäilyksen 
häivääkään siitä, että vaikka hyväntahtoisuuteni sinua kohtaan ei riitä 
voittamaan kiintymystäsi, valtion etu on liittävä meidät yhteen. 

3. Ja jottet jäisi epätietoiseksi siitä, mitä kirjeessäsi jäin kaipaamaan, 
kirjoitan sinulle avoimesti, kuten luonteeni ja ystävyytemme vaativat. 
Saavutukseni ovat sellaiset, että odotin niistä jonkinlaista onnittelua 
kirjeessäsi, niin ystävyytemme kuin valtionkin edun nimissä. Jätit kai 
onnittelematta, ettet loukkaisi kenenkään mieltä. Teen kuitenkin 
tiettäväksesi, että koko maailma hyväksyy ja tunnustaa, mitä olen tehnyt 
valtion hyvinvoinnin hyväksi. Kun palaat, huomaat, että olen toiminut niin 
neuvokkaasti ja suurisieluisesti, että sinä, Africanusta paljon suurempi mies, 
hyväksyt minut, lähes Laeliuksen veroisen miehen, poliittiseksi liittolaiseksesi 
ja henkilökohtaiseksi ystäväksesi.* 

FAM. 5,6 

ROOMA, JOULUKUUN PUOLIVÄLI TAI LOPPUPUOLI 62 

MARCUS CICERO TERVEHTII PROKVESTORI PUBLIUS SESTIUSTA, LUCIUKSEN 
POIKAA 


1. Kun kirjurisi Decius tuli luokseni ja pyysi minua tekemään kaikkeni, ettei 
sinulle tällä erää nimitettäisi seuraajaa, niin vaikka pidin häntä kunnon 
miehenä ja uskollisena ystävänäsi, en kuitenkaan ollut uskoa tätä järkimiestä — 
muistin, mitä aiemmin olit kirjoittanut minulle — kun hän väitti minulle, että 
olit tyystin muuttanut mielesi. Mutta sen jälkeen, kun Corneliasi oli tavannut 
Terentian ja itse olin puhunut Ouintus Corneliuksen kanssa, olin tunnollisesti 
paikalla joka ikisessä senaatin istunnossa.“ Minulla oli vaikeuksia saada 
kansantribuuni Ouintus Fufius ja muut, joille olit kirjoittanut, uskomaan 
ennemmin minua kuin kirjeitäsi. Asian käsittelyä kokonaisuudessaan on 

lykätty tammikuulle, mutta se ei tule aiheuttamaan ongelmia. 

2. Jo aikoja sitten kirjoitit minulle ja toivotit onnea talokauppoihin 
Crassuksen kanssa. Onnentoivotustesi kannustamana ostinkin hänen talonsa 
3 500 000 sestertiuksella jonkin verran onnentoivotustesi jälkeen. Joten 
tiedoksesi vain, että olen niin korviani myöten veloissa, että haluaisin liittyä 
mihin tahansa salaliittoon, jos joku minut vain huolisi. Toiset närkästyksissään 
torjuvat minut ja avoimesti vihaavat minua salaliiton kukistajana. Toiset eivät 
luota minuun, pelkäävät minun juonittelevan eivätkä usko, että rahamiehet 
pinteestä pelastanut mies olisi itse rahan tarpeessa. Totta puhuen rahaa on 
paljon tarjolla puolen prosentin kuukausikorolla. Toimillani olen niittänyt 
ainakin mainetta hyvänä velallisena. 

3. Olen katsastanut talosi ja jokaisen rakennuksen ja ne hyväksi havainnut. 
Vaikka kaikki kaipaavat Antoniukselta ystävänpalveluksia minua kohtaan, 
puolustin häntä kuitenkin senaatissa mitä arvokkaimmin ja tunnollisimmin 
sekä tein puheellani ja auktoriteetillani senaattiin suuren vaikutuksen. 

Toivoisin, että kirjoittaisit minulle useammin. 

FAM. 5,5 

ROOMA, N. 23. JOULUKUUTA 62 

MARCUS CICERO — TERVEHTII ' IMPERAATTORI GAIUS ANTONIUSTA, 
MARCUKSEN POIKAA 


1. Olin aikonut kirjoittaa sinulle ainoastaan suosituskirjeitä — ei siksi, että 
olisin ajatellut niiden olevan sinulle kovin merkityksellisiä, vaan koska en 
halunnut osoittaa niitä pyytäneille, ettemme olleet yhtä läheisissä väleissä 
kuin ennen. Koska kuitenkin Titus Pomponius, joka on kiintynyt sinuun ja on 
hyvä ystäväni ja parhaiten tietää myötämielisyyteni sinua kohtaan ja kaiken, 
mitä hyväksesi olen tehnyt, on lähdössä luoksesi, katsoin parhaaksi kirjoittaa 
sinulle jotakin, etenkin kun muussa tapauksessa tuottaisin Pomponiukselle 
pettymyksen." 

2. Kenenkään ei pitäisi yllättyä, jos kaipaisin sinulta suuria 
ystävänpalveluksia. Minun puoleltani näet on lähtöisin kaikki, mikä palvelee 
etuasi, kunniaasi ja arvokkuuttasi. Olet paras todistamaan, etten ole näistä 
palveluksistani saanut sinulta mitään vastapalvelusta. Olenpa jopa monista 
lähteistä kuullut, että olet toiminut jossain määrin aivan päinvastoin — en 
rohkene sanoa ”olen saanut selville”,* etten sortuisi käyttämään samaa sanaa, 
jota sinä kuulemma käytät virheellisesti minua vastaan. Mutta on parempi, 

että kuulet korviini kantautuneet puheet Pomponiukselta (joka on niistä yhtä 
harmissaan kuin minä) kuin minun kirjeestäni. Senaatti ja Rooman kansa 
voivat todistaa, että suhtaudun sinuun poikkeuksellisen myötämielisesti. Osaat 
itse arvioida, millaista kiitollisuutta olet osoittanut minulle; miten paljon olet 
minulle velkaa, sen arvioikoot muut. 

3. Sen, mitä olen aiemmin tehnyt hyväksesi, tein aluksi suopeudesta ja 
myöhemmin johdonmukaisuuden nimissä. Mutta usko pois: vastaisuudessa 
minulta vaaditaan paljon enemmän intoa, ankaruutta ja ponnistelua. Aion 
pinnistellä kaikin voimin, ellei se tunnu minusta voimien tuhlaukselta ja 
haaskaukselta. Mutta jos en tunnu saavan siitä kiitosta, en halua tehdä 
itsestäni pelleä sinunkaan silmissäsi. Pomponiukselta saat kuulla, mistä ja 
minkälaisista asioista on kyse. Mitä Pomponiukseen itseensä tulee, 
suosittelen häntä sinulle, vaikka olen varma, että teet kaikkesi hänen 
vuokseen. Pyydän kuitenkin, että jos tunnet vielä kiintymystä minua kohtaan, 
osoitat sen Pomponiuksen asiassa.? Se olisi minulle mieluisinta, mitä voit 
tehdä. 

ATT. 1,12 

ROOMA, 1. TAMMIKUUTA 61 
CICERO TERVEHTII ATTICUSTA 


1. Tuo Troijatar on oikea kuhnus, eikä Cornelius ole palannut Terentian luo 
sen koommin.” Minun pitänee turvautua Considiukseen, Axiukseen tai 
Seliciukseen. Caeciliukselta eivät näet omat sukulaisensakaan saa ropostakaan 
alle prosentin kuukausikorolla. Mutta palatakseni siihen mitä olin sanomassa: 
en ole nähnyt ketään yhtä häpeämätöntä, viekasta ja vetelää kuin tuo Troijatar. 
”Lähetän vapautetun orjan”, ”olen lähettänyt sanan Titukselle” — pelkkiä 
verukkeita ja lykkäyksiä. Mutta ties vaikka noin olisi parasta.” Pompeiuksen 
airuet kertovat minulle avoimesti, että Pompeius aikoo esittää senaatissa 
Antoniuksen seuraajan nimittämistä ja samanaikaisesti preetori aikoo tehdä 
ehdotuksen kansankokoukselle. Asia on sen luonteinen, etten voi 
kunniallisesti puolustaa Antoniusta.” Kunnon ylimykset ja yleinen mielipide 
eivät hyväksyisi sitä, ja, mikä tärkeintä, minua ei huvita. 

2. Niin, se vielä, että annan sinulle tehtäväksi ottaa kaikesta selvää juurta 
jaksaen. Minulla on vapautettu orja, täysi lurjus, nimittäin kirjanpitäjäsi ja 
klienttisi Hilarus. Tulkki Valerius lähettää hänestä sanan, ja Thyillos kirjoittaa 
kuulleensa, että tuo veikko on Antoniuksen seurassa, ja periessään rahoja 

Antonius hokee, että osa niistä kuuluu minulle ja minä olen lähettänyt 
vapautetun orjani valvomaan yhteisiä etujamme. Vaikka en sitä uskonutkaan, 
olin kyllä äimistynyt. Mutta jotain puhetta siitä varmasti on ollut. Tutki ja 
selvitä koko juttu perin pohjin. Ja jos pystyt, järjestä tuo tyhjäntoimittaja pois 
maasta. Valerius nimeää huhun lähteeksi Gnaeus Planciuksen. Jätän asian 
kokonaan sinun selvitettäväksesi. 

3. Pompeius on tunnetusti erittäin hyvä ystäväni. Hänen eroaan Muciasta 
tervehditään riemulla. Olet varmaan kuullut, että Publius Clodius, Appiuksen 
poika, yllätettiin naisten vaatteissa Caesarin kotoa kansallisessa uhrijuhlassa 
ja hänen onnistui paeta hengissä orjatytön avulla ja että se oli valtava 
skandaali.” Tämä varmasti harmittaa sinua. 

4. Muuta kerrottavaa minulla ei sinulle ole, ja, Hercules vie, kirjoitan aika 
sekavin tuntein. Lukijaorjani, tuo hurmaava poika Sositheus on näet kuollut, 
mistä liikutuin ehkä enemmän kuin orjan kuolemasta sopisi liikuttua. 
Toivoisin, että kirjoittaisit minulle tiuhaan. Jos sinulla ei ole mitään asiaa, 
kirjoita, mitä sylki suuhun tuo. 

Tammikuun — kalendaena, Marcus Messallan ja Marcus Pison 
konsulivuonna. 

ATT. 1,13 

ROOMA, 25. TAMMIKUUTA 61 
CICERO TERVEHTII ATTICUSTA 


1. Olen saanut nyt kolme kirjettäsi. Yksi tuli Marcus Corneliukselta, sen olit 
käsittääkseni antanut hänelle Tres Tabernaessa.? Toisen toimitti minulle 
Canusiumin isäntäsi. Kolmannen, kuten kirjoitat, lähetit veneestäsi heti, kun 
köydet olivat irti. Kaikkia niitä, kuten reetorikoulussa sanotaan, ryyditti 
hienostuneisuus ja leimasi kiintymys. Niissä sinä houkuttelit minua 
kirjoittamaan vastausta, mutta olen ollut hitaanpuoleinen, koska en löydä 
luotettavaa kuriiria. Kuinka moni pystyisi kantamaan vähänkään painavampaa 
kirjettä keventämättä taakkaa lukemalla sen läpi? Lisäksi tuskinpa jokainen 
Fpeirokseen matkaava on matkalla sinun luoksesi. Luulenpa näet, että heti 
suoritettuasi uhrin Amaltheian alttarillasi lähdit valloittamaan Sikyonia./ En 
tosin ole varma siitäkään — siis siitä, milloin lähdet Antoniuksen luo ja 
kauanko — viivyt Epeiroksessa. Niinpä en uskalla antaa hieman 
suorasukaisempia kirjeitä akhaijien tai epeiroslaisten käsiin. 

2. Lähtösi jälkeen on tapahtunut monia kirjoittamisen arvoisia asioita, 

mutta en saa ottaa sellaista riskiä, että kirjeeni voisivat kadota, paljastua tai 
joutua siepatuiksi. Tiedoksesi siis ensinnäkin, että senaatissa minulla ei ollut 
ensimmäistä puheenvuoroa ja allobrogien rauhantekijä tuotiin eteeni, mistä 
senaatti mutisi, mutta minä en pannut vastaan.” En ole siis velvollinen 
kunnioittamaan kieroa miestä ja saan vapaasti pitää kiinni poliittisesta 
asemastani vastoin hänen tahtoaan. Lisäksi toisella puhujalla on lähes yhtä 
paljon arvovaltaa kuin ensimmäisellä, eikä häntä liiaksi kahlitse kohteliaisuus 
konsulia kohtaan. Kolmantena on Catulus, ja, jos sinua vielä kiinnostaa tietää, 
neljäntenä Hortensius. Konsuli itse taas on pikkusieluinen mutta 
kieromielinen irvileuka, jolla on sellaista pisteliästä sarkasmia, että se 
naurattaa nokkeluuden puutteesta huolimatta./* Huvittavampia ovat hänen 
ilmeensä kuin sutkautuksensa. Hän ei ole poliittisesti aktiivinen ja on tehnyt 
pesäeron optimaatteihin.” Ei ole toivoa, että hänestä olisi hyötyä valtiolle, 
koska häntä se ei kiinnosta, eikä pelkoa, että hänestä olisi vaaraa, koska 
hänellä ei ole rohkeutta. Hänen virkaveljensä taas suhtautuu minuun hyvin 
kunnioittavasti ja on ylimyspuolueen innokas puolustaja.** 

3. Tällä hetkellä heidän eripuransa on vähäistä, mutta pelkään pahoin, että 
tämä myrkytys saattaa levitä. Olet varmaan kuullut, että Caesarin luona 
järjestettyyn kansalliseen juhlaan ilmestyi mies naisten vaatteissa, ja kun 
vestaalit olivat suorittaneet uhritoimituksen uudestaan, Ouintus Cornificius 
(hän oli ensimmäinen, ettet sattumalta kuvittelisi, että se oli joku meistä)* otti 
asian esille senaatissa. Senaatin päätöksellä asia sitten palautettiin vestaaleille 
ja pontifexeille, joiden mukaan kyseessä oli pyhäinhäväistys; senaatin 
päätöksen mukaisesti konsulit antoivat julki lakiehdotuksen, ja Caesar lähetti 
vaimolleen ilmoituksen avioerosta.*? Ystävyydestä Publius Clodiusta kohtaan 
Piso tässä tilanteessa tekee parhaansa, että hänen oma lakiehdotuksensa 
hylättäisiin, lakiehdotus, jota hän esittää vielä senaatin päätöksellä 
uskonnollisesta asiasta. Messalla pysyy toistaiseksi kovana ja tiukkana. 
Kunnon miehet ovat peräytymässä Clodiuksen vetoomusten takia. 
Rettelöitsijöitä ollaan kokoamassa. Itsekin olen pehmenemässä päivä päivältä, 
vaikka aluksi olin oikea Lykurgos. Cato painostaa hellittämättä. Lyhyesti 
sanottuna tämä kunnon miesten välinpitämättömyys ja roistojen vastarinta voi 
koitua valtiolle suureksi vahingoksi. 

4. Tuo ystäväsi (tiedät kai, ketä tarkoitan: häntä, josta kirjoitit minulle, että 
hän alkoi kehua, kun ei enää tohtinut arvostella) näyttävästi osoittaa 
välittävänsä minusta, syleilevänsä minua, olevansa suunnattoman kiintynyt, 
ylistää minua julkisesti mutta on salaa (läpinäkyvän) kateellinen.** Hän ei ole 

vähääkään ystävällinen, suora eikä lainkaan poliittisesti loistokas, 
kunniallinen, rohkea tai jalo — mutta tästä kirjoitan sinulle tarkemmin toiste. 
En itsekään vielä ole tarpeeksi perillä asiasta, enkä uskalla uskoa näin tärkeää 
asiaa käsittelevää kirjettä tälle lähetille, joka on ties kenen poikia. 

5. Preetorit eivät ole vielä arponeet provinssejaan. Tilanne on edelleen sama 
kuin lähtiessäsi. Sisällytän puheeseeni pyytämäsi kuvauksen Misenumista ja 
Puteolista. Huomasin jo, että ”3. joulukuuta” oli väärin. Pidin itse kovasti 
niistä seikoista, joita kehuit puheissani, usko pois, mutta en rohjennut sitä 
sanoa aiemmin. Nyt kun olet hyväksynyt ne, ne vaikuttavat minusta entistä 
attikalaisemmilta. Metellus-puheeseen* tein muutamia lisäyksiä, ja lähetän 
sinulle kirjan, koska kiintymyksesi minua kohtaan on tehnyt sinusta 
filoreetorin.** 

6. Mitähän uutta kerrottavaa minulla olisi? Ai niin, konsuli Messalla osti 
Autroniuksen talon 13 400 000 sestertiuksella. Kysyt tietysti: ”Miten se 
minuun liittyy?” Sikäli vain, että tämän kaupan nojalla minun katsotaan 
tehneen hyvät kaupat ja ihmiset ovat alkaneet tajuta, että on laillista saavuttaa 
arvokkuutta ystävien varoilla tehdyillä ostoksilla.” Tuo Troijatar on sitten 
oikea kuhnus, mutta elän silti toivossa. Hoida asiat kuntoon siellä. Voit 
jatkossa odottaa suorempaa kirjettä minulta.** 

25. tammikuuta Marcus Messallan ja Marcus Pison konsulivuonna. 

ATT. 1,14 

Rooma, 13. HELMIKUUTA 61 
CICERO TERVEHTII ATTICUSTA 


1. Pelkäänpä, että on hieman mautonta kertoa sinulle, kuinka kiireinen olen, 
mutta minulla on kuitenkin niin paljon tekemistä, että aikani hädin tuskin 
riittää tähän lyhyenläntään kirjeeseen, ja tuon ajan olen nipistänyt kaikkein 
kiireisimmiltä töiltä. 

Kirjoitin sinulle jo aiemmin, millainen oli Pompeiuksen ensimmäinen 
julkinen puhe: se ei ilahduttanut köyhiä, se oli roistoille yhtä tyhjän kanssa, 
varakkaat eivät olleet siitä mielissään eivätkä kunnon miehet vaikuttuneet. 
Vastaanotto oli hyytävä. Silloin täysin vastuuton kansatribuuni Fufius konsuli 
Pison yllytyksestä vaati Pompeiusta puhumaan kansankokoukselle. Tämä 
tapahtui markkinapäivänä Circus Flaminiuksella, juuri siellä, minne väki oli 
kokoontunut. Fufius kysyi häneltä, sopiko hänelle, että tuomariston valitsee 
sama preetori, joka sitä johtaa. Niinhän senaatin määräyksestä päätettiin tehdä 

Clodiuksen pyhäinhäväistysjutussa. Silloin Pompeius puhui kuin kunnon 
aristokraatti ja vastasi, ja laveasti vastasikin, että hän suuresti kunnioitti ja oli 
aina kunnioittanut senaatin arvovaltaa kaikissa asioissa. 

2. Myöhemmin konsuli Messalla kysyi Pompeiukselta senaatissa, mitä 
mieltä tämä oli pyhäinhäväistyksestä ja julkaistusta lakiehdotuksesta. 
Pompeius piti puheen, jossa hän yleisellä tasolla ylisti kaikkia tuon elimen 
tekemiä päätöksiä, ja istuuduttuaan viereeni hän totesi minulle, että oli 
mielestään vastannut riittävästi noihin kysymyksiin. 

3. Kun Crassus oli huomannut hänen keränneen kiitosta, koska ihmiset 
katsoivat konsulikauteni olevan hänen mieleensä, Crassus nousi pystyyn ja 
piti oikein komean puheen konsulinkaudestani — sanoi jopa, että minun 
ansiostani hän oli senaattori, kansalainen, vapaa ja hengissä ja että aina, kun 
hän näki vaimonsa, kotinsa tai synnyinmaansa, hän näki minun 
hyväntekeväisyyteni. Sanalla sanottuna: koko tämän aiheen, jota minä tapaan 
puheissani (olethan niiden Aristarkhos) maalailla eri tavoin — tulesta, miekasta 
(tunnet väripalettini) — hän kutoi todella vaikuttavasti kokoon. Istuin 
Pompeiuksen vieressä ja näin hänen olevan poissa tolaltaan — joko siksi, että 
Crassus sai kunnian, jonka hän itse oli antanut mennä sivu suun, tai siksi, että 
saavutukseni olivat niin merkittävät, että senaatti niin kovasti halusi niitä 
ylistettävän, ja varsinkin, että niitä ylistäisi mies, jolla oli sitäkin vähemmän 
syytä kehua minua, koska kaikissa kirjoituksissani Pompeius saa kunnian ja 
hän nuhteet. Tämä päivä yhdisti läheisesti minut ja Crassuksen, ja silti otin 
avosylin vastaan kaikki Pompeiuksen esittämät enemmän tai vähemmän 
peitellyt kehut. 

4. Ja minä itse, hyvät jumalat sentään, kuinka koketeerasinkaan” 
puhetaidollani uuden kuulijani, Pompeiuksen edessä. Silloin jos koskaan 
minulla riitti periodeja, loppupyöristyksiä, enthymeemoja, järkeilyjä.? Sanalla 
sanoen sain hurraahuutoja. Olihan aiheena ylimmän säädyn arvokkuus, 
senaatin ja ritariston yksimielisyys, Italian sopusointu, viimeisten 
salaliittolaisten hiipuminen, viljan halpa hinta sekä rauha. Tiedät kyllä, kuinka 
jaksan pauhata näistä aiheista. Pauhasin varmaan niin kovaa, että se on kuultu 
siellä Epeiroksessa asti, joten ei tästä sen enempää. 

5. Roomassa tilanne on tämä. Senaatti on oikea areiopagi;” täysin 
järkähtämätön, ankara, rohkea. Kun tuli päivä, jolloin ehdotus piti esittää 
kansankokoukselle senaatin päätöksen mukaisesti, pujopartaisia nulikoita 
joukoittain ja koko Catilinan jengi Curio-neitisen johdolla kokoontuivat ja 
pyysivät, että ehdotus hylättäisiin * Lisäksi ehdotuksen tekijä, konsuli Piso, 

puhui omaa ehdotustaan vastaan. Clodiuksen kätyrit olivat vallanneet 
äänestyssillat. Äänestysliuskat jaettiin, eikä ensimmäisessäkään lukenut 
”jaa”.* Yhtäkkiä rostralle säntäsikin Cato. Hän läksytti konsuli Pisoa 
ällistyttävällä tavalla, jos nyt väkevää, vaikuttavaa ja järkevää puhetta voi 
läksytykseksi kutsua. Mukaan liittyi ystävämme Hortensius sekä monia 
kunnon miehiä; Favoniuksen panos oli todella merkittävä. Tämän 
optimaattien yhteenoton takia kansankokous hajotettiin ja senaatti kutsuttiin 
koolle. Huolimatta siitä, että Piso pani hanttiin ja Clodius mateli jokaisen 
senaattorin jalkojen juuressa, runsaslukuinen senaatti äänesti, että konsulit 
kehottaisivat kansaa hyväksymään ehdotuksen. Curion ehdotus päätöksen 
hylkäämisestä sai vain 15 ääntä. Vastapuoli keräsi kevyesti ainakin 400. Asia 
oli selvä. Fufius esitti veton. Clodius pitää säälittäviä puheita, joissa hän 
herjaa törkeästi Lucullusta, Hortensiusta, Gaius Pisoa ja konsuli Messallaa. 
Minua hän syyttää vain siitä, että ”olin saanut selville”. Senaatti on 
päättämässä, ettei se ryhdy mihinkään toimiin preetorien provinssien, 
lähetystöjen tai muidenkaan asioiden suhteen ennen kuin ehdotus on viety 
kansankokoukseen. 

6. Siinä sinulle Rooman asiat. On kuule kuitenkin vielä eräs asia, jota en 
ollut odottanut. Messalla on erinomainen konsuli: urhea, järkähtämätön, 
tunnollinen. Hän ylistää, arvostaa ja matkii minua. Toisella konsulilla on vain 
yksi hyvittävä pahe: hän on laiska, unelias, taitamaton, täydellinen vetelys; 
mutta on niin pahantahtoinen, että hän on kääntynyt Pompeiusta vastaan sen 
puheen jälkeen, jossa tämä ylisti senaattia.” Ei ihme, että kaikki kunnon 
miehet vieroksuvat häntä. Hänen toimintaansa vaikuttavat niin Clodiuksen 
ystävyys kuin hänen myötämielisyytensä turmelusta ja turmeltuneita tahoja 
kohtaan. Mutta virkamiesten joukossa hänellä ei ole kaltaistaan — paitsi 
Fufius. Meillä on hyvät kansantribuunit. Cornutus on pseudo-Cato. Sanalla 
sanoen [...]. 

7. Palaan nyt henkilökohtaisiin asioihin. Troijatar on lunastanut 
lupauksensa. Hoida sinä ottamasi tehtävä. Veljeni Ouintus, joka osti loput 
kolme neljännestä Argiletumin varrella sijaitsevasta rakennuksesta 725 000 
sestertiuksella, = kaupittelee — Tusculumin-huvilaansa ostaakseen, = jos 
mahdollista, Paciliuksen talon Roomasta. Olen tehnyt sovinnon Lucceiuksen 
kanssa, jolla näyttää olevan kova vpyrky virkaan.” Kerro minulle 
mahdollisimman tarkasti, mitä sinulle kuuluu, missä olet ja mikä siellä on 
tilanne. 

Helmikuun iduksena. 

ATT. 1,15 

Rooma, 15. MAALISKUUTA 61 
CICERO TERVEHTII ATTICUSTA 


1. Olet kuullut, että herttaisista herttaisin Ouintus-veljeni sai osakseen 
Aasian.' Epäilemättä uutisen kiidätti korviisi nopeammin huhu kuin 
yksikään meidän kirjeistämme. Koska olemme aina olleet äärimmäisen 
kunnianhimoisia ja erinomaisia filhelleenejä ja sellaisten maineessa ja koska 
valtiolle tekemistämme palveluksista olemme saaneet niskaamme monien 
vihat ja vihamielisyyden, niin ”näytä nyt parhain kuntosi”!"! ja 

2. Tee kaikkesi sen eteen, että kaikki ylistäisivät ja rakastaisivat meitä. 
Kirjoitan tästä sinulle enemmän kirjeessä, jonka annan Ouintuksen itsensä 
vietäväksi. 

Ole ystävällinen ja kerro, mitä olet tehnyt sinulle antamani tehtävän sekä 
oman asiasi suhteen.'* Brundisiumista lähtösi jälkeen en ole saanut sinulta 
kirjettäkään. Haluan kovasti tietää, mitä sinulle kuuluu. 

Maaliskuun iduksena. 

ATT. 1,16 

ROOMA, HEINÄKUUN ALKU 61 
CICERO TERVEHTII ATTICUSTA 


1. Kysyt minulta, mitä siinä oikeudenkäynnissä tapahtui, että se päättyi 
vastoin kaikkien odotuksia, ja haluat myös tietää, miten minä panin vastaan 
vähemmän kuin yleensä. Homeroksen tavoin vastaan sinulle viimeiseen 
ensiksi.” 

No, niin kauan kuin minulla oli senaatin arvovalta puolustettavanani, 
taistelin niin terävästi ja pontevasti, että kansaa parveili ympärilläni sankoin 
joukoin hurraten minulle vimmatusti. Jos koskaan olen näyttänyt sinusta 
rohkealta politiikan saralla, niin taatusti tuossa asiassa olisit ihastellut minua. 
Kun Clodius näet turvautui puheiden pitämiseen kansankokouksissa ja pahaa 
verta nostattaakseen käytti hyväkseen nimeäni, voi kuolemattomat jumalat 
sentään, mitkä taistelut ja minkä hävityksen paninkaan toimeen! Kuinka 
hyökkäsinkään Pisoa, Curiota ja koko tuota porukkaa vastaan! Kuinka 
ryöpytinkään vanhusten holtittomuutta ja nuorten irstautta! Niin totta kuin 
jumalat minua auttakoot, usein toivoin, että olisit ollut neuvomassa minua ja 

katsomassa noita ällistyttäviä taisteluita. 

2. Kun sitten Hortensius keksi ajatuksen, että kansantribuuni Fufius tekisi 
lakiehdotuksen — pyhäinhäväistyksestä — esitys poikkesi konsuleiden 
ehdotuksesta vain tuomariston valinnan osalta (kaikki kylläkin riippui siitä) — 
ja yritti kovasti, että ehdotus menisi läpi, koska oli vakuuttanut itsensä ja 
muut, ettei yksikään tuomaristo voisi vapauttaa Clodiusta, niin kun näin 
tuomarien köyhyyden, reivasin purjeeni enkä esittänyt todistukseksi muuta 
kuin sen, mikä oli niin yleisessä tiedossa ja selvää, ettei sitä ei voinut jättää 
mainitsematta. 

Niinpä, palatakseni ensimmäiseen kysymykseesi, jos haluat tietää, mikä oli 
syynä vapauttavaan tuomioon, niin se oli tuomarien köyhyys ja häpeällisyys. 
Se taas johtui Hortensiuksen suunnitelmasta. Pelätessään, että Fufius saattaisi 
vetollaan kumota senaatin päätöksellä esitetyn lakiehdotuksen, hän ei nähnyt, 
miten paljon parempi olisi ollut antaa Clodiuksen kärsiä syytetyn häpeällisestä 
leimasta kuin antaa hänet heikon oikeusistuimen eteen. Mutta vihapäissään 
Hortensius kiirehti viemään asian oikeuteen, koska hänen mukaansa 
lyijymiekkakin pystyisi viiltämään Clodiuksen kurkun auki. 

3. Jos sinua kuitenkin kiinnostaa tietää, millainen oikeudenkäynti oli, niin 
lopputulos oli niin uskomaton, että nyt jälkikäteen muutkin kuin minä (joka 
moitin sitä alusta pitäen) moittivat Hortensiuksen suunnitelmaa. Tuomarit 
näet karsittiin huutomyrskyjen siivittämänä, syyttäjä torjui kaikkein 
kelvottomimmat tuomarit kuin kunnon censori konsanaan ja syytetty ikään 
erotteli pois kunnollisimmat kuin lauhkea miekkamestari.'% Heti kun 
tuomaristo oli istuutunut, kunnon miehet alkoivat käydä kovin epäuskoisiksi. 
Sen hävyttömämpää porukkaa ei näet ikipäivänä ole istunut pahimman luokan 
varieteessakaan.'”* Ryvettyneitä senaattoreita, puilla paljailla olevia ritareita 
sekä — rahatribuuneja, = joita = olisi voinut kutsua pikemminkin 
rahastustribuuneiksi. Oli siellä tosin muutamia kunnon miehiäkin, joita 
Clodiuksen ei ollut onnistunut karsinnassa ajaa tiehensä. Siinä he istuivat 
synkkinä, surkeina tämän sekalaisen seurakunnan keskellä, ja hyvin 
kiusaantuneina joutuessaan kosketuksiin häpeällisyyden kanssa. 

4. Tässä tilanteessa, kun oikeus alustavassa käsittelyssä sai kunkin asian 
ratkaistavakseen, se oli uskomattoman tiukka ja yksimielinen. Syytetylle ei 
annettu mitään myönnytyksiä ja syyttäjälle annettiin enemmän kuin tämä 
vaatikaan. = Lyhyesti sanottuna = Hortensius — oli — voitonriemuinen 
tarkkanäköisyydestään, eikä kukaan pitänyt Clodiusta syytettynä vaan 
tuhannesti tuomittuna miehenä. Olet varmaan kuullut Clodiuksen avustajien 

huudoista, kun minut kutsuttiin todistajaksi, ja siitä, miten tuomarit nousivat 
seisomaan yhtenä miehenä, ympäröivät minut ja näyttivät paljaat kaulansa 
Publius Clodiukselle henkeni puolesta. Tämä oli minusta suurempi 
kunnianosoitus kuin se, että kansalaistoverisi eivät antaneet Ksenokrateen 
vannoa valaa, kun hän oli todistajana,!% tai se, että meikäläiset tuomarit 
kieltäytyivät katsomasta Metellus Numidicuksen tilikirjoja! kun niitä 
kierrätettiin tuomarilta toiselle, kuten tapana on. Totta tosiaan tämä oli paljon 
suurempi ele. Kuullessaan, kuinka tuomarit puolustivat minua huutaen minua 
isänmaan pelastajaksi, syytetty murtui, ja yhdessä hänen kanssaan lannistuivat 
kaikki hänen avustajansa. 

5. Seuraavana päivänä väkeä kerääntyi luokseni sankoin joukoin — yhtä 
suuri väkijoukko saatteli minut kotiin silloin, kun jätin konsulinviran. Mainiot 
areiopagimme jäsenet'* julistivat äänekkäästi, etteivät he suostuisi tulemaan 
paikalle ilman vartijoita. Asia vietiin oikeuteen. Vain yksi äänesti vartijoiden 
pyytämistä vastaan. Asia vietiin senaattiin, joka teki erittäin arvokkaan ja 
kunniakkaan päätöksen, ylisti tuomareita ja antoi asian virkamiesten 
hoidettavaksi. Kukaan ei uskonut, että miehemme vastaisi syytteeseen. 

”Muusat mainitkaa..., kuinka nyt tuiskattiin tuli ensin.”'” Tunnet 
Kaljupään,'? Nanneiuksen omaisuuden haltijan," tuon ylistäjäni, jonka 
ylistyspuheesta kirjoitin sinulle.''* Kahdessa päivässä yhden orjan avulla, joka 
hänkin oli vielä entisiä gladiaattoreita, hän hoiti koko asian. Kutsui tuomarit 
luokseen, antoi heille lupauksia, takuita, rahaa. Kaiken kukkuraksi (hyvät 
jumalat sentään, mitä turmelusta!) jotkut tuomarit saivat kaupan päälle nauttia 
yöllisistä tapaamisista tiettyjen naisten kanssa ja lähemmästä tuttavuudesta 
ylhäisnuorukaisten kanssa. Vaikka kunnon miehet pysyivät kaukana ja forum 
täyttyi orjista, kaksikymmentäviisi tuomaria kuitenkin rohkeni suuren vaaran 
edessä mieluummin uhrata henkensä kuin antaa kaiken päätyä perikatoon. 
Kolmeakymmentäyhtä tuomaria huolestutti enemmän huono rahatilanne kuin 
huono maine. Erään näistä tavattuaan Catulus kysyi: ”Miksi te pyysitte meiltä 
vartijoita? Vai pelkäsittekö, että teiltä viedään rahat?” Tässä sinulle kaikessa 
lyhykäisyydessään kuvaus oikeudenkäynnistä ja syy vapauttavaan tuomioon. 

6. Lisäksi kysyt, mikä tällä hetkellä on tilanne yleisesti ja mikä on oma 
tilanteeni. Teen tiettäväksesi, että ellei joku jumala katso meidän puoleemme, 
valtion vakaa tilanne, joka sinun mielestäsi on minun toimintani ansiota ja 
minun mielestäni jumalallista sallimusta ja jolle lujana perustana näytti olevan 
kaikkien kunnon miesten toveruus ja konsulin arvovaltani, on lipsunut 
käsistämme tämän yhden oikeudenkäynnin myötä — mikäli ylipäätään on kyse 

oikeudenkäynnistä, kun kolmekymmentä Rooman vastuuttominta ketaletta 
tuhoaa kaiken oikean ja pyhän muutamasta pahasesta roposesta. Vaikka kaikki 
ihmiset ja elukatkin tietävät niin tapahtuneen, niin Talnan, Plautuksen ja 
Spongian ja muun vastaavien heittiöiden mukaan ei koskaan ollut tapahtunut 
mitään moista. 

7. Mutta silti, lohduttaakseni sinua valtion tilan suhteen, kunnottomuus ei 
juhli niin riemukkaana voittoaan kuin pahat toivoivat sen jälkeen, kun valtiota 
oli niin pahasti haavoitettu. He selvästikin olettivat, että kaiken pyhän, 
siveellisen, tuomareiden luotettavuuden ja senaatin arvovallan luhistuessa 
avoimesti voittoisa kelvottomuus ja irstaus kostaisi yhteiskuntamme 
parhaimmistolle sen tuskan, jonka konsulinkauteni ankaruudessaan oli 
tuottanut kaikkein kunnottomimmille. 

8. Jälleen kerran se olin minä — minusta ei tunnu julkealta itsekehulta, kun 
puhun itsestäni sinulle, etenkään kirjeessä, jota en halua luettavan muille — 
niin, kuten sanottu, jälleen kerran juuri minä nostin kunnon miesten 
lannistuneet mielet maasta vahvistaen ja innostaen jokaista heistä. 
Kovistelemalla ja vainoamalla lahjottuja tuomareita tukin tykkänään suut 
kaikilta tuon voiton tukijoilta ja kannattajilta. En sallinut konsuli Pison saada 
rauhaa missään, riistin häneltä jo hänelle luvatun Syyrian. Palautin senaatin 
sen entiselle tiukalle linjalle ja herätin sen alakulosta. Clodiuksen murskasin 
kasvotusten senaatissa, yhtenäisessä vaikuttavassa puheessani sekä 
seuraavanlaisessa sananvaihdossa (josta voit saada maistiaisia siellä sun 
täällä, mutta muilta osin sillä ei enää ole samaa tehoa eikä viehättävyyttä, kun 
siltä puuttuu se jännitys, joka kuuluu itse kamppailuun — agoniin, kuten 
teikäläiset sanovat).!!' 

9. Kun näet kohtasimme senaatissa maaliskuun iduksena ja tuli minun 
vuoroni sanoa mielipiteeni, puhuin laveasti valtion tärkeimmistä asioista ja 
oivallisesti toin esiin tuon näkökohdan, että senaattorien ei pitäisi lannistua 
eikä lamaantua yhdestä iskusta. Totesin, ettei minun mielestäni haava ollut 
sellainen, että sitä olisi pitänyt salata tai hirveästi pelästyä ja että meitä 
pidettäisiin täysinä typeryksinä, jos emme piittaisi siitä, ja täysinä pelkureina, 
jos pelkäisimme sitä, ja että Lentulus!!! oli saanut vapauttavan tuomion 
kahdesti, samoin Catilina, ja tuomarit olivat siis nyt päästäneet vapaaksi jo 
kolmannen vihollisen valtion kimppuun. ”Erehdyt, Clodius. Tuomarit eivät 
ole säästäneet sinua Roomaa vaan vankiselliä varten. He eivät halunneet pitää 
sinua valtiossa vaan riistää sinulta maanpaon mahdollisuuden. Arvoisat 
senaattorit, rohkaiskaa mielenne ja säilyttäkää arvokkuutenne. Kunnon 


51 


miesten yksimielisyys on valtiossa edelleen voimissaan. Tuska on saavuttanut 
heidät, mutta heidän miehekkyytensä on ennallaan. Mitään uutta vahinkoa ei 
ole tehty, vaan vanha vain on tullut esiin. Yhden turmeltuneen miehen 
oikeudenkäynti on paljastanut monia hänen kaltaisiaan. 

10. Mutta mihin pyrin? Olen käytännöllisesti katsoen sisällyttänyt puheeni 
kirjeeseeni. Palaan tuohon sananvaihtoon: 

Söpöläisemme nousi ylös ja soimasi minua siitä, että olin ollut Baiaessa."'* 
Se oli valetta, mutta vastasin silti: ”Mitä? Sama kuin sanoisit minun olleen 
kielletyssä paikassa, niinkö?”"!* ”Mitä asiaa Arpinumin miehellä on kuumiin 
lähteisiin?” hän jatkoi. ”Sano se asianajajallesi”, minä napautin, ”joka 
himoitsi Arpinumin miehen lähteitä” (tiedäthän Mariuksen tilalla olevat 
lähteet). Hän parahti: ”Kauanko aiomme sietää tätä kuningasta?” Puhutko sinä 
kuninkaasta”, minä vastasin, ”kun Rex!” ei maininnut sinua sanallakaan 
testamentissaan?” (Mokoma oli törsännyt Rexin rahat.) ”Ostit talon”, hän 
tokaisi. Vastasin: ”Voisi ajatella hänen tarkoittaneen, että ostin tuomarit”. ”He 
eivät luottaneet sinuun”, hän jatkoi. = ”Päinvastoin”, totesin, 
”kaksikymmentäviisi tuomaria luotti minuun, mutta kolmekymmentäyksi 
tuomaria ei luottanut sinuun, koska halusivat rahansa etukäteen.” 
Huutomyrskyjen lannistamana hän vaikeni ja antoi periksi. 

11. Oma tilanteeni on sellainen, että kunnon miesten silmissä asemani on 
ennallaan ja kaupungin roskasakin ja pohjasakan silmissä paljon parempi kuin 
lähtiessäsi. Minua ei vahingoita se, että todistuksellani ei näemmä ollut 
vaikutusta. Minua kohtaan tunnettua pahaa verta on laskettu pois 
kivuttomasti, etenkin kun kaikki tuon häväistyksen kannattajat tunnustavat, 
että tuo päivänselvä asia ostettiin tuomareilta. Lisäksi tuo kansankokouksissa 
oleva kurja ja nälkää näkevä rahvas, joka imee kassan tyhjiin, kuvittelee 
minun olevan Magnuksen suurin suosikki. Hercules vie, monet mukavat 
kanssakäymisemme ovat yhdistäneet meitä jopa siinä määrin, että nuo, jotka 
leikkivät salaliittoa ryyppyporukassaan, pujopartaiset nulikkamme, nimittävät 
keskenään häntä Gnaeus Ciceroksi. Niinpä kisoissa ja 
gladiaattorinäytännöissä saan hurjat suosionosoitukset, eikä yhtäkään 
paimenpillin vihellystä kuulu. 

12. Parhaillaan odotellaan vaaleja, joihin Magnuksemme vastoin kaikkien 
tahtoa väkisin ajaa ehdokkaaksi Auluksen poikaa.!! Hän ei käytä hyväkseen 
asemaansa eikä arvovaltaansa vaan samoja konsteja, joilla Filippoksen 
mukaan pystyi valtaamaan minkä tahansa linnoituksen, jos vain aasi 
kultakuorma selässään pääsi kapuamaan sinne. Sanotaan, että tuo toinen'” 

konsuli, joka on kuin kakkosroolissa, on pannut toimeksi ja hänellä on 
rahanjakelijoita kotonaan. Minä en usko sitä, mutta Caton ja Domitiuksen 
vaatimuksesta on nyt tehty kaksi harmittavaa senaatin päätöstä, jotka 
arvellaan suunnatun konsulia vastaan. Toisen mukaan virkamiesten luona on 
lupa tehdä kotietsintöjä, ja toisen mukaan se, joka majoittaa rahanjakelijoita 
kotiinsa, toimii valtiota vastaan. 

13. Lisäksi kansantribuuni Lurcolle, joka astui virkaan vastoin lex Aeliaa, 
on suotu vapaus sekä lex Aelian että lex Fufian säädöksistä,” jotta hän voisi 
esittää vaalikeinottelua koskevan lakiehdotuksen, jonka hän itse, tämä rampa 
— hyvä enne! — on julkaissut. Vaalit on siis siirretty heinäkuun 27. päivään. 
Uutta hänen laissaan on se, että mikäli joku lupaa rahaa johonkin tribukseen 
kuuluville, jättäessään sen maksamatta hän kuitenkin selviää rangaistuksetta. 
Mutta jos hän sen maksaa, on hänen lopun elämäänsä maksettava 3000 
sestertiusta kullekin tribukselle vuosittain. Mainitsin Publius Clodiuksen jo 
aiemmin noudattaneen tätä lakia: hänellä on ollut tapana luvata mutta jättää 
sitten maksamatta. Mutta kuulehan, jos tämä veikko tulee valituksi, niin tuosta 
minun konsulinvirastani, jota Curio aiemmin tapasi kutsua apoteoosiksi, tulee 
pelkkä vitsi. On kai siis parasta omistautua filosofialle, aivan kuten sinä teet, 
ja antaa piut paut noille konsulinviroille. 

14. Kirjoitat, että olet päättänyt olla lähtemättä Aasiaan. Olisitpa 
mieluummin lähtenyt, ja pelkään, että siitä koituu ikävyyksiä. En kuitenkaan 
voi moittia päätöstäsi, varsinkaan kun en itse ole lähtenyt provinssiin. 

15. Saan olla tyytyväinen Amaltheian pyhäkköön € asettamiisi 
epigrammeihin, vallankin kun Thyillos on hylännyt minut eikä Archias ole 
kirjoittanut minusta mitään. Pelkäänpä, että koska hän on jo sepittänyt 
kreikkalaisen runon Luculluksille, hänellä on nyt mielessään caeciliaaninen 
näytelmä.!” 

16. Kiitin Antoniusta puolestasi ja annoin sen kirjeen Malliukselle. Olen 
aiemmin kirjoittanut sinulle harvakseltaan, koska en löytänyt sopivaa kuriiria, 
jolle antaa kirje, enkä ollut tarpeeksi varma olinpaikastasi. Mainostin sinua 
kovasti. 

17. Jos Cincius tuo minulle jonkin sinun asiasi, otan sen hoitaakseni. Mutta 
tällä hetkellä hänellä riittää töitä omassa asiassaan, jossa en jätä häntä pulaan. 
Jos aiot pysyä yhdessä ja samassa paikassa, voit odottaa minulta paljon 
kirjeitä. 

18. Mutta kirjoita sinäkin useammin. Toivoisin, että kuvailisit minulle 
Amaltheian pyhäkköäsi — miten se on koristeltu ja millainen paikka se on — ja 

lähettäisit minulle runoja ja tarinoita, joita sinulla on Amaltheiasta. Itse 
haluaisin kirjoittaa vastaavaa Arpinumin tilastani. Laitan tulemaan jotain, 
mitä olen kirjoittanut. Mitään valmista ei vielä ole. 

ATT. 1,17 

ROOMA, 5. JOULUKUUTA 61 
CICERO TERVEHTII ATTICUSTA 


1. Kirjeesi, jonka mukana lähetit kopiot veljeni Ouintuksen kirjeestä, osoittaa, 
miten kovasti Ouintuksen mieli on muuttunut ja miten hänen näkemyksensä ja 
kantansa ailahtelevat. Niinpä koska te molemmat olette minulle äärimmäisen 
rakkaita, olen hyvin harmissani ja ymmälläni, että mikä mahtoi loukata 
veljeäni näin raskaasti ja aiheuttaa niin täydellisen mielenmuutoksen. Käsitin 
jo aiemmin ja huomasin sinunkin luotamme lähtiessäsi epäilevän, että takana 
oli jotakin mielipahaa ja että hänen tunteitaan oli loukattu ja tietyt ikävät 
epäilykset olivat vallanneet hänen mielensä. Yritin parantaa niitä moneen 
otteeseen jo aiemmin ja vielä entistä kiivaammin provinssin arpomisen 
jälkeen, mutta en oivaltanut, että hän oli niin pahasti loukkaantunut kuin 
kirjeessäsi kerrot, enkä edistynyt toivomallani tavalla. Lohduttauduin 
kuitenkin sillä, että olin varma hänen näkevän sinut Dyrrakhionissa tai jossain 
muualla siellä suunnalla. Luotin ja vakuutin itselleni, että kun näin tapahtuisi, 
juttelunne, keskustelunne tai jo pelkkä toistenne tapaaminen ja näkeminen 
saisi välinne kuntoon kaikilta osin. 

2. Sinulle on sanomattakin selvää, miten ystävällinen ja herttainen veljeni 
Ouintus on ja miten herkkä hän on sekä loukkaantumaan että pääsemään siitä 
yli. Mutta sattuikin niin perin ikävästi, ettet nähnyt häntä missään. Hänellehän 
enemmän merkitsi se, mitä jotkut juonittelijat tuputtivat hänelle, kuin 
velvollisuudentunne, ystävyys tai teidän entiset läheiset välinne, joiden olisi 
pitänyt merkitä eniten. 

3. Minun on helpompi esittää arveluja kuin kirjoittaa siitä, mistä tämä 
harmittava välirikko mahtaa johtua. Pelkään nimittäin, että puolustaessani 
omia sukulaisiani olen sinun sukulaisillesi armoton. Olen näet siinä 
käsityksessä, että vaikka kotiväki ei aiheuttanutkaan mitään vahinkoa, se olisi 
voinut ilman muuta korjata tuon olemassa olevan vahingon. Mutta minun on 
mukavampi selittää sinulle kasvokkain, mikä koko tässä asiassa mättää — se 
ulottuu aika paljon laajemmalle kuin miltä näyttää. 

4. En tiedä, oliko pienintäkään syytä siihen kirjeeseen, jonka Ouintus lähetti 

sinulle Thessalonikesta, ja niihin keskusteluihin, joita arvelet hänen käyneen 
Roomassa ystäviesi luona ja matkan varrella. Kaikki toivoni tämän 
mielipahan keventämisestä lepää sinun ystävällisyytesi varassa. Jos olet sitä 
mieltä, että kunnollisimmat miehet ovat usein herkimpiä ärtymään ja myös 
leppymään ja että tämä luonteen niin sanottu ketteryys ja herkkyys 
useimmiten kertoo hyvyydestä ja — mikä tärkeintä — että meidän on kestettävä 
toistemme epäonni, viat ja väärät teot, niin toivon mukaan tämä kaikki 
helposti lientyy. Ole hyvä ja toimi näin, sillä minulle on eniten merkitystä — 
niin poikkeuksellisen kiintynyt olen sinuun — sillä, että olet rakas kaikille 
läheisilleni ja kaikki läheiseni ovat rakkaita sinulle. 

5. Täysin tarpeeton oli kirjeesi se osa, jossa mainitset, miten edullisia 
tilaisuuksia olet antanut mennä sivun suun provinsseissa ja Roomassa niin 
konsulinkaudellani kuin muinakin aikoina. Sinun epäitsekkyytesi ja 
suurisieluisuutesi on minulle täysin selvää, ja minusta me eroamme 
toisistamme vain valitsemamme elämäntien suhteen. Minut tietynlainen 
kunnianhimo on näet saanut tavoittelemaan virkoja, kun sinut taas täysin 
kunnioitettava asenteesi on johtanut elämään kunniallisessa rauhassa. Aidosti 
kunniakkaissa — asioissahan — = rehellisyydessä, — nuhteettomuudessa, 
tunnollisuudessa, hurskaudessa — en pidä itseäni enkä ketään muutakaan sinua 
parempana, ja mitä tulee minua kohtaan osoitettuun rakkauteen, niin veljeäni 
ja kotiväkeäni lukuun ottamatta luovutan sinulle siitä ensimmäisen palkinnon. 

6. Olen näet nähnyt, nähnyt ja pannut tarkasti merkille huolesi ja ilosi 
elämäni eri vaiheissa. Onnittelusi menestykseni johdosta ovat usein 
ilahduttaneet minua, ja lohdutuksesi on ollut tervetullutta pelon hetkellä. Nyt 
kun et ole paikalla, kaipaan todellakin kipeästi sekä ylittämättömiä neuvojasi 
että meidän tavanomaisia mitä hurmaavimpia keskustelujamme. Mitä 
sanoisin? Kaipaanko niitä enemmän politiikassa — saralla, jolla en saa olla 
piittaamaton — vai asianajotyössä, johon aiemmin ryhdyin edetäkseni uralla ja 
jota yhä jatkan pystyäkseni säilyttämään asemani saavuttamani suosion 
avulla, vai omissa yksityisasioissani, joissa olen kaivannut sinua ja 
keskustelujamme etenkin veljeni lähdön jälkeen? Lyhyesti sanottuna: työssä, 
lomalla, liiketoimissa, joutilaana, asianajotehtävissä, kotiasioissa, julkisissa ja 
yksityisissä asioissa en kauankaan pärjää ilman hurmaavia ja ihania neuvojasi 
ja keskustelujasi. 

7. Hienotunteisuus on estänyt kumpaakin ottamasta näitä asioita puheeksi. 
Nyt se on ollut kuitenkin välttämätöntä, mikä johtuu siitä kirjeesi kohdasta, 
jossa halusit puolustella itseäsi ja elämäntapaasi minulle ja saada niille 

hyväksyntäni. = Tuossa = Ouintuksen ikävässä — ärsyyntymisessä ja 
mielenpahoittamisessa on kuitenkin se hyvä puoli, että jo jonkin aikaa sitten 
esittämäsi kannanottojen perusteella minä ja muut ystäväsi tiedämme, ettet 
halua mennä provinssiin, joten se, että te ette ole yhdessä, ei näytä johtuvan 
teidän eripurastanne ja välirikostanne vaan omasta tahdostasi ja päätöksestäsi. 
Sen vuoksi saadaan korjattua se, mikä on rikottu, ja ystävyytemme, joka on 
aina ollut täysin loukkaamaton, säilyy pyhänä. 

8. Olemme täällä heikossa, surkeassa ja epävakaassa poliittisessa 
tilanteessa. Varmaan olet kuullut, että ystäviemme ritarien välit senaatin 
kanssa ovat lähes poikki. Ensinnäkin he närkästyivät suuresti, kun senaatin 
päätöksellä julkaistiin lakiesitys, joka sallisi tutkia lahjuksia ottaneiden 
tuomareiden toimintaa. Itse en sattunut olemaan paikalla, kun asiasta 
päätettiin, mutta kun sain tietää, että ritarisääty närkästyi mutta ei sanonut 
mitään julkisesti, nuhtelin mielestäni erittäin vaikuttavalla tavalla senaattia ja 
puhuin aika ankarasti ja vuolaasti asiassa, joka ei ollut kovinkaan 
kunnioitettava. 

9. Kas, sitten tuli ritarien toinen lähes sietämätön päähänpisto, jota en vain 
sietänyt vaan vieläpä pidin kauniin puheen sen puolesta. Veronvuokraajat, 
jotka vuokrasivat censoreilta veronkanto-oikeuden Aasiassa, valittivat 
senaatissa, että ahneuksissaan he olivat tarjonneet liikaa, ja vaativat 
sopimuksen mitätöimistä. Minä olin tukemassa heitä ensimmäisenä tai 
pikemminkin toisena, sillä Crassus se sai heidät ryhtymään noin röyhkeään 
vaatimukseen. Asia herätti närää; vaatimus oli häpeällinen holtittomuuden 
tunnustus. Oli suunnaton vaara, että nämä ritarit olisivat ajautuneet 
täydelliseen välirikkoon senaatin kanssa, mikäli he olisivat jääneet tyhjin 
käsin. Tässäkin asiassa minä riensin apuun etunenässä ja järjestin heille 
täysilukuisen ja erittäin jalomielisen senaatin ja ensimmäisenä ja toisena 
päivänä joulukuuta puhuin pitkään näiden säätyjen arvokkuudesta ja 
sopusoinnusta. Asia ei ole vielä selvä, mutta senaatin tahto tuli selväksi. 
Ainoa vaatimusta vastustanut oli konsulin virkaan nimetty Metellus. Catokin, 
meidän heeroksemme, oli aikeissa puhua, mutta pimeys laskeutui ennen kuin 
tuli hänen vuoronsa. 

10. Niinpä periaatteelleni ja politiikalleni uskollisena puolustan parhaani 
mukaan tuota solmimaani sopua. Mutta koska se on niin epävarma, olen 
rakentamassa toista, toivoakseni turvallista tietä asemani säilyttämiseksi. En 
voi täysin selittää sitä kirjeessä, mutta annan pienen vinkin: olen oikein 
lämpimissä väleissä Pompeiuksen kanssa. Tiedän jo, mitä sanot. Varon, mitä 

on varottava, ja kirjoitan toiste sinulle enemmän suunnitelmistani hoitaa 
valtion asioita. 

11. Tiedoksesi, että Lucceius aikoo heti pyrkiä konsuliksi. Puhutaan, että 
tulisi vain kaksi muuta ehdokasta, Caesar (joka aikoo lyöttäytyä yhteen hänen 
kanssaan Arriuksen avulla) ja Bibulus (joka uskoo voivansa yhdistää 
voimansa hänen kanssaan Gaius Pison avulla). Naurattaako sinua? Usko pois, 
tässä ei ole mitään naurettavaa! Mitä muuta voisin sinulle kertoa? Paljonkin, 
mutta jääköön se toiseen kertaan. Toivoisin sinun ilmoittavan, milloin tiedän 
odottaa sinua. Nyt pyydän nöyrästi vain sitä, mitä eniten toivon, eli että tulet 
niin pian kuin mahdollista. 

Joulukuun nonaena. 

Fam. 13,42 

ROOMA, VUONNA 61 TAI 60 

MARCUS CICERO TERVEHTII PROKONSULI LUCIUS CULLEOLUSTA 


1. Ystäväni Lucius Lucceius, miehistä kiitollisin, esitti minulle uskomattoman 
lämpimät kiitokset sinua kohtaan ylenpalttisista ja avokätisistä lupauksistasi 
hänen asianhoitajilleen.'* Koska hän oli niin kiitollinen sanoistasi, kuinka 
kiitollinen luulet hänen olevankaan, kun toivoakseni lunastat lupauksesi. 
Bullislaiset ovat kyllä osoittaneet täyttävänsä Lucceiuksen vaatimukset 
Pompeiuksen harkinnan mukaan." 

2. Mutta lisäksi tarvitsemme kipeästi suopeuttasi, arvovaltaasi ja 
käskyvaltaasi. Pyydän yhä uudelleen, että suot ne meille. Olen äärimmäisen 
mielissäni, että Lucceiuksen asianhoitajat tietävät ja että Lucceius itse on 
ymmärtänyt hänelle lähettämästäsi kirjeestä, ettei kenenkään muun sana ja 
vaikutusvalta merkitse sinulle yhtä paljon kuin minun. Jälleen pyydän sinulta, 
että hän saa kokea asian todella olevan näin. 

Fam. 13,41 

ROOMA, VUONNA 61 TAI 60 
CICERO TERVEHTII CULLEOLUSTA 


1. Haluan tehdä sinulle täysin selväksi, että sen, mitä teit Lucceiuksen 
hyväksi, teit äärettömän kiitollisen miehen parhaaksi. Hän on sinulle 
ikikiitollinen siitä, mitä teit, ja Pompeius kiittää sinua lämpimästi aina 

tavatessaan minut, ja hän tapaa minua usein. Lisään vielä — mistä varmasti 
olet suunnattoman iloinen — että omasta puolestani olen haltioissani 
Lucceiusta kohtaan osoittamastasi hyväntahtoisuudesta. 

2. Lisäksi, vaikka en lainkaan epäile, että pysyt jatkossakin jalomielisenä ja 
teet nyt oman johdonmukaisuutesi nimissä sen, mitä aiemmin teit meidän 
vuoksemme, pyytäisin sinua kuitenkin = ystävällisesti = lisätoimillasi 
kruunaamaan sen, minkä aluksi lupasit ja sittemmin teit. Vakuutan ja takaan, 
että se herättää Lucceiuksessa ja Pompeiuksessa suunnatonta kiitollisuutta ja 
asettaa sinut heidän silmissään erinomaiseen asemaan. 

Joitakin päiviä sitten kirjoitin sinulle seikkaperäisesti poliittisesta 
tilanteesta, toimista täällä sekä ajatuksistani sekä annoin kirjeeni 
lähettipojillesi. 

Voi hyvin! 

ATT. 1,18 

Rooma, 20. TAMMIKUUTA 60 
CICERO TERVEHTII ATTICUSTA 


1. Tiedoksesi, että juuri nyt kaipaan eniten ihmistä, jonka kanssa jakaa kaikki 
huolenaiheeni, joka rakastaa minua, joka on viisas ja jonka kanssa puhuessani 
minun ei tarvitse sepustaa mitään, teeskennellä mitään eikä salata mitään. 
Sillä vilpittömin ja rakkahin veljeni ei ole nyt täällä. [...] ei ole ihminen 
lainkaan vaan ”merenrantaa ja ilmaa” sekä ”silkkaa yksinäisyyttä”.!'”* Mutta 
sinä, joka olet hyvin usein huojentanut huoltani ja ahdistustani puheillasi ja 
neuvoillasi ja joka olet tukeni julkisessa elämässä ja uskottuni kaikissa 
yksityisasioissani ja otat osaa keskusteluihini ja suunnitelmiini — missä sinä 
olet? Kaikki ovat hylänneet minut niin täysin, että löydän rauhan vain 
viettäessäni aikaa vaimoni, pikku tyttäreni ja suloisen Ciceroni seurassa. Nuo 
näyttävät ja teennäiset ystävyyteni nimittäin ovat hohdokkaita julkisesti, mutta 
kotona niistä ei ole iloa. Aamulla taloni on tupaten täynnä ja forumille 
laskeudun ympärilläni laumoittain ystäviä, mutta tuosta valtavasta 
väkijoukosta en löydä ketään, jonka kanssa voisin vapaasti heittää huulta ja 
huokaista kotoisasti. Siksi odotan sinua, kaipaan sinua sekä jo kutsun sinut 
tänne. Moni asia huolestuttaa ja ahdistaa minua, mutta tuntuu, että kun saan 
sinut kuulijakseni, voin päästä niistä eroon yhden kävelyn aikana 
keskustelemalla. 

2. Yksityisistä huolistani, niiden piikeistä ja okaista en aio puhua mitään. 

En usko niitä tähän kirjeeseen enkä tuntemattoman kuriirin haltuun. Eivät ne 
kauhean ikäviä ole (en halua järkyttää sinua), mutta ne istuvat sitkeässä ja 
jäytävät, eivätkä yhdenkään ystävän neuvot ja puhe rauhoita niitä. Mitä 
valtioon tulee, tahtoa minulla on, mutta jälleen kerran lääke itsessään on 
haitaksi. Vaikka näet vain lyhyesti selostaisin, mitä lähtösi jälkeen on 
tapahtunut, et voisi olla huudahtamatta, että Rooma ei kestä enää kauempaa. 
Clodiuksen ensimmäinen näytös taisi alkaa heti lähtösi jälkeen. Luulin, että 
olin saanut tilaisuuden amputoida hillittömyys ja panna nuoriso kuriin. 
Annoin palaa täysillä, panin peliin kaikki hengen- ja älynvoimani. En tehnyt 
niin minkään henkilökohtaisen kaunan takia vaan siinä toivossa, että saisin jos 
en nyt korjattua yhteiskuntaamme ainakin parannettua sen haavat. 

3. Sitten valtion nujersi ostettu ja irstas oikeudenkäynti. Ja mitä siitä sitten 
seurasi! Meille asetettiin sellainen konsuli, jota ei meitä filosofeja lukuun 
ottamatta huokaamatta voi katsoa kukaan." Mikä isku se olikaan! Senaatti 
teki vaalikeinottelua ja oikeusistuimia koskevat päätökset, mutta yksikään laki 
ei mennyt läpi. Senaattia kohdeltiin kaltoin, ritarit ärsyyntyivät säädöksestä 
”se joka tuomarina...”. Joten tuona vuonna kaadettiin kumoon valtion kaksi 
peruspilaria, jotka minä, yksin minä, olin pystyttänyt. Senaatin arvovalta 
heitettiin menemään ja säätyjen sopusointu rikottiin. Nyt on käsillä tämä 
mainio uusi vuosi. Se alkoi niin, että Nuoruuden jumalattaren vuotuiset menot 
jäivät toimittamatta. Memmius näet vihki Marcus Luculluksen vaimon omiin 
riitteihinsä. Menelaos otti tämän raskaasti ja erosi vaimostaan. Vaikka 
idalainen paimen oli vain halveksinut Menelaosta, tämä meidän Pariksemme 
kohteli Menelaosta ja Agamemnoniakin kuin orjia.” 

4. On kuitenkin muuan kansantribuuni, Gaius Herennius. Et ehkä tunne 
häntä, vaikka saatat kyllä tunteakin, koska hän kuuluu sinun tribukseesi ja 
koska hänen isänsä Sextus jakeli rahaa teille. Hän on tekemässä Publius 
asiasta Marskentällä.! Otin hänet tavalliseen tapaani vastaan senaatissa, 
mutta häntä paksunahkaisempaa ei olekaan. 

5. Metellus on loistava konsuli ja hyvä ystäväni mutta on menettänyt 
arvovaltaansa, koska muodon vuoksi julkaisi saman esityksen Clodiuksesta. 
Ja Auluksen poika sitten — voi hyvät jumalat sentään, miten veltto ja 
pelkurimainen sotilas siinä onkaan! Hänestä ei ole muuhun kuin antautumaan 
päivittäin Palicanuksen kaltoin kohtelemaksi, niin kuin hän tekeekin. 

6. Flavius on julkaissut maalain — se ei ole oikein mistään kotoisin, aika 
lailla samanlainen kuin lex Plotia. Mutta mistään ei löydy oikeaa valtiomiestä, 

ei häivähdystäkään sellaisesta. Hän, joka olisi voinut olla sellainen, ystäväni 
(sillä se hän on, tiedoksesi vaan) Pompeius varjelee tuota kirjailtua pikku 
togaansa pitämällä suunsa kiinni. Crassus ei sano sanaakaan, joka voisi viedä 
hänen suosionsa. Muut tiedätkin — ovat niin typeriä, että toivovat näemmä 
saavansa pitää kala-altaansa tasavallan menettämisen jälkeenkin.'? 

7. On yksi, joka välittää siitä, mielestäni pikemminkin päättäväisesti ja 
rehellisesti kuin harkitusti ja älykkäästi, nimittäin Cato. Jo kolmatta kuukautta 
hän kiusaa onnettomia veronvuokraajia, jotka olivat hänen lähimpiä 
ystäviään, eikä salli senaatin vastata heille. Emme siis voi päättää mistään 
muustakaan ennen kuin veronvuokraajille on vastattu, ja sen tähden 
luultavasti lähetystötkin tullaan torjumaan. 

8. Nyt näet, millaiset tyrskyt meitä heittelevät, ja jos huomaat näiden 
kirjoittamieni rivien välistä paljon muuta, mitä jätin kirjoittamatta, tule jo 
viimeinkin takaisin luoksemme. Vaikka olisi hyvä karttaa näitä oloja täällä, 
jonne sinua pyydän tulemaan, ole hyvä ja arvosta kuitenkin ystävyyttäni niin 
paljon, että haluat sen vuoksi tulla näistä ikävyyksistä huolimatta. Ja jottei 
sinua kirjattaisi henkikirjoihin poissaolevana, pidän huolen, että asia saatetaan 
tiedoksi ja julki kaikkialla. On ehdan liikemiehen merkki tulla kirjatuksi 
henkikirjoihin aivan väestölaskennan lopussa. Joten pidä huolta siitä, että 
nähdään mahdollisimman pian. Voi hyvin! 

20. tammikuuta Ouintus Metelluksen ja Lucius Afraniuksen ollessa 
konsuleita. 

ATT. 1,19 

Rooma, 15. MAALISKUUTA 60 
CICERO TERVEHTII ATTICUSTA 


1. Jos minulla olisi yhtä paljon joutoaikaa kuin sinulla ja jos haluaisin lähettää 
yhtä lyhyitä kirjeitä kuin sinulla on tapana, päihittäisin sinut helposti ja 
kirjoittaisin paljon useammin kuin sinä. Mutta vaikka minulla on äärettömän 
ja uskomattoman paljon töitä, en salli yhdenkään kirjeeni olla vailla sisältöä ja 
mieltä. Ensiksikin, kuten isänmaanystävälle kuuluukin kirjoittaa, teen sinulle 
selkoa valtiollisista asioista. Sitten, koska minä olen valtion jälkeen lähinnä 
sydäntäsi, kirjoitan omista asioistani sellaista, minkä arvelen kiinnostavan 
sinua. 

2. Julkisessa elämässä suurin asia on nyt Gallian sodan pelko. Veljillemme 
haeduille'5? kävi äskettäin huonosti taistelussa ja helvetialaiset ovat 

epäilemättä sotajalalla ja hyökkäilevät provinssiimme. Senaatti on päättänyt, 
että konsulit vetävät arpaa kahdesta Galliasta,'*' järjestetään kutsunnat, ei 
sallita vapautuksia ja lähetetään lähettiläitä täysin valtuuksin käymään Gallian 
kaupungeissa ja pitämään huolta, etteivät nämä liittoudu helvetialaisten 
kanssa. Lähettiläät ovat Ouintus Metellus Creticus, Lucius Flaccus ja — 
”hajuvettä linsseille”!*? — Lentulus, Clodianuksen poika. 

3. Tässä yhteydessä en voi jättää mainitsematta, että kun arpa osui minuun 
ensimmäisenä entisistä konsuleista, täysilukuinen senaatti julisti yhteen 
ääneen, että minut on pidettävä Roomassa. Samoin kävi Pompeiukselle minun 
jälkeeni, niin että näytti siltä kuin meitä kahta pidettäisiin valtion vakuutena. 
Miksi odottaisin suosionosoituksia muilta, kun ne syntyvät omasta takaakin? 

4. Rooman tilanne on seuraavanlainen: kansantribuuni Flavius ajaa 
kiivaasti maalakiaan Pompeiuksen tuella, mutta tuossa laissa ei ole muuta 
kansanmielistä kuin ehdotuksen tekijä. Kansankokouksen myötämielisellä 
suostumuksella minä olin kumoamassa tästä laista kaiken sen, mikä oli 
epäedullista — yksityishenkilöille, vapauttamassa maata, joka Publius 
Muciuksen ja Lucius Calpurniuksen konsulikaudella'** kuului valtiolle, 
vahvistamassa = Sullan — siirtokuntalaisten omistukset sekä antamassa 
volaterralaisten ja arretiumilaisten (joiden maat Sulla oli takavarikoinut mutta 
ei ollut jakanut) pitää kiinni omistuksistaan. Yhtä kohtaa en vastustanut, 
nimittäin sitä, että maata ostettaisiin sillä ylimääräisellä rahalla, joka uusilla 
verotuloilla saataisiin viidessä vuodessa.!** Senaatti vastustaa koko tätä 
maalakiesitystä epäillen, että Pompeiukselle ollaan havittelemassa tavallaan 
uutta valtaa. Pompeius onkin päättänyt saada lain läpi. Maanjakoa puoltavien 
suurella suosiollisuudella minä puolestani haluan vahvistaa kaikkien 
yksityishenkilöiden omistukset. Kuten tiedät, sotajoukkonihan muodostuu 
varakkaista. Kansan ja Pompeiuksen (sillä haluan sitäkin) toiveet täytän 
maanostolla. Jos se hoidetaan asianmukaisesti, kaupungin pohjasakka 
voitaneen poistaa ja Italian tyhjät alueet asuttaa uudelleen. Mutta sodan takia 
kaikki tämä on keskeytynyt ja kiinnostus siihen on viilennyt. Metellus on 
oikein hyvä konsuli ja erittäin hyvä ystäväni. Tuo toinen on sellainen 
mitättömyys, ettei yhtään tiedä, mitä on ostanut." 

5. Tässä kaikki politiikasta, ellet sitten pidä politiikkaan kuuluvana sitä 
seikkaa, että muuan Herennius, kansatribuuni, sinun tribustoverisi, oikea 
ketale ja tyhjätasku, on ryhtynyt ajamaan Publius Clodiusta plebeijiksi. Häntä 
vastaan esitetään vetoja toistuvasti. Tässä luullakseni kaikki politiikasta. 

6. Itse — aina tuosta kuuluisasta joulukuun nonaesta saakka," jolloin 

saavutin niin sanotusti poikkeuksellisen ja kuolemattoman kunnian mutta sen 
myötä sain osakseni kateutta ja monien vihat päälleni — olen jatkanut 
toimimista politiikan saralla yhtä suurisieluisesti kuin ennenkin ja sen aseman 
varjelemista, jonka olin hankkinut ja ottanut kannettavakseni. Mutta kun ensin 
Clodiuksen vapauttamisen myötä minulle valkeni oikeusistuinten häilyvyys ja 
heikkous ja kun sitten näin, miten helposti ystävämme veronvuokraajien ja 
senaatin välille tuli juopaa — vaikka eivät olleetkaan minun kanssani 
henkilökohtaisesti riidoissa — ja kuinka rikkaat, tarkoitan noita ystäviäsi 
kalankasvattajia,'* avoimesti kadehtivat minua, niin minusta tuntui, että 
minun on etsittävä lisävoimia ja vahvempaa suojaa. 

7. Niinpä ensinnäkin sain liian kauan saavutuksistani vaienneen 
Pompeiuksen taivutettua esittämään senaatissa, ei vain kerran vaan monta 
kertaa ja monisanaisesti, että minä olin pelastanut valtakuntamme ja koko 
maailman. Tällä asialla ei ollut niin paljon väliä minulle (nuo saavutukseni 
ovat niin ilmeisiä, etteivät ne kaipaa todistusta, ja niin kiistattomia, etteivät ne 
kaipaa ylistystä) kuin valtiolle, koska eräät roistot luulivat, että erimielisyys 
näistä asioista saisi minut ja Pompeiuksen riitaantumaan. Olen solminut hänen 
kanssaan niin lämpimät välit, että ystävyytemme ansiosta kumpikin voi tuntea 
olonsa turvatummaksi henkilökohtaisesti ja vahvemmaksi politiikassa. 

8. Hillittömässä ja nautinnonhaluisessa nuorisossa minua kohtaan virinnyt 
viha on tavallaan suopeuteni ansiosta lieventynyt niin, että nuo kaikki 
kunnioittavat yksin minua. Lyhyesti sanottuna en ole töykeä kenellekään, 
mutta toisaalta en ole kansanmielistelijä tai hölläkätinenkään. Kaikki 
toimintani on niin tasapainoista, että politiikassa osoitan järkähtämättömyyttä 
mutta yksityisasioissa tiettyä varovaisuutta ja tarkkaavaisuutta kunnon 
miesten heikkouden, pahantahtoisten epäoikeudenmukaisuuden ja roistojen 
vihamielisyyden takia. En kuitenkaan ole näiden uusien ystävyyksien 
pauloissa niin, etteikö tuo nokkela sisilialainen Epikharmos supattelisi 
korvaani tuttua veisuaan: ”Pidä pää kylmänä äläkä luota kehenkään! Siinä 
viisauden ydin.”'* Saat varmaan nyt jonkinlaisen kuvan periaatteistani ja 
elämäntavastani. 

9. Kirjoitat minulle usein omasta asiastasi,' mutta siinä minä en nyt voi 
nyt auttaa. Tuo senaatin päätös on tehty rivijäsenten täydellä suostumuksella 
ilman, että se sai tukea yhdeltäkään meistä. Näet kyllä, että olin 
allekirjoittamassa sitä, mutta itse senaatin päätöksestä voit nähdä, että tuolloin 
kyse oli eri asiasta ja että tämä maininta vapaista kansoista lisättiin 
perusteettomasti. Ja sen teki Publius Servilius nuorempi, joka esitti kantansa 

viimeisten joukossa. Tällä haavaa sitä ei voi muuttaa. Joten, kokouksia, joissa 
aluksi oli runsaasti väkeä, ei ole pidetty enää aikoihin. Jos kuitenkin saat 
tiristettyä jonkun roposen sikyonilaisilta, ole hyvä ja kerro minulle. 

10. Lähetän sinulle kreikankielisen luonnoksen konsulinkaudestani. Jos 
jokin siinä vaikuttaa Attikan miehestä epäkreikkalaiselta tai moukkamaiselta, 
en aio sanoa sitä, mitä Lucullus kaiketi Panhormoksessa sanoi sinulle 
historiateoksestaan — että hän oli ripotellut sinne tänne barbarismeja ja 
solesismeja,'*' jotta se olisi helpompi uskoa roomalaisen kirjoittamaksi. Jos 
minun teoksessani on jotain sellaista, se on siinä tahattomasti ja vastoin 
toivettani. Lähetän sinulle latinalaisen version heti, kun saan sen valmiiksi. 
Kolmantena versiona voit odottaa runoa, etten vain jättäisi hyödyntämättä 
mitään itseimartelun lajia. Älä nyt sitten sano: ”Ken isäänsä ylistää?”!* Jos 
maailmassa on jotakin tätä ylistettävämpää, moitittakoon minua siitä, etten 
mieluummin ylistänyt jotain muuta — vaikkakaan nämä kirjoitukseni eivät ole 
enkomiastisia'* vaan historiallisia. 

11. Veljeni Ouintus puolustelee itseään minulle kirjeessään ja vakuuttaa, 
ettei ole sanonut sinusta pahaa sanaa kenellekään. Mutta meidän pitää 
käsitellä tätä kasvokkain, äärimmäisen huolellisesti ja perusteellisesti. Tule jo 
takaisin luoksemme viimeinkin. Tämä Cossinius, jonka haltuun kirjeen uskon, 
vaikuttaa kunnon mieheltä, vastuulliselta ja sinuun kiintyneeltä, juuri 
sellaiselta kuin kirjeessäsi minulle kerroit. 

Maaliskuun iduksena. 

ATT. 1,20 

ROOMA, TOUKOKUUN 12. PÄIVÄN JÄLKEEN 60 
CICERO TERVEHTII ATTICUSTA 


1. Kun palasin Pompejin-huvilaltani Roomaan 12. toukokuuta, ystävämme 
Cincius toimitti minulle helmikuun iduksena lähettämäsi kirjeesi. Siihen 
vastaan nyt tässä. 

Ensiksikin olen iloinen, kun sinulle on selvää, mitä sinusta ajattelen. 
Toiseksi olen riemuissani siitä, että suhtaudut erittäin maltillisesti siihen 
epäystävälliseen ja epämiellyttävään käytökseen, jota me tai pikemminkin 
lähimpäni mielestäsi sinua kohtaan osoittivat, ja pidän sitä osoituksena 
suuresta kiintymyksestäsi, äärimmäisestä älykkyydestäsi ja viisaudestasi. 
Kirjoitat niin viehättävästi, harkitusti, kunnioittavasti ja ystävällisesti, että 
minun ei olisi oikein kannustaa sinua enempää, enkä edes olisi keneltäkään 

voinut odottaa tuollaista suopeutta ja lempeyttä. Minusta tuntuu 
luontevimmalta olla kirjoittamatta tästä asiasta sen enempää. Kun tapaamme, 
voimme — jos niikseen tulee — keskustella siitä kasvokkain. 

2. Se, mitä kirjoitat minulle politiikasta, on kyllä ystävällisesti ja viisaasti 
sanottu, ja argumenttisi sopii yksiin omien ajatusteni kanssa. Minun ei näet 
pidä vetäytyä arvovaltaisesta asemastani eikä siirtyä jonkun toisen joukkoihin 
ilman omien joukkojeni tukea. Tuossa mainitsemassasi henkilössä ei ole 
mielensuuruutta eikä mielenylevyyttä nimeksikään, hän on täysin 
halpamainen kansankosiskelija.'** Mutta toimintatapani oli kuitenkin ehkä 
eduksi minulle itselleni, koska sain elää rauhassa, mutta Hercules vie, paljon 
enemmän se oli eduksi valtiolle kuin minulle; kelvottomien kansalaisten 
hyökkäykset minua kohtaan estettiin, kun vahvistin menestyneimmän, 
arvovaltaisimman ja suosituimman miehen näkemystä ja sain hänet pettämään 
häijyjen ihmisten toiveet ja ylistämään minun saavutuksiani. Jos sen takia 
olisin joutunut luopumaan yhdestäkin periaatteestani, en olisi pitänyt mitään 
asiaa sen arvoisena, mutta olen tehnyt kaiken niin, etten myötäillessäni häntä 
näytä menettäneeni arvokkuuttani, vaan että hän näyttää kasvattaneen omaa 
arvokkuuttaan antaessaan tunnustusta minulle. 

3. Kaikessa muussa toimin ja tulen vastakin toimimaan niin, etteivät 
aikaansaannokseni näytä sattumalta. En ikipäivänä hylkää noita mainitsemiasi 
kunnon miehiäni enkä tuota Spartaa! joka, kuten sanot, on tullut osakseni, 
vaan vieläpä pysyn lujasti kiinni entisessä kannassani, vaikka Sparta minut 
hylkäisikin. Toivoisin sinun kuitenkin ymmärtävän, että Catuluksen kuoleman 
jälkeen olen pitäytynyt tällä optimaattien tiellä ilman tukijoukkoja ja 
kumppaneita. Sillä kuten Rhinton — käsittääkseni — sanoo: ”Toiset eivät ole 
minkään arvoisia, toiset eivät välitä mistään.”'** Kirjoitan sinulle joku toinen 
kerta, miten ystävämme kalankasvattajat'*” kadehtivat minua, tai säästän sen 
siihen, kun tapaamme. Mutta mikään ei voi erottaa minua kuuriasta, koska se 
on oikein ja etujeni mukaista ja koska minulla ei ole mitään valittamista 
senaatin minua kohtaan osoittamasta kunnioituksesta. 

4. Kuten aiemmin sinulle kirjoitin, sikyonilaisten asiassa ei ole paljon 
toivoa senaatissa. Ei näet ole ketään, joka valittaisi siitä. Jos siis odotat sitä, 
saat odottaa kauan. Koeta taistella muulla tavalla, jos pystyt. Kun asiasta 
päätettiin, kukaan ei kiinnittänyt huomiota siihen, keitä se koski, ja rivijäsenet 
riensivät juoksujalkaa äänestämään esityksen puolesta. Olisi liian varhaista 
yrittää peruuttaa senaatin päätöstä, koska kukaan ei ole siitä valittanut ja 
monet ovat siitä mielissään, osin pahantahtoisuuttaan ja osin koska pitävät sitä 

oikeudenmukaisena. 

5. Ystäväsi Metellus on erinomainen konsuli. Vain yhtä asiaa moitin, 
nimittäin sitä, ettei hän ole järin ilahtunut Galliasta kantautuvasta 
rauhanuutisesta. Hän luultavasti havittelee triumfia. Toivoisin hänen olevan 
tässä maltillisempi, mutta muuten hän on loistava. Auluksen poika käyttäytyy 
niin, ettei hänen konsuliutensa mitään konsuliutta ole vaan tahra 
Magnuksemme kilvessä. 

6. Mitä kirjoituksiini tulee, kreikankielinen ”Konsulinkauteni” on valmis ja 
olen lähettänyt sen sinulle. Annoin sen Lucius Cossiniuksen vietäväksi. Sinä 
kaiketi pidät latinalaisista teoksistani, mutta kreikkalaisena varmaan katsot 
karsaasti tätä kreikkalaista. Jos muut kirjoittavat tästä aiheesta, lähetän ne 
sinulle. Mutta usko pois: kun he ovat lukeneet tämän minun 
aikaansaannokseni, he vitkuttelevat tavalla tai toisella. 

7. Palaan nyt omiin asioihini. Kunnon mies ja ihailijani Lucius Papirius 
Paetus lahjoitti minulle Servius Claudiuksen jälkeensä jättämät kirjat. Kun 
ystäväsi Cincius kertoi minulle, että lex Cincia ei estäisi minua ottamasta 
niitä, sanoin ottavani ne kernaasti, jos hän ne toisi.'* Jos nyt olen sinulle rakas 
ja jos tiedät että olet rakas minulle, koeta ystäviesi, klienttiesi, vieraittesi, jopa 
vapautettujen orjiesi ja orjiesi avulla estää, ettei liuskaakaan joutuisi hukkaan. 
Tarvitsen kipeästi sekä kreikkalaisia kirjoja, joita epäilen hänen jättäneen, että 
latinalaisia, joita tiedän hänen jättäneen. Näiden tutkimusten parista löydän 
rauhan joka päivä yhä enemmän, silloin kun saan aikaa asianajajan töiltäni. 
Olen oikein, toistan, oikein kiitollinen, jos paneudut tähän yhtä huolellisesti 
kuten aina kaikkeen, minkä arvelet kiinnostavan minua. Uskon huostaasi 
Paetuksenkin asiat, ja näiden osalta hän esittää sinulle suunnattomat kiitokset. 
Enkä vain pyydä vaan myös kehotan sinua käymään luonamme. 

ATT. 2,1 

ANTIUM,* N. 3. KESÄKUUTA 60* 
CICERO TERVEHTII ATTICUSTA 


1. Lähettipoikasi tuli minua vastaan 1. heinäkuuta, kun olin matkalla 
Antiumiin ja mielelläni jättämässä taakseni Marcus Metelluksen tarjoamat 
gladiaattorinäytännöt. Hän antoi minulle kirjeesi ja kreikankielisen 
luonnoksesi konsulinkaudestani. Niinpä minua ilahdutti, että olin jokin aika 
sitten antanut Cossiniuksen toimitettavaksi sinulle niin ikään kreikankielisen 
kirjani samasta aiheesta. Jos näet olisin lukenut sinun teoksesi ensin, väittäisit 

minun plagioineen sinua. Vaikka teoksesi, jota olen ilolla lukenut, vaikutti 
minusta hieman hiomattomalta = raakileelta, niin kuitenkin juuri 
koristelemattomuus teki siitä koristeellisen, aivan kuten naisten katsotaan 
tuoksuvan hyvältä sen takia, etteivät tuoksu miltään. Minun kirjani taas on 
tyhjentänyt Isokrateen hajuvesikaapin, hänen oppilaidensa tuoksurasiat ja 
käyttänyt loppuun jotkin Aristoteleen ehosteetkin. Kuten toisessa kirjeessäsi 
mainitset, silmäilit kirjani läpi Korkyralla, ja myöhemmin kai sait kopion siitä 
Cossiniukselta. En olisi rohjennut lähettää sitä sinulle tarkistamatta sitä 
huolellisesti ja perusteellisesti. 

2. Poseidonios kuitenkin jo kirjoitti minulle Rodokselta, että lukiessaan 
luonnostani,' jonka lähetin hänelle, jotta hän voisi kirjoittaa samasta aiheesta 
vielä tyylikkäämmin, hän ei suinkaan innostunut kirjoittamaan, vaan hänet 
vieläpä valtasi kertakaikkinen kirjoituskammo. Sanalla sanoen olen saanut 
koko Kreikan hämilleen, niin että ne, jotka joukolla painostivat minua 
antamaan heille jotain, mitä he voisivat hioa tyylikkääksi, eivät enää ole 
riesanani. Jos pidät kirjastani, huolehdi, että sitä on saatavissa Ateenassa ja 
muissakin Kreikan kaupungeissa. Minusta nimittäin tuntuu, että se voi 
kirkastaa saavutuksiani. 

3. Lähetän sinulle pikku puheitani — ne, joita pyydät, mutta muitakin, koska 
sinuakin näyttää viehättävän se, mitä nuorten ihailijoideni innostamana olen 
kirjoittanut. Koska kansalaistoverisi Demosthenes oli loistava noissa niin 
kutsutuissa filippolaispuheissaan ja pysyi erillään jäykästä oikeuspuhetyylistä 
näyttääkseen arvokkaammalta ja valtiomiesmäisemmältä, niin minusta 
minullakin oli hyvä olla puheita, joita nimitettäisiin ”konsulaarisiksi” 
puheiksi. Näistä ensimmäinen on senaatissa tammikuun kalendaena pidetty 
puhe; toinen on kansankokouksessa pidetty puhe, joka käsittelee maalakia; 
kolmas käsittelee Othoa; neljäs on puhe Rabiriuksen puolesta; viides koskee 
lainsuojattomiksi julistettujen henkilöiden lapsia; kuudes on se, kun luovuin 
provinssista kansan edessä; seitsemäs se, kun ajoin Catilinan pois Roomasta; 
kahdeksannen pidin Catilinan paon jälkeisenä päivänä; yhdeksännen 
kansankokouksessa, kun allobrogit paljastivat tietonsa; kymmenennen 
senaatissa joulukuun nonaena.'* Lisäksi on vielä kaksi lyhyttä puhetta, 
sanoisinko lastua, jotka koskevat maalakia. Pidän huolta, että saat koko tämän 
korpuksen, ja koska pidät sekä kirjoituksistani että tekemisistäni, näistä 
samoista kirjoista saat selville, mitä tein ja sanoin. Muutoin sinun ei olisi 
pitänyt pyytää niitä, sillä en tehnyt itseäni sinulle tykö. 

4. Kysyt, miksi kutsun sinua tänne, ja samalla vihjaat, että työt estävät 

sinua tulemasta, mutta et kieltäydy rientämästä takaisin, jos on tarpeen ja 
myös jos minä niin toivon. No, mitään hätää ei todella ole, mutta mielestäni 
voisit järjestää paremmin matkustusaikasi. Olet poissa liian kauan, etenkin 
kun olet lähiseuduilla. Minä en saa nauttia sinun seurastasi ja sinä joudut 
olemaan ilman minun seuraani. Tällä hetkellä onkin rauhallista, mutta jos 
”söpöläisemme” hulluus menisi vielä hiukan pidemmälle, joutuisin kyllä 
ponnekkaasti kutsumaan sinua sieltä. Mutta Metellus panee erinomaisesti 
hänelle kapuloita rattaisiin nyt ja vastakin. Sanalla sanoen hän on isänmaata 
rakastava konsuli ja — näin olen aina uskonut — luonteeltaan kunnollinen. 

5. Clodius taas ei teeskentele, vaan hän todella haluaa kansantribuuniksi. 
Kun asiaa käsiteltiin senaatissa, musersin hänet ja ryöpytin häntä 
epäjohdonmukaisuudesta, koska hän Roomassa tavoitteli 
kansatribuuninvirkaa, vaikka Sisiliassa hän oli hokenut tavoittelevansa 
perintöä. Totesin, ettei meillä ollut suurempaa syytä huoleen, koska hänellä 
plebeijinä oli yhtä vähäiset mahdollisuudet viedä valtio perikatoon kuin 
hänenlaisillaan patriiseilla oli ollut minun konsulikaudellani. Kun hän väitti, 
että oli matkannut Messinan salmesta seitsemässä päivässä, että kukaan ei 
ollut ehtinyt tulla häntä vastaan ja että hän oli tullut kaupunkiin yöllä, ja 
kehuskeli kaikella tällä puheessaan kansalle, huomautin, ettei tämä ollut 
mitään uutta hänelle. ”Sisiliasta Roomaan seitsemässä päivässä mutta 
Roomasta Interamnaan kolmessa tunnissa.!*' Yöllä kaupunkiin — sama juttu 
kuin aiemmin. Ei ketään vastassa — edes silloin, kun sitä eniten olisi tarvittu.” 
Sanalla sanoen: opetan tälle röyhkimykselle tapoja paitsi pitkällä ja vakavalla 
puheella myös tällaisilla letkautuksilla. Heitänkin huulta ja vitsailen hänen 
kanssaan jo tuttavallisesti. Esimerkiksi kun me molemmat olimme 
saattamassa yhtä ehdokasta alas forumille, hän kysyi minulta, tapasinko antaa 
sisilialaisille paikkoja gladiaattorinäytännöissä. Vastasin, että en. Hän totesi: 
”Ai, no minäpä heidän uutena patronuksenaan aion tehdä niin. Mutta siskoni 
ei anna minulle kuin vaivaisen jalan, vaikka hänellä konsulin vaimona on niin 
paljon tilaa.” Tokaisin: ”Älä nyt siskosi yhdestä jalasta nurise, voithan nostaa 
ylös toisenkin.”!*? ”Entisen konsulin suuhun sopimaton sutkautus”, sinä 
tietysti sanot. Myönnän, mutta en siedä tuota konsulille sopimatonta naista. 
”Sillä äkäpussi hän on ja sodassa miehensä kanssa”!** — ei vain Metelluksen 
vaan Fabiuksenkin kanssa, koska tätä suututtavat näiden kahden joutavat 
touhut. 

6. Mitä tulee mainitsemaasi maalakiin, kiinnostus siihen tuntuu viilenneen. 
Kun tavallaan lempeällä kädellä ojennat minua siitä, että olen lämpimissä 

väleissä Pompeiuksen kanssa, toivottavasti et luule, että olen ystävystynyt 
hänen kanssaan oman turvallisuuteni takia. Asia on kuitenkin niin, että jos 
välillemme sattumalta syntyisi jotakin eripuraa, se pakostakin aiheuttaisi 
valtavia poliittisia kiistoja. Se, että olen ennustanut tämän vaaran ja 
varautunut siihen ennalta, ei tarkoita, että olisin luopunut parhaista 
periaatteistani, vaan että Pompeiuksesta on tullut parempi ja hän on hieman 
päässyt eroon tuosta joutavasta kansankosiskelusta. Tiedoksesi, että minun 
saavutuksiani, joita vastaan monet yllyttivät häntä hyökkäämään, hän 
suitsuttaa paljon enemmän kuin omiaan, ja tunnustaa, että hän on palvellut 
hyvin valtiota mutta että minä olen pelastanut sen. En osaa sanoa, mitä hyötyä 
minulle on siitä, kun hän näin tekee, mutta valtiolle siitä takuulla on etua. 
Entäpä jos saisin tehtyä paremman kansalaisen Caesaristakin, joka on nyt 
kovassa myötätuulessa — en kai tekisi paljon hallaa valtiolle? 

7. Ja vaikka kukaan ei kadehtisi minua ja kaikki kannattaisivat minua, 
kuten olisi oikein ja kohtuullista, ei kuitenkaan olisi yhtään vähemmän 
perusteltua yrittää parantaa valtion vialliset jäsenet kuin amputoida ne. Mutta 
nyt tilanne on se, että ritaristo, jonka olin laittanut asemiin Clivus 
Capitolinukselle sinun ollessasi heidän lipunkantajanaan ja johtajanaan, on 
hylännyt senaatin ja johtajamme ovat kuin taivaissa, jos heidän 
kalalammikoidensa partamullot'** syövät heidän kädestään ja viis veisaavat 
muusta. Enkö sinusta tekisi riittävästi, jos saan aikaiseksi sen, että ne, jotka 
voisivat vahingoittaa valtiota, eivät halua tehdä sitä? 

8. Ystävämme Cato on minulle yhtä rakas kuin sinulle. Mutta 
isänmaallisena ja äärettömän rehtinä miehenä hän on toisinaan vahingoksi 
valtiolle. Hän näet puhuu senaatissa kuin eläisi Platonin valtiossa eikä 
Romuluksen lävessä. Mikä olisi oikeudenmukaisempaa kuin tuoda oikeuden 
eteen lahjuksia ottaneet lakimiehet? Cato ehdotti tätä, ja senaatti oli samaa 
mieltä. Ritarit julistivat sodan senaatille — eivät minulle, sillä olin ehdotusta 
vastaan. Olisiko häpeällisempää kuin veronvuokraajat, jotka sanoutuvat irti 
sopimuksestaan? Uhraus oli kuitenkin välttämätön säädyn säilyttämiseksi 
meidän puolellamme. Cato asettui vastarintaan ja sai tahtonsa läpi. Konsuli on 
siis nyt teljetty tyrmään, mellakat seuraavat toistaan, eikä yksikään niistä, 
joiden tuella minä ja samoin konsulit minun jälkeeni puolustimme valtiota, 
pane tikkua ristiin. Tietysti kysyt: ”Onko meidän siis ostettava heidät?” Mitä 
muuta tekisimme, jos se ei muuten onnistu? Vai alistummeko vapautettujen 
orjiemme tai jopa orjiemme valtaan? No niin, ”riittää jo vakavuus”,'* kuten 
sanot. 

9. Favonius sai puolelleen minun tribukseni kunniallisemmin kuin omansa 
mutta menetti Lucceiuksen tribuksen. Hän nosti syytteen Nasicaa'** vastaan 
ikävällä tavalla eikä kunniakkaasti. Puhetyylistään päätellen hän lienee 
Rodoksella viettänyt enemmän aikaa myllyllä kuin Molonin tunneilla.'*” Hän 
hieman suutahti minulle, koska puolustin syytettyä. Nyt hän kuitenkin on 
asettumassa uudelleen ehdokkaaksi valtion edun nimissä. Kirjoitan sinulle, 
mitä Lucceius aikoo, kun olen tavannut Caesarin, joka on täällä kahdessa 
päivässä. 

10. Saat panna sikyonlaisten loukkauksen sinua kohtaan Caton ja hänen 
kilpakumppaninsa Serviliuksen tiliin. Mitä? Eikö tuo isku koskettanut monia 
kunnon miehiä? Mutta jos niin päätettiin, kunnia sille, ja sitten kun tulee 
erimielisyyksiä, saamme jäädä yksin. 

11. Amaltheiani odottaa ja kaipaa sinua. Tusculumin ja Pompejin- 
huvilani ilahduttavat minua suunnattomasti, paitsi että niiden ansiosta minä, 
velkojien suojelija, olen korviani myöten veloissa — kyse on ihan tavallisesta 
pronssista, ei korinttilaisesta vaskesta.'” Toivottavasti Galliassa vallitsee 
rauha. Voit odottaa lähipäivinä Prognosticaani' ja pikku puheitani, mutta 
kirjoita minulle silti, milloin olet aikeissa palata. Pomponia lähetti minulle 
sanan, että heinäkuussa olisit Roomassa. Se ei täsmää kirjeesi kanssa, jossa 
kirjoitit minulle censuksestasi.'*!' 

12. Kuten aiemmin sinulle kirjoitin, Paetus lahjoitti minulle kaikki 
serkkunsa jälkeensä jättämät kirjat. Tämä hänen lahjoituksensa on nyt sinun 
tunnollisuutesi varassa. Ole ystävällinen ja katso, ettei niitä vahingoiteta ja 
että ne toimitetaan minulle. Suurempaa palvelusta et voisi minulle tehdä. Ja 
toivoisin, että pidät yhtä hyvää huolta kreikkalaisista ja varsinkin latinalaisista 
kirjoista. Pidän tätä lahjanasi minulle. 

Kirjoitin = Octaviukselle.'? En ollut puhunut hänen kanssaan 
henkilökohtaisesti, sillä minusta nuo liiketoimesi eivät liittyneet provinsseihin 
enkä pitänyt sinua minään nylkyrinä. Kirjoitin kuitenkin huolellisesti, kuten 
kuuluikin. 

ATT. 2,2 

ANTIUM,* JOULUKUUN ALKU TAI LOPPUPUOLI 60 
CICERO TERVEHTII ATTICUSTA 


1. Ole kiltti ja pidä huolta Cicerostamme.' Hänestä me sedät olemme 
jumalallisia. 

2. Minulla on käsissäni ”Pellene” ja, Hercules vie, iso pino Dikaiarkhosta 
edessäni. Oi mikä suurmies! Häneltä voi oppia paljon enemmän kuin 
Prociliukselta! ”Korintti” ja ”Ateena” minulla on varmaankin Roomassa.!'* 
Usko pois, että hän on hämmästyttävä mies (mutta mikä minä olen kertomaan 
tätä sinulle?)! Jos Herodeksella olisi järkeä, hän ennemmin lukisi 
Dikaiarkhosta kuin kirjoittaisi kirjaintakaan.'** Minun kimppuuni hän 
hyökkäsi kirjeessään ja sinun kimppuusi hän kävi mies miestä vastaan. Olisin 
mieluummin ollut salaliiton puolella kuin sitä vastaan, jos olisin tajunnut 
joutuvani kuuntelemaan häntä. Mitä lusteeseen tulee, olet järjiltäsi. Viinistä 
olen samaa mieltä.!'*' 

3. Mutta kuule, huomaatko että kalendae on tulossa mutta Antonius ei? Ja 
että tuomaristoa ollaan kokoamassa? Lähettävät minulle sanaa, että Nigidius 
uhkaa kokouksessa syyttää jokaista tuomaria, joka ei ole paikalla. Toivoisin, 
että kirjoittaisit minulle, jos kuulet jotain Antoniuksen saapumisesta, ja koska 
et ole tulossa tänne, nauttisit illallista meillä ainakin 29. päivänä.!'*% Älä 
unohda tätä ja pidä huoli itsestäsi. 

ATT. 2,3 

ROOMA,* HIEMAN EDELLISEN KIRJEEN (30; ATT. 2,2) JÄLKEEN 
CICERO TERVEHTII ATTICUSTA 


1. Aluksi luullakseni hyviä uutisia! Valerius sai vapauttavan tuomion 
Hortensiuksen toimiessa puolustajana.!? Tuomiota pidettiin myönnytyksenä 
Auluksen pojalle. Epikrateellakin kaiketi on ollut kotkotuksensa, kuten 
kirjoitat." Minuun hänen valkaistut saappaansa ja säärystimensä eivät vetoa. 
Kun tulet, saamme tietää, miten asia on. 

2. Kun moitit kapeita ikkunoitani, niin tiedoksesi vaan, että moitit 
Kyyroksen kasvatusta.'!' Kun minä sanoin hänelle ihan samaa, Cyrus!” selitti, 
että leveistä ikkuna-aukoista puutarhanäkymä ei ole yhtä lumoava. Olkoon 
näkö A, kohde BC, säteet [...]'? — lopun tiedät. Jos näkömme näet aiheutuisi 
siitä, kun esineiden kuvat osuvat silmiimme,'”* kuvat olisivat pinteessä 
kapeissa aukoissa. Mutta koska nyt kyse on säteiden ulosvirtauksesta, se 
tapahtuu sukkelasti. Jos sinulla on muuta huomautettavaa, minulla on kyllä 
antaa vastaus, ellei se ole jotakin sellaista, minkä voi korjata ilman 
kustannuksia. 

3. Tulen nyt tammikuuhun ja politiikkani perustaan. Sokrateen tavoin esitän 
väitteitä puolesta ja vastaan, mutta lopuksi noiden akateemikkojen tapaan 

esitän, mikä mielestäni on paras vaihtoehto. Asia vaatii todella syvällistä 
pohdintaa. Minun on näet jämerästi vastustettava maalakia (mikä tarkoittaa 
jonkinmoista kamppailua mutta kunniakasta sellaista), oltava hissukseen 
(mikä on suunnilleen sama kuin vetäytyisi Soloniumiin tai Antiumiin), tai 
tuettava sitä, kuten Caesar kuulemma luottavaisesti odottaa minun tekevän. 
Cornelius — siis Balbus, Caesarin luotettu — poikkesi nimittäin luonani. Hän 
vakuutti, että Caesar noudattaa kaikessa minun ja Pompeiuksen neuvoja ja 
yrittää saada Crassuksen yhteen Pompeiuksen kanssa. 

4. Tästä on minulle etuna erittäin läheiset välit Pompeiuksen ja Caesarinkin 
kanssa — jos niin haluan — sovinto vihollisteni kanssa ja rauha kansajoukkojen 
kanssa sekä rauhallinen vanhuus. Mutta kolmannen kirjan” loppusäkeeni 
eivät jätä minua vieläkään rauhaan: 


Sillä tiellä, jota etsit pienestä saakka, ja konsulinakin miehekkäästi ja 
rohkeasti seurasitpysy sillä, kasvata mainettasi ja kunniaa kunnon 
miesten keskuudessa. 


Koska itse Kalliope minua opasti näin kirjassa, jossa on paljon yleviä kohtia, 
en varmaankaan saa epäröidä, vaan minulla on oltava aina ”yks ylin 
ennusmerkki: puoltaa syntymämaata”.!'”* 

Mutta säästetään kaikki tällainen yhteisille kävelytuokioillemme 
Compitaliaan.' Muista se Compitaliaa edeltävä päivä. Annan lämmittää 
kylvyn. Terentia kutsuu Pomponian ja saamme äitisikin mukaan. Tuo minulle 
Ouintuksen kirjastosta Theofrastoksen ”Kunnianhimosta”. 

O.FR. 1,1 

ROOomMA,* VUODEN 60 LOPPU TAI VUODEN 59 ALKU 
MARCUS TERVEHTII VELJEÄÄN OUINTUSTA 


1. Epäilemättä monet sanansaattajat ja ainakin Huhu itse vikkelänä ennättää 
ennen tätä kirjettä ja saat kuulla muilta etukäteen, että meidän ikäväämme ja 
sinun raadantaasi on jatkettu vielä kolmannella vuodella. Silti minusta oli 
paikallaan, että kuulet tämän harmittavan uutisen myös minulta itseltäni. 
Edellisissä kirjeissäni, en vain yhdessä vaan monissa, näet valoin sinuun 
toivoa, että pääsisit kotiin jo aikaisemmin, vaikka muut olivat jo menettäneet 
toivonsa. En vain siksi, että olisin halunnut ilahduttaa sinua tällä ihanalla 
ajatuksella mahdollisimman pitkään, vaan koska minä ja preetorit 

ponnistelimme asian hyväksi niin ahkerasti, että uskoin sen onnistuvan. 

2. Koska nyt kävi niin, että preetorien vaikutusvalta ja oma pinnistelyni 
eivät johtaneet mihinkään, on kertakaikkisen vaikeaa olla närkästymättä. 
Meillä on kuitenkin suurista tehtävistä ja niiden hoitamisesta niin paljon 
kokemusta, ettemme saa antaa harmituksemme murtaa ja lannistaa 
mieliämme. Koska ihmisten kuuluu eniten harmitella itse aiheuttamiaan 
harmeja, yhdessä suhteessa minun pitää olla enemmän harmissani kuin sinun. 
Olihan minun vikani, ettet — toisin kuin sinä lähtiessäsi suullisesti ja 
myöhemmin kirjeessäsi minulle esitit — saanut seuraajaa edellisvuonna. 
Ajatellessani liittolaistemme parasta, vastustaessani muutamien liikemiesten 
julkeutta ja pyrkiessäni kasvattamaan mainettamme kyvykkyytesi avulla en 
toiminut viisaasti, etenkään kun annoin mahdollisuuden siihen, että toinen 
vuosi toisi mukanaan kolmannenkin. 

3. Koska tunnustan virheen omakseni, sinun viisaana ja hyväsydämisenä 
kuuluu huolehtia siitä, että tunnollisuudellasi korjaat lyhytnäköisyyteni. Jos 
pinnistelet vimmatusti saavuttaaksesi hyvän maineen jokaisella taholla ja 
kilpailet itsesi etkä muiden kanssa, jos suuntaat mielesi, pyrkimyksesi ja 
ajatuksesi täysin siihen tavoitteeseen, että saavutat ylivertaisen maineen 
kaikessa, mitä teet — usko pois, yksi lisävuosi aherrusta tuo meille iloa 
vuosiksi ja kunniaa myös jälkeemme tuleville. 

4. Pyydänkin siis sinulta ensiksi sitä, ettet masennu, et lannistu etkä anna 
työsi valtavuuden musertaa sinua kuin aaltojen ikään vaan päinvastoin 
ryhdistäydyt ja pidät puolesi tai vieläpä käyt päin edessäsi olevia tehtäviä! Et 
näet toimi sellaisella julkisen elämän saralla, joka on Onnettaren vallassa vaan 
jossa eniten merkitsee järki ja tunnollisuus. Jos olisit johtamassa jotakin 
suurta ja vaarallista sotaa ja näkisin, että käskynhaltijuuttasi olisi jatkettu, 
sydämeni vavahtelisi, koska samalla tajuaisin, että myös Onnettaren valta 
meidän ylitsemme olisi jatkunut. 

5. Mutta nyt siinä julkisessa tehtävässä, joka sinulle on uskottu, 
Onnettarella ei ole osaa eikä arpaa tai vain olemattoman vähäinen sellainen, ja 
nähdäkseni kaikki riippuu kyvystäsi ja harkitsevaisuudestasi. Meidän ei 
luullakseni tarvitse pelätä vihollisten väijytyksiä, ei yhteenottoa tai taistelua, 
ei liittolaisten menettämistä, ei puutetta palkoista tai muonasta eikä 
sotajoukon kapinointia. Näitä ovat tämän tästä kohdanneet miehistä 
viisaimmat, niin etteivät he ole pystyneet kukistamaan Onnettaren hyökkäystä 
sen enempää kuin parhaimmat perämiehet hirmumyrskyä. Sinulle on suotu 
täydellinen rauha ja tyyni sää — tämäkin tosin saattaa upottaa nukkuvan 

perämiehen mutta myös ilahduttaa perämiestä, joka pysyy valveilla. 

6. Provinssisi koostuu sellaisista liittolaisista, jotka ovat maailman 
sivistyneintä väkeä, sekä roomalaisista, jotka ovat joko veronvuokraajia ja 
siten läheisissä väleissä kanssamme tai varakkaita liikemiehiä, joiden mielestä 
heidän omaisuutensa pelastui konsulikauteni ansiosta. Mutta jopa näiden 
kesken on ankaria erimielisyyksiä ja tapahtuu paljon vääryyttä, mikä johtaa 
suuriin kiistoihin. 

7. Ikään kuin nyt kuvittelisin, ettei sinulla olisi mitään vaikeuksia 
kestettävänäsi! Tiedän, että tehtäväsi on valtava ja vaatii suunnatonta 
neuvokkuutta. Mutta muista, että mielestäni siinä on paljon enemmän kyse 
neuvokkuudesta kuin onnesta. Mitä vaikeutta nimittäin on pitää aisoissa 
alaisensa, jos pitää aisoissa itsensä? Se voi olla muille suuren työn takana ja 
vaikeaa ja onkin erittäin vaikeaa, mutta sinulle se on ollut aina hyvin helppoa, 
ja niin kuuluukin olla. Luonteesihan olisi nähtävästi voinut olla hillitty ilman 
koulutustakin, ja saamasi koulutus voisi kultivoida paheellisimmankin 
luonteen. Kun sinä vastaisuudessa, kuten nytkin, vastustat rahanahneutta, 
nautintoa ja kaikenlaisia muitakin himoja, ei liene vaaraa, ettet kykenisi 
pitämään kieroa liikemiestä tai hieman ahneempaa veronvuokraajaa aisoissa. 
Tarkkaillessaan elämäntapaasi kreikkalaisetkin pitävät sinua jonakin 
historiallisena sankarina tai jopa jumalallisena olentona, joka on laskeutunut 
taivaasta provinssiin. 

8. En nyt kirjoita tätä neuvoakseni sinua tekemään niin, vaan jotta iloitsisit 
siltä, että teet ja olet tehnyt niin. On hienoa, kun on saanut olla kaksi vuotta 
ylimpänä käskynhaltijana Aasiassa antamatta minkään patsaan, maalauksen, 
vaasin, vaatteen, orjan, kenenkään kauneuden tai rahan — näitä kaikkia 
provinssisi on tulvillaan — viekoitella pois täydellisestä nuhteettomuudesta ja 
maltillisuudesta. 

9. Voisiko mikään olla niin erinomaista ja toivottavaa, kuin että kykysi, 
harkitsevaisuutesi, itsehillintäsi eivät jää piiloon eivätkä pimentoon, vaan ne 
on saatettu Aasian valoon, loistavimman provinssin silmien alle ja kaikkien 
kansojen ja kansakuntien korviin? Tai että retkesi eivät pelästytä, maksut 
köyhdytä tai saapumisesi järkytä ihmisiä ja että kaikki ovat niin julkisesti kuin 
yksityisesti aivan haltioissaan kaikkialla, minne ikinä menetkään, koska 
kaupungissa sinua ei oteta vastaan tyrannina vaan suojelijana eikä kodeissa 
ryövärinä vaan vieraana? 

10. Mutta kokemus on varmasti opettanut sinulle, kuinka näissä asioissa ei 
alkuunkaan riitä se, että itselläsi on sellaisia hyveitä, vaan sinun on oltava 

tarkkana, niin että sinä tässä provinssin suojelijan tehtävässäsi osoitat 
liittolaisille, roomalaisille ja valtiolle ottavasi vastuun paitsi itsestäsi myös 
kaikista alaisistasi. Sinullahan on kyllä legaatteja, jotka ihan omasta 
tahdostaan pitävät silmällä mainettasi. Näistä ensimmäisenä virka-arvoltaan, 
asemaltaan ja iältään on Tubero, joka historiankirjoittajana luultavasti voi 
poimia annaaleistaan monia, joista hän haluaisi ja voisi ottaa mallia. Allienus 
on meikäläisiä niin mieleltään kuin hyväntahtoisuutensa puolesta ja sikälikin, 
että hän jäljittelee elämäntapaamme. Entä mitä sanoisin Gratidiuksesta? Olen 
varma, että hän veljellisestä rakkaudesta meitä kohtaan kantaa huolta paitsi 
omasta maineestaan myös meidän maineestamme. 

11. Sinulla on kvestori, jota et itse valinnut vaan jonka arpa sinulle soi. 
Hänen kuuluu olla maltillinen omasta puolestaan sekä noudattaa määräyksiäsi 
ja ohjeitasi. Jos joku näistä sattumalta toimisi tavallista alhaisemmin, sietäisit 
sen sikäli kuin hän ei piittaisi laeista, jotka sitovat häntä itseään, mutta et 
sallisi hänen käyttää omanvoitonpyyntiin sitä valtaa, jonka soit hänelle hänen 
asemansa tähden. En soisi sinun — etenkään kun nykyään ollaan liian 
taipuvaisia hölläkätisyyteen ja suosiontavoitteluun — penkoa kaikkia törkyjä ja 
tutkia läpikotaisin jokaista heistä erikseen; on parasta, että annat vastuuta 
kullekin hänen uskollisuutensa mukaisesti. Olet vastuussa vain edellä 
määräämissäni rajoissa niistä, jotka valtio on sinulle antanut kumppaneiksi ja 
avustajiksi julkisissa asioissa. 

12. Niiden osalta, jotka olet valinnut mukaasi omasta palvelusväestäsi tai 
tarpeellisesta henkilökunnasta ja joita yleisesti kutsutaan preetorin kohortin 
jäseniksi, meidän pitää vastata paitsi heidän kaikista teoistaan myös heidän 
kaikista sanomisistaan. Mutta kanssasi on sellaisia ihmisiä, joihin voit helposti 
kiintyä, jos he käyttäytyvät hyvin, ja jotka voit aivan helposti pitää aisoissa, 
jos he eivät piittaa maineestasi. Kun olit vielä harjaantumaton, he olisivat 
voineet käyttää hyväkseen hyväsydämisyyttäsi — sillä mitä parempi mies, sitä 
vaikeampi hänen on epäillä muita kelvottomiksi. 

13. Mutta saakoon nyt tämä kolmas vuosi todistaa samanlaista 
nuhteettomuutta kuin kaksi edellistä mutta suurempaa varovaisuutta ja 
valppautta. Olkoot korvasi avoinna sille, mitä niiden oletetaan kuulevan, eikä 
sille, mitä niille valheellisesti ja petollisesti omanvoitonpyynnin nimissä 
supatellaan. Älköön sinettisormuksesi olko pelkkä esine vaan kuin konsanaan 
sinä itse, ei toisten tahdon palvelija vaan sinun oman tahtosi todistaja. Olkoon 
palvelusmiehesi siinä asemassa, johon esi-isämme hänet tarkoittivat. He 
antoivat tämän tehtävän vain hyvällä syyllä — eivät kunnianosoitukseksi vaan 

työksi ja velvollisuudeksi — muille kuin vapautetuille orjilleen, joita he 
komensivat miltei samoin kuin orjiaan. Olkoon liktorisi sinun lempeytesi eikä 
oman lempeytensä palvelija. "8 Olkoot vitsakimput ja kirveet, joita edessäsi 
kannetaan, merkkinä pikemminkin arvokkuudesta kuin vallasta. Sanalla 
sanoen, olkoon koko provinssin tiedossa, että rakkainta sinulle on kaikkien 
alamaistesi hyvinvointi, lapset, maine ja omaisuus. Lopuksi, vallitkoon 
sellainen yleinen käsitys, että jos saat tietää lahjonnasta, niin lahjuksen antajat 
kuin ottajatkin saavat sinut vihamiehekseen. Kukaan ei anna lahjuksia, kun 
käy selväksi, ettei sinulta yleensä saa mitään niiden henkilöiden avulla, jotka 
esittävät, että heillä olisi vaikutusvaltaa sinuun. 

14. Tällä, mitä sanon, en kuitenkaan tarkoita, että sinun pitäisi olla liian 
kova ja epäileväinen väkeäsi kohtaan. Jos heistä joku ei kahteen vuoteen ole 
koskaan antanut sinulle aihetta epäillä häntä ahneudesta, kuten kuulemani ja — 
koska tunnen heidät — käsitykseni mukaan on laita Caesiuksen, 
Chaerippuksen ja Labeon tapauksessa, on varmaankin täysin oikein uskoa ja 
luottaa täydellisesti heihin ja kehen tahansa heidän kaltaiseensa. Mutta jos olet 
huomannut jossakussa jotain outoa ja aistinut jostakusta jotakin epäilyttävää, 
älä luota häneen yhtään äläkä usko mitään osaa maineestasi hänen käsiinsä. 

15. Jos olet tavannut itse provinssissa jonkun meille aiemmin 
tuntemattoman ihmisen, joka on päässyt läheiseen tuttavuuteen kanssasi, ole 
tarkkana siinä, miten paljon häneen voi luottaa. Fi niin, etteivät monet 
provinssilaiset voisi olla kunnon miehiä, mutta siihen on vaarallista luottaa, 
vaikka sitä onkin lupa toivoa. Kunkin ihmisen luonne on teeskentelyjen 
verhon peittämä, tavallaan kuin huntujen alla. Kasvot, silmät ja ilmeet 
valehtelevat hyvin usein mutta puhe kaikkein useimmin. Kuinka siis voit 
löytää sellaisten ihmisten joukosta, jotka rahanhimossaan luopuvat kaikesta 
siitä, mistä me emme kestä olla erossa," niitä, jotka rakastaisivat sinua, 
muukalaista, vilpittömästi eivätkä vain olisi oman etunsa nimissä 
rakastavinaan? Se on minusta todella vaikeaa, etenkin jos nämä samat ihmiset 
tuskin välittävät kenestäkään yksityishenkilöstä mutta ovat aina kiintyneitä 
kaikkiin preetoreihin. Jos tällaisten joukosta satut tuntemaan jonkun, joka 
välittää enemmän sinusta kuin asemastasi (sehän on mahdollista), kirjaa hänet 
kaikin mokomin ystäviesi joukkoon. Mutta ellei se ole sinulle täysin selvää, 
tämänkaltaisten ihmisten suhteen sinun on varottava eniten solmiessasi 
tuttavuuksia juuri siksi, että he tuntevat kaikki keinot tehdä rahaa, tekevät 
kaiken rahan takia eivätkä välitä vaalia sellaisen ihmisen mainetta, jonka 
kanssa he eivät ole aikeissa viettää elämäänsä. 

16. On varottava myös läheistä ystävyyttä jopa kreikkalaisten kanssa, paitsi 
niiden ani harvojen kanssa, jotka kenties ovat vanhan Kreikan arvoisia. 
Nykyään sangen monet heistä ovat petollisia ja epäluotettavia ja pitkällinen 
orjuus on opettanut heidät liialliseen mielistelyyn. Tarkoitan, että heihin 
kaikkiin pitää suhtautua hyväntahtoisesti ja luoda vieraanvaraisuuden ja 
ystävyyden siteitä kaikkein parhaimpien kanssa, mutta liian läheiset suhteet 
heihin eivät ole kunniallisia eivätkä luotettavia, sillä he eivät uskalla vastustaa 
toiveitamme ja kadehtivat paitsi roomalaisia myös kansalaistovereitaan. 

17. Jos haluan olla varovainen ja tarkka tällaisissa asioissa — joissa pelkään 
olevani liian jyrkkä — mitä mieltä luulet minun olevan orjista? Meidän täytyy 
pitää nämä hallinnassa kaikkialla mutta varsinkin provinsseissa. Tästä voi 
antaa monia ohjeita, mutta lyhyin ja helpoimmin noudatettavissa on se, että 
noilla Aasian retkilläsi he käyttäytyvät ikään kuin matkaisit Via Appiaa 
eivätkä luule, että sillä on mitään väliä, ovatko he tulleet Trallesiin vain 
Formiaehin. Jos joku orjistasi on erityisen uskollinen, saakoon hän olla 
tekemisissä koti- ja yksityisasioittesi kanssa, mutta älköön hän kajotko 
mihinkään, mikä liittyy virkatehtäviisi tai valtion asioihin jollain tavoin. On 
näet monia asioita, joita voi hyvin uskoa uskollisille orjille, mutta niitä ei 
kuitenkaan heille pidä uskoa, jotta vältytään puheilta ja moitteilta. 

18. Jotenkin esitykseni lipsahti opastamiseksi, vaikka se ei alun perin ollut 
tarkoitukseni. Miksi antaisin neuvoja sellaiselle, joka ei ole järkevyydeltään 
minua vähäisempi, etenkään tällä saralla, mutta on kokemukseltaan minun 
yläpuolellani? Ajattelin kuitenkin, että sinusta se, mitä teet, olisi 
miellyttävämpää, jos saisit sille minun tukeni. Olkoot siis arvokkuutesi 
peruspilarit nämä: ensiksi nuhteettomuutesi ja pidättyväisyytesi ja sitten 
kaikkien kumppaneittesi kunniallisuus, varovaisuus ja huolellisuus valittaessa 
provinssilaisia ja kreikkalaisia tuttavuuksia sekä ankara ja järkähtämätön kuri 
orjillesi. Tämä kaikki olisi kyllä kunniakasta jo meidän yksityis- ja 
arkielämässämmekin, mutta niin mahtavassa asemassa, niin turmeltuneiden 
tapojen keskellä ja niin turmelevassa provinssissa sen täytyy näyttää 
jumalalliselta. 

19. Nämä periaatteet ja opit antavat mahdollisuuden noudattaa 
päätöksissäsi ja määräyksissäsi sitä ankaruutta, jota olet osoittanut niissä 
asioissa, joiden takia olemme — suureksi ilokseni — saaneet muutamia 
vihamiehiä. Et kai luule minun piittaavan jonkun Pakonioksen (joka ei ole 
edes kreikkalainen vaan myysialainen tai pikemminkin fryygialainen) 
valituksista tai Tusceniuksen, hullun ketaleen, puheista, tuon, jonka 

saastaisesta kidasta sinä oikeutetusti riistit sen, mitä hän täysin kunniattomasti 
himoitsi. 

20. Näitä ja muita erittäin ankaria provinssissasi tekemiäsi päätöksiä 
meidän ei ole helppo puolustaa ilman täydellistä nuhteettomuutta. 
Noudatettakoon siis tuomittaessa äärimmäistä ankaruutta, kunhan se ei 
vaihtele puolueellisesti vaan säilyy tasapuolisena. Tosin ei paljon hyödytä, 
että sinä itse jaat oikeutta tasapuolisesti ja tunnollisesti, elleivät ne, joille 
uskot jonkin osan tästä tehtävästä, toimi samoin. Minun nähdäkseni Aasian 
hallitsemisessa tehtävien kirjo ei ole kovin suuri, vaan se on pääasiassa 
oikeuden jakamista. Tässä itse teoreettinen tieto, eritoten kun on kyse 
provinsseista, ei ole hankalaa; tulee osoittaa järkähtämättömyyttä ja lujuutta 
sekä vastustaa paitsi suosimista myös epäilystä siitä. 

21. Lisäksi vaaditaan valmiutta kuunnella, sävyisyyttä lausuttaessa 
tuomioita, tunnollisuutta vastattaessa kantajien väitteisiin ja argumentoitaessa. 
Näillä keinoilla Gaius Octavius saavutti hiljattain suuren suosion.'*” Hänen 
oikeusistuimessaan ensimmäinen liktori ei tehnyt mitään, palvelija oli hiljaa ja 
kukin puhui niin paljon ja niin kauan kuin halusi. Hän olisi ehkä vaikuttanut 
liian lempeältä, ellei hänen lempeytensä olisi tukenut hänen ankaruuttaan. 
Sullan miehet joutuivat palauttamaan sen, minkä olivat väkivalloin ja 
pelottelemalla vieneet. Epäoikeudenmukaisia tuomioita jakaneet virkamiehet 
joutuivat nyt yksityishenkilöinä noudattamaan samoja lakeja. Tämä hänen 
ankaruutensa olisi vaikuttanut rajulta, ellei sitä olisi pehmennetty 
inhimillisyyden runsailla mausteilla. 

22. Jos tällaista lempeyttä arvostetaan Roomassa, jossa on niin paljon 
röyhkeyttä, niin määrätön vapaus ja ihmisillä niin rajaton mielivalta ja lisäksi 
niin monia virkamiehiä, niin monia suojakeinoja, kansalla niin suuri valta ja 
senaatilla niin suuri arvovalta, kuinka suosittua mahtaakaan olla preetorin 
hyväntahtoisuus Aasiassa, jossa niin suuri määrä Rooman kansalaisia ja 
liittolaisia sekä niin monet kaupungit ja yhteiskunnat tarkkailevat yhden 
miehen nyökkäystä ja jossa ei ole mitään suojakeinoja, ei ketään, kenelle 
valittaa, ei senaattia, ei kansankokousta! Vain siis todella suuri mies, jolla on 
maltillinen luonne ja joka on koulutettu ja perehtynyt parhaimpiin 
oppialoihin, voi sellaisessa valta-asemassa käyttäytyä niin, etteivät hänen 
alamaisensa muuta viranomaista kaipaakaan. 

23. Siten Ksenofon on kuvannut Kyyrosta, ei historiallisen totuuden 
mukaisesti vaan mallina oikeamieliselle hallitsijalle.!*" K Tuo filosofi esittää 
hänet henkilönä, jossa yhdistyvät äärimmäinen lujuus ja poikkeuksellinen 

ystävällisyys. Syyttä ei Africanuksemme tavannut pitää tuota teosta aina 
käsissään. Siinä ei nimittäin sivuuteta yhtäkään tunnollisen ja hillityn 
hallitsijan velvollisuutta. Jos kuningas, josta ei ikinä ollut tuleva 
yksityishenkilöä, vaali tällä tavalla näitä periaatteita, kuinka tunnollisesti niitä 
tuleekaan noudattaa niiden, joille käskyvalta on annettu sillä ehdolla, että he 
antavat sen takaisin, ja niiden lakien nojalla, joiden alaisuuteen heidän on 
palattava? 

24. Olen sitä mieltä, että niiden, jotka hallitsevat muita, on pidettävä kaiken 
mittapuuna alamaistensa täydellistä onnellisuutta. Se, että tämä on sinun 
tärkein tavoitteesi ja on ollut alusta saakka kun saavuit Aasiaan, on tunnettua 
kaikkien puheiden ja jatkuvien huhujen perusteella. Jokaisen hallitsijan — ei 
vain sen, joka hallitsee liittolaisia tai kansalaisia, vaan myös sen, joka 
hallitsee orjia ja mykkää karjaa — kuuluu ajatella alamaistensa etuja ja hyötyä. 

25. Nähdäkseni kaikki ovat yhtä mieltä siitä, että sinä toimit tunnollisesti 
tässä suhteessa. Yhteiskunnat eivät ota uutta velkaa, ja sinä olet vapauttanut 
monet yhteiskunnat suurista ja raskaista vanhoista veloista. Sinun ansiostasi 
lukuisat raunioituneet ja hylätyt kaupungit, muiden muassa Samos ja 
Halikarnassos, joista toinen on Joonian ja toinen Kaarian kuuluisimpia 
kaupunkeja, ovat elpyneet. Kaupungeissa ei ole lainkaan kapinoita eikä 
riiteleviä ryhmittymiä, ja sinä pidät huolta, että kaupunkien hallinto on 
ylimystön käsissä. Ryöstely on saatu kitkettyä pois Myysiasta, murhat ovat 
monin paikoin vähentyneet, rauha on saatu koko provinssiin, ja ryöstely on 
loppunut paitsi maanteillä ja maaseudulla myös kaupungeissa ja pyhäköissä, 
joissa niitä oli enemmän ja ne olivat pahempia. Eroon on päästy vääristä 
kanteista, tuosta preetorien ahneuden julmimmasta työkalusta, joka ei enää 
uhkaa rikkaiden mainetta, omaisuutta eikä rauhaa. Yhteiskunnan kulut ja 
verot lankeavat tasapuolisesti kaikkien niiden harteille, jotka asuvat 
yhteiskunnan rajojen sisällä. Puheillesi on erittäin helppo päästä, korvasi ovat 
avoinna kaikille valituksille, kenenkään köyhyys ja yksinäisyys ei estä häntä 
pääsemästä tuomioistuimeesi, joka on julkisesti avoin, eikä myöskään kotiisi 
ja makuukamariisi. Sanalla sanoen käskynhaltijuuteesi ei kuulu kovuus ja 
julmuus, vaan sille on ominaista lempeys, laupeus ja inhimillisyys. 

26. Ja miten valtavan hyvän työn teitkään, kun vapautit Aasian 
kohtuuttomasta ja rasittavasta ediilien verosta, vaikka sen myötä saimme 
mahtavia vihamiehiä. Jos näet yksi jalosukuinen henkilö valittaa julkisesti, 
että ediktisi, joka kieltää myöntämästä julkisia varoja näytäntöjä varten, on 
riistänyt häneltä 200 000 sestertiusta, miten valtavasta summasta olisikaan 

kyse, jos rahaa myönnettäisiin palkkioksi jokaiselle, joka järjestää kisoja 
Roomassa, kuten oli jo tullut tavaksi? Sain kuitenkin maanmiestemme 
valitukset vaimenemaan — en tiedä, miten asia mahtaa olla Aasiassa, mutta 
ainakin Roomassa tekoani on kovasti ihasteltu ja kiitelty — päättämällä 
kieltäytyä siitä rahasummasta, jonka yhteiskunnat olivat määränneet 
temppeliä ja muistomerkkiäni varten, vaikka he olivat tehneet sen erittäin 
myötämielisesti suurten ansioideni ja sinun suunnattomien hyvien töittesi 
tähden. Laki poikkeuksellisesti sallii käyttää rahaa temppeliä ja 
muistomerkkiä varten, eikä annettu raha olisi mennyt hukkaan, vaan se olisi 
ollut kiinni temppelin ornamenteissa ja se olisi näyttänyt lahjalta ei niinkään 
minulle kuin Rooman kansalle ja kuolemattomille jumalille. Lahja oli 
kunniakas, lailla säädetty ja antajien tahdon mukainen, mutta päätin olla 
ottamatta sitä vastaan muun muassa siksi, että ne, joille sellainen kunnia ei 
kuulunut ja joilla siihen ei ollut oikeutta, kestäisivät sen tyynemmin. 

27. Jatka siis koko sielullasi ja täydellä innolla siihen tapaan kuin tähänkin 
saakka. Pidä huolta niistä ja kaikin tavoin varjele heitä, jotka senaatti ja 
Rooman kansa on uskonut ja antanut sinun huostaasi ja valtaasi, ja pyri 
tekemään heidät mahdollisimman onnellisiksi. Jos arpa olisi määrännyt sinut 
Afrikan, Hispanian tai Gallian villien ja barbaaristen heimojen hallitsijaksi, 
sivistyneenä miehenä velvollisuutenasi olisi ajatella heidän etujaan ja toimia 
heidän hyödykseen ja parhaakseen. Mutta nythän me hallitsemme sellaista 
ihmislajia, joka on sivistynyt ja jolta lisäksi sivistyksen uskotaan levinneen 
muille kansoille, ja olemme ilman muuta velvollisia antamaan sen takaisin 
ennen kaikkea heille, joilta sen olemme saaneet. 

28. En näet häpeä sanoa — varsinkaan kun elämäni ja saavutukseni eivät 
anna mitään sijaa epäilyille toimettomuudesta ja joutavuudesta — että kaikki 
saavutukseni ovat velkaa niille harrastuksille sekä tieteille ja taiteille, jotka 
olemme perintönä saaneet Kreikan kirjallisuuden ja oppien välityksellä. 
Yleisen kunnioituksen lisäksi, jonka olemme velkaa kaikille ihmisille, 
olemme siis nähdäkseni tuolle kansalle velkaa erityisesti sen, että osoitamme, 
mitä olemme oppineet, heille itselleen, joiden oppien mukaan meidät on 
koulutettu. 

29. Platon, tuo älyn ja oppineisuuden ruhtinas, oli sitä mieltä, että valtiot 
olisivat onnellisia vain, jos oppineet ja viisaat ihmiset alkaisivat hallita tai jos 
hallitsijat —asettaisivat kaiken tarmonsa oppineisuuden ja viisauden 
hankkimiseksi.! Hänen mukaansa siis tämä vallan ja viisauden yhdistelmä 
voisi tuoda hyvinvointia kansakunnille. Ehkäpä näin onnekkaasti kävi kerran 

koko valtiollemme, mutta ainakin niin on käynyt nyt provinssillesi, kun ylintä 
valtaa pitää se, joka pojasta saakka on uhrannut suurimman osan ajastaan ja 
tarmostaan oppineisuuden, hyveellisyyden ja sivistyksen hankkimiseen. 

30. Huolehdi siis siitä, että tätä vuotta, joka vaivoiksesi on lisätty, näyttäisi 
jatketun Aasian parhaaksi. Koska Aasia on onnistunut paremmin pitämään 
sinut kuin me saattamaan sinut kotiin, niin suo provinssin onnen lieventää 
kaipuutamme. Koska näet tietääkseni olet ollut tunnollisempi kuin kukaan 
muu ansaitaksesi saamasi kunnianosoitukset, sinun tulee osoittaa vielä paljon 
enemmän tunnollisuutta varjellaksesi niitä. 

31. Olen aiemmin kirjoittanut sinulle siitä, mitä mieltä itse olen tällaisista 
kunnianosoituksista. Olen aina pitänyt niitä mitättöminä, jos ne ovat yleisiä, ja 
joutavina, jos niitä annetaan opportunistisista syistä. Mutta jos, kuten nyt on 
asia, ne annettaisiin sinulle ansioidesi takia, mielestäni sinun on ponnisteltava 
kovasti ollaksesi niiden arvoinen. Koska sinulla näet on ylin valta ja mahti 
noissa kaupungeissa, joissa näet hyveitäsi pyhitettävän ja pidettävän jumalina, 
ajattele jokaisen päätöksen, määräyksen ja toimen yhteydessä, mitä olet 
velkaa = kansan niin — suopeille — mielipiteille, näkemyksille ja 
kunnianosoituksille. Sinun on siis ajateltava kaikkien etua, lievitettävä 
ihmisten vastoinkäymisiä, pidettävä huolta heidän hyvinvoinnistaan ja 
tahdottava ihmisten pitävän sinua Aasian isänä ja kutsuvan sinua sellaiseksi. 

32. Mutta tämän tahtosi ja pyrkimykseni suurena esteenä ovat 
veronvuokraajat. Jos vastustamme heitä, erotamme meistä ja valtiosta säädyn, 
joka on tehnyt meille suunnattomia palveluksia ja jonka me olemme 
saattaneet liittoon valtion kanssa. Jos taas olemme heille kuuliaisia kaikessa, 
sallimme täydelliseen perikatoon joutumisen niille, joiden hyvinvoinnista ja 
edusta olemme velvollisia huolehtimaan. Jos oikein ajattelemme asiaa, tämä 
on koko käskynhaltijuutesi ainoa ongelma. Nimittäin olla epäitsekäs, hillitä 
kaikkia himot, pitää kurissa alaisensa, vaalia tasapuolisuutta oikeudessa, olla 
tarkka ongelmien tunnistamisessa ja olla valmis kuuntelemaan ja ottamaan 
vastaan ihmisiä — kaikki tämä on pikemminkin kunnioitettavaa kuin vaikeaa. 
Kyse ei ole niinkään jostain vaivasta vaan tavallaan päättäväisyydestä ja 
halusta. 

33. Se, miten paljon katkeruutta tuo kysymys veronvuokraajista herättää 
liittolaisissa, on käynyt meille ilmi niiden kansalaisten näkemyksestä, jotka 
eivät valittaneet niinkään itse tullista kuin tietyistä tulliviranomaisten 
väärinkäytöksistä, kun hiljattain oltiin poistamassa Italian tulleja. Kuultuani 
Rooman kansalaisten valituksia Italiassa tiedän kyllä, miten käy liittolaisille 

maan äärissä. Se, että onnistuisit täyttämään veronvuokraajien toiveet (etenkin 
kun nämä tekivät huonot kaupat valtion kanssa) sallimatta liittolaisten joutua 
perikatoon, tuntuu vaativan jonkinlaista jumalallista kykyä, toisin sanoen 
sinun kykyäsi. 

Ensinnäkin kreikkalaisille karvain pala on se, että he ovat verovelvollisia, 
mutta sen ei kuitenkaan pitäisi tuntua heistä niin karvaalta, koska ilman 
Rooman ylivaltaakin he itse joutuivat maksamaan veroa omien säädöstensä 
mukaisesti. He eivät voi halveksia sanaa ”veronvuokraaja”, koska he eivät itse 
kyenneet maksamaan ilman veronvuokraajan apua veroja, jotka Sulla heille 
tasapuolisesti asetti. Se, että kreikkalaiset veronvuokraajat eivät ole 
lempeämpiä karhuamaan veroja kuin meikäläiset, käy ilmi siitä, että hiljattain 
kaunoslaiset ja kaikki saaret, jotka Sulla oli määrännyt Rodoksen alaisuuteen, 
vetosivat senaattiin, että saisivat maksaa veronsa mieluummin meille kuin 
rodoslaisille. Sanaa ”veronvuokraaja” ei siis pidä kauhistella niiden, jotka 
ovat aina olleet verovelvollisia, eikä halveksia niiden, jotka eivät itse ole 
pystyneet maksamaan verojaan, eikä niitä pidä torjua niiden, jotka ovat itse 
vaatineet niitä. 

34. Aasian tulee myös ajatella, että ellei se kuuluisi valtamme alle, se ei 
olisi säästynyt miltään ulkoisen sodan ja kotoisten selkkausten aiheuttamalta 
onnettomuudelta. Koska valtakuntaa ei voi millään muotoa pitää pystyssä 
ilman verotusta, lunastakoon se tyynin mielin itselleen osalla tuotoistaan 
ikuisen rauhan ja levollisuuden. 

35. Jos he tyynesti sietävät veronvuokraajan olemassaolon ja nimen, sinun 
neuvokkuutesi ja viisautesi ansiosta kaikki muu saattaa tuntua heistä 
suopeammalta. Sopimuksia tehdessään heidän ei tarvitse ottaa huomioon 
censorien säädöksiä vaan pikemminkin mukavuus asianhoitamisessa ja 
vapautuminen riesasta. Sinä itsekin voit — kuten olet hienosti tehnytkin ja 
edelleen teet — muistuttaa, miten korkea asema veronvuokraajilla on ja miten 
paljon olemme'* velkaa tuolle säädylle sekä luoda siteet kreikkalaisten ja 
veronvuokraajien välille vaikutus- ja arvovaltasi avulla, ilman käsky- ja 
rangaistusvaltaasi. Voit pyytää niitä, joiden hyväksi olet tehnyt valtavasti ja 
jotka eivät voi kieltää sinulta mitään, myötämielisesti sallimaan meidän 
säilyttää ja ylläpitää hyvät välimme veronvuokraajiin. 

36. Mutta miksi minä kehottaisin sinua tähän, kun osaat sen ihan itse 
kenenkään neuvomatta ja olet niin jo suurelta osin tehnytkin? Merkittävimmät 
ja kunniallisimmat yhdistykset kiittelevät minua jatkuvasti, päivittäin, mikä 
on minusta entistäkin mukavampaa, koska niin tekevät kreikkalaisetkin. On 

vaikea luoda yksimielisyyttä silloin, kun vallitsee etujen ja hyödyn ristiriita tai 
jopa luontainen ristiriita. Sitä, mitä olen edellä sanonut, en ole sanonut 
opettaakseni sinua (viisautesi ei kaipaa kenenkään neuvoja), vaan minusta oli 
kirjoittaessani hauska mainita hyveitäsi. Mutta tämä kirjeeni venähti 
pidemmäksi kuin toivoin ja oletin. 

37. Yhdessä asiassa en lakkaa neuvomasta sinua. Sikäli kuin se on minusta 
kiinni, en salli ylistää sinua varauksin. Kaikki sieltä päin tulevat puhuvat 
hyveestäsi, nuhteettomuudestasi ja ystävällisyydestäsi sekä ylistävät sinua 
suunnattomasti kaikesta muusta paitsi yhdestä asiasta — äkkipikaisuudesta. 
Tämän paheen katsotaan yksityisessä arkielämässä kuuluvan heikolle ja 
häilyvälle mielelle. Mikään ei ole niin rujoa kuin ylin käskyvalta ja kärttyinen 
luonne yhdessä. En ryhdy nyt tekemään selkoa sinulle, mitä oppineimmilla on 
tapana sanoa äkkipikaisuudesta, koska en halua jaaritella liikaa ja koska voit 
helposti saada sen selville monista kirjoista. Kirjeen ominainen tehtävä on 
kertoa vastaanottajalle asioista, joita tämä ei tiedä, ja sitä minun ei mielestäni 
pidä jättää tekemättä. 

38. Suunnilleen kaikki sanovat meille samaa. Heillä on tapana sanoa, että ei 
voisi olla sinua mukavampaa miestä silloin, kun et ole vihastunut, mutta kun 
jonkun kelvottomuus ja kieroutuneisuus ärsyttää sinua, kiihdyt niin, että 
kaikki kaipaavat herrasmiesmäisyyttäsi. Koska siis pikemminkin olosuhteet ja 
Onnetar kuin jokin kunnianhimo ovat johtaneet meidät sellaiseen 
elämäntapaan, että ihmiset tulevat aina puhumaan meistä — sikäli kuin me sille 
jotakin voimme ja taidamme — niin yrittäkäämme välttää sitä, että meillä 
sanottaisiin olleen yksi silmiinpistävä vika. Fn yritä saada sinua muuttamaan 
luonnettasi ja yhtäkkiä kitkemään pois syvään juurtunut tapasi — mikä on 
luultavasti vaikeaa minkä tahansa luonteen kohdalla ja varsinkin meidän 
aikanamme — mutta annan sinulle sen neuvon, että ellet voi täysin välttää sitä, 
että viha valtaa mielesi ennen kuin järkesi ehtii estämään sen, niin varaudut 
siihen ennalta ja ajattelet päivittäin, ettet saa menettää malttiasi, ja pahimman 
vihanpuuskan hetkellä pidät kielesi tiukasti kurissa. Tämä näyttää minusta 
toisinaan yhtä suurelta hyveeltä kuin olla ylipäätään vihastumatta. Tämä 
viimemainittu ei ole osoitus vain arvokkuudesta vaan joskus myös 
velttoudesta, mutta mielensä ja kielensä hillitseminen vihan vallassa tai jopa 
vaikeneminen sekä tuskan ja mielenliikkeen hallitseminen on merkki — vaikka 
ei nyt täydellisestä viisaudesta niin — tavallista vahvemmasta luonteesta. 

39. Viestit kuitenkin kertovat, että sinusta on tullut tässä suhteessa 
leppoisampi ja lauhkeampi. Meille ei kantaudu viestejä mistään pahemmista 

kiukunpurkauksistasi, herjauksistasi tai solvauksistasi. Tällainen käytös on 
aivan vierasta oppineisuudelle ja sivistyneisyydelle eikä ollenkaan sovi 
korkeassa asemassa olevalle käskynhaltijalle. Leppymätön viha näet tarkoittaa 
äärimmäistä kovuutta, heltyvä viha taas äärimmäistä joutavuutta — tämä on 
kuitenkin näistä pahoista asioista parempi kuin kovuus. 

40. Ensimmäinen vuotesi sai paljon moitetta näistä asioista uskoakseni 
siksi, että sait kohdata odottamattoman paljon vääryyttä, ahneutta ja julkeutta, 
mikä tuntui sietämättömältä. Toinen vuosi oli paljon helpompi, koska 
tottumus, järki ja luultavasti kirjeenikin tekivät sinusta kärsivällisemmän ja 
säyseämmän. Kolmannen kauden tulisi olla niin virheetön, ettei toimissasi ole 
pienintäkään moitteen sijaa. 

41. Tässä kohtaa en enää kehota ja neuvo sinua vaan veljellisesti pyydän 
sinua panemaan koko sielusi, kaiken huolesi ja ajatuksesi siihen, että keräisit 
ylistystä kaikilta ja kaikkialta. Jos aikaansaannoksistamme puhuttaisiin ja niitä 
ylistettäisiin vain vähän, sinulta ei vaadittaisi mitään erityistä, ei mitään 
tavatonta muihin verrattuna. Mutta niiden asioiden loistavuuden ja 
merkittävyyden vuoksi, joissa me olemme mukana, emme voine välttää 
ankaraa moitetta, ellemme saa korkeinta kiitosta provinssin hallitsemisesta. 
Tilanteemme on sellainen, että kaikki kunnon miehet suosivat meitä mutta 
myös vaativat ja odottavat meiltä kaikkea tunnollisuutta ja hyveellisyyttä, kun 
kaikille kunnottomille taas — koska olemme ryhtyneet ikuiseen sotaan heitä 
vastaan — näyttää riittävän pienikin syy moittia meitä. 

42. Koska koko Aasia'* on annettu hyveidesi näyttämöksi, teatteriksi, joka 
on niin tupaten täynnä, niin valtavan suuri, niin asiantunteva ja akustiikaltaan 
niin erinomainen, että huudot ja äänet kantautuvat aina Roomaan saakka, ole 
hyvä ja pinnistele kaikin voimin osoittaaksesi olevasi täkäläisten 
saavutusten! arvoinen ja kykyjesi avulla ylittäneesi kaikki nuo aiemmat 
sikäläiset saavutukset. 

43. Ja koska sattuma soi tehtäväksi hoitaa valtion hallintoa muiden 
virkamiesten kanssa minulle Roomassa ja sinulle provinssissa, niin jos minä 
en ollut muita huonompi, huolehdi sinä siitä, että päihität muut. Ajattele myös 
sitä, ettemme ponnistele toivotun ja tulevan kunnian hyväksi vaan 
taistelemme jo saavutetun kunnian puolesta, ja sen varjeleminen on nyt meille 
suurempi velvollisuus kuin aikoinaan sen tavoitteleminen. 

Jos minulla olisi jotain, mikä eroaisi sinusta, en haluaisi mitään enempää 
kuin tämän aseman, jonka olen jo saavuttanut. Mutta nyt on niin, että elleivät 
kaikki tekosi ja sanasi siellä vastaa minun saavutuksiani, en katso 

saavuttaneeni mitään kaikella raadannallani ja kovilla koetuksillani, joissa 
kaikissa sinä olit osallinen. Ennen muita olet auttanut minua saavuttamaan 
suunnattoman maineen, ja sinä tietysti ennen muita myös ponnistelet, että 
saisin pitää sen. Sinun ei tule ajatella vain nyt elävien vaan myös tulevien 
polvien arvostusta ja tuomiota. Tulevien polvien tuomio on 
oikeudenmukaisempi, se on vapaa kateudesta ja pahansuopuudesta. 

44. Lopuksi: sinun pitää ajatella, ettet havittele kunniaa vain itsellesi, ja 
vaikka havittelisitkin, et vähättelisi sitä, etenkin kun olet halunnut ikuistaa 
nimesi komeilla teoksillasi.' Se kunnia sinun on jaettava kanssani ja jätettävä 
perinnöksi lapsillemme. Tässä mielessä sinun on pidettävä varasi, ettet 
piittaamattomuudellasi näytä paitsi vähät välittäneesi itsestäsi myös 
kadehtineesi perhettäsi. 

45. Enkä sano tätä ikään kuin olisin halunnut puheellani herättää sinut 
unesta, vaan pikemminkin tahdon kannustaa sinua juoksussasi. Kuten aina 
ennenkin, saat kaikki ylistämään €tasapuolisuuttasi, =maltillisuuttasi, 
ankaruuttasi ja nuhteettomuuttasi. Mutta sinua kohtaan tuntemani syvän 
kiintymyksen vuoksi minulla on sammumaton jano saada kunniaa sinulle. 
Koska sinun täytyy tuntea Aasia jo niin hyvin kuin kukin tuntee oman kotinsa 
ja koska sinulla on niin valtavasti käytännön kokemusta äärettömän 
järkevyytesi lisäksi, niin tuskin on mitään sellaista maineesi kannalta 
merkityksellistä seikkaa, jota et itse havaitsisi parhaiten ja joka ei päivittäin 
tulisi mieleesi kenenkään kehottamatta. Mutta lukiessani kirjeitäsi tuntuu kuin 
kuuntelisin sinua, ja kirjoittaessani sinulle tuntuu kuin puhuisin kanssasi, ja 
siksipä mitä pidempiä kirjeesi ovat, sitä enemmän niistä pidän, ja senpä 
tähden itsekin kirjoitan usein laveasti. 

46. Aivan lopuksi pyydän ja kehotan sinua, että teet kuten hyvät runoilijat 
ja uutterat näyttelijät ja olet erittäin huolellinen viimeisessä osassa, tehtäväsi 
ja toimesi päättämisessä, niin että käskynhaltijuutesi kolmas vuosi olisi kuin 
näytelmän kolmas näytös — kaikkein täydellisin ja kaunein. Se ei tuota 
minkäänlaisia vaikeuksia, jos ajattelet, että minä — jota olet aina halunnut 
miellyttää enemmän kuin kaikkia muita — olen aina rinnallasi kaikessa, mitä 
sanot ja teet. 

Viimeiseksi pyydän vain, että pidät oikein hyvää huolta terveydestäsi, jos 
haluat, että minä ja sinun väkesi voimme hyvin. 

ANTIUM, HUHTIKUUN ALKU 59 
CICERO TERVEHTII ATTICUSTA 


1. Olen oikein kiitollinen sinulle, kun lähetit minulle Serapionin kirjan, '*$ 


josta tosin ymmärrän — näin meidän kesken sanottuna — tuskin tuhannesosaa. 
Olen antanut ohjeet maksaa sen sinulle käteisellä, ettet merkitsisi kirjoihin 
”lahjana”. Rahasta puheen ollen: ole hyvä ja koeta sopia asiat Titiniuksen 
kanssa keinolla millä hyvänsä. Ellei hän pidä sanaansa, minusta on parasta 
palauttaa huonot ostokset, jos Pomponia suostuu siihen. Jos sekään ei käy 
päinsä, parempi palauttaa rahat kuin saada asiasta harmia. Toivoisin kovasti, 
että ennen lähtöäsi hoitaisit tämän asian kuntoon, tapasi mukaan ystävällisesti 
ja täsmällisesti. 

2. Clodius on siis sinun mukaasi lähdössä Tigraneen luo.'? Haluaisin 
Itsekin lähteä samoilla ehdoilla. Mutta en pane sitä pahakseni. Minulle näet 
sopii paremmin ryhtyä vapaaehtoiseksi lähettilääksi = silloin, kun 
Ouintuksemme on, kuten toivon, asettunut rauhalliseen elämään ja kun 
tiedämme, millaiseksi tuo Bona Dean pappi [Clodius] oikein osoittautuu. Sillä 
välin huvittelen muusain kanssa levollisin mielin, vieläpä iloisesti ja 
riemukkaasti, eikä mieleeni kuuna päivänä tule kadehtia Crassusta tai katua, 
että olen pysynyt uskollisena itselleni. 

3. Mitä tulee maantiedettä käsittelevään teokseen, yritän täyttää toiveesi. 
Mutta en lupaa mitään varmaa. Työ on valtava. 

4. Mutta pyyntösi mukaisesti pidän huolen, että tällä matkallani syntyy 
jokin teos sinulle. Kerro sinä puolestasi minulle kaikki, mitä saat nuuskittua 
valtiollisista asioista, ja eritoten kerro, keistä uumoilet tulevan konsuleita. 
Olen kyllä liian utelias, päätinhän olla enää ajattelematta politiikkaa. 

5. Katsastimme Terentian metsän. Lyhyesti sanottuna tuntuu kuin 
omistaisimme itse Epeiroksen, vain Dodonan tammi puuttuu. 

6. Olemme Formiaen- tai Pompejin-huvilalla kalendaen paikkeilla. Jos 
emme ole Formiaessa, ole hyvä ja tule Pompejiin. Se olisi meistä todella 
mukavaa, eikä sinun tarvitse juuri poiketa reitiltäsi. 

7. Mitä muuriin tulee, käskin Philotimuksen olla asettumatta poikkiteloin 
näkemystäsi vastaan. Minusta sinun pitäisi kysyä neuvoa Vettiukselta. 
Näinä aikoina, kun parhaimpienkin elämä on niin epävarmoissa kantimissa, 
arvostan kovasti sitä, että saan nauttia yhdenkin kesän Palatiumin 
palestrastani, mutta tietenkin kaikkein vähiten haluaisin Pomponian ja pojan 
joutuvan pelkäämään muurin sortumista. 

ATT. 2,5 

ANTIUM, HUHTIKUU 59, VÄHÄN KIRJEEN 33 (ATT. 2,4) JÄLKEEN 
CICERO TERVEHTII ATTICUSTA 


1. Haluan totta kai ja olen jo kauan halunnut käydä Aleksandriassa ja 
muuallakin Egyptissä sekä samalla päästä pois täältä, missä ihmiset ovat 
kyllästyneet meikäläiseen, ja palata, kun heillä on taas hieman ikävä minua. 
Mutta tässä tilanteessa, näiden miesten ollessa toimeksiantajia, ”pelkään 
Troijan miehiä, ja Troijan naisia pitkissä puvuissaan”.” Mitä tuumivat 
ylimyksemme, jos heitä vielä on? Luulevatko he, että minut on jotenkin 
lahjottu pyörtämään kantani? ”Pulydamas on ensimmäisenä moittimassa 
minua” eli ystävämme Cato, joka mielestäni vastaa sataatuhatta miestä.” 
Mitä minusta mahdetaan historiankirjoissa sanoa vuosisatojen päästä? Tämä 
minua kyllä huolettaa enemmän kuin aikalaisteni juorut. Mutta olen sitä 
mieltä, että odotetaan ja katsotaan nyt. Jos sitä tarjotaan, on minulla tavallaan 
valta valita, ja sitten on aika harkita. Mutta Hercules vie, kieltäytymisessäkin 
on tiettyä kunniakkuutta. Jos siis Theofanes sattumoisin sanoo sinulle jotakin 
siitä, älä suoralta kädeltä tyrmää sitä. 

2. Odotan sinulta kirjettä siitä, mitä sinne kuuluu, mitä Arrius sanoo, miltä 
hänestä tuntui jäädä rannalle!” ja keistä on tulossa konsuleita. Pompeiuksesta 
ja Crassuksestako, kuten yleisesti huhutaan, vai kuten minulle kirjoitetaan, 
Gabiniuksesta ja Servius Sulpiciuksesta? Onko uusia lakeja? Tai ylipäätään 
mitään uutta? Ja, koska Nepos on lähdössä, kenelle tarjotaan augurinvirkaa? 
Tuolla keinolla kyllä he voisivat saada minut koukkuunsa — huomaa, kuinka 
turhamainen olen! Mutta mitä minä näistä, minä, joka haluan jättää moiset ja 
antautua koko sydämestäni ja täydellä tarmolla filosofialle? Sillä mielellä 
todellakin olen nyt. Olisinpa tehnyt niin alusta asti! Mutta nyt kun tiedän 
kokemuksesta, että eniten arvostamani asiat olivatkin yhtä tyhjän kanssa, aion 
olla tekemisissä kaikkien Muusien kanssa. 

3. Joka tapauksessa vastaa minulle tarkasti [...] ja saadaanko hänen 
tilalleen joku ja miten tapahtuu Publius Clodiuksen asiassa. Kirjoita minulle, 
kuten lupaat, kaikesta ihan rauhassa.'* Toivoisin, että kirjoittaisit, minä 
päivänä arvelet lähteväsi Roomasta, jotta voisin kertoa sinulle, missä itse aion 
olla, ja kirjoittaisit heti mainitsemistani asioista. Odotan innolla kirjettäsi. 

ANTIUM, HUHTIKUU 59, VÄHÄN EDELLISEN KIRJEEN 34 (ATT. 2,5) JÄLKEEN 
CICERO TERVEHTII ATTICUSTA 


1. Edellisessä kirjeessäni lupasin sinulle, että tällä matkallani syntyisi jokin 
teos, mutta enää en ole siitä kovin varma. Olen antautunut joutilaisuuden 
valtaan niin, etten saa riuhtaistua itseäni siitä irti. Niinpä nautin kirjoista, joita 
minulla on Antiumissa juhlava määrä, tai laskeskelen aaltoja; säät eivät 
nimittäin ole suosiolliset makrillien pyytämiseen. Kirjoittaminen tuntuu 
suorastaan vastenmieliseltä. Suunnitelmissani ollut maantieteellinen teos on 
iso urakka. Eratosthenes, jota olin ajatellut esikuvakseni, saa ankaraa 
kritiikkiä Serapionilta ja Hipparkhokselta. Mitä tuumit, jos Tyrannion liittyy 
joukkoon? Ja Hercules vieköön, nämä asiat ovat vaikeita selittää, 
yksitoikkoisia, luultua vaikeampi esittää elegantisti,” ja mikä tärkeintä, 
minulle kelpaa mikä tahansa syy lorvailuun. Epäröin myös, asettuako tänne 
Antiumiin koko täksi ajaksi.'* Olisin kyllä mieluummin ollut duumvir täällä 
kuin konsuli Roomassa. 

2. Olit kyllä viisaampi, kun hankit talon Buthrotumista. Mutta usko pois, 
Antium tulee heti kakkosena tuon maaseutukaupunkisi jälkeen. Että niin 
likellä Roomaa onkin paikka, jossa on niin paljon väkeä, joka ei ole 
nähnytkään Vatiniusta ja jossa minun lisäkseni kukaan ei välitä yhdenkään 
kahdenkymmenen miehen kollegion!” jäsenen elämästä ja hyvinvoinnista ja 
jossa kukaan ei häiritse minua ja jossa kaikki pitävät minusta! Täällä, täällä 
todellakin kelpaa olla poliitikko. Roomassa se ei ole vain mahdotonta vaan 
myös vastenmielistä. Aionkin laatia salaiset muistelmani,' 
sinulle, Theopompoksen tapaan tai jopa paljon kitkerämpään sävyyn. Tällä 
hetkellä en osallistu politiikkaan muuten kuin vihaamalla roistoja, ja senkin 
teen vielä olematta katkera — pikemminkin hieman nauttien [...]. 

Mutta asiaan. Kirjoitin kaupungin kvestoreille Ouintuksen tapauksesta. 
Katso, mitä sanottavaa heillä on, mahtaisiko olla toivoa denaareista vai 
joudummeko tyytymään Pompeiuksen kistoforoksiin.'? Päätä myös, mitä 
muurin kanssa on tehtävä.? Mitäs muuta? Ai niin, ilmoita minulle, milloin 
olet aikeissa lähteä sieltä. 


joita luen vain 


36 

ATT. 2,7 

ANTIUM, HUHTIKUU 59, VÄHÄN EDELLISEN KIRJEEN (365; ATT. 2,6) JÄLKEEN 
CICERO TERVEHTII ATTICUSTA 

1. Pohdin yhä uudelleen tuota maantieteellistä teosta. Pyydät minulta kahta 
puhetta.?! Toista minua ei huvittanut kirjoittaa valmiiksi, koska [...] ja toista 
siksi, etten ylistäisi miestä, josta en pitänyt. Mutta katsotaan sitäkin. Joka 
tapauksessa jotain on tulossa, ettet luule minun olleen täysin tyhjän panttina. 

2. Minusta on todella hauskaa, mitä kirjoitat Publiuksesta, ja toivoisin sinun 
vielä nuuskivan kaikki mahdolliset asiat ja tuomaan tiedot tullessasi ja 
kirjoittamaan sillä välin, jos havaitset tai epäilet jotain, ja erityisesti minua 
kiinnostaa, mitä hän aikoo tehdä lähetystön suhteen. Itse puolestani, ennen 
kuin luin kirjeesi, halusin hänen häipyvän, ei Hercules vie niin, että lykkäisin 
oikeudenkäyntipäivää (olen nimittäin äärettömän hanakka käräjöimään), vaan 
minusta tuntui, että siten hän menettäisi kansansuosion, jonka hän plebeijiksi 
tullessaan olisi saanut. Mitäpä sanot näistä? ”'Siirryitkö plebeijiksi 
poiketaksesi tervehtimään Tigranesta? Kerrohan, eikö armenialaisilla 
kuninkailla ole tapana vastata ylimysten tervehdyksiin?” Sanalla sanoen olin 
hionut aseeni murjoakseni tätä hänen lähetystöään. Mutta jos hän vähättelee 
sitä ja, kuten kirjoitat, saa näin lex curiatan laatijoiden ja auspexien?” sapen 
kuohahtamaan, niin siitä vasta huikea näytelmä tulee? 

3. Hercules vieköön, totta puhuaksemme Publiustamme kohdellaan aika 
kaltoin. Kerran hän oli ainoa mies Caesarin talossa,’ mutta nyt hän ei pääse 
edes kahdenkymmenen miehen joukkoon?” Lisäksi hän sai eri lähetystön 
kuin hänelle luvattiin. Tuo rikas lähetystö, jonka tehtävänä on karhuta rahoja, 
on varattu kai Drusus Pisaurumlaiselle tai kenties juhlien ystävä Vatiniukselle, 
kun taas tämä nuiva lähettipojan pesti annetaan miehelle, jonka 
tribuuninvirkaa pidetään säästössä, kunnes se noille herroille sopii. Ole 
ystävällinen ja ärsytä häntä mahdollisimman paljon. Ainoa toivo 
pelastumisesta on heidän riitautumisensa keskenään, minkä ensi oireita aistin 
jo Curiosta. Arrius puhkuu kiukkua, kun konsulinvirka vietiin hänen nenänsä 
edestä. Megabocchus ja hemmoteltu nuorisomme on sotajalalla. Oi jospa, 
jospa vielä tulisi tuo riita augurinvirasta! Toivottavasti saan vielä lähettää 
sinulle useita mainioita kirjeitä näistä asioista. 

4. Haluan myös tietää, mitä tuo hämärä heittosi tarkoitti — että nurinaa 
kuuluu viiden miehen kollegiostakin.?% Miten mahtaa olla? Jos siinä on 
jotakin perää, asiat ovat paremmin kuin luulin. Mutta toivoisin sinun 
ymmärtävän, etten kysele näitä sinulta käytännön syistä, siksi, että mieleni 
halajaisi päästä mukaan politiikkaan. Olin jo kauan ollut kyllästynyt pitämään 
peräsimestä silloinkin, kun minulla vielä oli siihen mahdollisuus. Mutta nyt 
kun joudun jättämään laivan — en siksi, että olisin päästänyt irti peräsimestä, 

vaan koska se vietiin minulta — haluan katsella maalta heidän haaksirikkoaan. 
Haluan, kuten ystäväsi Sofokles sanoo, 


uinuen kattoni alla kuunnella rankkasateen ropinaa.?” 


5. Katso, mitä muurin kanssa pitää tehdä. Korjaan Castriciusta koskevan 
virheen. Ouintus tosin kirjoitti minulle, että se oli 15 000 sestertiusta eikä 
35 000, kuten hän kirjoitti siskollesi. Terentia lähettää sinulle terveisiä. 
Poikani Cicero pyytää = sinua = vastaamaan hänen € puolestaan 
Aristodemokselle?$ samalla tavalla kuin vastasit hänen serkkunsa, 
siskonpoikasi puolesta. En unohda muistutustasi Amaltheiasta. Pidä huolta 
itsestäsi. 


37 

ATT. 2,8 

ANTIUM, 16.* HUHTIKUUTA 59 
CICERO TERVEHTII ATTICUSTA 


1. Tapani mukaan odottelin malttamattomana kirjettäsi illansuussa, ja kas, 
tulee sana, että Roomasta on saapunut lähettipoikia. Kutsun heitä ja kysyn, 
onko heillä mitään kirjeitä minulle. Sanovat, että ei ole. ”Mitä”, sanon, ”eikö 
mitään Pomponiukselta?” Säikähdettyään perinpohjaisesti äänensävyäni ja 
ilmettäni he tunnustivat saaneensa kirjeen mutta hukanneensa sen matkalla. 
Sanalla sanottuna olin todella harmissani. Jokainen viime päivinä tullut 
kirjeesihän on ollut jollain tavoin hyödyllinen ja hurmaava. Jos nyt 15. 
huhtikuuta lähettämässäsi kirjeessä oli jotain kertomisen arvoista, kirjoita mitä 
pikimmin, etten jää siitä paitsi. Jos se oli pelkkää leikinlaskua, kerro sekin. 

Tiedoksesi muuten, että nuori Curio poikkesi tervehdyskäynnille. Se, mitä 
hän kertoi Publiuksesta, piti hyvin yhtä kirjeesi kanssa. Itse hän kuulemma 
hämmästyttävällä tavalla ”vihaa ylpeitä kuninkaita”? Hän kertoi, että nuoriso 
on aivan yhtä käärmeissään eikä voi sietää nykyistä tilannetta. Meillä on 
kaikki hyvin, jos toivomme on heissä! Mielestäni me voimme tehdä jotain 
muuta. Itse paneudun historiaan. Olen kuitenkin patalaiska, vaikka sinä saatat 
pitää minua Saufeiuksena.*' 

2. Mutta kerron sinulle reittimme, jotta voit päättää, missä tapaat meidät. 
Haluan päästä Formiaehin Parilian aikaan.?"! Sitten, koska mielestäsi minun 
pitää tällä kertaa jättää väliin nautintojen krateeri, aiomme lähteä Formiaesta 
toukokuun kalendaena ollaksemme Antiumissa toukokuun kolmantena.?'? 


89 


Antiumissa on 4.—6. päivänä kisat, jotka Tullia haluaa nähdä. Sieltä olen 
aikeissa mennä Tusculumiin ja sitten Arpinumiin ja tulla Roomaan heinäkuun 
kalendaena. Pidä huoli, että näemme sinut Formiaessa, Antiumissa tai 
Tusculumissa. 

Laita uudestaan tulemaan edellinen kirjeesi ja laita siihen jotain uutta 
mukaan. 

ATT. 2,9 

ANTIUM, 16. TAI 17.* HUHTIKUUTA 59 
CICERO TERVEHTII ATTICUSTA 


1. Kun kvestori Caecilius yhtäkkiä kertoi minulle lähettävänsä lähettipojan 
Roomaan, kirjoitan tämän kiireellä [...] noista mainioista keskusteluistasi 
Publiuksen kanssa — sekä niistä, joista kirjoitat, että siitä, jonka salaat, ja 
sanot, että veisi liian kauan kertoa, mitä vastasit. Mitä tulee tuohon 
keskusteluun, jota ei ole vielä käyty ja josta lehmänsilmäinen rouva?'* aikoo 
kertoa sinulle palattuaan Soloniumista, toivoisin, että uskoisit, että mikään ei 
voisi ilahduttaa minua enempää. Jos minua koskevia sopimuksia ei noudateta, 
olen kuin taivaissa, kunhan jerusalemilaisemme,?!'* plebeijintekijä, saa kuulla, 
miten mainiota kiitosta hän on antanut mairitteleville puheilleni. Voit odottaa 
loistavaa palinodia. Sikäli kuin osaan ennustaa, jos tuo ruoja aikoo olla 
vallanpitäjiemme suosiossa, hän ei enää voi retostella ”kyynisellä ex- 
konsulilla”?'5 tai edes noilla ”kalalammikoiden tritoneilla”.?'* Kun meiltä on 
riisuttu valta ja senaattorin vaikutusvalta, meitä ei voi mitenkään vihata. Jos 
taas hän haastaa riitaa heidän kanssaan, on järjetöntä käydä minun kimppuuni. 
Mutta käyköön vaan! Usko pois, tämä poliittinen käänne on tapahtunut 
somasti ja vähemmällä metelillä kuin olin odottanut ja ainakin nopeammin 
kuin olisi voinut. Se on Caton vika mutta myös vallanpitäjiemme kataluuden 
syytä, noiden, jotka eivät ole piitanneet enteistä, lex Aeliasta, lex Junia- 
Liciniasta eivätkä lex Caecilia-Didiasta ja ovat haaskanneet kaikki valtiota 
auttavat lääkkeet ja antaneet tetrarkeille kuningaskuntia kuin maatiloja 
konsanaan sekä valtavia summia muutamille harvoille. 

2. Näen jo, minne päin epäsuosio on suuntamassa ja mihin se lopulta 
asettuu taloksi. Saat ajatella, etten ole oppinut mitään kokemuksesta enkä 
Theofrastokselta, ellet pian näe ihmisten kaipaavan konsulinaikojani. Jos näet 
senaatin valta herätti närkästystä, miten luulet käyvän nyt, kun valta on 
annettu kansan sijasta kolmelle hillittömälle miehelle? Valitkoot vaan 

konsuleiksi ja tribuuneiksi keitä lystäävät ja verhotkoot Vatiniuksen struuman 
pappisviitalla!?"” Pian saat nähdä, että suurmiehiä eivät ole vain ne, jotka eivät 
ikinä hairahtuneet, vaan myös itse Cato, joka toimi väärin. 

3. Mikäli kuomasi Publius sen sallii, itse puolestani aion leikkiä sofistia. 
Jos hän pakottaa, aion vain puolustaa itseäni, ja, kuten sofistin ammattiin 
sopii, ”lupaan puolustautua sitä vastaan, joka käy kimppuun ensin”.?'* Olkoon 
isänmaa puolellani! Se on saanut minulta jos nyt ei enemmän kuin kuului niin 
ainakin enemmän kuin vaadittiin. Parempi minusta on tehdä huono matka 
toisen perämiehen johdolla kuin olla hyvä perämies niin kiittämättömille 
matkustajille. Mutta tästä on mukavampi keskustella kasvokkain. 

4. Nyt vastaus kysymykseesi. Olen aikeissa palata Antiumiin Formiaesta 3. 
toukokuuta. Antiumista tarkoitukseni on lähteä Tusculumiin toukokuun 
nonaena. Mutta kun palaan Formiaesta — tarkoitukseni on olla siellä 29. 
huhtikuuta saakka — ilmoitan sinulle välittömästi. Terveisiä Terentialta, ja 
pikku-Cicero tervehtii Titus Ateenalaista.?'? 


39 

ATT. 2,12 

TRES TABERNAE, 19. HUHTIKUUTA 59 
CICERO TERVEHTII ATTICUSTA 


1. Vai kieltävät ne”? että Publiuksesta on tullut plebeiji? Tuohan on 


hirmuvaltaa, täysin sietämätöntä! Lähettäköön Publius minulle miehiä 
sinetöimään todistukseni — vannon, että ystävämme Gnaeus, Atius 
Balbuksen?' kollega, kertoi minulle olleensa läsnä enteiden tarkkailussa. Oi, 
miten hurmaavia kirjeitä sain sinulta, kaksin kappalein samalla kertaa! En 
tiedä, mitä hyviä uutisia minulla olisi tarjota sinulle, mutta myönnän ilman 
muuta, että olen niitä kyllä sinulle velkaa. 

2. Mutta mikä yhteensattuma. Olin vastikään onnistunut pääsemään 
Antiumista Via Appialle Tres Tabernaen kohdalla, juuri Cereen päivänä,” 
kun vastaani tuli ystäväni Curio, joka oli tulossa Roomasta. Samassa paikassa, 
juuri samalla hetkellä tuli lähettipoika luotasi kirjeiden kanssa. Curio kysyi, 
olinko kuullut uutiset. Vastasin kieltävästi. ”Publius pyrkii kansantribuuniksi”, 
hän sanoi. ”Mitä sinä sanot?” ”Kyllä, ja hänhän on Caesarin verivihollinen, ja 
aikoo mitätöidä kaiken mitä tämä on saanut aikaan.” ”Entä Caesar?” kysyin. 
”Hän kieltää tehneensä mitään esitystä Publiuksen adoptoimisesta.” Sitten hän 
paljasti minulle sen vihan, jota hän itse, Memmius ja Metellus Nepos tunsivat. 
Syleilin nuorukaista ja jätin hänelle hyvästit, sillä minulla oli kiire päästä 

käsiksi kirjeisiisi. Mitä hölynpölyä on tuo puhe ”elävästä puheesta”? Miten 
paljon paremman käsityksen sainkaan sinun kirjeestäsi kuin hänen puheestaan 
siitä, mitä oli tekeillä — päivittäisistä huhuista, Publiuksen suunnitelmista, 
lehmänsilmäisen rouvan = torventoitotuksista, —lipunkantaja-Atheniota,?* 
Gnaeukselle lähetetystä kirjeestä, Theofaneen ja Memmiuksen keskustelusta. 
Ja millaisia odotuksia herätitkään minussa, että saisin kuulla noista 
hillittömistä pidoista. Olen ahne uteliaisuudesta! En kuitenkaan pane 
pahakseni, jos et kirjoita minulle symposiumista; kuulisin siitä mieluummin 
kasvotusten. 

3. Kannustat minua kirjoittamaan jotain. Aineistoni on kyllä karttumassa, 
kuten sanot, mutta kaikki on vieläkin käymistilassa — kuin rypälemehu 
syksyllä. Sakan laskeuduttua kirkastuu, mistä kirjoitan. Jos et saa tietää sitä 
heti, saat kuitenkin tietää sen ensimmäisenä ja ainoana jonkin aikaa. 

4. Syystäkin ihailet Dikaiarkhosta. Hän on mainio mies ja paljon parempi 
kansalainen kuin nuo meidän epäoikeudenmukaiset johtajamme.? 

Kirjoitan tämän kirjeen Cereen päivänä, neljän aikaan iltapäivällä, heti 
kun olin lukenut kirjeesi, mutta ajattelin lähettää sen huomenna ensimmäisen 
vastaantulijan mukana. Terentia ilahtui kirjeestäsi. Hän lähettää paljon 
terveisiä, ja filosofi Cicero tervehtii poliitikko Titusta.”' 

ATT. 2,10 

FORUM APPII, 20. HUHTIKUUTA 59 
CICERO TERVEHTII ATTICUSTA 


Toivottavasti ihailet luonteenlujuuttani. Minusta ei ole paikallaan katsoa 
Antiumin kisoja. Kun haluan välttää epäilykset kaikenlaisista nautinnoista, 
olisi näet hieman eepäkorrektia näyttäytyä yhtäkkiä matkustelemassa 
huvittelun vuoksi ja vielä niin mauttomalla tavalla. Odotan siis sinua 
Formiaessa maaliskuun nonaehin. Kerro minulle, milloin saamme nähdä 
sinut. 

Appii Forum, kello 10 aamulla. Lähetin hetki sitten toisen kirjeen Tres 
Tabernaesta. 

ATT. 2,11 

FORMIAE, N. 23. HUHTIKUUTA 59 
CICERO TERVEHTII ATTICUSTA 

1. Kuule, tunnen itseni aivan maanpakolaiseksi täällä Formiaessa. Kun olin 
Antiumissa, ei mennyt päivää, jolloin en olisi tiennyt paremmin, mitä siellä 
oli tekeillä, kuin ne, jotka olivat Roomassa. Kirjeesihän kertoivat, mitä 
tapahtui paitsi Roomassa myös koko valtiossa, eikä vain sitä, mitä tapahtui, 
vaan myös sen, mitä tulisi tapahtumaan. Nyt ellen sattumalta kuule jotain 
joltain ohikulkijalta, en saa tietää yhtään mitään. Niinpä vaikka odotan sinua 
itseäsi pian tänne, anna tälle pojalle (jonka käskin rientää takaisin luokseni 
välittömästi) jokin tuhti kirje, joka on täynnä uutisia ja omia näkemyksiäsi, ja 
pidä huoli, että ilmoitat, minä päivänä olet aikeissa lähteä Roomasta. 

2. Haluamme olla Formiaessa aina toukokuun kuudenteen. Ellet saavu 
ennen sitä, tapaan sitten sinut ehkä Roomassa. Sillä miksi kutsuisin sinut 
Arpinumiin? 


Maa karu, kalliokas, vaan kanta se miehiä kasvaa 
Eip’ ihanampaa kuin oma maa ole katsoa silmän.?* 


Tässä kaikki tällä kertaa. Pidä huoli itsestäsi! 

ATT. 2,13 

FORMIAE, N. 24. HUHTIKUUTA 59 
CICERO TERVEHTII ATTICUSTA 


1. Mikä häpeä! Kukaan ei toimittanut sinulle kirjettäni, jonka välittömästi 
kirjoitin Tres Tabernaesta vastauksena sinun aivan hurmaaviin kirjeisiisi! 
Tiedoksesi, että pinkka, johon kirjeen lykkäsin, tuotiin Rooman-kotiini 
samana päivänä, jolloin lähetin sen, ja palautettiin sitten minulle takaisin 
Formiaehin. Annan toimittaa kirjeen sinulle uudestaan, niin että näkisit siitä, 
miten mielissäni olin noista kirjeistäsi. 

2. Kirjoitat, että Roomassa ollaan suut supussa. Niin arvelinkin. Mutta 
maalla ei olla, Hercules soikoon. Juuri maaseutu ei enää siedä teidän 
hirmuvaltahallintoanne. Mutta jos tulet tänne laistrygonien Telepylokseen, 
tarkoitan Formiaehin, saat nähdä, millainen nurina ja vihamielisyys täällä on. 
Miten paljon täällä vihataankaan ystäväämme Magnusta! Hänen lisänimensä 
on menettämässä hohtonsa yhtä lailla kuin Crassus Rikkaan? Ihan totta, en 
ole tavannut vielä ketään, joka olisi ottanut tämän kaiken yhtä rauhallisesti 
kuin minä. Meidän täytyy siis antautua filosofialle, usko pois. Voin vannoa 
sinulle, ettei mikään ole sen veroista. 

Jos sinulla on kirje sikyonilaisille, kiiruhda Formiaehin, josta olemme 
aikeissa lähteä 6. maaliskuuta. 

ATT. 2,14 

FORMIAE, N. 26. HUHTIKUUTA 59 
CICERO TERVEHTII ATTICUSTA 


1. Kuinka herätitkään uteliaisuuteni Bibuluksen puheiden, lehmänsilmäisen 
rouvan kanssa käymiesi keskustelujen ja noiden villien pitojen suhteen! Tule 
siis pian uutisia janoavien korvieni luo. Eniten minusta meidän kuitenkin on 
pelättävä sitä, että Sampsiceramuksemme panee rähinäksi, kun hän tajuaa, 
että häntä sätitään kaikkien puheissa ja että nämä toimenpiteet ovat helposti 
kumottavissa. Itse olen jo menettänyt tarmoni niin, että minusta on parempi 
olla tyranninvallan alla tällaisessa rauhassa, jossa nyt mätänemme, kuin lähteä 
taistelemaan suurin toivein. 

2. Kannustat yhtenään minua kirjoittamaan, mutta siitä ei tule mitään. 
Basilika minulla täällä on eikä mikään huvila, siihen malliin tänne lappaa 
formiaelaisia. Mutta en puhu nyt väkijoukosta — kello kymmenen jälkeen 
aamulla muut eivät ole kiusanani. Mutta lähin naapurini tai pikemminkin 
asuinkumppanini on Gaius Arrius, joka jopa kieltäytyy lähtemästä Roomaan 
saadakseen filosofoida kanssani päivät pitkät. Ja kas, toisella puolella on 
Sebosus, tuo Catuluksen ystävä. Mihin minä menisin? Lähtisin Arpinumiin 
tältä istumalta, Hercules vie, ellei minusta olisi luontevinta odottaa sinua 
Formiaen-huvilalla, tosin vain toukokuun kuudenteen saakka, sillä katso nyt, 
keitä joudun kuuntelemaan. Nyt olisi jollain halutessaan mainio tilaisuus ostaa 
minulta Formiaen-huvilani, kun nämä veikot vielä ovat täällä luonani! Olet 
kuitenkin aivan oikeassa, kun sanot, että ”käydään käsiksi johonkin suureen, 
johonkin, joka vaatii paljon ajatustyötä ja joutoaikaa”. Joka tapauksessa en aio 
tuottaa sinulle pettymystä enkä säästää vaivojani. 

ATT. 2,15 

FORMIAE, N. 28. HUHTIKUUTA 59 
CICERO TERVEHTII ATTICUSTA 


1. Näköjään on niin kuin sanot, että asiat ovat julkisessa elämässä yhtä 
epävarmoissa kantimissa kuin kirjeessäsi, mutta juuri tuo näkemysten ja 

puheiden kirjo kuitenkin kiehtoo minua. Kun luen kirjettäsi, tunnen olevani 
Roomassa ja kuulevani vuoroin sitä ja vuoroin tätä, kuten on tapana, kun on 
kyse merkittävistä asioista. Mutta en keksi, mitenhän voisi löytyä ratkaisu 
maakysymykseen niin, ettei kukaan asettuisi sitä vastaan? 

2. Bibuluksen teko lykätä vaaleja voi olla jalo, mutta onko se muuta kuin 
hänen oma mielenilmauksensa ilman, että se lainkaan korjaa valtion 
tilannetta? Publius on eittämättä ainoa toivomme. Tulkoon, tulkoon vaan 
hänestä tribuuni — jos ei muuten niin siksi että palaisit pikaisemmin 
Epeiroksesta. En nimittäin käsitä, kuinka voisit olla erossa hänestä, etenkin 
jos hän haluaisi väitellä kanssani. Mutta aivan taatusti kiiruhdat takaisin, jos 
jotain sellaista tapahtuisi. Mutta vaikka niin ei kävisi, annan itseni odottaa 
hienoa näytelmää — kaataa hän valtion tai nostaa sen jaloilleen — jos vain minä 
saan katsoa sitä sinun vieressäsi. 

3. Juuri kun olin kirjoittamassa tätä, niin kas siinähän se Sebosus oli. Olin 
tuskin ehtinyt huokaista, kun Arrius huikkasi: ”Terve!” Tämäkö on 
pääsemistä pois Roomasta? Keitä minä sieltä pakoon pääsin, kun jouduin 
näiden tyyppien kynsiin? No, lähden ”kotikukkuloilleni, kehtooni”.* Ja jos 
loppujen lopuksi en saa olla rauhassa, olen mieluummin maalaisten kuin 
näiden yltiökaupunkilaisten herrojen seurassa. Odotan sinua kuitenkin 
Formiaessa toukokuun viidenteen saakka, koska et sano mitään varmaa. 

4. Terentia on hyvin kiitollinen uutteruudestasi ja vaivannäöstäsi 
Mulviuksen kiistassa. Hän ei lainkaan tiedä, että puolustat valtion maata 
omistavien yhteistä asiaa. Mutta sinä kuitenkin maksat jotain 
veronvuokraajille, Terentia kieltäytyy siitäkin. Hän ja Cicero, pojista 
aristokraattisin, siis lähettävät sinulle terveisiä. 

ATT. 2,16 

FORMIAE, 29. HUHTIKUUTA TAI 1. TOUKOKUUTA 59 
CICERO TERVEHTII ATTICUSTA 


1. Kun illallisen jälkeen olin jo torkkumassa — 29. huhtikuuta — sain kirjeesi, 
jossa kirjoitat Campanian maasta. Lyhyesti sanottuna kirjeesi oli minulle 
sellainen järkytys, että se vei minulta yöunet, mutta se johtui pikemminkin 
ajattelemisesta kuin huolesta. Pohtiessani sitä mieleeni juolahti jotakin 
seuraavan kaltaista: Ensinnäkin, sen perusteella, mitä kirjoitit edellisessä 
kirjeessäsi — että olit kuullut eräältä Caesarin ystävältä jostakin tulossa 
olevasta ehdotuksesta, jota kukaan ei hylkäisi — pelkäsin jotakin 

suurisuuntaisempaa. Tämä ei vaikuta sellaiselta. Toiseksi — lohdutan näin 
itseäni — kaikki odotukset maanjaosta näyttäisivät kohdistuvan Campanian 
maahan, joka — kymmenen auranalaa mieheen — ei voi ottaa vastaan enempää 
kuin viisituhatta ihmistä. Koko muu joukko väkisinkin kääntyy heitä vastaan. 
Sitä paitsi tämä jos mikään taatusti saa jo nyt ilmiselvästi ärsyyntyneen 
ylimystön entistä pahemmin vimmoihinsa, etenkin kun Italian tullimaksut on 
nyt kumottu ja Campanian maa pantu jakoon, ja ainoa jäljellä oleva sisäinen 
vero on viisi prosenttia.”' Ja se varmaan kumotaan yhdessä vaivaisessa 
kansankokouksessa palvelijoidemme huudoilla. 

2. En yhtään tiedä, mitä Gnaeus oikein aikoo, 


ei puhalla pienillä pilleillä enää, 


vaan pauhaa hurjilla torvilla ilman vaimenninta,?*? 


kun hän on antanut viedä itsensä näin pitkälle. Tähän saakkahan hän on 
viisastellut tähän tapaan: hän hyväksyy Caesarin lait, mutta Caesarin pitää 
vastata omista toimistaan; maalaki oli hänen mieleensä, mutta hänelle ei 
mitenkään kuulunut, oliko mahdollista esittää veto vai ei; hänestä oli jo 
viimeinkin aika hoitaa kysymys Aleksandrian kuninkaasta, mutta ei hänen 
tehtävänsä ollut ottaa selvää, oliko Bibulus tarkkaillut taivasta vai ei.” Mitä 
veronvuokraajiin tulee, hän oli tahtonut tehdä mieliksi ritarisäädylle mutta ei 
olisi voinut ennustaa, mitä kaikkea tapahtuisi, jos Bibulus olisi sillä hetkellä 
laskeutunut forumille? No niin, hyvä Sampsiceramus, mitä aiot sanoa nyt? 
Että olet järjestänyt meille verotuloja Antilibanusvuorilta ja riistänyt ne meiltä 
Campanian maalla? Ja mitenkähän aiot puolustaa sitä? Hän tietysti sanoo: 
”Pidän teidät kurissa Caesarin sotajoukkojen avulla.” Minua et kyllä Hercules 
vie pidä kurissa tuon sotajoukkosi avulla vaan pikemmin niiden niin 
kutsuttujen kunnon miesten kiittämättömyyden avulla, jotka eivät ole antaneet 
vastineeksi mitään, eivät konkreettista eivätkä sanallista, ei palkintoa tai 
kiitosta. 

3. Mutta löytäisin varmasti keinon tehdä vastarintaa, jos innostaisin itseäni 
siihen suuntaan. Mutta nyt, koska sinun ystäväsi Dikaiarkhoksen ja minun 
suosikkini Theofrastoksen välillä vallitsee niin suuri erimielisyys — tuon sinun 
filosofisi mukaan kaikkein parasta on aktiivinen elämä,”* jälkimmäisen 
mukaan taas kontemplatiivinen?* — olen päättänyt osoittaa noudattaneeni 
molempia tapoja. Dikaiarkhoksen toiveet olen käsittääkseni täyttänyt kyllin 
hyvin. Suuntaan katseeni nyt toiseen koulukuntaan, joka ei vain salli minun 
vetäytyä rauhaan vaan myös moittii minua siitä, etten ole aina tehnyt niin. Oi 


96 


rakas Titukseni, antautukaamme siis nyt noille loistaville harrastuksille ja 
palatkaamme sinne, mistä ei olisi pitänyt koskaan lähteäkään pois. 

4. Kirjoitat veljeni Ouintuksen kirjeestä. Minullekin hän kirjoitti kuin 
”edestä leijona, takaa”? — en tiedä, mitä sanoisin siitä. Aluksi hän voivottelee 
sitä, kun joutuu jäämään provinssiinsa, niin että se saisi liikuttumaan kenet 
tahansa. Sitten hän on jälleen niin rento, että pyytää minua korjaamaan ja 
julkaisemaan annaalinsa. Mutta ole hyvä ja kiinnitä huomiota siihen, mitä hän 
kirjoittaa kauttakulkutulleista.” Hän sanoo vieneensä asian senaattiin 
neuvostonsa pyynnöstä. Nähtävästikään hän ei ollut lukenut kirjettäni, jossa 
asiaa huolellisesti pohdittuani ja tutkittuani selitin hänelle juurta jaksaen, ettei 
tullia tarvinnut maksaa. Jos Aasiasta on jo tullut kreikkalaisia Roomaan tässä 
asiassa, toivoisin, että näkisit heitä ja esittäisit heille minun näkemykseni 
asiasta, jos sinulle sopii. Jos heidän onnistuu päästä ratkaisuun, yritän täyttää 
veronvuokraajien toiveet, ettei hyvä asia raukeaisi senaatissa. Muussa 
tapauksessa, totta puhuakseni, haluan olla tässä asiassa mieluummin Aasian ja 
liikemiesten puolella, sillä heillekin sillä on suuri merkitys. Tämä on 
mielestäni meille erittäin tärkeää. Mutta sinä varmasti hoidat sen. 

Ole hyvä ja kerro minulle, epäröivätkö kvestorit myös kistoforoksilla 
maksamista. Jos näet mitään muuta mahdollisuutta ei ole, kun kaikkea on 
kokeiltu, en halveksi tätä viimeisintäkään keinoa. 

Näemme sinut sitten Arpinumissa ja otamme sinut vastaan maalaistapaan, 
koska olet halveksinut tätä rannikon vieraanvaraisuutta. 

ATT. 2,17 

FORMIAE, HIEMAN EDELLISEN KIRJEEN 45 (ATT. 2,16) JÄLKEEN 
CICERO TERVEHTII ATTICUSTA 


1. Olen aivan samaa mieltä kuin sinä. Sampsiceramus on panemassa kaiken 
mullin mallin. Mitä tahansa on odotettavissa. Hän aivan selvästi valmistelee 
tyranniutta. Mitä muuta tarkoittaisi tuo yhtäkkinen avioliitto, Campanian 
maan jakaminen tai rahan haaskaaminen? Vaikka se jäisi tähän, olisi se jo 
kyllin pahaa. Mutta asian luonne on sellainen, ettei se ei voi jäädä tähän. Sillä 
voisivatko he iloita näistä toimista niiden itsensä takia? He eivät ikinä olisi 
menneet näin pitkälle, elleivät he valmistaisi tietä muille tuhoisille toimille. 
Mutta kuten kirjoitat, me emme surkuttele tätä Arpinumissa toukokuun 10. 
päivän paikkeilla, sillä muutoinhan tutkimuksemme olisivat olleet ajan ja 
voimien haaskausta, vaan keskustelemme siitä rauhallisesti. 

2. [...] kautta kuolemattomien jumalten, minua ei lohduta niinkään 
toiveikkuus kuten ennen, vaan pikemminkin yhdentekevyys, jolla suhtaudun 
ennen muuta näihin julkisiin ja poliittisiin asioihin. Jopa siinä jonkinlaisessa 
pienessä turhamaisuudessa tai kunnianhimossa, jota minussa on — on hyvä 
tuntea omat vikansa — on tiettyä viehätystä. Aiemmin mieltäni kirveli ajatus, 
että vuosisatojen päästä Sampsiceramuksen palvelukset isänmaan hyväksi 
katsottaisiin suuremmiksi kuin minun. 

3. Ainakin tämä huoli on minulta nyt poissa. Hänen maineensa on nyt niin 
pohjamudissa, että sen rinnalla jopa Curiuksen ”Fokiin nainen”? vaikuttaa 
menestykseltä. Mutta puhutaan tästä sitten kasvokkain. Mutta taidat olla vielä 
Roomassa, kun me saavumme. En todellakaan pane sitä pahakseni, jos se 
sopii sinulle. Mutta jos tulet Arpinumiin, kuten kirjoitat, toivoisin, että onkisit 
Theofaneelta tietoa siitä, mitä Arabarkhes?*? ajattelee minusta. Kyselet tietysti 
sitä, sukulaisia kun olemme, ja tuot häneltä minulle ikään kuin reseptin, miten 
minun tulisi käyttäytyä. Sen perusteella, mitä hän sanoo, voimme saada 
jonkinlaisen aavistuksen koko tilanteesta. 

ATT. 2,18 

ROOMA, KESÄKUU 59 

CICERO TERVEHTII ATTICUSTA 


1. Sain useita kirjeitäsi, joista näin, miten jännittyneenä ja huolestuneena 
halusit kuulla uutisia. Meillä on seinä vastassa joka puolella, emmekä enää 
vastusta joutumista orjiksi vaan pelkäämme kuolemaa ja karkotusta kuin ne 
olisivat suurempi paha, vaikka ne ovat paljon pienempi paha. Tätä nykyistä 
tilannetta kaikki valittavat yhteen ääneen, mutta kukaan ei tee eikä sano 
mitään sen helpottamiseksi. Valtaapitävien tarkoitus kai on olla jättämättä 
kenellekään muulle mitään pois jaettavaa. Ainoa, joka puhuu ja asettuu 
avoimesti vastaan, on nuori Curio. Hän saa suunnattomat suosionosoitukset, 
hyvin kunnioittavia tervehdyksiä forumilla ja lukemattomia muitakin hyvän 
tahdon osoituksia kunnon miehiltä. Fufiusta he taas vainoavat huudoin, 
solvauksin ja vihellyksin. Tämä kaikki ei lisää toiveikkuutta vaan murhetta, 
kun huomaa, että kansan tahto on vapaa mutta sen miehuullisuus kahleissa. 

2. Jottei sinun tarvitsisi kysellä yksityiskohtaisesti jokaisesta asiasta, 
todettakoon tilanteen kokonaisuudessaan edenneen siihen pisteeseen, ettei 
yksityisillä ihmisillä eikä virkamiehilläkään ole mitään toivoa olla vapaita 
enää ikinä. Tämän sorron alla kuitenkin keskustelu on vapaampaa kuin ennen, 

ainakin seurapiireissä ja pidoissa. Kiukku on ottamassa voiton pelosta mutta 
niin, että kaikkialla vallitsee täydellinen epätoivo. Lex Campanassa on 
lauseke, joka määrää ehdokkaita vannomaan kansankokouksessa kirouksen 
uhalla, etteivät he esitä, että maata voisi omistaa jotenkin muuten kuin 
Juliuksen lakien mukaisesti. Muut eivät epäröi vannoa valaa, mutta 
Laterensiksen katsotaan toimineen kunniakkaasti, kun hän mieluummin 
luopui hakemasta kansantribuuniksi kuin vannoi tuon valan. 

3. Mutta ei minua huvita kirjoittaa politiikasta tämän enempää. Olen 
pahalla päällä itselleni, ja kirjoittaminen on äärettömän tuskallista. Pidän 
puoleni ryhdikkäästi kaiken tämän sorron huomioon ottaen mutta en tarpeeksi 
rohkeasti aiempiin saavutuksiini nähden. Caesar on hyvin jalomielinen 
kutsuessaan minut tuohon legaatintoimeen, omaksi legaatikseen, ja lisäksi 
minulle tarjotaan vapaaehtoista lähettilään toimea lupauksen täyttämistä 
varten. Mutta tästä jälkimmäisestä ei ole riittävää turvaa, koska se on 
Söpöläisen**! säädyllisyyden varassa, ja lisäksi joutuisin lähtemään pois juuri, 
kun veljeni on saapumassa. Tuo edellinen on turvallisempi vaihtoehto eikä 
estä minua halutessani pysymästä täällä. Tämä minulla siis on hyppysissäni, 
mutta en usko käyttäväni sitä. Kukaan ei kuitenkaan tiedä siitä. Minua ei 
huvita paeta, haluan taistella. Minulla on takanani ihmisten vahva tuki. Mutta 
en vakuuta mitään. Ethän puhu tästä mitään. 

4. Statiuksen vapauttamisesta? 
huolissani, mutta olen jo todella parkkiintunut. Toivoisin tai pikemminkin 


ja muutamista muista asioista olen tietysti 


haluaisin, että olisit täällä, niin ei minulta puuttuisi neuvoja eikä lohdutusta. 
Mutta ole valmiina kiiruhtamaan tänne, kun hihkaisen. 

ATT. 2,19 

ROOMA, HEINÄKUU 7. JA 14. PÄIVÄN VÄLILLÄ 59 
CICERO TERVEHTII ATTICUSTA 


1. Monet asiat huolestuttavat minua, mikä johtuu sekä suuresta poliittisesta 
myllerryksestä että näistä itseäni uhkaavista vaaroista. Niitä on lukemattomia, 
mutta mikään ei rasita niin paljon kuin Statiuksen vapauttaminen. 

Että hän ei kunnioita käskyäni, ei — käskystä viis — pelkää edes vihaani!*** 

Fn tiedä, mitä tekisin, eikä asia itsessään ole niin merkittävä kuin ihmisten 
puheista voisi päätellä. Itse en osaa edes vihastua niille, joita syvästi rakastan. 
Olen vain tuskissani, äärimmäisen tuskissani. Muut murheeni liittyvät suuriin 
kysymyksiin. Clodiuksen uhkaukset ja edessäni olevat taistelut eivät juuri 

kosketa minua, sillä uskon voivani kohdata ne kunniakkaasti tai välttää ne 
vaivatta. Saatat sanoa: ”Riittää jo arvokkuudesta, kuin tammenterhoista 
konsaan!”** Jos välität minusta, ajattele turvallisuuttasi. Minä onneton! Miksi 
et ole täällä? Mikään ei todellakaan jäisi sinulta huomaamatta. Itse ehkä olen 
sokea ja kiintynyt liiaksi siihen, mikä on jaloa. 

2. Tiedoksesi, ettei ikinä ole ollut yhtä pahamaineista, häpeällistä ja 
kaikenlaisille, kaikensäätyisille ja -ikäisille ihmisille yhtä vihamielistä 
hallintoa kuin tämä nykyinen. Se on pahempi, Hercules vieköön, kuin olisin 
kuvitellut ja vielä pahempi kuin olisin toivonut. Nuo kansanmieliset ovat 
opettaneet maltillisetkin ihmiset vislaamaan. Bibulus nostetaan taivaisiin ties 
miksi, mutta häntä ylistetään kuin sitä, ”joka yksin viivyttelemällä pelasti 
valtiomme”.? Rakas Pompeiukseni on suureksi surukseni aiheuttanut tuhon 
itse itselleen. Vallanpitäjät eivät pidä ketään puolellaan suopeudellaan; 
pelkäänpä, että he joutuvat turvautumaan pelotteluun. Itse en taistele heidän 
toimintaansa vastaan ystävyydestä Pompeiukseen, mutta toisaalta en hyväksy 
sitäkään, etten kieltäisi kaikkia aiempia saavutuksiani. Valitsen keskitien. 

3. Kansan tuntemukset ovat selvimmin olleet nähtävissä teatterissa ja 
näytännöissä. Gladiaattorinäytännöissä nimittäin niin kisaisäntä kuin 
kutsuvieraatkin”** vihellettiin ulos. Apollon kisoissa näyttelijä Diphilus 
hyökkäsi härskisti Pompeiustamme vastaan: ”epäonnemme tähden sinä olet 
Suuri”. Hän sai esittää tätä uudestaan lukemattomia kertoja. Kun hän lausui 
sanat 


tulee aika, jolloin raskaasti suret 
tuota samaa miehuullisuuttasi, 


koko yleisö hurrasi, kuten kaikelle muullekin. Tuntuu, että tällaiset säkeet on 
kirjoittanut joku Pompeiuksen vihollinen tätä tilaisuutta varten. Sanat ”jos lait 
eivätkä tavat pakota” ja niin edelleen herättivät mylvintää ja raikuvia huutoja. 
Suosionosoitukset vaimenivat, kun Caesar saapui. Häntä seurasi Curio 
nuorempi, jolle hurrattiin kuin Pompeiukselle aikoinaan, kun valtiossa kaikki 
oli hyvin. Caesar otti nokkiinsa, ja kirje jo kuulemma kiitää Pompeiukselle 
Capuaan. He vihaavat ritareita, jotka osoittivat seisaaltaan suosiotaan 
Curiolle, ja ovat sotajalalla kaikkien kanssa, uhkailevat lex Rosciaa, jopa 
viljalakia. Vallitsee oikea sekasorto. Minusta olisi ollut parempi sivuuttaa 
heidän tekonsa hiljaisuudessa, mutta pahoin pelkään, ettei se ole mahdollista. 
Ihmiset eivät siedä sitä, mitä kuitenkin näyttää olevan pakko sietää. Mutta nyt 
kaikki protestoivat yhteen ääneen, minkä takana on kylläkin enemmänkin 

viha kuin voima. 

4. Publiuksemme uhkailee minua; hän on vihamielinen. Edessä on 
hankaluuksia, mutta sinä tietysti kiiruhdat apuun. Minusta tuntuu, että 
vahvana tukena minulla on tuo kunnollisten sekä riittävän kunnollisten 
miesten joukko, joka tuki minua ollessani konsuli. Pompeius osoittaa 
poikkeuksellista suopeutta minua kohtaan. Hän myös vakuuttaa, ettei Clodius 
sano sanaakaan minusta, ja siinä hän ei petä minua vaan joutuu itse petetyksi. 
Kun Cosconius kuoli, minut kutsuttiin hänen tilalleen. Se oli ”kutsu kuolleen 
miehen paikalle”. Mikään ei voisi olla minulle häpeällisempää ihmisten 
silmissä eikä mikään tuon mainitsemasi turvallisuuden kannalta 
haitallisempaa. He näet ovat epäsuosiossa kunnon miesten keskuudessa ja 
minä roistojen; niin olisin säilyttänyt oman epäsuosioni ja ottanut kantaakseni 
muidenkin. 

5. Caesar haluaa minut legaatikseen. Tämä olisi kunniakkaampi tapa välttää 
vaara, mutta minä en välttele sitä. Mitä se siis tarkoittaa? No sitä, että 
mieluummin taistelen. En kuitenkaan tiedä mitään varmaksi. Toistan: ”Kunpa 
olisit täällä!” Mutta jos on tarvetta, annan hakea sinut. 

Olikohan vielä jotain muuta? Se kai, että olen varma, että kaikki on 
menetetty. Mitä sitä enää kaunistelemaan? 

Kirjoitan tätä kiireessä ja arastellen, Hercules vie. Jatkossa kirjoitan kaiken 
suoraan, jos saan käsiini täysin luotettavan kuriirin, ja mikäli kirjoitan 
hämärästi, sinä kuitenkin ymmärrät. Niissä kirjeissä käytän itsestäni nimeä 
Laelius ja sinusta Furius, kaikki muu on salakielellä.?** Olen täällä 
huomaavainen ja kunnioittava Caeciliusta kohtaan.” Bibuluksen ediktit on 
kuulemma lähetetty sinulle. Ne saavat Pompeiuksemme kihisemään harmista 
ja vihasta. 

ATT. 2,20 

ROOMA, HEINÄKUUN PUOLIVÄLI 59 
CICERO TERVEHTII ATTICUSTA 


1. Olen tehnyt kaikkeni Anicatuksen hyväksi, niin kuin ymmärtääkseni 
halusit. Koska niin hartaasti pyysit kirjeessäsi, otin mielelläni Numestiuksen 
ystäväkseni. Suojelen tunnollisesti Caeciliusta, kun se on paikallaan. Varroon 
olen tyytyväinen. Pompeius on kiintynyt minuun ja pitää minua rakkaana 
ystävänään. ”Niinkö uskot?” kysyt tietenkin. Niin uskon. Hän saa minut 
täysin vakuuttuneeksi siitä mutta vain, koska haluan tulla vakuuttuneeksi. 

Kokeneet ihmiset kehottavat kaikissa historiallisissa kertomuksissaan, 
neuvoissaan ja jopa runoissaan olemaan varuillaan ja uskomatta muihin. 
Noudatan ensimmäistä kehotusta ja olen varuillani, mutta siihen, että olisin 
uskomatta, siihen en pysty. 

2. Clodius uhkailee minua yhä. Pompeius vakuuttaa ja vannoo, että vaaraa 
ei ole, ja lisää, että Clodius voi vahingoittaa minua vasta surmattuaan 
surmannut hänet. Neuvotteluja käydään. Kirjoitan sinulle heti, kun jotakin 
selviää. Jos joudutaan taistelemaan, annan hakea sinut jakamaan taakkaani. 
Mutta jos minun annetaan olla rauhassa, en hätyytä sinua pois Amaltheiasta. 

3. Kirjoitan sinulle lyhyesti poliittisesta tilanteesta. Sillä olen jo 
kauhuissani, että itse tämä papyrus kavaltaa meidät. Niinpä tästedes jos 
minulla on enemmän kirjoitettavaa sinulle, hämärrän viestiäni käyttämällä 
salakieltä.”? Rooma on nyt kuolemaisillaan uudenlaiseen tautiin. Kukaan ei 
hyväksy sitä, mitä on tehty, kaikki valittavat ja harmittelevat. Kaikki ovat 
kaikesta yhtä mieltä, ja ihmiset puhuvat avoimesti, jopa valittavat kuuluvasti, 
mutta kukaan ei tuo mitään lääkettä. Uskomme nimittäin, että vastaan ei voi 
asettua ilman, että seuraisi verilöyly, ja näemme, että myöntyminen johtaisi 
vain tuhoon. 

4. Bibulus on ihmisten ihailusta ja hyväntahtoisuudesta kuin taivaissa. 
Ihmiset kopioivat ja lukevat hänen ediktejään ja puheitaan. Hän on päässyt 
maineen huipulle uudella tavalla. Mikään ei ole nykyään niin suosittua kuin 
kansanmielisten vihaaminen. 

5. Olen huolissani, mihin tämä kaikki oikein johtaa. Mutta jos alan päästä 
siitä jyvälle, kirjoitan sinulle avoimemmin. 

Jos rakastat minua niin paljon kuin varmasti rakastat, katso, että olet vapaa 
kiiruhtamaan tänne, kun hihkaisen. Mutta teen parhaani ja aion tehdä 
vastakin, ettei se olisi tarpeen. 

Kirjoitin, että osoittaisin kirjeeni ”Furiukselle”, mutta ei ole mitään tarvetta 
muuttaa nimeäsi. Käytän itsestäni nimeä Laelius ja sinusta Atticus. Fn kirjoita 
omakätisesti enkä käytä sinettiäni, jos vain kirje on sisällöltään sellainen, 
etten toivoisi sen joutuvan vieraisiin käsiin. 

6. Diodotos on kuollut, jätti minulle noin 100 000 sestertiusta. 
Arkhilokhosmaisella ediktillään Bibulus lykkäsi vaaleja lokakuun 18. 
päivään. Sain kirjat Vibiukselta. Runoilijana hän on kömpelö”! eikä tiedä 
mitään. Mutta ei hän täysin hyödytön ole. Kopioin ne ja lähetän takaisin. 

ATT. 2,21 
ROOMA, HEINÄKUUN 25. PÄIVÄN JÄLKEEN 59 
CICERO TERVEHTII ATTICUSTA 


1. Miksi kirjoittaisin sinulle yksityiskohtaisesti poliittisesta tilanteesta? Koko 
valtio on mennyttä. Se on kurjemmassa jamassa kuin lähtiessäsi, koska 
tuolloin valtiota sortava hirmuvalta tuntui olevan väkijoukkojen mieleen ja, 
vaikka se olikin piinallista, se ei kuitenkaan ollut tuhoksi kunnon miehille. 
Nyt yhtäkkiä kaikki vihaavat sitä niin paljon, että meitä kauhistuttaa, mihin se 
johtaa. Olemme saaneet kokea noiden äkkipikaisuuden ja hillittömyyden; 
vihatessaan Catoa he ovat tuhonneet kaiken. He näyttivät käyttäneen niin 
laimeita myrkkyjä, että luulimme saavamme kuolla kivuttomasti. Mutta nyt 
pelkään, että väkijoukon vislaukset, kunniakkaiden miesten puheet ja ympäri 
Italiaa kuuluva nurina ovat saaneet heidät raivoihinsa. 

2. Kuten usein tapasin myös sanoa suullisesti sinulle, elin toivossa, että 
valtiollinen pyörä olisi pyörähtänyt niin, että tuskin voisimme kuulla sen ääntä 
tai nähdä sen maahan painamaa jälkeä. Niin olisi käynytkin, jos ihmiset 
olisivat jaksaneet odottaa, kunnes myrsky olisi ohi. Mutta huokailtuaan kauan 
salassa he alkoivat ensin valittaa, ja lopulta kaikki puhkesivat ääneen ja 
suoraan huutoon. 

3. Niinpä tuo ystävämme, joka ei ole tottunut häpeään ja on aina ollut 
ihailtu ja kylpenyt kunniassa, ei nyt ruumiillisesti rujona ja mieleltään 
murtuneena tiedä, mihin päin menisi.” Hän näkee, että jatkaminen eteenpäin 
vie turmioon mutta vetäytyminen olisi merkki häilyvyydestä. Kunnon miehet 
ovat hänen vihollisiaan, roistot eivät ole hänen ystäviään. Huomaa, kuinka 
hellämielinen olen. En pystynyt pidättelemään kyyneleitäni, kun näin hänen 
puhuvan kansalle Bibuluksen edikteistä 25. heinäkuuta. Ennen hän oli 
keikaroinut mahtipontisesti tuolla näyttämöllä kansan ihaillessa häntä ja 
kaikkien osoittaessa suosiotaan, mutta kuinka nöyrä ja kuinka säälittävä hän 
nyt olikaan ja miten tyytymättömiä häneen olivat paitsi läsnäolijat myös hän 
itse. 

4. Mikä näky! Se oli hauskaa vain Crassuksesta, ei muista. Koska 
Pompeius oli pudonnut huipulta,” näytti hän pikemminkin luiskahtaneen 
kuin päätyneen tähän omasta tahdostaan. Jos Apelles olisi nähnyt Venuksensa 
tai Protogenes”* lalysoksensa töhrittyinä, heistä olisi tuntunut yhtä 
tuskalliselta kuin minusta, kun yhtäkkiä näin tämän rujon hahmon, jonka olin 
taiteenalani kaikilla väreillä maalannut ja viimeistellyt. Vaikka Clodiuksen 

tapauksen johdosta kukaan ei odota minun olevan hänen ystävänsä, olin 
häneen niin syvästi kiintynyt, ettei mikään vääryys voinut sitä poistaa. Niinpä 
Bibuluksen häntä vastaan laatimat arkhilokhosmaiset ediktit ovat kansan 
mieleen niin, ettei sen paikan ohi, jonne ne on laitettu nähtäville, pääse suuren 
lukijajoukon takia. Pompeiukselle itselleen ne ovat niin kitkeriä, että hän 
riutuu tuskasta. Minulle ne Hercules vieköön ovat ikäviä, koska ne piinaavat 
liiaksi miestä, josta olen aina pitänyt, ja koska pelkään, että hänenlaisensa 
kiivas mies ja hurja taistelija, joka ei ole tottunut solvauksiin, voi 
pikaistuksissaan antautua tuskan ja vihan valtaan. 

5. En tiedä, miten Bibuluksen lopulta käy. Tällä hetkellä hän nauttii 
suunnatonta mainetta. Kun hän lykkäsi vaalit lokakuulle — mikä yleensä sotii 
kansan tahtoa vastaan — Caesar kuvitteli voivansa puheellaan taivuttaa 
kansankokouksen osoittamaan mieltään Bibuluksen talolla. Hän puhui pitkään 
hyvin lietsovasti, mutta ei saanut kansasta puristettua ulos äännähdystäkään. 
Sanalla sanoen he tajuavat, etteivät saa tukea miltään taholta. Sitä suurempi 
syy meillä on pelätä väkivaltaa. 

6. Clodius on vihamielinen minua kohtaan. Pompeius vakuuttaa, ettei tuo 
tee mitään minua vastaan. Minun olisi vaarallista uskoa sitä. Valmistaudunkin 
puolustamaan itseäni. Toivon saavani vankkaa tukea kaikilta säädyiltä. Minä 
kaipaan sinua, ja asiantila kutsuu sinua olemaan läsnä tuolla kriittisellä 
hetkellä. Jos näen sinut oikeaan aikaan, se tarjoaa minulle paljon lisää neuvoa, 
rohkeutta ja turvaa. Olen tyytyväinen Varroon. Pompeius puhuu jumalaisesti. 
Toivottavasti selviän tästä hyvin kunniakkaasti tai jopa ilman ikävyyksiä. 

Kerro minulle, mitä sinulle kuuluu, miten huvittelet ja miten kävi 
sikyonilaisten kanssa. 

ATT. 2,22 

ROOMA, ELOKUU* 59 

CICERO TERVEHTII ATTICUSTA 


1. Miten toivonkaan, että olisit Roomassa! Olisit taatusti jäänyt tänne, jos 
olisimme aavistaneet, että kävisi näin. Sillä meidän olisi hyvin helppo pitää 
Söpöläisemme ojennuksessa, tai ainakin voisimme tietää, mitä hänelle on 
mielessään. Tilanne on nyt seuraavanlainen: hän säntäilee sinne tänne 
raivoissaan, hänellä ei ole mitään varmaa päämäärää, ja hän uhkailee monia 
vaikka millä. Nähtävästi hän aikoo tehdä sen, minkä sattuma hänen eteensä 
tuo. Kun hän huomaa, kuinka nykyistä asioiden tilaa vihataan, hän näyttää 

aikovan hyökätä niitä vastaan, jotka ovat sen aiheuttaneet. Mutta kun hän taas 
muistaa heidän valtansa, voimansa ja sotajoukkonsa, hän kääntyy kunnon 
miehiä vastaan. 

2. Minua hän uhkaa milloin väkivallalla, milloin oikeustoimilla. Pompeius 
puhui hänen kanssaan, ja kuten Pompeius itse (minulla ei ole muuta 
todistusta) kertoi minulle, puhui tiukkaan sävyyn ja sanoi Clodiukselle, että 
hän itse saavuttaisi suurimman maineen petturina ja roistona, jos minut 
saattaisi vaaraan mies, jonka hän itse oli aseistanut sallittuaan tämän päästä 
plebeijiksi, ja että sekä Clodius että Appius olivat luvanneet pitää sanansa 
minun suhteeni, ja että jos Clodius ei pitäisi lupaustaan, hän tekisi kaikille 
selväksi, ettei mikään olisi hänelle tärkeämpää kuin ystävyytemme. 
Sanottuaan tämän ja paljon muuta samantapaista Pompeius kertoi minulle, 
että Clodius oli aluksi pannut vastaan todella kauan mutta sitten oli lopulta 
antanut periksi ja vakuuttanut, ettei tekisi mitään vastoin Pompeiuksen tahtoa. 
Mutta sen jälkeen Clodius ei kuitenkaan ole lakannut puhumasta minusta 
äärimmäisen tylysti. Mutta vaikka hän ei niin tekisikään, en luottaisi häneen 
tippaakaan vaan valmistautuisin kaikkeen, kuten parhaillaan teen. 

3. Tällä hetkellä toimin siten, että suosioni ja vaikutusvaltani kasvaa joka 
päivä. En osallistu politiikkaan millään tavoin ja pakerran täysillä 
oikeusjuttujeni ja lakitöitteni parissa, mikä tuntuu miellyttävän paitsi niitä, 
jotka hyödyntävät apuani, myös ihmisiä yleensäkin. Taloni on tupaten täynnä 
väkeä, ihmiset rientävät minua vastaan sekä muistelevat konsulikauttani ja 
osoittavat tukea. Toiveeni ovat nousemassa korkealle, ja välillä tuntuu siltä, 
ettei minulla ole syytä välttää edessä olevaa taistelua. 

4. Tarvitsen nyt neuvojasi, rakkauttasi ja uskollisuuttasi. Kiiruhda siis 
tänne. Kaikki on vaivatonta, jos saan sinut luokseni. Paljon voi tehdä 
ystävämme Varron avustuksella, ja kaikki on vielä varmempaa, jos sinä olet 
kannustamassa; paljon voidaan lypsää Publiukselta itseltään; paljon sellaista 
voidaan saada tietää, mitä ei voi pitää sinulta piilossa, ja paljon... — mutta on 
järjetöntä luetella joka asiaa, kun tarvitsen sinua kaikkeen. 

5. Yhdestä asiasta toivoisin sinun olevan vakuuttunut, nimittäin siitä, että 
kaikki asiani selviävät, jos saan nähdä sinut. Mutta kaikki riippuu siitä, tuletko 
ennen kuin tuo mokoma [Clodius] astuu virkaansa. Pompeius voi luullakseni 
Crassuksen painostuksesta [...], mutta jos olet täällä, voit lehmänsilmäisen 
rouvan välityksellä saada tietää Publiukselta itseltään, miten paljon noihin on 
luottaminen, ja minä vältän ikävyydet tai ainakin saan asiasta varmuuden. 
Minun ei tarvitse pyytää eikä kannustaa sinua. Tiedät, mitä toivon ja mitä 

tilanne ja asian tärkeys vaativat. 

6. Poliittisesta tilanteesta minulla ei ole sinulle mitään muuta kerrottavaa 
kuin että ihmiset vihaavat syvästi heitä, joilla on kaikki vallassaan. Toivoa 
muutoksesta ei kuitenkaan ole. Mutta kuten on helppo nähdä, Pompeius on 
saanut tarpeekseen ja katuu ankarasti. En osaa oikein ennustaa, miten lopulta 
mahtaa käydä, mutta jonkinlainen purkaus näyttää eittämättä olevan edessä. 

7. Palautan Aleksandroksen kirjat — hän on huolimaton kirjoittaja ja kehno 
runoilija mutta ei täysin hyödytön. Otin ilomielin Numerius Numestiuksen 
ystäväkseni ja huomasin hänet vakavaksi, järkeväksi ja suosituksesi arvoiseksi 
mieheksi. 

ROOMA, ELOKUU* 59 

CICERO TERVEHTII ATTICUSTA 


1. Et varmaan ikinä ennen ole lukenut kirjettäni, jota en olisi kirjoittanut 
omakätisesti.” Siitä voit päätellä, miten kiireinen olen. Koska minulla ei ole 
hetkeäkään vapaata aikaa ja joudun käymään kävelyllä vahvistaakseni 
heikkoa ääntäni, sanelin tämän kävellessäni. 

2. Ensiksi haluan kertoa sinulle, että ystäväämme Sampsiceramusta 
harmittaa vietävästi oma asemansa, ja hän halajaa päästä takaisin sille 
paikalle, josta hän putosi; hän jakaa tuskansa minulle ja toisinaan etsii 
avoimesti siihen lääkettä, mutta en usko, että mitään lääkettä voi löytyä. 
Toiseksi kaikki tuon puolueen edustajat ja tukijat ovat heikkenemässä, vaikka 
heillä ei ole vastustajiakaan, eikä ikipäivänä ole vallinnut suurempaa 
tuntemusten ja puheiden yksimielisyyttä. 

3. Minä en osallistu — olen varma, että haluat tietää sen — mihinkään 
poliittisiin päätöksiin ja omistaudun kokonaan oikeusasioille ja -työlle. 
Niinpä, kuten on helppo ymmärtää, saan kuulla paljon kaihoisia muisteluita 
saavutuksistani. Mutta meidän lehmänsilmäisen rouvamme veli heittelee ja 
päästelee hirvittäviä uhkauksia. Hän kiistää sen Sampsiceramukselle mutta 
kehuskelee ja kerskailee niillä muille. Jos siis välität minusta niin paljon kuin 
varmasti välität: Jos olet unessa, herää! Jos olet paikallasi, lähde matkaan! Jos 
kävelet, juokse! Jos juokset, kiidä kuin siivin! Et voi uskoa, miten paljon 
luotan neuvoihisi, viisauteesi ja, mikä tärkeintä, kiintymykseesi ja 
uskollisuuteesi. Asian tärkeys edellyttäisi kenties pitkää puhetta mutta 
sielujemme yhteydelle riittää muutama sana. Minulle on ensiarvoisen tärkeää, 


106 


että olet Roomassa, ainakin sitten, kun hänet on julistettu valituksi, ellet pääse 
itse vaaleihin. Pidä huolta itsestäsi. 


53 

ATT. 2,24 

ROOMA, ELOKUU* 59 

CICERO TERVEHTII ATTICUSTA 


1. Numestiuksen vietäväksi antamassani kirjeessä kehotin sinua niin kiivaasti 
ja hartaasti kuin mahdollista tulemaan takaisin. Tule vieläkin nopeammin, jos 
pystyt. Äläkä ole huolissasi — tunnen sinut ja tiedän hyvin, kuinka kiintymys 
on yhtä huolta ja levottomuutta. Mutta toivottavasti asia ei pääty yhtä ikävästi 
kuin se alkoi. 

2. Tuo Vettius, vanha tietolähteeni, selvästikin lupasi Caesarille 
huolehtivansa siitä, että Curio nuorempi joutuisi epäillyksi rikoksesta. Niinpä 
hän luikerteli nuorukaisen ystävyyteen ja, kuten tosiasiat osoittavat, tapasi 
häntä usein. Lopulta hän meni niin pitkälle, että sanoi Curiolle päättäneensä 
hyökätä orjiensa kanssa Pompeiuksen kimppuun ja tappaa tämän. Curio kertoi 
tästä isälleen ja tämä kertoi Pompeiukselle. Asia vietiin senaattiin. 

3. Kun Vettius tuotiin sisään, hän ensin kielsi olleensa ikinä missään 
tekemisissä Curion kanssa mutta ei kieltänyt kovin kauan. Välittömästi hän 
näet pyysi saada itselleen valtion suojan. Sitä vastustettiin äänekkäästi. Vettius 
kuitenkin selitti, että oli ollut joukko nuoria johtajanaan Curio ja että aluksi 
mukana olivat olleet Paulus, Caepio (siis Brutus) ja Lentulus, flamen-papin 
poika (isänsä ollessa tietoinen asiasta) ja että myöhemmin Gaius Septimius, 
Bibuluksen kirjuri, oli tuonut Bibulukselta tikarin Vettiukselle. Pidettiin täysin 
naurettavana ajatuksena sitä, ettei siis Vettiuksen olisi onnistunut saada 
tikaria, ellei konsuli olisi sitä hänelle antanut. Vielä suuremmalla syyllä se 
torjuttiin siksi, että samainen Bibulus oli 13. päivä varoittanut Pompeiusta 
salajuonista, mistä Pompeius oli häntä kiittänyt. Curio nuorempi tuotiin 
senaattiin, ja hän vastasi Vettiuksen väitteisiin. Silloin Vettius sai moitteet 
erityisesti siitä, että oli väittänyt nuorukaisten suunnittelevan hyökkäystä 
Pompeiuksen kimppuun forumilla Gabiniuksen gladiaattorinäytäntöjen aikana 
ja että Paulus oli pääjehuna. Kuitenkin tiedetään, että tuohon aikaan Paulus oli 
Makedoniassa. Senaatti päätti, että Vettius oli lyötävä kahleisiin, koska hän oli 
tunnustanut kantaneensa asetta, ja että se, joka vapauttaisi hänet, syyllistyisi 
valtion vastaiseen toimintaan. Yleisen käsityksen mukaan suunnitelmana oli 
ollut, että Vettius vangittaisiin tikareineen forumilla ja samoin hänen aseistetut 

orjansa ja että sitten hän olisi tarjoutunut ilmiantajaksi. Niin olisi käynytkin, 
elleivät Curiot olisi sitä ennen ilmoittaneet asiasta Pompeiukselle. 

Sitten senaatin päätös luettiin julki kansankokouksessa. Seuraavana päivänä 
Caesar — hän, joka preetorina ollessaan kielsi Catulusta puhumasta alemmalta 
puhujanlavalta — johdatti Vettiuksen Rostralle ja asetutti hänet paikkaan, jonne 
konsuli Bibulukselle ei ollut asiaa. Siellä Vettius puhui tapauksesta sydämensä 
kyllyydestä. Hän oli tullut sinne valmiina ja valmentautuneena. Ensinnäkään 
hän ei maininnut puheessaan sanallakaan Caepiota, jonka hän oli senaatissa 
hyvin painokkaasti maininnut nimeltä. Oli ilmeistä, että välissä oli ollut yö ja 
yöllisiä vetoomuksia.”* Lisäksi hän mainitsi nimeltä henkilöt, joiden ylle hän 
ei ollut heittänyt pienintäkään epäilystä senaatissa — Lucius Luculluksen, jolla 
kuulemma oli tapana lähettää Gaius Fannius (tämä oli apulaissyyttäjä Publius 
Clodiuksen oikeudenkäynnissä) hänen luokseen, ja Lucius Domitiuksen, 
jonka kodista salaliittolaisten kuulemma oli tarkoitus käydä hyökkäykseensä. 
Minua hän ei maininnut nimeltä mutta sanoi, että eräs kaunopuheinen entinen 
konsuli, konsulin naapuri, oli kertonut hänelle, että nyt tarvittaisiin Servilius 
Ahalaa tai Brutusta. Lopuksi, kun kansakokous oli päättynyt ja Vatinius oli 
kutsunut hänet takaisin, hän lisäsi kuulleensa Curiolta, että vävyni Piso sekä 
Marcus Laterensis olivat juonessa mukana. 

4. Nyt Vettius on oikeudessa Crassus Diveksen edessä syytettynä 
väkivallasta. Kun hänet on tuomittu, hän pyytää saada päästä ilmiantajaksi. 
Jos se hänelle suodaan, oikeudenkäyntejä näyttää olevan luvassa. Minulla ei 
ole tapana vähätellä mitään, mutta en ole niistä kovin huolissani. Ihmiset 
osoittavat minulle suunnatonta tukea. Mutta olen lopen kyllästynyt elämään, 
kaikkialla pelkkää kaikenmoista kurjuutta. Vastikään pelkäsimme verilöylyä, 
jonka urhea vanhus, Ouintus Considius teki tyhjäksi puheellaan. Yhtäkkiä 
tapahtui se,” mitä saatoimme päivittäin pelätä. Lyhyesti sanottuna: minusta, 
Hercules vieköön, Catulus on kaikkein onnekkain, ei vain silloin, kun hän oli 
elämänsä loistossa, vaan tälläkin hetkellä.” Näiden koettelemusten keskellä 
olen kuitenkin mieli korkealla ja täysin tyyni ja varjelen hyvin huolellisesti ja 
kunniakkaasti turvallisuuttani ja arvokkuuttani. 

5. Pompeius kehottaa minua olemaan huoleti Clodiuksesta ja osoittaa 
sydämellistä hyväntahtoisuutta minua kohtaan kaikissa puheissaan. Haluan 
sinut luokseni neuvonantajakseni sekä jakamaan kanssani huoleni ja 
ajatukseni. Pyysinkin Numestiusta puhumaan tästä kanssasi, ja, jos 
mahdollista, vielä hartaammin pyydän myös itse sinua kiiruhtamaan luokseni. 
Kun saan nähdä sinut, voin taas hengittää. 

ATT. 2,25 

ROOMA, SYYSKUU* 59 
CICERO TERVEHTII ATTICUSTA 


1. Kun ylistän sinulle jotakuta ystävääsi, toivon sinun kertovan hänelle siitä. 
Esimerkiksi hiljattain, kuten tiedät, kirjoitin sinulle Varron minulle tekemistä 
palveluksista, ja sinä vastasit, että olit siitä äärettömän iloinen. Mutta olisin 
mieluummin halunnut sinun kirjoittaneen hänelle, että hän teki, kuten olin 
toivonut, ei siksi, että hän teki niin, vaan että hän tekisi niin. Hän on 
kummallinen tyyppi, kuten tiedät, ”kieromielinen eikä yhtään...”.? Mutta 
pidän kiinni tuosta tunnetusta ohjeesta ”vallanpitäjien typeryyksiä...”.?*? Sen 
sijaan toinen ystäväsi, Hortalus — Hercules vieköön, kuinka auliisti, 
vilpittömästi ja kaunopuheisesti hän ylistikään minua maasta taivaisiin 
puhuessaan Flaccuksen preetorinvirasta ja tuosta allobrogien tapauksesta!?! 
Saat olla varma, ettei kukaan olisi pystynyt puhumaan ystävällisemmin, 
kunnioittavammin eikä vuolaammin. 

2. Toivon todellakin, että kirjoitat hänelle minun kertoneen sinulle sen. 
Mutta miksi kirjoittaisit? Olet varmaan jo tulossa ja kohta täällä; niinhän minä 
pyysin sinulta edellisessä kirjeessäni. Odotan sinua malttamattomana ja 
kaipaan sinua kipeästi, ja itse asia ja tilanne vaativat sinua tulemaan yhtä 
paljon kuin minä. 

Mitä muuta voisin kirjoittaa näistä asioista kuin sitä samaa mitä usein 
ennenkin? Valtio ei voisi olla epätoivoisemmassa tilanteessa eikä ketään 
vihata enemmän kuin niitä, jotka ovat siihen syypäitä. Itselleni, kuten uskon, 
toivon ja otaksun, vahvana turvamuurina on ihmisten hyväntahtoisuus. 
Kiiruhda siis tänne! Joko päästät minut kaikista ikävyyksistä tai jaat ne 
kanssani. Kirjoitan tavallista lyhyemmin, koska toivon mukaan me pian 
saamme kasvokkain keskustella, mistä haluamme. Pidä huoli itsestäsi. 

O.FR. 1,2 

ROOMA, 25. LOKAKUUTA — 10. JOULUKUUTA 59 
MARCUS TERVEHTII VELJEÄÄN OUINTUSTA 


1. Statius tuli luokseni 25. lokakuuta.” Hänen saapumisensa kiusasi minua, 
koska kirjoitit, että väkesi ryöstäisi sinut putipuhtaaksi hänen poissa ollessaan. 
Hyvää hänen saapumisessaan oli se, että se teki lopun ihmisten uteliaisuudesta 

häntä kohtaan ja väen kuhinasta, joka olisi seurannut, jos hän olisi lähtenyt 
sieltä sinun kanssasi ilman, että kukaan olisi nähnyt häntä aiemmin. Ihmisten 
puheet ovat nimittäin hiipuneet, ja monet kerrat on kuultu sellaisia 
lausahduksia kuin ”olin aina kuvitellut näkeväni suurmiehen”.? Olen iloinen, 
että tämä kaikki on hoidettu poissa ollessasi. 

2. Mutta ei ollut lainkaan tarpeellista lähettää häntä luokseni 
puhdistautumaan syytöksistä edessäni. Ensinnäkään en koskaan epäillyt häntä 
enkä esittänyt omana mielipiteenäni sitä, mitä kirjoitin hänestä sinulle. Mutta 
koska meidän kaikkien politiikassa mukana olevien asema ja menestys ei 
perustu vain totuuteen vaan myös maineeseen, olen aina kertonut 
yksityiskohtaisesti sinulle, mitä muut puhuvat, en omia näkemyksiäni. 
Saapuessaan tänne Statius sai huomata, miten paljon puhetta riitti ja miten 
ankaraa se oli. Hän saapui juuri, kun muutamat valittivat hänestä minulle, ja 
sai havaita pahansuopaisten puheiden kohdistuvan nimenomaan häneen. 

3. Eniten minua tapasi vaivata se, kun kuulin, että hänellä oli enemmän 
vaikutusvaltaa sinuun kuin mitä ikäsi, käskyvaltasi ja viisautesi arvokkuus 
edellytti. Kuinka monien luulet pyytäneen minua suosittelemaan itseään 
Statiukselle? Kuinka usein luulet hänen itsensä minun kanssani puhuessaan 
käyttäneen viattomasti sellaisia ilmauksia kuin ”en pitänyt siitä”, ”kehotin”, 
”neuvoin”, ”varoitin”? Vaikka hän on näissä asioissa äärimmäisen luotettava 
(minkä ilman muuta uskon, koska niin sanot), silti niin vaikutusvaltaiselta 
näyttävästä vapautetusta orjasta tai orjasta ei ole kuin haittaa maineelle. Saat 
olla varma — eihän minun pidä puhua mitään harkitsemattomasti eikä vaieta 
mistään laskelmoivasti — että Statius antoi kaiken aiheen niiden ihmisten 
puheille, jotka haluavat panetella sinua, ja että aiemmin saattoi vain käydä 
ilmi, että jotkut olivat vihastuneet ankaruutesi takia, mutta hänen 
vapauttamisensa jälkeen vihastuneilta ei puuttunut puhuttavaa. 

4. Nyt vastaan niihin kirjeisiin, jotka minulle toimitti Lucius Caesius. Teen 
kaikkeni hänen hyväkseen, koska ymmärtääkseni toivot niin. Toinen niistä 
koskee Zeuksis Blaunduslaista, jota sanot minun lämpimästi suosittelevan 
sinulle, vaikka hän kiistattomasti murhasi äitinsä. Tästä asiasta ja koko 
aiheesta sanon sinulle pari sanaa, jos sattumalta ihmettelet, että niin kovasti 
mielistelen kreikkalaisia. Tajusin, että kreikkalaisten valituksilla oli liikaa 
painoarvoa, koska he ovat lahjakkaita huijaamaan, ja niinpä käytin kaikki 
mahdolliset keinoni tyynnytelläkseni jokaisen, jonka kuulin valittavan sinusta. 
Ensiksi lepytin dionysopolislaiset, jotka olivat äärimmäisen vihamielisiä, ja 
voitin puolelleni heidän johtajansa, Hermippoksen, puhumalla ja pitämällä 

häntä — ystävänäni. Kohtelin ystävällisesti 'apamealaista Hefaistiosta, 
antandroslaista Megaristosta, tuota täydellistä huithapelia, ja smyrnalaista 
Nikiasta sekä suurimpia houkkia, mukaan lukien kolofonilaista Nymfonia. En 
tehnyt tätä kaikkea siksi, että olisin pitänyt näistä ihmisistä tai koko 
kansakunnasta. Olen kurkkuani myöten täynnä heidän huikentelevuuttaan, 
liehittelyään ja sitä, että heidän mielensä eivät noudata velvollisuuksia vaan 
muuttuvat tilanteen mukaan. 

5. Mutta takaisin Zeuksikseen. Kun hän oli kertomassa Marcus 
Cascelliuksen kanssa käymästään keskustelusta juuri samoja seikkoja kuin 
sinä kirjeessäsi, panin pisteen hänen juoruilulleen ja otin hänet ystäväkseni. 
En oikein ymmärrä tuota sinun kiihkoasi: kirjoitat, että annettuasi sulkea 
säkkiin?** kaksi myysialaista Smyrnassa halusit antaa samanlaiseen näytteen 
ankaruudestasi ylempänä provinssissa, ja siitä syystä yritit houkutella 
Zeuksista luoksesi kaikin keinoin. Jos hänet olisi tuotu oikeuden eteen, häntä 
ei ehkä olisi pitänyt päästää menemään, mutta ei ollut tarpeen etsimällä etsiä 
häntä ja lipevästi houkutella häntä oikeuden eteen, kuten kirjoitat — etenkin 
kun saan joka päivä yhä enemmän kuulla hänen kansalaistovereiltaan ja 
monilta muilta, että hän itse on miltei arvostetumpi kuin hänen kaupunkinsa. 

6. Mielistelenkö muka vain kreikkalaisia? Mitä? Enkö yrittänyt kaikin 
keinoin lepyttää Lucius Caeciliusta? Mikä mies! Mikä viha! Mikä sisukkuus! 
Ketä en olisi pehmittänyt, lukuun ottamatta Tusceniusta, jonka tapaus oli 
toivoton? Kas, nyt niskoillamme on Catienus, tuo huithapeli ja roisto mutta 
kuitenkin ritaristoa. Hänetkin saadaan lepytettyä. En moiti sinua siitä, että olit 
aika ankara hänen isälleen; olen varma, että teit sen syystä. Mutta miksi sinun 
piti kirjoittaa sellainen kirje Catienukselle itselleen — että hän rakensi itselleen 
ristinpuuta, jolta olit hänet aiemmin ottanut alas ja että pitäisit huolen, että 
hänet savustetaan kuoliaaksi koko provinssin osoittaessa suosiotaan? Miksi 
sinun piti kirjoittaa jollekin Gaius Fabiukselle (sitäkin kirjettä Titus Catienus 
kanniskelee ympäriinsä) saaneesi kuulla, että ”sieppaaja Licinius ja hänen 
haukanpoikasensa”? karhusivat veroja? Pyydät vielä Fabiusta polttamaan 
elävältä sekä isän että pojan, jos mahdollista, ja jos se ei onnistu, lähettämään 
heidät luoksesi, jotta heidät voi polttaa oikeuden päätöksen mukaisesti. Tämän 
kirjeen lähetit Gaius Fabiukselle pilan päiten (jos se todella on sinun kirjeesi), 
mutta kun ihmiset lukevat sitä, raju kielenkäyttö herättää närää sinua kohtaan. 

7. Jos muistelet ohjeita, joita olen antanut kaikissa kirjeissäni, huomaat, että 
olen moittinut ainoastaan rajua kielenkäyttöäsi, äkkipikaisuuttasi ja kenties 
joskus harvoin huolimattomuuttasi virallisissa kirjeissäsi. Jos sanani olisi tässä 

suhteessa painanut sinulle enemmän kuin kiihkeähkö luonteesi tai tietynlainen 
tulistumisen hurma tai ilo laukoa pisteliäitä sukkeluuksia, meillä ei olisi kerta 
kaikkiaan mitään kaduttavaa. Luuletko, ettei minusta ole kovin ikävää, kun 
kuulen, miten hyvässä maineessa ovat Vergilius ja naapurisi Gaius Octavius? 
2 Jos nimittäin haluat olla parempi kuin kauempana Kilikiassa ja Syyriassa 
olevat naapurisi,?** et aseta kovin suuria vaatimuksia itsellesi! Tuskallista on 
se, että vaikka nämä mainitsemani herrat eivät ole sinua nuhteettomampia, he 
ovat kuitenkin taitavampia hankkimaan suosiota, eivätkä silti tunne 
Ksenofonin Kyyrosta eivätkä hänen Agesilaostaan, joiden kummankaan 
suusta kukaan ei ikinä kuullut yhtään tylyä sanaa, vaikka itsevaltiaita 
olivatkin. 

8. Mutta tätä olen sanonut sinulle alusta pitäen, ja tiedän hyvin, miten 
paljon hyötyä siitä on ollut. Mutta nyt kun olet lähdössä provinssista, ole hyvä 
ja jätä — kuten näköjään teetkin — mahdollisimman miellyttävä muisto 
itsestäsi. Seuraajasi on oikein miellyttävä.” Muita ominaisuuksiasi jäädään 
suuresti kaipaamaan, kun hän saapuu. Virallisten kirjeiden lähettämisessä olet 
osoittautunut liian heltyväiseksi, mistä olen usein kirjoittanut sinulle. Jos 
mahdollista, tuhoa kaikki sopimattomat, epätavalliset tai ristiriitaiset kirjeet. 
Statius kertoi minulle, että ne on tapana tuoda sinulle valmiiksi kirjoitettuina, 
että hän luki ne ja ilmoitti sinulle, jos ne olivat sopimattomia, mutta että ennen 
kuin hän astui palvelukseesi, kirjeitä ei valikoitu mitenkään, ja siitä syystä oli 
valittujen kirjeiden kokoelmia, jotka yleensä saivat moitetta osakseen. 

9. Tämän asian suhteen en nyt neuvo sinua mitenkään. On liian myöhäistä, 
ja tiedät, miten paljon olen varoittanut sinua, eri tavoin ja tunnollisesti. Tämän 
minä kuitenkin pyysin Theopomposta — hänen omasta ehdotuksestaan — 
sanomaan sinulle. Huolehdi ystäviesi avulla (se on helppoa), että 
seuraavanlaiset kirjeet tuhotaan: ensiksi sopimattomat, toiseksi ristiriitaiset, 
kolmanneksi asiattomat ja epätavanmukaiset, ja lopuksi sellaiset, jotka 
loukkaavat jotakuta. En usko kaikkea kuulemaani. Jos kiireittesi takia sinulta 
on jäänyt asioita huomaamatta, käy nyt ne läpi ja perkaa ne. Luin erään 
sopimattoman kirjeen, jonka nimenhuutajasi?** Sullan sanotaan itse 
kirjoittaneen, ja olen lukenut joitakin vihaisia kirjeitä. 

10. Mutta juuri nyt, kirjeistä puheen ollen, kun olin lukemassa tätä sivua, 
preetoriksi valittu hyvä ystäväni Lucius Flavius tuli käymään luonani. Hän 
kertoi sinun lähettäneen hänen asianhoitajilleen kirjeen, joka vaikutti minusta 
äärimmäisen sopimattomalta ja jossa varoitit heitä kajoamasta Lucius Ovidius 
Nason omaisuuteen — Lucius Flavius oli Ovidiuksen perijä — ennen kuin he 

olisivat maksaneet velan Gaius Fundaniukselle. Hän kertoi sinun myös 
kirjoittaneen = apollonislaisille, etteivät he antaisi kenenkään kajota 
Octaviuksen omaisuuteen ennen kuin velka oli maksettu Fundaniukselle. 
Tämä juttu ei vaikuta minusta todennäköiseltä, niin kaukana se on 
tavanomaisesta järkevyydestäsi. Eikö perijä saisi kajota omaisuuteen? Entä 
jos hän kieltää velan? Entä jos velkaa ei olekaan? Preetorinko tehtävä on 
tuomita, että velkaa on? Enkö minä halua Fundaniukselle hyvää, enkö ole 
hänen ystävänsä, enkö sääli häntä? Enemmän kuin kukaan. Mutta joissakin 
asioissa oikeuden saralla ei ole sijaa suosiollisuudelle. Lisäksi Flavius sanoi 
minulle, että kirjeessä, joka hänen mukaansa oli sinulta, sanottiin sinun joko 
”kiittävän heitä kuin ystäviäsi tai olevan heille vastukseksi kuin vihollisille 
ikään”. 

11. Lyhyesti sanottuna hän oli hyvin närkästynyt, valitti siitä minulle 
ankarasti ja pyysi minua kirjoittamaan sinulle mahdollisimman 
seikkaperäisesti. Niin juuri nyt teen ja pyydän yhä uudelleen, todella hartaasti, 
että perut Flaviuksen asianhoitajille antamasi kiellon kajota omaisuuteen ja 
että et enää anna apollonislaisille käskyjä, jotka sotivat Flaviuksen etua 
vastaan. Teet tietysti kaikkesi Flaviuksen ja luonnollisesti Pompeiuksen 
hyväksi. Kunniasanalla, en halua vaikuttaa olevani avokätinen Flaviusta 
kohtaan sinun epäoikeudenmukaisuutesi johdosta, vaan pyydän, että itse jätät 
jonkin virallisen kirjallisen määräyksen tai kirjeen, joka palvelee Flaviuksen 
etua ja asiaa. Sillä hän on minua kohtaan oikein huomaavainen ja tarkka 
oikeuksistaan ja arvokkuudestaan ja siksi hyvin närkästynyt siitä, ettei hän 
ystävyydellä eikä oikeudella ole pystynyt edistämään asiaansa sinun 
silmissäsi. Käsittääkseni sekä Pompeius että Caesar aikoinaan suosittelivat 
sinua ajamaan hänen etuaan, ja Flavius itse oli kirjoittanut sinulle, ja minä 
ilman muuta tein niin. Jos on olemassa jokin asia, mitä sinun mielestäsi pitäisi 
tehdä minun pyynnöstäni, olkoon se tämä asia. Jos rakastat minua, huolehdi, 
tee kaikkesi ja varmista, että Flavius kiittää lämpimästi sekä sinua että minua. 
Tätä pyydän sinulta niin hartaasti kuin pystyn. 

12. Se, mitä kirjoitat Hermiasta, on kiusannut minua Hercules vie kovasti. 
En kirjoittanut sinulle kovinkaan veljellisesti; olin ärsyyntynyt siitä, mitä 
Luculluksen vapautettu orja Diodotus sanoi, ja kirjoitin aika pikaistuksissani 
heti sopimuksesta kuultuani ja halusin vetää sanani takaisin. Sinun täytyy 
veljen tavoin antaa anteeksi tälle epäveljelliselle kirjeelle. 

13. Olen oikein iloinen, että Censorinus, Antonius, Cassiukset ja Scaevola 
ovat kiintyneitä sinuun, kuten kirjoitat. Muilta osin kirjeesi oli vakavampi 

kuin toivoin: ”pidän peräsimen vakaana haaksirikossakin”?9 ja ”parempi 
kuolla kerralla”.?? Nuo ovat liian vahvoja ilmaisuja. Nuhteluni olivat täynnä 
rakkautta. Muutamista asioista huomautin, mutta ne olivat vähäpätöisempiä 
tai pikemminkin pikkuseikkoja. Koska käyttäydyt täysin nuhteettomasti, et 
mielestäni olisi koskaan ansainnut pienintäkään moitetta missään asiassa, ellei 
meillä olisi niin monia vihollisia. Kun kirjoitin jotain varoittavaan tai 
nuhtelevaan sävyyn, tein sen, koska olen alituisesti varuillani, ja tästä pidän ja 
aion pitää kiinni ja pyydän herkeämättä sinua tekemään samoin. 

14. Attalos Hypaipalainen puhui kanssani siitä, ettet estäisi häntä 
järjestämästä varoja, jotka on säädetty Ouintus Publiciuksen patsasta varten. 
Minä pyydän ja neuvon sinua, ettet haluaisi toimillasi olla vähentämässä tai 
estämässä sitä kunnianosoitusta, joka kuuluu niin suurelle miehelle ja niin 
hyvälle ystävällemme. Lisäksi ystävämme Aesopuksen orja Licinus, jonka 
tunnet, on paennut. Hän oli Ateenassa epikurolaisen Patronin luona vapaana 
miehenä ja meni sieltä Aasiaan. Myöhemmin, kun epikurolainen Platon 
Sardislainen, joka oleskelee paljon Ateenassa ja oli siellä silloin, kun Licinus 
tuli sinne, sai Aesopuksen kirjeen perusteella tietää, että Licinus oli 
karkulainen, otti tämän kiinni ja saattoi hänet vankeuteen Ffesoksessa. Hänen 
kirjeestään ei käy täysin selväksi, joutuiko hän vankilaan vai töihin myllylle. 
Mutta oli miten tahansa, niin koska hän on Efesoksessa, toivoisin, että 
jäljittäisit hänet ja olisit äärimmäisen huolellinen ja lähettäisit hänet Roomaan 
tai toisit mukanasi. Älä siitä välitä, minkä arvoinen hän on. Moinen 
mitättömyys ei ole juuri minkään arvoinen. Mutta Aesopus on niin murheen 
murtama tuon orjan kataluuden ja röyhkeyden takia, että et voi tehdä hänelle 
suurempaa palvelusta kuin että autat häntä saamaan tuon orjan takaisin. 

15. Nyt saat kuulla sen, mitä eniten odotat. Olemme menettäneet 
tasavaltamme perustuksiaan myöten, niin että Gaius Cato, ajattelematon 
nuorukainen mutta kuitenkin Rooman kansalainen ja Cato, selvisi hengissä 
nipin napin, koska (hän halusi syyttää Gabiniusta vaalikeinottelusta, mutta 
preetorien luo ei päässyt moneen päivään eivätkä nämä päästäneet häntä 
puheilleen) hän nousi puhumaan kansankokouksessa ja nimitti Pompeiusta 
”epäviralliseksi diktaattoriksi”. Oli aivan hilkulla, ettei häntä surmattu. Tästä 
voit nähdä, mikä on koko valtion tilanne. 

16. Ihmiset eivät kuitenkaan tunnu hylkäävän minua. On hämmästyttävää, 
miten he julistavat tukeaan, tarjoavat apuaan ja antavat lupauksiaan. Itselläni 
on suuret toiveet ja vielä enemmän sisua — toiveet siksi, että luotan voittoon, 
ja sisua siksi, että tässä poliittisessa tilanteessa en pelkää mitään 

onnettomuuttakaan. Joka tapauksessa tilanne on se, että jos Clodius haastaa 
minut oikeuteen, koko Italia ryntää paikalle ja minä poistun monin verroin 
maineikkaampana. Jos hän yrittää turvautua väkivaltaan, toivon pystyväni 
vastustamaan häntä väkivallalla paitsi ystävien myös ulkopuolisten tuella. 
Kaikki lupaavat avukseni itsensä, ystävänsä, klienttinsä, vapautettunsa, 
orjansa ja rahansakin. Vanha kunnon miesten joukkoni palaa innosta ja 
kiintymyksestä minua kohtaan. Ne, jotka aiemmin olivat tavallista 
vastahakoisempia tai saamattomampia, lyöttäytyvät nyt yhteen kunnon 
miesten kanssa vihasta näitä tyranneja kohtaan. Pompeius lupaa kaikkea 
mahdollista, samoin Caesar. Niin paljon kuin uskonkin heitä, en tingi yhtään 
valmistautumisestani. Kansantribuuneiksi valitut ovat ystäviäni, konsulit 
näyttävät erittäin suopeilta.?”' Preetoreina on parhaimpia ystäviäni ja 
tarmokkaimpia kansalaisia: Domitius, Nigidius, Memmius ja Lentulus; 
muutkin ovat hyviä, mutta nämä ovat erinomaisia. Ole siis rohkein mielin ja 
toiveikas! Pidän sinut ajan tasalla siitä, miten mikäkin asia päivittäin etenee. 

Maanpaossa 


56 

ATT. 3,1 

MATKALLA MAANPAKOON N. 22. MAALISKUUTA* 58 
CICERO TERVEHTII ATTICUSTA 


Minusta on aina ennenkin ollut äärimmäisen tärkeää, että olet kanssani, mutta 
nyt kun olen lukenut lakiesityksen?” oivallan että matkani kannalta, jolle olen 
päättänyt lähteä, mikään ei olisi toivottavampaa kuin että tavoittaisit minut 
mahdollisimman pian, niin että lähdettyäni Italiasta saisin suojelusta sinulta ja 
väeltäsi, mikäli joudun kulkemaan Epeiroksen kautta, tai, jos minun pitää 
tehdä jotain muuta, saisin tehtyä jonkin varman päätöksen sinun näkemyksesi 
avulla. Ole siis hyvä ja koeta tavoittaa minut heti! Se onnistuu sinulta sitäkin 
helpommin nyt, kun Makedonian provinssia koskeva laki on mennyt läpi?” 
Käsittelisin tätä asiaa kanssasi pidempään, ellei asia itse puhuisi sinulle 
puolestani. 

ATT. 3,3 

MATKALLA N. 24. MAALISKUUTA* 58 
CICERO TERVEHTII ATTICUSTA 


Kunpa saisin nähdä sen päivän, kun voin kiittää sinua, että pakotit minut 
jatkamaan elämääni. Toistaiseksi kyllä kaduttaa syvästi, että teit niin. Mutta 
pyydän sinua tulemaan välittömästi luokseni Viboon, jonne suuntasin kulkuni 
monista syistä. Jos tulet sinne, voin tehdä päätöksen koko matkastani ja 
maanpaostani. Ihmettelen, ellet tule. Mutta luotan, että tulet. 

ATT. 3,2 

NARES LUCANAE, 27. MAALISKUUTA 58 
CICERO TERVEHTII ATTICUSTA 


Valitsin tämän reitin siksi, ettei minulla ollut muuta paikkaa, jossa voisin 

vapaasti viipyä pidempään, kuin Siccan maatila,?”* etenkään kun lakiesitystä 
ei ole vielä korjattu. Ajattelin myös, että jos olisit kanssani, voisin mennä 
sieltä Brundisiumiin mutta että ilman sinua minun on pysyttävä pois noilta 
kolkilta Autroniuksen vuoksi.” Kuten aiemmin sinulle kirjoitin, nyt jos tulet 
luokseni, voimme tehdä päätöksen koko asiasta. Tiedän, että matka on ikävä, 
mutta koko tämä katastrofi on täynnä kaikenlaisia ikävyyksiä. Enempää en 
pysty kirjoittamaan, olen niin musertunut ja allapäin. Pidä huoli itsestäsi! 
Lähetetty 27. maaliskuuta, Nares Lucanaesta. 

ATT. 3,4 

V1BO,* 3. HUHTIKUUTA 58 
CICERO TERVEHTII ATTICUSTA 


Toivoisin, että panisit pikemminkin onnettomuuteni kuin päättämättömyyteni 
tiliin sen, että yhtäkkiä lähdin pois Vibosta, jonne pyysin sinua tulemaan. Sain 
käsiini tuhoani koskevan lakiehdotuksen, jota kuulemma oli korjattu niin, että 
minun on pysyteltävä vähintään 400 peninkulman etäisyydellä”! mutta minun 
ei kuitenkaan sallita päästä sinne. Otin välittömästi suunnan kohti 
Brundisiumia ennen kuin lakiehdotus hyväksyttäisiin, jottei Siccakin, jonka 
luona asustelin, joutuisi tuhon omaksi, ja myös siksi, etten saanut olla 
Melitalla. Pidä nyt kiirettä, jotta tavoitat minut — niin, mikäli vain joku ottaa 
minut vastaan. Toistaiseksi ihmiset ovat lämpimästi kutsuneet minut luokseen, 
mutta pelkään tulevaa. Rakas Pomponiukseni, minua kaduttaa syvästi, että 
olen elossa, ja siinä asiassa mielessäni eniten painoi sinun sanasi. Mutta 
puhutaan tästä sitten kasvokkain. Pidä vain huoli, että tulet. 

ATT. 3,5 

THURII, 6. HUHTIKUUTA 58 
CICERO TERVEHTII ATTICUSTA 


Terentia kiittelee sinua usein ja lämpimästi. Olen siitä äärimmäisen mielissäni. 
Elämäni on täysin onnetonta ja olen syvän murheen murtama. Fn tiedä, mitä 
sinulle kirjoittaisin. Jos nimittäin olet Roomassa, et voi enää tavoittaa minua. 
Jos taas olet jo tien päällä, keskustelemme kasvokkain siitä, mitä on tehtävä, 
sitten kun tavoitat minut. Pyydän vain, että koska olet aina ollut kiintynyt 
minuun minun itseni takia, olisit sitä edelleen. Olen edelleen sama mies. 

Viholliseni ovat vieneet minulta omaisuuteni mutta eivät minuuttani. Pidä 
huoli itsestäsi! 
Thuriissa, 6. huhtikuuta. 

ATT. 3,6 

LÄHELLÄ TARENTUMIA, 17. HUHTIKUUTA 58 
CICERO TERVEHTII ATTICUSTA 


Olin pitänyt varmana, että tapaisin sinut Tarentumissa tai Brundisiumissa, ja 
se oli minulle tärkeää monessa mielessä, muun muassa siksi, että voisin 
pysähtyä Epeiroksessa ja saada sinulta neuvoja muiden asioiden suhteen. 
Mutta koska niin ei käynyt, tämäkin voidaan lukea onnettomuuksieni suureen 
joukkoon. Matkustan Aasiaan, mieluiten Kyzikokseen. Uskon perheeni sinun 
huomaasi. Olen onneton ja jaksan hädin tuskin sinnitellä. 

Tarentumin lähellä, 17. huhtikuuta. 

ATT. 3,7 

BRUNDISIUM, 29. HUHTIKUUTA 58 
CICERO TERVEHTII ATTICUSTA 


1. Saavuin Brundisiumiin 17. huhtikuuta, ja samana päivänä lähettipoikasi 
toivat sinulta kirjeen, ja toiset pojat toivat toisen kirjeen kaksi päivää 
myöhemmin. Pyydät ja kannustat minua jäämään Epeiroksen-huvilallesi. Olen 
hyvin otettu suopeudestasi, mutta se ei ole minulle mitään uutta. Suunnitelma 
olisi minulle tervetullut, jos saisin viettää koko ajan siellä, sillä vihaan 
väenpaljoutta, kartan ihmisiä, hädin tuskin kestän nähdä päivänvaloa. 
Yksinäisyys ei olisi minulle karvasta, varsinkaan niin ystävällisessä paikassa. 
Mutta että poikkeaisin sinne matkallani — ensiksikään se ei ole reittini 
varrella, toiseksi sieltä on vain neljän päivän matka Autroniuksen ja muiden 
luo, ja kolmanneksi, sinä et ole siellä. Vahvasta linnakkeesta olisi hyötyä, jos 
asuisin siellä, mutta se ei ole tarpeen, kun olen läpikulkumatkalla. Jos 
uskaltaisin, pyrkisin Ateenaan. Tilanne todellakin oli käymässä sellaiseksi, 
että olisin halunnut tehdä niin. Mutta nyt minulla on siellä vihollisia etkä sinä 
ole kanssani, ja pelkään, että heidän mukaansa tuokaan kaupunki ei ole kyllin 
kaukana Italiasta. Etkä sinä kerro, minä päivänä voin odottaa sinua 
saapuvaksi. 

2. Kun kannustat jatkamaan elämääni, estät minua vain tekemästä 
väkivaltaa itselleni, mutta et voi estää minua katumasta päätöstäni ja sitä, että 
olen yhä elossa. Mikä minua voisi pidätellä, etenkin jos se toivo, joka minulla 
oli Roomasta lähtiessäni, on mennyttä? En käy luettelemaan kaikkia 
kokemiani onnettomuuksia, jotka eivät ole aiheutuneet niinkään vihamiesteni 
kuin kateellisten ihmisten äärimmäisestä väärämielisyydestä ja kataluudesta, 
etten lietsoisi suruani ja saattaisi sinuakin saman surun valtaan. Vakuutan, 
ettei kukaan ole kokenut yhtä pahaa onnettomuutta eikä kenellekään ole ollut 
enemmän syytä toivoa kuolemaa. Minulla oli mitä kunniakkain tilaisuus 
kohdata se, mutta se minulta meni ohi. Jäljellä olevalta ajalta ei ole enää 
odotettavissa parannusta vaan loppu kärsimykselle. 

3. Näköjään kokoat politiikan saralta kaikki asiat, joiden uskot tuovan 
minulle jotakin toivoa muutoksesta. Niillä ei ole juuri merkitystä, mutta 
odotellaan, mitä tapahtuu, koska niin toivot. 

Jos pidät kiirettä, tavoitat minut vieläkin, sillä joko menen Epeirokseen tai 
matkaan verkkaisesti Kandavian kautta. Epäröintini Epeiroksen suhteen ei 
johdu päättämättömyydestäni vaan siitä, etten tiedä, missä näkisin veljeäni.?! 
En tosin osaa sanoa, miten kohtaisin hänet tai jättäisin hänelle hyvästit. Se on 
kaikista murheistani suurin ja ikävin. 

Kirjoittaisin sinulle useammin ja enemmän, ellei tuskani olisi vienyt 
minulta kaikkia henkisiä voimiani ja ennen muuta sellaista kykyä. Haluan 
nähdä sinut. Pidä huoli itsestäsi! 

29. huhtikuuta, Brundisiumista lähtiessä. 

Fam. 14,4 

BRUNDISIUM, 29. HUHTIKUUTA 58 

TULLIUS TERVEHTII RAKASTA 'TERENTIAANSA, PIKKU TULLIAANSA JA 
CICEROAAN 


1. Kirjoitan teille harvemmin kuin pystyisin, koska — olenhan koko ajan 
onneton — kirjoittaessani teille tai lukiessani kirjeitänne liikutun kyyneliin 
niin, etten voi kestää. Kunpa en olisi niin kovasti halunnut elää! Elämässäni ei 
varmasti olisi ollut murhetta lainkaan, ei ainakaan paljon. Mutta jos Onnetar 
on varannut minulle toivoa, että saisin vielä joskus osakseni jotakin hyvää, en 
tehnyt täysin väärin. Mutta jos nämä ikävyydet ovat pysyviä, haluan 
todellakin nähdä sinut, armaani, mahdollisimman pian ja kuolla syliisi, koska 
meille eivät ole osoittaneet kiitollisuutta jumalat, joita olet mitä hurskaimmin 

palvonut, eivätkä ihmiset, joita minä olen aina palvellut. 

2. Olen ollut kolmetoista päivää Brundisiumissa Marcus Laenius 
Flaccuksen luona. Tämä miehistä parhain ei piitannut omaisuudestaan eikä 
hengestään ajatellessaan minun turvallisuuttani, eikä häijyn lain määräämä 
rangaistus estänyt häntä täyttämästä vieraanvaraisuuden ja ystävyyden lakia ja 
velvoitetta. Saisinpa joskus osoittaa kiitollisuuteni hänelle! Tulen kyllä aina 
olemaan kiitollinen. Lähden Brundisiumista 29. huhtikuuta ja pyrin 
Makedonian kautta Kyzikokseen. 

3. Voi minä poloinen! Minä kurja! Entä nyt? Pyytäisinkö sinua tulemaan 
tänne, sairasta naista, joka olet niin ruumiillisesti kuin henkisestikin 
uuvuksissa? Enkö pyytäisi? Olisinko ilman sinua? Ajan kai takaa tätä: jos 
minulla ylipäätään on toivoa päästä takaisin, vahvista sitä ja edesauta asiaa. 
Mutta jos kaikki on ohi, kuten pelkään, tule luokseni millä tavalla tahansa. 
Yhdestä asiasta saat olla varma: jos minulla on sinut, en tunne olevani täysin 
hukassa. Mutta miten käy pikkuisen Tulliani? Pitäkää huoli siitä asiasta. 
Minulla ei ole antaa neuvoja. Mutta kävi miten kävi, raukkaparan avioliittoa 
ja mainetta on varjeltava! Entä miten rakas pikku Ciceroni voi? Saisipa hän 
olla aina helmoissasi ja sylissäsi! En pysty enää kirjoittamaan enempää. 
Murheeni estää minua. 

4. En tiedä, miten sinä olet jaksellut. Onko sinulla jotain jäljellä, vai onko 
kaikki viety niin kuin pelkään? Toivottavasti Piso pysyy aina meille 
uskollisena, kuten kirjoitat. Orjien vapauttamisesta sinun ei tarvitse olla 
yhtään huolissasi. Ensinnäkin väellesi on luvattu, että kohtelet kutakin 
ansionsa mukaan. (Orpheushan on ollut tähän saakka uskollinen, kukaan muu 
ei liiemmin.) Muiden orjien suhteen tilanne on sellainen, että mikäli 
menettäisin omaisuuteni, he olisivat vapautettujani sillä ehdolla, että he 
pystyisivät pitämään kiinni tuosta asemastaan. Muussa tapauksessa he 
pysyisivät orjinani muutamaa harvaa lukuun ottamatta. Mutta nämä ovat 
sivuseikkoja. 

5. Kannustat minua pysymään hyvillä mielin ja pitämään yllä toivoa 
asemani palauttamisesta. Kunpa tilanne olisikin sellainen, että voisin hyvällä 
syyllä toivoa niin! Milloin minä onneton nyt saan sinulta kirjeen? Kuka sen 
minulle tuo? Olisin odottanut kirjettäsi Brundisiumissa, jos merimiehet 
olisivat sen sallineet, mutta he eivät halunneet hukata suotuisaa säätä. 

6. Mitä muuhun tulee, pidä pintasi, rakas oma Terentiani, mahdollisimman 
arvokkaasti. Olen saanut elää ja kukoistaa. Fi minua kaatanut paheellisuuteni 
vaan hyveellisyyteni. Ainoa virheeni on se, etten menettänyt henkeäni 

kunnianosoitusteni myötä. Mutta jos lapsillemme on parempi, että elän, 
minun pitää kestää kaikki muu, vaikka se on sietämätöntä. Kannustan kyllä 
sinua olemaan vahva, mutta en pysty kannustamaan itseäni. 

Lähetän kotiin uskollisen Clodius Philhetaeruksen, koska silmävaivat ovat 
hänen —vastuksenaan. Sallustius on kaikkein velvollisuudentuntoisin. 
Pescennius on minulle oikein hyväntahtoinen. Toivottavasti hän on aina 
huomaavainen sinua kohtaan. Sicca sanoi pysyvänsä vierelläni mutta lähti 
Brundisiumista omille teilleen. 

Pidä mahdollisimman hyvä huoli itsestäsi. Voit olla varma, että sinun 
onnettomuutesi surettaa minua enemmän kuin omani. Rakas oma Terentiani, 
uskollisin ja parhain vaimoni, rakkain pikku tyttäreni sekä viimeinen toivoni, 
Cicero, hyvästi! 

29. huhtikuuta, Brundisiumista. 


64 

ATT. 3,8 

THESSALONIKE, 29. TOUKOKUUTA 58 
CICERO TERVEHTII ATTICUSTA 


1. Olen kirjoittanut sinulle, mistä syistä en lähtenyt Epeirokseen, siis siitä, että 
Akhaia oli lähellä ja pullollaan täysin häikäilemättömiä vihollisiani ja että 
sieltä oli vaikea päästä pois, kun olisin halunnut lähteä. Lisäksi 
Dyrrakhionissa sain kaksi viestiä. Toisen mukaan veljeni oli purjehtimassa 
Efesoksesta Ateenaan ja toisen mukaan hän oli tulossa maitse Makedonian 
halki. Niinpä lähetin häntä vastaan viestinviejän Ateenaan pyytämään, että 
hän tulisi sieltä Thessalonikeen. Itse jatkoin matkaa ja saavuin Thessalonikeen 
23. toukokuuta, mutta minulla ei ole mitään muuta varmaa tietoa hänen 
reitistään kuin että hän oli lähtenyt Efesoksesta hyvän aikaa sitten. 

2. Olen nyt kovin huolissani siitä, mitä Roomassa tapahtuu. Yhdessä 
kirjeessäsi 15. toukokuuta kirjoitat, että kuuleman mukaan veljeni tulee 
saamaan ankarat syytteet, mutta toisessa sanot, että ilmapiiri on suopeampi. 
Mutta tämä kirje on lähetetty päivää ennen kuin tuo toinen, minkä vuoksi olen 
entistä levottomampi. Jokapäiväinen murheeni jäytää mieltäni ja näännyttää 
minua, ja tämä yksi lisähuoli vie minulta melkein hengen. 

Niin, purjehtiminen oli todella vaikeaa, ja koska hän ei ollut varma 
olinpaikastani, hän ehkä valitsi eri reitin. Vapautettu orja Phaetho ei nähnyt 
häntä; vastatuuli heitti hänet Ilionista takaisin Makedoniaan ja hän tapasi 
minut Pellassa. Huomaan, miten huolissani minun on oltava tulevasta, mutta 

minulla ei ole mitään kirjoitettavaa ja pelkään kaikenlaista, eikä ole mitään 
niin viheliäistä onnettomuutta, ettei se ei näyttäisi koituvan meidän 
osaksemme. Minä onneton olen valtavien murheitteni ja surujeni vallassa, ja 
kun minulla nyt on tämä yksi pelko lisää, olen täällä Thessalonikessa, 
jännityksen vallassa uskaltamatta tehdä mitään. 

3. Nyt siihen, mistä kirjoitit. En ole nähnyt Caecilius Tryphoa.?* Kirjeesi 
perusteella tiedän sinun ja Pompeiuksen välisestä keskustelusta. En näe, että 
olisi luvassa niin suurta poliittista muutosta kuin sinä joko näet tai sanot 
näkeväsi lohduttaaksesi minua. Jos Tigraneen tapauksesta ei piitata, kaikki on 
hukassa.?? Käsket minua kiittämään Varroa. Sen teen ja kiitän myös 
Hypsaeusta. Neuvot, etten lähtisi kauemmas ennen kuin saan toukokuun 
actan,® ja varmaan teen niin. Mutta en ole vielä päättänyt, minne menisin. Ja 
olen niin huolissani Ouintuksesta, etten pysty päättämään mistään. Mutta 
ilmoitan kyllä sinulle välittömästi. 

4. Kirjeideni epäjohdonmukaisuudesta varmaan huomaat, miten 
kuohuksissa olen. Tämä ei johdu niinkään siitä, että olisin onneton — vaikka 
olenkin saanut kokea uskomattoman ja poikkeuksellisen kovan kohtalon — 
vaan pikemminkin oman virheeni muistamisesta. Tiedät jo varmasti, kenen 
kataluuden yllyttämäksi ja pettämäksi jouduin.' Kunpa olisit huomannut sen 
aiemmin etkä olisi antanut koko sieluasi murheen valtaan niin kuin minä! Kun 
siis kuulet minun olevan murheen murtama ja uuvuttama, ajattele, että kärsin 
ankarampaa rangaistusta typeryydestäni kuin siitä, mitä tapahtui, koska luotin 
mieheen, jota en pitänyt roistona. Murhe omista koettelemuksistani ja pelko 
veljeni puolesta estävät minua kirjoittamasta. Huolehdi kaikesta siellä ja pidä 
kaikki ohjaksissa. Terentia lähettää sinulle suunnattomat kiitokset. Lähetän 
sinulle kopion kirjeestäni Pompeiukselle. 

Thessalonikessa, 29. toukokuuta. 

ATT. 3,9 

THESSALONIKE, 13. KESÄKUUTA 58 
CICERO TERVEHTII ATTICUSTA 


1. Kun veljeni Ouintus oli lähtenyt Aasiasta ennen toukokuun kalendaeta ja 
saapunut Ateenaan toukokuun iduksena, hänen oli pidettävä hirmuista kiirettä, 
ettei hän kokisi mitään vastoinkäymistä?? poissa ollessaan, jos sattumalta 
jollekulle nykyiset onnettomuutemme eivät tuntuisi riittävän. Niinpä halusin 
hänen mieluummin kiiruhtavan Roomaan kuin tulevan minun luokseni. Ja 

samalla (kerron totuuden, ja siitä voit havaita onnettomuuksieni laajuuden) en 
hennonut mennä tapaamaan niin suuren murheen vallassa veljeäni, joka on 
minuun syvästi kiintynyt ja hyvin herkkäsydäminen, enkä surun murtamana 
tuoda hänen eteensä murheitani ja perikatoani tai sallia hänen nähdä sitä. 
Pelkäsin myös, ettei hän pystyisi jättämään minua, niin kuin olisi varmasti 
käynytkin. Näin silmieni edessä sen hetken, jolloin hänen pitäisi päästää 
liktorinsa menemään tai hänet riistettäisiin väkivalloin sylistäni. Tämän 
katkeran lopputuleman olen välttänyt toisella katkeralla vaihtoehdolla — 
olemalla näkemättä veljeäni. Tähän jamaan minut olette saattaneet te, kun 
kehotitte minua jatkamaan elämääni. Niinpä nyt maksan erheestäni. 

2. Kirjeesi kuitenkin antaa minulle voimaa, vaikka siitä on helppo havaita, 
miten toiveikas itse olet. Siitä oli kuitenkin jonkinlaista lohtua, kunnes pääsit 
siihen kohtaan, jossa mainittuasi Pompeiuksesta sanot: ”Houkuttele puolellesi 
Hortensius ja hänenlaisensa miehet.” Taivaan tähden, rakas Pomponiukseni, 
etkö vielä huomaa, keiden toimet, petollisuus ja häikäilemättömyys ovat 
syösseet minut tuhoon? Mutta puhun tästä kanssasi, kun näemme. Sen minä 
vain sanon, minkä kai tiedätkin, etteivät minua tuhoon syösseet vihamieheni 
vaan kateelliset ystäväni. Mutta jos asiat todella ovat nyt niin kuin toivot, 
yritän pitää pääni pystyssä ja turvautua siihen toivoon, johon kehotat minua 
turvautumaan. Jos toiveesi taas ovat epävarmoja, kuten minusta tuntuu, niin 
se, mitä minun ei sallittu tehdä parhaalla mahdollisella hetkellä, tapahtukoon 
vähemmän sopivalla hetkellä.” 

3. Terentia kiittelee sinua usein. Yksi onnettomuuksistani, jota pelkään, on 
myös onnettoman veljeni asia. Jos vain tietäisin, millainen sen tilanne on, 
tietäisin, mitä minun olisi tehtävä. Odotan noita suotuisia tapahtumia ja 
kirjeitä, ja se pitää minua yhä Thessalonikessa, kuten toivot. Jos jotain uutta 
kuuluu, tiedän, miten toimia jatkossa. Jos lähdet Roomasta kesäkuun 
kalendaena, kuten kirjoitat, näet minut pian. Lähetän sinulle kirjeen, jonka 
kirjoitin Pompeiukselle. 

Thessalonikessa, kesäkuun iduksena. 

Q.FR. 1,3 

THESSALONIKE, 13. KESÄKUUTA 58 
MARCUS TERVEHTII VELJEÄÄN OUINTUSTA 


1. Veljeni, veljeni, veljeni! Pelkäsitkö todellakin, että minä jotenkin 
vihastuksissani lähetin lähettipoikia luoksesi ilman kirjettä tai etten edes 

halunnut nähdä sinua? Minäkö olisin vihainen sinulle? Kuinka voisin olla 
sinulle vihainen? Sinäkö se löit minut maahan, ja sinun vihollisesiko, sinun 
epäsuosiosiko se syöksi minut onnettomasti turmioon? Enkö se ollut minä, 
joka saatoin sinut onnettomasti perikatoon? Tuo minun kiitelty 
konsulinkauteni riisti minulta sinut, lapseni, isänmaani ja omaisuuteni. 
Toivottavasti se ei riistänyt sinulta muuta kuin minut. Mutta se on varmaa, 
että sinulta olen saanut osakseni vain kunniaa ja iloa, kun minä taas olen 
tuottanut sinulle surua kovan kohtaloni myötä, pelkoa omasta kovasta 
kohtalostasi, ikävää, murhetta ja yksinäisyyttä. Minäkö en haluaisi nähdä 
sinua? Päinvastoin en halunnut sinun näkevän minua. Sillä et olisi nähnyt 
veljeäsi, samaa, jonka jätit Roomaan, jonka tunsit ja joka itkien saatteli sinut 
matkaan ja jolle jätit hyvästit kyynelet silmissä. Et olisi nähnyt jälkeäkään tai 
kangastustakaan hänestä vaan tavallaan kuin elävän kuolleen. Kunpa 
ennemmin olisit nähnyt tai kuullut, että olen kuollut! Kunpa olisin jättänyt 
sinut elämään kauemmin kuin minä itse ja minun arvokkuuteni. 

2. Mutta kutsun kaikki jumalat todistajiksi, että yksi lause käännytti minut 
takaisin kuoleman portilta: kaikki sanoivat, että elämäsi oli joltain osin 
riippuvainen minun elämästäni. Tässä asiassa olin väärässä ja toimin niin 
rikollisesti. Jos olisin kuollut, kuolemani itsessään voisi helposti puolustaa 
veljellistä rakkauttani sinua kohtaan. Mutta vaikka olen elossa, joudut nyt 
erheeni takia selviämään ilman minua ja tarvitset muiden apua. Ja ääneni, joka 
on usein ollut turvaksi ventovieraille, on vaiennut juuri, kun oma kotiväkeni 
on vaarassa. Se, että lähettipojat tulivat luoksesi ilman kirjettä — koska näet, 
että syynä ei ollut suuttumus — johtui eittämättä saamattomuudesta sekä 
kyyneleiden ja surujen loputtomasta tulvasta. 

3. Voit vain kuvitella, kuinka itken, kun kirjoitan tätä. Yhtä lailla kuin sinä 
varmasti itket lukiessasi sitä. Voinko milloinkaan olla ajattelematta sinua tai 
ikinä ajatella sinua kyyneleittä? Kun ikävöin sinua, ikävöisinkö vain veljeäni? 
Fi, vaan ikävöin myös lähes ikäistäni hurmaavaa veljeä, kuuliaista poikaa, 
neuvokasta isää. Iloitsinko ikinä mistään ilman sinua tai sinä ilman minua? 
Entä kun samaan aikaan ikävöin tytärtäni? Miten rakastava, vaatimaton ja 
lahjakas hän onkaan ja kasvoiltaan, puheiltaan ja sielultaan kuin ilmetty minä. 
Entä suloisista suloisin, rakkahin poikani? Hänet minä julma ja sydämetön isä 
sysäsin pois sylistäni, mutta hän oli viisaampi kuin olisin voinut toivoa; tuo 
onneton jo ymmärsi, mitä oli tekeillä. Entä sitten sinun poikasi ja kuvajaisesi, 
jota oma Ciceroseni rakasti kuin veljeään ja kunnioitti jo kuin vanhempaa 
veljeään? Entä onnettomista onnettomin nainen, vaimoista uskollisin, jonka 

en antanut tulla mukaani, jotta olisi joku, joka varjelisi yhteisen 
onnettomuutemme jäänteitä ja yhteisiä lapsiamme? 

4. Mutta kirjoitin sinulle parhaani mukaan ja annoin kirjeeni vapautetulle 
orjallesi Philogonukselle. Se uskoakseni toimitettiin sinulle myöhemmin. 
Siinä kehotan ja pyydän sinua jatkamaan suoraa päätä ja kiireesti Roomaan, 
kuten lähettipoikani sinulle ilmoittivat minun puolestani. Ensinnäkin halusin 
sinun olevan turvassa, jos turmiomme ei olisi vielä tyydyttänyt joidenkin 
vihollisten verenhimoa. Toiseksi pelkäsin tapaamisemme aiheuttamia 
surunpurskahduksia; en todellakaan olisi kestänyt eroamme ja pelkäsin juuri 
sitä, mistä mainitset kirjeessäsi, sitä, että et voisi erota minusta. Näistä syistä 
tämä kaikkein pahin asia — se etten nähnyt sinua — joka vaikuttaa 
katkerimmalta ja kurjimmalta mitä rakkaimmille ja läheisimmille veljeksille 
voi tapahtua — oli vähemmän katkeraa, vähemmän kurjaa kuin olisi ollut 
tapaamisemme ja varsinkin eromme. 

5. Nyt, jos pystyt siihen, mihin itse en pysty — minä, jota pidit aina 
sisukkaana — ryhdistäydy ja terästäydy siltä varalta, että joudut taistelemaan. 
Toivon — jos toiveillani on mitään merkitystä — että nuhteettomuutesi, 
kansakunnan rakkaus sinua kohtaan ja jossain määrin myös sääli minua 
kohtaan suojelee sinua. Mutta jos selviät vaarasta ja jos mielestäsi jotain on 
tehtävissä minun hyväkseni, teet sen ilman muuta. Tästä monet kirjoittavat 
minulle paljon ja osoittavat olevansa toiveikkaita. Mutta itse en näe mitään 
syytä toiveikkuuteen, koska vihollisilla on suurin valta ja toiset ystäväni ovat 
hylänneet, toiset jopa pettäneet minut — pelkäävät kukaties saavansa moitetta 
omasta kataluudestaan, jos palaisin. Mutta toivoisin, että ottaisit selvää, miten 
asiat ovat ja ilmoittaisit minulle. Kaikesta huolimatta jatkan elämää niin kauan 
kuin tarvitset minua, jos näet, että joudut jollekin vaaralle alttiiksi. Sen 
kauempaa en kestä tätä elämää. Sillä millään viisaudella tai opilla ei ole niin 
paljon voimia, että se voisi kestää moista tuskaa. 

6. Tiedän, että minulla oli kunniallisempi ja edullisempi tilaisuus kuolla. 
Mutta annoin sen mennä ohi, kuten monen muunkin tilaisuuden. Jos kävisin 
valittamaan menneitä erheitä, lisäisin vain tuskaasi ja osoittaisin oman 
typeryyteni. Mutta sitä minun ei pidä enkä minä voi tehdä, että viipyisin niin 
kurjassa ja niin häpeällisessä elämässä kauemmin kuin mitä tilanteesi tai jokin 
hyvin perusteltu toivo vaatii. Minä, joka vastikään sain olla hyvin onnellinen 
veljestäni, lapsistani, vaimostani, varoistani ja jopa omaisuuteni laadusta? ja 
joka asemaltani, arvovallaltani, maineeltani ja suosioltani en ollut vähäisempi 
kuin kaikkein suurimmat miehet, joita koskaan on elänyt — nyt tässä 

lohduttomassa perikadossani en pysty enää suremaan itseäni enkä omaisiani. 

7. Miksi siis kirjoitit minulle vekselistä??* Ikään kuin en nyt eläisi 
varoillasi. Juuri tässä asiassa minä onneton näen ja oivallan, mitä pahaa tein. 
Sinä olet aikeissa maksaa velkojillesi omalla ja poikasi sydänverellä, kun 
minä haaskasin rahat, jotka sain valtionkassasta sinun nimissäsi.?** Mutta 
mainitsemasi summa maksettiin sekä Marcus Antoniukselle että Caepiolle. 
Se, mitä minulla nyt on, riittää tarkoituksiini. En tarvitse yhtään enempää, 
pääsenpä sitten takaisin tai saan heittää toivoni. 

8. Jos sinulle sattumalta tulee ongelmia, neuvon sinua kääntymään 
Crassuksen ja Calidiuksen puoleen. En tiedä, miten paljon Hortensiukseen on 
luottaminen. Hän kohteli minua hyvin häikäilemättömästi ja petollisesti, 
vaikka oli olevinaan hyvin kiintynyt ja oli tiiviisti seurassani joka päivä ja 
Quintus Arrius hänen kanssaan. Heidän neuvojensa, lupaustensa ja ohjeidensa 
pettämänä jouduin tähän turmioon. Mutta pidä tämä salassa, ettei se käänny 
sinua vastaan. 

9. Varo (ja sen takia sinun pitää Pomponiuksen avulla vaalia ystävyyttä 
juuri Hortensiukseen), ettei lex Aureliaa käsittelevää epigrammia, joka luettiin 
sinun nimiisi, kun hait ediilinvirkaa,?* vahvisteta valheellisin todistein. Eniten 
pelkään, että kun ihmiset oivaltavat, kuinka paljon sääliä sinun rukouksesi ja 
vapautumisesi syytteistä herättää meitä kohtaan, he käyvät kimppuusi entistä 
kiivaammin. Messalla” luultavasti on, Pompeius kai on yhä olevinaan 
puolellasi. Kunpa vain et joutuisi panemaan koetukselle tätä kaikkea! 
Rukoilisin sitä jumalilta, elleivät he olisi lakanneet kuuntelemasta 
rukouksiani. Rukoilen kuitenkin, että he olisivat jo tyytyväisiä meidän 
loputtomiin onnettomuuksiimme, joissa ei kuitenkaan ei ole minkään 
väärinteon häpeätahraa, vaan koko surkeus on siinä, että parhaimpia tekoja on 
rankaistu ankarimmin. 

10. Rakas veljeni, miksi jättäisin oman tyttäreni, joka on sinunkin tyttäresi, 
ja pikku Ciceromme sinun huomaasi? Minua vieläpä surettaa, että heidän 
orpoutensa tuo sinulle yhtä paljon tuskaa kuin minulle. Mutta niin kauan kuin 
sinä olet turvassa, he eivät ole orpoja. Mutta niin totta kuin kyyneleeni estävät 
minua kirjoittamasta enempää, suotakoon minulle jokin pelastus ja 
mahdollisuus kuolla kotimaassani! Toivoisin, että varjelet myös Terentiaa ja 
kirjoitat minulle kaikesta. Ole niin vahva kuin asian luonne sen sallii. 

Thessalonikessa, kesäkuun iduksena. 


67 


126 


ATT. 3,10 
THESSALONIKE, 17. KESÄKUUTA 58 
CICERO TERVEHTII ATTICUSTA 


1. Kirjeestäsi sain tietää, mitä on tapahtunut toukokuun 25. päivään saakka. 
Jatkoa odotan Thessalonikessa, kuten halusit. Kun ne uutiset ovat saapuneet, 
voin helpommin päättää, minne asetun. Jos nimittäin aihetta ilmenee, jos 
jotain tapahtuu ja jos näen toivoa, odotan samassa paikassa tai lähden 
luoksesi. Mutta jos, niin kuin kirjoitat, nuo mahdollisuudet haihtuvat, yritän 
jotain muuta. Toistaiseksi te ette kerta kaikkiaan ole kertoneet minulle mistään 
muusta kuin noiden herrojen eripuraisuudesta, ja se koskee pikemminkin 
kaikkea muuta kuin minua. Joten en tiedä, mitä hyötyä siitä minulle olisi. 
Mutta niin kauan kuin haluatte minun pitävän toivoa yllä, tottelen teitä. 

2. Koska läksytät minua niin usein ja niin kiivaasti ja sanot, että olen 
pelokas, kysynkin, että olisiko niin suurta pahaa, jolla ei olisi sijaa minun 
onnettomuudessani. Onko ikinä kukaan, jolla on niin suuret hengen lahjat, 
joka on neuvokas ja suosittu ja jolla on kaikkien kunnon miesten tuki, 
pudonnut niin korkeasta asemasta, niin hyvässä asiassa? Voisinko unohtaa, 
mitä olin, tai olla tuntematta, mikä olen ja minkä kunnian, minkä maineen, 
mitkä lapset, minkä omaisuuden ja minkä veljen olen menettänyt? Veljeäni — 
osoittaakseni sinulle uudenlaisen epäonnen — arvostan ja aina olen arvostanut 
enemmän kuin itseäni, mutta olen välttänyt tapaamasta häntä, etten näkisi 
hänen suruaan ja murhettaan ja etten näyttäytyisi hänelle — hänhän lähti 
luotani, kun olin kunniani kukkuloilla — tuhoon tuomittuna ja murtuneena 
miehenä. Muista sietämättömistä asioista en sano mitään, sillä kyyneleeni 
estävät sen. Onko minua siis syytettävä siitä, että suren, tai siitä virheestäni, 
etten pitänyt kiinni tästä kaikesta — mikä olisi ollut helppoa, ellei suunnitelmia 
minun tuhoamisekseni olisi haudottu omieni seinieni sisällä? — tai ainakin 
etten menettänyt sitä eläessäni? 

3. Kirjoitan tämän, jotta sinä pikemminkin huojentaisit mieltäni, kuten teet, 
kuin katsoisit minun ansaitsevan moitetta ja nuhdetta. Kirjoitan sinulle vain 
lyhyesti, koska murhe estää kirjoittamasta enempää ja koska pikemminkin 
odotan uutisia sieltä kuin itse kirjoitan jotain. Kun saan uutisia, kerron sinulle 
suunnitelmistani. Toivoisin, että kirjoittaisit minulle, kuten tähänkin saakka, 
mahdollisimman monista asioista, etten jäisi mistään tiedosta paitsi. 

Thessalonikessa, 17. kesäkuuta. 

ATT. 3,11 
THESSALONIKE, 27. KESÄKUUTA 58 
CICERO TERVEHTII ATTICUSTA 


1. Kirjeesi, tietyt hyvät uutiset — jotka eivät tosin ole peräisin parhaimmista 
lähteistä — se, että odotan kirjeitänne ja että sinä halusit niin, pitävät minua 
yhä Thessalonikessa. Kun saan kirjeet, joita odotan, ja jos se toive, josta kiirii 
huhuja, toteutuu, tulen luoksesi. Ellei niin käy, ilmoitan sinulle, mitä teen. 

2. Auta sinä puolestasi minua edelleen ponnisteluillasi, neuvoillasi ja 
vaikutusvallallasi. Lakkaa jo lohduttamasta minua, mutta älä läksytä. Kun teet 
niin, kuinka kaipaankaan kiintymystäsi ja myötäelämistäsi! Olet niin 
liikuttunut minun murheestani, ettei kukaan pysty lohduttamaan sinua itseäsi. 
Tue Ouintusta, veljistä parhainta ja ystävällisintä. Ole hyvä ja kirjoita minulle 
seikkaperäisesti kaikki varmat uutiset. 

Lähetetty 27. kesäkuuta. 

ATT. 3,12 

THESSALONIKE, 17. HEINÄKUUTA 58 
CICERO TERVEHTII ATTICUSTA 


1. Sinä kyllä uutterasti todistelet, mitä on syytä toivoa, etenkin senaatilta, 
mutta samalla kirjoitat, että parhaillaan ollaan tuomassa julki 
lakiehdotuksen”? pykälää, joka tyystin kieltää ottamasta asiaa puheeksi 
senaatissa. Niinpä vallitsee hiljaisuus. Tässä yhteydessä syytät minua siitä, 
että piinaan itseäni, kun minua on piinattu enemmän kuin ketään koskaan, 
kuten hyvin tiedät. Lupailet toivoa vaalien jälkeen. Mitä se voisi olla, kun on 
edelleen sama kansantribuuni ja viholliseni on valittu konsuliksi?” Järkytit 
minua sillä, mitä sanoit puheeni julkaisemisesta.” Parannapa tämä haava 
parhaasi mukaan, kuten kirjoitat. Minä kirjoitin sen kauan sitten vihapäissäni, 
koska hän [Curio] oli kirjoittanut minua vastaan, mutta olin pitänyt sen niin 
salassa, etten ikinä uskonut sen vuotavan julki. Miten se tuli julki, en tiedä. 
Mutta koska en ikipäivänä ole sanallakaan kiistellyt hänen kanssaan ja koska 
se vaikuttaa hutiloidummin kirjoitetulta kuin muut puheeni, sitä ei luultavasti 
voida todistaa minun teoksekseni. Toivoisin, että pitäisit siitä huolen, jos 
mielestäsi olen pelastettavissa. Mutta jos olen jo hukassa, sillä ei ole minulle 
niin väliä. 

2. Olen yhä jouten samassa paikassa, ilman juttuseuraa, ilman mitään 

ajateltavaa. Voi olla, että vihjasin sinulle, kuten mainitset, että tulisit tänne. 

Mutta antaa sen olla, tajuan, että autat minua siellä, missä olet, täällä et pysty 

sanallakaan huojentamaan mieltäni. En pysty kirjoittamaan enempää, eikä 

minulla ole mitään kirjoitettavaa. Pikemminkin odotan teidän uutisianne. 
Thessalonikessa, 17. heinäkuuta. 

ATT. 3,14 

THESSALONIKE, 21. HEINÄKUUTA 58 
CICERO TERVEHTII ATTICUSTA 


1. Kirjeesi perusteella olen täynnä odotusta, mitä Pompeius minusta tahtoo tai 
esittää tahtovansa. Vaalit on uskoakseni pidetty, ja vaalien jälkeen sanojesi 
mukaan hänestä oli paikallaan ottaa asiani käsittelyyn. Jos pidät minua 
typeränä, koska elättelen toivoa, teen sen sinun kehotuksestasi ja tiedän, että 
kirjeissäsi sinulla pikemminkin on ollut tapana [...] ja pitää toiveitani elossa. 
Toivoisin, että kertoisit seikkaperäisesti ja suoraan, miltä sinusta näyttää. 
Tiedän, että olen joutunut tähän ahdinkoon monien omien virheideni takia. Jos 
jokin sattuma joltain osin korjaa ne, minun on helpompi kestää eletty elämäni 
ja se, että olen edelleen elossa. 

2. En ole vielä liikahtanut Thessalonikesta, koska tiellä on paljon kulkijoita 
ja koska odotan joka päivä muutosta tilanteeseen. Mutta nyt minua ei aja 
täältä pois Plancius (hänhän kyllä pitäisi minut täällä) vaan paikka itsessään, 
joka ei sovi ollenkaan sellaiselle, jonka pitää kestää kova kohtalo näin suuren 
surun vallassa. En mennyt Epeirokseen, kuten kirjoitin meneväni, koska 
yhtäkkiä kaikissa minulle saapuneissa viesteissä ja kirjeissä sanottiin, ettei 
minun ollut mikään pakko olla mahdollisimman lähellä Italiaa. Heti kun 
kuulen jotain vaalien jälkeisestä tilanteesta, lähden Aasiaan. En vielä tiedä, 
tarkkaan ottaen minne, mutta saat tietää sen. 

Thessalonikessa, 21. heinäkuuta. 

ATT. 3,13 

THESSALONIKE, 5. ELOKUUTA 58 
CICERO TERVEHTII ATTICUSTA 


1. Kirjoitin sinulle, että olin aikeissa mennä Fpeirokseen, mutta muutin 
mieleni sen jälkeen, kun huomasin toiveeni hupenevan ja haihtuvan, enkä ole 

liikahtanut Thessalonikesta. Päätin pysytellä täällä, kunnes kirjoittaisit 
minulle jotain siitä, mistä kerroit edellisessä kirjeessäsi: siitä, että vaalien 
jälkeen asiaani jotenkin käsiteltäisiin senaatissa ja että Pompeius oli sanonut 
sinulle niin. No, koska vaalit on pidetty etkä sinä kirjoita minulle mitään, 
katson sen tarkoittavan samaa kuin olisit kirjoittanut, että se oli yhtä tyhjän 
kanssa, enkä aio harmitella, että minua johdatti ohikiitävä toivo. Mitä tulee 
muutokseen, jonka kirjeessäsi sanoit näkeväsi ja joka näyttäisi koituvan 
edukseni, niin Roomasta tulevien mukaan mitään sellaista ei ole luvassa. 
Viimeinen toivo ovat valituksi tulleet kansantribuunit. Jos jään odottamaan 
sitä, sinulla ei ole syytä ajatella, etten olisi välittänyt omasta asiastani tai 
ystävieni toiveista. 

2. Syytät minua usein siitä, että otan tämän kohtaloni niin raskaasti, mutta 
sinun pitäisi antaa minulle anteeksi nähdessäsi minut niin pahasti lyötynä, 
ettet ole ikinä nähnyt tai kuullut kenenkään olevan yhtä lyöty. Kirjoitat, että 
kuulemasi mukaan tuska on järkyttänyt henkisen tasapainoni. Fi suinkaan, 
mieleni on ehjä. Kunpa niin olisi ollut myös vaaran hetkellä, kun julmimpia ja 
vihamielisimpiä minulle olivat ne, joille kuvittelin hyvinvointini olevan 
lähinnä sydäntä! Heti kun he huomasivat minun hieman järkkyvän pelosta, he 
käyttivät hyväkseen kaiken pahuutensa ja petollisuutensa syöstäkseen minut 
tuhoon. Koska nyt minun on mentävä Kyzikokseen, jonne minulle tuodaan 
kirjeitä tavallista harvemmin, toivon, että kirjoitat seikkaperäisesti ja 
entistäkin huolellisemmin kaikesta siitä, mistä minun on mielestäsi syytä 
tietää. Ole hyvä veljeäni Ouintusta kohtaan! Jos minä onneton jätän hänet 
jälkeeni vahingoittumattomana, tuntuu, etten ole täysin tuhon oma. 

Lähetetty elokuun nonaena. 

Q.FR. 1,4 

THESSALONIKE, N. 5. ELOKUUTA 58 
MARCUS TERVEHTII VELJEÄÄN OUINTUSTA 


1. Rakas veljeni, jos yksi tekoni on saattanut sinut ja perheeni turmioon, ole 
hyvä äläkä lue sitä häijyyteni tai pahuuteni vaan pikemminkin 
harkitsemattomuuteni ja onnettoman kohtaloni syyksi. Ainoa virheeni on, että 
luotin ihmisiin, joille luulin olevan kauheaa pettää minut, tai ainakin 
kuvittelin, ettei se olisi heidän etujensa mukaista. Rakkaimmat, lähimmät ja 
uskollisimmat ystäväni joko pelkäsivät itsensä puolesta tai kadehtivat minua. 
Minulta onnettomalta ei puuttunut mitään muuta kuin ystävieni uskollisuus ja 

oma varovainen harkitsevaisuuteni. 

2. Jos viattomuutesi ja ihmisten myötätunto riittää varjelemaan sinua 
ikävyyksiltä tällä hetkellä, sinulle on epäilemättä selvää, onko minulla enää 
toivoa pelastumisesta. Pomponius, Sestius” ja vävyni Piso ovat pidätelleet 
minua Thessalonikessa tähän saakka, koska he ovat kieltäneet minua 
lähtemästä kauemmas tiettyjen poliittisten mullistusten takia. Mutta odotan 
lopputulosta pikemminkin heidän kirjeidensä kuin jonkin varman toiveen 
vuoksi. Sillä mitä toivoa minulla olisi, kun viholliseni on mahtavista 
mahtavin, panettelijani ovat vallan kahvassa, ystäväni uskottomia, ja niin 
monet kateellisia? 

3. Uusista kansantribuuneista Sestius on hyvin halukas auttamaan minua ja 
toivottavasti myös Curtius, Milo, Fadius ja Atilius. Mutta Clodius on kova 
vastus, ja vaikkei olisi virassakaan, pystyy kiihottamaan kansankokouksia 
samaisen joukkionsa avulla, ja lisäksi joku saadaan esittämään veto. 

4. Tätä minulle ei luvattu, kun lähdin Roomasta, vaan usein minulle 
sanottiin, että saisin tehdä erittäin kunniakkaan paluun kolmen päivän sisällä. 
”No, mikä sai sinut lähtemään?” kysyt tietenkin. Moni tekijä yhdessä sai 
minut pois tolaltani: se, että Pompeius yhtäkkiä hylkäsi tukensa, konsuleiden 
ja myös preetoreiden vihamielisyys, veronvuokraajien pelkuruus, orjien aseet. 
Omaisteni ja ystävieni kyyneleet estivät minua käymästä kuolemaan, mikä 
eittämättä olisi ollut paras tapa varjella kunniaani ja välttää sietämättömät 
tuskat. Mutta tästä kirjoitin sinulle Phaetholle antamassani kirjeessä. 

5. Koska sinut nyt on syösty sellaiseen murheen alhoon ja vaikeuksiin, 
jollaisiin ei kukaan koskaan ole ikinä joutunut, niin jos ihmisten myötätunto 
voi lieventää yhteistä ahdinkoamme, saavutat ilman muuta jotain 
uskomatonta. Mutta jos olemme hukassa, voi minua onnetonta! Olen koitunut 
tuhoksi koko perheelleni, jolle en aiemmin häpeäksi ollut. 

Mutta kuten aiemmin kirjoitin sinulle, selvitä ja tutki asia läpikotaisin ja 
kerro minulle tarkasti totuus, ei niin kuin rakkautesi vaan kuten tilanteemme 
vaatii. Minä pidän kiinni elämän syrjästä niin kauan kuin uskon, että siitä on 
sinulle hyötyä tai että siitä tulee pitää kiinni paremman toivossa. Saat 
huomata, että Sestius on oikein hyvä ystävämme. Lentulus, tuleva konsuli, 
uskoakseni haluaa sinun vuoksesi olla ystävämme, vaikkakin se on 
helpommin sanottu kuin tehty. Mutta näet, mikä on tarpeen ja miten asia on. 

Jos kerta kaikkiaan kukaan ei halveksi yksinäisyyttäsi ja yhteistä 
onnettomuuttamme, jotakin on mahdollista saada aikaan sinun ponnistelujesi 
avulla tai sitten ei ollenkaan. Jos vihamiehemme alkavat vainota sinuakin, älä 

anna periksi. Sinua vastaan ei käydä miekoin vaan oikeustoimin. Mutta 
toivottavasti näiltä vältytään. Pyydän, että kirjoitat minulle kaikista asioista ja 
uskot, että vaikka en ole yhtä rohkea tai pikemminkin harkitsevainen kuin 
ennen, kiintymykseni ja velvollisuudentuntoni ovat ennallaan. 

ATT. 3,15 

THESSALONIKE, 17. ELOKUUTA 58 
CICERO TERVEHTII ATTICUSTA 


1. Elokuun iduksena sain neljä kirjettä sinulta. Yhdessä soimaat minua ja 
pyydät minua olemaan lujempi. Toisessa mainitset Crassuksen vapautetun 
orjan kertoneen sinulle, kuinka olin huolissani ja kuinka olen laihtunut. 
Kolmannessa selostat, mitä senaatissa käsiteltiin. Neljännessä kirjoitat 
saaneesi Varrolta vahvistuksen Pompeiuksen hyväntahtoisuudesta. 

2. Ensimmäiseen vastaan sinulle, että niin murheissani kuin olenkin, olen 
täysissä hengen voimissa, mutta suren nimenomaan sitä, etten tiedä missä ja 
kenen kanssa voisin käyttää niin tervettä mieltäni. Sillä jos et voi olla 
pelkästään ilman minua kärsimättä murhetta, miten luulet minun kärsivän, 
kun olen ilman sinua ja kaikkia muita? Ja jos sinä, joka olet säilyttänyt 
kansalaisoikeutesi, kaipaat minua, kuinka paljon luulet minun itse kaipaavan 
noita oikeuksia? Fn välitä mainita kaikkia menetyksiäni, koska sinähän tiedät 
ne enkä halua repiä auki haavojani. Mutta sen vakuutan, ettei kukaan ole 
menettänyt niin paljon eikä kohdannut niin suuria kärsimyksiä. Aika ei lievitä 
tätä surua vaan ainoastaan lisää sitä. Muut tuskat helpottavat ajan mittaan, 
mutta tämä tuska ei voi kuin kasvaa päivä päivältä, koska tunnen 
tämänhetkisen murheeni ja muistan menneen elämäni. En näet kaipaa vain 
omaisuuttani enkä omaisiani vaan itseäni. Sillä mitä minä olen? Mutta en 
halua piinata sinua valituksillani tai sorkkia haavojani liian usein. Puhdistat 
syytöksistä ne, joiden sanoin olleen kateellisia minulle, muiden muassa Caton. 
Minusta hän on niin kaukana tuosta rikoksesta, että eniten minua surettaa se, 
että pidin tärkeämpänä muiden teeskentelyä kuin hänen uskollisuuttaan. 
Muiden, jotka puhdistat syytöksistä, täytyy kelvata minulle, jos he kelpaavat 
sinulle. Mutta tästä on nyt myöhäistä puhua. 

3. Crassuksen vapautettu orja ei luullakseni sanonut ainuttakaan rehellistä 
sanaa. Kirjoitat, että asian käsittely senaatissa sujui hyvin. Mutta entä Curio? 
Vai eikö hän ole lukenut tuota puhetta?” En tiedä, miten puhe tuli julki. 
Axius kirjoittaa saman päivän asiankäsittelyistä minulle mutta ei puhu 

Curiosta niin ylistävästi. Hän tosin saattaa jättää jotain mainitsematta, mutta 
sinä tietenkin olet kirjoittanut vain niin kuin asia oli. Varron sanat herättävät 
toiveita Caesarin tuesta. Kunpa Varro itse omistautuisi minun asialleni! Niin 
hän varmasti tekeekin, omasta halustaan ja etenkin sinun vaatimuksestasi. 

4. Jos kohtalo joskus päästää minut vielä joskus teidän luoksenne ja 
kotimaahani, pidän varmasti huolen, että kaikista ystävistäni ennen kaikkea 
sinä saat aihetta riemuita, ja ystävän velvollisuudet ja palvelukset, jotka eivät 
— se on myönnettävä — aiemmin ole olleet tarpeeksi huomattavia, hoidan sillä 
tavalla, että sinusta tuntuu, että minut on palautettu takaisin yhtä lailla sinulle 
kuin veljelleni ja lapsilleni. Suo anteeksi, jos olen tehnyt väärin, tai, 
pikemminkin, kun olen tehnyt väärin sinua kohtaan. Itselleni olen tehnyt 
väärin vielä pahemmin. En kirjoita tätä siitä syystä, etten tietäisi, kuinka 
syvästi murheissasi olet kohtaloni johdosta. Mutta epäilemättä, jos ansaitsisin 
tai olisin ansainnut kaiken sen kiintymyksen, jota tunnet ja olet tuntenut 
minua kohtaan, et olisi ikinä antanut minun jäädä ilman neuvoja, joita sinulla 
on yllin kyllin, etkä sallinut minun taipua sille kannalle, että minulle olisi 
eduksi, jos yhdistyksiä koskeva laki menisi läpi.” Mutta sinä vain vuodatit 
kyyneleitä tuskani tähden — mikä oli osoitus kiintymyksestäsi — aivan niin 
kuin minäkin. Sen, mitä olisin saattanut saada aikaan palveluksillani — että 
olisit pohtinut yöt ja päivät, mitä minun oli paras tehdä — sen jätit tekemättä, 
et omasi vaan minun rikkeeni tähden. Mutta jos sinä tai ylipäätään joku, 
silloin kun olin tyrmistynyt Pompeiuksen vähemmän jalomielisestä 
vastauksesta, olisi saanut minua perääntymään mitä häpeällisimmistä 
suunnitelmasta” — vain sinä olisit siihen parhaiten pystynyt — olisin kaatunut 
kunniakkaasti tai eläisin nyt voittajana. Suo minulle tässä anteeksi. Syytän 
itseäni paljon enemmän ja sitten sinua kuin toista minääni ja samalla yritän 
löytää jonkun kanssasyyllisen. Ja jos saan takaisin asemani, en näytä tehneen 
niin pahaa virhettä, ja ainakin sinä välität minusta juuri oman 
hyväntekeväisyytesi johdosta; minähän en ole tehnyt mitään sinun hyväksesi. 

5. Kirjoitat puhuneesi Culleon kanssa tästä yksityistä ihmistä koskevasta 
poikkeuslaista.%? Onhan sekin jotain, mutta olisi paljon parempi saada laki 
kumotuksi. Sillä jos kukaan ei estäisi sitä, mikä voisi olla varmempi keino? 
Mutta jos joku asettuu vastaan, hän esittää veton myös senaatin päätökseen. 
Eikä mitään muuta tarvitse kumota, sillä ensimmäisestä laista ei ollut mitään 
vahinkoa minulle. Jos olisin halunnut ylistää sitä heti, kun se oli julkistettu, 
tai jättää sen omaan arvoonsa, niin kuin olisi pitänyt, se ei olisi mitenkään 
voinut vahingoittaa minua. Tässä kohtaa harkintani petti minut ensimmäisen 

kerran ja oli jopa vahingoksi. Sokea, todellakin, sokea olin, kun pukeuduin 
surupukuun ja vetosin kansaan, mikä oli kohtalokas virhe, kun mihinkään 
toimiin ei ollut ryhdytty nimenomaisesti minua vastaan. Vatvon nyt menneitä. 
Mutta teen sen siitä syystä, ettette, mikäli joihinkin toimiin ryhdytään, kajoaisi 
tuohon lakiin, jossa on paljon kansan mieleistä. 

6. Mutta typerää minun on määrätä, mitä teidän pitäisi tehdä ja millä 
tavalla. Kunpa vain jotain tehtäisiin! Juuri tässä suhteessa kirjeesi jättävät 
monet asiat pimentoon, varmaankin ettei epätoivo saisi minua pois tolaltani. 
Sillä mitä näet olevan tehtävissä ja miten? Senaatin avullako? Mutta itse 
kirjoitit minulle, että Clodius oli naulannut kuurian oveen erään lakipykälän, 
joka kieltää ”tekemästä lakiesitystä ja puhumasta siitä”. Miten siis Domitius 
saattoi sanoa, että hän tekisi lakiesityksen? Ja miten Clodius sai pidettyä 
suunsa kiinni, kun nuo mainitsemasi henkilöt puhuivat asiasta ja vaativat, että 
tehtäisiin lakiesitys? Ja jos se viedään kansankokoukseen, voiko se mennä läpi 
ilman = kaikkien = kansantribuunien = yksimielistä hyväksyntää? Entä 
omaisuuteni? Entä taloni? Voiko sen saada takaisin? Jos ei voi, miten minä 
sitten voin saada takaisin asemani? Jos et näe ratkaisua näihin kysymyksiin, 
millaisiin toiveisiin minua kannustat? Jos taas mitään toivoa ei ole, mitä 
merkitystä minulle on elämällä? Odotan siis Thessalonikessa uutisia elokuun 
kalendaen tapahtumista, ja niiden perusteella päätän, pakenenko maillesi, jotta 
minun ei tarvitsisi nähdä ihmisiä, joita en halua nähdä, ja jotta, kuten sanot, 
saisin nähdä sinut ja olisin lähempänä, jos jotain tapahtuu — kuten 
ymmärtääkseni sinä ja veljeni Ouintus haluatte — vai lähdenkö Kyzikokseen. 

7. Pomponius, et suonut minulle yhtään viisauttasi pelastaakseni minut, 
koska joko pidit minua itseäni riittävän neuvokkaana tai katsoit olevasi 
minulle velkaa vain sen, että olit läsnä. Koska minut oli petetty, johdettu 
harhaan ja saatu ansaan, vähät välitin kaikista puolustuskeinoistani, hylkäsin 
ja jätin koko Italian, joka nousi puolustamaan minua, ja annoin itseni ja 
omaiseni vihollisten käsiin, kun sinä, joka olit minua jos et nyt älykkäämpi 
niin ainakin vähemmän peloissasi, katsoit vierestä ja pysyit vaiti. Sen tähden 
nyt, jos pystyt, nosta minut alhosta ja auta minua siinä. Mutta jos kaikki tiet 
ovat tukossa, niin kerro se minulle ja lakkaa viimeinkin sättimästä minua tai 
antamasta yleisiä lohdutuksen sanoja. Jos minulla olisi valittamista 
uskollisuudestasi, en vetäytyisi turvaan nimenomaan sinun kattosi alle. Omaa 
mielettömyyttäni minä syytän, kun kuvittelin, että olit minuun yhtä kiintynyt 
kuin toivoin. Jos niin olisi ollut, olisit osoittanut samaa uskollisuutta mutta 
suurempaa huolta ja olisit estänyt minua, kun olin syöksymässä perikatoon, ja 


134 


säästynyt niiltä vaivoilta, joita nyt saat nähdä haaksirikossani. 

8. Kirjoita siis seikkaperäisesti kaikesta, mitä saat selville ja pidät varmana, 
ja toivo (kuten teetkin), että olisin edes joku, koska en voi enää olla se, joka 
olin ja joka olisin voinut olla. Ja toivottavasti uskot, että syytän tässä kirjeessä 
itseäni enkä sinua. Ole ystävällinen ja kirjoita kirjeitä ja huolehdi niiden 
lähettämisestä niille henkilöille, joille mielestäsi kirjeitä on tarpeen lähettää 
minun nimissäni. 

Lähetetty 17. elokuuta. 


74 

ATT. 3,16 

THESSALONIKE, 19. ELOKUUTA 58 
CICERO TERVEHTII ATTICUSTA 


Koko matkasuunnitelmani on epävarma, koska odotan elokuun kalendaena 
lähettämiänne kirjeitä. Jos toivoa vielä on, suuntaan Epeirokseen, muutoin 
menen Kyzikokseen tai jonnekin muualle. Mitä useammin luen kirjeitäsi, sitä 
vähemmän toivoa ne minulle antavat, koska kun niitä lukee tarkemmin, ne 
heikentävät herättämänsä toivon perusteita, niin että on helppo nähdä, että 
yrität sekä lohduttaa että pysyä totuudessa. Pyydänkin sinua siis kirjoittamaan 
minulle suoraan sen, mitä tiedät, juuri niin kuin se on, ja sen, mitä ajattelet, 
juuri niin kuin ajattelet. 
Lähetetty 19. päivä. 

ATT. 3,17 

THESSALONIKE, 4. SYYSKUUTA 58 
CICERO TERVEHTII ATTICUSTA 


1. Veljestäni Ouintuksesta sain yksinomaan ikäviä uutisia heinäkuun 2. 
päivästä elokuun 29. päivään saakka. Tuona päivänä kuitenkin luokseni tuli 
Lucius Reguluksen vapautettu orja Livineius, jonka Regulus oli lähettänyt. 
Hän ilmoitti, ettei yhtään mitään ollut ilmoitettu julkisesti, mutta jotain 
puhetta oli ollut Gaius Clodiuksen pojasta.” Hän toi myös kirjeen veljeltäni. 
Mutta seuraavana päivänä tulivat Sestiuksen lähettipojat ja toivat sinulta 
kirjeen, joka ei ollut niin rohkaiseva kuin Livineiuksen sanat. Olen todellakin 
huolissani tässä omassa loputtomassa murheen alhossani ja varsinkin, koska 
oikeuden esimies on nyt Appius. 

2. Kaikki muu, mitä samassa kirjeessä kirjoitat mahdollisuuksistani, ei 
vaikuta yhtä valoisalta kuin muut antavat ymmärtää. Mutta koska ei ole kauan 
aikaa siihen, kun asia ratkeaa, niin tulen luoksesi tai sitten jään vielä näille 
seutuville. 

3. Veljeni kirjoittaa minulle, että sinä olet kaikessa hänen ainoa tukensa. 
Miksi kannustaisin sinua johonkin, jota jo teet, tai esittäisin sinulle kiitokset, 
kun et niitä odota? Kunpa vain kohtalo soisi meidän iloita turvassa toisiamme 
kohtaan tuntemastamme kiintymyksestä! Odotan aina malttamattomana 
kirjeitäsi. Älä pelkää, että pitäisin perinpohjaisuuttasi rasittavana tai 
rehellisyyttäsi karvaana. 

Lähetetty 4. syyskuuta. 

ATT. 3,18 

THESSALONIKE, N. 10. SYYSKUUTA 58 
CICERO TERVEHTII ATTICUSTA 


Et herättänyt minussa mitään pieniä odotuksia, kun kirjoitit, että Varro oli 
ystävänäsi vakuuttanut sinulle, että Pompeius aivan varmasti ottaisi asiani 
ajaakseen ja nimittäisi sitä varten asianhoitajan, heti kun saisi odottamansa 
kirjeen Caesarilta. Oliko se tyhjää puhetta vai oliko Caesarin kirje 
epäsuosiollinen vai onko vielä jotakin toivoa? Kirjoitit myös hänen sanoneen 
”vaalien jälkeen”. Anna, jos näet, miten pahassa pulassa olen, ja jos se 
mielestäsi on hyväntahtoisuutesi mukaista, niin anna minun tietää kaikki 
tilanteestani. Veljeni Ouintuksen kirjeet — hän on hämmästyttävä mies ja niin 
syvästi kiintynyt minuun — ovat aina täynnä toivoa, koska hän kai pelkää, että 
muuten romahtaisin täysin. Sinun kirjeidesi sävy vaihtelee. Et halua minun 
vaipuvan epätoivoon etkä toisaalta haihattelevan. Ole hyvä ja kerro kaikki, 
mitä saat selville. 


TI 

ATT. 3,19 

THESSALONIKE, 15. SYYSKUUTA 58 
CICERO TERVEHTII TITUS ATTICUSTA 


1. Niin kauan kuin sain teiltä sellaisia kirjeitä, että ne herättivät odotuksia, 
toivo ja into pitivät minut Thessalonikessa. Sen jälkeen, kun kaikki toiminta 
näytti olevan tältä vuodelta ohi, mieleni ei tehnyt mennä Aasiaan, koska 

inhoan väkijoukkoja enkä halunnut olla kaukana, jos uudet virkamiehet 
tekisivät jotain. Olenkin päättänyt mennä Epeiroksen tilallesi — ei niin, että 
paikan luonteella olisi minulle väliä, koska kartan tyystin päivänvaloa, vaan 
koska kaikkein mieluiten lähden seilaamaan kohti pelastusta sinun 
satamastasi, tai, jos se on jo evätty, siellä on helpoin sinnitellä tässä kurjista 
kurjimmassa elämässä, tai, mikä vielä paljon parempi, tehdä siitä loppu. Aion 
olla vain muutamien seurassa, väkijoukolle heitän hyvästit. 

2. Sinun kirjeesi eivät ikinä ole antaneet minulle yhtä paljon toivoa kuin 
muiden; kuitenkin omat toiveeni ovat aina olleet vielä heiveröisemmät kuin 
ne, joita kirjeesi antavat. Mutta koska jotain on alkanut tapahtua, alkoi se 
millä tavalla tai mistä syystä tahansa, en aio pettää erinomaisen ja ainoan 
veljeni sääliviä ja surullisia aneluja enkä Sestiuksen ja muiden lupauksia, 
Terentian, vaimoista murheellisimman, toiveita, pikku Tullia-rukan pyyntöjä 
enkä sinun uskollisia kirjeitäsi. Epeiros tarjoaa minulle tien pelastukseen tai 
siihen, minkä edellä mainitsin. 

3. Titus Pomponius, pyydän ja rukoilen sinua: kun näet, että ihmisten 
petollisuuden takia minulta on viety kaikki, mikä oli minulle arvokkainta, 
rakkainta ja ihaninta; kun näet, että omat neuvonantajani pettivät ja hylkäsivät 
minut; kun oivallat, että jouduin saattamaan itseni ja perheeni perikatoon; niin 
sääli ja auta minua, tue veljeäni Ouintusta, joka on vielä pelastettavissa, 
varjele Terentiaa ja lapsiani, odota minua, jos uskot voivasi nähdä minua 
Roomassa, ja jos et usko, tule käymään luonani, jos voit, ja anna minulle 
maatasi sen verran kuin ruumiini tarvitsee leposijakseen. Lähetä minulle 
lähettipoikia tuomaan kirjeitäsi mahdollisimman pian ja mahdollisimman 
usein. 

Lähetetty 15. syyskuuta. 

ATT. 3,20 

THESSALONIKE, 5. LOKAKUUTA 58 

CICERO — TERVEHTII ' OUINTUS CAECILIUS POMPONIANUS (ATTICUSTA, 
OUINTUKSEN POIKAA 


1. On vallan mainio asia, että näin on ja että enosi on suorittanut 
velvollisuutensa?! Sanon, että olen iloinen, jos vain vielä joskus saan käyttää 
tuota sanaa. Minä onneton! Kaikki olisi mennyt toiveeni mukaan, jos minua 
eivät olisi pettäneet rohkeuteni, harkintakykyni eikä niiden henkilöiden 
uskollisuus, joihin luotin! En halua luetella näitä asioita, etten lisäisi 

murhettani, mutta olen varma, että mieleesi muistuu, millaista elämäni oli 
ennen, miten suloista ja miten arvokasta. Tee taivaan tähden parhaasi 
hankkiakseni tämä kaikki takaisin, kuten teetkin, ja pidä huolta, että saan 
juhlia paluuni syntymäpäivää mitä ihastuttavimmassa talossasi sinun ja 
omaisteni kanssa. Halusin odotella tätä minulle tarjottua toivon ja odotuksen 
täyttymistä mieluiten Epeiroksen tilallasi, mutta saamissani kirjeissä sanotaan, 
että minun ei luultavasti ole hyvä olla tällä seudulla. 

2. Mitä tulee talooni ja Curioon, asia on juuri niin kuin kirjoitat. Jos vain 
saan takaisin täydet kansalaisoikeudet, niihin sisältyy kaikki muukin, josta 
tärkein minulle on talo. En anna sinulle mitään erityistä tehtävää, vaan 
antaudun kokonaan kiintymyksesi ja luottamuksesi huomaan. Olen oikein 
mielissäni, että olet vapautunut kaikista töistä, vaikka sinulla on suunnaton 
perintö huolehdittavanasi. Ymmärrän, miten suuri apu on siitä, että lupaat 
kaikki varasi pelastaakseni minut ja auttaaksesi minua kaikissa asioissa ennen 
muita. Tiedän, että otat kantaaksesi suuren osan pelastumiseeni liittyvistä 
asioista, pystyt kantamaan sen eikä sinua tarvitse pyytää siihen. 

3. Kun kiellät minua ajattelemasta, että mieleesi olisi joskus tullut, että 
olisin kohdellut sinua huonosti tai lyönyt laimin, teen kuten haluat enkä enää 
kanna huolta siitä. Olen kuitenkin sitä enemmän velkaa sinulle siitä, että 
sinun ystävällisyytesi minua kohtaan on ollut ylevämpää kuin minun 
ystävällisyyteni sinua kohtaan. Toivoisin, että kirjoittaisit minulle, mitä näet, 
mitä saat selville ja mitä tapahtuu, sekä kehota myös kaikkia ystäviäsi 
työskentelemään paluuni puolesta. Sestiuksen lakiehdotuksessa ei ole 
riittävästi arvokkuutta ja vakuuksia. Lakiesityksessä tulisi mainita minut 
nimeltä ja olla tarkempia kirjauksia omaisuudestani. Toivoisin, että 
kiinnittäisit huomiota siihen. 

Thessalonikessa, 5. lokakuuta. 

Fam. 14,2 

THESSALONIKE, 5. LOKAKUUTA VUONNA 58 

TULLIUS TERVEHTII RAKASTA TERENTIAANSA, TULLIAANSA JA CICEROAAN 


1. Älä luule, että kirjoitan pidempiä kirjeitä muille, ellei joku ole kirjoittanut 
minulle laveammin ja minun on mielestäni syytä vastata. Eihän minulla ole 
mitään kirjoitettavaa, eikä minusta mikään ole vaikeampaa tällä hetkellä. 
Sinulle ja pikkuiselle Tulliallemme en pysty kirjoittamaan kyynelehtimättä 
vuolaasti, sillä huomaan, että olette aivan onnettomia, te, joiden olen aina 


138 


halunnut olevan ikionnellisia. Tämä onni minun olisi pitänyt taata teille ja 
olisin sen taannut, ellen olisi ollut sellainen pelkuri. 

2. Olen syvästi kiintynyt Pisoomme, täydellä syyllä. Rohkaisin häntä 
kirjeitse parhaani mukaan ja kiitin häntä, kuten minun kuuluikin. 
Ymmärtääkseni laitat toivosi uusiin kansantribuuneihin. Se on vahvoissa 
kantimissa, jos Pompeius on suopea. Mutta pelkään kuitenkin Crassusta. 

Huomaan, että toimit kaikessa mitä urhoollisimmin ja ystävällisimmin; se 
ei hämmästytä minua, mutta sellainen tilanne surettaa minua, että minun 
murheeni huojentuvat sinun suurten murheidesi kustannuksella. Sillä 
palvelualtis ystäväni, Publius Valerius kirjoitti minulle — mitä luin vuolaasti 
itkien — kuinka sinut oli viety Vestan temppelistä Tabula Valeriaan.” Voi että 
sinua nyt, elämäni valo, kaivattuni, oma Terentiani, jolta kaikki aina hakivat 
apua, piinataan, että olet musertuneena kyynelten ja surun vallassa ja se on 
minun syyni! Pelastin muut saattaakseni meidät perikatoon. 

3. Kirjoitat talosta, toisin sanoen tontista. Tunnen saaneeni entisen asemani 
vasta, kun olen saanut sen takaisin.” Mutta tämä ei ole meidän käsissämme. 
Sitä suren, että osa välttämättömistä kuluista koituu sinun, onnettoman ja 
ryövätyn, maksettavaksi. Mutta jos asia hoituu kuntoon, saavutamme kaiken. 
Jos taas onnetar on yhä meitä vastaan, heitätkö menemään sen vähäisenkin, 
mitä sinulla on jäljellä? Armaani, ole kiltti ja salli muiden — jotka pystyvät 
siihen, jos vain haluavat — kantaa kustannukset, ja jos rakastat minua, älä 
rasita heikkoa terveyttäsi. Olet silmieni edessä päivin öin. Näen sinun 
kantavan harteillasi kaikki taakat. Pelkään, ettet jaksa kantaa niitä, mutta 
näen, että kaikki on sinun varassasi. Vaali siis terveyttäsi, jotta saavutamme 
sen, mitä toivot ja tavoittelet. 

4. En tiedä, keille kirjoittaa, paitsi niille, jotka kirjoittavat minulle, tai niille, 
joista te jotain kirjoitatte minulle. En jatka kauemmas pois, koska niin 
haluatte. Mutta toivoisin, että lähetätte kirjeitä niin usein kuin mahdollista, 
etenkin jos meillä on vahvempia perusteita pitää toivoa yllä. 

Hyvästi, omat rakkaani, hyvästi. 

Lähetetty 5. lokakuuta, Thessalonikesta. 

ATT. 3,21 

THESSALONIKE, 28. LOKAKUUTA 58 
CICERO TERVEHTI ATTICUSTA 


Kun kirjoitan tätä, on kulunut kolmekymmentä päivää siitä, kun olen viimeksi 

saanut kirjeen teiltä. Olen nyt aikeissa lähteä Epeirokseen, kuten aiemmin 
sinulle kirjoitin, ja odottaa juuri siellä kohtaloani, oli se mikä hyvänsä. Ole 
hyvä ja kirjoita minulle mahdollisimman suoraan kaikesta, mitä saat selville, 
oli se hyvää tai pahaa, ja kirjoita lupauksesi mukaisesti kirjeitä nimissäni 
sellaisille, joille mielestäsi on tarpeen kirjoittaa. 

Lähetetty 28. lokakuuta. 

ATT. 3,22 

THESSALONIKE, N. 16. MARRASKUUTA, JA DYRRAKHION, 25. MARRASKUUTA 
58 

CICERO TERVEHTII ATTICUSTA 


1. Vaikka veljeni Ouintus ja vävyni Piso ovat kirjoittaneet minulle 
seikkaperäisesti, mitä on tapahtunut, olisin kuitenkin toivonut, etteivät kiireesi 
olisi estäneet sinua kertomasta minulle tapasi mukaan juurta jaksaen, mitä on 
meneillään ja mitä ajattelet siitä. Plancius pitää minua yhä täällä 
avokätisyydellään, vaikka olen monta kertaa yrittänyt lähteä Fpeirokseen. 
Toisin kuin minä hän on toiveikas, että saamme lähteä kotiin yhdessä, ja hän 
toivoo sen koituvan itselleen suureksi kunniaksi. Mutta heti, kun saamme 
kuulla sotilaiden olevan tulossa,” minun on lähdettävä hänen luotaan. Kun 
lähden, lähetän sinulle heti sanan, että tiedät, missä olen. 

2. Huomaavaisuudellaan minua kohtaan, mikä tulee ilmi hänen toimistaan, 
lupauksistaan ja kirjeistään, Lentulus antaa minulle jotakin toivoa 
Pompeiuksen hyväntahtoisuudesta; olethan usein kertonut minulle, että hän on 
täysin Pompeiuksen otteessa. Veljeni on kirjoittanut minulle, miten paljon hän 
toivoo sinun edistyneen Metelluksen suhteen. 

3. Rakas Pomponius, taistele sen puolesta, että saisin elää sinun ja perheeni 
kanssa, ja kirjoita minulle kaikesta! Minua painaa suru ja kaipaus kaikkia niitä 
asioita kohtaan, jotka ovat olleet minulle rakkaampia kuin minä itse. Pidä 
huolta itsestäsi! 

4. Kun olin kirjoittanut kaiken edellä sanotun Thessalonikessa, jatkoin 
Dyrrakhioniin, koska en olisi saanut kuulla mitään uutisia pitkään, pitkään 
aikaan, jos olisin mennyt Epeirokseen Thessalian kautta, ja koska 
dyrrakhionilaiset ovat suopeita minua kohtaan. Ilmoitan sinulle, kun lähden 
sieltä tilallesi.*%* Toivoisin, että kirjoittaisit minulle mahdollisimman tarkasti 
kaikesta, oli se millaista tahansa. Odotan nyt konkreettisia tuloksia tai kaiken 
toivon heittämistä. 

Dyrrakhionissa, 25. marraskuuta. 

Fam. 14,1 

THESSALONIKE, | MARRASKUUN — PUOLIVALI JA — DYRRAKHION, 25. 
MARRASKUUTA 58 

TULLIUS TERVEHTII RAKASTA TERENTIAANSA, RAKASTA PIKKU TULLIAANSA JA 
RAKASTA CICEROAAN 


1. Terentia, monien kirjeissä ja kaikkien puheissa minulle kerrotaan sinun 
uskomattomasta rohkeudestasi ja urheudestasi ja siitä, kuinka et uuvu 
henkisistä etkä ruumiillisista rasituksista. Minä onneton! Että sinä 
hyveellinen, uskollinen, kunnollinen ja hyväsydäminen vaimoni olet joutunut 
sellaisiin murheisiin minun vuokseni! Ja että Tullia-raukka on saanut kärsiä 
niin paljon surua isänsä takia, joka aiemmin tuotti hänelle niin paljon iloa! 
Entä mitä sanoisin Cicerosta? Siitä asti, kun hänen ymmärryksensä ensi kertaa 
virisi, hän on saanut osakseen katkeria murheita ja kärsimyksiä. Jos pitäisin 
kaikkea tätä kohtalon tekona, kuten kirjoitat, minun olisi helpompi kestää se, 
mutta kaikki on minun syytäni. Luulin olevani rakas niille, jotka kadehtivat 
minua, enkä seurannut niitä, jotka tavoittelivat ystävyyttäni. 

2. Jos olisin luottanut omaan neuvokkuuteeni enkä antanut niin paljon 
merkitystä joko typerien tai kelvottomien ystävien puheille, eläisin nyt onneni 
kukkuloilla. Koska nyt ystäväni kannustavat minua pitämään toivoa yllä, teen 
kaikkeni, ettei terveydentilani tekisi ponnistelujasi tyhjäksi. Ymmärrän, 
kuinka valtava työ se on ja miten paljon helpompaa olisi ollut jäädä kotiin 
kuin palata takaisin. Mutta jos meillä on kaikki tribuunit puolellamme ja jos 
Lentulus on yhtä innokas kuin miltä näyttää ja jos myös Caesar ja Pompeius 
ovat puolellamme, ei ole syytä vaipua epätoivoon. 

3. Palveluskunnan suhteen teemme niin kuin kirjeesi mukaan ystävämme 
toivovat. Täältä on muuten kulkutauti jo mennyt menojaan. Mutta niin kauan 
kuin se kestikin, se ei minua tavoittanut. Plancius, miehistä palvelualttein, 
haluaa minun olevan seurassaan ja pitää minut täällä. Itse halusin olla jossain 
syrjäisemmässä paikassa Epeiroksessa, minne ei tule Piso eivätkä hänen 
sotilaansa, mutta Plancius pitää minut yhä täällä; hän toivoo voivansa lähteä 
kanssani Italiaan. Jos sen päivän näen ja pääsen syliinne ja saan teidät ja itseni 
takaisin, silloin minusta hurskautemme, teidän ja minun, on saanut kyllin 
suuren palkinnon. 

4. Pison ystävällisyys, hyveellisyys ja kiintymys meitä kohtaan on niin 

suurta, ettei sitä voi ylittää. Koituisipa tämä kaikki hänen ilokseen! Kunniaksi 
se hänelle varmaankin koituu. Mitä tulee Ouintus-veljeen, en syytä sinua 
mistään. Toivoin kuitenkin, että te kaikki pitäisitte yhtä mahdollisimman 
tiukasti, vallankin kun teitä on niin vähän. Kiitin niitä, joita halusit minun 
kiittävän, ja kirjoitin heille, että sinä kerroit minulle siitä. 

5. Rakas Terentiani, kirjoitat että aiot myydä talot. Voi kurjuus! Mitä, 
taivaan nimessä sano, mitä tulee tapahtumaan? Ja jos epäonnemme ei hellitä, 
miten käy poikaparkamme? En pysty enää kirjoittamaan, niin vuolas on 
kyynelten virta, enkä halua saattaa sinua itkemään. Sanon vain tämän: jos 
ystävämme täyttävät velvollisuutensa, rahaa ei tulee puuttumaan. Jos eivät, et 
pysty mihinkään omilla rahoillasi. Kautta kurjan kohtalomme, katso, ettemme 
tuhoa lopullisesti tuhoon tuomittua poikaamme. Jos hänellä on jotakin niin, 
ettei hän kärsi puutteesta, hän tarvitsee vain vähän urheutta ja vähän onnea 
saavuttaakseen kaiken muun. 

6. Pidä huoli itsestäsi ja lähetä luokseni kuriireja, jotta tiedän, mitä tapahtuu 
ja mitä teille kuuluu. Minun ei varmastikaan tarvitse odottaa enää kauan. Sano 
terveiset pikku Tullialle ja Cicerolle. Hyvästi! 

7. Olen saapunut Dyrrakhioniin, koska se on vapaa kaupunki ja 
ystävällinen minua kohtaan ja lähimpänä Italiaa. Mutta jos täällä väentungos 
alkaa häiritä minua, lähden jonnekin muualle ja ilmoitan sinulle. 

Dyrrakhionissa, 25. marraskuuta. 

Fam. 14,3 

DYRRAKHION, 29. MARRASKUUTA 58 

TULLIUS TERVEHTII RAKASTA TERENTIAANSA, PIKKU TULLIAA JA CICEROA 


1. Sain kuriiri Aristokritokselta kolme kirjettä, jotka melkein tärvelin 
kyynelilläni. Rakas Terentiani, olen murheen riuduttama ja minua piinaavat 
sinun ja teidän kärsimyksenne yhtä lailla kuin omani. Olen kuitenkin 
onnettomampi kuin sinä — ja sinä olet syvästi onneton — koska me kumpikin 
jaamme saman kovan kohtalon, mutta syy on yksin minun. Velvollisuuteni oli 
välttää vaara ottamalla vastaan legaatintoimi'* tai huolellisesti 
varustautumalla asettua vastarintaan tai kaatua urhoollisesti. 

2. Mutta mikään ei ole ollut minulle viheliäisempää, häpeällisempää eikä 
arvottomampaa kuin se, mitä tein. Olen siis niin murheen kuin häpeänkin 
riuduttama. Minua hävettää, etten osoittanut urhollisuutta ja tunnollisuutta 
vaimoista parhaimmalle ja lapsista suloisimmille. Päivin ja öin näen silmieni 

edessä kurjuutenne ja murheenne sekä hauraan terveytesi. Toivoni 
pelastumisesta on ohuen ohut. Monet ovat vihamielisiä, kateellisia lähes 
kaikki. Oli kova työ karkottaa minut, mutta on helppo minut pitää poissa. 
Mutta niin kauan kuin te pidätte toivoa yllä, en anna periksi, jottei minun 
katsottaisi olevan syypää kaikkiin onnettomuuksiin. 

3. Olet huolissasi turvallisuudestani, mutta se ei nyt tuota minulle mitään 
hankaluuksia, koska vihamiehenikin haluavat minun elävän tässä 
äärimmäisessä kurjuudessa. Teen kuitenkin kuten neuvot. Olen kiittänyt niitä, 
joita halusit minun kiittävän, ja annoin kirjeet Deksippoksen vietäviksi, ja 
kirjoitin heille, että sinä kerroit minulle heidän huomaavaisuudestaan. Rakas 
Pisomme osoittaa minua kohtaan hämmästyttävää = suopeutta ja 
palvelualttiutta, huomaan sen itse ja kaikki sanovat samaa. Suokoot jumalat, 
että saan, yhdessä sinun ja lastemme kanssa, iloita tuollaisen vävyn seurasta. 
Viimeinen toivomme ovat nyt uusien kansantribuunien ja etenkin heidän 
ensimmäisten virkapäiviensä varassa. Jos nimittäin asia vanhentuu, kaikki on 
lopussa. 

4. Lähetän siis välittömästi Aristokritoksen luoksesi, niin että voit heti 
kirjoittaa minulle, miten asiat lähtevät liikkeelle, ja antaa yleiskuvan koko 
asiasta. Annoin tosin Deksippoksellekin käskyn rientää heti takaisin, ja lähetin 
sanan veljelleni, että hän lähettäisi kuriireja tiuhaan tahtiin. Olen näet 
Dyrrakhionissa tällä hetkellä nimenomaan saadakseni kuulla mahdollisimman 
nopeasti, mitä on tekeillä. Olen turvassa, sillä olen aina puolustanut tätä 
kaupunkia. Kun saan kuulla vihamiesteni olevan tulossa, lähden Fpeirokseen. 

5. Kirjoitat tulevasi luokseni, jos niin haluan. Mutta koska tiedän, että 
harteillasi on suuri osa tästä taakasta, haluan sinun pysyvän siellä. Jos te 
onnistutte siinä, mitä teette, minun pitää tulla teidän luoksenne. Mutta jos — 
no, siihen ei ole tarpeen mennä. Ensimmäisen tai viimeistään toisen kirjeesi 
perusteella voin päättää, mitä minun on tehtävä. Toivoisin vain, että 
kirjoittaisit minulle kaikesta juurta jaksaen ja mahdollisimman kattavasti, 
olkoonkin, että minun pitää nyt odottaa enemmän tekoja kuin kirjeitä. 

Pidä huolta itsestäsi ja ole vakuuttunut siitä, että sinä olet ja olet aina ollut 
minulle kaikkein rakkain. 

Hyvästi, rakas Terentiani! Tuntuu kuin näkisin sinut silmieni edessä ja 
niinpä murrun kyyneliin. Hyvästi! 

29. marraskuuta. 

ATT. 3,23 
DYRRAKHION, 29. MARRASKUUTA 58 
CICERO TERVEHTII ATTICUSTA 


1. Marraskuun 26. päivänä sain kolme kirjettä sinulta. Yksi oli lähetetty 25. 
lokakuuta, ja siinä kannustat minua odottamaan rohkein mielin tammikuuta ja 
kerrot yksityiskohtaisesti monista seikoista, joiden uskot herättävän toivoa — 
Lentuluksen innokkuudesta, Metelluksen suopeudesta ja Pompeiuksen koko 
käytöksestä. Toisessa kirjeessäsi vastoin tapojasi et mainitse päivämäärää 
mutta osoitat kyllin selvästi, milloin se on kirjoitettu, sillä kerrot lähettäneesi 
sen juuri sinä päivänä, jolloin kahdeksan tribuunia julkistivat lakiesityksensä, 
toisin sanoen 29. lokakuuta, ja selität, mitä etua lain julkaisemisesta on 
mielestäsi ollut. Jos toivo pelastumisestani on jo mennyt tämän lain myötä, 
toivoisin että kiintymyksestäsi minuun pitäisit tätä turhanpäiväistä 
vaivannäköäni pikemminkin säälittävänä kuin typeränä. Jos kuitenkin vielä on 
toivoa, teet varmasti kaikkesi, että virkamiehemme vastedes puolustavat 
minua tunnollisemmin. 

2. Entisten kansatribuunien lakiehdotuksessa oli kolme pykälää. 
Ensimmäinen koski paluutani ja oli huolettomasti laadittu, koska sen mukaan 
vain kansalaisoikeuteni ja säätyarvoni palautetaan. Tämä riittää minulle 
nykyisessä tilanteessani, mutta et voi olla huomaamatta, mistä asioista olisi 
pitänyt säätää ja millä tavalla. Toinen pykälä, joka koskee 
rankaisemattomuutta, on tavanmukainen: ”jos tämän lain nojalla rikotaan 
muita lakeja”. Kolmannen pykälän osalta, rakas Pomponius, pane merkille, 
kuka sen lisäsi ja missä tarkoituksessa. 

Tiedäthän, että Clodius vahvisti lakiaan säädöksillä, jotta senaatin tai 
kansakokouksen olisi lähes tai täysin mahdotonta kumota se. Mutta näet, että 
sellaisia säädöksiä ei ikinä ole noudatettu niiden lakien kohdalla, jotka 
kumottiin. Muutoin käytännöllisesti katsoen mitään lakia ei voisi kumota, sillä 
eihän ole lakia, joka ei suojaisi itseään tekemällä kumoamisestaan hankalaa. 
Mutta kun laki kumotaan, samalla kumotaan myös kumoamista estävä säädös. 

3. Koska näin on tosiasiassa ja koska niin on aina ajateltu ja toimittu, 
kahdeksan kansantribuuniamme laativat seuraavan pykälän: ”Jos tässä 
lakiehdotuksessa on jotakin, jota lakien tai kansanpäätösten nojalla (eli lex 
Clodian nojalla) ei saa tai ole saanut rankaisematta julkaista, kumota 
kokonaan, osittain tai korvata uudella lailla tai jonka nojalla se, joka on 
julkaissut, kumonnut kokonaan, osittain tai korvannut uudella lailla, 

tuomitaan rangaistukseen tai sakkoihin — mitään sellaista ei esitetä tässä 
laissa.” 

4. Mutta tästä ei ollut mitään riskiä noille kansantribuuneille, sillä heidän 
omasta kollegiostaan lähtöisin ollut laki ei sitonut heitä. Herääkin entistä 
suurempi epäilys jostain pahantahtoisuudesta, kun he lisäsivät säädöksen, joka 
ei koskenut heitä millään tavoin mutta suuntautui minua vastaan, niin että jos 
uudet kansantribuunit olisivat pelokkaampia, he voisivat luulla, että heillä on 
paljon suurempi velvollisuus käyttää tuota pykälää. Eikä se jäänyt 
Clodiukselta huomaamatta. Marraskuun 3. päivänä pidetyssä kokouksessa hän 
huomautti, että tällä pykälällä säädettiin, mikä valituksi tulleille 
kansantribuuneille oli luvallista. Sinä kuitenkin tiedät, ettei missään laissa ole 
sellaista pykälää, sillä jos sellaiselle olisi tarvetta, kaikki käyttäisivät sitä 
lakien kumoamisessa. Toivoisin, että tutkisit, miten se jäi Ninniukselta ja 
muilta huomaamatta, kuka pykälää esitti ja miksi nuo kahdeksan 
kansatribuunia eivät epäröineet viedä asiaani senaattiin — heidän kun ei 
mielestään tarvinnut noudattaa tuota pykälää — mutta samalla olivat niin 
varovaisia lain kumoamisessa, että pelkäsivät (vaikka tämä ei koskenut heitä) 
sellaista, mistä ei tarvinnut välittää edes niiden, joita laki sitoi. Toivon todella, 
etteivät uudet kansantribuunit esitä tätä pykälää. Mutta antaa heidän esittää 
mitä tahansa. Olen tyytyväinen yhteen pykälään, siihen, joka kutsuu minut 
takaisin kotimaahan, kunhan vain asia menee läpi. Jo jonkin aikaa minua on 
hävettänyt kirjoittaa niin laveasti, ja pelkään, että kun luet tätä, tilanne on 
toivoton, niin että tämä minun perinpohjaisuuteni näyttää sinusta säälittävältä 
ja muista naurettavalta. Jos toivoa vielä on, katso lakiehdotusta, jonka 
Visellius laati Titus Fadiusta varten? Pidän siitä kovasti. Sestiuksemme 
lakiesitys, jonka sanot kelpaavan sinulle, ei ole minuun mieleeni. 

5. Kolmas kirjeesi on lähetetty 12. marraskuuta. Siinä tuot esiin viisaasti ja 
tarkasti seikkoja, jotka näyttävät viivyttävän asioita, muiden muassa 
Crassuksesta, Pompeiuksesta ja muista. Jos siis on toivoa saada asiani 
hoidetuksi kunnon miesten avulla, vaikutusvallan turvin ja hankkimalla 
väkijoukon tuki, ole hyvä ja yritä läpimurtoa yhdellä iskulla ja omistaudu 
asialle ja yllytä muita mukaan. Mutta jos toivoa ei ole — niin kuin sekä sinun 
että oman oletukseni perusteella näyttää olevan — pyydän ja rukoilen hartaasti, 
että välität veljestäni Ouintuksesta, jonka poloisen minä olen saattanut 
perikatoon, etkä anna hänen tehdä itselleen mitään, mistä olisi vahinkoa 
siskonpojallesi. Varjele parhaasi mukaan Ciceroani, pientä poikaparkaa, jolle 
en jätä muuta kuin vihatun ja häpeällisen nimeni. Auta palveluksillasi 

Terentiaa, joka on saanut kärsiä kaikkein eniten. 

Aion lähteä Epeirokseen, kun olen saanut kuulla ensimmäisten päivien 
uutiset *'? Toivoisin, että selittäisit perin pohjin seuraavassa kirjeessäsi, miten 
alku on lähtenyt käyntiin. 

Lähetetty 29. marraskuuta. 

ATT. 3,24 

DYRRAKHION, 10. JOULUKUUTA 58 
CICERO TERVEHTII ATTICUSTA 


1. Kun aiemmin kirjoititte minulle, että konsulien provinssit oli varustettu 
teidän suostumuksellanne,"' olin huolissani, mitä siitä seuraisi, mutta toivoin, 
että olitte jossain mielessä nähneet kauemmas kuin minä. Myöhemmin kun 
minulle sanottiin ja kirjoitettiin, että toimintatapaanne moitittiin ankarasti, 
järkytyin syvästi, koska se pienikin toivonhiven, joka vielä oli olemassa, 
näytti hävinneen. Sillä mitä toivoa voisi olla, jos kansantribuunit ovat meille 
vihoissaan? Ja he näyttävät olevan vihoissaan syystäkin, koska niillä 
tribuuneilla, jotka olivat ottaneet asiamme hoitaakseen, ei ollut osaa eikä 
arpaa tässä päätöksessä, ja meidän myöntymyksemme takia he ovat 
menettäneet oikeuksiensa kaiken voiman, etenkin, kun he sanovat meidän 
vuoksemme halunneensa pitää vallassaan konsuleiden varustamisen, ei niin 
että panisivat näille kapuloita rattaisiin vaan että valjastaisivat nämä ajamaan 
aslaamme. Heidän mukaansa konsulit voivat nyt vapaasti asettua meitä 
vastaan, jos niin haluavat; jos taas konsulit haluavat olla meidän puolellamme, 
he eivät voi tehdä mitään vastoin tribuunien tahtoa. Kirjoitat, että jos te ette 
olisi suostuneet siihen, konsulit olisivat saavuttaneet saman tuloksen 
kansankokouksen avulla, mutta se ei olisi mitenkään onnistunut vastoin 
kansantribuunien tahtoa. Pelkään siis, että olemme menettäneet tribuunien 
tuen, ja mikäli se on edelleen tallella, olemme kadottaneet tuon siteen, joilla 
olisimme voineet valjastaa konsulit. 

2. Lisäksi mikään vähäinen epäkohta ei ole se, että vakaa usko — niin 
ainakin minulle kerrottiin — ettei senaatti tee mitään päätöstä ennen kuin asiani 
on käsitelty, on menetetty, etenkin sen asian myötä, joka ei ollut pakottava 
vaan myös epätavallinen ja uusi; sillä luulen, ettei koskaan aiemmin ole tehty 
päätöstä valituksi tulleiden konsuleiden provinssien varustamisesta. Joten 
mikään ei nyt estä päättämästä mitä tahansa, kun se luja päättäväisyys, joka 
omaksuttiin minun asiani hyväksi, on tässä kohtaa rikottu. Ei siis ole ihme, 

että ne ystäväni, joille tämä asia esitettiin, olivat esityksen puolella. Olisi 
nimittäin ollut vaikea löytää ketään, joka olisi avoimesti vastustanut 
ehdotusta, joka oli kahdelle konsulille niin edullinen. Oli kerta kaikkiaan 
vaikea olla olematta mieliksi rakkaimmalle ystävälle Lentulukselle tai 
Metellukselle, joka niin herrasmiesmäisesti luopui vihanpidostaan. Mutta 
pahoin pelkään, että olisimme kuitenkin voineet pitää konsulit puolellamme ja 
että olemme menettäneet kansantribuunien tuen. Toivoisin, että kertoisit, 
kuinka tässä näin kävi ja miten koko asia on, niin kuin tähänkin saakka. Sillä 
vaikka suorapuheisuutesi ei ole mukavaa, olen siitä kiitollinen. 
Lähetetty 10. joulukuuta. 

ATT. 3,25 

DYRRAKHION, JOULUKUUN PUOLIVÄLIN TIENOILLA 58 
CICERO TERVEHTII ATTICUSTA 


Lähtösi jälkeen sain Roomasta kirjeen, josta minulle käy selväksi, että joudun 
mätänemään tässä kurjuudessa. Sillä (älä pane pahaksesi) kiintymyksestä 
minua kohtaan et olisi lähtenyt Roomasta tähän aikaan, jos pienintäkään 
toivoa pelastumisestani olisi. Mutta annan tämän asian olla, etten vaikuttaisi 
kiittämättömältä tai näyttäisi siltä, että haluaisin kaiken tuhoutuvan mukanani. 
Sitä vain pyydän sinulta, että yrität, kuten minulle vakuutit, ilmestyä sinne, 
missä ikinä olenkin ennen tammikuun kalendaeta. 

ATT. 3,26 

DYRRAKHION,* TAMMIKUUN PUOLIVÄLI 57 
CICERO TERVEHTII ATTICUSTA 


Sain veljeltäni Ouintukselta kirjeen ynnä minua koskevan senaatin päätöksen. 
Aion odottaa, että lakiesitykset viedään äänestykseen, ja mikäli vastustusta 
ilmenee, aion noudattaa senaatin tahtoa, ja mieluummin menetän henkeni kuin 
kotimaani. Ole hyvä ja tule kiiruusti luokseni. 

FAM. 5,4 

DYRRAKHION, TAMMIKUUN PUOLIVÄLI 57 

MARCUS CICERO TERVEHTII KONSULI OUINTUS METELLUSTA 

1. Veljeni Ouintuksen ja ystäväni Titus Pomponiuksen** kirjeet olivat 
antaneet minulle niin paljon toivoa, että luotin yhtä paljon sinun kuin 
kollegasi'!* apuun. Niinpä lähetin sinulle heti kirjeen, jossa tilanteeni 
vaatimalla tavalla kiitin sinua ja pyysin apuasi myös jatkossa. Myöhemmin, 
pikemminkin tätä kautta matkaavien puheista kuin kotiväkeni kirjeistä 
minulle selvisi, että mielesi oli muuttunut. Sen takia en rohjennut vaivata 
sinulla kirjeillä. 

2. Veljeni Ouintus on lähettänyt minulle kirjallisen version hyvin 
sovittelevasta puheestasi, jonka olit pitänyt senaatissa. Se on saanut minut 
yrittämään kirjoittaa sinulle, ja pyydän ja anon — sikäli kuin sinulla ei ole 
mitään sitä vastaan — että mieluummin varjelisit lähimpiäsi*'* ja minua kuin 
kävisit kimppuuni heidän ylimielisen julmuutensa takia. Kun olet luopunut 
vihamielisyydestäsi valtion edun nimissä, olet voittanut itsesi. Annatko 
suostutella itsesi tukemaan muiden vihamielisyyksiä valtion etua vastaan? 
Mutta jos lempeydessäsi autat minua, vakuutan, että olen käytettävissäsi 
kaikissa asioissa. Jos virkamiehet, senaatti ja kansa eivät voi auttaa minua sen 
väkivallan vuoksi, joka on voittanut minut ja valtion, pidä varasi: kun haluat 
saada takaisin ajan, jolloin kaikki oli pelastettavissa, voi olla, ettei se onnistu, 
koska ei ole enää ketään pelastettavaa. 

ATT. 3,27 

DYRRAKHION,* HELMIKUUN ALKU 57 
CICERO TERVEHTII ATTICUSTA 


Kirjeesi ja itse asioiden tilan perusteella näen, että olen täysin tuhon oma.*'* 


Pyydän, ettet jätä meitä pulaan surkeassa tilanteessamme vaan autat perhettäni 
asioissa, joissa se kaipaa apuasi. Kirjeesi mukaan saan nähdä sinut pian. 

Takaisin Roomaan 

ATT. 4,1 

ROOMA, N. 10 SYYSKUUTA 57 
CICERO TERVEHTII ATTICUSTA 


1. Heti kun saavuin Roomaan” ja yhytin oikean henkilön, jolle antaa kirjeeni 
sinulle vietäväksi, katsoin, että minun oli ensimmäiseksi syytä onnitella sinua 
paluuni johdosta, kun et ole paikalla. Sillä totta puhuakseni tiesin, ettet 
antaessasi neuvoja ollut rohkeampi etkä viisaampi kuin minä itse etkä 
myöskään ylettömän tarmokas suojelemaan minua, kun ottaa huomioon 
huomaavaisuuteni sinua kohtaan. Huomasin myös, että koska alkuaikoina olit 
joutunut osalliseksi erehdyksestäni tai pikemminkin hulluudestani ja 
perusteettomasta pelostani, otit hyvin raskaasti eromme ja uhrasit valtavasti 
aikaa, intoa, tunnollisuutta ja vaivaa paluuni järjestämiseksi. 

2. Vakuutankin vilpittömästi sinulle, että valtavan riemun ja hartaasti 
kaivattujen onnittelujen keskellä puuttuu vain yksi asia, joka kruunaisi onneni 
— se, että saisin nähdä sinut tai pikemminkin syleillä sinua. Jos tämän onnen 
saavutettuani ikinä päästän sen käsistäni ja jos en peri takaisin täysin mitoin 
kaikkea, mitä menneinä aikoina olen menettänyt hurmaavasta seurastasi, en 
todellakaan pidä itseäni tämän takaisin saamani onnen arvoisena. 

3. Mitä tulee julkiseen asemaani, olen saavuttanut sen, mikä minusta tuntui 
kaikkein vaikeimmalta saada takaisin, nimittäin julkisen arvostuksen, 
vaikutusvaltani senaatissa ja kunnon miesten suosion, ja suuremmassa määrin 
kuin olin toivonut. Yksityisasiani sitä vastoin — tiedät, kuinka omaisuuteni on 
murskattu, haaskattu ja ryövätty — ovat huonoissa kantimissa, enkä niinkään 
kaipaa taloudellisia resurssejasi, joita pidän kuin ominani, kuin neuvojasi 
saadakseni kokoon ja kuntoon jäljellä olevat palaset. 

4. Vaikka olet kai jo saanut tietää kaiken oman väkesi kirjeistä tai 
viestinviejiltä ja huhujen välityksellä, kirjoitan nyt sinulle lyhyesti niistä 
asioista, jotka uskon sinun haluavan saada tietää nimenomaan minun 
kirjeistäni. 

Elokuun 4. päivänä lähdin Dyrrakhionista, juuri sinä päivänä, jolloin minua 

koskeva lakiehdotus esitettiin. Saavuin Brundisiumiin elokuun 5. päivänä. 
Rakas pikku Tulliani oli siellä odottamassa minua, se oli juuri hänen 
syntymäpäivänsä ja sattumalta myös Brundisiumin kolonian ja naapurisi, 
Terveyden jumalattaren temppelin, perustamispäivä — seikka, jonka väki pani 
merkille ja jota brundisiumilaiset juhlivat suurella riemulla. Elokuun 11. 
päivänä *'!* kun olin vielä Brundisiumissa, sain Ouintuksen kirjeestä tietää, 
että laki oli mennyt läpi centuriakokouksessa kaikenikäisten ja -säätyisten 
osoittaessa hämmästyttävää innokkuutta ja muualta Italiasta tulevien 
äänestäjien määrän ollessa uskomattoman suuri. Sitten, saatuani mitä 
suurimmat kunnianosoitukset brundisiumilaisilta, lähdin matkaan, ja matkalla 
luokseni tuli onnittelulähetystöjä kaikkialta. 

5. Saavuin Rooman tuntumaan niin, että säädystä riippumatta jokainen, 
jonka nimenhuutaja tunsi, tuli minua vastaan, lukuun ottamatta niitä 
vihamiehiä, jotka eivät voineet salata tai kieltää olevansa vihamiehiä. Kun 
olin saapunut Porta Capenalle, temppelien portaat olivat mustanaan rahvasta, 
joka onnitteli minua mahtavin suosionosoituksin. Samanlainen väentungos ja 
samanlaiset suosionosoitukset saattelivat minut aina Capitoliumille saakka, ja 
forumilla ja Capitoliumillakin oli hämmästyttävä väenpaljous. Seuraavana 
päivänä, syyskuun nonaena, esitin senaatissa kiitokseni senaatille.*'? 

6. Kaksi päivää myöhemmin viljan hinta oli noussut pilviin ja ihmiset 
olivat rynnänneet sankoin joukoin ensin teatteriin ja sitten senaattiin ja 
Clodiuksen yllytyksestä huusivat, että viljan puute oli minun syytäni. Niinä 
päivinä senaatti käsitteli viljakysymystä, ja niin kansa kuin kunnon miehetkin 
vaativat puheissaan, että Pompeiusta pyydettäisiin ottamaan hoitoonsa 
viljanhuolto. Hän itse oli halukas tehtävään, ja väkijoukko halusi nimenomaan 
minun tekevän siitä esityksen. Niin tein perusteellisessa puheessani. Kun 
kukaan — paitsi Messalla ja Afranius — entisistä konsuleista ei ollut paikalla, 
koska he sanoivat, etteivät voineet esittää näkemystään turvallisesti, senaatti 
päätti ehdotukseni mukaisesti, että Pompeiusta pyydettäisiin ottamaan asia 
hoitoonsa ja siitä tehtäisiin lakiesitys. Senaatin päätös luettiin julki 
välittömästi, ja kansa osoitti suosiotaan tällä nykyisellä uudella hassulla 
tavalla, kun nimeni luettiin ääneen. Sitten minä pidin puheen kaikkien — yhtä 
preetoria ja kahta kansantribuunia lukuun ottamatta — läsnä olevien 
virkamiesten pyynnöstä. 

7. Seuraavana päivänä senaatti oli koolla runsaslukuisena, läsnä olivat 
kaikki entiset konsulit. He suostuivat kaikkiin Pompeiuksen vaatimuksiin. 
Hän vaati viisitoista alipäällikköä ja nimesi minut ensimmäiseksi ja sanoi, että 

olisin kaikessa hänen toinen minänsä. Konsulit laativat lakiesityksen, jonka 
mukaan Pompeiuksen käsiin uskottaisiin kaikki viljahuolto kaikkialla 
maailmassa viiden vuoden ajan. Messius teki toisen lakiesityksen, jonka 
mukaan Pompeius saa hallintaansa kaikki varat ja lisäksi laivaston ja 
sotajoukon ja provinsseissa hänellä on suurempi käskyvalta kuin 
käskynhaltijoilla. Tuo minun ja konsulien laki vaikuttaa nyt aika 
vaatimattomalta, Messiuksen laki taas kestämättömältä. Pompeius itse sanoo 
pitävänsä enemmän edellisestä, hänen ystävänsä jälkimmäisestä. Entiset 
konsulit, Favoniuksen johdolla pitävät nurinaa.?” Minä olen vaiti, sitäkin 
suuremmalla syyllä, koska pontifexit eivät ole vielä antaneet mitään vastausta 
taloni kohtalosta. Jos he kumoavat pyhityksen, saan erinomaisen tontin, ja 
konsulit senaatin päätöksen mukaisesti arvioivat rakennuksen arvon. Muussa 
tapauksessa he purkavat temppelin, antavat uuden urakalle omissa nimissään 
ja arvioivat koko arvon. *”! 

8. Niin ovat asiani: ”myötätuulessa vaihtelevasti, vastaisessa hyvin”. 
Kuten tiedät, raha-asiani ovat aivan sotkussa. Lisäksi kotona on tiettyjä 
ongelmia, joista en tohdi kirjeessä kirjoittaa. Veljeni Ouintus on 
velvollisuudentunnon, miehuullisuuden ja uskollisuuden perikuva, rakastan 
häntä niin kuin minun kuuluukin. Odotan sinua ja pyydän sinua pitämään 
kiirettä ja tulemaan sillä mielin, ettet salli minun jäädä vaille neuvojasi. Olen 
ikään kuin toisen elämän kynnyksellä. Eräät, jotka puolustivat minua poissa 
ollessani, alkavat jo salaa vihata ja avoimesti kadehtia minua nyt, kun olen 
taas täällä. Tarvitsen sinua kipeästi. 

Fam. 13,60 

ROOMA, SYYSKUUN JÄLKEEN 57 

MARCUS CICERO TERVEHTII GAIUS MUNATIUSTA, GAIUKSEN POIKAA 


1. Lucius Livineius Trypho tosiaan on hyvän ystäväni Lucius Reguluksen 
vapautettu orja. Reguluksen onnettoman kohtalon takia olen entistä auliimpi 
palvelemaan häntä, sillä hyväntahtoisempi kuin olen aina ollut, en voi enää 
olla. Mutta pidän Reguluksen vapautetusta orjasta tämän itsensä takia. Hän 
oli äärimmäisen ystävällinen minua kohtaan niinä aikoina, jolloin minun oli 
kaikkein helpoin huomata ihmisten hyväntahtoisuus ja uskollisuus.’ 

2. Suosittelen häntä sinulle, kuten kiitollisten ja muistavien ihmisten 
kuuluukin suositella hyväntekijöitään. Olen sinulle ikikiitollinen, jos Trypho 
saa sellaisen käsityksen, että sinäkin olet hänelle kiitollinen minua kohtaan 

tuntemasi hyväntahtoisuuden takia, koska pelastumiseni vuoksi hän antautui 
moniin vaaroihin ja lähti usein merelle sydäntalvella.* 

ATT. 4,2 

ROOMA, LOKAKUUN ALKU 57 
CICERO TERVEHTII ATTICUSTA 


1. Jos sattumalta saat kirjeitä harvemmin minulta kuin muilta, pyydän, ettet 
pane sitä piittaamattomuuteni etkä edes kiireeni tiliin. Vaikka olenkin 
julmetun kiireinen, mikään ei voi olla niin tärkeää, että se sulkisi tien 
ystävyydeltämme ja kiitollisuudenvelalta, jota tunnen sinua kohtaan. 
Nimittäin sitten Roomaan saavuttuani tämä on vasta toinen kerta, kun olen 
saanut tietää jostakusta, jolle uskoa kirjeeni vietäväksi. Niinpä lähetän tämän 
toisen kirjeeni. 

2. Ensimmäisessä kirjeessä tein sinulle selväksi, millainen oli paluuni, mikä 
oli asemani ja millä tolalla olivat kaikki asiani: ”myötäisessä tuulessa 
vaihtelevasti, vastaisessa hyvin”. Tuon kirjeen lähettämisen jälkeen seurasi 
ankara kamppailu talostani. Puhuin pontifexien edessä 29. syyskuuta.” 
Käsittelin aihetta tarkasti, ja jos olen ikinä ollut puhujana minkään veroinen 
tai vaikka en koskaan muulloin olisi ollutkaan, silloin kyllä tuskani ja asian 
merkittävyys väkevöitti ilmaisuani. Nuorisomme ei saakaan jäädä siitä 
puheesta paitsi. Lähetän sen sinulle pian, vaikket sitä pyytäisikään.*?' 

3. Kun pontifexit olivat tehneet päätöksen, että ”kyseinen tontinosa voidaan 
palauttaa minulle ilman että kyse on pyhäinhäpäisystä, mikäli henkilö, joka 
väittää pyhittäneensä tontin, ei ole ollut kansan määräyksellä tai plebeijien 
päätöksellä nimenomaisesti asetettu siihen tehtävään eikä kansan 
määräyksellä tai plebeijien päätöksellä käsketty tekemään niin”, minua heti 
onniteltiin, sillä kellään ei ollut epäilystäkään, että talo oli tuomittu minulle. 
Yhtäkkiä tuo [Clodius] nousi puhumaan Appiuksen pyynnöstä. Hän ilmoitti 
kansalle, että pontifexit olivat päättäneet asian hänen edukseen mutta että 
minä yritin saada tontin väkivalloin, ja kehotti heitä seuraamaan häntä ja 
Appiusta ja puolustamaan heidän Vapauden jumalatartaan. Noista 
alhaisistakin osa oli ihmeissään, osa taas naureskeli hänen mielettömyyttään. 
Itse olin päättänyt olla menemättä lähelle tuota paikkaa ennen kuin konsulit 
senaatin päätöksellä olivat antaneet urakalle Catuluksen pylväskäytävän 
uudelleen rakentamisen. 

4. Lokakuun ensimmäisenä päivänä senaatti oli koolla runsaslukuisena. 

Kaikki pontifexit, jotka olivat senaattoreita, oli kutsuttu. Nämä pyysivät 
Marcellinusta, joka oli vahva tukijani, puhumaan ensimmäisenä, ja tämä kysyi 
heiltä, millä perusteella he olivat tehneet päätöksensä. Silloin Marcus 
Lucullus vastasi kaikkien kollegojensa puolesta, että pontifexit olivat olleet 
uskonnollisen kysymyksen tuomareita mutta senaatti oli lain tuomari. Hän ja 
hänen kollegansa olivat tehneet päätöksen uskonnollisesta asiasta, mutta laista 
he päättäisivät senaatissa yhdessä senaatin kanssa. Niinpä kukin heistä sai 
pyynnön puhua vuorollaan ja esitti monia seikkoja asiani puolesta. Kun tuli 
Clodiuksen vuoro, hän halusi käyttää koko päivän, eikä puheelle tullut loppua. 
Mutta kun hän oli puhunut kolmisen tuntia, senaatin äänekäs protestointi 
pakotti hänet vihdoin päättämään puheensa. Kun senaatti teki Marcellinuksen 
ehdotuksen mukaisen päätöksen, josta kaikki olivat samaa mieltä yhtä lukuun 
ottamatta, Serranus esitti veton. Molemmat konsulit ryhtyivät välittömästi 
tekemään esitystä tästä veto-kysymyksestä senaatille. Esitettiin erittäin 
painavia puheita: senaatti halusi, että talo palautettaisiin minulle; Catuluksen 
pylväskäytävän rakentaminen annettaisiin urakalle, kaikki virkamiehet 
puolustaisivat senaatin auktoriteettia ja mikäli syntyisi väkivaltaisuuksia, 
senaatti pitäisi syyllisenä sitä, joka esittäisi veton senaatin päätöksestä. 
Serranus pelästyi pahanpäiväisesti, Cornicinus esitti saman vanhan 
näytöksensä: paiskasi togansa menemään ja heittäytyi polvilleen vävynsä 
jalkojen juureen. Serranus pyysi yhden yön miettimisaikaa, mutta senaatti 
muisti tammikuun kalendaen eikä myöntänyt sitä. Pitkin hampain, minun 
suosituksestani, se lopulta myönnettiin hänelle. 

5. Seuraavana päivänä tuli senaatin päätös, jonka lähetän sinulle ohessa. 
Sitten konsulit antoivat urakalle Catuluksen pylväskäytävän uudelleen 
rakentamisen. — Urakoitsijat purkivat välittömästi tuon Clodiuksen 
pylväskäytävän kaikkien suureksi riemuksi. Konsulit avustajiensa neuvojen 
mukaisesti arvioivat rakennuksen hinnaksi kaksi miljoonaa sestertiusta, 
kaiken muun hyvin kitsaasti — Tusculumin-villan arvoksi 500 000 sestertiusta, 
Formiaen-huvilan 250 000. Arviota arvosteli ankarasti paitsi ylimystö myös 
kansa. Kysyt tietysti: ”Mistä se johtui?” Sanovat, että se johtui 
häveliäisyydestäni, koska en kieltäytynyt enkä esittänyt tiukempia 
vaatimuksia. Mutta ei se siitä johtunut, sillä sehän olisi ollut minulle eduksi. 
Mutta, rakas Pomponiukseni, samat henkilöt, toistan, juuri ne samat (tiedät 
kyllä ketkä), jotka katkoivat siipeni, eivät halua niiden kasvavan takaisin. 
Mutta toivon mukaan ne ovat jo kasvamassa. Tule vain luokseni. Pelkään, että 
tulosi viivästyy yhteisen ystävämme Varron vierailun takia. 

6. Koska nyt tiedät, mitä on tapahtunut, kuulepa nyt muista 
suunnitelmistani. Annoin Pompeiuksen nimittää minut alipäällikökseen sillä 
ehdolla, että mikään ei sido minua. Ellen olisi halunnut saada vapaita käsiä 
pyrkiä censorin virkaan, mikäli ensi vuoden konsulit pitävät censorinvaalin, 
olisin ryhtynyt käytännöllisesti katsoen kaikkien pyhäkköjen ja lehtojen 
votiivilähettilääksi. Sillä niin etuni vaativat. Mutta halusin, että minulla olisi 
mahdollisuus pyrkiä virkaan tai lähteä pois kaupungista kesän alussa, ja 
katsoin, ettei minulle olisi pahitteeksi pysytellä siihen saakka 
kansalaistoverieni silmien alla, jotka ovat tehneet niin paljon hyväkseni. 

7. Tällaiset siis ovat suunnitelmani julkisessa elämässä. Yksityisasiani sen 
sijaan ovat umpisolmussa. Taloni on rakenteilla. Tiedät, millä hinnalla ja 
vaivalla. Formiaen-huvilaani kunnostetaan, en kestä hylätä enkä nähdä sitä. 
Tusculumin-huvilani olen pannut myyntiin, vaikka minun ei ole helppo tulla 
toimeen ilman paikkaa lähellä Roomaa. Ystävieni hyväntahtoisuus on 
ammennettu tyhjiin asiassa, josta koitui vain häpeää, minkä sinä huomasit 
poissa ollessasi ja väkesi huomasi paikan päällä. Heidän tuellaan ja 
varoillaan olisin helposti saavuttanut kaiken, jos vain puolustajani olisivat sen 
sallineet. Tässä suhteessa olen nyt pahoissa vaikeuksissa. Muut huoleni ovat 
salamyhkäisempiä.*” Veljeni ja tyttäreni rakastavat minua.**? Odotan sinua. 

ATT. 4,3 

ROOMA, 22. MARRASKUUTA 57 
CICERO TERVEHTII ATTICUSTA 


1. Olen varma, että haluat tietää, mitä täällä tapahtuu, ja että haluat tietää sen 
minulta. Ei niin, että siitä, mikä tapahtuu kaikkien nähden, olisi suurempi 
varmuus, jos siitä kirjoitan minä kuin jos siitä kirjoittaisivat tai kertoisivat 
muut, vaan toivoisin sinun näkevän minun kirjeestäni, millä mielin otan sen, 
mitä nyt on meneillään ja mitkä tällä hetkellä ovat ajatukseni ja mikä olotilani 
ylipäätään. 

2. Syyskuun 3. päivänä aseistetut joukot ajoivat rakennusmiehet pois 
tontiltani, panivat maan tasalle Catuluksen pylväskäytävän, jota senaatin 
päätöksellä konsulien tekemän sopimuksen mukaisesti oltiin kunnostamassa 
ja joka oli jo melkein harjakorkeudessa, pommittivat minun tontiltani kivillä 
veljeni taloa ja sitten sytyttivät sen tuleen Clodiuksen käskystä. Palavia 
soihtuja viskottiin koko Rooman nähden, ja ihmiset — en puhu kunnon 
miehistä (mahtaakohan niitä ollakaan) vaan aivan kaikista ihmisistä — 

valittivat ja huokailivat kovaan ääneen. Tuo tyyppi mellasti jo aiemmin 
hulluna mutta tämän riehunnan jälkeen ajattelee vain vihollistensa lahtaamista 
ja kulkee ympäriinsä kortteli korttelilta tarjoten avoimesti vapautta orjille. 
Aiemminhan, kun hän ei halunnut oikeuden eteen, hänellä oli hankala ja 
päivänselvästi huono juttu puolustettavaksi mutta juttu yhtä kaikki: hän olisi 
voinut kiistää syytteet, johtaa syytökset muihin ihmisiin tai puolustaa jopa 
jotakin tekoa oikeutettuna. Mutta näiden tuhoamisten, tuhopolttojen ja 
ryöstelyjen jälkeen hänen kannattajansa ovat hylänneet hänet. Hän saa hädin 
tuskin pidettyä puolellaan hautausurakoitsija Deciusta tai Gelliusta ja 
turvautuu orjien neuvoihin. Hän katsoo, että jos hän surmaa julkisesti kaikki, 
jotka hän haluaa, hänen juttunsa oikeudessa ei voi enää tulla yhtään 
pahemmaksi kuin se jo on. 

3. Niinpä kun 11. marraskuuta laskeuduin Via Sacraa, hän seurasi minua 
joukkoineen. Huutoa, kiviä, nuijia, miekkoja — kaikki nämä ilmestyivät kuin 
tyhjästä. Pakenin Tettius Damion esipihalle. Kumppanini estivät helposti 
hänen kätyreitään pääsemästä sinne. Clodiuksen itsensä olisi voinut surmata, 
mutta olen ryhtymässä ruokavaliohoitajaksi, kirurgiaan olen kyllästynyt. Kun 
hän huomasi, että kaikki äänekkäästi vaativat — ei hänen saattamistaan 
oikeuden eteen vaan — hänen välitöntä teloittamistaan, hän sai käytöksellään 
kaikki catilinat näyttämään acidinuksilta.**' Marraskuun 12. päivänä hän näet 
yritti väkisin vallata ja polttaa Cermaluksella sijaitsevan Milon talon, niin että 
hän aivan julkisesti kello 11 aikaan toi miehiä, joilla oli kilvet ja miekat 
paljastettuina, sekä toisia, jotka kantoivat palavia soihtuja. Itse hän oli ottanut 
Publius Sullan talon tukikohdakseen hyökkäystä varten. Silloin Ouintus 
Flaccus johdatti Milon talosta, Annianasta, ulos karskeja sotureita ja surmasi 
pahamaineisimmat roistot Clodiuksen rosvojoukkiosta. Hän halusi tappaa 
myös Clodiuksen, mutta tämä oli piiloutunut Sullan talon uumeniin. Senaatti 
kokoontui 14. päivänä. Clodius pysytteli kotona. Marcellinus oli loistava, ja 
muut innokkaina tukemassa. Metellus kulutti aikaa pitkittämällä puhettaan ja 
sai apua Appiukselta ja, Hercules vieköön, ystävältäsi [Hortensiukselta], 
jonka järkähtämättömyydestä kirjoitat täysin totuudenmukaisesti. Sestius oli 
raivoissaan. Clodius myöhemmin uhkasi kaupunkia, ellei hänen vaalejaan 
pidettäisi.** Milo pani esille Marcellinuksen ehdotuksen, jonka Marcellinus 
oli lukenut julki kirjoitetusta versiosta, jossa vaadittiin, että oikeuskäsittelyn 
pitäisi kattaa minun tapaukseni kokonaisuudessaan — tontin, tuhopoltot ja 
hengenvaarani — ja että tämän kaiken piti tapahtua ennen vaaleja. Milo toi 
myös julki, että hän tarkkailisi taivaita kaikkina kansankokouspäivinä. Sitten 

seurasivat Metelluksen lietsovat, Appiuksen holtittomat ja Publiuksen 
raivoisat julkiset puheet. Lopputuloksena oli, että vaalit pidettäisiin, ellei Milo 
Marskentällä ilmoittaisi epäsuotuisista enteistä. 

4. Ennen keskiyötä 19. marraskuuta Milo saapui Marskentälle suuren 
joukon kanssa. Clodius ei uskaltanut mennä kentälle, vaikka hänellä oli 
valikoitu joukko karkuriorjia mukanaan. Milo pysytteli siellä puoleenpäivään 
ihmisten suureksi iloksi ja omaksi suunnattomaksi kunniakseen. Kolmen 
veljeksen ponnistelut päättyivät häpeään; heidän väkivaltansa muserrettiin ja 
heidän raivoaan halveksittiin.*** Metellus kuitenkin vaati Miloa julistamaan 
hänelle seuraavana päivänä huonot enteet forumilla. Hänen mukaansa ei ollut 
mitään syytä mennä Marskentälle yöllä, ja hän itse aikoisi olla Comitiumilla 
kuuden aikaan aamulla. Niinpä 20. päivänä Milo tuli Comitiumille 
aamuhämärissä. Auringon noustessa Metellus kipitti vaivihkaa sivukujia 
pitkin Marskentälle. Milo yhytti hänet lehtojen välissä** ja antoi ilmoituksen 
huonoista enteistä. Metellus vetäytyi pois Ouintus Flaccuksen äänekkäiden ja 
törkeiden herjausten säestyksellä. 21. päivänä olivat markkinat, eikä yhtään 
kansankokousta ollut kahteen päivään. 

5. Kirjoitan tätä 22. päivänä, kahden kolmen aikaan yöllä. Milo pitää 
hallussaan Marskenttää. Naapurini Marcellus, vaaliehdokas, kuorsaa niin 
kovasti, että kuulen sen tänne saakka. Clodiuksen esipiha on kuulemma aivan 
tyhjä — siellä on vain muutama ryysyläinen ilman lyhtyä. Clodiuksen joukot 
valittavat, että minä olen kaiken takana; he eivät tiedä, miten paljon rohkeutta 
ja neuvokkuutta on tuolla heeroksellamme Milolla. Hänen urheutensa on 
ihasteltavaa. En nyt mene eräisiin hänen tuoreisiin neronleimauksiinsa, mutta 
lopputulos on, että uskoakseni vaaleja ei tule. Luulen, että Milo asettaa 
Publiuksen syytteeseen, ellei tätä surmata sitä ennen. Jos Publius asettuu 
mellakoissa Miloa vastaan, uskon, että Milo surmaa hänet omin käsin. Milo ei 
epäröi tehdä sitä ja sanoo sen avoimesti. Hän ei pelkää minun kohtaloani, sillä 
hän ei aio noudattaa kenenkään kateellisen ja petollisen ihmisen neuvoja eikä 
luottaa saamattomaan ylimystöön. 

6. Henkisesti tunnen oloni vahvaksi, jopa vahvemmaksi kuin loistoni 
päivinä, mutta taloudellisesti olen pulassa. Korvaan kuitenkin ystävieni tuella 
veljeni Ouintuksen avokätisyyden, hänen vastalauseistaan huolimatta, 
varojeni mukaan, etten jäisi aivan tyhjätaskuksi. Kun olet poissa, en tiedä, 
minkä päätöksen tekisin koko tilanteestani. Pidä siis kiirettä. 

O.FR. 2,1 
ROOMA, HIEMAN ENNEN JOULUKUUN 15. PÄIVÄÄ 57 
MARCUS TERVEHTII VELJEÄÄN OUINTUSTA 


1. Lähetin tänä aamuna kirjeen, jonka olet varmasti jo lukenut. Mutta 
Licinius oli ystävällinen, kun hän tuli käymään luonani tänä iltana senaatin 
istunnon jälkeen, niin että halutessani saisin kirjoittaa sinulle perinpohjaisesti, 
jos senaatissa olisi jotain saatu aikaiseksi. 

Senaatti oli koolla runsaslukuisempana kuin luulin olevan mahdollista 
joulukuussa ennen juhlapäiviä. Konsulaareista, minun ja kahden virkaan 
valitun konsulin lisäksi, paikalla olivat Publius Servilius, Marcus Lucullus, 
Lepidus, Volcacius ja Glabrio. Entisiä preetoreita varsin paljon. Kaiken 
kaikkiaan meitä oli parisen sataa. Lupus herätti odotuksia. Hän käsitteli 
tyhjentävästi kysymystä Campanian maasta, ja kaikki kuuntelivat hiirenhiljaa. 
Tiedät hyvin, mitä se pitää sisällään. Hän ei jättänyt mainitsematta mitään, 
mitä olin tehnyt, Caesarin suuntaan tuli muutamia piikkejä, Gelliuksen 
suuntaan herjoja, ja poissa olleen Pompeiuksen suuntaan moitteita. Oli jo 
myöhä, kun hän päätti puheensa, ja hän sanoi, ettei pyytäisi ilmaisemaan 
kantaamme, ettei painostaisi meitä kiistoihin. Aiemmin riidoista ja tällä kertaa 
hiljaisuudesta hän kuulemma osasi päätellä, mitä mieltä senaatti oli. Hän oli 
lopettamassa senaatin kokousta, kun Marcellinus totesi: ”Hyvä Lupus, älä tee 
vaikenemisemme perusteella mitään johtopäätöksiä siitä, mitä me nyt 
hyväksymme tai emme hyväksy. Omasta puolestani, ja sama koskee 
luultavasti muitakin, pysyn hiljaa, koska mielestäni kysymystä Campanian 
maasta ei sovi käsitellä, kun Pompeius ei ole paikalla.” Sitten Lupus sanoi, 
ettei hän pidättelisi senaattia. 

2. Racilius nousi ylös, nosti esille kysymyksen oikeudenkäynneistä ja pyysi 
ensimmäiseksi Marcellinusta esittämään kantansa. Kun tämä oli ankarasti 
valittanut Clodiuksen järjestämistä tuhopoltoista, teurastuksista ja kivityksistä, 
hän ehdotti, että kaupunginpreetori itse valitsisi arvalla tuomarit, ja kun 
tuomarit olisi valittu, pidettäisiin vaalit, ja sen, joka estäisi oikeudenkäyntejä, 
katsottaisiin toimivan valtiota vastaan. Tämä ehdotus hyväksyttiin lämpimästi. 
Gaius Cato puhui sitä vastaan, samoin Cassius, senaatista raikuvien 
vastustavien huutojen säestäessä, kun he asettivat vaalit oikeudenkäyntien 
edelle. 

3. Philippus oli samaa mieltä Lentuluksen kanssa. Sitten Racilius pyysi 
kantaa minulta, ensimmäisenä niistä, jotka eivät olleet virkamiehiä. Puhuin 

laveasti Publius Clodiuksen kaikesta hulluudesta ja ryöväilystä. Syytin häntä 
kuin hän olisi ollut syytetty koko senaatin mumistessa tuon tuosta 
hyväksyvästi. Vetus Antistius* ylisti puhettani oikein vuolaasti ja Hercules 
vie aika tyylikkäästi. Hän tarttui kysymykseen oikeudenkäynneistä ja sanoi 
pitävänsä sitä kaikkein tärkeimpänä. Oltiin käymässä äänestämään sen 
esityksen puolesta, kun kysyttiin Clodiuksen kantaa, ja tämä kävi jarruttamaan 
esitystä puhumalla koko päivän. Hän raivosi, että Racilius oli käynyt häntä 
vastaan uhmakkaasti ja nokkelasti. Sitten hänen kätyrinsä nostivat yhtäkkiä 
valtavan äläkän Graecostasikselta ja kuurian portailta. Heitä oli kai 
kiihotettu Ouintus Sextiliusta ja Milon ystäviä vastaan. Siitä pelästyneinä me 
äkkiä hajaannuimme kaikkien valittaessa äänekkäästi. 

Tässä sinulle yhden päivän toimet. Kaikki muu luultavasti siirtyy 
tammikuulle. Racilius on tribuuneistamme kaikkein paras, mutta nähdäkseni 
Antistiuksestakin tulee ystävä meille. Planciushan on kokonaan meidän. 

Jos välität minusta, ole varovainen ja huolellinen, kun lähdet merelle 
joulukuussa. 

Fam. 1,1 

ROOMA, 13. TAMMIKUUTA 56 

MARCUS CICERO TERVEHTII PROKONSULI PUBLIUS LENTULUSTA 


1. Kaikki palvelukseni tai pikemminkin omistautumiseni sinua kohtaan 
tyydyttää kaikkia muita mutta ei koskaan minua itseäni. Olet tehnyt niin 
suunnattoman paljon minun hyväkseni, että elämä maistuu minusta kitkerältä, 
koska en pysty tekemään sinun hyväksesi samaa, mitä sinä olet tehnyt minun 
hyväkseni — sinähän et saanut rauhaa ennen kuin asiani oli hoidettu. Kyse on 
tästä: Kuninkaan edustaja Hammonius käy avoimesti meitä vastaan rahan 
voimalla.**?? Asiaa hoidetaan samojen velkojien välityksellä kuin silloin, kun 
olit Roomassa. Ne, jotka toivovat kuninkaan menestystä, ja heitä ei ole monta, 
haluavat, että asia uskotaan Pompeiuksen käsiin. Senaatti kannattaa 
uskonnollista tekosyytä,” ei uskonnollisista syistä vaan pahantahtoisuudesta 
Pompeiusta kohtaan ja ärsyyntyneenä tuohon kuninkaan rahanjakeluun. 

2. Minä lakkaamatta kehotan, pyydän ja jopa aivan avoimesti moitin ja 
varoitan Pompeiusta välttämään suurta häpeää. Mutta selvästikään hän ei jätä 
sijaa pyynnöilleni ja varoituksilleni, sillä sekä jokapäiväisessä keskustelussa 
että julkisesti senaatissa hän on ajanut asiaasi niin kaunopuheisesti, 
arvokkaasti, hartaasti ja tarmokkaasti kuin mahdollista sekä tunnustamalla 

täydellisesti hänelle tekemäsi palvelukset ja oman kiintymyksensä sinua 
kohtaan. Kirjoitat, että Marcellinus on tuohtunut sinulle. Mutta lukuun 
ottamatta tätä kuninkaan asiaa hän lupaa puolustaa sinua mitä kiivaimmin 
kaikessa. Otamme vastaan kaiken, minkä hän suo, mutta häntä ei saa 
luopumaan päätöksestään viedä uskonnollinen asia senaattiin, kuten hän on 
tehnyt jo useita kertoja. 

3. Ennen 13. päivää (kirjoitan tätä 13. päivän aamuna) on tapahtunut 
seuraavaa: Hortensiuksen, minun ja Luculluksen kanta on antaa periksi 
uskonnolliselle esteelle sotaväen kohdalla — muutoin asiasta ei voi pitää kiinni 
— mutta suoda senaatin päätöksen mukaisesti, joka tehtiin sinun omasta 
esityksestäsi, sinun palauttaa kuningas valtaistuimelleen, jos pystyt tekemään 
sen vahingoittamatta valtion etua, niin että jos uskonnollinen syy estää 
käyttämästä sotajoukkoja, senaatti pitäisi silti sinua vastuussa. Crassus 
ehdottaa kolmea lähettilästä eikä sulje pois Pompeiusta, sillä hänen mukaansa 
lähetystö voi koostua myös henkilöistä, joilla on sotilaallinen käskyvalta.**' 
Bibulus esittää kolmen lähettilään valitsemista niiden joukosta, jotka eivät ole 
missään virassa. Hänen kanssaan samaa mieltä ovat muut entiset konsulit 
paitsi Servilius, joka ylipäätään vastustaa kuninkaan palauttamista 
valtaistuimelle, Volcacius, joka Lupuksen esityksen mukaisesti ehdottaa 
Pompeiusta, sekä Afranius, joka on samaa mieltä Volcaciuksen kanssa. 
Viimeksi mainittu seikka kasvattaa epäilyksiä Pompeiuksen pyrkimyksistä, 
sillä keneltäkään ei jäänyt huomaamatta, että Pompeiuksen ystävät olivat 
samaa mieltä Volcaciuksen kanssa. Taistelu on kovaa, ja tilanne on menossa 
huonoon suuntaan. Libon ja Hypsaeuksen avoin juoksentelu ympäriinsä ja 
touhukkuus sekä Pompeiuksen kaikkien ystävien into ovat antaneet sen 
vaikutelman, että Pompeius himoitsee tuota tehtävää. Ne, jotka eivät halua 
häntä siihen, ovat myös sinua vastaan, koska olet tukenut häntä. 

4. Minulla on entistäkin vähemmän vaikutusvaltaa tässä asiassa, koska olen 
kiitollisuudenvelassa sinulle, ja oma arvovaltani on huvennut olemattomiin 
ihmisten epäluulon johdosta; he kun luulevat olevansa siten Pompeiukselle 
mieliksi. Olemme tilanteessa, jossa olimme jo paljon ennen kuin lähdit ja 
jonka salaa tulehduttivat itse kuningas ja Pompeiuksen ystävät ja uskotut ja 
jota sitten entiset konsulit ovat julkisesti lietsoneet ja joka on kehittynyt 
suunnattomaksi epäsuosioksi. Minun uskollisuuteni saavat tuntea kaikki, ja 
kiintymykseni sinua kohtaan saatte tuntea sinä, vaikka et ole paikalla, sekä 
sinun läsnä olevat ystäväsi. Jos uskollisuutta olisi ollut heillä, joilla sitä olisi 
kuulunut olla eniten, emme olisi vaikeuksissa. 

Fam. 1,2 

ROOMA, 15. TAMMIKUUTA 56 

MARCUS CICERO TERVEHTII PROKONSULI PUBLIUS LENTULUSTA 


1. Senaatissa ei saatu mitään valmista aikaan 13. tammikuuta, koska suuri osa 
päivästä kului konsuli Lentuluksen?” ja tribuuni Caniniuksen sananvaihtoon. 
Itsekin puhuin laveasti sinä päivänä, ja taisin tehdä suunnattoman vaikutuksen 
senaattiin muistuttamalla sinun suopeudestasi tuota säätyä kohtaan. 
Katsoimmekin parhaaksi seuraavana päivänä puhua lyhyesti, sillä olimme 
mielestämme voittaneet uudelleen senaatin tahdon puolellemme, mikä tuli 
minulle selväksi puhuessani sekä esittäessäni vetoomuksia ja pyyntöjä 
kullekin senaattorille. Niinpä kun ensimmäiseksi oli esitetty Bibuluksen 
ehdotus, jonka mukaan kolmen miehen lähetystö palauttaisi kuninkaan 
valtaistuimelleen, toiseksi Hortensiuksen ehdotus, jonka mukaan sinä tekisit 
sen ilman sotavoimia, ja kolmanneksi Volcaciuksen ehdotus, jonka mukaan 
Pompeius tekisi sen, esitettiin vaatimus, että Bibuluksen esitys jaettaisiin 
kahteen osaan. Uskonnollisen puolen osalta — tätähän ei käynyt enää 
vastustaminen — Bibuluksen esitykseen yhdyttiin, mutta hänen ehdotuksensa 
kolmesta lähettiläästä hävisi suurella enemmistöllä. 

2. Seuraavana vuorossa oli Hortensiuksen esitys, kun tribuuni Lupus alkoi 
vaatia, että hänen piti saada äänestää ennen konsuleita, koska hän oli aiemmin 
tehnyt Pompeiusta koskevan esityksen. Kaikki vastustivat äänekkäästi hänen 
puhettaan: se oli epäoikeudenmukainen ja ennenkuulumaton. Konsulit eivät 
antaneet periksi mutteivät panneet tiukasti vastaankaan. He halusivat pelata 
aikaa, ja niin kävikin, sillä heille oli selvää, että Hortensiuksen ehdotus saisi 
suuren enemmistön puolelleen, vaikka monia avoimesti pyydettiin asettumaan 
Volcaciuksen esityksen taakse — ja tämäkin vastoin konsulien tahtoa, sillä he 
olivat halunneet Bibuluksen esityksen voittavan. Tämä kiista jatkui yöhön 
saakka, kunnes senaatin istunto päättyi. 

3. Olin sinä iltana sattumalta illallisella Pompeiuksen luona ja saanut 
otollisemman tilaisuuden kuin koskaan aiemmin, koska meillä oli juuri ollut 
menestyksekkäin päivä senaatissa sitten lähtösi jälkeen. Niinpä puhuin hänelle 
niin, että taisin saada hänen ajatuksensa pois kaikesta muusta ja vain 
varjelemaan sinun arvokkuuttasi. Kun kuuntelen häntä, en todellakaan epäile 
häntä oman edun tavoittelijaksi. Mutta kun näen hänen kaikensäätyisiä 
ystäviään, huomaan sen, mikä on jo kaikille selvää, että tietyt henkilöt ovat jo 

ajat sitten pilanneet koko tämän asian, kuninkaan ja hänen neuvonantajiensa 
myötävaikutuksella. 

4. Kirjoitan tätä 15. tammikuuta ennen aamunsarastusta. Senaatin on 
tarkoitus kokoontua tänään. Me toivoakseni = säilytämme siellä 
arvokkuutemme niin pitkälle kuin se on mahdollista tämän yleisen 
petollisuuden ja väärämielisyyden keskellä. Mitä kansan rooliin tulee, 
olemme nähdäkseni onnistuneet saamaan aikaan, ettei mitään voida käsitellä 
kansankokouksessa rikkomatta enteitä tai lakeja tai itse asiassa ilman 
väkivaltaa. Eilen senaatti antoi erittäin painavan päätöslauselman näistä 
asioista, ja vaikka Cato** ja Caninius esittivät veton, se kuitenkin merkittiin 
pöytäkirjaan. Se on uskoakseni lähetetty sinulle. Muista asioista kirjoitan 
sinulle, mitä ikinä tapahtuukaan, ja käytän kaiken huolellisuuteni, voimani, 
tunnollisuuteni ja vaikutusvaltani varmistaakseni, että asiat sujuisivat niin 
hyvin kuin mahdollista. 

Fam. 1,3 

ROOMA, TAMMIKUU* 56 

MARCUS CICERO TERVEHTII PROKONSULI PUBLIUS LENTULUSTA 


1. Aulus Trebonius, jolla on provinssissasi'* merkittäviä, laajoja ja hyvässä 
vauhdissa olevia hankkeita, on ollut hyvä ystäväni monia vuosia. Hän on aina 
ajemmin nauttinut suunnatonta suosiota provinssissa sekä oman 
loistokkuutensa että minun ja muiden hänen ystäviensä suositusten ansiosta, 
ja nyt hän vahvasti luottaa siihen, että kirjeeni saa sinut sulkemaan hänet 
suosioosi minua kohtaan osoittamasi kiintymyksen ja läheisten väliemme 
takia. 

2. Pyydän hartaasti, ettet antaisi hänen pettyä toiveessaan, ja suositan 
sinulle kaikkia hänen hankkeitaan, vapautettujaan, asianhoitajiaan ja 
palvelijakuntaansa, ja eritoten toivoisin, että vahvistaisit Titus Ampiuksen'* 
tekemät päätökset, jotka koskevat hänen asioitaan, ja kohtelisit häntä kaikessa 
niin, että hänelle tulisi selväksi, ettei suositukseni ole ollut mikään 
tavanomainen. 

FAM. 1,4 

Rooma, 17.* TAMMIKUUTA 56 

MARCUS CICERO TERVEHTII PROKONSULI PUBLIUS LENTULUSTA 

1. Me selviydyimme loistavasti senaatissa 15. tammikuuta. Jo edellispäivänä 
olimme murskanneet tuon Bibuluksen ehdotuksen kolmesta lähettiläästä, ja 
jäljellä oli enää taistelu Volcaciuksen ehdotusta vastaan, mutta vastustajamme 
pitkittivät asian käsittelyä erilaisin verukkein, sillä meillä oli juttu jo 
taskussamme runsaslukuisessa senaatissa, joka oli melko yksimielinen ja 
kovin närkästynyt niihin, jotka yrittivät siirtää kuningasta koskevan asian 
sinulta jonkun toisen hoidettavaksi. Sinä päivänä saimme tuntea Curion*' 
katkeruuden, Bibulus oli paljon reilumpi, melkeinpä ystävällinen. Caninius ja 
Cato kieltäytyivät tekemästä mitään lakiehdotusta ennen vaaleja. Kuten tiedät, 
lex Pupia estää senaattia kokoontumasta ennen helmikuun kalendaeta, eikä 
koko helmikuussa senaatti voi kokoontua ennen kuin kysymys lähettiläistä on 
päätetty tai sen käsittelyä lykätty. 

2. Rooman kansan näkemys on kuitenkin se, että sinun vihamiehesi ja 
panettelijasi tekaisivat uskonnollisen verukkeen, jonka muut sitten 
omaksuivat, eivät niinkään estääkseen sinua vaan pikemminkin siksi, ettei 
kukaan pyrkisi Aleksandriaan halusta päästä armeijan komentajaksi. Kaikki 
ovat sitä mieltä, että senaatti on ottanut huomioon arvokkuutesi, sillä kaikki 
tietävät, että vastustajasi estivät äänestyksen. Jos he nyt yrittävät jotakin, 
nimellisesti kansan avulla mutta todellisuudessa kansantribuunien 
häikäilemättömillä konnankoukuilla, on jo tehty riittävät varotoimenpiteet, 
etteivät he voi tehdä mitään rikkomatta enteitä ja lakeja tai käyttämättä 
väkivaltaa. 

3. Minun tuskin on tarpeen kirjoittaa omista ponnisteluistani tai tiettyjen 
henkilöiden väärämielisyydestä. Miksi ylvästelisin omilla ansioillani, sillä 
vaikka uhraisin henkeni kunniasi tähden, en näyttäisi saavuttaneen 
pienintäkään osaa siitä, mitä olet tehnyt minun hyväkseni? Tai miksi 
valittaisin muiden tekemistä vääryyksistä, kun en pysty siihen ilman valtavaa 
tuskaa? En voi mitenkään taata sinulle turvaa väkivallalta, etenkään kun 
virkamiehemme ovat näin heikkoja, mutta jos väkivalta jätetään huomiotta, 
voin vakuuttaa, että säilytät korkean asemasi senaatin ja Rooman kansan 
varauksettomalla tuella. 

O.FR. 2,2 

ROOMA, 17. TAMMIKUUTA 56 

MARCUS TERVEHTII VELJEÄÄN OUINTUSTA 


1. Se, etten kirjoita tätä kirjettä itse, kuten yleensä, vaan joudun sanelemaan 

sen, ei johdu kiireistäni (olkoonkin, että minulla on kädet täynnä töitä) vaan 
siltä, että minulla on lievä silmätulehdus. 

Ensimmäiseksi haluan puolustaa itseäni siinä samassa asiassa, josta syytän 
sinua. Kukaan ei nimittäin toistaiseksi ole kysynyt minulta, onko minulla 
jotain toivetta Sardinialle, mutta sinulta varmaan monet usein kysyvät, onko 
sinulla jotain toivetta Roomalle. Kirjoitit minulle Lentuluksen ja Sestiuksen 
velasta. Puhuin siitä Cinciuksen kanssa. Oli asia miten tahansa, se ei ole 
helpoimmasta päästä. Mutta Sardinialla on varmasti jotakin, joka on omiaan 
herättämään menneet muistot. Sillä kuten tuo kuulu auguri Gracchus** 
saavuttuaan tuohon provinssiin muisti, mitä hänelle oli käynyt, kun hän piti 
konsulivaalit Marskentällä enteiden vastaisesti, niin näköjään sinäkin olet 
Sardiniassa — luppoaikanasi taas muistellut 'Numisiuksen laatimaa 
pohjapiirustusta*'? ja velkojasi Pomponiukselle. Mutta minä en ole toistaiseksi 
ostanut mitään. Culleon huutokauppa on pidetty, mutta hänen Tusculumin- 
huvilalleen ei ollut ostajaa. Jos saan oikein hyvän tarjouksen, en ehkä anna 
mennä sen sivu suun. 

2. Mitä taloosi tulee, hoputan jatkuvasti Cyrusta? ja toivon, että hän tekee 
työnsä hyvin. Kaikki sujuu kuitenkin hitaahkosti, koska odotetaan hullua 
ediilikautta.?5! Sillä vaalit ilmeisesti pidetään viivyttelemättä, ne on julistettu 
pidettävän 20. tammikuuta. En kuitenkaan halua, että olet huolissasi. Ryhdyn 
kaikenlaisiin varotoimiin. 

3. Aleksandrian kuninkaan” osalta senaatti teki päätöksen, jonka mukaan 
valtiolle on vaaraksi, että hänet palautettaisiin valtaan sotajoukon avulla. 
Senaatissa jäi vielä kiistaa siitä, palauttaisiko hänet valtaan Lentulus vai 
Pompeius, ja Lentulus tuntui vievän voiton. Siinä asiassa täytin 
velvollisuuteni Lentulusta kohtaan hämmästyttävän hienosti ja samalla 
Pompeiuksen toiveet loistavasti. Mutta Lentuluksen vastustajat pitkittivät 
asiaa verukkeillaan. Seurasivat kansankokouspäivät, jolloin senaatti ei voinut 
kokoontua. En osaa ennustaa, mitä tribuunien konnankoukuista seuraa, mutta 
epäilen, että Caninius ajaa esityksen läpi väkivalloin. Minulle on epäselvää, 
mitä Pompeius haluaa, mutta kaikki näkevät, mitä hänen ystävänsä haluavat. 
Kuninkaan velkojat tarjoavat avoimesti rahaa vastustaen Lentulusta. 
Epäilemättä pesti näyttää karanneen Lentulukselta, minun suureksi surukseni, 
vaikka hän on tehnyt monia asioita, joiden takia voisin syystäkin olla 
tulistunut hänelle, ellei se olisi sopimatonta. 

4. Kun olet saanut asiat selviksi siellä, toivoisin, että nousisit laivaan heti 
hyvän ja vakaan sään aikaan ja tulisit luokseni. On näet lukemattomia asioita, 

joissa kaipaan sinua joka päivä, kaikin tavoin. Sekä sinun perheesi että minun 
perheeni voivat hyvin. 
17. tammikuuta. 

ATT. 4,4 

ROOMA, 28. TAMMIKUUTA 56 
CICERO TERVEHTII ATTICUSTA 


Olin todella ilahtunut Cinciuksen saapumisesta, 28. tammikuuta ennen 
auringonnousua, sillä hän kertoi minulle, että olit Italiassa ja että hän lähettäisi 
sinulle lähettipoikia. En halunnut niiden lähtevän ilman kirjettäni — ei sillä, 
että minulla olisi jotakin kirjoitettavaa sinulle, etenkin kun olet jo melkein 
täällä, vaan kertoakseni vain sen, että olen erittäin ilahtunut tulostasi ja olen 
sitä kovasti odottanut. Kiiruhda siis luokseni vakuuttuneena siitä, että olen 
yhtä kiintynyt sinuun kuin sinä minuun. Puhutaan muista asioista sitten 
kasvokkain. Kirjoitan tämän kiireessä. Katso kumminkin, että tulet luokseni 
väkesi kanssa sinä päivänä, kun saavut. 

Fam. 1,54 

ROOMA, N. 5. HELMIKUUTA 56 

MARCUS CICERO TERVEHTII PROKONSULI PUBLIUS LENTULUSTA 


1. En toivonut mitään enempää kuin että kaikkein ensimmäiseksi sinulle ja 
sitten kaikille muille tulisi selväksi, miten ikikiitollinen olen sinulle. Olen 
kuitenkin äärimmäisen surullinen, että lähtösi jälkeen ovat seuranneet sellaiset 
ajat, että poissa ollessasi olet päätynyt panemaan koetukselle niin minun kuin 
muidenkin uskollisuuden sekä hyväntahtoisuuden sinua kohtaan. Kirjeestäsi 
päätellen sinä näet ja tunnet ihmisten samanlaisen uskollisuuden, kun kyse on 
kunniastasi, kuin minäkin koin, kun kyse oli minun pelastumisestani.** 

2. Kun käytin kaiken neuvokkuuteni, intoni, voimani ja arvovaltani 
kuninkaan asiassa, ilmestyi yhtäkkiä Caton kirottu lakiesitys,* joka 
halvaannutti ponnistelumme ja siirsi huomiomme vähäisemmistä huolista 
peloista suurimpaan. Mutta vaikka sellaisen sekasorron keskellä on pelättävä 
kaikkea, en pelkää mitään enemmän kuin petturuutta. Catoahan me tietysti 
vastustamme kaikissa olosuhteissa. 

3. Aleksandrian ja kuninkaan asian suhteen voin luvata vain, että sinä, joka 

et ole paikalla, ja läsnä olevat ystäväsi tulette olemaan enemmän kuin 
tyytyväisiä minuun. Pelkään kuitenkin, että kuningasta koskeva asia riistetään 
käsistämme tai siitä luovutaan. On vaikea sanoa, kumpaa toivoisin 
vähemmän. Mutta jos tilanne siihen pakottaa, on kolmas mahdollisuus, jota 
Selicius ja minä emme vastusta, eli ettei sallita luopua asiasta eikä 
vastarintamme vastaisesti antaa asiaa sen henkilön käsiin, jonka käsiin se 
katsotaan lähes jo annetun. Meidän on tehtävä kaikkemme, ettemme jätä 
taistelematta, jos voimme saavuttaa jotakin, ja toisaalta, mikäli emme siinä 
onnistu, ettemme näytä kärsineen tappiota. 

4. Viisaana ja suurisieluisena miehenä sinun kuuluu ajatella, että korkea 
asemasi ja kunniasi kokonaisuudessaan riippuu hyveestäsi, saavutuksistasi 
sekä arvokkuudestasi ja että jos joidenkin ihmisten petollisuus riistää sinulta 
jonkin Onnettaren sinulle avokätisesti suomista eduista, se on suurempi tappio 
heille kuin sinulle. En jätä käyttämättä mitään tilaisuutta ajaa ja ajatella sinun 
etuasi. Turvaudun kaikessa Quintus Seliciuksen apuun. Kukaan ystävistäsi ei 
näet mielestäni ole häntä viisaampi, uskollisempi eikä kiintyneempi sinuun. 

Fam. 1,58 

ROOMA, VÄHÄN HELMIKUUN 9. PÄIVÄN JÄLKEEN 56 

MARCUS CICERO TERVEHTII PROKONSULI PUBLIUS LENTULUSTA 


1. Olet varmaan kuullut monien niin kirjeiden kuin sanansaattajienkin 
välityksellä, mitä täällä tapahtuu ja on tapahtunut, mutta minun on kai syytä 
kirjoittaa sinulle oletuksista ja siitä, mitä näyttää olevan tulossa. 

Pompeius näytti minusta olevan pahasti pois tolaltaan, kun hän sai osakseen 
huutoja ja herjauksia puhuessaan Milon puolesta** kansankokouksessa 
helmikuun 7. päivänä sekä kun Cato syytti häntä senaatissa kovasti ja rajusti 
täydellisen hiljaisuuden vallitessa. Hän tuntuukin kokonaan luopuneen 
Aleksandriaa koskevasta suunnitelmasta. Tämä asia on meidän osaltamme 
vielä avoin, koska senaatti ei ole vienyt sinulta mitään muuta kuin sen, mitä ei 
voi antaa saman uskonnollisen verukkeen perusteella kenellekään toiselle. 

2. Nyt toivomme ja pyrimme siihen, että kun kuningas tajuaa ajatuksensa, 
että Pompeius palauttaisi hänet valtaan, olevan mahdoton, ja että hänestä tulee 
hylätty ja hyljeksitty, ellei hän pääse takaisin sinun avullasi, hän tulee 
luoksesi. Ei epäilystäkään siitä, että niin hän tekeekin, jos Pompeius näyttää 
vain pientäkin hyväksymisen merkkiä. Mutta tunnet hänen hitautensa ja 
vaiteliaisuutensa. Minä en kuitenkaan sivuuta mitään, mikä liittyy tähän 

asiaan. Toivon mukaan meidän on helppo vastustaa muita Caton väärämielisiä 
esityksiä. Entisistä konsuleista ystäviäsi ovat nähdäkseni vain Hortensius ja 
Lucullus. Muut ovat joko jokseenkin salaa närkästyneitä tai avoimesti 
vihaisia. Pidä mieli rohkeana ja korkealla ja pysy toiveikkaana, että kun me 
olemme murskanneet tämän täydellisen huithapelin [kansantribuuni Gaius 
Porcius Cato] hyökkäyksen, saavutat entisen arvokkuutesi ja maineesi. 

Q.FR. 2,3 

Rooma, 12.-15. HELMIKUUTA 56 
MARCUS TERVEHTII VELJEÄÄN OUINTUSTA 


1. Edellisessä kirjeessä kirjoitin sinulle, mitä tapahtui aiemmin. Nyt saat 
kuulla, mitä tapahtui sen jälkeen. Helmikuun ”kalendaena esitettiin 
lähetystöjen lykkäämistä idukseen. Sinä päivänä asiaa ei saatu päätettyä. 
Helmikuun 2. päivänä Milo saapui oikeuteen, ja hänellä oli avustajanaan 
Pompeius. Marcus Marcellus piti puheen minun pyynnöstäni. Selvisimme 
kunniakkaasti. Juttua siirrettiin 7. päivään. Sillä välin lähetystöjä lykättiin 
idukseen, ja senaatti sai käsiteltäväkseen kysymykset kvestorien provinsseista 
ja preetorien varustamisesta. Mutta mitään ei saatu aikaan, koska 
asiankäsittelyn keskeyttivät monet valitukset valtion tilasta. Gaius Cato 
julkaisi lain, joka koski Lentuluksen vapauttamista käskynhaltijan tehtävästä, 
ja Lentuluksen poika pukeutui surupukuun. 

2. Milo saapui oikeuteen 7. helmikuuta. Pompeius piti puheen tai ainakin 
halusi pitää. Heti näet, kun hän nousi pystyyn, Clodiuksen kätyrit nostivat 
äläkän, ja koko puheen ajan häntä häirittiin paitsi huudoin myös herjauksin ja 
solvauksin. Kun hän oli lopettanut — ja hän oli kyllä todella urhea, ei 
hätkähtänyt vaan sai sanotuksi kaiken, mitä halusi, ja toisinaan jopa onnistui 
saamaan aikaan hiljaisuuden arvovalallaan — niin, kun hän siis oli lopettanut 
puheensa, Clodius nousi ylös. Hän sai meikäläisiltä vastaansa (sillä olimme 
päättäneet maksaa samalla mitalla) sellaisen huutomyrskyn, ettei hän hallinnut 
mieltään, kieltään eikä ilmeitään. Tätä kesti puoli kahteen saakka — Pompeius 
oli päättänyt puolenpäivän aikoihin — ja Clodiusta ja Clodiaa solvattiin kaikin 
tavoin ja päälle päätteeksi vielä todella hävyttömillä runosäkeillä. Raivon 
vallassa, kalmankalpeana hän kyseli omiltaan huutojen keskellä: ”Kuka 
tappaa kansan nälkään?” Kätyrit vastasivat: ”Pompeius.” ”Kuka halajaa 
Aleksandriaan?” Nuo vastasivat: ”Pompeius.” ”Kenen te haluaisitte sinne 
menevän?” He vastasivat: ”Crassuksen” (joka oli paikalla mutta ei 


166 


suhtautunut Miloon ystävällismielisesti). Noin kolmen aikaan, kuin merkistä, 
clodiuslaiset alkoivat sylkeä päällemme. Viha roihahti. He yrittivät työntää 
meitä pois, me kävimme hyökkäykseen. Kätyrit pötkivät pakoon. Clodius 
heitettiin Rostralta, ja siinä vaiheessa minäkin otin jalat alleni, ettei mitään 
sattuisi mellakassa. Senaatti kutsuttiin koolle kuuriaan. Pompeius meni kotiin. 
Minä en mennyt senaattiin, etten olisi joutunut vaikenemaan niin tärkeistä 
asioista enkä loukkaamaan kunnon miehiä puolustamalla Pompeiusta, joka 
joutui Bibuluksen, Curion, Favoniuksen ja nuoremman Serviuksen 
hampaisiin. Asian käsittelyä lykättiin seuraavaan päivään. Clodius siirsi 
oikeudenkäyntiä Ouirinaliaan.**' 

3. Helmikuun 8. päivänä senaatti kokoontui Apollon temppelissä, jotta 
Pompeius voisi olla läsnä. Pompeius puhui vaikuttavasti. Mitään valmista ei 
saatu aikaan sinä päivänä. Helmikuun 9. päivänä senaatti kokoontui Apollon 
temppelissä ja päätti, että se, mitä oli tapahtunut helmikuun 7. päivänä, oli 
valtionvastaista toimintaa. Sinä päivänä Cato hyökkäsi kiivaasti Pompeiusta 
vastaan ja syytti tätä läpi koko puheensa kuin syytettyä oikeudessa. Vastoin 
tahtoani hän ylisti minua suunnattomasti ja soimasi Pompeiusta petturuudesta 
minua kohtaan. Vihamiehemme kuuntelivat häntä hiirenhiljaa. Pompeius 
vastasi ärhäkkäästi ja viitaten Crassukseen sanoi avoimesti olevansa 
valmiimpi varjelemaan henkeään kuin aikoinaan Africanus, jonka Gaius 
Carbo oli murhannut. *$ 

4. Suuria asioita siis tuntuu olevan tapahtumassa. Pompeius näet on siinä 
ymmärryksessä ja puhuu minulle, että hänen henkensä menoksi punotaan 
juonia, että Crassus tukee Gaius Catoa ja rahoittaa Clodiusta ja että molemmat 
saavat tukea Crassukselta, Curiolta, Bibulukselta ja muilta hänen 
panettelijoiltaan. Hän sanoo, että hänen on pidettävä tarkasti silmällä, ettei 
häntä päästä yllättämään, kun kansankokousväki on lähestulkoon 
nurjamielistä, ylimystö vihamielistä, senaatti pahansuopainen ja nuoriso 
kelvotonta. Hän siis valmistautuu ja kokoaa miehiä maaseudulta. Clodius 
puolestaan vahvistaa kätyreitään — joukkoja valmistetaan Ouirinaliaa varten. 
Sitä juhlaa varten meillä on ylivoima jo Milon joukkojen ansiosta, mutta 
lisäksi Picenumista ja Galliasta odotetaan suurta joukko-osastoa, jonka avulla 
voimme vastustaa myös Caton Miloa ja Lentulusta koskevia ehdotuksia. 

5. Helmikuun 10. päivänä ilmiantaja Gnaeus Nerius tribus Pupiniasta syytti 
Sestiusta lahjonnasta, ja samana päivänä muuan Marcus Tullius syytti häntä 
väkivallasta. Sestius oli sairaana, joten menin, kuten kuuluikin, välittömästi 
hänen kotiinsa ja annoin itseni kokonaan hänen palvelukseensa, vastoin 

ihmisten odotuksia — he kun luulivat minun olevan syystäkin suutuksissa 
hänelle — niin että näytin hänestä ja kaikista muista erittäin kiitolliselta ja 
ystävälliseltä. Aion jatkaa samaan tapaan. Mutta samainen ilmiantaja Nerius 
ilmoitti Gnaeus Lentulus Vatian ja Gaius Corneliuksen (tribus Stellatinasta) 
sidotuiksi todistajiksi. Samana päivänä senaatti teki päätöksen, että 
poliittiset yhdistykset ja ryhmittymät pitää lakkauttaa ja säätää laki, että niitä, 
jotka eivät mukaudu tähän, rangaistaan samalla tavalla kuin väkivaltaan 
syyllistyneitä. 

6. 11. helmikuuta puolustin lahjonnasta syytettyä Bestiaa preetori Gnaeus 
Domitiuksen edessä, keskellä forumia, valtavan väkijoukon seuratessa, ja 
tulin puheessani siihen tapaukseen, kun Sestius, joka makasi pahasti 
haavoittuneena Castorin temppelissä, pelastui Bestian avulla. Tässä otollisesti 
loin pohjan puolustukselleni niitä syytöksiä vastaan, joita valmistellaan 
Sestiusta vastaan, ja esitin hänelle ansaitut ylistykset, kaikkien lämpimällä 
hyväksynnällä. Sestius oli siitä oikein mielissään. Kerron tämän sinulle, koska 
olet usein kirjeissäsi kehottanut minua säilyttämään hyvät välit Sestiukseen. 

7. Kirjoitan tätä 12. helmikuuta ennen aamunsarastusta. Tänään nautin 
illallisen Pomponiuksen luona hänen häissään. **? Muuten asiani ovat niin kuin 
ennustit minulle, kun olin melkein menettänyt uskoni — arvokkuuteni ja 
suosioni ovat huipussaan. Se, että tässä suhteessa sinä ja minä olemme jälleen 
ennallamme, on, rakas veljeni, sinun kärsivällisyytesi, miehuullisuutesi, 
velvollisuudentuntosi ja herttaisuutesikin ansiota. 

Liciniuksen talo Pison lammen luona on vuokrattu sinulle, mutta toivon, 
että pääset muuttamaan omaan taloosi muutaman kuukauden sisällä, 
heinäkuun kalendaen jälkeen. Carinaen*' talosi ovat vuokrannet Lamiat, 
siistit vuokralaiset. 

Olbiasta lähettämäsi kirjeen jälkeen en ole saanut sinulta yhtään kirjettä. 
Haluan kovasti tietää, mitä sinulle kuuluu ja kuinka huvittelet, ja ennen 
kaikkea haluan nähdä sinut mahdollisimman pian. 

Pidä huolta itsestäsi, rakas veljeni, ja muista, että olet nyt Sardiniassa, 
vaikka onkin talvi? 
15. helmikuuta. 

FAM. 1,6 

ROOMA, MAALISKUU* 56 

MARCUS CICERO TERVEHTII PROKONSULI PUBLIUS LENTULUSTA 

1. Saat kuulla Polliolta?$% mitä on tekeillä; hän on ollut mukana kaikissa 
toimissa ja vieläpä johtavassa roolissa. Tässä syvässä tuskassani, jota tunnen 
asioidesi takia, minua lohduttaa ennen kaikkea toivo, koska minulla on vahva 
aavistus, että ihmisten kataluuden murskaavat ystäviesi vastatoimet ja aika, 
joka heikentää vihollisiesi ja pettureittesi suunnitelmia. 

2. Toiseksi, saan helposti lohtua muistelemalla omia kokemuksiani, joiden 
kuvajaisen näen sinun kokemuksissasi. Vaikka arvokkuuttasi vahingoitetaan 
vähemmässä määrin kuin minun arvokkuuttani poljettiin aikoinaan, 
samankaltaisuus on kuitenkin niin suuri, että toivottavasti suot minulle 
anteeksi, jos en pelkää sitä, mitä sinun mielestäsikään ei ikinä tullut pelätä. 
Osoita olevasi mies, jonka olen tuntenut ”hentokyntisestä saakka”,*** kuten 
kreikkalaiset sanovat. Usko minua, ihmisten vääryys vain kirkastaa sinun 
suurenmoisuuttasi. Voit odottaa minulta kaikessa suunnatonta tukea ja 
auliutta. En tule pettämään odotuksiasi. 

O.FR. 2,4 

ROOMA, MAALISKUUN PUOLIVÄLI 56 
MARCUS TERVEHTII VELJEÄÄN OUINTUSTA 


1. Ystävämme Sestius sai vapauttavan tuomion 14. maaliskuuta, ja, mikä oli 
poliittisesti erinomaisen tärkeää — ettei näyttänyt vallitsevan mitään 
erimielisyyttä tuollaisessa asiassa — päätös oli yksimielinen. Olen huomannut 
sinun usein huolehtivan siitä, etten antaisi jollekin vihamiehelle tilaisuutta 
moittia minua kiittämättömäksi, ellen pitkämielisesti sietäisi Sestiuksen 
järjettömyyttä joissakin asioissa. Tiedoksesi, että tuossa oikeudenkäynnissä 
saavutin mitä kiitollisimman miehen maineen. Puolustamalla nimittäin täytin 
tuon tuittupään toiveet täysin mitoin ja — mitä hän toivoi eniten — hakkasin 
mieleni mukaan häntä julkisesti vastustaneen Vatiniuksen maanrakoon, 
jumalien ja ihmisten riemuksi. Vieläpä ystävämme Paulluskin, joka kutsuttiin 
todistajaksi Sestiusta vastaan, vakuutti aikovansa syyttää Vatiniusta, mikäli 
Macer Licinius epäröisi. Macer itse nousi ylös Sestiuksen puoleisilta penkeiltä 
ja vakuutti, ettei pettäisi tätä. Lyhyesti sanottuna, julkea röyhkimys [Vatinius] 
häipyi hämmentyneenä ja lamaantuneena. 

2. Poikasi Ouintus on mainio poika ja edistyy loistavasti opinnoissaan. 
Huomaan sen nyt paremmin, koska Tyrannion opettaa luonani. Meidän 
kummankin taloa rakennetaan tarmokkaasti. Maksoin urakoitsijallesi puolet 
summasta. Toivottavasti olemme saman katon alla ennen talvea.?** Toivon, 


169 


että olemme Crassipeen kanssa saaneet asiat järjestykseen Tulliamme 
suhteen,” joka on, Hercules vie, suunnattoman kiintynyt sinuun. Mutta kaksi 
latinalaisjuhlan jälkeistä päivää ovat pyhäpäiviä (muutoin Juppiter Latiariksen 
juhla on ohi) ja Crassipes on aikeissa lähteä kaupungista. 

O.FR. 2,5 

ROOMA, MAALISKUUN LOPPU 56 

MARCUS TERVEHTII VELJEÄÄN OUINTUSTA 


1. [...] Tuota ”ylenpalttisuutta”,**$ josta usein puhut, haluan kohtuudella — 


toisin sanoen jos se on tuloillaan, nappaan sen ilomielin, ja jos se lymyää 
piilossa, en hätistä sitä esiin. Rakennan parhaillaan kolmella suunnalla ja 
kunnostan muita paikkoja. Elän nyt vähän hulppeammin kuin aiemmin; sitä ei 
voinut välttää. Jos olisit täällä, saisit tehdä hetkiseksi tilaa rakentajille. Mutta 
tästäkin toivottavasti saamme pian keskustella kahden kesken. 

2. Tilanne Roomassa on seuraavanlainen: Lentulus on erinomainen konsuli, 
eikä hänen kollegansa asetu hänen tielleen. Hän on todella niin hyvä, etten ole 
parempaa nähnyt. Hän on poistanut kaikki kansankokouspäivät. 
Latinalaisjuhlaakin vietetään uudelleen, eikä kiitosjuhliakaan puutu. 

3. Näin estetään turmiollisimmat lait, ennen muuta Caton lait. Ystävämme 
Milo teki tälle oivan jekun. Sillä Cato, gladiaattoreiden ja eläintaistelijoiden 
suojelija, oli ostanut eläintaistelijoita Cosconiukselta ja Pomponiukselta eikä 
koskaan esiintynyt julkisella paikalla ilman, että he suojelivat häntä 
aseistettuina. Hän ei kyennyt elättämään heitä ja hädin tuskin pystyi pitämään 
heitä. Milo sai tietää tästä ja antoi eräälle miehelle, joka ei ollut hänen 
tuttavansa, tehtäväksi ostaa sen joukkion Catolta herättämättä epäilyksiä. Heti 
kun joukkio oli johdettu pois Caton luota, Racilius, joka on tällä hetkellä 
ainoa oikea kansantribuuni, paljasti asian ja sanoi, että ne miehet oli ostettu 
hänelle (näin oli sovittu Milon kanssa) ja pani ilmoituksen, että oli myymässä 
Caton joukkiota. Ilmoitus herätti mehevät naurut. 

Juuri tämän Caton siis Lentulus on pitänyt loitolla lainsäädännöstä samoin 
kuin ne, jotka ovat julkaisseet hirvittäviä lakiehdotuksia Caesarista ilman, että 
kukaan esittäisi vetoa niitä vastaan. Caniniuksen Pompeiusta koskeva esitys 
meni myttyyn. Itse ehdotus ei saa kannatusta, ja Pompeiusta moititaan 
ystävyydestään Publius Lentuluksen kanssa. Eikä hänen asemansa, Hercules 
vie, ole sama kuin ennen. Milon takia hän on joutunut jonkinmoiseen 
epäsuosioon kansakunnan pahimman pohjasakan silmissä, ja kunnon miehet 

kaipaavat häneltä monia tekoja ja moittivat häntä monista teoista. Ainoa asia, 
jossa en ole tyytyväinen Marcellinukseen, on se, että hän kohtelee liian tylysti 
Pompeiusta. Siinä hän ei kuitenkaan toimi senaatin toiveen vastaisesti, ja siksi 
olen entistä halukkaampi vetäytymään kuuriasta ja koko politiikasta. 

4. Oikeusasioissa tilanteeni on kuin ennenkin. Taloni on yhtä täynnä väkeä 
kuin konsanaan. Sattui yksi ikävä tapaus, joka koski Sextus Cloeliusta ja 
johtui Milon harkitsemattomuudesta. Minusta Clodiusta vastaan ei olisi 
pitänyt nostaa syytettä juuri tällä hetkellä eikä heikkojen syyttäjien toimesta. 
Jäätiin vain kolme ääntä vaille, vaikka tuomaristo oli täysin kelvotonta. Kansa 
vaatii uutta oikeudenkäyntiä, ja hänet täytyy saattaa takaisin oikeuden eteen. 
Ihmiset eivät nimittäin siedä sitä ja pitävät häntä tuomittuna, koska hänet 
melkein tuomittiin syylliseksi, vaikka tuomaristo oli hänen omia miehiään. 
Tässäkin asiassa Pompeiuksen epäsuosio oli meille haitaksi. Senaattorit 
vapauttivat hänet selvin äänin, ritareiden äänet menivät tasan, rahatribuunit 
tuomitsivat hänet. Mutta tässä vastoinkäymisessä lohduttaa se, että 
vihollisiani tuomitaan joka päivä. Sevius karahti kiville suureksi ilokseni, 
muut on lyöty. Gaius Cato on julistanut kansankokouksessa, ettei hän aio 
sallia pidettävän vaaleja, jos häneltä evätään päivät käsitellä asioita 
kansankokouksessa. Appius ei ole vielä palannut Caesarin luota. 

5. Odotan kirjettäsi kärsimättömänä. Tiedän, että merelle ei toistaiseksi 
pääse, mutta sanotaan, että Ostiaan on tullut eräitä henkilöitä, jotka ylistävät 
sinua suunnattomasti ja kertovat, että sinua arvostetaan suuresti provinssissa. 
He ovat kuulemma myös kertoneet, että sinä aiot mennä meren yli heti, kun 
purjehtimaan pääsee. Toivon niin, ja vaikka kaipaan tietysti ennen kaikkea 
sinua itseäsi, niin odotan myös kirjettäsi ennen sitä. 

Hyvästi, rakas veljeni. 

Q.FR. 2,6 

ROOMA JA MATKALLA ANAGNIAAN, 9. HUHTIKUUTA 56 
MARCUS TERVEHTII VELJEÄÄN OUINTUSTA 


1. Lähetin sinulle aiemmin kirjeen, 


jossa kerroin Tulliamme kihlautumisesta 
Crassipeen kanssa 4. huhtikuuta ja tein selkoa muista poliittisista ja 
yksityisistä asioista. Sittemmin on tapahtunut seuraavaa: 5. huhtikuuta 
senaatti päätti antaa Pompeiukselle 40 000 000 sestertiusta viljahuoltoa 
varten, mutta samana päivänä senaatissa käytiin kiivas keskustelu Campanian 


maasta ja huuto oli melkein kuin kansankokouksessa. Rahan puute ja viljan 

kallis hinta tekivät asiasta entistä kiihkeämmän. 

2. En jätä mainitsematta sitäkään, että roomalainen ritari ja roisto Marcus 
Furius Flaccus erotettiin sekä Capitoliineista että Mercuriaaleista,? vaikka 
hän oli erottamishetkellä paikalla ja heittäytyi kunkin jäsenen jalkojen 
juureen. Huhtikuun 6. päivänä tarjosin kihlajaisjuhlat Crassipeelle. Pojista 
parhain, sinun ja minun Ouintukseni, ei ollut mukana, koska hän ei voinut 
oikein hyvin. Huhtikuun 8. päivänä kävin katsomassa häntä ja hän oli täysin 
toipunut. Hän keskusteli kanssani pitkään ja hyvin lämpimästi rouviemme 
erimielisyyksistä. Lyhyesti sanottuna: hauskempaa ei olisi voinut olla. 
Pomponia on valittanut sinustakin. Mutta puhutaan tästä kasvokkain. 

3. Poikasi luota menin tontillesi. Siellä oli paljon rakennusmiehiä työn 
touhussa. Hoputin urakoitsija Longidiusta, ja hän vakuutti minulle haluavansa 
täyttää toiveemme. Talostasi tulee upea: sen voi nähdä nyt paremmin kuin 
suunnitelman perusteella osasimme arvioida. Minunkin taloni edistyy hyvää 
vauhtia. 

Nautin illallisen sinä päivänä Crassipeen luona, ja illallisen jälkeen annoin 
viedä itseni kantotuolissa Pompeiuksen puutarhahuvilalle. En ollut voinut 
tavata häntä päivällä, koska hän ei ollut paikalla. Halusin nähdä hänet, koska 
olin aikeissa lähteä Roomasta seuraavana päivänä ja hän oli menossa 
Sardiniaan. Tapasin hänet ja pyysin, että hän lähettäisi sinut takaisin 
mahdollisimman pian. ”Välittömästi”, hän vastasi. Hän oli omien sanojensa 
mukaan aikeissa lähteä 11. huhtikuuta ja nousta laivaan Salebrossa tai 
Pisaessa. Rakas veljeni, heti kun hän on saapunut, tule seuraavalla laivalla, jos 
vain sää sallii. 

4. Sanelin tämän kirjeen 9. huhtikuuta ennen aamunsarastusta ja kirjoitan 
valmiiksi matkalla. Tarkoitukseni on jäädä päiväksi Titus Titiuksen luo 
Anagniaan. Huomenna ajattelin pysähtyä Lateriumiin, ja sitten, kun olen ollut 
viisi päivää Arpinumissa, aion mennä Pompejin-huvilalleni. Paluumatkalla 
käyn katsomassa Cumaen-huvilaani. Tarkoitukseni on olla Roomassa 6. 
toukokuuta — koska Milon oikeudenkäynti on siirretty toukokuun nonaehin — 
ja toivottavasti silloin näen sinut, rakkain ja herttaisin veljeni. Arcanumin 
rakentamista on paras lykätä siihen saakka, kunnes tulet. 

Rakas veljeni, pidä huoli itsestäsi ja tule niin pian kuin mahdollista. 

ATT. 4,7 
ARPINUM, N. 13. HUHTIKUUTA 56 

CICERO TERVEHTII ATTICUSTA 


1. Mikään ei olisi voinut tulla parempaan aikaan kuin kirjeesi, joka kevensi 
valtavasti huoltani Ouintuksestamme, mainiosta pojasta. Kahta tuntia 
aiemmin oli saapunut Chaerippus ja kertonut aivan hirvittäviä uutisia. Se, 
mitä kirjoitat Apollonioksesta — saakoon jumalten vihat päälleen tuo 
kreikkalainen, joka on vararikon partaalla ja kuvittelee saavansa toimia kuin 
roomalaiset ritarit! Terentiushan toimii oikeuksiensa puitteissa. 

2. Mitä Metellukseen tulee, ”ei ole lupaa vainajista...”.' Niin tai näin, 
moniin vuosiin ei ole kuollut yhtäkään kansalaistamme, jolle... Rahasi ovat 
turvassa, takaan sen. Mitä oikein pelkäät? Tekipä hän perillisekseen kenet 
hyvänsä (ellei se ole Publius), tämä ei voi olla pahempi roisto kuin hän itse 
oli. Sinun ei siis tarvitse avata raha-arkkuasi tämän takia, mutta olet varmasti 
varovaisempi ensi kerralla. 

3. Noudata ohjeitani taloni suhteen, aseta vartijat ja varoita Miloa. 
Arpinumilaisten valitus Lateriumista on uskomatonta. Lyhyesti sanottuna, itse 
olin harmissani, mutta ”hän ei piitannut sanoistani”.*”? 

Mitäs vielä? Niin se, että pidä huolta pikku Cicerosta ja rakasta häntä niin 
kuin rakastat. 

O.FR. 2,7 

ROOMA, PIAN TOUKOKUUN 15. PÄIVÄN JÄLKEEN 56 
MARCUS TERVEHTII VELJEÄÄN OUINTUSTA 


1. Oi kuinka suunnattomasti ilahduinkaan kirjeestäsi! Odotin sitä aluksi 
kärsimättömänä mutta nyttemmin myös huolestuneena. Ja tiedoksesi, että 
tämä on ainoa kirje, jonka olen saanut sinulta sen Olbiasta lähetetyn kirjeen 
jälkeen, jonka laivurisi toi. 

Kaikesta muusta voidaan puhua vasta sitten kun nähdään, kuten kirjoitat, 
mutta tätä en kuitenkaan voi lykätä tuonnemmaksi: toukokuun iduksena 
runsaslukuinen senaatti toimi verrattomasti evätessään Gabiniukselta 
kiitosjuhlan. Procilius vannoo, ettei niin ole käynyt kenellekään toiselle 
aiemmin. Ulkona raikuvat suosionosoitukset. Olen mielissäni jo siitä sinänsä 
ja vielä enemmän siksi, että se tapahtui poissa ollessani, sillä tuomio oli 
puolueeton, ilman että kukaan olisi vastustanut tai minä olisin vaikuttanut 
asiaan. Fn ollut paikalla, koska oli ilmoitettu, että Campanian maata koskevaa 
kysymystä käsiteltäisiin iduksena ja sitä seuraavana päivänä, kuten 

tapahtuikin. Olen pahassa pinteessä tämän asian suhteen. Mutta olen 
kirjoittanut jo enemmän kuin olin ajatellut. Puhutaan sitten kun nähdään. 

2. Hyvästi, parahin ja suuresti kaivattu veljeni, ja kiiruhda tänne. 
Poikammekin pyytävät sitä sinulta. Niin, ja syöt varmasti illallista 
kanssamme, kun tulet. 

O.FR. 2,9 

TUSCULUM, KESÄKUU 56 

MARCUS TERVEHTII VELJEÄÄN OUINTUSTA 


1. Sinäkö pelkäät, että häiritset minua? Ensinnäkin, vaikka olisin niin 
kiireinen kuin luulet, sinä tiedät, mitä on ”häiritä joutilasta”.*” Mutta Hercules 
vie, tuntuu kuin opettaisit minulle sellaista huomaavaisuutta, jollaista en 
sinulta tarvitse. Päinvastoin toivon, että häiritset, keskeytät minut, intät 
vastaan ja keskustelet kanssani. Mikä olisi ihanampaa? 

2. Hercules vie, yksikään muusanlyömä*”* runoilija ei lue ääneen tuoreita 
luomuksiaan innokkaammin kuin minä kuuntelen sinua puhumassa mistä 
asiasta tahansa, julkisesta tai yksityisestä, maaseudusta tai kaupungista. 
Typerästä hienotunteisuudestani en ottanut sinua mukaani, kun lähdin 
Roomasta. Esitit ensiksi vastaansanomattoman syyn, pienen Ciceromme”” 
huonon terveyden. Vaikenin. Toisen kerran molemmat poikamme olivat 
sairaita. En sanonut mitään. Nyt oikein ilahduttava kirjeesi hieman vaivaa 
minua, koska vaikuttaa siltä, että pelkäsit ja edelleen pelkäät olevasi minulle 
vaivaksi. Ryhtyisin kiistelemään kanssasi, jos se olisi sopivaa. Mutta Hercules 
vieköön, jos vielä ikinä epäilenkään, että tunnet noin — niin, sanon vain sen, 
että pelkään, että kun olemme yhdessä, minä olen vaivaksi sinulle. Huokaat, 
näemmä. Niin se menee: Jos pahaa puhut...” (en ikinä sano ”pahaa teet”). 

Olisin Hercules vieköön lykännyt ystävämme Mariuksen kantotuoliini — ei 
siihen tuoliin, jonka Asicius oli saanut kuningas Ptolemaiokselta; muistan, 
kun kuljetutin häntä Neapoliksesta Baiaehin Asiciuksen kahdeksan miehen 
kannettavassa tuolissa sadan miekkamiehen saattaessa meitä. Marius oli 
täysin tietämätön tästä seurueesta, ja sain kunnon naurut, kun hän yhtäkkiä 
avasi kantotuolinsa verhot — hän oli vähällä kuolla kauhusta ja minä naurusta. 
Kuten sanottu, olisin taatusti ottanut hänet mukaani, saadakseni nauttia hänen 
vanhanaikaisesta hienostuneesta käytöksestään ja sivistyneestä 
keskustelustaan, mutta en halunnut kutsua sairasta miestä vetoisaan taloon, 
joka ei vieläkään ole lähellekään valmis. 

3. Olisi erityisen hienoa päästä nauttimaan hänen seurastaan täälläkin, sillä 
voin kertoa sinulle, että Marius naapurina on Pompejin tilani valopilkku. 
Pidän huolta, että Aniciuksen luona on kaikki valmiina häntä varten. Itse, niin 
lukutoukka kuin olenkin, pärjään puuseppien kanssa saman katon alla — 
filosofia, jota en ole saanut Hymettokselta vaan omalta linnavuoreltamme.*”' 
Marius ei ole yhtä vahva, ei terveydeltään eikä luonteeltaan. Mitä tulee 
häiritsemiseen, käytän aikaanne kirjoittamiseen niin paljon kuin suotte. Kunpa 
ette soisi yhtään, niin että saamattomuudestani voisi pikemmin syyttää teitä 
kuin minun laiskuuttani! 

Minusta on ikävää, että poliittinen tilanne rasittaa sinua liikaa ja olet 
parempi kansalainen kuin Filoktetes, joka kärsittyään vääryyttä halusi nähdä 
sellaista, mikä näköjään on sinusta kitkerää. Ole kiltti ja kiiruhda tänne. 
Lohdutan sinua ja pyyhin pois tuskasi. Ja, jos välität minusta, tuo Marius 
mukanasi. Mutta pitäkää kiirettä. 

Puutarhani on hyvässä kunnossa. 

ATT. 4,4A 

ANTIUM, N. 20 KESÄKUUTA* 56 
CICERO TERVEHTII ATTICUSTA 


1. Olisi vallan mainiota, jos tulisit luoksemme. Saat huomata, miten hienosti 
Tyrannion on järjestänyt kirjastoni. Se, mitä siitä on jäljellä, on paljon 
parempaa kuin olin kuvitellut. Toivoisin, että lähettäisit pari kirjuriasi, jotta 
Tyrannion voisi käyttää heitä liimaustyössä?” ja muissa tehtävissä, ja käskisit 
heidän tuoda palan pergamenttia nimilappuja varten, joita te kreikkalaiset 
käsittääkseni kutsutte nimellä sittybai.** 

2. Mutta kaikki tämä vain, jos se sopii sinulle. Katso kumminkin, että tulet 
itse, jos voit jäädä näille kolkille, ja ota Pilia mukaan, sillä niin on oikein ja 
kohtuullista ja niin Tullia hartaasti toivoo. 

Kunniasanalla, olet ostanut mainion gladiaattorijoukon! Taistelevat 
kuulemma loistavasti. Jos olisit välittänyt vuokrata niitä, olisit kuitannut 
kulusi näillä kahdella viimeisellä näytännöllä. Mutta puhutaan tästä 
myöhemmin. Pidä huolta, että tulet, ja äläkä ystävä hyvä unohda kirjureita. 

ATT. 4,8 
ANTIUM, VÄHÄN EDELLISEN KIRJEEN (111; 4.44) JÄLKEEN 

CICERO TERVEHTII ATTICUSTA 


l. Monia asia kirjeessäsi huvitti minua, mutta tuo ”suolakala- 
381 


99010 


Mitä mainitsemiisi roposiin tulee, ”älä 
rehvastele, ennen kuin näet lopun”.*%? 

En löydä sinulle minkäänlaista taloa maaseudulta. Kaupungissa on kyllä 
jotain, mutta on epävarmaa, onko se myytävänä, ja se olisi aivan minun taloni 
lähellä. Voin kertoa, että Antium on Roomalle sitä, mitä sinun Buthrotumisi 
on Korkyralle: ei ole rauhallisempaa, viileämpää eikä kauniimpaa paikkaa. 

2. ”Oma koti kullan kallis”.* Ja nyt kun Tyrannion on järjestänyt kirjani, 
taloni tuntuu saaneen sielun. Siinä asiassa Dionysiuksesi ja Menophiluksesi 
saivat ihmeitä aikaan. Mikään ei voi olla hienompaa kuin nuo kirjahyllysi, nyt 
kun kirjoja koristavat nimilaput. Hyvästi. 

Niin, ja toivoisin, että kirjoittaisit gladiaattoreista, mutta vain jos he 
suoriutuvat hyvin. Muussa tapauksessa en halua tietää. 


juustomuhennos” oli yliveto. 

ATT. 4,5 

ANTIUM, VÄHÄN EDELLISEN (112; 4,8) JÄLKEEN 
CICERO TERVEHTII ATTICUSTA 


1. Ihanko totta? Luuletko todella, että haluaisin kenenkään muun kuin sinun 
lukevan ja hyväksyvän kirjoitukseni? Miksi siis lähetin tämän jollekin muulle 
ensin? Siksi että hän,** jolle tämän lähetin, painosti minua eikä minulla ollut 
kahta kopiota. Lisäksi (olen jo kauan mutustellut sitä, mikä on nieltävä) en 
ollut kovin ylpeä palinodistani.*> Mutta hyvästi oikeudenmukaisuus, totuus ja 
kunniallisuus! On uskomatonta, millainen petollisuus asuu johtajissamme, 
joita he haluavat olla ja olisivatkin, jos heissä olisi hiukkaakaan rehellisyyttä. 
Olin saanut kokea ja tuntea sen, kun johdattelivat, hylkäsivät ja heittivät minut 
menemään. Silti pyrin olemaan heidän puolellaan politiikassa. He olivat 
samanlaisia kuin aina ennenkin. Vihdoin ja viimein olen, sinun neuvostasi, 
palannut järkiini. 

2. Sanot tietysti, että neuvoit mitä tekisin mutta että et kehottanut myös 
kirjoittamaan. Minä, Hercules vie, halusin sitoa itseni tähän uuteen 
ystävyysliittoon, etten voisi luisua takaisin niiden puolelle, jotka eivät lakkaa 
kadehtimasta minua silloinkaan, kun heidän pitäisi sääliä minua. Mutta olen 
ollut maltillinen apoteoosissani, kuten kirjoitin. Mutta päästän itseni enemmän 
irti, jos hän [Caesar] ottaa sen lämpimästi vastaan ja jos sille nyrpistelevät 

nenäänsä ne, jotka harmittelevat, että omistan Catuluksen entisen huvilan*%* 
ajattelematta, että ostin sen Vettiukselta, ja jotka sanovat, että minun olisi 
pitänyt olla rakentamatta taloa ja että minun pitäisi myydä se. Mutta mitä 
tämä on verrattuna siihen, että kun esitin senaatissa heidän näkemystensä 
mukaisia kantoja, he kuitenkin iloitsivat, että olin puhunut Pompeiuksen 
tahdon vastaisesti? Se saa nyt loppua. 

3. Koska ne, joilla ei ole valtaa, eivät halua olla ystäviäni, minun täytyy 
yrittää saada välittämään itsestäni ne, joilla on valtaa. Sanot tietysti ”kunpa 
olisit ajatellut sitä aiemmin”. Tiedän, että toivoit niin ja että olen ollut oikea 
aasi. Mutta nyt minun on aika välittää itsestäni, koska he eivät välitä minusta, 
teinpä mitä tahansa. 

Olen erittäin kiitollinen, että käyt usein katsomassa taloani. Crassipes 
tarjoaa tervetuliaisillallisen ennen sinua. ”Suoraan puutarhahuvilalle?” kysyt. 
Tuntuu luontevammalta. Tulen luoksesi seuraavana päivänä, ilman muuta. 
Eihän sillä ole väliä sinulle? Mutta katsotaan nyt. 

Miehesi somistivat kirjastoni laittamalla kirjahyllyt ja nimilaput. Ole kiltti 
ja kiitä heitä. 

ATT. 4,12 

ANTIUM, KESÄKUUN LOPPU* 56 
CICERO TERVEHTII ATTICUSTA 


Egnatius on Roomassa, mutta kävin Antiumissa kiivaan keskustelun hänen 
kanssaan Halimetuksen'% asiasta. Hän vakuutti puhuvansa vakavasti 
Aguilliuksen kanssa. Voit siis nähdä hänet, jos haluat. Tuskinpa voin olla 
Macron käytettävissä, sillä Larinumissa on näköjään huutokauppa iduksena ja 
kaksi päivää sen jälkeenkin. Toivoisin, että annat minulle anteeksi, koska niin 
suuresti arvostat Macroa. Mutta jos välität minusta, tule 2. päivänä luokseni 
illalliselle Pilian kanssa. Ilman muuta tulet. Kalendaena aion illastaa 
Crassipeen puutarhahuvilalla kuin majatalossa konsanaan ja siten ovelasti 
kierrän senaatin päätöksen.” Illallisen jälkeen sitten kotiin, niin että olen 
aamulla valmiina tapaamaan Milon. Siellä siis näen sinut, ja aion varoittaa 
sinua etukäteen. Koko perheeni lähettää sinulle terveisiä. 

Fam. 1,7 
ROOMA, KESÄKUUN LOPPU TAI HEINÄKUU 56 

MARCUS CICERO TERVEHTII PROKONSULI PUBLIUS LENTULUSTA 


1. Olen lukenut kirjeesi, jossa kirjoitat olevasi mielissäsi siitä, että pidän sinut 
tiiviisti ajan tasalla kaikista asioista ja että sinun on helppo nähdä minun 
hyväntahtoisuuteni sinua kohtaan. Jälkimmäinen, se, että pidän sinua suuressa 
arvossa, on välttämätöntä, jos haluan olla sellainen kuin sinä olet halunnut 
minun olevan. Ensin mainitusta seikasta — koska meitä erottavat aika ja 
paikka — keskustelen ilomielin kanssasi kirjeitse niin usein kuin mahdollista. 
Mutta jos niin tapahtuu harvemmin kuin odotat, syynä on se, että kirjeeni 
eivät ole sellaisia, että uskaltaisin antaa ne kenen tahansa haltuun. Aina kun 
minulla on tilaisuus löytää luotettavia henkilöitä, joiden haltuun ne voi 
huoletta uskoa, en jätä sitä käyttämättä. 

2. Haluat tietää, miten rehellinen ja hyväntahtoinen sinua kohtaan kukakin 
on ollut. On vaikea mennä sanomaan yksittäisistä ihmisistä. Sen vain 
rohkenen sanoa nyt varmana tietona — mistä olen usein sinulle aiemmin 
vihjannut — että tietyt ihmiset ja varsinkin ne, jotka ovat olleet eniten 
velvollisia ja kykeneviä auttamaan sinua, ovat suunnattomasti kadehtineet 
asemaasi, ja että erilaisista olosuhteista huolimatta tilanteesi on aivan 
samanlainen kuin minun aikoinani: ne, joita loukkasit valtion edun vuoksi, 
hyökkäsivät avoimesti sinua vastaan, kun taas ne, joiden arvovaltaa, 
arvokkuutta ja tarkoitusperiä puolustit, eivät niinkään muistaneet urheuttasi 
vaan pikemminkin olivat vihaisia maineestasi. Tässä tilanteessa, kuten olen 
seikkaperäisesti sinulle aiemmin selittänyt, huomasin, että Hortensius on ylin 
ystäväsi, Lucullus tukijasi, ja virkamiehistä Lucius Racilius on uskomattoman 
uskollinen ja rohkea. Oma taisteluni sinun arvokkuutesi puolesta näyttää 
useimmista ihmisistä johtuvan ehkä enemmän velvollisuudesta kuin omasta 
valinnastani, koska sinä olet tehnyt niin valtavasti minun hyväkseni. 

3. Lukuun ottamatta noita mainittuja, en voi todistaa, että kenelläkään 
entisellä konsulilla olisi myötämielisyyttä, huomaavaisuutta tai ystävällisyyttä 
sinua kohtaan. Sinähän tiedät, että Pompeius, joka puhuu — ei vain minun 
yllytyksestäni vaan ihan oma-aloitteisesti — minulle sinusta hyvin usein, ei 
ollut usein senaatissa noina aikoina. Hänhän ilahtui suunnattomasti, mikä 
minun oli helppo nähdä, viimeisimmästä kirjeestäsi. Itse en vain ilahtunut 
sinun sivistyneisyydestäsi tai pikemminkin äärettömästä viisaudestasi, vaan se 
herätti minussa myös ihastusta. Tuolla kirjeelläsi sinä säilytit tuon 
huomattavan miehen ystävyyden, miehen, joka oli läheisesti sidoksissa 
sinuun, koska olit niin erinomaisen jalomielinen häntä kohtaan, mutta jolla oli 

epäilyksiä, että olit ottanut etäisyyttä häneen sen käsityksen takia, joka 
joillakuilla oli hänen omista pyrkimyksistään. Minusta tuntui aina, että hän 
halusi edistää mainettasi, jopa siinä äärimmäisen epäilyttävässä Caniniuksen 
episodissa. Ja nyt kun hän on lukenut kirjeesi, minulle on selvää, että hän 
ajattelee koko sydämestään sinua, sinun kunniaasi ja etuasi. 

4. Sinun tulee pitää mielessäsi, että sen, mitä kirjoitan, kirjoitan hänen 
suostumuksellaan, hänen auktoriteettinsa nojalla, käytyäni lukuisia 
keskusteluja hänen kanssaan. Ei ole olemassa mitään senaatin päätöstä, jonka 
nojalla sinulta olisi evätty oikeus palauttaa Aleksandrian kuningas takaisin 
valtaan, ja sitä pöytäkirjaan merkittyä päätöstä — joka kumottiin vetolla, kuten 
tiedät — ettei kukaan ylipäätään saa palauttaa kuningasta valtaan, tulee pitää 
pikemminkin vihaisten ihmisten kiihkoiluna kuin senaatin harkittuna 
päätöksenä. Niinpä minun mielestäni sinä Kilikian ja Kyproksen 
käskynhaltijana osaat itse arvioida, mitä voit tehdä ja saavuttaa, ja jos 
olosuhteet näyttävät antavan sinulle mahdollisuuden pitää hallussasi 
Aleksandriaa ja Egyptiä, on sinun oman ja valtakuntamme kunnian mukaista, 
että asetat ensin kuninkaan Ptolemaikseen” tai johonkin lähistölle ja lähdet 
Itse laivaston ja sotajoukon kanssa Aleksandriaan. Sitten, kun olet turvannut 
rauhan ja asettanut vartiojoukot sinne, Ptolemaios voi palata 
valtaistuimelleen. Näin hän sinun ansiostasi pääsee takaisin valtaan, kuten 
senaatti alun perin päätti, ja ilman joukkoja, kuten hurskaiden miesten 
mielestä Sibylla on halunnut. 

5. Mutta sekä Pompeius että minä hyväksymme tämän näkemyksen 
tietoisina siitä, että ihmiset arvioivat taktiikkaasi tulosten perusteella. Jos käy 
kuten haluamme ja toivomme, kaikki sanovat sinun toimineen viisaasti ja 
urheasti. Jos taas jokin menee vikaan, samat ihmiset sanovat sinun toimineen 
itsekkäästi ja harkitsemattomasti. Näin ollen meidän ei ole niin helppoa 
arvioida kuin sinun — Egyptihän on miltei näkyvissäsi — mitä voit saada 
aikaan. Me kylläkin ajattelemme, että jos olet varma, että voit vallata tuon 
valtakunnan, sinun ei pidä aikailla, mutta jos et ole varma, sinun ei pidä 
yrittää sitä. Vakuutan sinulle, että jos onnistut siinä suunnitelmasi mukaisesti, 
monet ylistävät sinua, kun olet poissa, mutta joka ikinen, kun palaat. 
Nähdäkseni epäonnistuminen olisi vaarallista senaatin tekemän vastakkaisen 
päätöksen ja uskonnollisen näkökohdan takia. Kehotan siis sinua 
tavoittelemaan varmaa menestystä ja samalla varoitan käymästä taisteluun. 
Palaan siihen mistä aluksi kirjoitin: ihmiset arvioivat toimintasi pikemminkin 
lopputuloksen kuin taktiikkasi perusteella. 

6. Jos tämä toimintatapa on mielestäsi liian vaarallinen, ehdotamme 
seuraavaa: jos kuningas osoittaa uskollisuutta ystävillesi, jotka ovat lainanneet 
hänelle rahaa provinssissasi tai hallintoalueellasi, sinun tulisi antaa hänelle 
apujoukkoja ja vahvistuksia. Provinssisi luonnon ja sijainnin ansiosta voit 
taata kuninkaan paluun valtaan antamalla hänelle apua tai estää sen 
laiminlyömällä häntä. Tässä yhteydessä sinä itse pystyt helpoiten ja parhaiten 
näkemään, mitä mahdollisuuksia tilanne, asia ja olosuhteet tarjoavat. 
Ajattelin, että sinun oli paras kuulla meidän näkemyksemme ennen kaikkea 
minulta. 

7. Onnittelet minua asemani, Milon ystävyyden sekä Clodiuksen 
turhamaisuuden ja heikkouden johdosta. En yhtään ihmettele, että sinä, suuri 
taiteilija, iloitset omista mestarillisista töistäsi. Ihmisten kieroutuneisuus (en 
halua käyttää voimakkaampaa sanaa) on kuitenkin uskomatonta. Osoittamalla 
suopeutta he olisivat voineet pitää minut yhteisen asian puolella, mutta 
kadehtimalla he etäännyttivät minut siitä. Minun näet täytyy sanoa sinulle, 
että heidän äärettömän pahantahtoiset panettelunsa ovat saaneet minut lähes 
luopumaan vanhoista, kestävistä periaatteistani, ei nyt niin, että olisin 
unohtanut arvokkuuteni, mutta olen alkanut jo ajatella omaa turvallisuuttani. 
Kumpikin olisi ollut mainiosti sovitettavissa yhteen, jos entisillä 
konsuleillamme olisi ollut uskoa ja vakavuutta. Mutta useimmat ovat sellaisia 
joutavuuksia, että heitä pikemminkin ärsyttää minun loistava asemani kuin 
ilahduttaa poliittinen järkähtämättömyyteni. 

8. Kirjoitan tämän sinulle tavallista suorasukaisemmin, koska olet tukenut 
mainettani ja asemaani, et vain tässä tilanteessa — jonka olen saavuttanut sinun 
avullasi — vaan lähes niiden syntymästä asti ja myös, koska huomaan, ettei 
kateutta herättänyt ”nousukkuuteni”, kuten aiemmin kuvittelin. Olen 
huomannut samanlaista pahantahtoista kateutta myös sinun, miehistä 
jalosyntyisimmän kohdalla. Heillä ei ollut mitään sitä vastaan, että olit yksi 
johtomiehistä, mutta he eivät halunneet sinun kohoavan yhtään ylemmäs. 
Olen iloinen, että sinun osasi on ollut toisenlainen kuin minun. On suuri ero 
sillä, väheneekö maine vai joutuuko hylätyksi hengenhädässä. Jalon 
toimintasi ansiosta en kuitenkaan liiemmin harmittele kohtaloani, sillä sinä 
pidit huolta, että jälkimaineeni näytti kasvaneen enemmän kuin maallinen 
mammonani huvenneen. 

9. Tekemiesi palvelusten ja sinua kohtaan tuntemani kiintymyksen 
kannustamana kehotan, että yrität kaikin keinoin ja voimin saavuttaa kaiken 
sen kunnian, johon olet tuntenut palavaa halua lapsuudesta saakka ja ettet 

koskaan anna suurisieluisuutesi, jota olen aina ihaillut ja rakastanut, taipua 
kenenkään väärämielisyyden edessä. Ihmisillä on hyvä käsitys sinusta, 
jalomielisyyttäsi ylistetään suuresti, konsulikautesi muisto elää vahvana. 
Huomaat varmasti, miten paljon kouriintuntuvampaa ja loistokkaampaa tämä 
kaikki onkaan, kun siihen lisätään vielä melkoinen määrä provinssin virastasi 
ja käskyvallasta koituvaa kunniaa. Niin kovasti kuin haluankin sinun tekevän 
sen, mitä sotaväen avulla ja käskyvallan nojalla pitääkin tehdä, mieti 
kuitenkin hyvissä ajoin etukäteen tulevaisuuttasi Roomassa: valmistaudu 
siihen, pohdi sitä, harjoittele sitä varten ja ota huomioon — koska se on juuri 
sitä, mitä olet aina toivonut, olen varma, että ymmärrät sen nyt, kun olet sen 
saavuttanut — että voit nyt erittäin helposti pitää ylintä ja korkeinta asemaa 
valtiossamme. Ettet pitäisi kehotustani tyhjänä ja perusteettomana, katsoin 
aiheelliseksi yhteisten kokemustemme perusteella neuvoa sinua pohtimaan 
koko loppuelämäsi ajan, kehen luottaa ja ketä varoa. 

10. Kirjoitat, että haluat tietää, mikä on poliittinen tilanne. Vallitsee 
täydellinen erimielisyys, mutta kiistapuolten välillä on epäsuhta. Ne, joilla on 
enemmän varoja, aseita ja valtaa, ovat minun nähdäkseni myös saavuttaneet 
enemmän arvovaltaa vastustajien typeryyden ja epäjohdonmukaisuuden takia. 
Koska heillä on vain ani harvoja vastustajia, he ovat saaneet senaatilta kaiken, 
mitä he eivät kuvitelleet voivansa saada kansankokoukseltakaan ilman 
mellakkaa. Caesarille päätettiin antaa määräraha joukkojaan ja kymmentä 
legaattia varten,” ja hänen seuraajansa nimitys torjuttiin vaivatta lex 
Sempronian mukaisesti. Kirjoitan tästä sinulle lyhyesti, koska tämä poliittinen 
tilanne ei miellytä minua. Kirjoitan kuitenkin neuvoakseni sinua ennen kuin 
kärsit mitään takaiskuja, että ottaisit opiksesi siitä, minkä itse olen oppinut 
pikemminkin kokemuksesta kuin kirjoista — vaikka olenkin lapsesta saakka 
omistautunut kaikenlaiselle kirjallisuudelle. Meidän ei pidä ajatella 
turvallisuuttamme ottamatta huomioon arvokkuuttamme eikä 
arvokkuuttamme ottamatta huomioon turvallisuuttamme. 

11. Arvostan ystävällisyyttäsi, kun onnittelet minua tyttäreni ja Crassipeen 
kihlautumisen johdosta, ja toivon ja odotan, että heidän liittonsa tuottaa meille 
iloa. Katso, että kasvatat rakasta Lentulustamme, nuorukaisista lupaavinta ja 
kyvykkäintä, niissä tieteissä ja taiteissa, joita itse olet aina harrastanut, mutta 
etenkin siinä, että hän ottaa sinusta mallia. Sen parempaa koulutusta ei voi 
saada. Hän on minulle erityisen rakas ja kallisarvoinen, koska hän on sinun 
poikasi ja sinun arvoisesi ja koska hän on ja on aina ollut kiintynyt minuun. 

FAM. 5,3 

TÄMÄNPUOLINEN HISPANIA, VUODEN 56 JÄLKIPUOLISKO 
OUINTUS METELLUS NEPOS TERVEHTII MARCUS CICEROA 


1. Häikäilemättömän miehen” solvaukset, joita hän syytää päälleni 


kansankokouksesta toiseen, eivät tunnu niin raskailta ystävyydenosoitustesi 
ansiosta. Mutta niillä ei ole merkitystä, kun ne tulevat moiselta mieheltä, ja 
minä halveksin niitä ja pidän osien vaihtumista tervetulleena ja sinua 
mielelläni veljenäni. 

2. Tuota mokomaa en halua edes muistaa, vaikka pelastin hänet kahdesti 
vastoin tahtoaan.” 

Mitä tulee omiin asioihini, en halua rasittaa teitä kirjeiden paljoudella, ja 
siksi kirjoitin seikkaperäisesti Lolliukselle* ja kerroin toiveeni provinssini 
hallitsemisesta ja pyysin häntä valistamaan ja muistuttamaan teitä siitä. 

Jos voit, toivoisin sinun suhtautuvan minuun edelleen yhtä suopeasti kuin 
ennen. 

ATT. 4,8A 

ANTIUM TAI TUSCULUM, N. 17 MARRASKUUTA* 56 
CICERO TERVEHTII ATTICUSTA 


1. Apella oli tuskin ehtinyt lähteä, kun kirjeesi saapui. Mitä sinä sanot? Oletko 
sitä mieltä, ettei hän aio tehdä tuota lakiehdotusta? Ole hyvä ja puhu 
kovempaa! En tainnut oikein kuulla. Mutta kerro minulle heti, jos se vain 
sopii sinulle. Koska kisoja on jatkettu yhdellä päivällä, sen parempi minun on 
viettää se päivä täällä Dionysiuksen kanssa.” Treboniuksesta olen kanssasi 
täysin samaa mieltä. 

2. Mitä Domitiukseen tulee, 


kautta Demeterin, kahta ei viikunaa niin samanlaista” 

kuin minun ja hänen tapauksensa: molemmissa samat tekijät, molemmat yhtä 
odottamattomia, ja molemmissa kunnon miehiä ei näkynyt missään. Ainoa ero 
on se, että Domitius sai ansionsa mukaan. Itse onnettomuudesta sanoisin, että 
itse selvisin siitä jotenkin paremmin. Voisiko nimittäin olla surkeampaa kuin 
että mies, joka on koko elämänsä ajan ollut määrätty konsuliksi, ei pääse 

konsuliksi, etenkin kun hän on ainoa ehdokas, tai ainakaan hänellä ei ole 
enempää kuin yksi kilpahakija? Jos pitää paikkansa — niin kuin varmaan pitää 
— että noiden” muistikirjasissa on jo listattu yhtä monta sivua tulevia kuin 
entisiä konsuleita, mikä enää voisi olla häntä säälittävämpää — paitsi valtio, 
jossa ei ole toivoa paremmasta? 

Nattasta sain tietää ensimmäiseksi sinun kirjeestäsi. Inhosin häntä. Kyselet 
runostani.*' Entä jos se mielisi lentää pesästä? Mitä sanot? Päästäisinkö? Mitä 
tulee Fabius Luscukseen, niin kuten olin sanomassa, hän oli aina äärimmäisen 
ystävällinen minulle eikä minulla ollut ikinä mitään häntä vastaan. Hän on 
oikein terävä, hyvin vaatimaton ja kunnon mies. 

3. Koska en nähnyt häntä, luulin että hän oli jossain muualla, mutta kuulin 
tuolta Gavius Firmumlaiselta, että hän oli ja oli ollut koko ajan Roomassa. Se 
hätkäytti. Sanot tietysti: ”Noinko mitätön asia?” Sain kuitenkin häneltä paljon 
luotettavaa tietoa firmumlaisista veljeksistä.*' En tiedä, miksi hän otti minuun 
etäisyyttä, jos hän todella niin teki. 

Kehotat minua toimimaan kuin poliitikko ja pysyttelemään suojassa. 
Teen niin. Mutta nyt tarvitaan suurempaa viisautta, jota tapani mukaan 
pyydän sinulta. 

4. Toivoisin, että jos saat tilaisuuden, nuuskit tietoja Fabiukselta, koetat 
saada tuntumaa vieraastasi'* ja kirjoitat minulle siitä ja kaikesta muustakin 
joka päivä. Jos sinulla ei ole mitään kerrottavaa, kerro sekin. Pidä huolta 
itsestäsi! 

Fam. 5,17 

Rooma, 56* 

MARCUS CICERO TERVEHTII PUBLIUS SITTIUSTA, PUBLIUKSEN POIKAA 


1. Se, että en olen lähettänyt sinulle yhtään kirjettä viime aikoina, ei johdu 
siitä, että olisin unohtanut ystävyytemme tai olisin katkaissut yhteydenpitoni, 
vaan siitä, että ensin tulivat masentavat ajat, jotka johtuivat omasta ja 
valtiomme perikadosta, ja niitä seuranneet täysin epäoikeudenmukaiset ja 
erittäin ikävät onnettomuutesi estivät minua kirjoittamasta. Mutta koska nyt 
on kulunut riittävän pitkä aika ja olen lähemmin muistellut urhoollisuuttasi ja 
sielunsuuruuttasi, ajattelin, että olisi tapojeni mukaista kirjoittaa sinulle tämä 
viesti. 

2. Hyvä Publius Sittius, minä puolustin sinua silloin, kun sinä ensi kerran 
sait vihat päällesi poissa ollessasi ja syytteet niskaasi, ja kun syytteesi liitettiin 

läheisimmän ystäväsi'* syytteisiin ja oikeudenkäyntiin, puolustin sinua ja 
asiaasi niin tunnollisesti kuin suinkin pystyin. Ja kun aivan hiljattain Roomaan 
paluuni jälkeen huomasin, että asia oli hoidettu toisin kuin olisin toivonut, jos 
olisin ollut paikalla, tein kuitenkin kaikkeni pelastaakseni sinut. Ja kun silloin 
viljanpuutteen aiheuttama tyytymättömyys, vihamiehet — niin omat kuin 
ystäviesikin vihamiehet — koko oikeudenkäyntien epäoikeudenmukaisuus ja 
monet muut poliittiset epäkohdat merkitsivät enemmän kuin oikeusjuttu 
itsessään ja totuus, en jättänyt auttamatta poikaasi Publiusta toimillani, 
neuvoillani, ponnistuksillani, arvovallallani ja todistuksellani. 

3. Olen siis noudattanut tunnollisesti ja pyhästi kaikkia ystävyyden 
velvoitteita ja katson tarpeelliseksi myös kehottaa ja pyytää sinua 
muistamaan, että olet ihminen ja mies, toisin sanoen kestämään filosofisesti 
kaikille yhteisen ja epävarman kohtalon, josta kukaan meistä ei voi välttyä 
eikä olla vastuussa millään tavoin, sekä urhollisesti vastustamaan tuskaa ja 
Onnettaren iskuja ja muistamaan, että moiset epäoikeudenmukaisista 
oikeudenkäynneistä johtuvat onnettomuudet ovat koituneet kohtaloksi monille 
urheimmille ja parhaimmille miehille niin omassa kuin muissakin valtioissa, 
joilla on ylivalta. Kunpa olisin väärässä, kun kirjoitan, että kaipaamasi valtio 
on sellainen, ettei siellä mikään asia tuota iloa yhdellekään järkevälle 
ihmiselle! 

4. Pelkään, että jos en kirjoita mitään pojastasi, saat käsityksen, etten ole 
antanut hänen hyveellisyydelleen sen ansaitsemaa kunniaa ja että jos taas 
kirjoitan yksityiskohtaisesti kaiken mitä ajattelen, kirjeelläni vain pahennan 
kaipaustasi ja tuskaasi. Viisainta sinun on pitää huolta — missä ikinä oletkin — 
että hänen velvollisuudentuntonsa, miehuullisuutensa, ahkeruutensa on sinun 
ja seuraa mukanasi. Meidän näet on yhtä lailla se mitä me mielessämme 
käsitämme kuin mitä silmillämme näemme. 

5. Hänen erinomaisen hyveellisyytensä ja syvän kiintymyksensä sinua 
kohtaan tulee olla sinulle suureksi lohduksi, ja samoin myös sen, että minä ja 
muut arvostamme ja tulemme aina arvostamaan sinua hyveellisyytesi eikä 
kohtalosi perusteella, ja ennen kaikkea oman omatuntosi, kun ajattelet, ettet 
ole ansainnut mitään mitä sinulle on tapahtunut ja että viisaita ihmisiä ei 
hetkauta epäonni vaan häpeä, eivät muiden vääryydet vaan heidän oma 
vikansa. 

Vanhan ystävyytemme muisto ja poikasi hyveellisyys ja huomaavaisuus 
muistuttavat minua, että teen aina kaikkeni lohduttaakseni ja keventääkseni 
kovaa osaasi. Jos kenties kirjoitat minulle jotain, pidän huolen, ettet katso 

kirjoittaneesi turhaan. 

Fam. 13,6 

ROOMA, VUODEN 56 LOPPUPUOLI TAI 55 

MARCUS CICERO TERVEHTII PROKONSULI OUINTUS VALERIUS ORCAA, 
OUINTUKSEN POIKAA 


Toivottavasti voit hyvin. Minä voin hyvin. 

1. Muistat varmaan, että puhuin kanssasi Publius Cuspiuksen läsnä ollessa 
saattaessani sinua, kun olit lähdössä Roomasta sotisovassa, ja myös pyysin 
sinulta vuolassanaisesti, että pitäisit ystävinäni kaikkia hänen ystäviään, joita 
sinulle — suosittelin Minua kohtaan = osoittamasi = suunnattoman 
hyväntahtoisuutesi ja ainaisen kohteliaisuutesi mukaisesti lupasit mitä 
avokätisimmin ja ystävällisimmin tehdä niin. 

2. Cuspius, joka on hyvin palvelualtis kaikkia ystäviään kohtaan, kantaa 
huolta eräistä provinssisi henkilöistä ja on kiintynyt heihin, ennen muuta siksi, 
että hän oli kahdesti Afrikassa hoitamassa tärkeitä yhdistyksen asioita. Tätä 
hänen palvelualttiuttaan, jota hän osoittaa heitä kohtaan, minulla on tapana 
tukea parhaan kykyni ja vaikutusvaltani mukaan. Niinpä katsoin aiheelliseksi 
esittää tässä kirjeessä syyn siihen, miksi suosittelen kaikkia cuspiuslaisia. 
Tuleviin kirjeisiin merkitsen vain yhteisesti sopimamme merkin osoitukseksi, 
että kyse on Cuspiuksen ystävästä. 

3. Teen kuitenkin tiettäväksesi, että tämä suositus, jonka halusin laittaa 
tähän kirjeeseen, on tehty täysin vakavasti. Publius Cuspius nimittäin on 
poikkeuksellisen hartaasti yrittänyt saada minua suosittelemaan oikein 
lämpimästi Lucius Juliusta sinulle. Tuskin pystyn täyttämään hänen toivettaan 
käyttämällä sellaisia sanoja, joita yleensä käytetään, kun pyydetään jotakin 
oikein hartaasti. Hän vaatii jotakin epätavallista ja luulee, että minä olen joku 
sen alan taitaja. Lupasin hänelle taitojeni kätköistä vetää esiin 
hämmästyttävän suosituksen. Koska en pysty siihen, toivoisin, että saisit 
hänen uskomaan, että kirjeeni tyyli on saanut aikaan ihmeitä. 

4. Onnistut siinä, jos osoitat kaiken sen jalomielisyyden, jonka hyvyytesi ja 
valtasi voi suoda, paitsi käytännössä myös sanoillasi ja ilmeilläsi. Voin kyllä 
kuvitella, miten paljon näillä seikoilla on merkitystä provinssissa, mutta 
toivoisin, että minulla olisi siitä omaa kokemusta. 

Uskon, että suosittelemani henkilö on todella ystävyytesi arvoinen, ei vain 
siksi että Cuspius sanoo minulle niin — olkoonkin että sen pitäisi riittää — vaan 

siksi, että tunnen hänen arvostelukykynsä henkilöiden ja ystävien 
valitsemisessa. 

5. Ilmoitan sinulle pian, millainen merkitys tällä kirjeellä on ollut, ja 
varmasti saan kiittää sinua. Itse huolehdin huolellisesti ja tunnollisesti 
kaikesta, minkä katson olevan toiveesi ja etusi mukaista. 

Pidä huoli itsestäsi! 

FAM. 13,6A 

ROOMA, JONKIN AIKAA EDELLISEN KIRJEEN (119; FAM. 13,6) JÄLKEEN 
MARCUS CICERO TERVEHTII PROKONSULI OUINTUS VALERIUS ORCAA, 
OUINTUKSEN POIKAA 


Publius Corneliusta, joka tuo tämän kirjeen sinulle, suositteli minulle Publius 
Cuspius. Sinun on varmaan ollut helppo ymmärtää siitä, mitä olen sanonut, 
miten kovasti minä haluan ja minun pitää toimia Cuspiuksen hyväksi. Pyydän 
sinua pitämään huolta, että Cuspius kiittää minua mahdollisimman 
lämpimästi, pikaisesti ja usein tästä suosituksesta. 

Hyvästi. 

Q.FR. 2,8 

ROOMA, HIEMAN HELMIKUUN 11. PÄIVÄN JÄLKEEN 55 
MARCUS TERVEHTII VELJEÄÄN OUINTUSTA 


1. Arvelinkin, että pitäisit kakkoskirjasta,'* mutta olen oikein iloinen, että 
pidit siitä niin valtavan paljon kuin kirjeessäsi kerrot. Muistutat minua 
yhdentekevyyksistä?** ja kehotat minua muistamaan kirjan lopussa olevan 
Juppiterin puheen.” Muistan kyllä, kirjoitin sen kaiken pikemminkin itselleni 
kuin muille. 

2. No joka tapauksessa, seuraavana päivänä lähtösi jälkeen menin 
iltamyöhällä Vibulliuksen kanssa käymään Pompeiuksen luona, ja kun puhuin 
hänelle noista rakennustöistä ja piirtokirjoituksista,'** hän vastasi minulle 
oikein ystävällisesti, antoi suuria toiveita ja sanoi haluavansa puhua siitä 
Crassuksen kanssa ja kehotti minua tekemään samoin. Saatoin konsuli 
Crassuksen senaatista kotiinsa. Hän otti asian hoitaakseen ja sanoi, että oli 
jotain, mitä Clodius halusi nyt saavuttaa Pompeiuksen ja hänen avullaan. 
Crassus uskoi, että jos en estäisi Clodiusta, voisin saada ilman kamppailua 

sen, mitä halusin. Jätin koko asian hänen käsiinsä ja sanoin tekeväni niin kuin 
hän halusi. Nuori Publius Crassus, joka on, kuten tiedät, hyvin kiintynyt 
meikäläiseen, oli läsnä tässä keskustelussa. Se, mitä Clodius haluaa — jos ei 
senaatin niin sitten kansankokouksen tuella — on jokin vapaa lähettilääntoimi, 
joko Byzantioniin tai Brogitaroksen luo tai molempiin. Kyse on valtavista 
summista, mutta minä en siitä liiemmin välitä, vaikka en saakaan mitä haluan. 
Pompeius on kuitenkin puhunut Crassuksen kanssa, ja he tuntuvat ottaneen 
asian omakseen. Jos he hoitavat sen, mainiota! Jos eivät, palataan 
Juppiteriimme. 

3. Helmikuun 11. päivänä senaatti teki lahjontaa koskevan päätöksen 
Afraniuksen ehdotuksen mukaisesti, jota itse olin esittänyt, kun sinä olit 
paikalla. Mutta senaatista kuului pettymyksen syvä huokaus, kun konsulit 
eivät ajaneet niiden jäsenten ehdotusta, jotka yhdyttyään Afraniuksen 
esitykseen lisäsivät, että valittujen preetorien tulisi pysyä yksityishenkilöinä 
kuusikymmentä päivää. Sinä päivänä he [Pompeius ja Crassus] antoivat 
Catolle täystyrmäyksen. Lyhyesti sanottuna heillä on kaikki valta, ja he 
haluavat tehdä sen kaikille selväksi. 

Fam. 1,8 

ROOMA, HELMIKUU* 55 

MARCUS CICERO TERVEHTII PROKONSULI PUBLIUS LENTULUSTA 


1. Kaikista sinua koskevista asioista — mitä on tapahtunut, mitä on päätetty ja 
mihin toimiin Pompeius on ryhtynyt — saat parhaiten tietoa Marcus 
Plaetoriukselta, joka on ollut niissä mukana ja vieläpä johtavassa roolissa. 
Hän on tehnyt hyväksesi kaiken sen, mitä kiintyneimmältä, viisaimmalta ja 
tunnollisimmalta ihmiseltä voi odottaa. Häneltä saat myös tietää koko 
julkisten asioiden tilan, jota ei ole helppo selittää kirjeessä. Ne ovat kyllä 
täysin ystäviemme"! 
sukupolven aikana. 
2. Minä itse, kuten minun kuuluu, kuten sinä neuvot ja kuten 
velvollisuudentunto ja oma etuni vaativat, liityn tukemaan sen miehen 
[Pompeius] etuja, jonka kanssa mielestäsi oli liityttävä yhteen, kun kyse oli 
minun eduistani. Mutta sinulta ei varmasti jää huomaamatta, miten vaikea on 
luopua omasta poliittisesta näkemyksestään, etenkin kun se on oikea ja lujalla 
pohjalla. Itse kuitenkin mukaudun sen miehen tahtoon, jota vastaan en voi 
kunniallisesti asettua, eikä se ole mitään teeskentelemistä, kuten jotkut kenties 


käsissä, niin ettei siihen muutosta ole luvassa tämän 

luulevat. Myötämielisyyteni ja, Hercules vieköön, kiintymykseni Pompeiusta 
kohtaan on niin voimakas, että kaikki se, mikä on hänelle hyödyllistä ja mitä 
hän tahtoo, tuntuu minusta oikealta ja oikeutetulta. Hänen vihollisensakaan 
eivät mielestäni tekisi virhettä, jos lakkaisivat taistelemasta, koska he eivät 
voi olla hänen veroisiaan. 

3. Minua lohduttaa myös se, että kaikki sallivat ennen muuta minun 
puolustaa Pompeiuksen toiveita tai pysyä vaiti, tai — mitä eniten haluan — 
palata kirjallisten harrastusteni pariin. Sen varmasti teenkin, jos ystävyys 
Pompeiuksen kanssa sen sallii. Se, mitä olin tavoitellut sen jälkeen, kun olin 
saavuttanut korkeimmat virat ja käynyt läpi pahimmat koettelemukset — 
arvostettu asema senaatissa ja vapaus osallistua julkiseen elämään — on 
kokonaan mennyttä eikä vain minulta vaan kaikilta muiltakin. On joko ilman 
mitään arvokkuutta tuettava vain muutamia harvoja"? tai tehtävä turhaa 
vastarintaa. 

4. Kirjoitan tästä kaikesta sinulle ennen muuta siksi, että ajattelisit omaakin 
asemaasi. Senaatin, oikeusistuimien ja koko valtion tilanne on täysin 
muuttunut. Meidän on toivottava rauhaa, ja sen nykyiset vallanpitäjät 
näyttävät takaavan, mikäli tietyt henkilöt sietäisivät kärsivällisemmin heidän 
ylivaltansa. Tuo entisen konsulin arvo, joka urhealla ja järkähtämättömällä 
senaattorilla ennen oli, ei ole enää ajateltavissa. Se on mennyttä, ja tämä on 
niiden syytä, jotka saivat senaatin kanssa aiemmin läheisesti liittoutuneen 
säädyn''* ja miehistä huomattavimman*'* kääntymään senaattia vastaan. 

5. Mutta palaan asioihin, jotka koskettavat sinua lähemmin. Tiedän, että 
Pompeius on oikein hyvä ystäväsi. Kun hän on konsulina, saat kaiken, mitä 
toivot, ainakin minun nähdäkseni. Tässä kaikessa hän saa minun tukeni, enkä 
lyö laimin mitään, mikä koskee sinua. En pelkää, että olisin hänelle riesaksi; 
hän ilahtuu omasta puolestaankin nähdessään, että olen kiitollinen. 

6. Toivon mukaan olet vakuuttunut, että vähäisinkin asiasi on minulle 
kalliimpi kuin kaikki omat asiani yhteensä. Siltä minusta tuntuu, ja siksi en 
voi olla tyytyväinen itseeni uutteruuteni osalta. Itse asiassa en ole tyytyväinen 
itseeni siksi, että en voi korvata tai edes kuvitella korvaavani mitään, mitä olet 
tehnyt minun hyväkseni. 

7. Huhutaan, että sotaretkesi*'* oli menestys. Kirjettäsi odotetaan, ja puhuin 
siltä jo Pompeiuksen kanssa. Kun se on saapunut, ryhdyn innolla 
neuvottelemaan virkamiesten ja senaattoreiden kanssa. Ja vaikka 
ponnistelen muissa sinua koskevissa asioissa jopa yli kykyjeni, teen silti 
vähemmän kuin minun pitäisi. 

123 

Fam. 5,12 

CUMAE,* N. 12. HUHTIKUUTA 55 

MARCUS CICERO TERVEHTII LUCIUS LUCCEIUSTA, OUINTUKSEN POIKAA 


1. Olen yrittänyt useaan kertaan puhua kanssasi kasvokkain tästä samasta 
asiasta mutta tietynlainen lähes moukkamainen häveliäisyys on estänyt minua. 
Nyt, kun olen poissa luotasi, tohdin paremmin ottaa asian esille; kirjehän ei 
punastu. Minulla on uskomattoman mutta ei mielestäni moitittavan palava 
halu, että toisit kirjoituksillasi nimelleni mainetta ja kunniaa. Olet kyllä usein 
luvannut minulle tekeväsi niin, mutta toivoisin, että suot minulle anteeksi 
kärsimättömyyteni. Kirjoitustesi laatu, jota olen kovasti odottanut, on nyt 
ylittänyt odotukseni ja saanut minut valtaansa ja innostanut minua niin, että 
haluan saavutukseni ikuistettavan kirjoituksiisi mahdollisimman pian. Minua 
hoputtaa ajatus, että jälkipolvet muistelevat minua, ja tavallaan toive 
kuolemattomuudesta mutta myös halu saada eläessäni nauttia täysin rinnoin 
arvovaltaisesta todistuksestasi, hyväntahtoisuuden osoituksestasi ja kirjallisen 
lahjakkuutesi hurmasta. 

2. Kun kirjoitan tätä, tiedän hyvin, millainen töiden taakka painaa 
hartioitasi, töiden, joita olet ottanut kannettavaksesi ja joihin olet jo ryhtynyt. 
Mutta koska huomaan, että olet saanut lähes valmiiksi Italian sodan ja 
kansalaissodan = historian” ja koska mainitsit olevasi ryhtymässä 
käsittelemään tapahtumia niiden jälkeen, en halunnut jättää ehdottamatta 
sinulle pohdittavaksesi, haluatko mieluummin kutoa sen, mitä minulle on 
tapahtunut, osaksi muita tapahtumia, vai tehdä niin kuin monet kreikkalaiset — 
kuten Kallisthenes Fokiin sodan, Timaios Pyrrhoksen sodan ja Polybios 
Numantian sodan kohdalla — jotka kaikki erottivat nämä mainitut sodat 
muusta yleisestä historiakerronnastaan. Sinäkin voisit samalla tavalla käsitellä 
kansalaisten salaliiton erillään ulkoisia vihollisia vastaan käydyistä sodista. 
Maineeni kannalta en näe tällä oleva paljon väliä, mutta kärsimättömyyteni 
kannalta on kyllä väliä sillä, ettet odota, kunnes pääset siihen kohtaan, vaan 
tartut heti koko aiheeseen ja aikakauteen. Ja samalla, jos keskityt täysin 
yhteen teemaan ja henkilöön, näen jo mielessäni, miten paljon täyteläisempää 
ja tyylikkäämpää kaikesta tulee. 

3. Tiedän varsin hyvin, kuinka julkea olen ensinnäkin, kun asetan moisen 
taakan harteillesi — kiireesi voivat estää sinua suostumasta pyyntööni — ja kun 
vielä pyydän sinua ylistämään minua. Entä jos saavutukseni eivät näytä 

sinusta niin ylistettäviltä? Mutta kun kerran ylittää hienotunteisuuden rajat, on 
parasta olla häpeämätön kunnolla ja kertakaikkisesti. Niinpä pyydän vielä 
uudestaan, aivan suoraan, sinua ylistämään saavutuksiani hartaammin kuin 
kenties katsot aiheelliseksi ja unohtamaan historiankirjoituksen lait tällä 
kertaa. Äläkä halveksi puolueellisuutta, jos se vahvasti suosittelee minua 
sinulle; tästä puolueellisuudesta kirjoitit oikein hurmaavasti eräässä 
esipuheessasi ja julistit, ettei se voinut taivutella sinua enempää kuin Nautinto 
Ksenofonin Heraklesta;'!5 ja anna ystävyydellemme myöten jopa hieman 
enemmän kuin totuus sallii. 

4. Jos saan sinut suostuteltua ottamaan tehtävän, olen vakuuttunut, että aihe 
on kykyjesi ja kaunopuheisuutesi arvoinen. Salaliiton alusta maanpaosta 
paluuseeni nähdäkseni voi saada aikaan kohtuullisen kokoisen teoksen. Siinä 
voit hyödyntää €tietämystäsi poliittisista —mullistuksista — selittäessäsi 
vallankumousten syitä tai tarjotessasi lääkkeitä epäkohtiin. Saat moittia sitä, 
minkä katsot ansaitsevan moitetta, ja hyväksyä perustellen sen, mikä on 
sinusta hyvää, ja jos tapasi mukaan katsot aiheelliseksi käsitellä asiaa 
vapaammin, voit nostaa esiin monien uskottomuuden, juonikkuuden ja 
petollisuuden minua kohtaan. Kohtaloni tuovat kerrontaasi paljon vaihtelua 
täynnä tiettyä viehätystä, joka voi valloittaa lukijoiden mielet, kun 
kirjoittajana olet sinä. Mikään ei ole enemmän omiaan viehättämään lukijoita 
kuin tapahtumien kirjo ja kohtalon vaihtelut. Vaikka ne eivät olleet toivottavia 
silloin, kun koin ne, lukiessa ne ovat miellyttäviä. On ilahduttavaa 
huolettomana muistella mennyttä murhetta. 

5. Muista ihmisistä, joilla ei itsellään ole ollut murhetta ja jotka vailla 
mitään tuskaa tarkkailevat muiden onnettomuuksia, jopa sääli tuntuu 
miellyttävältä. Kukapa meistä ei tuntisi viehätystä, jossa on mukana tiettyä 
myötätuntoa, ajatellessaan Mantinean kentällä kuolevaa Fpameinondasta 
tämän käskiessä tempaista keihään pois kehostaan vasta sitten, kun oli saanut 
kysymykseensä vastauksen, että hänen kilpensä oli ehjä, niin että haavan 
tuottamien tuskien keskelläkin hän sai kuolla kunniakkaasti rauhallisin 
mielin? Kenessä ei heräisi myötätuntoa ja ketäpä se ei pitäisi otteessaan, kun 
lukee Themistokleen paosta ja kuolemasta? Tapahtumien pelkkä 
luetteleminen aikajärjestyksessä pitää meitä otteessaan melko huonosti, aivan 
kuin kalenteripäivien luetteleminen. Mutta jonkun huomattavan miehen 
epävarmat ja vaihtelevat kohtalot herättävät usein hämmästystä, jännitystä, 
iloa, murhetta, toivoa ja pelkoa. Ja jos lopputulos on merkittävä, lukijan mieli 
täyttyy suunnattomalla mielihyvällä. 

6. Niinpä minulle olisi vielä tervetulleempaa, jos päättäisit erottaa 
kerronnastasi, jossa käsittelet tapahtumien yhtäjaksoisen historian, tämän 
sanoisinko näytelmän minun elämästäni ja kohtaloistani, sillä tarinani sisältää 
erilaisia ”näytöksiä” sekä suunnitelmien että tilanteiden monia muutoksia. 
Enkä minä pelkää, että minun katsottaisiin kalastelevan suosiotasi tavallaan 
pienellä imartelulla, kun julistan, että haluan saada ylistystä ja suitsutusta 
mieluiten sinulta. Sinä näet olet sellainen mies, että sinä tunnet oman arvonsa 
ja pidät pikemmin kateellisina niitä, jotka eivät ihaile sinua, kuin 
liehittelijöinä niitä, jotka ylistävät sinua. Enkä minä ole niin mieletön, että 
haluaisin jonkun suovan minulle kuolemattoman maineen ilman, että tämä ei 
niin tehdessään saisi itse kunniaa nerokkuudestaan. 

7. Eihän Aleksanteri Suuri pyytänyt Apellesta maalaamaan ja Lysipposta 
veistämään hänen kuvaansa suosiakseen näitä, vaan koska hän uskoi heidän 
taiteensa koituvan yhtä lailla hänen itsensä kuin taiteilijoidenkin kunniaksi. Ja 
nuo taiteilijat vain työstivät näköiskuvat tiedoksi tietämättömille ihmisille; 
mutta vaikka mitään tuollaisia kuvia ei olisikaan, kuuluisat miehet eivät olisi 
yhtään vähemmän maineikkaita. Spartalainen Agesilaos, joka ei halunnut 
maalausta tai veistosta itsestään, on yhtä merkittävä kuin miehet, jotka ovat 
nähneet paljon vaivaa sen hyväksi. Ksenofonin yksi pieni kirjanen on tuonut 
enemmän kunniaa tuolle kuninkaalle kuin kaikki maailman maalaukset ja 
patsaat. 

On vielä eräs asia, joka tekisi minut iloisemmaksi ja minun muistoni 
kunniakkaammaksi, jos päätyisin ennemmin sinun kuin muiden kirjailijoiden 
teoksiin, ja se on se, että hyötyisin paitsi sinun kirjallisesta lahjakkuudestasi, 
kuten Timoleon Timaionin tai Themistokles Herodotoksen lahjakkuudesta, 
myös kuuluisan ja arvostetun miehen arvovallastasi, miehen, joka on ollut 
mukana valtion merkittävimmissä ja ankarimmissa tapahtumissa ja saanut 
niissä erityistä tunnustusta. Niinpä en nähdäkseni saisi vain mainetta — 
sellaista kuin Aleksanteri sanoi saavuttuaan Sigeioniin Homeroksen antaneen 
Akhilleukselle — vaan myös painavan todistuksen kuuluisalta ja suurelta 
mieheltä. Olen nimittäin samaa mieltä Naeviuksen Hektorin kanssa, joka 
iloitsee paitsi saamastaan ylistyksestä myös, kuten hän lisää, siitä, että ylistys 
tulee ”ylistetyltä mieheltä”. 

8. Mutta jos et suostu pyyntööni, toisin sanoen jos sinulla on jokin este 
(sillä luullakseni olisi mahdotonta, että torjuisit mitään mitä pyydän sinulta), 
joudun kenties tekemään sen, minkä jotkut usein tuomitsevat, ja kirjoittamaan 
Itse itsestäni lukuisten kuuluisien miesten esimerkin mukaisesti. Mutta kuten 

hyvin tiedät, haittapuolina tässä lajissa on se, että ne, jotka kirjoittavat 
itsestään, joutuvat kirjoittamaan kainommin, jos on jotain ylistettävää, ja 
sivuuttamaan sen, mikä ansaitsisi moitetta. Lisäksi sellaiset kirjoittajat ovat 
vähemmän uskottavia ja arvovaltaisia, ja monet moittivat heitä ja sanovat, että 
voimistelukilpailujen airuet ovat vaatimattomampia, sillä nämä seppelöivät 
voittajat ja julistavat heidän nimensä suureen äänen mutta kutsuvat toisen 
airuen, kun on heidän oma vuoronsa tulla seppelöidyksi kisojen lopussa, jottei 
heidän tarvitsisi itse julistaa itseään voittajiksi. 

9. Tätä kaikkea haluan välttää, ja vältänkin, jos sinä otat asiani, ja pyydän 
sinua tekemään niin. Jos sattuisit ihmettelemään, miksi pyydän tätä niin 
hartaasti ja niin vuolassanaisesti juuri nyt, kun olet useaan otteeseen luvannut 
minulle kirjoittaa tinkimättömästi urastani ja sen aikaisista tapahtumista, niin 
kuten alussa sanoin, se johtuu kärsimättömyydestäni. En malta odottaa, että 
muut saavat oppia tuntemaan minua vielä elinaikanani sinun kirjoistasi ja että 
itse saan eläessäni nauttia ansaitsemastani hienoisesta kunniasta. 

10. Jos siitä ei ole sinulle vaivaa, toivoisin, että vastasit minulle, mitä aiot 
tehdä tämän suhteen. Jos otat tehtävän, laadin muistiinpanot kaikesta. Jos 
lykkäät asiaani tuonnemmaksi, puhun myöhemmin kanssasi kasvokkain. Sillä 
välin älä hellitä, vaan viimeistele huolellisesti se, mitä sinulla on työn alla, ja 
ole ystäväni. 

ATT. 4,6 

CUMAE, N. 19 HUHTIKUUTA 55 
CICERO TERVEHTII ATTICUSTA 


1. Otan uutisen Lentuluksesta,'?* kuten minun pitää. Olemme menettäneet 
hyvän ja suuren miehen, jossa yhdistyivät äärimmäinen suurisieluisuus ja 
moninainen inhimillinen lämpö. Jotenkin, ei tosin hääppöisesti, minua 
lohduttaa se, ettei minua yhtään sureta hänen puolestaan. En nyt tarkoita tätä 
siinä mielessä kuin Saufeius ja ystäväsi, vaan koska hän, Hercules vie, 
rakasti isänmaataan niin paljon, että hän tavallaan jumalten armosta näyttää 
temmatun pois sen liekkien keskeltä. Mikä nimittäin voisi olla häpeällisempää 
kuin tämä elämämme, etenkin omani? Vaikka oletkin poliitikko luonnostasi, 
et ole kuitenkaan missään erityisessä orjuudessa vaan samassa orjuudessa 
kuin kaikki muutkin. Mutta entä minä, jota pidetään hulluna, jos puhun 
politiikasta kuten pitää, orjana, jos sanon, mikä on tarpeen, ja alistettuna 
vankina, jos vaikenen — kuinka minun täytyy kärsiä? 

2. Ilmeisesti tällä tavalla ja vielä sitäkin pahemmin, koska en voi edes surra 
näyttämättä kiittämättömältä sinua kohtaan. Entä jos haluaisin hellittää ja 
paeta joutilaisuuden satamaan? Turha toive! Ei kun sitten sotaan ja rintamalle! 
Tuleeko minusta avustaja, kun kieltäydyin olemasta komentaja? Olkoon niin, 
sillä näemmä sinusta niin on parasta — olisinpa aina kuunnellut sinua! Fi ole 
jäljellä muuta kuin ”Spartan osaksesi sait, ole sille kunniaksi!” En Hercules 
vie pysty! Ymmärrän Filoksenosta,'* kun hän halusi mieluummin takaisin 
vankilaan. Silti täällä minä valmistaudun juuri hyväksymään noiden toimet, ja 
kun tapaamme, sinä vahvistat minua siinä aikeessani. Kirjoitat näköjään 
minulle tiheään, mutta sain kaikki kirjeesi yhdellä kertaa. Se vain lisäsi 
tuskaani. Tulin sattumalta lukeneeksi ensiksi ne kolme, joissa kirjoitit, että 
Lentulus voi hieman paremmin. Sitten salamanisku neljännessä. Mutta kuten 
sanoin, ei hän ole onneton, mutta me olemme paksunahkaisia.?* 

Muistutat minua kirjoittamaan sen Hortensius-kirjoituksen. Olen ajautunut 
muihin töihin, mutta en ole unohtanut antamaasi tehtävää. Hercules vie, 
vetäydyin hommasta heti alussa peläten, että tekisin taas tyhmästi — näytänhän 
tyhmästi sietäneen tuon ystäväni holtitonta käytöstä — jos kirjoittaisin jotain ja 
toisin valoon hänen epäoikeudenmukaisuutensa minua kohtaan, ja ettei 
itsehillintäni, joka tulee ilmi toimissani, näkyisi yhtä selvästi kirjoituksessani, 
ja että tällainen puolustuskirjoitus vaikuttaisi jotenkin tyhjänpäiväiseltä. 

3. Mutta katsotaan nyt. Kirjoita vain sinä minulle niin usein kuin 
mahdollista. Katso, että saat Lucceiukselle lähettämäni kirjeen (se on oikein 
hieno), jossa pyydän häntä kirjoittamaan saavutuksistani,'* ja kannusta häntä 
panemaan töpinäksi, ja kiitä häntä, että hän vastasi aikovansa tehdä niin. Käy 
katsomassa taloani aina kun voit, ja sano jotain Vestoriukselle. Hän on oikein 
suopea minua kohtaan. 

ATT. 4,10 

CUMAE, 22. HUHTIKUUTA 55 
CICERO TERVEHTII ATTICUSTA 


1. Puteolissa kiertää vahva huhu, että Ptolemaios on vallassa. Jos sinulla on 
jotain varmempaa tietoa, haluaisin tietää. Minä nautiskelen täällä Faustuksen 
kirjastosta.” 
järven herkuista.” No, niistäkään ei ole pulaa. Mutta Hercules vie, vaikka 


Kuvittelit ehkä, että nauttisin näistä puteolilaisista ja Lucrinus- 


olen joutunut luopumaan kaikista muista huveista ja nautinnoista ikäni ja 
valtiomme tilanteen takia, niin kirjallisuus on minulle henkireikä ja 

virkistyksen lähde, ja mieluummin istun tuossa pikku tuolissasi Aristoteleen 
81 virkatuolissa, ja käyskentelen 
42 seurassaan, jonka kanssa 


rintakuvan alla kuin noiden konsuliemme 
mieluummin kanssasi sinun luonasi kuin hänen 
näköjään joudun käyskentelemään. 

2. Mutta tuosta käyskentelystä päättäköön sattuma tai jumala, jos se 
jotakuta jumalaa kiinnostaa. Toivoisin, että aina, kun voit, kävisit katsomassa 
omaa kävelypaikkaani, lakonialaista kylpyäni'* ja sitä, mitä sen ympärillä on, 
ja koettaisit saada Philotimuksen pitämään kiirettä, jotta voisin vetää sinulle 
vertoja tässä suhteessa. 

Pompeius saapui Cumaen-huvilalleen Parilian aikaan.'** Hän lähetti saman 
tien luokseni kuriirin tuomaan tervehdyksen. Kirjoitan tätä seuraavan päivän 
aamuna matkalla hänen luokseen. 

ATT. 4,9 

NEAPOLIS, 27. HUHTIKUUTA 55 
CICERO TERVEHTII ATTICUSTA 


1. Tahtoisin todellakin tietää, estävätkö tribuunit censuksen julistamalla 
kansankokouspäivät mitättömiksi” (näin nimittäin täällä huhutaan) ja 
ylipäätään mitä he tekevät ja aikovat tehdä censorinviran kanssa. Olen ollut 
täällä Pompeiuksen seurassa. Hän keskusteli kanssani paljon politiikasta eikä 
ollut tyytyväinen itseensä sen perustella, mitä hän sanoi — tällainen varaus on 
esitettävä, kun on kyse hänestä — ja halveksi Syyriaa ja vähätteli Hispaniaa, 
kuten hän niin ikään sanoi. Aina kun puhumme hänestä, minusta on tavallaan 
lisättävä ”Tämänkin sanoo Fokylides”.* Hän kiitteli sinua siitä, että 
lupauduit järjestämään hänen patsaskokoelmansa. Minua kohtaan hän, 
Hercules vie, oli ylitsevuotavan sydämellinen. Hän myös poikkesi luokseni 
Cumaehin 25. päivänä. Tuntui siltä, että hän kaikkein vähiten halusi 
Messallan pyrkivän konsuliksi. Jos tiedät tästä jotain, haluaisin tietää. 

2. Olen kiitollinen, että aiot suositella Lucceiukselle kunniani ylistämistä ja 
että käyt usein katsomassa taloani. Veljeni Ouintus kirjoittaa minulle, että 
koska hänen herttaisista herttaisin Ciceronsa on luonasi, hän on tulossa 
luoksesi toukokuun nonaena. Minä lähdin Cumaesta 26. huhtikuuta ja olin 
sen päivän Neapoliksessa Paetuksen luona. Kirjoitan tätä varhain aamulla, 27. 
päivänä, matkalla Pompejin-huvilalleni. 

ATT. 4,11 
TUSCULUM,* 26. KESÄKUUTA 55 
CICERO TERVEHTII ATTICUSTA 


1. Ilahduin kirjeistäsi, joita sain kaksi samalla kertaa 26. päivä. Kerro vaan 
loputkin, janoan tietää sen kaiken. Toivoisin, että otat myös selvää, mitä tämä 
tarkoittaa: saat tietää sen Demetriukselta.** Pompeius sanoi minulle, että hän 
odotti Crassusta Alban-huvilalleen 27. päivänä ja että tämän saavuttua he 
menisivät heti Roomaan tekemään tilit selviksi veronvuokraajien kanssa. 
”Gladiaattorinäytäntöjen aikanako”, kysyin. Hän vastasi: ”Ennen niiden 
alkamista.” Toivoisin, että lähettäisit minulle sanan, mitä tämä tarkoittaa, joko 
nyt, jos tiedät sen, tai sitten, kun hän on saapunut Roomaan. 

2. Ahmin täällä kirjoja tuon hämmästyttävän miehen (olen tosissani, 
Hercules vieköön) Dionysiuksen kanssa.’ Hän lähettää terveisiä sinulle ja 
teille kaikille. ”Ei ihanampaa kuin tietää kaikki.”*9 Kirjoita siis minulle, 
utelias kun olen, juurta jaksaen ensimmäisestä ja toisesta päivästä," 
censoreista, Appiuksesta ja tuosta kansan Appuleiasta.*' Lopuksi toivoisin, 
että kertoisit myös, mitä itse puuhaat, sillä totta puhuakseni, enemmän minua 
ilahduttavat kirjeesi kuin uutiset. En ottanut mukaani muita kuin 
Dionysiuksen, mutta en pelkää, ettei minulla jutunjuurta riittäisi — hän on niin 
viihdyttävää seuraa. Annathan kirjani Lucceiukselle. Lähetän Demetrios 
Magnesialaisen kirjan sinulle saman tien, jotta sinulla olisi joku, joka toisi 
minulle kirjeen sinulta. 

Fam. 7,1 

ROOMA, SYYSKUU* 55 

MARCUS CICERO TERVEHTII MARCUS MARIUSTA 


1. Jos jokin ruumiillinen vaiva tai heikko terveytesi on pidätellyt sinua 
tulemasta kisoihin, luen sen pikemminkin Onnettaren kuin viisautesi 
ansioksi. Jos taas pidit halveksuttavana tätä, jota muut ihailevat, etkä halunnut 
tulla, vaikka terveytesi puolesta olisit voinut, olen iloinen sekä siitä, ettei 
sinulla ole ollut ruumiillista vaivaa, että siitä, että olet ollut tervejärkinen, 
koska olet jättänyt väliin nämä näytännöt, joita muut syyttä ihailevat — sillä 
edellytyksellä, että joutilaisuutesi on tuottanut sinulle hedelmää. Sinulla on 
ollut loistava tilaisuus nauttia siitä, koska sinut oli jätetty lähes yksin tuolle 
idylliselle seudulle. Eikä minulla ole epäilystäkään, että kisapäivien ajan olet 

viettänyt aamusi silmäillen kirjojasi tuossa makuuhuoneessasi, josta olet 
avannut näkymän Stabiaen lahdelle. Sen sijaan ne, jotka sinut sinne jättivät, 
katselivat yleisiä miiminäytelmiä puoliunessa. Loppupäivän olet nauttinut 
valitsemistasi, mieleisistäsi huvituksista, kun taas me olemme joutuneet 
kestämään sellaista, mitä Spurius Maecius piti hyvänä.'* 

2. Näytännöt, jos sinua kiinnostaa tietää, todellakin olivat loistokkaat mutta 
eivät sinun makuusi, niin päättelen oman makuni perusteella. Ensinnäkin 
tilaisuuden kunniaksi näyttämölle palasi joitakin näyttelijöitä, jotka — niin 
arvelin — olivat poistuneet näyttämöltä oman kunniansa tähden. Mutta sinun 
suosikkisi, ystävämme Aesopuksen esitys oli sellainen, että kaikkien puolesta 
se olisi saanut olla hänen viimeisensä — kun hän oli vannomassa valaa ja 
hänen äänensä petti kohdassa ”jos petän tietoisesti”.** Miksi kertoa sinulle 
enempää? Tunnethan muut näytännöt.“ Niissä ei ollut edes sitä hauskuutta, 
jota esiintyy tavallisissakin esityksissä. Mahtipontisuuden katseleminen vei 
kaiken hauskuuden. Olet epäilemättä oikein tyytyväinen, että jäit siitä paitsi. 
446 on kuusisataa muulia tai 
Troijan hevosessa" kolme tuhatta krateeria tai jossain taistelussa jos 
jonkinlaista jalka- ja ratsuväen asetta? 

3. Kansa oli tästä kaikesta ihastuksissaan, mutta sinua se ei olisi yhtään 
huvittanut. Jos olisit kuunnellut ystävääsi Protogenesta% noina päivinä 
(kunhan vain hän lukisi sinulle mitä tahansa muuta kuin puheitani), sinulla 
olisi ollut paljon hauskempaa kuin kellään meistä. Tuskinpa kaipasit 
kreikkalaisia tai oskilaisia näytelmiä, etenkin kun oskilaista huvinäytelmää 
voit katsella kaupunkisi senaatissa ja kreikkalaisista välität niin vähän, ettet 
yleensä mene huvilallesikaan kreikkalaista tietä pitkin. Kun halveksit 
gladiaattoreita, mahtaisitko haluta nähdä urheilijoita? Pompeiuskin tunnustaa, 
että se kaikki oli ajan ja rahan haaskausta. Sitten ovat vielä eläintaistelut, 
kaksi päivässä, viiden päivän ajan, suurenmoisia, sitä kukaan ei kiistä. Mutta 
voiko sivistynyt ihminen iloita nähdessään väkivahvan eläimen raatelevan 
heikon ihmisen riekaleiksi tai hienon eläimen joutuvan metsästyskeihään 
lävistämäksi? Jos näissä on jotain näkemistä, olet nähnyt niitä usein aiemmin, 
emmekä me katsojat nähneet mitään uutta. Viimeisenä päivänä oli elefanttien 
vuoro. Kansanjoukko oli aivan ihmeissään mutta ei viihtynyt yhtään. Heissä 
heräsi jopa jonkinlainen sääli ja sellainen ajatus, että noiden eläinten ja 
ihmissuvun välillä oli jonkinlainen yhteys. 

4. Näinä päivinä, näytäntöjen ajan — jos sattumalta kuvittelisit minut paitsi 
onnelliseksi myös täysin vapaaksi — olin raataa itseni hajalle, kun puolustin 


Mitä viihdyttävää on siinä, että Klytaimnestrassa 

ystävääsi Gallus Caniniusta.*? Jos minulla olisi yhtä suotuisa yleisö kuin 
Aesopuksella, luopuisin, Hercules vieköön, mieluusti ammatistani, ja oleilisin 
sinun ja muiden samanhenkisten seurassa. Olin kyllästynyt siihen jo aiemmin, 
silloin kun nuoruus ja kunnianhimo kannustivat minua eteenpäin ja vielä 
saatoin kieltäytyä puolustamasta jotakuta, jota en tahtonut puolustaa. Mutta 
nyt tämä ei ole mitään elämää. En odota mitään palkintoa vaivannäöstäni, ja 
toisinaan joudun puolustamaan henkilöitä, jotka eivät ole tehneet paljonkaan 
hyväkseni, niiden henkilöiden pyynnöstä, jotka ovat tehneet paljon. 

5. Yritänkin löytää kaikenlaisia verukkeita, että vihdoinkin saisin elää 
mieleni mukaan, ja ylistän ja arvostan suuresti joutilasta elämäntapaasi. 
Kestän tavallista tyynemmin sen, että vierailet harvakseltaan luonani, koska 
vaikka olisit Roomassa, kiireideni takia en saisi nauttia sinun hauskasta 
seurastasi etkä sinä minun (jos siinä mitään hauskuutta on). Jos onnistun 
hellittämään (en pyydä, että saisin olla täysin vapaa), niin ilman muuta näytän 
sinulle, mitä on elää ihmisiksi — taito, jota sinä olet harjoitellut täysipainoisesti 
monia vuosia. Vaali ja hoida siis heikkoa terveyttäsi kuten tähänkin saakka, 
niin että voit tulla käymään huviloillani ja kierrellä kanssani ympäriinsä pikku 
kantotuolissa. 

6. Olen kirjoittanut sinulle laveammin kuin yleensä — en siksi, että minulla 
olisi ylenpalttisesti aikaa, vaan siksi, että olen ylenpalttisen kiintynyt sinuun, 
koska eräässä kirjeessäsi, jos muistat, vihjasit, että minun pitäisi kirjoittaa 
sinulle jotakin sellaista, ettei sinua kaduttaisi, että jätit näytännöt väliin. Jos 
olen onnistunut siinä, olen iloinen. Muussa tapauksessa lohduttaudun sillä, 
että tästedes tulet näytäntöihin ja käyt luonani etkä kirjeideni takia luovu 
mistään huvituksen toivosta. 

ATT. 4,13 

TUSCULUM, 15. TAI 16. MARRASKUUTA 55 
CICERO TERVEHTII ATTICUSTA 


1. Näköjään tiedät, että saavuin Tusculumin-huvilalle 14. marraskuuta. 
Dionysius oli siellä minua vastassa. Haluan olla Roomassa 18. päivänä. Sanon 
”haluan”, mutta itse asiassa minun on pakko olla siellä; on Milon häät. 
Vaaleista on jonkinlainen ajatus. Omalta osaltani, vaikka [...], niinpä en ole 
harmissani, että olin poissa sanakiistojen aikaan, joita senaatissa kuulemma 
käytiin. Sillä joko olisin joutunut puolustamaan kantaa, josta en pitänyt, tai 
pettämään hänet,*** jota en saanut pettää. Mutta, Hercules vie, toivoisin, että 

kirjoittaisit minulle mahdollisimman paljon noista asioista, tämänhetkisestä 
poliittisesta tilanteesta sekä siitä, miten konsulit sietävät tämän hässäkän. 
Minulla on valtava tiedonnälkä ja suoraan sanottuna sulatan mitä tahansa. 

2. Sanotaan, että Crassuksemme lähti Roomasta sotisovassa mutta 
vähemmän arvokkaasti kuin aikoinaan hänen ikäisensä ja hänen laillaan 
kahdesti konsulina ollut Lucius Paulus. Mikä ketale! 

Olen ahkeroinut puhetaitoa käsittelevien kirjojeni [Puhujasta] kimpussa. 
Kauan ja hartaasti olen niitä käsissäni hautonut. Nyt voit kopioituttaa sitä. 
Pyytäisin sinua vielä kuvailemaan yleisesti tämänhetkistä tilannetta, etten 
tuntisi Itseäni muukalaiseksi, kun saavun Roomaan. 

Fam. 13,40 

ROOMA, VUODEN 55 LOPPU TAI 54 

MARCUS CICERO (TERVEHTII ' PROKONSULI QUINTUS ANCHARIUSTA, 
OUINTUKSEN POIKAA 


Suosittelen sinulle lämpimästi Lucius ja Gaius Aureliusta, Luciuksen poikia, 
jotka yhdessä isänsä, miehistä parhaimman, kanssa ovat erittäin hyviä 
ystäviäni. He ovat kaikilla erinomaisilla ominaisuuksilla varustettuja 
nuorukaisia, hyvin läheisiä minulle ja mitä suurimmassa määrin ystävyytesi 
arvoisia. Jos millään suosituksellani on ollut sinulle merkitystä — ja tiedän, 
että monille on ollut paljon — niin pyydän, että tällä olisi merkitystä. Jos 
kohtelet heitä kunnioittavasti ja jalomielisesti, liität ystäväksesi kaksi erittäin 
kiitollista, mitä parhainta nuorukaista ja teet minut ikikiitolliseksi. 

Fam. 13,51 

ROOMA, PÄIVÄMÄÄRÄ EPÄVARMA 
CICERO TERVEHTII PUBLIUS CAESIUSTA 


Suosittelen niin lämpimästi kuin suinkin sinulle hyvää ystävääni ja kaikin 
puolin erinomaista roomalaista ritaria Publius Messienusta ja pyydän sinulta 
sekä meidän ystävyytemme että minun ja isäsi välisen ystävyyden nimessä, 
että otat hänet suojelukseesi sekä varjelet hänen etuaan ja mainettaan. Saat 
liitettyä ystäväksesi kunnon miehen, joka on ystävyytesi arvoinen, ja teet 
minut ikikiitolliseksi. 

Fam. 13,76 

ROOMA, PÄIVÄMÄÄRÄ EPÄVARMA 

MARCUS CICERO TERVEHTII = NELIMIEHIÄ JA KAUPUNGINNEUVOSTON 
JÄSENIÄ! 


1. Minulla on niin merkittäviä syitä olla Ouintus Hippiuksen läheinen ystävä, 
ettei meitä kahta läheisempää voi olla. Jos niin ei olisi, toimisin tapani 
mukaisesti enkä olisi teille vaivaksi missään asiassa. Te itse voitte parhaiten 
todistaa, etten ole koskaan halunnut olla teille taakaksi, vaikka olen 
vakuuttunut, ettei ole mitään, mitä en voisi teiltä saada. 

2. Pyydänkin siis teiltä hartaasti vielä uudelleen, että minun kunniakseni 
kohtelisitte Gaius Valgius Hippianusta mahdollisimman avokätisesti ja saisitte 
ratkaistuksi asian hänen kanssaan niin, että hän saa pitää teiltä ostamansa 
Fregellaen alueella sijaitsevan tilan ilman kuluja ja maksuja. Jos suostutte 
pyyntööni, katson teidän suoneen minulle äärettömän suuren 
hyväntahdonosoituksen. 

Fam. 1,10 

Rooma, 54* 

CICERO TERVEHTII OIKEUSOPPINUT LUCIUS VALERIUSTA 


(En tiedä, miksi en voisi suoda sinulle tätä titteliä, etenkin näinä aikoina, 
kun röyhkeys voi korvata asiantuntemuksen.) 

Olen kirjoittanut ystävällemme Lentulukselle kiittäen häntä huolellisesti 
sinun puolestasi. Mutta toivoisin, että lakkaisit jo turvautumasta kirjeisiini ja 
lopultakin tulisit taas käymään meillä ja haluaisit olla mieluummin täällä, 
missä sinulla on jotakin arvoa, kuin siellä, missä tunnut olevan ainoa oppinut? 
44 Tosin sieltä päin tulijat sanovat sinua ylimieliseksi, koska et vastaa mitään, 
ja toiset taas pitävät sinua töykeänä, koska vastaat kehnosti.** Mutta halajan 
päästä heittämään huulta kanssasi kasvokkain. Alahan siis tulla 
mahdollisimman pian äläkä mene rakkaaseen Apuliaasi, niin että meillä on ilo 
toivottaa sinut tervetulleeksi. Jos menet sinne, kuin Odysseus konsanaan et 
tunnista ketään ystävistäsi." 

Rooma, 54* 
CICERO TERVEHTII CRASSIPESTA 


1. Vaikka olen kasvotusten suositellut sinulle Bithynian yhtymää” niin 
voimakkaasti kuin suinkin pystyin ja vaikka sinä sekä minun suosituksestani 
että omasta tahdostasi halusit ymmärtääkseni toimia tämän yhtymän hyväksi 
kaikin mahdollisin tavoin, en kuitenkaan epäröinyt kirjoittaa sinulle tätä, 
koska asianomaiset henkilöt uskovat heille olevan suurta merkitystä sillä, että 
minä ilmaisen sinulle myös kirjeitse suopeuteni heitä kohtaan. 

2. Haluan tehdä sinulle selväksi, että vaikka olen aina yrittänyt olla mieliksi 
koko veronvuokraajien luokalle, kuten minun on kuulunutkin tehdä sen 
ansiosta, mitä se on tehnyt minun hyväkseni, kuitenkin tämä Bithynian 
yhtymä on ollut minulle erityisen mieluinen. Tämä yhtymä on jäsentensä 
laadun ansiosta tärkeä osa yhteisöä (sillä sehän koostuu muista yhdistyksistä), 
ja sattumalta siinä yhtymässä on lukuisia hyviä ystäviäni, ennen muuta hän, 
jolla on erityinen tehtävä tällä hetkellä, nimittäin yhdistyksen esimies, Publius 
Rupilius, Publiuksen poika Meneniuksen tribuksesta. 

3. Niinpä pyydän hartaasti sinua auttamaan kaikin tavoin ja suojelemaan 
mahdollisimman avokätisesti yhtymän asianhoitajaa, Gnaeus Pupiusta, ja 
pitämään huolta siitä — mikä ei tuota sinulle vaikeuksia — että hänen toimensa 
tyydyttävät täysin yhtymän jäseniä, sekä omalta osaltasi puolustamaan ja 
edistämään yhtymän jäsenten asiaa ja etua mahdollisimman paljon. Tiedän 
hyvin, kuinka paljon valtaa kvestorilla on tässä asiassa. Siten teet minut 
ikikiitolliseksi, ja kokemukseni perusteella voin luvata ja taata sinulle, että jos 
teet Bithynian yhtymän mieliksi, saat huomata, että sen jäsenet muistavat sen 
ja tunnustavat kiitollisuutensa. 

FAM. 5,8 

ROOMA, TAMMIKUU* 54 

MARCUS CICERO TERVEHTII MARCUS LICINIUS CRASSUSTA, PUBLIUKSEN 
POIKAA 


1. Olen varma, että kaikki ystäväsi ovat kirjoittaneet sinulle, miten suuri into 
minulla oli puolustaa ja jopa kasvattaa arvokkuuttasi iduksena. Se oli 
tavallisuudesta poikkeavaa, silmiinpistävää ja sellaista, ettei sitä voinut 
sivuuttaa hiljaisuudessa. Kamppailin konsuleita ja monia entisiä konsuleita 
vastaan ankarammin kuin koskaan aiemmin missään asiassa, ja otin 

tehtäväkseni taistella ainaisesti kaiken kunniasi puolesta ja täyttää täysin 
mitoin tehtävän, jonka olen jo kauan ollut velkaa vanhalle ystävyydellemme 
mutta joka on keskeytynyt erilaisten olosuhteiden takia. 

2. Eikä minulta, Hercules vieköön, ole koskaan puuttunut tahtoa 
kunnioittaa sinua tai tuottaa sinulle kunniaa. Mutta jotkut kiusankappaleet, 
joita harmittaa muiden saama kunnioitus, ovat saaneet sinut ottamaan 
etäisyyttä minuun useampaankin kertaan ja toisinaan saaneet minut 
muuttamaan asennettani sinua kohtaan. Mutta nyt on tullut tilaisuus, jota 
enemmänkin kaipasin kuin uskalsin toivoa. Voin osoittaa — kun sinä olet 
menestyksesi huipulla — muistavani molemminpuolisen hyväntahtoisuutemme 
ja olevani uskollinen ystävyydellemme. Olen onnistunut tekemään selväksi 
paitsi koko kotiväellesi myös koko yhteisölle, että olen erittäin hyvä ystäväsi. 
Niinpä vaimosi, naisista oivallisin, ja erinomaisen hurskaat, hyveelliset ja 
arvostetut poikasi luottavat neuvoihini, kehotuksiini, tukeeni ja toimiini; ja 
Rooman senaatti ja kansa tietävät, että poissa ollessasi mikään ei ole niin 
valmiina käytettävissäsi kuin minun aikani, kykyni, voimani ja arvovaltani 
kaikissa sinua koskevissa asioissa. 

3. Siitä, mitä on tapahtunut ja mitä tapahtuu, saat varmaankin tietää oman 
väkesi kirjeistä. Omalta kohdaltani toivon sinun olevan täysin vakuuttunut 
siitä, etten ole ryhtynyt toimillani edistämään arvokkuuttasi jostakin 
äkillisestä päähänpistosta tai sattumalta, vaan olen aina pyrkinyt olemaan 
mahdollisimman läheisissä väleissä kanssasi siitä asti, kun ensi kertaa astuin 
julkiseen elämään. Noista ajoista lähtien muistan, että olen aina osoittanut 
kunnioitusta sinua kohtaan tai sinä olet ollut minua kohtaan äärimmäisen 
hyväntahtoinen ja jalomielinen. Jos jotkin rikkomukset, pikemminkin oletetut 
kuin todelliset, ovat sattuneet vahingoittamaan ystävyyttämme, niin koska ne 
ovat aiheettomia ja joutavia, kitkettäköön ne kaikki muististamme ja 
elämästämme! Sillä sinä olet ja minä haluan olla sellainen mies, että — koska 
olemme joutuneet samoihin poliittisiin oloihin — toivon meidän liittomme ja 
ystävyytemme koituvan meidän molempien kunniaksi. 

4. Sinä siis itse päätät, kuinka paljon mielestäsi ansaitsen arvostustasi, ja 
toivoakseni teet päätöksesi ottaen huomioon asemani. Omasta puolestani 
lupaan ja vannon €ponnistella poikkeuksellisesti ja esimerkillisesti 
kaikenlaisissa tehtävissä, jotka tuottavat sinulle kunniaa ja mainetta. Vaikka 
saatan saada tällä saralla paljon kilpailijoita, voitan kuitenkin helposti heidät 
kaikki, kaikkien ja varsinkin poikiesi arvion mukaan. Arvostan heitä 
molempia aivan erityisesti ja tunnen yhtäläistä hyväntahtoisuutta kumpaakin 

kohtaan, mutta olen kiintyneempi Publiukseen, koska hän — vaikka on 
lapsesta saakka tehnyt niin — varsinkin nyt kunnioittaa ja arvostaa minua ikään 
kuin toisena isänään. 

5. Toivoisin, että pitäisit tätä sopimuksena etkä tavallisena kirjeenä ja 
luottaisit siihen, että kunnioitan pyhimmin sitä, mitä sinulle lupaan ja mihin 
sitoudun, ja toteutan sen hyvin tunnollisesti. Otin tehtäväkseni puolustaa 
asemaasi poissa ollessasi, ja aion jatkaa sitä tinkimättömästi niin meidän 
ystävyytemme kuin oman johdonmukaisuuteni nimissä. Uskoakseni siis tällä 
haavaa riittää, kun kirjoitan sinulle, että teen oma-aloitteisesti sen, mikä 
mielestäni on sinun toiveesi, etusi ja arvokkuutesi mukaista, ja että jos itse 
mainitset tai väkesi mainitsee minulle jostakin asiasta, pidän huolta, että 
sinulle on selvää, että mikään, mitä olet kirjoittanut tai mitä kuka tahansa 
väestäsi on esittänyt, ei ole ollut turhaa. Toivoisin siis, että sinäkin kirjoittaisit 
minulle kuin rakkaimmalle ystävälle kaikista asioista, niin pienistä kuin 
suurista ja kaikesta siltä väliltä, ja neuvoisit väkeäsi hyödyntämään 
palveluksiani, neuvojani, auktoriteettiani ja mainettani kaikissa omissa, 
ystäviesi, vieraittesi tai klienttiesi yksityisissä, julkisissa, yleisissä ja 
henkilökohtaisissa asioissa, niin että sikäli kuin se on mahdollista, työnteko 
lievittäisi poissaolosi aiheuttamaa ikävää.*$ 


136 

O.FR. 2,10 

ROOMA, HELMIKUUN ALKU 54 

MARCUS TERVEHTII VELJEÄÄN OUINTUSTA 


1. Lastusi'? vaatimalla vaativat tätä kirjettä minulta. Itse asiahan ja se päivä, 
jolloin lähdit, eivät todellakaan anna minulle aihetta kirjoittaa. Mutta kuten 
ollessamme yhdessä meiltä ei yleensä juttua puutu, niin samoin kirjeidenkin 
pitää toisinaan höpistä niitä näitä. 

2. Tenedoslaisten vapaus leikattiin Teneen kirveellä.' Heitä ei puolustanut 
kukaan paitsi minä, Bibulus, Calidius ja Favonius. Sipyloksen'*' juurella 
asustavat magnesialaiset puhuivat sinusta kunnioittavasti, että sinä yksin 
asetuit Lucius Sestius Pansan vaatimusta vastaan.'* Jos tulee jotain, jota sinun 
olisi syytä tietää jäljellä olevina päivinä, tai vaikkei mitään tulisikaan, 
kirjoitan sinulle kuitenkin joka päivä jotain. Kahdentenatoista päivänä en jätä 
sinua enkä Pomponiusta pulaan. 

3. Lucretiuksen'* runoudessa on, juuri niin kuin sanot, loistokasta neroutta 
mutta paljon teknistä taitoa. Mutta puhutaan siitä sitten kun tulet. Mutta jos 

luet Sallustiuksen ”Empedokleen”, olet kyllä tosi mies, et mikään tavallinen 
kuolevainen. 

O.FR. 2,11 

ROOMA, N. 13. HELMIKUUTA 54 

MARCUS TERVEHTII VELJEÄÄN OUINTUSTA 


1. Olen iloinen, että kirjeeni ovat sinusta hauskoja, mutta juuri nyt minulla ei 
olisi ollut mitään aihetta kirjoittaa, ellen olisi saanut kirjettäsi. 

2. Appius kutsui koolle vähälukuisen senaatin 12. päivänä, mutta oli niin 
kylmä, että marinamme pakotti hänet päästämään meidät pois. Mitä tulee 
Kommagenelaiseen,'** vesitin koko hänen asiansa, ja siksi Appius imartelee 
minua sekä henkilökohtaisesti että Pomponiuksen välityksellä. Hän huomaa, 
että jos puhun samaan tapaan muissakin asioissa, hänen helmikuunsa jää 
laihaksi.'*> 

3. Pilailin aika hupaisasti kuninkaan kustannuksella. En vain vääntänyt 
hänen otteestaan tuota Eufratin Zeugmassa sijaitsevaa pikkukaupunkiaan vaan 
myös = nostatin valtavan | naurunremakan tekemällä pilkkaa hänen 
purppurareunaisesta togastaan, jonka hän sai Caesarin ollessa konsulina. 
”Mitä tulee hänen pyyntöönsä”, totesin, ”saada uusituksi saamansa 
kunnianosoitukset, senaatin ei mielestäni tule tehdä mitään päätöstä, joka 
estäisi häntä paikkailemasta vuosittain purppurareunaista togaansa. Mutta te 
arvoisat ylimykset, jotka ette sietäneet Burrenusta purppurareunaisessa 
togassa, sietäisittekö kommagenelaista?”*** Huomaat pilkantekoni lajin ja 
aiheen. Heitin paljon herjaa tuosta kuninkaanpahasesta, ja siksi koko hänen 
asiansa tyrmättiin. Appius, kuten sanoin, säikähti tätä ja on minulle aivan 
mielin kielin. Mikään ei olisi helpompaa kuin tehdä tyhjäksi hänen muutkin 
ehdotuksensa. Mutta en tee mitään loukatakseni häntä, 


ettei hän huuda avukseen Juppiter Hospitalista 
ja kutsu koolle kaikkia kreikkalaisia"? 


eli niitä, joiden avulla sovintomme syntyi. 

4. Yritän täyttää Theopompoksen toiveet. Unohdin kirjoittaa sinulle 
Caesarista — näenhän, millaista kirjettä olet odottanut. Mutta Caesar kirjoitti 
Balbukselle, että tuo kirjepaketti, jossa oli sekä Balbuksen että minun kirjeeni, 
toimitettiin hänellä niin likomärkänä, ettei hän tiedä mitään minun kirjettäni 

olleenkaan siinä. Mutta Balbuksen kirjeestä hän oli saanut selvää muutaman 
sanan, ja hän vastasi siihen näin: ”Olet näköjään kirjoittanut Cicerosta jotakin, 
josta en saa selvää. Mutta sikäli kuin saatoin päätellä, siinä oli jotakin 
sellaista, mitä minusta oli enemmänkin kaivattava kuin uskallettava toivoa.” 
Niinpä sitten lähetin Caesarille kopion kirjeestäni. Älä halveksi hänen 
leikinlaskuaan rahapulasta. Vastasin hänelle, että jatkossa hänen olisi syytä 
olla menemättä vararikkoon luottaen minun rahalippaaseeni, ja heitin 
muutakin samantyyppistä herjaa, tuttavallisesti mutta arvokkaasti. Kaikissa 
viesteissä puhutaan hänen erityisestä kiintymyksestään minua kohtaan. 
Kirjeen, joka koskee sitä, mitä odotat, pitäisi tulla suunnilleen samaan aikaan 
kun palaat. 

Kirjoitan sinulle muista asioista joka päivä, jos vain suot minulle kuriireja. 
Mutta luvassa on niin kylmää, että Appiuksen talo on suuressa vaarassa 
palaa. 

O.FR. 2,12 

Rooma, 14. HELMIKUUTA 54 

MARCUS TERVEHTII VELJEÄÄN OUINTUSTA 


1. Tuo ”musta lumi” nauratti minua, ja olen oikein iloinen, että olet 
hilpeällä ja leikkisällä tuulella. Olen samaa mieltä kanssasi Pompeiuksesta, tai 
pikemmin sinä olet samaa mieltä minun kanssani. Kuten tiedät, olen jo 
pitkään laulanut ylistystä Caesarillesi. Usko pois, hän on sydämessäni enkä 
päästä häntä pois. 

2. Nyt saat kuulla iduksesta. Se oli kymmenes päivä Caeliukselle.*”' 
Domitius ei ollut saanut tuomareita täyttää määrää. Pelkään, että tuo hirvitys 
ja raakalainen, Pola Servius, menee syyttäjän puolelle, sillä Clodiusten klaani 
hyökkää kiivaasti Caeliuksen kimppuun. Mikään ei toistaiseksi ole varmaa, 
mutta olemme huolissamme. Tuona samana päivänä tyroslaiset pääsivät 
runsaslukuisen senaatin puheille. Lukuisat Syyrian veronvuokraajat olivat 
heitä vastaan. Gabinius sai kovan kohtelun, mutta Domitius ruoski 
veronvuokraajia siitä, että he olivat saattaneet häntä ratsain. Ystävämme 
Lamia oli vähän liian raju. Kun Domitius sanoi: ”Tämä on teidän syytänne, 
Rooman ritarit! Te tuomitsette liian hölläkätisesti”, Lamia vastasi: ”Me 
tuomitsemme, te ylistätte.”*! Sinä päivänä ei saatu mitään aikaan, pimeys 
päätti istunnon. 

3. Appius tulkitsee, että lex Pupia ei estä häntä pitämästä senaatin 

kokouksia Ouirinaliaa seuraavina kansankokouspäivinä ja että hän on lex 
Gabinian nojalla myös pakotettu pitämään kokouksia lähetystöjen kuulemista 
varten joka päivä helmikuun kalendaesta maaliskuun kalendaehin. 
Uskotaankin, että vaalit siirtyvät maaliskuuhun. Mutta tribuunit kuitenkin 
sanovat aikovansa tuoda Gabiniuksen tapauksen kansankokoukseen näinä 
tulevina kansankokouspäivinä. 

4. Poimin kaikenlaisia asioita, jotta minulla olisi jotakin uutta kirjoitettavaa 
sinulle mutta, kuten näet, minulla ei riitä asiaa. Palaankin Kallistheneeseen ja 
Filistokseen, joihin sinä näköjään olet uppoutunut.? Kallisthenes on 
arkipäiväinen ja falski tapaus, kuten jotkut kreikkalaiset sanovat. Tuo 
sisilialainen on ensiluokkainen kirjailija: täynnä asiaa, terävä, ytimekäs, aivan 
kuin pikkuruinen Thukydides. Mutta en tiedä, kummat hänen kirjoistaan 
sinulla on ollut (teoksiahan on kaksi) vaiko molemmat. Itse pidän enemmän 
Dionysioksesta. Dionysios on oikea vanha kettu ja Filistoksen läheinen 
tuttava. Kysyt vielä, pitäisikö sinun käydä käsiksi historiaan. Saat 
siunaukseni. Ja koska järjestät minulle kuriireja, saat kuulla tämän päivän 
tapahtumista Lupercalian aikaan.*”* 

Nauti täysin siemauksin Ciceromme kanssa.“ 

FAM. 7,5 

ROOMA, HUHTIKUU 54 

CICERO TERVEHTII IMPERAATTORI CAESARIA 


1. Katso nyt, kuinka vakuuttunut olen siitä, että olet toinen minäni, ei vain 
itseäni vaan myös ystäviäni koskevissa asioissa. Olin ajatellut ottaa mukaani 
Gaius Trebatiuksen, mihin tahansa menisinkin, tuodakseni hänet takaisin 
kotiin varustettuna kaikella sillä hyväntahtoisuudella ja suosiolla, jonka voin 
hänelle suoda. Mutta Pompeius on viipynyt kauemmin kuin olin kuvitellut, ja 
oma lähtöni nähtävästi estyy tai ainakin viivästyy erään sinulle tuiki tutun 
epäröintini johdosta.?* Huomaa siis, millaisen vapauden olen ottanut: olen 
alkanut haluta, että Trebatius odottaisi sinulta sitä, mitä hän oli toivonut 
minulta ja Hercules vie lupasin hänelle sinun myötämielisyytesi yhtä 
avokätisesti kuin olin aiemmin luvannut omani. 

2. Ihmeellinen sattuma kuitenkin puuttui peliin, ikään kuin vahvistuksena 
näkemykselleni ja kuin takeena ystävällisyydestäsi. Kun näet kotonani olin 
käymässä perusteellista keskustelua ystävämme Balbuksen kanssa juuri tästä 
Trebatiuksesta, sain sinulta kirjeen, joka päättyi näin: ”Teen Marcus 

Curtiuksen pojasta, jota suosittelet minulle, Gallian kuninkaan; tai jos haluat, 
anna hänet Leptan kontolle ja lähetä joku toinen, jolle osoitan suosiotani.” 
Minä ja Balbus nostimme kätemme kohti taivasta. Se sattui niin sopivasti, 
ettei se tuntunut sattumalta vaan jumalalliselta johdatukselta. 

3. Lähetän siis luoksesi Trebatiuksen, koska katsoin, että minun kuuluu 
tehdä niin, ensinnäkin ihan omasta aloitteestani ja toiseksi sinun pyynnöstäsi. 
Rakas —Caesarini, toivoisin, että ottaisit hänet vastaan kaikella 
ystävällisyydelläsi, niin että osoittaisit tälle yhdelle miehelle kaikkea sitä 
hyväntahtoisuutta, jota sinut voi saada minun takiani osoittamaan ystävilleni. 
Lupaan — en käytä sitä vanhaa sanontaa, josta syystäkin laskit leikkiä, kun 
kirjoitin sinulle Milosta, vaan esitän asian roomalaiseen tapaan, kunnon 
miesten sanoin — ettei ole kunnollisempaa, parempaa eikä kunniallisempaa 
miestä kuin hän. Lisäksi hän on johtava nimi kansalaisia koskevan oikeuden 
saralla, hänellä on erinomainen muisti ja hän on äärimmäisen oppinut. 

En pyydä hänelle tribuunin enkä prefektin virkaa enkä mitään muutakaan 
tiettyä suosionosoitusta; pyydän hyväntahtoisuuttasi ja jalomielisyyttäsi. En 
toki pane vastaan, jos haluat palkita hänet myös noilla mainituilla 
kunnianosoituksilla. Lopuksi, jätän hänet, kuten sanonta kuluu, käsistäni 
kokonaan sinun käsiisi — voitokkaisiin ja luotettaviin käsiisi. Voi olla, että 
olen hieman tahditon, vaikka se tuskin on paikallaan sinua kohtaan, mutta 
varmaan sallit sen. 

Pidä huoli itsestäsi ja pidä minut edelleen ystävänäsi! 

O.FR. 2,13 

CUMAE TAI POMPEJI, TOUKOKUU 54 
MARCUS TERVEHTII VELJEÄÄN OUINTUSTA 


1. Tähän mennessä olen saanut sinulta kaksi kirjettä, toinen oli lähetetty juuri 
kun olimme eronneet,'/* toinen Ariminumista. Kirjoitat lähettäneesi useampia, 
mutta niitä en ole saanut. Viihdyn Cumaen- ja Pompeji-huviloilla muuten 
oikein mukavasti mutta kaipaan seuraasi. Aion jäädä tänne kesäkuun 
kalendaehin saakka. Kuten sanoin, kirjoitan valtio-opillista teosta?” — todella 
vaivalloinen ja työläs homma. Jos onnistun, vaivannäkö ei valunut hukkaan. 
Ellei onnistu, nakkaan sen mereen, jota katselen kirjoittaessani, ja käyn 
käsiksi johonkin toiseen aiheeseen, sillä en voi olla tyhjän panttina. 

2. Noudatan tarkasti antamiasi ohjeita, kun kyse on ystävien hankkimisesta 
ja joidenkin ihmissuhteiden ylläpitämisestä. Eniten kannan huolta siitä, että 

näkisin rakkaan poikasi tai pikemminkin poikamme päivittäin, totta kai, ja 
että saisin mahdollisimman usein katsastaa, miten hän edistyy opinnoissaan; 
ja ellei hän pane vastaan, tarjoudun hänen opettajakseenkin. Minulla on tästä 
työstä jonkin verran kokemusta, kun näinä vapaapäivinä olen kasvattanut 
nuorempaa Ciceroamme.f”$ 

3. Sinä puolestasi tietysti hoidat, teet ja suoritat antamani tehtävät, kuten 
kirjoitat (ja vaikket kirjoittaisikaan, tiedän, että teet niin hyvin tunnollisesti). 
Kun saavun Roomaan, en päästä yhtäkään Caesarin kuriiria lähtemään 
antamatta tälle mukaan kirjettä sinulle. Näiden päivien aikana — suonet 
anteeksi — en löytänyt yhtään kuriiria viemään kirjettäni, ennen tätä Marcus 
Orfiusta, roomalaista ritaria, joka on minulle läheinen niin aivan itsensä takia 
kuin myös sen tähden, että hän on Atellan municipiumista, joka on 
suojeluksessani, kuten tiedät. Suosittelenkin häntä sinulle oikein lämpimästi. 
Hän on arvostettu kotiseudullaan ja suosittu myös sen ulkopuolella. Ota ja tee 
hänestä ystäväsi osoittamalla hänelle jalomielisyyttä. Hän on sotatribuunina 
sotajoukossanne. Saat huomata, että hän on kiitollinen ja huomaavainen. 

Pyydän sinua hartaasti, että olisit oikein ystävällinen Trebatiukselle. 

ATT. 4,14 

CUMAE TAI POMPEJI, TOUKOKUUN PUOLIVÄLI 54 
CICERO TERVEHTII ATTICUSTA 


1. Ystävämme Vestorius kertoi kirjeessä minulle uskovansa, että sinä lähdit 
Roomasta 10. toukokuuta — myöhemmin kuin olit sanonut lähteväsi — koska et 
ollut voinut hyvin. Jos voit jo paremmin, olen oikein iloinen. Toivoisin, että 
kirjoittaisit kotiisi,'? että he antaisivat minun käyttää kirjojasi yhtä lailla kuin 
olisit itse kotona, muiden muassa Varron teoksia. Tarvitsen nimittäin tiettyjä 
asioita näistä kirjoista työn alla olevaa teostani [De re publica] varten, josta 
sinä toivottavasti pidät kovasti. 

Jos sinulla sattumalta on jotain uutisia, etenkin veljestäni Ouintuksesta ja 
toiseksi Gaius Caesarista tai jotakin kerrottavaa vaaleista ja politiikasta 
(sinähän yleensä olet loistava haistamaan tällaisia asioita), toivoisin, että 
kirjoittaisit minulle. Jos sinulla ei ole mitään uutisia, kirjoita silti jotakin. 

2. Yksikään kirjeesi ei minusta ole ollut väärin ajoitettu tai liian suulas. 
Mutta ennen kaikkea pyydän, että tulet taas käymään luonamme 
mahdollisimman pian, kun olet saanut asiasi hoidettua ja reissusi päätökseen 
onnellisesti ja toiveesi mukaisesti. Sano terveisiä Dionysiukselle. Pidä huolta 

Itsestäsi. 

FAM. 7,6 

CUMAE TAI POMPEJI, TOUKOKUUN LOPPUPUOLI 54 
CICERO TERVEHTII TREBATIUSTA 


1. Kaikissa kirjeissäni Caesarille tai Balbukselle on tavallaan asianmukaisena 
lisänä suositukseni sinulle — eikä mikään tavallinen vaan sellainen, johon 
liittyy tietynlainen erityinen osoitus hyväntahtoisuudestani sinua kohtaan. 
Heitä nyt vain tuo hupsu Rooman ja sivistyksen ikäväsi ja pyri 
tinkimättömästi ja urheasti saavuttamaan tavoite, jonka lähtiessäsi asetit. Me 
ystäväsi annamme sinulle anteeksi, kuten Medeialle anteeksi antoivat 


Korintin korkean linnavuoren varakkaat ylimysmatroonat, 


jotka Medeia ”käsin kipsinvalkein”**9 taivutteli olemaan syyttämättä häntä 
siltä, että hän oli kaukana kotimaastaan: 


monet ovat toimineet itsensä ja maansa hyväksi kaukana kotoaan, monia 
on katsottu pahalla, kun ovat jääneet kotiinsa. 


Olisit ollut ilman muuta jälkimmäisessä joukossa, ellen minä olisi usuttanut 
sinua lähtemään. 
2. Mutta kirjoitan enemmän toiste. Sinä, joka olet oppinut varjelemaan 


481 nyt itseäsi britannialaisten vaununajajien metkuja vastaan, ja 


muita, varjele 
— kun nyt kerran aloin näyttelemään Medeiaa — niin muista aina nuo hänen 


sanansa: 


Turhaa on sellaisen miehen viisaus, joka ei osaa olla hyödyksi 


itselleen.?*? 


Pidä huolta itsestäsi! 

O.FR. 2,14 

ROOMA, KESÄKUUN ALKU 54 

MARCUS TERVEHTII VELJEÄÄN OUINTUSTA 

1. Kesäkuun 2. päivänä saavuin Roomaan ja sain kirjeesi, joka oli lähetetty 
Placentiasta, ja sitten toisen, joka oli lähetetty seuraavana päivänä 
Blandenosta, ynnä Caesarin kirjeen, joka tulvi kaikenlaista ystävällisyyttä, 
tarkkaavaisuutta ja hurmaavuutta. Nuo seikat, joista puhut, ovatkin tärkeitä, 
tai pikemminkin kaikkein tärkeimpiä; niillä on nimittäin suuri merkitys 
kunnian ja korkeimman aseman kannalta. Mutta usko minua — tunnethan 
minut — minulla on jo se, mitä eniten arvostan noissa asioissa: ensinnäkin 
sinut edistämässä yhteistä arvokkuuttamme, ja toiseksi Caesarin suuri 
kiintymys, jonka asetan kaikkien niiden kunnianosoitusten edelle, joita hän 
haluaa minun odottavan itseltään. Olin uskomattoman ilahtunut hänen 
kirjeestään, jonka hän lähetti sinun kirjeesi mukana ja jonka alussa hän sanoo, 
miten ilahtunut hän oli saapumisestasi ja vanhan ystävyyden muistelemisesta, 
ja sitten vakuuttaa — koska minä olen niin murheissani ja kaipaan sinua — 
saavansa minut iloitsemaan siitä, että sinä olet juuri hänen seurassaan, kun 
olet poissa minun luotani. 

2. On siis veljellisesti tehty sinulta, kun kannustat minua antamaan kaiken 
tukeni Caesarille, mutta nyt kannustat kyllä, Hercules vie, juoksevaa hevosta. 
Niin, teen sen ilman muuta, palavalla halulla, mutta ehkä minullekin käy niin 
kuin usein kiireisille matkamiehille, jotka noustuaan jalkeille myöhemmin 
kuin heillä oli tarkoitus kiirehtimällä pääsevät päämääräänsä jopa nopeammin 
kuin jos olisivat heränneet keskellä yötä. Siten minäkin — koska olen jo kauan 
ollut unessa, kun on kyse tuon miehen*** ystävyyden vaalimisesta, vaikkakin, 
Hercules vieköön, olet usein herätellyt minua — aion petrata vauhtiani 
kannustamalla hevoseni laukkaan enkä vain hevostani vaan runovaljakkoni, 
koska sinun mukaasi runoni on saanut hänen hyväksyntänsä.*** Antakaa vain 
Britannia minun maalattavakseni, sinun väreilläsi ja omalla siveltimelläni. 
Mitäkö meinaan? Mistä saisin vapaa-aikaa, etenkin jos jään Roomaan, kuten 
hän pyytää? Mutta katsotaan. Ehkä yksin rakkaus voittaa kaikki vaikeudet; 
sellaista tapahtuu. 

3. Hän kiittää minua hyvin nokkelasti ja ystävällisesti, kun lähetin 
Trebatiuksen luokseen, ja sanoo, ettei hänen suuressa seurueessaan ollut 
ketään, joka voisi laatia haastetakuuta.* Pyysin häneltä tribuunivirkaa 
Marcus Curtiukselle (jos olisin kysynyt Domitiukselta, tämä olisi tulkinnut 
sen pilkaksi; sillä hänhän hokee päivittäin, ettei hän voi nimittää edes 
sotatribuunia. Senaatissakin hän vitsaili, että hänen kollegansa Appius oli 
mennyt Caesarin luo saadakseen tämän myöntämään jonkin tribuuninviran), 
mutta ensi vuodeksi. Niin näet Curtius itse halusi. 

4. Saat olla varma, että olen ja aion olla politiikassa ja vihamiehiäni 
kohtaan sellainen kuin suositat, korvannipukkaakin pehmeämpi. Rooman 
tilanne on seuraava: vaaleista on jonkinlaista toivoa, tosin epävarmaa, ja 
diktaattorinvirasta on jokin aavistus, mutta sekään ei ole varma. Forumilla 
vallitsee täydellinen rauha, mutta se on pikemminkin vanhuudenheikon kuin 
levollisen yhteiskunnan rauhaa. Puheeni senaatissa ovat sellaisia, että niihin 
yhtyvät pikemmin muut kuin minä itse. ”Sellaista sota, tuo kurja, saa 
aikaan”.**6 
144 
FAM. 7,7 
ROOMA, KESÄKUUN LOPPU* 54 
CICERO TERVEHTII TREBATIUSTA 


1. Suosittelen sinua herkeämättä, mutta mitä hyötyä siitä on, haluan kovasti 
tietää sinulta. Laitan suurimman toivoni Balbukseen, jolle kirjoitan sinusta 
tunnontarkasti ja tuhkatiheään. Sitä minä aina ihmettelen, etten saa sinulta 
kirjettä, aina kun veljeltäni Ouintukselta tulee kirje. Britanniassa ei kuulemma 
ole kultaa eikä hopeaa, ei hippustakaan. Jos se pitää paikkansa, niin neuvon 
sinua ottamaan jotkin vaunut ja rientämään takaisin luoksemme 
mahdollisimman pikaisesti. 

2. Mutta jos voimme saavuttaa haluamamme ilman Britanniaakin, 
hankkiudu Caesarin uskotuksi. Siinä sinua suuresti auttavat veljeni ja Balbus, 
mutta, usko pois, eniten kuitenkin oma kunniallisuutesi ja ponnistelusi. 
Päällikkösi on erittäin avokätinen, ikäsi on juuri sopiva ja ainakin sinulla on 
erinomainen suositus. Sinulla ei ole muuta pelättävää kuin että näytät 
laiminlyövän oman etusi. 

ATT. 4,16 

ROOMA, N. 1. HEINÄKUUTA 54 
CICERO TERVEHTII ATTICUSTA 


1. Juuri se, että kirjeeni on kirjurini käsialaa, osoittaa sinulle, miten kiireinen 
olen. En missään nimessä moiti sinua lukuisista kirjeistäsi, mutta useimmat 
niistä vain kertovat minulle, missä olet — nehän tulevat olinpaikastasi — tai 
ilmoittavat, että olet kunnossa. Kahdesta tällaisesta kirjeestä ilahduin 
erityisesti: niistä, jotka olit lähettänyt Buthrotumista suunnilleen samaan 

aikaan, sillä halusin tietää, että sinulla oli ollut mukava merimatka. Tässä 
kirjetulvassa ilahduttavaa on ollut kirjeiden määrä, ei niinkään sisällön 
rikkaus. Mutta se kirje, jonka vieraasi Marcus Paccius toimitti minulle, oli 
merkittävä, täynnä asiaa. Vastaan siis siihen, ja mainitsenkin ensimmäiseksi, 
että olen osoittanut Pacciukselle sanoin ja teoin, miten paljon painoa 
suosituksellasi on. Niinpä hän nyt kuuluu lähimpiini, vaikka en tuntenut häntä 
aiemmin. 

2. Nyt muihin asioihin. Varro, josta kirjoitat minulle, saa paikan 
teoksessani, jos vain paikka löytyy. Mutta tiedät, millaisia dialogini ovat. 
Kuten puhetaitoa käsittelevässä teoksessani,'*” jota ylistät maasta taivaisiin, 
keskustelijat saattoivat mainita vain henkilöitä, jotka he tunsivat tai joista he 
olivat kuulleet, vastaavasti tässä työn alla olevassa Valtiosta-dialogissa olen 
laittanut keskustelijoiksi Africanuksen, Philuksen, Laeliuksen ja Maniliuksen, 
ja lisäksi nuorukaiset Ouintus Tuberon, Publius Rutiliuksen sekä Laeliuksen 
kaksi vävyä, Scaevolan ja Fanniuksen. Ajattelinkin löytää jonkin hyvän syyn 
mainita ystäväsi esipuheessa; kirjoitanhan kuhunkin kirjaan oman esipuheen, 
niin kuin Aristoteles teki eksoteerisissa teoksissaan,'** kuten hän itse niitä 
kutsui. Sitähän käsittääkseni toivot. Kunpa vain onnistuisin yrityksessäni! 
Kuten huomaat, olen käynyt käsiksi valtavaan aiheeseen, joka vaati paljon 
aikaa, ja nimenomaan tätä minulta puuttuu. 

Kaipaat Scaevolan hahmoa noissa kirjoissa, joita ylistät. En poistanut häntä 
sattumalta, vaan tein niin kuin jumalainen Platonimme Valtiossaan.'? Kun 
Sokrates saapui Pireukseen Kefaloksen, rikkaan ja iloisen vanhuksen luo, 
tämä vanhus on mukana ensimmäisessä keskustelussa, mutta puhuttuaan itse 
ja erittäin sattuvasti, hän sanoo joutuvansa lähtemään uhritoimitukseen eikä 
hän enää palaa. 

3. Platonista uskoakseni tuskin tuntui kovin sopivalta pitää sen ikäistä 
miestä kauempaa mukana niin pitkässä keskustelussa. Paljon enemmän minun 
oli mielestäni varottava sitä Scaevolan kohdalla, joka oli sen ikäinen, siinä 
kunnossa kuten muistat, ja jolla oli ollut niin kunniakas ura, että hänen tuskin 
sopi viettää useita päiviä Crassuksen Tusculumin-huvilalla. Sitä paitsi 
ensimmäisen kirjan keskustelu liittyi Scaevolan kiinnostuksenkohteisiin. 
Muut kirjat, kuten tiedät, käsittelevät puhetaidon teknistä puolta” 
missään nimessä halunnut olevan mukana tuon vanhuksen, joka, kuten hyvin 
tunnet, oli vitsiniekka. 

Kirjoitat Pilian asiasta. Huolehdin siitä. Aurelianuksen tietojen mukaan asia 
on merkittävä, kuten sanot, ja kaupan päällisiksi minä saan esiintyä edukseni 


ja niissä en 

rakkaan Tulliani silmissä. Teen parhaani Vestoriuksen hyväksi, mistä 
ymmärtääkseni olet kiitollinen, ja pidän huolta, että hän tajuaa sen. Mutta 
tiedät, millainen hän on; vaikka hänellä on kaksi höveliä kaveria, häntä 
vaikeampaa ihmistä ei ole. 

4. Nyt kysymyksiisi Gaius Catosta. Tiedät, että hänet on vapautettu 
syytteistä /ex Junia Licinian nojalla, ja voin kertoa sinulle, että hänet tullaan 
vapauttamaan lex Fufian nojalla, ei niinkään hänen puolustajiensa kuin 
syyttäjiensä iloksi. Hän on kuitenkin tehnyt sovinnon Milon ja minun 
kanssani. Lucretius on nostanut syytteen Drususta vastaan. Heinäkuun 3. 
päivänä valitaan tuomarit. 

5. Prociliuksesta liikkuu pahaenteisiä huhuja, mutta tunnethan 
tuomioistuimet. Hirrus on hyvissä väleissä Domitiuksen kanssa. Senaatin 
päätöksellä, jonka nykyiset konsulit ovat laatineet provinsseista — ”kuka 
tahansa tästedes...” — en usko olevan merkitystä. Kysymykseesi Messallasta 
en tiedä, mitä sanoa. En ole ikinä nähnyt niin tasavertaisia ehdokkaita. Tiedät 
Messallan resurssit. Triarius on asettanut syytteeseen Scauruksen. Tämä, jos 
sinua kiinnostaa tietää, ei ole herättänyt suurempaa sympatiaa Scaurusta 
kohtaan, mutta silti hänen eediilinkauttaan muistellaan jonkinlaisella 
kiitollisuudella ja hänen isänsä muistolla on merkitystä maalaisäänestäjien 
keskuudessa. 

6. Kaksi muuta plebeijiä ovat tasavertaisia sikäli, että Domitiuksella on 
vaikutusvaltaisia ystäviä ja hänen apunaan ovat järjestämänsä näytännöt — 
nämä tosin eivät ole kaikkein suosituimpia — ja Memmius taas on Caesarin 
sotilaiden suosiossa ja luottaa Pompeiuksen vaikutusvaltaan. Jos tämä ei riitä, 
arvellaan, että tulee joku, joka lykkää vaaleja Caesarin saapumiseen saakka, 
etenkin kun Cato on vapautettu syytteistä. 

7. Olen vastannut Pacciuksen tuomaan kirjeeseen. Nyt saat kuulla muista 
asioista. Veljeni kirjeestä sain tietää tiettyjä aivan uskomattomia asioita 
Caesarin kiintymyksestä minua kohtaan, ja Caesarin oma oikein tuhti kirje 
vahvisti kaiken sen. Britannian sodan lopputulosta odotetaan kärsimättömästi, 
sillä pääsyä saarelle tunnetusti suojaavat ”kauhean korkeat kallioseinät”.*' 
Sekin jo tiedetään, ettei saarella ole hippuakaan hopeaa eikä ole mitään toivoa 
muusta saaliista kuin orjista, ja tuskinpa odotat yhdenkään niistä olevan 
kirjallisesti tai musiikillisesti sivistynyt. 

Paulus”? on jo melkein saanut katon forumin keskellä olevan basilikansa 
päälle käyttäen samoja vanhoja pylväitä. Toisesta basilikasta, jonka hän antoi 
urakalle, hän tekee todella suurenmoisen. Sanalla sanoen: ei ole sitä 

ihastuttavampaa eikä loistokkaampaa monumenttia. 

8. Niinpä me Caesarin ystävät — siis minä ja Oppius, vaikka halkeat 
raivosta — emme pitäneet minään 60 miljoonan sestertiuksen laittamista 
tuohon monumenttiin, jota sinulla oli tapana ylistää taivaisiin, forumin 
laajentamiseksi aina Vapauden saliin” asti. Yksityisomistajien kanssa ei 
päästy sopimukseen pienemmällä summalla. Saamme aikaan jotain todella 
loistokasta. Marskentälle taas aiomme rakentaa katetut marmoriset aitaukset 
tribuskokoukselle ja ympärille korkean ja kaikkiaan tuhat passusta pitkän 
pylväskäytävän. Samalla osaksi tätä rakennusta liitetään myös Villa 
Publica.” Kysyt tietysti: ”Mitä hyötyä tästä monumentista on minulle?” 
Mutta miksi vaivaisimme sillä päätämme? 

Tässä sinulle Rooman kuulumiset. Et varmaankaan halua kuulla 
censuksesta, jonka suhteen on luovuttu jo toivosta, tai oikeudenkäynneistä, 
joita käydään lex Clodian nojalla. Salli minun nyt moittia sinua, jos se on 
oikeutettua. Kirjoitat nimittäin Buthrotumista lähettämässäsi kirjeessä, jonka 
Gaius Decimius toimitti minulle, että luulet joutuvasi menemään Aasiaan. 
Minusta, Hercules vieköön, ei ole mitään asiaa, jossa olisi pientäkään väliä, 
hoidatko sen asiamiestesi välityksellä vai henkilökohtaisesti, niin että siksi 
joutuisit olemaan niin usein ja niin kauan pois luotamme. 

9. Mutta olisinpa sanonut tästä sinulle ennen kuin teit päätöksesi, sillä 
varmasti sanoillani olisi ollut jotain vaikutusta. Mutta lopetan nyt sättimiseni. 
Kunpa se, mitä olen sanonut, saisi sinut palaamaan pikaisemmin! 

Kirjoitan sinulle harvemmin siksi, että en varmasti tiedä, missä olet tai 
missä aiot olla. Katsoin kuitenkin parhaaksi antaa kirjeen tälle (kuka liekään) 
kuriirille, koska hän nähtävästi tapaa sinut. Koska uskot meneväsi Aasiaan, 
toivoisin, että ilmoittaisit minulle, milloin voimme odottaa sinua takaisin ja 
mitä olet tehnyt Eutychideen suhteen. 

O.FR. 2,15 

ROOMA, HEINÄKUUN LOPPU 54 

MARCUS TERVEHTII VELJEÄÄN OUINTUSTA 


1. Tällä kertaa käytän kunnon kynää, hyvää mustesekoitusta sekä hiottua 
papyrusta, koska kirjeesi mukaan sait hädin tuskin selvää viimeisimmästä 
kirjeestäni. Se, veli hyvä, ei johtunut mistään niistä syistä, joista luulet. En 
nimittäin ollut kiireinen, poissa tolaltani tai suutuksissa kenellekään. Minä 
vaan aina tartun mihin tahansa käteeni osuvaan kynään kuin se olisi 

kunnollinen. 

2. Mutta parahin ja herttaisin veljeni, kuuntele nyt, kun vastaan siihen, mitä 
oikein maanläheisesti kirjoitit tässä samassa lyhyessä kirjeessäsi. Pyydät 
minua vastaamaan sinulle niin kuin veli veljelle, vilpittömästi, täysin 
avoimesti, teeskentelemättä, mielistelemättä, pitäisikö sinun rientää takaisin, 
kuten puhuimme, vai, jos siihen on syytä, pysyä siellä päästäksesi 
pinteestäsi.?%* Rakas Quintus, jos tiedustelisit mielipidettäni jossain 
vähäpätöisessä asiassa, saisit toimia niin kuin haluat, mutta tekisin samalla 
selväksi oman toiveeni. Mutta tässä asiassa [...] sinä todellakin kysyt, 
millaista ensi vuotta odotan. No, omalta kohdaltani aivan rauhallista tai 
ainakin hyvin turvattua. Taloni, forum ja hurraahuudot teattereissa kertovat 
siitä. Tietoisena tukijoukoistani en aio sortua samaan virheeseen kuin joskus 
ajemmin. Minuun valaa uskoa se, että olen Caesarin ja Pompeiuksen 
suosiossa. Mutta jos tuo mielipuoli [Clodius] saa jonkin raivonpurkauksen, 
kaikki on valmista hänen murskaamisekseen. 

3. Näin siis tunnen ja arvioin, ja kirjoitan siitä sinulle asiaa huolellisesti 
tutkittuani. Et saa epäillä sitä, kiellän sinua veljellisesti en mielistelläkseni. 
Toivoisin tosiaankin, että tulisit tänne siihen aikaan kuin sanoit saadaksemme 
nauttia toistemme seurasta, mutta haluan kuitenkin mieluummin, että ajattelet, 
mikä on parasta itsesi kannalta. Pidän erittäin tärkeänä myös tuota 
yltäkylläisyyttäsi sekä velkojesi maksamista. Pidä mielessäsi, että jos 
pääsemme vaikeuksista ja pysymme terveinä, ei ole meitä onnekkaampia. 
Pientä se on, mitä meidän tapaisiltamme miehiltä puuttuu, ja sekin on aivan 
helppo saavuttaa, jos vain pysymme terveinä. 

4. Lahjonta on taas aivan tolkutonta, pahempaa kuin koskaan. Heinäkuun 
iduksena korko kohosi neljästä kahdeksaan prosenttiin”? Memmiuksen, 
konsulien ja Domitiuksen liittoutumisen takia. Scaurus tuskin pystyy yksin 
päihittämään tämän liittouman. Messallasta ei ole mihinkään. En liioittele:$ 
he suunnittelevat antavansa kymmenen miljoonaa sestertiusta ensimmäiselle 
centurialle. Asia herättää palavaa vihaa. Tribuuniehdokkaat ovat sopineet 
keskenään tallettavansa 500 000 sestertiusta per nenä Marcus Caton haltuun ja 
hakevansa virkaa Caton määräysten mukaisesti, niin että se, joka asettuu 
Catoa vastaan, joutuu tämän tuomitsemaksi. Jos näistä vaaleista tulee puhtaat, 
kuten uskotaan, Cato on pystynyt yksin enempään kuin kaikki lait ja tuomarit. 

ROOMA, 27. HEINÄKUUTA 54 
CICERO TERVEHTII ATTICUSTA 


1. Oli mukava kuulla Eutychideesta, joka saa vanhan etunimen mutta uuden 
sukunimen, ja hän on vastedes Titus Caecilius, aivan kuten Dionysiuksen nimi 
on yhdistelmä minua ja sinua: Marcus Pomponius.” Olen, Hercules vieköön, 
oikein mielissäni, että Eutychides on saanut tietää — minulle osoittamasi 
hyväntahtoisuuden ansiosta — ettei hänen sympatiansa tuskani hetkellä jäänyt 
minulta huomaamatta enkä ole unohtanut sitä sittemmin. 

2. Aasian-matkasi oli uskoakseni pakon sanelemaa, sillä et ikimaailmassa 
olisi halunnut ilman todella hyvää syytä olla niin kaukana rakkaimmista ja 
ihanimmista ihmisistäsi ja asioistasi. Mutta paluusi nopeus osoittaa 
hyväsydämisyytesi ja rakkautesi ystäviäsi kohtaan. Mutta pelkäänpä, että 
preetori Clodiuksen henkevyys pidättelee sinua siellä kauemmin, samoin kuin 
Pituanius, tuo — niin sanotaan — erittäin oppinut mies, joka nyttemmin on 
täysin omistautunut kreikkalaiselle kirjallisuudelle. Mutta jos haluat olla 
ihmisiksi, tule luoksemme silloin, kun lupasit tulla. Saat olla noiden kanssa 
Roomassa, kun he ovat onnellisesti saapuneet tänne. 

3. Kirjoitat, että haluaisit saada minulta jonkin kirjeen. Minähän kirjoitin ja 
kerroin kaiken monista asioista päivä päivältä. Oletan, että kirje ei varmaan 
tullut perille, koska et näemmä viipynyt kauan Epeiroksessa. Kirjeenihän 
sinulle ovat yleensä sellaisia, etten halua antaa niitä kenen tahansa käsiin, 
ellen ole varma siitä, että hän toimittaa ne sinulle. 

4. Nyt saat kuulla Rooman asioista. Heinäkuun 4. päivänä Sufenas ja Cato 
vapautettiin ja Procilius tuomittiin. Tästä käy ilmi, että kolminkertaiset 
Areiopagin jäsenet eivät piittaa tuon taivaallista lahjonnasta, vaaleista, 
väliaikaisesta hallinnosta, valtiorikoksesta tai ylipäätään koko politiikasta, 
mutta eivät hyväksy perheenisän murhaamista tämän kotona, tosin tässäkään 
he eivät ole täysin yksimielisiä: 22 antoi vapauttavan ja 28 langettavan 
tuomion. Tuomaristo liikuttui Publiuksen oikein kaunopuheisesta epilogista, 
jonka hän esitti kyyneleet silmissä. Hortalus oli kuin aina ennenkin. Minä en 
sanonut sanaakaan. Pikkutyttöni, joka ei voi nyt hyvin, pelkäsi että sanani 
voisivat loukata Publiusta. 

5. Tämän kaiken jälkeen Reaten väki vei minut omaan Laaksoonsa'” 
saadakseen minut ajamaan heidän asiaansa interamnalaisia vastaan 
konsuleiden ja kymmenen legaatin edessä. Siellä Velinusjärvi laskee Marcus 
Curiuksen hakkauttaman vuorenhalkeaman kautta Nariin, ja tämän takia 


215 


Rosian tasanko on kuivunut, vaikka on edelleen kohtuullisen kostea. Asuin 
Axiuksen luona. Hän jopa vei minut Seitsemälle Järvelle. 

6. Palasin Roomaan Fonteiuksen takia 9. heinäkuuta. Menin teatteriin, ja 
aluksi sain suuret ja tasaiset suosionosoitukset — älä välitä tästä, pöhkö kun 
mainitsinkin asiasta. Sitten, omistauduin Antipholle:! hänet oli vapautettu 
orjuudesta ennen kuin hänet tuotiin näyttämölle. Jotten pitäisi sinua enää 
kauemmin jännityksessä, hän vei voiton. Mutta en ole koskaan nähnyt mitään 
niin niin pikkuruista, niin täysin vailla ääntä, niin... — mutta pidä tämä omana 
tietonasi! Andromakheena hän oli kuitenkin suurempi kuin Astyanaks. Muissa 
rooleissa ei ollut hänen vertaistaan.” Kysyt Arbusculasta.*9 Hän oli huikean 
hyvä. Kisat olivat suurenmoiset ja suositut. Metsästysnäytös siirrettiin toiseen 
kertaan. 

7. Seuraa nyt minua Marskentälle. Lahjonta käy kuumana. ”Merkin nyt 
mainitsen”: korko nousi heinäkuun iduksena neljästä kahdeksaan 
prosenttiin.” ”Tuota en kyllä pane pahakseni”, sanot tietysti — mikä mies ja 
mikä kansalainen oletkaan! Caesar tukee Memmiusta kaikin voimin. Konsulit 
ovat liittäneet hänet Domitiuksen pariksi, mutta en tohdi kirjeessä mainita, 
millä ehdoilla. Pompeius puhisee ja valittaa ja kannattaa Scaurusta, mutta on 
epävarmaa, onko se teeskentelyä vai onko hän tosissaan. Kukaan ehdokkaista 
ei ole ylitse muiden. Raha tasaa kaikkien asemat. Messalla on heikoilla, ei 
niin että häneltä puuttuisi rohkeutta tai ystäviä, mutta konsulien liittouma ja 
Pompeius ovat häntä vastaan. Nämä vaalit luultavasti = siirtyvät. 
Tribuuniehdokkaat ovat vannoneet hakevansa virkaa noudattaen Caton 
päätöksiä. Jokainen on tallettanut hänen haltuunsa 500 000 sestertiusta niin 
että se, jonka Cato tuomitsee, menettää tuon summan ja se jaetaan hänen 
kilpakumppaneilleen. 

8. Kirjoitan tätä oletetun vaalipäivän aattona. Jos vaalit pidetään eikä kuriiri 
ole ehtinyt lähteä, kirjoitan sinulle vaaleista kaiken 28. heinäkuuta. Jos ne 
sujuvat ilman lahjontaa, kuten uskotaan, Cato on pystynyt yksin enempään 
kuin kaikki lait ja tuomarit. 

9. Olen ottanut tehtäväkseni puolustaa Messiusta, joka kutsuttiin takaisin 
legaatin toimestaan. Appius oli lähettänyt hänet Caesarin legaatiksi. Servilius 
antoi ediktin, että hänen tuli olla paikalla. Tribus Pomptina, Velina ja Maecia 
ovat hänen. Taistelemme kyllä kovasti; töitä kuitenkin riittää. Seuraavaksi 
valmistaudun Drusuksen ja sitten Scauruksen juttuun. Puheeni ovat saamassa 
kunniakkaat otsakkeet. Ehkä seuraavana vuorossa ovat virkaansa valitut 
konsulit. Jos Scaurus ei ole näiden joukossa, hän joutuu vaikeuksiin tässä 

oikeudenkäynnissä. 

10. Veljeni Ouintuksen kirjeen perusteella uumoilen hänen jo olevan 
Britanniassa. Odotan kärsimättömästi, mitä hänelle kuuluu. Yhden asian olen 
jo saavuttanut — tämän voin päätellä monista selvistä merkeistä: olen lähellä 
Caesarin sydäntä ja hänen suuressa suosiossaan. 

11. Ole hyvä ja kerro terveiset Dionysiukselle ja pyydä häntä kannustamaan 
sinua tulemaan niin pian kuin mahdollista, niin että hän saa opettaa Ciceroani 
ja minua itseänikin. 

O.FR. 2,16 

ROOMA, ELOKUUN LOPPUPUOLI 54 
MARCUS TERVEHTII VELJEÄÄN OUINTUSTA 


1. Kun saat kirjurini käsialalla kirjoitetun kirjeeni, voit olettaa, ettei minulla 
ollut luppoaikaa hetkeäkään, mutta kun kirjoitan omakätisesti, sitä oli hieman. 
Voin kertoa, etten ikinä ole ollut niin rasitettu oikeusjutuilla ja 
oikeudenkäynneillä ja kaiken lisäksi painostavimpaan aikaan vuodesta, 
pahimmilla helteillä. Mutta täytyy vaan kestää, koska niin neuvot, enkä saa 
näyttää pettäneeni toiveitanne ja suunnitelmaanne,% etenkin kun korjaan tästä 
urakastani suuret kiitokset ja suuren arvostuksen, jos se osoittautuu tavallista 
hankalammaksi. Niinpä yritän toiveesi mukaisesti olla loukkaamatta ketään ja 
voittaa jopa niidenkin kunnioituksen, jotka surkuttelevat, että minusta on 
tullut niin läheinen Caesarin kanssa, ja lisäksi puolueettomien tai tätä puolta 
myötäilevienkin miesten suuren arvostuksen ja kiintymyksen. 

2. Senaatissa on käsitelty kysymystä lahjonnasta useita päiviä, raivokkaasti, 
koska konsuliehdokkaat olivat menneet sietämättömyyksiin saakka. Itse en 
ollut paikalla. Päätin, etten ryhtyisi lääkitsemään valtiota ilman vahvaa tukea. 

3. Samana päivänä, kun kirjoitan tätä, rahatribuunit ovat vapauttaneet 
Drusuksen virkarikkeestä, kaikkiaan neljän äänen enemmistöllä; senaattorit ja 
ritarit tuomitsivat hänet syylliseksi. Tänään iltapäivällä puolustan Vatiniusta. 
Se on helppo juttu. Vaalit on lykätty syyskuuhun. Scauruksen oikeudenkäynti 
käynnistyy välittömästi, enkä aio jättää häntä pulaan. 

En lainkaan pidä Sofokleen Pöytävieraista?” vaikka sinä näköjään olet 
laatinut hauskan pikku näytelmän. 

4. Nyt tulen siihen, mikä ehkä olisi pitänyt sanoa heti alkuun. Oi miten 
ilahduinkaan Britannian kirjeestäsi! Pelkäsin valtamerta ja saaren rannikkoa. 
En vähättele sitä, mitä on tulossa, mutta se herättää enemmän toivoa kuin 


217 


pelkoa, ja jännitykseni johtuu enemmän odotuksesta kuin pelosta. Sinulla on 
näköjään loistavaa aineistoa, mistä kirjoittaa — seudut, luonto, maisemat, 
tavat, heimot, taistelut ja itse sotapäällikkökin! Autan sinua ilomielin, kuten 
pyydät, kaikessa missä haluat, ja lähetän sinulle pyytämäsi säkeet eli pöllön 
Ateenaan!*% 

5. Mutta kuulehan, taidat salata minulta jotakin. Kerrohan, veli hyvä, mitä 
Caesar tuumii runostani?” Hän kirjoitti minulle aiemmin lukeneensa 
ensimmäisen kirjan ja sanoi, ettei ole koskaan lukenut mitään parempaa, edes 
kreikaksi, mutta että loput on tiettyyn pisteeseen saakka ”melko 
hengetöntä”*'? — tätä sanaa hän itse käyttää. Kerro totuus, asia vai tyylikö ei 
ole hänen mieleensä? Sinulla ei ole mitään pelättävää, sillä itsekunnioitukseni 
ei vähene siitä karvan vertaa. Kirjoita siis minulle totuudenmukaisesti ja 
veljellisesti, kuten tapasi on. 

FAM. 7,8 

ROOMA, ELOKUUN LOPPUPUOLI* 54 
CICERO TERVEHTII TREBATIUSTA 


1. Caesar kirjoitti minulle erittäin kohteliaasti, ettei ole päässyt vielä tekemään 
oikein tuttavuutta kanssasi mutta että varmasti tekee sen. Vastasinkin hänelle, 
kuinka kiitollinen olisinkaan, jos hän osoittaisi sinua kohtaan mahdollisimman 
paljon hyväntahtoisuutta, ystävällisyyttä ja jalomielisyyttä. Mutta kirjeestäsi 
sain sen käsityksen, että olet jotenkin malttamaton, ja ihmettelin myös sitä, 
miksi —vähättelet tribuuninviran etuja, etenkin jos siihen ei kuulu 
sotapalvelusta. 

2. Valitan siitä Vacerralle ja Maniliukselle.*"' Corneliukselle en nimittäin 
uskalla sanoa mitään; hänhän on syyllinen sinun typeryyteesi, koska julistat 
saaneesi viisautesi häneltä. Etkö nyt tarttuisi tuohon tilaisuuteen ja 
mahdollisuuteen? Parempaa et tule ikinä saamaan. 

Kirjoitat oikeusoppinut Precianuksesta. Suosittelen herkeämättä sinua 
hänelle, sillä hän itse kirjoittaa minulle, että olet hänelle kiitokset velkaa. Pidä 
huoli, että kerrot minulle, miten se asia on. Odotan kovasti kirjeitänne 
Britanniasta. 

MARCUS TERVEHTII VELJEÄÄN OUINTUSTA 


1. Kovien (en näet muista kovempia) helteiden jälkeen olen virkistäytynyt 
Arpinumissa, ihastuttavan ja vilvoittavan virran äärellä näinä kisapäivinä,”'* 
kun olin uskonut tribuskumppanini Philotimuksen huomaan. 

Olin Arcanumissa 10. syyskuuta. Siellä näin Mescidiuksen ja 
Philoxenuksen sekä veden — he ovat johtaneet sen kulkemaan aivan läheltä 
huvilaa — joka virtasi oikein vuolaana, varsinkin kun ottaa huomioon ankaran 
kuivuuden, ja nuo sanoivat aikovansa kerätä vettä huomattavasti enemmän. 
Heriuksella oli kaikki hyvin. 

Maniliuksen tilalla törmäsin itseäänkin hitaampaan Diphlukseen.*'* Hänellä 
oli kaikki muu valmista paitsi kylpyosasto, kävelykäytävä ja lintutarha. 
Huvila miellytti minua kovasti, koska kivilattiainen pylväskäytävä antoi 
äärimmäisen arvokkaan vaikutelman, mikä paljastui vasta nyt, kun se avautuu 
kokonaan ja pylväät on hiottu. Kaikki on kiinni stukkon tyylikkyydestä, ja 
pidän siitä huolen. Lattiasta vaikutti tulevan hyvä. Joitakin holvikattoja en 
kelpuuttanut vaan käskin muuttaa niitä. 

2. Se pylväskäytävän kohta, johon sinä kuulemma sanoit haluavasi pienen 
atriumin, on minusta parempi sellaisena kuin se nyt on. Eihän siinä minusta 
ole tarpeeksi tilaakaan pienelle atriumille, ja yleensä sellaisia on vain 
rakennuksissa, joissa on isompi atrium, eikä sen yhteydessä voi olla 
makuuhuoneita tai vastaavia osia. Nykyisellään siitä tulee kaunis holvi tai 
mainio kesähuone. Jos olet toista mieltä, kirjoita takaisin mahdollisimman 
pian. 

Kylpylöissä siirsin saunat toiseen kulmaan pukuhuonetta, koska alun perin 
niiden höyryjohto oli suoraan makuuhuoneiden alla. Pidin kovasti isohkosta 
makuuhuoneesta ja toisesta, joka oli tarkoitettu talvikäyttöön, koska ne ovat 
avaria ja hyvin asetettu toiselle puolen käytävää, sille, joka on lähimpänä 
kylpyosastoa. Diphiluksen asettamat pylväät eivät ole suorassa eivätkä 
suorassa linjassa. Hän saa ottaa ne pois, ilman muuta. Oppiipahan joskus 
käyttämään luotia ja luotilankaa. Toivon totisesti, että Diphilus saa työnsä 
valmiiksi muutamassa kuukaudessa. Caesius, joka oli seurassani tuolloin, 
pitää siitä visusti huolen. 

3. Lähdin sieltä suoraan via Vitulariaa pitkin Fufidiuksen tilalle, jonka ostin 
sinulle Fufidiukselta 101 000 sestertiuksella silloin, kun Arpinumissa oli 
viimeksi markkinat. En ole kesällä nähnyt varjoisampaa paikkaa. Virtaavaa 
vettä on siellä sun täällä ja runsain mitoin. Lyhyesti sanottuna, Caesiuksen 


219 


mielestä voit helposti kastella 50 auranalaa niittyä. Vakuutan — minkä 
ymmärrän paremmin — että saat aivan uskomattoman hurmaavan huvilan, kun 
siihen vielä lisätään kala-allas, lähteitä, palestra ja [...] metsä. Kuulemma 
haluat nyt pitää Bobiliuksen huvilan. Saat itse päättää, mitä teet sen asian 
kanssa. Caesius sanoo, että vaikka vesi ei kuuluisi kauppaan ja oikeus veteen 
säilyy myyjällä ja näin tilallesi perustettaisiin rasite, voimme silti saada saman 
hinnan, jos haluaisimme myydä sen. Minulla oli Mescidius mukanani. Hän 
sanoo sopineensa kanssasi hinnaksi kolme sestertiusta per jalka ja 
mitanneensa jalkaisin matkaksi 3000 askelta. Minusta se tuntui pidemmältä, 
mutta takaan, ettei paremmin voisi rahoja sijoittaa. Lähetin hakemaan Cillon 
Venafrumista, mutta juuri sinä päivänä Venafrumissa tunnelin sortuma oli 
surmannut neljä hänen orjatoveriaan ja oppipoikaansa. 

4. Syyskuun iduksena olin Lateriumissa. Kävin katsastamassa tien, joka 
minun nähdäkseni olisi käynyt julkisesta tiestä, lukuun ottamatta 
sataaviittäkymmentä = askelta (mittasin itse) siitä Furrinan pyhäköllä 
sijaitsevalta pieneltä sillalta Satricumiin päin. Siinä kohtaa päällä on tomua, ei 
soraa (se tulee muuttumaan) ja se osa tietä on todella jyrkkä. Mutta tajusin, 
ettei tietä ollut voinut vetää muuta kautta, etenkään kun sinä et halunnut vetää 
sitä Lucustan tai Varron maiden läpi. Varro oli hienosti rakentanut tien tilansa 
editse. Lucusta ei ollut kajonnut mihinkään. Puhun hänen kanssaan Roomassa 
ja uskon saavani häneen vauhtia. Kysyn samalla Marcus Taurukselta, joka on 
parhaillaan Roomassa, onko vesi johdettavissa hänen tilansa kautta, kuten hän 
on kuulemma luvannut sinulle. 

5. Tilanhoitajastasi Nicephoruksesta pidin kovasti, ja kysyin häneltä, olitko 
antanut hänelle jotain tehtäviä tuon Lateriumin pienen rakennuksen suhteen, 
josta puhuit minulle. Hän vastasi, että oli ottanut urakan 16 000 sestertiuksella 
ja että sinä kuitenkin olit antanut paljon lisää töitä mutta et yhtään lisää 
palkkiota, joten hän oli jättänyt homman sikseen. Minusta, Hercules vie, nuo 
lisäykset, jotka olit päättänyt tehdä, ovat oikein paikallaan — olkoonkin, että 
huvila nykyisellään tuntuu tavallaan henkivän filosofisuutta, joka nuhtelee 
muiden huviloiden tolkuttomuutta. Mutta joka tapauksessa tuo lisä on iloksi. 
Annoin tunnustusta puutarhurillesi. Hän on verhonnut muratilla kaiken, 
huvilan kivijalan ja käytävän pylväsvälit, niin että kreikkalaisasuiset patsaat 
näyttävät kuin olisivat puutarhatöissä ja suosittelemassa murattejaan. Eikä ole 
viileämpää eikä sammaleisempaa paikkaa kuin tuo pukuhuone. 

6. Tässä sinulle suunnilleen kaikki uutiset maalta. Philotimus ja Cincius 
ahkeroivat kaupunkitalosi loppusilauksen parissa, mutta itsekin piipahdan 

alvariinsa paikan päällä, mikä käy vaivatta. Toivon siis, ettet ole yhtään 
huolissasi siitä. 

7. Kyselet alituiseen Cicerostasi,*'* saat sen anteeksi, mutta toivottavasti 
sinäkin annat minulle anteeksi, sillä en myönnä, että rakastat häntä enemmän 
kuin minä. Kunpa hän olisi ollut seurassani Arpinumissa näinä päivinä — niin 
hän itse halusi ja minä ihan yhtä lailla! Toivoisin, että jos sinulle sopii, 
kirjoittaisit Pomponialle, että hän ottaisi poikansa ja tulisi mukaani, kun 
lähden jonnekin. Saisin aikaan ihmeitä, jos hän olisi kanssani, kun olen 
vapaalla. Roomassa ei nimittäin ole aikaa hengähtää. Tiedät, että lupasin sen 
sinulle ilmaiseksi, joten mitä nyt odotat, kun olet luvannut minulle noin 
mahtavan palkkion? 

8. Tulen nyt kirjeeseesi, jonka sain Arpinumiin useissa erissä. Kolme 
toimitettiin samana päivänä, nähtävästi olit lähettänyt ne samalla kertaa. Yksi 
kirje oli pidempi. Mainitsit sen alussa, että sinulle lähettämässäni kirjeessä oli 
aiempi päiväys kuin siinä, jonka lähetin Caesarille. Oppiukselle pakostakin 
käy joskus niin, että kun hän on päättänyt lähettää kuriireja ja saanut minulta 
kirjeen, hänelle ilmaantuu jokin odottamaton este ja hän joutuu lähettämään 
kirjeen myöhemmin kuin oli aikonut, enkä minä viitsi enää vaihdattaa 
päiväyksiä niihin kirjeisiin, jotka olen jo hänelle antanut. 

9. Kirjoitat Caesarin lämpimästä kiintymyksestä meitä kohtaan. Sinä 
tietysti vaalit sitä, ja minä yritän lisätä sitä kaikin mahdollisin keinoin. 
Pompeiuksen suhteen toimin tunnollisesti nyt ja jatkossakin niin kuin neuvot. 
Kun mainitset olevasi mielissäsi, että annoin sinulle luvan jäädä sinne, iloitsen 
siitä osittain, vaikka kaipaan sinua suunnattomasti ja äärimmäisen tuskissani. 
En ymmärrä, mitä sinulla on mielessäsi, kun lähetät hakemaan Hippodamusta 
ja muutamia muita. Jokainen noista mokomista odottaa sinulta 
esikaupunkihuvilan arvoista lahjaa. Mutta älä sotke ystävääni Trebatiusta 
tuohon porukkaan. Lähetin hänet Caesarin tykö, joka on jo täyttänyt toiveeni. 
Jos hän ei ole täyttänyt Trebatiuksen toiveita, en minä ole vastuussa siitä, ja 
vapautan ja päästän sinut kaikista häntä koskevista velvollisuuksista. Olen 
äärettömän iloinen, kun kirjoitat, että Caesar välittää sinusta päivä päivältä 
yhä enemmän. Balbus, joka sanojesi mukaan on edesauttanut sinua siinä 
asiassa, on silmäteräni. Olen oikein iloinen, että ystäväni Trebonius ja sinä 
olette hyviä ystäviä. 

10. Mitä tulee siihen, mitä kirjoitit tribuuninvirasta, minä nimenomaan 
pyysin sitä Curtiukselle, ja Caesar itse vastasi, että virka oli valmiina 
nimenomaan Curtiusta varten, ja soimasi minua, kun pyysin sitä niin kainosti. 

Jos esitän pyynnön jollekulle muulle (kehotinhan Oppiustakin kirjoittamaan 
Caesarille), hyväksyn kernaasti kieltävän vastauksen, koska ihmiset, jotka 
ahdistelevat minua pyynnöillään, eivät helposti hyväksy kieltävää vastausta 
minulta. Arvostan Curtiusta, kuten sanoin hänelle itselleen paitsi pyyntösi 
myös antamasi todistuksen vuoksi, koska kirjeestäsi minun oli helppo selvästi 
nähdä, miten hän ponnisteli hyvinvointini hyväksi. 

Britannian tilanteen suhteen meillä ei kirjeesi perusteella selvästikään ole 
mitään pelättävää tai riemuittavaa. Julkisista asioista, joista toivot Tiron 
kirjoittavan sinulle, olen kirjoittanut sinulle toistaiseksi puolihuolimattomasti, 
koska tiedän että kaikki asiat, pienimmästä suurimpaan, raportoidaan 
Caesarille. 

11. Olen nyt vastannut isoon kirjeeseesi. Nyt siihen pikkuruiseen 
kirjeeseen, jossa puhut ensiksi Clodiuksen kirjeestä Caesarille. Minusta 
Caesar teki oikein, kun hän torjui oikein ystävällisen pyyntösi eikä vastannut 
sanallakaan tuolle raivohullulle. Sitten Calventius Mariuksen puheeseen.'* 
Ihmettelen, että haluat minun kirjoittavan vastineen siihen, etenkin kun 
kukaan ei lue hänen puhettaan, jos en vastaa mitään, mutta kaikki koulupojat 
opettelevat läpikotaisin kuin läksynä minun puheeni häntä vastaan. Olen 
ryhtynyt kirjoittamaan niitä kirjoja, joita odotat [De re publica], mutta en saa 
niitä valmiiksi näiden päivien aikana. Pyytämäsi Scauruksen ja Planciuksen 
puolustuspuheet olen saanut valmiiksi. Caesarille omistetun runon, jonka olin 
aloittanut, jätin kesken. Sinun tähtesi kirjoitan sen mitä pyydät — koska 
runosuonesi ovat kuivuneet — jos saan aikaa. 

12. Tulen nyt kolmanteen kirjeeseesi. Mainitset, että Balbus on tulossa 
Roomaan hyvissä ajoin ja kunnon seurueen kanssa ja aikoo olla tiiviisti 
kanssani toukokuun idukseen saakka. Se on oikein hauskaa ja mukavaa. 
Samassa kirjeessäsi, kuten usein ennenkin, kannustat minua hankkimaan 
ystäviä ja ahkeroimaan. Niin aion tehdäkin. Mutta milloin tulee elämän 
vuoro? 

13. Neljäs kirjeesi tuli minulle syyskuun iduksena. Olit lähettänyt sen 
Britanniasta 10. elokuuta. Siinä ei ollut oikeastaan mitään muuta uutta kuin 
maininta Erigonasta”"" (kun saan sen Oppiukselta, kerron sinulle mielipiteeni, 
vaikka minulla ei ole epäilystäkään, että pidän siitä) ja — minkä olin melkein 
unohtaa — miehestä, jonka sanoit kirjoittaneen Caesarille Milon saamista 
suosionosoituksista. No, minulle sopii kyllä kernaasti, että Caesar luulee 
noiden suosionosoitusten olleen raikuvat, ja niinhän ne suoraan sanottuna 
olivatkin, mutta Milon saamat aplodit näyttävät tavallaan olevan aplodeja 

minulle. 

14. Sain myös hyvin vanhan kirjeen, mutta se tuli myöhässä. Muistutat 
minua siinä ”Telluksen temppelistä ja Catuluksen pylväskäytävästä. 
Kummankin parissa ahkeroidaan. Pystytin jopa patsaasi Telluksen temppeliin. 
Muistutat minua myös puutarhahuvilasta, mutta en ikinä ole ollut oikein 
kiinnostunut sellaisesta ja nyt kotonani riittää puutarhakauneutta. 

Kun saavuin Roomaan 18. syyskuuta, sain huomata, että talosi katto oli 
valmis. Et ollut halunnut monia harjakattoja olohuoneiden yläpuolelle. Nyt se 
tyylikkäästi viettää kohti alemman pylväskäytävän kattoa. 

Poikamme ei ole poissa ollessani lakannut käymästä reetorinsa luona. 
Sinulla ei ole mitään syytä olla huolissasi hänen opinnoistaan, sillä sinä tunnet 
hänen lahjansa ja minä näen hänen intonsa. Muut hänen asiansa minä otan 
huolekseni ja katson olevani niistä vastuussa. 

15. Toistaiseksi kolme ryhmittymää haluavat haastaa oikeuteen 
Gabiniuksen: Lucius Lentulus, flamen-papin poika, joka on jo nostanut 
syytteen valtiorikoksesta, Tiberius Nero hyvien apulaissyyttäjiensä kanssa, ja 
kansantribuuni Gaius Memmius yhdessä Lucius Capiton kanssa. Gabinius 
saapui kaupungin tuntumaan 19. syyskuuta — ei voisi olla sen häpeällisempää 
eikä yksinäisempää paluuta. Mutta en yhtään uskalla luottaa näihin 
tuomistuimiimme. Toistaiseksi häntä vastaan ei ole nostettu syytettä 
kiskonnasta, koska Cato on sairaana. Pompeius vaatii kovasti minulta sopua, 
mutta toistaiseksi hän ei ole päässyt puusta pitkään eikä pääsekään, jos saan 
säilytettyä vähääkään vapauttani. 

16. Odotan kärsimättömästi kirjettäsi. Kirjoitat kuulleesi, että minulla olisi 
jotain tekemistä konsuliehdokkaiden liittoutuman kanssa, mutta se ei pidä 
paikkaansa. Tuon liittouman sopimukset — jotka Memmius myöhemmin 
paljasti — olivat sellaisia, ettei kukaan kunnon mies voinut olla niissä 
osallisina. Sitä paitsi en voinut osallistua sellaisiin liittoutumiin, joiden 
ulkopuolelle Messalla suljettiin. Hänhän on oikein tyytyväinen minuun 
kaikissa asioissa samoin kuin käsittääkseni Memmiuskin. Domitiuksenkin 
hyväksi olen tehnyt paljon, asioita, joita hän on halunnut tai pyytänyt minulta. 
Scauruksen olen saattanut suureen kiitollisuudenvelkaan puolustamalla häntä. 
Toistaiseksi on hyvin epävarmaa, milloin vaalit pidetään ja keistä tulee 
konsuleita. 

17. Juuri kun olin käärimässä tätä kirjettä, luotanne tuli kuriireja, syyskuun 
20. päivänä, oltuaan matkalla kaksikymmentäseitsemän päivää. Kuinka 
huolissani olinkaan! Kuinka ahdistunut, kun luin Caesarin aivan hurmaavaa 

kirjettä! Mitä hurmaavampi kirje, sitä suurempaa tuskaa hänen kova onnensa 
tuotti minulle.*'* Mutta tulen nyt sinun kirjeeseesi. Ensinnäkin taas kerran 
kannatan jäämistäsi sinne, varsinkin kun mainitset puhuneesi siitä Caesarin 
kanssa. 

18. Kummallista, että Oppius on ollut jossain tekemisissä Publiuksen 
kanssa, sillä sitä en toivonut. Tuonnempana kirjeessäsi toteat, että minut 
tullaan nimittämään Pompeiuksen legaatiksi syyskuun iduksena. En ole 
kuullutkaan siitä, ja kirjoitin Caesarille, ettei Vibullius eikä Oppius ole 
välittänyt Pompeiukselle Caesarin viestiä siitä, että minun pitäisi jäädä 
Roomaan. Mitä varten? Toki minä pidättelin Oppiusta, koska johtavassa 
roolissa oli Vibullius, sillä Caesar oli puhunut asiasta tämän kanssa 
henkilökohtaisesti, Oppiukselle hän oli vain kirjoittanut. Minulla ei voi olla 
mitään taka-ajatuksia, kun kyse on Caesarin asioista. Hän tulee minulle heti 
kakkosena sinun ja lastemme jälkeen mutta vain hiuksenhienosti kakkosena. 
Näytän tehneen tämän harkitusti (on jo syytäkin), mutta tunnen kuitenkin 
kiintymystä. 

19. Kun olin kirjoittanut omakätisesti nämä viimeiset rivit, poikasi tuli 
päivälliselle luoksemme, koska Pomponia oli syömässä ulkona. Hän antoi 
luettavakseni kirjeesi, jonka hän oli saanut vähän aiemmin — Hercules 
vieköön, aivan aristofanesmainen kirje, hurmaava ja vakava. Olin siitä 
tavattoman ilahtunut. Hän antoi minulle toisenkin kirjeen, jossa käsket häntä 
pysymään lähelläni ja pitämään minua opettajanaan. Kuinka hän ilahtuikaan 
näistä kirjeistä, kuten minäkin! Ei voisi olla suloisempaa poikaa eikä kukaan 
voisi olla kiintyneempi minuun. Sanelin tämän kaiken Tirolle päivällisellä, jos 
ihmettelet toisenlaista käsialaa. 

20. Annalis oli ikikiitollinen kirjeestäsi ja siitä, että näit niin paljon vaivaa 
hänen vuokseen ja autoit häntä täysin vilpittömillä neuvoillasi. Kun Publius 
Servilius vanhempi puhui Caesarin hänelle lähettämästä kirjeestä, hän antoi 
ymmärtää olevansa sinulle erittäin kiitollinen, kun olit puhunut tavattoman 
ystävällisesti ja tunnollisesti hänen myötämielisyydestään Caesaria kohtaan. 

21. Palattuani Arpinumista Roomaan sain kuulla Hippodamuksen lähteneen 
sinun luoksesi. Fn voi väittää yllättyneeni, että hän oli niin epäkohtelias, että 
lähti luoksesi ilman kirjettäni. Sanon vain, että se oli ikävää. Olin näet jo 
kauan ajatellut — sen perusteella, mitä olit minulle kirjoittanut — että jos olisi 
jotakin, jonka halusin toimitettavan sinulle huolellisemmin, antaisin sen 
hänelle. Hercules vieköön, näissä kirjeissä, joita yleensä lähetän sinulle, en 
kirjoita oikeastaan mitään mikä voisi olla meille kiusallista, jos se joutuisi 

vääriin käsiin. Nyt säästän viestini Minuciukselle, Salviukselle ja Labeolle. 
Labeo joko lähtee myöhään tai jää tänne. Hippodamus ei edes kysynyt, 
halusinko jotain. 

22. Titus Pinarius lähettää minulle ihastuttavan kirjeen sinusta ja sanoo 
nauttivansa suunnattomasti kirjoituksistasi, keskusteluistasi — ja 
päivällisistäsikin. Olen aina pitänyt hänestä, ja hänen veljensä on usein 
seurassani. Ole siis, kuten tähänkin saakka, ystävällinen tätä nuorukaista 
kohtaan. 

23. Tämä kirje on ollut käsissäni päiväkausia, koska kuriireja ei kuulunut, 
ja niinpä olen lykännyt siihen yhtä sun toista silloin tällöin, esimerkiksi 
tämän: Titus Anicius on usein sanonut minulle, ettei hän epäröisi ostaa sinulle 
esikaupunkivillaa, jos löytäisi sellaisen. Siinä, mitä hän sanoo, minua 
ihmetyttää kaksi asiaa. Ensinnäkin se, että kun kirjoitat hänelle 
esikaupunkihuvilan ostamisesta, et kirjoita siitä minulle vaan kirjoitat aivan 
eri mielessä. Lisäksi kun kirjoitat hänelle, et muista mitään niistä hänen 
kirjeistään, jotka näytit minulle hänen Tusculumin-huvilallaan, tai 
Epikharmoksen ohjetta ”katso, miten hän on kohdellut muita”, niin että olet 
ilmeisesti siis täydellisesti unohtanut hänen ilmeensä, puheensa ja 
ajatuksensa. Mutta se on sinun asiasi. Esikaupunkihuvilan suhteen pidä huoli 
siltä, että kerrot minulle toiveistasi, ja katso, ettei hän tee mitään typerää. 

24. Mitäs vielä? Ai niin, Gabinius saapui kaupunkiin yöllä 27. syyskuuta, ja 
kun tänään kahden aikaan iltapäivällä hänen piti olla paikalla vastaamassa 
valtiorikossyytteeseen Gaius Alfiuksen ediktin mukaisesti, koko kansan 
valtava, vihainen joukko melkein liiskasi hänet. Ei ole häntä häpeällisempää, 
mutta Piso on lähellä. Aionkin sisällyttää ihmeellisen episodin Vaiheideni” 
toiseen kirjaan: Apollo ennustaa jumalten kokouksessa ikään kuin kahden 
sotapäällikön paluuta, joista toinen on menettänyt ja toinen myynyt 
sotajoukkonsa. 

25. Sain 27. syyskuuta Caesarilta Britanniasta kirjeen, jonka hän oli 
lähettänyt syyskuun kalendaena. Siitä sai oikein hyvän käsityksen Britannian 
tilanteesta. Etten ihmettelisi, miksi en ole saanut kirjettäkään sinulta, hän 
kirjoittaa, ettet sinä ollut hänen mukanaan, kun hän saavutti rannikon. En ole 
vastannut mitään hänen kirjeeseensä, en edes onnitellakseni, hänen surunsa 
tähden. 

Rakas veljeni, pyydän jälleen kerran, että pidät huolta itsestäsi. 

ATT. 4,17 
ROOMA, 1. LOKAKUUTA 54 
CICERO TERVEHTII ATTICUSTA 


1. Tuskinpa ajattelet, että olisin unohtanut vanhan tapani ja käytäntöni ja siksi 
kirjoittaisin sinulle harvemmin kuin ennen. Mutta kun olinpaikoistasi ja 
reiteistäsi ei näytä olevan mitään varmuutta, en ole antanut kirjeitäni 
kellekään, joka on lähdössä Epeirokseen, Ateenaan tai Aasiaan, ellei hän ole 
lähdössä juuri sinun luoksesi. Kirjeeni eivät nimittäin ole sellaisia, ettei niistä 
koituisi meille vahinkoa, jos ne eivät tulisi perille. Niissä on niin paljon 
salaisuuksia, etten yleensä usko niitä kirjureillenikaan, ettei vain mikään 
vuotaisi julki. 

2. Konsulit ovat huonossa maineessa, koska ehdokas Gaius Memmius luki 
senaatissa ääneen sopimuksen, jonka hän ja hänen kanssaehdokkaansa 
Domitius olivat tehneet konsulien kanssa. Sen mukaan mikäli heistä tulisi 
konsuleita, kumpikin antaisi konsuleille 4 000 000 sestertiusta, elleivät he 
hankkisi kolmea auguria, jotka todistaisivat olleensa paikalla hyväksyttäessä 
lex curiataa, jota ei ollut hyväksytty, sekä kahta entistä konsulia, jotka 
todistaisivat olleensa läsnä, kun senaatti päätti konsulaaristen provinssien 
varustamisesta, vaikka senaatti ei ylipäätään ollut edes kokoontunut. Tämän 
sopimuksen, jota ei — niin sanottiin — ollut laadittu suullisesti, vaan se oli 
merkitty monien tilikirjoihin nimineen ja yksityiskohtineen, Memmius toi 
julki Pompeiuksen aloitteesta niin, että siitä oli nimet vedetty yli. Appius oli 
kuin ennenkin, hänellä ei ollut mitään menettävää. Mutta hänen kollegansa 
romahti, ja todellakin, hän on täysin maahan lyöty. 

3. Rikottuaan liittouman vastoin Calvinuksen tahtoa Memmius on 
menettänyt pelin täysin, etenkin nyt, kun tiedämme, että Caesar oli hyvin 
närkästynyt tuosta Memmiuksen paljastuksesta. Ystävämme Messalla ja 
hänen kilpaehdokkaansa Domitius ovat olleet hyvin avokätisiä kansaa 
kohtaan eivätkä voisi olla suositumpia. He ovat varmoja konsuleita. Mutta 
senaatti päätti, että ennen vaaleja tuli pitää salainen oikeudenkäynti kutakin 
ehdokasta vastaan erikseen, ja tuomaristo tuli valita arvalla jo nimetyistä.*?! 
Ehdokkaat ovat hyvin peloissaan. Jotkut tuomarit, muiden muassa Opimius, 
Veiento ja Rantius vetosivat kansantribuuneihin, etteivät joutuisi tuomareiksi 
ilman kansankokouksen määräystä. Asia raukesi. Vaaleja lykättiin senaatin 
päätöksellä siihen saakka, kunnes laki salaisesta oikeudenkäynnistä 
esitettäisiin kansankokoukselle. Äänestyspäivä tuli. Terentius esitti veton. 

Konsulit, jotka olivat hoitaneet asiaa löysin rantein, veivät asian senaattiin. 
Siellä oli oikea hullunmylly, enkä minä jäänyt hiljaiseksi. Sanot tietysti: ”Sinä 
se et vaan pysy hiljaa?” Suo anteeksi, tuskin pystyn siihen. Mutta mikä voisi 
olla niin naurettavaa? Senaatti oli päättänyt, ettei vaaleja pidettäisi ennen kuin 
laki oli säädetty ja että jos joku esittäisi veton, asia tuotaisiin uudelleen 
senaattiin. Lakia aletaan säätää, ponnettomasti, veto esitetään ilman 
vastustusta ja asia viedään takaisin senaattiin. ”Tästä asiasta senaatti on 
päättänyt, että vaalit pidetään mahdollisimman pian. Asia on päätetty.” 

4. Scaurus sai vapauttavan tuomion muutama päivä sitten, kun minä 
puolustin häntä erittäin kaunopuheisesti. Ilmoittamalla huonoista enteistä 
Scaevola on julistanut jokaisen päivän epäsuotuisaksi kansankokoukselle aina 
syyskuun 29. päivään saakka, jolloin kirjoitan tätä kirjettä, ja Scaurus on 
tyydyttänyt kotonaan kansan toiveet, tribus tribukselta. Vaikka hänen 
avokätisyytensä on ollut runsaampaa, suositumpia tuntuvat olevan ne, jotka 
ennättivät ensin. Haluaisin nähdä ilmeesi, kun luet tätä, sillä et varmasti voi 
uskoa, että nämä touhut kestäisivät viikkokausia.” Senaatti kuitenkin on 
aikeissa kokoontua tänään eli lokakuun iduksena, sillä päivä jo valkenee. 
Ateiusta ja Favoniusta lukuun ottamatta kukaan ei tule puhumaan suoraan; 
Cato näet on sairaana. Minusta älä ole yhtään huolissasi. Mutta en kuitenkaan 
lupaa mitään. 

5. Mistä muusta haluat tietää? Oikeudenkäynneistä, kaiketikin. Drusus ja 
Scaurus todettiin syyttömiksi. Kolmen ehdokkaan arvellaan saavan syytteet: 
Memmiuksen uskotaan syyttävän Domitiusta, Ouintus Pompeius Rufuksen 
Messallaa ja Triariuksen tai Lucius Caesarin Scaurusta. Kysyt tietysti: ”Mitä 
voisit sanoa heidän puolestaan?” Hitto minut periköön, jos tiedän. Ainakaan 
noista kolmesta kirjasta, joita vuolaasti ylistät [Puhujasta], en löydä mitään 
apua. 

Q.FR. 3,2 

Rooma, 11. LOKAKUUTA 54 

MARCUS TERVEHTII VELJEÄÄN OUINTUSTA 


1. Lokakuun 10. päivän iltana Salvius lähti laivalla Ostiaan mukanaan tavarat, 
jotka halusit lähetettävän sinulle kotoa. Samana päivänä Memmius” hiosti 
Gabiniusta kansankokouksessa niin loistavasti, että Calidius ei saanut sanoa 
sanaakaan hänen puolustuksekseen. Tämän nousevan päivän — kirjoitan tätä 
ennen aamunsarastusta — jälkeisenä päivänä Memmius, Tiberius Nero ja 

Marcuksen pojat, Gaius ja Lucius Antonius,” aikovat anoa Caton edessä 


oikeutta toimia syyttäjänä Gabiniusta vastaan. Se uskoaksemme myönnetään 
Memmiukselle, vaikka Nerolla on hämmästyttävä pyrky. Lyhyesti sanottuna 
Gabinius on kunnolla ahtaalla, ellei ystävämme Pompeius pilaa hommaa, 
vastoin jumalten ja ihmisten tahtoa. 

2. Nyt saat kuulla tuon tyypin röyhkeydestä ja jotakin, mistä saat hieman 
hupia tämän valtion perikadon keskellä. Kaikkialla, minne Gabinius menikin, 
hän julisti vaativansa itselleen triumfia, ja sitten tämä kunnon sotapäällikkö 
äkkiä tunkeutui yöllä kaupunkiin täynnä vihollisia,”* mutta ei uskaltautunut 
senaattiin. Vasta kymmenentenä päivänä, jolloin hänen kuului ilmoittaa uhrien 
ja sotilaiden määrä, hän hiipi hyvin harvalukuiseen senaattiin. Kun hän halusi 
lähteä, konsulit pidättelivät häntä ja veronvuokraajat tuotiin sisään. Häntä 
vastaan hyökättiin joka puolelta. Kun minä moukaroin häntä ankarimmin, hän 
ei kestänyt sitä ja ääni vavisten kutsui minua ”maanpakolaiseksi”. Sen 
johdosta — taivaan vallat, kunniakkainta, mitä minulle on koskaan tapahtunut 
— senaatti nousi seisomaan kuin yhtenä miehenä huutaen ja lähestyen häntä 
uhkaavasti. Veronvuokraajat huusivat ja tunkivat eteenpäin samalla tavoin. 
Lyhyesti sanottuna kaikki tekivät niin kuin sinä olisit tehnyt. Mikään ei ole 
puhuttanut enemmän senaatin ulkopuolella. Itse kuitenkin pidättäydyn 
syyttämästä häntä, pitkin hampain, Hercules vieköön, mutta pidättäydyn 
kuitenkin, koska en halua riidellä Pompeiuksen kanssa (siinä on tarpeeksi, 
mikä odottaa Milon suhteen) ja koska meillä ei ole enää tuomareita. Pelkään 
fiaskoa, ja sitä paitsi ihmiset ovat pahantahtoisia, ja pelkään, että hänelle olisi 
etua, jos minä olisin syyttäjä. En menetä toivoani, että asia hoituu ilman 
minua ja jossain määrin minun avullani. 

3. Kaikkia konsuliehdokkaita on syytetty lahjonnasta: Memmius on 
syyttänyt Domitiusta, Ouintus Acutius, kunnollinen ja oppinut nuorukainen, 
Memmiusta, Ouintus Pompeius Messallaa ja Triarius Scaurusta. Jotain suurta 
on meneillään, sillä kyse näyttää olevan joko ihmisten tai lakien tuhosta. Töitä 
tehdään sen hyväksi, ettei oikeudenkäyntejä tulisi, ja edessä näyttää olevan 
interregnum.*? Konsulit haluavat pitää vaalit, mutta syytetyt eivät halua niitä, 
etenkään Memmius, koska hän toivoo, että hänestä tulee konsuli, kun Caesar 
saapuu. Mutta hän on hämmästyttävän heikoilla. Domitius ja Messalla 
tuntuvat varmoilta. Scaurus on menettänyt pelin. Appius vakuuttaa astuvansa 
ystävämme Lentuluksen seuraajaksi ilman lex curiataa. Olin vähällä 
unohtaa mainita, että hän oli suurenmoinen tuona päivänä Gabiniusta vastaan. 
Hän syytti tätä valtiorikoksesta. Nimet annettiin?” (Gabinius ei saanut 

sanotuksi sanaakaan. 
Tässä sinulle julkiset asiat. Kotona on kaikki hyvin. Itse talon kimpussa 
ahkeroivat urakoitsijat. 

FAM. 7,9 

ROOMA, LOKAKUUN PUOLIVÄLI TAI LOPPUPUOLI* 54 
CICERO TERVEHTII TREBATIUSTA 


1. En ole pitkään aikaan kuullut, mitä sinulle kuuluu. Mitään et kirjoita, enkä 
itsekään ole kirjoittanut sinulle viimeiseen kahteen kuukauteen. Koska et ollut 
veljeni Ouintuksen kanssa, en tiennyt minne lähettäisin kirjeen tai kenen 
vietäväksi sen antaisin. Haluan tietää, mitä puuhaat ja missä aiot viettää 
talven. Itse toivoisin, että olisit Caesarin kanssa, mutta en ole uskaltanut 
kirjoittaa hänelle mitään hänen surunsa tähden.” 

2. Kirjoitin kuitenkin Balbukselle. Älä sinä laiminlyö itseäsi. Parempi kun 
tulet luoksemme myöhemmin, rikkaampana. Sinulla ei mitään syytä kiirehtiä 
luoksemme, varsinkaan nyt kun Battara*' on kuollut. Mutta osaat itse tehdä 
omat suunnitelmasi. Haluan tietää, mitä olet päättänyt. 

Eräs ystäväsi, Gnaeus Octavius (vai Gnaeus Cornelius?), ”ylhäissukua, 
Maan poika””* tietää, että olen ystäväsi, ja siksi hän jatkuvasti kutsuu minua 
illalliselle. Toistaiseksi hän ei ole saanut suostuteltua, mutta olen kuitenkin 
kiitollinen. 

O.FR. 3,3 

Rooma, 21. LOKAKUUTA 54 

MARCUS TERVEHTII VELJEÄÄN OUINTUSTA 


1. Kirjurini käsiala olkoon sinulle merkkinä siitä, kuinka kiireinen olen. Voin 
kertoa, ettei ole päivää, jolloin en puhuisi jonkun syytetyn puolesta. Niinpä 
säästän kävelytuokiooni suurin piirtein kaiken, mitä teen ja mietin. 

Näin ovat työasiani, kotiasiat ovat kuten toivomme. Pojat voivat hyvin, 
opiskelevat innokkaasti ja saavat tunnollista opetusta, ja he rakastavat meitä ja 
toisiaan. Meidän kummankin taloja viimeistellään parhaillaan, mutta sinun 
Arcanumin ja Lateriumin maaseutuhuvilasi on saatu valmiiksi. Lisäksi 
kirjoitin eräässä kirjeessäni sinulle yksityiskohtaisen tarkasti aivan kaiken 
vesi- ja tieasiasta.* Mutta minua huolestuttaa ja ahdistaa, etten ole yli 

neljäänkymmeneen päivään kuullut mitään sinusta tai Caesarista. Sieltä 
suunnalta ei ole kulkeutunut mitään, ei kirjeen kirjettä, ei huhuakaan. 
Sikäläinen meri ja maa huolestuttavat minua nyt, ja kuten yleensä käy, kun on 
kyse rakkaasta ihmisestä, ajattelen jatkuvasti pahinta. En siis pyydä sinua 
kirjoittamaan itsestäsi tai miten siellä asiat ovat, sillä kerrot niistä aina kun 
voit, mutta haluan sinun tietävän, etten ole koskaan odottanut oikeastaan 
mitään yhtä hartaasti kuin kirjettäsi nyt, kun kirjoitan tätä. 

2. Nyt saat kuulla, mitä politiikassa tapahtuu. Joka päivä vaalikokoukset 
perutaan ilmoittamalla epäsuotuisista enteistä, kaikkien kunnon miesten 
suureksi iloksi; niin suurta vihaa ovat konsulit herättäneet, koska heidän 
epäillään sopineen lahjusten ottamisesta konsuliehdokkailta. Kaikki neljä 
ehdokasta ovat syytettyinä. Jutut ovat hankalia, mutta yritän kovasti pelastaa 
ystävämme Messallan, ja siihen on sidoksissa muidenkin pelastuminen. 
Publius Sulla on asettanut Gabiniuksen syytteeseen lahjonnasta, 
apulaissyyttäjinä hänellä on poikapuolensa Memmius, veljensä Caecilius ja 
poikansa Sulla. Lucius Torguatus vaati päästä syyttäjäksi mutta kaikkien 
riemuksi ei onnistunut. 

3. Kysyt, miten käy Gabiniukselle. Valtiorikossyytteen osalta tiedämme 
kolmen päivän sisällä. Siinä oikeudenkäynnissä hän on ahtaalla, koska hän on 
vihattu kaikkien kansanluokkien keskuudessa, ja todistajat ovat hänelle 
tuhoisimpia; syyttäjät ovat täysin ponnettomia, tuomaristo monenkirjavaa, 
puheenjohtaja Alfius on vakava ja tiukka, Pompeius yrittää kiivaasti vaikuttaa 
tuomareihin. En tiedä, miten käy, mutta en näe, että hänellä olisi sijaa 
yhteiskunnassa. Suhtaudun maltillisesti hänen tuhoonsa ja hyvin rauhallisesti 
tapahtumien lopputulokseen. 

4. Tässä sinulle suurin piirtein kaikki uutiseni. Mainitsen vielä yhden 
seikan: sinun ja meidän, Cicero,* on äärimmäisen kiintynyt reetoriinsa 
Paioniokseen, joka on käsittääkseni oikein kokenut ja hyvä mies. Mutta tiedät, 
että minun tapani opettaa on hieman oppineempi ja filosofisempi. Fn siis 
halua hänen edistymisensä ja koulutuksensa estyvän, ja hän itse näyttää 
tuntevan enemmän vetoa ja viehätystä retoriseen tyyliin. Koska itsekin 
olemme olleet samassa tilanteessa, annetaan pojan seurata jälkiämme. Olen 
varma, että hän pääsee samaan. Mutta yhtä kaikki, kun vien hänet mukanani 
jonnekin maalle, johdatan hänet omaan metodiini ja käytäntööni. Olet 
luvannut minulle suuren palkkion, eikä se ole minun vikani, jos en saa sitä. 

Toivoisin, että kirjoittaisit minulle seikkaperäisesti, missä ja millaisin 
toivein aiot viettää talven. 

O.FR. 3,4 

ROOMA, 24. LOKAKUUTA 54 

MARCUS TERVEHTII VELJEÄÄN OUINTUSTA 


1. Gabinius sai vapauttavan tuomion. Syyttäjä Lentulus ja hänen 
apulaissyyttäjänsä olivat täysiä sönköttäjiä ja tuomaristo alhaisista alhaisin. 
Mutta ilman Pompeiuksen uskomatonta ponnistelua ja anelua ja ilman 
kauhistuttavaa huhua diktatuurista Gabinius ei olisi pystynyt vastaamaan 
Lentuluksellekaan. Moisesta syyttäjästä ja tuomaristosta huolimatta hänet 
tuomittiin 32 äänellä 70:stä. Tämä oikeudenkäynti on kyllä ollut sellainen 
skandaali, että tulevissa oikeudenkäynneissä hänen käy huonosti, etenkin 
kiskontajutussa. Mutta näet, ettei meillä ole mitään valtiota, senaattia tai 
oikeusistuimia eikä kenelläkään meistä mitään arvoasemaa. Tuomaristosta 
vielä se, että siinä istui kaksi entistä preetoria, Domitius Calvinus (hän 
avoimesti äänesti vapauttamisen puolesta, niin että kaikki näkivät sen) sekä 
Cato (kun äänet oli laskettu, hän liukeni paikalta ja ilmoitti ensimmäisenä 
uutisen Pompeiukselle). 

2. Jotkut, kuten Sallustius, sanovat että minun olisi pitänyt olla syyttäjänä. 
Olisinko antautunut moisten tuomareiden armoille? Miltä olisin näyttänyt, jos 
hoitaessani juttua hän olisi päässyt pälkähästä? Mutta minuun vaikuttivat 
muut seikat: Pompeius olisi pitänyt sitä minun ja hänen välisenä taisteluna, 
jossa kyse ei ollut Gabiniuksen selviämisestä vaan hänen omasta 
arvokkuudestaan. Hän olisi saapunut sisään Roomaan, mikä olisi johtanut 
vihamielisyyksiin. Olisin ollut kuin Pacideianus vastassaan Aeserninus 
Samnilainen.*** Hän olisi ehkä purrut minulta korvan irti, ja ainakin hän olisi 
varmasti päässyt sopuun Clodiuksen kanssa. Pidän vahvasti päätöstäni 
hyvänä, etenkin jos sinä et pidä sitä huonona. Vaikka olin poikkeuksellisen 
hartaasti ponnistellut hänen hyväkseen ja vaikka en ollut hänelle mitään 
velkaa ja hän oli minulle kaiken velkaa, silti hän ei sietänyt (lievästi 
sanottuna), että olisin poliittisesti eri mieltä hänen kanssaan, ja vaikka hänen 
asemansa oli heikompi kuin nykyään, hän näytti, mihin hän pystyi minua 
vastaan ollessani urani huipulla. Nyt, kun en edes välitä vallasta ja valtio on 
täysin voimaton ja Pompeius yksin on kaikkivoipa, asettuisinko häntä 
vastaan? Niin nimittäin minun olisi pitänyt tehdä. En usko, että sinusta minun 
olisi pitänyt ryhtyä siihen. 

3. ”Jomminkummin”, sanoo tuo samainen Sallustius. ”Sinun olisi pitänyt 

puolustaa häntä ja suostua Pompeiuksen vaatimuksiin” (hänhän hartaasti 
pyysi minulta sitä). Hauska ystävä tuo Sallustius! Hänen mielestään minun 
piti joko antautua vaarallisiin vihamielisyyksiin tai joutua ikuiseen häpeään. 
Itseäni viehättää tämä keskitie, ja minusta on hauskaa, että kun olin 
arvokkaasti todistanut kunniani ja omantuntoni mukaisesti, syytetty totesi, että 
jos hän saisi jäädä kaupunkiin, hän korvaisi minulle sen, eikä esittänyt minulle 
yhtäkään kysymystä. 

4. Mitä tulee säkeisiin, joita toivot minun kirjoittavan sinulle, minulla ei ole 
tilaisuutta eikä inspiraatiota, joka vaatii paitsi aikaa myös täysin huoletonta 
mieltä. En nimittäin ole täysin huoleti tulevasta vuodesta, vaikken sitä pelkää. 
Lisäksi — ja sanon tämän Hercules vie ilman mitään ironiaa — minusta sinä 
olet tuossa lajissa etevämpi kuin minä. 

5. Mitä tulee kreikankielisen kirjastosi täydentämiseen, kirjojen 
vaihtamiseen ja latinankielisten kirjojen hankkimiseen, haluaisin kovasti, että 
tuo kaikki toteutuisi, etenkin kun se on minunkin edukseni. Mutta 
itsellänikään ei ole ketään, jonka voisin antaa tehdä tuon saman minun 
puolestani. Ainakaan sellaisia kirjoja, joita haluaisi, ei ole myytävänä, ja niitä 
voi saada vain asiantuntevan ja tunnollisen henkilön kautta. Käskytän 
Chrysippusta ja puhun Tyrannionin kanssa. Tiedustelen, mitä Scipio on tehnyt 
valtion kassan suhteen, ja maksan sen verran, mikä tuntuu sopivalta. Ascanion 
kanssa saat tehdä ihan niin kuin haluat, en puutu siihen millään tavoin. 
Minusta on hyvä, ettet hätiköi esikaupunkihuvilan kanssa, mutta kannustan 
sinua hankkimaan sellaisen. 

6. Kirjoitan tätä 24. lokakuuta, kisojen avajaispäivänä. Olen lähdössä 
Tusculumiin ja otan mukaan poikani, käymään koulua, ei leikkimään. En 
mene kauemmas, kuten olisin halunnut, koska haluan olla paikalla 
Pomptinuksen triumfissa 2. marraskuuta. Luvassa on jonkinlaista pientä 
hankaluutta, sillä preetorit Cato ja Servilius uhkaavat kieltää sen. En tiedä, 
mitä he voisivat tehdä — Pomptinuksellahan on puolellaan konsuli Appius 
sekä preetoreita ja kansantribuuneja — mutta niin he kuitenkin uhkaavat, 
etenkin ”sotaa puhkuva”*** Quintus Scaevola. 

Herttaisin ja rakkahin veljeni, pidä huoli itsestäsi. 

Fam. 7,17 

ROOMA, LOKAKUU TAI MARRASKUU 54 
CICERO TERVEHTII TREBATIUSTA 

1. Kirjeesi johdosta kiitin veljeäni Ouintusta ja voin vihdoinkin antaa 
tunnustusta sinulle siitä, että näytät nyt tehneen jonkin päätöksen. 
Ensimmäisten kuukausien kirjeesi näet huolestuttivat minua kovasti, koska 
minusta sinä luvalla sanoen vaikutit toisinaan kevytmieliseltä Rooman ja 
kaupunkilaiselämän kaipuussasi, toisinaan laiskalta, joskus pelokkaalta 
sotilastehtävissä, ja usein myös hieman häpeämättömältä, mikä on sinulle 
täysin vierasta. Ikään kuin olisit tuonut sotapäällikölle kirjeen sijasta 
velkakirjan, niin kiire sinulla oli ottaa rahasi ja palata kotiin. Mieleesi ei tullut, 
että juuri ne, jotka menivät velkakirjojen kanssa Aleksandriaan,” eivät ole 
onnistuneet saamaan toistaiseksi killinkiäkään. 

2. Jos ajattelisin omaa etuani, toivoisin ennen muuta, että olisit kanssani, 
sillä nautin aina suuresti kanssakäymisestämme ja sain paljon etua neuvoistasi 
ja avustasi. Mutta koska nuoresta pitäen sinä olet antautunut ystävyyteeni ja 
suojelukseeni, olen aina katsonut velvollisuudekseni paitsi suojella sinua 
myös kasvattaa kunniaasi ja mainettasi. Muistat varmaan, millaisia tarjouksia 
tein sinulle vapaaehtoisesti niin kauan kuin oletin meneväni provinssiin. 
Myöhemmin, kun se suunnitelma muuttui ja kun huomasin, että Caesar 
kohteli minua äärimmäisen kunnioittavasti ja osoitti erityistä kiintymystä 
minua kohtaan ja opin tuntemaan hänen uskomattoman anteliaisuutensa ja 
erinomaisen uskollisuutensa, uskoin sinut hänen huomaansa niin arvokkain ja 
lämpimin suosituksin kuin pystyin. Hän otti sanani vastaan samalla tavoin ja 
usein osoitti minulle kirjeissään ja teki sinulle selväksi sanoillaan ja teoillaan, 
että suositukseni oli tehnyt suunnattoman vaikutuksen häneen. Nyt kun olet 
tavannut tuollaisen miehen, niin jos katsot, että minulla on jotain ymmärrystä 
ja että haluan sinun parastasi, älä päästä häntä käsistäsi. Jos jokin asia 
sattumalta ärsyttäisi sinua, jos hän kiireen tai hankalan tilanteen takia ei 
toimisi niin ripeästi kuin toivoit, ole kärsivällinen ja odota lopullista tulosta. 
Takaan, että se on sinulle miellyttävä ja kunniakas. 

3. Minun ei ole syytä kannustaa sinua enempää. Huomautan vain, että jos 
nyt hukkaat tämän tilaisuuden, et enää ikinä saa otollisempaa tilaisuutta 
voittaa ystäväksesi miehistä kuuluisinta ja jalointa, nauttia vauraasta 
provinssista, sopivammassa iässä. Tähän näkemykseen, kuten teillä juristeilla 
on tapana kirjoissanne kirjoittaa, yhtyy Ouintus Cornelius. 

Olen iloinen, ettet ole lähtenyt Britanniaan. Olet säästynyt rasituksilta, eikä 
minun tarvitse kuulla noista asioista. Toivoisin, että kertoisit minulle tarkasti, 
missä aiot viettää talven ja millaisin odotuksin tai millaisissa oloissa. 


233 


157 

ATT. 4,18 

ROOMA, 24. LOKAKUUTA JA 2. MARRASKUUTA VÄLILLÄ 54 
CICERO TERVEHTII ATTICUSTA 


1. [...] kertoakseni sinulle oman näkemykseni asioista, ei auta kuin kestää. 
Kysyt, miten minä käyttäydyin. Järkähtämättömästi ja avoimesti. ”Entä miten 
hän”? otti sen?” kysyt tietysti. Kuin herrasmies. Hän katsoi, että hänen oli 
otettava huomioon arvokkuuteni, kunnes olisin saanut hyvityksen. Kuinka 
ihmeessä sitten Gabinius sai vapauttavan tuomion? Kaiken A ja O oli 
syyttäjien, toisin sanoen Lucius Lentuluksen, Luciuksen pojan, uskomaton 
puhetaidon puute — kaikki murisevat, että hän pelasi syytetyn pussiin. Lisäksi 
tulevat vielä Pompeiuksen merkittävät ponnistelut ja tuomareiden 
turmeltuneisuus. Siltikin 32 antoi langettavan ja 38 vapauttavan tuomion. 
Häntä uhkaavat vielä muut oikeudenkäynnit. Hän ei ole vielä kokonaan 
päässyt pälkähästä. 

2. Varmaan kysyt: ”Miten sinä otat tämän?” Hyvin, Hercules vie, ja olen 
siksi oikein tyytyväinen itseeni. Rakas Pomponiukseni, emme me menettäneet 
vain valtion elämännestettä ja verta vaan myös sen ulkoisen värin ja muodon. 
Ei enää ole mitään tasavaltaa, joka ilahduttaisi minua ja jossa löytäisin rauhan. 
”Senkö siis otat tyynesti?” kysyt tietysti. Juuri niin. Muistan nimittäin, miten 
hieno valtiomme oli hetken aikaa, silloin kun minä olin sen peräsimessä, ja 
mitkä kiitokset sain siitä. En tunne tuskaa enkä ahdistusta siitä, että yksi on 
kaikkivoipa," mutta ne, jotka tuskailivat, että minulla oli hieman valtaa, 
halkeavat nyt kiukusta. Monet asiat tuovat minulle lohtua, enkä väisty 
asemastani vaan palaan siihen elämään, joka sopii parhaiten luonteelleni — 
kirjojen ja tutkimusteni pariin. Asianajotyön taakkaa huojennan puhetaidon 
tuottamalla nautinnolla. Kaupunkitaloni ja maatilani ovat ilonaiheitani. En 
muistele, miten korkealta putosin vaan miten syvältä nousin. Jos saan pitää 
veljeni ja sinut luonani, nuo mokomat painukoot hiiteen minun puolestani. 
Voin filosofoida teille.**' Tuo sieluni sopukka, jossa kiukku piti aiemmin 
sijaansa, tuli paksunahkaiseksi jo kauan sitten. Jos vain yksityis- ja kotiasiani 
tuottavat minulle iloa, saat huomata minussa hämmästyttävän tyyneyden. Se, 
Hercules vieköön, riippuu suurimmaksi osaksi sinun paluustasi. Maailmassa 
ei ole ketään toista, jonka kanssa ajatukseni osuisivat yhtä hyvin yksiin. 

3. Mutta nyt saat kuulla muista asioista. Ajaudutaan kohti interregnumia, ja 
ilmassa on diktatuurin tuoksua, ainakin puhetta siitä riittää, mikä auttoi 

Gabiniustakin pelokkaiden tuomareiden edessä. Kaikki konsuliehdokkaat ovat 
syytettyinä lahjonnasta. Näiden joukkoon liittyy myös Gabinius, jota vastaan 
syytteen nosti Publius Sulla varmana siitä, että Gabinius oli mennyttä miestä. 
Torguatus vaati päästä syyttäjäksi mutta ei onnistunut siinä. Mutta kaikki 
kuitenkin vapautetaan eikä tästedes tuomita ketään, ellei hän ole surmannut 
jotakuta. Viimeksi mainittu asia kuitenkin otetaan aika vakavasti, joten 
ilmiantajilla riittää kiirettä. Marcus Fulvius Nobilior sai tuomion. Monet muut 
herrasmiehinä eivät edes ilmesty oikeuteen. 

4. Mitäs muuta uutta? Ai niin, toiset tuomarit, närkästyneinä Gabiniuksen 
vapauttamisesta, tuomitsivat /ex Papian nojalla noin tunti Gabiniuksen 
vapauttamisen jälkeen erään Gabinius Antiochuksen, Gabiniuksen vapautetun 
orjan ja käskyläisen, joka oli maalari Sopoliksen oppilaita. Tämä totesi 
samalta seisomalta: ”Surkea valtiorikoslaki. [...].”*? Pomptinus haluaa viettää 
triumfiaan 2. marraskuuta. Preetorit Cato ja Servilius sekä tribuuni Ouintus 
Mucius ovat portilla) estämässä häntä. Heidän mukaansa mitään hänen 
imperiumiaan koskevaa lakia ei ole hyväksytty; ja, Hercules vieköön, se oli 
hyväksytty mauttomalla tavalla. Mutta konsuli Appius on Pomptinuksen 
puolella. Cato vakuuttaa, ettei tämä juhli triumfiaan niin kauan kuin hän on 
elossa. Tämä kuten muutkin vastaavat vakuuttelut ovat yhtä tyhjän kanssa. 
Appius on aikeissa lähteä Kilikiaan omalla kustannuksellaan, ilman lakia. 

5. Lokakuun 24. päivänä sain Ouintus-veljeltä ja Caesarilta kirjeet, jotka oli 
lähetetty lähimmiltä Britannian rannoilta 25. syyskuuta. Britannia oli hoidettu, 
panttivankeja otettu mutta ei sotasaalista (verot oli kuitenkin asetettu), ja he 
olivat tuomassa armeijaa takaisin Britanniasta. Quintus Pilius** on jo lähtenyt 
Caesarin luo. 

Jos minä ja väkesi olemme sinulle rakkaita, jos olet yhtään sanasi 
mittainen, jos olet yhtään järkevä tai aiot nauttia siitä hyvästä, mitä sinulla on, 
sinun pitäisi olla tulossa tai melkein jo olla täällä. Hercules vieköön, minun ei 
ole helppo olla ilman sinua. Ja onko ihme, jos kaipaan sinua, koska kaipaan 
Dionysiusta niin kovasti? Minä ja Ciceroni vaadimme häntä sinulta aikanaan. 
Viimeisin sinulta saamani kirje oli lähetetty Efesoksesta 9. elokuuta. 

O.FR. 3,5 

TUSCULUM, LOKAKUUN LOPPU TAI MARRASKUUN ALKU 54 
MARCUS TERVEHTII VELJEÄÄN OUINTUSTA 


1. Kysyt, mitä kuuluu niille kirjoille joita aloin kirjoittaa ollessani 

Cumaessa. En ole ollut enkä ole jouten, mutta olen moneen kertaan muuttanut 
koko työn suunnitelmaa ja rakennetta. Olin saanut valmiiksi kaksi kirjaa, 
joissa esitin Novendaliaan, Tuditanuksen ja Aguilliuksen konsulikaudelle** 
sijoittamani keskustelun, jossa keskustelijoina ovat Africanus (vähän ennen 
kuolemaansa), Laelius, Philus, Manilius, Publius Rutilius, Ouintus Tubero 
sekä Laeliuksen vävyt Fannius ja Scaevola. Keskustelu jakaantui yhdeksälle 
päivälle ja yhdeksään kirjaan ja käsitteli ihannevaltiota ja ihannekansalaista. 
Teos oli kutoutumassa kokoon hienosti, ja keskustelijoiden arvokkuus antoi 
painoa esitykselle. Mutta kun näitä kirjoja luettiin minulle Tusculumissa 
Sallustiuksen kuullen, hän huomautti, että näitä asioita voisi käsitellä 
arvovaltaisemmin, jos minä puhuisin valtiosta omalla suullani, etenkin kun en 
ollut mikään Herakleides Pontoslainen vaan entinen konsuli ja olin hoitanut 
valtion tärkeimpiä asioita. Hän sanoi, että noin kauan sitten eläneiden 
henkilöiden suuhun laittamani sanat vaikuttaisivat sepitetyiltä ja että 
edellisessä puhetaitoa käsittelevässä teoksessani olin hänen mukaansa hienosti 
poistanut itseni keskustelijoiden joukosta ja antanut puhua niiden, jotka olin 
itse nähnyt. Lisäksi hän mainitsi, että Aristoteles on itse puhujana 
kirjoituksissaan valtiosta ja erinomaisesta miehestä.* 

2. Tämä hätkähdytti minua ja entistäkin enemmän, kun en voinut 
kirjoituksissani kajota valtiomme suurimpiin kuohuntoihin, koska ne 
tapahtuivat keskustelijoiden elinaikojen jälkeen. Mutta sitä olin juuri 
tavoitellutkin, että välttäisin käsittelemästä omaa aikaamme ja siten 
loukkaamasta ketään. Nyt aion välttää sitä ja olla itse puhujana sinun kanssasi. 
Mutta saavuttuani Roomaan lähetän kuitenkin sinulle sen, mitä olin saanut 
aikaan tähän mennessä. Varmaankin ymmärrät, että minua sapetti jonkin 
verran hylätä nuo kaksi kirjaa. 

3. Olen tavattoman ilahtunut Caesarin kirjeessään ilmaisemasta 
kiintymyksestä, mutta en laske paljon hänen antamiensa lupausten varaan. En 
janoa kunnianosoituksia enkä kaipaa mainetta ja odotan häneltä pikemminkin 
pysyvää hyväntahtoisuutta kuin hänen lupaustensa täyttymistä. Mutta elämäni 
on nyt sellaista suosiontavoittelua ja raatamista, että vaikuttaa kuin odottaisin 
sitä, mitä en pyydä. 

4. Mitä tulee pyyntöösi, että kirjoittaisin säkeitä, rakas veljeni, minulla on 
uskomaton pula ajasta, enkä itse asiassa tunne tarpeeksi vetoa siihen 
aiheeseen, josta haluat minun runoilevan. Pyydätkö sinä, joka olet kaikkia 
muita parempi tuollaisessa kaunopuheisessa, kuvailevassa tyylissä, minua 
kirjoittamaan meren mainingeista ja sellaisesta, mitä en itse osaa mielessäni 

kuvitellakaan? Teen kuitenkin parhaani, mutta kuten oikein hyvin tiedät, 
runouteen tarvitaan tietynlaista mielen lennokkuutta, jonka nykyiset olot 
riistävät minulta täysin. Vetäydynkin kaikista poliittisista velvollisuuksista ja 
omistaudun kirjallisille harrastuksille. Kerron sinulle kuitenkin sen, minkä, 
Hercules vie, halusin salata nimenomaan sinulta. Minua ahdistaa, herttaisin 
veljeni, minua ahdistaa, kun ajattelen, ettei meillä ole valtiota, ei 
oikeusistuimia, ja että tässä iässä, jolloin senaattorin arvovaltani pitäisi olla 
täydessä kukoistuksessaan, elämäni kuluu oikeusjuttujen parissa tai sitä 
kannattelevat yksityiset kirjalliset harrastukseni. Tuo, mikä on ollut unelmani 
lapsesta saakka — ”olla paljon muita parempi, muiden yläpuolella”**? — on 
menetetty. Joidenkin vihollisteni kimppuun en ole hyökännyt, toisia olen jopa 
puolustanut. Mieleni, vihanikaan ei ole vapaa. Caesar on ainoa, joka välittää 
minusta niin paljon kuin haluan, tai jopa (kuten toiset ajattelevat) ainoa, joka 
haluaa minut ystäväkseen. Mikään tästä kaikesta ei kuitenkaan ole niin 
tuskallista, etten voi lievittää sitä monilla lohdukkeilla joka päivä. Mutta 
suurin lohtuni olisi, jos saisimme olla yhdessä. Nyt, kaiken tämän lisäksi olen 
saanut kannettavakseni hyvin raskaan taakan, kaipuun sinua kohtaan. 

5. Jos olisin puolustanut Gabiniusta, kuten Pansan mielestä minun olisi 
pitänyt tehdä, olisin ollut hukassa. Ne, jotka vihaavat häntä (kaikki 
yhteiskuntaluokat), olisivat alkaneet vihata minua, jonka vuoksi he vihaavat 
häntä.*' Hillitsin luultavasti itseni loistavasti, kun tein vain sen, mitä kaikkien 
mielestä minun oli tehtävä. Kaiken kaikkiaan, suuntani on nyt kohti 
joutilaisuutta ja rauhaa. 

6. Mitä kirjoihin tulee, Tyrannion on kuhnailija. Puhun Chrysippukselle. 
Mutta tehtävä on työläs ja vaatii kunnon työmyyrää. Tiedän sen itse, kun en 
saa mitään aikaan, vaikka kuinka yritän. Latinalaisten kirjojen osalta en tiedä, 
kenen puoleen kääntyisin, sillä myytävät kopiot vilisevät virheitä. En 
kuitenkaan jätä tekemättä sitä, mikä tehtävissä on. [...], kuten aiemmin 
kirjoitin sinulle, on Roomassa ja — mikä on oikein hauskaa — viestittää 
olevansa kaiken velkaa sinulle. Valtionrahaston kanssa asiat on luullakseni 
hoidettu kuntoon poissa ollessani. 

7. Kun kirjoitat saaneesi valmiiksi neljä tragediaa kuudessatoista päivässä, 
lainaatko sinä mitään muilta? Pyydätkö [...],? kun olet kirjoittanut Elektran 
ja Troijan naiset? Älä ole vetelys. Äläkä luule, että tuolla tunnetulla 
sanonnalla ”tunne itsesi”*** pyrittiin vain karsimaan röyhkeyttä, vaan se myös 
kehottaa meitä tuntemaan hyvät puolemme. Mutta toivoisin, että lähettäisit 
minulle nuo tragediasi ja Erigonan. Tässä sinulle vastaukseni kahteen 


237 


viimeisimpään kirjeeseesi. 

8. Roomassa ja varsinkin Via Appialla, lähellä Marsin temppeliä on 
ennenkuulumattomat tulvat. Crassipeen — kävelykäytävät, monia 
puutarhahuviloita ja kauppoja on huuhtoutunut niiden mukana. Vesimassat 
ulottuvat aina julkiselle kalalammikolle saakka. Nyt arvossaan ovat nuo 
Homeroksen säkeet: 


aikaan syksyiseen, kun sankimmat sadevirrat, 
viskoo Zeus, vihall? ihmisien kataluuksia vitsoin 


nehän sopivat Gabiniuksen vapauttamiseen: 


kun lain vääntäen tuomitsee käräjillä he väärin 
polkien oikeutt?, unhottain ikivaltojen koston.” 


9. Mutta olen päättänyt olla välittämättä näistä asioista. Kun pääsen Roomaan, 
kirjoitan sinulle siitä, mitä saan selville, ja ennen muuta diktatuurista, ja 
lähetän kirjeet Labienukselle ja Liguriukselle. 

Kirjoitan tätä ennen aamun sarastusta pienen puisen kynttilänjalan ääressä, 
joka on minusta todella ihastuttava, koska sinun sanotaan teettäneen sen 
ollessasi Samoksella. 

Voi hyvin, herttaisin ja parhain veljeni. 

Fam. 7,16 

ROOMA, MARRASKUUN LOPPUPUOLI 54 
MARCUS CICERO TERVEHTII TREBATIUSTA 


1. Tiedät ”Troijan hevosen” lopun: ”Liian myöhään viisastuvat.”** Mutta 
sinä, vanha kettu, et ole viisastunut liian myöhään. Lähetit ensin nuo 
kiukkuisenpuoleiset, aika hupsut kirjeesi. Sitten et osoittanut olevasi erityisen 
kiinnostunut Britannian maisemista, mutta siitä en rehellisesti sanottuna moiti 
sinua. Nyt näytät olevan talvileirin suojissa, joten et viitsi hievahtaakaan. ”On 
oltava viisas kaikissa tilanteissa; se on aseista terävin.””*/ 

2. Jos minulla olisi tapana illastaa ulkona, en olisi tuottanut pettymystä 
ystävällesi Gnaeus Octaviukselle. Tosin kun hän oli kutsunut minut kerran jos 
toisenkin, sanoin hänelle: ”Voisitko kertoa, kuka sinä olet?” Mutta, Hercules 
vieköön, vakavasti puhuen hän on mainio veikko. Olisitpa ottanut hänet 
mukaasi! 

3. Kerro minulle suoraan, mitä teille kuuluu ja oletteko tulossa Italiaan tänä 
talvena. Balbus on vakuuttanut minulle, että sinusta tulee rikas. Jää 
nähtäväksi, tarkoittaako hän roomalaisittain, että saat paljon rahaa, vai 
stoalaisten tavoin, joiden mukaan rikkaita ovat kaikki, jotka saavat nauttia 
taivaasta ja maasta. Sieltä päin tulijat syyttävät sinua ylimielisyydestä. 
Sanovat, ettet vastaa kysymyksiin. Sinulla on joka tapauksessa syytä iloon: 
kaikki ovat yhtä mieltä siitä, ettei koko Samarobrivassa*%9 ole sinua parempaa 
oikeusoppinutta. 

Q.FR. 3,6 

ROOMA, MARRASKUUN LOPPU 54 
MARCUS TERVEHTII VELJEÄÄN OUINTUSTA 


1. Minulla ei ole mitään vastattavaa aiempaan kirjeeseesi, joka oli täynnä 
kiukkua ja valitusta — sanot antaneesi samanhenkisen kirjeen edellispäivänä 
Labeolle, mutta se ei ole vielä tullut — sillä tuoreempi kirjeesi poisti kaiken 
mielipahani. Minä vain kehotan ja pyydän sinua kaikkien näiden harmien, 
vaivojen ja kaipausten keskellä muistamaan, mikä oli suunnitelmamme, kun 
lähdit. *! Emme me tavoitelleet mitään vähäisiä tai tavallisia etuja. Sillä 
mikäpä meistä olisi ollut sen arvoista, että se piti hankkia eromme 
kustannuksella? Haimme vahvinta tukea julkiselle asemallemme parhaan ja 
mahtavimman miehen hyväntahtoisuudesta. Me panostamme enemmän 
toivoon kuin rahaan. Jos toivo on mennyttä, kaikki muukin kertyy vain 
hukattavaksi. Jos siis usein käännät ajatuksesi takaisin vanhaan harkittuun 
suunnitelmaamme ja toivoomme, sinun on helpompi kestää nuo sotilaselämän 
rasitukset ja muut kiusat; ja kuitenkin voit luopua niistä halutessasi. Mutta 
aika ei ole vielä kypsä sille, vaikka se jo lähestyy. 

2. Kehotan sinua myös olemaan kirjoittamatta mihinkään kirjeeseen 
mitään, mistä voisi koitua meille harmia, jos se tulisi julki. On monia asioita, 
joista olen mieluummin tietämätön kuin saan tietää jonkin vaaran uhalla. 
Kirjoitan sinulle enemmän, kun mieleni on huoleton, kun Cicerollani on, 
toivon mukaan, taas kaikki hyvin. Toivoisin, että sinä puolestasi huolehtisit 
siltä, että saisin tietää, keiden haltuun minun pitäisi antaa kirjeeni, jonka sitten 
lähetän sinulle — Caesarin kuriirien, niin että hän välittömästi lähettää sen 
edelleen sinulle, vai Labienuksen kuriirien? En nimittäin tiedä, missä ja 
kuinka kaukana nuo nervit ovat”? 

3. Sain suurta nautintoa lukiessani kirjeestäsi, millaista urheutta ja 

arvokkuutta Caesar osoitti suunnattomassa surussaan. Kehotat minua 
saattamaan valmiiksi hänelle omistetun runon, jonka olin aloittanut. Minulla 
on paljon töitä ja vielä paljon enemmän ajateltavaa, mutta koska Caesar tietää 
sinulle lähettämäni kirjeen perusteella, että minulla on jotain työn alla, palaan 
siihen, minkä olin aloittanut, ja saatan sen loppuun näinä kiitosjuhlien 
vapaapäivinä. Olen oikein iloinen, että niiden päivien ansiosta ystävämme 
Messalla ja muut ovat päässeet eroon harmista, ja kun te luette hänet varmaksi 
konsuliksi yhdessä Domitiuksen kanssa, olette tismalleen samaa mieltä kuin 
minä. Menen Caesarille takuuseen Messallasta. Mutta Memmius toivoo 
Caesarin paluuta, missä hän tekee luullakseni virheen. Täällä kyllä hän saa 
kylmän kohtelun. Pompeius hylkäsi Scauruksen jo aikaa sitten. 

4. Toimet ovat seisahduksissa, ja vaaleja on lykätty, niin että odotettavissa 
on interregnum. Huhutaan diktaattorista, eikä se miellytä kunnon miehiä. Se, 
mitä he puhuvat, on minusta vielä ikävämpää. Koko asia herättää pelkoa ja on 
menossa mönkään. Pompeius sanoo, ettei hän missään nimessä halua 
tehtävää. Aiemmin minulle hän ei kiistänyt haluavansa sitä. Näyttää siltä, että 
Hirrus tekee siitä ehdotuksen — taivaan vallat, mikä houkka hän onkaan, miten 
Itserakas, ja siinä vertaansa vailla! Pompeius sai minut pelästyttämään 
Crassus Junianuksen, miehen, joka on hyvin kiintynyt minuun. Haluaako hän 
sen vai ei, vaikea sanoa. Mutta jos esityksen tekee Hirrus, Pompeius ei saa 
vakuutettua ihmisiä siitä, ettei hän halua sitä. Tällä hetkellä politiikassa ei 
puhuta mistään muusta; ainakaan mitään ei saada aikaan. 

5. Marraskuun 23. päivänä olivat Serranuksen, Domitiuksen pojan, 
surulliset hautajaiset. Hänen isänsä piti kirjoittamani ylistyspuheen. 

6. Nyt sananen Milosta. Pompeius ei tee mitään hänen hyväkseen ja tekee 
kaikkensa auttaakseen Guttaa*% ja sanoo aikovansa saada tälle Caesarin tuen. 
Milo on tästä kauhuissaan eikä syyttä ja on lähes epätoivoissaan, jos 
Pompeiuksesta tulee diktaattori. Jos hän auttaa joukkojensa ja 
suojeluskaartinsa kanssa jotakuta, joka esittää veton diktaattorin asettamista 
vastaan, hän pelkää Pompeiuksen vihamielisyyttä. Jos hän taas ei auta, hän 
pelkää, että asia viedään läpi väkisin. Hän valmistelee loistokkaita kisoja — 
niin, todellakin niitä kisoja kalliimpia ei ole kukaan järjestänyt, mikä on 
kaksin- tai kolminkertaista typeryyttä: koska kukaan ei pyytänyt niitä häneltä, 
koska hän oli jo järjestänyt loistavan näytännön ja koska hänellä ei ole varaa 
siihen; tai enemmänkin kuin kolminkertaisesti, koska hän olisi voinut pitää 
itseään esimiehenä? eikä ediilinä. 

Nyt olen kirjoittanut suurin piirtein kaiken. Rakkahin veljeni, pidä huoli 


240 


Itsestäsi. 

ATT. 4,19 

ROOMA, MARRASKUUN LOPPU 54 
CICERO TERVEHTII ATTICUSTA 


1. Oi, vihdoinkin kirjeesi, jota olen kauan odottanut! Miten ihanaa että olet 
palannut! Olet sanasi mittainen mies, uskomattoman luotettava! Oi kuinka 
ihastuttava merimatka! Hercules vieköön, olin todella huolissani siitä, kun 
muistin ne nahkapeitteet,** kun edellisen kerran ylitit meren. Mutta ellen 
erehdy, näen sinut aiemmin kuin mainitset, sillä varmaan luulit naisväkesi 
olevan Apuliassa. Mutta kun asia ei olekaan näin, mikä sinua Apuliassa 
pidättelisi? Vai pitääkö sinun suoda aikaa Vestoriukselle ja tauon jälkeen 
makustella uudelleen hänen latinalaista attikismiaan?** 

2. Riennäpä äkkiä tänne ja tule katsomaan tuon vanhan oikean valtiomme 
tyhjiä kuoria! Näe, miten rahaa avoimesti jaetaan ennen vaaleja tribuksittain, 
yhdessä ja samassa paikassa. Näe, että Gabinius on saanut vapauttavan 
tuomion. Tunne diktatuurin tuoksu, nauti siitä, että oikeudenkäyttö on 
seisahduksissa, ja yleisestä vallattomuudesta. Huomaa mielentyyneyteni, 
leikkimielisyyteni ja halveksuntani Seliciuksen kymmenen prosentin korkoa 
kohtaan ja, Hercules sentään, oikein herttainen ystävyyteni Caesarin kanssa; 
minua ilahduttaa tämä ainoa lankku, joka tästä haaksirikosta on jäljellä. Hyvät 
jumalat sentään, miten kunnioittavasti, arvokkaasti, suosiollisesti hän 
kohteleekaan meidän — minun ja sinun — Ouintustamme! Aivan kuin olisin 
itse imperaattori. Ouintus kirjoittaa minulle, että Caesar on antanut hänelle 
mahdollisuuden valita legioona talven ajaksi. Eikö sinusta tällainen mies olisi 
rakastettava? Ellei, niin kuka sitten noista ystävistäsi? 

Mutta kuule, kirjoitinko sinulle, että olen nyt Pompeiuksen legaattina ja 
poissa kaupungista tammikuun iduksen jälkeen? Tämä sopii minulle 
mainiosti, monesta näkökulmasta. Mutta ei tästä enempää. Muusta kai 
puhutaan kasvokkain, että sinulla olisi jotakin mitä odottaa. Lämpimät 
terveiset Dionysiukselle. En ole vain pitänyt hänelle paikkaa vaan myös 
rakentanut hänelle sellaisen. Lyhyesti sanottuna, hänen saapumisensa on 
huomattava lisä siihen suunnattomaan iloon, jota tunnen paluusi johdosta. Ole 
ystävällinen ja jää väkesi kanssa luokseni sinä päivänä, jolloin saavut. 

O.FR. 3,7 
ROOMA, JOULUKUU 54 
MARCUS TERVEHTII VELJEÄÄN OUINTUSTA 


1. Gabiniuksen suhteen ei sopinut tehdä mitään niistä asioista, joita sinä 
kaikessa lämminsydämisyydessäsi ajattelit. ”Maa minut nielköön”.**? Minkä 
tein, sen tein — kuten kaikki myöntävät — äärimmäisen arvokkaasti ja 
maltillisesti. En ole ahdistanut enkä auttanut häntä. Todistajana olin kiivas, 
mutta muuten pysyin hissukseen. Oikeudenkäynnin järkyttävän ja 
turmiollisen lopputuloksen otin täysin tyynesti. Nyt minulle hyvä asia on 
ainakin se, että valtion onnettomuudet ja röyhkeiden hillittömyys, jotka 
aiemmin saivat minut repeämään raivosta, eivät nykyään edes hetkauta minua. 

2. Turmeltuneempia aikoja ja ihmisiä ei voi olla. Koska politiikasta ei voi 
saada mitään iloa, en ymmärrä, miksi minun pitäisi menettää malttini. 
Kirjalliset harrastukseni, tutkimukseni, vapaa-aikani, huvilani ja etenkin 
lapsemme tuottavat minulle iloa. Ainoa huoleni on Milo, mutta toivottavasti 
lopun siitä tekee hänen konsulikautensa. Ponnistelen yhtä lailla hänen 
konsuliutensa hyväksi kuin ponnistelin aikoinaan omanikin, ja sinä varmasti 
autat sieltä käsin, niin kuin teetkin. Ellei väkivalta pääse riistäytymään 
valloilleen, kaikki on tässä asiassa muuten hyvin, mutta pelkään hänen 
omaisuutensa puolesta. ”Jo raivoo hurjana ratki”*% ja valmistelee kisoja, jotka 
maksavat [...] sestertiusta. Yritän hillitä hänen harkitsemattomuuttaan tässä 
ainoassa asiassa parhaani mukaan, ja sinulta vaaditaan lujaa luonnetta, että 
pystyt samaan. 

3. Mainitessani tulevan vuoden käänteistä en halunnut sinun ymmärtävän 
sillä mitään yksityisiä huolia vaan viittasin yleiseen valtion tilaan. Vaikka 
minulla ei ole mitään velvollisuuksia hoidettavana, voin tuskin olla täysin 
välinpitämätön. Voit päätellä, miten varovainen toivoisin sinun kirjoittaessasi 
olevan, siitä, etten sinulle kirjoittaessani mainitse edes näitä aivan julkisia 
poliittisia kuohuntoja, etteivät kirjeeni loukkaisi kenenkään mieltä, jos ne 
siepattaisiin. Toivon siis, etteivät yksityiset huolet paina mieltäsi. Tiedän, 
miten huolissasi julkisista asioista aina olet. 

Näen, että ystävästämme Messallasta tulee konsuli. Jos asian hoitaa 
interrex"? hän välttää oikeudenkäynnin, ja jos taas diktaattori, hänellä ei 
kuitenkaan ole mitään vaaraa.*” Kukaan ei vihaa häntä, Hortensiuksen innolla 
on suuri merkitys, ja Gabiniuksen vapauttavaa tuomiota pidetään 
rankaisemattomuuden lakina. Sivumennen sanottuna diktaattorikysymyksen 

suhteen ei ole toistaiseksi tehty mitään. Pompeius ei ole paikalla, Appius 
hämmentää soppaa, Hirrus tekee valmisteluja, monia veton esittäjiä lasketaan, 
kansa on välinpitämätöntä, johtavat miehet ovat vastaan ja minä olen 
hissukseen. 

4. Olen oikein kiitollinen sinulle orjia koskevasta lupauksestasi.*?' Kuten 
kirjoitat, minulla on todellakin pulaa heistä, niin Roomassa kuin tiloillanikin. 
Mutta rakas veli, ole hyvä äläkä ajattele minun mukavuuttani, ellei se sovi 
täydellisesti ja ole täysin vaivatonta sinulle. 

5. Vatiniuksen kirje"? nauratti minua. Mutta tiedoksesi, että Caesar on niin 
huomaavainen minua kohtaan, että minä en vain niele noita ilkeyksiä vaan 
myös sulatan ne. 

6. Caesarille omistettu eepos, jonka kannustat saattamaan valmiiksi, on nyt 
valmis. Se on viehättävä, ainakin omasta mielestäni. Mutta yritän löytää 
luotettavan kuriirin, ettei sille käy niin kuin Erigonallesi — ainoa, joka ei 
matkustanut turvallisesti Galliasta Caesarin ollessa siellä komentajana. Entä 
jos hänellä ei olisi ollut niin hyvää koiraa turvanaan?*” 

7. Mitä? Antaisinko purkaa koko rakennuksen? Pidän siitä päivä päivältä 
enemmän. Varsinkin alemmasta pylväskäytävästä ja sen huoneista on tulossa 
mainiot. Arcanumin osalta tarvitaan Caesarin hyvää makua tai, Hercules vie, 
jotakuta vielä tyylitaitoisempaa. Nuo kuvapatsaasi, palestra, kala-allas ja 
kanaali vaativat monia philotimuksia, ei suinkaan diphiluksia.*” Mutta käyn 
itse paikan päällä, lähetän sinne väkeä ja annan ohjeet. 

8. Valittaisit vielä enemmän Felixin testamentista, jos vain tietäisit. Hän ei 
sinetöinyt (lipsahduksen syynä oli hänen oma ja hänen orjansa Scurran virhe) 
asiakirjaa, jonka luuli sinetöineensä — sitä, jossa sinä varmasti olet 
kahdennentoista osan saajana — vaan hän sinetöi asiakirjan, jota ei halunnut. 
Mutta painukoon hiiteen! Kunhan me vain voimme hyvin. 

9. Rakastan Ciceroasi, kuten toivot, kuten hän ansaitsee ja kuten minun 
kuuluu, mutta päästän hänet lähtemään, koska en halua viedä häntä hänen 
opettajiltaan ja koska hänen äitinsä on lähdössä talolleen, ja ilman äitiään 
poika on sellainen ahmatti, että olen kauhuissani. Mutta olemme kuitenkin 
todella paljon yhdessä. 

Olen nyt vastannut kaikkeen. Herttaisin ja parhain veljeni, hyvästi. 

MARCUS CICERO TERVEHTII IMPERAATTORI PUBLIUS LENTULUSTA 


1. Ilahduin suunnattomasti kirjeestäsi, jonka perusteella ymmärsin, että olet 
hyvin selvillä minun velvollisuudentunnostani sinua kohtaan. Miksi käyttäisin 
sanaa ”hyväntahtoisuus”, kun jopa tuo hyvin painava ja pyhä sana 
”velvollisuudentunto” tuntuu liian vähäpätöiseltä ilmaisemaan, mitä olen 
sinulle velkaa? Kun kirjoitat olevasi kiitollinen hyväksesi tekemistäni 
ponnisteluista, ylitsevuotavassa ystävällisyydessäsi osoitat kiitollisuutta myös 
siltä, minkä tekemättä jättäminen olisi jumalaton rikos. Mutta sinulla olisi 
paljon selvempi ja kirkkaampi käsitys tunteistani sinua kohtaan, jos olisimme 
olleet yhdessä ja Roomassa koko tämän ajan, jonka olemme olleet erossa. 

2. Juuri siinä, mitä osoitat aikovasi tehdä ja mihin pystyt muita paremmin ja 
mitä minä odotan sinulta malttamattomasti, nimittäin puheiden pitämisessä 
senaatissa, kaikkeen poliittiseen toimintaan osallistumisessa ja valtion 
asioiden hoitamisessa — tästä kerron tuota pikaa oman mielipiteeni ja kantani 
ja vastaan kysymyksiisi — niin siinä ainakin minä olisin eittämättä saanut 
sinusta erittäin suopean ja viisaan oppaan, ja sinä olisit saanut minusta 
varmasti uskollisen ja hyväntahtoisen eikä ehkä täysin 
asiantuntemattomankaan neuvonantajan. Olen kyllä, kuten kuuluukin, iloinen 
sinun puolestasi, että olet imperaattori ja hallitset provinssia voittoisan 
armeijan kanssa menestyksekkään sotaretken jälkeen. Mutta olisit varmasti 
täällä paikan päällä saanut nauttia vielä runsaammista ja tuoreemmista 
kiitollisuuteni hedelmistä, jotka olen sinulle velkaa. Ja miten mainion 
kumppanin olisitkaan minusta saanut kostaessasi niille, joista, kuten tiedät, 
osa oli vihamielisiä sinulle, koska taistelit pelastumiseni puolesta,” osa 
kateellisia tuosta mahtavasta ja kunniakkaasta toiminnastasi. Tuo omien 
ystäviensä ikuinen — vihollinen, = joka = kiitokseksi —suunnattomista 
palveluksistasi käänsi murskatut ja heiveröiset voimansa sinua vastaan, kosti 
itse itselleen meidän puolestamme. Hänen pyrkimystensä?” paljastuttua 
hänellä ei nimittäin ole jäljellä enää hitustakaan arvokkuutta eikä edes 
riippumattomuutta. 

3. Vaikka olisin mieluummin toivonut, että olisit saanut oppia vain minun 
koettelemuksistani etkä sen lisäksi omistasikin, olen kuitenkin tästä 
harmituksesta huolimatta iloinen siitä, ettet ole oppinut tuntemaan ihmisten 
petollisuutta yhtä kovalla hinnalla kuin minä opin sen tuntemaan 
suunnattomaksi surukseni. 

4. Minulla näyttää olevan nyt tilaisuus selittää koko asia vastaamalla 

kysymyksiisi. Kirjoitat saaneesi tietää kirjeen välityksellä, että olen hyvissä 
väleissä Caesarin ja Appiuksen”'* kanssa, ja lisäät, ettei sinulla ole mitään sitä 
vastaan. Ilmaiset kuitenkin haluavasi tietää, mikä sai minut puolustamaan ja 
ylistämään Vatiniusta.*? Selittääkseni asian sinulle paremmin minun on 
haettava toimintani perusteita hieman kauempaa. 

Aluksi, hyvä Lentulus, koin, että sinun tekojesi ja toimiesi ansiosta minut 
oli palautettu paitsi ystävilleni ja perheelleni myös maahani.*9 Sinulle olin 
velkaa tavallaan äärettömän kiintymyksen ja kaiken suunnattoman ja 
erinomaisen suopeuden, mutta maallemme, joka oli suuresti auttanut sinua 
minun — pelastamisessani, katsoin syystäkin olevani velkaa ainakin 
uskollisuuden, — jota = olin aiemmin osoittanut — vain yleisestä 
kansalaisvelvollisuudesta, en minkään erityisesti minulle tehdyn palveluksen 
velvoittamana. 

5. Sen, että olin tätä mieltä, sai senaatti kuulla minulta itseltäni, kun sinä 
olit konsulina)! ja sinulle se valkeni keskusteluissamme ja rupatteluissamme. 
Jo alussa oli monia asioita, jotka loukkasivat mieltäni, kun havaitsin sinun 
ajaessasi asemani täydellistä palauttamista muutamien peitetyn vihan tai 
epävarman tuen minua kohtaan. Mitä tulee muistomerkkeihini,$? et saanut 
apua niiltä, joiden olisi kuulunut auttaa; ja sama koskee rikollista väkivaltaa, 
jolla minut ja veljeni ajettiin kodeistamme. Ja niissäkin asioissa Hercules vie, 
joita en itse pitänyt minkään arvoisina — vaikka ne toki olivat minulle 
tarpeellisia taloudellisen haaksirikkoni vuoksi — toisin sanoen menetysteni 
korvaamisessa senaatin päätöksellä, he eivät osoittaneet sellaista suopeutta 
kuin olin odottanut. Vaikka näin tämän kaiken (sehän oli ilmiselvää), en ollut 
siitä niin katkera kuin olin kiitollinen siitä, mitä he olivat tehneet. 

6. Niinpä vaikka olin — näinhän sinä itse julistit ja todistit — paljon velkaa 
Pompeiukselle ja olin kiintynyt häneen hänen hyväntahtoisuutensa, oman 
kiintymykseni ja sanoisinko ikuisen mieltymykseni tähden, en kuitenkaan 
ottanut huomioon hänen toiveitaan, vaan pidin kiinni kaikista omista 
vanhoista poliittisista kannoistani. 

7. Kun Pompeius tuli kaupunkiin antamaan lausunnon Publius Sestiuksen 
puolesta ja Vatinius todistajana sanoi, että minä olin alkanut ystävystyä Gaius 
Caesarin kanssa tämän onnen ja menestyksen vuoksi, totesin Gnaeus 
Pompeiuksen läsnä ollessa, että pidin Marcus Bibuluksen kohtaloa, jota 
Vatinius piti surkeana, parempana kuin kaikkien muiden triumfeja ja voittoja. 
Toisessa kohdassa, Vatiniuksen taas ollessa todistajana, sanoin, että samat 
henkilöt, jotka olivat estäneet Bibulusta lähtemästä kotoaan, olivat 

pakottaneet minut lähtemään omastani. Koko kuulusteluni oli pelkkää 
Vatiniuksen tribuunikauden tuomitsemista, ja siinä puhuin suoraan ja erittäin 
rohkeasti väkivallasta, enteistä ja kuninkuuksien lahjoittamisesta.** Enkä 
tehnyt näin vain tässä oikeudenkäynnissä vaan johdonmukaisesti ja usein 
myös senaatissa. 

8. Marcellinuksen ja Philippuksen konsulikaudella, huhtikuun nonaena 
senaatti yhtyi ehdotukseeni, että kysymys Campanian maasta vietäisiin 
täysilukuiseen senaattiin 15. toukokuuta. Olisinko enää paremmin voinut 
hyökätä tuon liittouman linnoitusta vastaan tai näyttää unohtaneeni menneet 
vastoinkäymiseni ja muistavani poliittiset ansioni? 

9. Tämä esitykseni teki suuren vaikutuksen paitsi niihin, joihin sen pitikin, 
mutta myös sellaisiin, joihin en ollut osannut odottaa.” Kun senaatti näet oli 
tehnyt päätöksen esitykseni mukaisesti, Pompeius, näyttämättä, että olisi 
yhtään loukkaantunut, lähti Sardiniaan ja Afrikkaan ja matkallaan meni 
Caesarin luo Lucaan. Siellä Caesar valitti pitkään esitystäni, koska hän oli 
aiemmin nähnyt Ravennassa Crassuksen ja tämä oli yllyttänyt häntä minua 
vastaan. Tiedettiin yleisesti, että Pompeius oli todella närkästynyt. Kuulin 
asiasta muilta, ennen kaikkea veljeltäni. Kun Pompeius tapasi hänet 
Sardiniassa muutama päivä Lucasta lähtönsä jälkeen, hän sanoi: ”Juuri sinut 
minä haluankin nähdä. Eipä olisi voinut osuvammin sattua. Ellet puhu 
vakavasti veljesi Marcuksen kanssa, sinun on maksettava takuut, jotka lupasit 
minulle hänen puolestaan.”*$ Lyhyesti sanottuna Pompeius valitti ankarasti, 
muistutti tekemistään palveluksista, ja palautti mieleen, mitä hän oli hyvin 
usein puhunut veljeni kanssa Caesarin säädöksistä ja mitä veljeni oli luvannut 
hänelle minun puolestani, ja sanoi, että veljeni voi todistaa, että mitä hän oli 
minun pelastamisekseni tehnyt, sen hän oli tehnyt Caesarin siunauksella. Hän 
pyysi, että veljeni uskoisi Caesarin asian ja arvokkuuden minun käsiini ja 
etten minä kävisi niiden kimppuun, mikäli en haluaisi tai voisi puolustaa niitä. 

10. Vaikka veljeni saattoi tämän kaiken tietooni, Pompeius lähetti vielä 
luokseni Vibulliuksen pyytämään, että antaisin Campanian maata koskevan 
kysymyksen olla siihen asti, kunnes hän palaisi. Maltoin mieleni ja puhuin 
ikään kuin valtion kanssa, että tämä sallisi minun — kun olin niin paljon saanut 
kärsiä ja kestää sen vuoksi — täyttää velvollisuuteni ja osoittaa kiitollisuutta 
hyväntekijöitäni kohtaan ja kunnioittaa veljeni lupausta, ja sallisi kunnon 
kansalaisensa — jollainen olin aina ollut — olla myös kunnon mies. 

Kaikkien niiden toimieni ja esitysteni lomassa, jotka näyttivät loukkaavan 
Pompeiusta, sain ilmoituksia siitä, mitä tietyt ihmiset — arvaat jo varmaan, 

keitä tarkoitan — puhuivat.” Vaikka heillä oli ja oli aina ollut samat poliittiset 
näkemykset, joita itse edustin, he sanoivat kuitenkin iloitsevansa, ettei 
Pompeius ollut tyytyväinen minuun ja että Caesarista tulisi pahin viholliseni. 
Tämä oli tuskallista, mutta vielä paljon tuskallisempaa oli se, että he 
syleilivät, hyväilivät, hellivät ja suukottelivat silmieni edessä minun 
vihollistani [Clodius] (tai pikemminkin lakien, oikeuden, rauhan, isänmaan ja 
kaikkien kunnon miesten vihollista). Ei niin että he olisivat suututtaneet minut 
— sen kyvyn olin menettänyt kokonaan — mutta että ainakin uskoivat 
suututtavansa minut. Tässä kohtaa tarkastelin tilannettani kokonaisuudessaan 
niin kuin vain ihmisymmärrykseni turvin pystyin, ja pohdinnan jälkeen 
ynnäsin ajatukseni ja päädyin tulokseen, jonka nyt esitän, jos mahdollista, 
sinulle lyhyesti. 

11. Jos itse näkisin valtion olevan kelvottomien ja turmeltuneiden 
kansalaisten hallussa, kuten tiedämme tapahtuneen Cinnan aikana ja joskus 
muulloinkin, minua eivät saisi liittymään heidän puolelleen palkinnot (joilla ei 
ole minulle mitään merkitystä) eivät edes vaarat (jotka vaikuttavat miehistä 
urheimpiinkin), vaikka tekisivät minulle miten suuria palveluksia tahansa. 
Gnaeus Pompeius oli kuitenkin valtion johtava mies, joka on saavuttanut 
valtansa ja maineensa valtion hyväksi tekemillään suurenmoisilla 
palveluksilla ja urotöillä. Nuoresta saakka olen ollut tukemassa hänen 
asemaansa, ja edistin sitä ollessani preetorina ja konsulina. Hän puolestaan 
itse on auttanut minua auktoriteetillaan ja puhumalla puolestani senaatissa 
sekä, yhdessä sinun kanssasi, neuvoillaan ja ponnisteluillaan. Hänen ainoa 
vihollisensa Roomassa oli minun viholliseni. Tämän kaiken vuoksi minulla ei 
mielestäni ollut syytä pelätä häilyvän miehen mainetta, jos joissain puheissani 
hiukan muutinkin kantaani ja liityin tukemaan tätä mahtimiestä, joka on 
tehnyt niin paljon minun hyväkseni. 

12. Tässä kannassani minun oli pakko, kuten näet, antaa sijaa Caesarille, 
koska hänen ja Pompeiuksen etu ja arvokkuus olivat sidoksissa toisiinsa. 
Tässä paljon merkitystä oli vanhalla ystävyydellämme, joka, kuten hyvin 
tiedät, vallitsi minun, minun veljeni ja Caesarin välillä, samoin kuin Caesarin 
ystävällisyydellä ja jalomielisyydellä, joka kävi meille pian täysin selväksi 
hänen kirjeistään ja tekemistään palveluksista. Myös valtion etu vaikutti 
minuun tavattomasti. Minusta tuntui, että valtio ei halunnut ja kovasti vastusti 
kahnausta näiden miesten kanssa, etenkään Caesarin suurten urotöiden 
jälkeen. Mutta voimakkaimmin minut tälle kannalle ajoi lupaus, jonka 
Pompeius oli antanut puolestani Caesarille ja jonka veljeni antoi 

Pompeiukselle. 

Lisäksi yhteiskunnassamme oli huomattavissa se sama, mistä Platonimme 
kirjoittaa loistavasti: millaiset valtion johtajat, sellaiset ovat yleensä myös 
kansalaiset.’ Muistin, miten konsulikaudellani, heti tammikuun kalendaesta 
alkaen luotiin luja pohja senaatin aseman vahvistamiseksi, niin ettei 
kenenkään tarvinnut ihmetellä, että tuolla säädyllä oli niin paljon rohkeutta ja 
arvovaltaa joulukuun nonaena.”™ Muistin myös, että virkakauteni jälkeen, 
aina Caesarin ja Bibuluksen konsulikauteen saakka, kun sanani painoi paljon 
senaatissa, kaikki kunnon miehet olivat suurin piirtein yksimielisiä. 

13. Myöhemmin, kun sinä olit tämänpuolisen Hispanian käskynhaltijana 
eikä valtiolla ollut konsuleita vaan pelkkiä kaupustelijoita provinsseissa ja 
kapinan orjia ja kätyreitä? tavallaan sattuma heitti minut kiistakapulaksi 
keskelle kansalaisten välistä kiistelyä ja riitaa. Tässä kriisitilanteessa senaatti 
tuki minua hämmästyttävän, koko Italia uskomattoman ja kaikki kunnon 
miehet ainutkertaisen yksimielisesti. En käy kertomaan, mitä tapahtui — 
syyllisiä ja syitä on monia — mutta sen vain sanon lyhyesti, että minulta ei 
puuttunut sotajoukkoa vaan johtajia. Olkoonkin että syyllisiä ovat ne, jotka 
eivät puolustaneet minua,”? kuitenkin aivan yhtä syyllisiä ovat ne, jotka 
hylkäsivät minut.! Ja jos on syytettävä niitä, jotka olivat kauhuissaan, vielä 
enemmän moitetta ansaitsevat ne, jotka olivat pelkäävinään. Ansaitsen 
kuitenkin varmasti syystäkin kehuja siitä päätöksestäni, etten halunnut 
kansalaistovereitteni, jotka olin pelastanut ja jotka halusivat pelastaa minut, 
joutuvan aseistettuja orjia vastaan ilman johtajia, ja että halusin mieluummin 
tulevan ilmi, millainen voima kunnon miesten yksituumaisuudessa olisi 
voinut olla, jos he olisivat saaneet taistella puolestani ollessani vielä jaloillani, 
kun he pystyivät nostamaan minut maasta, kun minut oli lyöty. Sinähän et 
vain havainnut heidän sisuaan, kun ajoit minun asiaani, vaan myös vahvistit ja 
ylläpidit sitä. 

14. Siinä asiassa (en todellakaan kiellä sitä vaan muistan sen aina ja tuon 
sen kernaasti julki) sait apua tietyiltä ylhäissyntyisiltä henkilöiltä, jotka 
yrittivät sisukkaammin saada minut takaisin maanpaosta kuin estää minua 
joutumasta sinne. Jos he olisivat halunneet pysyä sillä kannalla, he olisivat 
saaneet takaisin arvovaltansa pelastumiseni myötä. Kunnon miehet saivat 
takaisin rohkeutensa sinun konsulikaudellasi, ja järkähtämättömät ja 
erinomaiset toimesi innostivat heitä, etenkin kun Pompeius liittyi asiamme 
taakse, ja kun Caesarkin liittyi tukemaan senaatin arvovaltaa saatuaan tältä 
huomattavat ja ennenkuulumattomat kunnianosoitukset ja tunnustukset 

mahtavista saavutuksistaan, kenellekään kelvottomalla kansalaisella ei olisi 
ollut mahdollisuutta vahingoittaa valtiota. 

15. Mutta ole hyvä ja katso, mitä sitten tapahtui. Tuo kiusanhenki, tuo 
naisten palvontamenojen tunkeilija, joka ei kunnioittanut Bona Deaa yhtään 
enempää kuin kolmea sisartaan, selvisi rankaisematta. Kun kansantribuuni 
halusi saada tuon kansanvillitsijän oikeuteen ja rangaistuksen hänelle kunnon 
miesten avulla, hänet vapautettiin niiden miesten äänillä, jotka siten riistivät 
valtiolta sen, mikä olisi ollut jälkipolville loistava esimerkki kapinoinnin 
rankaisemisesta. Sittemmin samat miehet antoivat kaiverruttaa vihollisen 
nimen verikirjaimin senaatin muistomerkkiin — ei minun muistomerkkiini, 
sillä varat eivät tulleet minun sotasaaliistani, vaan minä vain annoin työn 
urakalle. Nämä ihmiset toivoivat minun pelastumistani, ja siitä olen hyvin 
kiitollinen. Mutta olisin toivonut, etteivät he olisi kiinnittäneet huomiota vain 
henkeni pelastamiseen, kuten lääkärit, vaan myös voimiini ja ulkoiseen 
olemukseeni, kuten hierojat. Nyt eräät ihmiset ovat tehneet kuten Apelles,* 
joka äärimmäisen taidokkaasti viimeisteli Venuksensa pään ja rinnan mutta 
jätti muun ruumiin vaillinaiseksi, ja nähneet vaivaa pääni” kanssa mutta 
jättäneet kaiken muun keskeneräiseksi ja raakileeksi. 

16. Tässä yhteydessä petin sekä kateellisten että vihamiesteni toiveet. He 
olivat kerran saaneet väärän käsityksen yhdestä mitä terävimmästä ja 
urheimmasta, ja minun mielestäni kaikkein suurisieluisimmasta ja 
järkähtämättömimmästä miehestä, Ouintus Metelluksesta, Luciuksen pojasta. 
Tämä — kuten heillä on tapana sanoa — oli murtunut ja masentunut mies 
palattuaan maanpaosta. Mutta olisi todistettava, että hän, joka lähti 
maanpakoon täysin omasta tahdostaan, oli siellä poikkeuksellisin iloisin 
mielin eikä juuri välittänyt paluusta, olisi murtunut juuri siitä asiasta, jossa 
hän lujamielisyydellään ja arvokkuudellaan vei voiton kaikista muista, jopa 
tuosta ainutkertaisesta Marcus Scauruksesta! Niin siis sitä samaa, mitä he 
olivat kuulleet tai olettaneet Metelluksesta, he ajattelivat myös minusta: että 
olisin mieli maassa, vaikka valtio antoi minulle sisua enemmän kuin koskaan 
julistettuaan, ettei se pystynyt olemaan ilman yhtä kansalaistaan, minua. Kun 
Metellus kutsuttiin takaisin yhden kansantribuunin esityksestä, minut kutsui 
takaisin koko valtio senaatin johdolla, koko Italian seuratessa mukana. Lähes 
kaikki virkamiehet julkaisivat asiaa koskevan lain, ja sinä konsulina esitit sen 
centuriakokouksessa kaikkien säätyjen ja ihmisten tukiessa. Lyhyesti 
sanottuna asiaa ajettiin valtion kaikin voimin. 

17. Mutta minä en sittemmin ole olettanut enkä edelleenkään oleta itsestäni 

mitään sellaista, että pahantahtoisinkaan voisi saada siitä aihetta loukkaantua. 
Yritän vain teoillani, neuvoillani ja uurastuksellani auttaa ystäviäni ja 
vieraampiakin ihmisiä. Elämänkulkuni ehkä närkästyttää niitä, jotka 
tuijottavat vain elämäni ulkoista loistoa ja kauneutta mutta eivät näe huolta ja 
työtä sen takana. Sitä he kyllä peittelemättä valittavat, että puhuessani 
Caesarin puolesta minä tavallaan hylkään vanhan hyvän asiani. Minä 
noudatan äsken esittämiäni periaatteita ja samoin sitä — eikä missään nimessä 
vähäisimpänä — jota olin aloittanut selittää sinulle. Lentulus hyvä, et enää 
löydä kunnon miehistä samaa henkeä kuin lähtiessäsi, sitä, joka vahvistui 
konsulikaudellani, myöhemmin aika ajoin hiipui, musertui ennen kuin sinusta 
tuli konsuli, mutta jonka sinä herätit uudelleen ja jonka nyt ovat tyystin 
hylänneet ne, joiden olisi pitänyt sitä varjella; se ei näy vain heidän 
kasvoiltaan, joilla tosin on hyvin helppo hämätä, vaan he osoittavat sen usein 
myös äänillään sekä senaatissa että oikeudessa, ja näitä minun aikanani 
kutsuttiin optimaateiksi. 

18. Viisaiden kansalaisten — jollainen toivon olevani ja jollaisena toivon 
itseäni pidettävän — täytyy siis muuttaa näkemyksensä ja suhtautumisensa. 
Kehottaahan Platonkin — jonka sana painaa minulle paljon — menemään 
poliittisissa pyrkimyksissä niin pitkälle kuin kansalaistoverit sen hyväksyvät 
mutta ei salli käyttää väkivaltaa vanhempia ja isänmaata vastaan.”* Hän sanoo 
osallistuneensa politiikkaan siksi, että huomattuaan Ateenan kansan ikään 
kuin vanhuudenhöperöksi ja nähtyään, ettei sitä ohjata suostuttelemalla eikä 
pakottamalla, hän ei uskonut sen olevan suostuteltavissa ja katsoi, että 
pakottaminen on rikollista.” Oma tilanteeni oli toinen: kansa ei ollut höperö, 
käteni olivat sidotut enkä ollut vapaa valitsemaan, otanko osaa julkiseen 
toimintaan vai en. Iloitsin kuitenkin siitä, että sain puolustaa samassa asiassa 
sellaista, mikä oli edullista minulle ja hyväksi kenelle tahansa kunnon 
miehelle.$ Lisänä tässä oli Caesarin huomattava ja sanoisinko jumalainen 
jalomielisyys minua ja veljeäni kohtaan. Hän olisi ansainnut tukeni, olivat 
hänen tekonsa mitä tahansa, mutta nyt niin suuren menestyksen ja mahtavien 
voittojen myötä häntä näyttäisi olevan syytä kunnioittaa, vaikka hän ei olisi 
meitä kohtaan sellainen kuin nyt on. Toivoisin, että sinä ajattelisit, että lukuun 
ottamatta teitä, joiden ansiota pelastumiseni oli, en ole kenenkään 
palveluksista yhtä kiitollinen, enkä ainoastaan tunnusta sitä vaan myös 
iloitsen siitä. 

19. Nyt kun olen selittänyt tämän, on helppo vastata kysymyksiisi 
Vatiniuksesta ja Crassuksesta. Sillä kirjoitat, että Appiuksesta ja Caesarista 

sinulla ei ole moitteen sanaa, ja olen iloinen, että hyväksyt toimintani. Mitä 
Vatiniukseen tulee, pääsin hänen kanssaan aluksi sopuun Pompeiuksen avulla 
heti, kun Vatiniuksesta oli tullut preetori, vaikkakin olin hyökännyt hänen 
ehdokkuuttaan vastaan — ankarilla — puheillani, tosin en niinkään 
vahingoittaakseni häntä kuin puolustaakseni ja kunnioittaakseni Catoa. 
Myöhemmin Caesar näki hämmästyttävän paljon vaivaa, että puolustaisin 
Vatiniusta.'9 Ole hyvä äläkä kysy minulta, miksi annoin ylistävän 
lausunnon,®! kun on kyse Vatiniuksesta tai kenestä tahansa syytetystä. 
Muutoin minä asetan sinulle saman kysymyksen, kun saavut. Voin tosin kysyä 
sitä sinulta poissa ollessasikin. Sillä palautapa mieleesi, keistä olet antanut 
ylistäviä lausuntoja maan ääristä saakka. Älä säikähdä, itsekin ylistän samoja 
henkilöitä ja ylistän vastakin. Niin, kannustimena puolustaa Vatiniusta oli siis 
myös se, mistä mainitsin oikeudessa, puolustuspuheessani; sanoin, että tein 
niin kuin Eunuchus-näytelmän parasiitti kehotti sotilasta tekemään: 


Kun hän mainitsee nimen ”Phaedria”, sano sinä heti ”Pamphila”; 

ja jos hän sanoo: ”Kutsukaamme Phaedria illalliselle”, 

vastaa: ”Pyytäkäämme Pamphilaa laulamaan”. 

Jos hän ylistää tuon miehen komeutta, ylistä sinä tuon naisen kauneutta. 
Anna samalla mitalla takaisin, hänen kiusakseen.*” 


Niinpä koska muutamat jalosukuiset miehet, joille olin suuressa 
kiitollisuudenvelassa, olivat liian hyviä ystäviä viholliseni kanssa ja senaatissa 
aivan silmieni alla usein vetivät hänet syrjään keskustellakseen vakavasti, 
toisinaan tervehtivät häntä hilpeän tuttavallisesti, ja koska heillä oli heidän 
Publiuksensa, pyysinkin tuomareita antamaan minulle toisen Publiuksen, 
jonka avulla minä voisin antaa pientä piikkiä noille vastineeksi siitä, kun he 
hieman härnäsivät minua. Enkä vain sanonut sitä silloin, vaan myös teen usein 
niin, jumalten ja ihmisten siunauksella. 

20. Se Vatiniuksesta. Nyt saat kuulla Crassuksesta. Olin hänen kanssaan 
erittäin hyvissä väleissä, koska yleisen sovun vuoksi olin tavallaan tietoisesti 
unohtanut kaikki hänen tekemänsä erittäin raskaat vääryydet. Olisin sietänyt, 
että hän yhtäkkiä puolusti Gabiniusta, jota vastaan hän oli hyökännyt erittäin 
kiivaasti juuri edellisinä päivinä, jos hän olisi tehnyt sen kohtelematta minua 
kaltoin. Mutta hän loukkasi minua, kun väittelin hänen kanssaan haastamatta 
riitaa. Kiivastuin. Se ei ollut uskoakseni hetken suuttumusta (se ei ehkä olisi 
ollut niin rajua) vaan patoutunutta vihaa, joka johtui hänen tekemistään 
monista vääryyksistä minua kohtaan. Luulin jo päässeeni siitä, mutta 

tietämättäni sitä olikin vielä jäljellä ja yhtäkkiä se kaikki putkahti pintaan. 
Juuri sillä hetkellä eräät henkilöt — ne samat, joihin usein viittaan 
mainitsematta nimiä — sanoivat, että he saivat suurta iloa 
suorasanaisuudestani, ja heistä tuntui, että olin lopultakin palannut takaisin 
julkiseen elämään sellaisena kuin olin ollutkin ja että senaatin ulkopuolellakin 
tämä kiista toi minulle kiitosta. He sanoivat iloitsevansa, että Crassus olisi 
viholliseni tästedes ja että hänen kumppaneistaan*” 
Nämä pahantahtoiset puheet kantautuivat minulle mitä kunniallisimpien 
henkilöiden kautta. Kun Pompeius vaati minua ankarammin kuin koskaan 
tekemään sovinnon Crassuksen kanssa ja Caesar teki kirjeessään selväksi, että 
tämä kiista vaivasi häntä suunnattomasti, niin otin huomioon sekä tilanteeni 
että luonteeni. Ikään kuin saadakseen koko Rooman kansan sovintomme 
todistajaksi Crassus lähti provinssiinsa käytännöllisesti katsottuna minun 
kotoani. Sillä hän oli tarjoutunut illastamaan kanssani, ja hän nauttikin 
illallisen kanssani vävyni Crassipeen puutarhahuvilassa. Siksi otin, kuten 
kirjoitat —kuulleesi, hänen juttunsa ajettavakseni hänen vahvasta 
suosituksestaan, ja puolustin sitä senaatissa. Niin vaati uskollisuuteni. 

21. Nyt tiedät, mistä syistä puolustan kutakin asiaa ja juttua ja mikä on oma 
asemani politiikassa, sikäli kuin minulla on siinä osaa. Toivoisin, että olisit 
vakuuttunut, että kantani olisi ollut sama, vaikka minulla olisi ollut kaikin 
puolin täysin vapaat kädet. Ajattelisin näet, ettei tule taistella niin suuria 
voimia vastaan eikä — vaikka se olisi mahdollista — hävittää huomattavimpien 
kansalaisten ylivaltaa eikä pitää kiinni aina samasta näkemyksestä, kun 
tilanne on muuttunut ja kunnon miehet muuttaneet kantansa, vaan tulee 
mukautua tilanteen mukaan. Sitä, että pysyy aina tiukasti kiinni samassa 
näkemyksessä, ei ole ikinä katsottu kunniaksi huomattaville valtiomiehille. 
Purjehduksessa vaaditaan taitoa antaa myrskytuulelle myöten, vaikka ei 
pääsekään satamaan, mutta kun sinne voi päästä kääntämällä kurssia, olisi 
hullua haaksirikon uhalla mieluummin pitää alkuperäinen kurssi kuin muuttaa 
sitä ja päästä toivottuun määränpäähän. Samoin meidän kaikkien, jotka 
hoidamme valtion asioita, on pidettävä päämääränä kunniallista rauhaa — asia, 
josta olen hyvin usein puhunut — ja päämäärämme on oltava aina sama, mutta 
meidän ei tarvitse sanoa aina samoja asioita. 

Sen vuoksi, kuten hetki sitten totesin, politiikkaani olisi aivan sama kuin 
nyt, vaikka minulla olisi täysin vapaat kädet. Mutta koska toisten ihmisten 
hyvät teot houkuttelevat ja toisten pahat teot pakottavat minua tälle kannalle, 
suon kernaasti itseni ajatella ja sanoa poliittisista asioista sellaista, mistä on 


ei ikinä tulisi ystäviäni. 

eniten hyötyä niin itselleni kuin valtiollekin. Teen tämän entistäkin 
avoimemmin ja useammin, koska veljeni Ouintus on Caesarin legaatti ja 
koska Caesar on niin kiitollisena ottanut vastaan kaiken mitättömänkin, mitä 
olen hänen puolestaan sekä tehnyt että puhunut, että tuntuu kuin hän olisi 
kiitollisuudenvelassa minulle. Niinpä = hyödynnän hänen kaikkea 
vaikutusvaltaansa, joka on mahtava, sekä resurssejaan, jotka, kuten tiedät, 
ovat suunnattomat, kuin ne olisivat omiani. En nähdäkseni olisi pystynyt 
murskaamaan katalien ihmisten juonia minua vastaan muuten kuin liittämällä 
nyt myös mahtimiesten hyväntahtoisuuden niihin puolustuskeinoihini, jotka 
minulla on aina ollut. 

22. Samaa toimintatapaa olisin luultavasti noudattanut, jos sinä olisit ollut 
täällä paikan päällä. Tunnen hillityn ja vaatimattoman luonteesi, tunnen 
hyväsydämisyytesi minua kohtaan ja kuinka et ole laisinkaan pahantahtoinen 
muita kohtaan vaan päinvastoin: olet suurisieluinen ja jalomielinen kuten 
myös avoin ja vilpitön. Olen nähnyt tiettyjen henkilöiden käyttäytyvän sinua 
kohtaan niin kuin sinä olet voinut nähdä heidän käyttäytyneen minua kohtaan. 
Se, mikä vaikutti minuun, olisi vaikuttanut sinuunkin. Mutta kun vain saan 
tilaisuuden nauttia läsnäolostasi, olet oppaani kaikissa päätöksissäni ja kannat 
huolta yhtä paljon arvoasemastani kuin kannoit pelastumisestanikin. Voit olla 
varma ainakin siitä, että minä olen ystäväsi ja kumppanisi kaikissa toimissasi, 
mielipiteissäsi, pyrkimyksissäsi, sanalla sanoen kaikessa. Eikä koko 
elämässäni mikään ole tärkeämpää kuin saada sinut iloitsemaan joka päivä 
yhä enemmän siitä, mitä olet hyväkseni tehnyt. 

23. Pyydät minua lähettämään sinulle kirjoituksiani, jotka olen kirjoittanut 
lähtösi jälkeen. On joitakin puheita, jotka annan Menocritukselle, mutta älä 
pelästy, ei niitä niin paljon ole. Olen kirjoittanut myös — otan enemmän tai 
vähemmän etäisyyttä puheisiin ja palaan hellempien muusien helmoihin, jotka 
ilahduttavat minua eniten, kuten ovat ilahduttaneet varhaisesta nuoruudesta 
saakka — niin olen siis kirjoittanut Aristoteleen tapaan (se ainakin oli 
tavoitteeni) kolme kirjaa käsittävän dialogimuotoisen väittelyn Puhujasta, 
jonka en usko olevan täysin hyödytön pojallesi. Se ei noudata totuttuja 
sääntöjä vaan kattaa koko muinaisen, niin Aristoteleen kuin Isokrateenkin, 
puhetaidon teorian. Olen sepittänyt myös kolme kirjaa käsittävän runon 
Omista vaiheistani,*% jonka olisin lähettänyt sinulle jo aikoja sitten, jos olisin 
katsonut sopivaksi julkaista sen, sillä se on, nyt ja aina, osoituksena minulle 
tekemistäsi palveluksista ja minun kiitollisuudestani. Mutta en pelännyt 
niinkään sitä, että jotkut kokisivat tulleensa loukatuiksi (tässä suhteessa näet 

olin armelias ja lempeä), kuin sitä, että olisi ollut loputon työ mainita kaikki 
hyväntekijäni. Annan kuitenkin toimittaa nämä kirjat sinulle, jos vain löydän 
jonkun, jonka haltuun voin huoletta uskoa ne. Koko tämän puolen 
jokapäiväisestä elämästäni uskon sinulle. Annan ilomielin arvioitavaksesi 
kaiken sen, minkä voin saavuttaa vanhojen ihastusteni, kirjallisuuden ja 
tutkimuksen saralla. Sinähän olet aina pitänyt kaikesta sellaisesta. 

24. Se, mitä kirjoitat kotiasioistasi ja mitä uskot minun tehtäväkseni, on 
niin lähellä sydäntäni, ettei minua tarvitse muistuttaa siitä. On melkein 
tuskallista, että pyydät sitä minulta. Kirjoitat, ettet onnistunut hoitamaan 
veljeni Ouintuksen asiaa viime kesänä, koska sairauden takia et päässyt 
Kilikiaan, mutta että nyt aiot tehdä kaikkesi saadaksesi asian hoidettua. Voin 
kertoa veljeni syystäkin uskovan, että kun hän saa hankittua tuon maatilan, 
hänen omaisuutensa on lujalla pohjalla sinun ansiostasi. Toivon, että kerrot 
mahdollisimman luottamuksellisesti ja mahdollisimman usein minulle 
kaikista asioistasi sekä sinun — ja minun — poikasi Lentuluksen opinnoista ja 
harjoituksista, ja toivoisin sinun uskovan, että kukaan ei ole koskaan ollut 
toiselle rakkaampi ja mukavampi ystävä kuin sinä minulle ja että aion tehdä 
sen selväksi niin sinulle kuin kaikille kansoille ja tuleville polvillekin. 

25. Appiuksella oli aiemmin tapana sanoa yksityisissä keskusteluissa, ja 
myöhemmin hän totesi myös senaatissa julkisesti, että jos sallittaisiin viedä 
lakiesitys läpi kuuriakokouksessa, hän vetäisi arpaa provinssista kollegansa 
kanssa. Jos lex curiataa* ei olisi, hän sopisi asian kollegansa kanssa ja 
hänestä tulisi seuraajasi. Hän väitti, että Jex curiata oli konsulille tarpeen 
mutta ei välttämätön. Koska senaatin päätöksellä hänellä oli provinssi, hänellä 
olisi käskyvalta lex Cornelian nojalla, kunnes astuisi sisään kaupunkiin. En 
tiedä, mitä kukin ystävistäsi kirjoittaa sinulle; ymmärtääkseni näkemykset 
vaihtelevat. Joidenkin mielestä voit jäädä provinssiisi, koska seuraajasi 
nimitystä ei ole vahvistettu /ex curiatalla. Toisten mukaan voit jättää jonkun 
provinssisi johtoon, jos itse lähdet pois. Itse en ole niin varma oikeudellisesta 
puolesta (tosin siitäkään ei ole juuri epäilystä) kuin siitä, että on korkean 
asemasi, arvosi ja riippumattomuutesi mukaista (josta tiedän sinun yleensä 
nauttivan eniten) jättää viivyttelemättä provinssi seuraajallesi, varsinkin kun 
et voi estää Appiuksen ahneutta herättämättä epäilyksiä omasta ahneudestasi. 
Katson, että tehtäväni on sekä kertoa oma näkemykseni että puolustaa sitä, 
mitä ikinä teetkin. 

26. Kirjoitettuani edellä sanotun sain kirjeesi veronvuokraajista. En voi 
kuin antaa sinulle tunnustusta oikeamielisyydestäsi, mutta olisin toivonut, että 

sinun olisi onnistunut olla loukkaamatta tuon aina kunnioittamasi luokan etua 
ja tahtoa. Itse puolustan lakkaamatta säädöksiäsi. Mutta tiedäthän, millaisia 
nuo ovat, tiedät, miten hirveän vihamielisiä he olivat tuota maineikasta 
Quintus Scaevolaa kohtaan.** Kaikesta huolimatta kehotan, että yrität, jos se 
jotenkin on mahdollista, tehdä sovinnon tuon luokan kanssa tai lepyttää sen. 
Olkoonkin, että se on vaikeaa, minusta tuntuu, että viisaana miehenä pystyt 
siihen. 

Fam. 7,10 

ROOMA, JOULUKUU 54 

MARCUS CICERO TERVEHTII TREBATIUSTA 


1. Olen lukenut kirjeesi ja huomaan siitä, että Caesarimme pitää sinua suurena 
oikeusoppineena. Sinun on syytä iloita, että pääsit tuolle seudulle, jossa 
sinulla on jonkinlainen viisaan maine.” Jos olisit mennyt myös Britanniaan, 
sinua pätevämpää ei varmasti olisi ollut koko tuolla suurella saarella. Joka 
tapauksessa (salli pieni leikinlasku, itsehän yllytit) olen hiukan 
mustasukkainen sinulle siitä, että sinut kutsui luokseen mies, jonka luo muut 
eivät voi toivoa pääsevänsä — mikä ei johdu hänen ylimielisyydestään vaan 
hänen kiireistään. 

2. Mutta et kirjoita kirjeessäsi mitään omista asioistasi, joista, Hercules 
vieköön, välitän yhtä paljon kuin omistani. Pelkään kovin, että jäädyt 
talvileirissä.** Niinpä mielestäni sinun on hankittava kunnon tulisija (Mucius 
ja Manilius ovat samaa mieltä), etenkin kun sinulla ei ole mantteleita pilvin 
pimein. Tosin teillä on kuulemma siellä tarpeeksi kuumat paikat nyt,*? ja 
tämän uutisen takia olin hyvin huolissani sinusta. Mutta sinä olet paljon 
varovaisempi sotilaana kuin asianajajana. Niin innokas uimari kuin oletkin,*"! 
et välittänyt pulahtaa valtamereen etkä katsella vaunutaistelijoita, vaikka 
ennen vanhaan emme voineet estää sinua näkemästä sokkona taistelevaa 
gladiaattoriakaan. Mutta nyt riittää jo leikinlasku. 

3. Sinä tiedät, kuinka tunnollisesti minä olen kirjoittanut sinusta Caesarille, 
ja minä tiedän, kuinka usein. Mutta, Hercules soikoon, olen pitänyt nyt 
taukoa, ettei vaikuttaisi siltä, etten luota noin jalomielisen ja hyvän ystäväni 
hyvätahtoisuuteen. Mutta viimeisimmässä kirjeessä katsoin kuitenkin 
aiheelliseksi muistuttaa häntä. Niin tein. Toivoisin sinun kertovan minulle, 
miten onnistuin, ja valaisisit samalla sinun koko tilannettasi ja suunnitelmiasi. 
Haluan tietää, mitä sinulle kuuluu ja mitä odotat ja miten kauan luulet 

joutuvasi olemaan erossa meistä. 

4. Voit nimittäin olla varma siitä, että ainoa lohtu, jonka ansiosta kestän 
sen, että olet poissa luotamme, on se, jos saan tietää, että se on sinulle eduksi. 
Muussa tapauksessa me kaksi olemme maailman typerimpiä — minä siksi, 
etten houkuttele sinua Roomaan, ja sinä siksi, ettet kiiruhda tänne. Hercules 
vieköön, yksi, vakava tai leikkimielinen, tapaamisemme merkitsee enemmän 
kuin vihollisemme, jopa enemmän kuin veljemme haedut.*'? Kerro minulle 
siis kaikesta niin pian kuin mahdollista. 


Autan lohduttamalla, neuvomalla tai teoillani.*!? 

Fam. 7,11 

TUSCULUM,* TAMMIKUU 53* 
CICERO TERVEHTII TREBATIUSTA 


1. Ellet olisi jo lähtenyt Roomasta, nyt taatusti lähtisit. Kuka kaipaisi 
oikeusoppinutta niin monien interregnumien aikana?%* Minä neuvoisin 
kaikkia syytettyjä, että he anoisivat kultakin interrexiltä kahta lykkäystä.*'* 
Enkö olekin hyvin oppinut sinulta kansalaisia koskevaa oikeutta? 

2. Mutta kuulehan, mitä sinulle kuuluu? Mitä oikein on tekeillä? Näköjään 
veistelet vitsejä kirjeissäsi. Näyttää hyvältä, paremmalta kuin Tusculumin- 
huvilani patsaat.“ Mutta haluan tietää, mitä se merkitsee. Kirjoitat, että 
Caesar kysyy sinulta neuvoa, mutta toivoisin mieluummin, että hän ajattelisi 
etuasi!*!” Jos niin käy tai luulet, että niin käy, kestä tuo sotapalvelus ja pysy 
siellä. Lohdutan ikävääni sinua kohtaan toivolla niistä eduista, jotka tulet 
saamaan. Mutta jos tuo kaikki on aika lailla yhtä tyhjän kanssa, palaa 
luoksemme. Täällä näet tapahtuu jotakin ennemmin tai myöhemmin, ja 
vaikkei tapahtuisikaan, yhdellä yhteisellä keskustelullamme on, Hercules 
soikoon, enemmän merkitystä kuin kaikilla samarobrivalaisilla. Sitä paitsi jos 
palaat pian, ei tule mitään puheita. Jos taas olet poissa kauemmin ihan tyhjän 
päiten, pelkään Laberiusta,*'* 
oikeusoppineesta voisi saada uskomattoman hauskan hahmon näyttämölle. 

3. En naura tälle, vaikka sinä ehkä naurat, vaan tavanomaiseen tapaani 
pilailen kanssasi hyvinkin vakavasta asiasta. Mutta leikki sikseen. Sanon 
sinulle hyvin ystävällisenä neuvona, että jos suositukseni ansiosta saat 
ansaitsemaasi arvostusta siellä Galliassa, kestäisit ikäväsi meitä kohtaan sekä 
kartuttaisit kunniaasi ja vaurauttasi. Mutta jos siellä kaikki on jäässä, palaa 
luoksemme. Kyvykkyydelläsi ja minun tinkimättömällä tuellani saavutat 


jopa ystäväämme Valeriusta. Britannialaisesta 

ilman muuta kaiken, mitä haluat. 

Fam. 7,12 

ROOMA, HELMIKUU 53 

CICERO TERVEHTII TREBATIUSTA 


1. Ihmettelin, miksi olit lakannut lähettämästä minulle kirjeitä. Mutta ystäväni 
Pansa kertoi, että sinusta on tullut epikurolainen.*? Onpa mainio sotaleiri! 
Mitä olisit tehnyt, jos olisin lähettänyt sinut Samarobrivan sijasta 
Tarentumiin?* Olin tyytymätön sinuun silloin, kun olit samaa mieltä kuin 
ystäväni Velleius.! 

2. Mutta miten aiot puolustaa kansalaisia koskevaa oikeutta, jos teet kaiken 
itsesi etkä kansalaisten vuoksi? Miten mahtaa käydä tuolle 
luottamusformulalle ”kuten rehtien miesten kesken tulee toimia, rehdisti”. 
Sillä kuka on kunnollinen, jos tekee kaiken oman etunsa vuoksi? Minkä 
säädöksen määräät yhteisen omaisuuden jakamisesta, kun mikään ei voi olla 
yhteistä niille, joille kaiken mittana on oma nautinto? Miten mielestäsi olisi 
paikallaan vannoa kautta Juppiterin ja kiven, kun tiedät, ettei Juppiter voi 
suuttua kellekään? Entä miten oikein käy ulubraelaisille, jos päätät, ettei 
julkiseen elämään tule ottaa osaa? 

Olen harmissani, jos siis todella olet hylkäämässä meidät.” Mutta jos 
sinusta on hyvä myötäillä Pansaa, suon sinulle anteeksi. Kirjoita minulle vain 
viimeinkin, mitä sinulle kuuluu ja mitä toivot, että tekisin tai hoitaisin 
puolestasi. 

Fam. 7,13 

ROOMA, 4. MAALISKUUTA 53 

MARCUS CICERO TERVEHTII TREBATIUSTA 


1. Luulitko tosiaan minun olevan niin epäoikeudenmukainen sinua kohtaan, 
että olisin vihainen sinulle, koska et ollut minusta kyllin järkähtämätön ja olit 
liian innokas lähtemään sieltä, ja kuvittelitko, että siksi en ole kirjoittanut 
sinulle pitkään aikaan? Kiihtymyksesi, jonka havaitsin ensimmäisissä 
kirjeissä, ei suututtanut vaan vaivasi minua, eikä minulla ollut muuta syytä 
pitää taukoa kirjeiden kirjoittamisesta kuin se, etten yhtään tiennyt, missä olit. 
Yhä edelleenkö sinä syytät minua aiheetta etkä hyväksy selitystäni? Kuule, 

rakas Testani: rahako sinut saa ylpeäksi vai se, että imperaattori kysyy 
neuvoasi? Panen pääni pantiksi, että — sellainen on turhamaisuutesi — haluat 
luullakseni mieluummin Caesarin kysyvän neuvoasi kuin hukuttavan sinut 
kultaan. Mutta jos kyse on molemmista, kuka muu sinua sietäisi kuin minä, 
joka kestän sinulta mitä tahansa. 

2. Mutta palatakseni asiaan, olen oikein iloinen, että olet mielelläsi siellä. 
Se on yhtä mukavaa kuin tuo aiempi asenteesi oli rasittava. Pelkään vain, että 
ammattitaidostasi ei ole sinulle paljon hyötyä, sillä siellä kuulemma 


vaateita ei esitetä lain mukaan, 
vaan oikeutta haetaan asein. 


Olet itsekin tottunut siihen, että sinua kutsutaan käyttämään voimaa. Mutta 
sinulla ei ole syytä pelätä preetorin päätöksessä mainittua poikkeusta ”ellet 
ole ensimmäisenä saapunut väkivalloin, aseistettujen joukkojen kanssa”. 
Tiedän, ettet ole tappelupukari. Mutta annan sinulle teidän oikeudellisesta 
arsenaalistanne otetun varoituksen ja kehotan sinua karttamaan trevireitä — 
ovat kuulemma kuolemaksi; olisivatpa mieluummin olleet rahanlyöjiä!%”' 
Mutta heitetään huulta toiste. Toivoisin, että kirjoittaisit minulle 
yksityiskohtaisesti kaikista noista asioista. 
4. maaliskuuta. 

Fam. 7,18 

POMPTINUMIN SUOT, 8. HUHTIKUUTA 53 
CICERO TERVEHTII TREBATIUSTA 


1. Sain sinulta yhdellä kertaa useita kirjeitä, jotka olit lähettänyt eri aikoina. 
Yleisesti ottaen ne olivat ihastuttavia. Niistä käy ilmi, että kestät 
sotilaselämän oikein sisukkaasti ja että olet urhea ja lujaluonteinen mies. 
Hetken aikaa kaipasin näitä ominaisuuksia sinulta — olkoonkin, etten katsonut 
mielenkuohusi johtuvan luonteesi heikkoudesta vaan pikemminkin ikävästäsi 
meitä kohtaan. Jatka siis kuten tähänkin saakka. Kestä sotapalvelus urhein 
mielin. Saat monia etuja, usko pois. Esitän suositukseni uudelleen mutta 
oikealla hetkellä. Voit olla varma, että kannan yhtä suurta huolta kuin sinä 
siltä, että erostamme koituisi sinulle mahdollisimman paljon hyötyä. Koska 
teidän lakimiesten laatimat vakuudet ovat heikkoja, lähetän omakätisesti 
kirjoittamani pienen kreikankielisen vakuuden. Toivoisin, että sinä 

puolestasi pitäisit minut ajan tasalla Gallian sodan € tilanteesta; 
arkajalkaisimpiin näet luotan eniten. 

2. Palatakseni kirjeisiisi, ne ovat muuten hienoja, mutta yksi asia minua 
ihmetyttää: kenellä on tapana kirjoittaessaan omakätisesti lähettää useita 
kopioita samasta kirjeestä?” Mitä palimpsestiin tulee, minä ylistän 
säästäväisyyttäsi. Mutta mitä ihmettä mahtoi olla siinä lippusessa, koska 
sinusta oli parempi pyyhkiä se pois kuin olla kirjoittamatta tätä, mitä kirjoitat? 
Oikeuskaavojasiko kenties? Ethän sinä varmaan minun kirjeideni tekstiä 
pyyhi pois korvataksesi ne omallasi. Vai tarkoitatko, että mitään ei tapahdu, 
että olet kohmeessa*** ja ettei sinulla ole edes papyrusta? Se on ihan oma 
syysi, koska veit vaatimattomuutesi mukanasi etkä jättänyt sitä tänne meille. 

3. Kun Balbus lähtee luoksenne, suosittelen sinua hänelle ehtaan 
roomalaiseen tapaan. Älä ihmettele, jos et saa minulta kirjeitä pitkähköön 
aikaan. Aion olla poissa huhtikuun. Kirjoitan tätä kirjettä Pomptinumin 
seudulla poikettuani Marcus Aemilius Philemon huvilalle, josta olen jo 
kuullut klienttieni metelöintiä, siis niiden, jotka sinä hankit minulle. 
Tunnetustihan  Ulubraen valtaisat 'sammakkoparvet ovat intoutuneet 
osoittamaan minulle kunnioitustaan. Pidä huoli itsestäsi! 

8. huhtikuuta, Pomptinumin seutu. 

Revin kirjeesi, jonka sain Lucius Arruntiukselta, vaikka se oli ihan viaton; 
siinähän ei ollut mitään, miksi sitä ei olisi voinut hyvin lukea ääneen 
julkisestikin. Mutta Arruntius sanoi, että se oli toiveesi, ja olit vielä liittänyt 
mukaan muistutuksenkin siitä. No, olkoon niin. Mutta ihmettelen kovasti, 
ettet ole kirjoitellut sen koommin, varsinkin kun siellä on yllättäviä käänteitä. 

Fam. 16,13 

CUMAE, 10. HUHTIKUUTA 53 
TULLIUS TERVEHTII TIROA 


Katson saaneeni sinulta kaiken, jos saan nähdä sinut terveenä. Odottelen 
erittäin huolestuneena Andricusta, jonka lähetin luoksesi. Jos välität minusta, 
hoida itsesi terveeksi ja tule luoksemme, kun olet taas täysissä voimissa. 
Hyvästi. 
10. huhtikuuta. 

CUMAE, 11. HUHTIKUUTA 53 
TULLIUS TERVEHTII TIROA 


1. Andricus tuli päivää myöhemmin kuin olin odottanut. Niinpä yöni oli 
täynnä pelkoa ja epätoivoa. Kirjeestäsi en tullut yhtään viisaammaksi sen 
suhteen, mikä on vointisi, mutta se kuitenkin piristi minua. Minua ei huvita 
mikään, minulla ei ole mitään kirjallisia töitä. En pysty käymään niihin 
käsiksi ennen kuin näen sinut. 

2. Käske luvata lääkärille niin paljon palkkiota kuin tämä pyytää. Kirjoitin 
siitä Ummiukselle. Olet kuulemma ahdistunut, ja lääkärin mukaan sairautesi 
johtuu siitä. Jos välität minusta, herätä unesta kirjalliset harrastuksesi ja 
sivistyksesi, joiden vuoksi olet minulle rakkaista rakkain. Sinun täytyy 
tervehtyä henkisesti, jotta voisit parantua ruumiillisesti. Pyydän sinua 
tekemään niin sekä itsesi että minun takiani. Pidä Acastus luonasi,%! jotta 
saisit parempaa huolenpitoa. Varjele itseäsi minun vuokseni! On aika täyttää 
lupaukseni. Täytänkin sen heti, jos tulet.*5? 

Aina ja uudestaan, voi hyvin! 

11. huhtikuuta, keskipäivä. 

Fam. 16,15 

CUMAE, 12. HUHTIKUUTA 53 
TULLIUS TERVEHTII TIROA 


1. Aegypta tuli luokseni 12. huhtikuuta. Vaikka hän kertoi, että olet täysin 
kuumeeton ja voit aika hyvin, huolestuin kuitenkin siitä, kun hän sanoi, ettet 
kyennyt kirjoittamaan minulle, ja entistä enemmän, koska Hermia, jonka olisi 
pitänyt tulla tänään, ei ole tullut. Olen hirvittävän huolissani terveydestäsi. Jos 
sinä päästät minut tästä ahdistuksesta, minä päästän sinut kaikista huolistasi. 
Kirjoittaisin enemmän, jos uskoisin, että voisit nyt mielelläsi lukea. Käytä 
lahjakkuuttasi, jota niin suunnattomasti arvostan, varjellaksesi itseäsi sekä 
minun että itsesi vuoksi. Aina ja uudestaan, pidä hyvää huolta itsestäsi. 

Hyvästi! 

2. Kun olin saanut tämän kirjeen kirjoitettua, Hermia saapui. Sain kirjeesi, 
se oli kirjoitettu horjuvin kirjaimin, mutta ei ihmekään, kun tautisi on niin 
ankara. Lähetin sinulle seuraksi Aegyptan, koska hän ei ole mikään moukka ja 
minusta tuntuu, että hän on kiintynyt sinuun, ja hänen mukanaan myös kokin 
sinun käyttöösi. Hyvästi! 

Fam. 16,10 

CUMAE, 17. HUHTIKUUTA 53 
TULLIUS TERVEHTII TIROA 


1. Totta kai haluan sinun tulevan luokseni, mutta pelkään itse matkaa. Olet 
ollut vakavasti sairas, ja syömättömyys, vatsantyhjentelyt ja itse tauti ovat 
näännyttäneet sinut. Ankarilla taudeilla on yleensä ankaria jälkitauteja, jos 
sortuu virheisiin. Niiden kahden päivän lisäksi, jotka sinulla menee 
matkatessasi Cumaen-huvilalle, menee viisi päivää paluumatkaan. Pyrin 
olemaan Formiaen-huvilalla 28. päivä. Rakas Tironi, anna minun nähdä sinut 
siellä hyvissä voimissa. 

2. Minun tai siis meidän pikku kirjalliset harrastuksemme ovat olleet 
nuupallaan, koska ikävöivät sinua, mutta tämä Acastuksen tuoma kirje sai ne 
hieman nostamaan katsettaan. Pomponius* on täällä minun luonani tätä 
kirjoittaessani, hän on hilpeällä ja hyvällä tuulella. Hän halusi kuulla 
luomuksiani, mutta sanoin hänelle, että olen täysin mykkä ilman sinua. 
Valmistaudu taas asettumaan muusieni palvelukseen. Se, mitä lupasin, ** 
toteutuu sanottuna päivänä. Olenhan opettanut sinulle, mistä sana 
luottamus, fides, juontaa juurensa. Katso, että hoidat itsesi täysin terveeksi. 
Olen pian kanssasi. 

Hyvästi. 

17. päivä. 

Fam. 16,16 

GALLIA TRANSALPINA, TOUKOKUUN LOPPU TAI KESÄKUUN ALKU 53 
OUINTUS TERVEHTII VELJEÄÄN MARCUSTA 


1. Rakas Marcukseni, niin totta kuin toivon näkeväni sinut, oman Ciceroni, 
pikku Tulliani ja sinun poikasi, olen haltioissani siitä, mitä olet tehnyt Tiron 
suhteen, kun katsoit, ettei hänen asemansa ollut hänen arvoisensa, ja halusit 
hänen olevan mieluummin ystävämme kuin orjamme. Usko pois, pompin 
riemusta luettuani sinun kirjeesi ja hänen kirjeensä. Kiitän ja onnittelen sinua. 
Jos minulle Statiuksen* uskollisuus on niin suureksi iloksi, miten paljon sinä 
arvostatkaan näitä samoja hyviä puolia Tirossa, kun siihen lisätään näitä vielä 
verrattomammat ominaisuudet — hänen kirjalliset lahjansa, keskustelutaitonsa 
ja sivistyneisyytensä! Minulla on kaikenlaisia mitä painavimpia syitä olla 

kiintynyt sinuun mutta myös tämän asian takia ja juuri siksi, että ilmoitit 
minulle siitä niin kuin sinun kuului. Kirjeessäsi näin sinut sellaisena kuin olet. 
Lupasin Sabinuksen” pojille kaiken apuni ja aion pitää sanani. 

Fam. 7,14 

ROOMA, TOUKO- TAI KESÄKUU* 53 
CICERO TERVEHTII TREBATIUSTA 


1. Chrysippus Vettius, arkkitehti Cyruksen vapautettu orja, on saanut minut 
uskomaan, ettet ole unohtanut minua täysin. Hän toi minulle terveisesi. Sinä 
olet jo niin hienoa miestä, että sinusta on vaivalloista antaa hänen mukaansa 
kirjettäsi minulle, vaikka hän on melkein omaa väkeäni. Mutta jos olet 
unohtanut, kuinka kirjoitetaan, entistä harvemmat asiakkaasi häviävät 
vastedes juttunsa! Jos olet unohtanut minut, koetan tulla sinne ennen kuin 
haihdun mielestäsi kokonaan. Mutta jos kesän sotaretkien pelko vie sinusta 
mehut, keksi jokin tekosyy, kuten teit, kun kyse oli Britanniasta. 

2. Oli oikein ilahduttavaa kuulla samaiselta Chrysippukselta, että olet 
hyvissä väleissä Caesarin kanssa. Mutta, Hercules vieköön, mieluummin 
olisin halunnut — ja se olisi ollut sopivampaa — tietää asioistasi sinun omista 
kirjeistäsi mahdollisimman usein. Niin takuulla olisi käynytkin, jos olisit 
välittänyt opiskella ystävyyden sääntöjä yhtä perusteellisesti kuin käräjöinnin. 

Niin, lasken tässä leikkiä sinun tavallasi ja vähän omallanikin. Olen hyvin 
kiintynyt sinuun, ja toivon sekä luotan, että sinäkin olet kiintynyt minuun. 

Fam. 7,15 

ROOMA, KESÄKUU* 53 

CICERO TERVEHTII TREBATIUSTA 


1. ”Miten oikukkaita ovatkaan rakastavaiset”,** voi päätellä tästä: aiemmin 
minua harmitti, ettet viihtynyt Galliassa, mutta nyt minua taas kalvaa, kun 
kirjoitat, että olet siellä mielelläsi. Eikä minun ollut helppo sulattaa sitä, ettei 
suositukseni ollut sinun mieleisesi, ja nyt minua ahdistaa se, että sinulla on 
hauskaa ilman minua. Mutta mieluummin minä kestän ikäväni kuin sen, ettet 
sinä saavuttaisi sitä mitä toivon sinulle. 

2. Ei voi sanoin kuvailla, miten riemuissani olen, kun sinusta on tullut 
Gaius Matiuksen ystävä. Hän on miehistä hurmaavin ja oppinein. Koeta 

voittaa hänen syvä kiintymyksensä. Usko pois, mitään sen parempaa et voi 
viedä mukanasi tuosta provinssistasi. Pidä huoli itsestäsi! 

Fam. 2,1 

ROOMA, VUODEN 53 ALKUPUOLISKO 
MARCUS CICERO TERVEHTII GAIUS CURIOTA 


6? mutta 


en ole syytöksestäsi niin harmissani kuin olen iloinen siitä, että kaipaat sitä 
minulta, varsinkin kun en ole syyllinen siihen rikkeeseen, josta minua syytät, 
ja kun osoitat kaipaavasi kirjeitä minulta, osoitat olevasi kiintynyt minuun. 
Kiintymyksesi on minulle kylläkin selvää mutta silti mukavaa ja tervetullutta. 
Itse en ole antanut kenenkään, jonka olen olettanut tulevan luoksesi, lähteä 
ilman kirjettäni. Kukapa näet olisi niin ahkera kirjoittamaan kuin minä? Mutta 
sinulta olen saanut korkeintaan kaksi tai kolme vieläpä hyvin lyhyttä kirjettä. 


1. Minua surettaa, että epäilet minua velvollisuuteni laiminlyönnistä, 


Jos siis olet minua kohtaan epäoikeudenmukainen tuomari, minäkin tuomitsen 
sinut samasta rikkeestä. Ellet halua niin käyvän, sinun pitää olla 
oikeudenmukainen minua kohtaan. 

2. Mutta tämä kirjeistä. En ole huolissani, etten kirjoittaisi niitä sinulle 
kylliksi, etenkään jos kunnioitat ponnistelujani sillä saralla. Minua on 
surettanut, että olet ollut niin kauan poissa luotamme, koska olen ollut vailla 
mitä miellyttävintä seuraasi. Mutta samalla olen iloinen siitä, että poissa 
ollessasi olet erittäin kunniakkaasti saavuttanut kaikki tavoitteesi ja että 
kaikissa sinun asioissasi Onnetar on vastannut minun toiveisiini. Sinua 
kohtaan tuntemani uskomaton kiintymys pakottaa minut lyhyesti 
huomauttamaan sinulle: sinun rohkeuttasi ja lahjojasi odotetaan niin hartaasti, 
etten epäröi pyytää ja rukoilla sinua palaamaan kyvykkäänä kantamaan ja 
täyttämään herättämäsi odotukset. Koska minulta ei koskaan vaivu unholaan 
se, mitä olet minun hyväkseni tehnyt,“ pyydän sinua muistamaan, että mitä 
kaikkea menestystä ja kunniaa osaksesi vielä saatkin, et olisi voinut saavuttaa 
sitä, ellet muinoin poikasena olisi noudattanut mitä vilpittömimpiä ja 
rakastavimpia neuvojani. Tunteesi minua kohtaan pitäisivät olla sellaiset, että 
ikäni jo painaessa löytäisin lohtua sinun kiintymyksestäsi ja nuoruudestasi.**' 

FAM. 2,2 
ROOMA, VUODEN 53 ALKUPUOLISKO 

MARCUS CICERO TERVEHTII GAIUS CURIOTA 


Kunnianarvoisassa isässäsi menetin = merkittävän = todistajan siitä 
suunnattomasta = kiintymyksestä, jota tunnen sinua kohtaan. Oman 
maineikkuutensa ja sinunlaisesi pojan ansiosta hän olisi ollut miehistä 
onnekkain, jos olisi saanut nähdä sinut ennen kuin poistui elämästä. Toivon, 
että ystävyytemme ei kuitenkaan kaipaa todistajia. Jumalat siunatkoot 
perintösi! Saat olla varma, että minulle sinä olet yhtä rakas ja mieleinen kuin 
olit isällesikin. 


178 

FAM. 2,3 

ROOMA, VUODEN 53 ALKUPUOLISKO 
MARCUS CICERO TERVEHTII GAIUS CURIOTA 


642 643 


1. Rupalta** ei puuttunut halua ilmoittaa näytännöistä sinun nimissäsi, 
mutta minun ja kaikkien ystäviesi mielestä sinun poissa ollessasi ei ollut 
paikallaan tehdä mitään, mikä sitoisi kätesi palattuasi. Kirjoitan omasta 
näkemyksestäni sinulle myöhemmin enemmän tai, ettet ehtisi miettiä 
vastaväitteitä, yllätän sinut valmistautumattomana ja esitän kasvokkain sinun 
näkemystäsi vastaan oman kantani saadakseni sinut omaksumaan minun 
näkemykseni tai ainakin painetuksi mieleesi, mitä mieltä minä olen, niin että 
jos joskus (en toivo niin käyvän) alat katua omaa suunnitelmaasi, voisit 
muistaa minun ajatukseni. Joka tapauksessa, voit lyhyesti sanottuna olla 
varma, että paluusi osuu sellaiseen poliittiseen tilanteeseen, että helpompi 
sinun on saavuttaa kaikki korkeimmat poliittiset kunnianosoitukset luonteesi, 
uutteruutesi ja onnesi avulla kuin näytäntöjen avulla. Kukaan ei ihaile kykyä 
järjestää näytäntöjä (sehän ei vaadi kykyjä vaan varoja), ja kaikki ovat 
kyllästyneitä ja väsyneitä niihin.*** 

2. Mutta nythän minä teen toisin kuin sanoin ja alan perustella kantaani. 
Lykkäänkin siis koko tämän keskustelunaiheen siihen, kun saavut. Tiedoksesi, 
että odotukset ovat korkealla — sinulta odotetaan sitä, mitä suurimmalta 
kyvykkyydeltä ja lahjakkuudelta on syytä odottaa. Jos sinä olet valmis tähän, 
kuten sinun kuuluisi olla ja luotan että olet, palkitset meidät, ystäväsi ja kaikki 
kansalaistoverisi ja maasi lukemattomilla mahtavilla näytöksillä. Sen saat 
varmasti huomata, ettei kukaan ole minulle rakkaampi eikä mieluisampi kuin 
sinä. 

FAM. 2,4 

ROOMA, VUODEN 53 ALKUPUOLISKO 
CICERO TERVEHTII GAIUS CURIOTA 


1. Tiedät, että on olemassa monentyyppisiä kirjeitä, mutta yksi on 
kiistattomin, nimittäin se, minkä tähden koko kirjeenkirjoitus on keksitty eli 
että kerrotaan poissa oleville henkilöille se, mitä meidän tai heidän itsensä 
takia heidän on hyvä tietää. Tällaisia kirjeitä et varmasti odota minulta, sillä 
sinullahan on yksityisiä kirjekumppaneita sekä lähettejä, jotka informoivat 
sinua omista asioistasi, ja minun asioistani ei ole todellakaan mitään uutta 
kerrottavaa. Lisäksi on kahdenlaisia kirjeitä, jotka viehättävät minua kovasti: 
toisaalta tuttavalliset ja leikkisät, toisaalta vakavat ja arvokkaat. En osaa 
sanoa, kumpi sopisi minulle huonommin. Heittäisinkö huulta kanssasi 
kirjeitse? Hercules vieköön, minusta se ei ole kunnon kansalainen, joka 
nauraa näinä aikoina. Kirjoittaisinko jotakin vakavampaa? Mistä ihmeestä 
Cicero voisi kirjoittaa vakavasti Curiolle paitsi politiikasta? Tässä suhteessa 
tilanteeni on sellainen, etten rohkene kirjoittaa, mitä ajattelen, enkä välitä 
kirjoittaa, mitä en ajattele. 

2. Koska minulla ei siis enää ole mitään kirjoitettavaa, käytän tuttua 
lopetustani ja kannustan sinua tavoittelemaan kunnian huippua. Sinulla on 
ankara vastustaja valmiina asemissa, nimittäin uskomattomat odotukset. 
Voitat tämän vastuksen hyvin helposti mutta vain yhdellä tavalla: päättämällä 
nähdä vaivaa niissä taidoissa,“ jotka tuovat sellaista kunniaa, jota olet 
kiihkeästi halunnut. Kirjoittaisin sinulle enemmän tässä mielessä, ellen olisi 
varma, että olet kyllin innostunut omasta takaa, ja kaiken, mitä olen sanonut, 
olen sanonut todistaakseni kiintymykseni sinua kohtaan enkä lietsoakseni 
intoasi. 

FAM. 2,5 

ROOMA, VUODEN 53 ALKUPUOLISKO 
CICERO TERVEHTII GAIUS CURIOTA 


1. En uskalla kirjeessä kertoa edes sinulle, miten täällä ovat asiat. Vaikka, 
kuten aiemmin kirjoitin sinulle, olet samassa veneessä, missä ikinä oletkin, 
onnittelen sinua kuitenkin, ettet ole täällä, koska et näe sitä, mitä me näemme, 
ja koska olet korkeassa ja arvostetussa maineessa lukuisten liittolaisten ja 

kansalaisten silmissä. Sitä meille eivät kerro hämärät, monenkirjavat huhut 
vaan kaikkien yhteinen hyvin kuuluva, yksimielinen ääni. 

2. Yhdestä asiasta en tiedä, onnitellako sinua vai ollako huolissaan — sinun 
paluuseesi kohdistuvista hämmästyttävän suurista odotuksista. Ei niin, että 
pelkäisin, ettei kykysi vastaisi ihmisten odotuksia, vaan, Hercules vieköön, 
että palattuasi sinulla ei ole enää mitään tehtävää. Niin pahasti kaikki on 
rappiolla, lähes tuhottu. Mutta en tiedä, onko näitäkään asioita hyvä uskoa 
kirjeeseen. Loput saatkin siis kuulla muilta. Mutta olipa sinulla jotain toivoa 
valtion suhteen tai ei, valmistaudu, varustaudu ja ajattele, niin kuin sopii tehdä 
sellaisen miehen ja Rooman kansalaisen, jonka tehtävänä on saattaa kurjien 
aikojen ja turmeltuneiden tapojen runtelema ja sortama valtio entiseen 
arvokkuuteensa ja vapauteensa. 

FAM. 2,6 

ROOMA, HEINÄKUU* 53 

MARCUS CICERO TERVEHTII GAIUS CURIOTA 


1. Kun lähetän rakkaan Miloni ystävän, Sextus Villiuksen mukanaan tämä 
kirje, ei ole kuulunut vielä mitään, että olisit saapumassa Italiaan. Koska 
saapumisesi uskotaan olevan lähellä ja sinun tiedetään jo lähteneen Aasiasta 
kohti Roomaa, asian merkittävyyden johdosta en pelkää, että lähettäisin tämän 
kirjeen liian aikaisin, sillä toivon kovasti sinun saavan sen mahdollisimman 
pian. 

Hyvä Curio, jos vain palvelukseni sinulle olisivat enemmänkin sellaisia 
kuin sinulla on tapana julistaa niiden olevan kuin minkä arvoisina itse niitä 
tapaan pitää, lähestyisin sinua hienotunteisemmin, jos minun pitäisi pyytää 
sinulta jotain suurta palvelusta. Häveliään miehen on nimittäin vaikea pyytää 
jotakin suurta joltakulta, jolla arvelee olevan syytä olla hänelle kiitollinen, 
ettei hän vaikuttaisi enemmänkin karhuavan kuin pyytävän sitä, mitä pyytää, 
ja pitävän sitä pikemminkin maksuna kuin hyväntahdon osoituksena. 

2. Mutta koska sinun hyvät tekosi minua kohtaan ovat suuria ja kaikille 
tuttuja ja juuri ennenkuulumattomien vaiheideni takia valtavan kuuluja ja 
koska on jalomielistä haluta olla vielä enemmän velkaa sille, jolle on jo paljon 
velkaa, en epäröi pyytää kirjeitse sinulta sitä, mikä on minulle tärkeintä ja 
tähdellisintä. En pelkää, etten jaksaisi kannatella niiden lukemattomien 
palvelusten taakkaa, joita olet minulle tehnyt, etenkin kun luotan, ettei ole 
mitään sellaista suosionosoitustasi, jota sieluni ei pystyisi vastaanottamaan ja 

maksamaan sitä takaisin korkojen kanssa ja nostamaan sitä kunniaan. 

3. Olen siis kiinnittänyt ja keskittänyt kaikki voimani, aikani, huoleni, 
tarmoni, ajatukseni ja sanalla sanoen koko sieluni saadakseni Milon 
konsuliksi,?? ja siinä asiassa minun — näin olen päättänyt — ei pidä tavoitella 
vain palkintoa ystävänpalveluksesta vaan myös kiitosta 
velvollisuudentunnosta. En usko, että kukaan on välittänyt yhtä paljon omasta 
hengestään ja kohtalostaan kuin minä välitän Milon kunniasta, josta 
nähdäkseni kaikki omalta osaltani nyt riippuu. Ymmärtääkseni yksin sinä, jos 
haluat, voit olla niin suureksi avuksi hänelle, ettemme me mitään muuta 
tarvitsekaan. Meillä on kaikki tämä: kunnon miesten tuki, jonka Milo saavutti 
tribuunikaudellaan ajamalla minun asiaani, kuten toivottavasti huomaat; 
rahvaan ja väkijoukon tuki hänen näytäntöjensä loisteliaisuuden ja 
jalomielisen luonteensa ansiosta; nuorison ja vaikutusvaltaisten äänestäjien*** 
tuki, joka johtuu hänen omasta erinomaisesta suosiostaan ja toiminnastaan 
sillä saralla; ja myös minun tukeni, joka on jos nyt ei niin merkittävä niin 
kuitenkin tunnustettu ja oikeutettu ja asiaankuuluva, ja siksi sillä on ehkä 
vaikutusta. 

4. Tarvitsemme kuitenkin johtajaa, neuvonantajaa, sellaista, joka hillitsisi ja 
hallitsisi noita mainitsemiani tuulia. Jos olisi valittava yksi kaikista maailman 
ihmisistä, emme voisi saada ketään sinun veroistasi. Jos siis voit pitää minua 
muistavaisena, kiitollisena ja kunnollisena miehenä sen perusteella, miten 
paljon näen vaivaa Milon puolesta — jos sanalla sanoen katsot minut hyvien 
tekojesi arvoiseksi — pyydän, että tulet apuuni tässä hädässäni ja annat tukesi 
asialle, josta kunniani tai oikeammin sanottuna henkeni riippuu. Mitä tulee 
Titus Anniukseen* itseensä, lupaan sinulle sen, että jos otat hänet omaksesi, 
et voi saada rohkeampaa, arvokkaampaa, järkähtämättömämpää ja 
hyväntahtoisempaa ystävää. Minulle taas tuotat niin paljon lisää kunniaa ja 
arvostusta, että kernaasti tunnustan sinun välittäneen maineestani yhtä paljon 
kuin aiemmin pelastumisestani. 

5. Kirjoittaisin enemmän, ellen tietäisi sinun näkevän, millä mielin kirjoitan 
tätä, miten suurta velvollisuuden taakkaa kannan, miten paljon minun on 
nähtävä vaivaa tässä Milon vaalikampanjassa paitsi ponnistelemalla kaikin 
tavoin myös kamppailemalla. Mutta nyt jätän ja uskon kaiken, sekä Milon 
jutun ja itseni, kokonaan sinun käsiisi. Yhdestä asiasta voit olla varma: jos 
teet, kuten pyydän, olen lähes enemmän velkaa sinulle kuin Milolle itselleen, 
sillä oma pelastumiseni, jossa ennen kaikkea hän auttoi minua, ei merkinnyt 
minulle niin paljon kuin ilo saada maksaa pyhä kiitollisuudenvelkani takaisin. 

Olen varma, että voin onnistua siinä vain sinun tuellasi. 


182 

Fam. 3,1 

ROOMA, VUODEN 53 LOPPU TAI VUODEN 52 ALKU 
CICERO TERVEHTII IMPERAATTORI APPIUSTA' 


1. Jos valtiomme itse voisi kertoa sinulle, mitä sille kuuluu, et voisi saada 
tietoa siitä helpommin kuin vapautetulta orjaltasi Phaniaalta. Niin järkevä 
sekä utelias (hyvässä mielessä) hän on. Hän siis selittää sinulle kaiken. Se 
sopii minulle paremmin — voin olla lyhytsanainen — ja on järkevämpää 
muiden seikkojen kannalta. Hyväntahtoisuudestani sinua kohtaan voit saada 
tietää niin ikään Phaniaalta, mutta tuntuu, että minunkin on sanottava siitä 
jotain. Voit nimittäin olla vakuuttunut, että olet äärimmäisen rakas minulle 
monien ihastuttavien ominaisuuksiesi — älynlahjojesi, velvollisuudentuntosi ja 
hyväsydämisyytesi — ansiosta mutta etenkin siksi, että kirjeidesi ja ihmisten 
puheiden perusteella tiedän sinun olevan hyvin kiitollinen kaikesta, mitä olen 
tehnyt hyväksesi. Niinpä aion ilman muuta korvata monilla, suurilla ja 
suosiollisilla palveluksillani sen, mitä olemme menettäneet sinä pitkänä 
aikana, kun kanssakäymisemme oli keskeytyksissä, ja koska niin tahdot, 
uskon onnistuvani siinä Minervan suosiollisuudella.*' Jos sattumalta saan 
Minervan patsaan kokoelmistasi, aion nimetä hänet paitsi Poliaaksi myös 
Appiaaksi.*? 

2. Cilixiä, vapautettua orjaasi, en tuntenut aiemmin kovin hyvin. Mutta kun 
hän oli toimittanut minulle kiintymystä ja ystävällisyyttä tulvivan kirjeesi, hän 
puhui tavalla, joka mukaili hienosti tuon kirjeesi sydämellisyyttä. Hänen 
sanansa ilahduttivat minua, kun hän kertoi, mitä ajattelit ja mitä minusta 
päivittäin puhuit. Lyhyesti sanottuna, hänestä on kahdessa päivässä tullut 
ystäväni mutta ei niin, etten kaipaisi kovasti Phaniasta. Kun lähetät hänet 
takaisin Roomaan, kuten varmaankin pian teet, toivoisin, että antaisit hänelle 
ohjeet kaikista asioista, joita haluat minun tekevän tai hoitavan. 

3. Suosittelen sinulle lämpimästi oikeusoppinut Lucius Valeriusta 
siinäkin tapauksessa, ettei hänen oikeusoppineisuudestaan ole takeita. Haluan 
antaa paremmat takuut hänen puolestaan kuin hän antaa yleensä muiden 
puolesta.** Pidän hänestä kovasti, hän on lähimpiä ja parhaimpia ystäviäni. 
Hän kyllä kiittää sinua mutta myös kirjoittaa, että kirjeelläni olisi suurta 
painoarvoa sinulle. Pyydän yhä vielä, ettei hän pettyisi siltä osin. 

Fam. 5,18 

ROOMA, MAALISKUUN LOPUN JÄLKEEN 52 
CICERO TERVEHTII TITUS FADIUSTA 


1. Vaikka haluan lohduttaa sinua, olen itse lohdutuksen tarpeessa, koska en 
pitkään aikaan ole ottanut mitään niin raskaasti kuin sinun epäonnesi.* 
Kehotan kuitenkin hartaasti ja vieläpä pyydän ja anon sinulta ystävyytemme 
nimessä, että ryhdistäydyt ja osoitat olevasi mies ja mietit, mikä on kaikkien 
ihmisten osa ja millaisena aikana me olemme syntyneet. Kyvykkyytesi on 
antanut sinulle enemmän kuin Onnetar sinulta riistänyt. Harvat uudet 
miehet** ovat saavuttaneet sen, mitä sinä olet saavuttanut, ja mitä olet 
menettänyt, sen ovat menettäneet myös lukuisat jalosukuiset. Lisäksi lakien, 
oikeusistuinten ja valtion tilanne vaikuttaa niin uhkaavalta, että parhaiten voi 
katsoa onnistuneen sen, joka pääsee tästä poliittisesta tilanteesta lievimmällä 
rangaistuksella.‘ 

2. Sinulla on yhä omaisuutesi ja lapsesi sekä minut ja muut, jotka ovat 
läheisesti sidoksissa sinuun ystävyyden ja hyväntahtoisuuden sitein. Sinulla 
on mahtava tilaisuus viettää aikaasi minun ja kaikkien ystäviesi kanssa, ja niin 
monista tuomioistuinten päätöksistä vain sinun saamaasi tuomiota moititaan, 
koska se oli vain yhden, ja vieläpä epävarman, äänen varassa, ja sitä pidetään 
myönnytyksenä eräälle mahtimiehelle [Pompeiukselle]. Kaikista näistä syistä 
sinun pitää kestää tuo riesa niin maltillisesti kuin suinkin. Tunteeni sinua ja 
lapsiasi kohtaan ovat aina sellaiset kuin toivot ja sellaiset kuin niiden kuuluu 
olla. 

Fam. 13,75 

ROOMA, VUODEN 52 LOPPU TAI 51 ALKU 

MARCUS CICERO TERVEHTII LEGAATTI TITUS TITIUSTA, TITUKSEN POIKAA 


1. Vaikka olen varma, että ensimmäisellä suosituksellani on riittävä vaikutus 
sinuun, teen kuitenkin mieliksi erittäin hyvälle ystävälleni Gaius Avianus 
Flaccukselle, jonka puolesta haluan ja, Hercules vieköön, minun kuuluu 
toimia kaikissa asioissa. Puhuin hänestä perusteellisesti kanssasi kasvokkain, 
ja vastasit minulle oikein sydämellisesti, ja jo aiemmin kirjoitin sinulle 
hänestä yksityiskohtaisesti. Hänen mielestään on kuitenkin hänen etunsa 
mukaista, että kirjoitan sinulle mahdollisimman usein. Toivoisinkin, että soisit 

anteeksi, jos kunnioittaessani hänen tahtoaan näytän siltä kuin unohtaisin 
sinun luotettavuutesi. 

2. Pyydän sinulta samaa kuin ennenkin, että olet myötämielinen 
Avianukselle hänen viljankuljetustensa paikan ja ajankohdan suhteen. 
Kummastakin hän sai pitää kiinni niin ikään minun ansiostani kolmen vuoden 
ajan, jolloin Pompeius vastasi tuosta toiminnasta. Lyhyesti sanoen, voit 
ilahduttaa minut ikihyviksi, jos teet Avianukselle tiettäväksi — koska hän 
ajattelee, että minä olen hänen hyvä ystävänsä — että sinä olet hyvä ystäväni. 
Olisin siitä hyvin kiitollinen. 

FAM. 7,2 

ROOMA, TAMMIKUU* 51 

MARCUS CICERO TERVEHTII MARCUS MARIUSTA 


1. Hoidan antamasi tehtävän tunnollisesti. Mutta terävänä miehenä annoit 
tehtävän nimenomaan henkilölle, jolle on etua siitä, että tuo esine”? myydään 
mahdollisimman korkeaan hintaan. Mutta olit kaukonäköinen määrätessäsi 
etukäteen summan, jota enempää en saa kuluttaa. Jos olisit antanut vapaat 
kädet, olisin — niin rakas olet minulle — saanut aikaan sopimuksen 
kanssaperillisteni kanssa. Nyt kun tiedän hintasi, ennemmin panen asialle 
valeostajan kuin annan sen mennä halvemmalla. Mutta leikki sikseen, hoidan 
asiasi tunnollisesti, kuten kuuluukin. 

2. Olen varma, että iloitset Bursan kohtalosta, mutta onnittelet liian 
vaatimattomasti. Kuten nimittäin kirjoitat, oletat, ettei tuo ole minusta kovin 
suuri riemunaihe, koska hän on niin halpamainen. Toivottavasti uskot, että 
iloitsin tästä oikeudenkäynnistä enemmän kuin viholliseni kuolemasta.**' 
Ensinnäkin hoidan asian mieluummin oikeuden edessä kuin miekalla, ja 
toiseksi haluan sen koituvan ystävälleni? mieluummin kunniaksi kuin 
onnettomuudeksi. Erityisesti ilahduin siitä, että kunnon miehet osoittivat 
minulle niin vahvaa tukeaan hyvin merkittävän ja mahtavan miehen 
[Pompeiuksen] painostusta vastaan. 

3. Lopuksi — mikä tuntuu ehkä uskomattomalta — vihasin tätä miestä paljon 
enemmän kuin Clodiusta itseään. Clodiusta vastaan olin hyökännyt mutta 
Bursaa olin puolustanut. Clodiuksella oli jotain suurta tähtäimessään, koska 
hän tiesi, että koko valtio olisi vaarassa, jos minä olisin hengenvaarassa, eikä 
hän toiminut omin päin vaan niiden'* avustuksella, jotka saattoivat pitää 
asemansa vain, jos minä kaatuisin. Sen sijaan tämä pikku apina oli valinnut 

minut hyökkäyksensä kohteeksi huvin vuoksi ja saanut monet vihamieheni 
uskomaan, että hän olisi aina valmis käymään minua vastaan. Kehotan sinua 
siis suureen riemuun. On saavutettu suuri voitto. Koskaan ei ole ollut 
urheampia kansalaisia kuin ne, jotka uskalsivat tuomita hänet huolimatta sen 
miehen mahdista, joka oli heidät tuomareiksi valinnut. Sitä he eivät koskaan 
olisi tehneet, elleivät olisi tunteneet minun tuskaani omakseen. 

4. Oikeusjuttujen suuren määrän ja maineen sekä uusien lakien takia 
minulla pitää täällä niin kiirettä, että rukoilen joka päivä, ettei 
karkauskuukautta lisättäisi, niin että saisin nähdä sinut mahdollisimman 
pian.*4 

Kilikia 

FAM. 3,2 

ROOMAN LÄHELLÄ, HELMI- TAI MAALISKUU 51 

PROKONSULI MARCUS CICERO TERVEHTII IMPERAATTORI APPIUS PULCHERIA 


1. Vastoin tahtoani ja aivan odottamatta olen tilanteessa, että joudun 
lähtemään provinssiin käskynhaltijaksi. Monien erilaisten harmien ja 
ajatusteni keskellä minua lohduttaa ainoastaan se, ettet sinä voisi saada minua 
ystävällisempää seuraajaa enkä minä voisi saada provinssia keneltäkään, joka 
olisi innokkaampi jättämään sen minulle mahdollisimman hyvässä 
järjestyksessä ja kunnossa. Jos sinäkin toivot samaa minun 
hyväntahtoisuudeltani sinua kohtaan, et varmasti koskaan pety. Pyydänkin ja 
anon hartaasti yhä uudelleen, että läheisen suhteemme“ ja erinomaisen 
huomaavaisuutesi nimissä valvot ja ajat minun etujani kaikin mahdollisin 
keinoin (ja niitä sinulla on monia). 

2. Näet, että senaatin päätös velvoittaa minua ottamaan provinssin 
komentooni. Jos luovutat sen minulle, sikäli kuin se on sinulle mahdollista, 
täysin kunnossa, minun on helpompi niin sanotusti juosta toimikauteni 
loppuun. Sinä itse päätät, mitä voit siinä suhteessa tehdä, mutta pyydän 
hartaasti, että teet kaiken, minkä arvelet olevan minulle eduksi. 

Kirjoittaisin sinulle laveammin, jos ystävällisyytesi odottaisi pidempää 
esitystä, ystävyytemme sallisi sen tai asia kaipaisi sanoja eikä puhuisi 
puolestaan. Toivoisin sinun olevan vakuuttunut, että saat suurta ja pysyvää 
iloa siitä, jos huomaan sinun valvoneen minun etujani. 

Fam. 13,47 

ROOMA, TOUKOKUUN ALKU VUONNA 51* 
CICERO TERVEHTII SILIUSTA 


Miksi suosittelisin sinulle miestä, jota sinä itse arvostat? Mutta jotta tietäisit, 
että en vain arvosta häntä vaan olen myös kiintynyt häneen, niin siksi kirjoitan 
sinulle nyt tämän kirjeen. Kaikista monista, suurista palveluksistasi minulle 

mieluisin on se, jos kohtelet Egnatiusta niin, että hän tuntee minun olevan 
kiintynyt häneen ja sinun olevan kiintynyt minuun. Tätä minä sinulta pyydän 
hartaasti yhä uudelleen. 

Nuo minun toiveeni ovat ilmiselvästi kaatuneet.**? No, lohduttaudutaan niin 
kuin yleensä on tapana: ”ehkä niin on parempi”. Mutta puhutaan tästä, kun 
tavataan. Ole edelleen minun ystäväni, kuten nytkin, ja tiedä, että minäkin 
olen sinun ystäväsi. 

ATT. 5,1 

MINTURNAE, 5. TAI 6. TOUKOKUUTA 51 
CICERO TERVEHTII ATTICUSTA 


1. Kyllä minä näin, millä mielin olit erotessamme,'* ja itse tiedän omat 


tunteeni. Sitä suuremmalla syyllä sinun on pidettävä huolta siitä, ettei yhtään 
uutta päätöstä tehdä, jottemme joudu olemaan erossa vuotta kauempaa.' 

2. Annius Saturninuksen'? asian hoidit asian hienosti. Mutta takuiden 
osalta pyydän, että annat ne itse niin kauan kuin olet Roomassa. On tiettyjä 
kauppatakuita, esimerkiksi Menniuksen ja Atiliuksen maatilojen 
kauppatakuut. Oppiuksen kanssa toimit kuten toivoin, eritoten kun valaisit 
häntä niistä 800 000 sestertiuksesta.*?' Haluan, että tämä summa maksetaan 
joka tapauksessa, vaikka sitten lainalla, niin ettei minun tarvitse odottaa 
velallisiltani viimeisiäkin saataviani. 

3. Tulen nyt kirjeesi lopussa, sivun reunassa olevaan riviin, jossa mainitsit 
minulle siskostasi. Asia on näin: Heti kun tulin Arpinumin tilalleni, veljeni 
tuli luokseni, ja me puhuimme pitkään etenkin sinusta. Tästä pääsin siihen, 
mitä sinä ja minä olimme puhuneet siskostasi Tusculumin-huvilallani. En ole 
nähnyt mitään niin hellää ja lempeää kuin oli veljeni silloin sisartasi kohtaan. 
Vaikka hän olisi jostain syystä ollut suuttunut, päälle päin se ei näkynyt. Niin 
meni se päivä. Seuraavana päivänä lähdimme Arpinumista. Juhlapäivän takia 
Ouintus joutui jäämään yöksi Arcanumiin. Itse olin Aguinumissa, mutta 
lounastimme Arcanumissa (tiedät hänen maatilansa). Saavuttuamme sinne 
Ouintus sanoi hyvin ystävällisesti: ”Pomponia, kutsu sinä naiset, minä haen 
pojat.”*? Hänen sanansa, tarkoituksensa ja ilmeensä eivät olisi voineet olla 
sydämellisemmät ainakaan minun mielestäni. Mutta Pomponia vastasi 
kuultemme: ”Minä olen vieras täällä”, mikä johtui nähdäkseni siitä, että 
Statius oli edeltä käsin mennyt hoitamaan meille lounasta. 

4. Silloin Ouintus tokaisi minulle: ”Siinä kuulet, tätä minä saan kestää joka 

päivä.” Sanot tietysti: ”Mitä nyt tuosta?” Paljonkin. Itsekin olin typertynyt, 
sillä niin tympeästi ja tylysti hän vastasi sekä sanoin että ilmein. Olin 
närkästynyt mutta en näyttänyt sitä. Me kaikki paitsi Pomponia kävimme 
pöytään. Ouintus kuitenkin antoi viedä hänelle ruokaa, mutta hän torjui sen. 
Lyhyesti sanottuna veljeni ei mielestäni olisi voinut olla sydämellisempi eikä 
sisaresi tylympi, ja jätän nyt mainitsematta monia asioita, jotka ottivat päähän 
enemmän minua kuin Ouintusta. Sitten lähdin Aguinumiin ja Ouintus jäi 
Arcanumiin. Hän tuli käymään luonani Aguinumissa seuraavana aamuna ja 
kertoi, ettei Pomponia suostunut nukkumaan samassa vuoteessa hänen 
kanssaan ja että lähtiessään tämä oli ollut juuri sellainen kuin millaisena olin 
nähnyt hänet. Lyhyesti sanottuna voit aivan hyvin kertoa hänelle, että minusta 
hänen sydämellisyytensä tuona päivänä jätti toivomisen varaa. Kirjoitin tästä 
sinulle kenties tarpeettoman laveasti osoittaakseni, että sinunkin on syytä 
opettaa ja neuvoa sisartasi. 

5. Lopuksi, hoida ennen lähtöäsi kaikki antamani tehtävät, kirjoita minulle 
kaikesta, usuta Pomptinusta matkaan,*? ilmoita minulle, kun olet lähtenyt, ja 
pidä mielessäsi, Hercules vieköön, ettei mikään ole minulle rakkaampaa ja 
armaampaa kuin sinä. 

Erosin Aulus Torguatuksesta Minturnaessa erittäin sydämellisissä 
tunnelmissa. Hän on erinomainen mies. Toivoisin, että keskustellessasi hänen 
kanssaan mainitset hänelle, että kirjoitin hänestä sinulle. 

ATT. 5,2 

POomMPEJI, 10. TOUKOKUUTA 51 
CICERO TERVEHTII ATTICUSTA 


1. Lähetän tämän kirjeen 10. toukokuuta. Olen juuri lähdössä Pompejin- 
huvilaltani Trebulaan, jonne aion jäädä yöksi Pontiuksen luo. Sitten ajattelin 
kulkea normaaleja päivämatkoja ilman mitään viivytyksiä. Ollessani 
Cumaessa ystävämme Hortensius tuli käymään luonani, mistä olin oikein 
mielissäni. Kun hän kysyi, oliko minulla antaa mitään tehtäviä hänelle, 
mainitsin hänelle muista ihan yleisesti mutta erityisesti pyysin, että hän ei 
sallisi virkakauttani pidennettävän sikäli kuin se olisi hänestä kiinni. 
Toivoisin, että tekisit tämän täysin selväksi ja kertoisit hänelle, että olin 
hyvilläni, kun hän tuli käymään luonani ja lupasi minulle tämän ja mitä 
tahansa, mikä olisi tarpeen. Olen valjastanut saman asian taakse ystävämme 
Furniuksenkin, josta nähdäkseni tulee tribuuni ensi vuonna. 

2. Cumaen-huvilani oli kuin piskuinen Rooma, niin valtavasti siellä oli 
väkeä. Mukana oli Rufiomme,%* joka havaitessaan Vestoriuksen pitävän häntä 
silmällä häkellytti tätä pikku juonella; hän ei nimittäin tullut lähellekään 
minua. ”Vaikka Hortensius oli sairas ja tullut niin kaukaa ja oli kaiken lisäksi 
Hortensius, hän tuli samoin kuin valtava väkijoukko, mutta Rufus ei, niinkö?” 
Fi, toistan, ei tullut. ”Et siis nähnyt häntä?” kysyt varmaan. Miten olisin 
voinut olla näkemättä, kun kuljin Puteolin kauppapaikan läpi? Minä tervehdin 
häntä — hän oli varmaan hoitamassa jotain asiaa siellä — ja myöhemmin sanoin 
hänelle myös hyvästit, kun hän lähtiessään huvilaltaan kysyi, voisiko hän 
tehdä jotain hyväkseni. Kukapa voisi pitää tätä miestä kiittämättömänä? Tai 
eikö häntä pitäisi ylistää siitä, ettei hän piittaa ylistyksistä? 

3. Mutta palaan vielä tuohon asiaani. Sinun täytyy uskoa, että 
jättiläismäisen riesani ainoa lohtu on, että se toivon mukaan kestää 
korkeintaan vuoden. Monet eivät usko, että se on toiveeni, koska he arvioivat 
minua muiden käyttäytymisen perusteella. Mutta sinä, joka tiedät, tee 
kaikkesi, siis tietysti sitten, kun on aika toimia palattuasi Epeiroksesta. 

Toivoisin, että kirjoittaisit minulle poliittisesta tilanteesta, jos on jotain, 
mitä olisi syytä tietää. Tänne ei ole kantautunut riittävästi tietoa siitä, miten 
Caesar ottaa pöytäkirjaan merkityn päätöksen. Huhutaan myös, että 
transpadaanien on käsketty valita nelimiehiä.* Jos tämä pitää paikkansa, 
pelkään suuria levottomuuksia. Jotain saan kuitenkin Pompeiukselta tietää. 

ATT. 5,3 

TREBULA, 11. TOUKOKUUTA 51 
CICERO TERVEHTII ATTICUSTA 


1. Toukokuun 10. päivänä saavuin Pontiuksen luo Trebulaan. Siellä sain 
kolme kirjettäsi, kolmantena päivänä sen jälkeen, kun olit lähettänyt ne. 
Samana päivänä, ollessani lähdössä Pompejin-huvilaltani, annoin 
Philotimukselle kirjeen vietäväksi sinulle, eikä minulla nyt ole oikein mitään 
kirjoitettavaa. Ole hyvä ja kerro politiikkaa koskevat huhut. Kaupungeissa 
näköjään ollaan äärimmäisen peloissaan, mutta se on paljolti hölynpölyä. 
Haluaisin tietää, mitä ajattelet kaikesta tästä ja mitä [...] ja milloin. 

2. En tiedä, mihin kirjeeseesi toivot vastausta. En ole toistaiseksi saanut 
muita kuin ne kaksi, jotka minulle toimitettiin Trebulaan samalla kertaa. 
Toisessa on Publius Liciniuksen edikti — kirje on päivätty toukokuun nonaena 
— ja toinen on vastaus Minturnaesta lähettämääni kirjeeseen. Pelkään pahoin, 

että siinä kirjeessä, jota en saanut ja johon halusit vastauksen, oli jotakin 
tähdellisempää. 

3. Saatan sinut Lentuluksen suosioon. Dionysius on lähellä sydäntäni. 
Nicanoristasi% on minulle suurta apua. Nyt minulla ei ole enää muuta 
kirjoitettavaa, ja päivä jo valkenee. Ajattelin mennä tänään Beneventumiin. 
Itsehillinnälläni ja tunnollisuudellani aion täyttää kaikkien odotukset. 

Pontiuksen huvilalta, Trebulasta, 11. toukokuuta. 

ATT. 5,4 

BENEVENTUM, 12. TOUKOKUUTA 51 
CICERO TERVEHTII ATTICUSTA 


1. Saavuin Beneventumiin 11. toukokuuta, ja sain siellä kirjeesi, jonka 
mainitsit lähettäneesi edellisessä kirjeessäsi, siinä, johon vastasin heti samana 
päivänä Lucius Pontiuksen Trebulan-huvilalta. Olenkin saanut sinulta kaksi 
kirjettä Beneventumissa. Toisen minulle toi Funisulanus varhain aamulla ja 
toisen kirjuri Tullius. Olen hyvin kiitollinen, että pidät huolta tuosta 
antamastani ensisijaisesta ja tärkeimmästä tehtävästä. Mutta lähtösi heikentää 
toiveitani. Ja [...], ei niin että — mutta paremman puutteessa on tyydyttävä 
häneen." Mitä tulee tuohon toiseen mieheen, joka sinusta tuntuu ihan 
sopivalta, pelkäänpä, ettei tyttöäni saa suostuteltua, ja sinun mukaasi heidän 
välillään on vaikea tehdä mitään eroa. Itse olen suopea, mutta sinä et ole 
paikalla, ja minun poissa ollessani asia jää [...]. Jos jompikumpi meistä olisi 
paikalla, Serviuksen kanssa"? voisi päästä johonkin kelvolliseen ratkaisuun 
Servilian avulla. Mutta nyt vaikka se sopisi minulle, en näe keinoa tehdä 
asialle mitään. 

2. Nyt tulen siihen kirjeeseen, jonka sain Tulliukselta. Olet toiminut 
tunnollisesti Marcelluksen suhteen. Ilmoitat varmasti minulle, jos senaatin 
päätös hyväksytään.*? Ellei niin käy, tietysti hoidat kuitenkin asian, sillä 
minun kuuluu saada palkkio, samoin Bibuluksen. Mutta olen varma, että 
senaatin päätös menee läpi ongelmitta, varsinkin kun siitä on säästöä kansalle. 
Hienosti toimittu Torguatuksen suhteen. Mason ja Liguksen osalta katsotaan 
sitten, kun he tulevat. Mitä tulee Chaerippuksen pyyntöön (tässäkin asiassa 
olet vienyt tilaisuuden myöntyä) — ”voi käskynhaltijuus!” Hänestäkinkö 
minun on huolehdittava? Kyllä, mutta vain siinä määrin, ettei senaatille 
ehdoteta: ”neuvottelu!” tai ”luku!”*! Muilta osin — mutta hyvä kun puhuit 
Scrofan kanssa. 

3. Olet oikeassa Pomptinuksen suhteen. Jos hän nimittäin aikoo olla 
Brundisiumissa ennen kesäkuun kalendaeta, Marcus Anneiusta ja Tulliusta ei 
tarvitse patistella niin paljon. Se, mitä kuulit Siciniukselta, kelpaa minullekin, 
kunhan vain tuo poikkeuslauseke**? ei kohdistu kehenkään, joka on toiminut 
minun hyväkseni. Mutta mietin sitä, sillä asia sinänsä on hyväksyttävä. 
Kerron sinulle matkareitistäni, kun olen päättänyt sen ja saanut tietää, mitä 
Pompeius aikoo tehdä viiden prefektinsä suhteen. Oppiuksen suhteen teit 
oikein, kun selitit hänelle niistä 800 000 sestertiuksesta.*%* Niinpä koska 
sinulla on Philotimus seurassasi, hoida asia ja käy läpi tilit ja — etten 
painostaisi sinua enempää — hoida, ystävä hyvä, asia kuntoon ennen lähtöäsi. 
Niin pudotat suuren kiven sydämeltäni. 

4. Tässä sinulle vastaukseni kaikkiin kohtiin. Ei — olin vähällä unohtaa, että 
sinulla on pula papyruksesta. On oma vahinkoni, jos sinä papyruksen puutteen 
takia kirjoitat minulle vähemmän. Ota ihmeessä parisataa arkkia, vaikka tämä 
tiiviisti kirjoitettu sivuni kertoo sinulle, miten säästäväinen itse olen tässä 
suhteessa. Niin kauan kuin sinä olet paikan päällä, odotan sinulta virallisia 
uutisia ja huhuja tai mahdollisesti jotain varmaa tietoa Caesarista. Lähetä 
tunnollisesti Pomptinuksen ja muiden mukana kirjeitä kaikista asioista. 

ATT. 5,5 

VENUSIA, 15. TOUKOKUUTA 51 
CICERO TERVEHTII ATTICUSTA 


1. Minulla ei ole kerrassaan mitään kirjoitettavaa, ei mitään tehtäviä sinulle 
(sillä mitään ei ole jäänyt tekemättä), ei mitään kerrottavaa (sillä ei ole mitään 
uutisia), eikä nyt ole leikinlaskun paikka, sillä niin paljon minulla on huolia. 
Sen verran voin kuitenkin kertoa, että lähetin tämän kirjeen lähtiessäni 
Venusiasta toukokuun 15. päivän aamuna. Senaatissa uskoakseni tapahtuu 
jotain juuri tänään. Lähetä siis kirjeesi minun perääni, jotta saisin tietää niin 
kaikki tapahtumat kuin huhutkin. Saan sen varmaan Brundisiumissa, jossa 
tarkoitukseni on odottaa Pomptinusta mainitsemaasi päivään saakka. 

2. Kirjoitan sinulle Tarentumissa yksityiskohtaisesti Pompeiuksen kanssa 
käymistäni valtiota käsittelevistä dialogeista. Haluan tosin kovasti tietää 
nimenomaan sen, mihin aikaan voin kirjoittaa sinulle huoletta eli miten kauan 
aiot olla Roomassa, niin että tiedän, minne tästedes lähetän kirjeet tai etten 
lähetä niitä turhan päiten. Mutta ennen kuin lähdet, hoida ne 20 000 ja 
800 000 sestertiusta järjestykseen. Toivoisin, että pitäisit tätä tärkeimpänä ja 

kiireellisimpänä asiana, niin että saavuttaisin avullasi sen, mitä sinun 
kehotuksestasi aloin haluta.*** 

ATT. 5,6 

TARENTUM, 19. TOUKOKUUTA* 51 
CICERO TERVEHTII ATTICUSTA 


1. Saavuin Tarentumiin 18. toukokuuta. Koska päätin odottaa Pomptinusta, 
katson parhaaksi viettää nämä päivät Pompeiuksen kanssa ennen hänen 
saapumistaan, varsinkin kun tämä näyttää olevan siitä mielissään. Hän onkin 
pyytänyt minua pitämään hänelle seuraa luonaan joka päivä. Suostuin 
mielelläni. Saan nimittäin käydä hänen kanssaan monia erinomaisia poliittisia 
keskusteluja, ja samalla saan otollisia neuvoja tätä omaa tehtävääni varten. 

2. Mutta alan nyt kirjoittaa lyhyemmin, koska en ole varma, oletko 
Roomassa vai oletko jo lähtenyt. Niin kauan kuin en sitä tiedä, kirjoitan 
kuitenkin mieluummin jotakin kuin jätän toimittamatta kirjettä sinulle silloin, 
kun se on mahdollista toimittaa. Tosin ei minulla ole enää sinulle mitään 
tehtäviä eikä mitään kerrottavaa. Olen antanut kaikki tehtävät, ja sinä varmasti 
hoidat ne tunnollisesti, kuten lupaat. Kerron sinulle, kun kuulen jotain uutta. 
Mutta niin kauan kuin uskon sinun olevan kaupungissa, pyydän herkeämättä 
sinulta sitä, että hoitaisit velkani Caesarille. Odotan innolla kirjettä sinulta, 
ennen kaikkea saadakseni tietää, milloin lähdet. 

ATT. 5,7 

TARENTUM, 22. TOUKOKUUTA 51 
CICERO TERVEHTII ATTICUSTA 


Joka päivä tai pikemminkin päivä päivältä kirjeeni käyvät lyhyemmiksi, sillä 
joka päivä epäilen yhä vahvemmin, että olet jo lähtenyt Epeirokseen. Mutta 
jotta tietäisit, että olen hoitanut antamasi tehtävän, josta aiemmin puhuimme, 
Pompeius sanoo aikovansa nimittää viisi uutta prefektiä kumpaankin 
provinssiin vapauttaakseen heidät tuomarintehtävästä. 

Itse olen viettänyt kolme päivää Pompeiuksen seurassa hänen kotonaan ja 
olen lähdössä Brundisiumiin 22. toukokuuta. Jätän tämän esimerkillisen 
kansalaisen, joka on täysin valmis torjumaan nämä pelottavat uhat. Odotan 
kirjettäsi saadakseni tietää, mitä sinulle kuuluu ja missä sinä olet. 

FAM. 3,3 

BRUNDISIUM, VÄHÄN TOUKOKUUN 22. PÄIVÄN JÄLKEEN 51 
CICERO TERVEHTII APPIUS PULCHERIA 


1. Kun saavuin Brundisiumiin 22. toukokuuta, legaattisi Ouintus Fabius 
Vergilianus oli minua vastassa, ja määräystesi mukaisesti hän muistutti — mikä 
ei tullut mieleen vain minulle, jota se koski, vaan myös koko senaatille — että 
provinssi tarvitsee vahvempia turvajoukkoja. Melkein kaikki senaattorit olivat 
sitä mieltä, että Italiasta oli värvättävä lisäjoukkoja täydentämään minun ja 
Bibuluksen** legioonia. Konsuli Sulpicius kuitenkin sanoi, ettei sallisi sitä. 
Esitin monia vastalauseita, mutta koska senaatti oli niin yksimielinen siitä, 
että minun oli syytä lähteä välittömästi, minun oli pakko suostua ja niin tein. 

Nyt toivoisin, että tekisit sen, mitä pyysin sinulta kirjeessä, jonka annoin 
kuriireillesi Roomassa. Toivoisin siis, että erinomaisen molemminpuolisen 
hyväntahtoisuutemme nimissä hoitaisit huolellisesti ja tunnollisesti sen, mitä 
provinssin jättävä käskynhaltija voi tehdä seuraajansa hyväksi, joka on hänen 
lähimpiä ystäviään, niin että kaikki ymmärtäisivät, ettei minulla olisi voinut 
olla hyväntahtoisempaa edeltäjää etkä sinä olisi voinut jättää provinssia 
paremmalle ystävälle. 

2. Siitä kirjeestä, jonka halusit luettavan ääneen senaatissa ja josta lähetit 
minulle kopion, sain sen käsityksen, että olit vapauttanut palveluksesta suuren 
määrän sotilaita. Fabius selittikin minulle, että olit aikonut tehdä niin mutta 
että hänen lähtiessään luotasi sotilaiden määrä oli entisellään. Jos asia on niin, 
olen sinulle hyvin kiitollinen, jos supistat mahdollisimman vähän niukkoja 
joukkojasi. Tätä asiaa koskevat senaatin päätökset on luultavasti lähetetty 
sinulle. Itse arvostan sinua niin paljon, että mitä ikinä teetkin, hyväksyn sen, 
mutta luotan siihen, että sinäkin puolestasi teet sen, minkä katsot olevan 
parhaaksi minulle. 

Odotan parhaillaan Brundisiumissa legaattiani Gaius Pomptinusta ja 
arvelen hänen saapuvan ennen kesäkuun kalendaeta. Kun hän saapuu, 
lähdemme purjehtimaan heti ensimmäisen tilaisuuden tullen. 

Fam. 8,1 

ROOMA, N. 26. TOUKOKUUTA 51 
CAELIUS TERVEHTII CICEROA 

1. Lähtiessäni luotasi lupasin kirjoittaa sinulle seikkaperäisesti kaikista 
Rooman tapahtumista. Olen varta vasten hankkinut henkilön kertomaan 
kaiken niin pikkutarkasti, että pelkään sinun pitävän tätä hänen 
perusteellisuuttaan liiallisena. Tiedän kuitenkin, kuinka utelias olet ja kuinka 
mieluusti jokainen ollessaan ulkomailla haluaa kuulla vähäpätöisimmistäkin 
asioista, joita kotona tapahtuu. Toivon kuitenkin hartaasti, ettet tuomitse 
toimintaani ylimieliseksi, koska uskoin tämän tehtävän toiselle. Ei niin, 
etteikö minusta olisi mitä miellyttävintä muistella sinua, vaikka minulla onkin 
kädet täynnä töitä ja, kuten hyvin tiedät, olen laiskimpia kirjeenkirjoittajia. 
Mutta tämä sinulle lähettämäni kirjakäärö luullakseni riittää helposti. En tiedä, 
kenellä olisi, ei vain aikaa kirjoittaa muistiin vaan ylipäätään panna merkille 
tätä kaikkea. Tässä on kaikki senaatin päätökset, ediktit, juorut ja huhut. Jos 
tämäntyyppinen ei satu olemaan mieleesi, ole hyvä ja kerro se minulle, jotten 
käytä varojani rasittaakseni sinua. 

2. Mikäli politiikassa tapahtuu jotain merkittävämpää, jota nuo päiväläiset 
eivät osaa kertoa, minä kirjoitan sinulle juurta jaksaen, miten se tapahtui ja 
mitä siitä sitten on ajateltu ja toivottu. Tällä haavaa meillä ei ole mitään 
ihmeempiä odotuksia. Nuo huhut transpadaanien vaaleista kiersivät kuumina 
Cumaehin saakka, mutta kun pääsin Roomaan, en kuullut asiasta 
hiiskahdustakaan. Lisäksi Marcellus ei vielä vienyt senaattiin kysymystä 
uusista Gallian provinssin käskynhaltijoista, ja kuten hän minulle itse sanoi, 
hän on lykännyt sitä kesäkuun kalendaehin. Tämä on todellakin herättänyt 
samanlaisia puheita, joita hänestä kiersi ollessamme Roomassa.** 

3. Jos olet tavannut Pompeiuksen, kuten toivoit, kirjoita ja kerro minulle, 
miltä hän vaikutti, mitä hän puhui kanssasi ja millaista asennetta osoitti. 
Hänhän yleensä ajattelee yhtä ja puhuu toista mutta ei kuitenkaan ole niin 
etevä, että pystyisi salaamaan todelliset pyrkimyksensä. 

4. Mitä tulee Caesariin, hänestä kiirii tänne tiuhaan huhuja eikä järin nättejä 
— mutta ne ovat vain ihmisten supattelua. Yhden mukaan hän on menettänyt 
ratsuväkensä (mikä mielestäni on varmasti keksittyä), toisen mukaan 
seitsemäs legioona on lyöty ja Caesar itse on joutunut piiritetyksi ja eristetyksi 
muusta ratsuväestä bellovacien alueella. Mutta toistaiseksi mitään varmaa 
tietoa ei ole, eivätkä nämä epävarmat uutiset ole kaikkien huulilla, vaan niitä 
kerrotaan julkisena salaisuutena muutamien harvojen piirissä — tiedät kyllä 
keiden. Mutta Domitius puhuu käsi suun edessä. 

Toukokuun 24. päivänä forumin tyhjäntoimittajat (koitukoon se heidän 
päänsä menoksi!) levittivät huhua, että sinä olit kuollut. Koko kaupungissa ja 

forumilla kiersi vahvana huhu, että Ouintus Pompeius olisi surmannut sinut 
matkallasi. Koska tiesin Ouintus Pompeiuksen tekevän veneitä Baulissa ja 
näkevän nälkää niin, että minun kävi häntä sääliksi, en hätkähtänyt ja toivoin, 
että jos jotkin vaarat uhkaisivat sinua, selviäisimme niistä tämän valheen 
varjolla. Ystäväsi Plancus** puolestaan on Ravennassa, ja vaikka hän sai 
Caesarilta suunnattoman lahjan, hän on edelleen onneton moukka.*%$ 
Politiikkaa käsittelevä teoksesi [De re publica] on suuressa suosiossa. 

ATT. 5,8 

BRUNDISIUM, 2. KESÄKUUTA 51 
CICERO TERVEHTII ATTICUSTA 


1. Huono terveydentila, josta olen jo toipunut (kuumetta ei ollut), ja se, että 
odotan Pomptinusta, josta ei ole toistaiseksi kantautunut huhuakaan, on 
pidätellyt minua Brundisiumissa jo kaksitoista päivää. Mutta odotan 
tilaisuutta päästä merelle. 

2. Jos olet Roomassa — tuskinpa olet, mutta jos olet — toivoisin kovasti, että 
kiinnittäisit huomiota tähän: Sain Roomasta kirjeen, jonka mukaan ystäväni 
Milo valittaa kirjeessään tekemääni vääryyttä, koska Philotimus oli mukana 
ostamassa hänen omaisuuttaan.*? Niin minä halusin, Gaius Duroniuksen 
neuvon mukaisesti; tiesin, että tämä oli Milon hyvä ystävä ja sellainen mies, 
jollaisena sinä häntä pidät. Hänen ja minun tavoitteenani oli ensinnäkin pitää 
asia meidän hallinnassamme, ettei joku vieras, pahantahtoinen ostaja ryöväisi 
Milolta tämän orjia, joita hänellä on suuri määrä mukanaan, ja toiseksi turvata 
Faustalle9? sen, minkä Milo halusi taata hänelle. Lisäksi näin meillä oli 
mahdollisuus helpoimmin pelastaa, mitä oli pelastettavissa Milolle itselleen. 

3. Toivoisin, että tarkastelisit koko asiaa läpikotaisin, sillä saamissani 
kirjeissä asioita usein suurennellaan. Jos Milo valittaa ja kirjoittaa ystävilleen 
ja jos Fausta on samalla kannalla, Philotimuksen ei — näin minä hänelle 
sanoin, ja niin hän lupasi tehdä — pidä hankkia omaisuutta vastoin Milon 
tahtoa. Mikään ei olisi minulle sen arvoista. Mutta jos se ei ole niin vakavaa, 
saat itse päättää. Puhu Duroniuksen kanssa. Olen kirjoittanut myös 
Camillukselle, Caeliukselle ja Lamialle, etenkin koska minulla ei ole takeita, 
että olet Roomassa. Lyhyesti sanottuna: päätä niin kuin kunniani, maineeni ja 
etuni kannalta mielestäsi on parasta. 

FAM. 3,4 
BRUNDISIUM, 4. KESÄKUUTA TAI PIAN SEN JÄLKEEN 51 
CICERO TERVEHTII APPIUS PULCHERIA 


1. 4. kesäkuuta sain Brundisiumissa kirjeesi, jossa kirjoitat antaneesi Lucius 
Clodiukselle' ohjeet siitä, mistä toivoit hänen keskustelevan kanssani. 
Odotan häntä malttamattomasti saadakseni mahdollisimman pian tietää, 
minkä sanan hän tuo sinulta. Vaikka sinulle toivoakseni on jo monissa asioissa 
tullut selväksi hyväntahtoisuuteni ja palvelualttiuteni sinua kohtaan, aion 
kuitenkin tuoda julki sen sinulle ennen kaikkea niissä asioissa, joissa pystyn 
parhaiten osoittamaan, kuinka kallisarvoista sinun maineesi ja arvokkuutesi 
on minulle. Ouintus Fabius Vergilianus, Gaius Flaccus, Luciuksen poika, ja 
ennen muuta Marcus Octavius, Gnaeuksen poika," tekivät minulle selväksi, 
että arvostat minua suunnattomasti. Tämän olin itsekin jo aiemmin päätellyt 
monista merkeistä, ennen kaikkea tuosta lähettämästäsi hurmaavasta 
ennustustaitoa käsittelevästä kirjasta, jonka olit erittäin ystävällisesti 
omistanut minulle. 

2. Omasta puolestani tulen täyttämään sinua kohtaan ystävyytemme kaikki 
velvoitteet ääriään myöten. Sillä olen arvostanut sinua päivä päivältä yhä 
enemmän siitä alkaen, kun aloit osoittaa kunnioitusta minua kohtaan, ja 
lisäksi minulla on läheiset siteet sukulaisiisi (heistä kahta, jotka ovat eri 
ikäluokkaa, arvostan suunnattomasti, nimittäin tyttäresi appea Gnaeus 
Pompeiusta ja vävyäsi Marcus Brutusta). Lisäksi saman kollegion jäsenyys,” 
varsinkin nyt kun olet antanut tunnustusta sille asialle niin kunnioittavalla 
eleellä, on nähdäkseni luonut ei mitenkään vähäpätöisen siteen yhdistämään 
näkemyksiämme. 

Mutta jos tapaan Clodiuksen, kirjoitan sinulle enemmän sen perusteella, 
mitä hän sanoo, ja teen parhaani saadakseni nähdä sinut mahdollisimman 
pian. Kun kirjoitat, että pysyt siellä edelleen siksi, että saisit tavata minut, 
olen siitä rehellisesti sanottuna mielissäni. 

Fam. 8,2 

ROOMA, KESÄKUUN ALKU 51 
CAELIUS TERVEHTII CICEROA 


1. Kyllä, todellakin hänet” vapautettiin (olin paikalla, kun tuomio julistettiin) 
kaikkien kolmen säädyn yksimielisellä tuomiolla, tosin vain yhden äänen 

turvin kussakin säädyssä. Ole vain iloinen siitä, sanot. Ei, Hercules vieköön! 
Ikinä ei ole sattunut mitään niin odottamatonta, mitään kaikkien mielestä niin 
häpeällistä. Jopa minä, joka ystävyytemme takia tuin häntä täysin voimin ja 
olin etukäteen valmistautunut suremaan hänen kohtaloaan, äimistyin, kun se 
tapahtui, ja tunsin itseni huijatuksi. Miten luulet muiden reagoineen? No, 
tietysti haukkuivat suureen ääneen tuomareita ja tekivät selväksi, että tuo oli 
kerrassaan sietämätöntä. Niinpä kun hänet on jätetty lex Licinian armoille, * 
hän näyttää olevan suuremmassa vaarassa kuin koskaan. Kaiken kukkuraksi, 
vapauttavaa tuomiota seuranneena päivänä Hortensius meni Curion 
teatteriin," luultavasti jotta iloitsisimme hänen kanssaan. Siellä sinulle olisi 
ollut 


meteliä, ryskettä, ukkosen jylinää, tuulen ujellusta takilassa. 

Tämä herätti vielä enemmän huomiota, koska Hortensius oli saavuttanut 
vanhuuden saamatta ikinä vihellyksiä osakseen. Mutta tuolloin niitä tuli niin 
kunnolla, että siinä oli kylliksi kelle tahansa koko elämäksi ja hän katui 
voittoaan. 

2. Politiikan saralta minulla ei ole sinulle mitään kerrottavaa. Marcelluksen 
aloitteet ovat laantuneet, ei saamattomuuden takia vaan nähdäkseni tietoisesta 
päätöksestä. Konsulinvaalien osalta ollaan pelkkien arvailujen varassa. Olen 
saanut kilpakumppanikseni erään ylimyksen ja toisen, joka esittää ylimystä, 
sillä minun ohellani ehdokkaina ovat Marcus Octavius, Gnaeuksen poika, ja 
Gaius Hirrus. Kerron tämän, koska tiedän sinun odottavan hartaasti uutisia 
vaaleistamme Hirruksen takia. Heti kun kuulet, että minut on valittu, ole hyvä 
ja hoida pantteriasia.* Jätän Sittiuksen vekselin! sinun huoleksesi. Annoin 
ensimmäisen muistioni Rooman tapahtumista Lucius Castrinius Paetukselle ja 
toisen tämän kirjeen tuojalle. 

FAM. 8,3 

ROOMA, N. 13. KESÄKUUTA 51 
CAELIUS TERVEHTII CICEROA 


1. No? Enkö ole voittanut ja lähetä sinulle kirjeitä usein, vaikka lähtiessäsi 
sanoit, etten vaivautuisi sinun vuoksesi? Kyllä, jos vain lähettämäni kirjeet 
tulevat perille. Olen tässä suhteessa entistä uutterampi, koska kun minulla on 
luppoaikaa, en tiedä, missä saisin nauttia siitä. Kun sinä olit Roomassa, ilman 

muuta mukavinta puuhaa minusta oli viettää vapaa-aikaani sinun kanssasi. 
Kaipaan sitä kovasti; en ainoastaan tunne oloani yksinäiseksi, vaan myös 
Rooma tuntuu kovin autiolta lähtösi jälkeen. Piittaamattomuuttani minä en 
usein käynyt päiväkausiin luonasi, kun olit täällä, ja nyt joka päivä on minulle 
yhtä tuskaa, kun en voi rampata luonasi. 

Mutta ennen kaikkea kilpakumppanini Hirrus pitää huolen siitä, että 
kaipaan sinua päivin öin. Miten luulet tuon kilpahakijasi augurinvirkaan 
kärsivän ja yrittävän peitellä sitä, että minulla on paremmat mahdollisuudet 
päästä virkaan kuin hänellä? Kunniasanalla, haluan pikemminkin sinun kuin 
itseni takia, että saat mahdollisimman pian kuulla toivomiasi uutisia hänestä. 
Omasta puolestani, jos tulen valituksi, minulle sopisi tulla valituksi yhdessä 
vauraamman ehdokkaan [Hirrus] kanssa. Mutta tämä”" olisi niin suloista, että 
jos niin kävisi, meillä riittäisi naurettavaa koko loppuiäksi. On se sen väärtiä. 
Mutta, Hercules vieköön, se viha, jota Hirrusta kohtaan tunnetaan — ja sitä on 
paljon — on rasitteeksi hänelle mutta ei paljon auta Marcus Octaviusta. 

2. Mitä tulee vapautetun orjan Philotimuksen tehtävään ja Milon 
omaisuuteen, olen tehnyt kaikkeni, että Philotimus täyttäisi mitä 
kunniallisimmin poissa olevan Milon ja hänen lähimpiensä toiveet ja että 
hänen uskollisuutensa ja ahkeruutensa myötä maineesi säilyisi.” 

3. Pyydän nyt sitä, että jos saat luppoaikaa, kuten toivon, kirjoitat jonkin 
teoksen ja omistat sen minulle merkiksi siitä, että välität minusta. Kysyt 
tietysti: ”Kuinka sinulle, tolkun miehelle, juolahti mieleen moinen?” Haluan, 
että niin monista kirjallisista monumenteistasi jokin jäisi muistoksi 
ystävyydestämme jälkipolvillekin. Haluat varmaan tietää, millaista teosta 
toivoisin. Sinä kun tunnet kaikki alat, keksit varmasti sopivimman aiheen 
nopeammin kuin minä. Se voisi kuitenkin olla jotakin sellaista, joka liittyy 
minuun, jotakin opettavaista, jotta se kuluisi monien käsissä. 

ATT. 5,9 

AKTION, 14. KESÄKUUTA 51 
CICERO TERVEHTII ATTICUSTA 


1. Saavuimme Aktioniin 14. kesäkuuta, kun olimme kuin Salii-papit 
konsanaan nauttineet Korkyralla ja Sybotassa lahjoistasi, joita Araus ja hyvä 
ystäväni Eutychides olivat koonneet meille oikein runsaskätisesti ja 
vieraanvaraisesti. Aktionista halusimme mieluummin kulkea maitse, vaikka 
merimatka oli ollut oikein mukava. Mutta Leukateen kiertäminen tuntui 

vaivalloiselta, ja saapuminen Patraihin pienillä veneillä ilman 
matkatavaroitamme ei tuntunut minusta oikein sopivalta. 

Joka päivä minä mietin, niin kuin sinä olet usein hoputtanut minua kuin 
juoksevaa hevosta, ja neuvon ystäviäni sekä toimin itse niin, että saisimme 
vietyä läpi tämän erikoisen tehtävän täysin säädyllisesti ja epäitsekkäästi. 
Kunpa parthialaiset pysyisivät rauhallisina ja meillä olisi onni myötä. Vastaan 
itsestäni. 

2. Ole hyvä ja kerro minulle, mitä sinulle kuuluu, missä kulloinkin aiot olla 
ja mille tolalle jätit asiani Roomassa, eritoten niiden 20 000 ja 800 000 
sestertiuksen osalta. Se onnistuu sinulta yhdessä kirjeessä, jos lähetät sen 
huolellisesti, niin että se varmasti tulee minulle perille. Muista kuitenkin se — 
koska olet nyt poissa, kun asiaa ei käsitellä, mutta aiot olla paikalla ajoissa, 
kuten vastasit minulle — että pidät huolta henkilökohtaisesti ja kaikkien 
ystäviemme, ennen kaikkea Hortensiuksen avulla, että kauteni pituus pysyy 
sellaisena kuin on suunniteltu eikä mitään uutta päätetä. Annan sinulle tämän 
tehtävän niin, että olen melkein taipuvainen pyytämään sinua myös 
vastustamaan karkauskuukauden lisäämistä. En kuitenkaan tohdi sälyttää 
harteillesi kaikkia taakkoja. Pidä kuitenkin kiinni yhdestä vuodesta. 

3. Oma rakas Ciceroni, oikein hyvä ja herttainen poika, lähettää sinulle 
terveisiä. Olen aina kyllä pitänyt Dionysiuksesta, kuten tiedät, mutta joka 
päivä arvostan häntä yhä enemmän, ja, Hercules vieköön, varsinkin siksi, että 
hän on niin kiintynyt sinuun eikä koskaan jätä käyttämättä tilaisuutta puhua 
sinusta. 

ATT. 5,10 

ATEENA, 27. KESÄKUUTA* 51 
CICERO TERVEHTII ATTICUSTA 


1. Saavuin Ateenaan 24. kesäkuuta, ja odotan jo neljättä päivää Pomptinusta 
eikä minulla ole mitään varmaa tietoa hänen saapumisestaan. Mutta usko pois, 
ajatuksissani olen kokonaan luonasi, ja jälkesi täällä muistuttavat minua 
sinusta entistä elävämmin, vaikka ajattelisin sinua ilman niitäkin. Lyhyesti, 
emme, Hercules vieköön, muusta puhukaan kuin sinusta. 

2. Mutta ehkä sinä haluat mieluummin kuulla jotakin minusta itsestäni. 
Tässä tulee: toistaiseksi minusta tai yhdestäkään seurueeni jäsenestä ei ole 
koitunut mitään julkisia tai yksityisiä kustannuksia. Emme ota mitään lex 
Julian nojalla” tai yhdeltäkään kesti-isännältä. Koko väkeni on vakuuttunut, 

että sen on pidettävä huolta maineestani. Toistaiseksi kaikki on mennyt hyvin. 
Tämä on pantu merkille, ja kreikkalaiset ylistävät sitä ja puhuvat siitä paljon. 
Muuten teen tässä suhteessa kovasti töitä niin kuin käsittääkseni haluat. Mutta 
säästetään suosionosoitukset, kunnes puhe on pidetty. 

3. Muuten asiat ovat siten, että syytän usein omaa typeryyttäni, kun en ole 
tavalla tai toisella päässyt eroon tästä hommasta. Se ei sovi luonteelleni 
lainkaan! Miten totta onkaan tuo sananlasku: ”Kukin tehköön....””* Sanot 
tietysti: ”Mitä, nyt jo? Ethän sinä vielä edes ole aloittanut pestissäsi.” Tiedän 
sen oikein hyvin ja luulen, että pahempaa on tulossa. Kestän kaiken tämänkin 
— niin uskon ja toivon — täysin pystyssä päin, mutta syvällä sydämessäni olen 
tuskissani. Niin paljon vihaisia, töykeitä ja kaikin tavoin typeriä, mauttomia ja 
röyhkeitä sanoja ja tekoja esiintyy joka päivä. En kuvaile niitä 
yksityiskohtaisesti salatakseni ne sinulta, vaan koska niitä on vaikea pukea 
sanoiksi. Saat siis ihailla itsehillintääni, kun palaan ehjänä kotiin. Saan niin 
paljon harjoitusta tässä hyveessä. 

4. Tämä riittäköön myös tästä. Tosin ei minulla ole mielessä mitään, mistä 
kirjoittaisin, koska en aavistakaan, mitä sinulle kuuluu ja missä ihmeessä olet. 
Enkä, Hercules vieköön, ole ikinä ollut näin kauan tietämätön omista 
asioistani: mitä on tapahtunut summille, jotka olen velkaa Caesarille ja 
Milolle? Kukaan ei ole tullut kotoani eikä edes Roomasta kertomaan minulle, 
mitä politiikassa tapahtuu. Jos siis tiedät jotain asioista, joiden uskot 
kiinnostavan minua, olisin oikein kiitollinen, jos huolehtisit, että tuo tieto 
saavuttaisi minut. 

5. Mitäs muuta? Eipä kerrassaan mitään muuta, paitsi tämä: Ateena on 
hurmannut minut täysin, ainakin mitä tulee kaupunkiin itseensä, sen 
koristeellisuuteen sekä ihmisten kiintymykseen sinua kohtaan ja tietynlaiseen 
hyväntahtoisuuteen minua kohtaan. Mutta moni asia on muuttunut. Filosofia 
on nurin niskoin. Jos jotain kunnollista on, se löytyy Aristokselta, jonka luona 
asun./* Jätin ystäväni tai pikemminkin ystävämme Ksenonin'* Ouintukselle, 
tosin naapureita kun olemme, olemme yhdessä päivät pitkät. Toivoisin, että 
kirjoitat minulle suunnitelmistasi niin pian kuin suinkin pystyt, niin että 
tiedän, mitä sinulle kuuluu, missä milloinkin olet ja, ennen kaikkea, milloin 
aiot olla Roomassa. 

Fam. 13,1 
ATEENA, KESÄKUUN LOPPU TAI HEINÄKUUN ALKU 51 

MARCUS CICERO TERVEHTII GAIUS MEMMIUSTA 


1. Minulle ei ollut täysin selvää, olisiko minusta ollut jotenkin ahdistavaa vai 
miellyttävää nähdä sinua Ateenassa, koska tuskaa olisi tuottanut kokemasi 
vääryys” mutta iloa se viisaus, jolla sen kestät. Silti olisin mieluummin 
halunnut nähdä sinua, sillä tuskani ei todellakaan lievene, kun en näe sinua, 
mutta jos olisin tavannut sinut, se ilo, jota olisin voinut saada, olisi taatusti 
ollut suurempi. Niinpä en epäröi yrittää nähdä sinua, heti kun minulla on 
kyllin sopiva tilaisuus siihen. Ennen sitä otan nyt esille asian, jota voi käsitellä 
ja jonka luullakseni voi hoitaa kirjeitse. 

2. Ensiksi pyydän, ettet tekisi minun vuokseni mitään, mitä et itse halua, 
vaan tekisit minun hyväkseni sen, millä ymmärrät olevan paljon merkitystä 
minulle eikä mitään merkitystä sinulle, mutta vain jos olet etukäteen 
vakuuttunut, että teet sen mielelläsi. 

Epikurolaisen Patronin kanssa minulla on kaikenlaista yhteistä, paitsi että 
filosofiassa olen vahvasti eri mieltä hänen kanssaan. Mutta alkuaikoina hän 
Roomassa — samalla kun hän oli huomaavainen myös sinua ja kaikkia 
ystäviäsi kohtaan — vaali suhteita erityisesti minuun, ja hiljattain, kun hän 
saavutti haluamansa edut ja palkinnot, hän on pitänyt minua suurin piirtein 
ylimpänä puolustajanaan ja ystävänään. Hänet uskoi ja antoi huomaani 
Faidros, jota poikasena, ennen kuin tunsin Filonia, arvostin suuresti filosofina 
ja myöhemminkin kunnioitin kunnollisena, miellyttävänä ja ystävällisenä 
miehenä. 

3. Tämä Patron siis lähetti minulle Roomaan kirjeen, jossa hän pyysi minua 
tyynnyttämään teidän välinne ja anomaan sinulta, että soisit hänelle nuo jotkin 
Epikuroksen talon rauniot. En kirjoittanut sinulle mitään, koska en halunnut 
pyynnöilläni estää rakennussuunnitelmiasi. Kun hän saavuttuani Ateenaan 
pyysi minua kirjoittamaan sinulle samasta asiasta, minä suostuin siksi, että 
kaikkien ystäviesi mukaan olit luopunut tuosta rakennushankkeesta. 

4. Jos asia on niin, eikä asialla ole kerrassaan mitään väliä sinulle, toivoisin, 
että jos joidenkin ihmisten (tunnen tuon ihmistyypin) nurjamielisyys on 
mahdollisesti hieman loukannut sinua, osoittaisit lempeyttä 
hyväsydämisyydestäsi tai kunnioituksesta minua kohtaan. Jos haluat tietää, 
mitä mieltä itse olen, en ymmärrä, miksi se on niin iso asia hänelle ja miksi 
sinä olet sitä vastaan, paitsi että vähemmän sopivaa sinun on vaivata asialla 
itseäsi syyttä kuin hänen. Olen varma, että tunnet Patronin argumentit ja syyt. 
Hän esittää, että hänen on varjeltava virkaansa ja velvollisuuttaan, 

testamenttien määräyksiä, Epikuroksen auktoriteettia, Faidroksen vannomia 
valoja ja merkittävien miesten tyyssijoja, kotipaikkoja ja jälkiä. Jos haluamme 
arvostella hänen ponnistelujaan tässä asiassa, voimme pitää naurettavana koko 
hänen elämäänsä ja hänen noudattamiaan filosofisia periaatteita. Mutta, 
Hercules vieköön, koska emme ole kovin vihamielisiä häntä emmekä 
muitakaan kohtaan, joita nämä opit viehättävät, lienee paras antaa hänelle 
anteeksi, jos se häntä niin kovasti vaivaa. Vaikka hän on väärässä, hän on 
väärässä pikemminkin tyhmyyttään kuin ilkeyttään. 

5. Mutta lopuksi (joskushan se on sanottava), rakastan Pomponius Atticusta 
kuin veljeäni. Mikään ei ole minulle häntä rakkaampaa eikä ilahduttavampaa. 
Hän — ei siksi että olisi heikäläisiä [epikurolaisia], sillä hänhän on korkeasti 
sivistynyt jokaisella tieteenalalla mutta arvostaa suuresti Patronia ja on 
suunnattoman kiintynyt Faidrokseen — on kaikkea muuta kuin turhamainen, 
kaikkea muuta kuin vaivaksi pyynnöillään, mutta tätä hän pyytää minulta 
hartaammin kuin mitään koskaan. Hän on varma, että pienellä eleellä voisin 
saada sinun suostumuksesi, vaikka olisit aikeissa rakentaa. Mutta jos hän nyt 
kuulee, että sinä olet hylännyt rakennusaikeesi enkä ole saanut sinulta tuota 
palvelusta, hän ei luule, että sinä olisit ollut kitsas minua kohtaan vaan että 
minä olen ollut välinpitämätön häntä kohtaan. Pyydän siis sinua kirjoittamaan 
ystävillesi, että tuo areiopagin päätös (hypomnematismos, kuten he sanovat) 
voidaan kumota sinun siunauksellasi. 

6. Mutta palaan siihen mitä aluksi sanoin. Toivoisin, että olet vakuuttunut, 
että teet tämän mielelläsi minun vuokseni ennen kuin teet sen. Joka 
tapauksessa voit olla varma, että olen äärimmäisen kiitollinen, jos teet mitä 


pyydän. 
Hyvästi. 


204 

FAM. 2,8 

ATEENA, 6. HEINÄKUUTA 51 

PROKONSULI CICERO TERVEHTII MARCUS CAELIUSTA 


1. Mitä? Luuletko sinä, että annoin tehtäväksesi kertoa minulle 
gladiaattoriotteluista, oikeusistuntojen lykkäyksistä, Chrestuksen näpistelystä 
ja muusta sellaisesta, mistä kukaan ei rohkene kertoa minulle, kun olen 
Roomassa? Huomaa, kuinka paljon arvostan sinua (enkä, Hercules vie, syyttä, 
sillä en ole koskaan tuntenut sinua etevämpää poliitikkoa). Fn halua sitäkään, 
että kirjoitat, mitä päivittäin tapahtuu politiikan merkittävimmissä asioissa, 

ellei se jotenkin koske minua itseäni. Muut varmasti kirjoittavat ja monet 
kertovat suullisesti siitä, ja paljon uutisia kantautuu kulkupuheissakin. En siis 
odota kuulevani sinulta menneistä enkä nykyisistä, vaan odotan sinunlaiseltasi 
kaukokatseiselta mieheltä kuulevani tulevista asioista, niin että kirjeidesi 
pohjalta, nähtyäni valtiollisen tilanteen piirustukset, voisin päätellä, millainen 
rakennelma on tulossa. 

2. Mutta toistaiseksi en voi syyttää sinua. Ethän olisi voinut nähdä mitään 
ennalta paremmin kuin me muut, ennen kaikkea minä, joka olen viettänyt 
useita päiviä Pompeiuksen kanssa puhuen vain politiikasta, mistä en voi eikä 
minun pidä kirjoittaa. Mutta siitä voit olla varma, että Pompeius on 
erinomainen kansalainen ja niin rohkeutensa kuin neuvokkuutensa puolesta 
valmis kaikkiin varotoimenpiteisiin, joita poliittinen tilanne vaatii. Turvaudu 
siis häneen! Hän ottaa sinut avosylin vastaan, usko pois. Hän näkee hyvät ja 
pahat kansalaiset samalla tavalla kuin meilläkin on tapana nähdä heidät. 

3. Olen viettänyt kokonaista kymmenen päivää Ateenassa, paljon 
ystävämme Gallus Caniniuksen seurassa. Lähden tänään, 6. heinäkuuta, kun 
olen lähettänyt tämän kirjeen sinulle. Toivon, että pidät hyvää huolta kaikista 
asioistani, ennen kaikkea siitä, ettei käskynhaltijan kauttani enää jatketa. Se 
on minulle kaikki kaikessa. Sinä osaat parhaiten päättää, milloin, millä tavalla 
ja keiden avulla se tulee hoitaa. 

ATT. 5,11 

ATEENA, 6. HEINÄKUUTA 51 
CICERO TERVEHTII ATTICUSTA 


1. Ohhoh! Niin monia kirjeitä olen lähettänyt Roomaan mutten ainuttakaan 
sinulle, niinkö? No, tästedes lähetän kirjeen mieluummin tyhjän päiten kuin 
jätän lähettämättä, jos se on mahdollista tehdä turvallisesti. Niin kauan kuin 
olet kaupungissa, tee taivaan tähden kaikki mahdollinen, ettei käskynhaltijan 
pestiäni pidennettäisi. En voi sanoin kuvailla, miten palavasti kaipaan 
Roomaa ja miten vaikea on sietää tätä tylsyyttä. 

2. Marcus teki Comumin miehelle törkeän tempun. Vaikka tämä ei ollut 
toiminut virkamiehenä, hän oli kuitenkin transpadaani. Marcellus taitaakin 
olla suututtanut yhtä paljon ystävämme [Pompeiuksen] kuin Caesarin. Mutta 
se on hänen asiansa. 

3. Minustakin tuntuu, että Pompeius on varmasti aikeissa mennä 
Hispaniaan, kuten kirjoitat Varron sanovan. Minä en pidä siitä ollenkaan, ja 

Theofaneen vakuutin helposti siitä, että parasta on olla lähtemättä mihinkään. 
Tämä kreikkalainen siis aikoo painostaa Pompeiusta, ja hänen sanansa 
merkitsee tälle todella paljon. 

4. Lähetän tämän kirjeen 6. heinäkuuta lähtiessäni Ateenasta, jossa olen 
ollut kokonaista kymmenen päivää. Pomptinus on saapunut, yhdessä Gnaeus 
Volusiuksen kanssa. Kvestorini”? on täällä. Vain ystäväsi Tullius puuttuu. 
Minulla on joitakin rodoslaisia avoveneitä, muutama mytileneläinen 
kaksisoutu ja jokunen soutuvene. Parthialaisista ei kuulu pihaustakaan. 
Tulevan osalta, jumalat minua auttakoot! 

5. Tähän saakka olemme tehneet matkaa Kreikan halki herättäen 
suunnatonta ihastusta, eikä minulla, Hercules vieköön, ole toistaiseksi mitään 
pahaa sanomista kenestäkään seurueeni jäsenestä. He näyttävät tuntevan 
tilanteeni ja ehdot, joilla he lähtivät mukaan. He todella vaalivat mainettani. 
Jatkossa, jos tuo vanha sanonta ”millainen emäntä, ...”?'* pitää paikkansa, he 
varmasti pitävät siitä kiinni, sillä he eivät tule näkemään minun tekevän 
mitään, mikä antaisi heille syyn poiketa kaidalta tieltä. Jos se ei auta, aion 
turvautua kovempiin otteisiin. Toistaiseksi olen ollut heille herttaisen lempeä, 
ja toivoakseni olen onnistunut siinä jossain määrin. Mutta olen valmistautunut 
tähän ”kärsivällisyyteen”, kuten sisilialaiset sanovat, vain vuodeksi. Joten tee 
parhaasi, ettei minusta tule ketaletta, mikäli virkakauttani jatketaan. 

6. Palaan nyt antamiisi tehtäviin. Prefektien osalta ei tarvitse puolustella. 
Anna se virka, keille haluat. En aio olla niin hajamielinen kuin Appuleiuksen 
tapauksessa. Ksenonia arvostan yhtä paljon kuin sinä, ja olen varma, että hän 
tietää sen. Olen saattanut sinut Patronin ja muiden puupäiden” suuren 
suosioon, ja, Hercules vieköön, ansaitusti. Patron kertoi minulle sinun 
kirjoittaneen hänelle, että olin ottanut hoitooni sen asian”? hänen kirjeensä 
mukaisesti, mistä hän oli hyvin mielissään. Niin, kun hän esitti minulle, että 
pyytäisin areiopagianne kumoamaan päätöksen, jonka se oli tehnyt 
Polykharmoksen ollessa päällikkönä, Ksenonin ja myöhemmin Patronin 
itsensäkin mielestä oli parempi, että kirjoittaisin Memmiukselle, joka oli 
lähtenyt Mytileneen päivää ennen kuin saavuin Ateenaan, ja pyytäisin tätä 
kirjoittamaan ystävilleen, ettei hänellä olisi mitään sitä vastaan. Ksenon oli 
nimittäin varma, että areiopagilaiset eivät antaisi suostumusta vastoin 
Memmiuksen tahtoa. Memmius oli luopunut rakennusaikeestaan mutta oli 
vihainen Patronille. Niinpä kirjoitin hänelle huolellisesti laaditun kirjeen, ja 
lähetän siitä kopion sinulle. 

7. Toivoisin, että lohduttaisit Piliaa minun puolestani. Paljastan nimittäin 

sinulle (älä sano Pilialle mitään): sain kirjepinkan, jossa oli Pilian kirje 
Ouintukselle. Otin, avasin, ja luin sen. Se oli kirjoitettu suurta sympatiaa 
tuntien. Brundisiumista saamasi kirjeet, joissa ei ollut mukana minun 
kirjettäni, oli nähtävästi lähetetty silloin, kun en voinut oikein hyvin. Älä ota 
selitystä [...]. Pidä huoli, että saan tietää kaiken, ja ennen kaikkea pidä huoli 
itsestäsi. 


206 

ATT. 5,12 

DELOS, HEINÄKUUN PUOLIVÄLI 51 
CICERO TERVEHTII ATTICUSTA 


1. Purjehtiminen ei ole mikään pikku juttu, heinäkuussakaan. Saavuimme 
Ateenasta Delokselle kuudessa päivässä. Heinäkuun 6. päivänä seilasimme 
Pireuksesta Zosteriin''* ikävässä tuulessa, joka pidätteli meitä siellä nonaen. 
Heinäkuun 8. päivänä pääsimme mukavasti Keokselle. Sitten Gyarokselle, 
tuuli oli raivoisa muttei vastainen. Sieltä sitten Syrokselle ja edelleen 
Delokselle. Molempiin matkasimme nopeammin kuin toivoimme. Tiedäthän 
nämä rhodoslaiset avoveneet: mikään ei kestä merenkäyntiä huonommin. 
Niinpä en aio pitää mitään kiirettä enkä lähteä Delokselta ennen kuin näen 
kaikki ”Gyrain huiput” selvästi.”'* 

2. Heti kun olin kuullut sinulta Messallasta, lähetin Gyarokselta kirjeen 
hänelle itselleen, ja aikomukseni on kirjoittaa myös Hortensiukselle, jota 
kohtaan tunsin suurta myötätuntoa. Mutta odotan kirjettäsi siitä, mitä 
oikeudenkäynnistä puhutaan ja, Hercules vie, mikä on koko poliittinen tilanne 
— valtiomiesmäistä kirjettä, koska käyt läpi kirjojani [De re publica] 
Thallumetuksen kanssa. Tarkoitan sellaista kirjettä, josta saan tietää — ei sitä, 
mitä tapahtuu parhaillaan (sillä sen pystyy kertomaan klienttisi Heloniuskin, 
tuo rasittava mies)" vaan — sen, mitä tulee tapahtumaan. Kun luet tätä, 
konsulit on valittu. Voit saada selville kaiken Caesarista, Pompeiuksesta, 
oikeudenkäynneistäkin. 

3. Koska olet Roomassa, ole ystävällinen ja hoida minun asiani. Mitä tulee 
siihen asiaan, josta unohdin vastata sinulle, siihen tiilipinoon — niin jos sille 
vesiasialle”!* voi jotain tehdä, ole hyvä ja osoita sellaista tarmokkuutta kuin 
sinulla on tapana, kun kyse on vedestä. Pidän tätä itsekin erittäin tärkeänä 
mutta varsinkin sen perusteella, mitä sinä sanot. Hoida se siis kuntoon. 
Lisäksi jos Philippus”” pyytää apuasi, toivoisin, että toimisit kuin kyse olisi 
omasta asiastasi. 

Kirjoitan sinulle enemmän, kunhan saan maata jalkojeni alle. Paraikaa olen 
aivan keskellä merta. 

ATT. 5,13 

EFESOS, 26. HEINÄKUUTA 51 
CICERO TERVEHTII ATTICUSTA 


1. Saavuimme Efesokseen 22. heinäkuuta, 560. päivänä Bovillaen taistelun 
jälkeen.”'* Purjehdusmatkamme sujui vailla huolta ja merisairautta mutta 
melko hitaasti rodoslaisten avoveneiden heiveröisyyden takia. Jo Samoksella 
mutta vielä huomattavammin Efesoksessa minua vastassa oli paljon 
lähetystöjä ja yksityisiä kansalaisia sekä uskomattoman suuret väkijoukot. 
Olet varmaan kuullut siitä tai jos et ole, niin mitäpä sinä siitä välittäisit? No, 
joka tapauksessa, kymmenystenvuokraajat tekivät innokkaasti itseään tykö 
kuin olisin tullut heidän luokseen täysin valtuuksin ja kreikkalaiset kuin olisin 
ollut Aasian käskynhaltija. Tästä varmasti käy sinulle ilmi, että nyt pannaan 
koetukselle se, mitä olen näinä monina vuosina julistanut. Mutta toivottavasti 
onnistun hyödyntämään sinulta saamani opit ja täyttämään kaikkien toiveet, 
minkä pitäisi olla sitäkin helpompaa, koska provinssissani verosopimukset on 
jo tehty. Mutta tämä riittää tästä, etenkin kun nauttiessani illallista sain 
Cestiukselta viestin, että hän lähtee ennen aamunsarastusta. 

2. Olen huolehtinut pikku tehtävistäsi Efesoksessa. Vaikka Thermus oli 
antanut kaikille erittäin avokätisiä lupauksia ennen saapumistani, esittelin 
kuitenkin hänelle Philogeneen ja Seiuksen ja suosittelin Ksenon 
Apollonislaista. Hän otti kaiken hoitaakseen. Lisäksi annoin Philogeneelle 
laskelmat siitä vekselistä, jonka tein kanssasi. Fi siis tästäkään sen enempää. 

3. Palaan kaupungin asioihin. Taivaan tähden, koska olet Roomassa, ole 
hyvä ja ensiksi etukäteen tue ja varmista, että kauteni jää yksivuotiseksi eikä 
karkauskuukauttakaan lisätä. Sitten hoida antamani tehtävät, ennen muuta — 
jos sille jotain on tehtävissä — se perhettäni koskeva huoli,” tiedät kyllä mitä 
tarkoitan, ja sitten se asia, joka koskee Caesaria. Sinun aloitteestasi aloin 
haluta sitä,” eikä se minua kaduta. Ja jos ymmärrät, miten tärkeää minulle on 
tietää ja kantaa huolta, mitä julkisessa elämässä tapahtuu (”tapahtuu”? Ei, kun 
siis ”tulee tapahtumaan”), kirjoita minulle seikkaperäisesti ja kattavasti 
kaikesta, etenkin jos oikeudenkäyntien, menneiden tai tulevien, tilanne on 
huolestuttava. Huolehdi vesiasiasta, ja jos Philippus tekee jotain, pidä silmäsi 
auki. 

ATT. 5,14 

TRALLES,* 27. HEINÄKUUTA 51 
CICERO TERVEHTII ATTICUSTA 


1. Ennen kuin pääsen asettumaan jonnekin, sinun on turha odottaa minulta 
pitkiä tai aina omakätisesti kirjoitettuja kirjeitä Mutta lupaan sinulle 
molemmat, kun saan joutoaikaa. Matkaamme parhaillaan kuumaa ja pölyistä 
tietä. Lähetin eilen kirjeen Efesoksesta, ja tämän lähetän Trallesista. 
Provinssissani olen luultavasti elokuun kalendaena. Ole ystävällinen ja pane 
siitä päivästä vuosikalenteri?' käyntiin. Sillä välin minulle on tullut 
toivomiani uutisia. Ensinnäkin Parthiassa on rauhallista, toiseksi sopimukset 
veronvuokraajien kanssa on tehty, ja lopuksi Appius on tukahduttanut 
sotilaiden kapinan, ja heille on maksettu palkat heinäkuun idukseen saakka. 

2. Aasia otti minut hienosti vastaan. Saapumisestani ei koitunut kellekään 
pienintäkään kustannusta. Toivon, että väkeni vaalii mainettani. Olen 
kuitenkin hyvin huolissani, mutta toivon parasta. Koko väkeni on jo tullut 
lukuun ottamatta ystävääsi Tulliusta. Olen aikeissa mennä suoraan sotajoukon 
luo ja omistaa loput kesäkuukaudet sotatoimille ja talvikuukaudet 
oikeudenjakamiseen. 

3. Koska tiedät, että olen politiikan suhteen yhtä utelias kuin sinä, toivoisin, 
että kertoisit minulle kaiken, mitä on meneillään ja mitä on tulossa. 
Suurempaa palvelusta et voi minulle tehdä — paitsi että kiitollisin olisin 
kuitenkin siitä, jos hoidat antamani tehtävät, ennen kaikkea sen 
”perheasiani”,”?? joka on minulle kaikkein kallein, kuten tiedät. 

4. Tässä sinulle kiireen- ja pölyntäyteinen kirjeeni. Seuraavat kirjeet ovat 
perusteellisempia. 

FAM. 3,5 

TRALLES, 27. TAI 28. HEINÄKUUTA 51 
CICERO TERVEHTII APPIUS PULCHERIA 


1. Saavuin Trallesiin 27. heinäkuuta. Siellä minua vastaanottamassa oli Lucius 
Lucilius kirjeesi ja antamiesi tehtävien kanssa. Et kyllä olisi voinut lähettää 
ystävällisempää etkä luullakseni sopivampaa ja järkevämpää miestä 
kertomaan minulle sitä kaikkea, mitä halusin tietää. Luin ilolla kirjeesi ja 
kuuntelin tarkkaavaisesti Luciliusta. Koska sinä nyt olet sitä mieltä 

(kirjoitathan, että vaikka pidit kovasti siitä, mitä sanoin molemminpuolisista 
palveluksistamme, sinun mielestäsi ei kuitenkaan ollut tarpeen mennä niin 
kauas menneisyyteen) ja koska itse asiassa lujassa ja luotettavassa 
ystävyysliitossa on aivan turhaa muistuttaa tehdyistä palveluksista, sivuutan 
sen asian mutta kiitän sinua, kuten minun kuuluukin. Olen nimittäin itse 
pannut merkille ja oppinut kirjeestäsi sen, että kaikissa asioissa olet ajatellut 
ottaa huomioon minun etuni ja järjestää ja tavallaan valmistaa ennalta kaiken 
niin, että tehtäväni olisi helpompi ja mutkattomampi. 

2. Kun sanon, että olen äärimmäisen kiitollinen sinulle tästä 
ystävällisyydestäsi, siitä seuraa, että toivon sinun ymmärtävän, että vastakin ja 
jo nyt pidän hyvää huolta siitä, että ensiksikin sinä ja kaikki ystäväsi ja sitten 
muutkin saavat tietää, että olen erittäin hyvä ystäväsi. Ne, joille tämä ei ole 
vielä kyllin selvää, eivät luullakseni niinkään halua meidän tuntevan näin kuin 
etteivät ymmärtäisi sitä. Mutta kyllä he vielä ymmärtävät, sillä tässä kyse ei 
ole mitättömistä henkilöistä eikä vähäpätöisistä asioista. Mutta tämän kaiken 
haluan tulevan esiin pikemmin teoissa kuin puheissa tai kirjoituksissa. 

3. Matkasuunnitelmani tuntuvat hiukan epäilyttävän sinua, mahdatko nähdä 
minua provinssissa. Asia on näin: Kun puhuin Brundisiumissa vapautetun 
orjasi Phaniaan kanssa, tulin keskustelun aikana sanoneeksi hänelle, että 
mielelläni menisin ensimmäiseksi siihen osaan provinssia, jonne sinä 
luullakseni halusit eniten. Sitten hän sanoi minulle, että koska halusit lähteä 
meritse, sinulle sopisi mainiosti, jos saapuisin laivalla Sideen. Sanoin tekeväni 
niin, ja niin olisin tehnyt, ellei ystävämme Lucius Clodius olisi kertonut 
minulle Korkyralla, ettei suinkaan niin pitänyt tehdä ja että sinä olisit 
Laodikeassa odottamassa saapumistani. Se oli minulle paljon lyhyempi ja 
paljon mukavampi reitti, etenkin kun se kai sinunkin mielestäsi oli parempi. 

4. Sittemmin suunnitelmasi ovat muuttuneet. Nyt sinun on hyvin helppo 
päättää, mitä voi tehdä. Minä esitän sinulle oman suunnitelmani. Heinäkuun 
31. päivänä uskon olevani Laodikeassa. Viivyn vain jokusen päivän, kunnes 
saan minulle kuuluvat rahat valtion vekseliä vastaan. Sitten matkaan 
sotajoukkojen luo, niin että olen varmaankin elokuun iduksen paikkeilla 
Ikonionissa. Mutta jos tässä, mitä kirjoitan, jokin ei pidä paikkaansa (olenhan 
kaukana itse tapahtumista ja paikoista), niin heti kun alan päästä eteenpäin, 
lähetän sinulle kirjeitse mahdollisimman nopeasti ja mahdollisimman usein 
kaikki tiedot päivämääristä ja reiteistäni. En uskalla eikä minun pidä sälyttää 
harteillesi mitään taakkaa, mutta mielestäni meille molemmille on hyvin 
tärkeää, että näkisin sinua ennen lähtöäsi, mikäli se on mahdollista, ilman että 

siltä on haittaa sinulle. Jos jokin sattuma riistäisi meiltä tämän 
mahdollisuuden, hyväntahtoisuuteni sinua kohtaan pysyy ennallaan aivan niin 
kuin olisin tavannut sinut. Omiin asioihini liittyen en anna sinulle mitään 
tehtäviä kirjeitse ennen kuin olen menettänyt toivon, että saisin keskustella 
niistä kanssasi kasvokkain. 

5. Mainitset pyytäneesi Scaevolaa”” johtamaan provinssia poissa ollessasi 
ennen kuin minä olen saapunut. Näin häntä Efesoksessa, ja hän seurusteli 
ystävällisesti kanssani sen kolmen päivän ajan, jonka siellä vietin, mutta ei 
maininnut minulle sanallakaan, että olisit antanut hänelle tehtäviä. Kunpa hän 
vain olisikin pystynyt noudattamaan toivettasi, sillä en usko, että hän ei olisi 
halunnut. 

FAM. 8,4 

ROOMA, 1. ELOKUUTA VUONNA 51 
CAELIUS TERVEHTII CICEROA 


1. Kadehdin sinua. Niin monia yllättäviä uutisia kantautuu sinulle sinne joka 
päivä. Ensin Messalla vapautettiin, sitten hänet tuomittiin, Gaius 
Marcelluksesta tuli konsuli, Marcus Calidius hävisi vaalit ja kaksi Galliusta 
nosti syytteen häntä vastaan, Publius Dolabellasta tuli guindecimvir.”* Siinä 
minä en sinua kadehdi, että jäit paitsi yhdestä hienoimmista näytelmistä etkä 
nähnyt Lentulus Crusin ilmettä tappionsa jälkeen. Millaisin toivein ja miten 
vuorenvarmana hän oli laskeutunut Marskentälle! Kuinka epävarma Dolabella 
oli omista mahdollisuuksistaan! Hercules vieköön, elleivät meikäläinen ja 
Curio olisi olleet silmä tarkkana, Lentulus olisi käytännöllisesti katsoen 
voittanut vastustajan vetäytyessä. 

2. Siitä et varmaankaan ole yllättynyt, että kansantribuuniksi valittu 
Servaeus tuomittiin. Gaius Curio pyrkii hänen paikalleen. Tämä toden totta 
herättää suurta pelkoa monissa, jotka eivät tunne häntä ja hänen 
häilyvyyttään. Mutta kuten odotan ja toivon ja kuten hän itse julistaa, hän on 
mieluummin kunnon miesten ja senaatin puolella; tällä hetkellä se oikein 
huokuu hänestä. Tämän asenteen alku ja syy on siinä, että Caesar, jolla on 
tapana hankkia alhaisimpien ystävyys hinnalla millä hyvänsä, on kovin 
syvästi halveksunut Curiota. Hyvin huvittavaa minusta tässä on se — minkä 
muutkin ovat panneet merkille — että Curio, joka ei koskaan missään toimi 
suunnitelmallisesti, näyttää käyttäneen järkeä ja juonikkuutta karttaessaan 
niiden miesten juonia, jotka asettuivat vastustamaan hänen tribuuniuttaan. 

Tarkoitan Lolliusta ja Antoniusta ja muita vastaavia mahtimiehiä. 

3. Lähetän tämän kirjeeni pidemmän tauon jälkeen, koska vaalien 
lykkäykset pitivät minut varsin kiireisenä ja pakottivat minut odottamaan 
lopputulosta päivästä toiseen voidakseni ilmoittaa sinulle, kunnes kaikki oli 
valmista. Olen odottanut elokuun kalendaehin saakka. Preetorinvaaleihin on 
aiheutunut erinäisiä viivästyksiä. En tiedä, miten mahtaa käydä omissa 
vaaleissani. Mitä Hirrukseen tulee, ainakin plebeijiediilien vaaleissa syntyi 
uskomattoman voimakas yleinen näkemys häntä vastaan. Marcus Coelius 
Vinicianuksen kaatoivat yhtäkkiä (ja hänen kaatumistaan seurasi valtaisa 
huutomyrsky) hänen typerä lausuntonsa, jolle me tuolloin naureskelimme, 
sekä hänen julkaisemansa diktaattoria koskeva lakiesitys. Tämän takia kaikki 
vaativat äänekkäästi, ettei Hirrusta tulisi valita. Toivon, että pian saat kuulla 
minusta toivomiasi uutisia ja hänestä sellaisia uutisia, joita olet hädin tuskin 
uskaltanut odottaa. 

4. Politiikassa olemme jo lakanneet odottamasta mitään uutta. Kun senaatti 
kokoontui Apollon temppelissä 22. heinäkuuta ja sai käsiteltäväkseen Gnaeus 
Pompeiuksen joukkojen palkka-asian, esille nousi kysymys legioonasta, jonka 
Pompeius lainasi Gaius Caesarille — kenen se oli, ja miten pitkäksi aikaa 
Pompeius sallisi sen jäädä Galliaan. Pompeiuksen oli pakko sanoa, että hän 
vetäisi legioonan pois, mutta ei välittömästi hänen panettelijoidensa 
kehotuksesta ja äänekkäästä painostuksesta. Sitten kysyttiin Caesarin 
seuraajan nimittämisestä. Tästä (ts. provinsseista) päätettiin, että Pompeiuksen 
tulisi palata Roomaan mahdollisimman pian, jotta kysymys provinssin 
käskynhaltijoiden seuraajista voitaisiin käsitellä hänen läsnä ollessaan. 
Pompeiushan oli aikeissa mennä Ariminumiin joukkojensa luo ja lähtikin 
välittömästi. Luullakseni asiaa käsitellään elokuun iduksena. Varmaankin siitä 
jotakin päätetään tai sitten esitetään häpeällinen veto. Sillä keskustelun aikana 
Pompeius heitti kommentin, että kaikkien pitäisi noudattaa senaatin tahtoa. 
Minä en kuitenkaan odota mitään niin paljon kuin konsuliksi valittua 
Paullusta puhumassa ensimmäisenä. 

5. Muistutan sinua taas kerran Sittiuksen velkakirjasta, sillä haluan sinun 
ymmärtävän, miten tärkeä se asia minulle on. Sama koskee panttereita: hanki 
niitä Kibyrasta ja huolehdi että ne toimitetaan minulle. Vielä yksi asia: meille 
kerrottiin ja sitä pidetään nyt varmana tietona, että Aleksandrian kuningas” 
on kuollut. Ole hyvä ja kirjoita minulle seikkaperäisesti, miten neuvoisit 
minua ja mikä on tuon kuningaskunnan laita ja kuka sitä johtaa.”* 

Elokuun kalendaena. 

ATT. 5,15 

LAODIKEA, 3. ELOKUUTA 51 
CICERO TERVEHTII ATTICUSTA 


1. Saavuin Laodikeaan 31. heinäkuuta. Siitä päivästä voit lukea vuoden 
alkaneeksi.” Mitään ei odotettu eikä ylistetty enemmän kuin saapumistani. 
Mutta on uskomatonta, miten kyllästynyt olen siihen, mitä joudun tekemään, 
koska se ei anna tarpeeksi tilaa tuolle älyni ja tarmoni riennolle, jonka hyvin 
tunnet, ja koska se keskeyttää jalot työni. Ajattele, että minä jaan oikeutta 
Laodikeassa, kun Aulus Plotius/ jakaa sitä Roomassa, ja että ystävällämme 
[Pompeiuksella] on valtava armeija, mutta minulla vain nimellisesti kaksi 
laihaa legioonaa! Sanalla sanoen en minä tätä kaipaa, vaan kaipaan elämää, 
forumia, Roomaa, kotiani. Mutta yritän kestää parhaani mukaan, kunhan ei 
kestä kuin vuoden. Jos kautta jatketaan, pelini on pelattu. Mutta se on varsin 
helppo estää, jos vain olet Roomassa. 

2. Kysyt, miten minulla täällä menee. Niin totta kuin elän, törsään valtavia 
summia! Nautin tästä järjestelystä suunnattomasti. Olen neuvojesi mukaisesti 
niin uskomattoman epäitsekäs, että pelkään joutuvani ottamaan lainaa 
maksaakseni sen vekselin, jonka tein kanssasi. En revi auki Appiuksen 
aiheuttamia haavoja, mutta ne ovat ilmiselviä eikä niitä voi piilottaa. 

3. Lähetän tämän kirjeen 3. elokuuta, matkalla Laodikeasta Lykaoniassa 
sijaitsevaan sotaleiriin. Sieltä ajattelin mennä Taurokseen ja ratkaista, jos 
mahdollista, asevoimin Moerageneen!? kanssa kysymyksen orjastasi. 
”Kuormasatula on härän selässä, taakka ei todellakaan ole meidän.””*? Kestän 
sen, kunhan, rakas ystävä, sallit sen kestää vain vuoden ja olet paikalla 
oikeaan aikaan, jotta saisit heräteltyä koko senaatin. Olen hirvittävän 
huolissani, koska olen niin kauan ollut pimennossa Rooman asioista. Pidä siis, 
kuten aiemmin kirjoitin sinulle, minut ajan tasalla kaikesta mutta varsinkin 
politiikasta. 

Kirjoitan enemmän toisella kertaa. Tiedän, että kestää kauan ennen kuin 
saat tämän kirjeen, mutta annan sen puteolilaiselle ystävälleni Gaius 
Andronicukselle, joka on omaa väkeäni. Sinä taas voit usein antaa 
hallintopiirieni — laidunvero- ja €tulliesimiesten välityksellä = kirjeesi 
veronvuokraajien kuriirien vietäviksi. 

MATKALLA, SYNNADAN JA FILOMENIONIN VÄLILLÄ, 14. ELOKUUTA* 51 
CICERO TERVEHTII ATTICUSTA 


1. Veronvuokraajien kuriirit ovat lähdössä juuri, kun olemme tien päällä, 
marssilla, mutta ajattelin, että minun on kuitenkin nipistettävä itselleni hetki 
aikaa, ettet kuvittelisi minun unohtaneen antamaasi tehtävää. Niinpä istahdin 
ihan tielle kirjoittaakseni sinulle pääpiirteittäin sen, mikä kaipaisi pidempää 
esitystä. 

2. Tiedoksesi siis, että 31. heinäkuuta saavuin — mitä kovasti odotettiin — 
tähän kurjaan ja ikiajoiksi täysin tuhottuun provinssiin ja että olin kolme 
päivää Laodikeassa, kolme päivää Apameassa ja yhtä monta Synnadassa. 
Kaikkialla olen kuullut samaa: säädettyjä henkiveroja ei kyetä maksamaan, 
kaikkien kaupunkien veronkanto-oikeudet on myyty,'*' huokailua ja valitusta 
kaupungeissa, sekä joitakin kauheuksia, jotka ovat omiaan pikemminkin 
villipedolle kuin ihmiselle. 

3. Lyhyesti sanottuna nämä ihmiset ovat kyllästyneet elämäänsä. 
Onnettomille kaupungeille on kuitenkin helpotus, ettei minusta, legaateistani, 
kvestoristani tai kenestäkään koidu mitään kustannuksia. Tiedoksesi, ettemme 
me ota heinää tai mitä on tapana antaa lex Julian nojalla, emme edes puuta. 
Kukaan ei ota mitään muuta kuin neljä sänkyä ja katon pään päälle — monin 
paikoin ei edes kattoa, vaan useimmiten pysytellään telttakatoksen alla. 
Niinpä uskomaton määrä väkeä vyöryy luoksemme kaikkialta maaseudulta, 
kaikista kylistä ja kaupungeista. Hercules vieköön, jo pelkkä saapumiseni 
virvoittaa heidät eloon, koska he tuntevat rakkaan Cicerosi oikeamielisyyden, 
epäitsekkyyden sekä lempeyden, joka on ylittänyt kaikkien odotukset. 

4. Heti kun Appius kuuli, että olin tulossa, hän painui provinssin 
äärimmäisimpään kolkkaan, Tarsokseen saakka. Siellä hän pitää 
oikeudenkäyntejä. Parthialaisista ei kuulu mitään. Mutta sieltä päin tulijat 
kertovat, että barbaarit ovat silponeet ratsumiehiämme. Bibuluksella ei 
edelleenkään ole aikomustakaan mennä provinssiinsa. Syyksi sanotaan se, että 
hän haluaa lähteä sieltä myöhemmin. Kiiruhdan parhaillaan sotaleiriin, jonne 
on kahden päivän matka. 

ATT. 5,17 

MATKALLA, 15. ELOKUUTA* 51 
CICERO TERVEHTII ATTICUSTA 

1. Sain Roomasta pinkan kirjeitä mutta sinulta en ainuttakaan. Se on 
varmaankin Philotimuksen vika eikä sinun, jos vain olet ollut terveenä ja 
Roomassa. Sanelen tätä kirjettä vaunuissa matkalla sotaleiriin, jonne on 
kahden päivän matka. Muutaman päivän päästä minulla on luotettavia 
henkilöitä, joille antaa kirjeitä vietäväksi. Pidättelen itseäni siihen saakka. 

2. Mutta minä käyttäydyn (vaikka soisin sinun mieluummin kuulevan 
tämän muilta), mitä epäitsekkyyteen tulee, provinssissa niin, ettei kehenkään 
tuhlata lanttiakaan. Tämä johtuu myös legaattieni, tribuunieni ja prefektieni 
tunnollisuudesta, sillä kaikki he ihailtavalla tavalla vaalivat kunniaani. 
Ystävämme Lepta on ihailtava. Mutta nyt minulla on kiire. Kerron sinulle 
kaiken juurta jaksaen parin päivän päästä. 

3. Deiotaros nuorempi, jolle senaatti myönsi kuninkaan tittelin, otti meidän 
rakkaat poikamme mukaansa kuningaskuntaansa. Se oli meistä mainioin 
paikka lapsille, kun itse olemme kesän sotaretkillä. 

4. Sestius kirjoitti minulle siitä, mitä hän oli puhunut kanssanne minun 
suuresta perhehuolestani”** ja mitä mieltä sinä olit siitä. Ole ystävällinen ja 
paneudu asiaan ja kirjoita minulle, mitä asiassa on tehtävissä ja mikä on oma 
näkemyksesi. 

5. Sestius myös kirjoitti Hortensiuksen maininneen jotakin kauteni 
pidentämisestä. Cumaessa hän lupasi puolustaa henkeen ja vereen, että se olisi 
vain vuoden mittainen. Jos yhtään välität minusta, varmista tämä asia. En 
pysty sanoin kuvailemaan, miten vastentahtoisesti olen erossa teistä. Samaan 
aikaan toivon tämän oikeudenmukaisen ja epäitsekkään miehen maineeni 
kirkastuvan entisestään, jos lähden täältä pikaisesti. Niin kävi Scaevolalle, 
joka oli Aasian käskynhaltijana vain yhdeksän kuukautta. 

6. Kun ystävämme Appius huomasi, että olin saapumassa, hän lähti 
Laodikeasta aina Tarsokseen saakka. Siellä hän pitää oikeudenkäyntejä, 
vaikka minä olen provinssissa. En ahdistele häntä tästä vääryydestä, sillä 
minulla on kylliksi töitä, kun parantelen provinssin saamia haavoja, ja tämän 
yritän nyt tehdä loukkaamalla häntä mahdollisimman vähän. Mutta toivoisin 
sinun kertovan ystävällemme Brutukselle,”* ettei Appius toiminut kovin 
hyvin häipyessään niin kauas kuin mahdollista, kun minä saavuin. 

FAM. 3,6 

SOTALEIRI, IKONIONIN LÄHELLÄ, 29. ELOKUUTA 51 
MARCUS CICERO TERVEHTII APPIUS PULCHERIA 

1. En aseta itseäni sinun edellesi, kun on kyse ystävyytemme vaalimisesta, 
mutta kun vertaan sinun toimintaasi omaani, olen kuitenkin paljon 
tyytyväisempi omaan toimintaani kuin sinun. Minä kysyin Brundisiumissa 
Phaniaalta — luulin olevani varma hänen uskollisuudestaan sinua kohtaan ja 
tuntevani hänen asemansa sinun silmissäsi — mihin osaan provinssia sinä 
hänen mielestään halusit minun ensiksi menevän seuraajanasi. Hän vastasi 
minulle, etten voisi tehdä sinulle enempää mieliksi kuin tulemalla laivalla 
Sideen. Vaikka tuollainen saapuminen oli vähemmän arvokasta ja monessa 
suhteessa epäedullisempaa minulle, lupasin kuitenkin tehdä niin. 

2. Kun minä sitten tapasin Korkyralla Lucius Clodiuksen, miehen, joka on 
sinulle niin läheinen, että puhuessani hänen kanssaan tuntui kuin olisin 
puhunut sinun itsesi kanssa, totesin hänelle aikovani mennä ensiksi provinssin 
siihen osaan, johon Phanias oli pyytänyt. Hän kiitti minua mutta pyysi 
hartaasti minua menemään suoraan Laodikeaan, koska sinä kuulemma halusit 
olla provinssin rajalla voidaksesi lähteä mahdollisimman pian. Mainitsipa 
vielä, että sinä olisit häipynyt ennen seuraajasi saapumista, ellen se olisi ollut 
minä, jonka halusit nähdä. Tämä täsmäsi Roomassa saamani kirjeen kanssa, 
jonka perusteella minusta näytti selvältä, kuinka kiire sinulla oli lähteä. 
Vastasin Clodiukselle, että tekisin niin, ja paljon mieluummin kuin jos 
joutuisin tekemään sen, minkä lupasin Phaniaalle. Niinpä muutin 
suunnitelmaani ja lähetin välittömästi sinulle omakätisesti kirjoittamani 
kirjeen, joka ainakin kirjeesi perusteella ymmärtääkseni saapui sinulle hyvissä 
ajoin. 

3. Olen siis oikein tyytyväinen omaan toimintaani; mikään ei olisi voinut 
olla sen ystävällisempää. Mieti nyt sinä vuorostasi omaasi. Paitsi ettet ollut 
siellä, missä olisit voinut nähdä minut pikimmiten, niin vieläpä lähdit sinne, 
minne minä en olisi voinut edes ehtiä luoksesi kolmessakymmenessä 
päivässä, jonka sisällä käsittääkseni lex Cornelia määrää sinut lähtemään. Ne, 
jotka eivät tunne meidän suhdettamme, saattaisivat katsoa sinun toimineen — 
hyvin lievästi sanoen — kuin vieras ihminen, joka välttää kohtaamista, mutta 
minun kuin läheisistä läheisin ja rakkain ystävä. 

4. Kuitenkin ennen kuin saavuin provinssiin, sain kirjeesi, jossa esitit 
minulle varman toiveesi tavata minut, vaikka ilmoitit olevasi lähdössä 
Tarsokseen. Sillä välin pahansuopaiset ihmiset — ainakin niin uskon, sillä 
tämähän on laajalle levinnyt pahe, jota esiintyy monilla — saatuaan kuitenkin 
uskottavaa aihetta pahoille puheilleen yrittivät herättää minussa pahaa tahtoa 
sinua kohtaan, tuntematta mielenlujuuttani. He väittivät sinun pitävän 

oikeusistuntoja Tarsoksessa, tekevän monia hallinnollisia ja oikeudellisia 
päätöksiä, vaikka saatoit jo olettaa seuraajasi saapuneen. Näin ei ole tapana 
toimia edes niillä, jotka odottavat, että heidät korvataan pian. 

5. Heidän puheillaan ei ollut vaikutusta minuun. Päinvastoin — toivottavasti 
uskot minua — jos tekisit jotain tuollaista, katsoisin taakkani keventyneen. 
Olen iloinen, että vuoden mittaista kauttani, joka tuntuu pitkältä, on jäljellä 
miltei vain yksitoista kuukautta, jos poissa ollessani on minulta otettu pois 
yhden kuukauden työ. Mutta totta puhuen minua huolestuttaa, että harvoista 
joukoistani puuttuu kolme kohorttia, ja juuri ne täysilukuiset, enkä tiedä missä 
ne ovat. Harmittavinta on se, etten tiedä, missä näkisin sinut, ja sen takia olen 
ollut hitaanlainen kirjoittamaan sinulle, koska olen joka päivä odottanut sinua 
Itseäsi. Sinä aikana en ole saanut yhtään kirjettä, jotka valaisisivat, mitä 
sinulle kuuluu ja missä saisin nähdä sinut. Niinpä lähetän sinulle yhden 
luotetuimmista miehistäni, palvelukseen kutsuttujen veteraanien komentajan, 
urhean Decimus Antoniuksen, jonka haltuun voit uskoa kohortit, jos se sinulle 
sopii, jotta voin saada jotain tehtyä niin kauan kuin vuodenaika on otollinen. 
Ystävyytemme ja kirjeesi saivat minut toivomaan, että voisin hyödyntää 
neuvoasi tässä asiassa, enkä vieläkään ole luopunut toivosta sen suhteen. 
Mutta ellet kirjoita minulle, en tietysti pysty edes aavistamaan, milloin ja 
missä näen sinut. 

6. Aion pitää huolen siitä, että niin hyvän- kuin pahansuopaisillekin 
ihmisille käy selväksi, että olen erittäin hyvä ystäväsi. Tuntuu, että olet 
antanut pahansuopaisille jonkinlaista aihetta ajatella toisin sinun asenteestasi 
minua kohtaan. Olen erittäin kiitollinen, jos oikaiset sen. Jotta voisit arvioida, 
missä voit tavata minut rikkomatta /ex Corneliaa, saavuin provinssiin 31. 
heinäkuuta, olen matkalla Kappadokian kautta Kilikiaan, ja annan purkaa 
Ikonionin = sotaleirin 29. elokuuta. Päivämäärien ja reittisuunnitelman 
perusteella voit nyt päättää, missä ja minä päivänä voit parhaiten tavata minut, 
mikäli pidät tapaamista tarpeellisena. 

Fam. 8,9 

ROOMA, 2. SYYSKUUTA 51 
CAELIUS TERVEHTII CICEROA 


1. ”Niin sinä siis kohtelit Hirrusta?” sanot. Niin juuri, ja jos tietäisit, miten 
helppoa ja miten täysin vaivatonta se oli, sinua hävettäisi, että hän joskus 
rohkeni ryhtyä kilpakumppaniksesi. Häviönsä jälkeen hän tarjoaa naurut, 

leikkii kunnon kansalaista ja pitää puheita Caesaria vastaan senaatissa, moittii 
odottelua ja sättii konsuleita ankarasti. Tappionsa myötä hän on täysin 
muuttunut mies. Kaiken kukkuraksi hän, joka ei koskaan näyttäytynyt 
forumilla eikä paljonkaan ollut tekemisissä oikeusasioiden kanssa, ajaa nyt 
vapautta koskevia juttuja,” tosin harvoin puolenpäivän jälkeen. 

2. Kirjoitin sinulle, että kysymystä provinsseista käsiteltäisiin elokuun 
iduksena, mutta konsuliksi valitun Marcelluksen oikeudenkäynti sotki 
aikataulun.” Käsittelyä siirrettiin syyskuun kalendaehin. Mutta senaattia ei 
saatu edes tarpeeksi runsaslukuiseksi. Lähetän tämän kirjeen 2. syyskuuta, ja 
vielä ei ole saatu mitään aikaiseksi. Nähdäkseni asia siirtyy 
kokonaisuudessaan ensi vuoteen, ja sikäli kuin osaan ennustaa, sinun on 
jätettävä provinssi jonkun toisen käsiin. Kysymys seuraajasta ei näet ole 
selvä, koska Galliat, joita koskien esitetään veto, saatetaan samaan asemaan 
kuin muut provinssit. Olen varma tästä. Sitäkin suuremmalla syyllä kirjoitan 
sinulle, jotta osaisit varautua tähän lopputulemaan. 

3. Melkein joka kirjeessä olen kirjoittanut sinulle panttereista. Sinulle on 
häpeäksi, että Patiscus on lähettänyt kymmenen pantteria Curiolle ja sinä et 
monta kertaa enemmän minulle. Curio on antanut minulle juuri nuo sekä 
toiset kymmenen Afrikasta, ettet kuvittelisi hänen osaavan antaa lahjaksi vain 
maatiloja. Jos vain muistat ja annat hankkia kibyralaisia panttereita ja kirjoitat 
Pamfyliaan (sieltä niitä kuulemma saa pyydystettyä enemmän), saat sen, 
minkä haluat. Tämä vaivaa minua nyt entistä enemmän, koska minun on 
luultavasti järjestettävä kaikki itse, ilman kollegaani.”** Ole ystävällinen ja 
anna tämä tehtävä itsellesi. Sinullahan on tapana olla tunnollinen, minulla taas 
on tapana olla paljolti leväperäinen. Tässä asiassa sinun tarvitsee huolehtia 
vain puhumisesta, toisin sanoen käskyjen ja tehtävien antamisesta. Heti kun 
eläimet on pyydystetty, sinulla on miehiä — ne, jotka lähetin sinulle Sittiuksen 
velkakirjaa koskevassa asiassa — ruokkimaan niitä ja kuljettamaan ne 
Roomaan. Luultavasti lähetän sinulle muitakin miehiä, jos annat yhtään toivoa 
kirjeessäsi. 

4. Marcus Feridius, roomalainen ritari, ystäväni poika, kunnollinen ja 
tarmokas nuorukainen on tulossa sinne omissa asioissaan. Suosittelen häntä 
sinulle ja pyydän, että otat hänet ystäviesi joukkoon. Hän toivoo, että tietyt 
kaupunkien käytössä olleet maat” vapautettaisiin — veroista 
hyväntahtoisuudellasi, minkä sinä voit tehdä helposti ja kunniallisesti. Niin 
saatat kiitollisuudenvelkaan kiitolliset ja kunnolliset miehet. 

5. Älä luule, että vain forumilla notkujat jättivät äänestämättä Favoniusta. 

Parhaimmatkaan eivät äänestäneet häntä. Ystäväsi Pompeius vastustaa 
avoimesti Caesarin valitsemista konsuliksi sekä sitä, että tämä saisi pitää 
provinssinsa ja sotaväkensä. Mutta itse hän sanoi senaatissa, ettei nyt pitäisi 
tehdä mitään päätöstä, kun taas Scipio ehdotti, että kysymys Gallian 
provinsseista pitäisi käsitellä maaliskuun kalendaena eikä sen yhteydessä 
mitään muuta asiaa. Tämä puhe masensi Balbus Corneliuksen, ja tiedän, että 
hän protestoi Scipiota vastaan. Calidius oli oikein kaunopuheinen 
puolustaessaan itseään; syyttäjänä hän oli varsin valju. 


216 

Fam. 15,7 

IKONIONIN JA KYBISTRAN VÄLILLÄ, SYYSKUUN ALKU TAI PUOLIVÄLI 51 
PROKONSULI MARCUS CICERO TERVEHTII KONSULIKSI VALITTUA GAIUS 
MARCELLUSTA 


Ilahduin suunnattomasti kuultuani, että sinut oli valittu konsuliksi. Toivon, 
että jumalat ovat suopeita sinulle siinä virassa ja että sinä hoidat sitä itsesi ja 
isäsi arvoisella tavalla. Olen aina ollut kiintynyt sinuun ja arvostanut sinua ja 
tiennyt sinut hyvin rakkaaksi ystäväkseni kaikissa elämäni vaiheissa. Myös 
isäsi on osoittanut hyväntahtoisuuttaan minulle lukuisin tavoin, puolustanut 
ikävinä aikoina ja kunnioittanut hyvinä. Olenkin — ja minun on syytäkin olla — 
kokonaan teidän, varsinkin kun olen havainnut, että sinun äitisi, naisista 
arvokkain ja parhain, on osoittanut enemmän kiinnostusta hyvinvointiani ja 
arvokkuuttani kohtaan kuin naiselta voi pyytää. Pyydän siis sinulta hartaasti, 
että kunnioitat ja puolustat minua poissa ollessani. 

Fam. 15,8 

IKONIONIN JA KYBISTRAN VÄLILLÄ, SYYSKUUN ALKU TAI PUOLIVÄLI 51 
PROKONSULI — MARCUS CICERO TERVEHTII = KOLLEGAANSA GAIUS 
MARCELLUSTA 3 


Olen sanoinkuvaamattoman iloinen siitä, että pojastasi Marcelluksesta on 
tullut konsuli ja olet nyt saanut osaksesi sen ilon, jota eniten toivoit, niin 
hänen itsensä takia kuin myös siksi, että katson sinun ansaitsevan kaiken 
parhaan menestyksen. Olen saanut havaita sinun tavattoman 
hyväntahtoisuutesi minua kohtaan niin myötä- kuin vastoinkäymisissä. Itse 
asiassa olen saanut tuntea, että koko perheesi on ollut vahvasti tukemassa ja 

kiihkeästi puolustamassa hyvinvointiani ja arvokkuuttani. Sen tähden olen 
kiitollinen sinulle, jos välität onnitteluni vaimollesi Junialle, naisista 
kunnioitetuimmalle ja parhaimmalle. Sinulta minä pyydän, että välität 
minusta ja puolustat minua poissa ollessani, kuten tapasi on ollut. 

Fam. 15,9 

IKONIONIN JA KYBISTRAN VÄLILLÄ, SYYSKUUN ALKU TAI PUOLIVÄLI 51 
PROKONSULI MARCUS CICERO TERVEHTII KONSULI MARCUS MARCELLUSTA 


1. Olen suunnattoman iloinen, että Gaius Marcelluksen tultua konsuliksi olet 
korjannut hedelmää rakkaudestasi perhettäsi kohtaan, isänmaallisuudestasi 
sekä omasta arvostetusta ja loistavasta konsulinkaudestasi. Minulla ei ole 
epäilystäkään siitä, mitä mieltä siellä paikan päällä ollaan. Omasta puolestani 
minä, joka olen kaukana ja jonka sinä itse lähetit maailmaan ääriin, ylistän 
sinua, Hercules vieköön, taivaisiin, täysin vilpittömästi ja ansaitusti. 
Lapsuudestasi saakka olen välittänyt sinusta ainutkertaisella tavalla, ja sinä 
olet aina halunnut ja katsonut minun olevan joka suhteessa erittäin merkittävä. 
Nyt, sinun menestyksesi johdosta tai sen näkemyksen johdosta, joka Rooman 
kansalla on sinusta, tunnen olevani paljon enemmän ja voimakkaammin 
kiintynyt sinuun, ja olen äärettömän iloinen kuullessani viisaimmilta ja 
parhaimmilta miehiltä, että kaikkien puheiden, tekojen, 
kiinnostuksenkohteiden ja tapojen osalta minä muistutan sinua tai sinä minua. 

2. Jos vielä lisäät konsulikautesi loistaviin saavutuksiisi yhden asian, sen, 
että joku valitaan seuraajakseni mahdollisimman pian tai ainakin ettei 
virkakauttani, jonka sinä asetit senaatin päätöksellä ja lailla, pidennetä, katson 
saavuttaneeni kaiken sinun avullasi. Pidä huolta itsestäsi ja välitä minusta ja 
puolusta minua poissa ollessani. 

3. En katso edelleenkään olevan syytä kirjoittaa julkisesti parthialaisista 
saamistani uutisista, ja sen tähden en halua edes ystävyytemme nimissä 
kirjoittaa niistä sinulle, ettei kirjettäni konsulille tulkittaisi julkiseksi 
asiakirjaksi. 

Fam. 15,12 

IKONIONIN JA KYBISTRAN VÄLILLÄ, SYYSKUUN ALKU TAI PUOLIVÄLI 51 
PROKONSULI MARCUS CICERO TERVEHTII KONSULIKSI VALITTUA LUCIUS 
PAULLUSTA 

1. En ole koskaan epäillyt hetkeäkään, ettei Rooman kansa valitsisi 
innokkaasti ja kaikin äänin sinua konsuliksi valtion hyväksi tekemiesi 
suunnattomien palvelusten ja perheesi erittäin korkean aseman takia, mutta 
olin kuitenkin uskomattoman ilahtunut, kun sain kuulla uutisen. Toivon, että 
jumalat ovat sinulle suopeita siinä virassa ja että sinä hoidat sitä itsesi ja esi- 
isiesi arvoisella tavalla. 

2. Kunpa olisin saanut olla läsnä ja nähdä tuon päivän, jota olen eniten 
toivonut, sekä auttaa ja tukea sinua vastapalveluksena niistä suunnattomista 
hyvistä ja ystävällisistä palveluksistasi, joita olet minulle tehnyt. Tämän 
tilaisuuden minulta riisti odottamaton ja äkillinen sattuma joutua 
käskynhaltijaksi provinssiin, mutta jotta kuitenkin saisin nähdä sinut 
konsulina hoitamassa valtiota arvosi mukaisesti, pyydän hartaasti sinua 
tekemään kaikkesi, etten kokisi vääryyttä eikä vuoden mittainen virkakauteni 
pitenisi. Jos niin teet, kruunaat minulle aiemmin tekemäsi palvelukset. 

Fam. 15,3 

SOTALEIRI, IKONIONIN LÄHELLÄ, 3. SYYSKUUTA (TAI HIEMAN SEN JÄLKEEN) 51 
MARCUS CICERO TERVEHTII MARCUS CATOA 


1. Läheisen ystävyytemme nimissä katsoin tarpeelliseksi kirjoittaa sinulle 
kertoakseni, että Antiokhos Kommagenelaisen lähettämät lähetit saapuivat 
Ikonionin lähellä sijaitsevaan sotaleiriini 3. syyskuuta ja toivat minulle sanan, 
että Parthian kuninkaan poika, joka on naimisissa Armenian kuninkaan 
sisaren kanssa, on saapunut Eufratin rantaan valtavan parthialaisarmeijan sekä 
suurien, monista eri heimoista koostuvien joukkojen kanssa ja on jo alkanut 
ylittää jokea, ja että Armenian kuninkaan sanotaan aikovan hyökätä 
Kappadokiaan. 

2. Mitään virallista en ole kirjoittanut kahdesta syystä. Lähettiläät sanovat, 
että Kommagenelainen lähetti välittömästi viestinviejiä ja kirjeen senaatille, ja 
minä arvelen, että prokonsuli Bibulus, joka lähti laivalla Efesoksesta Syyriaan 
elokuun iduksen aikoihin, on suotuisten tuulten ansiosta jo päässyt 
provinssiinsa, ja mielestäni hänen kirjeensä kertoo kaiken senaatille 
luotettavammin. Sellaisessa tilanteessa, niin suuressa sodassa tärkein 
tehtäväni on pitää lempeydelläni, maltillisuudellani ja liittolaistemme 
uskollisuuden avulla kiinni siitä, mistä hädin tuskin pystyn pitämään kiinni 
nykyisillä sotajoukoillani ja voimavaroillani. Toivoisin, että edelleen arvostat 
ja puolustat minua poissa ollessani, kuten ennenkin. 

FAM. 8,5 

ROOMA, SYYSKUUN PUOLIVÄLI 51 
CAELIUS TERVEHTII CICEROA 


1. En tiedä, miten huolissasi sinä olet rauhasta provinssissasi ja 
naapurialueilla, mutta minä ainakin olen kuin tulisilla hiilillä. Mikään ei olisi 
toivottavampaa kuin se, että vain pystyisimme hallitsemaan asioita niin, että 
sodan laajuus vastaisi joukkojesi voimaa ja me saavuttaisimme sen, mitä 
kunniaan ja triumfiin vaaditaan, ja välttäisimme tuon vaarallisen ja vakavan 
taistelun. Mutta jos parthialaiset tekevät jonkin liikkeen, tiedän, että se johtaa 
ankaraan kamppailuun, ja sotajoukkosi pystyy hädin tuskin puolustamaan 
yhtäkään solaa. Mutta kukaan ei ota lukuun tätä, vaan julkisessa virassa 
olevan miehen odotetaan hoitavan kaiken ikään kuin häneltä ei puuttuisi 
mitään, mitä tarvitaan ollakseen täysin valmistautunut. 

2. Lisäksi Gallian provinsseja koskevan kiistan takia en näe, että saisit 
seuraajaa. Vaikka olet varmaan päättänyt, mitä aiot tehdä tälle asialle, minusta 
on paikallaan (kun näen ennalta kuinka tässä käy) kertoa sinulle, jotta voisit 
tehdä päätöksesi etukäteen. Tiedäthän, miten asiat yleensä menevät: Galliasta 
tehdään päätös. Sitten tulee joku, joka esittää veton. Sitten ilmestyy joku 
toinen, joka estää muita provinsseja koskevat esitykset, ellei senaatti saa 
vapaasti päättää kaikista provinsseista. Tätä peliä pelataan niin pitkään ja 
hartaasti, että tässä vehkeilyssä kuluu reilut kaksi vuotta. 

3. Jos minulla olisi jotakin uutta kerrottavaa poliittisesta tilanteesta, tapani 
mukaan kertoisin sinulle juurta jaksaen, mitä on tapahtunut ja mitä odotan 
siitä seuraavan. Mutta kaikki tuntuu jämähtäneen ikään kuin ojan pohjalle. 
Marcellus ajaa yhä tuota provinssia koskevaa esitystään mutta ei ole 
onnistunut vielä saamaan kokoon päätösvaltaista senaattia. Kun tämä vuosi on 
mennyt tällä tavalla, Curiosta tulee tribuuni ja sama provinsseja koskeva 
näytös jatkuu. Sinulle on sanomattakin selvää, miten helppo silloin on estää 
kaikki esitykset ja miten tätä toivovatkaan Caesar sekä ne, jotka ajattelevat 
omaa etuaan ja vähät välittävät valtiosta. 

Fam. 15,1 

LYKAONIAN JA KAPPADOKIAN RAJA, 18. SYYSKUUTA 51 

PROKONSULI MARCUS CICERO, MARCUKSEN POIKA, TERVEHTII KONSULEITA, 
PREETOREITA, KANSANTRIBUUNEJA JA SENAATTIA 

Toivottavasti te voitte hyvin. Minä ja sotajoukkoni voimme hyvin. 

1. Vaikka sain varmoja uutisia, että parthialaiset olivat ylittäneet Eufratin 
käytännöllisesti katsoen kaikkine joukkoineen, katsoin kuitenkin, ettei minun 
ollut tarpeen kirjoittaa virallista kirjettä siitä, mitä kerrottiin jonkun toisen 
käskynhaltijan provinssista, koska oletin, että prokonsuli Marcus Bibulus”? 
voisi antaa teille luottavampaa tietoa niistä asioista. Kun sittemmin sain tietoa 
mitä luotettavimmista lähteistä lähettiläiden, viestinviejien ja kirjeiden 
välityksellä, katsoin aiheelliseksi kirjoittaa teille, mitä minulle on kerrottu, 
koska asia on niin merkittävä, koska en ole kuullut vielä Bibuluksen 
saapuneen Syyriaan ja koska tämän sodan johtaminen kuuluu lähes yhtä lailla 
minulle kuin Bibuluksellekin. 

2. Kuningas Antiokhos Kommagenelaisen lähettiläät ilmoittivat minulle 
ensimmäisinä, että suuret parthialaisjoukot olivat alkaneet ylittää Eufratia. 
Kuultuani tämän uutisen katsoin parhaaksi odottaa, saisinko jotakin 
luotettavampaa tietoa, koska joidenkin mukaan kuninkaaseen ei ollut täysin 
luottaminen. Syyskuun 18. päivänä, kun olin johtamassa joukkojani Kilikiaan, 
sain Lykaonian ja Kappadokian rajalla kirjeen Tarkondimotokselta, jota 
pidetään uskollisimpana liittolaisenamme Tauroksen tuolla puolen ja Rooman 
kansan suurena ystävänä. Tämä kertoi, että Pakoros, Parthian kuninkaan, 
Orodeksen, poika oli ylittänyt Eufratin hyvin suuren ratsuväen kanssa ja 
leiriytynyt Tybaan ja että Syyrian provinssissa oli syntynyt pahoja 
levottomuuksia. Samana päivänä sain samoja asioita koskevan kirjeen arabien 
fylarkilta Jamblikhokselta, jota yleisesti pidetään valtiomme hyvänä ystävänä. 

3. Kuultuani nämä uutiset tajusin, että liittolaisemme pelkäsivät ja 
jännittivät odottaessaan muutosta, mutta toivoin, että niistä, joiden luona olin 
jo käynyt ja jotka olivat saaneet huomata lempeyteni ja rehellisyyteni, oli 
tullut ystävällismielisempiä Roomaa kohtaan ja että Kilikiastakin tulisi 
uskollisempi, jos se pääsisi osalliseksi oikeudenmukaisuudestani. Tämän 
vuoksi — kukistaakseni ne kilikialaiset, jotka olivat tarttuneet aseisiin, sekä 
tehdäkseni selväksi Syyriassa olevalle viholliselle, ettei Rooman armeija 
saatuaan mainitut uutiset ollut vetäytymässä vaan pikemminkin lähestymässä 
— päätin johtaa sotajoukon Taurokseen. 

4. Jos kuitenkin minun sanani yhtään painaa teille, varsinkin niissä asioissa, 
joista te olette kuulleet mutta jotka minä näen melkein silmieni edessä, 
hartaasti kehotan ja neuvon teitä viimeinkin, joskin myöhemmin kuin olisi 
pitänyt, ottamaan huomioon nämä provinssit. Tiedätte varsin hyvin, millaisin 
resurssein ja joukoin te lähetitte minut kohtaamaan niin suuren sodan uhan. 

Suostuin siihen, ei typeryyden sokaisemana vaan häveliäisyydestä, sillä en ole 
koskaan pitänyt mitään vaaraa niin suurena, että olisin mieluummin välttänyt 
sen kuin noudattanut teidän tahtoanne. 

5. Tällä hetkellä tilanne on se, että ellette te hyvissä ajoin lähetä näihin 
provinsseihin yhtä suurta sotajoukkoa kuin teillä on tapana lähettää 
suursotaan, on erittäin suuri vaara, että joudutaan luopumaan kaikista niistä 
provinsseista, joista Rooman kansan verotulot riippuvat. Teillä ei siis ole 
mitään syytä panna toivoa näihin paikallisiin kutsuntoihin. Miehiä on vähän, 
ja ne, jotka täällä ovat, pakenevat heti vaaran uhatessa. Siitä, millaisia sotilaita 
täällä Aasiassa on, antoi Marcus Bibulus, miehistä urhein, tuomionsa, kun hän 
kieltäytyi pitämästä kutsuntoja, vaikka te myönsitte hänelle luvan siihen. 
Liittolaistemme apujoukot ovat hallintomme” ankaruuden ja vääryyksien 
takia niin heikkoja, ettei niistä ole meille paljonkaan apua, tai niin 
nurjamielisiä, ettei näytä olevan syytä odottaa heiltä mitään tai uskoa heille 
mitään. 

6. Kuningas Deiotaroksen tuki ja hänen joukkonsa, millaiset ne sitten 
ovatkaan, ovat uskoakseni puolellamme. Kappadokia on tyhjä, eikä muihin 
kuninkaisiin ja tyranneihin ole luottaminen sen enempää resurssien kuin 
uskollisuudenkaan osalta. Vaikka sotilaita on vähän, rohkeutta minulta ei kyllä 
puutu eikä toivottavasti neuvokkuuttakaan. On epävarmaa, mitä tapahtuu. 
Kunpa säilyttäisimme henkemme! Kunniamme varmasti säilytämme. 

ATT. 5,18 

SOTALEIRI, LÄHELLÄ KYBISTRAA, 20. SYYSKUUTA 51 
CICERO TERVEHTII ATTICUSTA 


1. Kuinka toivoisinkaan, että olisit Roomassa, ellet kenties nyt ole siellä! 
Minulla ei nimittäin ole asiasta mitään varmaa tietoa, paitsi että sain 19. 
heinäkuuta lähettämäsi kirjeen, jossa kirjoitit olevasi aikeissa mennä 
Epeirokseen elokuun kalendaen paikkeilla. Mutta oletpa Roomassa tai 
Epeiroksessa, parthialaiset lähes kaikkine joukkoineen ovat ylittäneet Eufratin 
Parthian kuningas Orodeksen pojan, Pakoroksen johdolla. Vielä ei ole 
kuulunut mitään sellaista, että Bibulus olisi Syyriassa. Cassius on Antiokian 
kaupungissa koko sotajoukkonsa kanssa. Itse sotajoukkoineni olen 
Kappadokiassa, Tauroksen tuntumassa lähellä Kybistraa. Vihollinen on 
Kyrrhestikassa, lähimpänä provinssiani olevassa Syyrian osassa. Olen 
kirjoittanut näistä asioista senaatille. Jos olet Roomassa, katso, pitääkö sinusta 

kirjeeni lukea ääneen, ja pidä huolta monesta muustakin asiasta tai itse asiassa 
kaikesta, ennen kaikkea siitä, ettei taakkaani yhtään lisätä tai kauttani 
pidennetä viime tingassa,”! kuten sanotaan. Sillä sotajoukkoni heikkouden 
takia ja liittolaisten, etenkin uskollisten liittolaisten puutteessa paras apuni on 
talvi. Jos talvi tulee, ennen kuin parthialaiset tunkeutuvat provinssiini, pelkään 
vain sitä, että senaatti ei halua päästää Pompeiusta lähtemään! Rooman 
huolestuttavan tilanteen vuoksi. Jos se lähettää jonkun muun kevään korvalla, 
se ei minua haittaa, kunhan kauttani ei pidennetä. 

2. Tämä siis, jos olet Roomassa. Mutta jos et ole siellä — tai vaikka oletkin 
— asiat täällä ovat näin. Olemme mieli korkealla ja toivoakseni olemme 
vahvoja sotilaallisestikin, koska meillä on nähdäkseni hyvät suunnitelmat. 
Olemme asettuneet turvalliseen paikkaan, viljaa on runsain mitoin, ja melkein 
Kilikian näköpiiriin. Paikkaa voi kätevästi vaihtaa, ja vaikka sotajoukkoni on 
pieni, se on toivoakseni yksimielisen hyväntahtoinen minua kohtaan. Kun 
Deiotaros saapuu kaikkine joukkoineen, joukkomme tuplaantuu. Voin luottaa 
liittolaisiini enemmän kuin kukaan edeltäjäni. Lempeyteni ja epäitsekkyyteni 
vaikuttavat heistä uskomattomilta. Rooman kansalaisia värvätään parhaillaan. 
Viljaa viedään maalta turvallisiin paikkoihin. Jos saamme tilaisuuden, 
puolustaudumme asein, muussa tapauksessa asemissamme. 

3. Ole siis hyvillä mielin. Näen sinut ja huomaan lämpimän 
myötämielisyytesi aivan kuin seisoisit silmieni edessä. Mutta pyydän, että jos 
se on mitenkään mahdollista ja jos asiani osalta ei tapahdu mitään senaatissa 
ennen tammikuun kalendaeta, olisit Roomassa tammikuussa. Minä en taatusti 
kärsi mitään vääryyttä, jos sinä olet paikalla. Konsulit ovat ystäviämme ja 
kansantribuuni Furnius on puolellamme. Mutta tarvitaan sinun uutteruuttasi, 
viisauttasi ja vaikutusvaltaasi. On hätätilanne. Mutta olisi häpeällistä 
painostaa sinua enempää. Ciceromme' ovat Deiotaroksen luona, mutta 
tarpeen tullen heidät viedään Rodokselle. Jos olet Roomassa, kirjoita minulle 
tapasi mukaan oikein ahkerasti. Jos olet Epeiroksessa, lähetä joku uskotuistasi 
kuriirina, jotta saat tietää, mitä meille kuuluu, ja minä saan tietää, mitä sinulle 
kuuluu ja mitä olet aikeissa tehdä. Hoidan ystäväsi Brutuksen asiaa paremmin 
kuin hän itse. Annan nyt holhokkipojuni'/** oikeuden käsiin, enkä puolusta 
häntä, sillä hommat sujuvat hitaasti eikä niistä kostu mitään. Mutta täytän 
toiveet, ainakin sinun toiveesi, jotka on vaikeampi täyttää kuin Brutuksen. 
Mutta ilman muuta täytän kummankin toiveet. 

ATT. 5,19 
SOTALEIRI, LÄHELLÄ KYBISTRAA, 21. SYYSKUUTA 51 
CICERO TERVEHTII ATTICUSTA 


1. Olin jo sinetöinyt sen omakätisen kirjeeni, jonka luultavasti olet juuri 
lukenut ja joka sisältää kaikki uutiset, kun Apellan”/* kuriiri yhtäkkiä toi 
minulle kirjeesi 20. syyskuuta, 47. päivänä Roomasta lähtönsä jälkeen — 
vauhdikasta menoa (hyvänen aika kuinka pitkä matka!). Kirjeen perusteella 
olen varma, että odotit Pompeiuksen paluuta Ariminumista ja olet jo lähtenyt 
Epeirokseen, ja pelkään enemmänkin, että — kuten kirjoitat — olet yhtä 
huolissasi Epeiroksessa kuin minä täällä. Atiliuksen velasta kirjoitin 
Philotimukselle, ettei hän velkoisi Messallalta.?** 

2. Olen iloinen, että matkani maine on kiirinyt korviisi, ja vielä iloisempi, 
kun saat tietää loputkin. Minua ilahduttaa, että pikku tyttösi on sinulle niin 
rakas ja mieluinen, ja vaikken ole ikinä nähnyt häntä, silti rakastan häntä ja 
olen varma, että hän on rakastettava. Vielä uudelleen, hyvästi! 

3. Mitä tulee Patroniin ja oppilastovereihisi, olen iloinen, että olit 
mielissäsi vaivannäöstäni Melitessa sijaitsevien raunioiden hyväksi.” Kertoo 
suuresta kiintymyksestäsi, kun kirjoitat ottavasi ilolla vastaan siskonpoikasi 
sedän kilpailijan tappion./? Se muistutti minuakin iloitsemaan, mitä ei ollut 
tullut mieleeni. ”En usko”, sanot. Kuten haluat, mutta ilman muuta olen 
iloinen, sillä oikeutettu paheksunta on eri asia kuin pahantahtoisuus. 

Fam. 15,2 

SOTALEIRI, LÄHELLÄ KYBISTRAA, 21. TAI 22. SYYSKUUTA 51 

PROKONSULI MARCUS CICERO, MARCUKSEN POIKA, TERVEHTII KONSULEITA, 
PREETOREITA, KANSANTRIBUUNEJA JA SENAATTIA 


Toivottavasti voitte hyvin. Minä ja sotajoukkoni voimme hyvin. 

1. Saavuin provinssiin 31. heinäkuuta, enkä matkalla, niin maalla kuin 
merellä, kohtaamiemme vaikeuksien takia olisi ehtinyt sinne aiemmin. 
Ajattelin, että parhaiten täyttäisin velvollisuuteni ja eniten olisin hyödyksi 
valtiolle huolehtimalla sotajoukon asioista ja sotilaallisista järjestelyistä. Kun 
olin saanut nämä järjestykseen pikemminkin huolellisuudellani ja 
tunnollisuudellani kuin runsaiden resurssien turvin, sain lähes päivittäin 
viestejä ja kirjeitä parthialaisten hyökkäyksestä Syyrian provinssiin, ja siksi 
katsoin tarpeelliseksi marssia Lykaonian, Isaurian ja Kappadokian halki. 

Epäiltiin nimittäin vahvasti, että jos parthialaiset aikoisivat lähteä Syyriasta ja 
tunkeutua minun provinssiini, he tulisivat Kappadokian kautta, koska se olisi 
heille täysin avoinna. 

2. Niinpä minä sotajoukkoineni marssin Kappadokian sen osan kautta, joka 
on rajakkain Kilikian kanssa, ja pystytin leirin lähelle Kybistraa, joka on 
Taurosvuoren juurella sijaitseva kaupunki, jotta Armenian kuningas 
Artavasdes — olivatpa hänen aikeensa mitkä hyvänsä — tietäisi, ettei Rooman 
sotajoukko ollut kaukana hänen rajoiltaan, ja jotta voisin olla tiiviissä 
yhteydessä tuon valtiomme uskollisimman ja ystävällisimmän liittolaisen, 
kuningas Deiotaroksen kanssa, jonka neuvot ja tuki voisivat olla avuksi 
valtiollemme. 

3. Kun pidin leiriä siinä paikassa ja olin lähettänyt ratsuväen Kilikiaan, jotta 
uutinen saapumisestani vahvistaisi kaikkien mieliä sen alueen kaupungeissa ja 
jotta saisin tietää hyvissä ajoin Syyrian tapahtumista, katsoin aiheelliseksi 
omistaa kolme päivää, jotka viivyin tässä leirissä, merkittävälle ja 
välttämättömälle tehtävälle. 

4. Te päätitte antaa minulle viralliseksi tehtäväksi varjella kuningas 
Ariobarzanes Eusebes Filorhomaiosta ja puolustaa hänen hyvinvointiaan, 
turvallisuuttaan ja valtakuntaansa sekä suojella kuningasta ja kuningaskuntaa, 
ja lisäsitte vielä, että kansa ja senaatti kantoivat suurta huolta tämän 
kuninkaan hyvinvoinnista — päätös, jollaista senaatti ei koskaan aiemmin ollut 
tehnyt yhdestäkään kuninkaasta. Niinpä katsoin velvollisuudekseni ilmoittaa 
päätöksenne kuninkaalle ja luvata hänelle suojelukseni, uskollisuuteni ja 
huolenpitoni, ja pyysin — koska te olitte uskoneet hänen hyvinvointinsa ja 
kuningaskunnan turvallisuuden minun käsiini — että hän kertoisi minulle 
mahdolliset toiveensa. 

5. Kun olin ilmoittanut tämän kuninkaalle neuvostoni läsnä ollessa, hän 
aloitti puheensa esittämällä asianmukaisesti suunnattomat kiitokset teille ja 
sen jälkeen myös minulle. Hän piti hyvin merkittävänä ja kunnioitettavana, 
että senaatti ja Rooman kansa kantoivat niin suurta huolta hänen 
hyvinvoinnistaan ja että minä näin niin paljon vaivaa osoittaakseni 
uskollisuuteni ja teidän suosituksenne merkityksen. Ensiksi hän 
suunnattomaksi ilokseni sanoi minulle, ettei hänellä ollut tietoa eikä 
epäilystäkään mistään hänen henkeään tai kuningaskuntaa uhkaavista 
salajuonista. Onnittelin häntä ja sanoin olevani iloinen siitä mutta kehotin 
kuitenkin tuota nuorukaista muistamaan, miten hänen isänsä oli saanut 
surmansa,”? ja valppaasti suojelemaan itseään ja senaatin kehotuksen 

mukaisesti pitämään huolta turvallisuudestaan. Sitten hän lähti luotani ja 
palasi Kybistran kaupunkiin. 

6. Seuraavana päivänä hän kuitenkin saapui leiriini veljensä Ariaratheen ja 
muutamien isänsä vanhempien ystävien kanssa. Syvästi järkyttyneenä, 
kyynelet silmissä — kuten olivat hänen veljensä ja ystävänsäkin — hän alkoi 
vedota minun uskollisuuteeni ja teidän suositukseenne. Kun ihmettelin, mitä 
uutta oli tapahtunut, hän kertoi saaneensa tietoja ilmiselvästä salajuonesta, 
joka oli pysynyt salassa ennen saapumistani, koska ne, jotka olisivat sen 
voineet paljastaa, olivat vaienneet peloissaan, mutta että nyt, suojelukseni 
toivossa, monet olivat rohkaistuneet ilmoittamaan hänelle tietonsa. Hän sanoi, 
että näiden joukossa oli myös hänen hyvin rakastava ja 
velvollisuudentuntoinen veljensä ja että tämä kertoi (minkä hän sanoi myös 
minun kuulteni), että häntä oli yllytetty havittelemaan kuninkuutta, mikä ei 
ollut mahdollista niin kauan kuin hänen veljensä oli elossa, mutta tähän 
saakka hän vaaran pelosta ei ollut tuonut asiaa julki. Kun kuningas oli sanonut 
tämän, kehotin häntä tekemään kaikkensa suojellakseen itseään ja kannustin 
niitä ystäviä, joita hänen isänsä ja isoisänsä olivat pitäneet luotettavina, 
ottamaan opiksi kuninkaan isän hirvittävästä kohtalosta ja puolustamaan 
kuninkaansa henkeä niin huolellisesti ja valppaasti kuin suinkin mahdollista. 

7. Kuningas pyysi saada minulta ratsuväkeä ja kohortteja sotajoukostani. 
Tiesin, että teidän senaatinpäätöksenne nojalla minulla ei ollut vain lupaa 
vaan myös velvollisuus myöntyä pyyntöön, mutta Syyriasta joka päivä 
kantautuvien viestien perusteella valtion etu vaati minua johtamaan joukot 
Kilikian rajoille mahdollisimman pian, ja salajuonen nyt paljastuttua kuningas 
ei tuntunut tarvitsevan Rooman sotajoukkoa, vaan hän näytti kykenevän 
puolustautumaan omin voimin. Minä kehotin häntä olemaan ensimmäiseksi 
kuningas oman henkensä varjelemisessa, käyttämään kuninkaallista 
oikeuttaan niitä kohtaan, joiden hän oli havainnut juonineen häntä vastaan, 
rankaisemaan niitä, joita oli tarpeen rangaista, ja vapauttamaan muut pelosta 
sekä turvautumaan sotajoukkoni apuun pikemminkin syyllisten pelottelussa 
kuin taistelussa = heitä vastaan. Toivottavasti kaikki = tietoisina 
senaatinpäätöksestä ymmärtäisivät, että tarpeen tullen minä tulisin kuninkaan 
apuun päätöksenne mukaisesti. 

8. Kun olin näin vahvistanut hänen uskoaan, purin leirin ja lähdin 
marssimaan kohti Kilikiaa ja jätin Kappadokian vakuuttuneeksi siitä, että 
suunnitelmanne ja uskomattoman, miltei jumalallisen sattuman johdosta 
saapumiseni pelasti välittömältä salajuonelta kuninkaan, jolle te kenenkään 

pyytämättä soitte kuninkaan tittelin mitä kunnioitetuimmalla tavalla ja jonka 
te annoitte minun suojelukseeni ja jonka hyvinvoinnista te julkisesti päätitte 
kantaa suurta huolta. Katsoin, että minun oli paikallaan kirjoittaa teille tästä, 
jotta sen perusteella, mitä oli vähällä tapahtua, ymmärtäisitte, että jo paljon 
etukäteen olitte ryhtyneet varotoimiin, ettei niin tapahtuisi. Olen tehnyt teille 
tiettäväksi tämän sitäkin suuremmalla halulla, koska olen nähdäkseni 
havainnut kuningas Ariobarzanessa sellaisia merkkejä hyveellisyydestä, 
älykkyydestä, uskollisuudesta ja hyväntahtoisuudesta teitä kohtaan, että te 
näytätte hyvällä syyllä osoittaneen niin paljon huolta ja huomiota hänen 
hyvinvointiaan kohtaan. 

FAM. 8,8 

ROOMA, LOKAKUUN ALKU 51 
CAELIUS TERVEHTII CICEROA 


1. Minulla on kerrottavaa sinulle poliittisesta tilanteesta mutta ei mitään, mikä 
ilahduttaisi sinua enemmän kuin seuraava. Tiedoksesi, että silmäteräsi ja 
lellikkisi Gaius Sempronius Rufus”! tuomittiin väärästä kanteesta valtavin 
suosionosoituksin. Missä jutussa, kysyt. Hän nosti Rooman kisojen jälkeen 
syytteen väkivallasta omaa syyttäjäänsä, Marcus Tucciusta” vastaan lex 
Plotian nojalla, koska hän katsoi, että ellei olisi ketään syytettyä, jonka juttu 
olisi etusijalla, hän joutuisi vastaamaan omassa jutussaan tänä vuonna, eikä 
hänellä ollut epäilystäkään, miten siinä kävisi. Hän ei halunnut suoda tätä 
pikku lahjaa kenellekään mieluummin kuin syyttäjälleen. Niinpä hän meni ja 
ilman apulaissyyttäjää asetti Tucciuksen syytteeseen. Heti kun kuulin siitä, 
riensin kutsumatta syytetyn penkille. Nousin seisomaan, ja sanomatta 
sanaakaan käsillä olevasta asiasta toin ilmi kaiken Semproniuksesta, nostin 
esiin jopa Vestoriuksen ja kerroin sen tarinan, miten hän väitti tehneensä 
palveluksen sinulle antamalla Vestoriuksen pitää [...]. 

2. Nyt forumia pitää otteessaan toinenkin iso kiista.” Sen jälkeen, kun 
Marcus Servilius oli lopulta saanut kaikki raha-asiansa sekaisin eikä jättänyt 
kenellekään mitään myytävää, minä sain tämän vihatun miehen 
asiakkaakseni. Preetori Laterensis torjui Pausaniaan pyynnön saada syyttää 
häntä — minä toimin puolustusasianajajana — ”mihin ne rahat olivat joutuneet” 
-lausekkeen nojalla. Sitten rakkaan Atticuksemme sukulainen Ouintus Pilius 
haastoi hänet oikeuteen kiskonnasta. Välittömästi nousi valtava kohu, ja 
alettiin kiivaasti puhua langettavan tuomion puolesta. Tämän myrskyn 

siivittämänä Appius nuorempi ilmoitti, että rahat olivat päätyneet hänen 
isänsä omaisuudesta Serviuksen käsiin ja väitti, että kolme miljoonaa 
sestertiusta oli talletettu syyttäjän kanssa vehkeilemiseksi. Hämmästelet tätä 
päättömyyttä. Mutta olisitpa kuullut hänen esityksensä ja äärimmäisen typerät 
tunnustuksensa itsestään ja järkyttävät tunnustuksensa isästään. 

3. Appius lähetti tuomiota pohtimaan samat tuomarit, jotka olivat 
määränneet korvaukset edellisessä tapauksessa. Kun äänet jakautuivat tasan, 
tuntematta lakeja Laterensis ilmoitti, mikä oli kunkin säädyn tuomio ja 
lopuksi julisti, tavan mukaan: ”En vaadi rahoja palautettavaksi.””* Kun hän 
oli poistunut ja Serviliusta oli alettu pitää vapauttavan tuomion saaneena, 
Laterensis luki lain 101. pykälän, joka kuuluu: ”mainittujen tuomareiden 
enemmistön päätös olkoon pätevä ja sitova”. Hän ei merkinnyt asiakirjoihin 
vapauttavaa tuomiota vaan kirjasi vain yksittäisten säätyjen antamat tuomiot. 
Appius nosti uudelleen syytteet, mutta Laterensis sanoi keskustelleensa 
Lolliuksen kanssa ja [...]. Nyt siis Serviliusta ei ole vapautettu eikä tuomittu, 
ja hän joutuu maine kolhittuna Piliuksen käsiin vastaamaan syytteeseen 
kiskonnasta. Vaikka Appius oli vannonut, ettei syyttäisi väärin perustein, hän 
ei kuitenkaan uskaltanut ryhtyä kilpailemaan oikeudesta toimia syyttäjänä 
vaan antoi periksi Piliukselle, ja Serviliukset ovat nostaneet syytteen häntä 
vastaan kiskonnasta, ja kaiken kukkuraksi hänen oma tiedustelijansa [...] on 
asettanut hänet syytteeseen väkivallasta. Siinä kunnon parivaljakko! 

4. Politiikassa ei moneen päivään tapahtunut kerrassaan mitään, koska 
odotettiin Gallian provinsseja koskevaa päätöstä. Lopulta kun asiaa oli useaan 
kertaan lykätty, siitä oli keskusteltu vakavasti ja oli tullut täysin selväksi, että 
Gnaeus Pompeius kannatti Caesarin poistumista provinssista maaliskuun 
kalendaen jälkeen, senaatti teki päätöksen, jonka lähetän sinulle, ja kirjatut 
päätöslauselmat: 


5. Senaatin päätös. Päätöslauselmat. 

29. syyskuuta Apollon temppelissä. 

Päätöstä laatimassa olivat: 

L. Domitius Ahenobarbus, Gnaeuksen poika, tribus Fabiasta 

O. Caecilius Metellus Pius Scipio, Ouintuksen poika, tribus Fabiasta 
L. Villius Annalis, Luciuksen poika, tribus Pomptinasta 

C. Septimius, Tituksen poika, tribus Ouirinasta 

C. Lucilius Hirrus, Gaiuksen poika, tribus Pupiniasta 

C. Scribonius Curio, Gaiuksen poika, tribus Pomptinasta 

L. Ateius Capito, Luciuksen poika, tribus Aniensiksesta 
M. Fppius, Marcuksen poika, tribus Teretinasta 


Koska konsuli Marcus Marcellus teki esityksen koskien konsulaarisia 
provinsseja, on päätetty seuraavaa: astuttuaan virkaansa konsulit Lucius 
Paullus ja Gaius Metellus tuovat virkavuotensa maaliskuun kalendaesta 
lukien konsulaarisia provinsseja koskevan asian senaattiin, ja maaliskuun 
kalendaesta lukien he eivät esitä senaatille mitään muuta asiaa, eivät 
ennen sitä eivätkä yhtä aikaa sen kanssa. Lisäksi mainittua tarkoitusta 
varten he voivat pitää senaatin kokouksen ja tehdä senaatinpäätöksen 
myös kansankokouspäivinä, ja kun he tuovat kyseisen asian senaattiin, 
he voivat rangaistuksetta kutsua tuomaristoista senaatin eteen ne 
senaattorit, jotka kuuluvat 300 tuomarin joukkoon. Mikäli tätä asiaa 
koskevat esitykset on tarpeen viedä kansan- tai plebeijikokoukseen, niin 
Servius Sulpicius, Marcus Marcellus, konsulit, =preetorit ja 
kansantribuunit,”* kuka tahansa heistä katsoo sopivaksi, vieköön 
sellaiset esitykset kansan- tai plebeijikokouksen eteen. Ja mikäli he eivät 
niin tee, heidän seuraajansa vievät esitykset kansan- tai 
plebeijikokouksen eteen. Päätetty yksimielisesti. 


6. 

29. syyskuuta Apollon temppelissä 

Päätöstä laatimassa olivat: 

L. Domitius Ahenobarbus, Gnaeuksen poika, tribus Fabiasta, 
O. Caecilius Metellus Pius Scipio, Ouintuksen poika, tribus Fabiasta 
L. Villius Annalis, Luciuksen poika, tribus Pomptinasta 

C. Septimius, Tituksen poika, tribus Ouirinasta 

C. Lucilius Hirrus, Gaiuksen poika, tribus Pupiniasta 

C. Scribonius Curio, Gaiuksen poika, tribus Pomptinasta 

L. Ateius Capito, Luciuksen poika, tribus Aniensiksesta 

M. Eppius, Marcuksen poika, tribus Teretinasta 


Koska konsuli Marcus Marcellus teki esityksen koskien konsulaarisia 
provinsseja, on päätetty seuraavaa: senaatin näkemyksen mukaan 
kenelläkään, jolla on oikeus esittää veto tai estää asiankäsittely, ei ole 
lupaa estää valtiota koskevien asioiden tuomista senaattiin ensimmäisen 
tilaisuuden tullen eikä senaatin päätöksen tekemistä. Se, joka sen estää 
tai kieltää, on senaatin näkemyksen mukaan toiminut valtiota vastaan. 

Jos joku esittää veton tätä senaatin päätöstä vastaan, senaatti säätää, että 
päätöslauselma kirjataan muistiin ja että asia tuodaan uudestaan 
senaattiin ensimmäisen tilaisuuden tullen. 


Tätä päätöstä vastaan veton esittivät kansantribuunit Gaius Coelius, 
Lucius Vincius, Publius Cornelius ja Gaius Vibius Pansa. 


7. Niin ikään senaatti säätää koskien Gaius Caesarin joukoissa palvelevia 
sotilaita, että niiden sotilaiden tapaukset, jotka ovat suorittaneet 
palveluksensa tai jotka voivat osoittaa syyt, miksi heidät pitää vapauttaa 
palveluksesta, tuodaan tähän elimeen, jotta ne otetaan pohdittavaksi ja 
tutkintaan. Jos joku esittää veton tätä senaatin päätöstä vastaan, senaatti 
säätää, että päätöslauselma kirjataan muistiin ja että asia tuodaan 
uudestaan tähän elimeen ensimmäisen tilaisuuden tullen. 


Tätä päätöstä vastaan veton esittivät kansantribuunit Gaius Coelius ja 
Gaius Pansa. 


8. Niin ikään senaatti säätää koskien Kilikian provinssia ja kahdeksaa 
muuta provinssia, joita hallitsevat entiset preetorit propreetoreina, että 
ne, jotka ovat olleet preetoreina mutta eivät käskynhaltijoina missään 
provinssissa ja jotka senaatin päätöksellä sopii lähettää propreetoreina 
provinsseihin, lähetetään mainittuihin provinsseihin, kuten arpa määrää. 
Jos henkilöitä, joiden senaatin päätöksen mukaisesti tulee mennä 
provinsseihin, ei ole tarvittavaa määrää lähtemään mainittuihin 
provinsseihin, niin silloin edeltävän preetorikollegion jäsenet, jotka eivät 
ole olleet provinsseissa, lähtevät provinsseihin niin kuin arpa määrää. Jos 
heitäkään ei ole riittävästi, silloin kunkin seuraavan preetorikollegion 
jäsenet, jotka eivät ole olleet provinsseissa, annetaan arvan ratkaistaviksi, 
kunnes saavutetaan se määrä, joka tulee lähettää provinsseihin. Jos joku 
esittää veton tätä senaatin päätöstä vastaan, merkittäköön päätöslauselma 
muistiin. 


Tätä päätöstä vastaan veton esittivät kansantribuunit Gaius Coelius ja 
Gaius Pansa. 


9. Lisäksi Gnaeus Pompeiuksen tietyt lausunnot ovat saaneet huomiota ja 
lisänneet ihmisten luottamusta. Hän nimittäin sanoi, ettei hän voinut ilman 
vääryyttä tehdä päätöstä Caesarin provinsseista ennen maaliskuun kalendaeta 

mutta että kalendaen jälkeen hän ei epäröisi. Kun häneltä kysyttiin, että entä 
jos jotkut silloin esittäisivät veton, hän vastasi, ettei ollut mitään väliä, 
kieltäytyikö Caesar olemasta kuuliainen senaatille vai hankkiko jonkun 
estämään senaattia tekemästä päätöstä. ”Entäpä jos”, eräs toinen kysyi, ”hän 
haluaa sekä olla konsuli että pitää sotajoukkonsa?” Miten lempeästi Pompeius 
vastasikaan: ”Entäpä jos poikani haluaa antaa minulle keppiä?” Tällaisista 
lausahduksista ihmiset ovat saaneet sen käsityksen, että Pompeiuksen ja 
Caesarin välillä on jotain. Niinpä nyt Caesar on nähdäkseni valmis 
myöntymään jompaankumpaan ehdotukseen, niin että hän joko pysyy siellä, 
missä hän on, eikä ole ehdokkaana tänä vuonna tai lähtee provinssista, jos 
hänellä on mahdollisuus tulla valituksi. 

10. Curio valmistautuu häntä vastaan kaikin voimin. En tiedä, mitä hän voi 
saada aikaan, mutta näen, että hänenlaisensa järkevä mies ei voi epäonnistua, 
vaikkei saisi aikaan mitään. Minua Curio kohtelee ystävällisesti, ja hän 
aiheutti lahjallaan minulle hankaluuksia. Ellei hän näet olisi antanut minulle 
noita afrikkalaisia panttereita, jotka hänelle toimitettiin kisoihinsa, koko asian 
olisi voinut antaa olla. Mutta koska nyt joudun järjestämään ne kisat, 
toivoisin, kuten olen sinulta alituiseen pyytänyt, että pitäisit huolen, että saisin 
jokusen pedon sieltä sinun seudultasi. Uskon sinulle Sittiuksen velkakirjan. 
Olen lähettänyt luoksesi vapautetun orjani Philon ja kreikkalaisen Diogeneen 
mukanaan viesti ja kirje sinulle. Toivoisin, että huolehtisit heistä ja siitä 
asiasta, jonka vuoksi heidät lähetin. Siinä kirjeessä, jonka he tuovat sinulle, 
olen selittänyt, kuinka tärkeää se on minulle. 

Fam. 15,14 

KILIKIA, LOKAKUUN JÄLKIPUOLISKO* 51 

IMPERAATTORI Marcus CICERO TERVEHTI PROKVESTORI GAIUS 
CASSIUSTA/* 


1. Suosittelullasi suot ystäväkseni Marcus Fabiuksen, mutta en voita hänessä 
mitään. Jo vuosikausia hän nimittäin on ollut ystäväni ja olen arvostanut häntä 
hänen äärimmäisen hyväsydämisyytensä ja huomaavaisuutensa takia. Mutta 
hänestä on tullut minulle paljon läheisempi huomattuani, että hän on 
tavattoman kiintynyt sinuun. Niinpä vaikka kirjeesikin on auttanut asiaa, 
hänen oma suhtautumisensa sinuun — nyt kun se on käynyt minulle 
päivänselväksi — on kuitenkin minun silmissäni vaikuttanut jossain mielessä 
vielä enemmän. Joka tapauksessa Fabiuksen suhteen teen parhaani mukaan 

sen, mitä pyydät. 

2. Monista syistä toivoisin, että olisit päässyt tapaamaan minua: ensiksikin 
saadakseni nähdä niin pitkän ajan jälkeen sinut, jota olen jo kauan arvostanut 
suuresti; toiseksi, onnitellakseni”” sinua henkilökohtaisesti, kuten tein 
kirjeessä; kolmanneksi, saadaksemme vaihtaa ajatuksia kummankin 
haluamista asioista; ja viimeiseksi, vahvistaaksemme entistä lujemmin 
ystävyyttämme, jota olemme vaalineet suurenmoisilla molemminpuolisilla 
palveluksilla mutta jossa kanssakäymisen osalta on ollut pitkiä taukoja. 

3. Koska se ei nyt onnistu, voimme hyödyntää kirjeitä ja, vaikka olemme 
erossa, päästä suunnilleen samaan tulokseen kuin jos olisimme kasvokkain. 
Kirjeitse ei tietenkään voi saavuttaa sitä iloa, jota näkemisesi tuottaa, eikä 
onnittelemisen ilo ole niin täyteläistä kuin jos onnitellessani saisin katsoa 
sinua silmästä silmään. Mutta olen jo aiemmin tehnyt niin ja teen nytkin ja 
onnittelen sinua suuresta menestyksestäsi sekä oikeasta ajoituksestasi, koska 
lähdet nyt provinssista provinssin suurten kiitosten ja suosionosoitusten 
saattelemana. 

4. Kolmanneksi, vaihtakaamme kirjeitse ajatuksiamme kummankin omista 
asioista aivan samoin kuin olisimme tehneet kasvotusten. Olen vahvasti sitä 
mieltä, että muiden asioiden takia sinun pitää kiirehtiä Roomaan, sillä 
lähtiessäni kaikki oli rauhallista, ainakin sinun suhteesi, ja tämän tuoreen, 
loistokkaan voittosi ansiosta paluustasi tulee ymmärtääkseni hohdokas. Jos 
läheisilläsi on taakkoja harteillaan ja jos ne ovat sellaisia, että jaksat kantaa 
niitä, pidä kiirettä; mikään ei olisi loistokkaampaa eikä kunniakkaampaa 
sinulle. Mutta jos nuo taakat ovat liian suuria, mieti tarkkaan, ettei tulosi 
osuisi epäotollisimpaan aikaan. Päätös tästä on kokonaan sinun. Sinä tiedät 
omat voimasi. Jos pystyt siihen, se tuo kiitosta ja kansansuosiota. Mutta jos et 
kerta kaikkiaan pysty, sinun on helpompi kestää ihmisten juoruja jossain 
muualla. 

5. Omalta osaltani pyydän tässä kirjeessä samaa kuin edellisessä: yritä 
kaikin voimin estää virkakauteni, jonka senaatti ja kansa asettivat vuoden 
mittaiseksi, pidentämistä. Tätä minä pyydän hartaasti sinulta, koska tuntuu 
kuin koko kohtaloni riippuisi siitä. Rinnallasi on ystäväni Paullus, joka haluaa 
parastani, ja onhan siellä Curio, ja Furnius. Toivoisin, että tekisit parhaasi 
ikään kuin se olisi minulle kaikki kaikessa. 

6. Viimeisenä mainitsemistani asioista oli ystävyytemme lujittaminen. Siitä 
ei tarvitse monta sanaa sanoa. Poikasena sinä tavoittelit ystävyyttäni, minä 
taas aina uskoin sinun olevan minulle kunniaksi. Sinä olit tukenani 

synkimpinä hetkinäni. Lähtösi jälkeen minä solmin hyvin läheiset siteet 
sukulaiseesi Brutukseen.”* Luulenkin, että teidän lahjakkuudestanne ja 
tarmokkuudestanne on koituva minulle paljon iloa ja arvostusta. Pyydän sinua 
hartaasti vahvistamaan sen omistautumisellasi ja lähettämään minulle kirjeen 
välittömästi sekä saavuttuasi Roomaan kirjoittamaan minulle niin usein kuin 
mahdollista. 

FAM. 3,8 

SOTALEIRI, LÄHELLÄ MOPSUHESTIAA, 8. LOKAKUUTA 51 
CICERO TERVEHTII APPIUS PULCHERIA 


1. Kirjeestäsi päätellen näyttää siltä, että luet tämän kirjeeni, kun olet Rooman 
lähettyvillä, kun provinssilaisten joutava höpinä on hiipunut. Mutta koska niin 
laveasti kerroit kelvottomien ihmisten puheista, katsoin tarpeelliseksi lyhyesti 
vastata kirjeeseesi. 

2. Kirjeesi kahteen ensimmäiseen osaan minun on tietyssä mielessä 
jätettävä vastaamatta, sillä niissä ei ole mitään muuta täsmällistä ja varmaa 
kuin että minun luullaan ilmeilläni ja vaikenemisellani osoittaneen, etten ollut 
ystäväsi, ja että tämä oli käynyt ilmi tiettyjen juttujen yhteydessä 
tuomioistuimen edessä ja joissakin pidoissa. Sen, että tämä on täysin tyhjää, 
voin ymmärtää, mutta koska se on täysin tyhjää, en ymmärrä edes, mistä 
puhutaan. Sen kyllä tiedän, että sinulle on saatettu kertoa totuudenmukaisesti 
monista kuuluisista, niin julkisista kuin yksityisistä puheistani, joissa olen 
ylistänyt sinua suunnattomasti ja halunnut tehdä täysin selväksi 
ystävyytemme. 

Mitä tulee lähettiläisiin,”? miten olisin voinut toimia tahdikkaammin ja 
oikeudenmukaisemmin kuin karsimalla köyhimpien kaupunkien kuluja, 
vieläpä näiden omasta pyynnöstä, arvokkuutesi yhtään vähentymättä? Tämä 
koko asia nimissäsi matkaavista lähetystöistä oli näet minulle tuntematon. 
Kun olin Apameassa, monien kaupunkien johtomiehet ilmoittivat minulle, 
että lähettiläille osoitettiin ylettömiä summia, vaikka kaupungeilla ei ollut 
maksukykyä. 

3. Tässä moni seikka askarrutti minua. Ensiksi en uskonut sellaisten 
lähetystöjen olevan sinunlaisesi viisaan sekä, kuten nykyään sanotaan, 
urbaanin!) miehen mieleen, ja selitin tätä asiaa laajalti tuomioistuimeni 
edessä luullakseni Synnadassa. Ensiksi sanoin, että senaatti ja Rooman kansa 
ei ylistänyt Appius Claudiusta Midaionin (siinä kaupungissa asia tuli 

puheeksi) asukkaiden todistuksen perusteella vaan hänen omien ansioidensa 
takia. Lisäksi huomautin, että olin nähnyt useiden lähetystöjen tulevan 
Roomaan ylistämään käskynhaltijaansa, mutta en muista, että niille olisi ikinä 
annettu aikaa tai tilaisuutta siihen. Totesin minulle sopivan mainiosti, että he 
halusivat osoittaa kiitollisuuttaan sinulle siitä, mitä olit tehnyt heidän 
hyväkseen, mutta että koko hanke vaikutti kaikkea muuta kuin 
välttämättömältä. Mainitsin vielä, että jos he kuitenkin halusivat osoittaa 
kunnioituksensa sillä tavoin, niin antaisin tunnustusta sille, joka hoitaisi 
tehtävän omalla kustannuksellaan, ja suostumukseni saisi se, joka pitäisi kulut 
lain asettamissa rajoissa, mutta että rajattomia kuluja en sallisi. 

Mitä moittimista tässä voisi olla? Paitsi se, minkä sinä lisäät, että joidenkin 
mielestä ediktini oli ikään kuin tahallaan laadittu moisten lähetystöjen 
estämiseksi. Vääryyttä minulle eivät mielestäni tee niinkään ne, jotka näin 
väittävät, vaan pikemminkin ne, joiden korvat ovat avoinna moiselle 
väitteelle. 

4. Laadin ediktini Roomassa, enkä lisännyt siihen mitään muuta kuin sen, 
mitä veronvuokraajat pyysivät minua siirtämään sanasta sanaan sinun 
ediktistäsi omaani, kun he tulivat luokseni Samokselle. Pykälä, joka koskee 
kaupunkien kulujen karsimista, on laadittu erittäin huolellisesti. Siinä on 
jotakin uutta, kaupungeille edullista, mikä miellyttää minua suuresti, mutta se 
kohta, joka on herättänyt epäilyksen, että yritin löytää jotakin, jolla asettua 
sinua vastaan, on ihan tavanmukainen. En nimittäin ollut niin järjetön, että 
olisin kuvitellut, että nämä lähetystöt lähetettiin yksityisen edun nimissä; niitä 
ei lähetetty kiittämään sinua, yksityishenkilönä eikä yksityisessä vaan 
julkisessa asiassa, ei minkään yksityisen neuvoston vaan koko maailman 
neuvoston eli senaatin edessä. Kun säädin, ettei kukaan lähtisi ilman minun 
valtuutustani, en sulkenut pois niitä, jotka eivät pystyneet seuraamaan minua 
leiriin tai Tauroksen toiselle puolelle — tämä on kirjeessäsi naurettavinta. 
Miksi heidän olisi pitänyt seurata minua leiriin tai Tauroksen yli, kun minä 
matkasin Laodikeasta Ikonioniin saakka niin, että kaikkien Tauroksen tällä 
puolen olevien hallintopiirien ja niiden kaupunkien virkamiehet ja lähetystöt 
saattoivat tavata minut? 

5. Elleivät he sitten kenties alkaneet nimittää lähetystöjä sen jälkeen, kun 
olin ylittänyt Tauroksen? Niin ei asia taatusti ole. Kun olin Laodikeassa, 
Apameassa, Synnadassa, Filomelionissa ja Ikonionissa, joissa kaikissa 
kaupungeissa pysähdyin, kaikki tällaiset lähetystöt oli jo asetettu. Haluan 
kuitenkin sinun tietävän, etten tehnyt yhtään päätöstä tuosta lähetystöjä 

koskevien kulunkien karsimisesta tai peruuttamisesta paitsi sen, mitä 
kaupunkien johtomiehet pyysivät, etteivät täysin tarpeettomat kulut pakottaisi 
heitä veronkanto-oikeuksien myyntiin ja tuohon henki- ja oviverojen ankaraan 
perintään (tiedät hyvin, mitä tarkoitan). Itse puolestani, sekä 
oikeamielisyydestä että säälistä, otin nostaakseni kurjuudesta nämä 
perikatoon, eritoten omien virkamiestensä vuoksi perikatoon joutuneet 
kaupungit, enkä voinut suhtautua välinpitämättömästi noihin tarpeettomiin 
menoihin. 

Jos moisia puheita minusta on kantautunut sinulle, sinun ei olisi pitänyt 
uskoa niitä. Jos sinua taas miellyttää panna omaan mieleesi johtuneet 
ajatukset muiden syyksi, tuot ystävien välille keskustelutyylin, joka on 
kaikkea muuta kuin kohtelias. Jos minulle ikinä olisi tullut mieleeni vähätellä 
mainettasi provinssissa, en olisi [...] vävyäsi enkä kysynyt vapautetulta 
orjaltasi Brundisiumissa enkä pioneerien päälliköltäsi Korkyralla, minne 
halusit minun tulevan. Oppineimpien miesten neuvojen mukaisesti — miesten, 
jotka ovat kirjoittaneet loistavia kirjoja ystävyyden harjoittamisesta — voit 
jättää omaan arvoonsa kaikki tällaiset ilmaukset: ”he väittivät..., minä väitin 
vastaan...; he sanoivat..., minä kielsin.” 

6. Vai luuletko, ettei minulle ole ikinä sanottu mitään sinusta? Ei sitäkään, 
että kun halusit minun tulevan Laodikeaan, menit itse Tauroksen yli? Että 
samaan aikaan minä pidin oikeusistuntoja Apameassa, Synnadassa, 
Filomelionissa ja sinä Tarsoksessa? En sano enempää, etten vaikuttaisi 
seuraavan esimerkkiäsi juuri siinä asiassa, josta sinua soimaan. Mutta yhden 
asian sanon niin kuin ajattelen: jos itse ajattelet siten kuin esität muiden 
sanovan, olet suuresti syyllinen, mutta jos muut puhuvat sinulle näin, olet silti 
jossain määrin syyllinen, koska kuuntelet heitä. Minun periaatteeni meidän 
koko ystävyydessämme voidaan havaita järkähtämättömäksi ja yleväksi. Jos 
joku kuvittelee minut tavallista ovelammaksi, mikä voisikaan olla 
viekkaampaa — olenhan aina puolustanut sinua poissa ollessasi, vaikka en 
ajatellutkaan, että jonakin päivänä minä tarvitsisin sinun puolustustasi, kun 
itse olisin poissa — kuin antaa sinulle mahdollisuus täysin oikeutetusti hylätä 
minut, kun olen poissa? 

7. Teen poikkeuksen vain sellaisen puheen kohdalla, jossa hyvin usein 
sanotaan jotakin, mitä sinä et kai haluaisi sanottavan, eli kun puhutaan pahaa 
jostakusta lähettiläästäsi, prefektistäsi tai sotatribuunistasi. Sellaista ei, 
Hercules vieköön, toistaiseksi ole tapahtunut, ainakaan minun kuulteni, että 
joku olisi puhunut rajummin tai useammista henkilöistä kuin mitä Clodius 

sanoi minulle Korkyralla, kun hän valitti erityisesti sitä, että sinä olet ollut 
vähemmän onnekas muiden kelvottomuuden takia. Koska tällaiset puheet ovat 
yleisiä eivätkä mielestäni vahingoita mainettasi, en ole niitä rohkaissut mutta 
en ponnekkaasti hillinnytkään. 

Jos jonkun mielestä kukaan ei voi tehdä sovintoa vilpittömin mielin, hän ei 
osoita todeksi minun petollisuuttani vaan paljastaa omansa ja ajattelee yhtä 
pahasti sinusta kuin minusta. Jos taas joku ei ole tyytyväinen toimiini täällä 
provinssissa ja kokee itsensä loukatuksi siksi, että minä ja sinä olemme 
toimineet eri tavalla — kumpikinhan meistä on toiminut oikein mutta 
noudattanut eri periaatetta — sellaista henkilöä en välitä pitää ystävänäni. 

8. Sinun avokätisyytesi, kuten miehistä jaloimmalle sopiikin, on ulottunut 
laajemmalle täällä provinssissa. Jos minun avokätisyyteni on ollut tiukempaa 
(vaikka toisena vuonna aikojen tietynlainen synkkyys rajoitti sinunkin aulista 
ja anteliasta luonnettasi), ihmisten ei tulisi ihmetellä, että koska olen aina ollut 
luonteeltani kitsaampi jakamaan muiden varoja, ja samat olosuhteet, jotka 
vaikuttavat muihin, vaikuttavat minuunkin, 


olen hapan heille, ollakseni suloinen itselleni”! 


9. Olen sinulle jo sinänsä kiitollinen siitä, että kerroit, miten asiat ovat 
Roomassa, mutta myös siitä, että mainitsit hoitavasi antamani tehtävät. 
Pyydän sinulta ennen kaikkea sitä, että huolehdit, ettei työtäni tai taakkaani 
lisätä tai toimikauttani pidennetä, ja että pyytäisit ystäväämme ja 
kollegaamme Hortensiusta — jos hän koskaan on äänestänyt tai tehnyt jotakin 
minun puolestani — luopumaan kahta vuotta koskevasta esityksestään, joka on 
niin vihamielinen minua kohtaan kuin olla voi. 

10. Haluat tietää, mitä minulle kuuluu. Lokakuun nonaena lähdin 
Tarsoksesta kohti Amanosta. Tämän kirjoitan seuraavana päivänä leiristä 
Mopsuhestian alueelta. Jos teen jotakin, kirjoitan siitä sinulle, ja aina kun 
lähetän kirjeen kotiin, liitän mukaan kirjeen sinulle. Mitä tulee parthialaisia 
koskevaan kysymykseesi, en usko, että he olivat parthialaisia ollenkaan. He 
olivat arabeja, joilla oli parthialainen varustus, ja heidän kaikkien sanotaan 
vetäytyneen. Sanotaan, ettei Syyriassa ole yhtään vihollista. 

Toivoisin, että kirjoittaisit minulle mahdollisimman usein omista asioistasi, 
minun asioistani ja koko valtion tilasta. Tästä olen entistä enemmän 
huolissani, kun sain tietää kirjeestäsi, että ystävämme Pompeius on aikeissa 
mennä Hispaniaan. 

FAM. 2,9 

SOTALEIRI, LÄHELLÄ MOPSUHESTIAA,* N. 8. LOKAKUUTA 51 

PROKONSULI MARCUS CICERO TERVEHTII KURUULISEKSI EDIILIKSI VALITTUA 
MARCUS CAELIUSTA 


1. Ensiksi, kuten kuuluukin, onnittelen ja iloitsen sekä nykyisestä että 
odotettavissa olevasta arvoasemastasi./* Onnitteluni tulevat varsin myöhään, 
mutta se ei johdu piittaamattomuudestani vaan siitä, että olen ollut 
pimennossa kaikista asioista. Olen sellaisilla seuduilla, jonne uutiset 
kantautuvat äärettömän hitaasti pitkän matkan ja rosvousten takia. Sen lisäksi, 
että onnittelen sinua, en löydä sanoja, joilla ilmaisisin kiitokseni sinulle, kun 
tulit valituksi sillä tavalla — kuten kirjoitit minulle” — että saamme siitä 
naurun aihetta loppuiäksemme. Niinpä kun ensi kerran kuulin siitä, muutuin 
häneksi (tiedät, ketä tarkoitan) [Hirrus] ja esitin noita nuorukaisen rooleja, 
joita hän tykkää näytellä.”** 

2. On vaikea pukea sanoiksi, mutta vaikka olit poissa, näin sinut sieluni 
silmin ja oli kuin olisin puhunut sinulle kasvokkain: 


Fi Pollux vie, minkä urotyön, minkä uskomattoman teon oletkaan 
tehnyt...' 


Koska tämä sattui minulle odottamatta, turvauduin tähän säkeeseen: 
Tämä vaikuttaa uskomattomalta!”* 


Sitten yhtäkkiä astelin ”rinta riemua täynnä”,'% ja kun minua sätittiin siitä, 
että olin melkein järjiltäni liiasta riemusta, puolustauduin: ”Minä yletöntä 
riemua....”?/% Sanalla sanottuna, kun nauroin hänelle, minusta tuli melkein 
kuin hän. 

3. Mutta tästä ja paljosta muustakin, joka koskee sinua, kirjoitan sinulle 
enemmän heti, kun saan vähän luppoaikaa. Hyvä Rufukseni, sinä olet minulle 
rakas. Onnetar lahjoitti sinut minulle kasvattamaan arvostustani ja kostamaan 
paitsi vihollisilleni myös kadehtijoilleni, niin että toiset saavat katua 
rikoksiaan ja toiset typeryyksiään. 

IMPERAATTORI MARCUS CICERO TERVEHTII 'KURUULISEKSI —EDIILIKSI 
VALITTUA MARCUS CAELIUSTA 


1. Huomaa nyt, miten kirjeet eivät saavuta minua! En voi uskoa, ettet olisi 
lähettänyt ainuttakaan sen jälkeen, kun sinut valittiin ediiliksi, etenkin kun se 
oli niin merkittävä asia ja ansaitsee lämpimät onnittelut. Se oli sitä, mitä 
toivoinkin sinun osaltasi, mutta Hilluksen osalta (minulla on ärrävika)'9 
sellaista, mitä en osannut odottaakaan. Mutta saat olla varma, etten ole saanut 
yhtään kirjettäsi noiden loistavien vaalien jälkeen, jotka saivat minut 
ylettömän riemun valtaan. Siksi pelkään, että niin käy myös minun kirjeilleni. 
Enhän ikinä ole lähettänyt kotiin yhtäkään kirjettä ilman, että olisin lähettänyt 
kirjettä myös sinulle, eikä mikään ole minulle ihanampaa eikä rakkaampaa 
kuin sinä. 

2. Mutta siirrytään (ärrävikani on poissa) takaisin asiaan." Toiveesi on 
toteutunut. Olisit halunnut — näin sanot — minulle vain sen verran vaikeuksia, 
että se riittäisi laakeriseppeleeseen,”' mutta pelkäät parthialaisia, koska et 
luota sotajoukkoihini. No, juuri niin siinä kävi. Kun uutinen parthialaisten 
hyökkäyksestä saapui, johdin sotajoukon Amanokseen luottaen tiettyihin 
ahtaisiin soliin ja vuoristoiseen maastoon. Sotajoukkoa oli vahvistettu kelpo 
apujoukoilla ja tietynlaisella arvostuksella, joka yhdistettiin nimeeni niiden 
keskuudessa, jotka eivät tunteneet minua. Näillä seuduilla nimittäin on paljon 
tällaista puhetta: Tämäkö on se mies, joka Rooman...? Tämäkö on se, jonka 
senaatti...?” (osaat täydentää lauseet). Kun olin saapunut Amanokseen, 
vuoristoon, joka on sekä minun että Bibuluksen provinssien alueella — raja 
kulkee vedenjakajalla — ystävämme Cassius oli suureksi ilokseni onnistunut 
ajamaan vihollisen takasin pois Antiokiasta ja Bibulus oli ottanut provinssin 
haltuunsa. 

3. Sillä välin minä kaikkine joukkoineni ahdistin amanoslaisia, ainaisia 
vihollisiamme. Monia surmattiin tai otettiin vangeiksi, ja loput hajaantuivat 
sinne tänne. Heidän vahvat linnoituksensa vallattiin yllätyshyökkäyksellä ja 
poltettiin. Ansaitun voiton kunniaksi minut huudettiin imperaattoriksi 
Issoksessa, paikassa jossa, kuten olen useita kertoja kuullut sinulta, 
Kleitarkhos kertoi sinulle Aleksanterin voittaneen Dareioksen.” Sitten johdin 
joukkoni Kilikian vihamielisimpään kolkkaan, jossa 
kahdettakymmenettäviidettä päivää — piiritän = Pindenissonin vahvasti 
linnoitettua kaupunkia vallituksin, suojakatoksin ja tornein sekä niin monin 
keinoin ja niin suurella vaivalla, että vain kaupungin nimi” estää minua 

saavuttamasta korkeinta kunniaa. Jos onnistun valtaamaan kaupungin, kuten 
toivon, lähetän sitten virallisen kirjeen. Kirjoitan tämän sinulle nyt antaakseni 
sinulle toivoa, että olet saavuttamassa sen, mitä toivoit. 

4. Parthialaisten osalta tämä kesä oli varsin menestyksekäs. Ensi kesä 
huolettaa. Rakas Rufukseni, valvo siis ensiksi, että minulle valitaan seuraaja. 
Mutta jos, kuten kirjoitat ja kuten itse arvelen, se on liian hankalaa, huolehdi 
siltä — tämä on helppoa — ettei virkakauttani pidennetä. Mitä politiikkaan 
tulee, kuten aiemmin kirjoitin sinulle” odotan kirjeissäsi kuulevani 
nykyisistä asioista ja vielä enemmän tulevista. Pyydänkin hartaasti sinua 
kirjoittamaan minulle kaikesta mahdollisimman tarkasti. 

Fam. 8,10 

ROOMA, 17. MARRASKUUTA 51 
CAELIUS TERVEHTII CICEROA 


1. Järkytyimme pahanpäiväisesti Gaius Cassiuksen ja Deiotaroksen kirjeistä. 
Cassius näet kirjoitti, että parthialaisten joukot ovat Eufratin tällä puolen, 
Deiotaros taas, että ne etenevät Kommageneen kautta provinssiimme. Tuntien 
sinun sotajoukkosi pelkäsin puolestasi ennen kaikkea sitä, että tämä hyökkäys 
vaarantaisi maineesi. Jos sinulla näet olisi ollut vahvemmat sotavoimat, olisin 
pelännyt henkesi puolesta, mutta joukkojesi niukkuus enteili mielestäni 
vetäytymistä eikä taistelua. Olin huolissani siitä, kuinka ihmiset ottaisivat 
tämän vastaan ja kuinka hyvin he hyväksyisivät sen, mitä sinun oli pakko 
tehdä, ja olen edelleenkin huolissani enkä lakkaa pelkäämästä ennen kuin 
kuulen sinun astuneen Italian maaperälle. 

2. Uutiset, että parthialaiset ovat ylittäneet rajan, ovat herättänet 
monenlaisia puheita. Yksi kannattaa Pompeiuksen lähettämistä, toisen 
mielestä Pompeiusta ei saa lähettää pois Roomasta. Joku haluaa lähettää 
Caesarin joukkoineen, toinen taas konsulit, mutta kukaan ei halua, että 
yksityisiä kansalaisia” lähetettäisiin senaatin päätöksellä. Koska konsulit 
pelkäävät, että senaatin päätös heidän nimittämisestään sotilaskomentajiksi ei 
toteudu ja että heidät häpeällisesti sivuutetaan ja tehtävä siirretään jollekulle 
toiselle, he eivät halua senaatin kokoontuvan lainkaan ja menevät tässä niin 
pitkälle, että heidän katsotaan osoittavan liian vähäistä tunnollisuutta valtion 
palveluksessa. Mutta olipa syy piittaamattomuus, saamattomuus tai pelko, 
kuten itse olen esittänyt, se kunniallisesti jää piiloon sen yleisen näkemyksen 
alle, että he ovat kohtuullisia miehiä, jotka eivät halua provinssia. 

Sinulta ei ole tullut mitään kirjettä, ja ellei Deiotarokselta olisi tullut kirjettä 
heti perään, Cassiuksen luultaisiin keksineen koko sodan, jotta hänen omia 
ryöstelyitään pidettäisiin vihollisen tuhotyönä, ja hänen ajateltaisiin 
päästäneen arabit provinssiin ja ilmoittaneen senaatille näiden olevan 
parthialaisia. Kehotankin sinua kertomaan seikkaperäisesti ja huolellisesti, 
mikä siellä on tilanne, oli se mikä hyvänsä, ettei sinun sanottaisi pelanneen 
jonkun muun pussiin tai vaienneen jostakin, mikä oli syytä tietää. 

3. Vuosi on nyt lopuillaan, sillä kirjoitan tätä kirjettä 17. marraskuuta. 
Minusta on selvää, että mitään ei voi tehdä ennen tammikuun kalendaeta. 
Tunnet Marcelluksen, kuinka hidas ja saamaton hän on, ja samoin Serviuksen 
— mikä viivyttelijä. Millaisiksi heidät kuvittelet ja miten luulet heidän 
pystyvän tekemään jotakin, joka ei heitä kiinnosta, kun he hoitavat senkin, 
mikä heitä kiinnostaa, niin yliolkaisesti, että tuntuu kuin eivät haluaisi? Mikäli 
Parthian sota tulee, uusilla virkamiehillä ensimmäiset kuukaudet menevät 
tämän asian parissa. Jos taas sotaa ei tule siellä tai se on sen laajuinen, että 
te ja seuraajanne pystytte hoitamaan sen pienillä lisäjoukoilla, Curio 
nähdäkseni suuntaa voimansa kahtaalle. Ensiksi hän yrittää riistää jotakin 
Caesarilta ja antaa sitten jotakin Pompeiukselle, minkä ja miten mitättömän 
lahjan tahansa. Paullus taas puhuu sopimattomasti provinssista.” Hänen 
ahneuttaan aikoo vastustaa ystävämme Furnius. Enempää en osaa aavistaa. 

4. Tämä on se, mitä tiedän. En näe muuta, mitä voi tapahtua. Tiedän, että 
aika tuo monia muutoksia ja muuttaa suunnitelmia, mutta mitä hyvänsä 
tapahtuu, se tapahtuu näissä rajoissa. Lisään vielä Gaius Curion ehdotuksiin 
tuon, joka koskee Campanian maata.” Sanovat, että Caesar ei ole huolissaan 
mutta Pompeius on kovasti vastaan eikä halua maan olevan tyhjillään tarjolla 
Caesarille, kun tämä palaa. 

5. Mitä tulee lähtöösi, en voi luvata sinulle hoitavani, että saat seuraajan, 
mutta sen kyllä takaan, ettei kauttasi yhtään pidennetä. On oma päätöksesi, 
haluatko pitää kiinni kannastasi, jos tilanne tai senaatti pakottaa emmekä me 
voi kieltäytyä kunniallisesti. Minun velvollisuuteni on muistaa, miten 
lähtiessäsi vannotit minua, etten sallisi käydä niin. 

Fam. 2,7 

SOTALEIRI, PINDENISSON, PIAN JOULUKUUN 17. PÄIVÄN JÄLKEEN 51 
IMPERAATTORI MARCUS CICERO TERVEHTII ' KANSANTRIBUUNI GAIUS 
CURIOTA 

1. Myöhästyneitä onnitteluita ei ole tapana moittia, etenkään jos ne eivät 
johdu välinpitämättömyydestä.”? Olen näet kaukana, ja kuulen uutiset 
myöhään. Mutta onnittelen sinua ja toivon, että tribuunikautesi koituu 
ikuiseksi kunniaksesi sekä kehotan sinua ohjaamaan ja hallitsemaan kaikkia 
toimiasi järkevyydelläsi eikä antautumaan muiden ihmisten neuvojen 
vietäväksi. Kukaan ei voi neuvoa sinua viisaammin kuin sinä itse. Jos 
kuuntelet itseäsi, et ikinä hairahdu. En kirjoita tätä umpimähkään. Tiedän, 
kenelle kirjoitan. Tunnen mielenlaatusi, tunnen neuvokkuutesi. En pelkää, että 
toimisit pelkurimaisesti tai typerästi, jos puolustat sitä, mikä sinusta tuntuu 
oikealta. 

2. Huomaat varmasti, mihin poliittiseen tilanteeseen sinä itse olet mennyt, 
et joutunut, sillä et sinä sattumalta vaan omasta päätöksestäsi osuttanut 
tribuunikautesi juuri keskelle kriisiä. Mielessäsi varmasti on, miten suuri 
merkitys politiikassa on olosuhteilla, miten tilanteet vaihtelevat, miten 
epävarmoja ovat lopputulokset, miten häilyviä ihmisten toiveet, miten paljon 
petollisuutta ja turhuutta on elämässä. Mutta ole hyvä ja pidä huoli ja ajattele 
— ei mitään uutta vaan — sitä, mistä sinulle alussa kirjoitin. Puhu itsellesi, 
neuvo itseäsi, kuuntele itseäsi, ole kuuliainen itsellesi. Ei ole helppo löytää 
sellaista, joka osaisi paremmin neuvoa muita kuin sinä, eikä varmasti kukaan 
osaa neuvoa sinua paremmin. Kuolemattomat jumalat, miksi minä en ole 
siellä paikan päällä katsomassa tai jakamassa menestystäsi ja mukana tai 
auttamassa päätöksissäsi? Fi niin, että tätä yhtään kaipaisit, mutta 
kiintymykseni suuruuden ja voiman ansiosta pystyisin kuitenkin auttamaan 
sinua neuvoillani. 

3. Kirjoitan sinulle enemmän toisella kertaa. Muutaman päivän päästä aion 
lähettää omia kuriirejani; tarkoitukseni on esittää yhdessä kirjeessä 
seikkaperäisesti koko kesän tapahtumat senaatille, koska olen hoitanut 
julkisen tehtäväni oikein menestyksellisesti ja itseäni tyydyttävällä tavalla. 
Mitä tulee pappeuteesi,* saat tietää vapautetulle orjallesi Thrasolle 
antamastani kirjeestä, miten paljon vaivaa olen nähnyt siinä niin vaikeassa 
asiassa ja tapauksessa. 

4. Rakas Curioni, minulle osoittamasi uskomattoman ja minun sinulle 
osoittamani poikkeuksellisen hyväntahtoisuuden nimissä pyydän ja anon, ettet 
salli yhtään jatkettavan tätä riesallista pestiäni provinssissa. Puhuin tästä 
kanssasi henkilökohtaisesti, kun minulla ei ollut aavistustakaan, että sinusta 
tulisi kansantribuuni tänä vuonna, ja olen myös usein pyytänyt sitä kirjeissäni, 
mutta tuolloin pyysin sitä kuin €senaattorilta, tosin nuorukaisista 

jalosukuisimmalta ja = vaikutusvaltaisimmalta, mutta nyt pyydän 
kansantribuunilta, ja vieläpä tribuuni Curiolta — ei että tehtäisiin jokin uusi 
päätös, mikä on yleensä sangen hankalaa, vaan — ettei tehtäisi mitään uutta 
päätöstä ja että puolustaisit senaatin päätöstä ja lakeja ja että ne ehdot, joilla 
lähdin tänne, pysyisivät ennallaan. Tätä minä sinulta pyydän hartaasti yhä 
uudelleen. 

ATT. 5,20 

SOTALEIRI, PINDENISSON, 19. JOULUKUUTA 51 
CICERO TERVEHTII ATTICUSTA 


1. Saturnalia-juhlan aamuna’! pindenissonilaiset antautuivat minulle 57. 
päivänä siitä, kun olimme aloittaneet piirityksen. Mitä? ”Ketkä pahuksen 
pindenissonilaiset? En ole ikinä kuullutkaan tuota nimeä”, sanot tietysti. 
Minkä minä sille mahdan? En minä voinut tehdä Kilikiaa Aitoliaksi tai 
Makedoniaksi. Teen sinulle selväksi tässä ja nyt, että tällä sotajoukolla 
tällaisessa paikassa ei pysty yhtään enempään. Kuule, kun esitän sen sinulle 
pähkinänkuoressa, kuten suot sen minulle edellisessä kirjeessäsi. 

Tiedät, kuinka saavuin Efesokseen, ja onnittelitkin minua tuon päivän 
väenpaljoudesta, joka ihastutti minua enemmän kuin mikään koskaan. Sieltä — 
saatuani loistavan vastaanoton matkan varrella olevissa kaupungeissa — 
saavuin Laodikeaan 31. heinäkuuta. Siellä vietin kaksi päivää kunniani 
kukkuloilla, ja kunnioittavilla puheillani pyyhin pois kaikki siellä aiemmin 
tapahtuneet vääryydet. Samoin tein Apameassa, jossa vietin viisi päivää, 
Synnadassa (kolme päivää), Filomelionissa (viisi päivää) ja Ikonionissa 
(kymmenen päivää). Mikään ei olisit voinut olla niin tasapuolista, armeliasta 
ja ankaraa kuin oikeudenkäyttöni. 

2. Sieltä saavuin leiriin 24. elokuuta, ja 28. päivänä katsastin sotajoukkoni 
Ikonionin tuntumassa. Kun vakavia uutisia kantautui parthialaisista, jatkoin 
matkaa tästä leiristä Kilikiaan Kappadokian sen osan kautta, joka rajoittuu 
Kilikiaan, jotta armenialainen Artavasdes ja itse parthialaisetkin tuntisivat, 
että heidän pääsynsä Kappadokiaan oli estetty. Kun olin pitänyt leiriäni viisi 
päivää Kappadokian Kybistrassa, sain tietää, että parthialaiset olivat kaukana 
tuolta Kappadokian sisääntuloväylältä ja uhkasivat pikemminkin Kilikiaa. 
Niinpä marssin oikopäätä Kilikiaan Tauroksen solan kautta. 

3. Saavuin Tarsokseen lokakuun 5. päivänä, ja sieltä suuntasin 
Amanokseen, joka on vedenjakajana ja erottaa Syyrian ja Kilikiasta. Tämä 

vuoristo on täynnä ikiaikaisia vihollisiamme. Täällä 13. lokakuuta 
surmasimme suuren joukon vihollisia, valtasimme ja poltimme vahvat 
linnoitukset, kun Pomptinus hyökkäsi yöllä ja minä aamulla. Minut huudettiin 
imperaattoriksi. Pidimme leiriä muutaman päivän lähellä Issosta, juuri sillä 
paikalla, jossa Aleksanteri — huomattavasti etevämpi sotapäällikkö kuin sinä 
tai minä — oli pitänyt leiriä Dareiosta vastaan. Viivyimme siellä viisi päivää, ja 
ryöstettyämme ja tuhottuamme Amanoksen lähdimme pois. Sillä välin — olet 
varmasti kuullut puhuttavan tavallaan paniikista ja samoin hermosodasta”*? — 
huhu saapumisestani rohkaisi Cassiusta, joka oli motissa Antiokiassa, ja 
pelästytti parthialaiset. Kun nämä vetäytyivät kaupungista, Cassius ajoi heitä 
takaa ja saavutti menestyksen. Tämä paon aikana suuresti kunnioitettu 
parthialaisten päällikkö Osakes haavoittui ja muutama päivä myöhemmin 
kuoli saamaansa vammaan. Olin Syyriassa suuressa suosiossa. 

4. Sillä välin saapui Bibulus. Uskoakseni hän halusi olla vertaiseni tämän 
saman tyhjänpäiväisen tittelin osalta; hän koetti napata laakeriseppeleen 
hääkakusta'** tässä samassa Amanos-vuoristossa. Mutta hän menetti koko 
ensimmäisen kohorttinsa, pääcenturionsa, Asinius Denton, arvostetun miehen 
lajissaan, ja muut saman kohortin centuriot sekä sotatribuuni Sextus 
Luciliuksen, jonka isä Titus Gavius Caepio on varakas ja merkittävä mies. Se 
oli todella ikävä takaisku sinänsä ja tuli vielä huonoon aikaan. 

5. Minä marssin Pindenisson, eleutherokilikialaisten vahvasti linnoitettuun 
kaupunkiin, joka on ollut sodassa niin kauan kuin muistetaan. He olivat hurjaa 
ja rajua väkeä ja valmiita puolustamaan itseään kaikin tavoin. Saarsimme 
kaupungin vallilla ja vallihaudalla käyttäen apuna valtavaa suojamuuria ja 
suojakatoksia, korkeaa tornia, suurta määrää heittokoneita sekä lukuisia 
jousimiehiä. Suurella vaivalla ja koneistolla — monet miehistämme 
haavoittuivat mutta eivät kuolettavasti — saimme tehtävän suoritettua. 
Saturnalia sujuu todella hilpeissä merkeissä, sotilaillakin, joille soin koko 
saaliin lukuun ottamatta vankeja, jotka myydään tänään, Saturnalian 
kolmantena päivänä.” Tätä kirjoittaessani lavalla on nyt noin 120 000 
sestertiusta./** Annan sotajoukon Ouintuksen johdettavaksi täältä talvileiriin, 
joka sijaitsee levottomalla alueella. Itse palaan Laodikeaan. 

6. Näin tähän mennessä. Mutta palatkaamme menneisiin. Mitä tulee 
tuohon, mihin ennen kaikkea kehotat minua ja mikä on kaikkein tärkein asia 
ja mistä olet huolissasi, että en tuottaisi pettymystä ligurialaiselle 
Momoksellekaan,”** hitto minut periköön, jos voi toimia vielä tahdikkaammin 
kuin olen toiminut. En tarkoita tässä nyt pidättyvyyttä, hyvettä, joka näyttää 

vastustavan nautintoa, sillä en ole eläissäni nauttinut mistään yhtä paljon kuin 
nyt nautin tästä rehellisyydestä, eikä minua viehätä niinkään sen tuoma 
suunnaton maine, kuin itse asia. Sanalla sanoen se on ollut sen arvoista. En 
tuntenut itseäni enkä oikein tiennyt, mihin kykenisin tällä saralla. Syystäkin 
voin pullistella. Mikään ei voisi olla hienompaa. Häikäiseviä saavutuksiani 
tähän mennessä: Ariobarzanes on elossa ja kuninkaana minun ansiostani. 
Ohimennen pelastin kuninkaan ja kuningaskunnan neuvojeni ja 
vaikutusvaltani avulla sekä osoittamalla häntä vastaan juonitteleville, etten 
ollut tavoitettavissa enkä lahjottavissa./” Toistaiseksi Kappadokiasta ei ole 
viety haiventakaan. Olen kykyni mukaan piristänyt allapäin olevaa 
Brutusta.” Olen häneen yhtä kiintynyt kuin sinä — olin lähellä sanoa ”kuin 
sinuun”. Toivon myös, että koko kauteni aikana provinssille ei koidu 
kulunkeja, ei lantinkaan vertaa. 

7. Tässä kaikki. Nyt valmistaudun lähettämään virallisen kirjeen Roomaan. 
Siihen tulee enemmän asiaa kuin jos olisin lähettänyt sen Amanoksesta. Mutta 
että sinä et tule Roomaan! Kaikki kuitenkin riippuu siitä, mitä tapahtuu 
maaliskuun kalendaena.!? Pelkään, että joudun jäämään tänne, jos Caesar 
asettuu vastahankaan, kun provinssiasia tulee käsittelyyn. Jos sinä olisit 
paikalla, en pelkäisi mitään. 

8. Palaan Rooman asioihin, joista olin täysin pimennossa pitkän aikaa, 
kunnes sain tietää niistä oikein mukavasta kirjeestäsi 16. joulukuuta. 
Vapautettu orjasi Philogenes huolehti sen toimittamisesta perille, vaikka 
matka oli hyvin pitkä ja tie melko turvaton. Sitä kirjettä, jonka sanoit 
antaneesi Laeniuksen orjapojille, en ole saanut. Senaatin Caesaria koskevat 
päätökset ja sinun omat toiveesi kuulostavat mukavilta. Jos Caesar myöntyy 
niihin, meidät on pelastettu. En ole kovin huolissani Plaetoriuksen tulipalosta, 
koska [...] on palanut poroksi. Haluan tietää, miksi Lucceius kävi niin 
kiivaasti Ouintus Cassiusta vastaan ja mitä tapahtui. 

9. Minua pyydetään antamaan sisarenpojallesi Ouintukselle valkoinen 
toga,”? kun tulen Laodikeaan. Aion pitää häntä ohjaksissa entistä tiukemmin. 
Deiotaros, jolta olen saanut suuria apujoukkoja, aikoo — näin hän kirjoitti — 
tulla luokseni Laodikeaan Ciceroiden”” kanssa. Odotan sinulta myös kirjettä 
Epeiroksesta, että voin pitää lukua sekä työ- että vapaa-ajastasi. Nicanor tekee 
hyvää työtä, ja minä kohtelen häntä hyvin. Lähetän hänet luultavasti Roomaan 
virallisen kirjeeni kanssa, niin että kirje menee varmemmin perille, ja samalla 
hän tuo minulle luotettavaa tietoa sinusta ja sinulta. Olen mielissäni, että 
Alexis”? liittää minulle niin usein terveisensä, mutta miksi hän ei tee niin 

omassa kirjeessään, niin kuin minun Alexikseni”* tekee omassaan sinulle? 
Etsimme torvea Phemiukselle.”* Mutta tämä riittää tällä kertaa. Pidä huoli 
itsestäsi ja ilmoita, milloin olet aikeissa palata Roomaan. Aina ja uudestaan, 
voi hyvin! 

10. Suosittelin hyvin huolellisesti asioitasi ja ystäviäsi Thermukselle, kun 
tapasin häntä Efesoksessa, ja nyt olen uudelleen suositellut kirjeitse, ja olen 
ymmärtänyt, että hän on oikein kiintynyt sinuun. Kirjoitin sinulle aiemmin 
Pammeneen talosta; toivoisin, että koettaisit pitää huolta, ettei pojalta riistetä 
sitä, mitä hänellä nyt on sinun ja minun ansiostani. Uskon, että se on 
kunniaksi meille molemmille, ja lisäksi olisin oikein kiitollinen siitä. 

Fam. 15,10 

TARSOS, VUODEN 51 LOPPU 

IMPERAATTORI MARCUS CICERO TERVEHTII KONSULI GAIUS MARCELLUSTA, 
GAIUKSEN POIKAA 


1. Koska hartain toiveeni on toteutunut, se, että kaikkien Marcellusten ja 
Marcellinustenkin hyväntahtoisuus — sillä teidän sukunne ja nimenne on aina 
osoittanut suurta myötämielisyyttä minua kohtaan — niin, koska siis on 
toteutunut se, että teidän perheenne hyväntahtoisuus voi saada täyttymyksensä 
sinun konsulikautesi ansiosta, johon ovat osuneet minun sotilaalliset 
saavutukseni ja niiden mukanaan tuoma kiitos ja kunnia, pyydän sinulta, että 
kun kirjeeni on luettu senaatille, pidät huolen siitä, että senaatin päätös on 
mahdollisimman kunnioitettava. Tämä on aivan helppoa, sillä kuten vahvasti 
uskon, senaatti ei asetu vastaan. 

2. Jos minulla olisi sinun kanssasi vähemmän läheiset välit kuin muun 
perheesi kanssa, lähettäisin heidät, joiden tiedät arvostavan minua erityisesti, 
puhumaan sinulle puolestani. Isäsi hyvät teot minua kohtaan ovat huomattavat 
— on mahdoton mainita ketään toista, joka olisi suhtautunut lämpimämmin 
hyvinvointiini ja kunniaani. Kaikki luultavasti tietävät, kuinka paljon serkkusi 
minua arvostaa ja on aina arvostanut. Lyhyesti, koko perheesi on aina 
kohdellut minua äärimmäisen ystävällisesti, etkä sinä ole kyllä jäänyt muita 
sukulaisisi heikommaksi, kun on kyse minun arvostamisestani. Pyydän siis 
sinulta = erityisesti, että haluaisit auttaa minua saamaan suurimmat 
kunnianosoitukset ja katsoisit, että maineeni on riittävässä määrin uskottu 
sinun huomaasi, kun on kyse kiitosjuhlasta päättämisestä ja kaikessa 
muussakin. 

Fam. 15,13 

TARSOS, VUODEN 51 LOPPU 

IMPERAATTORI MARCUS CICERO TERVEHTII KONSULI LUCIUS PAULLUSTA 


1. Hartaimmin olin toivonut olevani kanssasi Roomassa monesta syystä mutta 
etenkin siksi, että olisin voinut osoittaa sinulle myötämielisyyteni, jonka olen 
sinulle velkaa, niin hakiessasi konsulinvirkaa kuin hoitaessasikin sitä. 
Vaalimenestyksesi oli aina minulle täysin selvää, mutta olisin kuitenkin 
halunnut antaa oman panokseni. Toivon todellakin, että virassasi sinulla olisi 
vähemmän ongelmia, mutta minua harmittaa, että kun minä olin konsuli ja 
sinä nuorukainen, sain tuntea sinun myötämielisyytesi, kun taas minä tässä 
elämänvaiheessani en voi osoittaa myötämielisyyttäni sinua kohtaan. 

2. Mutta luulen, että kohtalon oikusta jollain tavalla sinulla on aina tilaisuus 
edistää minun kunniaani mutta että minä vain haluan maksaa takaisin. Nostit 
kunniaan konsulikauteni, nostit kunniaan paluuni.”* Sotilaalliset saavutukseni 
ovat osuneet juuri konsulinkaudellesi. Niinpä vaikka sinun korkea asemasi ja 
arvokkuutesi ja minun kaipaamani suuri kunnia ja minun suuri maineeni 
näyttäisivät vaativan minua anomaan ja pyytämään sinulta mahdollisimman 
monisanaisesti, että pitäisit huolen siitä, että saavutuksiani koskeva senaatin 
päätös on niin kunnioitettava kuin mahdollista, en kuitenkaan rohkene 
painostaa sinua ankarasti, etten itse vaikuttaisi unohtaneeni sinun 
käyttäytymisesi minua kohtaan tai uskovan sinun unohtaneen sen. 

3. Teen siis kuten luullakseni toivot minun tekevän ja esitän lyhyesti 
pyynnön henkilölle, jonka hyvät teot minua kohtaan ovat kaikkien kansojen 
tiedossa. Jos jotkut muut olisivat nyt konsuleina, lähettäisin heidät 
nimenomaan sinun luoksesi, Paullus hyvä, jotta tekisit heistä oikein hyviä 
ystäviäni. Nyt, kun sinulla on korkein valta ja korkein arvovalta ja meidän 
hyvät välimme ovat kaikkien tiedossa, pyydän hartaasti sinua huolehtimaan 
siltä, että mitä kunnioitetuimmin laaditaan päätös koskien saavutuksiani ja 
mahdollisimman nopeasti. Sen, että saavutukseni ovat kunnian ja onnittelujen 
arvoisia, voit nähdä kirjeestä, jonka olen virallisesti lähettänyt sinulle, 
kollegallesi ja senaatille.”* Toivoisin, että ottaisit huolehtiaksesi myös kaikista 
muista asioistani, ennen kaikkea maineestani, ja että pitäisit huolen etenkin 
siltä, ettei virkakauttani pidennetä, kuten pyysin sinulta edellisessäkin 
kirjeessäni. Haluan nähdä sinut konsulina ja siinä asemassa saavuttavan 
kaiken, mitä toivon, niin poissa kuin läsnä ollessanikin.” 

Fam. 13,55 

TARSOS,* VUODEN 51 LOPPU TAI VUODEN 50 ALKU 
CICERO TERVEHTII PROPREETORI T HERMUSTA 


1. Kun puhuin kanssasi Efesoksessa legaattini Marcus Anneiuksen asiasta, 
sain sen käsityksen, että halusit kovasti tehdä kaiken hänen mielikseen hänen 
itsensä vuoksi, mutta minä arvostan häntä niin paljon, etten mielestäni voi 
jättää tekemättä mitään, mikä on eduksi hänelle, ja uskon sinunkin arvostavan 
minua niin paljon, etten epäile suositukseni suuresti lisäävän 
hyvätahtoisuuttasi häntä kohtaan. Olen jo kauan arvostanut Marcus 
Anneiusta, mikä käy ilmi siitä, että tarjosin omaehtoisesti hänelle 
legaatinvirkaa, vaikka epäsin sen monilta, jotka sitä tavoittelivat. Mutta sen 
jälkeen, kun hän on ollut kanssani sodassa ja sotapalveluksessa, olen 
havainnut hänessä niin suurta urheutta, järkevyyttä ja uskollisuutta ja niin 
suurta hyväntahtoisuutta minua kohtaan, etten arvosta ketään enempää. 

Tiedät, että hänellä on erimielisyyttä sardislaisten kanssa. Selitin asian 
sinulle Efesoksessa, mutta se selviää sinulle helpommin ja paremmin 
kasvokkain hänen kanssaan. 

2. Muun suhteen, Hercules vieköön, olen epäröinyt kauan, mitä oikein 
kirjoittaisin sinulle. Tapasi jakaa oikeutta tunnetaan hyvin ja sitä arvostetaan 
suuresti. Ja tässä tapauksessa ei vaadita mitään muuta kuin että jaat oikeutta 
tapasi mukaisesti. Koska kuitenkin tiedän, miten suuri vaikutusvalta on 
preetorilla — etenkin nuhteettomalla, arvokkaalla, lempeällä preetorilla, 
jollaiseksi sinut kaikki tunnustavat — pyydän sinulta meidän hyvin läheisen 
suhteemme, lukuisten yhtäläisten ja molemminpuolisten palvelustemme 
nimissä, että suopeudellasi, arvovallallasi ja ponnisteluillasi teet Marcus 
Anneiukselle selväksi, että olet hänen ystävänsä — mitä hän ei epäile, sillä hän 
on usein puhunut siitä minulle — ja että sinusta on tullut paljon suurempi 
ystävä minun kirjeeni ansiosta. Koko provinssin käskyvaltasi puitteissa et 
voisi tehdä minulle mitään, mistä olisin kiitollisempi. Sinulla ei varmaan ole 
epäilystäkään siitä, kuinka tuottoisaa sinun on sijoittaa myötämielisyytesi ja 
hyväntahtoisuutesi tuohon miehistä kiitollisimpaan ja parhaimpaan. 

Fam. 15,4 

TARSOS, VUODEN 51 LOPPU TAI VUODEN 50 ALKU 
IMPERAATTORI MARCUS CICERO TERVEHTII MARCUS CATOA 

1. Korkea arvovaltasi ja ainainen uskoni sinun poikkeukselliseen 
hyveellisyyteesi ovat vakuuttaneet minut siitä, että minulle on hyvin tärkeää, 
että tunnet saavutukseni ja tiedät, miten oikeudenmukaisesti ja hillitysti olen 
suojellut liittolaisiamme ja hallinnut provinssiani. Uskon näet, että kun tunnet 
nämä seikat, minun on helpompi saada hyväksyntäsi sille, mitä toivon. 

2. Saavuin provinssiini 31. heinäkuuta ja huomasin, että vuodenajan takia 
minun oli mentävä välittömästi sotajoukkojen luo. Kaksi päivää olin 
Laodikeassa, sitten neljää päivää Apameassa, kolme Synnadassa ja yhtä 
monta Filomelionissa. Näissä kaupungeissa pidettiin suuria kokouksia, ja 
vapautin monet kaupungit hyvin ankarista veroista, erittäin raskaista koroista 
ja epäoikeudenmukaisista veloista. Ennen saapumistani sotajoukot oli 
hajotettu jonkinmoisen kapinan takia. Viisi kohorttia oli asettunut 
Filomelioniin ilman legaattia, ilman sotatribuunia, jopa ilman centuriota. 
Loput joukot olivat Lykaoniassa. Käskin legaattini Marcus Anneiuksen johtaa 
nuo viisi kohorttia muun sotajoukon luo ja koottuaan joukot yhteen leiriytyä 
Ikonionin lähelle Lykaoniaan. 

3. Anneius noudatti käskyä tunnollisesti, ja minä saavuin leiriin 24. 
elokuuta. Tällä välin olin senaatin päätöksen mukaisesti koonnut vahvan 
reserviläisjoukon ja varsin kelvollisen ratsuväkijoukon sekä vapaiden 
kansojen ja liittolaiskuninkaiden suomat vapaaehtoiset apujoukot. Sillä välin, 
kun olin tarkastanut sotajoukon ja lähtenyt marssimaan Kilikiaan syyskuun 
kalendaena, Kommageneen kuninkaan lähettiläät tulivat luokseni ja 
ilmoittivat hyvin kuohuksissaan mutta totuudenmukaisesti, että parthialaiset 
olivat marssineet Syyriaan. 

4. Kuultuani tämän olin hyvin huolissani Syyrian, oman provinssini ja itse 
asiassa koko Aasian puolesta. Niinpä katsoin, että minun oli johdettava 
joukkoni Kappadokian sen alueen kautta, joka rajoittuu Kilikiaan. Jos 
nimittäin olisin laskeutunut alas Kilikiaan, minun olisi ollut helppo pitää 
kiinni itse Kilikiasta Amanos-vuoriston luonteen takia (Syyriasta Kilikiaan 
nimittäin johtaa kaksi sisäänkäyntiä, joista kumpikin on niin kapea, että ne voi 
tukkia pienillä joukoilla, eikä Syyriasta tulevia hyökkäyksiä vastaan ole 
Kilikiaa turvallisempaa paikkaa). Mutta olin huolissani Kappadokiasta, joka 
on avoin Syyrian suunnalta ja jolla on rajanaapureina kuninkaita, jotka ovat 
kyllä ystäviämme mutta eivät uskalla avoimesti asettua parthialaisia vastaan. 
Niinpä pystytin leirin Kappadokian äärilaitaan, lähelle Taurosta, Kybistran 
kaupungin liepeille suojatakseni Kilikiaa ja estääkseni naapuriheimojen 
yllättävät hankkeet pitämällä hallussani Kappadokiaa. 

5. Tämän niin suuren levottomuuden keskellä, suursodan häämöttäessä, 
kuningas Deiotaros — jota hyvällä syyllä minä, sinä ja senaatti olemme aina 
pitäneet suuressa arvossa, sillä hän on poikkeuksellisen hyväntahtoinen ja 
uskollinen Rooman kansaa kohtaan ja erinomaisen suurisieluinen ja neuvokas 
— lähetti luokseni lähettiläitä kertomaan, että hän aikoi saapua leiriini kaikkine 
joukkoineen. Vaikuttuneena hänen tuestaan ja ystävällisyydestään kiitin häntä 
kirjeitse ja kehotin häntä pitämään kiirettä. 

6. Kun olin viipynyt viisi päivää Kybistrassa sotilasasioissa, pelastin 
välittömältä väijytyksen = uhalta mitään — aavistamattoman = kuningas 
Ariobarzaneen, jonka hyvinvoinnin senaatti oli uskonut haltuuni sinun 
aloitteestasi, enkä ainoastaan pelastanut hänen henkeään vaan vahvistin hänen 
kuninkaallisen auktoriteettinsa. Metraan ja Athenaioksen — tätä jälkimmäistä 
sinä erityisesti suosittelit minulle — joka oli tuomittu maanpakoon 
Athenaioksen”* häikäilemättömyyden takia, minä saatoin suureen suosioon ja 
vaikutusvaltaiseen asemaan kuninkaan silmissä. Kun Kappadokiassa uhkasi 


1” puolustautuisi asevoimin, kuten hänen 


syttyä suursota, mikäli ylipapp 
uskottiin tekevän — tällä nuorukaisella oli ratsuväkeä, jalkaväkeä, rahaa ja 
tukenaan ne, jotka halusivat jotain muutosta — sain hänet lähtemään 
kuningaskunnasta, niin että hovin koko arvovalta turvattiin ja kuningas sai 
pitää valtansa ja arvokkuutensa ilman levottomuuksia ja väkivaltaa. 

7. Sillä välin monista kirjeistä ja viesteistä sain tietää, että suuret 
parthialais- ja arabijoukot olivat lähestyneet Antiokian kaupunkia ja minun 
ratsuväenosastoni ja preetorikohorttini, joka oli turvana Epifaneiassa, olivat 
tuhonneet perin pohjin heidän suuren ratsuväkensä, joka oli tunkeutunut 
Kilikiaan. Kun siis näin, että parthialaisjoukot olivat vetäytyneet 
Kappadokiasta eivätkä olleet kaukana Kilikian rajalta, johdin joukkoni 
Amanokseen sellaista pikamarssia kuin pystyin. Päästyäni perille sain kuulla, 
että vihollinen oli vetäytynyt Antiokiasta ja että Bibulus oli Antiokiassa. 
Ilmoitin välittömästi Deiotarokselle, joka oli rientämässä luokseni suuren ja 
vahvan ratsu- ja jalkaväkijoukon ynnä kaikkien joukkojensa kanssa, ettei 
hänellä näyttänyt olevan mitään syytä olla poissa kuningaskunnastaan ja että 
jos jotakin uutta sattumalta tapahtuisi, lähettäisin heti hänelle kirjeen ja 
lähettiläitä. 

8. Olin saapunut tarkoituksenani auttaa kumpaakin provinssia, jos tilanne 
niin vaatisi, ja jatkoin sitä, mitä olin jo aiemmin pitänyt kummallekin 
provinssille tärkeänä — rauhan saattamista Amanokseen ja ikiaikaisen 
vihollisen ajamista pois tuosta vuoristosta. Teeskentelin vetäytyväni tuosta 

vuoristosta ja pyrkiväni Kilikian muihin osiin, ja kun olin päivän matkan 
päässä Amanoksesta, pystytin leirin Epifaneiaan. Lokakuun 12. päivän illan 
hämärtyessä lähdin marssimaan kevyesti aseistetun sotajoukon kanssa yötä 
myöten niin nopeasti, että aamun valjetessa 13. lokakuuta olin jo nousemassa 
Amanokselle. Kohortit ja apujoukot jaettiin. Yhtä osastoa johti veljeni ja 
legaattini Ouintus yhdessä minun kanssani, toista legaatti Gaius Pomptinus ja 
kolmatta legaatit Marcus Anneius ja Lucius Tullius. Yllätimme useat mitään 
aavistamattomista vihollisista, surmasimme ja otimme heitä vangeiksi, estäen 
heidän pakonsa. 

9. Pitkän ja ankaran vastarinnan jälkeen, joka kesti aamuhämäristä neljään 
saakka iltapäivällä, valtasimme Amanoksen pääpaikan Eranan, joka tuntui 
enemmänkin kaupungilta kuin kylältä, sekä Sepyran ja Kommoriksen; se osa 
Amanosta oli Pomptinuksen hallussa. Suuri määrä vihollisia surmattiin. Niin 
ikään valtasimme voimalla lukuisia linnoituksia ja poltimme ne. Näiden 
operaatioiden jälkeen leiriydyimme neljäksi päivää Amanoksen juurelle 
lähelle Aleksanterin Alttareita,* ja koko sen ajan käytimme tuhotaksemme 
sen, mitä vielä Amanoksen juurella oli jäljellä ja maiden hävittämiseen 
vuoriston siltä osalta, joka kuuluu minun provinssiini. 

10. Kun nämä operaatiot oli saatu päätökseen, johdin sotajoukkoni 
Pindenisson, eleutherokilikialaisten kaupunkiin. Se sijaitsi erittäin korkealla ja 
hyvin suojatulla paikalla, ja sen asukkaat eivät olleet koskaan olleet kuuliaisia 
paikallisille kuninkaillekaan. Koska he ottivat suojiinsa karkureita ja odottivat 
malttamattomina parthialaisten saapumista, katsoin valtakunnan maineen 
vaativan heidän röyhkeytensä nujertamista, jotta olisi helpompi murtaa 
muidenkin sellaisten uhmakkuus, jotka asettuisivat Rooman valtaa vastaan. 
Rakensin kaupungin ympärille vallin ja vallihaudan ja niiden ympärille kuusi 
linnoitusta ja valtavan suuren leirin ja hyökkäsin maavallituksin, 
suojakatoksin ja tornein käyttäen apuna lukuisia heittokoneita ja jousimiehiä. 
Ponnistellen itse ankarasti ja tuottamatta liittolaisillemme vaivaa tai 
kustannuksia vein operaation päätökseen viidessäkymmenessäseitsemässä 
päivässä. Kaupungin kaikki osat tuhottiin tai poltettiin ja asukkaiden oli pakko 
antautua minulle. Heillä oli rajanaapureinaan — nämä olivat yhtä syyllisiä ja 
uhmakkaita kuin he itse — tebaralaiset, joilta sain panttivankeja Pindenissonin 
valtaamisen jälkeen. Sitten lähetin sotajoukon talvileiriin ja annoin veljeni 
Ouintuksen tehtäväksi sijoittaa joukkoja joko vallattuihin tai rauhattomiin 
kyliin. 


11. Toivoisin sinun nyt olevan vakuuttunut, että jos näitä toimia koskeva 

esitys viedään senaattiin, pidän sitä äärimmäisenä kohteliaisuuden 
osoituksena, jos sinä äänelläsi tuet minulle esitettyä kunnianosoitusta. Vaikka 
tiedän, että tällaisissa asioissa arvostetuimmilla miehillä on tapana esittää ja 
saada pyyntöjä, uskon kuitenkin, että minun on pikemminkin mainittava 
asiasta sinulle kuin esitettävä pyyntö. Sinä nimittäin olet sellainen, joka olet 
kerta toisensa jälkeen tehnyt äänilläsi minulle kunniaa senaatissa sekä 
puheillasi, lausunnoillasi ja äärimmäisen ylistävillä sanoillasi kohottanut 
minut taivaisiin niin senaatissa kuin kansankokouksissakin. Olen aina pannut 
sanoillesi niin paljon painoa, että olen uskonut saavuttavani kaiken, jos saan 
sinulta yhdenkin ylistävän sanan. Lopuksi muistan, että vastustaessasi 
kiitosjuhlan myöntämistä miehistä kuuluisimmalle ja parhaimmalle! 
mainitsit, että olisit tukenut sitä, jos se olisi myönnetty hänen Roomassa 
konsulina saavuttamiensa ansioiden johdosta. Sinä myös tuit kiitosjuhlan 
myöntämistä minulle, kun olin siviili? et siksi — kuten monien muiden 
kohdalla — että olisin palvellut hyvin valtiota, vaan siksi — mitä ei ollut 
tapahtunut kenellekään aiemmin — että olin pelastanut sen. 

12. En mene nyt siihen, että otit kantaaksesi vihan, uhkat ja kaikki myrskyt, 
jotka olen kohdannut, ja että olit täysin valmis menemään vielä pidemmällä, 
jos olisin sallinut, ja lisäksi pidit vihamiestäni [Clodiusta] omana 
vihamiehenäsi ja hyväksyit hänen tuhonsa — minun oli helppo nähdä, kuinka 
paljon arvostit minua — kun puolustit Miloa senaatissa. Omasta puolestani — 
enkä pidä tätä palveluksena vaan vilpittömänä todistuksena ja mielipiteenä — 
en olen vain hiljaisesti ihaillut loistokkaita ominaisuuksiasi (kukapa ei niin 
tee?), vaan olen asettanut kaikissa senaatissa tai oikeudessa pitämissäni 
puheissa, kaikissa niin kreikan- kuin latinankielisissäkin kirjoituksissani ja 
itse asiassa koko moninaisessa kirjallisessa tuotannossani, sinut kaikkien 
ihmisten edelle, ei vain niiden, jotka olemme itse nähneet, vaan myös niiden, 
joista olemme vain kuulleet. 

13. Kysyt kenties, miksi arvostan niin paljon jotakin tällaista onnittelua ja 
kunnianosoitusta —senaatilta. Puhun sinulle ystävänä, kuten yhteisten 
kiinnostuksenkohteidemme, toisillemme tekemien palvelusten, hyvän 
ystävyytemme ja myös isiemme läheisten siteiden nimissä on paikallaan. Jos 
joskus on ollut joku, joka luonnostaan ja vielä enemmän — niin ainakin tuntuu 
— järkensä ja oppineisuutensa perusteella vierastaa tyhjää mainetta ja kansan 
puheita, niin se olen varmasti minä. Siitä todistaa konsulikauteni, jonka aikana 
— kuten muussakin elämässäni — tunnustan tavoitelleeni innokkaasti niitä 
asioita, jotka voivat tuottaa todellista kunniaa, mutta kunniaa itsessään en 

koskaan pitänyt tavoiteltavana. Niinpä en välittänyt arvostetusta provinssista 
83 vaikka 


luullakseni sinun mielestäsi olisin saanut sen varsin helposti. Mutta kärsittyäni 


ja varmasta toiveesta saada triumfi enkä havitellut papinvirkaa, 


vääryyttä (sinä aina kutsut sitä valtion onnettomuudeksi mutta et minun 
onnettomuudekseni vaan jopa kunniakseni) olen halunnut saada 
mahdollisimman suuria kunnianosoituksia senaatilta ja Rooman kansalta. 
Niinpä sittemmin halusin päästä auguriksi, josta tehtävästä en ollut aiemmin 
välittänyt, ja nyt katson aiheelliseksi tavoitella kunniaa, jonka senaatti yleensä 
myöntää sotamenestyksestä, vaikka aiemmin en piitannut siitä. 

14. Hetki sitten sanoin, etten pyytäisi sinulta mitään, mutta pyydän nyt 
hartaasti, että puollat ja edistät tätä toivettani, jossa on mukana jonkinlainen 
halu parantaa koetun vääryyden aiheuttamia haavoja, mutta vain jos et pidä 
sitä vähäistä, mitä olen saavuttanut, mitättömänä ja halveksittavina vaan 
sellaisena ja niin merkittävänä, että moni on saanut senaatilta korkeimpia 
kunnianosoituksia paljon vähäisemmistäkin saavutuksista. Olenkin ollut myös 
huomaavinani (tiedät, miten tarkkaavaisesti sinua kuuntelen), että 
kunnianosoituksia myöntäessäsi tai evätessäsi sinulla on tapana katsoa 
enemmän komentajien luonnetta, periaatteita ja elämäntapaa kuin heidän 
saavutuksiaan. Jos arvioit niin minun tapauksessani, huomaat, että heikon 
sotajoukon vuoksi vahvin turvani suursodan uhkaa vastaan oli tasapuolisuus 
ja maltillisuus. Näiden avulla ylsin saavutuksiin, joihin en olisi yltänyt 
minkään legioonien = avulla: tein — vihamielisimmistä liittolaisista 
ystävällismielisimpiä ja uskottomista luotettavimpia, ja kun he innokkaina 
odottivat uudistuksia, sain käännettyä heidät suopeamielisiksi vanhaa valtaa 
kohtaan. 

15. Mutta olen jo puhunut liikaa itsestäni, etenkin sinulle, joka saat 
kuunnella kaikkien liittolaistemme valituksia. Saat tietää tästä kaikesta niiltä, 
joiden mielestä he ovat vironneet henkiin toimintani ansiosta. Lähes 
yksimielisesti kaikki julistavat sinulle juuri minusta sitä, mikä on minulle 
mieluisinta, etenkin kaksi suojeluksessasi olevaa aluetta, Kyproksen saari ja 
Kappadokian kuningaskunta kertovat minusta sinulle, samoin kuin luullaksesi 
kuningas Deiotaroskin, joka on sinulle erittäin läheinen. Jos nämä ansioni 
ovat myös tavallista merkittävämpiä ja jos kaikkina aikoina on vähemmän 
ollut niitä, jotka kykenevät voittamaan omat himonsa, kuin niitä, jotka 
kykenevät voittamaan vihollisjoukot, niin kun lisäät nämä harvinaisemmat ja 
vaikeammat ansiot sotasaavutuksiin, sinun tulee ehdottomasti pitää näitä 
saavutuksiakin tavallista arvokkaampina ja suurempina. 

16. Lopuksi, ikään kuin en luottaisi pyyntöni voimaan, annan filosofian 
puhua sinulle puolestani. Filosofia on ollut minulle rakkain asia elämässä, ja 
se on jumalten suurin lahja ihmiskunnalle. Tämä meidän kumppanuutemme — 
yhteiset kiinnostuksenkohteemme ja harrastuksemme, joille me pojasta 
saakka olemme omistautuneet ja vihkiytyneet ja miltei kaksistaan tuoneet 
muinaisen aidon filosofian (jota jotkut pitävät ajanvietteenä ja laiskotteluna) 
forumille, julkisuuteen ja sanoisinko keskelle taistelutannerta — puhuu sinulle 
kunniani puolesta. En usko, että Cato voi hyvällä omallatunnolla torjua sen. 

Toivoisin siis sinun olevan vakuuttunut siitä, että jos annat äänesi sen 
kunnianosoituksen puolesta, jota kirjeessäni pyydän, katson hartaimman 
toiveeni täyttyneen sinun arvovaltasi ja minua kohtaan osoittamasi 
hyväntahtoisuutesi ansiosta. 

FAM. 8,6 

ROOMA, HELMIKUU 50 
CAELIUS TERVEHTII CICEROA 


1. Epäilemättä olet saanut kuulla, että Dolabella on asettanut syytteeseen 
Appiuksen mutta ei todellakaan onnistunut nostattamaan häntä vastaan 
sellaista vihamielisyyttä kuin odotin. Appius on toiminut järkevästi. Kun 
Dolabella lähestyi tuomarinkoroketta,%* Appius tuli kaupunkiin ja luopui 
samalla vaatimuksesta saada triumfi,” vei terän puheilta ja näytti olevan 
valmistautuneempi kuin syyttäjä oli odottanut. Nyt hän asettaa suurimman 
toivonsa sinuun. Tiedän, ettei sinulla ole mitään häntä vastaan. Omissa 
käsissäsi on, millaiseen kiitollisuudenvelkaan haluat hänet saattaa. Ellei 
sinulla olisi aiemmin ollut riitaa hänen kanssaan, sinulla olisi vapaammat 
kädet koko asiassa. Mutta nyt jos vaadit tuon äärimmäisen totuuden mukaista 
lain kirjainta, sinun on varottava, ettet näytä luopuneen vihamielisyyksistä 
vähemmän vilpittömästi ja rehellisesti. Toisaalta sinun on turvallista tehdä 
hänelle mieliksi, jos niin haluat, sillä kukaan ei varmasti sano, että väistit 
velvollisuutesi läheisen suhteen ja ystävyyden takia. 

2. Mieleeni tulee, että syyttämispyynnön ja syytteen nimeämisen välisenä 
aikana vaimo jätti Dolabellan. Muistan, minkä tehtävän annoit minulle 
lähtiessäsi, etkä sinä varmaankaan ole unohtanut, mitä minä kirjoitin 
sinulle. Nyt ei ole aika selittää sitä enempää. Yhden neuvon voin antaa 
sinulle: vaikka sinulla ei ole mitään asiaa vastaan, älä kuitenkaan paljasta 
aikeitasi millään tavalla juuri nyt vaan odota miten hän lopulta tästä jutusta 

selviytyy. Jos asia vuotaa julki, se tekee hallaa maineellesi. Mikä tahansa 
vihjauskin saa enemmän huomiota kuin on sopivaa ja edullista.” Eikä hän 
osaa pysyä hiljaa asiasta, joka osuu niin hyvin yksiin hänen toiveittensa 
kanssa ja josta tulee sitäkin näkyvämpi hänen viedessä päätökseen 
tehtäväänsä, etenkin kun hän on sellainen, joka ei osaa pitää kieltään kurissa, 
vaikka tietäisi, että asiasta puhuminen olisi hänelle turmiollista. 

3. Pompeiuksen sanotaan nähneen suunnattomasti vaivaa Appiuksen 
hyväksi. Uskotaan jopa, että hän lähettää toisen pojistaan luoksesi. Täällä 
Roomassa kaikki päästetään vapaaksi, ja Hercules vieköön, kaikki 
hirvittävyydet ja häpeällisyydet ovat suojassa. Mutta meillä on äärimmäiset 
tunnolliset konsulit. Toistaiseksi he eivät ole saaneet senaatissa läpi mitään 
muuta kuin päätöksen latinalaisjuhlista. 

4. Ystävämme Curion tribunaatti on aivan jäissä. Itse asiassa ei voi sanoin 
kuvailla, miten kaikki täällä on täysin seisahduksissa. Ellen taistelisi 
kauppiaita ja vesihuoltomiehiä vastaan, koko yhteiskunta olisi horroksessa. 
Jos teitä eivät pidä yhtään lämpiminä parthialaiset, me jäädymme täällä. 
Olkoonkin, että Bibulus on ilman parthialaisiakin onnistunut tavalla tai 
toisella hukkaamaan jonkin pienen kohortin. Näin täällä kerrotaan. 

5. Edellä kirjoitin sinulle, että Curio oli aivan jäässä, nyt hän on jo 
lämpenemässä, sillä häntä kuumeisesti herjataan. Koska hän ei saanut 
tahtoaan läpi karkauskuukauden suhteen, hän on täysin ajattelemattomasti 
luikkinut kansanmielisten riveihin ja alkanut puhua Caesarin puolesta. Hän on 
pitänyt suurta ääntä tielaista (ei juuri eroa Rulluksen maalaista) sekä 
muonalaista, joka määrää ediilit viljan jakajiksi. Hän ei ollut vielä tehnyt tätä, 
kun kirjoitin tämän kirjeen alkuosan. 

Jos aiot tehdä jotakin Appiuksen hyväksi, ole ystävällinen ja esitä minut 
hyvässä valossa. Suosittelen sinua pitämään kaikki ovet avoinna Dolabellan 
suhteen. Niin on parasta tehdä itse asian, josta puhun, ja arvokkuutesi sekä 
oikeudenmukaisuuden maineesi kannalta. 

On häpeäksi sinulle, jos en saa kreikkalaisia panttereita.*% 

Fam. 13,58 

LAODIKEA, HELMIKUU 50* 

MARCUS CICERO TERVEHTII KAUPUNGIN PREETORIPV GAIUS TITIUS 
RUFUSTA, LUCIUKSEN POIKAA 


Lucius Custidius on samasta tribuksesta, samasta maaseutukaupungista kuin 

minä ja minun ystäväni. Hänellä on meneillään juttu, jonka hän aikoo antaa 
sinulle. Suosittelen häntä sinulle sinun uskollisuutesi ja minun häveliäisyyteni 
sallimissa rajoissa ja pyydän vain, että olisit hänelle helposti lähestyttävä ja 
suhtautuisit suopeasti hänen pyyntöihinsä, mikäli ne ovat oikeudenmukaisia, 
ja että silloinkin, kun olen hyvin kaukana, hän tuntisi ystävyyteni olevan 
hänelle hyödyksi, varsinkin sinun edessäsi. 

Fam. 13,59 

LAODIKEA, HELMIKUU 50 

MARCUS CICERO TERVEHTII PREETORI MARCUS CURTIUS PEDUCAEANUSTA 


Olen erityisen kiintynyt Marcus Fabiukseen,* ja minulla on hyvin läheiset 


välit hänen kanssaan, ja olemme olleet ystäviä kauan. En halua vaikuttaa 
siihen, mitä päätät hänen riitakysymyksissään (noudatat ediktiäsi ja 
käytäntöäsi, kuten vilpittömyytesi ja arvokkuutesi vaativat), mutta pyydän, 
että olisit hänelle mahdollisimman helposti lähestyttävissä ja suhtautuisit 
suopeasti hänen pyyntöihinsä, mikäli ne ovat oikeudenmukaisia, niin että 
silloinkin, kun olen kaukana, hän tuntisi ystävyyteni olevan hänelle hyödyksi, 
etenkin sinun edessäsi. Tätä minä sinulta pyydän hartaasti yhä uudelleen. 


241 

FAM. 7,32 

LAODIKEA,* HELMIKUU TAI MAALISKUU 50* 
MARCUS CICERO TERVEHTII VOLUMNIUSTA 


1. Kun tuttavallisesti, syystäkin, lähetit minulle kirjeesi ilman etunimeäsi, olin 
aluksi epävarma, mahtoiko kirje olla senaattori Volumniukselta, jonka kanssa 
olen paljon tekemisissä. Sitten kirjeen eutrapelisesta*'' otteesta tajusin, että se 
oli sinun. Kaikki kirjeessä oli oikein hauskaa paitsi se, että asianhoitajanani 
sinä et ole oikein tunnollinen puolustaessasi omaisuuttani = — 
suolakaivoksiani.*'* Sanot, että lähdettyäni minun nimiini pannaan kaikkien 
sukkeluudet, mukaan lukien Sestiuksen.*'* Ja sinä sallit sen? Et puolusta 
minua, et pane hanttiin? Itse toivoin jättäneeni niin helposti tunnistettavia 
nokkeluuksia, että ne tunnistaisi välittömästi. 

2. Mutta koska Roomassa on niin paljon roskaväkeä, että mikään ei ole niin 
moukkamaista,'* ettei joku pitäisi sitä hienostuneena, taistele, jos välität 
minusta, ja vanno, ettei mikään niistä ole minun, ellei niissä ole amfiboliaa,** 

tyylikästä hyperbolaa, somaa paragrammaa,*'* huvittavaa yllätystä tai elleivät 
muut lohkaisut, joista puhuin Antoniuksen suulla Puhujasta-teoksen toisessa 
kirjassa, näytä taidokkailta ja älykkäiltä.$'" 

Valitat oikeudenkäynneistä, en vaivaa päätäni niillä niin paljon. Kaikki 
syytetyt painukoot hiiteen minun puolestani. Olkoon Selius** niin 
kaunopuheinen, että voi osoittaa olevansa vapaasyntyinen. Ei kiinnosta. Mutta 
omistusoikeuttani sivistyneeseen nokkeluuteen, ystävä hyvä, puolustakaamme 
kaikilla mahdollisilla oikeuden määräyksillä. Tällä saralla sinä olet tässä ainoa 
kilpakumppani, jota pelkään, ja muita halveksin. Luuletko, että pidän sinua 
pilkkanani? Nyt vasta ymmärrän, että olet järkimiehiä. 

3. Mutta leikki sikseen, Hercules vieköön, kirjeesi vaikutti oikein 
viihdyttävältä ja elegantilta. Eräs kohta ei kuitenkaan naurattanut minua, niin 
huvittava kuin se olikin. Haluan nimittäin, että tuolla ystävällämme [Curiolla] 
on mahdollisimman paljon arvokkuutta tribuuninvirassa sekä hänen itsensä 
(kuten tiedät, olen hyvin kiintynyt häneen) että, Hercules vieköön, valtion 
takia, jota en lakkaa rakastamasta, vaikka se on kiittämätön minua kohtaan. 

Rakas Volumniukseni, kirjoita minulle Rooman asioista ja poliittisesta 
tilanteesta mahdollisimman usein, koska olet aloittanut sen ja näet, että se on 
minun mieleeni. Pidän kirjeidesi tyylistä. Dolabellan huomaan ja tulkitsen 
olevan hyvin kiintynyt minuun ja lämminsydäminen minua kohtaan. Kannusta 
häntä, vahvista hänen uskoaan ja tee hänestä kokonaan minun omani — ei niin, 
Hercules vie, että mitään puuttuisi, vaan koska olen niin kiinnostunut hänestä, 
en usko painottavani asiaa tarpeettomasti. 

Fam. 13,54 

LAODIKEA, 11. HELMIKUUTA JA 7. TOUKOKUUTA VÄLILLÄ 50 
CICERO TERVEHTII PROPREETORI T HERMUSTA 


Olen kiitollinen monista asioista, joita olet minun suosituksestani tehnyt, ja 
varsinkin siitä, että niin valtavan auliisti olet kohdellut ystäväni ja tulkkini 
poikaa, Marcus Marciliusta. Hän saapui Laodikeaan ja kertoi minulle, miten 
suunnattoman kiitollinen hän on sinulle sekä minulle sinun vuoksesi. Sen 
tähden pyydän sinulta vielä sitä — koska teet hyviä palveluksia ihmisille, jotka 
ovat niistä kiitollisia — että vielä kernaammin teet heidän mielikseen ja, sikäli 
kuin vilpittömyytesi sallii, teet kaikkesi, ettei nuorukaisen anoppi joudu 
syytetyksi. Suosittelin innokkaasti Marciliusta sinulle aiemmin ja suosittelen 
nyt vielä innokkaammin, koska olen oppinut tuntemaan Marcilius 

vanhemman poikkeuksellisen ja melkeinpä uskomattoman uskollisuuden, 
epäitsekkyyden ja vaatimattomuuden hänen pitkän palveluksensa aikana. 

FAM. 3,7 

LAODIKEA, PIAN 11. HELMIKUUTA JÄLKEEN 50 
CICERO TERVEHTII APPIUS PULCHERIA 


1. Kirjoitan sinulle pidemmin sitten, kun minulla on enemmän aikaa. Kirjoitan 
tämän kiireessä, kun Brutuksen lähettipojat tapasivat minut Laodikeassa ja 
sanoivat, että heillä oli kiire Roomaan. Annan siis heille vietäväksi kirjeet 
vain sinulle ja Brutukselle. 

2. Appiasta tulevat lähettiläät toivat minulle kirjekäärösi, joka oli täynnä 
täysin kohtuutonta valitustasi siitä, että kirjeeni olisi estänyt heidän 
rakennustoimensa. Samassa kirjeessä pyydät, että mahdollisimman pian 
päästäisin heidät jatkamaan rakentamistaan ennen talven tuloa, ja samalla 
valitat kovaan ääneen siitä, että kielsin heitä perimästä veroja ennen kuin 
minä olin ottanut selvää asiasta ja antanut luvan. Tämä oli sinun mukaasi eräs 
tapa estää heitä, koska en voinut ottaa selvää asiasta ennen kuin olin palannut 
Kilikiasta talveksi. 

3. Kuule nyt vastaukseni kaikkiin kohtiin ja punnitse, miten oikeutettu 
vaatimuksesi on. Ensinnäkin, kun luokseni saapui henkilöitä, joiden mukaan 
heiltä vaadittiin sietämättömiä veroja, oliko epäreilua, että kirjoitin heille, 
etteivät he maksaisi niitä ennen kuin olisin ottanut selvää asiasta ja 
tapauksesta? Mutta en kai minä voinut tehdä sitä ennen talvea — niinhän sinä 
kirjoitat. Ikään kuin minun olisi pitänyt mennä heidän luokseen selvittämään 
asiaa eikä heidän tulla minun luokseni! ”Niin kauas?” kysyt. No, kun annoit 
heille kirjeesi, jossa pyysit minua, etten estäisi heidän rakennustoimiaan 
ennen talvea, etkö ajatellut heidät tulevan luokseni? He kylläkin toimivat siinä 
hullusti. He toivat tuon kirjeen, jossa he pyysivät saada tehdä työnsä kesällä, 
vasta talvipäivänseisauksen jälkeen. Mutta tiedoksesi, että verojen 
vastustajia on paljon enemmän kuin niitä, jotka haluavat niitä perittävän, ja 
että minä aion tehdä niin kuin sinä luullakseni toivot. Tämä riittäköön 
appialaisista. 

4. Kuulin käskyläiseltäni Pausaniaalta, Lentuluksen vapautetulta orjalta 
sinun valittaneen hänelle, etten minä saapunut sinua vastaan. Minä tietysti 
halveksin sinua ja olen ylimielisistä ylimielisin! Orjapoikasi saapui yön toisen 
neljänneksen aikoihin?” ja toi sanan, että sinä saapuisit luokseni Ikonioniin 


343 


ennen aamunsarastusta, mutta koska oli kaksi tietä, hän ei ollut varma kumpaa 
tulisit. Toista tietä lähetin sinua vastaan hyvän ystäväsi Aulus Varron ja toista 
pioneerien päällikön Ouintus Leptan. Kumpaakin kehotin rientämään takaisin 
luokseni, jotta minulla olisi mahdollisuus tulla sinua vastaan. Lepta tuli 
juoksujalkaa takaisin ilmoittaen minulle, että olit marssinut leirini ohi. Menin 
välittömästi Ikonioniin, ja lopun tiedätkin. Minäkö en olisi tullut sinua, 
Appius Claudiusta, imperaattoria ja, mikä tärkeintä, ystävääni vastaan, esi- 
isien tapaan? Minä, jolla on tapana olla tuollaisissa asioissa paljon 
kunnianhimoisempi kuin kunniani ja arvokkuuteni vaativat? 

5. Mutta ei tästä enempää. Pausanias kertoi sinun myös sanoneen: ”No 
tietysti, Appius meni Lentulusta vastaan, Lentulus Ampiusta vastaan, mutta 
Cicero ei halunnut mennä Appiusta vastaan.” Sinultakinko tällaisia 
joutavuuksia, mieheltä, joka on mielestäni äärimmäisen järkevä, hyvin 
oppinut, paljon kokenut sekä lisäksi sivistynyt — ja sivistyneisyyttä 
stoalaisetkin pitävät aivan oikein hyveenä? Luuletko, että appiusuus tai 
lentuluus' merkitsee minulle enemmän kuin ansioista = saadut 
kunnianosoitukset? Jo ennen kuin saavutin niitä tunnustuksia, joita ihmiset 
pitävät kaikkein korkeimpina, en ikinä ihastellut ylimysnimiänne, vaan 
suurmiehinä pidin niitä, joilta te olitte nimenne perineet. Kun myöhemmin 
saavutin korkeimmat virat ja hoidin niitä sillä tavalla, etten mielestäni 
tarvinnut havitella enää lisää kunniaa tai mainetta, toivoin tulleeni teidän 
veroiseksenne, joskaan en koskaan teitä ylhäisemmäksi. Enkä, Hercules 
vieköön, ole huomannut, että eri mieltä olisi Gnaeus Pompeius, jota pidän 
kaikkien aikojen suurimpana miehenä, tai Publius Lentulus, jonka asetan 
itseni edelle. Jos sinä olet toista mieltä, et toimi ollenkaan hassummin, jos 
ymmärtääksesi mitä jalosyntyisyys tarkoittaa, kiinnität hieman tarkemmin 
huomiota, mitä Sandonin poika Athenodoros sanoo näistä asioista. 

6. Mutta palatakseni asiaan, toivoisin sinun pitävän minua paitsi ystävänä 
myös erittäin hyvänä ystävänä. Ilman muuta yritän tehdä kaikkeni, jotta voisit 
ajatella asian todella olevan niin. Mutta jos tavoitteenasi on näyttää, ettet ole 
velvoitettu näkemään vaivaa minun vuokseni samassa määrin kuin minä olen 
nähnyt sinun vuoksesi, päästän sinut tuosta huolesta: 


Muut seisovat rinnallani kunnioittaen minua, ennen muuta viisas Zeus.’ 


Mutta jos olet luonteeltasi valittaja, et saa minua haluamaan yhtään 
vähemmän sinun parastasi. Et saavuta muuta kuin sen, etten välitä niin paljon 
siitä, kuinka otat asian. 

Olen kirjoittanut tämän tavallista suorasukaisemmin tietoisena omasta 
ystävällisyydestäni ja hyväntahtoisuudestani, joka pohjautuu tietoiseen 
päätökseeni ja jonka säilytän niin kauan kuin sinä haluat. 

ATT. 5,21 

LAODIKEA, 13. HELMIKUUTA 50 
CICERO TERVEHTII ATTICUSTA 


1. Olen oikein iloinen, että pääsit turvallisesti Epeirokseen ja, kuten kirjoitat, 
merimatka sujui toiveiden mukaisesti, mutta olen hieman harmissani, ettet ole 
Roomassa minulle tuiki tärkeällä hetkellä. Lohduttaudun kuitenkin tällä 
yhdellä asialla: toivon, että saat viettää siellä talven rattoisasti ja nauttia 
rauhasta. 

2. Cassiuksen, ystäväsi Ouintus Cassiuksen serkun lähettämä kirje — josta 
kysyt, mihin hän sillä pyrki — oli järkevämpi kuin se, jonka hän lähetti 
myöhemmin ja jossa hän väittää saattaneensa päätökseen Parthian sodan. 
Parthialaiset olivat kyllä vetäytyneet Antiokiasta ennen Bibuluksen 
saapumista, mutta se ei johtunut meidän sotamenestyksestämme. Nyt he ovat 
talvileirissä Kyrrhestikassa, ja suursota on tulossa. Parthian kuningas 
Orodeksen poika näet on provinssissamme, ja Deiotaros, jonka pojalle on 
luvattu Artavasdeen tytär, on hyvä tietolähde ja varma, että kuningas itse 
ylittää Fufrateen kaikkine joukkoineen kesän korvalla. Samana päivänä, kun 
Cassiuksen kirje voitosta luettiin ääneen senaatissa, eli joulukuun nonaena, 
luettiin myös minun kirjeeni, joka kertoi levottomuuksista. Axiuksemme 
sanoi, että kirjeelläni oli suuri painoarvo ja että Cassiuksen kirjeeseen ei 
uskottu. Bibuluksen kirjettä ei ollut vielä tullut. Olen varma, että häneltä tulee 
pelontäyteinen kirje. 

3. Tämän takia pelkään sitä — koska Pompeiusta ei päästetä lähtemään 
minnekään vallankumouksen pelossa eikä senaatti kunnioita Caesarin toiveita 
— että ennen kuin tämä solmu aukeaa, senaatin mielestä meidän ei tulisi lähteä 
ennen seuraajiemme saapumista eikä yksittäisten legaattien sopisi johtaa niin 
merkittäviä provinsseja niin levottomina aikoina. Tässä tilanteessa minua 
kauhistuttaa, että toimikauttani jatketaan, mitä edes tribuunin veto ei voi estää, 
ja sitäkin enemmän, koska sinä et ole täällä torjumassa monia asioita 
neuvoillasi, vaikutusvallallasi ja ponnisteluillasi. Sanot tietysti, että itse 
kasaan huolia itselleni. En voi sille mitään. Toivoisin, että niin olisi, mutta 
pelkään kaikkea mahdollista. Mutta tuossa kirjeessäsi, jonka lähetit 

Buthrotumista, kun voit pahoin, oli hieno lopetus: ”Nähdäkseni ja toivoakseni 
lähtösi ei viivästy.” Kunpa olisit sanonut vain ”nähdäkseni”. ”Toivoakseni” oli 
täysin tarpeeton. 

4. Sain Ikonionissa oikein nopeasti, veronvuokraajien kuurien ansiosta, 
kirjeesi, jonka olit lähettänyt välittömästi Lentuluksen triumfin jälkeen. Siinä 
on sitä katkeransuloisuutta:** vakuutat, että mitään viivytystä ei tule, mutta 
sitten lisäät, että jos käy toisin, tulet luokseni. Epäilyksesi piinaavat minua. 
Huomaat samalla, mitkä kirjeet olen saanut. Sitä, jonka sanot antaneesi 
centurio Canuleiuksen orjalle Hermolle, en ole saanut. Olet usein kirjoittanut 
antaneesi kirjeen Laeniuksen orjapojille. Tämän kirjeen — joka oli lähetetty 
21. syyskuuta — sain lopulta Laeniukselta Laodikeassa, kun saavuin sinne 11. 
helmikuuta. Osoitan —sanoillani välittömästi ja teoillani myöhemmin 
Laeniukselle sinun suositustesi arvon. 

5. Tuo kirjeesi sisälsi vanhoja asioita; ainoa uutuus oli kibyralaiset pantterit. 
Olen hyvin kiitollinen, sinulle kun vastasit Marcus Octaviukselle, että 
sinusta se ei kannattanut. Mutta tästedes vastaa sopimattomiin pyyntöihin 
ehdottoman kieltävästi. Kuten saat huomata, niin omasta oikein lujasta 
halustani ja, Hercules vieköön, sinun painavan sanasi innoittamana olen 
voittanut kaikki, niin = pidättyväisyydessä, —oikeudenmukaisuudessa, 
kohteliaisuudessa kuin lempeydessäkin. Voit olla varma, etteivät ihmiset ole 
hämmästelleet mitään enempää kuin sitä, ettei minun hallintokaudellani ole 
käytetty lantin lanttia julkisiin tarkoituksiin tai jonkun henkilökuntaani 
kuuluvan hyväksi, lukuun ottamatta legaatti Lucius Tulliusta. Muuten hän on 
pidättyväinen, mutta hän sai määrärahan lex Julian nojalla, tosin vain kerran 
päivässä mutta ei kuitenkaan joka kylässä kuten muut, ja hänkin vain yhden 
kerran, ei kukaan muu. Hänen kohdallaan minun on siis tehtävä poikkeus, kun 
sanon, että ropoakaan ei ole kulutettu mihinkään. Häntä lukuun ottamatta 
kukaan ei ole saanut mitään. Tämän tahran kilpeeni sain ystävämme Ouintus 
Titiniuksen ansiosta.” 

6. Kun kesän sotaretkemme oli ohi, asetin veljeni Ouintuksen talvileirin ja 
Kilikian komentajaksi. Ystäväsi Tiberiuksen vävyn, Ouintus Volusiuksen, 
luotettavan ja uskomattoman pidättyväisen miehen, lähetin Kyprokselle 
pariksi päiväksi, jotteivät ne muutamat harvat roomalaiset, joilla on 
liiketoimia siellä, pääsisi sanomaan, ettei kukaan ole tuomitsemassa heidän 
oikeusjuttujaan; kyproslaisiahan ei lain mukaan saa kutsua oikeuteen saaren 
ulkopuolelle. 

7. Itse lähdin Tarsoksesta Aasiaan tammikuun nonaena, eikä Hercules 

sentään voi sanoin kuvailla Kilikian kaupunkien ja etenkin tarsoslaisten 
ihastelua. Kun olin ylittänyt Tauroksen, odotus oli ylimmillään Aasian 
hallintopiireissäni, jotka kuusi kuukautta kestäneen käskynhaltijuuteni aikana 
eivät olleet saaneet yhtään kirjettäni eivätkä koskaan nähneet virallista 
vierasta. Ennen minun aikaani tuo aika vuodesta oli aina omistettu tuollaiselle 
voitontavoittelulle. Vauraat kaupungit antoivat suuria summia, etteivät joutuisi 
ottamaan sotilaita talvileiriin. Kyproslaiset maksoivat 200 Attikan talenttia. 
Tältä saarelta ei minun hallintokaudellani — en liioittele vaan puhun täyttä 
totta — vaadita ropoakaan. Näistä hyvistä töistäni, joista he ovat puulla päähän 
lyötyjä, en salli itselleni määrättävän muita kuin sanallisia kunnianosoituksia. 
Patsaat, temppelit ja valjakkoveistokset minä kiellän, enkä millään muulla 
tavalla ole riesaksi kaupungeille — tosin ehkä olen riesaksi sinulle, kun pidän 
tällaista ääntä itsestäni. Mutta jos olen sinulle rakas, koeta kestää. Itsehän 
halusit minun toimivan niin. 

8. Matkasin siis Aasian halki niin, että nälänhätäkin, vitsauksista kurjin, 
joka silloin vaivasi täkäläistä Aasiaa (satoa ei ollut saatu lainkaan), oli 
minusta toivottavaa. Minne tahansa matkasin, sain arvovallallani ja 
kannustamalla, ilman mitään väkivaltaa, oikeustoimia tai kovia sanoja, 
kreikkalaiset ja Rooman kansalaiset, jotka olivat keränneet viljaa talteen, 
lupaamaan suuren määrän sitä kansoille. 

9. Helmikuun iduksena, jolloin lähetän tämän kirjeen, olen aloittanut 
Laodikeassa Kibyran ja Apamean oikeuskäsittelyt, ja maaliskuun iduksesta 
alkaen — niin ikään Laodikeassa — vuorossa ovat Synnadan, Pamfylian (silloin 
koetan löytää torven Phemiukselle), Lyakonian sekä Isaurian oikeuskäsittelyt. 
Toukokuun iduksen jälkeen lähden Kilikiaan viettääkseni siellä kesäkuun 
toivon mukaan rauhassa parthialaisilta. Jos kaikki sujuu kuten toivon, 
heinäkuu on kuluva paluumatkalla provinssin halki. Saavuin provinssiini 
Laodikeassa 31. heinäkuuta Sulpiciuksen ja Marcelluksen ollessa konsuleina; 
sieltä minun pitäisi lähteä 30. heinäkuuta. Ensiksi yritän saada veljeni 
Ouintuksen suostumaan ottamaan ohjat käsiinsä, mistä tulee kaikkea muuta 
kuin toiveidemme mukaista, niin hänen kuin minunkin. Mutta se on ainoa 
kunniallinen tapa, etenkin kun en nytkään saa pitää Pomptinusta, miehistä 
parhainta. Postumius, ja kenties Postumiakin, on viemässä häntä Roomaan. 

10. Siinä sinulle suunnitelmani. Nyt saat kuulla Brutuksesta. Ystävälläsi 
Brutuksella on hyvät välit eräisiin Kyproksen salamislaisten velkojiin, Marcus 
Scaptiukseen ja Publius Matiniukseen, joita hän lämpimästi suositteli minulle. 
Matiniusta en tunne. Scaptius tuli käymään luonani leirissä. Lupasin hänelle 

Brutuksen vuoksi pitää huolta siitä, että salamislaiset maksaisivat hänelle 
velkansa. Hän kiitti minua ja pyysi päästä prefektiksi. Sanoin, etten koskaan 
antaisi sitä virkaa liikemiehelle, kuten olin sinulle todennut (pyytäessään 
samaa = Gnaeus Pompeius hyväksyi — käytäntöni, — puhumattakaan 
Torguatuksesta, kun kyse oli ystävästäsi Marcus Laeniuksesta, ja monista 
muista.) Totesin kuitenkin, että jos hän halusi prefektiksi velkakirjan vuoksi, 
lupasin huolehtia, että hän saisi rahansa. Hän kiitti ja lähti. Ystävämme 
Appius oli antanut tälle Scaptiukselle jonkin verran ratsuväkeä, jolla painostaa 
salamislaisia, ja oli myös tehnyt hänestä prefektin. Hän piinasi salamislaisia, 
joten minä määräsin ratsuväen poistumaan Kyprokselta. Scaptius närkästyi. 

11. Lyhyesti: pitääkseni sanani hänelle käskin salamislaisten maksaa 
velkansa kun he tulivat luokseni Tarsokseen yhdessä Scaptiuksen kanssa. 
Heillä oli paljon sanottavaa velkakirjasta sekä Scaptiuksen väärinkäytöksistä. 
Sanoin, etten halunnut kuulla. Kehotin ja jopa pyysin heitä hoitamaan asian 
kaupungille tekemieni hyvien töiden vuoksi. Lopulta sanoin aikovani pakottaa 
heidät siihen. He eivät kieltäytyneet vaan vieläpä sanoivat, että maksaisivat 
sen minun pussistani ja että koska minä en ollut ottanut vastaan sitä, mitä 
heillä oli tapana antaa käskynhaltijalle, minä olin tavallaan maksaja, ja lisäksi, 
että heidän velkansa Scaptiukselle oli jonkin verran pienempi summa kuin 
käskynhaltijalle maksettava vero. Kehuin heitä. Scaptius sanoi: ”Hyvä, mutta 
lasketaanpa summa.” Olin perinnäisen ediktin mukaisesti sallinut 12 prosentin 
koron (korkoa korolle) vuodessa.” Scaptius vaati velkakirjansa nojalla 48 
prosenttia. ”Mitä sinä sanot?” kysyin. ”Voisinko toimia vastoin ediktiäni?” 
Scaptius veti esiin Lentuluksen ja Philippuksen konsulikaudella% säädetyn 
senaatin päätöksen, jonka mukaan ”Kilikian käskynhaltijan tulee tuomita tuon 
velkakirjan mukaisesti”. 

12. Ensi alkuun kauhistuin, sillä sehän tarkoitti kaupungin perikatoa. 
Huomasin, että samojen konsuleiden aikana oli laadittu kaksi senaatin 
päätöstä samasta velkakirjasta. Kun salamislaiset halusivat ottaa lainaa 
Roomassa, he eivät voineet saada sitä, koska lex Gabinia kielsi sen. Silloin 
Brutuksen ystävät, luottaen tämän vaikutusvaltaan, halusivat antaa lainaa 48 
prosentin korolla, mikäli he saisivat takeet senaatin päätöksellä. Brutuksen 
myötävaikutuksesta senaatti päätti, etteivät salamislaiset eikä kukaan, joka 
heille oli lainannut rahaa, toiminut väärin. Rahat maksettiin. Mutta 
myöhemmin lainanantajien mieleen tuli, ettei tuosta senaatin päätöksestä ollut 
heille mitään hyötyä, koska lex Gabinia kielsi tuomitsemasta tuon velkakirjan 
perusteella. Silloin senaatti päätti, että tuon velkakirjan perusteella on 

tuomittava mutta niin, ettei se ollut yhtään vähemmän tai enemmän pätevä 
vaan yhtä pätevä kuin muut velkakirjat. Kun olin selittänyt tämän, Scaptius 
veti minut syrjään ja sanoi, ettei hänellä ollut mitään vastaansanomista mutta 
että salamislaiset luulivat olevansa velkaa 200 talenttia, minkä hän halusi 
saada, mutta että todellisuudessa heidän velkansa oli hieman pienempi. Hän 
pyysi, että saisin heidät suostumaan 200 talenttiin. ”Mainiota”, sanoin. 
Scaptiuksen poistuttua kutsuin salamislaiset luokseni ja kysyin: ”Paljonko te 
olette velkaa?” He vastasivat: ”106 talenttia.” Ilmoitin asian Scaptiukselle. 
Hän älähti. ”On siis parasta verrata laskelmia”, totesin. He istuutuivat ja 
ynnäsivät yhteen kaiken. Kaikki täsmäsi lantilleen. Salamislaiset sanoivat 
haluavansa maksaa ja vaativat Scaptiusta ottamaan rahat. Scaptius veti minut 
uudelleen syrjään ja pyysi minua jättämään asian siihen. Suostuin hänen 
hävyttömään pyyntöönsä. Kun kreikkalaiset valittivat ja vaativat saada 
tallettaa rahat pyhäkköön, en sallinut sitä. Kaikki paikalla olevat huusivat 
Scaptiusta hävyttömyyden huipuksi, koska hän ei ollut tyytynyt 12 prosenttiin 
(korkoa korolle); toisten mielestä hän oli typeryyden huippu. Itse pidin häntä 
pikemmin hävyttömänä kuin typeränä, sillä joko hän ei ollut tyytyväinen 12 
prosenttiin, vaikka takeet siitä olivat hyvät, tai toivoi 48 prosenttia, vaikka 
takeet olivat huonot. 

13. Tässä sinulle minun juttuni. Jos Brutus ei hyväksy sitä, en tiedä, miksi 
olisimme hänen ystäviään. Mutta hänen enonsa” taatusti hyväksyy sen, 
etenkin kun senaatti hiljattain antoi velkojia koskevan säädöksen (luullakseni 
lähtösi jälkeen), jossa koroksi määrättiin 12 prosentin yksinkertainen korko. 
Jos yhtään tunnen laskutaitojasi, olet jo laskenut, mikä merkitys sillä on. 
Muuten sivumennen sanottuna, Marcuksen poika Lucius Lucceius valittaa 
minulle kirjeessään, että on olemassa suuri vaara — mistä on syyttäminen 
senaattia — että nämä säädökset johtavat yleiseen velkojen mitätöintiin. Hän 
muistuttaa, mitä tuhoa aikoinaan sai aikaan Gaius Julius, kun hän salli 
maksaa velat hiukan myöhässä. Se oli pahin isku valtiolle ikinä. Mutta palaan 
asiaan. Mieti juttuani Brutusta vastaan, jos nyt kyse on jutusta, kun sitä 
vastaan ei voi kunniallisesti mitään puhua, etenkin kun olen jättänyt asian ja 
jutun avoimeksi. 

14. Lopuksi kotiasioita. Mitä tulee salaisuuteen,%' kannatan samaa kuin 
sinäkin, siis Postumian poikaa,**? koska Pontidia pelleilee. Kunpa olisit paikan 
päällä. Älä odota mitään Ouintukselta lähikuukausina, sillä lumen takia 
Taurokseen ei pääse ennen kesäkuuta. Kuten pyydät, tuen Thermusta 
lähettämällä kirjeitä tuhkatiheään.*5 Kuningas Deiotaros sanoo, että Publius 

Valerius on puilla paljailla ja hänen apunsa varassa. Kun tiedät, onko 
Roomassa lisätty karkauskuukautta vai ei, toivoisin, että kirjoittaisit minulle 
tarkalleen, minä päivänä mysteerit ovat.%* En odota sinulta yhtä paljon 
kirjeitä kuin jos olisit Roomassa mutta silti odotan niitä. 

ATT. 6,1 

LAODIKEA, 20. HELMIKUUTA 50 
CICERO TERVEHTII ATTICUSTA 


1. Sain kirjeesi Laodikeassa viisi päivää ennen Terminaliaa.*> Luin sitä 
suunnattomalla ilolla; se oli aivan täynnä kiintymystä, ystävällisyyttä, 
kohteliaisuutta ja huomaavaisuutta. Vastaan siis siihen [...], sillä niinhän sinä 
pyydät, enkä aio esittää asioita omassa järjestyksessäni vaan pidän kiinni 
sinun järjestyksestäsi. 

Mainitset, että viimeisin kirjeeni, jonka olet saanut, oli lähetetty 21. 
syyskuuta Kybistrasta, ja haluat tietää, mitkä kirjeesi minä olen saanut. 
Melkein kaikki ne, jotka mainitset, lukuun ottamatta sitä, jonka sanot 
antaneesi Lentuluksen orjapojille, sekä niitä, jotka oli lähetetty Eguus 
Tuticuksesta ja Brundisiumista. Uutteruutesi ei siis ole mennyt hukkaan, 
kuten pelkäät, vaan se on onnistunut panostus, ainakin jos pyrit ilahduttamaan 
minua. Mistään en näet ole ilahtunut enempää. 

2. Olen todella iloinen, että hyväksyt itsehillintäni Appiuksen kohdalla ja 
jalomielisyyteni Brutuksen kohdalla. Olin kuvitellut vähän muuta, sillä 
Appius lähetti minulle matkalta pari kolme hieman piikikästä kirjettä, joissa 
hän syytti minua määräystensä kumoamisesta. Aivan kuten lääkäri, kun 
potilas on annettu toisen lääkärin hoitoon, päättäisi suuttua seuraajalleen, jos 
tämä muuttaisi jotenkin hoitoa, niin samoin Appius, laitettuaan provinssin 
nälkäkuurille, iskettyään siltä suonta ja vietyään siltä kaiken minkä pystyi ja 
jätettyään sen minulle puolikuolleena, ei katsonut hyvällä kun minä ravitsin 
sitä, ja vuoroin hän tulistuu minulle, vuoroin kiittää minua. Minähän en tee 
mitään, mikä loukkaisi häntä. Vain erilainen hallintotapani ärsyttää häntä. 
Voisiko olla suurempaa eroa? Hänen ollessaan käskynhaltijana provinssi 
imettiin kuiviin kuluilla ja maksuilla, minun hallitessani ei ole maksettu 
ropoakaan, ei yksityisesti eikä julkisesti. Mitä sanoisin hänen prefekteistään, 
väestään ja myös legaateista? Entä rosvoamisista, irstailuista, häväistyksistä? 
Mutta nyt, Hercules vieköön, yksikään huonekunta ei ole niin taitavassa tai 
tiukassa ohjauksessa eikä niin säädyllinen kuin koko minun provinssini. 


350 


Muutamat Appiuksen ystävät tulkitsevat tämän hullunkurisesti ja kuvittelevat, 
että halajan hyvää mainetta saattaakseni hänet huonoon maineeseen, enkä 
toimi oikeamielisesti oman kunniani tähden vaan häväistäkseni hänet. Mutta 
en pane pahakseni, jos Appius on kiitollinen minulle, kuten Brutuksen sinulle 
lähettämä kirje antoi ymmärtää, mutta juuri tänä samana päivänä, jolloin 
kirjoitan tätä ennen aamunsarastusta, aion kuitenkin kumota monet hänen 
väärämieliset määräyksensä ja säädöksensä. 

3. Tulen nyt Brutukseen, jonka ystävyyden sinun neuvostasi otin avosylin 
vastaan ja johon olin alkanut myös kiintyä, mutta — sanon suoraan — jätin sen 
siihen, etten loukkaisi sinua. Älä kuvittelekaan, että olisin halunnut jotain 
enemmän kuin täyttää hänen käskynsä tai että olisin nähnyt enemmän vaivaa 
minkään muun asian hyväksi. Hän antoi minulle listan tehtävistä, ja samoista 
asioista sinä olit jo puhunut minulle. Olen hoitanut ne kaikki mahdollisimman 
tunnollisesti. Ensiksi vaadin Ariobarzanesta antamaan Brutukselle [...] 
talenttia, jotka hän lupasi minulle. Niin kauan kuin kuningas oli minun 
seurassani, kaikki oli oikein hyvin, mutta myöhemmin Pompeiuksen 
lukemattomat asianhoitajat alkoivat painostaa häntä. Pompeius pystyy 
enempään kuin kaikki muut yhteensä monien muiden syiden lisäksi myös 
siksi, että hänen uskotaan tulevan johtamaan sotaan parthialaisia vastaan. 
Tällä hetkellä hänelle kuitenkin maksetaan kolmekymmentäkolme Attikan 
talenttia joka kolmaskymmenes päivä, ja se tulee veroista mutta ei riitä 
kattamaan kuukausikorkoa. Mutta Gnaeuksemme suhtautuu asiaan lempeästi. 
Hän luopuu pääomasta ja tyytyy korkoon, ja vähempään kuin täyteen 
korkoon. Kuningas ei maksa kenellekään toiselle eikä pystykään maksamaan, 
sillä hänellä ei ole valtionkassaa eikä mitään säännöllisiä verotuloja. Hän 
kerää veroja Appiuksen tapaan, ja ne hädin tuskin riittävät Pompeiuksen 
korkoihin. Kuninkaalla on pari kolme hyvin varakasta ystävää, mutta he 
pitävät kiinni omastaan yhtä tarkasti kuin minä tai sinä. Itse kuitenkin kirjeitse 
herkeämättä pyydän, kehotan ja moitin kuningasta. 

4. Deiotaros myös kertoi minulle lähettäneensä lähettejä hänen luokseen 
Brutuksen asian tiimoilta ja että nämä olivat palanneet ja kertoneet, ettei 
kuninkaalla ollut rahaa. Itsekin, Hercules vieköön, olen sitä mieltä, että tuo 
kuningaskunta on ryöstetty putipuhtaaksi ja kuningas on rutiköyhä. Olenkin 
aikeissa luopua holhouksestani tai tehdä kuten Scaevola teki Glabrion** 
puolesta ja kieltäytyä maksamasta korkoa ja sallimasta sen karttumista. 
Myönsin kuitenkin prefektinvirat — ne, jotka olin sinun välitykselläsi luvannut 
Brutukselle — Marcus Scaptiukselle” ja Lucius Gaviukselle, jotka hoitivat 

Brutuksen asioita Kappadokiassa; heillä ei nimittäin ollut liiketoimia minun 
provinssissani. Sinähän muistat minun linjani: hän saisi niin monta 
prefektinvirkaa kuin haluasi, kunhan ei pyytäisi sitä kenellekään 
liikemiehelle. Olin siis myöntänyt vielä kaksi, mutta miehet, joille hän oli 
pyytänyt niitä, olivat lähteneet provinssista. 

5. Nyt saat kuulla salamislaisten asiasta, joka näköjään tuli sinulle yhtenä 
uutena asiana kuin minullekin. En koskaan kuullut hänen sanovan, että ne 
olivat hänen rahojaan. Minulla on hänen oma muistionsa, jossa sanotaan: 
”Salamislaiset ovat velkaa ystävilleni Marcus Scaptiukselle ja Publius 
Matiniukselle.” Näitä kahta hän suosittelee minulle ja ikään kuin 
kannustimena lisää menneensä takuuseen heidän puolestaan suurella 
summalla. Sain hoidettua niin, että salamislaiset maksaisivat 12 prosentin 
korkoa [...] vuoden ajan korkoa korolle. Scaptius vaati 48 prosenttia.*? 
Pelkäsin, että jos hän olisi saanut tahtonsa läpi, menettäisin sinun 
kiintymyksesi. Silloin en näet olisi noudattanut omaa ediktiäni ja olisin 
tuhonnut perinpohjaisesti yhteiskunnan, joka oli Caton ja Brutuksenkin 
suojeluksessa ja jonka hyväksi olin itse toiminut monin tavoin. 

6. Juuri tällä hetkellä Scaptius tyrkyttää minulle Brutuksen kirjettä, jossa 
tämä sanoo, että kyse oli hänen omasta asiastaan, mitä Brutus ei ollut koskaan 
sanonut minulle tai sinulle, ja pyytää, että myöntäisin prefektinviran 
Scaptiukselle. Mutta olin sinun välitykselläsi asettanut ehdoksi, ettei virkaa 
myönnettäisi liikemiehelle. Jos olisin myöntänyt sen jollekulle, niin en 
ainakaan Scaptiukselle. Hän oli ollut Appiuksen prefekti, ja hänellähän oli 
ollut ratsuväkeä, jonka avulla hän oli Salamiissa sulkenut senaatin kuuriaan ja 
pitänyt sitä saarroksissa, niin että viisi senaattoria kuoli nälkään. Sinä päivänä, 
jolloin ensi kertaa astuin jalallani provinssiin — kun kyproslaiset lähettiläät 
olivat tulleet minua vastaan Efesoksessa — lähetin kirjeen, jossa käskin 
ratsujoukkoja välittömästi poistumaan saarelta. Tämän takia Scaptius on 
varmaan kirjoittanut minusta Brutukselle jotakin vähemmän mairittelevaa. 
Minulla on kuitenkin tällainen tunne: jos Brutuksen mielestä minun olisi 
pitänyt määrätä 48 prosentin korko, vaikka koko provinssissa sallin vain 12 
prosentin koron ja niin olin säätänyt ediktissäni ja se kelpaa jopa pahimmille 
koronkiskureille, tai jos hän valittaa, että epäsin liikemiehiltä prefektinviran — 
kuten epäsin ystävältämme Torguatukselta, kun kyse oli Laeniuksestasi, ja 
itseltään Pompeiukselta, kun kyse oli Sextus Statiuksesta, ja kumpikin 
hyväksyi toimintani — tai jos hän paheksuu ratsuväen poisvetämistä, niin suren 
kyllä sitä, että hän on vihainen minulle, mutta vielä enemmän suren sitä, että 

hän ei ole sellainen mies, jona olin häntä pitänyt. 

7. Scaptiuksen täytyy ainakin myöntää, että minun oikeusistuimessani 
hänellä on ollut mahdollisuus ottaa koko summa ediktini mukaisesti. Lisään 
vielä yhden asian, jota — kuten pahoin pelkään — sinä et hyväksy: ediktini 
mukaisen koron olisi pitänyt lakata juoksemasta. Salamislaiset halusivat 
tallettaa rahan. Sain heidät pysymään vaiti. He kyllä tekivät minun mielikseni, 
mutta miten heille käy jos Paulus** tulee tänne? Suostuin kuitenkin tähän 
kaikkeen Brutuksen vuoksi, joka kirjoittaa minusta oikein ystävällisesti 
sinulle, mutta minulle hänellä on tapana kirjoittaa uhmakkaasti, röyhkeästi ja 
tahdittomasti silloinkin, kun hän pyytää jotakin palvelusta. Toivoisin, että 
kirjoittaisit hänelle näistä asioista, jotta saisin tietää, kuinka hän niihin 
suhtautuu. Kerrothan minulle. 

Tämän kaiken selitin sinulle juurta jaksaen edellisessä kirjeessäni, mutta 
halusin tehdä sinulle täysin selväksi, etten ollut unohtanut sitä asiaa, josta 
kirjoitit eräässä kirjeessäsi — että minulle riittäisi, vaikka en poistuessani tästä 
provinssista saisi muuta mukaani kuin Brutuksen hyväntahtoisuuden. Olkoon 
niin, kaikin mokomin, koska niin haluat, mutta varmaan sillä edellytyksellä, 
etten minä syyllisty mihinkään virheeseen. Päätökseni mukaisesti 
Scaptiukselle maksettiin saman tien. Saat itse arvioida, miten 
oikeudenmukaista se oli. 

8. En aio vedota Catoonkaan. Älä kuitenkaan luule, että olisin heittänyt 
mielestäni nuo kehotuksesi; ne ovat syöpyneet sisimpääni. Kyyneleet silmissä 
sinä kehotit minua pitämään huolta maineestani. Missä kirjeessäsi et 
mainitsisi asiasta? Suuttukoon siis ken tahtoo. Kestän sen. ”Oikeus on 
puolellani”,**' etenkin kun olen valjastanut kuusi kirjaa [De re publica] ikään 
kuin toimintani takuuksi; olen iloinen, että pidät niistä niin paljon. Kysyt 
niistä yhtä historiallista seikkaa, joka koskee Gnaeus Flaviusta, Annuksen 
poikaa. Hän ei elänyt ennen decemvirejä,**? koska hän oli kuruulinen ediili, ja 
tämä virka perustettiin monia vuosia decemvirien jälkeen. Mitä hän siis hyötyi 
julkaisemalla kalenterin? Uskotaan, että tiettyyn aikaan tuota luetteloa 
pidettiin salassa, jotta vain muutamilta harvoilta'% voisi saada tiedon 
oikeuskäsittelypäivistä. Lisäksi on lukuisia luotettavia lähteitä, joiden mukaan 
kirjuri Gnaeus Flavius julkaisi kalenterin ja laati oikeuskaavoja, niin ettet 
kuvittelisi, että tämä on minun tai pikemminkin Africanuksen (hänhän siinä 
puhuu) keksintöä. Sinulta ei jäänyt huomaamatta“ tuota vihjaustani 
näyttelijän eleestä, eihän? Ilkeitä epäilyksiä sinulta, minä kirjoitin 
vilpittömin mielin. 

9. Kirjoitat saaneesi Philotimuksen kirjeestä tietää, että minut huudettiin 
imperaattoriksi. Mutta nyt kun olet jo Epeiroksessa, olet varmaankin saanut 
kaksi kirjettäni, joissa on kerrottu kaikki. Annoin molemmat lähettipojillesi, 
toisen valloitetusta Pindenissonistaumista ja toisen Laodikeasta. Merimatkan 
vaarallisuuden takia lähetin kaksi paria kuriireja viemään näitä asioita 
koskevan virallisen kirjeen Roomaan. 

10. Olen samaa mieltä kanssasi rakkaasta Tulliastani, ja kirjoitin hänelle ja 
Terentialle, että annan suostumukseni. Olithan jo aiemmin kirjoittanut minulle 
”olisitpa palannut vanhaan porukkaasi”.5** Mutta kun Memmiuksen kirje oli 
korjattu, mitään ongelmia ei ollut, sillä minusta Pontidian ehdokas on paljon 
parempi kuin Servilian. Ota siis ystävämme Saufeius avuksesi. Hän on ollut 
aina hyvä ystäväni ja nyt uskoakseni entistä parempi, koska hänen täytyy olla 
perinyt muun perinnön mukana veljensä Appiuksen kiintymys minua kohtaan. 
Appius osoitti useaan otteeseen arvostavansa minua paljon ja erityisesti 
Bursan tapauksessa. Sinä toden totta nostat suuren taakan harteiltani. 

11. En pidä Furniuksen poikkeusehdosta, sillä en pelkää mitään muuta 
tilannetta kuin sitä, jonka kohdalla hän tekee poikkeuksen.** Kirjoittaisin 
tästä sinulle enemmän, jos olisit Roomassa. En ihmettele, että panet kaiken 
toivosi rauhasta Pompeiukseen. Niin se on, ja minusta sinun pitää poistaa sana 
”vilpillisesti”. Jos kirjeeni järjestys on sekavahko, syytä itseäsi, sillä noudatan 
sinun improvisointiasi. 

12. Pikku Cicerot ovat kiintyneitä toisiinsa, opiskelevat ja harjoittelevat. 
Mutta kuten Isokrates sanoi Eforoksesta ja Theopompoksesta, toinen kaipaa 
suitsia ja toinen kannuksia. Ajattelin luovuttaa Ouintukselle hänen puhtaan 
valkoisen togansa Liberalia-juhlassa; isänsä antoi sen tehtäväkseni. Aion pitää 
kiinni siitä päivästä” ikään kuin karkauskuukautta ei olisi lisätty. 
Dionysiuksesta pidän kovasti. Pojat sanovat, että hän vihastuu raivoisasti. 
Mutta ei voi olla häntä oppineempaa ja nuhteettomampaa tai minuun ja sinuun 
kiintyneempää ihmistä. 

13. Kuulet ylistettävän Thermusta ja Siliusta, ja se on oikein. He 
käyttäytyvät erittäin kunniakkaasti. Lisää joukkoon Marcus Nonius, Bibulus 
ja minut, jos haluat. Kunpa Scrofa saisi näyttää kykynsä, sillä hän on 
oivallinen tapaus.) Muut vahvistavat Caton politiikan. Kiitos paljon, kun 
uskot asiani Hortensiukselle. Amianuksen suhteen toivoa ei ole, Dionysiuksen 
mukaan. Terentiuksesta en löytänyt jälkeäkään. Moiragenes on varmasti 
kuollut. Matkasin hänen alueensa halki, eikä siellä ollut jäljellä yhtään 
elollista olentoa. En tiennyt tätä, kun puhuin asiasta Demokritoksellesi. 

Annoin hankkia rhososlaisia vaaseja, mutta kuule, mitä sinulla on oikein 
mielessä? Sinullahan on tapana tarjota meille kaalinpäitä saniaiskuvioisissa 
kulhoissa ja loisteliaissa koreissa. Mitä mahdat tarjota saviastioista? Torvi on 
käsketty hankkia Phemiukselle, ja se kyllä löytyy. Kunhan hän vain soittaisi 
jotain tuon soittimen arvoista. 

14. Parthian sodan uhka leijuu yllä. Cassius lähetti pöhkön kirjeen, 
Bibuluksen kirje ei ole vielä saapunut. Kun hänen kirjeensä luetaan ääneen, 
luulen sen panevan senaatille lopultakin liikettä niveliin. Itse olen todella 
huolestunut. Jos, kuten toivon, kauttani ei jatketa, minulla on kesä- ja 
heinäkuu pelättävänäni. Olkoon. Kyllä Bibulus pari kuukautta pitää pintansa. 
Entä se henkilö, jolle jätän ohjat, etenkin jos se on veljeni? Ja entä minä itse, 
jos en lähde niin pian? Valtava soppa. Olen kuitenkin sopinut Deiotaroksen 
kanssa, että hän tuo kaikki joukkonsa minun leiriini. Hänellä on 
kolmekymmentä neljänsadan miehen kohorttia, jotka on aseistettu 
roomalaiseen tapaan, ja kaksituhatta ratsumiestä. Niin pystytään pitämään 
puolia siihen saakka, kun Pompeius saapuu. Tämä antoi ymmärtää minulle 
lähettämässään kirjeessä, että hän saa sen tehtäväkseen. Parthialaiset pitävät 
talvileiriä meidän provinssissamme, ja Orodesta itseään odotetaan. Melkoinen 
vyyhti, en muuta sano. 

15. Mitä Bibuluksen ediktiin tulee, siinä ei ole muuta uutta kuin 
poikkeuspykälä, josta kirjoitit, että ”se on vakava ennakkopäätös säätyämme 
vastaan.” Minulla on ediktissäni vastaavanlainen mutta se on 
varovaisemmin muotoiltu, peräisin Ouintus Muciuksen, Publiuksen pojan 
Aasiaa koskevasta ediktistä: ”paitsi jos liiketoimi on toteutettu niin, että ex 
fide bona sitä ei tule noudattaa”. Olen seurannut Scaevolaa monissa kohdin, 
muun muassa sen säädöksen kohdalla, jonka perusteella kreikkalaiset uskovat 
saaneensa vapauden eli että kreikkalaisten väliset tapaukset ratkaistaan heidän 
omien lakiensa mukaan. Fdikti on lyhyt tekemäni jaottelun takia, koska 
katsoin parhaaksi jakaa sen kahteen pääkohtaan. Niistä toinen koskee 
provinssia, ja siihen kuuluvat kaupunkien raha-asiat, velat, korot, velkakirjat 
ja samoin kaikki, mikä koskee veronvuokraajia. Toinen käsittää asiat, joita ei 
voi asianmukaisesti hoitaa ilman ediktiä, kuten perintöjen omistamisen, 
omaisuuden omistamisen, — pesänhoitajien — nimittämisen, omaisuuden 
myymisen — asiat, jotka yleensä viedään oikeuteen ja käsitellään ediktin 
mukaisesti. — Kolmannen kohdan, joka koskee kaikkea muuta 
oikeudenjakamista, olen jättänyt kirjoittamatta.** Olen sanonut, että siinä 
kohtaa päätökseni noudattavat Rooman ediktejä. Ja siitä pidän kiinni, ja 

toistaiseksi kaikki ovat tyytyväisiä. Kreikkalaiset ovat haltioissaan, koska 
heillä on vieraita tuomareita. ”Houkat”, sanot. Mitä väliä? He ovat 
mielestään saavuttaneet autonomian. Onhan maanmiehillämme tuomaristossa 
sellaiset vaikuttavat miehet kuin suutari Turpio ja huutokauppias Vettius. 

16. Haluat näköjään tietää, miten minulla sujuu veronvuokraajien kanssa. 
Paapon, hemmottelen, kehuskelen heitä ja annan heille kunniaa sekä pidän 
huolta, ettei heistä ole riesaa kenellekään. Yllätysten yllätys:** Serviliuskin 
säilytti ne korot, jotka he olivat määritelleet provinssin asukkaiden kanssa 
tekemissään sopimuksissa. Minä toimin näin: määrään tarpeeksi väljän 
maksuajan ja sanon, että jos he maksavat ennen eräpäivää, korko on 12 
prosenttia. Jos he eivät maksa, korko on sopimuksen mukainen. 
Kreikkalaisetkin siis maksavat siedettävällä korolla ja veronvuokraajat ovat 
oikein mielissään, koska he saavat kohteliaita sanoja ja yhtenään kutsuja 
kukkurapäin. Lyhyesti sanottuna he kaikki ovat kanssani niin hyvissä väleissä, 
että kukin pitää itseään parhaana ystävänäni. Mutta oli miten oli, ”Ei heihin 
yhtään. ..”$57 — tiedät lopun. 

17. Mitä tulee Africanuksen patsaaseen (millainen sillisalaatti tämä onkaan, 
mutta se juuri viehätti kirjeessäsi), oletko tosissasi? Eikö tämä Scipio Metellus 
tiedä, ettei hänen isoisoisänsä ollut koskaan censori? Patsaaseen, joka sijaitsee 
korkealla, Opsin temppelin takana, oli kaiverrettu vain ”cos.”, mutta 
Polykleen Herakleen lähellä olevassa patsaassa on kaiverrus ”cos. cens.”. 
Asento, vaatetus, sormus ja yhdennäköisyys kertovat, että kyseessä on sama 
mies. Mutta, Hercules sentään, kun huomasin kullattujen ratsastajapatsaiden 
joukossa, jotka Metellus oli asettanut Capitoliumille, Africanuksen kuvan ja 
alla Sarapion** nimen, luulin, että kyse oli veistäjän kömmähdyksestä, mutta 
nyt oivallan, että virhe oli Metelluksen. 

18. Voi miten häpeällistä tietämättömyyttä! Jos tuo, mitä olen sanonut 
Flaviuksesta ja kalenterista, ei pidä paikkaansa, se on yleinen virhe. Ja ihan 
oikein sinä olit ymmälläsi, kun minä taas seurasin enemmän tai vähemmän 
yleistä näkemystä; kreikkalaisilla kirjailijoillahan on paljon tällaista, sillä 
kukapa ei sanoisi, että purjehtiessaan Sisiliaan Alkibiades heitti vanhan 
komedian edustajan, Eupoliin, mereen? Eratosthenes osoittaa tämän vääräksi. 
Hän mainitsee näytelmiä, jotka Eupolis oli esityttänyt tuon ajan jälkeen. Fi kai 
se ole syy ilkkua tunnontarkkaa historiankirjoittajaa Duris Samoslaista, kun 
hän oli väärässä monien muiden mukana? Kukapa ei olisi väittänyt, että 
Zaleukos laati lait lokrilaisille? Olisiko Theofrastos arvoton siksi, että ystäväsi 
Timaios moitti tuota väitettä? Mutta on häpeällistä olla tietämättä, ettei oma 

isoisoisä ole ikinä ollut censorina, etenkin, kun hänen konsulikautensa jälkeen 
ja hänen eläessään yksikään Cornelius ei ollut censorina. 

19. Kirjoitat Philotimuksesta ja 20 600 sestertiuksen maksamisesta. 
Philotimus kuulemma saapui Khersonesokseen tammikuun kalendaen 
paikkeilla, mutta minä en ole kuullut hänestä toistaiseksi mitään. Camillus 
kirjoittaa saaneensa loput saatavani. En tiedä, millaisista summista on kyse, ja 
haluan kovasti tietää. Mutta palataan tähän myöhemmin ja ehkä mieluummin 
kasvokkain. 

20. Rakas Atticukseni, huolestuin tuosta, mitä sanoit kirjeesi lopussa, sillä 
kirjoitat ”Mitä vielä?” ja sitten pyydät minua oikein ystävällisesti, että 
muistaisin pitää silmiäni auki ja tarkkailla, mitä tapahtuu. Oletko kuullut 
jotain jostakusta? Ei mitään sellaista ole, ei sinne päinkään! Se ei olisi jäänyt 
eikä jää minulta huomaamatta. Mutta tuo tarkka huomautuksesi tuntui 
vihjaavan jotakin. 

21. Marcus Octaviuksen osalta sanon vielä uudelleen, että vastasit hänelle 
aivan oikein. Olisitpa vain esittänyt asian vähän päättäväisemmin. Caelius 
lähetti luokseni vapautetun orjan ja perusteellisen kirjeen, joka koski 
panttereita ja varojen keräämistä kaupungeista. Tähän jälkimmäiseen asiaan 
vastasin olevani harmissani siitä, että olin poissa parrasvaloista eikä 
Roomassa tiedetty, ettei provinssissani käytetä ropoakaan muuhun kuin 
velkojen maksuun. Valistin häntä, ettei minulla ollut lupaa kerätä rahaa eikä 
hänellä lupaa ottaa sitä vastaan, ja kehotin häntä (minä todella pidän hänestä) 
käyttäytymään varovaisemmin, koska hän on syyttänyt muita. Ensimmäisen 
pyynnön osalta sanoin, ettei maineelleni olisi hyväksi, jos kibyralaiset 
lähtisivät metsälle minun käskystäni. 

22. Lepta oli haltioissaan kirjeestäsi. Se onkin hienosti kirjoitettu ja on 
saattanut minut hänen suureen suosioonsa. Olen kiitollinen pikku tyttärellesi, 
koska hän tunnollisesti käski sinua välittämään minulle terveisensä, samoin 
Pilialle, mutta tyttäresi on vielä huomaavaisempi, koska hän rakastaa minua, 
vaikka ei ole minua ikinä nähnytkään. Sanohan sinäkin minulta terveiset 
kummallekin. Kirjeesi päiväys — 29. joulukuuta — palautti mieleeni suloisen 
muiston maineikkaasta valasta, jota en ollut unohtanut.*** Tuona päivänä olin 
Magnus siviilipuvussa. Vastasin nyt kaikkiin kysymyksiin, en ”kullalla 
vaskista vastaan”**! kuten pyysit, vaan samalla mitalla. 

23. Mutta onhan tässä toinen pikkuruinen kirje, johon en jätä vastaamatta. 
Hercules vie, hyvä että Lucceius pani Tusculumin-huvilansa myyntiin, ellei 
hän sitten tapansa mukaan höpise joutavia.** Olisi kiva tietää, mikä on hänen 

tilanteensa. Ystävämme Lentulus on kuulemma tarjonnut kaupaksi [...] 
Tusculumin-huvilansa ohella. Haluaisin kovasti nähdä näiden pääsevän 
selville vesille, myös Sestiuksen ja, jos niin haluat, Caeliuksenkin. Näihin 
kaikkiin pätee säe ”hävetti kieltäytyä, pelotti suostua”. Olet varmaan 
kuullut, kuinka Curio on aikeissa kutsua Memmiuksen takaisin.*** Egnatius 
Sidicinuksen velan suhteen minulla on toivoa mutta ei hääppöistä. Deiotaros 
pitää oikein hyvää huolta vakavasti sairaasta Pinariuksesta, jota suosittelet 
minulle. Nyt olen vastannut pienempäänkin kirjeeseen. 

24. Toivoisin, että keskustelisit kanssani kirjeitse mahdollisimman usein 
niin kuin kauan kuin olen Laodikeassa eli toukokuun idukseen saakka, ja että 
saavuttuasi Ateenaan (pianhan tiedämme Rooman ja provinssien asioista, 
joista kaikista ratkaisut on siirretty maaliskuulle) kumminkin lähetät minulle 
kuriireja. 

25. Ja kuule, oletteko te [ateenalaiset] todella saaneet Herodeksen 
kiristämään Caesarilta viisikymmentä talenttia?** Näin olette kuulemma 
hankkineet päällenne Pompeiuksen suuren vihan. Hän luulee, että olette 
tuhlanneet hänen rahansa ja että se entisestään lisää Caesarin tarmoa rakentaa 
Dianan lehtoon. Näin kuulin oikealta hunsvontilta mutta Pompeiuksen 
ystävältä, Publius Vediukselta. Tämä Vedius tuli minua vastaan mukanaan 
kahdet kaksipyörävaunut, hevosten vetämä nelipyörävaunu, kantotuoli ja 
suuri palveluskunta, josta — mikäli Curio saa lakinsa läpi — hänen täytyy 
maksaa 100 sestertiusta päältä. Yhdessä vaunussa oli lisäksi paviaani, eikä 
villiaaseistakaan ollut pulaa. Moista ryökälettä en ole ikinä tavannut. Mutta 
kuuntele tarina loppuun. Hän majoittui Laodikeaan, Pompeius Vindilluksen 
luo, ja jätti kamppeensa sinne, kun lähti minun luokseni. Sillä välin Vindillus 
kuoli. Koska hänen omaisuutensa arveltiin kuuluvan Pompeius Suurelle, 
Gaius Vennonius meni Vindilluksen taloon, ja kun hän oli sinetöimässä 
kaikkea, hän törmäsi Vediuksen tavaroihin. Näiden joukosta löytyi viisi pientä 
matroonapatsasta, yksi oli ystäväsi siskon — brutaali mies onkin, jos on 
tekemisissä tuollaisen kanssa — joka on naimisissa tuon Lepiduksen kanssa, 
joka ottaa tämän kaiken leppoisasti. Halusin kertoa tämän sinulle 
ohimennen, sillä me molemmathan tykkäämme pikku juoruista. 

26. Vielä yhtä seikkaa toivoisin sinun pohtivan. Appius kuulemma rakentaa 
propylonia Eleusiihin.f Olisiko hassua, jos minäkin rakentaisin sellaisen 
Akatemiaan? ”Kyllä, minusta”, sanot tietysti. No, kirjoita se siis minulle. Olen 
valtavan ihastunut itse Ateenan kaupunkiin. Haluan sinne jonkinlaisen 
muistomerkin, ja vihaan muiden ihmisten patsaiden virheellisiä 

piirtokirjoituksia; mutta ihan niin kuin sinä haluat. Ja kerro minulle, mihin 
päivään osuvat Rooman mysteerit, ja miten talvesi on sujunut. Pidä huolta 
itsestäsi. Seitsemäntenäsatana kuudentenakymmenentenäviidentenä päivänä 
Leuktran taistelun jälkeen.$”' 

FAM. 3,9 

LAODIKEA, VÄHÄN 20. HELMIKUUTA JÄLKEEN 50 
CICERO TERVEHTII APPIUS PULCHERIA 


1. No, vihdoinkin olen saanut lukea Appius Claudiuksen arvoisen kirjeen 
täynnä herrasmiesmäisyyttä, ystävyyttä ja huomaavaisuutta. Nähtävästi 
Rooman näkeminen palautti sinulle entisen urbaaniutesi.*? Luin nimittäin 
todella vastentahtoisesti kirjeesi, jotka lähetit matkalta ennen kuin poistuit 
Aasiasta; toinen niistä koski sitä että olisin kieltänyt lähetystöjä lähtemästä, 
toinen sitä että olin estänyt appialaisten rakennustoimia. Niinpä tietoisena 
järkkymättömästä hyväntahtoisuudestani sinua kohtaan vastasin sinulle 
hieman närkästyneesti. Mutta luettuani kirjeesi, jonka annoit vapautetulle 
orjalleni Philotimukselle,$ tiesin ja ymmärsin, että tässä provinssissa on 
monia, jotka eivät tahtoisi meidän tuntevan toisiamme niin kuin nyt 
tunnemme, mutta että kun pääsit Roomaan tai pikemminkin heti, kun näit 
ystäväsi, sait tietää heiltä, miten uskollinen olen ollut sinulle poissa ollessasi 
ja kuinka tunnollisesti ja järkähtämättömästi olen täyttänyt kaikki 
velvollisuuteni sinua kohtaan. Kuinka paljon luulet minun siis arvostavan 
tuota, mitä kirjeessäsi kirjoitat, että jos sattuisi jotakin, joka vaikuttaisi 
arvoasemaani, aiot tehdä yhtä suuren vastapalveluksen minulle, vaikka 
mielestäsi se tuskin onnistuu? Mutta sinulta se käy helposti. Eihän ole mitään, 
mitä ei voisi saada aikaan innolla, hyvällä tahdolla tai pikemminkin 
kiintymyksellä. 

2. Tunsin suunnatonta iloa, kun ilmoitit kirjeessäsi, että toivo triumfistasi 
oli varma ja täysin taattu, vaikka niin itsekin oletin ja ystäväni lukuisissa 
kirjeissään kertoivat minulle. Ei siitä syystä, että siten saavuttaisin sen itsekin 
helpommin (tämähän on epikurolainen näkemys), vaan, Hercules vieköön, 
koska sinun arvokkuutesi ja suuruutesi ovat minulle arvokkaita sinänsä. 
Niinpä koska sinä tiedät enemmän kuin muut henkilöitä, jotka ovat lähdössä 
tähän provinssiin — sillä lähes kaikki he tulevat luoksesi kysymään 
mahdollisia toiveitasi — olisin sinulle äärimmäisen kiitollinen, jos kirjoittaisit 
minulle heti, kun olet saanut sen, mitä sinä odotat ja minä toivon. Jos 

”pitkäpenkkiläisten”,? kuten Pompeiuksemme heitä nimittää, pohdinnan ja 
viivyttelyn takia menetät päivän tai pari (et varmasti enempää), arvokkuutesi 
ei kärsi vahinkoa. Mutta jos välität minusta ja haluat minun välittävän sinusta, 
lähetä minulle kirje, että saisin iloita mahdollisimman pian. 

3. Toivoisin, että toimittaisit minulle loput lupaamastasi lahjasta.*/* Haluan 
saada tietoa nimenomaan augurioikeudesta itsessään, ja tunnen, Hercules 
vieköön, uskomattoman paljon iloa kiintymyksenosoituksistasi ja lahjoistasi. 
Koska toivot minulta jotakin vastaavaa, minun on ilman muuta pohdittava, 
millainen olisi paras vastalahja minulta. Minunlaiseni niin uutteran kirjoittajan 
— tätä sinulla on tapana hämmästellä — ei sovi antaa välinpitämätöntä 
vaikutelmaa jättämällä kirjoittamatta, etenkin kun en syyllistyisi siinä vain 
laiminlyöntiin vaan myös kiittämättömyyteen. 

4. Mutta se saadaan nähdä. Mitä tulee tuohon lupaukseesi, toivoisin että 
huolehtisit siitä uskollisuutesi ja tunnollisuutesi ja — ei vasta-alkaneen vaan jo 
vanhan — ystävyytemme nimissä, ja tekisit kaikkesi, että minulle 
myönnettäisiin kiitosjuhla mitä kunnioittavimmin ja mahdollisimman pian. 
Lähetin kyllä kirjeeni myöhemmin kuin olisin toivonut (purjehduksen 
vaikeudet” olivat harmittavia, ja kirje uskoakseni tulee perille juuri senaatin 
lomaillessa), mutta tein niin sinun kehotuksestasi ja neuvostasi; ja luullakseni 
toimin oikein, kun en lähettänyt kirjettä heti, kun minut oli huudettu 
imperaattoriksi, vaan vasta kun oli tehty vielä muita asioita ja kesän sotaretket 
olivat ohi. Pidä siis huolta tästä, kuten lupaat, ja pidä minua, omaisuuttani ja 
perhettäni täysin huostaasi uskottuna. 

Fam. 9,25 

LAODIKEA, MAALISKUUN PUOLIVÄLI* 50 
IMPERAATTORI CICERO TERVEHTII PAETUSTA 


1. Kirjeesi teki minusta huippusotapäällikön. Minulla ei ollut aavistustakaan, 
että olet moinen sota-asiantuntija. Näköjään olet ahkerasti lukenut Pyrrhoksen 
ja Kineaan kirjoja. Aionkin siis noudattaa ohjeitasi, ja vieläpä aion pitää 
jokusen veneen rannikolla. Sanovat, että se on paras ase parthialaisia 
ratsujoukkoja vastaan. Mutta miksi lasken leikkiä? Et tiedä, millaisen 
imperaattorin kanssa olet tekemisissä. Olen lukenut Kyyroksen kasvatuksen 
puhki ja pannut sen käytäntöön täällä käskynhaltijana ollessani. Mutta 
heitetään huulta toiste, kun toivon mukaan pian tapaamme. 

2. Ole nyt valmis käskynjakoon tai pikemminkin noudattamaan käskyjä, 

kuten muinoin sanottiin. Olen hyvin paljon tekemisissä Marcus Fabiuksen 
kanssa, kuten varmaan tiedät, ja hyvin kiintynyt häneen hänen äärettömän 
rehtiytensä ja poikkeuksellisen vaatimattomuutensa takia ja myös siksi, että 
hänestä on yleensä erinomaista hyötyä minulle minun ja epikurolaisten 
ryyppykavereittesi välisissä kiistoissa. 

3. Kun hän oli saapunut luokseni Laodikeaan ja halusin hänen jäävän 
luokseni, sai hän yhtäkkiä täysin pöyristyttävän kirjeen, jossa kerrottiin, että 
hänen veljensä Ouintus Fabius oli laittanut myyntiin Herculaneumissa olevan 
tilan, jonka he yhdessä omistivat. Marcus Fabius paheksui tätä syvästi ja 
arveli, että hänen veljensä (joka ei ole kovin järkevä) oli mennyt näin pitkälle 
vihollistensa yllytyksestä. 

Rakas Paetukseni, ole ystävällinen ja ota koko asia hoitaaksesi ja päästä 
Fabius tästä huolesta. Me tarvitsemme arvovaltaasi, neuvojasi ja 
vaikutusvaltaasikin. Älä anna veljesten päätyä käräjille ja häpeällisten 
oikeusjuttujen piinaan. Mato ja Pollio ovat Fabiuksen vihollisia.*? Lyhyesti: 
en Hercules vie pysty täysin kuvailemaan, miten kiitollinen olen, jos rauhoitat 
Fabiuksen mielen. Hän on sitä mieltä ja saa minutkin uskomaan siihen, että 
kaikki riippuu sinusta. 

Fam. 13,53 

Kuku, 51 TAI 50 

CICERO TERVEHTII PROPREETORI T HERMUSTA 


1. Lucius Genucilius Curvus, miehistä parhain ja kiitollisin, on jo kauan ollut 
erittäin läheinen ystäväni. Suosittelen häntä sinulle koko sydämestäni ja jätän 
hänet huomaasi, ensiksikin jotta suosisit häntä kaikissa asioissa sikäli kuin 
omatuntosi ja arvokkuutesi sallivat, ja aina ne sallivat, sillä hän ei ikinä pyydä 
sinulta mitään, mikä ei sopisi sinun luonteeseesi tai hänen omaansakaan. 

2. Erityisesti uskon sinun käsiisi hänen asiansa Hellespontoksessa, 
ensinnäkin sen, että hän saisi pitää maihinsa ne oikeudet, jotka Parionin 
kaupunki on määrännyt ja suonut hänelle ja jotka ovat aina olleet kiistatta 
hänen, ja toiseksi sen, että jos hänelle tulee erimielisyyksiä jonkin 
hellespontoslaisen kanssa, sinä palauttaisit asian tuon hallintopiirin*? 
ratkaistavaksi. Mutta koska mitä lämpimimmin suositan häntä sinulle 
kaikkinensa, minun ei varmaankaan tarvitse = kirjoittaa sinulle 
yksityiskohtaisesti hänen jokaisesta yksittäisestä asiastaan. Lyhyesti sanottuna 
minkä tahansa palveluksen, hyvän teon tai kunnianosoituksen suotkaan 

Genuciliukselle, katson sinun suoneen sen minulle itselleni ja minun 
hyväkseni. 

Fam. 13,56 

Kuku, 51 TAI 50 

CICERO TERVEHTII PROPREETORI T HERMUSTA 


1. Puteolilainen Cluvius%! välittää minusta kovasti ja on oikein läheinen 
J 


ystäväni. Hän on vakuuttunut, että ellei hän saa hoidettua suositusteni avulla 
liiketoimiaan, joita hänellä on provinssissasi, sinä aikana, kun sinä olet 
provinssin käskynhaltijana, hän voi pitää niitä toivottomasti menetettyinä. 
Koska ystävistäni palvelualttein asettaa niin suuren taakan hartioilleni, minä 
omasta puolestani asetan sen sinun hartioillesi niiden suunnattomien 
palvelusten vuoksi, joita olet minun hyväkseni tehnyt, kuitenkin niin, etten 
tahdo olla sinulle vaivaksi. Mylasalaiset ja alabandalaiset ovat Cluviukselle 
velkaa. Ollessani Efesoksessa Euthydemos kertoi minulle huolehtivansa siitä, 
että mylasalaisia asiamiehiä lähetettäisiin Roomaan. Niin ei ole tapahtunut. 
Lähettiläitä on kuulemma lähetetty, mutta minusta asiamiehet ovat parempia, 
jotta jotain valmista voitaisiin saada aikaan. Pyydän siis sinulta, että kehotat 
sekä mylasalaisia että alabandalaisia lähettämään asiamiehiä Roomaan. 

2. Lisäksi alabandalainen Filokles antoi kiinnityksen Cluviukselle. Se on 
nyt erääntynyt. Toivoisin sinun huolehtivan siitä, että hän luopuu 
kiinnityksestä ja antaa sen Cluviuksen asianhoitajille tai maksaa kyseisen 
summan, ja lisäksi, että herakleialaiset ja bargyliaelaiset, jotka niin ikään ovat 
velkaa, joko maksavat velkansa tai vakuuttavat velkansa tuotoillaan. 

3. Kaunoslaisetkin ovat velkaa, mutta väittävät tallettaneensa rahat. 
Toivoisin, että ottaisit selvää tästä, ja jos havaitset, ettei heidän talletuksensa 
ole tehty ediktin tai säädöksen mukaisesti, tekisit kaikkesi, että Cluvius saa 
korkonsa määräystesi mukaisesti. 

Nämä asiat vaivaavat minua entistä enemmän, koska tässä on kyse myös 
ystävämme Gnaeus Pompeiuksen edusta ja koska häntä se näyttää vaivaavan 
enemmän kuin Cluviusta itseään. Haluan kovasti hänen olevan tyytyväinen 
meihin. Näissä asioissa pyydän apuasi hartaasti ja yhä uudelleen. 

Kuku, 51 TAI 50 

CICERO TERVEHTII PROPREETORI THERMUSTA5%? 


1. Laidunveroyhdistyksen'% johtaja Publius Terentius Hispo on hyvin 
läheinen ystäväni, ja olen paljon tekemisissä hänen kanssaan, ja me olemme 
tehneet toinen toisillemme monia yhtä suuria palveluksia. Hänen suunnaton 
maineensa riippuu siitä, että hän saa aikaan verosopimukset kaupunkien 
kanssa, jotka eivät vielä ole tehneet niitä. Muistan, kun itsekin yritin sitä 
Efesoksessa, mutta en millään saanut efesoslaisia suostumaan. Mutta kaikki 
ovat sitä mieltä ja itsekin tiedän, että täydellisellä nuhteettomuudellasi sekä 
poikkeuksellisella — sivistyneisyydelläsi ja lempeydelläsi olet saanut 
kreikkalaiset oikein mieluusti noudattamaan mitä tahansa nyökkäystäsi. Siksi 
pyydän sinulta hartaasti, että kunnioituksesta minua kohtaan soisit Hispon 
saavan tämän kunnian. 

2. Lisäksi minulla on äärimmäisen läheiset suhteet laidunveroyhdistyksen 
jäseniin paitsi siksi, että koko yhdistys on minun suojeluksessani, myös siksi 
että olen monien jäsenien oikein hyvä ystävä. Siten sinä toimit ystäväni 
Hispon eduksi suosituksestani ja lujitat minun siteitäni yhdistykseen, ja sinä 
itse korjaat itsellesi runsaimmat hedelmät tuon mitä kiitollisimman miehen 
huomaavaisuudesta ja yhdistyksen jäsenten, mahtavimpien miesten, 
kiitollisuudesta, ja teet myös minulle mitä suurimman palveluksen. Toivoisin 
sinun olevan vakuuttunut siitä, että koko provinssissasi ja kaiken käskyvaltasi 
puitteissa et voisi tehdä minulle mitään, mistä olisin kiitollisempi. 


251 

Fam. 13,61 

Kuku, 51 TAI 50 

MARCUS CICERO TERVEHTII PROPREETORI PUBLIUS SILIUSTA 


Tiedät varmaan, että Titus Pinnius oli erittäin läheinen ystäväni, minkä hän 
itse on tuonut julki testamentissaan, jossa hän määräsi minut holhoojaksi ja 
toissijaiseksi perilliseksi.*%* Nikaialaiset ovat velkaa huomattavan summan — 
noin kahdeksan miljoonaa sestertiusta — hänen pojalleen, hämmästyttävän 
ahkeralle, koulutetulle ja hillitylle nuorukaiselle, ja kuulemma he ovat 
erityisen halukkaita maksamaan hänelle. Koska sekä muut holhoojat, jotka 
tietävät miten paljon arvostat minua, että poika itse ovat vakuuttuneet, että 
aiot tehdä kaikkesi minun vuokseni, teet siis minut ikikiitolliseksi, jos 
huolehdit — sikäli kuin omatuntosi ja arvokkuutesi sallivat — että Pinniukselle 
maksetaan mahdollisimman suuri summa mahdollisimman pian nikaialaisten 

puolesta. 

Fam. 13,62 

Kuku, 51 TAI 50 

MARCUS CICERO TERVEHTII PROPREETORI PUBLIUS SILIUSTA 


Olin hyvin kiitollinen sinulle siitä, mitä teit Atiliuksen asiassa — sinun 
ansiostasihan minä sain pelastettua kunniallisen roomalaisen ritarin, vaikka 
saavuinkin myöhään. Ja Hercules vieköön, olen aina ajatellut, että olet 
käytettävissäni, koska sinulla on poikkeuksellisen ystävälliset ja läheiset välit 
Lamiamme kanssa.’ Minä siis ensin kiitän sinua, että päästät minut kaikista 
huolista, mutta sitten taas käyttäydyn julkeasti. Korvaan sen kuitenkin 
vaalimalla aina ystävyyttäsi ja varjelemalla etujasi mahdollisimman 
tunnollisesti. 

Jos välität minusta, pidä huoli, että kohtelet veljeäni Ouintusta niin kuin 
minua itseäni. Sillä tavoin kasvatat suuresti jo ennestäänkin hyvien tekojesi 
suurta määrää. 

Fam. 2,14 

LAODIKEA, MAALISKUUN PUOLIVÄLI* 50 

IMPERAATTORI CICERO TERVEHTII KURUULINEN EDIILI MARCUS CAELIUSTA 


Marcus Fabius, miehistä verrattomin ja oppinein, on erittäin hyvä ystäväni. 
Arvostan häntä tavattomasti niin hänen loistavan älynsä ja äärimmäisen 
oppineisuutensa kuin poikkeuksellisen maltillisuutensakin takia. Toivoisin 
sinun ottavan hänen asiansa hoidettavaksesi aivan kuin kyse olisi minun 
asiastani.*? Tunnen teidät, te mahtavat asianajajat: ihmisen täytyy tehdä 
murha, jos haluaa saada teiltä palveluksia. Mutta tässä tapauksessa en 
hyväksy mitään veruketta. Jos välität minusta, jätät kaiken muun, kun Fabius 
haluaa apuasi. 

Kaipaan ja odotan malttamattomasti uutisia Roomasta ja ennen kaikkea 
haluan tietää, mitä sinulle kuuluu. Talven ankaruuden takia meille ei ole 
kantautunut mitään uutisia pitkään aikaan. 

Fam. 2,11 


364 


LAODIKEA, 4. HUHTIKUUTA 50 
IMPERAATTORI CICERO TERVEHTII KURUULINEN EDIILI MARCUS CAELIUSTA 


1. Olisitko ikinä voinut kuvitella, että jäisin vaille sanoja — ei vain sellaisia, 
joita te puhujat käytätte, vaan ihan yksinkertaisia arkipäiväisiä sanoja? Olen 
sanaton siitä syystä, että odotan kuin tulisilla hiilillä, mitä provinsseista 
päätetään. Ikävöin suunnattomasti Roomaa ja uskomattoman paljon perhettäni 
ja ystäviäni, ennen kaikkea sinua. Olen saanut tarpeekseni provinssista, koska 
olen nähdäkseni saavuttanut täällä sellaisen maineen, ettei sitä kannata yrittää 
enää kasvattaa vaan pikemminkin on syytä pelätä Onnettaren oikkuja, tai 
koska koko homma ei ole voimieni arvoinen — minähän kykenen ja olen 
tottunut kantamaan suurempia taakkoja valtion palveluksessa — tai koska 
suursodan uhka leijuu yllämme, ja nähdäkseni vältän sen sodan, jos lähden 
säädettynä päivänä. 

2. Mitä tulee panttereihin, tottuneet metsästäjät ovat hoitamassa asiaa 
käskyni mukaisesti.” Mutta petoja on hämmästyttävän vähän, ja jäljellä 
olevien sanotaan valittavan kovasti, koska ne ovat provinssini ainoita olentoja, 
jotka eivät ole turvassa ansoilta. Sanotaankin niiden päättäneen vetäytyä 
minun provinssistani Kaariaan. Asian parissa kuitenkin uurastaa väkeä, 
etenkin Patiscus. Mitä ikinä sieltä tuleekin, se on sinun, mutta en yhtään tiedä, 
mitä se on. Kannan, Hercules vieköön, suurta huolta ediilinvirastasi. Jo itse 
tämä päivä on minulle muistutuksena siitä, sillä kirjoitan tätä Suuren Äidin 
päivänä. ”! Toivoisin, että sinä puolestasi kirjoittaisit minulle juurta jaksaen 
koko poliittisesta tilanteesta, sillä pidän sinulta saamiani tietoja kaikkein 
luotettavimpina. 

Fam. 13,63 

LAODIKEA, 4. HUHTIKUUTA 50 

MARCUS CICERO TERVEHTII PROPREETORI PUBLIUS SILIUSTA 


1. Fn olisi kuvitellut, että jäisin vaille sanoja, mutta ei minulla juuri sanoja 
ole, kun suosittelen Marcus Laeniusta.? Niinpä esitän asian sinulle 
muutamalla sanalla mutta niin, että toiveeni käy sinulle selväksi. Saattaa 
tuskin uskoa, kuinka paljon minä ja erittäin rakas veljeni arvostamme Marcus 
Laeniusta. Tämä johtuu sekä hänen lukuisista palveluksistaan että 
äärimmäisestä rehellisyydestään ja poikkeuksellisesta maltillisuudestaan. Vain 
hyvin vastentahtoisesti päästin hänet lähtemään, koska hän on hyvä ystävä ja 

miellyttävää seuraa ja koska mielelläni kuuntelen hänen luotettavia ja hyviä 
neuvojaan. 

2. Mutta pelkään sinun luulevan, että minulla riittää sanoja liiaksikin, 
vaikka sanoin jääväni niitä vaille. Suosittelen häntä sinulle, kuten varmasti 
ymmärrät, että olen velvollinen suosittelemaan henkilöä, josta olen 
kirjoittanut edellä mainitut asiat, ja pyydän sinulta hartaasti yhä uudelleen, 
että edistät hänen liiketoimiaan, joita hänellä on provinssissasi, ja kerrot 
hänelle itselleen, mikä mielestäsi on oikein. Huomaat hänet mitä 
hyväntahtoisimmaksi ja jalomielisimmäksi mieheksi. Pyydän siis sinua 
lähettämään hänet minulle takaisin mahdollisimman pian, kun hän on vapaa 
huolista ja rasitteista autettuasi häntä saamaan asiansa järjestykseen. Minä ja 
veljeni olemme siitä sinulle ikikiitollisia. 

Fam. 13,57 

LAODIKEA, HUHTIKUUN ALKU* 50 

CICERO TERVEHTII PROPREETORI T HERMUSTA 


1. Mitä enemmän joka päivä kuulen kirjeiden ja viestien välityksellä, että 
Syyriassa on käynnissä suursota, sitä hartaammin pyydän ystävyytemme 
nimissä sinua lähettämään takaisin legaattini Marcus Anneiuksen ensi tilassa. 
Hänen apunsa, neuvonsa ja sotilaallinen tietämyksensä voivat käsittääkseni 
olla korvaamattomaksi avuksi minulle ja valtiolle. Ellei hänen asiansa olisi 
ollut niin merkittävä, mikään ei olisi saanut häntä jättämään minua eikä 
mikään olisi saanut minua päästämään häntä menemään. Olen aikeissa lähteä 
Kilikiaan maaliskuun kalendaen paikkeilla. Marcus Anneiuksen tulisi palata 
luokseni ennen sitä. 

2. Pyydän yhä uudelleen sinua pitämään huolta siitä — olen puhunut 
kanssasi ja kirjoittanut sinulle tästä hyvin ahkerasti — että hän hoitaisi asiansa, 
joka hänellä on meneillään sardislaisten kanssa, jutun oikeudenmukaisuuden 
ja oman arvokkuutensa edellyttämällä tavalla. Sen perusteella, mitä sanoit 
keskustellessamme Ffesoksessa, ymmärsin, että halusit tehdä kaiken Marcus 
Anneiuksen itsensä vuoksi. Toivoisin kuitenkin sinun pitävän mielessäsi, että 
mieluisinta, mitä minulle voit tehdä, on se, jos saan havaita, että sinun avullasi 
hän on saanut hoidettua asiansa toivomallaan tavalla. Ja jälleen kerran 
pyydän, että saisit sen aikaan mahdollisimman pian. 

Fam. 3,10 
LAODIKEA, HUHTIKUUN ALKUPUOLISKO 50 
CICERO TERVEHTII APPIUS PULCHERIA 


1. Kun sain kuulla noiden henkilöiden holtittomuudesta, jotka aiheuttivat 


sinulle hankaluuksia, järkytyin aluksi pahan kerran, koska mikään ei olisi 
voinut olla minulle odottamattomampaa. Mutta kun olin koonnut itseni, kaikki 
muu tuntui täysin ongelmattomalta, koska asetan suurimman toivoni sinuun ja 
suuren toivon myös perheeseesi ja ystäviisi, ja mieleeni tulee monia syitä 
uskoa tämän koettelemuksen vielä koituvan kunniaksesi. Mutta minua 
harmittaa vietävästi nähdä, että tämä kateellisten juoni on riistänyt sinulta 
täysin varman ja oikeutetun triumfin. Jos pidät sitä niin tärkeänä kuin 
minun mielestäni sitä on syytä pitää, teet viisaasti ja juhlit voittajana täysin 
oikeutettua triumfia vihamiestesi harmiksi. Minulle on täysin selvää, että 
tarmollasi, voimavaroillasi ja viisaudellasi saat vihamiehesi syvästi katumaan 
ylimielisyyttään. Itse kutsun kaikki jumalat todistajikseni, kun lupaan ja 
vakuutan, että teen tässä provinssissa, jonka käskynhaltija sinä olit, kaikkeni 
arvokkuutesi puolesta (käytän mieluummin sanaa ”arvokkuus” kuin ”henk?”). 
Vetoan puolestasi kuin puolestapuhuja, teen työtä hyväksesi kuin 
lähisukulainen ja käytän vaikutusvaltaani kuin kaupunkien keskuudessa 
rakastettu mies (kuten toivon) sekä arvovaltaani kuin imperaattori. Haluan, 
että vaadit minulta kaiken ja odotat kaikkea. Aion ylittää odotuksesi 
palveluksillani. 

2. Ouintus Servilius toi minulle hyvin lyhyen kirjeesi, joka minusta oli 
kuitenkin liian pitkä, sillä tunsin itseni loukatuksi, että sinä pyydät minua. 
Kunpa ei koskaan olisi tullut aikaa, jolloin saisit havaita, kuinka paljon minä 
kunnioitan sinua, kuinka paljon Pompeiusta (jota syystäkin kunnioitan 
enemmän kuin ketään) ja kuinka paljon Brutusta — olkoonkin että se olisi 
tullut sinulle selväksi jokapäiväisessä kanssakäymisessämme, kuten se 
tuleekin. Mutta koska niin on käynyt, aion tunnustaa syyllistyneeni rikokseen 
ja häpäisseeni kunniani, jos laiminlyön jonkin asian. 

3. Pomptinus, jota kohtelit erinomaisen ja poikkeuksellisen lojaalisti ja 
hyväntahtoisesti — minkä minä voin todistaa — muistaa ja kunnioittaa sinua 
niin kuin hänen tuleekin. Täysin vastoin minun tahtoani hän joutui 
lähtemään omien tärkeiden asioidensa vuoksi, mutta heti, kun hän noustessaan 
laivaan Efesoksessa huomasi, että kyse oli sinun edustasi, hän palasi 
Laodikeaan. Kun näen, että saat lukemattomia moisia tuenosoituksia, en voi 

lainkaan epäillä, etteikö tuo nykyinen huolestuneisuutesi lisäisi arvostustasi. 
Jos vielä saat aikaan censorien valinnan ja hoidat censorinvirkaa kuten sinun 
pitää ja pystyt, olet nähdäkseni ainaisesti ylin tuki ja turva niin itsellesi kuin 
kaikille ystävillesikin. Taistele ja ponnistele, ettei toimikauttani pidennettäisi, 
niin että kun olen tehnyt täällä sen mitä toivot, saan siellä Roomassakin 
osoittaa hyväntahtoisuutta sinua kohtaan. 

4. Tuo, mitä kirjoitat ihmisten ja säätyjen sinulle osoittamasta tuesta, ei 
yllätä minua lainkaan ja ilahduttaa suunnattomasti. Samaa sanovat ystäväni 
viesteissään. Saan suurta iloa siitä, että sinä, jonka ystävyys ei ole minulle 
vain kunniakasta vaan myös ilahduttavaa, saat sen, mikä sinulle kuuluu, 
samoin kuin siitä, että yhä edelleen yhteiskunnassamme lähes yksimielisesti 
tunnetaan urheita ja ahkeria miehiä kohtaan myötämielisyyttä, joka itselleni 
on aina ollut ainoa palkka vaivoistani ja valvomisistani. 

5. Sen sijaan olen ällistynyt siitä, että se nuorukainen %* jonka henkeä 
äärimmäisen sinnikkäästi puolustin kahdessa oikeudenkäynnissä,” oli niin 
harkitsematon, että hankki sinun vihasi päälleen ja unohti kokonaan oman 
tilanteensa ja etunsa, varsinkin kun sinulla on yllin kyllin kaikenlaisia ansioita 
ja resursseja mutta hänellä (hyvin lievästi sanottuna) on niistä suuri pula. 
Ystäväni Marcus Caelius kirjoitti minulle seikkaperäisesti hänen typeristä ja 
lapsellisista puheistaan, ja sinäkin kirjoitit niistä varsin paljon. Minä olisin 
pikemmin katkaissut vanhat kuin solminut uudet siteet sellaisen henkilön 
kanssa, joka oli itse hankkinut sinun vihasi päälleen. Eikä sinun pidä epäillä 
kiintymystäni sinuun. Se ei ole epäselvää kenellekään provinssissa eikä ollut 
Roomassakaan. 

6. Kirjeestäsi kuitenkin välittyy tietty epäluulo ja epäilys. Nyt ei ole 
kuitenkaan sopiva hetki moittia sinua siitä, mutta minun on kuitenkin 
puhdistauduttava epäilyksistä. Milloin minä olisin estänyt jonkin lähetystön 
lähettämistä Roomaan ylistämään sinua? Jos olisin vihannut sinua avoimesti, 
olisinko voinut tehdä jotain, mikä olisi vahingoittanut sinä vähemmän? Jos 
taas olisin vihannut salaa, olisinko voinut olla avoimemmin vihamielinen? Jos 
olisin ollut yhtä petollinen kuin ne, jotka esittävät moisia syytöksiä minua 
vastaan, en varmasti olisi ollut niin typerä, että olisin osoittanut vihani 
avoimesti, jos halusin salata vihamielisyyteni, tai että olisin näyttänyt 
suunnattoman haluni vahingoittaa sinua, kun minulla ei ollut mitään 
mahdollisuutta tehdä niin? Muistan, että luokseni tuli eräitä henkilöitä — 
epäilemättä Epiktetoksesta — joiden mukaan ylettömiä summia oli 
myönnetty lähetystöille. Minä en niinkään käskenyt vaan ennemminkin 

neuvoin heitä myöntämään summia lähetystöille niin pitkälle kuin mahdollista 
lex Cornelian mukaisesti. Mutta siitä, etten pitänyt siitäkään ehdottomasti 
kiinni, todistavat kaupunkien tilikirjat, johon kukin kirjasi, miten paljon halusi 
lähettiläillesi annettavan. 

7. Mutta millaisia valheita nämä täysin edesvastuuttomat ihmiset ovat 
sinulle syytäneet! Heidän mukaansa näitä summia ei ainoastaan evätty, vaan 
ne vaadittiin takaisin ja otettiin niiden henkilöiden asianhoitajilta, jotka olivat 
jo lähteneet, ja siksi moni ei lähtenyt lainkaan. Valittaisin sinulle ja osoittaisin 
mieltäni, ellen, kuten edellä kirjoitin, mieluummin haluaisi ja pitäisi 
oikeampana puhdistautua epäilyksistä sinun silmissäsi kuin syyttää sinua tässä 
sinun tilanteessasi. Niinpä en puhu mitään sinusta ja siitä, että uskot moiseen, 
mutta sanon sanasen itsestäni ja siitä, miksi sinun ei olisi pitänyt uskoa 
sellaista. Jos pidät minua kunnon miehenä, niiden opillisten tutkimusten ja 
sivistyksen arvoisena miehenä, joille olen omistautunut lapsesta saakka, 
miehenä, joka merkittävissä asioissa on osoittanut oikeaa suurisieluisuutta 
eikä mitätöntä neuvokkuutta, sinun on tunnustettava, ettei minun 
ystävyydessäni ole mitään petollista, kavalaa tai vipillistä, ei edes halpamaista 
tai pikkumaista. 

8. Mutta jos sinun tekee mieli kuvitella minut viekkaaksi ja kieroksi, mikä 
sopisi huonommin sellaiselle luonteelle, kuin että halveksii noin menestyneen 
ihmisen hyväntahtoisuutta tai käy provinssissa sen miehen maineen 
kimppuun, jonka kunniaa hän puolusti Roomassa tai että osoittaa 
vihamielisyyttä juuri siinä, missä ei voi aiheuttaa mitään harmia tai että 
päättää harjoittaa petturuutta tavalla, joka selvästi osoittaa hänen vihansa 
mutta josta ei ole vahingoittamaan? Mikä syy minulla olisi ollut niin 
leppymättömään vihaan sinua kohtaan, kun sain veljeltäni tietää, ettet ollut 
vihamieheni silloinkaan, kun sinun olisi lähes pakko näytellä vihamiestä?** 
Kun olimme päässeet kummankin tavoittelemaan sopuun, pyysitkö minua 
tekemään tai äänestämään konsulikaudellasi jotakin turhaan? Ja kun seurasin 
sinua matkallasi Puteoliin, missä antamassasi tehtävässä tunnollisuuteni ei 
olisi ylittänyt odotuksiasi? 

9. Jos viekkaalle miehelle kaikkein ominaisinta on asettaa kaiken 
mittapuuksi oma etunsa, mikä olisi minulle hyödyllisempää ja enemmän 
etujeni mukaista = kuin — ystävyysliitto mitä — ylhäisimmän — ja 
kunnianarvoisemman miehen kanssa, jonka varat, äly, lapset ja sukulaiset 
olisivat minulle suureksi kunniaksi ja turvaksi? Tämän kaiken yritin saada 
tavoitellessani ystävyyttäsi mutta en viekkaudella vaan pikemminkin 

tietynlaisella viisaudella. Ja entä miten paljon onkaan muita siteitä, joilla 
ilomielin tunnen itseni sidotuksi: samanlaiset harrastukset, kanssakäymisen 
ilo, elämästä ja elämäntavasta nauttiminen, yhteiset keskustelut ja syvälliset 
tutkimukset! Nämä ovat henkilökohtaisia siteitä. Entä julkiset siteet: 
maineikas sovintomme, josta pienikin lipsahdus, vaikka vain vahingossa, ei 
voi olla herättämättä epäilystä petturuudesta, sekä jäsenyytemme hyvin 
merkittävässä pappiskollegiossa, jossa esi-isiemme aikana ei ollut lupa 
loukata ystävyyttä ja johon ei saanut edes valita pappia, joka oli 
vihamielisissä väleissä jonkin kollegion jäsenen kanssa. 

10. Mutta jos en nyt ota huomioon näitä niin monia ja merkittäviä seikkoja, 
onko kukaan koskaan arvostanut, pystynyt tai ollut velvollinen arvostamaan 
ketään toista yhtä paljon kuin minä arvostan tyttäresi appea, Gnaeus 
Pompeiusta? Jos nimittäin palveluksilla on merkitystä, uskon hänen 
ansiostaan saaneeni takaisin kotimaani, lapseni, henkeni, asemani, minut 
itseni. Jos kanssakäymisen ilolla on merkitystä, onko valtiomme kahden 
entisen konsulin ystävyys ollut koskaan läheisempää? Jos kiintymyksen ja 
kunnioituksen osoituksilla on merkitystä, mitäpä asiaa hän ei olisi uskonut 
minulle tai mitä ei olisi jakanut kanssani? Kenen muun hän halusi 
mieluummin ajavan asiaansa senaatissa hänen poissa ollessaan? Mitä 
kunnianosoituksia hän ei halunnut minulle runsain mitoin? Ja miten kernaasti 
ja suopeasti hän hyväksyi ponnisteluni Milon puolesta, vaikka ne toisinaan 
olivat ristiriidassa hänen omien pyrkimystensä kanssa? Kuinka innokkaasti 
hän piti huolta siitä, ettei tuolloin virinnyt kansan kateus koskenut minuun, 
kun hän suojasi minua neuvoillaan, arvovallallaan, jopa asevoimillaan! 
Tuohon aikaan hänessä oli sellaista järkähtämättömyyttä ja ylevämielisyyttä, 
ettei hän olisi uskonut kehenkään fryygilaiseen tai lykaonilaiseen, kuten sinä 
teit lähettiläiden tapauksessa, ei edes huomattavimpien miesten pahansuopiin 
puheisiin minusta. Koska Pompeiuksen poika on siis sinun vävysi ja koska 
tämän sukulaisuussuhteen lisäksi tiedän, kuinka rakas ja mieleinen sinä olet 
Gnaeus Pompeiukselle, miten minun siis pitäisi suhtautua sinuun? Varsinkin, 
kun hän lähetti minulle kirjeen, jolla hän — vaikka minä, erittäin hyvä ystäväsi, 
olisin ollut vihamiehesi — olisi lepyttänyt minut täysin ja saanut minut 
taipumaan tuon miehen tahtoon ja pieneen nyökkäykseen — miehen, joka on 
tehnyt niin paljon minun hyväkseni. 

11. Mutta tämä riittäköön. Olen ehkä kirjoittanut laveammin kuin oli 
tarpeen. Nyt saat kuulla, mitä olen suunnitellut ja mihin olen ryhtynyt [...]*' 

Tämän kaiken teen ja teen vastaisuudessakin pikemmin sinun kunniasi kuin 

vaarasi tähden. Toivon mukaan pian saamme kuulla, että sinusta on tullut 
censor. Mielestäni sinun on mietittävä huolellisemmin ja tarkemmin tuohon 
virkaan kuuluvia velvollisuuksia, jotka vaativat suunnatonta rohkeutta ja 
äärimmäistä neuvokkuutta, kuin niitä asioita, joita minä teen sinun hyväksesi. 

Fam. 13,64 

LAODIKEA, HUHTIKUU* 50 

CICERO TERVEHTII PROPREETORI T HERMUSTA”'? 


1. Ystäväni Nero’ on ilmaissut minulle suunnattomat, suorastaan 


uskomattomat kiitoksensa sinulle. Hän sanoi, että et jättänyt osoittamatta 
yhtään kunnianosoitusta, joka oli mahdollista osoittaa. Hyödyt hänestä 
suuresti, sillä ei ole kiitollisempaa ihmistä kuin tuo nuorukainen. Mutta, 
Hercules vieköön, olet tehnyt minutkin ikikiitolliseksi, sillä koko ylhäisössä ei 
ole ketään, jota arvostaisin enemmän. Olenkin sinulle äärimmäisen kiitollinen, 
jos teet kaiken sen, mitä hän halusi minun pyytävän sinulta. Ensinnäkin 
viivytä Pausanias Alabandalaisen asiaa Neron saapumiseen saakka (olen 
ymmärtänyt, että tämä on halukas edistämään Pausaniaan asiaa, ja siksipä 
pyydän tätä sinulta hartaasti). Toiseksi sulje erityiseen suosioosi nysalaiset, 
joihin Nerolla on läheiset suhteet ja joita hän varjelee ja puolustaa mitä 
tunnollisimmin, niin että tuo kaupunki ymmärtäisi, että Neron suojeluksessa 
se olisi kaikkein turvatuin. Olen usein suositellut sinulle Strabo Serviliusta ja 
suosittelen häntä nyt vielä tarmokkaammin, koska Nero otti hänen asiansa 
ajakseen. Me pyydämme ainoastaan, että hoidat sen jutun, ettet jättäisi 
viatonta miestä jollekin voittoa havittelevalle seuraajallesi, joka ei ole 
samanlainen kuin sinä. Olisin siitä kiitollinen, ja katson, että olet toteuttanut 
luontaista hyvyyttäsi. 

2. Tämä kirjeen päätarkoituksena on pyytää sinua kunnioittamaan kaikin 
tavoin Neroa, kuten olet tehnyt tähänkin saakka. Sinun provinssisi, toisin kuin 
omani, tarjoaa mahtavan näyttämön tuolle ylhäiselle, lahjakkaalle, 
puolueettomalle nuorukaiselle itsensä suosittelemiseen ja maineensa 
edistämiseen. Jos sinä olet hänen tukenaan, kuten varmasti olet ja olet 
ollutkin, hän pystyy vahvistamaan isiltään perimiensä, arvostetuimpien 
klienttien uskollisuuden ja sitomaan heidät puolelleen palvelustensa avulla. 
Jos autat häntä tässä kohtaa yhtä ponnekkaasti kuin tähänkin saakka, 
panostuksesi häneen on erinomaisen tuottavaa mutta saat myös minut 
ikikiitolliseksi. 

Fam. 8,11 

ROOMA, HUHTIKUUN PUOLIVÄLI* 50 
CAELIUS TERVEHTII CICEROA 


1. Kiitosjuhlasi ovat aiheuttaneet meille päänvaivaa, eivät pitkällistä mutta 
ankaraa. Ajauduimme nimittäin pahaan solmuun. Kun Curiolta, joka halusi 
olla kovasti sinun mieliksesi, riistettiin kaikenlaisin = verukkein 
kansankokouspäivät, hän sanoi, ettei hän mitenkään voi sallia päätettävän 
kiitosjuhlista/?% jottei hän näyttäisi hukanneen oman virheensä takia sen edun, 
jonka hän oli saanut Paulluksen hulluuden ansiosta, ja jottei hänen ajateltaisi 
toimivan vastoin valtion etua. Niinpä päädyimme kompromissiin, ja konsulit 
vakuuttivat, etteivät he käyttäisi hyväkseen näitä kiitosjuhlia tänä vuonna. 
Sinun on todellakin syytä kiittää molempia konsuleita, enemmän kylläkin 
Paullusta, sillä Marcellus vain vastasi Curiolle, ettei hän laittanut toivoa 
noihin kiitosjuhliin, kun taas Paullus sanoi, ettei hän määräisi niitä täksi 
vuodeksi. 

2. Meille kerrottiin, että Hirrus aikoi pitää pidemmänkin puheen. Saimme 
hänet käsiimme. Hän ei vain jättänyt toteuttamatta aikomustaan, vaan kun 
käsiteltiin kysymystä uhrieläimistä?* ja hän olisi voinut estää asiankäsittelyn, 
jos olisi vaatinut luvun ottamista, hän pysyi vaiti. Hän tyytyi ainoastaan 
olemaan samaa mieltä Caton kanssa, joka puhui sinusta kunnioittavasti mutta 
julisti sitten vastustavansa kiitosjuhlia. Kolmantena heidän joukkoonsa liittyi 
Favonius. Sinun pitää siis kiittää kutakin heistä heidän luonteensa ja tapojensa 
mukaisesti; näitä viimeksi mainittuja siitä, että he vain esittivät näkemyksensä 
mutta eivät taistelleet näkemyksensä puolesta, vaikka olisivat voineet laittaa 
kapuloita rattaisiin, ja Curiota taas siitä, että hän poikkesi toimintalinjastaan 
sinun vuoksesi. Kuten kuului, Furnius ja Lentulus kiersivät ympäriinsä ja 
ponnistelivat kanssani kuin asia olisi ollut heidän omansa. Voin ylistää myös 
Balbus Corneliuksen työtä ja uutteruutta. Hän puhui kiivaaseen sävyyn 
Curiolle ja sanoi tämän vahingoittavan Caesaria, jos toimisi toisin, ja lisäksi 
hän kyseenalaisti Curion uskollisuuden.” Domitius ja Scipio kumppaneineen 
äänestivät puolesta mutta eivät halunneet asian menevän läpi. Tästä syystä he 
jatkuvasti keskeyttivät yllyttääkseen veton esittämiseen, mutta Curio vastasi 
oikein hienosti, että hän entistä mieluummin kieltäytyi esittämästä vetoa, 
koska hän näki, että jotkut esityksen puoltajista eivät halunneet sen 
toteutuvan. 

3. Mitä tulee poliittiseen tilanteeseen, kaikki kiistely kohdistuu yhteen 
asiaan — provinsseihin. Toistaiseksi Pompeius näyttää yhdessä senaatin kanssa 
vaativan, että Caesar lähtee provinssistaan marraskuun iduksena. Curio on 
päättänyt mieluummin suostua mihin tahansa kuin sallia sen ja luopunut 
muista esityksistään. Ystävämme — tunnet heidät hyvin — eivät uskalla viedä 
asiaa äärimmäisyyksiin. Näytelmän asetelma on kokonaisuudessaan tämä: 
Pompeius on olevinaan kuin ei olisikaan hyökkäämässä Caesarin kimppuun 
vaan toteuttamassa sitä, mitä hän pitää reiluna tälle, ja väittää Curion 
haastavan riitaa. Mutta hän ei todellakaan halua ja suorastaan pelkää, että 
Caesar valittaisiin konsuliksi ennen kuin tämä on luopunut sotajoukostaan ja 
provinssistaan. Hän saa Curiolta kovaa kohtelua ja koko hänen kolmas 
konsulikautensa ruoskaa. Mutta sanonpa sinulle, että jos he painostavat 
Curiota kaikin keinoin, Caesar tulee tribuuninsa avuksi. Jos he pelkäävät 
tehdä niin, niin kuin näyttää käyvän, Caesar jää provinssiinsa niin kauaksi 
aikaa kuin haluaa. 

4. Kaupunkiuutisten muistiosta löytyy, mitä kukin senaatissa on puhunut. 
Poimi itsellesi sieltä se, mikä sinusta on huomionarvoista. Monet asiat voit 
sivuuttaa, etenkin buuaukset näytännöissä sekä hautajaisten ja muiden 
hömpötysten määrät. Suurin osa on kuitenkin hyödyllistä. Joka tapauksessa 
mieluummin erehdyn siltä osin, että saat kuulla sellaista, mikä ei kiinnosta 
sinua, kuin että jotakin tähdellistä jää mainitsematta. 

Olen iloinen, että huolehdit Sittiuksen asiasta. Mutta koska epäilet, etteivät 
lähettämäni henkilöt ole täysin luotettavia, ole hyvä ja toimi kuin olisit 
asianhoitajani. 

Fam. 8,7 

Rooma, PÄIVÄ EDELLISEN KIRJEEN (FAM. 8,11) JÄLKEEN 
CAELIUS TERVEHTII CICEROA 


1. Fn tiedä, kuinka pian haluat lähteä, mutta omasta puolestani sitä enemmän 
toivon sinun lähtevän sieltä, mitä enemmän olet tähän saakka menestynyt. 
Niin kauan kuin olet siellä, Parthian sodan uhka on minulle yhtä piinaa; en 
haluaisi, että jokin pelko hyydyttäisi hymyni. Tämä kirje on aika lyhyt, ja 
annan sen äkkiä veronvuokraajien kuriirille, jolla on kiire. Annoin eilen 
pidemmän kirjeen vapautetulle orjallesi. 

2. Mitään uutta ei ole todellakaan tapahtunut, ellet halua kuulla seuraavia 
asioita, ja ilman muuta haluat: nuori Cornificius kihlautui Orestillan tyttären 

kanssa. ?” Triariuksen sisar Paulla Valeria” erosi miehestään ilman selvää 
syytä päivänä, jolloin miehen oli määrä palata provinssistaan, ja aikoo naida 
Decimus Brutuksen. Hänen miehensä ei ole vielä palannut. Monia tällaisia 
uskomattomia asioita on tapahtunut poissa ollessasi. Servius Ocella ei olisi 
saanut ketään uskomaan olevansa huoripukki, ellei olisi jäänyt kiinni itse 
teossa kahdesti kolmen päivän sisällä. Missäkö? No siellä, missä, Hercules 
vie, olisin vähiten toivonut; jätän sinulle jotain kysyttävää muilta. En 
nimittäin pane pahakseni, että imperaattori tiedustelee yhdeltä jos toiselta, 
kenen naisen kanssa joku mies yhytettiin. 

ATT. 6,2 

LAODIKEA, HUHTIKUUN JÄLKIPUOLISKO* VUONNA 50 
CICERO TERVEHTII ATTICUSTA 


1. Vapautettu orjasi Philogenes on tullut tervehdyskäynnille luokseni 
Laodikeaan ja sanoo aikovansa heti purjehtia takaisin luoksesi. Annankin 
hänelle tämän kirjeen vastauksena kirjeeseesi, jonka sain Brutuksen kuriirilta. 
Vastaan ensin kirjeesi viimeiseen sivuun, jossa minua kovasti vaivasi se, mitä 
Cincius kirjoitti keskustelustaan Statiuksen kanssa. Eniten minua siinä kiusasi 
Statiuksen väite, että minäkin hyväksyn sen suunnitelman?” Tuosta sanoisin 
vain sen, että toivon mahdollisimman monia ja läheisiä siteitä välillemme, 
vaikka meitä jo yhdistävät lujista lujimmat kiintymyksen siteet. 

2. Missään nimessä en haluaisi siteemme millään tavoin höllentyvän. 
Ouintuksella on tapana puhua karkeasti noista asioista — minkä olen usein 
saanut kokea — mutta usein hänen kiukkunsa myös laantuu. Varmaan tiedätkin 
sen. Tämän ulkomaankomennuksen tai sotapalveluksemme aikana olen 
nähnyt hänen usein vihastuvan, usein tyyntyvän. En tiedä, mitä hän on 
mahtanut kirjoittaa Statiukselle. Mitä tahansa hän aikoikaan tehdä sellaisessa 
asiassa, hänen ei olisi pitänyt kirjoittaa siitä vapautetulle orjalle. Yritän pitää 
mahdollisimman hyvää huolta siitä, ettei tapahtuisi mitään toiveidemme 
vastaista ja sopimatonta. Tällaisessa asiassa ei riitä, että kukin vastaa 
itsestään, ja päävastuu kuuluu pojalle tai pikemminkin jo nuorukaiselle.”'? 
Minulla on tapana muistuttaa häntä siitä. Hän tuntuu rakastavan kovasti 
äitiään, kuten hänen kuuluukin, ja olevan uskomattoman kiintynyt sinuun. 
Poika on kyllä hyvin lahjakas, mutta hänen luonteensa on särmikäs, ja minulla 
riittää töitä sen ohjaamisessa. 

3. Koska vastasin viimeiseen sivuusi ensimmäisellä sivullani, palaan nyt 

sinun ensimmäiseen sivuusi. Dikaiarkhoksen — hänhän ei ole mikään lurjus 
vaan sinunkin mielestäsi kelpo mies — kuvausten perusteella uskoin, että 
Peloponnesoksen kaikki valtiot ovat meren rannalla. Khaironin kertomuksessa 
Trofonioksesta?! Dikaiarkhos moittii monista syistä kreikkalaisia siitä, että 
nämä hakeutuvat — merenrannalle, eikä tee poikkeusta minkään 
Peloponnesoksen paikan kohdalla. Vaikka pidin häntä hyvänä lähteenä (olihan 
hän asiantuntija ja elänyt Peloponnesoksella), olin kuitenkin ihmeissäni ja 
hädin tuskin saatoin uskoa tuota, ja niin päätin vaihtaa ajatuksia Dionysiuksen 
kanssa. Tämä oli aluksi ymmällään, mutta sitten, koska hän arvosti tuota 
Dikaiarkhoksen jumalaa’? yhtä paljon kuin sinä Gaius Vestoriusta ja minä 
Marcus Cluviusta, hän oli varma, että meidän pitäisi luottaa häneen. Hän 
arveli, että Arkadiaan kuului merenrantapaikka nimeltä Lepreon, mutta Tenea, 
Alifera ja Tritia”* olivat hänen mukaansa perustettu vastikään, ja tätä hän 
perusteli laivaluettelolla* jossa niitä ei mainittu. Niinpä minä käänsin 
sanasta sanaan tuon kohdan Dikaiarkhokselta. Tiedän, että ”Phliasii” 
[fleiuslaiset] on oikea muoto, ja katso, että se tulee kopioihisi siinä muodossa 
kuin se on nyt minun kopioissani. Minua hämäsi analogia: Phlius, Opus, 
Sipus, joista tulee ”Opuntii” ja ”Sipuntii”* Mutta korjasin sen 
välittömästi." 

4. Huomaan, että olet mielissäsi maltillisuudestani ja epäitsekkyydestäni. 
Vielä enemmän olisit mielissäsi, jos olisit täällä. Olen saanut ihmeitä aikaan 
näissä kaikki hallintopiirini (lukuun ottamatta Kilikiaa) käsittävissä 
oikeusistunnoissa, joita pidän Laodikeassa helmikuun iduksesta toukokuun 
kalendaehin saakka. Monet kaupungit ovat vapautuneet veloista, monet ovat 
saaneet huomattavia helpotuksia, kaikki kaupungeilla on ollut käytössä omat 
lait ja tuomioistuimet, ja autonomian saavuttamisen myötä ne ovat heränneet 
eloon. Olen antanut heille mahdollisuuden joko vapautua velasta täysin tai 
saada helpotusta velkoihin kahdella keinolla. Ensinnäkin heille ei ole koitunut 
mitään kustannuksia sinä aikana, kun olen ollut käskynhaltijana, ja kun sanon 
”ei mitään kustannuksia”, en liioittele; todellakin, ei mitään, ei lanttiakaan. On 
uskomatonta, miten paljon tämä on auttanut niitä kohentumaan. 

5. Sitten on vielä toinen asia. Paikallisissa kaupungeissa on tapahtunut 
uskomatonta rosvoamista, jota ovat harjoittaneet niiden omat virkamiehet. 
Tein itse tutkimuksia niistä, jotka olivat olleet virassa viimeisen kymmenen 
vuoden aikana. He tunnustivat avoimesti. Niinpä he itse omin käsin 
palauttivat rahat yhteiskunnille joutumatta häpeään. Yhteiskunnat taas, jotka 
eivät olleet maksaneet mitään tänä kuluvana € viisivuotiskautena 

veronvuokraajille, maksoivat nurkumatta edellisenkin viisivuotiskauden velat. 
Olen siis veronvuokraajien silmäterä. ”Kiitollisia herroja”, sinä tietysti sanot. 
Kyllä, olen saanut tuntea heidän kiitollisuutensa.” Muukin oikeudenkäyttöni 
on ollut asiantuntevaa ja armollista, ja mutkattomuuteni ihastuttaa. Luokseni 
on mahdollista päästä tavalla, johon provinsseissa ei olla totuttu — mitään ei 
hoideta kamaripalvelijan välityksellä. Olen jalkeilla talossani jo ennen 
auringonnousua, kuten ennen muinoin ehdokasaikoinani. Tätä kiitetään ja 
arvostetaan suuresti, ja vanhana konkarina en toistaiseksi ole kokenut sitä 
työlääksi. 

6. Aion mennä Kilikiaan toukokuun nonaena, viettää siellä kesäkuun 
(toivottavasti rauhassa, sillä meitä uhkaa suursota parthialaisten taholta), ja 
omistaa heinäkuun kotimatkaa varten, sillä vuoden mittainen pestini päättyy 
30. heinäkuuta. Olen hyvin toiveikas, ettei sitä jatketa. Minulla on 
kaupunginuutiset maaliskuun nonaehin saakka, ja siitä päätellen ystävämme 
Curion järkähtämättömyyden takia kaikki asiat menevät provinssien edelle. 
Toivottavasti siis näen sinut pian. 

7. Nyt tulen ystävääsi Brutukseen tai pikemminkin ystäväämme (niinhän 
sinusta on parempi). Omasta puolestani olen tehnyt kaiken sen, mitä olen 
voinut tehdä provinssissani tai yrittää tehdä kuningaskunnassa.” Olen 
käsitellyt asiaa kuninkaan kanssa kaikin puolin ja käsittelen edelleen joka 
päivä — tietenkin kirjeitse, sillä hän oli seurassani vain kolme tai neljä päivää 
siinä — kriisitilanteessa, josta pelastin hänet. Mutta sekä tuolloin 
henkilökohtaisesti että myöhemmin tiuhaan lähettämissäni kirjeissä olen 
jatkanut anomista ja pyytämistä häneltä itseni vuoksi sekä hänen 
neuvomistaan ja kannustamistaan hänen itsensä vuoksi. Olen saanut paljon 
aikaan, mutta koska olen näin kaukana, en tiedä kuinka paljon. 

Salamislaiset sain halukkaiksi maksamaan koko velan Scaptiukselle — 
voisin pakottaa heidät siihen — mutta 12 prosentin korolla, joka lasketaan 
velkakirjan viimeisimmästä uusimisesta alkaen korkoa korolle, ei 
yksinkertaisena korkona. Rahoja luettiin pöytään, mutta Scaptius kieltäytyi 
niistä. Mitä tarkoitat, kun sanot, että Brutus haluaa tehdäkin tappiota? 
”Hänellä luki velkakirjassa 48 prosenttia.” Se ei ollut mahdollista, ja vaikka 
olisi ollutkin, en olisi voinut sallia sitä. Scaptius on tosiaan kuulemma tullut 
katumapäälle. Hän väitti, että senaatin päätös määräsi antamaan tuomion 
velkakirjan perusteella, mutta päätös tehtiin, koska salamislaiset olivat 
lainanneet rahaa lex Gabinian vastaisesti. Laki kielsi antamasta tuomiota niin 
lainatusta rahasta. Senaatti siis päätti, että tuomio pitäisi antaa tuon 

velkakirjan perusteella. 

8. Tällä velkakirjalla on nyt sama oikeudellinen asema kuin muillakin eikä 
mitään erityisasemaa. Brutus on luultavasti tyytyväinen, kun olen toiminut 
oikein tässä asiassa. En tiedä sinusta, mutta Cato varmasti on tyytyväinen 
minuun. 

Mutta palaan sinuun itseesi. Kerrohan, rakas Atticus, joka tapaat ylistää 
rehellisyyttäni ja hienostuneisuuttani, ”oletko rohjennut omalla suullasi”*'? — 
kuten Ennius sanoo — pyytää minua antamaan Scaptiukselle ratsumiehiä 
rahojen perimistä varten? Kirjoitat, että sinua toisinaan kalvaa se, ettet ole 
kanssani täällä. No, jos nyt olisit seurassani, sallisitko minun tehdä niin, jos 
haluaisin? No, ”ei enempää kuin viisikymmentä”, sanot. Spartacuksellakaan 
ei ollut niin paljon aluksi. Mitä pahaa he eivät olisi tehneet noin suojattomalla 
saarella? ”Eivät olisi tehneet?” Ei kun pikemminkin ”mitä he eivät tehneet 
ennen kuin minä saavuin?” He olivat pitäneet Salamiin senaattia kuuriaan 
suljettuna niin monta päivää, että muutamat näistä nääntyivät kuoliaaksi. 
Scaptius nimittäin oli Appiuksen prefekti ja sai tältä ratsuväkeä. Sinäkö, jonka 
kasvot, Hercules vieköön, näen aina silmieni edessä, kun ajattelen jotakin 
velvollisuutta ja kunniaa, sinäkö siis pyydät minua tekemään Scaptiuksesta 
prefektin? Olin jo päättänyt olla antamatta prefektinvirkaa yhdellekään 
liikemiehelle, ja Brutus hyväksyy sen. Ratsuväkeä tuolle? Miksei 
mieluummin jalkaväkeä? Scaptiuksesta on tulossa varsinainen tuhlari. 
”Johtomiehet haluavat niin”, hän sanoo. 

9. Tiedän! He tulivat luokseni Efesokseen asti ja itkien kertoivat ratsuväen 
julmuuksista ja omista kärsimyksistään. Niinpä lähetin välittömästi kirjeen, 
jossa käskin ratsujoukkoja poistumaan Kyprokselta tiettyyn päivään 
mennessä, ja muiden muassa siksi ihmiset kohottavat minut taivaisiin 
dekreeteissään. Mutta mihin hän tarvitsee ratsuväkeä nyt? Salamislaisethan 
maksavat velkansa — ellemme kenties halua asevoimin pakottaa heitä 
maksamaan 48 prosentin korkoa. Jos jotain moista tekisin, tohtisinko 
ikipäivänä lukea tai edes koskea noihin kirjoihin [De re publica], joita ylistät 
niin vuolaasti? Rakkahin Atticus, liikaa, todellakin, liikaa olet välittänyt 
Brutuksesta tässä asiassa, mutta pahoin pelkään, että minusta taas liian vähän. 
Kirjoitin Brutukselle, että sinä olet kirjoittanut minulle kaiken tämän. 

10. Nyt muihin uutisiin. Teen täällä kaikkeni Appiuksen puolesta, 
kunniallisesti mutta oikein mielelläni. En vihaa häntä itseään, ja olen kiintynyt 
Brutukseen, ja Pompeius, jota, Hercules vie, arvostan päivä päivältä enemmän 
ja enemmän, vaatii erityisen innokkaasti sitä minulta. Oletko kuullut, että 

Gaius Coelius on tulossa tänne kvestoriksi? En tiedä, mikä hän on miehiään. 
En pidä tuosta, mikä koskee Pammenesta.” Toivon olevani Ateenassa 
syyskuussa. Haluaisin mielelläni tietää matkojesi ajankohdat. Sempronius 
Rufuksen naiiviudesta sain tietää Korkyralta lähettämästäsi kirjeestä. Sanalla 
sanoen kadehdin Vestoriuksen mahtia. ”' 

Mielelläni jaarittelisin pidempäänkin, mutta päivä valkenee. Väkeä jo 
tungeksii ovellani, Philogeneella on kiire. Voi siis hyvin ja sano terveiset 
Pilialle ja rakkaalle Caeciliallemme,” kun kirjoitat. Oma Ciceroseni lähettää 
terveisiä sinulle. 

FAM. 15,5 

ROOMA, HUHTIKUUN JÄLKIPUOLISKO 50 

MARCUS CATO TERVEHTII IMPERAATTORI MARCUS CICEROA 


1. Niin isänmaamme etu kuin ystävyytemmekin kehottavat minua — ja 
mielelläni teen sen — iloitsemaan, että urheutesi, nuhteettomuutesi ja 
tunnollisuutesi, jotka tulivat tunnetuiksi kotimaan merkittävissä tapahtumissa, 
kun olit = siviiliviranomainen, ovat käytössä yhtä lailla ulkomailla 
sotilastehtävissä. Niinpä tein sen, minkä mielestäni voin: ylistin puheellani 
äänestyksen yhteydessä, että nuhteettomuudellasi ja neuvokkuudellasi olit 
puolustanut provinssia, pelastanut Ariobarzaneen kuningaskunnan ja hänet 
itsensä sekä saanut liittolaisemme uudelleen myötämieliksi käskyvaltaamme 
kohtaan. 

2. Olen iloinen, että päätös kiitosjuhlasta tehtiin, jos tahdot meidän 
mieluummin onnittelevan kuolemattomia jumalia kuin antavan kunnian 
sinulle siitä, mikä tapahtui valtion edun nimissä eikä suinkaan sattumalta vaan 
suunnattoman järkevyytesi ja maltillisuutesi ansiosta. Mutta jos katsot 
kiitosjuhlan olevan enne triumfista ja sillä perusteella haluat mieluummin 
ylistettävän sattumaa kuin itseäsi, niin muistutan, että kiitosjuhlaa ei aina 
seuraa triumfi ja triumfia paljon kunniakkaampaa on se, jos senaatti katsoo, 
että provinssia on pidetty ja hoidettu pikemminkin käskynhaltijansa 
lempeyden ja nuhteettomuuden kuin sotavoimien tai jumalten suopeuden 
voimin. Tämä oli se, mitä esitin senaatissa äänestyksen yhteydessä. 

3. Olen kirjoittanut sinulle tästä asiasta tapojeni vastaisesti aika lavealti, 
jotta ymmärtäisit — mitä hartaimmin toivon — että näen vaivaa vakuuttaakseni 
sinut siitä, että olen halunnut sitä, mikä mielestäni on kunniakkainta sinun 
arvokkuutesi kannalta, ja että olen iloinen, että on toteutunut se, mitä pidit 

parempana. 
Hyvästi, ole ystäväni ja jatka aloittamallasi tiellä ja osoita tiukkuutta ja 
tunnollisuutta liittolaisia ja valtiota kohtaan. 

Fam. 2,13 

LAODIKEA, TOUKOKUUN ALKU 50 

IMPERAATTORI MARCUS CICERO TERVEHTII KURUULINEN FEDIILI MARCUS 
CAELIUSTA 


1. Harvakseltaan minä saan sinun kirjeitäsi — ne eivät kaiketi tule perille — 
mutta ne ovat mieluisia. Esimerkiksi se, jonka sain viimeksi — miten järkevä 
se oli ja miten paljon hyvää tahtoa ja neuvoja siinä olikaan! Vaikka olinkin 
päättänyt, että minun oli parasta toimia kaikessa niin kuin neuvot, päätökseni 
kuitenkin vain vahvistuvat entisestään, kun huomaan, että viisaat ja uskolliset 
neuvonantajat ovat samaa mieltä. 

2. Appiuksesta minä pidän kovasti, kuten olen usein sanonut sinulle, ja heti 
kun luovuimme vihanpidosta, hänkin tuntuu alkaneen pitää minusta. 
Ollessaan konsulina hän osoitti kunnioitusta minua kohtaan, hänestä tuli 
mieluisa ystävä ja hän oli kiinnostunut minun opillisista harrastuksistanikin. 
Sinä voit todistaa, ettei minultakaan puuttunut ystävällisyyttä häntä kohtaan, 
ja nyt käsittääkseni sen voi todistaa myös Phanias, kuten todistaja 
komediassa.” Ja arvostin häntä, Hercules vie, entistä enemmän, koska 
huomasin hänen kiintyneen sinuun. Tiedät, että kuulun kokonaan 
Pompeiukselle, ja ymmärrät, että olen kiintynyt Brutukseen.?* Miksi en siis 
ottaisi avosylin vastaan parhaassa iässä olevaa, vaurasta, ansioitunutta, 
lahjakasta miestä, jolla on lapsia, sukulaisia, läheisiä ja ystäviä, etenkin kun 
hän on kollegani ja kollegiota kunnioittavassa oppineessa teoksessaan on ollut 
minulle suosiollinen? Kirjoitin tästä laveammin, koska kirjeesi osoitti sinun 
hiukan epäilevän sitä, millä tavalla suhtauduin häneen. Olet ilmeisesti kuullut 
jotain puhetta. Jos niin on, se ei pidä paikkaansa, usko pois. Minun tapani ja 
periaatteeni eroavat tietyllä tavalla hänen tavastaan hallita provinssia. Sen 
takia jotkut ovat saattaneet epäillä, että minun ja hänen välillään kyse ei ole 
näkemyserosta vaan henkilökohtaisesta erimielisyydestä. Mutta en ole ikinä 
tehnyt tai sanonut mitään halutakseni loukata hänen mainettaan, ja tämän 
”jutun? ja ystävämme Dolabellan päättömyyden jälkeen” tarjoudun 
puolustamaan häntä hänen vaaroissaan. 

3. Samassa kirjeessäsi puhut ”yhteiskunnan horroksesta”. Olin siitä 

riemuissani ja iloinen, että joutilaisuus oli jäädyttänyt ystävämme.” 
Viimeinen, omakätisesti kirjoittamasi sivu, oli minulle järkytys. Mitä sinä 
sanot? Puolustaako Curio nyt Caesaria? Kukapa olisi uskonut — paitsi minä! 
Niin totta kuin elän, minä todellakin uskoin. Kuolemattomat jumalat sentään, 
kuinka kaipaan nauraa kanssasi! 

4. Koska olen saanut oikeusistunnot päätökseen, rikastuttanut kaupungit, 
turvannut — veronvuokraajille heidän = saatavansa myös € edelliseltä 
viisivuotiskaudelta ilman mitään valituksia provinssilaisten taholta ja 
voittanut yksityisten, niin ylimmässä kuin alimmassakin asemassa olevien, 
ihmisten suosion, aion lähteä Kilikiaan toukokuun nonaena. Ja heti kun olen 
käynyt kesäsotaleirissä ja asettanut joukot asemiinsa, aion lähteä provinssista 
senaatin päätöksen mukaisesti. Haluan nähdä sinut ediilinä, ja kaipaan 
sanomattomasti Roomaa ja kaikkia ystäviäni, ennen kaikkea sinua. 

Fam. 2,18 

LAODIKEA, TOUKOKUUN ALKUPUOLI* 50 

IMPERAATTORI CICERO TERVEHTII PROPREETORI T HERMUSTA 


1. Olen suunnattoman iloinen, että sinä, miehistä kiitollisin, olet mielissäsi 
Rhodolle tekemistäni palveluksista ja kaikesta muusta, mitä olen tehnyt sinun 
ja läheistesi hyväksi. Sinun on hyvä tietää, että päivä päivältä kannan yhä 
enemmän huolta arvokkuudestasi, jota nuhteettomuudellasi ja lempeydelläsi 
olet kylläkin kasvattanut sellaisiin mittoihin, ettei sitä voi yhtään enää lisätä. 

2. Mutta kun päivittäin ajattelen etujasi, olen yhä vakuuttuneempi 
neuvostani, jonka aluksi osoitin ystävällemme Aristolle, kun hän saapui 
luokseni, nimittäin siitä, että hankit itsellesi vaarallisia vihollisia, jos saatat 
häpeään mahtavan ylimysnuorukaisen.* Ja häpeä siitä epäilemättä koituu, 
Hercules vieköön, sillä sinulla ei ole ketään korkea-arvoisempaa, ja tuo 
nuorukainen, puhumatta nyt hänen jalosukuisuudestaan, päihittää legaattisi, 
nuo miehistä parhaimmat ja nuhteettomimmat, siksi, että hän on kvestori ja 
sinun kvestorisi. Minulle on täysin selvää, ettei kenenkään viha voi sinua 
vahingoittaa, mutta silti en haluaisi sinun joutuvan kolmen ylhäissyntyisen, 
päättäväisen ja kaunopuheisen veljeksen vihaamaksi, etenkään jos heidän 
vihansa on oikeutettua. 

3. Nähtävästi heistä tulee kansantribuuneja kolmena seuraavana vuonna.” 
Kuka tietää, millaiset poliittiset ajat ovat edessä? Minusta näyttää, että 
levottomat. Miksi siis haluaisin sinun joutuvan tribuunien uhkailujen 

kohteeksi, varsinkin kun sinä voit asettaa kvestorin kvestorinarvoisten 
legaattien edelle ilman, että kenelläkään voi olla mitään huomauttamista? Jos 
hän osoittautuu esi-isiensä arvoiseksi — niin kuin odotan ja toivon — osa 
kunniasta koituu sinulle. Jos taas hän tekee jonkin virheen, se on kokonaan 
hänen vahinkonsa, mutta sinulle siitä ei ole mitään vahinkoa. 

Ajattelin, että minun on syytä kirjoittaa sinulle kaikesta siitä, mikä mieleeni 
tulee ja mikä mielestäni koskee sinua, koska olen lähdössä Kilikiaan. Mitä 
teetkin, toivon, että jumalat antavat sille siunauksensa. Mutta jos kuuntelet 
minua, välttelet vihamielisyyksiä ja huolehdit leppoisasta tulevaisuudesta. 

ATT. 6,3 

MATKALLA TARSOKSEEN, TOUKOKUU TAI KESÄKUUN ALKU* 50 
CICERO TERVEHTII ATTICUSTA 


1. En todellakaan tiedä, että mitään uutta olisi tapahtunut sen jälkeen, kun 
annoin kirjeeni vapautetun orjasi Philogeneen vietäväksi, mutta koska olen 
lähettämässä Philotimuksen takaisin Roomaan, minun on kirjoitettava sinulle 
jotakin. Ja aloitan siitä, mikä minua huolestuttaa eniten; ei niin että voisit 
mitenkään auttaa minua; no sehän on selvä, tilannehan on käsillä, ja sinä olet 
kaukana maailman äärissä: 


Välissämme aaltoja monia etelätuuli vyöryttää pitkin aavaa merta." 
Lähtöpäivä hiipii lähemmäksi, kuten näet (minun täytyy lähteä provinssista 
30. heinäkuuta), eikä ketään ole tulossa seuraajakseni. Kenen komentoon 
jätän provinssin? Järki ja yleinen mielipide vaativat tehtävään veljeäni 
kahdesta syystä: ensinnäkin, koska se näyttää kunnianosoitukselta, eikä 
kukaan ole häntä sopivampi; toiseksi, koska hän on ainoa preetorinarvoinen, 
joka minulla on. Sillä Pomptinus on lähtenyt jo luotani sopimuksen ja 
välipuheen mukaisesti — sillä ehdollahan hän tuli mukaani. 

2. Kvestoria kukaan ei pidä sopivana. Hänhän on holtiton, irstas ja 
pitkäkyntinen. Veljeni kohdalla ensimmäinen asia on se, että häntä ei 
varmaankaan saa suostumaan, sillä hän vihaa provinssia, eikä, Hercules vie, 
mikään olekaan sen vastenmielisempää ja ikävämpää. Toiseksi, olkoonkin että 
hän ei haluaisi kieltäytyä, mitä velvollisuuteni edellyttää? Koska arvellaan, 
että Syyriassa on suursota ja se näyttäisi vyöryvän tähän provinssiin, eikä 
täällä ole mitään turvaa ja vain yhden vuoden kustannuksista on päätetty, niin 

jos jättäisin provinssin Ouintukselle, olisinko rakastava veli, tai jos jättäisin 
sen joillekin houkille, olisinko tunnollinen virkamies? Kuten näet, olen siis 
todella huolissani ja neuvoton. Sanalla sanoen minun ei olisi pitänyt ottaa 
koko hommaa. Miten paljon parempi onkaan sinun provinssisi! Voit lähteä 
sieltä, milloin haluat, ja olet ehkä jo lähtenytkin. Voit asettaa Thesprotian ja 
Khaonian johtoon, kenet parhaaksi näet. En kuitenkaan ole vielä tavannut 
Ouintusta, niin että tietäisin, suostuisiko hän, jos päätyisin tuohon ratkaisuun. 
Mutta jos hän suostuisi, en kuitenkaan tiedä, mitä itse haluan. Tällainen on 
siis tämä asia. 

3. Kaikki muu toimintani tuo minulle toistaiseksi pelkkää ylistystä ja 
kiitosta ja on noiden kirjojen [De re publica] arvoista, joita ylistät vuolaasti. 
Kaupungit on pelastettu konkurssilta, veronvuokraajat enemmän kuin 
tyytyväisiä, ketään ei ole loukattu, ani harvat ovat joutuneet kärsimään 
tiukoista ja oikeudenmukaisista tuomioista, mutta kukaan ei kuitenkaan tohdi 
valittaa; on tehty triumfin arvoisia urotekoja, ja sitä en aio tavoitella ahneesti 
enkä taatusti ilman neuvoasi. Provinssin luovuttamisessa vaikeaa on viimeisen 
sanan sanominen. Mutta ohjatkoon joku jumala minua siinä. 

4. Rooman asioista sinä tiedät tietysti enemmän kuin minä, sillä kuulet 
uutisia useammin ja luotettavampia sellaisia. On tosin ikävää, ettet kerro 
niistä minulle kirjeissäsi. Tänne nimittäin kantautuu harmillisia uutisia 
Curiosta ja Pauluksesta.”' Ei niin, että näkisin mitään vaaraa niin kauan kuin 
Pompeius on pystyssä tai vaikka istuallaan, kunhan vain pysyy terveenä." 
Mutta, Hercules vieköön, minua surettaa ystävieni Curion ja Pauluksen 
puolesta. Toivoisinkin — jos olet jo Roomassa tai kun pääset sinne — että 
lähettäisit minulle kuvan koko poliittisesta tilanteesta, niin että saan sen 
matkallani ja sen perusteella osaan asennoitua ja miettiä etukäteen, millä 
mielin lähestyn kaupunkia. Sillä nimittäin on merkitystä, ettei saavu kuin 
ulkomaalainen ja vieras. 

5. Melkein unohdin sanoa, että kuten olen usein kirjoittanut sinulle, olen 
tehnyt kaikkeni ystäväsi Brutuksen puolesta. Kyproslaiset olivat valmiita 
maksamaan, mutta Scaptius ei tyytynyt 12 prosentin korkoon, korkoa korolle. 
Ariobarzanes on yhtä innokas maksamaan Brutukselle minun vuokseni kuin 
Pompeiukselle Pompeiuksen vuoksi. En kuitenkaan voi antaa takeita hänen 
puolestaan. Hänhän on rutiköyhä kuningas, ja minä olen niin kaukana hänestä, 
että voin saavuttaa hänet vain kirjeitse, joilla olen pommittanut häntä 
herkeämättä. Asia on lyhykäisyydessään seuraava. Kun otetaan huomioon 
lainasummat, Brutusta on kohdeltu avokätisemmin kuin Pompeiusta. 

Brutukselle on maksettu noin 100 talenttia tänä vuonna, Pompeiukselle on 
luvattu 200 talenttia kuudessa kuukaudessa. Miten paljon sitten olen tehnyt 
Brutuksen hyväksi Appiuksen asiassa, voi tuskin sanoa. Miksi siis minun 
pitäisi olla huolissani? Brutuksen ystävät, Matinius ja Scaptius, ovat pelkkiä 
nollia. Scaptius saattaa käydä kuumana, koska ei saanut minulta 
ratsujoukkoja, joilla piinata Kyprosta, kuten oli tehnyt ennen minun aikaani, 
tai koska hänestä ei tullut prefektiä — virka, jota en ole suonut yhdellekään 
liikemiehelle, en sen enempää omalle ystävälleni Gaius Vennoniukselle kuin 
sinun ystävällesi Marcus Laeniukselle. Tästä sanoin Roomassa sinulle 
pitäväni kiinni, ja niin olen tehnyt. Mutta kuinka voi valittaa se, joka on 
kieltäytynyt ottamasta rahoja, kun hänellä oli siihen mahdollisuus? Sillä se 
Scaptius,* joka oli Kappadokiassa, on luullakseni tyytyväinen. Hän sai 
minulta tribuunin viran,” jota tarjosin hänelle Brutuksen kirjeen perusteella, 
mutta myöhemmin hän kirjoitti minulle, ettei hän halunnut ottaa sitä vastaan. 

6. Kun olin Brutuksen pyynnöstä tarjonnut eräälle Gaviukselle prefektin 
virkaa, hän loukkasi minua paljon sanoillaan ja teoillaan; hän on noita Publius 
Clodiuksen hurttia. Hän ei seurannut minua, kun lähdin Apameasta, ja kun 
hän myöhemmin saavuttuaan sotaleiriini oli lähdössä pois, hän ei kysellyt, 
halusinko jotain, ja osoitti avoimesti, että hänellä oli jotain minua vastaan. 
Millaisena miehenä minua pitäisit, jos olisin ottanut hänet prefektieni 
joukkoon? Kuten tiedät, en ole ikinä sietänyt röyhkeyttä mahtavimmilta 
miehiltä, joten olisinko sietänyt sitä tältä hännystelijältä? Ja kyse olisi ollut 
enemmästä kuin pelkästä sietämisestä, hyvän tahdon ja arvostuksen 
osoittamisesta. Nähtyään minut hiljattain Apameassa ollessaan lähdössä 
Roomaan tämä Gavius siis puhutteli minua sellaiseen sävyyn, jolla tuskin 
rohkenisin puhutella Culleolusta:?5 ”Mistä haluat minun, prefektin, hakevan 
elatustukia?” Vastasin ystävällisemmin kuin läsnäolijoiden mielestä oli 
paikallaan, ettei tapanani ollut jakaa tukia sellaisille, joiden palveluksia en 
ollut käyttänyt. Hän poistui kiukkuisena. 

7. Jos tämän ryökäleen puheet tehoavat Brutukseen, saat pitää häntä 
ikiomana ystäväsi — minusta et saa kilpailijaa. Mutta hän varmaan toimii niin 
kuin hänen kuuluukin. Halusin kuitenkin kertoa sinulle asiasta, ja Brutukselle 
olen selittänyt sen perinpohjaisesti. Brutus ei kyllä (näin meidän kesken) ole 
ikinä lähettänyt minulle yhtäkään kirjettä — ei edes viimeisintä Appiuksesta — 
joka ei olisi ollut jotenkin röyhkeä ja töykeä. Mutta sinullahan on usein tapana 
sanoa: 

Granius ei väheksynyt itseään ja vihasi ylpeitä kuninkaita.” 

Tässä suhteessa hän kuitenkin pikemminkin hymyilyttää kuin närkästyttää 
minua. Mutta on selvää, että hän ajattelee liian vähän sitä, mitä kirjoittaa ja 
kenelle. 

8. Luulen ja olen varma, että Ouintus nuorempi on lukenut isälleen 
osoitetun kirjeen. Hänellähän on tapana — neuvoni mukaisesti — avata ne siltä 
varalta, että niissä sattuisi olemaan jotakin, mitä olisi syytä tietää. Siinä 
kirjeessä mainittiin siskostasi se sama asia, josta kirjoitit minulle. Näin, että 
poika järkyttyi pahanpäiväisesti. Itkien hän valitti sitä minulle. Lyhyesti 
sanottuna huomasin = hänessä hämmästyttävää = velvollisuudentuntoa, 
hurmaavuutta ja ystävällisyyttä. Sen takia olen entistäkin toiveikkaampi, että 
kaikki menee niin kuin sopiikin. Halusin siis sinun tietävän sen. 

9. Mainitsen vielä senkin, että ollessaan Laodikeassa Hortensius nuorempi 
gladiaattorinäytännössä käyttäytyi häpeällisesti ja pahennusta herättävällä 
tavalla. Hänen isänsä takia kutsuin hänet illalliselle samana päivänä, kun hän 
saapui, enkä tehnyt — niin ikään hänen isänsä vuoksi — mitään enempää. Hän 
sanoi odottavansa minua Ateenassa lähteäkseen sitten kanssani Roomaan. 
”Hyvä”, minä sanoin. Mitä muuta olisin voinut sanoa? Kuitenkin luulen, että 
se, mitä hän sanoi, ei merkinnyt mitään; toivottavasti ei, etten loukkaisi hänen 
isäänsä, jota arvostan paljon, Hercules vie. Mutta jos hän liittyy seuraani, 
huolehdin kyllä, etten loukkaisi miestä, jota kaikkein vähiten haluan loukata. 

10. Tässä kaikki. Vielä yksi asia: toivoisin, että lähettäisit minulle Ouintus 
Celerin puheen Marcus Serviliusta vastaan.” Lähetä kirje niin pian kuin 
mahdollista. Jos sinulla ei ole mitään kerrottavaa, kerro sekin, ettei mitään 
tapahdu, vieläpä oman kuriirisi välityksellä. Terveisiä Pilialle ja tyttärellesi. 
Pidä huoli itsestäsi. 

Fam. 8,13 

ROOMA, KESÄKUUN ALKU 50 
CAELIUS TERVEHTII CICEROA 


1. Onnittelen sinua sukulaissuhteestasi miehistä totta vie parhaimpaan, sillä 


se on minun näkemykseni hänestä. län myötä jotkin heikkoudet, jotka eivät 
olleet hänelle eduksi, ovat karisseet, ja jos niitä vielä on, olen varma, että 
sinun seurasi ja vaikutusvaltasi sekä Tullian häveliäisyys nopeasti hävittävät 
ne. Hän ei ole uppiniskainen paheissa eikä hidas ymmärtämään sitä, mikä on 

parasta, ja, mikä tärkeintä, pidän hänestä kovasti. 

2. Haluat varmasti tietää, että ystävämme Curiolla kävi hyvin provinsseja 
koskevan vetonsa kanssa. Kun kysymys vetosta näet tuotiin käsiteltäväksi — 
senaatin päätöksen mukaisesti — ja ensin esitettiin Marcus Marcelluksen 
ehdotus, että kansantribuunien kanssa pitäisi neuvotella * 
enemmistö äänesti sitä vastaan. Magnus on nyt niin herkkävatsainen,?*! että 


senaatin suuri 


mikään ei tunnu oikein sopivan hänelle. On päädytty siihen, että henkilö on 
hyväksyttävä ehdokkaaksi ilman, että hän luopuu sotajoukostaan ja 
provinsseistaan.?? Sitten kun tiedän, miten Pompeius kestää, kerron sinulle. 
Te rikkaat vanhat herrat saatte huolehtia siitä, miten mahtaa käydä valtiolle, 
jos hän ei välitä tai vastustaa asevoimin. 

Kun kirjoitan tätä, Ouintus Hortensius on henkitoreissaan. 

ATT. 6,4 

MATKALLA, KESÄKUUN PUOLIVÄLI* 50 
CICERO TERVEHTII ATTICUSTA 


1. Saavuin Tarsokseen kesäkuun nonaena. Moni asia siellä huolestutti minua: 
Syyrian suursota, suuret ryöstöaallot Kilikiassa, hallinnolliset vaikeudet, 
koska minulla on vain muutama päivä jäljellä vuoden pituista pestiäni, mutta 
kaikkein hankalin kysymys on se, että senaatin päätöksen mukaisesti minun 
on jätettävä joku johtamaan € provinssia. Kvestori Mesciniusta 
sopimattomampaa ei voi olla. Coeliuksesta en ole kuullut mitään. Kaikkein 
oikeimmalta tuntuu jättää käskynhaltijaksi Ouintus, mutta siinä on monia 
ikäviä puolia: joudumme eroon toisistamme, sodan vaara, sotilaiden 
kelvottomuus ja satoja muita tekijöitä. Viheliäinen tilanne, kaiken kaikkiaan! 
Mutta jätän tämän kaiken onnettaren käsiin, koska suunnitelmallisuudelle ei 
ole paljon sijaa. 

2. Nyt kun olet saapunut Roomaan (toivottavasti) hyvissä voimissa, pidä 
huoli, tapasi mukaisesti, kaikista asioista, jotka ovat mielestäsi minulle 
tärkeitä, ennen muuta rakkaasta Tulliastani — kirjoitin Terentialle, mitä mieltä 
olin hänen naimakaupastaan, kun sinä olit Kreikassa — ja toiseksi minulle 
myönnettävästä kunnianosoituksesta,/?% sillä pelkään, että kirjettäni ei 
käsitelty kyllin huolellisesti senaatissa, koska sinä olit poissa. 

Kirjoitan sinulle yhdestä asiasta salamyhkäisemmin, mutta tarkkanenäisenä 
vainuat, mistä on kyse. Vaimoni vapautetun orjan” (tiedät, ketä tarkoitan) 
minulle hiljattain esittämien sekavien ja epäjohdonmukaisten puheiden 

perusteella minusta alkoi tuntua, että hän on peukaloinut kirjanpitoa, joka 
koskee krotonlaisen tyranninmurhaaja* 
että jotain — tajuat varmasti. Selvitä asia ja varmista loput.” En pysty sanoin 
kuvailemaan kaikkea mitä pelkään. Mutta anna kirjeesi kiitää kuin siivillä 
minua vastaan. 

Kirjoitan tätä kiireessä tien päältä, marssin lomassa. Sano terveiset Pilialle 
ja söpöimmälle pikku Caecilialle. 


omaisuuden ostamista. Pelkään, 

Fam. 2,19 

SOTALEIRI, PYRAMOSJOEN LUONA, N. 22. KESÄKUUTA 50 

IMPERAATTORI MARCUS TULLIUS, MARCUKSEN POIKA, MARCUKSEN 
POJANPOIKA, TERVEHTII KVESTORI GAIUS COELIUS CALDUSTA, LUCIUKSEN 
POIKAA, GAIUKSEN POJANPOIKAA 


1. Kun olin saanut erittäin tervetulleen viestin, että sinusta oli tullut minun 
kvestorini, toivoin, että mitä kauemmin olisit kanssani provinssissa, sitä 
enemmän tuo arvonta tuottaisi minulle iloa. Pidin erittäin tärkeänä, että 
sattuman meille suomaan läheiseen suhteeseemme liittyisi vielä 
henkilökohtainen kanssakäyminen. Myöhemmin, kun en saanut sinulta 
itseltäsi enkä keneltäkään muultakaan mitään viestiä saapumisestasi, aloin 
pelätä — ja pelkään vieläkin — käyvän niin, että ehtisin lähteä pois provinssista 
ennen sinun saapumistasi. Sain sinulta kirjeen ollessani sotaleirissä Kilikiassa 
21. kesäkuuta. Se on kirjoitettu erittäin lämpimään sävyyn, mistä selvästi voi 
nähdä velvollisuudentuntosi ja lahjakkuutesi, mutta siinä ei ollut mitään 
mainintaa siitä, mistä ja milloin se oli lähetetty tai milloin voisin odottaa sinua 
saapuvaksi. Eikä kirjeen tuoja ollut saanut kirjettä suoraan sinulta, ja niinpä 
hän ei voinut kertoa minulle, mistä ja milloin se oli lähetetty. 

2. Huolimatta näistä epävarmoista seikoista katsoin kuitenkin aiheelliseksi 
lähettää käskyläisiäni ja liktoreitani sinulle kirjeen kanssa. Mikäli saat kirjeen 
riittävän ajoissa, teet minut ikikiitolliseksi, jos tulet luokseni Kilikiaan 
mahdollisimman pian. Serkkusi Curius, joka on minulle erittäin läheinen, 
kuten tiedät, sekä sukulaisesi Vergilius, joka niin ikään on parhaimpia 
ystäviäni, ovat kirjoittaneet minulle seikkaperäisesti sinusta, ja sillä on toki 
suuri merkitys minulle, kuten hyvien ystävien lämpimällä suosituksella 
kuuluukin olla. Mutta eniten painoarvoa minulle on sinun kirjeelläsi, 
varsinkin sillä, mitä sanot omasta asemastasi ja meidän suhteestamme. 
Parempaa kvestoria en olisi voinut toivoa itselleni. Niinpä mitä tahansa 

huomionosoituksia minä voin antaa, sinä ne saat, jotta kaikille kävisi selväksi, 
että otan huomioon sinun ja esi-isiesi arvoaseman. Mutta tämä onnistuu 
minulta helpommin, jos tulet luokseni Kilikiaan. Tämä on luullakseni minun, 
valtion ja ennen kaikkea sinun oman etusi mukaista. 

ATT. 6,5 

SOTALEIRI, PYRAMOSJOEN LUONA, 25. TAI 26. KESÄKUUTA 50 
CICERO TERVEHTII ATTICUSTA 


1. Olet varmaankin nyt Roomassa. Jos niin on, olen iloinen, että pääsit ehjänä 
perille. Niin kauan kuin olit poissa Roomasta, tuntui, että olit kauempana 
minusta kuin jos olisit ollut kotona. Tiesin nimittäin vähemmän omista 
asioistani ja myös julkisista asioista. Niinpä vaikka siihen mennessä, kun luet 
tätä, olen toivon mukaan jo edennyt aikamoisen matkan, ole hyvä ja laita silti 
tiuhaan tulemaan minua vastaan mahdollisimman yksityiskohtaisia kirjeitä 
kaikenlaisista asioista, ennen muuta siitä, mistä aiemmin kirjoitin sinulle. Kun 
vaimoni vapautettu orja jatkuvasti änkytti ja oli aivan hukassa minun ja 
hänen välisissä tapaamisissamme ja keskusteluissamme, minusta tuntui, että 
hän oli hiukan peukaloinut Krotonin miehen omaisuutta koskevaa 
kirjanpitoa! 

2. Nuuski tätä asiaa tapasi mukaan ja vielä enemmän tätä: Lähtiessään 
seitsemän kukkulan kaupungista hän siirsi [...] minan velkojaksi Camilluksen 
ja merkitsi itse olevansa velkaa 24 minaa Krotonissa olevasta ja 48 minaa 
Khersonesoksessa olevasta omaisuudesta ja esitti, että oli perinyt 640 minaa. 
Tästä ei kuulemma ollut maksettu oboliakaan, vaikka kaikki oli tullut 
maksettavaksi toisen kuukauden ensimmäisenä päivänä. Hänen”! vapautettu 


orjansa, Kononin isän kaima?” 


ei kuulemma ollut välittänyt siitä mitään. 
Katso siis ensinnäkin, että kaikki nämä summat pelastetaan, ja toiseksi, älä 
jätä huomiotta mainitusta päivästä alkaen karttuvaa korkoa. Minua 
huolestuttaa kovin, miten paljon hän on pihistänyt minulta. Hän tuli luokseni 
urkkimaan tilannetta jonkinlaisen tuoton toivossa. Kun hän joutui pettymään, 
hän poistui selittämättä syytä ja totesi ”Annan periksi. Häpeä on viipyä 
pitkään”? ja läksytti minua lainaten tuota vanhaa sananlaskua ”On otettava 
mitä annetaan”! Pidä huolta myös kaikesta muusta ja ota selvää asiasta niin 
paljon kuin pystyt. 

3. Vuoden mittainen pestini alkaa olla kutakuinkin ohi (jäljellähän on enää 
33 päivää), mutta olen äärimmäisen huolissani provinssista. Syyriassa roihuaa 

sota ja Bibulus suuren murheensa keskellä? kantaa sodan suunnattoman 
suurta taakkaa. Hänen legaattinsa, kvestorinsa ja ystävänsä ovat kirjoittaneet 
minulle, että tulisin hänen avukseen. Vaikka sotajoukkoni on heikko — 
apujoukot ovat todella hyvät, mutta ne koostuvat galatialaisista, pisidialaisista 
ja lyykialaisista (ne ovat sotavoimieni selkäranka) — katsoin kuitenkin 
velvollisuudekseni pitää joukkoni mahdollisimman lähellä vihollista niin 
kauan kuin minulla senaatin päätöksen mukaisesti on valtuudet hallita 
provinssia. Mutta eniten minua ilahduttaa, että Bibulus ei ole riesanani; hän 
kirjoittaa minulle mieluummin kaikesta muusta kuin tästä. Ja lähtöpäiväni 
hiipii huomaamatta lähemmäksi. Kun se saapuu, on edessä toinen ongelma: 
kenet asetan provinssiin johtoon, ellei kvestori Caldus saavu? Hänestä minulla 
ei ole toistaiseksi mitään varmaa tietoa. 

4. Hercules vie, haluaisin kirjoittaa pidemmän kirjeen, mutta minulla ei ole 
mitään kirjoitettavaa, ja olen liian huolissani voidakseni laskea leikkiä. Voi 
siis hyvin ja sano terveiset pikkuiselle Atticallesi ja rakkaalle Piliallemme. 

Fam. 3,11 

SOTALEIRI, PYRAMOSJOEN LUONA, 26. KESÄKUUTA* 50 

CICERO TERVEHTII (TOIVON MUKAAN JO) CENSORI APPIUS PULCHERIA 


1. Täällä Pyramosjoen luona olevassa talvileirissä sain samalla kertaa kaksi 
kirjettäsi, jotka oli lähettänyt minulle Ouintus Servilius Tarsoksesta. Niistä 
toinen oli päivätty huhtikuun nonaena, ja toisessa ei ollut päiväystä, mutta se 
näytti tuoreemmalta. Vastaan siis ensin edelliseen, jossa kirjoitat 
majesteettirikossyytteestä vapautumisestasi. Sain tietää tästä jo kauan sitten 
kirjeiden, viestien ja jopa huhujen välityksellä — mistään ei nimittäin puhuttu 
yhtä paljon; ei niin, että kukaan olisi muuta odottanutkaan, mutta millään, 
mikä koskee maineikkaita merkkimiehiä, ei ole tapana jäädä pimentoon. 
Mutta kirjeesi teki siitä kaikesta vielä ilahduttavampaa; ei vain siksi, että se 
kertoi asioista selvemmin ja laveammin kuin yleinen puhe, vaan myös koska 
tunsin voivani onnitella sinua paremmin, kun kuulin uutiset sinulta itseltäsi. 

2. Vaikka et ollut läsnä, syleilin sinua mielessäni, suutelin kirjettä ja 
onnittelin myös itseäni. Koko kansan, senaatin ja tuomareiden osoittama 
kunnioitus lahjakkuutta, ahkeruutta ja hyvettä kohtaan on näet samalla 
osoitettu myös minulle, niin uskon, koska imartelen ehkä itseäni, kun 
kuvittelen itselläni olevan nuo mainitut ominaisuudet. 

En ihmettele niinkään oikeudenkäyntisi loistokasta lopputulosta kuin 

vihamiestesi kieroutunutta mielenlaatua. ”Vaalikeinottelu vai majesteettirikos 
— mitä väliä sillä on?” kysyt tietysti. Ei mitään, itse asiassa. Vaalikeinotteluun 
et ole syyllistynyt ja valtion majesteetillisuutta sinä kasvatit. Mutta 
”majesteettirikos” on jotenkin epämääräinen, vaikka Sulla ei sallinut 
rankaisematta julistaa sellaista syytettä perusteettomasti jotakuta vastaan. 
Vaalilahjonta on selvemmin määritelty, niin että joko syyttäjä tai puolustus on 
vilpillinen. Sillä olisiko mahdollista jäädä tietämättä, onko lahjontaa 
tapahtunut vai ei? Ja olisiko kellään koskaan ollut mitään epäilyksiä sinun 
virkauraasi kohtaan? Voi kurjuus, kun en päässyt paikalle! Mitkä 
naurunremakat olisinkaan saanut aikaan! 

3. Mutta ne kaksi kirjeessäsi mainitsemaasi 
majesteettirikosoikeudenkäyntiä koskevaa seikkaa ilahduttivat minua 
suunnattomasti. Ensimmäinen on se, kun kirjoitat, että itse Rooman valtio 
puolusti sinua, ja valtion tosiaan tulisi suojella sinunlaisia miehiä, oli 
kunnollisia ja urheita kansalaisia miten paljon hyvänsä. Vielä suuremmalla 
syyllä nyt kun sellaisista miehistä on kaikenarvoisten ja -ikäisten keskuudessa 
niin suuri pula tämän sanoisinko orpokansan tulisi vaalia tuollaisia holhoojia. 
Toinen seikka on se, että ylistät suunnattomasti Pompeiuksen ja Brutuksen 
uskollisuutta ja hyväntahtoisuutta. Olen iloinen heidän hyveellisyydestään ja 
velvollisuudentunnostaan, koska he ovat sukulaisiasi ja erittäin hyviä 
ystäviäni, mutta myös, koska toinen on kaikkien aikojen ja kansojen suurin 
mies ja toinen ollut jo jonkin aikaa nuorison ja on pian toivottavasti koko 
kansakunnan johtohahmo. Mitä tulee siihen, että ostetut todistajat tulisi 
tuomita kotikaupungeissaan, niin jos Flaccus ei ole jo tehnyt jotain asian 
suhteen, ryhdyn itse toimiin matkatessani kotiin Aasian kautta. 

4. Nyt tulen toiseen kirjeeseesi. Olen tavattoman €mielissäni 
järkevyydestäsi, jota kirjeessäsi osoitat, kun esität minulle ikään kuin 
havainnollisen kuvan meitä kaikkia koskevasta kriisistä ja koko poliittisesta 
tilanteesta. Huomaan, että vaarat ovat vähäisemmät kuin pelkäsin ja 
voimavarat suuremmat, koska, kuten kirjoitat, kansakunnan kaikki voimat 
ovat antautuneet Pompeiuksen johtajuuteen. Samalla olen huomannut, että 
olet valmis ja innokas puolustamaan valtiota, ja saanut suunnatonta 
mielihyvää sinun tunnollisuudestasi, koska niin valtavien kiireidesi keskellä 
halusit kuitenkin itse kertoa minulle valtion tilasta. Mitä tulee augurioppia 
käsitteleviin kirjoihin, säästä ne siihen, kunnes meillä kummallakin on 
joutoaikaa. Kun näet kirjeessäni vaadin sinua pitämään lupauksesi, luulin 
sinun olevan Rooman tuntumassa ilman huolen häivää. Augurikirjojen sijaan 

odotan nyt valmiiden puheidesi kokoelmaa, jonka minulle lupasit. 

5. En ole tavannut Decimus Tulliusta, jolle uskoit viestin toimitettavaksi 
minulle. Eikä sinun väestäsi ole enää luonani ketään; täällä on vain omaa 
väkeäni, joka on kaikki sinun! En ymmärrä, mitä tarkoitat ”ärtyisänpuoleiselle 
kirjeelläni”. Kahdesti kirjoitin sinulle puolustaen itseäni perusteellisesti ja 
moittien hellävaraisesti sinua siitä, että niin herkästi olit uskonut, mitä 
minusta puhuttiin. Se oli minun mielestäni ystävällinen huomautus. Jos se ei 
sinua miellytä, en tee sitä enää. Mutta jos kirje, kuten kirjoitat, ei ollut 
kaunopuheinen, voit olla varma, ettei se ollut minun. Kuten Aristarkhos 
sanoo, että säe, josta hän ei pidä, ei voi olla Homerokselta, niin älä sinäkään 
(salli minun laskea leikkiä) pidä minun kirjoittamanani mitään, mikä ei ole 
kaunopuheista. 

Hyvästi, ja jos, kuten toivon, olet jo censor, pidä censorinvirassasi esi-isäsi 
usein mielessäsi.” 

Fam. 2,12 

SOTALEIRI, PYRAMOSJOEN LUONA, N. 26. KESÄKUUTA 50 

IMPERAATTORI MARCUS CICERO TERVEHTI KURUULINEN EDIILI MARCUS 
CAELIUSTA 


1. Olen todellakin huolissani Rooman tapahtumista. On kantautunut viestejä 
niin myrskyisistä kokouksista ja niin ikävästä Minervan juhlasta." 
Tuoreempia uutisia en ole vielä kuullut. Mutta eniten minua kuitenkin 
huolestuttaa, etten saa nauraa kanssasi tämän kaiken surkeuden keskellä, 
mikäli siinä on jotakin naurettavaa — itse asiassa on paljonkin, mutta en 
uskalla kirjoittaa niistä. Se minua harmittaa, etten toistaiseksi ole saanut 
sinulta kirjeen kirjettä näistä asioista. Kun luet tätä, olen jo suorittanut 
loppuun vuoden mittaisen pestini, mutta toivoisin, että saisin matkan varrella 
kirjeesi, joka valaisisi koko poliittista tilannetta, niin etten tulisi Roomaan 
täysin ventovieraana. Kukaan ei voi tehdä sitä paremmin kuin sinä. 

2. Sinun Diogeneesi, kunniallinen mies, lähti täältä Pessinukseen Philon 
kanssa.” He olivat menossa Adiatorixin luo, vaikka tiesivät, ettei siellä ole 
odotettavissa suopeaa ja aulista vastaanottoa. 

Roomassa, Roomassa, pysy sinä, Rufus hyvä, ja elä sen loistossa! 
Kaikenlainen oleskelu ulkomailla — tämä on ollut näkemykseni nuoresta 
pitäen — on synkeää ja kurjaa niille, joiden uutteruus voi loistaa Roomassa. 
Koska vallan hyvin tiesin tämän, kunpa olisin pitänyt pääni! Hercules 

vieköön, en voi verratakaan provinssin kaikkea antia yhteenkään pieneen 
kävelytuokioon tai keskusteluun kanssasi. 

3. Toivon, että olen ansainnut kiitosta rehellisyydestäni, mutta yhtä paljon 
kiitosta pitäisi tulla provinssin halveksimisesta kuin on tullut sen 
pelastamisesta. Annat toivoa triumfin suhteen. Triumfini olisi kyllin loistokas; 
ainakaan en joutuisi niin kauan kaipaamaan sitä kaikkea, mikä on minulle 
rakkainta. Mutta toivon mukaan näen sinut pian. Lähetä minua vastaan 
arvoisiasi kirjeitä. 

ATT. 6,7 

TARSOS,” HEINÄKUU 50 
CICERO TERVEHTII ATTICUSTA 


1. Ouintus nuorempi on kunnon pojan lailla lepyttänyt isänsä mielen sisartasi 
kohtaan; minä eittämättä kannustin häntä, mutta kannustin juoksevaa hevosta. 
Sinun kirjeesikin innosti häntä tavattomasti. Sanalla sanoen luotan että asiat 
ovat niin kuin toivomme. Kaksi kertaa olen kirjoittanut sinulle raha-asioistani 
— mikäli vain olet saanut kirjeeni — kreikaksi, arvoituksellisesti.?' 
Luonnollisesti mihinkään toimiin ei tule ryhtyä. Mutta kyselemällä 
vilpittömästi Milon saatavista ja kannustamalla häntä? selvittämään asian 
kuten hän minulle lupasi, varmasti edistät asiaa tai ainakin saat jotain selville. 

2. Minä olen käskenyt kvestori Mesciniusta odottamaan Laodikeassa, että 
voisin jättää valmiin kirjanpitoni kahteen kaupunkiin, kuten lex Julia määrää. 
Haluan Rodokselle poikien takia, ja sieltä mahdollisimman pian Ateenaan, 
vaikka vastaiset luoteistuulet? puhaltavat kovasti. Mutta tahdon todellakin 
Roomaan, kun nykyiset virkamiehet ovat vielä virassaan, sillä olen saanut 
kokea heidän hyväntahtoisuutensa kiitosjuhlan osalta. Ole hyvä ja laita 
kuitenkin kirjeesi tulemaan minua vastaan ja kerro, pitäisikö minun 
poliittisista syistä hidastella. 

Tiro olisi lähettänyt sinulle kirjeen, ellei hän olisi ollut vakavasti sairas; 
jätin hänet Issokseen. Mutta viestit kertovat, että hän voi jo paremmin. Olen 
silti syvästi huolissani. Ei nimittäin ole tuota nuorukaista nuhteettomampaa tai 
tunnollisempaa. 

TARSOS, N. 18. HEINÄKUUTA 50 

IMPERAATTORI MARCUS CICERO TERVEHTII | PROKVESTORI (GNAEUS 
SALLUSTIUSTA”*? 


1. Käskyläisesi toimitti minulle kaksi kirjettäsi Tarsokseen 17. heinäkuuta. 
Vastaan niihin kohta kohdalta, kuten nähdäkseni toivot. 

Seuraajastani en ole kuullut mitään, enkä usko, että ketään tuleekaan. 
Minulla ei ole mitään syytä olla lähtemättä säädettynä päivänä, etenkään kun 
parthialaisten uhka on väistynyt. En oikein usko, että pysähdyn matkalla 
missään. Luultavasti menen Rodokselle poikiemme tähden! mutta se ei ole 
varmaa. Haluan päästä Roomaan mahdollisimman pian, mutta matkantekoni 
riippuu poliittisesta ja Rooman kaupungin tilanteesta. Seuraajasi ei voi 
mitenkään kiiruhtaa niin nopeasti, että ehtisit tavata minut Aasiassa. 

2. Tilityksistä sinun olisi edullista pidättäytyä kokonaan, kuten kirjoitat 
saaneesi luvan Bibulukselta. Mutta tuskinpa voit sen tehdä lex Julian 
perusteella. Bibuluksella on omat tietyt syynsä olla noudattamatta tuota lakia, 
mutta mielestäni sinun on noudatettava sitä tarkasti. 

3. Kirjoitat, että varusjoukkoja ei olisi pitänyt vetää pois Apameasta, ja 
näköjään muutkin ovat samaa mieltä ja olen harmissani, että tästä pahat kielet 
ovat puhuneet aika epämiellyttävästi. Mutta ainoastaan sinä näytät epäilevän, 
ovatko parthialaiset ylittäneet joen vai eivät. Niinpä ihmisten varmojen 
puheiden vakuuttamana lähetin pois kaikki suuret ja vahvat puolustusjoukot, 
jotka olin hankkinut. 

4. Fi olisi ollut oikein lähettää sinulle kvestorini kirjanpitoja, eivätkä ne ole 
valmiitakaan. Ajattelin tallettaa ne Apameaan. Roposeenkaan sotasaaliistani 
ei ole kajonnut eikä kajoa kukaan muu kuin kaupungin kvestorit eli Rooman 
kansa. Luulen saavani Laodikeassa takuut kaikille julkisille varoille, niin että 
sekä minä että kansa olemme vakuutetut kuljetuksiin liittyviä riskejä vastaan. 
Mitä tulee mainitsemaasi 100 000 drakhmaan, en voi tuossa suhteessa olla 
avuksi kenellekään. Kaikkien rahojen suhteen menetellään niin, että 
sotasaaliin hoitaa prefekti ja minulle osoitetun rahan taas kvestori. 

5. Kysyt mielipidettäni legioonista, jotka on määrätty Syyriaan. Epäilin 
aiemmin, tulisivatko ne. Nyt olen varma, etteivät ne tule, jos saadaan kuulla 
etukäteen, että Syyriassa on rauhallista. Seuraajasi Marius nähtävästi tulee 
myöhässä, koska senaatti määräsi hänet tulemaan legioonien kanssa. 

6. Olen nyt vastannut toiseen kirjeeseen ja nyt tulen toiseen. Pyydät minua 
suosittelemaan sinua Bibulukselle mahdollisimman lämpimästi. Ei minulta 
halua puutu, mutta minulla taitaa olla tässä otollinen paikka valittaa sinulle. 

Bibuluksen seurueesta sinä olet ainoa, joka ei ole koskaan kertonut minulle, 
miten valtavan vastenmielisesti hän suhtautuu minuun, ilman mitään syytä. 
Hyvin monet ihmiset ovat kertoneet minulle, että kun Antiokia oli suuressa 
vaarassa ja minuun ja sotajoukkooni asetettiin suuria toiveita, hän tapasi 
sanoa, että hän mieluummin kärsisi mitä tahansa kuin näyttäisi, että olisi 
apuni tarpeessa. En pahastunut, että kvestorinvirkasi velvoittamana vaikenit 
preetoristasi, vaikka kuulin, miten sinua kohdeltiin. Mutta vaikka Bibulus 
kirjoitti Thermukselle Parthian sodasta, ei hän koskaan kirjoittanut sanaakaan 
minulle, jota — kuten hän tiesi — sodan uhka kosketti. Hän kirjoitti minulle 
vain poikansa augurinvirasta. Säälistä?* ja siksi, että olen aina ollut hänelle 
hyvin ystävällinen, yritin kirjoittaa hänelle mahdollisimman kohteliaasti. 

7. Jos hän on pahansuopainen kaikkia kohtaan — mitä en ole koskaan 
uskonut — en pahoita mieltäni, jos hän on sellainen myös 

minua kohtaan. Mutta jos hän on erityisen epäystävällinen minua kohtaan, 
minun kirjeestäni ei ole sinulle mitään hyötyä. Senaatille lähettämässään 
kirjeessä Bibulus näet otti kaiken kunnian itselleen siitä, mitä teimme 
yhdessä. Hän sanoo huolehtineensa siitä, että rahanvaihto koitui kansan 
voitoksi. Mitä taas tulee minuun omaan aloitteeseeni, siihen kun kieltäydyin 
käyttämästä transpadaanien apujoukkoja, hän väittää päästäneensä kansan 
siitäkin velvoitteesta. Sen sijaan hän jakaa kanssani kunnian siitä, mistä hän 
on yksin vastuussa: ”Kun me”, hän sanoo, ”pyysimme lisää viljaa 
apujoukkojen ratsuväelle.” Osoituksena hänen pikkusieluisuudestaan ja juuri 
pahantahtoisuudessaan viheliäisestä ja mitättömästä luonteestaan on se, että 
hän ei kutsu kirjeessään Ariobarzanesta ”kuninkaaksi? vaan ”kuningas 
Ariobarzaneen pojaksi”, koska senaatti minun välitykselläni antoi tälle tuon 
tittelin ja uskoi hänet minun huomaani. Ihmisistä, joilla on tällainen 
mielenlaatu, tulee entistä pahempia, jos heiltä pyytää palveluksia. Mutta tein 
mieliksesi ja kirjoitin hänelle kirjeen. Kun saat sen, tee mitä haluat. 

Fam. 15,11 

TARSOS, HEINÄKUUN LOPPUPUOLI 50 

IMPERAATTORI = MARCUS — CICERO — TERVEHTII = KONSULI MARCUS 
MARCELLUSTA 


1. Olen saanut tietää kaikkien ystävieni kirjeistä — vaikka asia itse puhuu 
puolestaan — miten paljon huolta olet kantanut minulle suodusta 
kunnianosoituksesta?* ja miten sinä konsulina, yhdessä vanhempiesi ja koko 

perheesi kanssa, olet toiminut minun kunniani hyväksi ja arvokkuuteni 
lisäämiseksi samalla tavalla kuin aiemminkin. Niinpä ei ole niin suurta 
palvelusta, jota en olisi velvollinen tekemään tai jota en innokkaasti ja 
mielelläni tekisi sinun vuoksesi. 

2. On nimittäin suurta merkitystä sillä, kenelle on palveluksen velkaa, enkä 
ole kenellekään — mieluummin velkaa kuin sinulle. Yhteiset 
kiinnostuksenkohteemme sekä sinun ja isäsi minulle tekemät palvelukset 
olivat sitoneet minut sinuun jo aiemmin, mutta siihen nyt lisäksi tulee, ainakin 
minun mielestäni, kaikkein vahvin side: olet hoitanut ja hoidat edelleen 
valtiota, joka on minulle rakkaampi kuin mikään muu, niin ettei minua 
lainkaan harmita olla sinulle yksin velkaa yhtä paljon kuin kaikki kunnon 
miehet yhteensä. Toivon siis sinulle sellaista menestystä kuin ansaitset ja kuin 
sinä varmasti saat. 

Toivon mukaan näen sinut pian, ellei minua viivytä merimatka, joka osuu 
yksiin juuri luoteistuulten kanssa. 

Fam. 15,6 

TARSOS, HEINÄKUUN LOPPUPUOLI 50 
MARCUS CICERO TERVEHTII MARCUS CATOA 


1. ”Olen iloinen kun sinä, isä, ylistetty mies, ylistät minua”, sanoo luullakseni 
Naeviuksen Hektor.” Ylistys on eittämättä mukavaa, jos se tulee sellaisilta, 
jotka itse ovat eläneet ylistettävästi. Omasta puolestani, kirjeessäsi esittämäsi 
onnittelujen tai senaatissa esittämästäsi todistuksen ansiosta katson 
saavuttaneeni kaiken, ja eniten otettu ja kiitollinen olen siitä, että mielelläsi 
soit ystävyydelle sen, minkä varauksetta soisit totuudelle. Jos valtiossamme 
olisi ei nyt pelkkiä mutta monia catoja — ihme, että on siunaantunut yksikin — 
mitä triumfivaunua tai laakeriseppelettä voisin verratakaan sinulta saatuun 
ylistykseen? Minun mielestäni ja tuon vilpittömän ja terävän näkemyksen 
mukaan mikään ei voi olla ylistettävämpää kuin tuo puheesi, jonka sain 
kirjallisena ystäviltäni. 

2. Mutta edellisessä kirjeessäni olen selittänyt syyn toiveelleni (en sano 
halulleni). Vaikka et pitänyt sitä täysin oikeutettuna, on se kuitenkin siten 
perusteltu, ettei kunniaa ole ahnehdittava liikaa, mutta ei sitä mielestäni 
missään nimessä tule halveksiakaan, jos senaatti sitä tarjoaa. Toivonkin, että 
valtion hyväksi näkemieni vaivojen vuoksi senaatti ei katso, etten ole tuon 
kunnianosoituksen arvoinen, etenkin kun kyseessä on aivan tavallinen 

kunnianosoitus. Jos niin käy, pyydän sinulta ainoastaan sitä (käyttääkseni 
sinun omia hyviä ystävällisiä sanojasi) että — kun olet suonut minulle sen, 
minkä katsot olevan kunniakkainta minulle — iloitset, jos toteutuu se, mitä itse 
mieluummin toivon. Huomaan sinun toimineen, esittäneen kantasi ja 
kirjoittaneen siihen tapaan; lisäksi juuri se, että olit läsnä laatimassa päätöstä, 
osoittaa minulle selvästi, että kiitosjuhlan myöntäminen minun kunniakseni 
oli sinun mieleesi. Tiedän näet varsin hyvin, että tällaisia senaatin päätöksiä 
laativat yleensä kunnianosoituksen saajan lähimmät ystävät. 

3. Toivon mukaan näen sinut pian, ja toivottavasti silloin poliittinen tilanne 
on parempi kuin mitä pelkään. 

ATT. 6,6 

SIDE, N. 3. ELOKUUTA 50 
CICERO TERVEHTII ATTICUSTA 


1. Sillä aikaa kun minä provinssissani kunnioitan kaikin tavoin Appiusta, 
minusta yhtäkkiä tulikin hänen syyttäjänsä [Dolabella] appiukko. ”Jumalten 
siunausta sille!” Niin toivon, ja olen varma, että sinäkin haluat sitä. Mutta 
usko pois, sitä minä vähiten odotin. Olin lähettänyt luotettavia miehiä 
naisväkeni luo kertomaan Tiberius Nerosta, joka oli neuvotellut kanssani, 
mutta he tulivat Roomaan vasta kihlajaisten jälkeen. Toivon, että näin on 
parempi. — Naisväkeni on = ymmärtääkseni — viehtynyt nuorukaisen 
huomaavaisuuteen ja kohteliaisuuteen. Muilta osin, älä mustamaalaa häntä! 

2. Mutta kuule, mitä sinä nyt — viljaa Ateenan kansalle? Onko se sinusta 
paikallaan? Kirjani [De re publica] eivät kyllä kiellä sitä, sillä tuossahan kyse 
ei ole lahjuksista kansalaistovereille vaan avokätisyydestä vierasmaalaisia 
isäntiä kohtaan. Mutta kehotatko minua vielä miettimään Akatemian 
propylonia, vaikka Appius on jo lakannut miettimästä rakentamista 
Eleusiihin?? 

Olen varma, että olet suruissasi Hortensiuksen vuoksi.?** Minulle tämä on 
piinallista, sillä olin päättänyt elää hyvissä väleissä hänen kanssaan. 

3. Olen asettanut Coeliuksen provinssin komentajaksi. ”Hänhän on 
poikanen”, sanot tietysti, ”ja kenties hölmö, kevytmielinen sekä hillitön.” 
Olen samaa mieltä. Mutta muuta ei voinut. Minua näet huolestutti kovin 
kirjeesi, jonka sain aikapäiviä sitten, se, jossa kirjoitit pidättäytyväsi 
sanomasta, miten minun tulisi toimia seuraajani suhteen. Näin mitkä olivat 
syysi tähän pidättäytymiseen, ja samat syyt oli minulla. Antaisinko provinssin 


395 


poikasen käsiin? Vastoin valtion etua. Entä veljelleni? Se oli vastoin omaa 
etuani, sillä veljeni lisäksi ei ollut ketään, jonka olisin voinut asettaa 
kvestorin, etenkään ylhäissyntyisen, edelle loukkaamatta tätä. Niin kauan kuin 
parthialaiset näyttivät uhkaavan meitä, olin kuitenkin päättänyt jättää 
komennon veljelleni tai jopa jäädä itse valtion tähden, vastoin senaatin 
päätöstä. Mutta kun — uskomaton onnenpotku — parthialaiset myöhemmin 
häipyivät, haihtuivat epäilykseni. Saatoin kuulla tällaisia puheita: ”Jaaha, jätti 
komentajaksi veljensä! Eikös se ole provinssin hallitsemista pidempään kuin 
vuoden verran? Eikös se senaatti halunnut provinssin johtoon miehiä, joilla ei 
ollut siitä aiempaa kokemusta? Tämä tyyppihän?”” on ollut kolme vuotta.” 

4. Tässä siis syyt, jotka voi sanoa julkisesti. Entä mitä sanon sinulle? Olisin 
aina saanut olla huolissani jostakin hänen (vihanpurkauksestaan, 
töykeydestään tai piittaamattomuudestaan — nämähän kuuluvat ihmiselämään. 
Entä sitten hänen poikansa, poika ja hyvin itsevarma poika? Mitä tuskaa se 
olisikaan? Hänen isänsä ei halunnut lähettää häntä pois ja oli näreissään siitä, 
että sinun mielestäsi hänen olisi pitänyt tehdä niin. Mutta nyt, Coelius, en 
sano ”saa tehdä mitä tykkää”, mutta olen huomattavasti vähemmän huolissani. 
Lisääpä tähän vielä se, että Pompeius, niin mahtava ja niin vahvassa asemassa 
oleva mies, valitsi Ouintus Cassiuksen ilman arpaa ja samoin Caesar 
Antoniuksen. Olisinko minä loukannut arvalla valittua virkamiestäni ja saanut 
hänet vakoilemaan miestä, jonka olin jättänyt komentajaksi? Ei, parempi näin; 
tästä on enemmän esimerkkejä ja se varmasti sopii paremmin minunlaiselleni 
vanhalle miehelle. Mutta hyvät jumalat sentään, miten suureen suosioon olen 
saattanut sinut hänen silmissään ja lukenut hänelle kirjeesi tai pikemminkin 
kirjurisi kirjeen. 

Ystäväni houkuttelevat kirjeissään minua vaatimaan triumfia — asia, jota 
minun ei sovi laiminlyödä tämän uudestisyntymiseni tähden? Ala siis 
sinäkin, rakas Atticukseni, toivoa sitä hartaasti, etten minä näyttäisi niin 
houkalta. 


277 

Fam. 2,15 

SIDE, 3. TAI 4. ELOKUUTA 50 

IMPERAATTORI MARCUS CICERO TERVEHTII KURUULINEN FDIILI MARCUS 
CAELIUSTA 


1. Kiitosjuhla-asiaa ei olisi voinut hoitaa huolellisemmin ja järkevämmin kuin 
sinä sen neuvottelit Curion kanssa. Hercules vieköön, tulos oli toiveeni 

mukainen; se hoitui sukkelasti ja meidän yhteinen kilpakumppanimme 
[Hirrus] oli samaa mieltä miehen kanssa [Caesar], joka ylisti jumalallisesti 
saavutuksiani. Tiedoksesi siis, että olen toiveikas jatkon suhteen.?% 
Valmistaudu siihen. 

2. Olen iloinen, kun ylistät Dolabellaa ja olet kiintynyt häneen. Mitä tulee 
niihin piirteisiin, joita toivot rakkaan Tulliani järkevyyden voivan hillitä, 
tiedän mihin kirjeeseesi?” viittaat. Mitäpä jos lukisit kirjeeni, jonka lähetin 
Appiukselle, kun sain sinun kirjeesi? Mutta mitä sille voisi tehdä? Sellaista on 
elämä. Jumalat siunatkoot sen, mikä on tapahtunut! Toivon saavani hänestä 
mukavan vävyn, ja siinä sinun hyväsydämisyydestäsi on paljon apua. 

3. Poliittinen tilanne huolestuttaa minua kovasti. Tuen Curiota, haluan 
Caesaria kunnioitettavan, Pompeiuksen puolesta voisin kuolla. Mutta mikään 
ei ole minulle rakkaampaa kuin itse valtio. Et ota näyttävää roolia tässä 
asiassa. Näytät olevan ristiriitaisissa tunnelmissa, koska olet yhtä aikaa sekä 
kunnon kansalainen että kunnon ystävä.?”' 

4. Lähtiessäni provinssista jätin ohjat kvestori Coeliukselle. ”Poikaselle!” 
sanot tietysti. Niin, mutta hän on kvestori ja ylimysnuorukainen, ja minä 
noudatin jokseenkin yleistä käytäntöä. Eikä minulla ollut asettaa siihen 
ketään, joka olisi ollut korkeamassa asemassa. Pomptinus oli lähtenyt paljon 
aiemmin, veljeäni Ouintusta ei saanut suostumaan, ja vaikka olisinkin jättänyt 
provinssin hänelle, pahat kielet olisivat väittäneet, etten oikeastaan 
lähtenytkään pois provinssista vuoden kuluttua, kuten senaatti oli määrännyt, 
koska olin jättänyt provinssin toiselle minälleni. Olisivatpa saattaneet vielä 
sanoa, että senaatti halusi provinssiin johtoon sellaisia henkilöitä, jotka eivät 
olleet aiemmin olleet tuossa virassa, mutta veljeni oli ollut Aasian 
käskynhaltijana kolme vuotta. Sanalla sanoen, tällä hetkellä en ole huolissani. 
Jos olisin jättänyt komennon veljelleni, olisin huolissani kaikesta.?? Lopuksi 
en toiminut tässä omin päin, vaan noudatin aikamme kahden mahtavimman 
miehen esimerkkiä, jotka ovat hankkineet ystävikseen kaikki cassiukset ja 
antoniukset.” En halunnut niinkään houkutella tuota nuorukaista puolelleni 
kuin pikemminkin välttää tekemästä hänestä vihamiestäni. Sinun on pakko 
hyväksyä tämä päätökseni, sillä sitä ei voi muuttaa. 

5. Ei ollut kovinkaan selvää, mitä kirjoitit Ocellasta, eikä actassa ollut siitä 
mitään mainintaa. Saavutuksesi tunnetaan niin hyvin, että Taurosvuorten 
toisella puolellakin on kuultu Matriniuksesta.? Toivon mukaan näen sinut 
pian, elleivät luoteistuulet viivytä minua. 

Fam. 3,12 

SIDE, 3 TAI 4. ELOKUUTA 50 

CICERO TERVEHTII APPIUS PULCHERIA 


1. Aluksi aion onnitella (tärkeimmät asiat ensiksi) sinua, ja sitten käännän 
katseeni itseeni. Todellakin onnittelen lämpimästi sinua 
lahjusoikeudenkäynnistä, ei siitä, että sait vapauttavan tuomion, sehän oli 
kaikille selvää, vaan siitä, että mitä kunnollisempi kansalainen, mitä suurempi 
mies, mitä uljaampi ystävä ja mitä hyveellisempi, älykkäämpi ja 
tarmokkaampi sinä olet, sitä hämmästyttävämpää on, ettei äänestyslipun 
suojissakaan piileskellyt pahansuopaisuutta, joka olisi rohjennut hyökätä 
sinua vastaan. Tämä ei ole lainkaan tavallista näinä aikoina sekä aikamme 
ihmisille ja tavoille. Mikään ei ole pitkään aikaan hämmästyttänyt minua 
enempää. 

2. Mitä itseeni tulee, asetupa hetkiseksi minun asemaani ja kuvittele, että 
olet minä. Jos sinun on helppo keksiä, mitä sanoa, sinun ei tarvitse pyytää 
anteeksi epäröintiäni.” Minä todellakin toivoisin, kuten sinä oikein 
ystävällisesti ja herttaisesti toivot, että se, mitä perheeni tietämättäni teki,” 
koituisi onneksi itselleni ja rakkaalle Tullialleni. Mutta että niin sattui 
käymään juuri sillä hetkellä! Toivon ja odotan kuitenkin, että siitä koituu 
jotain hyvää, mutta tässä toiveessani minua lohduttaa enemmän sinun 
viisautesi ja hyväsydämisyytesi kuin ajankohdan otollisuus.?* Mutta en keksi, 
kuinka pääsisin selville vesille ja saisin päätökseen sen, mistä aloin puhua. 
Minun ei sovi sanoa mitään ikävää asiasta, jolle sinä toivot kaikkea 
menestystä, mutta jokin siinä minua kuitenkin jäytää. Yhdestä asiasta en ole 
huolissani, nimittäin siitä, ettet huomaisi muiden aikaansaannokseksi sitä, 
mikä on tehty. Sanoin heille, että koska en olisi lähimaillakaan, he eivät 
kääntyisi minun puoleeni vaan tekisivät niin kuin katsovat parhaaksi. 

3. Tässä mieleeni johtuukin kysymys: ”Mitä sinä olisit tehnyt, jos olisit 
ollut paikalla?” Minä olisin hyväksynyt asian, mutta ajoituksen suhteen en 
olisi tehnyt mitään vastoin toivettasi ja kysymättä neuvoasi. Huomaat, että 
olen hiki päässä rehkinyt keksiäkseni, miten suojelisin sitä, mitä minun on 
suojeltava loukkaamatta sinua. Päästä minut tästä taakasta. En ole varmaan 
ikinä hoitanut hankalampaa oikeusjuttua. Saat kuitenkin olla varma tästä: 
ellen olisi jo hoitanut äärimmäisen tunnollisesti kaikkia asioita kunnioittaen 
suunnattomasti arvokkuuttasi — vaikkakin tuntuu, että vanha kiintymykseni 

sinua kohtaan ei voi enää yhtään lisääntyä — olisin kuitenkin, saatuani kuulla 
tästä sukulaissuhteesta, puolustanut arvokkuuttasi, en tosin innokkaammin 
mutta terävämmin, avoimemmin ja pontevammin. 

4. Kun virkakauteni oli päättynyt ja olin kotimatkalla saapumassa laivalla 
Sideen seurassani Ouintus Servilius, sain kirjeitä kotiväeltäni. Se oli 3. 
elokuuta. Totesin välittömästi =Serviliukselle (hän nimittäin näytti 
järkyttyneeltä),?? että hän voisi odottaa minulta kaikin puolin enemmän. 
Lyhyesti sanottuna en ole sinua kohtaan hitustakaan hyväntahtoisempi kuin 
aiemmin, mutta tuon hyväntahtoisuuteni julki paljon hanakammin. Vanha 
eripuramme kannusti aiemmin minua varomaan, etten antaisi kenellekään 
pienintäkään aihetta epäillä sopumme aitoutta. Nyt tuo uusi sukulaissuhde saa 
minut varomaan, ettei syvä kiintymykseni sinua kohtaan näyttäisi yhtään 
vähentyneen. 

Fam. 8,14 

ROOMA, N. 8. ELOKUUTA 50 
CAELIUS TERVEHTII CICEROA 


1. Arsakeen?*9 vangitseminen ja Seleukian valtaaminen ei ollut sen arvoista, 


että sinulta meni ohi täällä nähty näytös. Silmiäsi ei olisi enää koskaan 
särkenyt, jos olisit nähnyt Domitiuksen ilmeen, kun hän hävisi. ! Vaalit olivat 
vilkkaat, ja kannatus noudatti täysin puolueiden linjoja. Ani harvat antoivat 
tukensa henkilökohtaisten suhteidensa perusteella. Niinpä Domitius on 
veriviholliseni, niin ettei hän vihaa ketään ystäväänsäkään yhtä paljon kuin 
minua, ja entistä enemmän, koska hänen mielestään häneltä riistettiin 
vääryydellä se, mikä hänelle kuului? ja minä olin sen kaiken takana. Nyt hän 
on raivoissaan siitä, että ihmiset ovat niin riemuissaan hänen tuskastaan ja että 
Antoniuksella oli vain yksi minua innokkaampi kannattaja, Curio. Itse Gnaeus 
Domitius näet asetti syytteeseen nuoren Gnaeus Saturninuksen, joka 
menneisyytensä vuoksi on todellakin kaikkea muuta kuin suosittu. Tätä 
oikeudenkäyntiä odotetaan parhaillaan ja hyvässä toivossa Sextus 
Peducaeuksen vapauttavan tuomion jälkeen. 

2. Tärkeimmistä poliittisista kysymyksistä olen usein kirjoittanut sinulle, 
että en näe rauhan kestävän yhtä vuotta. Mitä lähemmäs väistämätön 
yhteenotto tulee, sen ilmeisemmältä vaara vaikuttaa. Vallanpitäjien 
kamppailussa on kyse tästä: Gnaeus Pompeius on päättänyt, ettei salli 
Caesarin tulla konsuliksi, ellei tämä luovu sotajoukostaan ja provinsseistaan. 

Caesar taas on vakuuttunut, ettei hän selviä, jos hän luopuu sotajoukostaan. 
Hän kuitenkin ehdottaa, että molemmat luopuvat sotajoukoistaan. Niinpä 
heidän rakkaussuhteensa, heidän epäsuosittu liittonsa ei ole johtanut salassa 
panetteluun vaan on purkautumassa avoimeksi sodaksi. Itse en tiedä, minkä 
ratkaisun tekisin, ja olen varma saman kysymyksen askarruttavan sinuakin. 
Minulla näet on läheiset ja hyvät suhteet näihin miehiin. Toisaalta, arvostan 
itse asiaa mutta sen kannattajia?* vihaan. 

3. Sinulta ei varmaan jää huomaamatta, että valtion sisäisissä kiistoissa 
ihmisten pitää valita kunniallisempi puoli niin kauan kuin kamppaillaan 
politiikan keinoin ilman aseita, mutta kun on päädytty sotaan, on valittava 
vahvempi puoli ja pidettävä parempana sitä, mikä on turvallisempaa. Tässä 
nykyisessä kiistassa Gnaeus Pompeius nähdäkseni saa puolelleen senaatin ja 
tuomarit, kun taas Caesarin puolelle menevät ne, jotka elävät pelon vallassa ja 
joiden tulevaisuuden toiveet ovat heikot. Hänen sotaväkensä on vailla 
vertaistaan. On kuitenkin riittävästi aikaa punnita kummankin voimia ja valita 
puoli. 

4. Olin melkein unohtaa kertoa sinulle kaikkein tärkeimmän. Tiesitkö, että 
Appius tekee censorina ihmetekoja? Hän häärää ahkerasti patsaita, tauluja, 
tilojen kokoa ja velkaa koskevien kysymysten parissa. Hän on vakuuttunut 
siitä, että hänen censorikautensa on saippuaa” tai pesusoodaa, mutta minusta 
hän erehtyy siinä, sillä yrittäessään pestä pois likatahrat hän paljastaa 
sydämensä ja sisuksensa. Riennä jumalten ja ihmisten tähden ja tule 
mahdollisimman pian nauramaan tälle kaikelle — Drusuksen johtamalle, lex 
Scatinian perusteella?” käytävälle oikeudenkäynnille, Appiuksen patsaita ja 
maalauksia koskeville toimille. Usko minua, sinun on pidettävä kiirettä. 
Ystävämme Curion arvellaan toimineen viisaasti antaessaan löysiä 
Pompeiuksen joukkojen palkka-asiassa. 

Lyhyesti: haluat tietää, mitä mielestäni tulee tapahtumaan. Jos kumpikaan 
heistä ei lähde Parthian sotaan, edessä on nähdäkseni suuria erimielisyyksiä, 
jotka ratkaistaan voimalla ja miekalla. Kumpikin on hyvin valmistautunut niin 
henkisesti kuin aineellisestikin. Ellei siinä olisi omat riskinsä, Onnetar 
valmistelee sinulle mahtavaa ja kiehtovaa näytöstä. 

Fam. 3,13 

Ropos,* ELOKUU 50 

CICERO TERVEHTII APPIUS PULCHERIA 

1. Silloin kun sinun saavutuksistasi keskusteltiin, työskentelin sinun kunniasi 
hyväksi kuin olisin osannut ennustaa, että tulisin joskus tarvitsemaan tukeasi 
vastaavassa tilanteessa. Totta puhuakseni, olet antanut enemmän kuin saanut. 
Kaikki ovat kirjoittaneet minulle, ettet tukenut vain arvovallallasi, puheillasi 
ja äänilläsi, jotka ovat kaikki, mitä olisin voinut toivoa sinunlaiseltasi 
mieheltä, vaan myös ponnisteluillasi, neuvoillasi, käymällä kotonani ja 
tapaamalla lähimpiäni, etkä jättänyt mitään tehtävätaakkaa muille. Kaikki 
tämä on minulle paljon arvokkaampaa kuin itse se asia, jonka vuoksi tällaista 
vaivaa nähdään. Monet ovat saavuttaneet ansiomerkkejä ansioittakin, mutta 
ainoastaan todellinen ansio voi saada niin suuren tuen sinunlaisiltasi miehiltä. 

2. Niinpä annan kertoa itselleni, että ystävyytemme hedelmä on ystävyys 
itsessään. Ei ole sitä runsaampaa hedelmää, etenkin jos ajatellaan niitä 
kiinnostuksenkohteita, jotka yhdistävät meitä kumpaakin. Julistan itseni 
liittolaiseksesi politiikassa, josta ajattelemme samalla tavalla, sekä ystäväksesi 
jokapäiväisessä elämässä, jota vietämme taitojen ja opillisten harrastusten 
parissa. Olisipa Onnetar suonut sen, että voisit arvostaa omaisiani yhtä paljon 
kuin minä arvostan sinun kaikkia omaisiasi. Tämänkään suhteen en 
kuitenkaan menetä toivoani jonkinlaisen ennakkoaavistuksen ansiosta. Mutta 
tämä ei liity sinuun, se on minun taakkani. Toivoisin sinun kuitenkin uskovan, 
että (kuten saat huomata) tämä odottamaton käänne [Tullian ja Dolabellan 
kihlaus] on pikemminkin lisännyt kiintymystäni sinua kohtaan — vaikkakin 
tuntui mahdottomalta sitä enää lisätä — kuin yhtään vähentänyt. 

Kun kirjoitan tätä, toivon, että olet jo censor. Siksi kirjeeni on tavallista 
lyhyempi ja hillitympi, sillä se on osoitettu tapojen valvojalle. 

Fam. 8,12 

Rooma, N. 19. SYYSKUUTA 50 
CAELIUS TERVEHTII CICEROA 


1. Hävettää myöntää ja valittaa sinulle Appiuksen, miehistä 
kiittämättömimmän, tekemistä vääryyksistä. Hän on alkanut vihata minua, 
koska on minulle suuressa kiitollisuudenvelassa, ja koska hän — kitupiikki kun 
on — ei saanut sitä maksetuksi takaisin, hän julisti minulle salaisen sodan: niin 
salaisen, että monet siitä minulle kertoivat ja itsekin huomasin, miten hän 
ajatteli pahaa minusta. Mutta kun sain tietää hänen yrittäneen saada puolelleen 
kollegaansa, $ 
Lucius Domitiuksen kanssa (joka on nykyään pahimpia vihollisiani) ja 


puhuneen avoimesti tiettyjen henkilöiden kanssa ja juonivan 

haluavan tehdä tämän pikku palveluksen Gnaeus Pompeiukselle, minusta ei 
ollut moittimaan häntä henkilökohtaisesti ja pyytämään, ettei hän kohtelisi 
minua kaltoin, kun uskoin, että hän oli minulle henkensä velkaa. Mikä siis 
neuvoksi? 

2. [...] Puhuin kuitenkin lukuisille Appiuksen ystäville, jotka voivat 
todistaa, mitä olin tehnyt hänen hyväkseen. Myöhemmin kun huomasin, ettei 
hän katsonut minun ansaitsevan selitystä, katsoin paremmaksi kääntyä hänen 
kollegansa puoleen — miehen, joka on täysin vieras ja kaikkea muuta kuin 
myötämielinen, koska olen ystäväsi — kuin alistua katselemaan tuon apinan 
virnistelyä. Kun hän sai tietää tästä, hän raivostui ja alkoi huutaa, että yritin 
haastaa riitaa voidakseni käyttää tätä vihanpitoa tekosyynä vainotakseni häntä, 
ellei hän suorittaisi maksujaan. 

3. Siitä lähtien hän on jatkuvasti kutsunut luokseen syyttäjä Pola Serviusta 
ja hautonut suunnitelmia Domitiuksen kanssa. Kun he eivät onnistuneet 
löytämään mitään lakia, jonka nojalla olisivat voineet syyttää minua, he 
ajattelivat saavansa minut oikeuden eteen lain nojalla, jota he eivät osanneet 
nimetä. Nämä suunnattomat röyhkimykset antavat haastaa minut oikeuteen 
lex Scantinian nojalla circuskisojeni aikana. Pola oli tuskin lopettanut 
puheensa, kun minä haastoin censori Appiuksen oikeuteen saman lain nojalla. 
Parempaa onnistumista en ole nähnyt, sillä sen on hyväksynyt koko kansa 
eikä vain alhaiso, niin että Appius on enemmän tuskastunut tästä skandaalista 
kuin syytteestä. Lisäksi olen alkanut vaatia häneltä takaisin pyhäkköä, joka on 
hänen talossaan. ? 

4. Olen ymmälläni”! tämän orjan viivyttelystä, joka tuo kirjeeni sinulle. 
Kun hän oli saanut edellisen kirjeeni,”? hän jäi tänne yli neljäksikymmeneksi 
päiväksi. En tiedä, mitä kirjoittaisin sinulle. Tiedät, että [...]. Sinä 
viivyttelet. Odotan sinua kovasti ja haluan nähdä sinut mahdollisimman 
pian. Pyydän, että tuntisit tuskaa kärsimistäni vääryyksistä niin kuin sinulla on 
tapana uskoa minun tuntevan tuskaa sinun kokemistasi vääryyksistä ja 
kostavan ne. 

ATT. 6,8 

EFESOSs, 1. LOKAKUUTA 50 
CICERO TERVEHTII ATTICUSTA 


1. Juuri kun olin ryhtynyt kirjoittamaan sinulle ja tarttunut kynään, Batonius 
saapui suoraan laivalta Efesoksen talooni ja toi minulle kirjeesi, syyskuun 29. 

päivänä. Ilahduin, että merimatkasi oli onnistunut, Pilia oli tullut sinua 
vastaan sopivasti sekä, Hercules vie, siitä, mitä hän sanoi Tulliani avioliitosta. 

2. Mutta Batonius toi aivan hirvittäviä uutisia Caesarista ja kertoi Leptalle 
vielä enemmän. Toivon mukaan ne eivät pidä paikkaansa, mutta ne ovat kyllä 
kauheita: Caesar ei kuulemma aio millään hinnalla luopua sotajoukostaan, 
kolme virkaan valittua preetoria, kansantribuuni Ouintus Cassius ja konsuli 
Lentulus ovat hänen puolellaan, ja Pompeius on aikeissa jättää Rooman. 

3. Kuulehan, oletko pahoillasi tuon miehen puolesta,” jolla on tapana 
asettaa itsensä siskonpoikasi sedän edelle? Ja millaiset miehet hänet 
päihittivätkään! 

4. Mutta asiaan. Poikkeuksellisen hurjat luoteistuulet ovat viivästyttäneet 
meitä. Avovene maksoi meille kokonaista kaksikymmentä päivää Rodoksella. 
Annan tämän kirjeen Lucius Targuiniukselle lokakuun kalendaena, juuri kun 
nousen laivaan Efesoksessa. Hän on lähdössä satamasta samaan aikaan, mutta 
hänen merimatkansa sujuu vaivattomammin. Me saamme odottaa tyyntä 
säätä, joka sopii rodoslaisille avoveneille ja muille sotalaivoille. Riennämme 
kuitenkin niin nopeasti kuin suinkin. 

5. Kiitos, kun hoidit sen pikkusumman Puteolissa. Toivoisin nyt, että 
tarkastelisit Rooman tilannetta ja katsoisit, mitä mielestäsi minun pitäisi 
ajatella triumfista, johon ystäväni minua kannustavat. Ellei Bibulus havittelisi 
triumfia — hänhän ei jalallaan astunut ulos kaupungin portista niin kauan kuin 
yksikin vihollinen oli Syyriassa, niin kuin ei kodistaankaan ollessaan 
konsulina — olisin tyynin mielin. Mutta tässä tilanteessa olisi ”häpeällistä 
vaieta” ”* Selvitä koko asia, niin että voimme päättää siitä sinä päivänä, kun 
tapaamme. 

Mutta tämä riittää, koska minulla on kiire ja annan kirjeen kuriirille, joka 
saapuu yhtä aikaa kuin minä tai hieman aikaisemmin. Poikani Cicero lähettää 
sinulle lämpimät terveiset. Sano sinä meiltä molemmilta terveiset Pilialle ja 
tyttärellesi. 

ATT. 6,9 

ATEENA, 15. LOKAKUUTA 50 
CICERO TERVEHTII ATTICUSTA 


1. Kun nousin maihin Pireuksessa 14. lokakuuta, sain heti kirjeesi orjaltani 
Acastukselta. Olin jo kauan odottanutkin sitä, ja kun näin sinetöidyn kirjeen, 
hämmästyin, kuinka lyhyt se oli, ja kun avasin sen, hämmästyin uudestaan 

käsialan epämääräisyyttä, sillä sinun kirjoituksesi on yleensä erittäin 
säännönmukaista ja selvää. Lyhyesti sanottuna ymmärsin kirjeesi perusteella 
sinun saapuneen Roomaan 19. syyskuuta, kuumeessa. Huolestuin 
suunnattomasti, siinä määrin kuin kuuluikin, ja kysyin heti Acastukselta. Hän 
sanoi, että sinä ja hän olitte sitä mieltä ja hän oli kuullut sinun kotiväeltäsi, 
ettei tauti ollut mitään vakavaa. Tämän puolesta tuntui puhuvan se, että 
kirjeesi lopussa mainitset, että sinulla oli kirjoittaessasi ”kuumeenpoikasta”. 
Mutta arvostan ja samalla ihmettelen sitä, että siitä huolimatta kirjoitit minulle 
omakätisesti. No, tämä riittäköön tästä. Tuntien järkevyytesi ja maltillisuutesi 
toivon, ja, Hercules vieköön, luotan — kuten Acastus kehottaa minua tekemään 
— että voit jo niin hyvin kuin toivomme. 

2. Olen iloinen, että sait kirjeeni Turraniukselta. Ole ystävällinen ja pidä 
tarkasti silmällä tuon peukaloijan filotimiaa.?” Esimerkiksi” pidä huolta 
Preciuksen perinnöstä, olipa se miten mitätön tahansa; se perintö, Hercules 
sentään, surettaa minua kovin, sillä pidin hänestä. Sanalla sanoen katso, ettei 
tuo [Philotimus] pääse kajoamaan siihen. Sano, että tarvitsen rahat triumfini 
kuluihin. Saat huomata, että tässä, kuten neuvot, en ole niin turhamainen, että 
vaatisin sitä, enkä niin vaatimaton, että kieltäytyisin siitä. 

3. Kirjeestäsi päätellen sait Turraniukselta kuulla minun jättäneen 
provinssin veljeni käsiin. Niinkö sokea olisin ollut kirjeidesi viisaudelle? 
Kirjoitit, että pidättäydyit ottamasta kantaa.” Mitä syytä olisi ollut epäröidä, 
jos oli jokin syy, miksi provinssi oli paras jättää veljelleni ja sellaiselle 
veljelle? Tuo ”pidättymisesi arvostelmista”! vaikutti minusta pikemminkin 
suoralta torjumiselta.''"' Kehotit, etten missään tapauksessa jättäisi Quintus 
nuorempaa. Luit ajatukseni." Näimme kaiken samalla tavalla kuin olisimme 
keskustelleet siitä keskenämme. Juuri niin piti tehdä, ja tuo sinun ”pitkällinen 
pidättäytymisesi kannanotosta”!% hälvensi epäilykseni. Mutta luullakseni olet 
saanut kirjeeni, jossa kirjoitin tästä asiasta tarkemmin. 

4. Aion lähettää kuriireja huomenna luoksenne. He luultavasti saapuvat 
ennen ystäväämme Saufeiusta, mutta tuskin olisi oikein, että hän saapuisi 
luoksesi ilman kirjettäni. Kirjoita sinä puolestasi, kuten lupaat, juurta jaksaen 
pikku Tulliastani, toisin sanoen Dolabellasta, poliittisesta tilanteesta — jonka 
aavistan olevan äärimmäisen vaarallinen — censoreista, varsinkin mitä tulee 
patsaisiin ja tauluihin,'"% ja viedäänkö asia senaattiin. Lähetän tämän kirjeen 
lokakuun iduksena, jona päivänä sinun mukaasi Caesar aikoo tuoda neljä 
legioonaa Placentiaan. Miten meidän mahtaa käydä? Ateenan linnavuori on 
minusta minulle nyt hyvä asemapaikka. 

ATT. 7,1 

ATEENA, 16. LOKAKUUTA 50 
CICERO TERVEHTII ATTICUSTA 


1. Lähetin Lucius Saufeiuksen mukana kirjeen sinulle ja yksin sinulle, koska 
vaikka minulla ei ollut tarpeeksi aikaa kirjoittaa, en kuitenkaan halunnut niin 
hyvän ystäväsi tulevan luoksesi ilman kirjettä minulta. Mutta filosofien 
kävelyvauhdin huomion ottaen luulen, että tämä kirje on perillä ennemmin. 
Jos kuitenkin olet jo saanut tuon toisen kirjeeni, tiedät, että saavuin Ateenaan 
14. lokakuuta, että noustessani laivasta sain kirjeen Acastukselta ja olin 
huolestunut, että olit saapunut Roomaan kuumeessa mutta että mieleni alkoi 
rauhoittua, kun Acastus kertoi vointisi kohentuneen, kuten toivoin, ja että 
kauhistuin, kun kirjeesi kertoi Caesarin legioonista. Lisäksi pyysin sinua 
huolehtimaan, ettei tiedät kyllä kenen filotimia'" vahingoittaisi minua, ja 
selitin lyhyesti, miksi en ollut jättänyt provinssia veljeni komentoon — asia, 
josta olin kirjoittanut sinulle jo aiemmin mutta josta Turranius (minkä sain 
tietää Ksenonin, miehistä parhaimman, minulle antamasta kirjeestä) oli 
Brundisiumissa väittänyt aivan muuta. Tässä on suurin piirtein se, mitä tuossa 
kirjeessä sanottiin. 

2. Kuule nyt loputkin. Taivaan tähden, suuntaa kaikki kiintymyksesi, jolla 
olet minua hellinyt, ja kaikki viisautesi, joka, Hercules vie, on minusta joka 
saralla vertaansa vailla, yhteen asiaan, nimittäin siihen, että pohdit minun 
tilannettani joka kantilta. Nähdäkseni edessämme on niin suuri taistelu — ellei 
sama jumala, joka säästi minut Parthian sodalta paremmin kuin uskalsin 
toivoa, katso valtiomme perään — niin, siis niin suuri, ettei sellaista ole 
koskaan ollut. No, tämän onnettomuuden joudun kestämään yhdessä kaikkien 
muiden kanssa. En pyydä sinua pohtimaan sitä, mutta ole hyvä ja tartu nyt 
minun ongelmaani. Näetkö, että sinun aloitteestasi yritin löytää yhteisen 
sävelen kummankin puolen kanssa? Kunpa olisin kuunnellut ystävällisiä 
neuvojasi alusta saakka. 


Mutta sydäntäni rinnassain et saanut sä taipumaan. !®® 

Lopulta kuitenkin suostuttelit minut ystävystymään toisen kanssa [Pompeius] 
siksi, että hän oli tehnyt niin paljon minun hyväkseni, ja toisen kanssa 
[Caesar] siksi, että hänellä oli niin paljon valtaa. Niin minä teinkin, ja kaikilla 
palveluksellani sain aikaan, ettei kummallekaan noista kukaan ollut minua 

rakkaampi. 

3. Ajattelin, että jos lyöttäytyisin yhteen Pompeiuksen kanssa en joutuisi 
hairahtumaan poliittisesti, ja toisaalta Pompeiuksen liittolaisena en joutuisi 
taistelemaan Caesarin kanssa, sillä niin läheiset siteet heillä oli. Mutta nyt, 
kuten sanot ja itsekin näen, heidän välilleen uhkaa syntyä valtava kamppailu. 
Kumpikin lukee minut liittolaisekseen, ellei toinen ole vain lukevinaan. 
Pompeius ei epäile, sillä hän aivan oikein katsoo, että puollan vahvasti hänen 
nykyistä politiikkaansa. Sain yhtä aikaa sinun kirjeesi kanssa molemmilta 
sellaisen kirjeen, ettei kumpikaan vaikuttanut arvostavan ketään enemmän 
kuin minua. 

4. Mutta mitä minä tekisin? En nyt viittaa tuohon äärimmäiseen ratkaisuun 
— jos päädytään sotaan, nähdäkseni on parempi hävitä toisen kanssa kuin 
voittaa toisen kanssa — vaan siihen asiankäsittelyyn, joka käydään, kun olen 
saapunut: estämään hänen ehdokkuutensa!” poissaolevana ja pakottamaan 
hänet luopumaan sotajoukostaan. ”Puhu, Marcus Tullius.”!% Mitä vastaisin? 
”Ole hyvä ja odota kunnes tapaan Atticuksen”? Ei tässä ole sijaa jahkailulle. 
Puhuisinko Caesaria vastaan? ”Missä ovat tiukat kädenpuristukset?”!* 
Autoin häntä näet saamaan tämän etuoikeuden! kun hän itse pyysi 
Ravennassa minua painostamaan kansantribuuni Caeliusta. Ai vain hän pyysi? 
Fi, vaan myös Pompeiuksemme pyysi sitä tuolla kolmannella 
kuolemattomalla konsulikaudellaan. Vai muutanko kantaani? ”Pelkään”, en 
vain Pompeiusta vaan ”Troijan miehiä ja Troijan naisia”. ”Moittii mua 
ensimmäisenä Pulydamas.”'' Ai kuka? No, sinä tietysti, tekojeni ja 
kirjoitusteni ylistäjä. 

5. Vältin tämän ansan Marcellusten kahdella konsulikaudella, kun 
senaatissa käsiteltiin Caesarin provinssia. Nyt olen joutumassa myrskyn 
silmään. Joten ”esittäköön hullu kantansa ensimmäisenä”;'"? minusta on 
paikallaan tehdä jotakin triumfini hyväksi ja pysytellä täysin oikeutetusti 
kaupungin ulkopuolella.!'* He kuitenkin yrittävät houkutella esille kantani. 
Tässä kohtaa kenties naurat: oi kun olisinkin yhä vielä provinssissani! Olisi 
kyllä ollut syytä jäädä, jos tämä uhka oli olemassa, vaikka se oli kurjista 
kurjinta. Sivumennen haluan muuten sanoa sinulle, että nuo kaikki alussa 
olleet hienot asiat, joita sinäkin kirjeissäsi ylistit taivaisiin, olivat vain 
ulkokultaa. 

6. Kuinka kaikkea muuta kuin helppoa on hyve! Kuinka vaikeaa sen 
teeskenteleminenkin on pitkään! Minusta oli oikein ja kunniakasta jättää 
minulle säädetystä vuoden määrärahasta kvestori Gaius Coeliukselle vuoden 

määräraha ja palauttaa miljoona sestertiusta valtionkassaan. Oma väkeni 
ryhtyi nurisemaan, sillä heidän mielestään koko summa piti jakaa heille — 
siinä tapauksessa fryygialaisten ja kilikialaisten valtionkassat olisivat 
näyttäneet olevan minulle rakkaampia kuin omamme. Mutta he eivät 
hetkauttaneet minua, sillä oma maineeni oli minulle tärkeintä, mutta tein 
kaiken kunnioittaakseni jokaista kaikin mahdollisin tavoin. Mutta tämä on, 
Thukydideen sanoin, sivuhyppäys,'* joskaan ei merkityksetön. 

7. Mutta ajattele asemaani: ensinnäkin millä keinoin säilytän Caesarin 
hyväntahtoisuuden; ja toiseksi ajattele triumfiani, joka on nähdäkseni helposti 
saavutettavissa, ellei poliittinen tilanne sitä estä. Niin päättelen ystävieni 
kirjeiden ja kiitosjuhlan perusteella. Sillä hän [Cato], joka vastusti esitystä, 
tuki esityksellään minua enemmän kuin jos olisi äänestänyt kaikkien 
mahdollisten triumfien puolesta. Hänen kanssaan samaa mieltä oli toisaalta 
ystäväni Favonius ja toisaalta Hirrus, joka oli minulle vihoissaan. Cato oli 
mukana laatimassa säädöstä ja lähetti minulle oikein miellyttävän kirjeen, "5 
jossa hän selitti kantaansa. Onnitellessaan minua kiitosjuhlasta Caesar 
kuitenkin riemuitsee Caton kannasta, mutta ei mainitse, mitä Cato esitti, vaan 
ainoastaan, että hän äänesti kiitosjuhlaa vastaan. 

8. Palaan Hirrukseen. Olit alkanut lepyttää häntä minua kohtaan. Saata työ 
päätökseen! Sinullahan on Scrofa ja Silius apunasi. Kirjoitin heille jo aiemmin 
ja kirjoitin jo Hirruksellekin. Hän puhui heille kohteliaasti ja sanoi, että hän 
olisi voinut asettua poikkiteloin mutta ei halunnut tehdä sitä ja oli vain 
kannattanut hyvää ystävääni Catoa, kun tämä oli esittänyt hyvin kunnioittavan 
kantansa minua kohtaan. Lisäksi hän huomautti, etten ollut lähettänyt kirjettä 
hänelle, vaikka olin lähettänyt kaikille muille. Hän puhui totta, sillä vain 
hänelle ja Crassipeelle en kirjoittanut. 

9. Tämä julkisista asioista. Palataan nyt kotiasioihin. Haluan pysyä kaukana 
tuosta miehestä. Hän on pelkkä huijari, oikea Lartidius.'%!* ”Vaan ne nyt 
olkoot olleitaan, miten loukkasivatkin”.!"!” Hoidetaan muut asiat, ensinnäkin 
se — mikä tuottaa huolta surun lisäksi — niin, se Preciuksen perintö, oli se 
millainen hyvänsä, en halua sitä sotkettavan niihin raha-asioihini, joita tuo 
mies hoitaa. Kirjoitin Terentialle ja tuolle itselleenkin, että annan sinulle 
kaikki mahdolliset rahat toivomani triumfin kulujen kattamiseksi. Siten ei 
luullakseni tule mitään sanomista, mutta ihan miten vain hän haluaa. Otapa 
myös huolehtiaksesi, miten pääsen selville vesille. Mainitsit siitä eräässä 
Epeiroksesta tai Ateenasta lähettämässäsi kirjeessä, ja minä omasta puolestani 
autan sinua siinä. 

Fam. 14,5 

ATEENA, 16. LOKAKUUTA 50 

TULLIUS TERVEHTII RAKASTA TERENTIAANSA 


Jos sinä ja elämämme valo, Tullia, voitte hyvin, minä ja herttaisin Ciceromme 
voimme hyvin. 

1. Saavuimme Ateenaan 14. lokakuuta, meillä oli todella epäsuotuisat 
tuulet, ja merimatkamme oli hidas ja epämukava. Noustessamme maihin 
Acastus oli kirjeen kanssa meitä vastassa. Hän oli ollut matkalla 21 päivää — 
todella vauhdikasta menoa. Sain kirjeesi ja huomasin siitä, että pelkäsit, 
etteivät aiemmat kirjeesi olleet tulleet perille. Kaikki ne ovat tulleet perille, ja 
olet selittänyt kaiken perusteellisesti, mistä olen hyvin kiitollinen. En 
myöskään hämmästynyt, että tämä Acastuksen tuoma kirje oli lyhyt, sillä 
sinähän odotat minua itseäni tai pikemminkin meitä. Haluamme kovasti tulla 
luoksenne mahdollisimman pian, vaikka tiedän, millaisen poliittisen tilanteen 
keskelle saavumme. Olen saanut tietää monien ystävieni kirjeistä, jotka 
Acastus on tuonut, että edessä siintää sota, niin että kun saavun, en pysty 
peittelemään, mitä ajattelen. Mutta koska on alistuttava siihen, mitä kohtalo 
meille suo, yritän tulla entistäkin nopeammin, jotta meidän on helpompi 
yhdessä pohtia koko asiaa. Toivoisin, että tulisit, sikäli kuin siitä ei ole haittaa 
terveydellesi, meitä vastaan niin kauas kuin se on mahdollista. 

2. Mitä tulee Preciuksen perintöön'"'$ — se tuottaa minulle suurta tuskaa, 
sillä pidin hänestä kovasti — ole hyvä ja huolehdi, että mikäli huutokauppa 
pidetään ennen kuin saavun, Pomponius tai, ellei hän pysty, Camillus valvoo 
etuamme. Kun olen päässyt turvallisesti perille, hoidan itse loput. Jos olet jo 
lähtenyt Roomasta, huolehdi kuitenkin, että näin toimitaan. Jos jumalat 
suovat, toivomme olevamme Roomassa marraskuun iduksen tienoilla. 
Herttaisin ja rakkain Terentiani, jos te molemmat rakastatte meitä, pitäkää 
huolta itsestänne. Hyvästi. 

Ateenassa, 16. lokakuuta. 

Fam. 16,1 

PATRAIN JA ALYZIAN VÄLILLÄ, 3. MARRASKUUTA 50 

TULLIUS, POIKANI CICERO, VELJENI JA VELJENPOIKANI TERVEHTIVÄT 
LÄMPIMÄSTI RAKASTA TIROAAN 


408 


1. Kuvittelin, että pystyisin hieman helpommin kestämään kaipuuni sinua 
kohtaan, mutta en kerta kaikkiaan kestä sitä; ja vaikka triumfini tähden minun 
on hyvin tärkeää päästä Roomaan niin pian kuin mahdollista, tuntuu 
kuitenkin, että tein väärin lähtiessäni luotasi. Mutta koska näytit päättäneen, 
ettet todellakaan halunnut lähteä merimatkalle ennen kuin olisit täysi terve, 
hyväksyin suunnitelmasi, enkä muuta mieltäni, jos olet edelleen samalla 
kannalla. Mutta jos, kun pystyt taas syömään, sinusta tuntuu, että pystyt 
saavuttamaan minut, päätät itse siitä. Lähetän Marion luoksesi, jotta hän sinun 
kanssasi tulisi luokseni mahdollisimman pian, tai palaisi luokseni välittömästi, 
jos jäät sinne. 

2. Saat olla vakuuttunut siitä, että — mikäli se onnistuu ilman, että se on 
haitaksi terveydellesi — en halua mitään enempää kuin saada sinut luokseni. 
Mutta jos katsot, että sinun on tarpeen jäädä vähäksi aikaa Patraihin 
toipumaan, en halua mitään enemmän kuin että olet terve. Jos lähdet heti 
purjehtimaan, saavutat meidät Leukaalla. Jos haluat saada voimasi takaisin, 
huolehdi, että sinulla on kunnon kumppaneita, hyvä sää ja kelpo laiva. Rakas 
Tironi, jos rakastat minua, katso vain, ettet annan Marion saapumisen ja 
tämän kirjeen vaikuttaa päätökseesi. Jos teet sen, mikä on terveydellesi 
parasta, täytät toiveeni täydellisesti. 

3. Mieti tätä oman harkintasi mukaisesti. Me kaipaamme sinua mutta 
rakastamme sinua. Kiintymys saa minut haluamaan nähdä sinut terveenä, 
kaipuu taas haluamaan nähdä sinut mahdollisimman pian. Ensin mainittu on 
siis parempi. Huolehdi siis ennen muuta siitä, että paranet. Lukemattomista 
palveluksistasi tämä olisi minulle mieluisin. 

3. marraskuuta. 

Fam. 16,2 

ALYZIA, 5. MARRASKUUTA 50 

TULLIUS TERVEHTII RAKASTA TIROAAN 


En voi enkä halua kirjoittaa sinulle, miltä minusta tuntuu. Sanon vain, että se 
koituisi suunnattomaksi iloksi niin sinulle kuin minullekin, jos saisin nähdä 
sinut hyvissä voimissa mahdollisimman pian. Kolmantena päivänä lähtömme 
jälkeen saavuimme Alyziaan; paikka on 120 stadionin päässä Leukaasta,'''? 
jossa oletan saavani ottaa vastaan sinut itsesi tai kirjeesi Mariolta. Yritä pitää 
huolta terveydestäsi yhtä paljon kuin välität minusta — tai yhtä paljon kuin 
tiedät minun välittävän sinusta. 

Marraskuun nonaena, Alyziasta. 

Fam. 16,3 

ALYZIA, 6. MARRASKUUTA 50 

TULLIUS, CICERO SEKÄ ISÄ JA POIKA QUINTUS TERVEHTIVÄT RAKASTA 
TIROAAN 


1. Vietimme yhden päivän Alyziassa, josta eilen lähetin sinulle kirjeen, koska 
Ouintus ei ollut saanut meitä kiinni. Se oli marraskuun nonae. Lähetän tämän 
kirjeen tehdessämme lähtöä sieltä 6. päivänä, ennen aamunsarastusta. 

2. Jos välität meistä kaikista, ja ennen kaikkea minusta, opettajastasi, niin 
vahvista itseäsi. Odotan hyvin jännittyneenä ennen kaikkea tietysti sinua, 
mutta muussa tapauksessa Mariota ja kirjettäsi. Me kaikki, ja varsinkin minä, 
haluamme kovasti nähdä sinut mahdollisimman pian, mutta terveenä, rakas 
Tironi. Ei siis mitään kiirettä. Näen sinut kyllin pian, jos voit hyvin. Voin olla 
ilman palveluksiasi. Toivon, että tervehdyt, ensinnäkin sinun vuoksesi ja 
myös itseni vuoksi. 

Hyvästi, rakas Tironi! 

Fam. 16,4 

LEUKAS, 7. MARRASKUUTA 50 

TULLIUS, CICERO, OUINTUS-VELI JA HÄNEN POIKANSA QUINTUS TERVEHTIVÄT 
SYDÄMELLISESTI RAKASTA TIROAAN 


1. Kirjeesi herätti minussa vaihtelevia tunteita. Ensimmäinen sivu järkytti 
minua pahanpäiväisesti, mutta toinen palautti minut tolalleni. Nyt minulle 
ainakin on täysin selvää, ettei sinun pidä lähteä matkaamaan maitse eikä 
meritse ennen kuin olet täysin terve. Näen sinut kyllin pian, jos vain näen 
sinut täysissä voimissa. Kirjoitat lääkäristäsi/” että hän on hyvässä 
maineessa. Niin kuuluu olevan. Hänen hoitokeinojaan en kuitenkaan hyväksy 
lainkaan. Esimerkiksi sinulle ei olisi pitänyt antaa soppaa, kun kärsit heikosta 
vatsasta. Kirjoitin siitä hänelle yksityiskohtaisesti, kuten Lysonillekin.'”! 

2. — Curiukselle, — miehistä — herttaisimmalle, — avuliaimmalle ja 
ystävällisimmälle, olen kirjoittanut pitkästi, muun muassa, että hän veisi sinut 
luokseen, jos sinulle sopii. Pelkään näet, että ystävämme Lyson on aika 
leväperäinen, ensinnäkin koska kaikki kreikkalaiset ovat sellaisia, ja toiseksi 

koska hän ei ole vastannut minulta saamaansa kirjeeseen. Mutta sinä kehut 
häntä. Itse siis päätät, mitä on tehtävä. Sitä minä pyydän sinulta, Tiroseni, 
ettet säästä kustannuksissa, jos terveytesi sitä vaatii. Olen kirjoittanut 
Curiukselle, että hän antaa sen minkä sanot. Lääkärille itselleenkin on 
varmaan annettava jotain, että hän olisi kiinnostuneempi sinun tapauksestasi. 

3. Olet tehnyt minulle lukemattomia palveluksia — kotona, forumilla, 
Roomassa, provinssissa, niin yksityisissä kuin julkisissa asioissa, opillisissa ja 
kirjallisissa harrastuksissani. Mutta sinä viet voiton kaikesta, jos vain saan 
nähdä sinut terveenä, kuten toivon. Jos kaikki menee hyvin, uskoakseni sinun 
on oikein kiva matkata kotiin kvestori Mesciniuksen kanssa. Hän ei ole 
mikään moukka ja tuntuu pitävän sinusta. Mutta ajattele merimatkaa vasta 
sitten, kun olet pitänyt hyvää huolta terveydestäsi, rakas Tironi. En halua, että 
pidät mitään kiirettä. En välitä muusta kuin että voit hyvin. 

4. Voit olla varma, Tiroseni, ettei minusta välitä kukaan, joka ei samalla 
välittäisi sinusta. Terveytesi on sinulle ja minulle kaikki kaikessa ja huolettaa 
monia muitakin. Koska et ole halunnut jättää minua pulaan missään kohdin, et 
ole saanut mahdollisuutta vahvistaa itseäsi. Nyt mikään ei estä sinua. Jätä 
kaikki muu ja ajattele vain ruumiillista terveyttäsi! Katson sinun arvostavan 
minua yhtä suuressa määrin kuin huolehdit terveydestäsi. Hyvästi rakas 
Tironi, hyvästi, hyvästi ja voi hyvin! Lepta lähettää sinulle terveisiä, kuten me 
kaikki. Hyvästi! 

Leukaasta, 7. marraskuuta. 

Fam. 16,5 

LEUKAS, 7. MARRASKUUTA 50 

TULLIUS, CICERO JA OUINTUKSET TERVEHTIVÄT SYDÄMELLISESTI RAKKAINTA 
JA PARHAINTA TIROA 


1. Katso nyt, millainen hurmuri olet! Olimme kaksi tuntia Thyrreonissa.!”? 


Isäntämme  Ksenomenes' on niin kiintynyt sinuun kuin olisi 
elämänkumppanisi. Hän on luvannut kaiken, mitä tarvitset. Uskon, että hän 
pitää sanansa. Minusta olisi parasta, että hän veisi sinut Leukaahan, kun 
vointisi on vahvempi, jotta tulisit siellä täysin kuntoon. Mutta huomaat 
varmaan, mitä mieltä ovat Curius, Lyson ja lääkäri. Halusin lähettää Marion 
luoksesi, jotta lähettäisit hänet takaisin luokseni, kun vointisi olisi pikkuisen 
parempi. Mutta sitten tulin ajatelleeksi, että Mario voi tuoda vain yhden 
kirjeen, ja minä odotan saavani niitä yhtenään. 


411 


2. Tee siis mitä voit, ja jos välität minusta, huolehdi, että Acastus käy 
satamassa joka päivä. On monia, joille voit hyvin antaa kirjeitä ja jotka 
mielellään toimittavat ne minulle. Itse aion hyödyntää jokaista, joka on 
menossa Patraihin. 

Laitan kaikki toivoni Curiukseen, että saisit hyvää hoitoa. Hänen 
lämminsydämisyytensä ja kiintymyksensä on vailla vertaa. Jätä itsesi 
kokonaan hänen huostaansa. Näen sinut mieluummin terveenä hieman 
myöhemmin kuin heikkona nyt heti. Huolehdi siis vain ja ainoastaan 
terveydestäsi. Minä huolehdin kaikesta muusta. Aina ja uudestaan, voi hyvin! 

Juuri lähdössä Leukaasta, 7. marraskuuta. 

FAM. 16,6 

AKTION, 7. MARRASKUUTA 50 

TULLIUS, CICERO JA OUINTUKSET TERVEHTIVÄT SYDÄMELLISESTI TIROA 


1. Tämä on kolmas kirjeeni samana päivänä. Kirjoitan sen enemmänkin 
pitääkseni kiinni vakiintuneesta tavastani — koska sain käsiini sopivan kuriirin 
— kuin siksi, että minulla olisi jotain kerrottavaa. Siis jälleen kerran: pidä 
itsestäsi huolta yhtä tunnollisesti kuin välität minusta. Lisää tämäkin minulle 
tekemiisi lukemattomiin palveluksiin; se on minulle mieluisin. Kun olet 
(toivon mukaan) ajatellut terveyttäsi, sitten voit ajatella myös merimatkaa. 

2. Anna kaikille Italiaan meneville mukaan kirjeitäsi minulle, kuten 
minäkin hyödynnän jokaista, joka on menossa Patraihin. Pidä huolta, pidä 
huolta itsestäsi, rakas Tironi. Koska et voinut lähteä merimatkalle kanssani, 
sinulla ei ole mitään syytä pitää kiirettä eikä huolehtia muusta kuin että 
paranet. Aina ja uudestaan, voi hyvin! 

Aktionista, illalla, 7. marraskuuta. 

Fam. 16,7 

KORKYRA, 16. MARRASKUUTA 50 

TULLIUS JA CICERO TERVEHTIVÄT RAKASTA TIROAAN 


Olemme jo seitsemättä päivää jumissa Korkyralla, mutta isä ja poika Ouintus 
ovat Buthrotumissa. Olemme kauhean huolissamme terveydestäsi, mutta 
emme ihmettele, ettei sinulta ole tullut kirjeen kirjettä, sillä jos nyt olisi 
sellaiset kaakkoistuulet, jollaisissa sieltä suunnalta purjehditaan, emme 

kököttäisi Korkyralla. Pidä siis huolta itsestäsi ja vahvista itseäsi, ja kun 
terveytesi ja vuodenaika antavat sinulle mahdollisuuden purjehtia mukavasti, 
tule meidän, rakkaimpiesi luo. Ei ole yhtäkään ystäväämme, joka ei välittäisi 
sinusta. Kaikki rakastavat sinua ja odottavat saapumistasi. Pidä huolta 
terveydestäsi. Aina ja uudestaan, voi hyvin, rakas Tiromme! 

16. marraskuuta, Korkyralta. 

ATT. 7,2 

BRUNDISIUM, 25. MARRASKUUTA* 50 
CICERO TERVEHTII ATTICUSTA 


1. Saavuimme Brundisiumiin 24. marraskuuta, meillä oli onnistunut 
merimatka kuten sinulla yleensä, niin somasti ”puhalsi Epeiroksesta päin 
lempeistä lempein Onkhesmites”.'" Tätä spondeeta' voit kaupitella 
omanasi kenelle tahansa noista neoteerikoista.'"* 

2. Olen todella huolissani terveydestäsi, sillä kirjeesi osoittaa, ettet 
todellakaan voi hyvin. Ja koska tiedän, miten sisukas olet, epäilen, että se on 
jotain vakavampaa, jotain, joka pakottaa sinut antamaan periksi ja lähes 
murtaa sinut. Orjasi Pamphilus kertoi minulle, että toinen kvartaanakuumeesi 
oli jo poissa ja toinen oli tulossa lievempänä. Mutta Terentia, joka saapui 
Brundisiumin porteille samaan aikaan, kun minä pääsin satamaan, ja tapasi 
minut torilla, kertoi, että Lucius Pontius oli sanonut hänelle Trebulassa 
tämänkin kuumeen jo poistuneen. Jos niin on, kuten, Hercules vie, 
hartaimmin toivon, olen iloinen ja toivon, että se on järkevyytesi ja 
maltillisuutesi ansiota. 

3. Tulen nyt kirjeisiisi, joita sain suuret määrät kerralla. Ne ovat toinen 
toistaan ihastuttavampia, ainakin ne, jotka ovat omaa käsialaasi. Pidän 
Alexiksen käsialasta, koska se muistuttaa niin läheisesti omaasi, mutta en 
pitänyt siitä, että se osoitti, ettet voinut hyvin. Koska hänet tuli mainittua, jätin 
sairaana olevan Tiron Patraihin, nuorukaisen, joka on oppinut ja tunnollinen 
(kuten tiedät), sekä, kuten voit halutessasi lisätä, kunnollinen. En ole nähnyt 
parempaa. Kaipaankin häntä kipeästi, ja vaikka hän ei vaikuttanut olevan 
vakavasti sairas, olen kuitenkin huolissani. Suurin toivoni on Manius 
Curiuksen huolenpito, josta Tiro on kirjoittanut minulle ja monet ovat 
kertoneet. Curius itse ymmärsi, miten kovasti sinä halusit minun pitävän 
hänestä, ja hän on minusta oikein miellyttävä. Hercules vieköön, hänestä on 
helppo pitää, hänessä on aitoa roomalaista sivistyneisyyttä. Minulla on 


413 


mukanani hänen testamenttinsa, joka on sinetöity kolmen Ciceron!” ja oman 
henkilöstöni sineteillä. Hän julkisesti jätti sinulle perinnöksi kymmenesosan ja 
minulle neljäskymmenesosan. Alexio'”% järjesti minulle ruhtinaalliset 
tarjoomukset Korkyran Aktionissa. Ouintus Ciceroa ei voinut estää näkemästä 
Thyamista.!? 

4. Olen iloinen, että pikku tyttäresi tuottaa sinulle iloa ja että sinunkin 
mielestäsi on luonnollista rakastaa omia lapsiaan.!*9 Jos näin ei ole, ihmisten 
välillä ei voi olla luonnollista sidettä, ja jos tämä häviää, häviää myös 
yhteisyys. ”Lykkyä tykö!” sanoo Karneades hävyttömästi mutta järkevämmin 
kuin ystävämme Lucius'*' ja Patron, jotka pitävät kaiken mittana omaa 
etuaan ja joiden mukaan mitään ei tehdä toisen vuoksi. Kun he sanovat, että 
on oltava hyvä mies siksi, ettei kävisi huonosti, eikä siksi, että se olisi 
luonnostaan oikein, he eivät käsitä puhuvansa viekkaasta ihmisestä eikä 
kunnon miehestä. Mutta kaikki tämä on käsittääkseni sanottu niissä 
kirjoissa [De re publica], joita ylistämällä olet kannustanut minua. 

5. Mutta palaan asiaan. Kuinka odotinkaan kirjettäsi, jonka sanoit antaneesi 
Filoksenokselle! Kirjoitit näet, että se käsitteli Pompeiuksen kanssa 
Neapoliksessa — käymääsi keskustelua. Patron antoi sen minulle 
Brundisiumissa, hän oli saanut sen kai Korkyralla. Mikään ei olisi voinut olla 
sitä mukavampaa; se käsitteli poliittista tilannetta, tuon merkittävän miehen 
käsitystä rehellisyydestäni ja hänen hyväntahtoisuuttaan, jota hän osoitti 
minulle siinä, mitä hän sanoi triumfistani. Mutta ilahduttavinta oli huomata 
sinun käyneen hänen luonaan saadaksesi selville hänen asenteensa minua 
kohtaan. Tämä, toistan, oli kaikkein ilahduttavinta. 

6. En koskaan vähääkään havitellut triumfia ennen kuin Bibulus lähetti 
täysin häpeämättömän kirjeen, jonka seurauksena oli komeista komein 
kiitosjuhla. Jos hän olisi tehnyt sen, mitä hän kirjoitti, iloitsisin ja soisin tuon 
kunnianosoituksen hänelle. Mutta jos nyt Bibulus, joka ei jalallaan astunut 
ulos kaupunginportista niin kauan kuin vihollinen oli Eufratin tällä puolen, 
saa tuollaisen kunnianosoituksen, mutta minä, jonka sotajoukko oli hänen 
sotajoukkonsa ainoa toivo, en saavuta sitä samaa, se on häpeäksi meille — nii- 
in, meille, myös sinulle. Niinpä yritän kaikkeni ja toivon mukaan onnistun. 
Jos sinä olisit terve, tietyt asiat olisivat minulle jo varmoja. Mutta toivon 
mukaan olet pian kunnossa. 

7. Mitä tulee Numeriuksen pikku saataviin, lämmin kiitos sinulle. Haluan 
tietää, mitä Hortensius!” on tehnyt ja mitä tekee Cato; tämä on kyllä ollut 
minua kohtaan häpeällisen pahansuopa. Hän todisti pyytämättä rehellisyyteni, 

oikeudenmukaisuuteni, lempeyteni ja uskollisuuteni puolesta mutta torjui sen, 
mitä häneltä pyysin. Kuinka Caesar riemuitseekaan kirjeessään, jossa hän 
onnittelee minua ja lupaa minulle kaiken, täysin kiittämättömän Caton minua 
kohtaan tekemästä —vääryydestä! Ja tämä samainen Cato puolsi 
kaksikymmenpäiväistä kiitosjuhlaa Bibulukselle! Suo anteeksi, en voi enkä 
aio sietää moista. 

8. Haluaisin vastata kaikkiin kirjeisiisi, mutta siihen ei ole mitään tarvetta, 
sillä näen sinut tuota pikaa. Sen kuitenkin mainitsen Chrysippuksesta!'%* — 
tuosta toisesta, käsityöläisestä, en ole niinkään yllättynyt, mutta hänkin on 
täysi ketale — niin siis Chrysippus, jota näin mielelläni ja pidin kunniassa, 
koska hänellä oli hivenen kirjallista sivistystä, jätti pojan minun tietämättäni. 
En nyt välitä hänen näpistyksistään ja paljosta muusta, josta olen kuullut. 
Mutta hänen livistämistään en siedä, en ole nähnyt mitään katalampaa. Niinpä 
noudatin tuota vanhaa käytäntöä, jota preetori Drusuksen'% kerrotaan 
soveltaneen erään orjan tapauksessa, kun tämä vapautuksen saatuaan ei 
suostunut vannomaan valaa, '"** enkä tunnustanut heitä vapaiksi, etenkään kun 
paikalla ei ollut ketään, jolla olisi ollut laillinen oikeus vaatia sitä. Voit ottaa 
tämän niin kuin parhaaksi näet. Yhdyn näkemykseesi. 

Yhteen hyvin kaunopuheiseen kirjeeseesi en ole vastannut, siihen, jossa 
puhutaan valtion vaaroista. Mitä voisin vastata? Olen todella järkyttynyt. 
Mutta enemmälti en pelkää mitään, ja se on parthialaisten ansiota, jotka 
yhtäkkiä jättivät Bibuluksen puolikuolleeksi kauhusta. 

Fam. 16,9 

BRUNDISIUM, 27. MARRASKUUTA 50 

TULLIUS JA CICERO TERVEHTIVÄT SYDÄMELLISESTI RAKASTA TIROAAN 


1. Kuten tiedät, lähdimme luotasi marraskuun 2. päivänä. Saavuimme 
Leukaahan 6. marraskuuta ja Aktioniin 7. päivänä. Siellä viivyimme 8. 
päivään kehnon sään takia. Sieltä teimme oikein mukavan purjehduksen 
Korkyraan,!” jonne jouduimme jäämään 15. päivään saakka huonojen säiden 
vuoksi. Seuraavana eli 16. päivänä jatkoimme 120 stadionia Korkyran 
satamaan, lähelle Kassiopeta. Tuulet pidättelivät meitä siellä 22. päivään asti. 
Sinä — aikana monet, jotka — malttamattomina lähtivät merelle, 
haaksirikkoutuivat. 

2. Tuona päivänä, illallisen jälkeen, nostimme ankkurin. Vienon etelätuulen 
puhaltaessa pilvettömän taivaan alla purjehdimme läpi yön ja seuraavan 

päivän ja pääsimme kuin leikiten Italiaan, Hydrukseen, ja sitä seuraavana 
päivänä (24. marraskuuta) saman tuulen saattelemana saavuimme 
Brundisiumiin kymmenen aikaan aamulla, ja samaan aikaan meidän 
kanssamme saapui kaupunkiin Terentia, joka pitää sinua suuressa arvossa. 

Brundisiumissa marraskuun 26. päivänä Gnaeus Planciuksen orja toi 
minulle lopultakin hartaasti odotetun kirjeesi, joka oli lähetetty marraskuun 
iduksena. Se kevensi huoltani tavattomasti. Kunpa olisi poistanut sen 
tykkänään! Mutta lääkäri Asclapo kuitenkin vakuuttaa, että olet pian terve. 

3. Minun ei taida tarvita kehottaa sinua huolehtimaan kaikin tavoin 
toipumisestasi? Tunnen järkevyytesi ja maltillisuutesi sekä kiintymyksesi 
minua kohtaan. Tiedän, että teet kaikkesi päästäksesi meidän luo 
mahdollisimman pian. Mutta samalla toivoisin, ettet pitäisi mitään hoppua. 
Kunpa olisit pysynyt poissa Lysonin konsertista, ettei olisi ollut riskiä joutua 
kokemaan kuumeesi neljättä seitsemännen päivän kriisiä. Mutta koska halusit 
mieluummin = noudattaa hyviä tapoja kuin ajatella terveyttäsi, ole 
vastaisuudessa varovainen. Olen lähettänyt Curiukselle sanan, että hän 
maksaisi palkkion lääkärille ja antaisi sinulle sen, mitä tarvitset, ja että minä 
maksan sitten sille, jolle hän haluaa. Jätän sinulle hevosen ja muulin 
Brundisiumiin. Pelkään, että Roomassa on pahoja levottomuuksia tammikuun 
kalendaen jälkeen. Itse aion toimia kaikin puolin hillitysti. 

4. Lopuksi vielä pyydän ja anon, ettet lähtisi purjehtimaan hätiköidysti. 
Merimiehet usein hoppuilevat tienestien toivossa. Ole varovainen, rakas 
Tironi. Edessäsi odottaa suuri ja hankala meri. Jos voit, tule Mesciniuksen 
kanssa; hänellä on tapana seilata varovaisesti. Jos se ei ole mahdollista, seilaa 
jonkun merkittävän henkilön kanssa, jota laivuri kunnioittaa. Jos olet tässä 
suhteessa kaikin puolin tunnollinen ja tulet ehjänä luoksemme, olen saanut 
sinulta kaiken mahdollisen. 

Aina ja uudestaan, hyvästi, rakas Tironi! Olen kirjoittanut oikein 
seikkaperäisesti sinusta lääkärille, Curiukselle ja Lysonille. Hyvästi, voi 
hyvin. 

ATT. 7,3 

TREBULA, 9. JOULUKUUTA 50 
CICERO TERVEHTII ATTICUSTA 


1. Joulukuun 6. päivänä saavuin Aeculanumiin ja luin siellä kirjeesi, jonka 
minulle toimitti Philotimus. Ensi silmäyksellä se ilahdutti minua, koska olit 

kirjoittanut sen itse, ja riemastuin suunnattomasti sen perinpohjaisesta 
yksityiskohtaisuudesta. Ensinnäkin sanot olevasi eri mieltä Dikaiarkhoksen 
kanssa;'%5 vaikka todella hanakasti sinun suostumuksellasi yritin, etten 
joutuisi olemaan provinssissa vuotta kauempaa, ei ollut omien ponnistelujeni 
ansiota, että siltä vältyin. Senaatissa ei nimittäin ikinä puhuttu sanaakaan, että 
kenenkään meistä provinssien käskynhaltijoista pitäisi jäädä niihin 
pidemmäksi aikaa kuin senaatin päätös määräsi. Minua ei siis nyt voi syyttää 
siitäkään, että olin provinssissa vähemmän aikaa kuin kenties oli eduksi. 

2. Mutta sanonta ”mutta ehkä parempi näin” tuntuu usein osuvalta ja niin 
tässäkin tapauksessa. Jos näet tilanteessa voidaan saavuttaa yksimielisyys tai 
saattaa kunnon miehet voittoon, haluaisin kummassakin tapauksessa olla 
avuksi tai ainakin osallisena. Mutta jos kunnon miehet häviävät, olisin 
hävinnyt heidän kanssaan, olinpa missä hyvänsä. Siksi pikaista paluutani ei 
ole syytä katua. Ellen olisi saanut päähäni tuota sinunkin kelpuuttamaasi 
ajatusta triumfista, sinun ei olisi tarvinnut paljon etsiä sitä ihanteellista 
valtiomiestä, joka on hahmoteltu kuudennessa kirjassani [De re publica]. Mitä 
sinä, joka olet ahminut noita kirjojani, toivoisit minun tekevän? En nytkään 
epäröisi heittää menemään niin suurta tunnustusta, jos se olisi oikeampi tapa. 
Molempia ei voi tehdä samalla kertaa — tavoitella triumfia ja olla poliittisesti 
riippumaton. Mutta voit olla varma, että minulle etusijalla on se, mikä on 
kunniallisempaa. 

3. Mitä tulee näkemykseesi, että on edullisempaa — joko turvallisempaa 
minulle tai että voisin olla hyödyksi valtiolle — että säilytän käskyvaltani,'**? 
pohditaan sitä kasvokkain. Sitä sietää miettiä, mutta olen pitkälti samaa mieltä 
kanssasi. Teet hienosti, kun et epäile isänmaallisuuttani, ja olet aivan oikeassa 
siinä, että Caesar ei missään mielessä ole ollut minulle kyllin avokätinen, kun 
ottaa huomioon ne palvelukset, joita olen hänelle tehnyt, ja hänen 
tuhlailevaisuutensa muita kohtaan, ja selität syynkin siihen aivan oikein. 
Tämän kanssa sopii hyvin yhteen se, mitä kirjoitat hänen toimistaan 
Fabiuksen ja Caniniuksen suhteen.'% Mutta vaikka asia olisi aivan toisin ja 
hän olisi ollut antanut minun hyväkseni kaiken, mitä hänellä oli, tuo 
mainitsemasi Rooman Suojelijatar'**' pakottaisi minut muistamaan loistavan 
piirtokirjoituksensa eikä sallisi matkia Volcaciusta tai Serviusta,'*? joihin sinä 
olet tyytyväinen, vaan hän haluaisi minun kannattavan ja puolustavan jotain 
itseni arvoista. Jos voisin, tekisin toisin kuin nyt joudun tekemään. 

4. Nyt on käynnissä kamppailu omasta vallasta, ja se vaarantaa koko 
yhteiskunnan. Jos kyse on valtion puolustamisesta, miksi sitä ei puolustettu 


417 


kun Caesar oli itse konsulina?'% Miksei seuraavana vuonna puolustettu 
minua, jonka asiasta valtion pelastus riippui? Miksi hänen käskyvaltaansa 
jatkettiin ja tuolla tavalla?!” Miksi niin kovasti taisteltiin sen puolesta, että 
kymmenen kansantribuunia tekisi esityksen, että hän saisi ehdokkuuden 
poissaolevana? Näiden seikkojen takia hän mahtinsa on kasvanut niin 
suureksi, että toivo vastarinnasta on yhden kansalaisen varassa. Kunpa tämä 
olisi mieluummin jättänyt antamatta hänelle niin suuren mahdin kuin asettuisi 
häntä vastaan nyt, kun hän on niin vahva. 

5. Koska tähän pisteeseen on päädytty, en aio kysyä, kuten kirjoitat: ”Missä 
on Atreuksen poikien pursi?'% Minulle on olemassa vain yksi pursi, se, 
jonka peräsimessä on Pompeius. ”Entä sitten, kun sinulle sanotaan Puhu, 
Marcus Tullius??? kysyt. Lyhyesti sanottuna: ”Olen samaa mieltä 
Pompeiuksen kanssa.” Aion kuitenkin yksityisesti kehottaa Pompeiusta 
sopuun. Minusta näet tilanne tuntuu äärimmäisen vaaralliselta. Te siellä 
Roomassa tietysti tiedätte paremmin. Sen kuitenkin näen, että olemme 
tekemisissä täysin pelottoman miehen kanssa, joka on perin juurin 
valmistautunut kaikkeen, ja että hänen puolellaan ovat kaikki tuomitut, kaikki 
maineensa menettäneet tai kaikki tuomion tai häpeän arvoiset, samoin lähes 
koko nuoriso, koko epätoivoinen kaupunkilaisrahvas, vahvoja tribuuneja 
Ouintus Cassius mukaan luettuna, sekä kaikki velkojen rasittamat, jotka ovat 
ymmärtääkseni merkittävämpiä kuin olin olettanutkaan. Caesarin puolelta 
puuttuu vain oikeutettu asia, kaikkea muuta on yllin kyllin. Täällä nähdäkseni 
kaikki tekevät kaikkensa, ettei asiaa ratkaistaisi asein; sodan tulos on aina 
arvaamaton, mutta nyt on jopa enemmän pelättävissä, että se kääntyy meitä 
vastaan. 

Bibulus lähti provinssista ja pani sen Veienton komentoon. Hän ei 
kuulemma aio liiemmin kiirehtiä paluumatkalla. Osoittaessaan tälle 
kunnioitustaan Cato julisti kadehtivansa vain sellaisia, '% joiden arvokkuutta 
ei voinut enää lisätä yhtään, tai vain vähän. 

6. Tulen nyt henkilökohtaisiin asioihin, sillä olen suunnilleen vastannut 
siihenkin, jonka kirjoitit myöhemmin. Tulen nyt siis henkilökohtaisiin 
asioihin. Mutta vielä yksi asia Caeliuksesta: hän ei saa minua muuttamaan 
kantaani, ei sinne päinkään. Päinvastoin minusta tuntuu, että häntä itseään 
varmaan suuresti kaduttaa, että hän on muuttanut mieltään.'**” Mutta mitä tuo 
on, että Lucceiuksen kiinteistöt menivät hänelle? Kummallista, että jätit 
mainitsematta sen. 


418 


7. Philotimuksen suhteen teen, kuten neuvot. Mutta en nyt odota häneltä 
sitä kirjanpitoa, jonka hän esitti sinulle, vaan sitä jäljellä olevaa velkaa, jonka 
hän Tusculumissa halusi minun omakätisesti merkitsevän tilikirjaani ja jonka 
hän myös itse antoi omakätisenä kirjallisena versiona Aasiassa. Jos hän olisi 
valmis maksamaan sen, hän olisi velkaa minulle yhtä paljon ja enemmänkin 
kuin mitä hän esitti sinulle minun koko velakseni. Tästedes en anna aihetta 
moitteille tällä saralla, mikäli vain valtion tilanne sen sallii, enkä, Hercules 
vieköön, ole ollut leväperäinen aikaisemminkaan, mutta ystävieni ja valtion 
monet asiat ovat vieneet aikani. Turvaudun siis neuvoihisi ja apuasi, joita 
lupaat, ja toivon mukaan en ole siinä riesaksi sinulle. 

8. Väkeni säärilastoista!*$ sinun ei tarvitse lainkaan olla huolissasi, sillä he 
itse ryhdistäytyivät, koska ihastelivat suoraselkäisyyttäni. Mutta eniten minua 
järkytti se!" jolta sitä vähiten odotat. Ja kuitenkin hän oli aluksi ja on 
edelleen erinomainen. Mutta juuri kun olimme lähdössä, hän antoi ymmärtää, 
että hänellä oli jokin toive, ja hetken aikaa ei pitänyt kiinni päätöksestään, 
mutta pian hän oli taas oma itsensä ja runsaat huomionosoitukseni veivät 
hänestä voiton ja hän arvosti niitä enemmän kuin mitä tahansa rahamäärää. 

9. Sain testamentin Curiukselta ja tuon sen mukanani. Olen tietoinen 
Hortensiuksen legaateista. Nyt haluaisin tietää, mitä perijä saa ja mitä 
omaisuutta hän huutokauppaa. Koska Caelius on ottanut haltuunsa Porta 
Flumentanan,'*? en ymmärrä, miksi minä en voisi saada itselleni Puteolia.'' 

10. Tulen nyt ”Pireukseen”. Enemmän minua tässä on moitittava siitä, että 
roomalaisena kirjoitin Piraeea enkä — kuten kaikki maanmiehemme — 
Piraeum, kuin siitä, että lisäsin preposition in. Käytin tässä prepositiota kuin 
kyse olisi paikasta eikä kaupungista, ja Dionysiuksemme ja Nikias Koslaisen 
mukaan, joka on seurassamme, Pireus ei ole kaupunki. Mutta tutkin vielä 
asiaa. Jos olen tehnyt virheen, se johtuu siitä, että olen puhunut siitä paikkana 
enkä kaupunkina ja olen seurannut, en Caeciliusta'*? (”kun aamulla menin 
satamasta Pireukseen, in Piraeum)'> — hänestähän ei juuri ole hyvän latinan 
esikuvaksi — vaan Terentiusta, jonka näytelmiä niiden elegantin tyylin takia 
pidettiin Gaius Laeliuksen kirjoittamina: ”eilen joukko meitä nuorukaisia 
meni Pireukseen (in Piraeum)”, ja samoin: ”kauppias lisäsi, että nainen vietiin 
Sunionista (e Sunio)”.'%* Jos demoksia halutaan pitää kaupunkeina, niin 
Sunion on kaupunki siinä missä Pireuskin. 

11. Mutta koska olet grammaatikko, päästät minut suuresta harmista, jos 
ratkaiset tämän pulmani. Caesar lähettää minulle imartelevia kirjeitä ja 
samoin Balbus hänen puolestaan. En taatusti aio antaa tuumaakaan periksi 

suurimmasta jaloudesta. Mutta tiedät, miten paljon olen vielä velkaa hänelle. 
Onko sinusta siis pelättävissä, että joku moitti minua, jos olen liian laimea, tai 
vaatii maksua, jos olen liian sisukas? Onko sinulla jokin ratkaisu tähän? 
”Maksetaan!” sinä sanot. Hyvä on, lainaan Caeliukselta. Toivoisin sinun 
kuitenkin pohtivan tätä asiaa. Luulen näet, että jos joskus pidän senaatissa 
loistavan puheen valtion puolesta, tartessuslainen ystäväsi!” sanoo minulle 
poistuessani: ”Ole hyvä ja pane velkasi maksuun!” 

12. Mitäs muuta? Niin, se vielä, että vävyni on herttainen minulle, Tullialle 
ja Terentialle. Hän on vaikka kuinka älykäs ja sivistynyt. Muut ominaisuudet, 
jotka sinä tunnet, on siedettävä. Tiedät, millaisia kosijat olivat [...]. Kaikki ne, 
yhtä lukuun ottamatta, johon olimme yhteydessä sinun välitykselläsi,'** 
olisivat saattaneet minut velkoihin, sillä kukaan ei lainaisi heille lanttiakaan. 
Mutta puhutaan tästä kasvokkain. Puhuttavaa riittääkin. Toiveeni Tiron 
toipumisesta lepää Manius Curiuksen varassa, jolle olen kirjoittanut, että olisit 
hyvin kiitollinen hänelle. 

Lähetetty 9. joulukuuta Pontiuksen huvilalta, Trebulasta. 

ATT. 7,4 

CUMAE,* N. 13. JOULUKUUTA 50 
CICERO TERVEHTII ATTICUSTA 


1. Lähetän luoksesi Dionysiuksen, joka palaa halusta nähdä sinut. En tee sitä 
levollisin mielin, Hercules vie, mutta en voinut muuta kuin suostua. Olen 
havainnut hänet paitsi oppineeksi — minkä kyllä tiesin jo aiemmin — myös 
nuhteettomaksi, hyvin avuliaaksi, maineestani välittäväksi ja rehelliseksi ja — 
ettei kuulostaisi siltä kuin ylistäisin vapautettua orjaa — oikein kunnon 
mieheksi. 

2. Näin Pompeiusta 10. joulukuuta. Vietimme yhdessä parisen tuntia. Hän 
näytti olevan oikein iloinen paluustani: kannusti minua pyytämään triumfia, 
lupasi tekevänsä oman osansa, neuvoi minua, etten menisi senaatin istuntoon 
ennen kuin olisin saanut asian järjestykseen ja etten ärsyttäisi jotakuta 
tribuunia puheillani. Lyhyesti sanottuna tässä henkilökohtaisessa asiassa 
mikään ei olisi voinut ollut hänen sanojaan mieluisampaa. Poliittisesta 
tilanteesta hän puhui aivan kuin sota olisi väistämätöntä; ei mitään toivoa 
sovusta. Hän sanoi, että vaikka hän oli jo aiemmin tajunnut Caesarin 
kääntyneen täysin häntä vastaan, hän oli vastikään saanut siitä varmuuden: 
Hirtius, joka oli Caesarin läheisimpiä ystäviä, oli saapunut Caesarin luota 

Roomaan mutta ei ollut tullut hänen luokseen; hän oli saapunut joulukuun 6. 
päivän iltana, ja Balbus oli päättänyt saapua Scipion luo 7. päivänä ennen 
aamunsarastusta keskustelemaan koko tilanteesta. Mutta Hirtius oli yöllä 
lähtenyt takaisin Caesarin luo. Pompeius piti sitä varma todisteena 
vihamielisyydestä. 

3. Mitäpä tähän lisäisi? Ainoa lohtuni on se, että tuskinpa Caesar, jolle jopa 
vihamiehet ovat antaneet toisen konsulikauden ja onnetar on suonut ylimmän 
vallan, olisi niin hullu, että vaarantaisi tämän kaiken. Mutta jos hän panee 
rähinäksi, minä todellakin pelkään monia asioita, joista en uskalla kirjoittaa. 
Mutta näillä näkymin olen aikeissa tulla Roomaan 3. tammikuuta. 

ATT. 7,5 

FORMIAE, JOULUKUUN PUOLIVÄLI 50 
CICERO TERVEHTII ATTICUSTA 


1. Sain sinulta monta kirjettä kerralla, ja vaikka kuulen tuoreemmat uutiset 
vierailijoiltani, olin iloinen kirjeistäsi, sillä ne kertovat kiinnostuksestasi ja 
hyväntahtoisuudestasi. Olen huolissani terveydestäsi, ja luulen, että sinä olet 
paljon huolestuneempi, nyt kun Pilia on joutunut samanlaisen taudin kouriin. 
Tehkää siis kaikkenne, että paranette. 

2. Huomaan sinun olevan huolissasi Tirosta. Vaikka terveenä hän on 
uskomattoman hyödyllinen minulle kaikenlaisissa toimissani ja opillisissa 
harrastuksissani, haluan kuitenkin hänen paranevan mieluummin oman 
ystävällisyytensä ja vaatimattomuutensa vuoksi kuin minun etuni takia. 

3. Philogenes ei ole puhunut minulle mitään [...]. Muista asioista voit 
kysyä Dionysiukselta. Kumma, ettei siskosi ole saapunut Arcanumiin. Olen 
mielissäni, että kelpuutat Chrysippusta koskevan suunnitelmani. Tusculumiin 
en alo mennä lainkaan tällä haavaa (se on syrjässä niille, jotka ovat tulossa 
tapaamaan minua, ja sillä on muitakin haittapuolia), mutta lähden joulukuun 
29. päivänä Formiaesta Tarracinaan, ja sieltä [...] Pomptinumin rämeikölle ja 
edelleen Pompeiuksen Alban-huvilalle, ja sitten Roomaan 3. tammikuuta, 
syntymäpäivänäni. 

4. Poliittisesta tilanteesta olen päivä päivältä yhä enemmän huolissani; 
kunnon miehet, kuten uskotaan, eivät nimittäin ole yksimielisiä. Keiden 
roomalaisten ritareiden, keiden senaattoreiden olenkaan nähnyt moittivan 
ankarasti kaikkea ja varsinkin tätä Pompeiuksen matkaa!'*” Nyt tarvitaan 
rauhaa. Voitosta seuraa paljon pahaa ja aivan varmasti tyranni. Mutta pian 

voimme puhua tästä kasvokkain. 

5. Minulla ei ole enää kerta kaikkiaan mitään kirjoitettavaa, sillä 
poliittisesta tilanteesta kumpikin tiedämme saman ja kotiasiatkin ovat tuttuja 
meille molemmille. Ei voi muuta kuin heittää huulta, jos vain tämä yksi 
[Caesar] sen sallii, sillä kuulun niihin, joiden on edullisempaa antaa hänen 
saada tahtonsa läpi kuin lähteä sotajalalle. Myöhäistä meidän on asettua 
vastustamaan miestä, jota olemme kasvattaneet meitä vastaan kymmenen 
vuotta. ”Mille kannalle siis aiot asettua?” sinä kysyt. Tietysti vain sille, mitä 
sinäkin kannatat, ja vasta kun olen saanut oman asiani järjestykseen'*$ tai 
luopunut siitä. Pidä siis huolta terveydestäsi, ja koetahan ahkerasti (olethan 
ahkeruuden perikuva) karistaa viimeinkin tuo kvartaanakuumeesi. 

ATT. 7,6 

FORMIAE, N. 18 JOULUKUUTA 50 
CICERO TERVEHTII ATTICUSTA 


1. Minulla ei ole kerta kaikkiaan mitään kirjoitettavaa. Tiedät jo kaiken, ja 
eikä itselläni ole mitään uutisia odotettavana sinulta. Anna minun siis pitää 
vain kiinni vanhasta tavastani olla päästämättä ketään menemään sinnepäin 
ilman kirjettä. 

2. Olen syvästi huolissani poliittisesta tilanteesta, ja toistaiseksi en ole 
tavannut juuri ketään, jonka mielestä ei olisi parempi myöntää Caesarille mitä 
hän vaatii kuin taistella henkensä kaupalla. Hänen vaatimuksensa on kyllä 
hävytön mutta luultua maltillisempi. Ja miksi vasta nyt meidän pitäisi ryhtyä 
vastustamaan häntä? ”Pahempaa ei nyt lie”!* kuin se, kun pidensimme hänen 
viisivuotiskauttaan, tai kun esitimme lakia, joka sallii hänen asettua 
ehdokkaaksi poissaolevana. Vai annoimmeko kenties tuolloin hänelle nämä 
aseet taistellaksemme nyt häntä vastaan, kun hän on hyvin valmistautunut? 
Kysyt tietysti: ”Mille kannalle aion asettua?” En sille, minkä aion ääneen 
sanoa. Olen nimittäin sitä mieltä, että sodan välttämiseksi on tehtävä kaikki 
mahdollinen, mutta senaatissa asetun Pompeiuksen kannalle enkä tee sitä 
nöyristellen. Mutta se taas on varsin huono asia valtiolle, että ennen muuta 
minun on tietyssä mielessä sopimatonta asettua eri kannalle kuin Pompeius 
niin merkittävissä asioissa. ''*? 

FORMIAE, 19.* JOULUKUUTA 50 
CICERO TERVEHTII ATTICUSTA 


1. ”Dionysius, erinomainen, kuten itsekin olen havainnut, hyvin oppinut ja 
sinuun kovin kiintynyt mies, saapui Roomaan 16. joulukuuta ja toi minulle 
kirjeen sinulta.” Siinä on kaikki, mitä Dionysiuksesta kirjeessäsi sanot. Et 
lisää, sanotaan nyt vaikka ”ja hän kiitti sinua”. Mutta hänen olisi ilman muuta 
ollut syytä kiittää, ja jos hän olisi kiittänyt, sinä olisi ystävälliseen tapaasi 
maininnut siitä. En kuitenkaan voi ottaa sanojani takaisin sen jälkeen, mitä 
sanoin hänen puolestaan edellisessä kirjeessäni. Myönnettäköön siis, että hän 
on oikein kunnon mies. Hän kuitenkin toimi hyvin siinä, että hän antoi 
minulle myös tämän tilaisuuden tuntea hänet perinpohjaisesti. 

2. Philogenes oli oikeassa siinä, mitä hän kirjoitti sinulle; hän maksoi sen, 
mitä oli velkaa. Halusin hänen käyttävän hyväkseen rahoja niin kauan kuin se 
oli mahdollista, ja niin hän teki neljätoista kuukautta. 

3. Toivon, että Pomptinus voi hyvin. Kirjoitat hänen saapuneen Roomaan. 
Olen huolissani, mitä se tarkoittaa. Hän ei olisi tehnyt niin ilman painavaa 
syytä. Koska tammikuun 2. päivänä on Compitalia,'**' en halua mennä Albaan 
sinä päivänä, etten olisi vaivaksi palvelusväelle.'"? Menen siis 3. päivänä ja 
sieltä Roomaan 4. päivänä. Fn tiedä, minä päivänä kuumeesi taas iskee, mutta 
en todellakaan halua sinun liikkuvan, jos se on haitaksi terveydellesi. 

4. Triumfini suhteen kaikki vaikuttaa sujuvan rauhallisesti, ellei Caesar 
puno salajuonia tribuuniensa avulla. Mieleni on rasvatyyni ja tyytyy koko 
tuohon asiaan, etenkin kun olen monilta kuullut, että Pompeius ja hänen 
neuvonantajansa ovat päättäneet lähettää minut Sisiliaan, koska minulla on 
sotilaallinen käskyvalta." Se on älytöntä, ''* sillä senaatti ei ole määrännyt 
eikä kansa käskenyt minun pitää komentoa Sisiliassa. Mutta jos valtio jättää 
tämän asian Pompeiuksen ratkaistavaksi, miksi hän lähettäisi mieluummin 
minut kuin jonkun yksityishenkilön? Jos tästä käskyvallasta koituu minulle 
riesaa, astun sisään Roomaan ensimmäisestä portista, minkä näen.!''*5 

5. Kirjoitat, että minua odotetaan uskomattoman innokkaasti mutta että 
kenelläkään kunnon miehellä tai tarpeeksi kunnon miehellä ei ole 
epäilystäkään, mitä aion tehdä. En ymmärrä, keitä tarkoitat ”kunnon 
miehillä”. Jos tässä haetaan kunnon säätyjä, en tunne ainuttakaan. Yksittäisiä 
kunnon miehiä on, mutta poliittisissa kiistoissa on etsittävä kunnon miesten 
luokkia ja säätyjä. Pidätkö kunnollisena senaattia, jonka ansiosta provinsseilla 
ei ole nyt käskynhaltijoita? Curio ei ikimaailmassa olisi pitänyt pintaansa, jos 

asiaa olisi aloitettu käsitellä hänen kanssaan. Tätä esitystä senaatti ei halunnut 
tukea, minkä takia Caesarille ei nimitetty seuraajaa. Vai veronvuokraajia, 
joihin ei koskaan voi luottaa ja jotka ovat lämpimissä väleissä Caesarin 
kanssa, tai rahamiehiä tai maanviljelijöitä, joiden hartain toive on rauha? Vai 
luuletko, että heitä pelottaa elää yksinvaltiaan alaisina? He eivät ikinä 
vastustaneet sitä niin kauan kuin saivat olla rauhassa. 

6. Entä onko paikallaan, että virkaa saa hakea sellainen komentaja, joka 
pitää kiinni sotajoukostaan laissa säädetyn määräpäivän jälkeen? Minun 
mielestäni ei edes poissaolevana. Mutta kun annettiin tuo yksi myönnytys, 
annettiin toinenkin. Entä voidaanko hyväksyä kymmenen vuoden mittainen 
komentajuus ja tapa, jolla se vietiin läpi? Hyväksyttävää on siis myös, että 
minut karkotettiin, että Campanian maa menetettiin, ja että plebeiji adoptoi 
patriisin'*** ja mytileneläinen gadeslaisen.'%” Hyväksyttäviä ovat niinikään 
Labienuksen ja Mamurran rikkaudet, sekä Balbuksen puutarhahuvilat ja 
Tusculumin-huvila. Kaiken tämän alku ja juuri on yksi ja sama. Häntä vastaan 
olisi pitänyt nousta silloin, kun hän oli heikko, ja se olisi ollut helppoa. Nyt 
vastassa on yksitoista legioonaa, niin paljon ratsuväkeä kuin hän haluaa, 
transpadaanit, kaupunkirahvas, niin monet tribuunit, turmeltunut nuoriso, sekä 
erittäin arvovaltainen ja rohkea johtaja. Häntä vastaan meidän on joko 
taisteltava viimeiseen asti tai suotava hänen hakea virkaa lain mukaisesti. 
”Parempi taistella kuin olla orja”, sanot sinä. Minkä takia? 

7. Jos häviää, seuraa proskriptio, jos voittaa, on silti orja. ”Mitä sitten aiot 
tehdä?” kysyt. Samoin kuin hajalleen joutunut karja, joka seuraa oman lajinsa 
laumoja. Kuten härkä seuraa laumaansa, minäkin seuraan kunnon miehiä tai 
ketä tahansa, jota sellaiseksi voi sanoa, vaikka he syöksyisivät tuhoonsa. Näen 
kirkkaasti, mikä tässä ahdingossa olisi paras vaihtoehto. Kukaan ei näet tiedä 
varmasti, miten käy, kun aseisiin on tartuttu, mutta kaikille on selvää, että jos 
kunnon miehet häviävät, Caesar ei ole johtomiesten teurastamisessa 
armollisempi kuin Cinna eikä rikkaiden rahojen ryöväämisessä maltillisempi 
kuin Sulla. Olen puhunut sinulle politiikkaa näin pitkään, ja jatkaisin 
kauemminkin, ellei lamppuni olisi hiipumassa. Pähkinänkuoressa: ”Puhu, 
Marcus Tullius!” — ”Yhdyn Gnaeus Pompeiuksen näkemykseen” eli Titus 
Pomponiuksen näkemykseen. 

Sanohan terveisiä Alexiksille, oikein kohteliaalle pojalle, ellei hänestä 
poissa ollessani ole tullut nuorukainen — se hänestä näytti olevan tulossa. 

ATT. 7,8 
FORMIAE, 25. TAI 26. JOULUKUUTA 50 
CICERO TERVEHTII ATTICUSTA 


1. Ei ole mitään tarvetta niin voimakkaasti vakuutella Dionysiuksen puolesta. 
Pienikin nyökkäyksesi riittäisi vakuuttamaan minut. Vaikenemisesi sen 
vastoin herätti minussa enemmän epäilyksiä, koska tapanasi on liittää yhteen 
ystävyyksiä todistuksillasi ja koska hän on kuulemma puhunut minusta eri 
tavalla eri ihmisille. Mutta onnistut kyllä vakuuttamaan minut siitä, että asia 
on juuri niin kuin kirjoitat, ja niinpä minä olen häntä kohtaan sellainen kuin 
toivot minun olevan. 

2. Olin pannut merkille huonon päiväsi 
minulle kuumeenpoikasen alkaessa, ja huomannut, että tilanteen huomioon 
ottaen sinulle ei olisi hankalaa tulla käymään luonani Albassa 3. tammikuuta. 
Mutta ystävä hyvä, älä tee mitään mistä on haittaa terveydellesi. Päivällä tai 
parilla ei näet ole niin merkitystä. 

3. Dolabella näköjään saa Livian testamentissa kolmanneksen perinnöstä 

kahden muun perijän kanssa, mutta hänen toivotaan muuttavan nimensä. On 
poliittinen kysymys, onko ylhäisnuorukaisen oikein vaihtaa nimensä naisen 
testamentin nojalla. Mutta me ratkaisemme tämän ongelman tieteellisemmin, 
kun tiedämme suunnilleen, paljonko kolmannes kolmanneksesta on. 

4. Kävi juuri niin kuin arvelit, että näkisin Pompeiuksen ennen kuin 
saapuisin Roomaan, sillä 25. päivänä hän yhytti minut Laverniumin lähellä. 
Saavuimme yhdessä — Formiaehin ja = keskustelimme kahdestaan 
iltapäiväkahdesta iltaan saakka. Halusit tietää, mahtaako olla mitään toivoa 
rauhasta. Sikäli kuin minulle kävi selväksi pitkästä ja seikkaperäisestä 
keskustelusta Pompeiuksen kanssa, siihen ei ole edes halua. Pompeius on sitä 
mieltä, että jos Caesarista tulee konsuli, vaikka tämä luopuisikin 
sotajoukostaan, seuraa valtiollinen sekasorto. Lisäksi hän arvelee, että kun 
Caesar kuulee, että valmisteluja häntä vastaan tehdään tarmokkaasti, hän 
antaa konsulinviran mennä ohi tänä vuonna ja mieluummin pitää 
sotajoukkonsa ja provinssinsa. Mutta jos Caesar aikoisi tehdä jotain hullua, 
Pompeius vähättelee voimakkaasti häntä ja luottaa omiin ja valtion 
joukkoihin. Lyhyesti sanottuna vaikka mieleeni jatkuvasti tuli ”molempien 
puolella oleva Ares”,'"? huoleni keveni, kun kuulin urhean, kokeneen, erittäin 
arvovaltaisen miehen puhuvan valtiomiesmäisesti näennäisen rauhan 
vaaroista. 

5. Meillä oli käsissämme Antoniuksen joulukuun 21. päivänä pitämä puhe, 
jossa syytettiin Pompeiusta alkaen siitä, kun tämä sai miehen togan, valitettiin 
tuomittujen puolesta, ja uhattiin asevoimilla. Näihin Pompeius huomautti: 
”Mitä luulet Caesarin tekevän, jos hän saa haltuunsa valtion, kun hänen 
mitätön ja kyvytön kvestorinsa julkeaa puhua näin?” Sanalla sanottuna hän ei 
tuntunut lainkaan havittelevan tuota mainitsemaasi rauhaa vaan pelkäävän 
sitä. Mutta luullakseni, [...] hänet tuosta ajatuksesta jättää Rooma. Eniten 
minua kiusaa se, että minun on maksettava Caesarille ja käytettävä siihen 
triumfiini varatut rahat. On näet rujoa olla velkaa poliittiselle vastustajalle. 
Mutta puhutaan tästä ja paljosta muusta sitten, kun tavataan. 

ATT. 7,9 

FORMIAE, 27. JOULUKUUTA 50 
CICERO TERVEHTII ATTICUSTA 


1. ”Joka päiväkö saan sinulta kirjeen?” kysyt. Joka päivä, jos vain saan käsiini 
kuriirin. ”Mutta sinähän olet täällä pian itse.” Lopetankin kirjoittamisen sitten, 
kun pääsen sinne. Näköjään yksi kirjeesi ei ole tullut perille, se, jota ystäväni 
Lucius Ouinctius oli tuomassa mutta hänet pahoinpideltiin ja ryöstettiin 
Basiluksen haudan paikkeilla.!"”? 

2. Katso siis, oliko siinä jotakin, mitä minun olisi tarpeen tietää, ja samalla 
selvitä tarkasti tämä seuraava puhtaasti poliittinen probleema.!'”' 

Voi olla, että on pakko sallia Caesarin asettua ehdokkaaksi, vaikka hän 
pitää sotajoukkonsa joko senaatin tai tribuunien avulla; tai suostutella hänet 
luopumaan provinssistaan ja sotajoukostaan ja siten tulemaan konsuliksi; tai, 
jos häntä ei saa suostuteltua, pitää vaalit ilman, että hänen sallitaan asettua 
ehdokkaaksi, jos hän suostuu siihen ja saa pitää provinssinsa; tai, jos hän 
vastustaa tätä tribuunien avulla mutta ei turvaudu väkivaltaan, saada aikaan 
interregnum; tai, jos hän turvautuu sotavoimiinsa siksi, ettei hänen sallita 
asettua ehdolle, taistella asein hän vastaan. Hän voi aloittaa sotatoimet joko 
välittömästi, ennen kuin olemme kunnolla valmistautuneet, tai vaaleissa, kun 
hänen ystävänsä vaativat, että hänen ehdokkuutensa on hyväksyttävä lain 
mukaisesti ja se tulee hylätyksi. Lisäksi hän voi käydä aseisiin joko 
pelkästään siksi, että hänen ehdokkuutensa torjutaan, tai jostakin muusta 
syystä, jos joku tribuuni, joka asettuu senaattia vastaan tai kiihottaa kansaa ja 
saa siksi nuhteita tai jonka valtaa rajoitetaan senaatin päätöksellä tai joka 
pidätetään virastaan tai karkotetaan tai joka väittää joutuneensa karkotetuksi, 

sattuisi pakenemaan hänen helmoihinsa. Kun sota on syttynyt, on pidettävä 
kiinni Roomasta, tai jos se hylätään, on katkaistava tavaratoimitukset 
Caesarille ja eristettävä hänet jäljellä olevista joukoistaan. Mikä sinusta näistä 
onnettomuuksista, joista jokin on väistämätön, on vähäisin? 

3. Sanot varmasti, että se että hänet suostutellaan luopumaan 
sotajoukostaan ja niin tulemaan konsuliksi. Se on kyllä sellainen vaihtoehto, 
ettei sitä vastaan voi sanoa mitään, jos hän itse siihen suostuu, ja 
hämmästelen, ettei hän niin tee, jos hän ei saa asettua ehdolle luopumatta 
sotajoukostaan. Mutta meistä, kuten jotkut ajattelevat, mikään ei ole 
pelottavampaa kuin Caesar konsulina. ”Mutta parempi niin kuin että hänellä 
olisi vielä sotajoukko tukenaan”, sanot tietysti. Ilman muuta, mutta juuri tuo 
”niin” on erään mielestä valtava onnettomuus, eikä siihen ole mitään lääkettä. 
Jos hän sitä haluaa, suotakoon se hänelle. ”Olet nähnyt hänet konsulina kerran 
alemmin, ole valmis näkemään toistekin. ”Niin mutta silloin hän oli heikko”, 
joku"? sanoisi, ”ja kuitenkin vahvempi kuin koko valtio. Miten luulet käyvän 
tällä kertaa?” Ja jos hän on konsuli, Pompeius on päättänyt pysyä Hispaniassa. 
Voi kurjuus! Jos pahin vaihtoehto on juuri se, mitä ei voi estää, ja jos hän 
valitsisi sen, hän saisi heti suunnatonta kiitosta kaikilta kunnon miehiltä. 

4. Suljettakoon siis pois tämä vaihtoehto, johon häntä ei — näin sanotaan — 
saa suostumaan. Mikä on pahin noista lopuista vaihtoehdoista? Suostua hänen 
-kuten tuo sama mies'" sanoo — täysin hävyttömiin vaatimuksiin. Sillä mikä 
voisi olla hävyttömämpää? Olet pitänyt provinssiasi kymmenen vuotta, ja 
näitä vuosia sinulle ei suonut senaatti, vaan soit ne itse itsellesi väkivalloin ja 
keinottelemalla. Se aika on nyt ohi, aika, jota ei säätänyt laki vaan oma 
mielivaltasi — mutta sanottakoon nyt, että se oli laki. Päätetään seuraajasi 
nimittämisestä. Vastustat ja sanot: ”Ota huomioon oikeuteni.” Ota sinä 
huomioon meidän oikeutemme. Sinäkö saisit pitää sotajoukkoa kauemmin 
kuin kansa on määrännyt, vastoin senaatin tahtoa? ”Joudut taistelemaan 
viimeiseen saakka, ellet suostu.” No, taistellaan, hyvässä toivossa — kuten tuo 
sama! mies sanoo — että voitamme tai kuolemme vapaina. Jos joudumme 
taistelemaan, ajankohta riippuu sattumasta ja suunnitelma olosuhteista. Joten 
en vaivaa sinua sillä kysymyksellä. Jos sinulla on jotakin tähän mitä olen 
sanonut, kerro. En saa rauhaa päivin enkä öin. 

Fam. 13,48 
ITALIA, VUODEN 49 ALKU* 


427 


CICERO TERVEHTII KVESTORI GAIUS SEXTILIUS RUFUSTA!'"5 


Suosittelen sinulle kaikkia kyproslaisia mutta pafoslaisia vielä enemmän. Mitä 
tahansa teet heidän hyväkseen, olen siitä ikikiitollinen. Suosittelen heitä 
sinulle sitäkin kernaammin, koska luullakseni sinun mainettasi, jota minä 
vaalin, palvelee se, että saavuttuasi ensi kertaa kvestorina tuolle saarelle asetat 
mallin, jota muut voivat seurata. Tämä sinun on toivoakseni helpompi 
saavuttaa, jos yrität noudattaa ystäväsi, Publius Lentuluksen!”* lakia ja minun 
määräyksiäni. Olen varma, että tämä koituu suureksi kunniaksesi. 

Kansalaissota 

Fam. 5,20 

ROOMAN ULKOPUOLELLA, N. 5 TAMMIKUUTA 49 
CICERO TERVEHTII RUFUSTA'"7' 


1. Olisin tehnyt kaikkeni tavatakseni sinut, jos olisit halunnut tulla sinne, 
minne olit sopinut tulevasi. Niinpä vaikka minun etuni takia et halunnut 
järkyttää minua, toivoisin kuitenkin, että olisit vakuuttunut, että jos olisit 
lähettänyt minulle sanan, olisin asettanut toiveesi oman etuni edelle. 

Minun olisi helpompi vastata kirjeeseesi kohta kohdalta, jos kirjurini 
Marcus Tullius olisi täällä. Hänestä puheen ollen, olen varma — ainakin 
kirjanpidon osalta, muiden asioiden osalta en voi mennä takuuseen — että hän 
ei tietoisesti ole tehnyt mitään, mikä olisi etujesi vastaista tai haitaksi 
maineellesi. Lisäksi voin vakuuttaa, että jos kirjanpitoa edelleen säätelisi 
vanha laki ja tapa, en olisi lähettänyt kirjanpitoa ilman, että olisin käynyt 
lukuja läpi ja pannut ne kuntoon kanssasi niin kuin meidän läheiselle 
ystävyydellemme sopii. 

2. Tein provinssissa sen, minkä olisin tehnyt Rooman tuntumassa, jos 
entinen käytäntö olisi voimassa, koska lex Julian mukaan on pakko jättää 
kirjanpito provinssiin ja esittää identtinen kopio siitä valtionrahastolle. Enkä 
tehnyt sillä tavalla taivuttaakseni sinut omalle kannalleni, vaan annoin sinulle 
sellaisia vapauksia, etten ikinä tule katumaan niitä. Annoinhan kirjurini, jota 
nyt näköjään epäilet, kokonaan käsiisi. Annoit hänelle avuksi veljesi, Marcus 
Mindiuksen.'"* Kirjanpito saatiin valmiiksi minun poissa ollessani, sinun 
avustuksellasi. Itse en tehnyt muuta kuin luin sen. Otin kirjuriltani saamani 
tilikirjan kuin se olisi ollut sama, jonka olisin saanut veljeltäsi. Jos se oli 
kunnianosoitus, en olisi voinut tehdä sinulle suurempaa kunniaa; jos se oli 
luottamuksenosoitus, osoitan luottamusta enemmän sinua kuin itseäni 
kohtaan. Jos tehtävänä oli pitää huolta, ettei esitettäisi mitään muuta kuin 
mikä olisi sinulle kunniaksi ja eduksi, minulla ei ollut parempaa henkilöä 
siihen tehtävään kuin se, jolle tehtävän annoin. Ainakin asia hoidettiin kuten 
laki säätää: talletin valmiin ja tarkastetun kirjanpidon kahteen kaupunkiin, 

Laodikeaan ja Apameaan, jotka vaikuttivat minusta sopivimmilta, koska se oli 
välttämätöntä. Niinpä tähän kohtaan vastaan ensiksi, että vaikka hyvistä syistä 
minulla oli kiire esittää kirjanpito, olisin odottanut sinua, ellen olisi pitänyt 
provinssiin jätettyä kirjanpitoa jo toimitettuna. Sen takia [...] 

3. Se, mitä kirjoitat Volusiuksesta, ei liity kirjanpitoon. Asiantuntijat, 
muiden muassa kaikkein suurin asiantuntija ja minun oikein hyvä ystäväni 
Gaius Camillus, ovat nimittäin kertoneet minulle, ettei velkaa voinut siirtää 
Valeriukselta Volusiukselle ja että Valeriuksen takaajat olivat maksuvelvollisia 
(eikä summa ollut 3 000 000 sestertiusta, kuten kirjoitat, vaan 2 000 000). 
Rahat nimittäin maksettiin minulle Valeriuksen, ostajan, nimissä.'"? Sen 
velkaosuuden, joka oli vielä maksamatta, minä vein kirjanpitoon. 

4. Mutta sillä, mitä kirjoitat, riistät minulta ilon saada tunnustusta 
jalomielisyydestä, tunnollisuudesta sekä — mistä vähiten piittaan — 
jonkinlaisesta liikemiesälystä; jalomielisyydestä siksi, että pidät pikemminkin 
kirjurini kuin minun ansionani, että legaattini Marcus Anneius ja prefektini 
Ouintus Lepta pelastuivat suunnattomalta onnettomuudelta, varsinkin kun 
heidän ei pitänyt olla maksuvelvollisia; tunnollisuudesta siksi, että luulet, 
etten tiennyt niin tärkeästä ja myös niin vaarallisesta tehtävästä enkä 
ajatellutkaan sitä vaan esitin sen, mitä kirjurini halusi, vaikkei hän ollut edes 
lukenut sitä minulle; liikemiesälystäni siksi, etten mielestäsi ollut edes 
pohtinut asiaa, jonka olin varsin nerokkaasti keksinyt. Sillä suunnitelma 
Volusiuksen vapauttamisesta oli minun, ja minä keksin keinon vapauttaa 
Valeriuksen takaajat ja itse Titus Mariuksen niin ankarasta rahallisesta 
rangaistuksesta. Tätä keinoa kaikki eivät vain hyväksy vaan myös ylistävät, ja 
jos haluat tietää totuuden, ymmärtääkseni vain kirjurini ei ollut siitä erityisen 
mielissään. 

5. Mutta minä katsoin, että kunnon miehen kuului ajatella niin monien 
ystävien ja kansalaisten varallisuutta, kun kansa'*9 ei kuitenkaan menettänyt 
mitään. 

Mitä Lucceiukseen tulee, kävi niin, että Pompeiuksen aloitteesta tuo summa 
talletettiin pyhäkköön. Tunnustin, että se tapahtui minun käskystäni. 
Pompeius on käyttänyt tämän rahan, kuten Sestiuskin on käyttänyt sen 
summan, jonka sinä talletit. Mutta tämä ei ymmärtääkseni liity mitenkään 
sinuun. Olisin pahoillani siitä, etten huomannut mainita, että talletit summan 
pyhäkköön minun käskystäni, ellei olisi mitä painavimpia ja täysin 
kiistämättömiä kirjallisia todisteita siitä, kenelle raha annettiin ja millä 
senaatin päätöksellä, ja minkä kirjeiden, sekä minun että sinun, perusteella se 

luovutettiin Publius Sestiukselle. Koska huomasin, että tästä oli niin monia 
todisteita, ettei siitä voinut erehtyä, en lisännyt sellaista, millä ei olisi ollut 
mitään merkitystä sinulle. Mutta toivoisin, että olisin niin tehnyt, koska 
huomaan, että sinä toivot sitä. 

6. Kirjoitat, että sinun olisi parasta esittää se kirjanpidossa niin, ja olen 
samaa mieltä; siinä kohtaa kirjanpitosi tulee täsmäämään yksi yhteen omani 
kanssa. Saat vielä lisätä, että teit sen minun käskystäni; minä en sitä lisännyt, 
mutta minulla ei ole syytä kieltää sitä, ja vaikka olisikin syy, en kieltäisi sitä 
vastoin tahtoasi. 

900 000 sestertiusta ilmoitettiin varmasti veljesi toivomalla tavalla. Mutta 
jos on jotain, mitä voin korjata kirjapidossa — koska lahjoitusten 
esittämisessä'%! mielestäsi toimittiin aika taitamattomasti — minun on 
mietittävä, mikä on laillisesti luvallista, koska en ole hyödyntänyt senaatin 
päätöstä. Ainakaan sinun ei olisi pitänyt esittää noita lukuja'*? kirjanpidostani 
”perittyinä saatavina”, ellen erehdy. On nimittäin minua pätevämpiä 
asiantuntijoita. Sitä sinun ei tule epäillä, ettenkö tekisi kaiken, millä on 
merkitystä sinulle tai mitä toivot, mikäli vain mitenkään pystyn. 

7. Mitä tulee siihen, mitä kirjoitat palkkioista! sinun on hyvä tietää, että 
olen ilmoittanut listan sotatribuuneista, prefekteistä ja vain omasta väestäni. 
Tässä käsitin väärin. Luulin, että minulla oli aikaa ilmoittaa heidät. 
Myöhemmin minulle kerrottiin, että nimet piti ilmoittaa kolmenkymmenen 
päivän sisällä kirjanpidon esittämisen jälkeen. Olin hyvin pahoillani, etteivät 
nuo palkkiot edistäneet sinun uraasi vaan pikemminkin minun — minulla kun 
ei ole mitään tarvetta sellaiselle. Mutta centurioiden ja sotatribuunien väen 
suhteen asia on vielä auki, sillä tällaisia palkkioita ei ole laissa määritelty. 

8. Jäljellä on kysymys 100 000 sestertiuksesta. Muistan, että lähetit niitä 
koskevan kirjeen Myrinasta ja myönsit, että virhe ei ollut minun vaan sinun. 
Jos tässä asiassa oli jokin virhe, se näytti olevan veljesi ja Tulliuksen virhe. 
Kun sitä ei voi korjata, koska minä talletin kirjanpidon ennen kuin lähdin 
provinssista, uskon, että vastasin sinulle niin ystävällisesti kuin pystyin omien 
tunteideni ja tuolloisten taloudellisten toiveideni mukaisesti. Mutta en katso 
olevani tuolloisen kirjeeni ystävällisyyden sitoma, enkä tunne ottaneeni 
vastaan 100 000 sestertiusta koskevaa kirjettäsi samalla mielin kuin ne, joille 
kirjeet näinä aikoina tietävät harmia.!%* Sinun tulee myös pitää mielessä, että 
talletin Efesoksessa veronvuokraajien käsiin koko summan, jonka olin saanut 
laillisesti; summa oli 2 200 000 sestertiusta, ja Pompeius on ottanut koko 
summan.!% Mutta otinpa minä asian tyynesti tai en, sinun pitää ottaa se 

tyynesti ja ajatella, että sen verran vähemmän olet saanut määrärahoistasi tai 
minun avokätisyyteni lahjana. Jos olisit antanut minulle nuo 100 000 
sestertiusta lainaksi, sinä kuitenkin olet niin herttainen ja niin kiintynyt 
minuun, että et tahtoisi ottaa omaisuuttani maksuksi velasta!*** tänä aikana. 
Sillä en pystyisi maksamaan käteisellä, vaikka haluaisinkin. Mutta ota tämä 
leikkinä; en minäkään usko, että olit vakavissasi. Oli miten oli, lähetän 
Tulliuksen luoksesi, kun hän palaa maalta, jos arvelet siitä olevan jotain 
hyötyä. Minulla ei ole mitään syytä toivoa tämän kirjeen repimistä. 

Fam. 16,11 

ROOMAN ULKOPUOLELLA, 12. TAMMIKUUTA 49!%7 

TULLIUS JA CICERO, TERENTIA, TULLIA JA OUINTUKSET TERVEHTIVÄT 
SYDÄMELLISESTI TIROA 


1. Vaikka kaipaan tervetullutta apuasi kaikissa kohdin, minua surettaa 
enemmän sinun kuin itseni puolesta, ettet voi hyvin. Mutta koska tautisi 
rajuus on kääntynyt kvartaanakuumeeksi — näinhän Curius kirjoittaa — toivon 
mukaan pitämällä huolta itsestäsi pian vahvistut. Tee nyt vain niin kuin 
ihmisyytesi velvoittaa äläkä huoli nyt mistään muusta kuin siitä, että 
tervehtyisit mahdollisimman hyvin. Tiedän oikein hyvin, kuinka kovasti 
kaipaat meitä, mutta kaikki on helppoa, jos paranet. En halua sinun pitävän 
kiirettä niin, että kipeänä saisit riesaksesi merisairauden ja antautuisit 
vaaralliselle merimatkalle talvella. 

2. Saavuin Rooman lähelle 4. tammikuuta. Ihmiset tulivat minua vastaan, 
eikä vastaanotto olisi voinut olla kunnioittavampi. Mutta olen joutunut 
kansalaisriidan tai pikemminkin kansalaissodan liekkien keskelle, vaikka 
halusin parantaa tämän ja luultavasti olisin pystynytkin siihen, elleivät esteenä 
olisi olleet tiettyjen ihmisten omat intohimot — kummallakin puolella on niitä, 
jotka halajavat sotaa. Itse Caesarkin, ystävämme, on lähettänyt uhkaavan ja 
kitkerän kirjeen senaatille ja on yhä niin häpeämätön, että pitää kiinni 
sotajoukostaan ja provinssistaan senaatin tahdon vastaisesti, ja ystäväni Curio 
yllyttää häntä. Sitten ystävämme Antonius ja Quintus Cassius,'%8— ilman että 
heitä olisi karkotettu väkivalloin — lähtivät senaatista Curion kanssa Caesarin 
tykö, sen jälkeen kun senaatti oli antanut konsuleille, preetoreille, 
kansantribuuneille ja meille prokonsuleille tehtäväksi pitää huolta, ettei valtio 
kärsisi mitään vahinkoa. !'*? 

3. Valtio ei koskaan ole ollut suuremmassa vaarassa, kunnottomilla 

kansalaisilla ei koskaan ole ollut valmistautuneempaa johtajaa. Mutta ilman 
muuta meidänkin puolellamme varustaudutaan niin hyvin kuin mahdollista. 
Tämä tapahtuu ystävämme Pompeiuksen aloitteesta ja tuella; hän on alkanut 
pelätä Caesaria liian myöhään. 

Huolimatta näistä levottomuuksista runsaslukuinen senaatti on vaatinut 
triumfia minulle. Mutta lisätäkseen palveluksensa arvoa konsuli Lentulus' 
sanoi vievänsä asian senaattiin heti, kun olisi hoitanut välttämättömät valtion 
asiat. Itse en kiihkoile yhtään, ja siksi arvovaltani on suurempi. Italia on jaettu 
sotilasalueisiin, kullakin meistä on oma alue valvonnassamme. Minulla on 
Capua. 

Nämä asiat halusin kertoa sinulle. Pidä sinä jälleen kerran huolta 
terveydestäsi ja lähetä kirje aina, kun saat jonkun viemään sen. 

Aina ja uudestaan, voi hyvin! 

Lähetetty 12. tammikuuta. 

ATT. 7,10 

ROOMAN LÄHELLÄ, 18. TAMMIKUUTA 49 
CICERO TERVEHTII ATTICUSTA 


101 ennen aamunsarastusta, etten herättäisi 


Olen yhtäkkiä päättänyt lähteä 
katseita ja puheita, varsinkin näiden laakeriseppelöityjen liktorieni takia.' 
Muun suhteen en Hercules vie tiedä mitä teen tai tulen tekemään, olen niin 
puulla päähän lyöty tämän meidän täysin järjettömän suunnitelmamme 
holtittomuudesta.!% Miten voisin neuvoa sinua — itsehän odotan neuvoja 
sinulta? En vielä tiedä, mitä ystävämme Gnaeus on päättänyt tai päättää. Hän 
on pakkautunut joukkoineen pikkukaupunkeihin, typertyneenä. Jos hän 
asettuu Italiaan, me kaikki olemme hänen rinnallaan. Jos hän lähtee, se on 
pohdinnan paikka. Ainakin toistaiseksi, ellen minä ole järjiltäni, kaikessa on 
toimittu typerästi ja holtittomasti. Ole hyvä ja kirjoita minulle tiuhaan, ihan 
mitä sylki suuhun tuo. 

ATT. 7,11 

FORMIAE,* 21. TAMMIKUUTA* 49 
CICERO TERVEHTII ATTICUSTA 


1. Mitä ihmettä tämä oikein on? Mitä on tekeillä? Se on näet minulle hämärän 

peitossa. ”Cingulum on hallussamme, mutta olemme menettäneet Anconan. 
Labienus on jättänyt Caesarin”, sanotaan. Puhutaanko nyt roomalaisesta 
sotapäälliköstä vai Hannibalista? Mikä hullu surkimus, joka ei ole koskaan 
nähnyt jalouden'”% häivääkään! Ja tämän kaiken hän sanoo tekevänsä 
arvokkuuden tähden. Missä olisi arvokkuutta ilman jaloutta? Olisiko jaloa 
pitää sotajoukkoa ilman virallista valtuutusta, vallata roomalaisia kaupunkeja, 
jotta pääsy pääkaupunkiin olisi helpompaa, tähdätä velkojen mitätöimiseen ja 
maanpakolaisten kutsumiseen takaisin ja lukemattomiin muihin rikoksiin, 
”jotta saavuttaisi jumaluuksista suurimman, yksinvaltiuden”?! Pitäköön 
vaan onnensa! Minä mieluummin paistattelisin yhden hetken sinun ilmaisessa 
auringonpaisteessasi kuin ottaisin kaikki moiset yksivaltiudet, tai pikemmin 
kuolisin tuhannesti kuin ajattelisin jotakin moista. 

2. ”Mutta entä jos haluaisit sitä?” kysyt. No, kelläpä ei olisi lupa haluta? 
Mutta minusta itse haluaminen on onnettomampaa kuin joutua ristille. On 
vain yksi sitäkin onnettomampi asia — saavuttaa tuollainen toiveensa. Mutta 
tämä riittäköön tästä. Mielelläni tällaisten ikävyyksien keskellä luennoin 
sinulle. 

3. Palatkaamme ystäväämme. Taivaan tähden, mitä mieltä olet 
Pompeiuksen suunnitelmasta? Haluaisin siis tietää, miksi hän mahtoi jättää 
kaupungin. Olen ymmällä. Tuolloin se tuntui täysin järjettömältä. Hylkäisitkö 
sinä Rooman? Tekisit siis samoin, jos gallit olisivat tulossa? ”Eivät 
rakennukset tee valtiota”, hän sanoo. Mutta alttarit ja tulisijat tekevät. ”Niin 
teki Themistokles.” Niin, koska yksi kaupunki ei olisi kestänyt koko 
barbaarimaailman hyökyä. Mutta Perikles ei tehnyt samalla tavalla noin 
viisikymmentä vuotta myöhemmin, vaikka hänen hallussaan ei ollut kuin 
kaupunginmuurit.'* Esi-isämme pitivät kiinni linnavuoresta, vaikka muu 
kaupunki oli vallattu. ”Tehneen tietävät noin tarut muinaissankarienkin.”!%? 

4. Mutta toisaalta, maaseutukaupungeissa ilmenevän närkästyksen ja 
tapaamieni ihmisten puheiden perusteella tuntuu, että tällä suunnitelmalla 
saattaa olla tulevaisuutta. Poikkeuksellista on ihmisten valitus (en tiedä, onko 
asia siellä niin, mutta sinä varmasti kerrot minulle) siitä, että Roomalla ei ole 
virkamiehiä eikä senaattia. Sitä paitsi ajatus pakenevasta Pompeiuksesta 
vaikuttaa ihmisiin hämmästyttävällä tavalla. Lyhyesti sanoen tilanne on 
muuttunut. Ajatellaan, ettei Caesarille tule antaa mitään myönnytyksiä. Selitä 
minulle, mitä tämä kaikki tarkoittaa. 

5. Minulla on suhteellisen rauhallinen tehtävä. Pompeius haluaa minun 
valvovan koko tätä osaa Campaniasta ja rannikkoa ja vastaavan kokonaan 

värväyksestä ja muista valmisteluista. Luulenkin, että olen jatkuvasti 
liikkeellä. Huomaat jo varmaan, mihin suuntaan'”$ Caesarin vimma vie ja 
mikä on kansan asenne ja asioiden koko tila. Toivoisin, että kirjoittaisit 
minulle näistä asioista, ja niin usein kuin suinkin mahdollista, koska ne 
muuttuvat jatkuvasti. Sillä minua rauhoittaa, kun kirjoitan sinulle ja luen 
kirjeitäsi. 

ATT. 7,12 

FORMIAE, 22. TAMMIKUUTA 49 
CICERO TERVEHTII ATTICUSTA 


1. Olen toistaiseksi saanut sinulta yhden kirjeen, joka oli lähetetty 19. päivänä. 
Siinä mainitset lähettäneesi aiemmin toisen, jota en ole saanut. Mutta ole hyvä 
ja kirjoita niin usein kuin mahdollista, jos tiedät tai kuulet jotain ja myös jos 
aavistelet jotain, ja, ennen kaikkea, mitä minun mielestäsi pitäisi tehdä tai olla 
tekemättä. 

2. Pyydät minua kertomaan sinulle, mitä Pompeius aikoo; en usko, että hän 
Itsekään tietää, ainakaan kukaan meistä ei tiedä. Näin konsuli Lentulusta 
Formiaessa 21. päivänä; näin myös Liboa. Kaikkialla vallitsee pelko ja 
epätietoisuus. Pompeius on matkalla Larinumiin, sillä siellä on kohortteja, 
kuten myös Luceriassa, Teanumissa sekä muualla Apuliassa. Ei ole tietoa, 
haluaako hän sitten asettua minnekään vai mennä meren yli. Jos hän jää, 
pelkään ettei hän voi saada vahvaa sotajoukkoa. Jos hän lähtee, en tiedä 
minne ja mitä kautta hän menee, ja mitä minun pitäisi tehdä. Uskon, että 
tuo! jonka =falarismi''* pelottaa sinua, toimii kaikessa täysin 
häikäilemättömästi. Asioiden seisahtuminen, senaatin ja virkamiesten 
lähteminen ja valtionrahaston sulkeminen eivät hidasta häntä. Mutta kuten 
kirjoitat, tämän saamme tietää pian. 

3. Tältä erää toivoisin, että antaisit minulle anteeksi, kun kirjoitan sinulle 
niin paljon ja niin usein. Se rauhoittaa minua, ja haluan houkutella sinua 
kirjoittamaan minulle ja ennen kaikkea antamaan minulle neuvoja, mitä 
tekisin ja kuinka toimisin. Antautuisinko täysillä asiallemme? En kavahda 
vaaraa mutta repeän kiukusta, niin täysin harkitsemattomasti tai niin täysin 
minun neuvojeni vastaisesti kaikki on tehty. Vai hidastelisinko ja kiertelisin ja 
kaartelisin ja antautuisin niiden armoille, joilla on valta ja mahti? ”Pelkään 
troijalaisia”, '*' ja velvollisuuteni niin kansalaisena kuin ystävänäkin estävät 
minua, vaikka sääli poikia kohtaan saa usein minut murtumaan. 

4. Niin hämmennyksissä kuin olenkin ja vaikka sinua painavat samanlaiset 
huolet, kirjoita jotain ja ennen kaikkea kerro, mitä minun sinusta pitäisi tehdä, 
jos Pompeius lähtee Italiasta. Manius Lepidus"'” (me nimittäin tapasimme) on 
asettanut rajan siihen, samoin Lucius Torguatus.'' Tielläni on monia esteitä, 
mukaan lukien liktorini. En ole ikinä nähnyt sotkuisempaa vyyhteä. Joten en 
pyydä sinua sanomaan vielä mitään varmaa vaan ainoastaan kertomaan 
näkemyksesi, ja sitä paitsi haluan kuulla juuri tuosta neuvottomuudestasi. 

5. On lähes varmaa, että Labienus on jättänyt Caesarin. Jos olisi käynyt 
niin, että hän olisi saapunut Roomaan ja tavannut virkamiehet ja senaatin 
siellä, hänestä olisi paljon hyötyä asiallemme. Hän olisi näyttänyt tuominneen 
ystävänsä rikoksesta valtion tähden, kuten hän nytkin näyttää tekevän, mutta 
hänestä on vähemmän hyötyä, sillä ei ole enää ketään, kelle olla hyödyksi." 
Luulen, että häntä kaduttaa — ellei se ole sattumalta väärää tietoa — että hän 
olisi lähtenyt. Me ainakin pidämme sitä varmana. 

6. Vaikka kirjoitat, että pysyt omien seiniesi sisällä, toivoisin, että kuvailisit 
minulle Rooman tilannetta. —Ikävöidäänkö Pompeiusta? Näkyykö 
vihamielisyyttä Caesaria kohtaan? Kerro myös, mitä ajattelet Terentiasta ja 
Tulliasta. Pitäisikö heidän pysyä Roomassa, olla minun kanssani vai jossain 
turvallisessa paikassa? Toivoisin, että kirjoittaisit minulle kirjeen tai 
pikemminkin kirjeitä kaikesta tästä ja mistä tahansa muusta. 

Fam. 14,18 

FORMIAE, 22 TAMMIKUUTA 49 

TULLIUS TERVEHTII * SYDÄMELLISESTI = RAKASTA — TERENTIAANSA JA 
HERTTAISINTA TYTÄRTÄÄN JA CICERO ÄITIÄÄN JA SISARTAAN 


1. Rakkaimpani, minusta teidän on yhä uudelleen tarkkaan pohdittava, mitä 
teette — jäättekö Roomaan, oletteko minun kanssani vai jossakin turvallisessa 
paikassa. Päätös ei ole vain minun myös teidän. 

Mieleeni tulee seuraavaa: Dolabellan ansiosta te voitte olla turvassa 
Roomassa,"!* ja se voi olla meille avuksi, jos puhkeaa väkivaltaisuuksia tai 
ryöstelyitä. Mutta toisaalta minua huolestuttaa, kun näen, että kaikki kunnon 
miehet ovat jättäneet Rooman ja heillä on naisväkensä mukanaan. Tällä 
seudulla, jossa minä olen, on sekä suojeluksessani olevia kaupunkeja että 
maatilojani, niin että saatte olla paljon yhdessä kanssani, ja poissa ollessani 
saatte olla mukavasti omilla maatiloillamme. 

2. Minulle ei ole vielä täysin kirkastunut, kumpi on parempi.''* Katsokaa, 

mitä muut samaan luokkaan kuuluvat naiset tekevät ja ettei ole kiellettyä 
lähteä silloin kun haluatte lähteä. Toivoisin, että pohtisitte asiaa vielä 
uudelleen keskenänne ja ystäviemme kanssa. Käskekää Philotimuksen 
huolehtia, että talo on turvattu ja vartioitu, ja toivoisin, että järjestäisitte 
luotettavia kuriireita, että saisin teiltä joka päivä jonkin kirjeen. Mutta ennen 
kaikkea pitäkää huolta terveydestänne, jos haluatte meidän"! pitävän huolta 
omastamme. 
22. päivänä, Formiaesta. 

ATT. 7,13 

MINTURNAE, 23. TAMMIKUUTA 49 
CICERO TERVEHTII ATTICUSTA 


1. Vennoniuksen asioista olen samaa mieltä kanssasi. Pidän Labienusta 
sankarina. Pitkiin aikoihin ei ole nähty loistavampaa poliittista toimintaa. Ellei 
hän muuta saanut aikaan, aiheutti hän harmia Caesarille. Mutta oli siitä 
luullakseni hyötyä kaiken kaikkiaan. Pidän jopa Pisosta''% ja uskon, että 
hänen vävystään antamalleen tuomiolle pannaan painoa. Mutta näet, millainen 
sota tämä on. Sellainen kansalaissota, ettei se ei ole syttynyt kansalaisten 
eripurasta vaan yhden häikäilemättömän kansalaisen röyhkeydestä. Mutta hän 
on sotilaallisesti vahva, pitää monia otteessaan toiveilla ja lupauksilla ja 
haluaa kaiken. Kaupunki on jätetty hänen käsiinsä, vartiotta, täynnä 
rikkauksia. Mitäpä ei voisi pelätä sellaiselta, joka ei pidä näitä temppeleitä ja 
koteja isänmaanaan vaan ryöstösaaliina? Mutta en tiedä, mitä hän aikoo tehdä 
ja millä tavalla ilman senaattia ja virkamiehiä. Hän ei pysty edes 
teeskentelemään, että toimittaisiin valtion periaatteiden mukaisesti. Mutta 
missä ja milloin me pystymme nousemaan? Sinäkin panet merkille, miten 
huono strategi meidän johtajamme on; hänhän ei edes tiennyt, mikä oli tilanne 
Picenumissa."! Asiat itsessään todistavat, kuinka neuvoton hän on. 

2. Jos nyt ei puhuta hänen muista kymmenen vuoden aikana tekemistään 
virheistä, eikö mikä tahansa sopiminen olisi ollut parempi kuin tämä pako? 
Enkä tosiaan tiedä, mitä hän nyt aikoo, mutta herkeämättä kyselen sitä 
kirjeitse. On selvää, että hän on aivan peloissaan ja hämmennyksissä. En näe 
puolustusjoukkoja, joiden valmistelemista varten hän joutui pysyttelemään 
Rooman lähettyvillä, enkä näe edes mitään aluetta tai paikkaa sellaisille 
joukoille. Kaikki toivo lepää kahden legioonan varassa, joita pidäteltiin 
närkästystä herättävällä tavalla ja jotka hädin tuskin ovat hänen omiaan."''? 

Toistaiseksi värvätyt ovat vastentahtoisia ja kammoavat taistelua. Sopimusten 
aika on menetetty. En osaa ennustaa, mitä tapahtuu. Mutta on varmaa, että 
joko omasta tai johtajamme erheestä olemme lähteneet satamasta ilman 
peräsintä ja antautuneet myrskyn armoille. 

3. Siksi olenkin epävarma, miten toimia pikku Cicerojemme""' kanssa. 
Toisinaan tuntuu, että heidät olisi paras lähettää Kreikkaan. Tullian ja 
Terentian puolesta pelkään kaikenlaista, kun kuvittelen barbaarien saapumista 
Roomaan. Mutta kun mieleeni tulee Dolabella,'!* hengitän vähän helpommin. 
Toivoisin, että pohtisit, mitä minun mielestäsi pitäisi tehdä, ensinnäkin 
turvallisuuden osalta (minun on ajateltava sitä heidän suhteensa eri tavalla 
kuin itseni kohdalla), toiseksi yleisen mielipiteen suhteen, ettei minua 
moitittaisi siitä että haluan heidän pysyvän Roomassa vaikka samalla on 
käynnissä kunnon väen joukkopako. Sinunkin ja Peducaeuksen (hän kirjoitti 
minulle) on katsottava, mitä teette. Kunnioitus teitä kohtaan on sellaista, että 
teiltä odotetaan samaa kuin merkittävimmiltä kansalaisilta. Mutta tämä on 
sinun asiasi, koskapa toivoisin, että pohtisit minun ja perheeni tilannetta. 

4. Lopuksi pyytäisin sinua vielä ottamaan selvää kykysi mukaan, mitä on 
tekeillä, ja kirjoittamaan minulle siitä ja kertomaan, mikä on oma 
ennustuksesi. Viimeksi mainittua odotan sinulta vielä enemmän, sillä kun 
kaikki kertovat minulle mitä on tapahtunut, niin sinulta odotan kuulevani mitä 
tulee tapahtumaan. ”Paras ennustaja...”.''* Suo anteeksi lörpöttelyni; mieltäni 
huojentaa, kun kirjoitan sinulle, ja houkuttelee sinua kirjoittamaan. 

5. En kerta kaikkiaan tajunnut arvoitustasi Velian verenimijöistä; 
on Platonin lukuakin hämärämpi." 


1114 sehän 

Fam. 14,14 

MINTURNAE, 23. TAMMIKUUTA 49 

TULLIUS TERVEHTII SYDÄMELLISESTI TERENTIAA JA TYTÄRTÄÄN TULLIAA, 
KAHTA RAKKAINTAAN, JA CICERO PARHAINTA ÄITIÄÄN JA HERTTAISINTA 
SISARTAAN 


Jos te voitte hyvin, me voimme hyvin. 

1. Päätös siitä, mitä teidän pitäisi tehdä, on nyt teidän, ei vain minun. Jos 
Caesar on aikeissa saapua Roomaan sivistyneesti, te voitte hyvin jäädä kotiin 
toistaiseksi. Mutta jos tuo hullu aikoo antaa kaupungin ryöstettäväksi, 
pelkään, ettei Dolabellakaan voi kylliksi auttaa meitä. Pelkään myös sitä, että 
meidät eristetään toisistamme, niin ettette saa lähteä halutessanne. On vielä 

kysymys — tämän te itse osaatte parhaiten arvioida — onko teidän asemassanne 
olevia naisia vielä Roomassa. Jos ei ole, teidän pitää katsoa, voitteko te jäädä 
sinne menettämättä mainettanne. Mutta tämänhetkisessä tilanteessa, mikäli 
vain saamme pidettyä nämä paikat, voitte mainiosti olla minun kanssani tai 
maatiloillamme. On myös pelättävissä, että Roomassa pian on nälänhätä. 

2. Toivoisin, että pohtisitte näitä Pomponiuksen ja Camilluksen kanssa ja 
kenen kanssa parhaaksi näette, ja sanalla sanoen, olisitte rohkein mielin. 
Labienus""'* on parantanut tilannettamme, ja Pisokin'''” auttaa lähtemällä 
Roomasta ja tuomitsemalla vävynsä rikolliseksi. 

Te kaikkein rakkaimpani, kirjoittakaa minulle niin usein kuin suinkin 
mahdollista, mitä teille kuuluu ja mitä siellä tapahtuu. Ouintus, isä ja poika, 
sekä Rufus lähettävät terveisiä teille. 

Hyvästi. 23. tammikuuta, Minturnaesta. 

ATT. 7,134 

MINTURNAE, 24. TAMMIKUUTA 49 
CICERO TERVEHTII ATTICUSTA 


1. Nyt tajusin arvoituksesi. Tarkoitat Velian verenimijöillä tietysti Oppiuksia. 
Pähkäilin sitä kauan. Kun se aukeni, kaikki muu oli selvää ja täsmäsi 
Terentian laskelman kanssa. 

2. Näin Lucius Caesaria!!!’ Minturnaessa, tammikuun 23. päivänä, varhain 
aamulla; hänellä oli aivan järjetön viesti — tuo mikään ihminen ole vaan 
sitomaton luuta. Minusta tuntuukin, että Caesar halusi pilkata meitä 
uskomalla tälle miehelle niin tärkeitä asioita koskevan viestin, ellei hän 
kenties uskonutkaan sitä, vaan tämä mies uskotteli, että jokin nappaamansa 
keskustelunpätkä oli viesti. 

3. Labienus, joka on minun mielestäni suurmies, saapui Teanumiin 22. 
päivänä. Siellä hän tapasi Pompeiuksen ja konsulit. Kun tiedän varmasti, mitä 
siellä puhuttiin ja mitä tapahtui, kirjoitan siitä sinulle. Pompeius lähti 
Teanumista kohti Larinumia 23. päivänä ja jäi siksi päiväksi Venafrumiin. 
Tuntuu, että Labienus on tuonut meihin vähän sisua. Mutta minulla ei ole 
vielä mitään kerrottavaa sinulle näiltä kolkilta. Odotan enemmänkin uutisia 
sieltä päin — kuinka Caesar suhtautuu Labienukseen, mitä Domitius tekee 
marsien mailla, Thermus Iguviumissa ja Publius Attius Cingulumissa, mikä 
on tunnelma kaupunkiväestöllä, mikä on ennustuksesi tulevasta. Toivoisin, 
että kirjoittaisit tiuhaan minulle kaikesta tästä sekä siitä, mikä mielestäsi olisi 

paras ratkaisu naisväkeni kannalta ja mitä aiot itse tehdä. 
Jos itse olisin kirjoittanut tämän kirjeen, se olisi ollut pidempi, mutta olen 
joutunut sanelemaan sen silmätulehdukseni takia. 

ATT. 7,14 

CALES, 25. TAMMIKUUTA 49 
CICERO TERVEHTII ATTICUSTA 


1. Lähetän tämän kirjeen tehdessäni lähtöä Caleesta Capuaan 25. tammikuuta, 
kärsin lievästä silmätulehduksesta.!'* 

Tammikuun 23. päivänä Lucius Caesar toi Caesarin viestin Pompeiukselle, 
kun tämä oli konsuleiden kanssa Teanumissa. Ehdot hyväksyttiin mutta sillä 
edellytyksellä, että Caesar vetäisi joukkonsa pois niistä kaupungeista, jotka 
hän oli vallannut oman provinssinsa ulkopuolelta. Jos hän tekisi niin, hänelle 
vastattiin, että me palaisimme Roomaan ja veisimme asian läpi senaatissa. 
Toivon, että voimme saavuttaa rauhan tällä erää. Caesaria hiukan kaduttaa 
vimmansa, eikä Pompeius ole kovin tyytyväinen joukkoihinsa. 

2. Pompeius pyysi minua tulemaan Capuaan ja auttamaan kutsunnoissa, 
johon Campanian uudisasukkaat eivät ole järin innokkaita ilmoittautumaan. 
Capuassa olevat Caesarin gladiaattorit, joista annoin sinulle aiemmin väärää 
tietoa Torguatuksen kirjeen perusteella, Pompeius jakoi oikein järkevästi: 
kaksi kullekin huonekunnalle. Gladiaattorikoulussa oli tuhat kilpeä, ja heidän 
sanottiin olevan aikeissa murtautua ulos. Oikein mainio varotoimenpide 
valtion hyväksi. 

3. Mitä tulee naisväkeemme, mukaan lukien sisaresi, ole hyvä ja katso, 
onko meille oikein kunniaksi, että he jäävät Roomaan, kun kaikki muut 
samaan luokkaan kuuluvat rouvat ovat lähteneet. Tästä olen aiemmin 
kirjoittanut heille ja sinullekin. Toivoisin, että kannustaisit heitä lähtemään, 
varsinkin kun minulla on maatiloja rannikolla, joka on minun komennossani, 
ja siellä he voivat oleskella suhteellisen mukavasti tässä tilanteessa. Jos 


121 aiheuttaa hankaluuksia — tästä minä en kyllä ole velvollinen 


vävyni 
olemaan vastuussa — niin asiaa pahentaa se, että minun naisväkeni on jäänyt 
Roomaan toisin kuin muiden. Haluaisin tietää, aiotteko sinä ja Sextus lähteä ja 
mitä sinä ajattelet koko asiasta. Itse kannustan rauhaan, herkeämättä. 
Fpäoikeudenmukainenkin rauha on parempi kuin oikeudenmukaisin 


kansalaissota. Mutta tämä on kohtalon käsissä. 


440 


313 

ATT. 7,15 

CAPUA, 26. TAMMIKUUTA 49 
CICERO TERVEHTII ATTICUSTA 


1. Roomasta lähdettyäni en ole antanut kulua päivääkään ilman, että olisin 
lähettänyt sinulle jonkinlaista kirjettä — ei niin, että minulla olisi ollut 
enemmälti kirjoitettavaa, vaan saadakseni poissa ollessani puhua kanssasi. 
Mikään ei ole sen mukavampaa, silloin kun en saa keskustella kasvokkain. 

2. Saavuttuani Capuaan eilen, 25. päivänä — päivää ennen tämän kirjeen 
lähettämistä — tapasin konsulit ja monia senaatin jäseniä. Kaikki he halusivat 
Caesarin vetävän pois varusjoukkonsa ja seisovan esittämiensä ehtojen 
takana. Ainoastaan Favonius ei hyväksynyt, että Caesar asetti meille ehtojaan, 
mutta häntä ei kuunneltu neuvonpidossa. Jopa Cato haluaa nyt mieluummin 
alistua orjuuteen kuin sotia; hän sanoo kuitenkin haluavansa olla paikalla 
senaatissa, kun ehtoja käsitellään, mikäli Caesar saadaan taivuteltua vetämään 
varusjoukkonsa pois. Joten hän ei välitä mennä Sisiliaan, missä häntä eniten 
kaivataan, vaan haluaa olla senaatissa, mistä — näin pahoin pelkään — on vain 
haittaa. Postumius, jonka senaatti nimenomaan määräsi menemään 
välittömästi Sisiliaan ja ottamaan Furfanuksen paikan, sanoo, ettei aio 
lähteä ilman Catoa, ja hänellä on suuret luulot omasta toiminnastaan ja 
arvovallastaan senaatissa. Niinpä tehtävä päätyi Fanniukselle. Häntä ollaan 
lähettämässä etukäteen Sisiliaan sotilaallisella käskyvallalla varustettuna. 

3. Keskusteluissamme on valtavan paljon erilaisia näkemyksiä. Useimmat 
sanovat, että Caesar ei pidä kiinni ehdoistaan ja on esittänyt vaatimuksensa 
estääkseen meitä tekemästä tarvittavia valmisteluja sotaa varten. Itse sitä 
vastoin luulen, että hän tulee vetämään pois varusjoukkonsa, sillä jos hänestä 
tulee konsuli, hän on voittanut ja vähemmän rikollisella tavalla kuin millä hän 
aloitti. Mutta meidän on otettava isku vastaan, sillä olemme häpeällisen 
huonosti valmistautuneet, niin sotilaallisesti kuin rahallisesti; niin kaiken 
yksityisen rahan, mitä Roomassa on, kuin valtionkassassa olevat julkiset 
varatkin olemme jättäneet Caesarin käsiin. Pompeius on lähtenyt Appiuksen 
legioonien luo"! Labienus mukanaan. Odotan kuulevani näkemyksiäsi näistä 
asioista. Aion viipymättä palata Formiaehin. 

Fam. 16,12 
CAPUA, 27. TAMMIKUUTA 49. 

TULLIUS TERVEHTII RAKASTA TIROAAN 


1. Sen, missä vaarassa minun, kaikkien kunnon miesten ja koko valtion 
olemassaolo on, voit päätellä siitä, että olemme jättäneet kotimme ja itse 
isänmaammekin ryöstettäväksi ja poltettavaksi. Tilanne on mennyt siihen 
pisteeseen, ettemme voi selvitä, ellei joku jumala tai sattuma tule apuun. 

2. Heti kun saavuin Rooman lähelle, pyrin lakkaamatta kaikin ajatuksin, 
sanoin ja teoin kohti rauhaa. Mutta jokin kumma raivo oli vallannut paitsi 
roistot myös kunnollisina pidetyt ihmiset niin, että he janosivat taistelua, 
vaikka huusin, että kansalaissotaa on viheliäisintä, mitä olla voi. Niinpä kun 
Caesar jonkin hulluuden vallassa, unohtaen nimensä ja kunnia-arvonsa, oli 
vallannut Ariminumin, Pisaurumin, Anconan ja Arretiumin, me jätimme 
Rooman — miten viisasta tai urheaa se oli, siitä ei kannata kiistellä. 

3. Näet, missä pulassa olemme. Hän esittää tietenkin ehtoja: Pompeius 
menee Hispaniaan, värvätyt joukot ja meidän joukkomme vapautetaan 
palveluksesta; hän puolestaan aikoo luovuttaa Alppien tuonpuoleisen Gallian 
Domitiukselle ja Alppien tämänpuoleisen Gallian Considius Nonianiukselle 
(nämä ovat ne osakseen saaneet) ja saapua Roomaan konsuliehdokkaaksi eikä 
enää toivo, että hänet luetaan ehdokkaaksi poissaolevana vaan aikoo pyrkiä 
virkaan läsnä olevana kolmen markkinapäivän ajan.!!* Olemme hyväksyneet 
ehdot mutta sillä edellytyksellä, että hän vie pois joukkonsa valtaamiltaan 
alueilta niin, että senaatti voi vailla pelkoa kokoontua Roomassa 
käsittelemään juuri näitä ehtoja. 

4. Jos hän tekee niin, on toivoa rauhasta — tosin ei kunniallisesta rauhasta 
(ehdothan sanellaan), mutta mikä tahansa on parempi kuin tämä nykyinen 
tilanteemme. Mutta jos hän ei halua seisoa omien ehtojensa takana, sota on 
valmis, mutta sellainen sota, jota hän ei kestä, varsinkaan kun on luistanut 
omista ehdoistaan — kunhan vain estämme häntä pääsemästä Roomaan, mikä 
toivottavasti on mahdollista. Meillä on suuret värväykset käynnissä ja 
uskomme hänen pelkäävän, että jos hän lähtee marssimaan Roomaan, hän 
menettää Gallian provinssit, jotka molemmat, transpadaaneja lukuun 
ottamatta, ovat hyvin vihamielisiä häntä kohtaan. Lisäksi hän saa selustastaan 
kimppuunsa Hispaniasta Afraniuksen ja Petreiuksen komentamat kuusi 
legioonaa ja suuret apujoukot.''” Näyttää siltä, että ellei hän tule järkiinsä, 
hänet voidaan kukistaa — toivottavasti vain Rooma ei kärsi vahinkoa. Hän on 
kärsinyt valtavan iskun, kun Titus Labienus, joka nautti suurinta arvovaltaa 
hänen sotajoukossaan, ei suostunut hänen rikoskumppanikseen. Labienus jätti 

hänet ja on nyt meidän puolellamme, ja monien sanotaan aikovan tehdä 
samoin. 

5. Minä pidän yhä komennossani merenrantaa Formiaesta käsin. En 
halunnut ottaa mitään suurempaa tehtävää, jotta kirjeilläni ja kehotuksillani 
rauhaan olisi suurempi merkitys Caesarille. Mutta jos sota tulee, nähdäkseni 
komentooni tulevat sotaleiri ja tietyt legioonat. Sekin kiusa minulla vielä on, 
että vävyni Dolabella on Caesarin joukoissa. 

6. Halusin tehdä tämän kaiken sinulle tiettäväksi. Älä anna sen järkyttää 
sinua ja estää toipumistasi. Olen suositellut sinua erityisesti Aulus Varrolle,!''?* 
jonka tiedän olevan syvästi kiintynyt minuun ja hyvin suopea sinua kohtaan, 
ja pyysin häntä pitämään huolta terveydestäsi, merimatkastasi ja ottamaan 
sinut kokonaan siipiensä suojaan. Olen varma, että hän tekee kaiken sen, sillä 
hän lupasi minulle ja puhui minulle oikein sydämellisesti. 

Koska et voinut olla kanssani silloin, kun eniten kaipasin apuasi ja 
uskollisuuttasi, varo nyt kiirehtimästä tai lähtemästä merimatkalle sairaana tai 
talvella. En koskaan ajattele, että tulisit liian myöhään, jos vain tulet ehjänä ja 
terveenä. En ole nähnyt ketään, joka olisi nähnyt sinua sitten Marcus 
Volusiuksen, jolta sain kirjeesi. En ihmettele sitä. Tuskinpa nimittäin 
minunkaan kirjeeni sinulle tulevat perille näin sydäntalvella. Mutta koeta nyt 
hoitaa itsesi terveeksi, ja kun olet terve ja voit purjehtia turvallisesti, niin 
purjehdi sitten. Ciceroseni''” on Formiaessa, Terentia ja Tullia Roomassa. 

Pidä huoli itsestäsi. 

27. tammikuuta, Capuasta. 

CALES, 28. TAMMIKUUTA 49 
CICERO TERVEHTII ATTICUSTA 


1. Olen luullakseni saanut kaikki kirjeesi, tosin ensimmäisen nurinkurisessa 
järjestyksessä mutta muut siinä järjestyksessä kuin Terentia ne lähetti. 
Caesarin viestistä ja Labienuksen saapumisesta sekä konsuleiden ja 
Pompeiuksen vastauksesta kirjoitin sinulle kirjeessä, jonka lähetin sinulle 26. 
päivänä Capuasta, ja paljon muutakin lykkäsin samaan kirjeeseen. 

2. Nyt meillä on kaksi odotuksen aihetta: yhtäältä se, mitä Caesar aikoo 
tehdä, kun hän saa kuulla vastauksen, joka on annettu Lucius Caesarin 
toimitettavaksi hänelle, ja toisaalta se, mitä Pompeius puuhaa. Tämähän 
kirjoittaa minulle, että muutamassa päivässä hänellä on koossa vahva 

sotajoukko, ja antaa toiveita, että saamme palata Roomaan, kun hän itse 
pääsee Picenumiin. Mukanaan hänellä on Labienus, joka on vakuuttunut 
Caesarin joukkojen heikkoudesta. Hänen saapumisensa myötä Gnaeuksemme 
on saanut paljon enemmän rohkeutta. 

Olemme saaneet konsuleilta käskyn palata Capuaan helmikuuta nonaena. 
Lähdin Capuasta Formiaehin 28. tammikuuta, ja samana päivänä sain kirjeesi 
Caleessa, noin kolmelta iltapäivällä, joten lähetän tämän vastaukseni saman 
tien. 

3. Olen samaa mieltä kanssasi Terentiasta ja Tulliasta, ja olen kirjoittanut 
heille ja kehottanut heitä kääntymään sinun puoleesi. Jos he eivät ole vielä 
lähteneet, heillä ei ole mitään syytä lähteä ennen kuin meille on selvää, mikä 
on tilanne. 

FORMIAE, 2. HELMIKUUTA 49 
CICERO TERVEHTII ATTICUSTA 


1. Olen kiitollinen ja iloinen kirjeistäsi. Ajatukseni oli lähettää pojat 
Kreikkaan, kun pako Italiasta näytti olevan edessä. Me näet olisimme 
pyrkineet Hispaniaan, mikä ei olisi ollut heille yhtä otollista. Minusta sinä ja 
Sextus voitte edelleen hyvin pysytellä Roomassa, sillä teillähän ei ole mitään 
velvollisuutta olla Pompeiuksemme ystäviä. Kukaanhan ei koskaan ole saanut 
laskettua niin paljon kaupunkikiinteistöjen arvoa. Näetkö, että jaksan edelleen 
heittää huulta? 

2. Sinun pitäisi jo tietää, millaista vastausta Lucius Caesar on tuomassa 
Pompeiukselta ja millaista kirjettä hän on viemässä Pompeiukselta Caesarille, 
sillä sehän oli kirjoitettu ja lähetetty esitettäväksi julkisesti. Syytin mielessäni 
Pompeiusta siitä — hänhän itse on loistava kirjoittaja — että hän antoi 
Sestiuksemme kirjoitettavaksi niin merkittävät dokumentit, joiden tarkoitus 
on päätyä kaikkien käsiin. En olekaan ikinä lukenut mitään 
sestiusmaisempaa.!!”* Pompeiuksen kirjeen perusteella on selvää, että 
Caesarilta ei evätä mitään, hän saa kaiken vaatimansa ja kukkurapäin. Hän 
olisi seinähullu, jos kieltäytyisi, etenkin kun hänen vaatimuksensa ovat täysin 
hävyttömiä. Kuka sinä, Caesar, olet sanomaan, että ”jos Pompeius lähtee 
Hispaniaan” tai ”jos hän luopuu varusjoukoistaan”? Hän kuitenkin saa 
myönnytykset, nyt kylläkin vähemmän kunniallisesti, kun hän on rikkonut ja 
hyökännyt valtiota vastaan kuin aiemmin jos hänen olisi suotu asettua ehdolle. 

Pelkään kuitenkin, ettei hän tyydy tähänkään. Annettuaan viestinsä Lucius 
Caesarille hänen näet olisi pitänyt pysytellä vähän rauhallisempana siihen asti, 
kunnes sai vastauksen; hänen kuitenkin sanotaan olevan nyt tarmokkaampi 
kuin koskaan. 

3. Trebatius"” kirjoittaa, että 22. tammikuuta Caesar pyysi häntä 
kirjoittamaan minulle, että pysyttelisin Rooman lähettyvillä. En kuulemma 
voisi tehdä mitään, mistä Caesar olisi kiitollisempi, ja tästä hän kirjoitti 
laveasti. Laskemalla päiviä olen tajunnut, että heti kun Caesar oli kuullut 
lähdöstämme, häntä alkoi huolestuttaa, että kaikki me olisimme poissa. 
Olenkin varma, että hän on kirjoittanut Pisolle ja Serviukselle. Sitä 
ihmettelen, ettei hän itse kirjoittanut minulle eikä ottanut yhteyttä Dolabellan 
tai Caeliuksen välityksellä. 

4. Fi niin, että halveksisin Trebatiuksen kirjettä; tiedän, että hän on 
poikkeuksellisen kiintynyt minuun. Vastasin Trebatiukselle — Caesarille 
itselleen en halunnut kirjoittaa, koska hän ei ollut kirjoittanut mitään minulle 
— ja mainitsin, miten vaikeaa tuo olisi minulle tällä hetkellä, mutta että olin 
tiluksillani enkä ollut ottanut vastuulleni mitään joukkojen värväystä tai 
muutakaan toimea. Aion pitää tästä kiinni niin kauan kuin on toivoa rauhasta. 
Mutta jos sota syttyy, toimin velvollisuuteni ja arvokkuuteni mukaisesti, sen 
jälkeen kun olen lähettänyt pojat turvallisesti Kreikkaan. Käsittääkseni koko 
Italia joutuu sodan liekkeihin. Niin suuren onnettomuuden ovat lietsoneet osin 
häikäilemättömät ja osin kateelliset kansalaisemme. Mutta muutaman päivän 
sisällä saamme nähdä Caesarin vastauksesta meidän vastaukseemme, miten 
tulee käymään. Jos tulee sota, kirjoitan sitten sinulle enemmän. Jos taas tulee 
rauha tai aselepo, toivon mukaan tapaan sinut henkilökohtaisesti. 

5. Tänään, 2. helmikuuta, jolloin lähetän tämän kirjeen, odotan naisväkeäni 
Formiaen-huvilallani, jonne palasin Capuasta. Kirjoitin kyllä heille ja kehotin, 
kuten kirjeessäsi neuvoit, heitä pysymään Roomassa, mutta kaupungissa 
paniikki on kuulemma jotenkin kasvanut. Haluan olla Capuassa helmikuun 
nonaena, koska se on konsulien käsky. Kirjoitan sinulle heti, mitä tahansa 
uutisia tänne kantautuukaan Pompeiukselta, ja odotan sinulta kirjeitä siitä, 
miten asiat ovat siellä. ''*? 

OUINTUS CICERO TERVEHTII TIROA 

1. Olemme hyvin huolissamme terveydestäsi. Sieltä tulijat kertovat, että ”tauti 
ei ole mikään vaarallinen mutta aika pitkällinen”. Mutta niin kovin lohdullista 
kuin se onkin, samalla on hyvin huolestuttavaa, jos sinä, jonka hyödyllisyyden 
ja herttaisuuden me tajuamme ikävöidessämme sinua, olet poissa luotamme 
kauemminkin. Mutta vaikka koko sielullani haluan nähdä sinut, pyydän 
sydämeni pohjasta, ettet lähde niin pitkälle meri- ja maamatkalle talvella, ellet 
tunne oloasi kyllin vahvaksi etkä nouse laivaan valmistautumatta huolella. 

2. Sairas töin tuskin välttyy kylmältä kaupunkitaloissakaan, puhumattakaan 
siltä, miten vaikeaa on suojautua sään julmuudelta merellä ja tien päällä. 


Kylmä on herkän hipiän pahin vihollinen, ''*' 
sanoo Euripides. Fn tiedä, miten paljon häneen luotat, mutta itse kyllä pidän 
hänen jokaista säettään valaehtoisena todistuksena. Jos välität minusta, hoida 
itsesi terveeksi ja tule luoksemme mahdollisimman pian vahvana ja hyvässä 
kunnossa. 

Rakasta meitä ja voi hyvin. Poikani Ouintus lähettää terveisiä. 

FORMIAE, 3. HELMIKUUTA 49 
CICERO TERVEHTII ATTICUSTA 


1. Helmikuun 2. päivänä naisväkemme saapui Formiaehin ja kertoi minulle 
erittäin ystävällisistä ja suosiollisista palveluksistasi heitä kohtaan. Kunnes 
tiedämme, onko edessämme häpeällinen rauha vai onneton sota, haluan 
heidän pysyttelevän Formiaen-huvilalla yhdessä poikien kanssa.!!* Itse olen 
lähdössä veljeni kanssa Capuaan tänään, 3. helmikuuta, jolloin lähetän tämän 
kirjeen, konsuleiden luo, sillä saimme käskyn olla paikalla nonaena. 

Sanotaan, että Pompeiuksen vastaus on kansan mieleen ja saanut 
kansankokouksen hyväksynnän. Niin arvelinkin. Jos Caesar torjuu sen, hänen 
maineensa on mennyttä. Jos hän hyväksyy sen, hän on voittanut. ”Kumpi 
sinusta on parempi?” kysyt tietysti. Vastaisin jos tietäisin, kuinka 
valmistautuneita olemme. 

2. Täällä puhutaan, että Cassius on karkotettu Anconasta ja kaupunki on 
meidän hallussamme. Tästä on etua, jos tulee sota. Sanovat, että vaikka 
Caesar lähettikin Lucius Caesarin rauhantarjous mukanaan, hän kuitenkin 
ahkerasti värvää joukkoja, valtaa asemia ja vahvistaa niitä varusjoukoilla. 

Viheliäinen roisto! Mikä valtiollinen häpeä, jota tuskin mikään rauha voi 
korvata! Mutta on vain tukahdutettava suuttumus, mukauduttava tilanteeseen 
ja mentävä Pompeiuksen mukana Hispaniaan. Tämä on paras vaihtoehto tässä 
onnettomuudessa, koska emme suojelleet valtiota Caesarin toiselta 
konsulikaudelta — edes silloin, kun saimme tilaisuuden. Mutta riittäköön tämä 
tästä. 

3. Unohdin aiemmin kirjoittaa sinulle Dionysiuksesta, mutta päätin odottaa 
Caesarin vastausta, niin että jos palaamme Roomaan, hän voi odottaa meitä 
siellä; mutta jos se venyy, annan kutsua hänet. Tiedän kyllä, mitä hänen olisi 
kuulunut tehdä, kun minä pakenin, ja mikä olisi sopinut oppineelle miehelle ja 
ystävälle, etenkin kun häneltä pyydettiin sitä, mutta tässä suhteessa en odota 
liikoja kreikkalaisilta. Pidä kuitenkin huolta, ettemme ole hänelle vaivaksi 
vastoin hänen tahtoaan, jos — mitä en haluaisi tehdä — joudun pyytämään häntä 
tulemaan. 

4. Veljeni Quintus näkee vaivaa maksaakseen velkansa sinulle 
Egnatiuksen'"'** välityksellä, eikä Egnatiukselta puutu tahtoa eikä rahaa. Mutta 
koska ajat ovat sellaiset, että Quintus Titinius,''** joka on paljon kanssamme, 
sanoo, ettei hänellä ole matkarahaa ja on samalla ilmoittanut velallisilleen, 
että heidän lainansa jatkuvat samalla korolla — Lucius Liguksen sanotaan 
tehneen samoin — ja koska tällä hetkellä Ouintuksella ei ole käteistä eikä hän 
saa karhutuksi sitä Egnatiukselta eikä voi saada lainaa mistään, hän 
ihmettelee, ettet sinä ota huomioon tätä yleistä hankalaa tilannetta. Vaikka 
noudatan tuota ohjetta — joka on pantu (virheellisesti, kuten uskotaan) 
Hesiodoksen nimiin — ”älä tuomitse...”''*5 etenkin sinun kohdallasi, jonka en 
ole ikinä nähnyt tekevän mitään harkitsemattomasti, minua kuitenkin säälittää 
hänen valituksensa. Oli asia miten tahansa, halusin sinun tietävän sen. 

FORMIAE, 3. HELMIKUUTA 49 
CICERO TERVEHTII ATTICUSTA 


Minulla ei ole mitään kirjoitettavaa sinulle, en lähettänyt sinulle edes sitä 
kirjettä, jonka olin jo kirjoittanut yön tunteina. Kirjehän oli täynnä 
toiveikkuutta, koska olin kuullut kansankokouksen suotuisasta asenteesta ja 
luulin, että Caesar hyväksyisi ehdot, etenkin kun ne olivat hänen itsensä 
esittämiä. Ja kas, helmikuun 3. päivän aamuna saankin kirjeen sinulta, 
Philotimukselta ja Furnukselta sekä Curion Furniukselle lähettämän kirjeen, 

jossa hän pilkkaa Lucius Caesarin lähetystöä. Meidät taitaa olla nujerrettu 
kertakaikkisesti, enkä tiedä, mitä tekisin. Enkä Hercules vie ole huolissani 
itsestäni, mutta en tiedä mitä tekisin poikien suhteen. Tätä kirjoittaessani olen 
kuitenkin lähdössä Capuaan, jotta minun olisi helpompi saada tietää 
Pompeiuksen asioista. 

CAPUA, 5. HELMIKUUTA 49 
CICERO TERVEHTII ATTICUSTA 


1. Tilanne itsessään saa minut lyhytsanaiseksi, sillä olen menettänyt toivoni 
rauhasta, eivätkä meikäläiset tee sodan varalta mitään. Älä uskokaan, että olisi 
mitään mitättömämpää kuin nämä konsulit, joiden [...] toivoen kuulevani ja 
saavani tietää jotakin varustautumisestamme saavuin Capuaan kaatosateessa 
4. päivänä, kuten olin saanut käskyn. Konsulit eivät ole vielä, siis nonaena, 
saapuneet, mutta ovat tulossa tyhjin käsin ja valmistautumattomina. 
Gnaeuksen taas sanotaan olevan Luceriassa, käymässä Appiuksen legioonien 
kohorttien luona, jotka eivät ole luotettavimmasta päästä. Mutta Caesarin 
kerrotaan rynnistävän eteenpäin ja olevan täällä tuossa tuokiossa, ei 
käydäkseen taisteluun (ketä vastaan hän taistelisi?) vaan katkaistakseen 
pakomme. 

2. Minä olen valmis ”kuolemaan hänen rinnallaan”"'** Italiassa, enkä kysy 
siinä neuvoasi. Mutta entä Italian ulkopuolella? Mitä teen? Talvi, liktorit, 
varomattomat ja piittaamattomat johtajat kehottavat jäämään, Gnaeuksen 
ystävyys, kunnon miesten asia, tyrannin kanssa liittoutumisen häpeällisyys 
kehottavat pakenemaan; tästä tyrannistahan''*” ei tiedä, ottaako hän mallia 
Falariksesta vai Peisistratoksesta. Toivoisin, että selvittäisit tämän ja auttaisit 
minua neuvoillasi, vaikka itselläsi nyt riittänee siellä päänvaivaa. Mutta tee, 
minkä pystyt. Jos kuulen täällä jotain uutta, saat sen tietää. Konsulit ovat 
täällä hetkenä minä hyvänsä, nonae-päivänään. Odotan sinulta kirjettä joka 
päivä. Vastaa tähän, kun pystyt. Jätin naisväen ja pojat Formiaen-huvilalle. 

CALES, 8. HELMIKUUTA 49 
CICERO TERVEHTII ATTICUSTA 

1. Kuulet onnettomuuksistamme ennen minua, sillä sieltä suunnaltahan ne 
tulevat. Mitään hyviä uutisia sinun ei kannata odottaa täältä päin. Saavuin 
Capuaan helmikuun nonaena, kuten konsulit olivat käskeneet. Lentulus 
saapui myöhään samana päivänä. Toinen konsuli ei ollut saapunut ollenkaan 
7. päivänä, jolloin minä lähdin Capuasta ja jäin Caleehen, josta lähetän tämän 
kirjeen 8. päivänä ennen aamunsarastusta. Ollessani Capuassa sain huomata, 
että konsuleista ei ole mihinkään ja missään ei ole käynnissä mitään joukkojen 
värväystä. Kutsuntojen toimittajat eivät rohkene näyttää naamaansa, koska 
Caesar on täällä minä hetkenä hyvänsä, meidän johtajaamme taas ei näy 
missään eikä hän tee mitään, eikä kukaan ilmoittaudu sotapalvelukseen; ei 
puutu tahtoa vaan toivoa. Ystävämme Gnaeus — miten onnetonta ja 
uskomatonta tämä onkaan! — on täysin maassa. Ei rohkeutta, ei suunnitelmaa, 
ei voimavaroja, ei tarmoa. En vatvo nyt menneitä, kuten hänen todella 
häpeällistä pakoaan Roomasta, kaupungeissa pitämiään pelokkaita puheita, tai 
tietämättömyyttään paitsi vastustajan myös omista joukoistaan. Mitäs sanot 
tästä? 

2. Helmikuun 7. päivänä kansantribuuni Gaius Cassius saapui Capuaan 
tuoden konsuleille viestin, että näiden tuli palata Roomaan, ottaa rahat 
vararahastosta, ja poistua kaupungista välittömästi. Jätettyään Rooman heidän 
pitäisi siis palata takaisin — millaisen kaartin kanssa? Sitten heidän pitäisi 
poistua — kuka sen sallisi? Konsuli kirjoitti vastauksen Pompeiukselle ja pyysi 
tätä itseään menemään ensin Picenumiin. Mutta Picenum on täysin menetetty. 
Sitä ei tiedä kukaan muu kuin minä, Dolabellan kirjeen johdosta. Olen varma, 
että Caesar on hetkenä minä hyvänsä Apuliassa ja Gnaeuksemme laivassa. 

3. On iso kysymys, mitä minä aion tehdä — vaikka ei siinä Hercules vie 
minusta mitään kysymystä olisi, ellei kaikkea olisi hoidettu kertakaikkisen 
häpeällisellä tavalla ja ellen olisi jätetty ulkopuolelle kaikesta suunnittelusta — 
mutta oli miten oli, kysymys kuuluu, mikä sopisi minulle. Caesar kehottaa 
minua rauhaan, mutta hänen kirjeensä oli kirjoitettu ennen kuin hän alkoi 
panna ryminäksi. Dolabellan ja Caeliuksen mukaan hän on minuun oikein 
tyytyväinen. Uskomaton neuvottomuus piinaa minua. Auta minua neuvoillasi, 
jos pystyt, ja joka tapauksessa hoida nuo asiat Roomassa parhaasi mukaan. 
Niin suuren myllerryksen keskellä minulla ei ole mitään kirjoitettavaa. 
Odotan kirjettäsi. 

FORMIAE, 9. HELMIKUUTA 49 
CICERO TERVEHTII ATTICUSTA 


1. Italiassa ei ole näemmä ole jalkaakaan maata, joka ei olisi Caesarin 
hallussa. Pompeiuksesta minulla ei ole mitään tietoa, ja ellei hän nouse 
laivaan, hänet otetaan kiinni. Aivan uskomaton vauhti! Sen sijaan tämän 
meidän miehemme vauhti — niin, tuntuu ikävältä moittia häntä, kun tuskailen 
ja kärsin hänen puolestaan. Pelkäät verilöylyä, etkä syyttä; ei niin että mikään 
hyödyttäisi Caesaria vähemmän, mikäli hän tahtoo voittonsa ja herruutensa 
kestävän pitkään, mutta huomaan kyllä, keiden tahdon mukaan hän aikoo 
toimia. Toivotaan, että kaikki menee hyvin — minusta on paras lähteä. 

2. Oppiusten suhteen minulla ei ole antaa neuvoja. Teet niin kuin parhaaksi 
näet. Puhu Philotimuksen kanssa, tai itse asiassa saat Terentian sinne 
idukseksi.'** Mutta mitä minä tekisin? Kuinka seuraisin maitse tai meritse 
miestä, josta en tiedä, missä hän on? Miten minä voisin seurata häntä maitse? 
Minne meritse? Antaudunko siis Caesarille? Oletetaan, että voisin antautua 
turvallisesti — monet kannustavatkin minua siihen — mutta voisinko tehdä sen 
kunniallisesti? En mitenkään. Pyydänkö tapani mukaan neuvoa sinulta? Asia 
ei ole ratkaistavissa. Mutta jos kuitenkin jotain tulee mieleesi, toivoisin, että 
kirjoittaisit siitä ja mitä itse aiot tehdä. 

FORMIAE, 10. HELMIKUUTA 49 
CICERO TERVEHTII ATTICUSTA 


1. Helmikuun 9. päivän iltana sain Philotimukselta kirjeen, että Domitiuksella 
on vahva sotajoukko, kohortit Picenumista ovat Lentuluksen ja Thermuksen 
johdolla liittyneet Domitiuksen sotajoukkoon, ja Caesar ehkä eristetään, mitä 
hän pelkää, Rooman kunnon miesten rohkeus on virinnyt, ja roistot ovat kuin 
lyötyjä. Itse pelkään, että tämä on toiveunta, mutta Philotimuksen kirje on 
herättänyt Manius Lepiduksen, Lucius Torguatuksen ja kansantribuuni Gaius 
Cassiuksen eloon (nämä ovat näet seurassani, siis Formiaessa). Pelkään 
kuitenkin, että lähempänä totuutta on se, että olemme jo kertakaikkisesti 
vankeja ja että Pompeius on lähdössä Italiasta. Puhutaan, että Caesar (tämä on 
karvas pala!) ajaa häntä takaa. Caesar ajamassa takaa Pompeiusta? Miksi? 
Tappaakseen hänet? Minä kurja! Miksi emme kaikki puolustautuisi 
ruumiillamme häntä vastaan? Sinäkin vaikeroit. Mutta mitä me voimme 

tehdä? Olemme lyötyjä, kukistettuja ja vankeja, kertakaikkisesti. 

2. Luettuani Philotimuksen kirjeen muutin kuitenkin mieleni naisväkeni 
suhteen. Olin lähettämässä heitä takaisin Roomaan, kuten kirjoitin sinulle, 
mutta tajusin, että siitä syntyisi paljon porua. Sanottaisiin, että olin 
muodostanut kantani valtiollisesta tilanteesta ja menettänyt toivoni sen 
suhteen ja että naisväkeni paluu olisi askel kohti omaa paluutani. Mitä minuun 
itseeni tulee, olen samaa mieltä kanssasi, ettei minun tule lähteä epävarmalle 
ja vaaralliselle pakomatkalle, koska ei minusta olisi hyötyä valtiolle eikä 
Pompeiukselle, jonka puolesta voisin kuolla sekä velvollisuudentunnosta että 
mielelläni. Minä siis jään, vaikka eläminen... 

3. Kysyt, mitä tänne kuuluu. Koko Capua ja koko värväystoiminta täällä on 
seisahduksissa. Tilanne on epätoivoinen ja kaikki ovat pakenemassa, ellei 
tapahdu jotain sellaista, että Pompeius liittäisi Domitiuksen joukot omiinsa. 
Mutta näyttää siltä, että saamme tietää kaiken kahden kolmen päivän 
kuluessa. 

Lähetän sinulle kopion Caesarin kirjeestä, sinähän pyysit sitä. Monet ovat 
kirjoittaneet minulle, että hän on minuun hyvin tyytyväinen. Minulla ei ole 
mitään sitä vastaan, kunhan vain saan edelleen olla tekemättä mitään 
häpeällistä, kuten tähänkin saakka. 

FORMIAE, 11. HELMIKUUTA 49 
CICERO TERVEHTII ATTICUSTA 


Minua Philotimuksen kirje ei liiemmin ilahduttanut mutta täkäläisiä 
kovastikin. Kas, seuraavana päivänä sitten Cassiukselle tuli ystävältään 
Lucretiukselta Capuasta kirje, jonka mukaan Nigidius oli saapunut Capuaan 
Domitiuksen luota kertoen, että Vibullius on kiiruhtamassa Picenumista 
Gnaeuksen luokse mukanaan vain kourallinen sotilaita, Caesar on aivan 
kintereillä ja Domitiuksella ei ole 6000 sotilasta. Lucretius kirjoitti myös, että 
konsulit olivat lähteneet Capuasta. Olen varma, että Gnaeus on pakenemassa. 
Kun vain pääsisikin livahtamaan. Aivan kuten neuvot, minulla ei ole 
aikomusta paeta. 

CICERO TERVEHTII ATTICUSTA 


Kun olin lähettänyt murheellisen ja, pahoin pelkään, totuudenmukaisen 
kirjeen Lucretiuksen kirjeestä, jonka hän oli lähettänyt Cassiukselle Capuasta, 
Cephalio saapui luotanne. Hän toi sinultakin kirjeen, joka oli hilpeämpi mutta 
ei niin vakuuttava kuin kirjeesi yleensä. Voisin helpommin uskoa mitä tahansa 
muuta kuin mitä kirjoitatte — että Pompeiuksella on vahva sotajoukko. Kukaan 
ei tuo tänne tuollaisia uutisia vaan kaikenlaisia ikäviä uutisia. Voi kurjuus! 
Huonoissa asioissa hän aina piti pintansa mutta kaikkein parhaimmassa on 
romahtanut. Mitä muuta voisi sanoa kuin että edellisissä hän tiesi, mitä tehdä 
(sehän ei ollut vaikeaa), mutta jälkimmäisessä ei? On vaikea taito ohjata 
valtiota oikealla tavalla. Mutta saan tietää kaiken minä hetkenä hyvänsä ja 
kirjoitan sinulle välittömästi. 

FORMIAE, 13. HELMIKUUTA * 49 
CICERO TERVEHTII ATTICUSTA 


1. Minulle ei ole käynyt samalla tavoin kuin kirjoitat itsellesi käyneen, että 
”aina kun mieli alkaa kohota”. Nyt ensi kertaa mieleni alkaa hieman kohota, 
ennen kaikkea Roomasta saapuvien kirjeiden ansiosta, jotka kertovat 
Domitiuksesta ja Picenumin kohorteista. Näiden viimeisen kahden päivän 
sisällä kaikki on alkanut näyttää valoisammalta. Niinpä valmisteillä olleesta 
pakomatkasta on peräydytty. Caesarin uhkauksia ”jos tapaan sinut täällä 
toisena aamuna...”!' halveksitaan. Domitius on hyvässä ja Afranius 
erinomaisessa maineessa. 

2. Kiitos sinulle äärimmäisen ystävällisestä neuvosta pitää kaikki ovet 
avoinna mahdollisimman kauan. Lisäksi varoitat, etten näyttäisi liikaa 
kallistuvan häpeälliselle puolelle. Eittämättä saatan antaa sellaisen 
vaikutelman. Kieltäydyin ottamasta johtavaa roolia kansalaissodassa niin 
kauan kuin rauhasta neuvoteltiin — ei siksi ettei se olisi ollut oikein, vaan 
koska vielä paljon oikeampi teko oli koitunut vahingokseni.!** En todellakaan 
halunnut saada vihamiehekseni miestä, jolle ystävämme"! tarjosi toista 
konsulikautta ja triumfia (ja millaisin sanoin: ”Tunnustuksena sinun 
loistokkaista saavutuksistasi”). Tiedän, ketä pelätä ja miksi."*? Jos sota tulee, 
kuten näyttää tulevan, teen oman osani. 

3. Terentia on vastannut sinulle 20 000 sestertiuksen osalta. Dionysiukselle 

en halunnut olla vaivaksi niin kauan kuin ajattelin meidän olevan liikkeellä, 
enkä vastannut sinulle — mainitessasi = useaan = otteeseen hänen 
velvollisuudestaan, koska odotin päivästä toiseen päättääkseni, mitä pitäisi 
tehdä. Nyt nähdäkseni ainakin pojat viettävät talven Formiaen-huvilallani. 
Entä minä? En tiedä. Jos nimittäin tulee sota, olen päättänyt seisoa 
Pompeiuksen rinnalla. Ilmoitan sinulle saamani varmat uutiset. Luulenpa, että 
edessä on kauhistuttava sota, ellei, kuten kirjoitat, satu jotakin parthialaista 
onnenkantamoista.!''** 

FORMIAE, 15. TAI 16. HELMIKUUTA 49 
CICERO TERVEHTII ATTICUSTA 


1. Kun olin lähettänyt sinulle kirjeen, sain kirjeen Pompeiukselta. Yleisesti 
ottaen se käsitteli Picenumin tapahtumia, joista Vibullius oli kirjoittanut 
Pompeiukselle, sekä Domitiuksen suorittamia joukkojen värväyksiä, asioita, 
jotka ovat teille tuttuja, mutta siinä kirjeessä ne eivät kuulostaneet niin 
riemukkailta kuin Philotimuksen minulle kirjoittamassa kirjeessä. Olisin 
lähettänyt sinulle itse kirjeen, mutta veljeni lähettipoika onkin jo yhtäkkiä 
lähdössä, joten lähetän sen huomenna. Mutta Pompeiuksen kirjeen loppuun on 
kirjoitettu hänen omalla käsialallaan: ”Neuvon sinua tulemaan Luceriaan, et 
ole missään sen paremmassa turvassa.” Tulkitsin tämän niin, että hän pitää 
näitä kaupunkeja ja rannikkoa menetettyinä, enkä ole yllättynyt, että 
hylättyään pään hän ei säästä jäseniäkään. 

2. Vastasin hänelle välittömästi, ja lähetin luotetun miehen 
väkeäni — kertomaan hänelle, etten etsi paikkaa, jossa olisin parhaimmassa 
turvassa ja että jos hän haluaa minut Luceriaan itsensä tai valtion tähden, tulen 
välittömästi. Kehotin häntä myös pitämään kiinni rannikosta, jos hän haluaisi 
saada viljatoimituksia provinsseista. Huomaan, että on turhaa kirjoittaa tätä, 
mutta haluan tehdä selväksi kantani siitä, ettei nyt olet hylättävä Italiaa, kuten 
aiemmin tein selväksi kantani siitä, että oli pidettävä kiinni Roomasta. 
Näköjään tarkoituksena on koota kaikki joukot Luceriaan mutta ei tehdä 
siitäkään pysyvää tukikohtaa vaan valmistautua pakenemaan sieltäkin, jos 
joudumme ahtaalle. 

3. Sitäkin vähemmän sinulla on siis syytä ihmetellä, jos vastentahtoisesti 
omistaudun asialle, jossa ei koskaan ole ollut kyse rauhan tai voiton 
saavuttamisesta vaan ainoastaan häpeällisestä ja turmiollisesta paosta. On 

mentävä; mieluummin alistun niin kutsuttujen kunnon miesten kanssa mihin 
tahansa, mitä kohtalo tuokaan, kuin näyttäisin olevan eri mieltä kunnon 
miesten kanssa. Näen kuitenkin, että pian Rooma on täynnä kunnon miehiä, 
toisin sanoen hienoja ja varakkaita miehiä, toden totta tupaten täynnä heitä, 
kun nämä maaseutukaupungit on hylätty. Olisin yksi heistä, ellei minulla olisi 
näitä kiusallista kiusallisimpia liktoreita, enkä häpeäisi Manius Lepiduksen, 
Marcus Volcaciuksen tai Servius Sulpiciuksen seuraa. Kukaan heistä ei ole 
typerämpi kuin Lucius Domitius eikä kukaan häilyvämpi kuin Appius 
Claudius. 

4. Vain Pompeiuksella on vaikutusta minuun, ei arvovaltansa ansiosta vaan 
sen vuoksi, mitä hän on tehnyt minun hyväkseni. Sillä mitä arvovaltaa hänellä 
olisi tässä asiassa? Kun me kaikki pelkäsimme Caesaria, Pompeius piti häntä 
ystävänään. Sen jälkeen, kun hän itse alkoi pelätä, hänen mielestään kaikkien 
pitäisi pitää Caesaria vihollisena. Menen kuitenkin Luceriaan, eikä hän ehkä 
ilahdu tulostani, sillä en pysty peittämään tyytymättömyyttäni siihen, mitä 
tähän mennessä on tehty. 

Jos voisin saada unta, en rasittaisi sinua niin pitkillä kirjeillä. Jos sinulla on 
sama juttu, toivoisin kovasti, että maksaisit minulle samalla mitalla. 

FORMIAE, 17. HELMIKUUTA 49 
CICERO TERVEHTII ATTICUSTA 


1. Olen totta kai kiitollinen sinulle kaikesta, siitä, että kirjoitit, mitä olit 
kuullut, ettet uskonut sellaista puhetta, joka vähätteli tunnollisuuttani, ja että 
kerroit oman näkemyksesi. Lähetin Capuasta Caesarille yhden kirjeen 
vastauksena siihen, mitä hän oli puhunut minulle gladiaattoreistaan.''* 
Kirjeeni oli lyhyt mutta hyväntahtoinen, eikä se suinkaan loukannut vaan jopa 
ylisti suuresti Pompeiusta; niinhän edellytti tuo kantani, jonka perusteella 
kehotin häntä sovintoon. Jos Caesar on lähettänyt kirjeen eteenpäin, toivoisin 
hänen tuovan sen julkisuuteen. Lähetän hänelle toisen kirjeen tänään samalla 
kun tämän sinulle. En voi olla lähettämättä, koska hän itse ja Balbus 
kirjoittivat minulle. 

2. Lähetän siitä kopion sinulle. En usko, että sinulla on mitään moitittavaa 
sen suhteen. Jos on, kerro miten voisin välttää moitteet. ”Älä kirjoita yhtään 
mitään”, sanot tietysti. Kuinka se auttaisi minua välttämään henkilöitä, jotka 
haluavat keksiä syytöksiä? No, teen kuitenkin niin, sikäli kuin se on 

mahdollista. 

Olet kyllä ystävällinen ja olen hyvin kiitollinen, kun kehotat minua 
muistamaan, mitä olen tehnyt, sanonut ja kirjoittanutkin, mutta minusta 
sinulla on eri käsitys kuin minulla siitä, mikä tässä tapauksessa on minulle 
kunniallista ja sopivaa. Mielestäni yhdenkään kansan yksikään valtiomies tai 
johtaja ei ole ikinä toiminut häpeällisemmin kuin ystävämme.!!** Olen 
surullinen hänen puolestaan. Hän on hylännyt Rooman eli isänmaansa, jossa 
ja jonka puolesta olisi ollut kunniakasta kuolla. 

3. Et näytä huomaavan, millainen katastrofi tämä on, sillä olet yhä kotonasi, 
mutta et voi jäädä sinne kovin pitkäksi aikaa vastoin kaikkein pahimpien 
roistojen tahtoa. Mikäpä olisi tätä kurjempaa tai häpeällisempää? 
Vaeltelemme köyhinä vaimojemme ja lastemme kanssa, ja kaikki toivomme 
on yhdessä miehessä, joka sairastelee vakavasti joka vuosi. Ei meitä ole 
karkotettu, vaan meidät on kutsuttu pois isänmaastamme. Emme ole jättäneet 
sitä säilytettäväksi paluutamme varten vaan ryöstettäväksi ja poltettavaksi. 
Niin monetko ovat rinnallamme? Eivätkö he ole esikaupunki- ja 
puutarhahuviloillaan tai itse kaupungissa? Ja elleivät vielä ole, eivätkö pian 
ole? Sillä välin me emme ole edes Capuassa vaan Luceriassa, ja pian 
hylkäämme rannikon ja odotamme Afraniusta ja Petreiusta, sillä Labienus ei 
ole kyllin arvokas. Kaipaisitko sinä tässä kohtaa tuota minun [...]. En sano 
mitään itsestäni, jääköön se muiden tehtäväksi. Mitä tämä oikein on [...]? 
Kaikki te kunnon miehet olette omissa kodeissanne ja aiotte pysyäkin siellä. 
Kukapa ei olisi osoittanut minulle tukeaan aiemmin Roomassa? Ja kuka on 
nyt rinnallani tässä sodassa (sillä sodaksihan sitä jo täytyy kutsua)? 

4. Vibulliuksen saavutukset ovat tähän mennessä suunnattomat. Huomaat 
sen Pompeiuksen kirjeestä. Huomaa erityisesti kohta, joka on merkitty 
nuolella. Näet, mitä Vibullius itse on mieltä Gnaeuksestamme. Mihin siis 
pyrin tällä puheellani? Voin ilomielin kuolla Pompeiuksen puolesta, arvostan 
häntä enemmän kuin ketään toista ihmistä maailmassa. Mutta en usko, kuten 
sinä, että hän on tasavallan pelastumisen ainoa toivo. Ehdotat nimittäin, 
jokseenkin toisella tapaa kuin aiemmin, että minun pitäisi lähteä Italiastakin, 
jos Pompeius lähtee. Minusta tämä ei olisi eduksi valtiolle eikä lapsilleni eikä 
sitä paitsi oikein eikä kunniallista. [...]: ”Kestätkö siis nähdä tyrannia?” Ikään 
kuin olisi väliä sillä, kuulenko vai näenkö hänet tai ikään kuin minun tarvitsisi 
etsiä parempaa esikuvaa kuin Sokrates, joka ei jalallaan astunut kaupungin 
porttien ulkopuolelle, kun Ateenassa oli vallassa kolmekymmentä tyrannia. 
Lisäksi minulla on erityinen syyni jäädä; saisinpa joskus puhua siitä 

kanssasi. 

Tänään 17. helmikuuta, kirjoitettuani tämän kirjeen sen saman lyhdyn 
loimussa, jossa poltin sinun kirjeesi, olen aikeissa lähteä Formiaesta 
Pompeiuksen luo ollakseni avuksi, jos kyse on rauhasta. Jos kyse on sodasta, 
mitä minä sitten olen? 

CALES, 18.-19. HELMIKUUTA 49 
CICERO TERVEHTII ATTICUSTA 


1. Mitä vakavimmat ja ikävimmät asiat ovat saaneet minut pois tolaltani, ja 
vaikka minulla ei ole mahdollisuutta pohtia asiaa kanssasi kasvokkain, haluan 
kuitenkin saada sinulta neuvoa. Kysymys on siitä, että jos Pompeius lähtee 
Italiasta, kuten uumoilen hänen tekevän, mitä minun mielestäsi pitäisi tehdä? 
Jotta sinun olisi helpompi neuvoa minua, esitän lyhyesti seikkoja, jotka 
tulevat mieleeni kummankin vaihtoehdon puolesta. 

2. Pompeiuksen suunnattomat ansiot minun pelastumisessani ja 
ystävyyteni hänen kanssaan mutta etenkin valtion etu saavat minut tuntemaan, 
että suunnitelmani tai kohtaloni tulee kulkea käsi kädessä hänen 
suunnitelmansa ja kohtalonsa kanssa. Lisäksi, jos minä jään ja hylkään tuon 
parhaimpien ja merkittävimpien kansalaisten seuran, joudun yhden miehen 
vallan alaisuuteen. Vaikka tämä [Caesar] monin tavoin osoittaa olevansa 
ystäväni — ja kuten tiedät, jo aikoja sitten ryhdyin toimeen tehdäkseni hänestä 
ystävän, koska aavistelin uhkaavaa myrskyä — on kuitenkin otettava 
huomioon kaksi asiaa: ensinnäkin, kuinka paljon häneen voi luottaa, ja 
toiseksi — vaikka hänen ystävyytensä olisi täysin selvää — kuuluuko urhean ja 
kunnon miehen jäädä kaupunkiin, jossa hän on pitänyt hallussaan korkeimpia 
virkoja ja käskyvaltaa, tehnyt suurtekoja, saanut korkean pappisviran, 
menettää entinen asemansa ja joutua alttiiksi vaaralle ja ehkä häpeällekin, jos 
Pompeius joskus palauttaisi tasavallan. Tämä on asian toinen puoli. 

3. Katso nyt sitten asian toista puolta. Pompeiuksemme ei ole toiminut 
miltään osin viisaasti eikä urheasti vaan vieläpä neuvojeni ja tahtoni 
vastaisesti aivan kaikessa. Puhumatta nyt menneistä — siitä että hän elätti, 
kasvatti ja aseisti Caesaria valtiota vastaan, auttoi tätä ajamaan väkivalloin ja 
enteiden vastaisesti läpi lakejaan, lisäsi Alppien tuonpuoleisen Gallian 
Caesarin komentoon, nai hänen tyttärensä, oli augurina, kun Publius Clodius 
adoptoitiin, ja oli innokkaampi pelastamaan minut maanpaosta kuin estämään 

karkotukseni, pidensi Caesarin virkakautta provinssissa, tuki kaikessa 
Caesaria tämän poissa ollessa, yritti jopa kolmannella konsulikaudellaankin 
ryhdyttyään valtion puolustajaksi saada kymmenen tribuunia ehdottamaan 
lakia, jonka mukaan Caesar saisi asettua ehdolle poissaolevana, minkä hän 
vahvisti tavallaan oman lakinsa avulla, ja vastusti konsuli Marcus 
Marcellusta, kun tämä oli rajaamassa Caesarin komentajuutta Galliassa 
maaliskuun kalendaehin — niin, puhumatta nyt kaikesta tästä, mikä olisi 
irvokkaampaa tai päättömämpää kuin tämä Roomasta vetäytyminen tai 
pikemminkin häpeällisistä häpeällisin pako, jossa olemme mukana? Eikö olisi 
ollut parempi hyväksyä mikä tahansa rauhanehto kuin hylätä isänmaa? 
Tunnustan, että ehdot olivat huonot, mutta mikä olisi pahempaa kuin tämä? 

4. ”Mutta hän kyllä palauttaa tasavallan.” Milloin? Mikä antaa aihetta 
toivoa jotain sellaista? Eikö Picenum ole menetetty? Eikö tie Roomaan ole 
avoinna? Eivätkö kaikki varat, julkiset ja yksityiset, ole annettu vastustajalle? 
Kaiken kukkuraksi ei ole mitään yhteistä asiaa, ei voimia eikä paikkaa 
kokoontua niille, jotka haluaisivat puolustaa valtiota. On valittu Apulia, 
Italian harvaan asutuin alue, joka on kauimpana tämän sodan näyttämöstä. 
Nähtävästi epätoivon vallassa haluttiin löytää sopiva rannikko, jota kautta 
päästä pakoon. En torjunut Capuaa siksi, että olisin halunnut välttää tuota 
pestiä, vaan koska ilman [...] asiassa, joka ei herättänyt intohimoja säädyissä 
eikä avoimesti yksityisissä ihmisissä mutta kunnon miehissä laimeaa 
innostusta, kuten yleensä, kun taas väkijoukko ja alimmat luokat, kuten itse 
huomasin, kallistuivat vastapuolelle ja monet janosivat muutosta. 

5. Sanoin Pompeiukselle itselleen, etten ryhtyisi mihinkään ilman 
varusjoukkoa ja rahaa. Niinpä minulla ei ole ollut kerrassaan mitään tehtävää, 
koska heti alusta pitäen näin, että tavoitteena oli vain ja ainoastaan pako. Jos 
nyt lähden mukaan, niin mitä kautta? Pompeiuksen kanssa en voi mennä. Kun 
olin lähdössä hänen luokseen, sain tietää Caesarin sijainnin olevan sellainen, 
että en voisi turvallisesti päästä Luceriaan. Minun täytyy purjehtia 
Tyrrhenanmerta sydäntalvella, vailla selvää määränpäätä. No, menenkö 
veljeni kanssa vai ilman häntä, poikani kanssa, vai miten? Kummassakin 
tapauksessa edessä on suunnattomia vaikeuksia ja suunnatonta 
mielenmurhetta. Ja kuinka Caesar kohdistaakaan raivonsa minua ja 
omaisuuttani kohtaan poissa ollessani! Rajummin kuin muita kohtaan, koska 
hän kenties uskoo, että minua vahingoittamalla hän saavuttaa kansansuosiota. 
Niin, ja miten rasittavaa on raahata pois Italiasta näitä kahleita, tarkoitan näitä 
laakerein koristeltuja vitsakimppuja!'' Ja vaikka meillä olisi tyyni meri, mikä 

paikka olisi meille turvallinen ennen kuin pääsemme Pompeiuksen luo? 
Emmehän tiedä, mitä kautta tai minne mennä. 

6. Jos taas jään ja saan paikan Caesarin puolelta, teen niin kuin Lucius 
Philippus ja Lucius Flaccus ja Quintus Mucius''” Cinnan valtakaudella — 
miten tahansa Muciukselle kävikään. Muciuksella oli kuitenkin tapana sanoa 
näkevänsä, että hänelle kävisi niin kuin kävi, mutta hänestä oli se parempi 
kuin käydä aseistettuna kotikaupunkinsa muureja vastaan. Thrasybulos toimi 
toisin, ja kenties paremmin." Mutta tuossa Muciuksen periaatteessa ja 
näkemyksessä on jotain vakuuttavaa samoin kuin Philippuksenkin — että 
pakon edessä mukautuu tilanteeseen eikä anna tilaisuuden mennä ohi, kun 
sellainen tulee. Mutta tässäkin tapauksessa nuo samat vitsakimput ovat 
riesaksi. Oletetaan nyt, että Caesar olisi ystävällinen minulle, mikä on 
epävarmaa, mutta oletetaan niin; hän tarjoaa minulle triumfia. Olisi vaarallista 
olla ottamatta vastaan sitä, mutta sen vastaanottaminen herättäisi närkästystä 
kunnon miehissä. ”Voi miten vaikea, ratkaisematon ongelma!” sanot. Mutta 
ratkaistava se on. Sillä olisiko muuta mahdollisuutta? Äläkä luule, että 
kallistun enemmän jäämisen kannalle, koska olen puhunut paljon siihen 
suuntaan. Voihan olla, kuten monissa riitakysymyksissä, että toinen puoli 
puhuu enemmän mutta toinen puoli on lähempänä totuutta. Senpä vuoksi ole 
hyvä ja neuvo minua kuten miestä, joka tyynesti pohdiskelee merkittävää 
asiaa. Minulla on laiva valmiina odottamassa sekä Caietassa että 
Brundisiumissa. 

7. Mutta kuinka ollakaan, kun kirjoitan juuri tätä kirjettä yöllä Caleessa, 
luokseni tulla tupsahtaa lähettejä kirjeen kanssa, jonka mukaan Caesar on 
saavuttanut Corfiniumin ja Domitius on kaupungissa mukanaan vahva 
sotajoukko, joka janoaa taistelua. En usko, että Gnaeuksemme sortuisi vielä 
siihenkin, että jättäisi Domitiuksen oman onnensa nojaan, vaikka hän oli 
lähettänyt Scipion kahden kohortin kanssa Brundisiumiin ja kirjoittanut 
konsuleille, että hän toivoi toisen näistä johtavan Faustuksen värväämän 
legioonan Sisiliaan. Mutta olisi häpeällistä hylätä Domitius, kun tämä anelee 
hänen apuaan. On toivoa — ei kylläkään paljon minun mielestäni, mutta näillä 
seuduilla se on vahva — että Afranius on taistellut Treboniuksen kanssa 
Pyreneillä ja Trebonius on lyöty ja että ystäväsi Fabius [...] kohortteineen on 
vaihtanut puolta. Lyhyesti sanottuna Afranius on tulossa suurten joukkojen 
kanssa. Jos se pitää paikkansa, saadaan ehkä jäädä Italiaan. Koska Caesarin 
reitistä ei ole varmaa tietoa — arvellaan hänen aikovan marssia Capuaan tai 
Luceriaan — olen lähettänyt Leptan kirjeen kanssa Pompeiuksen luo. Itse 

palaan Formiaehin, etten joutuisi ansaan. 
Halusin, että tiedät tämän, ja kirjoitin tyynemmin mielin kuin viimeksi, 
enkä ole halunnut tyrkyttää omaa näkemystäni vaan saada tietää sinun kantasi. 

FORMIAE, 20. HELMIKUUTA 49 
CICERO TERVEHTII ATTICUSTA 


1. Kun olin jo sinetöinyt kirjeen, jonka olin aikeissa lähettää sinulle yöllä, 
kuten teinkin (kirjoitin sen nimittäin edellisiltana), preetori Gaius Sosius 
saapui Formiaen-huvilalleni tapaamaan naapuriani Manius Lepidusta, jonka 
kvestori hän oli aikoinaan. Hän toi mukanaan kopion Pompeiuksen kirjeestä 
konsuleille: 

2. Sain Lucius Domitiukselta kirjeen 17. helmikuuta, ja liitän kopion siitä 
oheen. Tässä tilanteessa tiedän, että sinulle on sanomattakin selvää, miten 
tärkeää valtion edun kannalta on koota kaikki joukot samaan paikkaan ensi 
tilassa. Jos sinulle sopii, niin koeta tulla luoksemme mahdollisimman pian ja 
jätä Capuaan niin paljon varusjoukkoja kuin te"! katsotte riittäväksi. 

3. Sitten hän liitti mukaan kopion Domitiuksen kirjeestä, lähetin sen sinulle 
eilen. Taivaan vallat, miten kauhun vallassa olen. Miten huolissani tulevasta! 
Toivon kuitenkin, että sotapäällikkömme nimi on Suuri jatkossakin ja hänen 
saapumisensa herättää suurta pelkoa. Toivon myös, että — koska vain 
pelkuruus ja piittaamattomuus ovat estäneet meitä tähän saakka — tämä 
nykyinen suunnitelma, joka urheasti ja päättäväisesti ja varsinkin Hercules vie 
PP] 

4. [...] sillä olen saanut juuri kuulla, että olet päässyt 
kvartaanakuumeestasi. Hitto minut periköön, jos en ole yhtä iloinen kuin jos 
se olisi sattunut itselleni. Sano Pilialle, ettei ole oikein, että hän on edelleen 
kuumeessa, eikä se sovi teidänlaiselle sopusointuiselle pariskunnalle. Rakas 
Tiromme on kuulemma päässyt yhdestä kuumekohtauksestaan. 

5. Mutta hän on näköjään lainannut muilta rahaa kuluihinsa. Minä olin 
kyllä pyytänyt Curiustamme antamaan niin paljon kuin hän tarvitsee. Toivon, 
että se johtuu pikemminkin Tiron hienotunteisuudesta kuin Curiuksen 
pihiydestä. 

FORMIAE, 21. HELMIKUUTA 49 
CICERO TERVEHTII ATTICUSTA 


1. Ystävämme täydellisestä häpeästä ei enää puutu kuin se, että hän jättäisi 
tulematta Domitiuksen avuksi. ”Mutta kukaan ei ole epäile, etteikö hän tulisi 
apuun.” Minä en usko siihen. ”Hylkäisikö hän niin merkittävän kansalaisen ja 
ne, joiden hän tietää olevan hänen rinnallaan, etenkin kun hänellä itsellään on 
kaksikymmentä kohorttia ja Domitiuksella kolmekymmentä?” Kyllä, ellen ole 
täysin väärässä. Hän on uskomattoman kauhuissaan, mielessään vain pako ja 
sinusta (tiedänhän, mitä ajattelet) minun pitäisi seurata häntä. 

2. Tiedän kyllä, ketä paeta, mutta en tiedä, ketä seurata. Ylistät ja sanot 
unohtumattomaksi sitä lausahdustani, että mieluummin kärsin tappion 
Pompeiuksen rinnalla kuin voitan noiden toisten kanssa. Totta, mutta silloisen 
Pompeiuksen rinnalla tai sellaisen Pompeiuksen kanssa, jollaisena hän 
minulle näyttäytyi. Mutta tämä nykyinen Pompeius, joka pakenee ennen kuin 
tietää, ketä pakenee tai minne pakenee, joka on luopunut kaikesta, mitä meillä 
oli, hylännyt isänmaansa ja on hylkäämässä Italian — niin jos halusin 
mieluummin kärsiä tappion hänen kanssaan, toiveeni toteutui: minut on lyöty. 
Mitä muuhun tulee, en kestä nähdä asioita, joita en ikinä pelännyt näkeväni, 
enkä, Hercules vie, tuota yhtä, '!** 
minulla oli, myös minut itseni. 

3. Kirjoitin Philotimukselle matkarahasta ja kehotin häntä hankkimaan sitä 
joko Rahapajasta''** (kukaan ei nimittäin maksa minulle velkojaan) tai 
kuomiltasi Oppiuksilta. Annan sinulle muita sopivia tehtäviä aikanaan. 


joka on vienyt minulta paitsi sen, mitä 

FORMIAE, 22. HELMIKUUTA 49 
CICERO TERVEHTII ATTICUSTA 


1. Ystäväsi (pikemminkin kuin ”ystävämme”) Dionysius, jonka osalta luotin 
enemmän sinun arvioosi kuin omaani, vaikka olin oppinut tuntemaan hänen 
luonteensa varsin hyvin, ei ole kunnioittanut sinun suosituksiasi, joita olet 
usein esittänyt minulle hänen puolestaan, vaan on osoittanut ylimielisyyttä 
arvellessaan, mikä minun kohtaloni olisi. Tämän kohtaloni kulkua aion ohjata 
jollain järjellä, niin pitkälle se ihmisen neuvokkuuden puitteissa on 
mahdollista. Mitä kunnianosoitusta, mitä huomaavaisuutta ja mitä suositusta 
muita varten tämä jokseenkin mitätön mies ei olisi minulta saanut? Niin, 

mieluummin jopa annoin veljeni Ouintuksen ja yleisesti kaikkien ihmisten 
moittia harkintakykyäni kuin jätin ylistämättä häntä vuolaasti, ja mieluummin 
näin itse vaivaa opettamalla poikiamme Ciceroja kuin etsin heille jonkun 
toisen opettajan. Hyvät jumalat sentään! Millaisen kirjeen lähetinkään hänelle, 
miten kunnioittavan ja sydämellisen! Olisi voinut luulla, Hercules vie, että 
olin kutsumassa luokseni Dikaiarkhosta tai Aristoksenosta enkä täysin 
opettajaksi sopimatonta, pahimman luokan suupalttia. 

2. Olkoon, että hänellä on hyvä muisti. Mutta hän saa tuta, että minulla on 
parempi. Kirjeeseeni hän vastasi tavalla, jolla minä en ole vastannut 
kenellekään, jonka juttua en halunnut ottaa. Sellaisessa tapauksessahan on 
aina tapana sanoa ”jos pystyn” tai ”ellei minua estä jonkin toinen juttu, jonka 
olen ottanut ajaakseni”. En ikinä torjunut ketään syytettyä, oli tämä miten 
alhainen, halveksittava, syyllinen tai vieras hyvänsä, niin jyrkästi kuin 
Dionysius torjui minut, kertakaikkisesti, täysin ehdottomasti. En ole nähnyt 
suurempaa kiittämättömyyttä, ja kiittämättömyyteen sisältyvät kaikki paheet. 
Mutta olen puhunut hänestä jo liiaksikin. 

3. Minulla on laiva valmiina odottamassa, mutta odotan kirjettäsi 
saadakseni tietää, mitä vastaat kysymyksiini. 

Tiedät, että Gaius Atius Paelignus on avannut portit Antoniukselle 
Sulmossa, vaikka hänellä oli viisi kohorttia, että Lucretius on paennut sieltä, 
että Gnaeus on matkalla Brundisiumiin ja että Domitius on hylätty. Kaikki on 
lopussa. 


333 

ATT. 8,5 

FORMIAE, 22. HELMIKUUTA 49 
CICERO TERVEHTII ATTICUSTA 


1. Kun olin lähettänyt sinulle Dionysiusta koskevan kirjeen 22. päivänä, 
ennen aamunsarastusta, Dionysius itse saapui luokseni samana iltana, 
arvatenkin sinun kehotuksestasi. Mitä muuta voisin päätellä? Olkoon että 
hänellä onkin tapana katua raivonpuuskassa tekemiään tekoja. Milloinkaan 
hän ei ole ollut pöljempi kuin tässä asiassa. Fn kirjoittanut sinulle siitä, mutta 
jälkeenpäin kuulin hänen tuolloin menneen kolmannelta peninkulmatolpalta 
”päästeltyään turhaan sarvipäitä ilmoille”, toisin sanoen manailtuaan 
kovasti, minkä toivon osuvan hänen omaan nilkkaansa, kuten tavataan sanoa. 
Mutta huomaa lempeä luonteeni! Lykkäsin kiivassanaisen kirjeeni hänelle 
siihen samaan nippuun, jossa on kirje sinullekin. Haluaisin saada sen takaisin, 

ja juuri siitä syystä eikä mistään muusta lähetin Roomaan Pollexin, yhden 
uskotuista orjistani. Kirjoitan siis sinulle sillä mielellä, että jos se on toimitettu 
sinulle, huolehtisit, että se palautetaan minulle, ettei se päädy hänen käsiinsä. 

2. Kirjoittaisin sinulle, jos jotain uutta kuuluisi. Odotan kuin tulisilla 
hiilillä, miten käy Corfiniumissa, jossa valtion kohtalo ratkaistaan. 

Toivoisin, että huolehtisit siitä, että Manius Curiukselle osoitettu kirjenippu 
toimitetaan hänelle ja suosittelisit Tiroa Curiukselle ja pyytäisit tätä antamaan 
Tirolle, mitä tämä tarvitseekaan kuluihinsa. 

FORMIAE, 23. HELMIKUUTA 49 
CICERO TERVEHTII ATTICUSTA 


1. Voi miten häpeällinen ja siksi onneton juttu! Minusta nimittäin onnetonta 
on ennen kaikkea tai pikemminkin ainoastaan se, mikä on häpeällistä. Hän 
kartutti Caesarin voimia ja sitten yhtäkkiä alkoi pelätä häntä, torjui kaikki 
rauhanehdot, ei valmistautunut mitenkään sotaan, hylkäsi Rooman, menetti 
Picenumin omasta syystään, sulkeutui Apuliaan, lähti kohti Kreikkaa 
sanomatta meille sanaakaan ja jätti meidät niin merkittävän ja epätavallisen 
suunnitelman ulkopuolelle. 

2. Kuinka ollakaan, yhtäkkiä tuli Domitiuksen kirje hänelle ja hänen 
kirjeensä konsuleille. Näytti kuin jalous olisi hohtanut hänen silmiensä edessä 
ja kuin mies, joka hänen olisi kuulunut olla, olisi huudahtanut: 


Juonikoot niin kuin heidän kuuluu 
ja vehkeilkööt minua vastaan mitä hyvänsä; 
oikeus on puolellani." 


Mutta hän sanoo hyvästit jaloudelle!!” ja jatkaa Brundisiumiin. Domitiuksen 
ja niiden, jotka olivat hänen mukanaan, taas sanotaan antautuneen kuultuaan 
asiasta. Mikä murhenäytelmä! Suru estääkin minua kirjoittamasta sinulle 
enempää. Odotan kirjettäsi. 

FORMIAE, 24. HELMIKUUTA 49 
CICERO TERVEHTII ATTICUSTA 

Kun Dionysius oli odottamattani saapunut luokseni, puhuin hänen kanssaan 
oikein ystävällisesti. Selitin tilanteen ja pyysin häntä kertomaan, mitä hänellä 
oli mielessään; sanoin, etten vaatinut häneltä mitään vastoin hänen tahtoaan. 
Hän vastasi, ettei tiennyt, mikä hänen rahatilanteensa oli; toiset eivät 
kuulemma maksaneet velkojaan ja toisille eräpäivä ei ollut vielä käsillä. Hän 
myös mainitsi orjistaan tiettyjä muita seikkoja syyksi siihen, miksi hän ei 
voinut jäädä luoksemme. Tein hänen mielikseen ja päästin vastentahtoisesti 
hänet lähtemään, koska hän oli poikiemme opettaja, mutta ilomielin, koska 
hän oli kiittämätön. Halusin kertoa sinulle tämän ja sen, mitä mieltä olen 
hänen toiminnastaan. 


336 

ATT. 8,9A 

FORMIAE, 25. HELMIKUUTA 49 
CICERO TERVEHTII ATTICUSTA 


1. Jalot ja kuitenkin olosuhteisiin nähden aivan harkitut neuvosi ovat kovasti 
mieleeni. Lepidushan (olemmehan yhdessä lähes kaikki päivät, mistä hän on 
oikein mielissään) ei koskaan halunnut lähteä Italiasta, Tullus vielä paljon 
vähemmän; hänen kirjeensä näet usein kulkeutuvat minulle muiden kautta. 
Mutta heidän näkemyksensä eivät paina minulle yhtä paljon. He eivät ole 
sitoutuneet valtioon yhtä lujasti kuin minä. Hercules vie, sinun sanasi painaa 
minulle paljon. Se tarjoaa keinon lunastaa tulevaisuus ja turvata nykyisyys. 
Mutta ole hyvä ja kerro, mikä voisi olla onnettomampaa kuin että toinen 
noista saa suosionosoituksia iljettävimmässä asiassa ja toinen epäsuosiota 
parhaimmassa ja että toista pidetään vihollistensa suojelijana ja toista 
ystäviensä pettäjänä. Ja Hercules sentään, vaikka olenkin kiintynyt 
ystäväämme Gnaeukseen, niin kuin olen ja minun tulee olla, en kuitenkaan 
voi kehua häntä siitä, ettei hän auttanut sellaisia miehiä. Jos hän pelkäsi, mikä 
voisi olla pelkurimaisempaa? Tai jos hän, kuten jotkut arvelevat, kuvitteli, että 
heidän kuolemansa edistäisi hänen asiaansa, mikä olisi väärämielisempää? 
Mutta annetaan tämän olla. Vatvomalla sitä vain lisäämme tuskaamme. 

2. Illalla 24. päivänä Balbus nuorempi saapui luokseni. Hän oli 
kiiruhtamassa Caesarin antamassa salaisessa tehtävässä konsuli Lentuluksen 
luo mukanaan kirje, suullinen viesti ja lupaus provinssista, jotta saisi tämän 
palaamaan Roomaan. En usko, että hänet saa suostumaan, vaikka tapaaminen 
toteutuisi. Balbus sanoi myös, että Caesar ei halunnut mitään enempää kuin 
tavoittaa Pompeiuksen (sen uskon) ja tehdä sovinnon tämän kanssa (sitä en 

usko, ja pelkään, että kaikki tämä lempeydenosoitus on vain alkusoittoa tuolle 
julmuudelle). Balbus vanhempi taas kirjoittaa minulle, ettei Caesar halua 
mitään enemmän kuin elää ilman pelkoa Pompeiuksen ollessa ykkösmies. 
Varmaan uskot tämän! Mutta kun kirjoitan tätä kirjettä 25. päivänä, Pompeius 
on voinut päästä jo Brundisiumiin. Hän oli lähtenyt 19. päivänä Luceriasta 
ennen legiooniaan ja kevyesti varustautuneena. Mutta tämä hirviö! on 
hirvittävän valpas, nopea, tarmokas. En yhtään tiedä, mitä tulee tapahtumaan. 

FORMIAE, 27. HELMIKUUTA 49 
CICERO TERVEHTII ATTICUSTA 


1. Arvelet minun olevan hyvin järkyttynyt, ja niin olenkin mutta en niin 
syvästi kuin kenties luulet. Kaikki huolet hälvenevät, kun joko päätös on tehty 
tai pohtiminen ei johda mihinkään. Surra saa kyllä vaikka kaikki päivät, mutta 
pelkään, että siitä ei ole mitään hyötyä minulle ja olen jopa häpeäksi opillisille 
harrastuksilleni ja kirjoituksilleni. Käytänkin kaiken aikani pohtien, millainen 
olemukseltaan on tuo mies, jonka olen kuvannut kirjoissani [De re publica] 
kyllin tarkasti, ainakin sinun mielestäsi. Muistatko siis, mitä haluan 
ihanteellisen valtion ohjaajan pitävän kaiken mittapuuna? Sillä käsittääkseni 
viidennessä kirjassa Scipio sanoo näin: ”Kuten perämiehen tavoitteena on 
onnistunut merimatka, lääkärin tavoitteena terveys ja sotapäällikön 
tavoitteena voitto, niin valtion ohjaajan tavoitteena on kansalaisten onnellinen 
elämä — että se olisi aineellisesti turvattua, rikkauksiltaan vaurasta, 
maineeltaan suurta sekä hyveensä puolesta kunniallista. Tämän, ihmisten 
keskuudessa suurimman ja parhaimman tehtävän haluan hänen täyttävän.”!!'*? 
2. Tätä ystävämme Gnaeus ei ole koskaan aiemmin ajatellut ja kaikkein 
vähiten nyt. Kumpikin on havitellut yksinvaltaa eikä kansakunnan 
onnellisuutta ja kunniallisuutta. Pompeius ei todellakaan hylännyt Roomaa 
siksi, ettei kyennyt suojelemaan kaupunkia, eikä Italiaa siksi, että hänet 
karkotettiin sieltä, vaan ensi hetkestä saakka hän aikoi saattaa kaikki maat ja 
meret myllerrykseen, lietsoa vieraiden maiden kuninkaita, tuoda aseistettuja 
villiheimoja Italiaan ja koota valtavia sotajoukkoja. Hän on jo kauan janonnut 
tuota sullamaista yksinvaltiutta, ja monet hänen kumppaneistaan himoitsevat 
sitä. Vai oletko sitä mieltä, ettei heidän välilleen olisi voinut syntyä 
minkäänlaista sopua tai sopimusta? Tänä päivänäkin se on mahdollista. Mutta 
kumpikaan ei tavoittele meidän onnellisuuttamme. Kumpikin haluaa olla 


464 


kuningas. 

3. Pyynnöstäsi olen esittänyt nämä asiat lyhyesti, sillä halusit minun 
kertovan, mitä ajattelen näistä ikävyyksistä. Ennustan siis, rakas Atticukseni, 
en profetoimalla, kuten tuo tyttö, jota kukaan ei uskonut, vaan järkeilemällä: 
”ja jo suurella merellä...”!! Sen sanon, etten juuri toisin voi ennustaa, sillä 
niin valtava onnettomuuksien Ilias leijuu yllämme. Ja meidän kotimaassa 
olevien tilanne on pahempi kuin noiden, jotka ovat hänen kanssaan menneet 
meren yli, koska he pelkäävät vain toista mutta me kumpaakin. 

4. Kysyt, miksi siis jäin. Ehkäpä noudatin neuvoasi tai en yhyttänyt 
Pompeiusta tai ehkä tämä oli oikeampi ratkaisu. Saat kuule nähdä, että ensi 
kesänä onnettoman Italiamme tallaavat jalkoihinsa jommankumman tai 
kummankin orjat, jotka on raavittu kokoon kaikenlaisesta väestä. Pelättävä ei 
ole niinkään yksittäisten henkilöiden proskriptiota, jonka uhasta yleisesti 
puhuttiin Luceriassa, kuin koko maamme tuhoa. Niin suuret voimat 
yhteenotossa ovat nähdäkseni kummallakin. Tässä sinulle ennustukseni. 
Odotit kenties jotain lohduttavaa. En keksi mitään. Tämä on kurjinta, 
surkeinta ja kauheinta, mitä olla voi. 

5. Kysyt, mitä Caesar kirjoitti minulle. No, sitä mitä usein ennenkin: että 
hän on oikein kiitollinen, kun pysyttelin hissukseni, ja pyytää pysymään 
edelleenkin. Balbus nuoremmalla oli sama viesti; hän oli matkalla konsuli 
Lentuluksen luo mukanaan Caesarin kirje ja lupaukset palkkioista, jos 
Lentulus palaisi Roomaan. Mutta kun lasken päiviä, luulen hänen ennättävän 
meren yli ennen kuin Balbuksen onnistuu tavata häntä. 

6. Halusin osoittaa sinulle, miten huolimattomasti Pompeius kirjoittaa 
minulle kahdessa kirjeessään ja miten huolellinen minä olin vastatessani 
hänelle. Lähetän niistä kopiot sinulle. 

7. Odotan, mitä tästä Caesarin pikamarssista Apulian kautta Brundisiumiin 
on tuloksena. Kunpa se olisi jotain samanlaista kuin parthialaisten kanssa!"!*! 
Kirjoitan sinulle, heti kun kuulen jotain. Toivoisin, että kertoisit, mitä kunnon 
miehet puhuvat. Heitä on kuulemma Roomassa sankoin joukoin. Tiedän, ettet 
näyttäydy julkisesti, mutta kuulet varmasti vaikka mitä. 

Muistan, että sait Demetrios Magnesialaiselta kirjan 
”Yksimielisyydestä”,'! jonka hän on omistanut sinulle. Toivoisin, että 
lähettäisit sen minulle. Huomaat varmasti, mikä juttu minulla on mielessäni. 

LUCERIA, 10. HELMIKUUTA 49 
PROKONSULI GNAEUS MAGNUS TERVEHTII IMPERAATTORI MARCUS CICEROA 


Quintus Fabius'"'* saapui luokseni 10. helmikuuta. Hän kertoo, että Lucius 
Domitius on matkalla luokseni kahdentoista oman ja neljäntoista Vibulliuksen 
tuoman kohortin kanssa ja oli aikeissa lähteä Corfiniumista 9. helmikuuta ja 
että Gaius Hirrus seuraa perässä viiden kohortin kanssa. Ehdotan, että tulet 
luoksemme Luceriaan, sillä uskon sinun olevan täällä parhaassa turvassa. 

FORMIAE, 15. TAI 16. HELMIKUUTA 49 

IMPERAATTORI MARCUS CICERO TERVEHTII ' PROKONSULI (GNAEUS 
MAGNUSTA 


1. Sain kirjeesi 15. helmikuuta Formiaessa, ja siitä sain tietää, että kaikki, mitä 
on tapahtunut Picenumissa, on ollut suotuisampaa kuin meille oli kerrottu, ja 
panin ilolla merkille Vibulliuksen urheuden ja tarmokkuuden. 

Tähän saakka olen pysytellyt rannikolla, joka on komennossani, mutta 
minulla on laiva valmiina. Sen perusteella mitä kuulin ja pelkäsin, katsoin, 
että mihin päätökseen ikinä päädytkin, minun on seurattava sitä. Nyt koska 
arvovaltasi ja suunnitelmasi ansiosta toiveemme ovat vahvemmat, pysyn 
Tarracinassa ja rannikolla, mikäli näistä mielestäsi pystytään pitämään kiinni, 
vaikka kaupungeissa ei ole lainkaan varusjoukkoja. Täällä ei ole ketään 
meidän säätyistämme!!** paitsi Marcus Eppius, valpas tarmonpesä, jonka 
halusin jäävän Minturnaehin. Lucius Torguatus, urhea ja arvovaltainen mies, 
ei nimittäin ole kanssani Formiaessa. Luulen, että hän on lähtenyt sinun 
luoksesi. 

2. Joka tapauksessa minä, vastikään esittämäsi toiveen mukaisesti, menin 
Capuaan juuri sinä päivänä, kun lähdit Teanum Sidicinumista, sillä olit 
pyytänyt minua hoitamaan yhdessä propreetori Marcus Considiuksen kanssa 
asiat siellä. Saavuttuani sinne huomasin, että Titus Ampius oli ahkerasti 
värväämässä joukkoja ja Lucius Libo, joka oli aivan yhtä tunnollinen ja 
suuresti arvostettu tuossa koloniassa, otti niitä vastaan häneltä. Olin Capuassa 
yhtä kauan kuin konsulit. Toistamiseen menin Capuaan, konsuleiden ediktin 
mukaisesti, helmikuun nonaena, ja oltuani siellä kolme päivää palasin 
Formiaehin. 

3. Tällä hetkellä en tiedä, mikä on tavoitteesi ja sotasuunnitelmasi. Jos 

katsot, että tästä rannikosta on pidettävä kiinni (sehän on sekä sijainniltaan 
otollinen että merkittävä alue, ja siellä on erinomaisia kansalaisia, ja 
uskoakseni siitä voi pitää kiinni), se tarvitsee komentajaa. Mutta jos kaikki 
joukot on koottava yhteen paikkaan, en epäröi tulla heti luoksesi. Mikään ei 
voisi olla minulle tervetulleempaa, ja puhuin siitä sinulle sinä päivänä, kun 
lähdimme Roomasta. En välitä, jos joku pitää minua liian saamattomana, 
kunhan se et ole sinä. Jos kuitenkin sota on väistämätön, kuten näyttää, luotan 
siihen, että minun on helppo täyttää kaikkien toiveet. 

4. Lähetän luoksesi luotettuni Marcus Tulliuksen, niin että jos haluat, voit 
antaa hänen vietäväkseen kirjeesi minulle. 

ATT. 8,11C 

CANUSIUM, 20. HELMIKUUTA 49 

PROKONSULI GNAEUS MAGNUS TERVEHTII IMPERAATTORI MARCUS CICEROA 


Toivottavasti voit hyvin. Luin ilolla kirjeesi ja tunnistin entisen urheutesi 
edelleenkin, kun kyse on yleisestä turvallisuudesta. Konsulit ovat saapuneet 
komennossani olevan sotajoukon luo Apuliassa. Poikkeuksellisen ja ikuisen 
isänmaanystävyytesi nimissä kehotan sinua hartaasti tulemaan luoksemme, 
niin että yhteistuumin voimme auttaa ja tukea kovaa kokenutta valtiotamme. 
Neuvon sinua matkaamaan Via Appiaa pitkin ja tulemaan kiiruusti 
Brundisiumiin. 

ATT. 8,11D 

FORMIAE, 27. HELMIKUUTA 49 

IMPERAATTORI MARCUS CICERO TERVEHTII ' PROKONSULI (GNAEUS 
MAGNUSTA 


1. Kun lähetin sinulle sen kirjeen, jonka sait Canusiumissa, minulla ei ollut 
aavistustakaan, että valtion edun nimissä aikoisit mennä meren yli, ja olin 
hyvin toiveikas, että pysyttelemällä Italiassa voisimme saada aikaan sovun — 
mikään ei tuntunut minusta edullisemmalta — tai puolustaa valtiota 
äärimmäisen kunniakkaasti. Niistä viesteistä, jotka olit lähettänyt konsuleille 
Decimus Laeliuksen välityksellä, sain tietää suunnitelmistasi ennen kuin 
kirjeeni saapui sinulle. En jäänyt odottamaan vastauskirjettäsi vaan lähdin heti 
matkaan luoksesi Apuliaan veljeni Ouintuksen ja lastemme kanssa. 

2. Päästyäni Teanum Sidicinumiin ystäväsi Gaius Messius ja monet muut 
kertoivat minulle, että Caesar oli matkalla Capuaan ja aikoi jäädä juuri siksi 
päiväksi Aeserniaan. Olin todella huolissani, koska jos tuo piti paikkansa, 
ajattelin matkani katkeavan siihen, ja lisäksi olisin itsekin satimessa. Niinpä 
jatkoin Caleehen, sillä minusta oli paras jäädä sinne, kunnes Aeserniasta 
kantautuisi minulle varmaa tietoa siitä, mitä olin kuullut. 

3. Mutta ollessani Caleessa sain kopion kirjeestäsi, jonka olit lähettänyt 
konsuli Lentulukselle. Sen mukaan olit saanut kirjeen Lucius Domitiukselta 
17. helmikuuta, ja liitit mukaan kopion siitä. Kirjoitit valtion kannalta olevan 
hyvin tärkeää, että kaikki joukot ensi tilassa koottaisiin yhteen paikkaan ja 
että hän jättäisi riittävästi varusväkeä Capuaan. Luettuani tämän kirjeen olin 
samassa käsityksessä kuin kaikki muutkin, että menisit Corfiniumiin kaikkine 
joukkoinesi; mielestäni minun ei ollut turvallista mennä sinne, koska Caesar 
piti leiriä kaupungin tuntumassa. 

Kun odotimme äärimmäisen jännityksen vallassa, saimme kuulla samalla 
kertaa, mitä Corfiniumissa oli tapahtunut ja että olit lähtenyt kohti 
Brundisiumia. Vaikka minulla ja veljelläni ei ollut epäilystäkään siitä, että 
meidän tulisi pyrkiä Brundisiumiin, monet, jotka olivat tulossa Samniumista 
ja Apuliasta, varottivat meitä joutumasta Caesarin käsiin, koska hän oli 
lähtenyt kohti samoja seutuja, jonne me pyrimme, ja pääsisi määränpäähänsä 
vielä nopeammin kuin meidän oli mahdollista päästä. Niinpä en minä eikä 
veljeni eikä kukaan ystävistämme halunnut ottaa sitä riskiä, että 
harkitsemattomuudellamme — vahingoittaisimme paitsi itseämme myös 
valtiotamme, etenkään kun olimme varmoja, että vaikka matka olisi ollut 
turvallinen, emme olisi enää voineet tavoittaa sinua. 

4. Sillä aikaa olen saanut 20. helmikuuta Canusiumista lähettämäsi kirjeen, 
jossa kehotat minua tulemaan pikaisesti Brundisiumiin. Sain kirjeen 27. 
helmikuuta, ja olen varma, että olet jo perillä Brundisiumissa. Huomaan, että 
tiemme siellä on täysin katkaistu ja olemme vankeja yhtä lailla kuin ne, jotka 
olivat Corfiniumissa. En nimittäin pidä vankeina vain niitä, jotka ovat 
joutuneet vihollisioukkojen käsiin, vaan yhtä lailla niitä, jotka on suljettu 
omien alueidensa ulkopuolelle ja jotka ovat joutuneet vihollisten varus- ja 
sotajoukkojen alueille. 

5. Niinpä toivoisin ennen kaikkea, että olisin pysynyt kanssasi koko ajan, 
minkä kyllä tein sinulle selväksi, kun torjuin Capuan komentajuuden. En 
torjunut sitä välttääkseni työtaakkaa vaan koska näin, että tuota kaupunkia ei 
voinut pitää hallussa ilman sotajoukkoa, enkä halunnut itselleni käyvän niin 

kuin surukseni on käynyt miehistä urheimmillekin. Koska minun ei 
onnistunut olla kanssasi, olisinpa tiennyt suunnitelmistasi! En näet voinut 
aavistaa niitä, koska kaikkein viimeiseksi ajattelin, että tämä valtiomme asia 
ei voisi sinun johdollasi pitää puoliaan Italiassa. Enkä minä todellakaan nyt 
moiti päätöstäsi vaan suren valtion kohtaloa, ja vaikka minulle ei ole selvää, 
mitä olet tavoitellut, olen silti yhtä vakuuttunut, ettet ole tehnyt mitään ilman 
erinomaisia perusteita. 

6. Muistat varmaan, mikä minun näkemykseni on aina ollut ensinnäkin 
rauhan säilyttämisestä huonoinkin ehdoin ja toiseksi Roomasta (Italiastahan et 
nimittäin ole sanonut minulle koskaan mitään). Mutta en yritä väittää, että 
minun suunnitelmani olisi pitänyt päästä voitolle. Olen seurannut sinun 
suunnitelmaasi; en tehnyt sitä tasavallan vuoksi, jonka suhteen olen 
menettänyt toivoni ja joka nyt on lyöty ja jonka voi elvyttää vain äärimmäisen 
tuhoisalla kansalaissodalla, vaan sinua minä hain, sinun kanssasi minä halusin 
olla. Ja jos siihen tarjoutuu tilaisuus, en anna sen mennä ohitseni. 

7. Tässä asiassa minun on helppo ymmärtää, että sodanhimoiset ihmiset 
eivät ole minuun tyytyväisiä. Ensinnäkin julistin avoimesti, etten halunnut 
mitään mieluummin kuin rauhaa — ei siksi, etten pelkäisi samoja seurauksia 
kuin he, vaan koska pidin näitä seurauksia pienempänä pahana kuin 
kansalaissotaa. Kun sitten sota syttyi ja huomasin, että sinulle esitettiin 
rauhanehdot ja vastasit niihin kunnioittavasti ja auliisti, aloin tarkastella omaa 
asemaani, mille asialle uskon saavani helposti hyväksyntäsi, kun ottaa 
huomioon hyvätahtoisuutesi minua kohtaan. Muistin, että vain minä olin 
saanut kärsiä ankarimmat ja julmimmat rangaistukset valtion hyväksi 
tekemistäni suurista palveluksista ja vain minä — jos olin loukannut häntä, 
jolle oli tarjottu toista konsulikautta ja mahtavaa triumfia, vaikka olimme jo 
tarttuneet aseisiin — joutuisin käymään samat taistelut uudelleen; minun 
persoonani näyttää siis olevan jollain tapaa suosittu hyökkäyskohde 
kelvottomille kansalaisille. En ehtinyt aavistella näitä seurauksia ennen kuin 
minua uhkailtiin avoimesti. Enkä niinkään pelännyt niitä, jos ne olivat 
väistämättömiä, vaan pikemminkin halusin välttää ne, jos pystyisin siihen 
kunniallisesti. 

8. Tässä siis sinulle tilitys toimistani tuona aikana, kun vielä oli toivoa 
rauhasta. Sittemmin tapahtumien kulku on vienyt minulta kaikki 
mahdollisuudet. Mutta minun on helppo vastata niille, jotka ovat minuun 
tyytymättömiä. En ole koskaan ollut lähempi ystävä Gaius Caesarin kanssa 
kuin he, eivätkä he ole olleet parempia valtion ystäviä kuin minä. Minun ja 

heidän välillään on se ero, että vaikka he ovat erinomaisia kansalaisia ja sama 
kunnianarvoisa titteli sopinee minuunkin, halusin mieluummin ratkaista 
erimielisyydet neuvottelemalla, kuten ymmärtääkseni sinäkin tahdoit, mutta 
he aseilla. Koska heidän toimintatapansa on voittanut, pidän ilman muuta 
huolen, ettei minulta valtio jää kaipaamaan kansalaishenkeä etkä sinä 
ystävyyttä. 

ATT. 8,12 

FORMIAE, 28. HELMIKUUTA 49 
CICERO TERVEHTII ATTICUSTA 


1. Silmätulehdukseni on jopa kiusallisempi kuin ennen; mieluummin 
kuitenkin sanelen tämän kirjeen kuin annan hyvän yhteisen ystävämme Fabius 
Galluksen tulla luoksesi ilman kirjettä. Eilen kylläkin kirjoitin kirjeen itse niin 
hyvin kuin pystyin, ja toivon mukaan sen ennustus menee pieleen. Syynä 
tämän kirjeen kirjoittamiseen ei ole vain se, että joka päivä tulisin 
lähettäneeksi sinulle kirjeen, vaan siihen on myös oikeutetumpi syy, se että 
saisin sinut ottamaan aikaasi [...]. Haluan ilman muuta, että esität minulle 
näkemyksesi niin, että ymmärrän sen perin juurin. 

2. Käteni eivät ole vielä sidotut. Kaikelle, mitä olen jättänyt tekemättä, on 
paitsi uskottava myös järkevä selitys. Varmasti en tehnyt virhettä silloin, kun 
kieltäydyin ottamasta vastaan minulle jo määrättyä Capuan komentajuutta 
halutessani välttää paitsi pelkuruuden häpeää myös epäilyä petturuudesta, 
enkä silloin, kun Lucius Caesarin ja Fabatuksen tuotua Caesarin rauhanehdot 
varoin loukkaamasta miestä, jolle Pompeius esitti konsulinvirkaa ja triumfia, 
kun molemmat olivat jo tarttuneet aseisiin. 

3. Eikä kyllä kukaan voi oikeutetusti moittia minua tästä viimeisimmästä, 
siltä etten mennyt meren yli. Vaikka se oli harkitsemisen arvoista, en 
kuitenkaan voinut ryhtyä siihen. Enkä voinut aavistaa sellaisia suunnitelmia, 
etenkään kun Pompeiuksen oman kirjeen perusteella olin varma (näköjään olit 
samaa mieltä), että hän menisi Domitiuksen apuun, ja suoraan sanoen halusin 
mieluummin pohtia kauemmin, mikä on oikein ja mitä olisi tehtävä. 

4. Ensinnäkin siis toivoisin sinun kirjoittavan vielä yksityiskohtaisemmin — 
vaikka olet sen jo osoittanut — miltä tämä kaikki sinusta näyttää. Toiseksi 
haluaisin sinun luovan katseen tulevaisuuteen ja hahmottelevan, mikä rooli 
minulle sopisi ja missä luulisit minun olevan eniten hyödyksi valtiolle — 
tarvitaanko rauhantekijää vai soturinko varassa kaikki on? 

5. Minä pidän velvollisuutta kaiken mittana, mutta muistan kuitenkin 
neuvosi, joita noudattamalla olisin säästynyt noiden aikojen murheelta.'' 
Muistan, mitä tuolloin''** Theofaneen ja Culleon välityksellä kehotit minua 
tekemään, ja olen usein muistellut sitä huokaillen. Palataan siis nyt siis noihin 
silloin torjumiini periaatteisiin, ja ajatellaan paitsi kunniaa myös hieman 
turvallisuutta. Mutta en anna ohjeita sinulle. Toivoisin, että kertoisit 
näkemyksesi yksityiskohtia myöten. Toivon sinun myös ottavan selvää 
(sinullahan on sopivaa väkeä siihen) mahdollisimman tarkasti, mitä 
ystävämme Lentulus ja Domitius puuhaavat ja mitä he aikovat tehdä, kuinka 
he nyt käyttäytyvät, syyttävätkö jotakuta ja ovatko tulistuneita jollekulle — 
miksiköhän sanon ”jollekulle”? ”Pompeiukselle” piti sanomani. Pompeius 
panee kaiken syyn Domitiuksen niskoille, kuten voi nähdä hänen kirjeestään, 
josta lähetän sinulle kopion. Otapa selvää näistä asioista, ja kuten aiemmin 
kirjoitin sinulle"! ole hyvä ja lähetä minulle Demetrios Magnesialaisen kirja 
”Yksimielisyydestä”, joka hän on omistanut sinulle. 

ATT. 8,124 

LUCERIA, 18. HELMIKUUTA * 49 

PROKONSULI GNAEUS MAGNUS TERVEHTII KONSULI GAIUS MARCELLUSTA JA 
KONSULI LUCIUS LENTULUSTA. 


1. Olen sitä mieltä, että jos olemme hajallamme, meistä ei voi olla hyötyä 
valtiolle eikä turvaa toisillemme, ja siksi lähetin Lucius Domitiukselle kirjeen, 
että ensiksi hän itse tulisi luoksemme kaikkine joukkoineen, ja mikäli hän 
epäröisi, pyysin häntä lähettämään minulle yhdeksäntoista kohorttia, jotka 
olivat matkalla luokseni Picenumista. On käynyt niin kuin pelkäsin: Domitius 
on motissa, eikä hän ole kyllin vahva pystyttääkseen sotaleirin, koska hän on 
jakanut minun yhdeksäntoista kohorttiani ja omat kaksitoista kohorttiaan 
kolmeen kaupunkiin — osan hän on nimittäin sijoittanut Albaan ja osan 
Sulmoon — eikä hän pääse vapaaksi, vaikka haluaisi. 

2. Teen teille nyt tiettäväksi, että olen äärimmäisen huolissani. Haluan näet 
kovasti vapauttaa niin monet hienot miehet piirityksen vaarasta, mutta en voi 
mennä heidän avukseen, koska en taida uskaltaa antaa viedä näitä kahta 
legioonaani sinne. Näistä en ole pystynyt kokoamaan enempää kuin 
neljätoista kohorttia, koska olen lähettänyt varusjoukon Brundisiumiin eikä 
mielestäni Canusiumia pidä jättää ilman varusväkeä poissa ollessani. 

3. Koska toivoin saavani suuremmat joukot, lähetin Decimus Laeliuksen 


471 


välityksellä teille sanan, että mikäli teille sopisi, jompikumpi teistä tulisi 
luokseni ja toinen lähtisi Sisiliaan sen joukon kanssa, jonka te kokositte 
Capuassa ja sen ympäristöstä, yhdessä Faustuksen värväämien sotilaiden 
kanssa, ja että Domitius kahdentoista kohorttinsa kanssa liittyisi näihin 
joukkoihin ja että kaikki loput joukot koottaisiin Brundisiumiin ja 
kuljetettaisiin sieltä laivoilla Dyrrakhioniin. Koska nyt en tällä hetkellä voi 
mennä Domitiuksen avuksi enempää kuin tekään [...] pelastautua vuorten 
kautta, minun ei sovi päästää vihollista kohtaamaan näitä neljäätoista 
kohorttia, joihin suhtaudun epäillen, tai yhyttämään minua matkalla. 

4. Olen siis päättänyt — ja nähdäkseni samaa mieltä ovat Marcus Marcellus 
ja muut säätyymme!!* kuuluvat, jotka ovat täällä — johtaa tämän mukanani 
olevan joukon Brundisiumiin. Kehotan teitä kokoamaan niin paljon joukkoja 
kuin pystytte ja tulemaan Brundisiumiin mahdollisimman pian. Neuvon teitä 
varustamaan joukkonne niillä aseilla, jotka te aioitte lähettää minulle. Jos 
tuotte ylimääräiset aseet kuormajuhtien avulla Brundisiumiin, teette suuren 
palveluksen valtiolle. Toivoisin, että ilmoittaisitte ystävillemme tästä asiasta. 
Olen lähettänyt preetori Publius Lupukselle ja preetori Gaius Coponiukselle 
sanan, että he liittyisivät teihin ja toisivat teille niin paljon sotilaita kuin heillä 
on. 


338B 

ATT. 8,12B 

LUCERIA, 11. HELMIKUUTA 49 

PROKONSULI GNAEUS MAGNUS TERVEHTII PROKONSULI LUCIUS DOMITIUSTA 


1. Ihmettelen suuresti, ettet kirjoita minulle mitään ja että saan tietää valtion 
sotilaallisesta tilanteesta ennemmin muilta kuin sinulta. Jos joukkomme ovat 
erillään, emme pärjää vihollisillemme. Jos yhdistämme joukkomme, toivon, 
että voimme hyödyttää valtiota ja yleistä turvallisuutta. Koska siis olit jo 
päättänyt, kuten Vibullius kirjoitti "minulle, lähteä Corfiniumista 
sotajoukkoinesi 9. helmikuuta ja tulla luokseni, mistä ihmeen syystä muutit 
suunnitelmaasi? Tuo syy, jonka Vibullius minulle esittää — se, että viivyttelit, 
koska kuulit Caesarin edenneen Firmumista ja päässeen Castrum 
Truentinumiin — on heppoinen, sillä mitä lähemmäksi vihollinen alkoi tulla, 
sitä nopeammin sinun olisi pitänyt toimia liittyäksesi minuun ennen kuin 
Caesar pystyi estämään marssisi tai eristämään minut sinusta. 

2. Pyydän ja kehotan siis sinua yhä uudelleen, kuten olen herkeämättä 
pyytänyt sinulta edellisissä kirjeissäni, että tulisit luokseni Luceriaan ensi 

tilassa, ennen kuin nuo joukot, joita Caesar on alkanut haalia kokoon, on 
koottu yhteen paikkaan ja eristävät teidät meistä. Mutta jos jotkut estävät teitä 
pelastaakseen huvilansa, on minulla oikeus odottaa, että lähetät minulle 
Picenumista ja Camerinumista tulleet kohortit, jotka ovat jättäneet 
omaisuutensa. 

ATT. 8,12C 

LUCERIA, 16. HELMIKUUTA 49 

PROKONSULI GNAEUS MAGNUS TERVEHTII PROKONSULI LUCIUS DOMITIUSTA 


1. Marcus Calenius toi minulle kirjeen sinulta 16. helmikuuta. Siinä kirjoitat, 
että aiot vahtia Caesaria ja että jos hän alkaa marssia minua kohti merenrantaa 
myöten, tulet välittömästi luokseni Samniumiin, mutta jos hän pysyttelee 
niillä seuduilla, haluat asettua häntä vastaan, jos hän tulee lähemmäksi. Toimit 
mielestäni jalomielisesti ja urheasti tässä asiassa, mutta meidän on entistä 
tarkemmin varottava, ettemme joudu erillemme ja ettemme siten pärjää 
vastustajalle, koska hänellä on suuret joukot ja pian vielä suuremmat. 
Kaukokatseisuudessasi sinun ei pidä vain ottaa huomioon, miten paljon 
kohortteja tällä hetkellä Caesarilla on asettaa sinua vastaan, vaan miten suuret 
ratsuväki- ja jalkaväkijoukot hän saa kokoon nopeasti. Tästä todisteena on 
Busseniuksen minulle lähettämä kirje, jossa hän kirjoittaa — samaa kirjoittavat 
minulle muutkin — että Curio kokoaa Umbriassa ja Etruriassa olleet 
varusjoukot ja marssii Caesarin luokse. Jos nämä joukot kootaan yhteen, niin 
että osa sotajoukosta lähetetään Albaa vastaan ja osa etenee sinua kohti, ja 
niin, että Caesar ei taistele vaan puolustautuu asemissaan, olet motissa etkä 
pysty sotajoukkosi kanssa pitämään puoliasi niin suuria joukkoja vastaan 
hankkiaksesi muonavaroja. 

2. Kehotan siis hartaasti sinua mahdollisimman pian tulemaan tänne 
kaikkine joukkoinesi. Konsulit ovat päättäneet tehdä samoin. Olen lähettänyt 
sinulle sanan Marcus Tusciliuksen välityksellä, että on varottava päästämästä 
kahta legioonaa Caesarin näköpiiriin ilman Picenumin kohortteja. Älä siis ole 
huolissasi, jos kuulet minun vetäytyvän, mikäli Caesar sattuisi marssimaan 
minua vastaan. Luulen, että minun on pidettävä varani, etten jää mottiin. En 
voi pystyttää leiriä vuodenajan ja sotilaiden asenteen takia, eikä kannata koota 
joukkoja kaikista kaupungeista, etten = menettäisi mahdollisuutta 
vetäytymiseen. Niinpä en ole koonnut enempää kuin neljätoista kohorttia 
Luceriaan. 

3. Konsulit aikovat johtaa pois kaikki varusjoukot tai mennä Sisiliaan. 
Meillä täytyy olla joko vahva sotajoukko, jonka avulla uskomme voivamme 
murtautua läpi, tai hallussamme sellaiset alueet, joista käsin voimme taistella 
vastaan. Kumpaakaan meillä ei tällä hetkellä ole, koska Caesar on miehittänyt 
suuren osan Italiasta eikä meillä ole yhtä mahtavaa eikä yhtä suurta 
sotajoukkoa kuin hänellä. Niinpä meidän on pidettävä huolta, että otamme 
huomioon, mikä on eniten hyödyksi valtiolle. Yhä uudelleen kehotan sinua 
tulemaan mahdollisimman pian luokseni kaikkine joukkoinesi. Vieläkin 
voimme nostaa valtion jaloilleen, jos käymme toimeen yhteistuumin. 
Erillämme olemme heikkoja. Olen vakuuttunut tästä. 

4. Kirjoitettuani tämän kirjeen [...] toi minulle kirjeesi ja viestisi. Pyydät 
minua tulemaan luoksesi, en usko, että pystyn siihen, koska en enemmälti 
luota näihin legiooniin. 

ATT. 8,12D 

LUCERIA, 17. HELMIKUUTA 49 

PROKONSULI GNAEUS MAGNUS TERVEHTII PROKONSULI LUCIUS DOMITIUSTA 


1. Helmikuun 17. päivänä sain kirjeesi, jossa mainitset Caesarin leiriytyneen 
Corfiniumiin. On käymässä niin kuin arvelin ja ennustin, ettei hän halua 
antautua taisteluun kanssasi juuri nyt ja koottuaan kaikki joukkonsa hän 
motittaa sinut, ettet pääse marssimaan luokseni etkä yhdistämään 
uskollisimmista kansalaisista koostuvia joukkojasi näihin legiooniini, joiden 
asennetta epäilen. Kirjeesi johdosta olen entistäkin huolestuneempi. En luota 
kylliksi mukanani olevien joukkojen asenteeseen antautuakseni taisteluun, 
jossa on kyse koko valtion kohtalosta, eivätkä konsuleiden värväämät joukot 
ole vielä koossa. 

2. Tee siis kaikkesi, jos se vielä on mitenkään mahdollista, vapautuaksesi ja 
päästäksesi tänne mahdollisimman pian ennen kuin kaikki vihollisjoukot ovat 
koossa. Värvättyjä miehiä ei voi koota tänne nopeasti, ja jos koottaisiin, tiedät 
kyllä, miten vähän olisi luottaminen joukkoihin, jotka eivät edes tunne 
toisiaan, taistelussa veteraanilegioonia vastaan. 

FORMIAE, 1. MAALISKUUTA 49 
CICERO TERVEHTII ATTICUSTA 

1. Kirjurini käsiala olkoon sinulle merkkinä silmätulehduksestani ja samalla 
selityksenä kirjeen suppeudelle, vaikka ei minulla nyt kyllä ole mitään 
sanottavaakaan. Odotan nyt vain uutisia Brundisiumista. Jos Caesar on saanut 
käsiinsä Gnaeuksemme, on hauras toivo rauhasta. Jos tämä on jo mennyt 
meren yli, on pelko tuhoisasta sodasta. 

Mutta näetkö, millaisen miehen"! käsiin valtio on joutunut? Kuinka 
ovelan, valppaan ja hyvin valmistautuneen? Hercules vie, jos hän ei surmauta 
ketään eikä vie keneltäkään omaisuutta, hänen suurimpia ihailijoitaan tulee 
niistä, jotka häntä eniten pelkäsivät. 

2. Niin kaupunkilaiset kuin maalaisetkin puhuvat paljon kanssani. He eivät 
todellakaan välitä muusta kuin pelloistaan, pienistä maataloistaan ja 
roposistaan. Katso, kuinka osat ovat vaihtuneet! He pelkäävät häntä, johon 
ennen luottivat, ja rakastavat tuota, jota ennen pelkäsivät. En voi ahdistumatta 
ajatella, miten suuressa määrin tämä johtuu meidän hairahduksistamme ja 
virheistämme. Kirjoitin sinulle, mikä uhka minusta leijuu yllämme,'”? ja 
odotan nyt kirjettä sinulta. 

FORMIAE, 2. MAALISKUUTA 49 
CICERO TERVEHTII ATTICUSTA 


1. Olen varma, että olet kyllästynyt jokapäiväisiin kirjeisiini, varsinkin kun en 
kerro sinulle mitään uutta enkä enää keksi mitään uutta kirjoittamisen aihetta. 
Mutta jos tieten tahtoen ja ilman mitään syytä lähettäisin sinulle kuriireja 
tuomaan tyhjänpäiväisiä kirjeitä, olisin typerä. En kuitenkaan voi olla 
antamatta kirjettä niiden vietäväksi, jotka ovat menossa muutenkin, etenkin 
jos he ovat omaa väkeä, ja samalla, usko pois, saan hieman rauhaa tämän 
kurjuuden keskellä, kun ikään kuin puhun kanssasi, ja vielä enemmän, kun 
luen kirjeitäsi. Ymmärrän toki, että näiden pakenemisten ja kauhujen jälkeen 
ei olisi tätä parempaa aikaa pitää kirjehiljaisuutta, koska mitään uutta ei kuulu 
Roomasta eikä näiltä kolkilta, jotka ovat kahden tai kolmen päivämatkan 
verran lähempänä Brundisiumia kuin sinä. Ja Brundisium on koko tämän 
tulevan taistelun keskipiste. Tämä odottaminen kyllä piinaa minua. Mutta 
saamme tietää kaiken ennen nonaeta, sillä näköjään Caesar lähti iltapäivällä 
Corfiniumista samana päivänä — toisin sanoen Feralian'"”' aikaan — jolloin 
Pompeius lähti Canusiumista aamulla. Caesar marssii sellaista vauhtia ja 
vauhdittaa = sotilaitaan sellaisilla päiväannoksilla, että pelkään hänen 

ennättävän Brundisiumiin pikemmin kuin olisi toivottavaa. 

2. Kysyt tietysti: ”Mitä sinun hyödyttää harmitella etukäteen jotakin asiaa, 
jonka saat tietää vasta kolmen päivän päästä?” Ei yhtään mitään, tietenkään, 
mutta kuten edellä sanoin, puhun niin mielelläni kanssasi. Ja tiedoksesi 
samalla, että lujalta vaikuttanut päätökseni alkaa horjua. Nuo tunnustamasi 
esikuvat"! eivät ole tarpeeksi hyviä minulle. Mitä poliittisesti rohkeaa he 
olisivat koskaan tehneet? Tai kuka odottaisi heiltä mitään kunniakasta? Enkä 
Hercules vie pidä kunnioitettavina niitä, jotka ovat lähteneet meren yli 
valmistautuakseen sotaan, vaikka tilanne täällä oli kestämätön. Näen, miten 
valtava ja tuhoisa siitä sodasta tulee. Mutta yhdellä miehellä on vaikutusta 
minuun, ja tuntuu että minun pitää paeta hänen kanssaan ja olla hänen 
kumppaninaan palauttamassa tasavaltaa. ”Muutatko kantaasi yhtenään?” 
Puhun sinulle kuin puhuisin itsekseni. Kukapa ei pohtisi niin merkittävää 
asiaa itsekseen monelta kantilta? Sitä paitsi haluan saada sinun näkemyksesi; 
jos se on sama kuin ennenkin, olen entistä luottavaisempi, ja jos se on 
muuttunut, haluan olla kanssasi samaa mieltä. 

3. Minua askarruttavan asian kannalta on ilman muuta tärkeää tietää, mitä 
Domitius ja mitä ystävämme Lentulus aikoo tehdä. Domitiuksesta olemme 
kuulleet erilaisia uutisia [...] toisinaan hän on Tiburissa tai [...] Rooman 
lähellä; tämäkään ei näytä pitävän paikkaansa, sillä Lepidus sanoo 
Domitiuksen menneen salaisia reittejä pitkin jonnekin — piiloutuakseen vai 
saavuttaakseen meren, sitäkään hän ei tiedä. Pojastakaan hän ei tiedä mitään. 
Hän mainitsee lisäksi tuon todella harmillisen asian,!! että Domitius ei ole 
saanut takaisin sitä sievoista summaa, joka hänellä oli Corfiniumissa. 
Lentuluksesta taas ei kuulu mitään. Toivoisin, että ottaisit siitä selvää ja 
kirjoittaisit minulle perusteellisesti. 

FORMIAE, 3. MAALISKUUTA 49 
CICERO TERVEHTII ATTICUSTA 


1. Maaliskuun 3. päivänä Aegypta toi minulle kirjeesi. Toinen oli vanha, 
helmikuun 26. päivältä, ja mainitset antaneesi sen Pinariukselle, jota en ole 
nähnyt. Kirjeessäsi ihmettelet, mitä mahtaa kuulua" Vibulliukselle, joka 
lähetettiin edeltä käsin — Caesar ei nähnyt häntä lainkaan, minkä sinä toisen 
kirjeen perusteella näköjään tiedät — ja miten aion ottaa Caesarin vastaan, kun 
hän palaa (yritän välttää tapaamasta häntä ylipäätään). Aiot lähteä pakoon 

[...] ja muuttaa elämääsi, kuten sinun mielestäni pitää tehdäkin, etkä tiedä, 
onko Domitiuksella vitsakimput mukanaan.!!” Kun tiedät sen, kerro minulle. 
Tässä vastaukseni ensimmäiseen kirjeeseesi. 

2. Sen jälkeen tuli kaksi kirjettä, jotka molemmat oli lähetetty 28. 
helmikuuta. Ne sysäsivät minut pyörtämään entisen kantani — olkoonkin, että 
olin jo horjuvalla kannalla, kuten aiemmin kirjoitin. Ei minua hetkauta tuo, 
mitä kirjoitat, että ”hän on vihoissaan itselleen Juppiterille”.'!/* Kummankin 
vihassa on nimittäin vaaransa ja voitto on epävarma, vaikkakin pahempi puoli 
vaikuttaa minusta paremmin varustautuneelta. Eivätkä minua hetkauta 
konsulitkaan, jotka itse heiluvat helpommin kuin höyhen tai puunlehti. Minua 
piinaa ja on koko ajan piinannut kysymys velvollisuudesta. Ilman muuta 
varovaisempaa on jäädä, mutta meren ylittämästä pidetään kunniallisempana. 
Toisinaan haluaisin mieluummin, että monet pitäisivät toimintaani 
varomattomana, kuin että muutamat pitäisivät sitä epäkunniallisena. Mitä 
tulee kysymykseesi Lepiduksesta ja Tulluksesta, he eivät epäröi kohdata 
Caesaria ja saapua senaattiin. 

3. Viimeisin kirjeesi oli lähetetty kalendaena, ja siinä toivot, että he 
tapaisivat toisensa, etkä ole menettänyt toivoasi rauhasta. Mutta tätä 
kirjoittaessani en usko heidän tapaavan, enkä usko Pompeiuksen suostuvan 
mihinkään ehtoihin, vaikka tapaisivatkin. Tunnut olevan varma siitä, mitä 
minun pitäisi tehdä, jos konsulit ylittävät meren. Varmasti ylittävät tai ovat jo 
ylittäneet, nyt kun tilanne on tämä. Mutta muista, että Appiusta"'”” lukuun 
ottamatta ei ole oikeastaan ketään, jolla ei olisi oikeutta ylittää meri, sillä joko 
he ovat niitä, joilla on sotilaallinen käskyvalta, kuten Pompeius, Scipio, 
Sufenas, Fannius, Voconius, Sestius ja itse konsulit, joilla esi-isien tavan 
mukaisesti on lupa mennä mihin tahansa provinssiin, tai näiden legaatteja. 
Mutta en lykkää asiaa yhtään. Ymmärrän, mitä sinä toivot ja mikä on suurin 
piirtein oikein. 

Kirjoittaisin enemmän, jos kykenisin kirjoittamaan itse. Mutta parin päivän 
päästä taidan kyetäkin. Lähetän sinulle kopion Balbus Corneliuksen kirjeestä, 
jonka sain samana päivänä kuin sinun kirjeesi, että voisit sääliä minua, kun 
näet, miten minua ilkutaan. 

ROOMA, N. 1. MAALISKUUTA 49 

BALBUS TERVEHTII IMPERAATTORI CICEROA 

1. Hyvä Cicero, pyydän sinua ottamaan huoleksesi ja pohdittavaksesi sen, 
mikä on täysin hyveellisyytesi arvoista, nimittäin että saatat taas Caesarin ja 
Pompeiuksen sopuun nyt, kun heidän välinsä ovat rikkoutuneet erilleen 
petollisten ihmisten takia. Usko minua, että Caesar ei vain ole vallassasi vaan 
myös katsoo sinun tehneen suunnattoman palveluksen hänelle, jos antaudut 
tälle asialle. Toivoisin, että Pompeius tekisi samoin. Mutta sitä, että hänet 
voisi saada suostumaan joihinkin ehtoihin tällaisena aikana, sitä voin 
ennemminkin rukoilla kuin toivoa. Mutta kun hän pysähtyy ja lakkaa 
pelkäämästä, silloin alkaa herätä toivoni, että sanasi painaa hänelle suuressa 
määrin. 

2. Caesar on kiitollinen siitä, että halusit ystäväni konsuli Lentuluksen 
jäävän tänne, ja minä olen siitä ikikiitollinen, kunniasanalla. Arvostan häntä 
niin paljon, ettei edes Caesar ole minulle häntä rakkaampi. Jos hän olisi 
sallinut minun puhua kanssaan, kuten ennenkin, eikä olisi tyystin ja toistuvasti 
kieltäytynyt keskusteluista kanssani, en olisi niin onneton kuin nyt olen. Älä 
kuvittelekaan, että kukaan kärsisi tällä hetkellä enempää kuin minä, kun näen, 
että mies, joka on minulle rakkaampi kuin minä itse, on konsulinvirassaan 
kaikkea muuta kuin konsuli. Jos hän haluaa kuunnella sinua ja uskoa 
sanoihini Caesarista ja palvella konsulikautensa loppuun Roomassa, minulla 
alkaisi olla toivoa, että senaatin neuvon mukaisesti — sinun aloitteestasi ja 


Lentuluksen esityksestä — Pompeiuksen ja Caesarin välille voidaan 
aikaansaada sopu. Jos näin käy, minusta varmasti tuntuu, että olen elänyt 
kylliksi. 


3. Tiedän, että hyväksyt täysin Caesarin toiminnan Corfiniumissa, ja niissä 
olosuhteissa ei olisi voinut käydä paremmin kuin että selvittiin vuodattamatta 
verta. 

Olen suunnattoman iloinen, että olit mielissäsi yhteisen ystävämme 
Balbuksen!!”* saapumisesta. Mitä hyvänsä hän sanoikaan sinulle Caesarista ja 
mitä Caesar kirjoittikaan sinulle, tiedän, että Caesar osoittaa sinulle teoillaan — 


oli hänen kohtalonsa mikä tahansa — kirjoittaneensa € täysin 
totuudenmukaisesti. 

FORMIAE, 4. MAALISKUUTA 49 
CICERO TERVEHTII ATTICUSTA 


1. Minulla on kaikki valmiina paitsi turvallinen ja salainen reitti 

Adrianmerelle, sillä Tyrrhenanmerta pitkin en voi matkustaa tähän aikaan 
vuodesta. Mutta miten pääsisin sinne, minne mieleni halajaa ja minne tilanne 
kutsuu? On lähdettävä kiiruusti, ettei sattumalta jokin estäisi ja pidättäisi 
minua. Eikä minua vedä Pompeius, vaikka siltä näyttää. Tiesin jo ennestään 
hänen olevan kehnoista kehnoin valtiomies, ja nyt tiedän, että myös 
sotapäällikkönä hän on täysin toivoton. Minua ei siis vedä hän vaan ihmisten 
puheet, joista Philotimus kirjoittaa minulle. Hän sanoo, että optimaatit repivät 
minut riekaleiksi. Hyvä jumalat sentään, millaiset optimaatit? Kuinka nämä 
nyt rientävätkään Caesaria vastaan ja tekevät itseään tykö hänelle! 
Maaseutukaupungit pitävät häntä jumalana, eikä se ole teeskentelyä, kuten 
silloin, kun he rukoilivat Pompeiuksen toipumisen puolesta.!'!” 

2. Mutta totuus on, että mistä tahansa pahasta teosta tämä Peisistratos on 
pidättäytynyt, hän saa yhtä paljon kiitosta kuin jos olisi estänyt jotakuta toista 
tekemästä sitä. Ihmiset toivovat, että tämä on suopea, kun taas Pompeiusta he 
pitävät vihastuneena. Voit kuvitella, millaisia lähetystöjä virtaa kaupungeista 
ja millaisia virallisia kunnianosoituksia! ”Pelkäävät”, sanot tietysti. 
Varmaankin, mutta enemmän Pompeiusta, Hercules vie. Heitä viehättää 
Caesarin petollinen lempeys, mutta he pelkäävät Pompeiuksen vihaa. 360 
tuomaria, jotka aiemmin olivat Gnaeuksemme erityisiä ihailijoita (joitakuita 
heistä näen päivittäin) kauhistelevat nyt joitakin hänen uhkauksiaan. 
Kysynkin, millaisia optimaatteja ovat nuo, jotka ajavat minua pois mutta itse 
jäävät kotiin? Mutta olivat he keitä tahansa, ”pelkään troijalaisia”,''** vaikka 
näen, millaisin toivein lähden matkaan, ja vaikka liittoudun miehen kanssa, 
joka on valmiimpi hävittämään Italian kuin voittamaan, ja vaikka odotan 
joutuvani orjaksi. Ja kun nyt kirjoitan tätä maaliskuun 4. päivänä, odotan jo 
jotain uutisia Brundisiumista. Ai miten niin ”jotain”? Siis sitä, kuinka hän on 
häpeällisesti paennut sieltä ja mitä kautta ja minne tämä voittaja palaa. Kun 
olen kuullut sen, aion mennä Arpinumiin, jos hän saapuu Via Appiaa pitkin. 

FORMIAE, 6. MAALISKUUTA 49 
CICERO TERVEHTII ATTICUSTA 


1. Kun luet tätä kirjettä, uskon jo tietäväni, miten Brundisiumissa kävi (sillä 
Gnaeus lähti Canusiumista 21. helmikuuta, ja minä kirjoitan tätä 6. päivänä, 
kolmetoista päivää sen jälkeen, kun hän oli poistunut Canusiumista). Tästä 
huolimatta olen tunnista toiseen piinaavan jännityksen vallassa ja 

kummastelen, ettei mitään ole kuulunut, ei huhuakaan. Hiljaisuus on 
hämmästyttävä. Mutta ehkä tämä on tyhjää huolta, ja joka tapauksessa 
pakostakin pian se saadaan tietää. 

2. Ikävää on se, etten toistaiseksi ole pystynyt saamaan selville, missä on 
ystävämme Publius Lentulus ja missä Domitius. Kyselen heidän peräänsä 
saadakseni paremmin tietää, mitä he aikovat, aikovatko mennä Pompeiuksen 
luo, ja, jos aikovat, niin mitä kautta ja milloin. 

Roomahan on kuulemma tupaten täynnä optimaatteja, ja Sosius ja Lupus, 
joiden Gnaeuksemme luuli ehtivän Brundisiumiin ennen häntä, jakavat 
oikeutta. Täältä pakenee väkeä sankoin joukoin. Jopa Manius Lepidus, jonka 
seurassa minulla on tapana viettää päiväni, on aikeissa lähteä huomenna. 

3. Minä pysyn Formiaen-huvilallani kuullakseni uutiset nopeammin. Sitten 
haluan Arpinumiin, ja sieltä valitsen mahdollisimman yksinäisen tien 
Adrianmerelle ja jätän liktorit tai heitän heille hyvästit kertakaikkisesti. 
Kunnon miehet, jotka nyt ja usein ennenkin ovat olleet valtion suureksi 
turvaksi, eivät kuulemma hyväksy tätä vitkutteluani, ja minulle on satanut 
ankaraa kommenttia pidoissa, ainakin pitkissä pidoissa. Minun on siis parasta 
lähteä ja, ollakseni kunnon kansalainen, ryhtyä sotaan Italiaa vastaan maalla 
ja merellä, sytyttää uudelleen liekkeihin jo sammunut roistojen viha minua 
kohtaan ja noudattaa Lucceiuksen ja Theofaneen neuvoja. 

4. Scipio nimittäin lähtee Syyriaan, provinssiin, jonka arpa hänelle määräsi, 
tai tekee kunniallisesti ja seuraa vävyään [Pompeius] tai pakenee Caesarin 
vihalta. Marcellukset olisivat kyllä jääneet, elleivät olisi pelänneet Caesarin 
miekkaa. Appius pelkää samaa sekä lisäksi viimeaikaisia vihamielisyyksiä. 
Häntä ja Gaius Cassiusta lukuun ottamatta muut ovat legaatteja, Faustus on 
prokvestori. Minä olen ainoa, joka voisin tehdä kummin tahansa. Sitten on 
vielä veljeni, jonka kohtuuden nimessä ei olisi pitänyt joutua jakamaan tätä 
minun kohtaloani; hänelle Caesar tulee olemaan vielä vihaisempi kuin 
minulle. Mutta en saa häntä jäämään. Teen tämän Pompeiuksen vuoksi; olen 
sen velkaa hänelle, sillä kellään muulla ei ole vaikutusta minuun, ei kunnon 
miesten puheella — sellaisia ei ole — eikä asialla, jota on ajettu pelokkaasti ja 
ajetaan häikäilemättä. Yhden, yhden miehen vuoksi teen tämän, vaikka hän ei 
edes pyydä sitä eikä aja omaansa vaan valtion asiaa, kuten hän itse sanoo. 
Toivoisin todella saavani tietää, mitä ajattelet menemisestä meren yli 
Epeirokseen. 

ATT. 9,2 
FORMIAE, 7. MAALISKUUTA 49 
CICERO TERVEHTII ATTICUSTA 


Vaikka odotan sinulta pidempää kirjettä tänään, maaliskuun nonaena, 
huonona päivänäsi (käsittääkseni), ajattelin kuitenkin, että minun olisi syytä 
vastata tuohon lyhyeen kirjeeseesi, jonka lähetit 4. päivänä, tautisi 
taukoamisen jälkeen."'*' Sanot olevasi iloinen, että minä jäin, ja kirjoitat 
pysyväsi kannassasi. Mutta edellisessä kirjeessäsi tunnuit olevan varma, että 
minun pitäisi lähteä, mikäli Gnaeus olisi noussut laivaan suurine seurueineen 
ja konsulit olisivat ylittäneet meren. Etkö muista tätä vai enkö oikein 
ymmärtänyt vai oletko muuttanut mielesi? Mutta minulle selviää kantasi 
tuosta kirjeestäsi, jota odotan, tai sitten narraan sinulta toisen kirjeen. 
Brundisiumista ei ole kuulunut vielä mitään. 

FORMIAE, 8. MAALISKUUTA 49 
CICERO TERVEHTII ATTICUSTA 


1. Voi kuinka vaikea ja täysin toivoton juttu! Kuinka otat kaiken huomioon 
antaessasi neuvoja! Mutta kuinka jätät kokonaan selittämättä oman kantasi. 
Olet iloinen, etten ole Pompeiuksen mukana, ja tuot esiin, miten häpeällistä 
minun olisi olla läsnä, kun häntä halvennetaan. ”Olisi jumalatonta hyväksyä.” 
Eittämättä. Pitäisikö siis asettua vastaan? ”Jumalat varjelkoot!” sanot tietysti. 
Mitä siis teen, kun toisella puolella on rikos ja toisella rangaistus? ”Sinä kyllä 
onnistut”, sanot, ”saamaan Caesarilta luvan pysyä syrjässä ja poissa julkisesta 
elämästä.” Pitäisikö siis anella? Säälittävää. Entäpä jos en saa lupaa? ”Mikään 
ei estä triumfiasi”, sanot.'!* Entä jos juuri se painaa minua? Otanko sen 
vastaan? Mikä olisi törkeämpää? Kieltäydynkö? Hän tuntisi itsensä torjutuksi, 
jopa enemmän kuin aikoinaan, kun kyse oli kaksikymmenmiehisestä 
toimikunnasta.''* Kun hän haluaa puhdistautua syytöksistä, hän yleensä 
laittaa kaiken syyn noiden aikojen tapahtumista minun niskoilleni ja väittää 
minun olleen niin vihamielinen häntä kohtaan, etten halunnut ottaa häneltä 
vastaan edes kunnioitusta. Miten paljon raskaammin hän ottaisikaan nyt 
tämän! 

2. Sitä raskaammin, mitä suurempi kunnia on kyseessä ja mitä vahvempi 
hän itse on. Sanot olevasi varma, että juuri nyt olen todella pahasti 

Pompeiuksen epäsuosiossa, mutta en näe syytä, miksi niin olisi, ainakaan 
juuri tällä haavaa. Kun hän Corfiniumin menetettyään ilmoitti minulle 
suunnitelmastaan, valittaisiko hän, etten mennyt Brundisiumiin, kun Caesar 
oli minun ja Brundisiumin välissä? Sitä paitsi hän tietää, että hänen 
valituksensa tässä asiassa olisi asiatonta. Hänen mielestään minä olin 
tarkkanäköisempi kuin hän, kun kyse oli maaseutukaupunkien heikkoudesta, 
kutsunnoista, rauhasta, Roomasta, rahasta ja Picenumin valtaamisesta. Mutta 
jos en mene, kun pystyn, niin hän vihastuu minulle. En pelkää sitä siksi, että 
hän vahingoittaisi minua — sillä mitä hän muka voisi tehdä? ”Kenpä orja ois, 
jos ei piittaa kuolemasta?”''* — vaan koska olen kauhuissani, että minua 
syytetään kiittämättömyydestä. Olen siis luottavainen, että kuten kirjoitat, hän 
toivottaa minut tervetulleeksi saavuinpa milloin hyvänsä. Mainitset, että jos 
Caesar toimii maltillisemmin, annat neuvojasi harkitummin. Mutta miten hän 
voisi toimia muuten kuin häikäilemättömästi? Sen kieltää hänen elämänsä, 
luonteensa, menneisyytensä, hänen nykyisten toimiensa luonne, liittolaisensa, 
kunnon miesten voima tai järkähtämättömyys. 

3. Hädin tuskin olin lukenut kirjettäsi, kun Curtius Postumus tuli luokseni. 
Hän oli kiiruhtamassa Caesarin tykö ja puhui vain laivastoista ja 
sotajoukoista, siitä, kuinka Caesar riistää Hispanian, pitää otteessaan Aasiaa, 
Sisiliaa, Afrikkaa ja Sardiniaa ja välittömästi ajaa takaa Pompeiusta 
Kreikkaan. Minun on siis mentävä mukaan ennemminkin pakoon kuin sotaan. 
En nimittäin siedä noiden ystäviesi puhetta Roomassa, keitä he sitten 
ovatkaan, sillä kunnon miehiä, kuten heitä on tapana kutsua, he eivät taatusti 
ole. Haluan kuitenkin tietää nimenomaan, mitä he puhuvat, ja pyydän 
hartaasti sinua ottamaan siitä selvää ja kertomaan minulle. Toistaiseksi olen 
täysin pimennossa siitä, mitä Brundisiumissa on tapahtunut. Kun saan tietää, 
teen päätökseni tilanteen ja hetken mukaan, mutta aion noudattaa neuvoasi. 

ATT. 9,3 

FORMIAE, 9. MAALISKUUTA 49 
CICERO TERVEHTII ATTICUSTA 


1. Domitiuksen poika meni Formiaen läpi 8. päivänä. Hän oli kiiruhtamassa 
äitinsä luokse Neapolikseen ja lähetti minulle sanan, että hänen isänsä oli 
Rooman tuntumassa, kun orjani Dionysius oli udellut hänestä. Olin kuullut, 
että hän oli lähtenyt Pompeiuksen luo tai Hispaniaan. Haluaisin todella tietää, 
miten asia on, sillä jos on varmaa, että hän ei ole lähtenyt mihinkään, sillä on 

merkitystä sen kannalta, mitä pohdin: Gnaeuksen pitäisi ymmärtää, ettei 
meidän ole helppo lähteä Italiasta, koska koko maa on sota- ja varusjoukkojen 
hallussa etenkin talvella. Jos vuodenaika olisi otollisempi, voisi mennä 
Tyrrhenanmerta pitkin. Nyt voi mennä vain Adrianmeren yli, jonne tie on 
tukittu. Yritä siis saada tietoa Domitiuksesta ja Lentuluksesta. 

2. Brundisiumista ei ole toistaiseksi kuulunut mitään, ja tänään on 9. päivä, 
ja tänään tai eilen Caesarin luullakseni olisi pitänyt saapua Brundisiumiin, 
sillä kalendaeksi hän jäi Arpiin. Mutta jos Postumusta on uskominen, Caesar 
oli aikeissa jahdata Gnaeusta, jonka Postumus arveli säiden ja päivien määrän 
perusteella jo ylittäneen meren. En uskonut, että Caesar saisi mistään 
merimiehiä, mutta Postumus oli varma, että saisi, ja sitäkin suuremmalla 
syyllä, koska laivanomistajat olivat saaneet kuulla Caesarin avokätisyydestä. 
Mutta pian varmasti tiedän, mikä koko tilanne on Brundisiumissa. 

FAM. 7,27 

ENNEN HUHTIKUUTA 49 

MARCUS CICERO TERVEHTII TITUS FADIUSTA 


1. Kummastelen, miksi syytät minua, vaikka sinulla ei ole oikeutta tehdä niin. 
Mutta vaikka olisikin oikeus, sinun ei kuitenkaan pitäisi tehdä niin. 
”Kunnioitin sinua kun olit konsulina”, sanot ja lisäät, että Caesar palauttaisi 
asemasi.''* Paljonhan sinä sanot, mutta kukaan ei anna sinulle luottoa.''*? 
Mainitset hakeneesi kansatribuunin virkaa minun vuokseni. Kunpa olisit aina 
tribuuni, niin et olisi etsimässä intercessoria!"!” Sanot, etten uskalla sanoa, 
mitä ajattelen — ikään kuin en olisi väkevästi vastannut hävyttömään 
pyyntöösi. 

2. Kirjoitan sinulle näin, jotta näkisit, ettei sinusta ole mihinkään siinäkään 
tyylilajissa, jossa luulet olevasi joku kyky. Jos olisit valittanut minulle 
sivistyneesti, olisin mielelläni ja kernaasti todistanut syyttömyyteni sinulle. 
En ole kiittämätön siitä, mitä teit, mutta olen näreissäni siitä, mitä kirjoitit. Ja 
minua ällistyttää, että mielestäsi minä, jonka ansiosta muut ovat vapaita, en 
näytä olevan vapaa. Jos näet se tieto,'!* jonka sanot antaneesi minulle, ei 
pitänyt paikkaansa, mitä minä olen velkaa sinulle? Jos se piti paikkansa, sinä 
voit parhaiten todistaa, mitä Rooman kansa on minulle velkaa. 

MATKALLA LIGURIAAN, N. 9. MAALISKUUTA 49 
CAELIUS TERVEHTII CICEROA 


1. Oletko koskaan nähnyt suurempaa typerystä kuin ystäväsi Gnaeus 
Pompeius, joka on saanut aikaan niin valtavan kuohunnan, hän, joka on 
pelkkä vitsi! Ja oletkohan koskaan lukenut tai kuullut kenestäkään, joka olisi 
tarmokkaampi toimissa ja maltillisempi voiton hetkellä kuin ystävämme 
Caesar? Entäpä nämä sotilaamme, jotka ovat lopettaneet koko sodan 
kävelemällä, ankarimmilla ja kylmimmillä seuduilla, hirvittävimmässä 
talvisäässä? Näyttävätkö he sinusta nauttineen herkkuja?''? ”Mitä? Kaikki on 
niin loistavasti?” kysyt. Jos tietäisit, miten huolissani olen, pitäisit 
naurettavana tätä kehuskeluani, joka ei liity minuun mitenkään. En pysty 
selittämään tätä sinulle muuten kuin kasvotusten, ja toivottavasti se onnistuu 
pian. Hän näet on päättänyt kutsua minut Roomaan, kun hän on karkottanut 
Pompeiuksen Italiasta. Se on luullakseni jo tapahtunut, ellei Pompeius ole 
mieluummin jäänyt saarroksiin Brundisiumiin. 

2. Hitto minut periköön, jos palava haluni nähdä sinua ja purkaa kaikki 
sisimmät ajatukseni on vähäisin syy rientää sinne. Ja kuinka paljon minulla 
niitä onkaan! Mutta hitsi, pelkään, että, kuten tavallista, unohdan kaiken, kun 
tapaan sinut. 

Mutta oli miten oli, mitä pahaa olen tehnyt, että joudun marssimaan 
takaisin kohti Alppeja. Intimiliumlaiset''” ovat tarttuneet aseisiin ja aika 
vähäpätöisestä syystä: Bellienuksen kotiorja Demetrius, joka oli siellä 
varusjoukon kanssa, vastapuolen lahjomana otti kiinni ja kuristi erään 
Domitiuksen, sikäläisen ylimyksen ja Caesarin kestiystävän. Kansa riensi 
aseisiin. Nyt minä joudun tarpomaan sinne hangessa [...] kohortin kanssa. 
”Domitiuksille on käymässä hullusti kautta linjan”, sanot.” Kunpa vain 
Venuksen jälkeläinen" olisi osoittanut samaa henkeä teidän Domitiustanne 
kohtaan kuin Psecaan jälkeläinen" osoitti tätä kohtaan! 

Sano terveisiä pojallesi. 

ATT. 9,5 

FORMIAE, 10. MAALISKUUTA 49 
CICERO TERVEHTII ATTICUSTA 


1. Huonona päivänäsi"'* kirjoitit minulle kirjeen täynnä neuvoja, äärimmäistä 
hyväntahtoisuutta ja viisautta. Philotimus toi sen minulle päivä sen jälkeen, 

kun oli sen sinulta saanut. Pohtimasi kysymykset ovat kyllä äärimmäisen 
hankalia: reitti Adrianmerelle, purjehtiminen Tyrrhenanmerellä, lähteminen 
Arpinumiin niin, etten näyttäisi paenneen Caesaria, ja jääminen Formiaehin 
niin, etten näyttäisi antautuneen onnittelemaan häntä. Mutta mikään ei ole 
surkeampaa kuin nähdä se, mitä kuitenkin pian — toistan — pian joudumme 
näkemään. 

Postumus oli luonani. Olen jo kirjoittanut sinulle, miten rasittava hän oli. 
Quintus Fufiuskin''* tuli luokseni — mikä ilme ja mikä koppavuus! Hän oli 
kiiruhtamassa Brundisiumiin ja syytti Pompeiusta rikoksista ja senaattia 
leväperäisyydestä ja typeryydestä. Jos en siedä tällaista omassa huvilassani, 
[...] sietäisinkö sitä kuuriassa? 

2. No, kuvittele että sulattaisinkin tuon hyvin. Entä sitten kun sanotaan: 
”Puhu, Marcus Tullius!”?"'% Miten sitten käy? Enkä puhu nyt valtion asiasta, 
jota pidän menetettynä niin sen saamien haavojen kuin niiden 
parannuskeinojenkin takia, joita parhaillaan valmistellaan. Kuinka toimisin 
Pompeiuksen suhteen? Suoraan sanottuna tulistuin hänelle — mitä sitä 
kiistämään? Minua liikuttavat aina enemmän tapahtumien syyt kuin itse 
tapahtumat. Kun pohdin tai pikemminkin tuomitsin, että kaikki nämä 
onnettomuudet (pahempia ei voi olla) olivat hänen aikaansaannostaan ja 
syytään, olin vihaisempi hänelle kuin itselleen Caesarille. Esi-isämme pitivät 
murheellisempana Allian taistelun päivää"! kuin päivää, jolloin kaupunki 
vallattiin, koska jälkimmäinen onnettomuus oli seurausta edellisestä. Ensin 
mainittu on yhä edelleen pahaenteinen päivä, viimeksi mainittu taas on laajalti 
tuntematon. Samoin olin vihainen, kun muistelin hänen viimeisen kymmenen 
vuoden aikaisia virheitään mukaan lukien tuo oma vuoteni," joka musersi 
minut eikä hän (lievästi sanottuna) puolustanut minua, ja kun huomasin hänen 
nykyisen holtittomuutensa, saamattomuutensa ja välinpitämättömyytensä. 

3. Mutta tuo kaikki on jo haihtunut mielestäni; ajattelen sitä hyvää, mitä 
hän on tehnyt hyväkseni, ja hänen arvokkuuttaan. 

Tajuan nyt — tosin myöhemmin kuin olisin toivonut Balbuksen kirjeiden ja 
puheiden takia — niin, näen siis selvästi, että Caesar pyrkii ja on alusta alkaen 
pyrkinyt vain ja ainoastaan surmaamaan hänet. Sanonkin, kuten Homeroksella 


äiti ja jumalatar sanoo pojalleen: 
Sillä sun kohtalos myös heti Hektorin kuoltua täyttyy." 


Poika vastaa äidilleen: 

Kuolema korjatkoon minut kohta, kun ystävän surmaa 
+ 1200 


torjua suotu mun ei. 
Mitä jos kyse ei ole vain ystävästä vaan myös hyväntekijästä ja vielä niin 
suuresta miehestä, joka ajaa niin suurta asiaa? Minä todellakin katson, että 
nämä palvelukset on maksettava hengelläni. Sinun optimaattiystäviisi en kyllä 
luota laisinkaan, enkä enää yhtään yritä olla heille mieliksi. Näen, miten he 
pokkuroivat Caesarin edessä ja tulevat pokkuroimaan vastakin. Ovatko 
sinusta nuo maaseutukaupunkien päätökset Pompeiuksen sairauden aikana 
verrattavissa näihin Caesarin voitosta saamiinsa onnitteluihin? ”Pelkäävät”, 
sanot tietysti. Mutta itse he sanovat pelänneensä tuolloinkin.'' Mutta 
katsotaan, mitä on tapahtunut Brundisiumissa. Se ehkä antaa aihetta muille 
suunnitelmille ja muille kirjeille. 

ATT. 9,6 

FORMIAE, 11. MAALISKUUTA 49 
CICERO TERVEHTII ATTICUSTA 


1. Ei vieläkään mitään Brundisiumista. Balbus kirjoitti Roomasta uskovansa, 
että Lentulus oli jo ylittänyt meren eikä nuorempi Balbus ollut tavannut häntä 
— koska tämä oli kuullut asiasta Canusiumissa ja kirjoittanut sieltä hänelle — ja 
että Albassa olleet kuusi kohorttia olivat menneet Curiuksen luo Via Minuciaa 
pitkin.” Niin Caesar oli hänen mukaansa kirjoittanut hänelle ja on tuota 
pikaa Roomassa. Noudatan siis neuvoasi enkä piiloudu Arpinumiin tällä 
haavaa, vaikka halusin luovuttaa valkoisen togan pojalleni Arpinumissa, ja 
juuri sen aioin antaa selityksenä Caesarille. Mutta hän saattaa ottaa nokkiinsa 
siitäkin, koska ”miksi ei mieluummin Roomassa?” Oli miten oli, jos minun on 
tavattava hänet, tapahtukoon se mieluiten täällä. Katsotaan sitten muita asioita 
eli sitä, minne, miten ja milloin menisin. 

2. Domitius on kuulemma Cosan-huvilallaan ja — niin sanotaan — valmiina 
purjehtimaan. Jos hän aikoo Hispaniaan, en moiti häntä, ja jos taas Gnaeuksen 
luo, ylistän häntä. Varmasti parempi mennä minne tahansa kuin nähdä 
Curtiusta, jota en siedä silmissäni, vaikka olen ollut hänen 
puolustusasianajajansa — puhumattakaan muista. Mutta minun on kai paras 
pysytellä hissukseen, etten osoittaisi itseäni syylliseksi, kun rakastaessani 
Roomaa — toisin sanoen isänmaatamme — ja kuvitellessani, että asiassa 
päästäisiin sopuun, toimin niin, että jouduin täysin eristyksiin ja vangiksi. 

3. Kun olin kirjoittanut tämän kirjeen, sain Capuasta kirjeen, joka kuuluu 
näin: 

”Pompeius on ylittänyt meren kaikkine joukkoineen, jotka hänellä oli 
mukanaan. 30 000 miestä, kaksi konsulia, kansantribuunit ja senaattorit, 
kaikki ne, jotka vaimoineen ja lapsineen olivat hänen kanssaan. Hänen 
sanotaan nousseen laivaan 4. maaliskuuta. Siitä päivästä saakka tuulet ovat 
puhaltaneet pohjoisesta. Sanovat hänen hajottaneen tai polttaneen laivat, joita 
hän ei käyttänyt. Tätä asiaa koskevan kirjeen kansatribuuni Lucius Metellus 
sai Capuassa anopiltaan Clodialta, joka itsekin ylitti meren.” 

4. Olin aiemmin levoton ja ahdistunut, tietysti tilanteen pakostakin, koska 
en keksinyt mitään ratkaisua. Mutta nyt kun Pompeius ja konsulit ovat 
lähteneet Italiasta, en ole ahdistunut vaan tuska korventaa minua. 


Rauhaton rintani ratki, tuskien tuivertaessa.!'?"* 

Olen todellakin poissa tolaltani, usko pois, niin suurta häpeää tunnen 
tuottaneeni itselleni. Ensiksikään en ole yhdessä Pompeiuksen kanssa, olivat 
hänen suunnitelmansa millaiset tahansa, ja toiseksi en ole yhdessä kunnon 
miesten kanssa, ovat he ajaneet asiaamme miten päättömästi hyvänsä; etenkin, 
kun juuri he, joiden takia arkailin antautua kohtalon vietäväksi — vaimoni, 
tyttäreni sekä poikani — katsoivat että minun oli parempi seurata tuota toista 
suunnitelmaa ja pitivät tätä häpeällisenä ja arvolleni sopimattomana. Veljeni 
Ouintus taas sanoi, että mitä tahansa päätinkään, hän piti sitä oikeana ja 
noudatti täysin tyynin mielin. 

5. Luen juuri kirjeitäsi uudelleen alusta. Ne piristävät hieman. Ensimmäiset 
kirjeet muistuttavat ja pyytävät, etten heittäydy mihinkään suin päin, ja 
viimeisimmät osoittavat sinun olevan iloinen siitä, että jäin. Kun luen niitä, 
minusta ei tunnu niin häpeälliseltä, mutta vain sen aikaa, kun luen. Sitten 
tuska ja häpeän näky nousevat uudelleen esiin. Siksi pyydän sinulta, rakas 
Titus, riistä minulta tämä tuska tai ainakin vähennä sitä lohduttamalla, 
neuvoillasi tai millä tavalla vain voit. Mutta mitä sinä voisit tehdä? Mitä 
kukaan voisi? Tuskin jumalakaan voi enää auttaa. 

6. Itse pyrin — kuten sinä neuvot ja toivot olevan mahdollista — siihen, että 
Caesar myöntäisi minulle luvan olla poissa, kun senaatissa käsitellään mitä 
tahansa Gnaeuksen vastaista esitystä. Pelkään kuitenkin pahoin, etten onnistu. 
Furnius on saapunut hänen luotaan. Jotta tietäisit, keitä seuraamme, Furnius 
kertoo, että Titiniuksen poika on Caesarin kanssa — niin, Furniuksen mukaan 
Caesar esittää minulle suuremmat kiitokset kuin olisin voinut toivoa. Hänen 

kirjeestään voit nähdä, mitä hän minulta pyytää, muutamalla sanalla mutta 
arvovaltaisesti. Voi surkeutta, että olit sairaana! Olisimme olleet yhdessä, 
taatusti meiltä ei olisi neuvokkuutta puuttunut. ”Kun kaksi käy yhdessä...”'?% 

7. Mutta annetaan menneiden olla ja valmistaudutaan tulevaan. Kaksi asiaa 
on johtanut minut harhaan. Ensiksi toivo sovusta, ja jos sopu toteutuisi, 
halusin valita kansanmielisen linjan ja vapauttaa huolista vanhuuden päiväni. 
Toiseksi tajusin, että Pompeius oli ryhtymässä julmaan ja tuhoisaan sotaan. 
Kunniasanalla olin sitä mieltä, että miehenä ja kansalaisena oli parempi kärsiä 
mikä hyvänsä rangaistus kuin olla osallisena moisessa julmuudessa, vieläpä 
johtavassa roolissa. Tosin tuntuu, että olisi ollut jopa parempi kuolla kuin olla 
näiden kanssa täällä. Rakas Atticus, mieti tätä tai pikemminkin keksi jotain. 
Tuli mitä tahansa, kestän sen urhoollisemmin kuin tämän tuskan. 

ATT. 9,6A 

ARPIN JA BRUNDISIUMIN VÄLILLÄ N. 5. MAALISKUUTA 49 
IMPERAATTORI CAESAR TERVEHTII IMPERAATTORI CICEROA 


Vaikka minä vain näin ystävämme Furniuksen enkä voinut puhua hänelle 
enkä kuunnella häntä rauhassa, koska minulla on kiire ja olen marssimassa 
lähetettyäni legioonani edeltä käsin, en kuitenkaan voinut olla kirjoittamatta 
sinulle enkä lähettämättä häntä esittämään kiitokseni sinulle; olkoonkin että 
olen usein kiittänyt ja vielä useammin nähtävästi saan kiittää sinua, sillä niin 
paljon sinä teet minun hyväkseni. Ennen kaikkea pyydän sinulta — koska 
luotan pääseväni pian Roomaan — että saisin tavata sinua siellä, niin että 
voisin hyödyntää neuvojasi, vaikutusvaltaasi, asemaasi sekä apuasi kaikissa 
asioissa. Palaan pääasiaan: suo anteeksi kiireeni ja kirjeeni lyhyys. Kaiken 
muun saat tietää Furniukselta. 

ATT. 9,4 

FORMIAE, 12. MAALISKUUTA 49 
CICERO TERVEHTII ATTICUSTA 


1. Vaikka olen levollinen vain silloin kun kirjoitan sinulle tai luen kirjeitäsi, 
minulla ei kuitenkaan ole kirjoittamisen aihetta ja olen varma, että samaa 
koskee sinuakin. Se, mistä ystävillä on tapana kirjoittaa toisilleen, kun mikään 
ei paina mieltä, on poissuljettua näinä aikoina, ja tätä tilannetta koskevat asiat 

taas olemme kalunneet puhki. Mutta jotten antautuisi täysin murheen valtaan, 
olen ottanut tavallaan joitakin aiheita,'?* sekä poliittisia että ajankohtaisia, 
saadakseni murheet pois mielestäni ja askarrellakseni sen parissa, mitä nyt on 
meneillään. Kyse on tällaisista asioista: 

2. Pitäisikö jäädä isänmaahan, tyrannin vallan alle? Pitäisikö yrittää 
kaikin keinoin syöstä tyranni vallasta, vaikka siten koko valtio joutuisi 
vaaraan? Pitäisikö varoa, ettei tyrannin kukistaja nouse itse tyranniksi? 
Pitäisikö yrittää auttaa valtiota, joka on tyrannin vallassa, sopivan 
tilaisuuden tullen ja mieluummin sanoilla kuin sodalla? Pitäisikö 
valtiomiehen elää syrjässä, kun hänen isänmaansa on tyrannin vallassa, vai 
pitäisikö hänen riskeerata kaikki vapauden puolesta? Pitäisikö sotia maataan 
vastaan ja miehittää se, jos se on tyrannin vallassa? Pitäisikö värväytyä 
parhaiden miesten riveihin, vaikka ei hyväksyisi tyranniuden kukistamista 
sodalla? Pitäisikö jakaa ystävien ja hyväntekijöidensä vaarat politiikassa, 
vaikka he eivät näytä tehneen yleisesti ottaen hyviä päätöksiä? Pitäisikö sen, 
joka on tehnyt maalleen suuria palveluksia ja saanut kokea peruuttamatonta 
kärsimystä ja vihamielisyyttä, asettaa vapaaehtoisesti itsensä vaaraan 
maansa puolesta, vai alkaa ajatella itseään ja lähimpiään ja luopua 
poliittisista kiistoista vallanpitäjiä vastaan?” 

3. Kun askartelen näiden kysymysten parissa ja esitän argumentteja 
puolesta ja vastaan, sekä kreikaksi että latinaksi, saan hetkiseksi huolet pois 
mielestäni ja samalla pohdin jotain olennaista. Mutta pelkään pahoin, että olen 
liikkeellä sinulle huonoon aikaan, sillä jos tämän kirjeen tuoja pitää hyvää 
vauhtia, hän saapuu juuri sinun huonona päivänäsi. "0 

ATT. 9,7 

FORMIAE, 13. MAALISKUUTA 49 
CICERO TERVEHTII ATTICUSTA 


1. Kirjoitin sinulle kirjeen, joka minulla oli tarkoitus lähettää 12. päivänä, 
mutta hän, jolle halusin antaa sen vietäväksi, ei lähtenytkään sinä päivänä. 
Mutta juuri samana päivänä saapui tuo ”nopsajalka”, kuten Salvius häntä 
kutsui, ja toi sinun todella muhkean kirjeesi, joka niin niin sanotusti valoi 
minuun pisaran verran eloa — sillä en voi sanoa piristyneeni entiselleni. Mutta 
ilman muuta onnistuit pääasiassa.’ Sillä usko pois, en enää tavoittele hyvää 
lopputulosta. Huomaan nimittäin, ettei meillä koskaan ole tasavaltaa niin 
kauan kuin nämä kumpikin tai toinen heistä on elossa. Niinpä enää en elättele 

toivoa omasta rauhasta enkä kieltäydy mistään katkerasta kalkista. Vain sitä 
pelkään, että teen tai — sanoisinko, että — olen jo tehnyt jotakin häpeällistä. 

2. Voit siis olla varma, että lähettämäsi kirjeet ovat olleet minulle hyväksi: 
niin tämä pidempi kirje, joka on niin tyhjentävä ja täydellinen kuin olla voi, 
kuin tuo lyhyempikin, jossa minua suunnattomasti ilahdutti, että 
suunnitelmani ja toimintani olivat Sextuksen mieleen. Olen sinulle hyvin 
kiitollinen. Tiedän, että hän arvostaa minua ja käsittää, mikä on oikein. 
Pidempi kirjeesi taas lievensi paitsi omaani myös meidän kaikkien murhetta. 
Noudatan siis neuvoasi ja pysyn Formiaen-huvilallani, niin ettei tapaaminen 
[Caesarin] kanssa Rooman tuntumassa herättäisi huomiota tai ettei hän luulisi 
minun vältelleen häntä, jos en tapaa häntä siellä enkä täällä. 

3. Kehotat minua pyytämään, että hän sallisi minun osoittaa samanlaista 
kunnioitusta Pompeiukselle kuin olen osoittanut hänelle. Niin olen jo hyvän 
aikaa tehnytkin, kuten voit nähdä Balbuksen ja Oppiuksen kirjeistä, joista 
lähetän sinulle kopiot. Lähetän myös Caesarin heille kirjoittaman kirjeen, joka 
on tervejärkinen kaiken tämän järjettömyyden keskellä. Mutta jos Caesar ei 
tee sitä myönnytystä minulle, näköjään sinusta minun on parasta ryhtyä 
rauhanvälittäjäksi. En pelkää siihen liittyvää vaaraa (koska minua uhkaavat 
niin monet vaarat, miksipä en valitsisi kunniallisinta?), vaan pelkään 
aiheuttavani hankaluuksia Pompeiukselle ja tämän kääntävän minua kohti 
”Gorgonpään, hirviöistä kauheimman”.”9 On nimittäin hämmästyttävää, 
kuinka Gnaeus halajaa samanlaista yksinvaltiutta kuin Sullalla oli. Tiedän, 
mitä puhun; hän ei ole ikinä ollut minkään suhteen avoimempi. ”Ja tämänkö 
miehen rinnalla haluat olla?” kysyt tietysti. Usko pois, minua velvoittaa se 
mitä hän tehnyt minun hyväkseni, ei asia, kuten Milon kohdalla tai kuten — 
mutta ei tästä sen enempää. 

4. ”Eikö asia sitten ole hyvä?” Vallan erinomainen, mutta muista, että se 
hoidetaan aivan hirvittävällä tavalla. Ensiksi on tarkoituksena kuristaa Rooma 
ja Italia näännyttämällä ne nälkään ja sitten hävittää ja polttaa maaseutu ja 
viedä rahat rikkailta. Mutta koska pelkään samaa tältä osapuolelta, niin että 
jollen olisi kiitollisuudenvelassa tuolle toiselle, minusta olisi järkevämpää 
pysyä kotona ja kestää mitä tahansa. Mutta minusta Pompeius on tehnyt niin 
paljon hyväkseni, etten uskalla alistua syytöksille kiittämättömyydestä, vaikka 
esitit oikeutetun puolustuksen sillekin asialle. 

5. Triumfista olen samaa mieltä kanssasi. Heitän koko asian sikseen, 
kernaasti ja mielihyvin. Erinomainen minusta oli se ajatuksesi, että ”otollinen 
purjehdusaika” voi olla täällä ennen kuin arvaammekaan. ”Mikäli vain 

Pompeius on tarpeeksi vahva”, sanot. Hän on jopa vahvempi kuin luulimme. 
Siitä voit olla huoleti. Lupaan sinulle, että jos hän pysyy terveenä, hän ei jätä 
Italiassa kiveä kiven päälle. ”Ja sinä siis aiot olla hänen mukanaan?” Kyllä, 
Hercules vie, mutta vastoin omaa näkemystäni ja kaikkia muinaisia 
auktoriteetteja; en halua lähteä niinkään auttaakseni häntä vaan pikemminkin 
välttääkseni näkemästä täällä kaiken tämän. Älä kuvittelekaan, että näiden 
miesten mielettömyydet olisivat siedettäviä ja vain yhtä lajia. Tiedät varmasti, 
että kun lait, oikeusistuimet ja senaatti on kumottu, ei yksityinen eikä valtion 
omaisuus voi tyydyttää niin monien rutiköyhien ihmisten himoa, röyhkeyttä, 
tuhlailevaisuutta ja tarpeita. Minun siis täytyy lähteä täältä, millä tahansa 
laivalla — toki siten kuin sinusta on parasta, mutta joka tapauksessa lähteä 
minun täytyy! Saamme näet pian tietää, mitä Brundisiumissa on tapahtunut, ja 
sitähän sinä odotat. 

6. Sanot, että kunnon miehet hyväksyvät sen, mitä olen toistaiseksi tehnyt, 
ja tietävät, että minulla oli hyvä syy olla lähtemättä. Olen siitä oikein iloinen, 
jos tässä tilanteessa on ilolle mitään sijaa. Teen tarkempia tiedusteluja 
Lentuluksesta. Annoin sen tehtävän Philotimukselle, = sisukkaalle 
äärioptimaatille.!?!'? 

7. Lopuksi, voi olla ettei sinulla ole enää kirjoittamisen aihetta, sillä eihän 
nyt mistään muusta voi kirjoittaa, ja mitä muuta sanottavaa tästä asiasta enää 
voisi olla? Mutta koska sinulla riittää (Hercules vie, sanon niin kuin ajattelen) 
älyä sekä kiintymystä, joka kiihottaa minunkin älyäni, jatka samaan malliin ja 
kirjoita niin paljon kuin suinkin pystyt. 

Olen hiukan näreissäni, kun et kutsu minua Fpeirokseen; en minä mitään 
hankalaa seuraa ole. Mutta hyvästi! Sinun pitää päästä kävelylle ja voiteluun 
ja minun nukkumaan. Itse asiassa kirjeesi on tuonut minulle unen. 


352A 

ATT. 9,7A 

Rooma, 10. TAI 11. MAALISKUUTA 49 

BALBUS JA OPPIUS TERVEHTIVÄT MARCUS CICEROA 


1. Neuvoja — arvostetuimpienkin miesten neuvoja, puhumattakaan meidän 
kaltaistemme mitättömien ihmisten neuvoista — arvioidaan yleensä niiden 
tuloksen eikä tavoitteen perusteella. Me kuitenkin luotamme sinun 
hyväsydämisyyteesi ja annamme sinulle neuvon, jota pidämme parhaana 
siihen mistä meille kirjoitit. Jos se ei ole järkevä, on kuitenkin varmaa, että se 
on annettu täysin vilpittömin mielin ja parhaassa tarkoituksessa. 

Jos olisimme saaneet kuulla Caesarilta itseltään, että hän tekisi sen, mitä 
mielestämme hänen kuuluisi tehdä, toisin sanoen että hän heti Roomaan 
päästyään ryhtyisi neuvottelemaan sovinnosta Pompeiuksen kanssa, me 
herkeämättä kannustaisimme sinua ottamaan osaa niihin neuvotteluihin, jotta 
auttaisit — sinulla kun on suhteita molempiin — viemään koko asian päätökseen 
vaivattomammin ja arvokkaammin. Jos sitä vastoin uskoisimme, ettei Caesar 
tekisi niin, ja tietäisimme hänen jopa haluavan sotia Pompeiusta vastaan, 
emme ikinä kehottaisi sinua tarttumaan aseisiin suurta hyväntekijääsi vastaan, 
aivan kuten olemme aina pyytäneet, ettet taistelisi Caesaria vastaan. 

2. Mutta koska edelleenkin Caesarin aikeita voi ennemminkin arvailla kuin 
tietää, voimme vain sanoa, että mielestämme ei ole yleisesti tunnetun 
arvokkuutesi ja uskollisuutesi mukaista tarttua aseisiin jompaakumpaa 
vastaan, koska olet molempien erittäin läheinen ystävä, ja olemme varmoja, 
että Caesar hyväsydämisyydessään hyväksyy sen täysin. Mutta jos sinulle 
sopii, kirjoitamme Caesarille ja pyydämme häntä kertomaan meille, mitä hän 
aikoo tässä asiassa tehdä. Kun olemme saaneet häneltä vastauksen, 
ilmoitamme sinulle kirjeitse oman näkemyksemme ja vakuutamme sinulle, 
että annamme neuvoja, jotka mielestämme palvelevat eniten sinun 
arvokkuuttasi, ei Caesarin toimintaa. Uskomme myös, että Caesar 
suopeudessaan ystäviään kohtaan hyväksyy sen. 

ATT. 9,7B 

Rooma, 10. TAI 11. MAALISKUUTA 49 
BALBUS TERVEHTII IMPERAATTORI CICEROA 


1. Toivottavasti voit hyvin. Kun olin lähettänyt sinulle Oppiuksen kanssa 
kirjoittamani kirjeen, sain kirjeen Caesarilta, ja lähetän siitä sinulle kopion. 
Siitä huomaat, miten kovasti hän haluaa saada välinsä kuntoon Pompeiuksen 
kanssa ja miten kaukana hän on kaikenlaisesta julmuudesta. Olen syystäkin 
todella iloinen, että hän on tätä mieltä. Mitä tulee itseesi, uskollisuuteesi, 
velvollisuudentuntoosi, rakas Ciceroni, olen Hercules vie samaa mieltä kuin 
sinä, että maineesi ja velvollisuutesi eivät salli sinua tarttua aseisiin miestä 
vastaan, jolta julistat saaneesi niin merkittäviä palveluksia. 

2. Olen varma, että poikkeuksellisessa hyväsydämisyydessään Caesar on 
samaa mieltä, enkä lainkaan epäile, että hän on enemmän kuin tyytyväinen, 
jos et ota mitään osaa sotaan häntä vastaan etkä liity hänen vastustajiinsa. 
Eikä hän tyydy tähän vain sinunlaisesi mahtimiehen kohdalla vaan soi omasta 


492 


hyvästä tahdostaan myös minun olla osallistumatta sotatoimiin Lentulusta tai 
Pompeiusta vastaan, jotka ovat tehneet niin suunnattoman paljon minun 
hyväkseni. Caesar sanoi olevansa tyytyväinen, jos siviilinä hoitaisin hänen 
puolestaan Roomassa velvollisuuksia, joita voisin halutessani hoitaa 
noidenkin puolesta. Niinpä nyt huolehdin ja vastaan Lentuluksen kaikista 
asioista Roomassa, ja täytän siinä velvollisuuteni ja osoitan uskollisuuteni ja 
velvollisuudentuntoni. Mutta Hercules sentään, taas kerran minusta tuntuu, 
että toivo sovinnosta — toivo, jonka olin jo heittänyt — ei ole täysin menetetty, 
koska Caesar on sillä tuulella kuin meidän on syytä toivoa hänen olevan. 

Näin ollen näkisin, että jos sinulle sopii, sinun olisi hyvä kirjoittaa hänelle 
ja pyytää häneltä vartiostoa, kuten pyysit — minä puolsin sitä — Pompeiukselta 
Milon tilanteessa.'*' Mikäli oikein tunnen Caesarin, takaan, että hän ajattelee 
enemmän sinun arvokkuuttasi kuin omaa etuaan. 

3. En tiedä, kuinka järkevästi tässä kirjoitan sinulle, mutta siitä olen varma, 
että kaiken, mitä sinulle kirjoitan, kirjoitan erityistä kiintymystä ja 
hyväntahtoisuutta tuntien, koska — niin totta kuin toivon kuolevani ennen 
Caesaria! — arvostan sinua niin paljon, että harvat ovat minulle yhtä rakkaita 
kuin sinä. Kun olet tehnyt jonkin päätöksen tästä asiasta, toivoisin, että 
kirjoittaisit minulle. Sillä minulle on tavattoman tärkeää, että voit, kuten 
toivot, osoittaa hyväntahtoisuuttasi kummallekin, kuten Hercules vie luotan 
sinun tekevän. Voi hyvin! 


352C 

ATT. 9,7C 

MARSSILLA, N. 5 MAALISKUUTA 49 

CAESAR TERVEHTII OPPIUSTA JA CORNELIUSTA 


1. Olen Hercules vie iloinen, että ilmaisitte kirjeessänne, kuinka lämpimästi 
hyväksytte sen, mitä Corfiniumissa tapahtui. Noudatan kernaasti neuvoanne ja 
vielä entistäkin kernaammin, koska olin omasta tahdostani päättänyt 
osoittautua mahdollisimman lempeäksi ja yrittää päästää sopuun Pompeiuksen 
kanssa. Kokeilkaamme, voisimmeko tällä tavalla voittaa kaikkien suopeuden 
ja nauttia kestävästä voitosta, koska muut eivät olet julmuutensa takia voineet 
välttää vihaa tai säilyttää voittoaan kauan, lukuun ottamatta yksin Lucius 
Sullaa, josta en aio ottaa mallia. Olkoon tämä uusi voittamisen tapa, että 
linnoittaudumme armeliaisuuden ja jalomielisyyden suojiin. Mieleeni tulee 
muutamia ajatuksia siitä, kuinka se voisi toteutua, ja monia muita voidaan 
keksiä. Pyydän, että otatte pohdittavaksenne nämä asiat. 

2. Otin kiinni Pompeiuksen prefektin, Numerius Magiuksen. Luonnollisesti 
noudatin vakiintunutta tapaani ja päästin hänet heti vapaaksi.'*? Nyt käsiini 
on joutunut Pompeiuksen kaksi pioneerien päällikköä, ja olen päästänyt heidät 
menemään. Jos he haluavat osoittaa kiitollisuuttaan, heidän tulee kehottaa 
Pompeiusta olemaan mieluummin minun kuin niiden ystävä, jotka ovat aina 
olleet pahimpia vihollisia sekä hänelle että minulle ja joiden vehkeilyjen 
johdosta valtio on päätynyt tähän nykyiseen tilaan. 

ATT. 9,8 

FORMIAE, 14. MAALISKUUTA 49 
CICERO TERVEHTII ATTICUSTA 


1. Olimme nauttimassa illallista 13. päivä iltahämärissä, kun Statius toi sinulta 
lyhyen kirjeen. Kysyt Lucius Torguatuksesta. Lucius on lähtenyt eikä 
ainoastaan hän vaan myös Aulus, toinen useita päiviä ja toinen jokunen päivä 
sitten.'?!* Kirjoitat huutokaupasta Reatessa;'** ikävää, että proskription 
siemeniä kylvetään sabiinien alueella. Mekin olemme kuulleet, että Roomassa 
on paljon senaattoreita. Osaatko sanoa, miksi he ylipäätään lähtivät sieltä? 

2. Täällä päin uskotaan — tämä pikemminkin on otaksumaa kuin perustuu 
uutisiin tai kirjeisiin — että Caesar saapuu Formiaehin 22. maaliskuuta. Kunpa 
minulla olisi täällä Homeroksen Minerva Mentorin hahmossa, että voisin 
sanoa hänelle: ”Mentor, kuinka siis menisin, kuinka tervehtisin häntä?”!?* 
Eipä minulla ole koskaan ollut visaisempaa kysymystä pohdittavana, mutta 
sitä kuitenkin pohdin, ja aion olla valmistautunut, sikäli kuin se onnistuu 
näinä huonoina aikoina. Mutta pidä huolta itsestäsi! Sinulla kai oli eilen se 
huono päiväsi. !?!6 
354 
ATT. 9,9 
FORMIAE, 17. MAALISKUUTA 49 
CICERO TERVEHTII ATTICUSTA 


1. Sain kolme kirjettäsi 16. päivänä. Ne oli lähetetty 12. ja 13. sekä 14. 
päivänä. Vastaan niihin alkaen vanhimmasta. Olen kanssasi samaa mieltä, että 
minun olisi parasta pysytellä Formiaessa, ja yhdyn näkemykseesi myös 
Adrianmerestä, ja kuten kirjoitin sinulle aiemmin, yritän keksiä, millä tavoin 
voisin Caesarin suostumuksella pysytellä poissa politiikasta. Ylistät minua, 

kun kirjoitin, että unohdan ystävämme [Pompeiuksen] aiemmat teot ja 
hairahdukset. Kyllä, niin minä teen. Enkä muista edes hänen minua kohtaan 
tekemiään vääryyksiä, joista muistutat. Niin paljon enemmän tunnen 
kiitollisuutta hyvästä teosta kuin tuskaa vääryydestä. Teen siis kuten suositat 
ja kokoan itseni. Alan sofistiksi heti kun riennän maalle, ja matkalla pohdin 
herkeämättä ”teesejäni”. Jotkin niistä ovat todella vaikeita ratkaista. 
Optimaattien osalta asia olkoon niin kuin toivot. Mutta tunnet sanonnan 
”Dionysios Korintissa”.'*/ Titiniuksen poika on Caesarin tykönä. Tunnut 
ikään kuin pelkäävän, etteivät neuvosi ole mieleeni, mutta tosiasiassa neuvosi 
ja kirjeesi ovat ainoa iloni. Tee siis kuten lupaat. Kirjoita minulle herkeämättä, 
mitä ikinä mieleesi juolahtaa. Mikään ei voisi olla minulle mieluisampaa. 

2. Tulen nyt toiseen kirjeeseesi. Syystäkin et usko tietoon sotilaiden 
määrästä.'*'* Clodia kirjoitti, että heitä oli tuplasti enemmän. Myöskään 
uutinen tuhotuista laivoista ei pitänyt paikkaansa. Ylistät konsuleita. Minäkin 
ylistän heidän rohkeuttaan, mutta moitin heidän toimintaansa, sillä heidän 
lähtönsä on tehnyt mahdottomaksi rauhanneuvottelut, joita suunnittelin. 
Lähetinkin sittemmin sinulle takaisin Demetrioksen kirjan 
”Yksimielisyydestä” ja annoin sen Philotimukselle. Eikä minulla ole 
epäilystäkään, että tuhoisa sota on edessä ja se alkaa nälänhädästä. Siltikin 
minua surettaa, ettei minulla ole osaa tuossa sodassa! Siitä sodasta tulee niin 
rikollinen, että vaikka on rikos olla elättämättä vanhempiaan, johtajiemme 
mielestä sopii tappaa nälkään isänmaa, vanhemmista vanhin ja pyhin. Eikä 
tämä pelkoni ole luulottelua, vaan olin paikalla, kun siitä puhuttiin. Koko tällä 
laivastolla, jota kootaan Aleksandriasta, Kolkhiista, Tyroksesta, Sidonista, 
Aradoksesta, Kyprokselta, Pamfyliasta, Lyykiasta, Rodokselta, Khiokselta, 
Byzantionista, Lesbokselta, Smyrnasta, Miletoksesta ja Kosilta, pyritään 
estämään kuljetukset Italiaan ja miehittämään viljantuottajaprovinssit. Miten 
vihainen Pompeius onkaan, kun hän saapuu! Ja eniten niille, jotka toivoivat 
hänen parastaan, ikään kuin hänet olisivat hylänneet ne, jotka hän itse hylkäsi. 
Kun siis epäröin, mitä minun olisi paikallaan tehdä, hyväntahtoisuuteni häntä 
kohtaan painaa erittäin paljon. Jos sitä ei olisi, olisi parempi kuolla 
isänmaassa kuin pelastamalla tuhota se. Pohjoistuulesta olet aivan oikeassa. 
Pelkään, että Epeiros saa kärsiä. Mutta minkäpä Kreikan seudun luulet 
säästyvän hävitykseltä? Hän julistaa avoimesti ja lupailee sotilailleen 
päihittävänsä Caesarin anteliaisuudessakin. Mainiosti muistutat minua siitä, 
että kun tapaan Caesarin, en puhuisi liian myötämielisesti vaan pikemminkin 
arvokkaasti. Juuri niin on tehtävä. Kun olen tavannut hänet, aion mennä 


495 


Arpinumiin, etten sattuisi olemaan poissa, kun hän tulee, tai säntäilisi 
edestakaisin kehnoistakin kehnoimmilla teillä. Bibulus kuulemma, kuten 
kirjoitat, saapui ja lähti uudestaan 14. päivänä. 

3. Kolmannessa kirjeessäsi sanot, että odotat Philotimusta. Mutta hän lähti 
luotani iduksena. Siksi sait myöhässä vastaukseni siihen kirjeeseesi, johon 
vastasin välittömästi. Domitiuksen suhteen asia on mielestäni niin kuin 
kirjoitat, hän on Cosassa eikä hänen suunnitelmistaan tiedetä. Tuo kaikkein 
häpeällisin ja alhaisin lurjus,” jonka mukaan preetori voi pitää 
konsulinvaalit, on samanlainen kuin on aina ollut politiikassa. Juuri tästä 
Caesar epäilemättä kirjoittaa siinä kirjeessä, josta lähetin sinulle kopion — että 
hän haluaa hyödyntää ”neuvojani” (no, olkoon, tuo on tuollainen yleinen 
ilmaus), ”vaikutusvaltaani” (hupsua, mutta hän kai teeskentelee mielessään 
tiettyjen senaattorien äänet), ”arvokkuuttani” (kenties oikeuttani äänestää 
entisenä konsulina) ja viimeiseksi ”apuani kaikissa asioissa”. Aloin tuolloin 
epäillä kirjeesi perusteella, että kyse oli joko juuri siitä tai ainakin jostakin 
hyvin vastaavasta, sillä hänelle on erittäin tärkeää, ettei tule interregnumia. 
Sen hän saavuttaa, jos konsulit valitaan preetorin johdolla. Mutta meidän 
kirjoissamme!?! sanotaan, että on laitonta valita konsuleita ja preetoreitakin 
preetorin johdolla ja ettei niin ole tapahtunut koskaan. Konsuleita on laitonta 
valita siksi, että alemman viranomaisen on laitonta tehdä ehdotusta 
ylempiarvoisesta, ja preetoreita taas sen tähden, että nämä esitetään kollegoina 
konsuleille, joilla on suurempi valta. On lähellä, että hän haluaa minun 
äänestävän sen puolesta eikä hän ole tyytyväinen Galbaan, Scaevolaan, 
Cassiukseen, Antoniukseen: ”Ennen maa minut nielaiskoon!”!”?? Mutta näet, 
millainen myrsky on tulossa. 

4. Heti kun saan tietää, ilmoitan sinulle, ketkä senaattorit ovat ylittäneet 
meren. Olet oikeassa viljahuollosta, se ei voi millään onnistua ilman 
veroja,'? ja sinulla on hyvä syy pelätä hänen piirinsä'?* kaikkia vaatimuksia 
sekä rikollista sotaa. Haluaisin todella mielelläni nähdä ystäväämme 
Trebatiusta, vaikka sanojesi mukaan hän ei ole yhtään toiveikas. Kehota häntä 
pitämään kiirettä. Olisi otollista, jos hän tulisi luokseni ennen Caesarin 
saapumista. 

Mitä tulee Lanuviumin tilaan, heti kun kuulin Phamean kuolemasta, toivoin 
— jos vain järjestäytynyt yhteiskunta säilyisi — että joku ystävistäni ostaisi sen. 
En kuitenkaan ajatellut, että se olisit sinä, parhain ystäväni, sillä tiesin, että 
sinä yleensä haluat tietää, mikä on hinta suhteessa tuottoon ja kiinteän 
omaisuuden arvo, ja olin nähnyt digammasi'?” niin Roomassa kuin 

Deloksellakin. Niin tai näin, vaikka tuo tila on sievä, mielestäni se ei ole niin 
arvokas kuin millaiseksi se arvioitiin Marcellinuksen konsulikaudella, jolloin 
ajattelin — sen talon perusteella, joka minulla silloin Antiumissa oli — että tuo 
pikku puutarhahuvila olisi minulle mukavampi ja tulisi edullisemmaksi kuin 
Tusculumin-huvilan kunnostaminen. Tarjosin 500 000 sestertiusta, ja ehdotin 
[...], että hän antaisi sen sillä hinnalla, kun oli laittamassa sitä myyntiin. Ei 
suostunut. Mutta luulen, että kaikkien tällaisten tilojen arvo on nyt alhaalla 
rahapulan takia. Minulle tai pikemminkin meille sopii loistavasti, jos sinä 
ostat sen. Mutta älä halveksi tuon samaisen henkilön Antiumin tilaa; se on 
oikein viehättävä, vaikkakin minusta näyttää, että kaikki tällainen on jo 
tuomittu hävitettäviksi. 

Olen vastannut kolmeen kirjeeseen, mutta odotan lisää, sillä kirjeesi ovat 
kannatelleet minua tähän saakka. 


Lähetetty Liberin juhlapäivänä.!* 


355 

ATT. 9,10 

FORMIAE, 18. MAALISKUUTA 49 
CICERO TERVEHTII ATTICUSTA 


1. Minulla ei ole mitään kirjoitettavaa. En näet ole kuullut mitään uutta, ja 
vastasin kaikkiin kirjeisiisi eilen. Mutta koska murhe ei vain vie minulta unia 
vaan tekee valveillaolostakin äärimmäisen tuskallista, aloin kirjoittaa tässä 
jotain, ilman mitään määrättyä aihetta mielessäni, ikään kuin puhuakseni 
kanssasi, mikä on ainoa asia, joka rauhoittaa minua. 

2. Olen kai alusta saakka ollut järjiltäni, ja yksi asia piinaa minua: se, etten 
seurannut kuin rivisotilas ikään Pompeiusta, kun tämä kaikessa luisui tai 
pikemminkin syöksyi turmioon. Tapasin hänet 17. tammikuuta, ja hän oli 
täysin kauhuissaan. Juuri tuona päivänä tajusin, mitä hän aikoi. Sen koommin 
en ole katsonut häntä hyvällä, sillä hän on jatkuvasti tehnyt virheitä milloin 
missäkin. Sinä aikana ei kirjettäkään minulle, ei muuta ajatusta kuin pako. 
Lyhyesti sanottuna, kuten rakkausasioissa,'?” kaikki epäpuhdas, mauton ja 
sopimaton on luotaantyöntävää, ja samoin hänen pakonsa ja 
välinpitämättömyytensä — rumuus sai minut kääntämään selkäni 
kiintymykselleni. Hänen toiminnassaan mikään ei ollut sen arvoista, että 
olisin lähtenyt pakoon hänen kanssaan. Mutta nyt kiintymykseni nousee 
pintaan, nyt kaipaus on sietämätöntä, kirjoista, kirjoittamisesta, filosofiasta ei 
nyt ole mitään apua. Kuin tuo lintu'”* katselen päivin öin kauas merelle, 

haluan nousta siiville. Saan, saan todellakin maksaa ajattelemattomuudestani. 
Mutta mistä ajattelemattomuudesta? Mitä olisin tehnyt harkitsematta 
tarkkaan? Jos en olisi halunnut muuta kuin paeta, olisin paennut enemmän 
kuin mielelläni. Mutta kammoksuin sellaista äärettömän julmaa ja suurta 
sotaa — ihmiset eivät vielä näe, millainen siitä tulee. Millaisia uhkauksia 
municipiumeille,?? erikseen nimetyille kunnon miehille ja kaikille, jotka 
jäivät! Kuinka usein kuulinkaan: ”Sulla pystyi siihen, miksi minä en 
pystyisi?” 

3. En päässyt eroon tällaisista ajatuksista: Targuinius teki väärin 
yllyttäessään Porsennaa ja Octavius Mamiliusta isänmaata vastaan, 
Coriolanus toimi jumalattomasti pyytäessään apua volskeilta. Themistokles 
teki oikein, kun halusi mieluummin kuolla,'*** Hippias, Peisistratoksen poika, 
joka kaatui Marathonissa tarttuessaan aseisiin isänmaata vastaan, oli 
rikollinen. Mutta Sulla, Marius ja Cinna toimivat oikein — lain mukaan 
kenties, mutta mikä voisi olla julmempaa, verisempää kuin heidän voittonsa? 
Tällaista sotaa kartoin sitäkin enemmän, kun huomasin, että vielä pahempia 
julmuuksia oli suunnitteilla ja valmisteilla. Minäkö, jota jotkut pitivät 
Rooman pelastajana ja isänä, johtaisin getaelaisten, armenialaisten ja 
kolkhislaisten joukkoja Roomaa vastaan? Minäkö tuottaisin nälänhätää 
kansalaistovereilleni ja tuhon Italialle? Ajattelin ensiksikin, että Caesar oli 
kuolevainen, ja toiseksi, että hänet voitaisiin eliminoida monin tavoin, mutta 
että kaupunkimme ja kansamme — näin arvelin — olisi säilyttävä ikuisesti, 
sikäli kuin se olisi meidän vallassamme. Minua viehätti tavallaan toive, että 
pikemminkin voitaisiin päästä jonkinlaiseen sopuun kuin että toinen tekisi 
niin suuren rikoksen ja toinen joutuisi niin suureen häpeään. Nyt koko tilanne 
muuttunut, ja niin on mielenikin. Tuntuu, että — kuten eräässä kirjeessäsi 
kirjoitat — aurinko tuntuu häipyneen maailmasta. Sanotaan, että sairaalla on 
toivoa niin kauan kuin on elämää, ja siten minäkään en lakannut toivomasta 
niin kauan kuin Pompeius oli Italiassa. Nämä, nämä asiat johtivat minut 
harhaan, ja, totta puhuakseni, pitkällisen raatamisen jälkeen elämän 
kallistuessa iltaan kaipaan jo lepoa, ja minut on pehmittänyt kotielämän 
viehättävyys. Mutta nyt ainakin yritän kiitää täältä pois, vaikka yrittäminenkin 
on vaarallista. Minun olisi ehkä pitänyt tehdä niin jo aiemmin. Mutta minua 
pidättelivät se, mistä sinulle kirjoitin, ja ennen kaikkea sinun neuvosi. 

4. Kun olin päässyt tähän kohtaan, avasin kirjeidesi käärön, jota pidän 
sinetöitynä ja säilytän erittäin huolellisesti. Tammikuun 21. päivänä 
lähettämässäsi kirjeessä lukee näin: ”Mutta katsotaan, mitä Gnaeus tekee ja 

mihin suuntaan Caesarin suunnitelmat etenevät. Jos tuo ystäväsi hylkää 
Italian, hän toimii täysin väärin ja mielestäni järjettömästi, mutta vasta sitten 
on aika muuttaa suunnitelmiamme.” Näin kirjoitat kolme päivää sen jälkeen, 
kun lähdimme Roomasta. Sitten 23. tammikuuta: ”Kunhan vain ystävämme 
Gnaeus ei hylkäisi Italiaa samalla järjettömällä tavalla kuin hän hylkäsi 
Rooman.” Samana päivänä lähetät toisen kirjeen, jossa vastaat täysin suoraan 
neuvonpyyntööni. Kirjeessä sanotaan näin: ”Mutta tulen nyt kysymykseesi. 
Jos Gnaeus vetäytyy Italiasta, sinun on mielestäni palattava Roomaan. 
Tulisiko matkustelullesi muuten mitään loppua?” Tämä iskostui syvästi 
mieleeni, ja nyt näen loputtoman sodan ynnä kurjan maanpaon, jota sinä 
kaunistellen nimität ”matkusteluksi”. 

5. Tammikuun 25. päivänä seuraa ennustuksesi: ”Jos Pompeius jää Italiaan 
eikä sopimusta synny, sodasta tulee varmaan aika pitkä; jos hän taas jättää 
Italian, on mielestäni syntymässä hellittämätön sota.” Joudun siis osalliseksi, 
liittolaiseksi ja avunantajaksi tällaiseen hellittämättömään kansalaissotaan 
kansalaistoverieni kanssa. Sitten 7. päivänä, kuultuasi enemmän Pompeiuksen 
aikeista, päätät kirjeen tällä tavalla: ”Jos Pompeius jättää Italian, en kyllä 
neuvoisi, että sinäkin lähtisit pakoon. Ottaisit äärimmäisen riskin etkä 
hyödyttäisi valtiota; hyödyksi sille voit kyllä olla myöhemmin, jos et lähde.” 
Kehenpä isänmaanystävään ja poliitikkoon ei tekisi vaikutusta noin painava 
neuvo viisaalta mieheltä ja ystävältä? 

6. Helmikuun 11. päivänä sinä jälleen vastaat kysymykseeni näin: ”Kysyt 
minulta, kumpi on hyödyllisempi, häpeällinen pako vai katala jääminen. 
Mielestäni tällä hetkellä äkillinen poistuminen ja lähteminen suin päin olisi 
haitallista ja vaarallista niin sinulle kuin Gnaeukselle itselleenkin, ja teidän 
olisi parempi pysytellä erillään ja valppaina. Mutta kunniasanalla, minusta 
meidän on häpeällistä ajatella pakoa.” Tätä häpeää Gnaeuksemme pohti jo 
kaksi vuotta sitten. Niin kauan hän on halunnut leikkiä Sullaa ja panna 
toimeen proskriptioita. Sitten — se oli kai sen jälkeen, kun olit kirjoittanut 
minulle aika yleisluontoisesti ja olin luullut sinun jotenkin vihjaavan, että 
minun pitäisi vetäytyä Italiasta — sinä jyrkästi torjuit tämän 19. helmikuuta: 
”Yhdessäkään kirjeessäni en maininnut, että jos Pompeius vetäytyy Italiasta, 
sinun pitäisi vetäytyä hänen mukanaan; tai jos niin mainitsin, en ollut 
epäjohdonmukainen vaan suoraan sanottuna järjiltäni.? Samassa kirjeessä, 
toisessa kohtaa: ”Hänellä ei ole muuta jäljellä kuin pako, mutta en suinkaan 
ole enkä ole ikinä ollut sitä mieltä, että sinun pitäisi olla mukana siinä.” 

7. Tätä pohdintaasi selvität tarkemmin 22. päivänä lähettämässäsi kirjeessä: 

”Jos Manius Lepidus ja Lucius Volcacius jäävät, minusta sinunkin pitäisi 
jäädä, niin että jos Pompeius pelastuu ja asettuu jonnekin, sinun pitäisi jättää 
tämä alamaailma'”' ja kernaammin sallia itsellesi tappio hänen rinnallaan 
tässä taistelussa kuin hallita Caesarin kanssa sekasorron keskellä, joka siintää 
edessämme.” Esität monia näkökohtia, jotka ovat sopusoinnussa tämän 
ajatuksen kanssa. Lopuksi sanot: Entä jos Lepidus ja Volcacius lähtevät?’ 
kysyt. En todellakaan osaa sanoa. Minun täytyy tyytyä siihen, mitä sitten 
tapahtuukaan ja mitä sinä päätät tehdä.” Jos epäilit silloin, nyt et varmasti 
epäile, koska he ovat yhä Italiassa. 

8. Sitten 25. päivänä, kun pako oli alkanut, kirjoitat: ”Silti olen varma, että 
jäät —Formiaehin. Siellä sinun on mukavinta odotella tilanteen 
kehittymistä.”'”? Mutta maaliskuun kalendaena, kun Pompeius oli ollut 
Brundisiumissa jo neljä päivää, kirjoitat: ”Silloin voimme harkita; kätemme 
eivät tietenkään ole vapaat, mutta ainakin vähemmän sidotut kuin jos ryntäät 
Pompeiuksen mukaan.” Maaliskuun 4. päivänä — vaikka kirjoitit lyhyesti, 
tautisi taukoamisen jälkeen — toteat näin: ”Huomenna kirjoitan enemmän, ja 
vastaan kaikkiin kysymyksiisi. Sen kuitenkin aion sanoa, että en kadu 
neuvoneeni sinua jäämään, ja vaikka olen hyvin huolissani, niin silti pysyn 
kannassani ja olen iloinen, ettet lähtenyt, koska minusta tämä on pienempi 
paha kuin tuo lähteminen.” 

9. Mutta kun tunsin ahdistusta ja pelkoa, että olin tuottanut jotakin häpeää 
itselleni, kirjoitat 5. maaliskuuta: ”En kuitenkaan ole pahoillani, että et ole 
Pompeiuksen mukana. Tarpeen tullen se onnistuu helposti myöhemmin ja 
sopii hänelle, milloin tahansa. Mutta sanon tämän sillä varauksella, että jos 
Caesar toimii kuten tähänkin saakka, vilpittömästi, maltillisesti, järkevästi, 
mietin kovasti ja tarkastelen huolellisemmin, mikä on etujemme mukaista.” 

10. Maaliskuun 9. päivänä kirjoitat, että ystävämme Peducaeuskin 
hyväksyy hiljaiseloni, ja hänen sanansa merkitsee minulle paljon. 

Näillä kirjoituksillasi lohduttaudun uskoen, etten ole vielä tehnyt mitään 
väärää. Mutta puolusta omaa näkemystäsi; ei sinun minulle tarvitse puolustaa 
sitä, mutta haluan, että muutkin ovat tietoisia. Jos en ole tehnyt mitään 
virhettä, hoidan kyllä lopunkin. Kannusta sinä minua siihen ja ylipäätään auta 
minua pohdinnoillasi. Täällä ei ole kuultu vielä mitään Caesarin paluusta. 
Tästä kirjeestä on ollut minulle ainakin tämä hyöty: olen lukenut läpi kaikki 
kirjeesi ja saanut lohtua siitä. 

ATT. 9,11 
FORMIAE, 20. MAALISKUUTA 49 
CICERO TERVEHTII ATTICUSTA 


1. Tiedätkö, että ystävämme Lentulus on Puteolissa? Kuulin siitä eräältä 
matkamieheltä, joka sanoi tunnistaneensa hänet Via Appialla, kun hän oli 
raottanut kantotuolinsa verhoa. Vaikka se tuntui tuskin todennäköiseltä, 
lähetin kuitenkin joitain lähettipoikia Puteoliin jäljittämään häntä ja viemään 
hänelle kirjeen. Vaivoin hänet löydettiin piileskelemästä puutarhahuvilallaan, 
ja hän lähetti minulle takaisin kirjeen, jossa hän vuolaasti kiitteli Caesaria. 
Mitä tulee hänen omiin suunnitelmiinsa, hän sanoo lähettäneensä Gaius 
Caeciuksen tuomaan viestin niistä minulle. Odotan häntä tänne tänään, 20. 
maaliskuuta. 

2. Matiuskin saapui luokseni Minervan päivänä.!* Vaikutti maltilliselta ja 
järkevältä mieheltä, Hercules vie. Häntähän on aina pidetty rauhan 
puolestapuhujana. Ainakaan minusta hän ei näyttänyt hyväksyvän tätä, mitä 
nyt on tapahtumassa, ja näytti pelkäävän tuota alamaailmaa,'* kuten sinä sitä 
kutsut! Pitkän keskustelumme lomassa näytin hänelle Caesarin minulle 
lähettämän kirjeen, sen, josta lähetin sinulle kopion aiemmin, ja pyysin häntä 
tulkitsemaan, mitä se tarkoitti, kun Caesar kirjoitti ”haluavansa hyödyntää 
neuvojani, arvovaltaani, asemaani ja apuani kaikissa asioissa”.! Hän vastasi 
olevansa varma, että Caesar halusi apuani ja vaikutusvaltaani rauhan 
aikaansaamiseksi. Kunpa voisinkin valtiomiehenä palvella valtiota tässä 
murheellisessa tilanteessa! Ainakin Matius uskoi vahvasti, että Caesar oli sillä 
kannalla, ja lupasi tukensa. 

3. Edellispäivänä Crassipes'** oli ollut luonani. Hän sanoi lähteneensä 
Brundisiumista 6. maaliskuuta ja jättäneensä Pompeiuksen sinne. Samaa 
sanoivat myös ne, jotka olivat lähteneet sieltä 8. päivänä. Kaikki, mukaan 
lukien Crassipes [...], kertoivat uhkaavista puheista — optimaattien 
vihamiehistä, municipiumien vastustajista, pelkkää proskriptiota ja Sullaa. 
Mitä puhui Lucceius, mitä koko Kreikka, ja varsinkin Theofanes! 

4. Kuitenkin kaikki toivo pelastumisesta on heidän varassaan, ja olen 
jatkuvasti varuillani saamatta rauhaa, ja välttääkseni nämä vitsaukset haluan 
olla sellaisten ihmisten seurassa, jotka ovat täysin erilaisia kuin minä itse. 
Mistä rikoksista uskot Scipion, Faustuksen ja Libon — näiden velkojien 
tapaamisesta puhutaan — siellä pidättyvän? Kun he ovat voittaneet, mitä luulet 
heidän tekevän = kansalaistovereilleen? Entä ystävämme CGnaeuksen 

kaukokatseisuus? Sanovat hänen ajattelevan Egyptiä, Arabia Felixiä" sekä 
Mesopotamiaa ja hylänneen jo Hispanian. Kerrotaan kauheista asioista, 
eivätkä ne ehkä pidä paikkaansa, mutta varmaa on, että täällä kaikki on 
menetetty eikä tuolla ei luvassa pelastusta. 

Kaipaan jo kirjettä sinulta. Sen jälkeen, kun lähdimme pakoon, kirjeidesi 
välillä ei ole ikinä ollut niin pitkää taukoa. Lähetän sinulle kopion Caesarille 
lähettämästäni kirjeestä, josta luulen olevan jotain hyötyä. 

ATT. 9,114 

FORMIAE, 19. TAI 20. MAALISKUUTA 49 

IMPERAATTORI CICERO TERVEHTII IMPERAATTORI CAESARIA 


1. Kun luin kirjeesi, jonka sain ystävältämme Furniukselta ja jossa kehotat 
minua tulemaan Rooman lähettyville, en juurikaan kummastellut, että halusit 
hyödyntää neuvojani ja asemaani, mutta kysyin itseltäni, mitä tarkoitit 
”vaikutusvallalla” ja ”avulla”. Toivo kuitenkin johdatti minut sellaiseen 
ajatukseen, että ihailtavassa ja poikkeuksellisessa viisaudessasi sinä 
luullakseni haluaisit käytävän neuvotteluja rauhasta, rauhantilasta ja 
kansalaisten välisestä sovusta, ja katsoin luonteeltani ja persoonaltani olevani 
kyllin sopiva siihen tehtävään. 

2. Jos niin on ja jos kannat yhtään huolta ystävämme Pompeiuksen arvon 
säilyttämisestä ja hänen voittamisestaan uudelleen itsesi ja valtion puolelle, et 
varmasti löydä siihen tarkoitukseen sopivampaa henkilöä kuin minä, joka aina 
puhuin hänelle ja senaatille rauhan puolesta, heti kun sain mahdollisuuden, ja 
kun aseisiin oli tartuttu, en ottanut mitään osaa sotaan ja katsoin sen sodan 
vahingoittavan sinua, koska vihamiehet ja kateelliset vastustivat sitä 
kunnianosoitusta, jonka Rooman kansa ystävällisesti oli myöntänyt sinulle. 
Mutta kuten tuolloin en vain puolustanut arvokkuuttasi vaan myös kehotin 
muita auttamaan sinua, samoin nyt olen syvästi huolissani Pompeiuksen 
arvokkuudesta. Joitakin vuosia sitten nimittäin otin ennen kaikkea teidät kaksi 
kunnioitukseni kohteiksi ja hyviksi ystävikseni, niin kuin te olettekin. 

3. Pyydänkin siis, tai pikemminkin rukoilen ja anelen koko sydämestäni, 
että kaikkien suunnattomien huoliesi keskellä uhraisit hieman aikaasi myös 
sille ajatukselle, kuinka minä hyväntahtoisuutesi avulla voisin olla 
kunnollinen, kiitollinen ja sanalla sanoen €velvollisuudentuntoinen 
suurenmoisen kiitollisuudenvelkani muistamisessa. Jos pyyntöni koskisi vain 
minua itseäni, toivoisin siltikin, että soisit sen minulle, mutta luullakseni se 

koskee sinun kunniaasi ja valtion etua, että minä, rauhan ja teidän kummankin 
ystävä, sinun avullasi pysyisin sopivimpana miehenä palauttamaan sovun sekä 
teidän välillenne että kansalaisten välille. 

Kiitin sinua jo aiemmin, että pelastit Lentuluksen, joka kerran pelasti 
minut; mutta luettuani nyt hänen kirjeensä, jonka hän lähetti minulle 
äärimmäisen kiitollisena jalomielisyydestäsi ja hyväntahtoisuudestasi [...] että 
pelastaessasi hänet pelastit myös minut. Jos ymmärrät kiitollisuuteni 
Lentulusta kohtaan, pidä huolta siitä, minä pyydän, että voin osoittaa 
kiitollisuutta myös Pompeiusta kohtaan. 

ATT. 9,12 

FORMIAE, 20. TAI 21. MAALISKUUTA 49 
CICERO TERVEHTII ATTICUSTA 


1. Olin juuri lukemassa kirjettäsi 20. maaliskuuta, kun Leptalta tuli minulle 
kirje, jonka mukaan Pompeius on piiritetty ja myös satamaväylät on tukittu 
aluksilla. En, kunniasanalla, pysty kyyneliltäni ajattelemaan tai kirjoittamaan 
muuta. Lähetän sinulle kopion. Me kurjat! Miksi me kaikki emme jakaneet 
hänen kohtaloaan? Kas, samoja uutisia Matiukselta ja Trebatiukselta, jotka 
tapasivat Caesarin kuriirit Minturnaessa. Minä onneton olen sellaisen piinan 
vallassa, että toivon jo itselleni sellaista loppua kuin Muciuksella.'?? Mutta 
miten kunniakkaita ja miten mutkattomia ovat neuvosi ja miten tarkkaan 
punnittuja — koskivat ne sitten reittiäni, merimatkaa tai Caesarin tapaamista ja 
keskustelua hänen kanssaan! Kaikki yhtä kunniallista kuin maltillistakin. Ja 
kutsusi Epeirokseen — miten miellyttävä, miten jalomielinen ja veljellinen se 
onkaan! 

2. Dionysiuksesta olen ihmeissäni. Hän sai luonani suurempaa kunnioitusta 
kuin Panaitios Scipion luona. Nyt hän täysin törkeästi halveksii tätä kovaa 
onneani. Vihaan häntä, ja tulen aina vihaamaan. Saisinpa kostaa hänelle! 
Mutta hänen luonteensa vielä kostautuu hänelle. 

3. Ole hyvä ja mieti nyt ennen kaikkea, mitä minun olisi tehtävä. Rooman 
kansan armeija piirittää Gnaeus Pompeiusta, pitää häntä vallihaudan ja vallin 
taakse suljettuna ja estää häntä pakenemasta. Me olemme elossa, Rooma on 
pystyssä, preetorit jakavat oikeutta, ediilit valmistelevat kisoja, kunnon miehet 
pitävät kirjaa koroistaan, minä puolestani istun tyhjän panttina. Yrittäisinkö 
hullun lailla päästä Brundisiumiin ja vedota municipiumien uskollisuuteen? 
Kunnon miehet eivät varmasti seuraa minua, hulttiot ilkkuvat ja ne, jotka 

halajavat uudistuksia, turvautuvat väkivaltaan erityisesti, nyt kun ovat 
voittoisia ja aseistettuja. 

4. Mitä mieltä siis olet? Onko sinulla antaa mitään neuvoa, miten päättää 
tämä kurja elämä? Nyt olen tuskissani, piinan vallassa, juuri kun minun 
katsotaan olleen joko viisas tai onnekas, kun en lähtenyt Pompeiuksen 
mukaan. Minä ajattelen päinvastoin. En milloinkaan ole halunnut olla mukana 
hänen voitossaan, vaan olisin mieluummin ollut mukana hänen tappiossaan. 
Miksi nyt pyytäisin sinulta kirjettä, miksi vetoaisin järkevyyteesi ja 
hyväntahtoisuuteesi? Kaikki on ohi. Mikään ei enää voi auttaa minua, eikä 
minulla enää ole edes mitään muuta toivetta kuin että jokin sääli saisi 
viholliseni päästämään minut kärsimyksistäni. 

FORMIAE, 23. MAALISKUUTA 49 
CICERO TERVEHTII ATTICUSTA 


291240 1241 


1. ”Tarina ei totta ole — niin luulen — siis se, mitä sanotaan aluksista. 
Miksi muuten Dolabella 13. maaliskuuta Brundisiumista lähettämässään 
kirjeessä sanoisi sitä ikään kuin Caesarin onnenpäiväksi, että Pompeius on 
pakenemassa ja aikoo purjehtia heti ensi tuulella. Tämä on hyvin ristiriidassa 
niiden kirjeiden kanssa, joista lähetin sinulle kopiot aiemmin. Täällähän 
puhutaan pelkästään kauheuksista. Mutta Dolabellaa tuoreempaa ja parempaa 
lähdettä ei ole ainakaan tässä asiassa. 

2. Maaliskuun 22. päivänä sain kirjeesi, jossa lykkäät kaikkia suunnitelmia, 
kunnes tiedämme, mitä on tapahtunut. Ja se on varmasti oikein, sillä ennen 
sitä mitään ei voi päättää eikä edes suunnitella, vaikka tämä Dolabellan kirje 
saakin minut palaamaan aiempiin ajatuksiini. Sää oli mainio Minervan päivää 
edeltävänä päivänä,'?? ja Pompeius on varmaan käyttänyt sen hyväkseen. 

3. Laatimani yhteenveto” neuvoistasi ei ollut tarkoitettu valitukseksi vaan 
pikemminkin omaksi lohdukseni. Nämä kaikki nykyiset onnettomuudet eivät 
ahdistaneet minua niin paljon kuin epäilys siitä, että olisin toiminut väärin ja 
ajattelemattomasti. Minusta se on perusteeton, koska tekoni ja suunnitelmani 
ovat sopusoinnussa neuvojesi kanssa. Kirjoitat, että kun näytän olevan hänelle 
kiitollisuudenvelassa, se johtuu enemmän ylistävistä lausunnoistani kuin 
hänen todellisista ansioistaan. Pitää paikkansa. Olen aina suurennellut niitä ja 
sitäkin suuremmalla syyllä, ettei hän luulisi minun muistavan menneitä. 
Vaikka muistaisin ne täydellisesti, pitäisi minun nyt seurata tuolloista 

toimintamallia. Hän ei auttanut yhtään, vaikka olisi pystynyt. Sittemmin 
hänestä tuli ystäväni, jopa oikein hyvä ystäväni. En yhtään tiedä, miksi. 
Minäkin siis olen hänen ystävänsä. Meille kummallekin on yhteistä myös se, 
että jouduimme samojen ihmisten pettämiksi.'** Mutta kunpa olisin pystynyt 
auttamaan häntä yhtä paljon kuin hän kykeni auttamaan minua. Olen 
kuitenkin äärimmäisen kiitollinen siitä mitä hän teki hyväkseni. Mutta en 
tiedä, miten nyt voisin auttaa häntä, eikä mielestäni häntä pitäisi auttaa, 
vaikka siihen pystyisinkin, kun hän valmistelee niin tuhoisaa sotaa. 

4. En vain tahdo loukata hänen mieltään jäämällä tänne, enkä Hercules vie 
kestäisi nähdä sitä, minkä sinä saatat nähdä ennalta, enkä olla osallisena 
noissa pahoissa töissä. Mutta olen ollut tavallista hitaampi lähtemään, koska 
on vaikea ajatella lähtevänsä vapaaehtoisesti vailla mitään toivoa paluusta. 
Huomaan, että Caesarilla on niin hyvät jalkaväki- ja ratsuväkijoukot, 
laivastot, gallien lisäjoukot, joista Matius sanoi — luultavasti hän leuhki, mutta 
joka tapauksessa sanoi — että [...] jalkaväkeä ja 6000 ratsumiestä omalla 
kustannuksellaan kymmeneksi vuodeksi. Olkoon leuhkimista, mutta suuret 
joukot hänellä eittämättä on, eikä hän saa käyttöönsä Aasian veroja vaan 
kansalaisten omaisuudet. Lisää siihen hänen itseluottamuksensa, kunnon 
miesten heikkous, jotka — koska ajattelevat Pompeiuksen syystäkin suuttuneen 
heille — vihaavat tätä peliä, kuten kirjoitat. Olisitpa maininnut, kuka mahtoi 
kertoa tämän sinulle. Mutta tuo mies ja yleisesti ne, jotka olivat kiintyneitä 
Pompeiukseen, eivät ole enää kiintyneitä, koska tämä lupasi enemmän kuin 
teki. Municipiumit ja Rooman maalaiset pelkäävät häntä ja arvostavat 
Caesaria, toistaiseksi. Tämä on niin hyvin varustautunut, että vaikkei hän 
pystyisi voittamaan, en näe, miten hänet voisi voittaa. Itse en pelkää niinkään 
hänen lumovoimaansa kuin hänen pakkovoimaansa. Sillä Platon sanoo, että 
”tyrannien pyynnöissä, kuten tiedät, on mukana pakko”.'?* 

5. Et näköjään oikein välitä noista paikoista, joissa ei ole satamaa. En 
itsekään niistä pidä, mutta niistä saan hyvän piilopaikan ja luotettavaa 
merimiehistöä. Jos näitä olisi Brundisiumissa, olisin mieluummin siellä. 
Mutta siellä ei ole mitään piilopaikkaa. Mutta, kuten kirjoitat, odotetaan, 
kunnes tiedämme enemmän. 

6. En liikaa pyytele anteeksi kunnon miehiltä. Sextus kirjoitti minulle, 
millaisia pitoja nämä järjestävät ja millaisissa käyvät. Kuinka loisteliaita, 
kuinka pitkiä! Olkootpa miten hyviä tahansa, he eivät ole parempia kuin minä. 
He tekisivät minuun vaikutuksen, jos olisivat urheampia. 

Erehdyin Phameaan Lanuviumin tilan suhteen! — uneksin hänen Troijan- 

huvilastaan.'?” Halusin ostaa sen 500 000 sestertiuksella, mutta se on 
kalliimpi. Toivoisin kovasti, että ostaisit tuon toisen, jos näkisin, että minulla 
olisi toivoa saada nauttia siitä. 

7. Huomaat tuosta kirjeeseen lykätystä kirjasesta, mitä kauheuksia saamme 
päivittäin lukea. Ystävämme Lentulus on Puteolissa, ymmällään, mitä tehdä, 
kuten Caecius kertoo. Hän pelkää Corfiniumin kaltaista sekasortoa. Hän 
katsoo nyt tehneensä tarpeeksi Pompeiuksen hyväksi, ja häntä liikuttaa 
Caesarin — hyväntahtoisuus, mutta vielä enemmän häntä liikuttavat 
tulevaisuudennäkymät. 

ATT. 9,134 

FORMIAE, 24. MAALISKUUTA 49 
CICERO TERVEHTII ATTICUSTA 


Ajatella, että kestän tämän! Kaikki on kurjaa, mutta mikään ei ole kurjempaa 
kuin tämä: Pompeius on lähettänyt Numerius Magiuksen neuvottelemaan 
rauhasta ja silti häntä piiritetään. En uskonut sitä, mutta minulla on kirje 
Balbukselta ja lähetän sinulle kopion siitä. Ole hyvä ja lue se ja etenkin tuo 
viimeinen kappale itseltään mainiolta Balbukselta, jolle Gnaeuksemme 
lahjoitti tontin puutarhahuvilaa varten ja jonka hän usein asetti kaikkien 
meidän edelle. Niinpä tuo onneton on tulisilla hiilillä. Mutta jottei sinun 
tarvitsisi lukea samaa kahteen kertaan, kehotan sinua katsomaan itse kirjettä. 
En elättele toivoa rauhasta. Dolabella puhuu 13. maaliskuuta lähettämässään 
kirjeessä pelkästään sodasta. Pysytään siis tuossa samassa, onnettomassa ja 
epätoivoisessa kannassa, koska mikään ei voi olla kurjempaa kuin tämä. 

ATT. 9,134 

ROOMA, 22. MAALISKUUTA 49 

BALBUS TERVEHTII IMPERAATTORI CICEROA 


1. Caesar lähetti meille erittäin lyhyen kirjeen, josta liitän oheen kopion. 
Kirjeen lyhyydestä voit nähdä, että hän on hyvin kiireinen, koska kirjoittaa 
niin tärkeästä asiasta niin lyhyesti. Jos jotain uutta vielä kuuluu, kirjoitan 
sinulle heti. 


Caesar tervehtii Oppiusta ja Corneliusta 

Maaliskuun 9. päivänä saavuin Brundisiumiin ja leiriydyin muurien 
läheisyyteen. Pompeius on Brundisiumissa. Hän lähetti Numerius 
Magiuksen luokseni neuvottelemaan rauhasta. Vastasin niin kuin katsoin 
parhaaksi. Halusin saattaa tämän heti teidän tietoonne. Kun näen toivoa 
saada jotakin aikaan sovinnon suhteen, ilmoitan teille välittömästi. 


2. Voit kuvitella, rakas Ciceroni, kuinka minua piinaa huoli, että jokin 
estäisi heidän sovintonsa, nyt kun minussa on uudestaan herännyt toivo 
rauhasta. Minä toivon — se on ainoa asia, mitä voin tehdä, kun en ole 
paikalla. Mutta jos olisin hänen kanssaan, voisin ehkä näyttää voivani 
olla jotenkin hyödyksi. Nyt odottaminen on piinaavaa. 

ATT. 9,14 

FORMIAE, 24. TAI 25. MAALISKUUTA 49 
CICERO TERVEHTII ATTICUSTA 


1. Lähetin sinulle 24. päivä kopion Balbuksen kirjeestä minulle sekä Caesarin 
kirjeestä hänelle. Kas, samana päivänä sain kirjeen Ouintus Pediukselta 
Capuasta. Hän sanoo Caesarin kirjoittaneen hänelle 14. maaliskuuta 
seuraavalla tavalla: 


Pompeius on sulkeutunut kaupunkiin. Minä olen leiriytynyt porttien 
eteen. Ryhdymme suureen ponnistukseen, joka kestää useita päiviä 
meren syvyyden takia, mutta emme voi muutakaan. Rakennamme 
aallonmurtajat sataman kummastakin niemekkeestä pakottaaksemme 
hänet mahdollisimman nopeasti viemään Brundisiumissa olevat 
joukkonsa meren yli tai estääksemme hänen ulospääsynsä. 


2. Missä on se rauha, jonka vuoksi Balbus kirjoitti olevansa kuin tulisilla 
hiilillä? Mikä voisi olla karvaampaa tai julmempaa? Muuan ensi käden lähde 
kertoo, että Caesar kostaa Gnaeus Carbon ja Marcus Brutuksen ja kaikkien 
niiden puolesta, joita Sulla kohteli julmasti Pompeiuksen avustuksella, että 
Curio ei tee Caesarin alaisena mitään, mitä Pompeius ei tehnyt Sullan 
alaisena, ja että Caesar itse kutsuu maanpaosta lahjonnasta tuomitut miehet, 
joita ei aiempien lakien mukaan olisi rankaistu maanpaolla, kun taas Sulla 
kutsui takaisin maanpaosta isänmaanpetturit. Lisäksi hän kertoo, että Caesar 
valittaa Milon väkivaltaista karkotusta mutta lupaa olla vahingoittamatta niitä, 

jotka eivät tartu aseisiin häntä vastaan. Näin kertoo muuan Barbius, joka lähti 
Curion luota 13. päivänä, sujuvasanainen mies mutta [...]. En kerta kaikkiaan 
tiedä, mitä tehdä. Itse uskon, että Gnaeus on lähtenyt Brundisiumista. Parissa 
päivässä saamme tietää, miten asia on. Sinusta ei ole kuulunut mitään, edes 
Ouintuksen orja, Anteros ei ole tuonut kirjeen kirjettä. Eikä ihme. Sillä mitä 
kirjoitettavaa meillä olisi? En kuitenkaan jätä päivääkään välistä. 

3. Kirjoitettuani tämän sain kirjeen Leptalta Capuasta ennen 
aamunsarastusta. Sen mukaan Pompeius nousi laivaan Brundisiumista 
maaliskuun iduksena ja Caesar olisi Capuassa 26. päivä. 

ATT. 9,15 

FORMIAE, 25. MAALISKUUTA 49 
CICERO TERVEHTII ATTICUSTA 


1. Kun olin lähettänyt sinulle kirjeen ilmoittaakseni, että Caesar olisi 
Capuassa 26. päivä, sain Capuasta kirjeen, että hän on täällä 27. päivä ja 
Curion Alban-huvilalla 28. päivä. Kun olen tavannut hänet, jatkan 
Arpinumiin. Jos hän suo minulle pyytämäni myönnytyksen, suostun hänen 
ehtoihinsa. Jos ei, annan itse luvan itselleni. Kuten Lepta kirjoitti minulle, hän 
on sijoittanut legioonat Brundisiumiin, Tarentumiin ja Sipontumiin, yhden 
kuhunkin. Vaikuttaa siltä, että hän on estämässä pääsyn merelle, vaikka hän 
itse näyttää suuntaavan katseensa enemmän Kreikkaan kuin Hispaniaan. 
Mutta tämä ei ole ajankohtaista vielä pitkään aikaan. 

2. Juuri nyt minua vaivaa tapaaminen hänen kanssaan (se on jo lähellä) ja 
odotan kauhulla, mihin toimiin hän ensiksi ryhtyy. Uskoakseni hän haluaa 
saada senaatin päätöksen ja haluaa saada myös augurien päätöksen (minut 
viedään väkisin tai minulle järjestetään hankaluuksia, ellen ole paikalla) että 
preetori pitää konsulien vaalin tai nimittää diktaattorin; kumpikaan näistä ei 
ole laillista. Mutta jos Sulla sai interrexin nimittämään hänet diktaattoriksi ja 
ratsuväen komentajaksi, miksi Caesar ei pystyisi siihen? Omalla kohdallani en 
näe muuta ratkaisua kuin kokea Ouintus Muciuksen kohtalo Caesarin käsissä 
tai Lucius Scipion kohtalo Pompeiuksen käsissä. "4 

3. Kun luet tätä, olen kenties jo tavannut hänet. ”Kestä se!” Ei edes oma 
onnettomuuteni ollut sitä pahempi.'”? Silloin nimittäin oli toivoa pikaisesta 
paluusta, silloin tukenani oli ihmisten valitus. Nyt haluan lähteä, mutta 
mieleeni ei tule, millaiset toiveet paluusta on. Nyt ei kuulu lainkaan valitusta 
municipiumien asukkailta eikä maalaisilta, vaan he päinvastoin pelkäävät 


508 


Pompeiuksen julmuutta ja vihaa. Eikä minusta mikään ole surkeampaa kuin 
jäädä enkä halua mitään enemmän kuin kiitää pois kuin siivin, en niinkään 
mukaan sotaan kuin pakoon. Mutta mitä sinä sanot? Lykkäsit kaikkia 
suunnitelmia siihen, kunnes tietäisimme, mitä RBrundisiumissa olisi 
tapahtunut. No, nyt tiedämme. Silti olemme yhtä pulassa kuin ennenkin. 
Minulla tuskin on toivoa, että Caesar suostuu pyyntööni, vaikka minulla on 
esittää monia hyviä perusteluja sen tueksi. Mutta lähetän sinulle välittömästi 
koko hänen kanssaan käymäni keskustelun, sanasta sanaan. 

4. Pane nyt peliin kaikki kiintymyksesi ja auta minua huolenpidollasi ja 
viisaudellasi. Caesar kiiruhtaa niin äkkiä, etten ehdi tavata Trebatiustakaan, 
kuten olin päättänyt. Kaikki on tehtävä valmistautumatta. Mutta kuten tuo 
runoilija sanoo, ”toisissa asioissa neuvon saa itseltään, toisissa jumalalta”.!*' 
Mitä ikinä teenkin, saat tietää sen välittömästi. Pyytämiäsi Caesarin viestejä 
konsuleille ja Pompeiukselle minulla ei ole [...] toi vastaukset. Lähetin ne 
sinulle aiemmin; niistä luullakseni käy ilmi viestit. Philippus on 
Neapoliksessa, Lentulus Puteolissa. Mitä Domitiukseen tulee, yritä edelleen 
ottaa selvää, missä hän on ja mitä hän aikoo. 

5. Kirjoitat, että olen kirjoittanut Dionysiuksesta karkeammin kuin 
luonteelleni sopii. Katso nyt, miten vanhanaikainen olen. Kuvittelin, 
kunniasanalla, että närkästyisit tästä asiasta enemmän kuin minä. Nimittäin 
sen lisäksi, että sinua luullakseni pitäisi liikuttaa, jos joku, kuka hyvänsä, 
tekee minulle vääryyttä, niin hän myös on tavallaan loukannut sinua olemalla 
niin häijy minua kohtaan. Mutta se on sinun asiasi, miten paljon painoa panet 
sille; en kuitenkaan halua rasittaa sinua tällä asialla. Itse en ole ikinä pitänyt 
häntä täysjärkisenä, ja nyt pidän häntä kirottuna roistona mutta en kuitenkaan 
pahempana vihollisena minulle kuin itselleen. 

Hyvä kun maksoit Philargyrukselle.'”? Sinulla eittämättä oli oikeana ja 
hyvänä syynä, että pikemminkin minut oli hylätty kuin että minä olisin 
hylännyt. 

ATT. 9,15A 

FORMIAE, 25. MAALISKUUTA 49 
CICERO TERVEHTII ATTICUSTA 


Kun olin lähettänyt kirjeen 25. päivänä, lähettipojat, jotka olin lähettänyt 
Matiuksen ja Trebatiuksen mukaan, toivat minulle seuraavanlaisen kirjeen: 

Matius ja Trebatius tervehtivät imperaattori Ciceroa 


Lähdettyämme Capuasta kuulimme matkalla, että Pompeius oli lähtenyt 
Brundisiumista 17. maaliskuuta kaikkine joukkoineen. Caesar oli 
saapunut kaupunkiin seuraavana päivänä, pitänyt julkisen puheen ja 
sitten lähtenyt kohti Roomaa ja haluaa päästä kaupunkiin ennen 
kalendaeta, viettää siellä vain muutaman päivän ja lähtee sitten 
Hispaniaan. Koska olemme varmoja Caesarin saapumisesta, katsoimme 
sopivaksi lähettää lähettipoikasi takaisin luoksesi, jotta saisit tietää siitä 
mahdollisimman pian. Huolehdimme antamastasi tehtävästä ja 
hoidamme sen, kuten tilanne vaatii. Trebatius tekee parhaansa ehtiäkseen 
luoksesi ennen Caesaria. 


Kirjoitettuamme tämän kirjeen saimme sanan, että Caesar aikoo pysähtyä 
Beneventumissa 25. päivänä, Capuassa 26. päivänä ja Sinuessassa 27. 
päivänä. Tätä pidämme varmana. 

ATT. 9,16 

FORMIAE, 26. MAALISKUUTA 49 
CICERO TERVEHTII ATTICUSTA 


1. Vaikka minulla ei ole mitään kirjoitettavaa, lähetän kuitenkin tämän kirjeen, 
ettei päivääkään jäisi välistä. Kerrotaan, että Caesar pysähtyy 27. päivänä 
Sinuessassa. Sain häneltä 26. päivänä kirjeen, jossa hän sanoo luottavansa 
”voimavaroihini”, ei ”apuuni”, kuten edellisessä kirjeessä. Ylistettyäni 
kirjeessäni hänen lempeyttään Corfiniumissa hän vastasi näin: 


Imperaattori Caesar tervehtii imperaattori Ciceroa 


2. Enteilet aivan oikein (tunnethan minut hyvin), että mikään ei ole 
minusta kauempana kuin julmuus. Koen suurta iloa asiasta itsessään, ja 
tunnen suunnatonta riemua, kun sinä hyväksyt toimeni. Eikä minua 
vaivaa se, että niiden, jotka päästin vapaaksi, sanotaan lähteneen 
ryhtyäkseen sotaan minua vastaan uudestaan. Minusta mikään ei ole 
parempaa kuin että olen oma itseni ja he ovat omia itsejään. 


3. Toivoisin, että olisit tavattavissa Roomassa, että voisin hyödyntää 
neuvojasi ja voimavarojasi kaikissa asioissa, kuten aina. Haluan todeta 

sinulle, että vävysi Dolabella on minusta oikein miellyttävä. Olenkin 
hänelle kiitollinen tästä; hän ei voi tehdä muuta,'”* niin suuri on 
hänen sydämellisyytensä, sellainen hänen hienotunteisuutensa, sellainen 
hyväntahtoisuutensa minua kohtaan. 

ATT. 9,17 

FORMIAE, 27. MAALISKUUTA 49 
CICERO TERVEHTII ATTICUSTA 


1. Odotan Trebatiusta tänään 27. päivänä, jolloin lähetän tämän kirjeen. 
Hänen kertomansa ja Matiuksen kirjeen pohjalta mietin, millä tavalla puhuisin 
Caesarin kanssa. Voi tätä kurjaa aikaa! Olen varma, että hän yrittää saada 
minut tulemaan Roomaan, sillä hän on käskenyt kuuluttaa Formiaessakin, että 
hän haluaa senaatin olevan koolla runsaslukuisena, kalendaena. Hänelle on 
siis vastattava kieltävästi. Mutta miksi menen asioiden edelle? Kirjoitan 
sinulle perinpohjaisesti kaikesta heti. Sen perusteella, mitä hän sanoo, päätän, 
onko minun mentävä Arpinumiin vai jonnekin muualle. Haluan luovuttaa 
pojalleni puhtaan valkoisen togan, luultavasti juuri siellä. 

2. Ole hyvä ja pohdi, mitä seuraavaksi, sillä vastoinkäymiseni ovat 
tylsyttäneet älyni. 

Haluaisin tietää, onko Curio kirjoittanut sinulle mitään Tirosta. Tiro itse 
kirjoitti minulle siihen tapaan, että olen huolissani, kuinka hän jaksaa. Ja sieltä 
päin tulijat kertovat, että hänen tilansa on aika vaarallinen. Kaikkien suurten 
huolieni keskellä tämäkin painaa minua kovasti, sillä tässä ahdingossa hänen 
avustaan ja uskollisuudestaan olisi suurta hyötyä. 

ATT. 9,18 

FORMIAE, 28. MAALISKUUTA 49 
CICERO TERVEHTII ATTICUSTA 


1. Kummankin suhteen tein niin kuin neuvoit. Sanani olivat sellaiset, että sain 
Caesarilta pikemminkin kunnioitusta kuin kiitosta, ja pidin pääni olla 
lähtemättä Roomaan. Mutta oli virhe kuvitella, että hän olisi helppo nakki. 
Hankalampaa en ole nähnyt. Hänen mukaansa minä tuomitsin hänet ja muut 
olisivat haluttomampia tulemaan, jos minä en tulisi. Vastasin, että noiden 
tilanne oli erilainen. Pitkään keskusteltuamme hän totesi: ”Tule siis ja toimi 

rauhan puolesta!” ”Omanko harkintani mukaisesti?” kysyin. ”Kuka minä olen 
antamaan sinulle ohjeita?” hän sanoi. Minä vastasin: ”Toimin sen puolesta, 
että senaatti ei hyväksy Hispanian vastaisia toimia eikä sotajoukkojen 
siirtämistä Kreikkaan ja”, lisäsin, ”aion valittaa paljon Gnaeuksen kohtalosta.” 
Silloin hän totesi: ”En halua puhuttavan moisesta.” ”Niin arvelinkin”, sanoin, 
”ja juuri sen vuoksi en halua olla paikalla, koska joko minun on puhuttava 
siitä ja paljosta muustakin, mistä en voisi mitenkään vaieta, jos olisin paikalla, 
tai oltava tulematta.” Lopputulos oli, että hän pyysi minua harkitsemaan asiaa, 
ikään kuin päättääkseen keskustelun. Ei käynyt kieltäytyminen. Niin me 
erosimme. Uskoakseni hän ei siis ole tyytyväinen minuun. Mutta minä olin 
tyytyväinen itseeni, mitä ei ollut tapahtunut minulle aikoihin. 

2. Muilta osin, hyvät jumalat sentään! Mikä seurue! Mikä alamaailma, '?*> 
sinua lainatakseni! Ja mukana yhtenä heeroksena oli Celer.'”* Mikä turmio! 
Mikä toivoton joukkio! Entä mitä sanoisi siitä, kun Serviuksen poika ja 
Titinius olivat Pompeiusta piirittäneessä sotajoukossa? Kuusi legioonaa. Hän 
on hyvin valpas, rohkea. En näe loppua tälle onnettomuudelle. Nyt, jos 
koskaan, sinun on paljastettava neuvosi. Tähänhän vedimme rajan. 

3. Olin vähällä unohtaa mainita Caesarin vastenmielisen loppuheiton. Hän 
sanoi, että jos hän ei saisi neuvoja minulta, hän ottaisi neuvoja niiltä, joilta 
saisi, ja menisi miten pitkälle tahansa. Oletko siis nyt ”nähnyt suurmiehen”, 
kuten häntä kuvailit?” Ainakin varmasti sinulta pääsi huokaus. ”Kerro 
loputkin”, pyydät. No, hän lähti suoraa päätä Albaan ja minä lähden 
Arpinumiin. Siellä odotan tuota ”sirkuttajaasi”.'”* Sanot tietysti: ”Antaisit 
mieluummin menneiden olla. Onhan meidänkin johtajamme [Pompeius] 
sortunut moniin virheisiin.” 

4. Mutta odotan kirjettäsi. Ei voi sanoa kuten ennen, että ”katsotaan kuinka 
tässä käy”. Rajaksihan vedimme tapaamiseni hänen kanssaan,!?? ja siinähän 
epäilemättä loukkasin häntä. On toimittava entistä ripeämmin. Ole 
ystävällinen ja kirjoita minulle kirje, poliittinen kirje. Odotan nyt kovasti 
kirjettä sinulta. 

ATT. 8,9 

FORMIAEN JA ARPINUMIN VÄLILLÄ, 29. TAI 30. MAALISKUUTA 49 
CICERO TERVEHTII ATTICUSTA 


1. Kirjoitat, että kirjeeni'**? on pantu julkiseen levitykseen. En pane sitä 
pahakseni, olenpa itsekin antanut monien kopioida sitä. Sellaisia asioita on 

näet jo tapahtunut ja sellaisia uhkia on vielä edessämme, että haluan tehdä 
julkisesti tiettäväksi, mitä mieltä olen rauhasta. Kun kehotin nimenomaan 
tuota miestä rauhaan, minusta helpoin tapa vaikuttaa häneen oli sanoa, että se, 
mihin häntä kehotin, oli hänen viisautensa mukaista. Jos kutsuin hänen 
viisauttaan ”ihailtavaksi”, kun kehotin häntä pelastamaan isänmaan, en 
pelännyt näyttäväni hännystelijältä; sellaisessa asiassa olisin mielelläni 
heittäytynyt hänen jalkojensa juureen. Mutta se kohta, jossa kirjoitan ”uhraisit 
hieman aikaasi”, ei koske rauhaa vaan sitä, että hän ajattelisi hieman minua 
itseäni ja velvollisuuksiani. Kun esitän, ettei minulla ollut osaa sodassa, niin 
vaikka se on päivänselvää, kirjoitin kuitenkin niin saadakseni enemmän 
painoarvoa sanoilleni suostutellessani häntä, ja samasta syystä sanon 
hyväksyväni hänen asiansa. 

2. Mutta mitä merkitystä tällä nyt on? Kunpa siitä olisi ollut jotain hyötyä! 
Totisesti toivoisin, että tuo kirje luettaisiin ääneen kansankokouksessa, jos 
kerran Pompeius itse, kirjoittaessaan samaiselle miehelle, antoi julkeasti 
nähtäväksi tuon kirjeensä, jossa sanotaan: ”mitä loistavimpien saavutustesi 
kunniaksi” (loistavampienko kuin hänen omat tai Africanuksen saavutukset? 
Tilanne vaati moisia sanoja), ja jos kerran myös kaksi teidänlaistanne 
miestä!?! on aikeissa tavata hänet viidennen peninkulmantolpan kohdalla — 
mistä hän onkaan tulossa ja mitä puuhaa ja aikoo? Miten paljon 
raivokkaammin hän luottaakaan asiaansa, kun näkee teidät ja teidänlaisenne 
miehet runsaslukuisina ja vieläpä onnittelemassa häntä hymyssä suin? 
”Teemmekö siis väärin?” Ette suinkaan, mutta ne merkit, jotka voivat erottaa 
vilpittömän hyväntahtoisuuden teeskentelystä, hämärtyvät. Ja mitä senaatin 
päätöksiä näenkään? Mutta kirjoitin suorasukaisemmin kuin oli tarkoitukseni. 

3. Haluan olla Arpinumissa 31. päivänä ja sitten tehdä kierroksen pikku 
tiluksillani, joita en usko näkeväni enää koskaan. 

ATT. 9,19 

ARPINUM, 1. TAI 2. HUHTIKUUTA 49 
CICERO TERVEHTII ATTICUSTA 


1. Koska Roomaan emme pääse, luovutin pojalleni puhtaan valkoisen togan 
mieluiten Arpinumissa, mikä oli muidenkin kaupunkilaisten mieleen. Tosin 
huomasin, että kaikki olivat murheellisia ja allapäin siellä ja muullakin, minne 
menin. Niin synkeitä ja niin kauheita ajatuksia tämä suunnaton onnettomuus 
herättää. Kutsunnat ovat käynnissä ja joukkoja viedään talvileiriin. Kuinka 

karvailta luulet näiden toimien tuntuvan nyt, kun niitä tekevät roistot, 
rikollisessa kansalaissodassa, täysin häikäilemättömästi? Nehän ovat ikäviä jo 
itsessään, jopa kun niitä tekevät kunnon miehet oikeutetussa sodassa ja 
maltillisesti. Voit olla varma, että jokainen lurjus Italiassa on Caesarin 
puolella. Näin itse sen koko joukon Formiaessa, enkä Hercules vie pitänyt 
heitä ihmisinä laisinkaan, ja tunsin heidät kaikki, mutta en ollut ikinä nähnyt 
heitä kaikkia yhdessä paikassa. 

2. Minun täytyy siis mennä sinne, minne haluan, ja jättää kaikki, mitä 
minulla on. Minun täytyy lähteä hänen luokseen,” joka ilahtuu 
saapumisestani enemmän kuin jos olisin paennut hänen kanssaan. Silloin näet 
toivomme oli ylimmillään, mutta nyt ainakaan minulla ei ole mitään toivoa. 
Minua lukuun ottamatta Italiasta ei ole lähtenyt kukaan, joka ei pitänyt 
Caesaria vihollisenaan. Hercules vie, en tee tätä valtion tähden, joka 
mielestäni on tuhottu perustuksiaan myöten, vaan siksi, ettei kukaan katsoisi 
minun olevan kiittämätön sitä yhtä kohtaan, joka päästi minut niistä 
vaikeuksista, jotka itse oli aiheuttanut, ja myös siksi, etten kestä katsoa sitä, 
mitä nyt tapahtuu ja mitä varmasti tulee tapahtumaan. Uskon, että tiettyjä 
senaatin päätöksiä on jo tehty; kunpa ne olisivat Volcaciuksen esityksen 
mukaisia! Mutta mitä väliä? Kaikkihan ovat yksimielisiä. Leppymättömin on 
varmasti Servius, koska hän lähetti poikansa yhdessä Pontius Titianuksen'? 
kanssa nujertamaan tai ainakin vangitsemaan Gnaeus Pompeiuksen. 
Pontiuksen pontimena oli kylläkin pelko, Serviuksen — mutta lopetetaan 
kiukuttelu: on aika tajuta, ettei meillä ole jäljellä muuta kuin se, mitä kaikkein 
vähiten toivoin: henki. 

3. Koska Adrianmeri on saarroksissa, purjehdimme Tyrrhenanmerta, ja jos 
se ei onnistu helposti Puteolista, pyrimme Crotoniin tai Thuriin ja 
kunnollisina kansalaisina, isänmaanystävinä, ryhdymme merirosvoiksi. En 
näe muuta keinoa käydä tätä sotaa. Piiloudumme Egyptiin. Emme pärjää 
hänelle asevoimin. Rauhasta ei ole mitään takeita. Mutta nyt on valitettu 
riittävästi. 

4. Toivoisin, että uskoisit Cephaliolle kirjeen kaikesta, mitä on tapahtunut, 
jopa siitäkin, mitä ihmiset puhuvat, elleivät he ole täysin mykistyneet. 
Noudatin neuvojasi ja etenkin säilytin tapaamisessamme arvokkuuteni, kuten 
pitikin, '?% ja pysyin päätöksessäni olla menemättä Roomaan. Muista asioista, 
ole hyvä ja kirjoita, mahdollisimman tarkasti (sillä viimeinen vaihe on 
käsillä), mitä sinusta on parasta tehdä ja mitä ajattelet, vaikka ei siitä ole enää 
epäilystäkään. Toivoisin kuitenkin, että kirjoittaisit, jos jotain, tai, pikemmin, 

mitä tahansa mieleesi juolahtaa. 

ATT. 10,1 

LATERIUM, 3. HUHTIKUUTA 49 
CICERO TERVEHTII ATTICUSTA 


1. Sain kirjeesi 3. huhtikuuta saavuttuani veljeni huvilalle Lateriumiin, ja 
luettuani sen sain hieman huokaista ensi kertaa tämän katastrofin alkamisen 
jälkeen. Arvostan suunnattomasti, että hyväksyt päättäväisyyteni ja 
toimintani. Kun kirjoitat, että ne hyväksyy myös ystävämme Sextus, olen niin 
iloinen, että tuntuu kuin olisin saanut hyväksyvän tuomion hänen isältään, jota 
olen aina suunnattomasti kunnioittanut. Kauan sitten, kun — tapaan usein 
muistella tätä — kysyin häneltä tuona kuuluna joulukuun nonaena: ”Entä nyt, 
Sextus?” niin hän vastasi: 


Mutta en kamppailutta mä kaadu, en mainehetonna, 
vaan urotöin, joit? ei sivut unhota vast? elävätkään.'?* 


Hänen vaikutusvaltansa elää ja vaikuttaa edelleen minuun, ja hänen pojallaan, 
joka on aivan hänen kaltaisensa, on yhtä suuri merkitys minulle kuin isällään. 
Toivoisin, että lähettäisit hänelle parhaimmat terveiset minulta. 

2. Vaikka lykkäät neuvojasi vain hetkiseksi (sillä tuo ostettu rauhantekijä!'?** 
on varmaan päättänyt puheensa ja johonkin päätökseen on tultu senaattoreiden 
istunnossa — senaattihan se ei minusta ole), pidät kuitenkin minua 
jännityksessä, tosin et niin paljon, koska olen varma siitä, mitä mielestäsi 
meidän on tehtävä. Kun kirjoitat, että Flaviukselle ollaan antamassa legioonaa 
ja Sisiliaa ja että tämä on jo toteutumassa, mitä rikoksia luulet olevan jo 
valmisteilla ja suunnitteilla ja tulossa tilaisuuden tullen? Mutta itse aion viis 
veisata sinun (ja pian kai minunkin) kansalaistoverisi Solonin laista — hän 
määräsi kuolemanrangaistuksen sille, joka ei asetu kummankaan puolelle 
selkkauksessa — ja ellet ole eri mieltä, pysyn poissa kummankin leiristä. 
Toisesta olen vakuuttuneempi, mutta en kuitenkaan mene asioiden edelle. 
Aion odottaa neuvoasi ja sitä kirjettä, jonka pyysin sinua antamaan 
Cephaliolle, ellet ole jo lähettänyt jo toista. 

3. Kirjoitat — ei niin, että olisit kuullut muualta vaan omana mielipiteenäsi — 
että jos rauhanneuvotteluja käydään, minut vedetään niihin mukaan. Mieleeni 
ei kerta kaikkiaan tule, kuinka rauhanneuvotteluja voisi olla, koska Caesar on 

vakaasti päättänyt ryöstää Pompeiukselta sotajoukot ja provinssin, jos vain 
pystyy, ellei tuo palkkalainen'? saa suostuteltua häntä pysymään 
rauhallisena, kun neuvottelijat menevät ja tulevat. En näe, että olisi mitään 
toivoa tai että mitään olisi enää tehtävissä. Mutta eikö juuri tämä ole 
kunnollisen miehen tehtävä? On suuri ja mitä suurimmassa määrin poliittinen 
kysymys, onko mentävä tyrannin neuvostoon, jos hänellä on tarkoitus harkita 
jotain hyvää asiaa. Jos siis kävisi jotenkin niin, että minut kutsuttaisiin (mitä 
en itse usko, sillä olen sanonut Caesarille, mitä aikoisin sanoa rauhasta, ja hän 
tyrmäsi sen täysin) — niin, jos kuitenkin jotain sellaista tapahtuisi, kirjoita joka 
tapauksessa, mitä minun pitäisi mielestäsi tehdä. Minulle ei ole koskaan 
tapahtunut mitään, mikä vaatisi enemmän harkintaa. 

Olen iloinen, että ilahduit kunnon miehen ja kansalaisen, Trebatiuksen, 
sanoista. Tuo usein toistamasi huudahdus ”loistavaa” on ollut toistaiseksi 
ainoa ilonaiheeni. Odotan kuumeisesti kirjettäsi; varmaankin olet jo lähettänyt 
sen. 

ATT. 10,14 

LATERIUM,'? 4. HUHTIKUUTA 49 
CICERO TERVEHTII ATTICUSTA 


Sinä ja Sextus olette säilyttäneet se saman arvokkuuden, jota te suosittelette 
minulle. Lankosi Celer on enemmän kaunopuheinen kuin viisas. Se, mitä olet 
Tullialta kuullut nuorukaisistamme, on totta. Tuo, mitä kirjoitat [...] kuulostaa 
murheellisemmalta kuin todellisuudessa onkaan. Tämä ”eksyksissä 
oleminen”, josta nyt kärsin, on kuin kuolema. Minun olisi pitänyt jatkaa 
politiikan parissa, joko avoimin kortein pahisten joukossa tai riskillä kunnon 
miesten joukossa. Minun pitää joko seurata kunnon miesten päättömyyttä tai 
hyökätä roistojen röyhkeyttä vastaan. Kumpikin on vaarallista, mutta se, mitä 
minä nyt teen, on häpeällistä eikä silti vaaratonta. Tuosta,'? joka lähetti 
poikansa Brundisiumiin, tulee luullakseni rauhanlähettiläs (olen samaa mieltä 
kanssasi siitä, että tämä on selvää silmänlumetta ja sotaan valmistaudutaan 
täydellä tohinalla), eikä minusta. Minuahan ei toistaiseksi ole mainittu tässä 
yhteydessä, kuten toivoinkin. Sitäkin vähemmän minulla on tarvetta kirjoittaa 
tai edes pohtia, mitä tekisin, jos minut sattumalta valittaisiin. 


370 
ATT. 10,2 


516 


ARCANUM,” ” 5. TAI 6. HUHTIKUUTA 49 
CICERO TERVEHTII ATTICUSTA 


1. Kun olin saanut kirjeesi Cephaliolta huhtikuun nonaena ja aikeissa jäädä 
seuraavaksi yöksi Minturnaehin ja jatkaa sieltä viipymättä eteenpäin, 
pysähdyin kuitenkin veljeni huvilalla Arcanumissa, jotta olisin salaisemmassa 
paikassa, kunnes saisin jotain varmempaa tietoa, ja jotta sellaiset valmistelut, 
jotka eivät vaatisi läsnäoloani, voisivat jatkua. ”Sirkuttaja”!?”' on jo täällä ja 
mieleni palaa halusta lähteä, vaikka ei ole vielä päätetty minne ja mitä kautta. 

2. Mutta tämä on minun ja asiantuntijoiden murhe. Mutta sinun tulee 
kuitenkin auttaa minua neuvoillasi parhaasi mukaan, kuten tähänkin saakka. 
Asiat ovat umpisolmussa. Kaikki on uskottava onnen huomaan. 
Ponnistelemme vailla mitään toivoa. Olen hämmästynyt, jos jotain parempaa 
tapahtuu. Kunpa Dionysius ei olisi lähtenyt tulemaan luokseni. Tullia kirjoitti 
minulle siitä, mutta ajankohta on huono enkä tahtoisi näyttää epäystävälliselle 
sielulle vaikeuksiamme, etenkään näin suuria. En halua sinun olevan 
vihamielinen häntä kohtaan minun vuokseni. 

ATT. 10,3 

ARCANUM, 7. HUHTIKUUTA 49 
CICERO TERVEHTII ATTICUSTA 


Vaikka minulla ei ole kerrassaan mitään kirjoitettavaa, haluaisin kuitenkin 
tietää vielä, onko hän [Caesar] lähtenyt, missä tilassa Rooma oli, kun hän 
lähti, kenen vastuulle hän antoi kunkin alueen ja kunkin homman Italiassa ja 
keitä lähetettiin rauhanlähettiläinä Pompeiuksen ja konsuleiden luo senaatin 
päätöksen mukaisesti. Koska haluan tietää tämän kaiken, lähetän varta vasten 
tämän kirjeen sinulle. Olisi siis mukavaa ja olisin sinulle kiitollinen, jos 
kertoisit minulle näistä asioista ja mistä hyvänsä, mikä olisi tarpeen tietää. 
Odotan Arcanumissa, kunnes saan tietää sinulta nuo asiat. 
7. huhtikuuta. 

ATT. 10,34 

ARCANUM, 7. HUHTIKUUTA 49 
CICERO TERVEHTII ATTICUSTA 

1. Tämä on jo toinen kirje, jota sanelen samana päivänä; eilen lähetin sinulle 
pidemmän, omakätisen kirjeen. Sanovat, että sinut on nähty Regiassa,'?? enkä 
moiti sinua, koska en itsekään ole säästynyt vastaavalta moitteelta. Mutta 
odotan kirjettäsi. En todellakaan nyt tiedä, mitä odottaa, mutta vaikka sinulla 
ei olisi mitään kerrottavaa, ole hyvä ja kerro juuri se. 

2. Caesar antaa kirjeessään minulle anteeksi, etten saapunut Roomaan, ja 
toteaa, ettei pane sitä yhtään pahakseen. Kaikin mokomin. Hän kirjoittaa, että 
Titinius ja Servius ovat valittaneet hänelle siksi, että hän ei tehnyt heille 
samaa myönnytystä kuin minulle. Naurettavia tyyppejä! Lähettivät poikansa 
piirittämään Gnaeus Pompeiusta ja itse epäröivät tulla senaattiin. Mutta 
lähetän sinulle kuitenkin kopion Caesarin kirjeestä. 

ATT. 10,4 

CUMAE, 14. HUHTIKUUTA 49 
CICERO TERVEHTII ATTICUSTA 


1. Sain sinulta monta kirjettä samana päivänä, kaikki huolellisesti kirjoitettuja, 
mutta se kirjan kokoinen on syytä lukea monta kertaa, ja juuri niin teen. Et 
sinä olet urakoinut turhaan. Olen todella kiitollinen sinulle, ja siksi pyydän 
hartaasti sinua tekemään näin niin usein kuin mahdollista, niin kauan kuin 
mahdollista, toisin sanoen niin kauan kuin tiedät, missä olen. 

Nyt tähän jokapäiväiseen valitukseeni tulkoon kertakaikkinen loppu, jos 
mahdollista, tai ainakin jokin tolkku, mikä varmasti on mahdollista. En näet 
enää mieti, minkä arvokkuuden, mitä kunniavirkoja ja minkä asemaan olen 
menettänyt, vaan mitä olen saavuttanut, mitä saanut aikaan, miten 
maineikkaana saanut elää ja mikä näinä pahoina aikoina erottaa minut niistä, 
joiden takia olen menettänyt kaiken. Nämä ovat niitä, jotka ajattelivat, että 
vain karkottamalla minut valtiosta he voisivat vapaasti tyydyttää kaikki 
himonsa. Näet, mihin heidän liittolaisuutensa ja rikoskumppanuutensa on 
johtanut. 

2. Toinen [Caesar] hehkuu raivosta ja pahuudesta, eikä se hellitä yhtään 
vaan pahenee päivä päivältä. Vastikään hän karkotti vastustajansa Italiasta ja 
nyt koettaa jahdata tätä yhtäällä ja ryöstää tältä provinssin toisaalla. Eikä hän 
enää vastusta vaan tavallaan vaatii, että häntä kutsutaan tyranniksi, kuten hän 
todellisuudessa onkin. 

3. Toinen [Pompeius] joka ei edes auttanut minua ylös, kun heittäydyin 
hänen jalkojensa juureen, ja joka sanoi, ettei voinut tehdä mitään tuon toisen 

tahtoa vastaan — on livahtanut appiukkonsa käsistä ja miekan alta ja 
valmistautuu sotaan maalla ja merellä. Sota ei kylläkään ole 
epäoikeudenmukainen vaan oikeutettu, jopa välttämätön, mutta se on tuhoisa 
hänen kansalaistovereilleen, jos hän häviää, ja turmiollinen, vaikka 
voittaisikin. 

4. En arvosta näiden ylipäälliköiden saavutuksia enemmän kuin omiani, en 
edes heidän osaansa, vaikka se vaikuttaa aivan loistavalta, kun itse näytän 
kärsineen kovemman kohtalon. Kukapa voisi olla onnellinen, kun on hylännyt 
isänmaansa tai alistanut sen valtaansa? Ja jos, kuten sinä muistutat minua, olin 
oikeassa, kun sanoin teoksessani [De re publica], että hyvää on vain se, mikä 
on jaloa, ja pahaa vain se, mikä on häpeällistä, niin kumpikin heistä on 
taatusti hyvin onneton, sillä molemmille oma valta ja oma etu ovat aina olleet 
tärkeämpiä kuin isänmaan hyvinvointi ja kunnia. 

5. Minua siis kannattelee hyvä omatunto, kun ajattelen, että olen palvellut 
valtiota erinomaisesti niin kauan kuin pystyin, tai ainakin, että olen aina 
ajatellut velvollisuudentuntoisesti ja että valtion on tuhonnut se myrsky, jonka 
ennustin jo neljätoista vuotta sitten.” Lähden siis seuranani tämä omatunto, 
tosin hyvin murheissani, en niinkään itseni ja veljeni vuoksi, sillä meidän 
aikamme on jo ohi, vaan poikiemme tähden, joille — näin minusta toisinaan 
tuntuu — velvollisuutemme olisi ollut jättää perinnöksi tasavalta. Näistä toisen 
puolesta tunnen piinavaa murhetta — en niinkään siksi, että hän on poikani, 
vaan siksi, että hän on velvollisuudentuntoisempi. Toisen [Ouintuksen pojan] 
(voi kurjuus; katkerinta, mitä elämässäni on tapahtunut) epäilemättä olemme 
hemmotelleet piloille, ja siksi hän on mennyt niin pitkälle, etten uskalla edes 
mainita. Odotankin kirjettäsi, sillä kirjoitit, että kirjoittaisit enemmän, kun 
olisit itse tavannut hänet. 

6. Häntä kohtaan osoittamassani myötäsukaisuudessa on aina ollut mukana 
myös runsaasti ankaruutta, enkä ole tukahduttanut vain hänen yhtä pientä 
hairahdustaan vaan monia suuria. Hänen isänsä lempeys olisi ansainnut 
häneltä rakkautta eikä niin julmaa piittaamattomuutta. Otimme niin raskaasti 
hänen kirjeensä Caesarille, että vaikka salasimme sen sinulta, teimme 
varmaan pojan elämästä epämukavaa. Mutta en rohkene edes kertoa, 
millainen tämä hänen matkansa ja teennäinen lapsenrakkautensa oli.'** 
Tiedän vain, että kun hän oli tavannut Hirtiuksen, Caesar antoi kutsua hänet 
luokseen, ja hän kertoi tälle minun äärimmäisen nurjamielisestä 
suhtautumisestani tämän suunnitelmia kohtaan ja aikomuksestani lähteä 
Italiasta. Tämänkin kirjoitan arkaillen. Mutta vika ei ole meissä; hänen 

luonteensa on pelottava. Tämä se turmeli Curion ja Hortensiuksen pojan, vika 
ei ollut heidän isissään. 

Veljeni on murheen murtama ja pelkää enemmän minun kuin oman 
henkensä puolesta. Jos mitenkään voit, tuo lohtua tähän onnettomuuteen. 
Paras lohtu olisi, että mitä meille on kerrottu, ei olisi totta tai niin vakavaa 
kuin sanotaan. Jos se on totta, en tiedä, miten käy tässä maanpakolaisen 
elämässämme. Jos meillä olisi edelleen vapaa valtio, minulta ei puuttuisi 
keinoja, olipa kyse ankaruudesta tai tunnontarkkuudesta. Jos nyt 
vihastuksissani, suruissani tai peloissani olen kirjoittanut ankarammin kuin 
sinun tai minun kiintymykseni häntä kohtaan edellyttää, suo anteeksi, jos 
uutinen on totta, ja jos se ei ole, olen mielissäni, jos korjaat erehdykseni. On 
asia miten tahansa, et saa syyttää siitä hänen setäänsä tai isäänsä. 

7. Kun olin kirjoittanut tämän, sain viestin Curiolta, että hän on tulossa 
luokseni. Hän saapui Cumaen-huvilalleen eilen illalla, toisin sanoen iduksena. 
Jos hän kertoo jotakin, mitä on syytä kertoa sinulle, liitän sen tämän kirjeen 
oheen. 

8. Curio meni huvilani ohi ja lähetti minulle sanan, että saapuisi pian, ja 
kiiruhti Puteoliin puhumaan kansankokouksessa. Hän piti puheensa, palasi 
takaisin ja viipyi luonani tosi pitkään. Hirvittävää! Tunnet hänet. Hän ei 
salannut mitään. Hänen mukaansa mikään ei ollut varmempaa, kuin että 
kaikki lex Pompeian perusteella tuomittujen oikeudet palautettaisiin, ja hän 
aikoi hyödyntää heidän palveluksiaan Sisiliassa. Hispanian provinsseista hän 
oli varma, että ne olisivat Caesarin ja että sieltä tämä menisi joukkoineen 
sinne, missä ikinä Pompeius olisikin, ja että Caesarin päämääränä oli 
Pompeiuksen kuolema. Se oli ollut hilkulla toteutua. Hän mainitsi, että Caesar 
oli raivon vallassa halunnut surmauttaa kansantribuuni Metelluksen,!?” ja että 
toteutuessaan tämä olisi johtanut valtavaan verilöylyyn ja että lukuisat ihmiset 
kannustivat häntä siihen ja ettei Caesarin mielenlaatu tai luonne ollut syynä 
siihen, ettei hän ollut julma, vaan syynä oli se, että hän katsoi lempeyden 
takaavan hänelle kansansuosion; jos hän menettäisi kansansuosion, hän olisi 
julma. Curion mukaan Caesar oli huolissaan, koska tajusi, että valtion kassaan 
kohdistuvilla toimillaan hän oli aiheuttanut pahaa verta kansassa, ja niinpä 
vaikka hän olisi vakaasti päättänyt pitää julkisen puheen ennen lähtöään, hän 
ei ollut uskaltanut ja lähti hyvin hämmentynein mielin. 

9. Kun kysyin Curiolta, millaisena hän näki lopputuloksen ja valtion, hän 
tunnusti suoraan, ettei toivoa enää ollut. Hän pelkää Pompeiuksen laivastoa ja 
sanoi, että jos se [...], hän lähtisi Sisiliasta. ”Entä nuo kuusi liktoriasi?” 

kysyin. ”Jos sait ne senaatilta, miksi heillä on laakeriseppeleet? Jos sait ne 
Caesarilta, miksi niitä on kuusi?” Hän vastasi: ”Halusin ne senaatin 
vaivihkaisella päätöksellä, sillä muuten se ei ollut mahdollista.” Mutta Caesar 
vihaa nyt senaattia huomattavasti enemmän kuin ennen ja sanoo, että ”kaikki 
tulee nyt minulta”. 

10. ”Mutta miksi kuusi liktoria?” ”Koska en halunnut kahtatoista, olisin 
saanut ne.” Silloin totesin: ”Olisinpa pyytänyt häneltä sitä, minkä hän 
kuulemma myönsi Philippukselle.! Mutta pelkäsin, koska hän ei olisi saanut 
mitään minulta.” ”Hän olisi myöntänyt sen sinulle mielellään”, sanoi Curio. 
”Mutta pidä sitä myönnettynä, sillä kirjoitan hänelle, kuten haluat, että 
olemme keskustelleet asiasta keskenämme. Koska et ole tulossa senaattiin, 
mitäpä väliä hänelle on, missä olet? Juuri nyt et olisi vahingoittanut hänen 
asiaansa millään tavoin, ellet olisi ollut Italiassa.” Vastasin tähän, että halusin 
syrjään, yksinäisyyteen, varsinkin kun minulla oli liktorini. Hän kehui 
suunnitelmaani. ”Entä sitten se”, kysyin, ”kun tieni Kreikkaan kulkee sinun 
provinssisi kautta, koska Adrianmerta vartioivat sotilaat?” ”Mikäpä olisi sen 
parempaa?” hän totesi ja sanoi vielä monia hyvin ystävällisiä sanoja. Nyt siis 
on saavutettu ainakin se, että pääsen seilaamaan paitsi turvallisesti myös 
avoimesti. 

11. Muut asiat hän lykkäsi seuraavaan päivään. Kirjoitan sinulle niistä, jos 
jokin osoittautuu kirjeen arvoiseksi. On kuitenkin seikkoja, jotka jätin 
kysymättä: aikooko Caesar odottaa interregnumia vai tehdä, kuten hän vihjasi 
sanoessaan, että hänelle tarjottiin konsulinvirkaa mutta hän ei halunnut sitä 
seuraavaksi vuodeksi. Muutakin kysyttävää minulla on. Lopuksi Curio 
vannoi, mikä onnistuu häneltä vaivatta, että Caesarin täytyy olla erittäin 
ystävällinen minulle.” Miten niin?”, kysyin. ”Dolabella on kirjoittanut 
minulle.” ”Mitä? — Kerro!” Hän vakuutti, että Dolabellan kirjeen mukaan 
Caesar Kiitti tätä siitä, kun hän halusi minun tulevan Roomaan, eikä vain ollut 
tyytyväinen vaan vieläpä iloitsi siitä. Sanalla sanoen se oli helpotus. 
Perheemme kiusaa [Ouintus nuorempi] ja Hirtiuksen kanssa käytyä 
keskustelua koskevat epäilykseni hälvenivät. Kuinka haluankaan tuon pojan 
olevan meidän arvoisemme ja kuinka vastentahtoisesti [...]. Mutta mikä tarve 
oli tavata Hirtiusta? Jotain siinä varmasti oli takana mutta toivottavasti jotain 
mahdollisimman vähäpätöistä. Ihmettelen kuitenkin, ettei hän ole vielä 
palannut. Mutta se nähdään sitten. 

12. Ole hyvä ja anna [...] Terentialle, sillä kaupungissa ei ole enää vaaraa. 
Mutta auta minua ja neuvo, menenkö maitse Regiumiin vai nousenko laivaan 

heti täältä, ja kirjoita kaikesta muustakin, koska olen vielä täällä. Minulla on 
kirjoitettavaa sinulle heti, kun olen tavannut Curiota. Ole hyvä ja pidä 
edelleen huolta, että kerrot, mitä Tirolle kuuluu. 

ATT. 10,5 

CUMAE, 16. HUHTIKUUTA 49 
CICERO TERVEHTII ATTICUSTA 


1. Olen jo aiemmin kirjoittanut sinulle mielestäni kyllin seikkaperäisesti 
kaikista suunnitelmistani. Päivästä'?” ei voi sanoa muuta varmaa kuin sen, 
ettei ennen uutta kuuta. 

2. Keskustelu Curion kanssa seuraavana päivänä käsitteli pääpiirteissään 
samoja asioita, paitsi että hän mainitsi avoimemmin, ettei hän nähnyt 
ulospääsyä tästä tilanteesta. 

Mitä tulee antamaasi tehtävään ohjata muuatta nuorta miestä, 
”Arkadiaa...”!”* En kuitenkaan jätä kiveäkään kääntämättä. Kunpa sinä — no, 
en aio olla liikaa vaivaksi. Kirjeesi välitin Vestoriukselle saman tien. 

3. Hänhän aina kiivaasti kyseli sen perään. Vettienus puhui sinulle 
miellyttävämmin kuin kirjoitti minulle. Mutta en saata kyllin ihmetellä hänen 
huolettomuuttaan. Kun Philotimus näet sanoi minulle, että voisi ostaa tuon 
majan Canuleiukselta 50 000 sestertiuksella ja että saisi sen vielä 
halvemmalla, jos pyytäisin avuksi Vettienusta, pyysin häntä tinkimään siitä 
hinnasta, jos vain pystyisi. Hän lupasi tehdä niin ja kirjoitti hiljattain 
ostaneensa sen 30 000 sestertiuksella ja pyysi kirjoittamaan, kenen nimiin 
halusin sen; maksupäivä oli kuulemma marraskuun idus. Vastasin hänelle aika 
piikikkäästi mutta ystävällisen leikillisesti. Koska hän käyttäytyy 
ystävällisesti, minulla ei ole mitään häntä vastaan, ja kirjoitin hänelle, että 
sinä olet kertonut minulle asiasta. 

Toivoisin, että kertoisit minulle matkastasi, mitä aiot tehdä ja milloin. 

16. huhtikuuta. 

ATT. 10,6 

CUMAE, N. 20. HUHTIKUUTA 49 
CICERO TERVEHTII ATTICUSTA 


1. Toistaiseksi minua on viivyttänyt vain sää. En aio yrittää mitään ovelaa. 

Tapahtukoon Hispaniassa mitä tahansa — kunpa kuitenkin kaikki menisi 
hyvin. Olen selittänyt sinulle kaikki suunnitelmani edellisessä kirjeessä, ja 
siksi tämä on lyhyt ja koska minulla on kiire ja kädet aika täynnä töitä. 

2. Ouintus nuoremman suhteen teen parhaani, mutta — tiedät loput. Neuvot 
[...], ja neuvot ystävällisesti ja viisaasti, mutta kaikki on helppoa, jos vain 
pidän varani hänen suhteensa. Tehtävä on suuri: hänessä on monia ihasteltavia 
ominaisuuksia mutta ei yhtään suoraselkäisyyttä eikä vilpittömyyttä. Olisitpa 
sinä ottanut nuorukaisen ohjattavaksesi. Liian paapova isänsä höllentää 
ohjaksia aina, kun minä olen niitä kiristänyt. Voisin ohjata poikaa, jos saisin 
tehdä sen ilman isää. Sinä voit. Mutta, suo anteeksi — toistan: tehtävä on suuri. 

3. Pidämme varmana, että Pompeius on menossa Illyricumin kautta 
Galliaan. Mietin, mitä kautta ja minne itse nyt menisin. 

ATT. 10,7 

CUMAE, 22. HUHTIKUUTA* 49 
CICERO TERVEHTII ATTICUSTA 


1. Ymmärrän kyllä hyvin Apulian ja Sipontumin ja tuon jahkailusi,'?? ja 
tilanteesi on eri kuin minun. Ei niin, että meillä molemmille ei olisi samaa 
käsitystä siitä, mikä on oikein tasavallan kannalta, mutta nyt kyse ei ole 
tasavallasta. Käynnissä on taistelu yksinvallasta, jossa maltillisempi, 
kunnollisempi ja nuhteettomampi kuningas on karkotettu, ja ellei hän voita, 
Rooman kansan nimi väistämättä pyyhitään pois. Jos hän taas voittaa, hän 
voittaa Sullan tapaan ja malliin. Tässä kamppailussa sinun ei siis pidä 
kannattaa julkisesti kumpaakaan osapuolta vaan luovia tilanteen mukaan. 
Minun tilanteeni on toinen, koska minua sitoo kiitollisuudenvelka enkä voi 
olla kiittämätön. En kuitenkaan usko, että tulen olemaan taistelujen etulinjassa 
vaan Melitalla tai jossain muussa vastaavassa paikassa tai pikkukaupungissa. 
”Etkö aio mitenkään auttaa häntä, jota kohtaan et halua olla kiittämätön?” 
kysyt tietysti. Ei, kun hän olisi ehkä halunnut minun tekevän vähemmän. 
Mutta se jää nähtäväksi. Kunhan nyt vain pääsen lähtemään. Voin tehdä sen 
parempaan aikaan, koska Dolabella on Adrianmerellä ja Curio Messinan 
salmessa. 

2. Minussa on herännyt jonkinlainen toivo, koska puhutaan, että Servius 
Sulpicius haluaa keskustella kanssani. Lähetin hänen luokseen vapautetun 
orjani Philotimuksen, kirjeen kanssa. Jos hän tahtoo olla mies, edessä on 
mainio matkakumppanuus. Muussa tapauksessa — no, itse olen kuin aina 

ennenkin. 

3. Curio on ollut luonani. Hän arvelee Caesarin olevan huonossa huudossa, 
koska tämä loukkasi kansaa, eikä hän luota Sisiliaan, jos Pompeius aloittaisi 
meritoimet. 

Ouintus nuorempi sai minulta kuumottavan vastaanoton. Näköjään kyse oli 
hänen ahneudestaan ja toivostaan saada muhkea lahja. Se on kovin paha asia, 
mutta toivottavasti se ei ollut mikään sellainen rikos, jota pelkäsimme. Et 
varmaan katso tämän paheen johtuvan siitä, että olemme hemmotelleet häntä, 
vaan hänen luonteestaan. Pidän hänet kurissa. 

Velian Oppiusten suhteen mieti Philotimuksen kanssa, mikä on paras tapa 
toimia. Epeiroksen paikka on minulle kuin omani, mutta tieni näyttää vievän 
muualle. 

Fam. 4,1 

CUMAE, N. 21. HUHTIKUUTA 49 

MARCUS CICERO TERVEHTII SERVIUS SULPICIUSTA 


1. Ystäväni Gaius Trebatius kirjoitti minulle, että olit kysellyt olinpaikkaani ja 
olit pahoillasi, ettet heikon terveytesi takia voinut tavata minua, kun olin 
saapunut Rooman lähelle, ja että jos tulisin lähemmäksi, haluaisit nyt 
neuvotella kanssani siitä, mitä kummankin meistä pitäisi tehdä. 

Servius hyvä, kunpa olisimme saaneet keskustella, kun vielä kaikki oli 
hyvin (näin on todettava)! Olisimme varmasti voineet jotenkin auttaa 
luhistumassa olevaa tasavaltaa. Poissa ollessanikin näet tiesin, että sekä 
konsulikautesi aikana että sen jälkeen puolustit rauhaa ja näit nämä 
onnettomuudet jo kaukaa edeltä. Vaikka minä hyväksyin toimintatapasi ja olin 
samaa mieltä kanssasi, siitä ei ollut minulle mitään hyötyä. Tulin näet liian 
myöhään, jäin yksin, minua pidettiin tulokkaana tilanteessa ja jouduin 
keskelle sodanhimoisten ihmisten hulluuksia. Nyt, koska näyttää siltä, 
ettemme voi enää mitenkään auttaa valtiota, niin jos voimme vielä tehdä 
jotakin itsemme hyväksi (ei saadaksemme takaisin jotakin entisestä 
asemastamme vaan surraksemme mahdollisimman kunniallisesti), ei ole 
ketään ihmistä, jonka kanssa mielestäni olisi parempi neuvotella kuin sinun. 
Sinä tunnet hyvin kuuluisten miesten esimerkit — heidän kaltaisiaan meidän 
tulee olla — ja oppineiden neuvot — heitä olet aina kunnioittanut. Olisinkin itse 
kirjoittanut sinulle aiemmin, että turhaan saapuisit senaattiin tai pikemminkin 
senaattoreiden kokoukseen, ellen olisi pelännyt loukkaavani hänen 

[Caesarin] mieltään, joka pyysi minua ottamaan mallia sinusta. Kun hän pyysi 
minua olemaan läsnä senaatissa, tein hänelle selväksi, että sanoisin aivan 
samaa, mitä sinä olet sanonut rauhasta ja Hispanian provinsseista. 

2. Näet, miten asiat ovat. Koko maailma on sodan liekeissä, käskyvalta on 
jaettu, Rooma jätetty ryösteltäväksi ja poltettavaksi, ilman lakeja, ilman 
tuomioistuimia, ilman oikeutta, ilman uskottavuutta. Mieleeni ei tule mitään, 
mitä voisin toivoa, ja hädin tuskin edes mitään, mitä uskaltaisin odottaa. 
Mutta jos sinusta, joka olet miehistä järkevin, olisi hyödyllistä, että 
keskustelisimme, niin saavun lähemmäksi Roomaa, vaikka ajattelin lähteä 
kauemmaksi kaupungista, jonka nimen kuuleminenkin on minulle 
vastenmielistä. Olen pyytänyt Trebatiusta, ettei hän kieltäytyisi toimittamasta 
mitään viestiä, jos haluat lähettää minulle sellaisen, ja toivoisin, että tekisit 
niin, tai, jos haluat, lähettäisit luokseni jonkun uskotuistasi, ettei sinun 
tarvitsisi lähteä Roomasta tai minun tulla sinne. Olen vakuuttunut siitä — niin 
paljon arvostan sinua, yhtä paljon kuin kenties itseäni — että mitä yhteistuumin 
päätämmekään, se saa kaikkien ihmisten hyväksynnän. 

Hyvästi. 

Fam. 5,19 

CUMAE, N. 28. HUHTIKUUTA 49 
CICERO TERVEHTII RUFUSTA'!?! 


1. Vaikka en ole koskaan epäillyt suurta kiintymystäsi minua kohtaan, 
huomaan sen kuitenkin joka päivä yhä paremmin. Ja nyt on selvää se, mitä 
eräässä kirjeessäsi esitit, että mitä suurempi valinnanvapaus sinulla olisi, sitä 
hartaammin = osoittaisit kunnioitustasi minulle, vielä hartaammin kuin 
Kilikiassa (vaikka mielestäni provinssissa osoittamaasi velvollisuudentuntoon 
ei voi enää mitään lisätä). Edellinen kirjeesi ilahdutti minua paljon, koska 
näin, että ystävällisesti odotit saapumistani ja että kun kävikin toisin kuin olit 
kuvitellut, ilahduit suuresti päätöksestäni. Tämän viimeisimmän kirjeesi 
ansiosta olen saanut kovin nauttia harkintakyvystäsi — ja 
velvollisuudentunnostasi — harkintakyvystäsi siksi, että sinä ymmärtääkseni, 
kuten kaikkien urheiden ja kunnon miesten kuuluukin, pidät hyödyllisenä vain 
sitä, mikä on oikein ja kunniallista, ja velvollisuudentunnostasi siksi, että 
lupaat seisoa rinnallani, minkä päätöksen sitten teenkin. Mikään ei voi olla 
minulle mieluisampaa eikä käsittääkseni sinulle kunniakkaampaa. 

2. Olen tehnyt päätökseni jo kauan sitten. En kirjoittanut sinulle tästä 

mitään siksi, että asia olisi pitänyt salata sinulta, vaan koska suunnitelman 
kertominen sellaisella hetkellä vaikuttaa tavallaan velvollisuudesta 
muistuttamiselta tai pikemminkin vaatimukselta vaaran ja taakan jakamiseen. 
Mutta koska sinun suopeutesi, ystävällisyytesi, hyväntahtoisuutesi minua 
kohtaan on sellaista kuin on, toivotan mielelläni tervetulleeksi sellaisen 
asenteen mutta yhdellä ehdolla (sillä esittäessäni pyynnön en luovu 
hienotunteisuudestani): jos teet, mitä lupaat, olen hyvin kiitollinen, ja jos et 
tee, annan anteeksi ja katson, että jälkimmäisessä tapauksessa et voinut sanoa 
”ei” pelollesi etkä ensin mainitussa minulle. Asiahan on eittämättä merkittävä. 
On selvää, mikä on oikein, mutta on epäselvää, mikä on hyödyllistä. Jos 
kuitenkin olemme sellaisia kuin meidän tulee olla, toisin sanoen opillisten ja 
kirjallisten harrastustemme arvoisia, emme voi epäillä, että se, mikä on 
oikeinta, on myös hyödyllisintä. Jos siis haluat olla kanssani, tulet heti 
luokseni. Jos haluat samaa kuin minä ja haluat sinne, minne minäkin, mutta et 
välittömästi pääse, pidän sinut ajan tasalla kaikesta. Olet ystäväni, mitä 
tahansa päätätkään, mutta jos päätät niin kuin toivon, olet rakkain ystäväni. 

Fam. 4,2 

CUMAE, 28. TAI 29. HUHTIKUUTA 49 

MARCUS CICERO TERVEHTII SERVIUS SULPICIUSTA 


1. Sain kirjeesi 28. huhtikuuta ollessani Cumaen-huvilallani. Luettuani sen 
käsitän, että Philotimus'?5 ei toiminut kovin järkevästi lähettäessään kirjeesi 
sen sijaan, että olisi itse tullut luokseni, kun hän sai sinulta ohjeet kaikesta 
asioista, kuten kirjoitat. Käsittääkseni kirje oli tavallista lyhyempi siksi, että 
luulit hänen itsensä toimittavan sen perille saakka. Joka tapauksessa luettuani 
kirjeesi vaimosi Postumia ja rakas Serviuksemme'** tapasivat minut. Heidän 
mielestään sinun oli parasta tulla Cumaehin, ja he pyysivät minuakin 
kirjoittamaan sinulle siitä. 

2. Kysyt päätöksestäni. Se on sellainen, että minun on helpompi tehdä se 
itse kuin suositella sitä toiselle. Kuinka rohkenisin neuvoa sinun kaltaistasi 
äärimmäisen arvostettua ja viisasta miestä? Jos kysymme, mikä on oikeinta, 
se on päivänselvää. Jos kysymme, mikä on hyödyllisintä, se on epäselvää. 
Mutta jos olemme sellaisia kuin meidän eittämättä tulee olla ja pidämme 
hyödyllisenä vain sitä, mikä on oikein ja kunniallista, ei voi olla epäilystäkään 
siltä, mitä meidän on tehtävä. 

3. Katsot, että meidän tilanteemme ovat sidoksissa toisiinsa, ja on totta, että 


526 


kumpikin hairahduimme samalla tavalla, vaikka tarkoituksemme oli mitä 
parhain. Kummankin kaikki suunnitelmat tähtäsivät sopuun, ja koska 
Caesarille mikään ei olisi ollut sitä hyödyllisempää, ajattelimme voittaa hänen 
kiitollisuutensa puolustamalla rauhaa. Näet, kuinka pahasti erehdyimme ja 
mihin tilanne on johtanut. Sinulle on täysin selvää paitsi se, mitä tapahtuu ja 
mitä on jo tapahtunut, myös se, mihin suuntaan asiat menevät ja mikä on 
lopputulos. Täytyy siis joko hyväksyä se, mitä nyt tapahtuu, tai olla mukana 
siinä, vaikka ei sitä hyväksyisikään. Näistä ensimmäinen vaihtoehto on 
minusta häpeällinen, jälkimmäinen myös vaarallinen. 

4. Fi taida enää olla muuta vaihtoehtoa kuin lähteä pois. Tässä näyttää 
jäävän pohdittavaksi, mitä suunnitelmaa noudattaisimme lähtiessä ja minne 
päin suuntaisimme. Tilanne ei ole koskaan ollut surkeampi eikä valintakaan 
vaikeampi, sillä ei voi tehdä mitään päätöstä, joka ei törmäisi suuriin 
vaikeuksiin. 

Jos sinulle sopii, annan sinulle sellaisen neuvon, että jos olet jo päättänyt, 
mitä sinun mielestäsi on tehtävä, eikä suunnitelmasi osu yksiin minun 
suunnitelmani kanssa, säästä itseäsi tältä vaivalloiselta matkalta. Mutta jos 
sinulla on jotain, mitä haluat minulle kertoa, odotan sinua. Ellei siitä ole 
sinulle vaivaa, toivoisin sinun tulevan mahdollisimman pian, kuten 
ymmärtääkseni myös sekä Servius että Postumia toivovat. 

Hyvästi. 

ATT. 10,8 

CUMAE, 2. TOUKOKUUTA 49 
CICERO TERVEHTII ATTICUSTA 


1. Itse tilanne muistuttaa siitä, minkä olet osoittanut ja itsekin näen, että 
meidän on aika lopettaa kirjoittamasta niistä asioista, jotka olisivat vaaraksi, 
jos kirjeet siepattaisiin. Mutta koska oma rakas Tulliani kerta toisensa jälkeen 
kirjoittaa minulle pyytäen odottamaan, mitä Hispaniassa tapahtuu, ja aina 
lisää, että sinä olet samaa mieltä — ja olen itsekin saanut sen käsityksen 
kirjeistäsi — lienee paikallaan, että kirjoitan sinulle, mitä asiasta ajattelen. 

2. Tuo neuvo olisi nähdäkseni järkevä, jos sovittaisin suunnitelmani sen 
mukaan mitä Hispaniassa tapahtuu. Mutta [...]. Väistämättä käy joko niin — 
kuten eniten toivon — että Caesar ajetaan pois Hispaniasta tai että sota 
pitkittyy tai että hän ottaa haltuunsa Hispanian provinssit, kuten hän tuntuu 
uskovan. Jos hänet ajetaan pois, kuinka mieluisa tai kunniakas on saapumiseni 

Pompeiuksen luo, kun itse Curio kai siirtyy hänen puolelleen? Jos sota venyy, 
mitä odottaisin ja kuinka kauan? On vielä sekin mahdollisuus, että jos 
häviämme Hispaniassa, pysyttelen hissukseen. Itse olen kyllä eri mieltä. 
Minusta Caesar pitää hylätä pikemminkin voiton kuin häviön jälkeen, ja 
pikemminkin silloin, kun hän epäilee menestystään, kuin silloin, kun hän on 
varma siitä. Jos hän voittaa, nähdäkseni edessä on verilöyly, käydään 
yksityisen omaisuuden kimppuun, maanpakolaiset pääsevät palaamaan, velat 
perutaan, virat menevät häikäilemättömimmille ja seuraa yksinvalta, joka on 
sietämätöntä paitsi roomalaiselle myös jopa persialaiselle. 

3. Voisiko närkästykseni pysyä vaiti? Kestäisivätkö silmäni nähdä 
Gabiniusta esittämässä kantaansa kanssani senaatissa ja häntä jopa 
pyydettävän esittämään näkemyksensä ennen minua? Kestäisinkö klienttisi 
Cloeliuksen läsnäoloa, [...] klientti Plaguleiusta ja muita? Mutta miksi 
luettelisin vihamiehiä, kun en kärsimättä kestä nähdä senaatissa ystäviäni, 
joita olen puolustanut oikeudessa, enkä olla heidän seurassaan vailla häpeää? 
Ja onko varmaa sekään, sallitaanko minunkaan tulla? Caesarin ystävät 
kirjoittavat minulle hänen olevan kovin tyytymätön siihen, etten saapunut 
senaattiin. Voisinko silti ajatella tekeväni itseäni tykö hänelle vaaran 
uhallakin, kun en halunnut olla hänen liittolaisensa silloinkaan, kun minut 
olisi siitä palkittu? 

4. Sitä paitsi ota huomioon, että koko konfliktia ei ratkaista Hispaniassa, 
ellet sitten usko, että Hispanian menetettyään Pompeius laskee aseensa. 
Hänellä on themistoklelainen suunnitelma. Hän katsoo, että valta on 
väistämättä sillä, joka hallitsee merta. Siksi hän ei koskaan pyrkinyt saamaan 
haltuunsa Hispanian provinsseja niiden itsensä takia, vaan eniten hän kantoi 
huolta laivastosta. Joten, kun aika tulee, hän lähtee valtavine laivastoineen 
merelle ja rantautuu Italiaan, jossa minä istun tyhjän panttina. Miten käy 
minulle sitten? Enää on mahdotonta olla puolueeton. Asettautuisinko häntä 
vastaan? Mikä olisi suurempi rikos tai edes yhtä suuri? Mikä itse asiassa olisi 
häpeällisempää? Enkö minä, joka yksin kestin Caesarin rikollisuuden, vaikka 
hän painosti minua ankarasti, kestäisi sitä nyt, kun rinnallani on Pompeius ja 
muut johtajat? 

5. Mutta jos nyt unohdetaan velvollisuus ja ajatellaan vaaraa, 
pompeiuslaisten taholta minua uhkaa vaara, jos toimin väärin, ja Caesarin 
taholta, jos toimin oikein, eikä näinä pahoina aikoina voi keksiä mitään 
suunnitelmaa, jossa ei olisi vaaraa. Ei siis ole epäilystäkään, että minun pitää 
välttää toimimasta häpeällisesti, kun se on vaarallista, koska välttäisin 

tekemästä niin, vaikka se olisi turvallista. En mennyt meren yli Pompeiuksen 
kanssa. Minulla ei ollut kerta kaikkiaan mahdollisuutta — tämä näkyy 
päivämääristä. Siltikin (tunnustan niin kuin asia on) en yrittänytkään antaa 
itselleni mahdollisuutta. Erehdyin yhdessä asiassa, jossa ei olisi ehkä pitänyt 
erehtyä mutta erehdyin: uskoin, että tulisi rauha. Ajattelin, että jos niin kävisi, 
en haluaisi Caesarin olevan olisi vihainen minulle, kun hän olisi hyvissä 
väleissä Pompeiuksen kanssa. Olinhan havainnut, kuinka samanlaisia he 
olivat. Tämä pelko ajoi minut tähän hidasteluun. Mutta saavutan kaiken, jos 
pidän kiirettä. Jos viivyttelen, menetän kaiken. 

6. Silti, rakas Atticus, tietyt ennusmerkitkin herättävät minussa jonkinlaista 
varmaa toivoa. En tarkoita kollegiomme ennusmerkkejä, jotka ovat peräisin 
Attukselta,'?* vaan noita Platonin ennustuksia tyranneista. Nähdäkseni Caesar 
ei voi mitenkään pysyä pystyssä kovin kauan kaatumatta itsestään, vaikka me 
olisimme saamattomia. Menestyksensä huipulla ja uutuuden viehätyksestä 
huolimatta hänestä näet tuli kuudessa tai seitsemässä päivässä köyhän ja 
turmeltuneen väkijoukon katkerasti vihaama, ja niin nopeasti hän menetti 
kaksi kulissiaan, näennäisen lempeytensä Metelluksen tapauksessa ja 
näennäisen rikkautensa valtion kassan tapauksessa. Ja keitä tovereita ja 
palvelijoita hänellä olisi? Hallitsevatko provinsseja ja valtiota sellaiset, joista 
kukaan ei ole kyennyt huolehtimaan omaisuudesta kahta kuukautta? 

7. Fi ole tarpeen luetella kaikkia seikkoja, jotka itse havaitset hyvin 
terävästi, mutta aseta ne kuitenkin silmiesi eteen. Huomaat pian, että tämä 
valta kestää tuskin kuutta kuukautta. Jos olen väärässä, kestän sen niin kuin 
monet kuuluisat merkittävät valtiomiehet ovat kestäneet ennen minua. Vai 
luuletko, että mieluummin kuolisin vuoteessa, kuten Sardanapalos, tai 
maanpaossa, kuten Themistokles? Kuten Thukydides kertoo, Themistokles 
”osasi lyhyesti asioita harkittuaan selvästi päättää, mitä oli tehtävä 
kysymyksessä olevassa asiassa, ja viisaasti arvioida, mitä tapahtuisi etäisessä 
tulevaisuudessa”.!* Silti hän joutui onnettomuuksiin, jotka olisi välttänyt, jos 
ei olisi koskaan erehtynyt. Vaikka hän, kuten samainen Thukydides sanoo, 
”kykeni täysin selvästi ennakolta arvaamaan, johtaisiko jokin vielä hämärässä 
tulevaisuudessa piilevä asia hyvään vai huonoon lopputulokseen”,'*” hän ei 
kuitenkaan nähnyt, miten välttäisi lakedaimonilaisten ja kansalaistoveriensa 
kateuden tai mitä hänen pitäisi luvata Artakserkseelle. Africanus, miehistä 
viisain, olisi säästynyt tuolta katkeralta yöltä ja Gaius Marius, miehistä ovelin, 
tuolta kauhealta Sullan voittoisalta päivältä, jos kumpikaan heistä ei olisi 
koskaan erehtynyt. !*$ 

8. Mutta vahvistan ennustukseni tuolla enteellä, jonka edellä mainitsin, 
enkä erehdy, ja niin tulee käymään. Caesar pakostakin kaatuu: hänet kaatavat 
joko vastustajat tai hän itse, sillä hän itse on pahin vihollisensa. Toivon, että 
se tapahtuu minun eläessäni, vaikka minun on aika ajatella tuota ikuisuutta 
eikä tätä lyhyttä elämää. Jos minulle tapahtuu jotakin ennen sitä, ei 
todellakaan ole paljon väliä minulle, näenkö sen toteutuvan vai näenkö 
kaukaa ennalta niin tapahtuvan. Niinpä en saa alistua tottelemaan heitä, joita 
vastaan senaatti aseisti minut, ”ettei valtio kokisi mitään vahinkoa”.'**? 

9. Olen uskonut sinulle kaikki asiani, vaikka eivät ne uskomista kaipaa 
minua kohtaan tuntemasi kiintymyksen takia. Hercules vie, en itsekään keksi 
mitään kirjoitettavaa; istun odottamassa pääseväni merelle. Tosin koskaan 
mistään ei ole ollut syytä kirjoittaa niin paljon kuin siitä, että lukemattomista 
ystävyydenosoituksistasi mikään ei ole ollut mukavampaa kuin se, että olet 
hyvin hellästi ja tunnollisesti pitänyt huolta Tulliastani. Hän on ollut siitä 
oikein mielissään enkä minä yhtään vähemmän. Hänen urheutensa on 
ihasteltavaa. Kuinka hän kestääkään valtion tuhon, kuinka kotihuolet! Miten 
rohkea hän olikaan, kun erosimme! Hänessä on rakkautta ja suunnatonta 
myötätuntoa. Kuitenkin hän haluaa minun tekevän oikein ja säilyttävän hyvän 
maineeni. Mutta ei tästä enää sen enempää, etten päätyisi säälimään itseäni. 

10. Jos saat jotakin varmempaa tietoa Hispaniasta tai jostain muusta, 
kirjoita niin kauan kuin olen täällä, ja minä ehkä lähetän sinulle viestiä 
lähtiessäni, etenkin kun Tullian mielestä sinä et ole aikeissa lähteä Italiasta 
tällä hetkellä. Minun on vakuutettava Antonius samalla tavoin kuin Curio 
siltä, että haluan olla Melitalla ja pysyä erossa kansalaissodasta. Toivottavasti 
hän on yhtä suopea ja hyväntahtoinen minua kohtaan kuin Curio. Hänen 
sanotaan saapuvan Misenumiin 2. päivänä eli tänään. Mutta hän lähetti 
etukäteen seuraavan epämiellyttävän kirjeen. 

ATT. 10,8A 

1. TOUKOKUUTA* 49 

KANSANTRIBUUNI, PROPREETORI ANTONIUS TERVEHTII ' IMPERAATTORI 
CICEROA 


1. Ellen olisi niin syvästi kiintynyt sinuun — paljonkin syvemmin kuin luulet — 
en olisi pelästynyt huhua, jota sinusta levitettiin, etenkin kun pidin sitä 
perättömänä. Mutta koska arvostan sinua niin valtavan paljon, en pysty 
salaamaan, että minulle on hyvin tärkeää saada varmuus huhun 

perättömyydestä, vaikka se onkin perätön. En saata uskoa, että aiot mennä 
meren yli, koska pidät niin suuressa arvossa Dolabellaa ja tytärtäsi Tulliaa, 
verratonta nuorta naista, ja koska me kaikki pidämme niin suuressa arvossa 
sinua. Hercules vieköön, asemasi ja kunniasi on meille melkein kalliimpi kuin 
sinulle itsellesi. Arvelin kuitenkin, ettei ystävän kuulu olla täysin piittaamatta 
roistojen pahoista puheista, ja olen ollut sitäkin kiinnostuneempi, koska 
katsoin, että oma osani oli kovempi väliemme viilennyttyä, mikä johtui 
enemmän minun kateudestani' kuin siitä, että olisit tehnyt vääryyttä minua 
kohtaan. Toivon sinun näet olevan vakuuttunut siitä, että ystävääni Caesaria 
lukuun ottamatta kukaan ei ole minulle rakkaampi kuin sinä ja että samalla 
uskon Caesarin lukevan Marcus Ciceron erityisten ystäviensä joukkoon. 

2. Sen vuoksi, rakas Ciceroni, pyydän sinulta, ettet sido käsiäsi, ettet luota 
mieheen, joka tehdäkseen sinulle palveluksen teki sinulle ensin vääryyttä, ja 
ettet myöskään pakene häntä, joka — vaikka ei enää olisi kiintynyt sinuun 
(tämä on mahdotonta) — haluaa kuitenkin parastasi ja säilyttää korkean 
asemasi. 

Olen varta vasten lähettänyt luoksesi erittäin hyvän ystäväni Calpurniuksen 
osoittaakseni sinulle, kuinka paljon huolta kannan sinun hengestäsi ja 
arvokkuudestasi. 

Samana päivänä Philotimus toi Caesarilta seuraavan kirjeen: 

ATT. 10,8B 

MATKALLA MASSILIAAN, 16. HUHTIKUUTA 49 
IMPERAATTORI CAESAR TERVEHTII IMPERAATTORI CICEROA 


1. Vaikka olen vakuuttunut, ettet tekisi mitään holtitonta tai harkitsematonta, 
ihmisten huhupuheista perinpohjaisesti säikähtäneenä katsoin, että minun on 
syytä kirjoittaa = sinulle ja pyytää sinulta molemminpuolisen 
hyväntahtoisuutemme nimissä, ettet tekisi mitään nyt, kun vaaka on 
kallistunut minun puoleeni, niin kuin mielestäsi ei ollut syytä tehdä mitään 
silloinkaan, kun puntit olivat tasan. Teet nimittäin raskaampaa vääryyttä 
ystävyyttämme kohtaan ja toimit itsesi kannalta epäedullisesti, jos vaikuttaa 
siltä, ettet ole kunnioittanut onnetarta (kaikkihan näyttää sujuneen meidän 
kannaltamme suotuisasti ja vastustajien kannalta epäsuotuisasti) etkä ollut 
oikean asian puolella (sehän oli se sama asia silloin, kun päätit pysyä kaukana 
heidän neuvoistaan) vaan tuominnut jonkin tekoni; mitään pahempaa et voi 
tehdä minulle. 

2. Ystävyytemme nimissä pyydän sinulta, ettet tekisi sitä. Lopuksi mikä 
sopisikaan paremmin kunnolliselle, rauhaa rakastavalle miehelle sekä kunnon 
kansalaiselle kuin pysyä kaukana kansalaiskiistoista? Jotkut suosivat sitä 
linjaa mutta eivät voineet noudattaa sitä vaaran vuoksi. Mutta sinulla on 
todisteena elämäni ja päätöksesi olla ystäväni: Jos tarkastelet niitä 
huolellisesti, huomaat, ettei mikään ole turvallisempaa eikä kunniallisempaa 
kuin pysyä erossa kaikista kiistoista. 

6. huhtikuuta, matkalta. 

ATT. 10,9 

CUMAE, 3. TOUKOKUUTA 49 
CICERO TERVEHTII ATTICUSTA 


1. Philotimuksen saapuminen — mikä typerys hän onkaan ja kuinka usein hän 
valehteleekaan Pompeiuksen puolesta! — tyrmistytti kaikki ne, jotka olivat 
kanssani. Itse olen karaistunut. Kukaan meistä ei epäillyt, että Caesar oli 
hillinnyt marssivauhtiaan (nyt hänen sanotaan kiitävän kuin siivillä) tai että 
Petreius oli liittoutunut Afraniuksen kanssa; Philotimus ei kerro mitään 
sellaisesta. Lyhyesti sanottuna oltiin jopa vakuuttuneita siitä, että Pompeius 
suurine joukkoineen oli matkannut Illyricumin kautta Germaniaan, sillä niin 
luotettavalta taholta se kerrottiin. Parasta kai pyrkiä Melitalle, kunnes 
tiedämme, mitä tapahtuu Hispaniassa. Caesarin kirjeen perusteella näyttää 
melkein siltä, että voin tehdä sen hänen siunauksellaan, koska hänen 
mukaansa kunniallisinta ja turvallisinta minulle on pysyä poissa kaikista 
kiistoista. 

2. Kysyt tietysti, ”missä on tuo sisukkuus, jota osoitit edellisessä 
kirjeessäni”. Täällä se on, samana kuin ennenkin. Mutta kunpa olisin 
vaarantamassa vain oman henkeni! Toisinaan minua hellyttävät rakkainteni 
kyyneleet, kun he pyytävät minua odottamaan, kuinka Hispaniassa käy. 
Poikamme itkivät vuolaasti lukiessaan Marcus Caeliuksen murheellisen 
kirjeen, jossa tämä pyysi sitä samaa, että odottaisin enkä niin 
ajattelemattomasti uhraisi omaisuuttani, poikaani ja kaikkia rakkaitani. Oma 
poikani kuitenkin on urheampi ja juuri siksi tekee minuun suuremman 
vaikutuksen, eikä hän kanna huolta mistään muusta arvokkuudestani. 

3. Melitalle siis ja sitten sinne, mikä hyvältä tuntuu. Kirjoita minulle jotain 
nytkin, varsinkin jos kuulet uutisia Afraniukselta. Jos puhun Antoniuksen 
kanssa, kirjoitan sinulle, miten kävi. Mutta, pidän varani luottaessani häneen, 

kuten kehotat. Salassa pitäminen on vaikeaa ja myös vaarallista. Odotan 
Serviusta nonaeksi [...] Postumia ja Servius nuorempi. Olen iloinen, että 
kuumeesi on hellittänyt. Lähetän sinulle kopion myös Caeliuksen kirjeestä. 

ATT. 10,9A (=Fam. 8,16) 
LIGURIA,* N. 16. HUHTIKUUTA 49 
CAELIUS TERVEHTII CICEROA 


1. Järkyttyneenä kirjeestäsi, jossa teit selväksi, että haudot vain ikäviä 
ajatuksia, etkä kertonut tarkasti, mitä ne ovat, mutta kuitenkin paljastit, 
millaisia suunnitelmia sinulla oli, kirjoitan tämän kirjeen sinulle välittömästi. 

Pyydän ja rukoilen sinua, Cicero, kohtalosi ja lastesi nimessä, ettet ryhdy 
mihinkään, mikä vaarantaisi henkesi ja turvallisuutesi. Kutsun jumalat, 
ihmiset ja ystävyytemme sen todistajiksi, että sanoin sinulle asiasta jo 
etukäteen, enkä varoittanut harkitsemattomasti vaan tavattuani Caesarin ja 
saatuani selville, mikä hänen kantansa olisi, jos hän voittaisi, kerroin sen 
sinulle. Erehdyt, jos luulet, että Caesar jatkaa samaa tapaansa eli päästää 
vastustajat menemään ja tarjoaa ehtoja. Hän ei ajattele eikä puhukaan kuin 
hirveyksiä ja julmuuksia. Hän lähti Roomasta vihaisena senaatille, hän on 
todella ärsyyntynyt näistä vetoista. Hercules vie, vetoomuksille ei enää ole 
sijaa. 

2. Jos siis sinä itse, ainoa poikasi, kotisi ja jäljellä olevat toiveesi ovat 
sinulle rakkaita, jos sinulle on merkitystä minulla ja mainiolla vävylläsi, joita 
et varmasti haluaisi saattaa turmioon pakottamalla meitä vihaamaan tai 
hylkäämään asiaa, jonka menestyksestä pelastuksemme riippuu, tai 
hautomaan jumalatonta toivetta henkeäsi vastaan [...]. Lopuksi ota huomioon, 
että mitä pahennusta viivyttelysi voisi aiheuttaakaan, se on jo toteutunut. Olisi 
typeryyden huippu nousta Caesaria vastaan nyt, hänen voiton hetkellään, kun 
et halunnut vahingoittaa häntä silloin, kun tilanne oli epävarma, ja liittyä nyt 
pakenijoiden joukkoon, joita et halunnut seurata silloin, kun he tekivät 
vastarintaa. 

3. Katso, ettei käy niin, että tuntiessasi häpeää siitä, että et ole tarpeeksi 
hyvä optimaatti, et ole kyllin tarkka valitessasi optimaalista vaihtoehtoa. 
Mutta jos en onnistu sinua täysin vakuuttamaan, odota nyt ainakin, kunnes 
tiedetään, miten meille käy Hispaniassa. Voin kertoa, että ne provinssit ovat 
meidän heti, kun Caesar saapuu. En tiedä, mitä toivoa ystävilläsi on, kun 
Hispania on menetetty. En kunniasanalla osaa kuvitellakaan, mitä itua on 

liittyä toivonsa menettäneiden puolelle. 

4. Caesar oli jo kuullut sen, mitä ilmaisit minulle sanattomasti, ja hädin 
tuskin hän oli ehtinyt tervehtiä, kun jo kertoi, mitä oli kuullut sinusta. Sanoin, 
etten tiennyt mitään, mutta pyysin häntä kuitenkin lähettämään sinulle kirjeen, 
joka oli paras keino saada sinut jäämään. Minut hän ottaa mukaansa 
Hispaniaan. Muussa tapauksessa olisin ennen paluutani Roomaan kiirehtinyt 
luoksesi, missä ikinä olitkin, ja pyytänyt tätä sinulta henkilökohtaisesti ja 
pidätellyt sinua kaikin voimin. 

5. Mieti vielä uudestaan, Cicero, ettet tuottaisi täydellistä turmiota itsellesi 
ja perheellesi ja ettet tietoisesti ja harkitusti syöksisi itseäsi tilanteeseen, josta 
ei näy ulospääsyä. Mutta jos sinua huolestuttavat optimaattien äänenpainot 
etkä kestä joidenkin ihmisten röyhkeyttä ja rehentelyä, neuvon sinua 
valitsemaan jonkin kaupungin kaukana sodasta siksi aikaa, kun nämä asiat 
ratkaistaan. Pian ne on ratkaistu. Jos teet niin, toimit minusta viisaasti etkä 
loukkaa Caesaria. 

FAM. 2,16 

CUMAE, 2. TAI 3. TOUKOKUUTA 49 

IMPERAATTORI MARCUS CICERO TERVEHTII MARCUS CAELIUSTA 


1. Kirjeesi'”! 


karkottanut kaikkia harmeja ja pitkään kestänyt epätoivoinen tilanne olisi 
karaissut mieltäni uutta murhetta vastaan. En kuitenkaan tiedä, kuinka 
edellisen kirjeeni perusteella tulit epäilleeksi sellaista, mistä kirjoitat. Mitä 
muuta siinä oli kuin valitusta näistä ajoista, jotka huolestuttavat yhtä lailla 


olisi tuottanut minulle suurta tuskaa, ellei jo järki itse olisi 


sinun kuin minunkin mieltäni? Tunnen älysi terävyyden niin hyvin, etten 
usko, ettet näkisi sitä, mitä itse näen. Se minua kummastuttaa, että sinä, jonka 
pitäisi tuntea minut läpikotaisin, annoit johtaa itsesi siihen käsitykseen, että 
olisin niin lyhytnäköinen, että luopuisin nousevasta onnesta hiipuvan ja lähes 
hiipuneen onnen vuoksi, tai niin epävakaa, että haaskaisin menestyksensä 
huipulla olevan miehen suosion, jonka olin hankkinut, pettäisin itseni ja 
ottaisin osaa kansalaissotaan, jota olen aina ja alusta saakka karttanut. 

2. Mikä on siis tämä ”ikävä” suunnitelmani? Ehkä että vetäytyisin johonkin 
yksinäisyyteen? Tiedät, että röyhkeiden ihmisten sopimaton käytös saa 
sappeni kiehumaan — samoin kuin sinunkin sappesi aikoinaan — ja ärsyttää 
myös silmiäni. Lisäksi tulee vielä tämä kiusallinen liktorieni saattue ja 
imperaattorin tittelini, jolla minua puhutellaan. Jos minulla ei olisi tätä 

taakkaa, olisin tyytyväinen vaikka kuinka vaatimattomaan piilopaikkaan 
Italiassa. Mutta nämä laakerinseppeleeni eivät vain pistä pahantahtoisten 
silmiin vaan myös joutuvat heidän hampaisiinsa. Tästä huolimatta mieleeni ei 
ole ikinä tullut lähteä ilman teidän suostumustanne. Mutta tunnet pienet 
tilukseni, ja niillä minun pitää pysytellä, etten ole riesaksi ystävilleni. Se, että 
kernaimmin = oleskelen merenrannalla = sijaitsevilla tiluksilla saa jotkut 
epäilemään, että haluan astua laivaan. Minulla ei ehkä olisikaan mitään sitä 
vastaan, jos voisin seilata rauhaan. Sillä kuinka sopisi purjehtia sotaan? 
Etenkin miestä vastaan, joka toivoakseni on tyytyväinen minuun, sen miehen 
puolella, joka ei voi olla tyytyväinen minuun millään muotoa? 

3. Lisäksi sinun on ollut hyvin helppo nähdä ajatukseni siitä kerrasta 
saakka, kun vierailit Cumaen-huvilallani. En salannut sinulta, mitä Titus 
Ampius oli sanonut. Näit, miten kammosin lähteä kaupungista, kun olin 
kuullut siitä. Enkö vakuuttanut sinulle, että kestäisin mieluummin mitä muuta 
tahansa kuin lähtisin Italiasta osallistuakseni kansalaissotaan? Mitä on siis 
tapahtunut, että muuttaisin mieleni? Eikö kaikki pikemminkin ole vahvistanut 
näkemystäni? Toivottavasti uskot minua — sinäkin varmaankin ajattelet näin — 
että en hae tästä onnettomasta tilanteesta mitään muuta kuin että ihmiset 
lopultakin ymmärtäisivät, että kaikkein eniten halusin rauhaa ja että kun toivo 
rauhasta oli menetetty, en ole karttanut mitään niin paljon kuin kansalaissotaa. 
En usko koskaan katuvani tätä päättäväisyyttäni. Muistanpa, että tässä 
suhteessa ystävämme Ouintus Hortensius tapasi ylvästellä sillä, ettei hän 
koskaan ollut osallistunut kansalaissotaan. Minun kunniani on kirkkaampi 
siksi, että hänen kohdallaan sen katsottiin johtuvan pelkuruudesta, mutta 
minun kohdallani ei uskoakseni niin voida ajatella. 

4. Fikä minua pelota se, mitä sinä kaikessa uskollisuudessasi ja 
ystävällisyydessäsi tuot esiin pelotellaksesi minua. Tässä maailmanlaajuisessa 
myllerryksessä ei ole mitään kärsimystä, joka ei näyttäisi leijuvan kaikkien 
yllä. Itse olisin ilomielin pelastanut valtion tältä kohtalolta omien, yksityisten 
onnettomuuksieni kustannuksella, jopa niiden, joita sinä kehotat minua 
varomaan. 

5. Jos tasavalta on vielä olemassa jossain muodossa, jätän pojalleni, jonka 
ilokseni huomaan olevan sinulle rakas, riittävän suuren perinnön nimeni 
muistoksi. Jos mitään tasavaltaa ei enää ole, hänelle käy niin kuin muillekin 
kansalaistovereilleen. Pyydät minua pitämään huolta myös vävystäni, 
mainiosta ja minulle hyvin rakkaasta nuorukaisesta. Kun tiedät, miten paljon 
välitän hänestä ja varsinkin Tulliasta, voitko epäillä sitä, että olen 

äärimmäisen huolissani hänestä — sitäkin enemmän, kun tässä yleisen 
surkeuden keskellä iloitsin pienestä toiveenpoikasesta, että rakas Dolabellani 
tai pikemminkin meidän rakas Dolabellamme pääsisi niistä harmeista, jotka 
hän avokätisyydellään oli itselleen aiheuttanut? Toivoisin, että selvittäisit, 
millaisia päiviä hän joutui kestämään Roomassa, miten kitkeriä itselleen ja 
miten häpeällisiä jopa minulle, appiukolleen.!”? 

6. Fn siis odota, miten Hispaniassa käy — olen varma, että käy juuri niin 
kuin kirjoitat — enkä tee mitään ovelia suunnitelmia. Jos vielä joskus on 
laillinen yhteiskunta, siellä on kyllä sijaa minulle. Muussa tapauksessa 
varmaan päädyt luokseni siihen samaan yksinäisyyteen, johon tiedät minun 
asettuneen. Mutta ehkä ennustan väärin ja tämä kaikki päättyy paremmin. 
Muistan kyllä, kuinka pessimistisiä vanhukset olivat, kun olin nuori. Voi olla, 
että seuraan heidän esimerkkiään ja sorrun vanhuuden paheeseen. Toivoisin, 
että niin olisi, mutta epäilen. 

7. Olet varmaan kuullut, että Oppiuksen toga praetextaa ollaan kutomassa. 
Ystävällemme Curtiuksellahan on mielessä kaksivärinen, mutta värjääjä antaa 
hänen odottaa.” Ryyditin hieman tätä juttuani osoittaakseni sinulle, että 
minulla on tapana pilailla silloinkin, kun olen näreissäni. 

Neuvon sinua kiinnittämään huomiota siihen, mitä kirjoitin Dolabellasta, 
kuin kyse olisi omasta asiastasi. 

Viimeinen asia: en tee mitään holtittomasti ja harkitsemattomasti. Pyydän 
sinua kuitenkin — missä päin maailmaa lienenkin- vaalimaan minua ja 
lapsiani, kuten ystävyytemme ja uskollisuutesi vaativat. 

ATT. 10,10 

CUMAE, 3. TOUKOKUUTA 49 
CICERO TERVEHTII ATTICUSTA 


1. Kuinka sokea olinkaan, kun en nähnyt tätä aiemmin! Lähetin sinulle 
Antoniuksen kirjeen. Kirjoitin hänelle, ettei minulla ollut pienintäkään 
aikomusta toimia Caesarin etujen vastaisesti ja että muistin vävyni ja 
ystävyytemme ja että jos olisin ollut toista mieltä, olisin voinut olla nyt 
Pompeiuksen kanssa. Kerroin myös, että koska en mielelläni säntäillyt sinne 
tänne liktorieni kanssa, halusin pysytellä poissa, mutta sitäkään en ollut vielä 
varmaksi päättänyt. Katso, kuinka käskevään sävyyn hän vastasi: 

2. ”Ystäviesi neuvo on oikea. Nimittäin se, joka haluaa pysyä 
puolueettomana, pysyy kotimaassaan. Se, joka lähtee, näyttää tuomitsevan 

puolen tai toisen. Mutta minun ei kuulu päättää, onko jollakulla oikeus lähteä 
vai ei. Caesar on antanut minulle tehtäväksi olla sallimatta ylipäätään 
kenenkään poistua Italiasta. Juurikaan merkitystä ei siis ole sillä, hyväksynkö 
aikeesi, koska en kuitenkaan voi antaa sinulle mitään myönnytystä. Neuvon 
siis sinua kirjoittamaan Caesarille ja pyytämään sitä häneltä. En epäile, etteikö 
hän suostuisi siihen, etenkin kun lupaat ottaa huomioon ystävyytenne.” 

3. Siinä sinulle spartalainen viesti.'”* No, otan kyllä hänet vastaan; hän on 
tulossa 3. päivän illalla, toisin sanoen tänään, joten hän saapunee luokseni 
huomenna. Yritän tiedustella hänen aikeitaan ja kuuntelen häntä. Sanon, ettei 
minulla ole mitään kiirettä ja että aion kirjoittaa Caesarille. Toimin 
salavihkaisesti ja piiloudun jonnekin vain muutaman muun kanssa. Ilman 
muuta häivyn täältä — vaikka nuo olisivat jyrkästi sitä vastaan, ja pääsisinpä 
Curion luo! Ymmärrä, mitä lausun.!?” Olen saanut lisää suurta murhetta. Aion 
saada aikaan jotakin, joka on minun arvoistani. 

4. Olen todella huolissani virtsaamisvaivastasi. Ole ystävällinen ja hoida 
sitä, kun se on vielä alkuvaiheessa. Olin mielissäni kirjeestäsi, joka koski 
massilialaisia.!'* Ole hyvä ja kerro minulle, mitä tahansa kuulet. Haluaisin 
ottaa Ocellan mukaan, jos voisin matkata julkisesti, mihin olin hankkinut 
suostumuksen Curiolta. 

5. Odotan täällä Serviusta, sillä hänen vaimonsa ja poikansa pyytävät sitä 
minulta ja minusta se on tarpeen. Tämä yksi [Marcus Antonius] antaa kantaa 
Cytherista mukanaan avoimessa kantotuolissa kuin tämä olisi toinen 
vaimonsa. Lisäksi perässä tulee seitsemän kantotuolia, ja niissä on ystävättäriä 
ja ystäviä. Katso, miten häpeällistä kuolemaa me teemmekään, ja epäile, jos 
pystyt, että kun Caesar palaa voittajana tai häviäjänä, hän järjestää verilöylyn. 
Minä aion paeta noiden maanpettureiden kynsistä vaikka pikkupaatilla, jos 
laivaa ei ole. 

6. Mutta kirjoitan enemmän, kun olen tavannut hänet. 

En voi olla rakastamatta nuorukaistamme [veljenpoika], mutta hän ei 
selvästikään rakasta meitä. En ole koskaan nähnyt niin periaatteetonta, 
omaisilleen niin vihamielistä ja niin salamyhkäistä ihmistä. Miten uskomaton 
määrä ikävyyksiä! Mutta aion huolehtia ja huolehdin jo nyt, että hän saa 
ohjausta. Hän on hämmästyttävän lahjakas, mutta hänen luonteensa kaipaa 
peräänkatsomista. 

CUMAE, 4. TOUKOKUUTA 49 
CICERO TERVEHTII ATTICUSTA 


1. Kun olin sinetöinyt edellisen kirjeeni, en halunnut antaa sitä henkilölle, 
jolle olin sen päättänyt antaa, koska hän oli aivan vieras, enkä siis lähettänyt 
sitä sinä päivänä. Sillä välin saapui Philotimus ja toi minulle kirjeen sinulta. 
Se, mitä siinä kirjoitat veljestäni, osoittaa kyllä, että hänen luonteensa on 
jokseenkin heikko mutta että hän ei ole petollinen tai vilpillinen, eikä hänessä 
ole mitään, mikä ei voisi taipua hyvyydeksi, eikä mitään, mitä ei voisi yhdessä 
keskustelussa ohjata toivottuun suuntaan. Lyhyesti sanottuna hän pitää 
rakkaina kaikkia läheisiään, myös niitä, joihin hän alvariinsa vihastuu, ja minä 
olen hänelle rakkaampi kuin hän itse. En moiti häntä siitä, että hän on 
kirjoittanut pojasta eri tavalla sinulle kuin pojan äidille. On ikävää, mitä 
kirjoitat matkasta ja sisarestasi, ja sitäkin ikävämpää, kun ajat ovat sellaiset, 
että en voi noita asioita korjata. Muussa tapauksessa ilman muuta korjaisin ne. 
Mutta näet, miten pahassa liemessä olemme ja miten epätoivoinen on 
tilanteemme. 

2. Mitä rahakysymykseen tulee, asia ei ole niin (kuulen nimittäin häneltä 
usein siitä), ettei hän haluaisi maksaa sinulle eikä välittäisi siitä. Mutta jos 
Ouintus Axius ei maksa minulle kahtatoistatuhatta sestertiusta, jotka lainasin 
hänen pojalleen tämän maanpakoni aikana, ja syyttää huonoja aikoja ja jos 
Lepta ja muut tekevät samoin, en voi olla aina ihmettelemättä, kun kuulen 
hänen sanovan, että häntä ahdistellaan jonkin 20 000 sestertiuksen takia. Näet 
varmasti hänen ahdinkonsa. Siitä huolimatta hän käskee huolehtia, että 
summa maksetaan sinulle. Vai kuvitteletko, että hän on kuhnailija tai pihi 
tällaisissa asioissa? Kaikkea muuta. Mutta se veljestäni. 

3. Mitä hänen poikaansa tulee, hänen isänsä on kyllä aina hemmotellut 
häntä, mutta ei hemmottelu tee hänestä vilpillistä, ahnetta tai sellaista, joka ei 
kiinny läheisiinsä — tosin kiivaaksi, röyhkeäksi, ja aggressiiviseksi se saattaa 
hänet tehdä. Hänellä on siis nämäkin hemmottelusta johtuvat viat, mutta ne 
ovat siedettäviä; niin kai voisin sanoa, kun tämä nykynuoriso on sellaista kuin 
on. Mutta ainakin minusta, joka rakastan häntä, vielä näitä nykyisiä 
murheitamme — viheliäisempiä ovat ne piirteet, jotka eivät johdu 
myöntyväisyydestämme. Niillä on omat juurensa, jotka taatusti kitkisin, jos 
saisin tilaisuuden. Mutta ajat ovat sellaiset, että minun on kestettävä kaikki. 
Oman poikani kanssa minulla ei ole vaikeuksia, eikä ketään ole helpompi 
käsitellä kuin häntä. Säälistä häntä kohtaan olen toistaiseksi toiminut löysästi, 

ja mitä päättäväisempi hän haluaa minun olevan, sitä julmempi pelkään 
olevani häntä kohtaan. 

4. Niin, Antonius saapui eilen illalla. Hän ehkä tulee luokseni tai ehkä ei 
sitäkään, koska hän kirjoitti, mitä toivoi. Mutta saat tietää saman tien, mitä on 
tapahtunut. Nyt toimin vain vaivihkaa. Mitä minun pitäisi tehdä poikien 
kanssa? Uskaltaisinko laittaa heidät pikkuveneeseen? Mitä luulet minusta 
silloin tuntuvan merimatkalla? Muistan, miten huolissani olin viime kesänä, 
kun purjehdin heidän kanssaan tuolla rodoslaisella avoveneellä? Millaista 
luulet olevan hankalana vuodenaikana pienessä pikapaatissa? Kaikkialla 
pelkkää surkeutta! 

Trebatius on nyt kanssani, oikein kunnon mies ja kansalainen. Taivaan 
vallat, mitä kauheuksia hänellä on kerrottavanaan! Balbuskinko aikoo päästä 
senaattiin? Mutta huomenna annan Trebatiukselle kirjeen vietäväksi sinulle. 

5. Uskon, että Vettienus on ystäväni, aivan kuten kirjoitat. Kun hän oli 
kirjeessään töksäyttänyt minulle rahojen maksamisesta, vitsailin aika 
kipakasti hänen kustannuksellaan. Jos hän pani pahakseen, lepytä sinä hänet. 
Kirjoitin hänen €tittelikseen ”rahamies,”? koska hän nimitti minua 
prokonsuliksi.!”? Mutta koska hän on kunnon mies ja kunnioittaa minua, 
minäkin olen valmis kunnioittamaan häntä. Voi hyvin! 

CUMAE, 5. TOUKOKUUTA 49 
CICERO TERVEHTII ATTICUSTA 


1. Mitähän minusta tulee tai kuka olisi minua onnettomampi ja häpeällisempi? 
Antonius sanoo saaneensa määräyksiä, jotka koskevat nimenomaan minua; 
hän ei kuitenkaan itse ole vielä tavannut minua mutta kertoi niin 
Trebatiukselle. Mitä nyt teen? Minulta ei onnistu nyt mikään ja huolellisesti 
laaditut suunnitelmat kaatuvat aivan hirvittävällä tavalla. Saatuani Curion 
puolelleni luulin saavuttaneeni kaiken. Hän oli kirjoittanut minusta 
Hortensiukselle, ja Reginus on nyt kokonaan minun. Minulla ei ollut 
aavistustakaan, että tällä yhdellä oli jotain tekemistä tämän meren kanssa. 
Minne nyt menisin? Minua vahditaan joka puolella. 

2. Mutta riittää nyyhkytys. On siis vaivihkaa seilattava pois ja pujahdettava 
salaa johonkin rahtialukseen. En saa antaa sellaista vaikutelmaa, että minun 
estämiseni on juonittu. On pyrittävä Sisiliaan. Kun pääsen sinne, saavutan 
suurempia asioita. Kun vain kaikki menisi Hispaniassa hyvin! Kunpa se, mitä 

Sisiliasta sanotaan, olisi totta! Mutta toistaiseksi meillä ei ole ollut onni 
myötä. Sanotaan, että sisilialaiset ovat rynnineet sankoin joukoin Caton luo, 
pyytäneet häntä nousemaan vastarintaan ja luvanneet kaiken, ja että hän tästä 
innostuneena alkoi värvätä joukkoja. En usko, mutta lähde on erinomainen. 
Tiedän, että provinssista olisi voitu pitää kiinni Mutta pian varmasti 
Hispaniasta kuullaan uutisia. 

3. Meillä on täällä Gaius Marcellus, ja hänellä on suunnilleen samat aikeet 
kuin minulla, tai sitten hän teeskentelee hyvin. Tosin en ole tavannut häntä 
itseään vaan kuulin tämän hänen oikein hyvältä ystävältään. Ole hyvä ja 
kirjoita, jos sinulla on jotakin uutta kerrottavaa. Minä kirjoitan sinulle heti, jos 
yritän jotain. Aion käsitellä Ouintus nuorempaa järeämmin ottein. Kunpa vain 
saisin jotain hyvää aikaan! Revi sinä jossain välissä ne kirjeet, joissa kirjoitin 
hänestä tylysti, etteivät ne joku päivä vuotaisi julki.'” Minä teen sinun 
kirjeillesi saman. 

4. Odotan Serviusta mutta en odota häneltä mitään hyvää. Saat tietää, mitä 
tahansa tapahtuukaan. 

CUMAE 6. TOUKOKUUTA 49 
CICERO TERVEHTII ATTICUSTA 


1. Pakko tunnustaa, että olin väärässä, ei epäilystäkään. ”Mutta vain kerran, 
yhdessä asiassa.” Ei, vaan kaikessa, ja mitä huolellisemmin suunnittelin, sitä 
tyhmemmin toimin. ”Vaan ne nyt olkoot olleitaan, miten loukkasivatkin”,'?? 
kunhan vain vastaisuudessa emme joudu turmioon. Kehotat minua varomaan 
lähtöni suhteen. Varomaan mitä? Kaikki se, mitä voi tapahtua, on niin 
ilmeistä, että jos haluan välttää sen kaiken, minun on istuttava täällä häpeäni 
ja tuskani kanssa, ja jos en piittaa siitä, olen vaarassa joutua roistojen käsiin. 
Mutta huomaa, kuinka surkeassa jamassa olen: toisinaan tuntuu suotavalta, 
että saisin kokea ankaraakin vääryyttä heidän taholtaan, niin että minun 
nähtäisiin olevan tyrannin vihaama. 

2. Jos toivomani reitti olisi ollut minulle avoinna, olisin varmasti saanut 
aikaan jotain, joka olisi ollut viivyttelyni arvoista, kuten toivot ja kehotat. 
Mutta valvonta on hämmästyttävän tiukkaa, ja jopa itse Curiota on epäilty. On 
siis käytettävä voimaa tai toimittava salaa, jos voimaa [...]. Näet, kuinka 
häpeällistä olisi epäonnistua tässä. Olen olosuhteiden vietävänä, eikä 
väkivaltaakaan ole kaihdettava. 

3. Ajattelen usein Caeliusta, ja jos minulle tarjoutuu sellainen tilaisuus, en 
päästä sitä käsistäni.” Toivon Hispanian pysyvän lujana. Massilialaisten 
toiminta on loistavaa sinänsä ja mielestäni todistaa siitä, että Hispaniassa 
kaikki on hyvin. Muuten he eivät olisi niin rohkeita, ja he varmasti tietäisivät, 
sillä he ovat lähellä ja valppaita. Aivan oikein panet merkille vihanilmaukset 
teatterissa. Myös hänen Italiasta värväämänsä legioonat ovat näköjään erittäin 
tyytymättömiä. Mutta hän [Caesar] itse on kuitenkin itsensä pahin vihollinen. 
Pelkäät syystäkin, että hän panee rähinäksi. Taatusti panee, jos on 
epätoivoinen. Sitä suuremmalla syyllä on tehtävä jotain caeliaanisessa 
hengessä mutta toivottavasti paremmalla onnella. Mutta asia kerrallaan. Mikä 
ikinä ensimmäisen askel onkaan, saat tietää sen välittömästi. 

4. Annan nuorukaiselle sen, mitä hän tarvitsee, kuten pyydät, ja otan 
harteilleni vaikka koko Peloponnesoksen.'*?' Hän on lahjakas, olisipa hänellä 
vain luonnettakin [...]. Jos sitä ei vielä ole, sitä voi kuitenkin saada. Tai sitten 
hyve ei ole opetettavissa, ja sitä en suostu ikinä uskomaan.!*” 

CUMAE, 7. TOUKOKUUTA 49 
CICERO TERVEHTII ATTICUSTA 


1. Kirjeesi oli oikein mieluisa Tullialleni ja minullekin, Hercules vie. Kirjeesi 
tuovat aina jonkinlaista toivonpilkahdusta. Kirjoita siis edelleen, ja jos voit 
antaa jotain toivoa, älä jätä sitä tekemättä. Älä pelästy Antoniuksen 
leijonia.''"% Hän on oikein mukava tyyppi. Kuuntelepa tätä valtiomiehen 
toimintaa. Hän kutsui kirjeitse kymmenen johtajaa ja nelimiehet 
maaseutukaupungeista. He saapuivat hänen huvilalleen aamulla. Ensiksi hän 
nukkui noin kello yhdeksään aamulla. Sitten, saatuaan viestin, että 
neapolislaiset ja cumaelaiset (joille Caesar on vihoissaan) olivat saapuneet, 
hän käski heidän tulla seuraavana päivänä uudestaan, sillä hän halusi kylpeä 
ja tyhjentää suolensa.!*** Tämä oli hänen eilinen saavutuksensa. Tänään hän 
on päättänyt mennä Aenarialle'*** luvatakseen maanpakolaisille, että saavat 
palata takaisin. Mutta annetaan sen olla ja mennään omiin asioihimme. 

2. Sain kirjeen Axiukselta. Kiitos sinulle Tiron osalta. Pidän Vettienuksesta. 
Annoin — Vestoriukselle kirjeesi. Serviuksen sanotaan pysähtyneen 6. 
toukokuuta Minturnaessa ja aikovan jäädä tänään Gaius Marcelluksen luo 
Liternumiin. Hän siis tapaa minut huomenna hyvissä ajoin ja antaa minulle 
aihetta kirjoittaa sinulle. Nyt en nimittäin enää keksi sinulle mitään 

kirjoitettavaa. Kumma, ettei Antonius ole lähettänyt edes viestiä, etenkin kun 
hän on aiemmin ollut niin huomaavainen minua kohtaan. Nähtävästi hän on 
joko saanut joitain tiukempia minua koskevia määräyksiä tai ei halua 
kasvotusten torjua minulta jotain, jota en ollut aikeissa pyytää, ja jota en olisi 
uskonut, jos olisin sen saanut. Aion kuitenkin keksiä jotain. 

3. Ole hyvä ja kerro, jos jotain kuuluu Hispaniasta. Pian nimittäin saattaa 
kuulua, ja kaikki odottavat sitä siinä uskossa, että jos siellä kaikki menee 
hyvin, mitään ongelmia ei enää ole. En usko, että asia on sillä selvä, jos 
Hispania pidetään, tai että kaikki on menetetty, jos se menetetään. Silius, 
Ocella ja muut ovat varmaan viivästyneet. Näköjään sinuakin pidättelee [...], 
vaikka sinulla käsittääkseni on matkustuslupa.'*% 

CUMAE, 8. TOUKOKUUTA 49 
CICERO TERVEHTII ATTICUSTA 


1. Voi tätä kurjaa elämää! Eläminen pelossa pitkään on pahempaa kuin itse se 
asia, jota pelätään. Kuten aiemmin kirjoitin, Servius saapui toukokuun 
nonaena ja saapui luokseni seuraavan päivän aamuna. En pidä sinua 
kauemmin jännityksessä: emme löytäneet ratkaisua. En ole ikinä nähnyt 
ketään niin pelosta sekaisin. Mutta Hercules vie, hän ei pelännyt mitään, mitä 
ei ollut syytä pelätä: Pompeius oli hänelle vihoissaan, Caesar ei ollut ystävä ja 
kumman tahansa voitto olisi kauheaa — ei vain siksi, että toinen oli julma ja 
toinen häikäilemätön, vaan myös siksi, että molemmilla oli rahavaikeuksia, 
joista voisi päästä vain yksityisten henkilöiden omaisuuden avulla. Hän selitti 
tätä kyynelten virratessa niin vuolaasti, että ihmettelin, ettei niin pitkällinen 
murhe ollut kuivattanut niitä. Minuahan ei saa kyyneliin edes tämä 
silmätulehdus, jonka takia en kirjoita sinulle omakätisesti, mutta se on 
useammin viheliäinen, koska olen niin paljon valveilla. 

2. Kerää siis kaikki se, mitä sinulla on tarjota lohdukkeeksi, ja lähetä se 
kirjeessä — ei filosofiasta ja kirjoista (niitä minulla on kotonakin, mutta jollain 
tavalla lääke on heikompi kuin tauti), vaan pikemminkin haali uutisia 
Hispaniasta ja Massiliasta. Serviuksen uutiset niistä ovat oikein hyviä, ja hän 
myös sanoo, että uutinen kahdesta legioonasta?” perustuu erinomaisiin 
lähteisiin. Jos tästä ja muusta vastaavasta saat tietoa, niin kaipaan sitä. 
Pakostakinhan jotain täytyy kuulua muutaman päivän sisällä. 

3. Mutta palaan Serviukseen. Lykkäsimme lopulta keskusteluamme 

huomiseen, mutta hän ei ole halukas lähtemään Italiasta. Hän mieluummin 
kuolisi omassa sängyssään, tuli mitä tuli. Hänen poikansa sotapalvelus 
Brundisiumissa on hänelle ikävä kivi kengässä. Yhden asian hän vakuutti 
henkeen ja vereen: jos tuomitut saisivat takaisin entiset oikeutensa, hän lähtisi 
maanpakoon. Vastasin siihen, että juuri niin eittämättä kävisi ja että se, mitä 
parhaillaan oli tapahtumassa, oli yhtä valitettavaa, ja annoin useita 
esimerkkejä. Mutta tämä ei lisännyt hänen sisuaan vaan pelkoaan, ja 
näyttääkin siltä, että minun on nyt pikemminkin salattava suunnitelmani 
häneltä kuin otettava hänet mukaan siihen. Hänen varaansa ei siis voi paljon 
laskea. Pohdin Caeliusta, kehotuksesi mukaisesti. 

CUMAE 10.* TOUKOKUUTA 49 
CICERO TERVEHTII ATTICUSTA 


1. Kun Servius oli luonani, Cephalio saapui kirjeesi kanssa 10. päivänä. Se toi 
meille suuren toivon paremmasta kahdeksan kohortin osalta. Sanotaanhan 
tällä seudullakin olevien joukkojen empivän. Samana päivänä Funisulanus toi 
sinulta kirjeen, joka vahvisti tuon saman uutisen. Vastasin hänelle 
tyhjentävästi hänen omasta asiastaan antaen sinulle kaiken kunnian. 
Toistaiseksi hän ei ole täyttänyt velvollisuuttaan; hän on minulle velkaa 
suuren summan, eikä häntä pidetä vauraana. Nyt hän sanoo, että aikoo 
maksaa, että hänen velallisensa hidastelee maksujen kanssa ja että jos sinulla 
on riittävä summa [...], annat sen kuriireille. Philotimuksen orja Eros kertoo 
sinulle, kuinka suuri se summa on. 

2. Mutta palataan tärkeämpiin asioihin. Tuo toivomasi caeliaaninen 
suunnitelma on kypsymässä. Olen kuin tulisilla hiilillä, kun en tiedä, että 
pitäisikö minun odottaa suotuisaa tuulta. Tarvitaan vain sotalippu, ja väkeä 
rientää sankoin joukoin sen taakse. Mitä tulee kehotukseesi [...] olen täysin 
samaa mieltä, ja niin varmaan lähdenkin. Sillä välin odotan kuitenkin 
kirjettäsi. Serviuksen neuvoista ei ole mitään hyötyä. Jokaisen ehdotuksen 
kohdalla hän esittää kaikenlaista saivarteluja. Hän ainoa tuntemani mies, joka 
on pelokkaampi kuin Gaius Marcellus, joka katui, että oli koskaan ollut 
konsuli. Miten alhaista! Marcelluksen sanotaan jopa kannustaneen Antoniusta 
estämään minua lähtemästä, jotta hänen oma toimintansa näyttäisi — näin 
uskon — kunniallisemmalta. 

3. Antonius lähti Capuaan 10. päivänä. Hän lähetti minulle sanan, että 


543 


häpeä esti häntä saapumasta luokseni, koska arveli, että olin suutuksissa 
hänelle. Siis menoksi ja siten kuin sinä suosittelet, ellei minulle sitä ennen 
tarjoudu toivoa jonkin painavamman roolin saamisesta. Mutta tuskinpa 
tarjoutuu niin nopeasti. Preetori Allienus arvelee, että ellen minä saa sitä, joku 
hänen kollegoistaan saa.'*'% Ihan sama, kuka sen saa, kunhan vain joku saa. 

4. Minusta on hienoa, mitä kirjoitat siskostasi. Nuoren Ouintuksen suhteen 
teen voitavani; toivon, että asiat ovat paremmin. Veljeni Ouintuksen osalta 
tiedoksesi, että hän näkee paljon vaivaa saadakseen rahaa maksaakseen 
velkansa sinulle mutta ei ole toistaiseksi saanut tiristetyksi mitään Lucius 
Fgnatiukselta. Mitä tulee Axiukseen ja kahteentoistatuhanteen sestertiuksen — 
onpa hän vaatimaton!'*” Hän on monta kertaa kirjoittanut minulle, että 
antaisin Galliukselle'!? niin paljon kuin tämä pyytää. Vaikka ei olisi 
kirjoittanut, olisinko voinut muuta? Lupasin useaan otteeseen sen hänelle, 
mutta hän halusi niin paljon ja pikaisesti. Rahoista olisi kyllä apua minulle 
tässä ahdingossa. Hitto heidät periköön! Mutta siitä toiste. Olen iloinen, että 
olet päässyt kvartaanakuumeesta samoin kuin Pilia. Sillä aikaa, kun leipää ja 
muuta lastataan laivaan, riennän Pompejin-huvilalleni. Toivoisin, että kiittäisit 
Vettienusta hänen ponnekkuudestaan, ja lähettäisit kirjeen ennen kuin 
lähdemme, jos vain saat käsiisi jonkun kuriirin. 

CUMAE 14. TOUKOKUUTA 49 
CICERO TERVEHTII ATTICUSTA 


1. Olin juuri lähettänyt sinulle kirjeen monista asioista, kun Dionysius saapui 
luokseni aamuvarhaisella. En olisi ainoastaan esiintynyt sovinnollisena häntä 
kohtaan vaan myös antanut kokonaan anteeksi, jos hän olisi tullut sillä mielin 
kuin olit antanut ymmärtää. Sanoithan kirjeessäsi, jonka sain Arpinumissa, 
että hän tulisi ja tekisi sen, mitä toivoin. Toivoin tai pikemminkin halusin, että 
hän olisi luonamme. Koska hän Formiaehin saavuttuaan ehdottomasti 
kieltäytyi siitä, tapasin kirjoittaa sinulle hänestä aika tylysti. Mutta hänellä oli 
hyvin vähän sanottavaa, ja hänen puheensa ydin oli se, että minun pitäisi 
antaa hänelle anteeksi; hänen omat asiansa kuulemma estivät häntä tulemasta 
kanssamme. Vastasin vain parilla sanalla, mutta olin syvästi loukkaantunut, 
sillä ymmärtääkseni hän ylenkatsoi ahdinkoamme. Sanalla sanoen, saatat tätä 
ihmetellä, mutta tiedoksesi, että tämä on minulle tämän ajan pahimpia 
murheita. Toivoisin, että hän on ystäväsi, ja kun näin toivon, toivon sinulle 

menestystä, sillä niin kauan hän pysyy ystävänäsi. 

2. Toivottavasti suunnitelmaani ei sisälly mitään vaaraa, sillä olen pitänyt 
sen salassa eikä minua luullakseni pidetä silmällä erityisen tarkasti. Olisipa 
vain merimatkani sellainen kuin toivon! Kaikkeen muuhun, minkä voi järjellä 
ennakoida, varaudutaan. Toivoisin, että kirjoittaisit paitsi siitä, mitä saat tietää 
ja kuulla, myös siitä, mitä näet olevan edessä, niin kauan kuin olen täällä. 

3. Cato, joka vaivatta olisi voinut pitää Sisilian — ja jos hän olisi tehnyt sen, 
kaikki kunnon miehet olisivat tulleet hänen puolelleen — lähti Syrakusasta 23. 
huhtikuuta, kuten Curio kirjoitti minulle. Kunpa Cotta, kuten sanotaan, saisi 
pidettyä Sardinian; niin nimittäin huhutaan.'*"' Jos niin käy, voi häpeällistä 
Catoa! 

4. Vähentääkseni lähtööni ja aikeisiini kohdistuvia epäilyksiä lähdin 
Pompejin-huvilalleni 12. päivänä ollakseni siellä sen aikaa, kun tehtiin 
valmisteluja merimatkaa varten. Saavuttuani huvilalleni minulle tultiin 
ilmoittamaan, että Pompejissa olevan kolmen kohortin centuriot halusivat 
tavata minut seuraavana päivänä. Ystävämme Ninnius puhui tästä minulle ja 
sanoi, että nämä halusivat antaa itsensä ja kaupungin minun käsiini. Mutta 
minä kuule häivyin huvilalta seuraavana aamuna ennen auringonnousua, 
etteivät he näkisi minua laisinkaan. Sillä mitä merkitystä oli kolmella 
kohortilla tai suuremmallakaan määrällä? Millaiset varustukset heillä oli? 
Ajattelin noita samoja caeliaanisia suunnitelmia.'*'* Niistähän luin sinun 
kirjeestäsi, jonka sain samana päivänä heti kun pääsin Cumaen-huvilalle. Ja 
sehän olisi voinut ollut ansa. Niinpä hälvensin kaikki epäilykset. 

5. Mutta kun olin palaamassa, Hortensius oli saapunut ja poikennut 
reitiltään tervehtimään Terentiaa. Hän oli puhunut minusta kunnioittavasti. 
Tapaan hänet varmaankin pian, sillä hän lähetti lähettipoikansa kertomaan, 
että hän on tulossa luokseni. Tämäkin on parempaa käytöstä kuin 
virkaveljeni'** Antoniuksen, jonka liktorien joukossa kuljetetaan 
kantotuolissa näyttelijätärtä. 

6. Koska sinulla ei enää ole kvartaanakuumetta ja olet päässyt eroon 
uudesta taudista sekä vilustumisestakin, ilmestypä Kreikassa eteemme 
reippaana, ja kirjoita minulle jotain sillä välin. 

ATT. 10,17 

CUMAE, 16. TOUKOKUUTA 49 
CICERO TERVEHTII ATTICUSTA 

1. Hortensius saapui 14. päivä luokseni juuri, kun olin kirjoittanut kirjeeni. 
Olisipa hän muutenkin käyttäytynyt samalla tavoin! Miten uskomaton 
kiinnostus minua kohtaan! Aionkin hyödyntää sitä. Sitten Serapion saapui 
kirjeinesi. Ennen kuin avasin sen, sanoin hänelle, että olit kirjoittanut minulle 
hänestä aiemmin niin kuin olit tehnyt. Sitten luettuani kirjeen kerroin kaiken 
muunkin mahdollisimman yksityiskohtaisesti. Hercules vie, pidän hänestä, 
sillä minusta hän on oppinut ja kunnon mies. Taidan vieläpä käyttää hänen 
laivaansa ja ottaa hänet matkakumppanikseni. 

2. Silmätulehdus on alituinen riesa, ei se hirveän ikävä ole mutta estää 
kuitenkin minua kirjoittamasta. Olen iloinen, että olet jo tervehtynyt sekä 
vanhasta vaivasta että uusista tautikohtauksista. 

3. Kunpa Ocella olisi luonamme, sillä tämä kaikki näyttää nyt hieman 
helpommalta. Juuri nyt meitä viivyttää raju päiväntasausmyrsky.'*'* Jos se 
jatkuu, toivottavasti Hortensius pysyy samalla tuulella, sillä jos hän on 
sellainen kuin tähänkin saakka, ei voi olla häntä jalomielisempää. 

4. Ihmettelet sitä matkustuslupaa,'*'* ikään kuin olisin syyttänyt sinua 
jostain rikoksesta, ja sanot, ettet käsitä, kuinka sellainen tuli mieleeni. No, 
koska olit kirjoittanut, että olit aikeissa lähteä, ja koska olin kuullut, että 
kukaan ei saanut lähteä ilman lupaa, niin ajattelin, että sinulla oli lupa, ja 
myös koska olit ottanut matkustusluvan pojille. Nyt siis tiedät, miksi niin 
ajattelin. Mutta haluaisin tietää, mitä aiot, ja, ennen kaikkea, kuuluuko mitään 
uutta. 

16. toukokuuta. 

ATT. 10,18 

CUMAE, 19. TOUKOKUUTA 49 
CICERO TERVEHTII ATTICUSTA 


1. Rakas Tulliani synnytti 19. toukokuuta seitsenkuisen pojan. Olen iloinen 
siitä, että synnytys sujui hyvin, mutta lapsi on kyllä hyvin heikko. 
Hämmästyttävän tyynet säät ovat pidätelleet minua täällä tähän saakka, mikä 
on ollut suurempi este kuin minua valvovat vartijat. Saat huomata, että tuo, 
mitä Hortensius sanoi, oli joutavaa puhetta. Tuon ryökäleen on turmellut 
Salvius, vapautettu orja. Joten tästedes en kirjoita sinulle siitä, mitä aion 
tehdä, vaan ainoastaan siitä, mitä olen tehnyt. Kaikki vakoojat'*!* tuntuvat 
salakuuntelevan, mitä puhun. 

2. Mutta jos kuulet jotain uutisia Hispaniasta tai mistä tahansa muusta, ole 

hyvä ja kirjoita edelleen minulle, mutta älä odota kirjettä minulta ennen kuin 
pääsemme sinne, minne toivon — tai ehkä kirjoitan jotain matkan varrelta. 
Mutta tätäkin kirjoitan peloissani, kaikki on ollut toistaiseksi niin hidasta ja 
tahmeaa. Alku oli meiltä kehno ja jatko sujuu samaan malliin. 

Pyrin nyt Formiaehin, kenties samat kostonhenget kannoillani. Balbuksen 
kanssa käymäsi keskustelun perusteella ajatukseni Melitasta ei saa kannatusta. 
Voitko enää epäillä, että Caesar lukee minut viholliseksi? Kirjoitin 
Balbukselle, että kirjoitit minulle hänen Hhyväntahtoisuudestaan ja 
epäilyksistään. 

3. Kiitin häntä ja puhdistin itseni epäilyksistä. Oletko nähnyt minua 
epäonnekkaampaa ihmistä? En puhu enempää, etten piinaisi sinuakin. Itseäni 
kalvaa, että on tullut aika, kun en enää pysty toimimaan urheasti enkä 
järkevästi. 

Fam. 14,7 

LAIVA, CAIETAN SATAMA, 7. KESÄKUUTA 49 

TULLIUS TERVEHTII SYDÄMELLISESTI RAKASTA TERENTIAANSA 


1. Kaikki ne murheet ja huolet, joilla sain (mistä olen todella pahoillani) aivan 
onnettomaksi sinut, samoin kuin pikku Tullian, joka on minulle armaampi 
kuin oma henkeni, olen unohtanut ja heittänyt pois. Päivä sen jälkeen, kun 
olin lähtenyt luotanne, ymmärsin, mistä murheeni johtuivat. Oksensin yöllä 
pelkkää sappea ja tunsin välittömästi oloni niin helpottuneeksi, että tuntui 
kuin jokin jumala olisi parantanut minut. Osoita kiitosta tälle jumalalle 
hurskaasti ja puhtaasti, kuten tapasi on. 

2. Toivon mukaan meillä on oikein hyvä laiva. Kirjoitan tätä heti siihen 
noustuani. Seuraavaksi kirjoitan useita kirjeitä ystävillemme, uskon oikein 
hartaasti sinut ja pikku Tulliamme heidän huomaansa. Kannustaisin teitä 
olemaan rohkeampia, ellen tietäisi, että olette rohkeampia kuin yksikään mies. 
Toivottavasti kuitenkin asiat ovat nyt sillä tolalla, että teillä toivon mukaan on 
oikein mukavaa siellä ja minä lopultakin saan puolustaa valtiota vertaisteni 
kanssa. 

3. Ensiksikin toivoisin, että pitäisit huolta terveydestäsi. Toiseksi, jos 
sinulle sopii, käytä niitä huviloita, jotka ovat kauimpina sotajoukoista. Voit 
hyvin mennä Arpinumin tilalle niiden palvelijoiden kanssa, jotka meillä on 
kaupungissa, mikäli ruoan hinta nousee. 

Herttainen pikku Ciceromme lähettää sinulle lämpimät terveiset. Aina ja 

uudestaan — voi hyvin. 
Lähetetty 7. kesäkuuta. 


394 

ATT. 11,1 

EPEIROS, TAMMIKUUN TOINEN VIIKKO* 48 
CICERO TERVEHTII ATTICUSTA 


1. Sain sinulta sinetöidyn asiakirjan, jonka toi Anteros. Siinä ei ollut mitään 
yksityisasioistani. Ne ahdistavat minua tavattomasti, koska se [Philotimus], 
joka hoiti niitä, ei ole Roomassa, enkä tiedä, missä ihmeessä hän on. Kaikki 
toivo maineeni ja omaisuuteni säilyttämisestä lepää hyväntahtoisuutesi 
varassa, josta minulla on niin monia todisteita. Jos osoitat sitä näinä 
onnettomina ja äärimmäisinä aikoina, kestän sisukkaammin vaarat, jotka jaan 
muiden kanssa. Rukoilen ja pyydän hartaasti sinua tekemään niin. 

2. Minulla on Aasiassa noin 2 200 0000 sestertiusta kistoforoksina. 
Järjestämällä vekselin tälle summalle voit helposti turvata luottoni. Jos en 
olisi uskonut jättäväni sitä rasitteettomaksi (luottaen henkilöön,'*"” johon olen 
luottanut jo liian kauan, kuten tiedät), olisin jäänyt hieman pidemmäksi aikaa 
enkä jättänyt yksityisasioitani selvittämättä. Kirjoitan sinulle varsin myöhään, 
koska liian myöhään tajusin, mitä oli pelättävä. Pyydän sinua ottamaan minut 
kokonaan suojiisi, niin että jos ne, jotka nyt ovat kanssani, selviävät 
turvallisesti, minäkin voisin selvitä ehjin nahoin ja lukea pelastumiseni 
hyväntahtoisuutesi ansioksi. 

Fam. 8,17 

ROOMA, TAMMIKUUN LOPPU* 48 
CAELIUS TERVEHTII CICEROA 


1. Ajatella, että olin Hispaniassa enkä Formiaessa silloin, kun lähdit 
Pompeiuksen luo! Kunpa vain Appius Claudius olisi ollut meidän 
puolellamme ja Gaius Curio teidän puolellanne. Ystävyyteni tämän kanssa vei 
minut pikkuhiljaa tähän kadotettujen leiriin. Nyt käsitän, että suuttumus ja 
kiintymys vei minulta terveen järjen. Ja sinä — kun saavuin yöllä luoksesi 
ollessani lähdössä Ariminumiin ja annoit vietäväkseni rauhanviestin 
Caesarille ja esitit verrattoman kansalaisen roolia — sinä unohdit 
velvollisuutesi ystävänä etkä ajatellut minun parastani! Mutta en sano tätä 

siksi, että en uskoisi meidän puolemme menestykseen, vaan usko pois, 
parempi olisi kuolla kuin nähdä nämä ihmiset täällä. 

2. Jos ei olisi pelkoa teidän julmuudestanne, meidät olisi heitetty täältä 
aikoja sitten. Muutamaa rahamiestä lukuun ottamatta täällä ei ole yhtään 
ihmistä eikä säätyä, joka ei olisi Pompeiuksen puolella. On minun ansiotani, 
että kansa — joka oli aiemmin meidän puolellamme — ja varsinkin alempi 
kansa on teidän puolellanne. ”Miksi näin?” kysyt. Odottakaa ja katsokaa vain! 
Autan teidät voittoon, vaikkette haluaisikaan. Cato [...]. Te olette unessa 
ettekä näytä vielä ymmärtävän tilannetta täällä — sitä, missä olemme 
haavoittuvaisia ja kuinka heikkoja olemme. Enkä tee tätä minkään palkinnon 
toivossa vaan — millä on yleensä minulle eniten merkitystä — harmituksesta ja 
närkästyksestä. Mitä te siellä teette? Odotatte taistelua? Eikö se ole Caesarin 
vahvin laji? En tunne joukkojanne. Meikäläiset joukot ovat tottuneet 
taistelemaan viimeiseen saakka sekä kestämään kylmää ja nälkää. 

ATT. 11,2 

EPEIROS, MAALISKUUN PUOLIVÄLI* 48 
CICERO TERVEHTII ATTICUSTA 


1. Sain kirjeesi 4. helmikuuta, ja samana päivänä päätin ottaa vastaan 
perinnön testamentin mukaan. Yksi monista hyvin ikävistä huolistani on 
poissa, jos tämä perintö voi turvata luottoni ja maineeni, kuten kirjoitat. Tosin 
ymmärrän kyllä, että sinä olisit puolustanut niitä varoillasi ilman perintöäkin. 

2. Kirjoitat [Tullian] myötäjäisistä.'*'* Rukoilen kautta kaikkien jumalten, 
että otat hoitaaksesi koko asian ja suojelet tuota virheeni ja laiminlyöntini 
takia onnetonta tyttöparkaa minun varoillani, jos niitä on, tai omillasi, sikäli 
kuin siitä ei ole sinulle riesaa. Kirjoitat, että häneltä puuttuu kaikkea. Ole hyvä 
äläkä salli sen jatkua. Mihin kuluihin tilojeni tuotto uppoaa? Kukaan ei 
sanonut, että nuo mainitsemasi 60 000 sestertiusta oli otettu myötäjäisistä. En 
olisi koskaan sallinut sitä. Mutta tämä on kärsimistäni vääryyksistä pienin.'*? 
En tuskaltani ja kyyneliltäni pysty kirjoittamaan sinulle niistä. 

3. Siitä rahasta, joka minulla oli Aasiassa, olen perinyt suunnilleen puolet. 
Todennäköisesti se on paremmassa turvassa siellä, missä se on, kuin 
veronvuokraajilla.!** Kannustat minun pysymään rohkealla mielellä. Olisitpa 
antanut jokin syyn, miksi voisin tehdä niin. Mutta jos muiden ikävyyksien 
lisäksi tulee vielä se, minkä Chrysippus mainitsee olevan valmisteilla — sinä et 
mainitse siitä mitään — se, joka koskee kaupunkitaloani, olisiko kukaan 

koskaan ollut onnettomampi kuin minä? Pyydän, ole hyvä, suo anteeksi. 
En pysty kirjoittamaan enempää. Näet varmasti, millainen murhe minua 
painaa. Jos voisin jakaa tämän huolen muiden kanssa, jotka näyttävät olevan 
samassa jamassa, virheeni tuntuisi pienemmältä ja olisi siksi siedettävämpää. 
Nyt ei ole mitään, mikä lohduttaisi, ellet sinä järjestä niin, etten kärsi mitään 
erityistä onnettomuutta ja vääryyttä, jos se on vielä mahdollista. 

4. Olen ollut tavallista hitaampi lähettämään takaisin kuriirisi, koska 
minulla ei ole ollut siihen tilaisuutta. Väeltäsi sain 20 000 sestertiusta ja 
tarpeelliset vaatteet. Toivoisin, että lähettäisit nimissäni kirjeitä niille 
henkilöille, joille se on sinusta paikallaan. Tunnet ystäväni. Jos he kyselevät 
sinetistä tai käsialasta, sano heille, että vältin niitä vartioinnin takia. 

FAM. 9,9 

CAESARIN SOTALEIRI LÄHELLÄ DYRRAKHIONIA, TOUKOKUU* 48 
DOLABELLA TERVEHTII CICEROA 


1. Toivottavasti voit hyvin. Minä voin hyvin. Tulliallamme on kaikki hyvin. 
Terentia ei ole ollut täysin kunnossa, mutta tiedän varmasti, että hän jo 
tervehtynyt. Muutoin kaikki on kotonasi täysin kunnossa. 

Sinulla ei ole ollut mitään syytä missään vaiheessa epäillä, että 
pikemminkin osapuolen edun kuin oman etusi takia kehotin sinua liittymään 
Caesarin ja minun puolelleni tai vetäytymään omaan rauhaan. Mutta varsinkin 
nyt, kun voitto on kallistumassa meille, kukaan ei voi tulla minun suhteeni 
mihinkään muuhun päätelmään kuin siihen, että neuvon sinua, koska 
velvollisuudentunnosta en voi vaieta. Mutta sinä, rakas Ciceroni, ota tämä, 
hyväksyitpä sen tai et, niin että katsot minun kirjoittaneen sen parhaassa 
tarkoituksessa ja sinuun syvästi kiintyneenä. 

2. Näet, mikä on Gnaeus Pompeiuksen tilanne. Häntä ei voi suojella hänen 
nimensä eikä urotekojensa kunnia, eikä se, että hänellä on kuninkaita ja 
kansakuntia klientteinään, millä hän niin usein rehvasteli. Häneltä ei onnistu 
sekään, että voisi paeta kunniallisesti, mikä onnistuu vähäpätöisimmiltäkin. 
Hänet on ajettu Italiasta, Hispania on menetetty, hänen veteraanijoukkonsa 
vangittu, ja kaiken kukkuraksi hänet on saarrettu, mitä ei liene koskaan ennen 
tapahtunut yhdellekään roomalaiselle sotapäällikölle. Pohdi siis viisaana 
miehenä, mitä toivoa hänellä voisi olla ja miten sinä voisit auttaa häntä. Niin 
sinun on kaikkein helpointa tehdä itsellesi kaikkein edullisin päätös. Pyydän 
sinulta yhtä asiaa: jos hän välttää tämän vaaran ja vetäytyy laivastonsa suojiin, 

ajattele omaa etuasi ja ole enemmän ystävä itsellesi kuin kenellekään muulle. 
Olet tehnyt jo tarpeeksi velvollisuuden ja ystävyyden hyväksi, ja olet tehnyt jo 
tarpeeksi oman puolesi ja kannattamasi valtion hyväksi. 

3. On vain aika olla pikemminkin tässä nykyisessä yhteiskunnassa kuin ei 
yhtään missään ja haikailla tuota vanhaa tasavaltaa. 

Toivoisin siis, rakkahin Ciceroni, että vetäytyisit Ateenaan tai mihin 
tahansa hiljaiseen kaupunkiin, jos Pompeius sattumalta ajettaisiin pois 
näiltäkin kolkilta ja hän joutuisi taas pyrkimään muille seuduille. Jos päätät 
näin tehdä, toivoisin sinun kirjoittavan minulle, että voisin rientää luoksesi, 
jos vain mitenkään pystyn. Mitä tahansa myönnytyksiä arvokkuutesi 
turvaamiseksi kaipaat sotapäälliköltä, niin ystävällinen on Caesar, että saat ne 
hyvin helposti häneltä itseltään. Uskon kuitenkin, etteivät minun pyyntöni ole 
hänelle täysin merkityksettömiä. 

Sinunkin kunniallisuutesi ja ystävällisyytesi mukaista on pitää huolta, että 
sinulle lähettämäni kuriiri voi palata luokseni ja tuoda minulle kirjeen sinulta. 

ATT. 11,3 

POMPEIUKSEN SOTALEIRI DYRRAKHIONISSA, 13. KESÄKUUTA 48 
CICERO TERVEHTII ATTICUSTA 


1. Kirjeen tuojalta saat tietää, mitä täällä tapahtuu. Pidättelin häntä tavallista 
kauemmin, koska odotin joka päivä jotain uutta. Eikä minulla nyt ole muuta 
syytä lähettää häntä kuin se asia, johon toivoit vastausta: mitä toivoin 
heinäkuun kalendaen suhteen.” Kumpikin vaihtoehto on ikävä: sekä vaara 
menettää niin suuri summa näin raskaana aikana että avioero, josta kirjoitat, 
kun kaikki on epävarmaa.'*” Joten, jätän kuten muutkin asiat, erityisesti 
tämän sinun ystävälliseen ja hyväntahtoiseen huostaasi sekä Tullian 
pohdittavaksi ja ratkaistavaksi. Olisin pitänyt tyttöparasta parempaa huolta, 
jos olisin pohtinut kanssasi pikemmin kasvokkain kuin kirjeitse asemaani ja 
omaisuuttani. 

2. Sanot, ettei näiden yleisten ikävyyksien keskellä mikään uhkaa minua 
erityisesti. Se ei yhtään lohduta, mutta itse asiassa on monia erityisiä 
ikävyyksiä, ja varmasti näet, että ne ovat hyvin raskaita ja olisin hyvin 
helposti voinut ne välttää. Mutta ne eivät ole niin suuria, jos sinä kevennät 
niitä toiminnallasi ja tunnollisuudellasi, kuten tähänkin saakka. 

3. Rahat ovat Egnatiuksella. Minun puolestani olkoon niin kuin on. Se, mitä 
täällä tapahtuu, ei vaikuta kestävän kauan, niin että pian saan tietää, mitä on 

parasta tehdä. Minulta puuttuu kaikkea, koska hänkin [Pompeius], jonka 
seurassa olemme, on ahdingossa. Lainasin hänelle suuren summan ajatellen, 
että kun tilanne on rauhoittunut, se koituu minulle kaiken muun lisäksi myös 
kunniaksi. 

Jos on henkilöitä, joiden mielestäsi olisi hyvä saada kirje minulta, toivoisin, 
että itse kirjoittaisit heille, kuten aiemminkin. Kerro terveisiä kotiväellesi. 
Pidä huolta itsestäsi! Ennen kaikkea huolehdi kaikin keinoin siitä (kuten sanot 
tekeväsi) ja varmista, ettei häneltä [Tullialta], jonka vuoksi tiedät minun 
tuntevan suurta murhetta, puutu mitään. 

Kesäkuun iduksena, leiristä. 

ATT. 11,44 

DYRRAKHION, KESÄKUUN PUOLIVÄLI 48 
CICERO TERVEHTII ATTICUSTA 


Kysyt, mitä uutta on tapahtunut. Saat tietää Isidorukselta. Se, mitä on vielä 
edessä, ei vaikuta kovin hankalalta. Toivoisin, että huolehtisit siitä, mitä tiedät 
minun eniten toivovan, '** kuten sanot tekeväsi ja teet. Minua kalvaa huoli, ja 
sen takia olen ruumiillisestikin hyvin sairas. Kun voin paremmin, liityn 
johtajamme mukaan, joka on täynnä toivoa. Brutus on ystäväni, ja hän on 
innolla mukana asiassamme. Tässä on se mitä voin turvallisesti kirjoittaa. 
Hyvästi! 

Ole hyvä ja pohdi huolellisesti, mitä toisen maksuerän suhteen on tehtävä, 
kuten kirjotin siinä kirjeessä, joka Pollexilla on mukanaan. 

ATT. 11,4 

POMPEIUKSEN SOTALEIRI, 15. HEINÄKUUTA 48 
CICERO TERVEHTII ATTICUSTA 


Sain kirjeesi Isidorukselta, sekä kaksi muuta, jotka oli lähetetty myöhemmin. 
Viimeisimmästä sain tietää, etteivät maatilat ole menneet kaupaksi. Katso siis, 
että autat Tulliaa saamaan sen, mitä hän tarvitsee. Frusinon paikka olisi 
minulle hyvä hankinta, jos vain saisin nauttia siitä. Kysyt, miksi en kirjoita. 
Asian puute estää; minulla ei ole mitään kirjoittamisen arvoista asiaa. Se, mitä 
täällä tapahtuu ja on meneillään, ei täytä toiveitani millään tavoin. Kunpa 
olisin aikoinaan puhunut kanssasi mieluummin kasvokkain kuin kirjeitse. 

Varjelen etujasi täällä näiden keskuudessa parhaani mukaan. Lankosi Celer 
kertoo sinulle loput. Itse olen toistaiseksi onnistunut välttämään kaikki 
tehtävät, etenkin kun mitään ei voi tehdä minulle ja saavutuksiini sopivalla 
tavalla. 

FAM. 14,6 

POMPEIUKSEN SOTALEIRI,* 15. HEINÄKUUTA 48 
TERVEHTII PERHETTÄÄN! 


Harvoin minulla on saatavilla kuriiria, eikä minulla ole mitään, mistä 
haluaisin kirjoittaa. Viimeisimmästä kirjeestäsi sain tietää, ettei mitään 
maatilaa saa myytyä. Toivoisin siis, että katsoisitte, kuinka täyttää sen 
henkilön toiveet, jonka toiveet toivon täytettävän.'* Mitä tulee tyttäremme 
kiitoksiin sinulle, en yhtään ihmettele, että olet antanut hänelle aihetta kiittää 
sinua. Jos Pollex ei ole vielä lähtenyt, laita hänet matkaan mahdollisimman 
pian. 

Pidä huolta itsestäsi! 

Heinäkuun iduksena. 

Viitteet 


JOHDANTO 


1. Sulautumisen toteaminen on joissain tapauksissa hyvinkin kiistanalaista. Toinen ongelma ovat 
liitteinä olevat kirjeet. Esimerkiksi Shackleton Baileyn editiossa Atticus-kirjeiden liitteenä olevat 
kirjeet luetaan pääkirjeen alakirjeiksi, ja esimerkiksi Att. 8,11A, 8,11B, 8,11C ja 8,11D ovat kirjeen 
Att. 8,11 liitekirjeitä. Sen sijaan Ad familiares -kokoelmassa kaksi vastaavanlaista liitteenä olevaa 
kirjettä luetaan taas yleensä eri kirjeiksi (6,8 ja 6,9; 12,14 ja 12,15). 

2. Atticus-kirjeitä yhteensä 461 kirjettä, Ad familiares -kirjeitä yhteensä 432 kirjettä, Ouintus-kirjeitä 
yhteensä. 27 kirjettä ja Brutus-kirjeitä yhteensä 26 kirjettä. 

3. Vertailun vuoksi sanottakoon, että suomennoksen pohjana olevassa Shackleton Baileyn editiossa 
kirjeiden kokonaislukumäärä on 914 (Att. 426, Fam. 435, O.fr. 27, Brut. 26). Tässä luvussa 
liitekirjeitä ei ole laskettu eri kirjeiksi. Lisäksi eri kokoelmien kirjeet on laskettu erikseen ja summattu 
yhteen, vaikka kahdessa tapauksessa sama kirje esiintyy sekä Atticus- että Ad familiares - 
kokoelmassa (Att. 10,9A=Fam. 8,16; Att. 9,14A=Fam. 9,14). 

. Cornelius Nepos, Atticus 16,24; suom. Marja Itkonen. 

. Sarasti-Wilenius 2009, 75. 

. Montaigne 2008, 132; suom. Renja Salminen. 

. Kun teksti sisältää lainauksia antiikin teoksista, on pyritty käyttämään julkaistuja suomennoksia, jos 
sellaisia on olemassa. Joskus Ciceron teksti tai tekstikohdan asiayhteys kuitenkin vaatii toisenlaisia 
sananvalintoja. Jos lainauksen yhteydessä ei mainita suomentajan nimeä, suomennos on Veli-Matti 
Rissasen. 


AJA A a £ 


POLITIIKAN HUIPULLA (KIRJEET 1—55) 


8. Lucius Tullius Cicero, Ciceron isän nuoremman veljen, Lucius Tullius Ciceron poika. 

9. Luultavasti Sextus Peducaeus nuorempi, joka oli Atticuksen hyvä ystävä. Cicero palveli isä- 
Peducaeuksen (preetori vuonna 77) alaisuudessa kvestorina Sisiliassa vuonna 75. Toisten mukaan 
tässä puhutaan nimenomaan isä-Peducaeuksesta. 

10. Luultavasti Lucius Lucceius (preetori 67). Cicero välttää henkilönnimien käyttöä eritoten 
arkaluontoisten asioiden yhteydessä. 

11. Atticus oli hiljattain hankkinut huvilan Buthrotumista (nyk. Butrint Albaniassa). 

12. Ouintuksen ja Pomponian avioliitto oli usein kriisissä. 

13. Kreikaksi yvuvaowön, gymnasiöde. Ciceron Tusculumin-huvilalla oli kaksi gymnasionia, ylempi 
Lykeion ja alempi Akademia (ks. Keskusteluja Tusculumissa 2,9). 

14. Ts. Atticuksen Roomassa sijaitsevassa talossa, josta vastasi nyt Atticuksen äiti. 

15. Atticuksen luotettu asianhoitaja, joka mainitaan kirjeissä useasti. — Ks. kirje 4. — Roomalaisessa 
kalenterissa kuukauden ensimmäinen päivä oli Kalendae, kuukauden viides päivä Nonae ja 
kuukauden 13. päivä Zdus. Maalis-, touko-, heinä- ja lokakuussa Nonae oli 7. päivä ja Idus 15. päivä. 
Näiden kolmen merkkipäivän mukaan roomalaiset laskivat kuukaudenpäivät. 

16. Tapauksesta tiedetään vain se, mitä tässä kirjeessä sekä kirjeessä 1 (Att. 1,5) sanotaan. 

17. Lucius Lucceius (ks. kirje 1). 

18. Nelikulmainen pilari, joka päättyi Hermeksen (tai jonkin muun jumaluuden) päähän. 

19. Kenties Lentulus Spinther (konsuli 57). 

20. Kreikaksi Ebuolmiööv nátpia, Eumolpidon patria, joilla viitataan luultavasti Eleusiin mysteereihin. 


Thyillos oli kreikkalainen runoilija, joka asui Roomassa ja oli Ciceron ystävä. 

21. Lucius Lucceius. 

22. Cicero oli ehdokkaana vuoden 66 preetoriksi ja tuli myös valituksi. 

23. Ks. kirje 4. Atticus oli luvannut Tullialle pikku lahjan, ja tämä kärtti sitä. Cicero käyttää 
leikkimielisesti liiketoimintaan liittyvää terminologiaa. 

24. Gnaeus Sallustius, Ciceron uskollinen ystävä tämän vaikeimpina aikoina. 

25. Atticus oli ilmeisesti toiminut välitystuomarina yksityisjutussa Lucceiusta vastaan. 

26. Luultavasti kuriiri (tabellarius). 

27. Viittaus poliittiseen tilanteeseen. 

28. Latinalaisjuhlilla (Latinae feriae) ei ollut määrättyä päivää. Cicero personoi tässä juhlat ja ehkä 
viittaa johonkin yksityiseen Atticuksen perhettä (kenties isoäitiä) koskevaan tapahtumaan 
latinalaisjuhlilla. 

29. Saufeius oli Atticuksen ystävä. 

30. Lucius Lucceius. 

31. Uskollinen ja kiintynyt vävy, joka toimi vuonna 58 urheasti Ciceron puolesta. Kuoli ennen Ciceron 
paluuta maanpaosta vuonna 57. 

32. Ouintus valittiin plebeijiediiliksi vuonna 65. — Ks. kirjeet 1 ja 4. 

33. Gaius Licinius Macer oli historiankirjoittaja (annalisti) ja poliitikko. Puhuja Calvuksen isä, jota 
syytettiin kiskonnasta. Cicero preetorina oli oikeuden ylituomari. 

34. Hermipatsas, jossa oli jumalatar Athenen (Minerva) pää, ks. kirje 4. 

35. Kyseessä on edellä mainittu sama Formiaen-huvila, joka sijaitsi Caietan ja Formiaen välillä. 

36. Yleisesti tämän käsitetään tarkoittavan Marcus Licinius Crassusta (konsulina 70 ja 55 eKr.). 
Shackleton Baileyn mukaan kyseessä olisi jonkinlainen sanonta, jossa viitattaisiin vuoden 205 eKr. 
konsuliin Publius Licinius Crassukseen, jolla oli lisänimi Dives (rikas). 

37. Vuoden 63 eKr. konsuliksi. 

38. Puhujan ele, hämmästyksen osoitus. 

39. Ironisia lausahduksia. 

40. Catilinaa syytettiin kiskonnasta. Ciceron mukaan hänen syyllisyytensä oli päivänselvää. 

41. Olivat ehdolla vuoden 64 konsuleiksi, ja Lucius Julius Caesar tuli valituksi (vain kaukaista sukua 
kuuluisalle Gaius Julius Caesarille). 

42. Hän oli siis curator ja vastasi Via Flaminiasta, joka johti Roomasta Ariminiumiin (nyk. Rimini). Tie 
oli ilmeisesti kunnostettavana. 

43. Gaius Calpurnius Piso, Gallia Cisalpinan ja Gallia Transalpinan käskynhaltija. 

44. ETTEI oùy iephiov ovöt Bosinv, epei oukh hiereion oude boeien (Ilias 22,159; suom. Otto Manninen). 

45. Ks. kirje 10. Syystä tai toisesta Cicero muutti mielensä. 

46. Syyttäjä oli Ciceron tuleva vihollinen Publius Clodius. 

47. Ouintus Caecilius Metellus Nepos. Kansantribuuniksi noustuaan 10. joulukuuta 63 Metellus 
arvosteli Ciceroa Catilinan salaliittoa kukistettaessa. 

48. Kenties Ciceron vastauksessa (kirje 14) mainittu lause (ks. passus 8). 

49. Cicero ja senaatti. 

50. Tyypillinen tapa, kun läheinen sukulainen joutui syytteeseen tai sai kovimman rangaistuksen 
(kuolema tai karkotus). Senaatti oli pidättänyt Metellus Nepoksen virasta. Monet roomalaiset 
pukeutuivat surupukuun, kun Ciceroa uhkasi karkotus vuonna 58. 

51. Catilinaa vastaan. 

52. Kenties viittaus Pompeiuksen paluuseen idästä. 

53. Ollessaan preetorina 63 Celer oli koonnut joukkoja Pohjois-Italiassa ja estänyt Catilinaa 
pakenemasta Galliaan. 

54. Makedonia ja Gallia Cisalpina oli määrätty entisten konsulien provinsseiksi vuonna 62. Yleensä 
arvottiin, kuka sai minkäkin provinssin, mutta Cicero antoi konsulikollegansa Gaius Antoniuksen 
saada Makedonian ilman arvontaa. Myöhemmin hän ilmoitti, ettei ottaisi vastaan provinssia 
ollenkaan, ja jätti Gallia Cisalpinan annettavaksi yhdelle preetoreista. 

55. Preetorien välillä suoritettu provinssien arvonta. 


56. Senaatin päätös (n. 63), joka määräsi Celerin pohjois-Italian johtoon ennen kuin tämä siirtyisi 
provinssinsa käskynhaltijaksi. 

57. Luultavasti vuoden 63 lopulla, kun Celer oli vielä preetorina. 

58. Itse asiassa sisarpuoli, joka oli naimissa Pompeiuksen kanssa. 

59. Virkakautensa päätteeksi virkamiehen tuli vannoa vala, että hän on noudattanut lakeja 
virkakaudellaan. Cicero vannoi, että hän yksin oli pelastanut Rooman ja tasavallan. 

60. Virkamiehille ja senaatille osoitettu kirje, jossa Pompeius ilmeisesti ilmoitti palaavansa pian Italiaan. 
Hän saapui vuoden lopussa. 

61. Fi ole varmaa, keitä nämä ovat — kenties Caesar ja Crassus. 

62. Kuten Caesaria, joka tuomitsi Catilinan salaliittolaisten teloittamisen. 

63. Scipio Africanus, tuhosi Karthagon vuonna 146. Gaius Laelius oli Ciceron ystävä. Molemmat 
esiintyvät Ciceron filosofisten dialogien hahmoina. 

64. Cornelia oli Scipio Asiaticuksen (konsulina 83) tytär ja Sestiuksen vaimo. Ouintus Cornelius oli 
kenties perheen klientti. 

65. Todella suuri summa. Talo sijaitsi Palatiumilla, ja Ciceron omien sanojen mukaan se oli kaupungin 
kauneimmalla ja arvostetuimmalla paikalla (Cicero, De domo sua 103 ja 132). 

66. Ks. kirjeet 18 ja 19 (Att. 1,12 ja 1,13). 

67. Latinan comperire-verbi, jota Cicero käytti ilmoittaessaan senaatille saatuaan tietää Catilinan 
juonesta. Ciceron viholliset käyttivät tätä pahantahtoisesti häntä vastaan. 

68. Cicero vihjaa, että hänen vuoden 63 konsulikollegaansa Gaius Antoniusta uhkasivat syytteet tämän 
palattua Roomaan. Antonius oli paraikaa prokonsulina Makedoniassa. 

69. Kyse on sikyonilaisten velasta Atticukselle, ks. kirje 19 (Att. 1,13). 

70. Gaius Antonius oli luvannut Cicerolle lainan, jonka avulla Cicero osti talon Palatiumilta (ks. kirje 
15). Teucris eli ”troijatar” toimi ilmeisesti välittäjänä asiassa. 

71. Luultavasti Atticus. 

72. taùtóuatov YuUOV, tautomaton hemön. Osa Menandroksen säkeestä TadTOuAaTov ńuðv kaio 
Boviedstox, tautomaton hemoön kallið bouleuetai: ”Sattuma neuvoo meitä paremmin.” 

73. Itse asiassa Cicero puolusti Antoniusta vuonna 59 mutta hävisi jutun. 

74. Bona Dea -jumalattaren juhla, johon saivat osallistua vain naiset. 

75. Tätä Corneliusta ei tunneta. Tres Tabernae oli Appian varrella, noin 50 kilometriä Roomasta. 

76. Amaltheia oli nymfi, Zeun imettäjä. — Ts. Atticus lähti Gaius Antoniuksen luo pyytämään tätä 
painostamaan sikyonilaisia maksamaan velkansa Atticukselle. 

71. Vuoden 67 konsuli Gaius Piso. 

78. Marcus Pupius Piso. 

79. Lat. Marskentättä. optimates (= parhaat). Rooman konservatiivinen ylimyspuolue. Nimitystä 
käytetään joko senaattorisäädystä tai säädyn traditioita edustavista jäsenistä. Optimaatit esiintyivät 
tasavallan ajan lopulla kansanpuolueen (populares) vastustajina. 

80. Marcus Valerius Messalle Niger. 

81. Entisistä konsuleista. 

82. Pompeia oli Cesarin toinen vaimo, jolla huhuttiin olevan suhde Clodiuksen kanssa. 

83. Viittaus kenties mieluummin ateenalaiseen puhujaan, joka piti harrastuksenaan nostaa syytteitä, kuin 
kuuluun spartalaiseen lainlaatijaan. 

84. Pompeius. 

85. Contra contionem O. Metelli. 

86. popin topa, filorhetora eli puhetaidon rakastaja. 

87. Cicero maksoi talostaan ”vain” 3 500 000 sestertiusta. Ks. kirje 16. 

88. Ks. kirje 18. 

89. Marskenttä. 

90. Mm rd0ovc, lekythous. Sananmukaisesti ”(väri)pulloni”. 

91. EVETEPTEPELOÄLMV, eneperpereusamen. 

92. TEpiodot K kaunoi i) EvOvun uata i kataoKEvai, periodoi € kampai ë enthymemata € kataskeuai. 

93. Apgiwnäyoc, Areiopagos. Kreikassa Ateenan Areiopagi-kukkulalla toimi varhaisina aikoina 


samanniminen neuvosto ja tuomioistuin. 

94. Cicero puhuu pilkallisesti Curio nuoremmasta. 

95. Lat. uti rogas, ts. ”kuten ehdotus kuuluu” eli ”ehdotusta kannatetaan”. 

96. Puhujalava Rooman forumilla. 

97. Ks. kirje 17. 

98. Piso. 

99. Oli konsuliehdokkaana vuonna 59. 

100. Aasia (lat. Asia) oli nykyisen Vähän-Aasian alueella sijaitseva Rooman provinssi, jota Ouintus 
hallitsi kolme vuotta. Cicero toivoi, että Atticus menisi Aasiaan Ouintuksen tueksi. 

101. navtoinc äpetiis uuuvijorso, pantoies aretes mimneskeo (Ilias 22,268; suom. Otto Manninen). 

102. Sikyonilaisten velka, ks. kirjeet 17, 18 ja 19. 

103. Botepov npótepov Ounpiröc, hysteron proteron Homerikos. 

104. Gladiaattoreiden kouluttaja. 

105. Ludus talarius oli jonkinlainen musiikki- ja tanssiesitys, jolla oli huono maine. 

106. Ks. Diogenes Laertios 4,7. 

107. Kun häntä syytettiin oikeudessa kiskonnasta. 

108. Eli tuomarit, ks. kirje 20 (Att. 1,14), passus 5. 

109. ”Eonete võv por Modoal...önn»c ðù npõtov np Euneos, Hespete nun Mousai hoppõs de pröton 
pur empese (Ilias 16,112). 

110. Marcus Licinius Crassus. 

111. Ilmeisesti jokin piikki Calvusta kohtaan. 

112. Att. 1,14. 

113. Kreikkalaiset, viittaus Atticuksen lisänimeen (Atticus ”attikalainen, kreikkalainen”). 

114. Publius Cornelius Lentulus Sura, joka kuului Catilinan joukkoihin. 

115. Clodius, jonka lisänimi Pulcher tarkoittaa kaunista. Cicero pilkkaa kutsumalla häntä söpöläiseksi 
tai nätiksi pojaksi (lat. pulchellus). 

116. Sananmukaisesti ”salaisessa paikassa”, viittaus Clodiuksen tunkeutumiseen Bona Dea - 
jumalattaren menoihin, jotka oli sallittu vain naisille. 

117. Ouintus Marcius Rex (konsuli 68) oli Clodiuksen lanko, joka oli hiljattain kuollut mutta ei jättänyt 
testamentissaan mitään Clodiukselle. 

118. Lucius Afranius, konsuli vuonna 60. 

119. Filippos II, Makedonian kuningas, Aleksanteri Suuren isä. 

120. ösvtepedovtoc, deutereuontos, ts. Piso. 

121. Tekstimuoto epävarma. — Mainitut kaksi lakia rajoittivat tribuunien lainsäädäntövaltaa. 

122. Toisin sanoen, että Archias ei kirjoittaisi Cicerosta vaan kirjoittaisi runon Caecilius Metellusten 
kunniaksi. Caeciliaaninen sisältää vielä viittauksen näytelmäkirjailija Caecilius Statiukseen. 

123. Haki konsuliksi vuonna 59 ja kirjoitti historiaa. Ks. kirje 123 (Fam. 5,12). 

124. Bullis (tai Byllis) oli kaupunki Illyrian rannikolla. 

125. Kenties lainauksia jostakin latinalaisesta näytelmästä. 

126. Lucius Afranius. 

127. Luculluksen perhe vastasi Nuoruuden jumalattaren (Juventas) menoista. Tässä vihjataan, että 
Memmius (Paris) olisi jotenkin ollut sekaantunut sekä Marcus Luculluksen (Menelaos) että hänen 
veljensä Lucius Luculluksen (Agamemnon) vaimoihin. 

128. Clodius yritti päästä kansantribuuniksi (tribunus plebis). Clodius oli patriisi, eikä patriisi voinut 
päästä kyseiseen virkaan. Lopulta hänet adoptoitiin plebeijiksi ja myös valittiin kansantribuuniksi. 

129. Kala-altaista ks. kirje 27. 

130. Gallialaisheimo (H)aedui, jonka germaanipäällikkö Ariovistus oli lyönyt taistelussa. 

131. Gallia Cisalpina ja Gallia Narbonensis (Provincia, nyk. Provence). 

132. tò EMI t pak Udpov, to epi te fake muron. Kreikkalainen sananlasku. Kyseessä sanaleikki 
Lentulus (lens, lentis, ”linssi”). Cicero antaa ymmärtää, että Lentulus (preetori 59) ei ollut sopiva 
valinta. 


133. Vuonna 133. 

134. Pompeiuksen valloittamilta alueilta. 

135. Vihjaus siihen, että Lucius Afranius oli lahjomalla päässyt konsuliksi. 

136. Päivä, jolloin Catilinan salaliittolaiset teloitettiin. 

137. Lat. piscinarii, jolla Cicero viittaa tiettyihin ylimyksiin, kuten Hortensiukseen ja Lucullukseen. 
Nämä ylvästelivät, että heillä oli harvinaisia ja arvokkaita kaloja kala-altaissaan. 

138. väps kai ueuvao” amiotsiv. apOpa taðta Täv ppeväv. nafe kai memnas 'apistein. arthra tauta tan 
Jrenön. 

139. Ks. kirje 19 (Att. 1,13). 

140. Rivijäsenet (lat. pedarii) olivat senaattoreita, jotka eivät olleet kuruulisessa virassa. Siksi heillä ei 
ollut istunnoissa puhevaltaa, mutta he saivat osallistua äänestyksiin. 

141. Ts. kielivirheitä; odXoika, soloika. 

142. Tic TatEp aivńosı, tis pater ainesei. Osa kreikkalaista sananlaskua: ”kukapa isäänsä ylistäisi paitsi 
onneton lapsi”. Käytettiin yleisesti sellaisista, jotka vetosivat esi-isiensä saavutuksiin eivätkä omiinsa. 
Cicero soveltaa tätä itsekehuun yleensä. 

143. &ykouiaotiKa, enkomiastika, ts. ylistyspuheita. 

144. Pompeius. 

145. Znáptav, Spartan. Tässä Spartalla viitataan optimaattien ajamaan asiaan. 

146. oi èv nap’ oùðév sior Toic O? odö&v UEXSI, hoi men par ouden eisi tois d'ouden melei. 

147. Ks. kirje 27 (Att. 1,19,6). 

148. Lex Cincia (vuodelta 204) kielsi asianajajia ottamasta maksua palveluistaan. 

149. Onduvnua, hypomnema. 

150. Näistä 1, 2, 4 sekä 7-10 ovat säilyneet kokonaan tai osittain. 

151. Interamna (nyk. Terni), viittaus Clodiuksen alibiin Bona Dea -oikeudenkäynnissä. 

152. Sanonta viittaa petipuuhiin, ja Cicero vihjaa huhuttuun Clodiuksen ja tämän sisaren Clodian 
väliseen sukurutsaan. 

153. Lainaus tuntemattomasta latinalaisesta komediasta. 

154. Lat. mulli barbati. Kyseessä on jokin mullolaji. Rusotäplämullon tieteellinen nimi on Mullus 
barbatus. 

155. Gc onov, halis spoudes. 

156. Ouintus Metellus Scipio. Syyte koski vaalikeinottelua (de ambitu). 

157. Apollonios Molon, joka oli puhetaidon opettaja Rodoksella. Tässä sanaleikki molae (mylly) vs. 
Molon. 

158. Ks. kirje 19 (Att. 1,13). 

159. Korinttilaiset pronssiesineet olivat arvokkaita. Tavallinen pronssi, aes alienum (toisten ihmisten 
pronssi”) tarkoitti velkaa. 

160. Ciceron nuorena laatima latinannos Aratoksen teoksesta Prognoseis, joka oli jälkimmäinen osa 
teosta Fainomena. 

161. Ks. kirje 26 (1,18). 

162. Gaius Octavius. Octavianuksen (Augustus) isä. 

163. Ouintus nuorempi, joka oli nyt 6- tai 7-vuotias. 

164. Jos lukutapa on oikein, Cicero käyttää sanaa Ogiot, theioi, joka tarkoittaa sekä jumalallisia että 
setiä. 

165. Kopw0iov et Abnvaiov, Korinthön et Athenaiön. Kreikkalaisia valtio-opillisia teoksia. Procilius 
kirjoitti Rooman topografiasta ja antikviteeteista. 

166. Luultavasti sama Herodes, joka opetti Ciceron poikaa Marcusta Ateenassa vuonna 44. 

167. Voi olla, että kyse on nuoren Ouintus Ciceron lääkityksestä. 

168. Roomassa. 

169. Luultavasti Ciceron ystävä Marcus Valerius Messalla Rufus, konsuli vuonna 53. 

170. Viittaa Pompeiukseen, ilmeisesti Atticuksen keksintöä, yleinen kreikkalainen nimi. 

171. Köpov naödsiav, Kurou paideian. Ksenofonin teos. 


172. Arkkitehti Vettius Cyrus, sanaleikki Kyyros-nimellä. 

173. šoto ðs uèv 1) A, TO òè Opousvov tò BI, äkTivec òè [...], estö opsis men he A, to de horomenon 
to BG, aktines de [...] 

174. kat’ 8iöOÄWV untos, kat 'eidolön emptoseis. Epikurolainen teoria, jota Cicero ei hyväksynyt. 
Cicero kannatti Platonin teoriaa, jonka mukaan silmistä lähtevät säteet muodostavat esineen kuvan. 
Ks. Platon, Timaios 45. 

175. Ciceron runoteoksesta De consulatu suo (Konsulikaudestaan). 

176. sic oimvdc &piotoc äudvaodot nepi nátpng, heis oinos aristos amunesthai peri patres (Ilias 12.243; 
suom. Otto Manninen). 

177. 1. tammikuuta järjestetty juhlapäivä. 

178. Liktori oli roomalaista korkeaa virkamiestä saattava käskyläinen, jonka merkkinä olivat 
vitsakimput (fasces). 

179. Ts. Roomasta. 

180. Preetorina vuonna 61. 

181. Ksenofonin teoksessa Kyyroksen kasvatus. 

182. Nuorempi Scipio Africanus. 

183. Ks. Platon, Valtio 473d. 

184. Cicero ja veljensä Ouintus. 

185. Ts. Rooman provinssi Vähän-Aasian länsiosassa. 

186. Ciceron saavutukset konsulina. 

187. Kirjallisilla teoksilla. 

188. Käsitteli maantiedettä. 

189. Armenian kuningas. 

190. Palatiumilla sijaitsevaan Ciceron taloon kuuluvan palestran muuri. 

191. ”Toimeksiantajat” ovat Caesar ja Pompeius. — aidgoua Tpödac kai Tpmäöac EAKEOITETAOVC, 
aideomai Troas kai Troadas helkesipeplous (Ilias 22,105). 

192. Ilovkvöäuac por mpätoc Ekeyysimv åvaðńosı, Pouludamas moi prötos elegkheien anathesei (Ilias 
22,100). 

193. Arrius toivoi pääsevänsä konsuliksi. 

194. mì oyoàño, epi skholes. 

195. óuosiðeic... à&vðnpoypageicðoa, homoeideis ... antherografeisthai. 

196. Senhetkisen poliittisen tilanteen ajaksi. 

197. Valvoi maanjakoa. 

198. àvékõota, anekdota. 

199. Siis maksettaisiinko Quintuksen käskynhaltijan palkkio Rooman vai Aasian rahassa. 

200. Ks. kirje 333 (Att. 2,4,7). 

201. Ei tiedetä varmasti, mitkä puheet olivat kyseessä. 

202. Latinan auspex tarkoittaa lintuenteiden tarkkailijaa. 

203. Pontifex maximuksena Caesar esitti lain Clodiuksen ottamisesta plebeijiksi. Pompeius avusti 
seremoniassa augurina. 

204. Bona Dea -jumalattaren juhliin (jotka oli järjestetty Caesarin talossa) sai osallistua vain naisia, 
mutta Clodius oli tunkeutunut sinne naisten vaatteissa. 

205. Kollegio, joka vastasi maanjaosta. 

206. Kenties aiemmin mainitun kahdenkymmenen miehen kollegion osa, jolla oli erityinen, 
lainopillinen tehtävä. 

207. kàv nò otéyn nokvis åkoúsıv YAKÄÖOoc EDÖODOT ypeví, kan hupo stege pyknes akouein psakados 
heudouse greni. Sofokleen Tympanistai-näytelmästä, joka ei ole säilynyt. 

208. Marcus-pojan opettaja. 

209. Lucilius (Marx 1181). Tämä Atticuksen suosikkisitaatti esiintyy laajempana kirjeessä Att. 6,3. 
Cicero viittaa sitaatilla aikansa despootteihin, triumvireihin. 

210. Saufeius oli Atticuksen epikurolainen ystävä ja ahkera kirjoittaja. 


211.21. huhtikuuta. 

212. Nautintojen krateeri tarkoittaa Napolinlahtea, jossa oli huvittelukaupunki Baiae ja Ciceron huvila 
Pompeianum. 

213. Bo&mc, boopis. Heran epiteetti Homeroksella. Cicero viittaa sillä Clodiaan ja tämän suuriin 
silmiin. Voi olla myös viittaus huhuihin, että Clodia pelehti veljensä Clodiuksen kanssa. Herahan oli 
paitsi Zeun puoliso myös tämän sisar. 

214. Pompeius, joka valtasi Jerusalemin vuonna 63. Avusti augurina Clodiuksen ottamista plebeijiksi. 

215. Cicero itse. Viittaa kenties Ciceron purevaan (kyynikko < kreikan kyön, koira) tyyliin. 

216. Ks. kirje 27: ”kalankasvattajat” (Att. 1,19,6). 

217. öBädo, dibafo. Augurien käyttämä viitta, ts. että antaisivat augurinviran Vatiniukselle. 

218. ETayyEMouan ”ävöp änaudveolda öte TIG Tpötepoc yaenńvy,” epaggellomai ”andr'apamunesthai 
hote tis proteros khalepen&” (Odysseia 21,133; Ilias 24,369). 

219. kai KikEpov ó Uuikpöc äonäöstai Titov tòv Abnvatov, kai Kikerön ho mikros aspazetai Titon ton 
Athenaion. On esitetty, että tämä voisi olla jopa Ciceron pojan itse kirjoittama kreikankielinen 
tervehdys. 

220. Pompeius ja Caesar. 

221. Caesarin lanko. 

222. 19. huhtikuuta. 

223. Coons povis, zoses fones. 

224. Athenios oli Sisilian orjakapinan johtaja vuonna 104-100. Cicero viittaa Clodiuksen joukkojen 
johtaja Sextus Cloeliukseen. 

225. äöikaiapyor, adikaiarkhoi. Dikaiarkhos tarkoittaa oikeudenmukaista johtajaa. 

226. Eli 19. huhtikuuta. Kirjaimellisesti ”kymmenennellä hetkellä”. Kellonajat on tässä suomennoksessa 
kautta linjan muutettu nykyiseen muotoon. 

227. kai KikEpmv ó pidoopoc tòv nolitiedv Titov äonätetoi, kai Kikerön ho filosofos ton politikon 
Titon aspazetai. 

228. Odysseia 9,27—28 (suom. Otto Manninen). tpnygi GAN &yad0n Kovpotrpomoc odt äp’ Symye ůç 
yains ödvaudt yivKEpöOTEpov GM o iðċcðo, trekhei' all? agathe kourotrofos out’ ar? egöge hes gaies 
dunamai glykeröteron allo idesthai. 

229. Crassus Dives. Lat. dives, ”rikas”. 

230. Lainaus ehkä Enniukselta. 

231. Orjien vapauttamista koskeva vero. 

232. pvod yàp od ouuKpoioiv adlioroi ëtt GAN Äypiais pdoator popPsiäc &tep, fysa gar ou smikroisin 
aulikois eti all agriais fusaisi fobreias ater (Sofokles, fr. 768). 

233. Virkamiehen ilmoitus tarkkailla taivasta (enteitä) tarkoitti, että hän saattoi estää kansankokouksen 
julistamalla enteiden olevan epäsuotuisat. Bibulus yritti näin estää Caesarin lakiesityksiä. 

234. tòv TpaKTIKOV Piov, ton praktikon bion. 

235. tòv Bewpntòv, ton theoretikon. 

236. npócðev AEmv ömidev ðè, prosthen leon opithen de (Ilias 6,181). 

237. Paikalliset ilmeisesti valittivat tullimaksuista, jotka koskivat tavaroiden kuljettamista satamasta 
toiseen, koska joutuivat maksamaan tullin useammin kuin kerran. 

238. Pompeius meni naimisiin Caesarin tyttären Julian kanssa. 

239. Näytelmä. Kirjailijaa ei tunneta muuten. 

240. Pompeius. 

241. Clodius. Cicero irvailee käyttämällä Clodiuksen lisänimestä Pulcher (kaunis) johdettua 
diminutiivia pulchellus (kaunis poika). 

242. Ouintuksen orja, nyt siis jo vapautettu orja. 

243. Terentius, Phormio 232. 

244. Gc öpvöc, halis dryos. Kreikkalainen sanonta: ”riittää tammesta”. Tammenterhoilla eläminen 
(kaukaisessa menneisyydessä elettiin tammenterhoilla) on taakse jäänyttä elämää, ts. ”se oli ennen 
se”. 


245. Lainaus Enniuksen Annales-teoksesta (Vahlen 370). Viittaus II puunilaissodan sankariin Fabius 
Cunctatoriin (”Viivyttelijä”). 

246. Kisaisäntä oli luultavasti Aulus Gabinius ja kutsuvieraina triumvirit. 

247. Tämä ja seuraava lainaus peräisin tuntemattomasta roomalaisesta tragediasta. 

248. Ev aiviyuoti, en ainigmois. 

249. Atticuksen eno. 

250. å&àànyopiaw, allegoriais. 

251. Aleksandros Efesoslainen. Ks. kirje 51 (Att 2,22,7). 

252. Pompeius. 

253. Sananmukaisesti ”tähdistä” (ex astris). 

254. Apelles ja Protogenes olivat kuuluisia kreikkalaisia maalareita. 

255. Cicerolla oli tapana kirjoittaa kirjeensä lähimmilleen omakätisesti. 

256. Brutuksen äiti Servilia oli Caesarin rakastajatar. 

257. Sisältö epäselvä, mikä johtuu osaltaan tekstimuodon epävarmuudesta. 

258. Ts. kuolleena. 

259. ”ajattelee kieroja ei mitään viisasta...” &MkT& kai ovö&v..., helikta kai ouden... (Euripides, 
Andromakhe 448, säkeet 446—448: ”Pahanpunojat, valheen valtiaat, petoksen asiamiehet, / te, joilla 
ajatus kiertää kaikin tavoin sairasta kehää / — oikeudetta te Kreikassa menestytte!” Suom. Liisa 
Kaski). 

260. ”...täytyy sietää”. tàs TÖV KpaTtodvTtwv..., tas tön kratounton... (Euripides, Foinikian naiset, säe 
393: ”Täytyy kestää vallanpitäjien typeryydet”; suom. Liisa Kaski). 

261. Hortensius ja Cicero olivat vastikään puolustaneet Lucius Valerius Flaccusta, jota syytettiin 
kiskonnasta. Preetorina ollessaan vuonna 63 Flaccus ja hänen kollegansa Gaius Pomptinus olivat 
Ciceron pyynnöstä pidättäneet allobrogien lähettiläitä, jotka olivat olleet yhteydessä Catilinan 
salaliittolaisiin. 

262. Ouintuksen vapautettu orja. 

263. GAN aiei tva ọõta uéyav..., all? aiei tina fota megan... (Odysseia 9,513). 

264. Tyypillinen rangaistus isänmurhasta. 

265. Vergilius oli Syyrian ja Octavius Makedonian propreetori. 

266. Gnaeus Cornelius Lentulus Marcellinus oli Syyrian propreetori. Kilikian propreetoria ei tunneta. 

267. Titus Ampius Balbus. 

268. Nomenclator. 

269. òpðàv Täv vadv, orthan tan naun (osa sanontaa; merkitys: ”upota kunniakkaasti”). 

270. nač Oavsiv, hapaks thanein, lainaus kenties Aiskhylokselta, P.V. 750; merkitys: ”parempi kuolla 
kerralla kuin aina elää onnettomana”. 

271. Valitut konsulit (jotka eivät olleet vielä virassa), Lucius Calpurnius Piso ja Aulus Gabinius. 
Ciceron näkemys oli turhan optimistinen. Molemmat konsulit olivat mukana pakottamassa Ciceroa 
maanpakoon seuraavana vuonna (58). 


MAANPAOSSA (KIRJEET 56—89) 


272. Ciceron karkottamisesta. 

273. Laki määräsi Makedonian konsulin Lucius Pison haltuun. Atticus ei ollut halunnut lähteä ennen 
kuin uusi käskynhaltija oli nimitetty. 

274. Lähellä Vibo Valentiaa. 

275. Kreikan alueella, jossa Autronius oli maanpaossa. Autronius oli Catilinan liittolaisia. 

276. Italiasta. Plutarkhoksen (Cicero 32) mukaan 500 peninkulmaa. 

277. Ouintus oli palaamassa Roomaan Aasiasta. 

278. Kenties Atticuksen enon vapautettu orja. 

279. Armenian kuninkaan poika, jonka Pompeius oli tuonut Roomaan panttivankina. Clodius sai hänet 
vapaaksi, mikä aiheutti tuhoisan aseellisen mellakan. 


280. Acta urbana (”sanomalehti”, eräänlainen ”Rooman sanomat”). 

281. Hortensius. 

282. Ts. että Ouintus saa syytteet toiminnastaan Aasian käskynhaltijana. 

283. Ts. itsemurha. 

284. Kiitolliset asiakkaat testamenttasivat Cicerolle omaisuuttaan. 

285. Ouintus yritti järjestää rahaa Cicerolle Thessalonikeen. 

286. Ks. kirjeet 35 (Att 2,6,2) ja 45 (2,16,4). 

287. Vuonna 66. Epigrammi oli ilmeisesti loukkaava Pompeiusta ja Crassusta kohtaan, koska heodän 
konsulikaudellaan vuonna 70 laadiittiin lex Aurelia, jonka mukaan oikeuden tuomaristot koostuisivat 
senaattoreiden lisäksi ritareista ja rahatribuuneista (tribuni aerarii). Cicero näemmä pelkäsi, että 
Hortensius saattaisi vahvistaa Ouintuksen olleen epigrammin laatija. 

288. Vuoden 61 konsuli, mutta kyseessä voi olla myös Messalla Rufus, joka oli konsulina vuonna 53. 

289. Viittaus Hortensiukseen. 

290. Clodiuksen laki Ciceron maanpakoon ajamisesta. 

291. Clodius olisi kansantribuunina 10. joulukuuta saakka, ja Metellus Nepos oli valittu tai tulisi 
valituksi vuoden 57 konsuliksi. 

292. Ciceron puhe Clodiusta ja Curiota vastaan. Puhetta ei koskaan esitetty. Oliko se kenties 
tarkoitettukin vain kirjalliseksi puheeksi? Teoksesta on säilynyt fragmentteja. 

293. Ks. kirje 16 (Fam. 5,6). 

294. Ciceron puhe Clodiusta ja Curiota vastaan. 

295. Clodiuksen laki, joka koski yhdistysten (collegia) sallimista (jotkin näistä yhdistyksistä oli 
lakkautettu laittomina vuonna 64). Ei tiedetä, miten tämä olisi auttanut Ciceroa. 

296. Ts. lähteä pakoon Roomasta. 

297. Privilegium. Ciceron maanpakoa koskeva laki. 

298. Clodiuksen ensimmäinen laki, joka oli suunnattu henkilöä (ts. Ciceroa) vastaan ja joka tuomitsi 
Rooman kansalaisen kuolemaan ilman oikeudenkäyntiä. 

299. Appius Clodius Pulcher, Publius Clodiuksen veljenpoika. Appiuksesta saattaisi tulla syyttäjä 
Ouintusta vastaan nostettavassa oikeusjutussa. 

300. Tuomioistuin, joka käsitteli kiskontatapauksia (guaestio de rebus repetundis). Publius Clodiuksen 
veli oli nyt valittu preetoriksi (praetor designatus). 

301. Atticuksen eno Ouintus Caecilius oli kuollut ja testamentissaan jättänyt Atticukselle omaisuutensa 
ja adoptoinut hänet. Tämän takia Cicero käyttää otsikossa nyt koko nimeä. Adoptio näkyy nimestä: 
etu- ja sukunimi (Ouintus Caecilius) tuli adoptioisältä ja sukunimestä (Pomponius) johdettiin anus- 
johtimella lisänimi (Pomponianus). 

302. Ciceron kritiikki Atticusta kohtaan, ks. kirje 73 (Att. 3,15). 

303. Terentian sisarpuoli Fabia oli Vestan neitsyt, ja Terentia oli paennut Vestan temppeliin, josta hänet 
ilmeisesti oli viety Tabula Valeriaan (Ciceron) taloudellisten asioiden selvittämiseksi. Kyseessä on 
paikka, jossa tribuunit kokoontuivat, ns. subsellia tribunorum (tribuunien penkit). Se sijaitsi Curia 
Hostilian vieressä, ja nimensä paikka sai maalauksesta, jonka Marcus Valerius Maximus Messalla oli 
antanut asettaa Curian Hostilian seinään ja joka esitti hänen voittoaan karthagolaisista ensimmäisessä 
puunilaissodassa (264 eKr.). Muitakin selityksiä on esitetty. Erään tulkinnan mukaan Tabula Valeria 
oli pronssitaulu, johon oli kaiverrettu tribuunien tehtävää ja toimia koskevia lakeja ja joka oli asetettu 
lähelle mainittua tribuunien kokoontumispaikkaa. Joidenkin mielestä Tabula Valeria oli pankki, mutta 
tämä on kaikkein epätodennäköisin selitys. 

304. Clodius oli antanut hävittää Ciceron Palatiumilla sijainneen talon, ja sen paikalle oli rakennettu 
Vapauden (Libertas) temppeli. 

305. Ciceron vihollinen, konsuli Lucius Piso oli tulossa joukkoineen Makedonian prokonsuliksi. 

306. Epeirokseen. 

307. Lucius Calpurnius Piso. Ks. edellinen kirje, 81 (Fam. 3,22,1). 

308. Joko vapaan lähettilään toimi (libera legatio) tai Caesarin tarjoama alipäälliköntoimi Galliassa. 

309. Visellius oli juristi. Fadius oli nyt valittu kansantribuuniksi, mutta hän oli ollut kvestorina, kun 
Cicero oli konsulina. 


310. Uusien tribuunien kauden tai sitten uuden vuoden ensimmäiset päivät. 

311. Ts. varustaa konsulit niin sotilaallisesti kuin rahallisestikin, jotta he pystyisivät hallitsemaan 
provinsseja. 

312. Valituksi tulleet konsulit (lat. consules designati) eivät vielä olleet astuneet virkaansa, ja yleensä 
päätös provinssien varustamisesta tehtiin vasta, kun konsulit olivat virassaan. 

313. Atticus. 

314. Publius Cornelius Lentulus Spinther. 

315. Cicero käyttää monikkoa mutta viittaa Publius Clodiukseen, joka oli Metelluksen velipuoli. 

316. Ciceron takaisin kutsumista koskeva lakiehdotus tuotiin kansankokoukseen 23. tammikuuta vuonna 
57, mutta Clodius joukkoineen esti sen väkivalloin. Ouintus oli menettää henkensä mellakoissa. 


TAKAISIN ROOMAAN (KIRJEET 90-185) 


317. Lakiesitys Ciceron takaisin kutsumisesta hyväksyttiin lopulta yksimielisesti 4. elokuuta. 

318. Tai 8. elokuuta. 

319. Tämä Post reditum in senatu -puhe on säilynyt. 

320. Ironinen heitto; Favonius oli korkeintaan entinen tribuuni. 

321. Clodius oli rakennuttanut Ciceron Palatinuksella sijainneen talon paikalle Vapauden (Libertas) 
temppelin. 

322. Lainaus tuntemattomasta latinalaisesta näytelmästä. 

323. Maanpako. 

324. Maanpaon aikana. 

325. Tämä oli kirjelähetti. Ks. kirje 75 (Att. 3,17,1). 

326. Puhe De domo sua, ”Talostaan” on säilynyt. 

327. Atticuksen kirjureiden kopioitavaksi ja sitten levitettäväksi. 

328. Viittaa kenties jonkinlaisten kovanaamojen palkkaamiseen turvaksi Clodiuksen joukkioita vastaan. 

329. uvotiKOTEPAa, mystikotera. 

330. Cicero ei mainitse vaimoaan Terentiaa, mikä kertonee Ciceron ja Terentian huonontuneista väleistä. 

331. Ts. kunniallisilta. Acidinus oli konsulina 179 eKr. 

332. Clodius oli ehdolla kuruuliseksi ediiliksi. 

333. Appius ja Clodius sekä heidän velipuolensa Metellus. 

334. Capitolium-kukkulan kahden huipun välissä. 

335. Kirje ei ole säilynyt. 

336. Yksi uusista tribuuneista. 

337. Kansantribuuni. 

338. Graecostasis oli ulkomaalaisille lähetystöille tarkoitettu aitio. Curia oli senaatin kokoussali. 

339. Egyptin farao Ptolemaios XII kruunattiin vuonna 76. Hänet ajettiin pois maasta vuonna 58. Vuonna 
57 hän tuli Roomaan ja yritti lahjomalla ja juonimalla päästä takaisin valtaan. Vuoden lopulla 
Ptolemaios lähti Roomasta, ja hänen asianhoitajansa Hammonius jäi ajamaan kuninkaan etuja 
Roomassa. Hänen roomalaiset velkojansa halusivat hänet takaisin valtaistuimelle, koska se olisi heille 
tuottoisaa. Ennen vuoden 57 loppua senaatti päätti, että kuninkaan valtaanpalauttamistehtävä 
annettaisiin konsuli Lentulus Spintherille. Kuningas yritti kuitenkin lainarahoillaan saada siirrettyä 
tehtävän Pompeiuksen hoitoon. Joulukuussa tribuuni Lucius Caninius Gallus teki asiasta esityksen. 
Ptolemaiokselle ei välttämättä ollut väliä, kuka saattoi hänet takaisin valtaan, joten hankkeen takana 
lienee ollut Pompeius tai hänen tukijansa. Nousi vastarinta. Sibyllan kirjojen viisitoista vartijaa toivat 
esiin oraakkelilausuman, joka kielsi Roomaa palauttamasta Ptolemaiosta valtaistuimelle armeijan 
avulla, ja tribuuni Gaius Cato pakotti heitä tuomaan asian julki. Asia nousi uudelleen esille senaatissa 
tammikuussa 56. Tämä 13. päivänä kirjoitettu kirje kuvaa tilannetta ennen senaatin kokoontumista. 

340. Sibyllan oraakkelilausuma. 

341. Imperium. 

342. Marcellinus. 


343. Lakia säätävä kansankokous. 

344. Tribuuni Gaius Porcius Cato. 

345. Kilikia. 

346. Lentuluksen edeltäjä Kilikiassa. 

347. Vanhempi Curio, konsulina 76. 

348. Gracchusten isä. Cicero kertoo tarinan teoksessa De natura deorum 2,10. 

349. Numisius luultavasti suunnitteli Ouintuksen Palatinuksella sijaitsevan talon. 

350. Kuuluisa arkkitehti. 

351. Clodius. 

352. Egyptin farao Ptolemaios XII Auletes. 

353. Kun Cicero oli maanpaossa. 

354. Gaius Caton esitys, että Lentulus menettäisi provinssin käskynhaltijuutensa. 

355. Pompeius. 

356. Ks. kirje 103 (O.fr. 2,3,2). 

357. 17. helmikuuta. 

358. Vuonna 129 Scipio Aemilianus Africanus löydettiin kuolleena sängystään. Gaius Carboa epäiltiin 
syylliseksi murhaan, mutta asiaa ei voitu todistaa. 

359. Ts. vannoneet pysyvänsä kertomuksessaan. 

360. Atticuksen ja Pilian häät. 

361. Rooman arvostettu kaupunginosa, jossa mm. Pompeuksella oli iso ”kartano”. Tullii Cicerones 
omistivat täällä (perhe oli asunut täällä, kun Marcus ja Ouintus opiskelivat Roomassa) talon, joka 
kuului nyt Ouintukselle, kun Cicero oli muuttanut Palatiumille. 

362. Sardinia oli kuulu epäterveellisestä ilmastostaan, ja talvi oli terveellisempi vuodenaika olla siellä. 

363. Kenties Gaius Asinius Pollio. 

364. Ts. lapsesta saakka. 

365. Vatiniusta vastaan pitämässään puheessa. 

366. Talot olivat kiinni toisissaan. 

367. Cicero oli naittamassa Tulliaa Crassipeelle. 

368. äuovaviav, amfilafian. 

369. Kirje ei ole säilynyt. 

370. Capitolini oli ”yhdistys”, joka vastasi Capitoliumin kisoista, jotka pidettiin lokakuun iduksena. 
Mercuriales oli kauppiaiden yhdistys. Mercurius oli kauppiaiden jumaluus. 

371. ody cin pd0iusvorow..., oukh hosie fthimenoisin (Odysseia 22,412). Homeroksen säe jatkuu &m? 
&vöpäoiv sdystäaod0a1, ep’ andrasin eukhetaasthai, ja lisäksi Homeroksella on p0iu&vorow-sanan 
sijasta sana KTau&vowowiv, ktamenoisin. Manninen suomentaa tämän kohdan: ”Ääress? eip? ole 
kuollehien ilakoitava kuunaan.” 

372. ó è odr EunA5ETo U0Owmv, ho de ouk empazeto muthön (Odysseia 17,488). Quintus oli tehnyt 
Lateriumin tilalla jotakin töitä (liittyi ehkä vesijohtoihin), mikä ärsytti naapureita. 

373. Mahdollisesti viittaus johonkin sanontaan, jonka mukaan joutilaan häiritseminen on tälle hyväksi. 

374. povoonátaktoc, mousopataktos. 

375. Ouintus nuorempi. 

376. ei ösiv? Epnoac..., ei dein’ efesas... Sofokleen kadonneen näytelmän lause: si ösiv? Eöpaoac, öswä 
Koi naðeiv oe öst., ei dein’ edrasas, deina kai pathein se dei. ”Jos pahaa teet, saat kärsiäkin pahaa.” 

377. Ciceron syntymäpaikka, Arpinum. 

378. Viittaus ilmeisesti johonkin tuntemattomaan näytelmään. 

379. Papyryksen liimaamista. 

380. oiTtdPac, sittubas. 

381. Tyrotarichum oli yksinkertaista (köyhän) ruokaa. 

382. uno puéy’ sinnc npiv TEÄEuTHOAVT iönc, mepö meg’ eipes prin teleutesant' ides. Sofokleen 
kadonneesta näytelmästä Tyro. 

383. pihoc oikoc, filos oikos. Kohta on epävarma, mutta kyseessä on kenties sanonta oikoc piloc, oikos 


&protoc, oikos filos, oikos aristos, ”oma koti, paras koti”. 

384. Luultavasti Pompeius. 

385. malvoöia, palinodia. Cicero tarkoittaa mahdollisesti palinodillaan puhettaan De provinciis 
consularibus, jossa hän ylistää Caesarin saavutuksia Galliassa. 

386. Tusculumissa. 

387. Nimi on epävarma. Kyseessä saattaa olla sama Thallumetus kuin kirjeessä 206 (Att. 5,12,2). 

388. On epävarmaa, mihin tämä viittaa. Kenties se viittaa johonkin säädökseen, joka rajoitti ylellistä 
kulutusta. 

389. Caninius oli julkaissut lakiehdotuksen, joka antoi Pompeiukselle vallan palauttaa Ptolemaios 
valtaistuimelle. 

390. Ptolemais Hormos oli merkittävä satama Niilin varrella. 

391. Gallian sotaretkeä varten. 

392. Clodius, joka oli Metelluksen velipuoli. Ei tiedetä, miksi hän hyökkäsi Metellusta vastaan. 

393. Konsulikaudellaan (vuonna 57) Metellus esti Milon yritykset saattaa Clodius oikeuden eteen. 

394. Tarkoittaa kenties senaattia. 

395. Kenties Lucius Lollius, joka palveli yhdessä Metelluksen kanssa Pompeiuksen alipäällikkönä. He 
valtasivat yhdessä Damaskoksen 65 tai 64. 

396. Ei tiedetä, mitä lakiehdotus koski. 

397. Atticuksen vapautettu orja, joka oli hyvin oppinut. 

398. 00KE uà TV Ańuntpa ODKOV ODÖE EV OHTOG ÖHVOLOV yéyovev, suko ma ten Demetra sukon oude hen 
houtös homoion gegonen (lainaus tuntemattomalta kreikkalaiselta uuden komedian edustajalta). 

399. Triumvirit. 

400. Ciceron runomuotoinen teos De temporibus suis, ”Hänen ajastaan”, joka käsitteli Ciceron 
maanpakoa. Teos ei ole säilynyt. 

401. Viittaus mahdollisesti Pompeiukseen ja Crassukseen. 

402. mv Eom ypauunv, ten esö grammen. Sananmukaisesti ”sisärivissä” — viittaus peliin, jossa 
sisärivissä on suojassa. 

403. Ei tiedetä, kuka on kyseessä. Kenties joku, jolla oli läheiset suhteet triumivireihin. 

404. Publius Cornelius Sulla, jota Cicero puolusti vuonna 62. Tämä puolustuspuhe on säilynyt. 

405. Ciceron runomuotoinen teos De temporibus suis (”Hänen ajastaan”), joka käsitteli hänen 
maanpakoaan. 

406. Tekstikohta epäselvä, yhdentekevä on stoalainen käsite. 

407. Juppiter kehottaa runoilijaa eli Ciceroa luopumaan politiikasta ja omistautumaan kirjallisille 
harrastuksille. 

408. On mahdollista, että tämä viittaa kirjeessä 150 (O.fr. 3,1,14) mainittuun Telluksen temppeliin. 

409. Clodius oli tribuunina saanut joitakin byzantionilaisia pois maanpaosta ja saanut Galatian 
kuninkaan, Brogitaroksen nimitetyksi Kybelen ylipapiksi Pessinoksessa. Hän halusi nyt mennä 
keräämään palkkion näistä palveluksistaan. 

410. Vuoden 55 preetorit valittiin vasta vuoden 55 helmikuussa, ja ilman mainittua lisäystä he voisivat 
astua virkaansa välittömästi, ja siten heitä ei voisi asettaa syytteeseen vaalikeinottelusta virkakautensa 
aikana. 

411. Triumvirit tai vain Pompeius ja Caesar. 

412. Triumvireja. 

413. Ritarisääty. 

414. Pompeius. 

415. Luultavasti Tauros- ja Amanos-vuorten kilikialaisia vastaan. 

416. Kiitosjuhlan (supplicatio) järjestämisestä Lentuluksen sotamenestyksen kunniaksi. Triumfin 
Lentulus sai lopulta vuonna 51. 

417. Liittolaissodan alusta 91 eKr. kansalaissodan päättymiseen saakka, vuoteen 81, jolloin Sulla voitti 
Mariuksen joukot. 

418. Ks. Cicero, Velvollisuuksista 1,118. 

419. Käsikirjoituksessa lukee ”paluusta” (reditu), mutta Themistokles ei koskaan palannut maanpaosta. 


Olen suomentanut kohdan Shackleton Baileyn tulkinnan mukaisesti. 

420. Lainaus Naeviuksen kadonneesta näytelmästä Hector proficiscens (fr. 17 Ribbeck 16). 

421. Ts. faktat, joita Lucceius voi sitten esittää tyylikkäässä asussa. 

422. Lucius Lentulus Niger, joka oli Marsin ylipappi (flamen Martialis), oli kuollut. 

423. Epikurolaisten mukaan kuoleman jälkeen ei ollut mitään, ja siksi se ei ollut paha asia. Cicerokin oli 
sitä mieltä, ettei kuolema ollut paha, vaikka ei yhtynyt epikurolaisten näkemyksiin, ettei kuoleman 
jälkeen olisi ollut mitään. Cicero käsittelee kuolemakysymystä mm. teoksessa Keskusteluja 
Tusculumissa (1. kirja). 

424. Enäptav EXaysc Tadtav kÖojuei, Spartan elakhes tautan kosmei. Kreikkalainen sanonta. Ks. kirje 28 
(1,20,3). Cicero viittaa Spartalla siihen, minkä on osakseen saanut, ts. hänellä ei ole muuta 
vaihtoehtoa kuin seurata triumvirejä. 

425. Runoilija. Syrakusan tyranni Dionysios I laittoi hänet louhokselle, koska hän kritisoi tämän 
tragedioita. Kun hänet tuotiin sieltä ja pyydettiin ylistämään tragedioita, hän pyysi päästä takaisin 
louhokselle. 

426. Sananmukaisesti ”rautaisia”, ts. että jatkamme elämistä niin suurista vaikeuksista huolimatta. 

427. Ks. kirje 123 (Fam. 5,12). 

428. Ptolemaios XII Auletes oli joutunut pois vallasta vuonna 58. Gabinius oli juuri palauttanut hänet 
takaisin valtaistuimelle. 

429. Faustus Cornelius Sulla, diktaattori Lucius Cornelius Sullan poika, jolla oli suuri kirjasto. Cicero 
lueskeli kirjoja Faustuksen huvilassa. Toinen — ei ehkä yhtä todennäköinen — vaihtoehto on, että 
Faustus oli myynyt kirjastonsa Cicerolle. 

430. Napolinlahti oli kuulu meren antimistaan. 

431. Crassus ja Pompeius. 

432. Pompeius. 

433. Tavallaan sauna. Tässä puhutaan Ciceron Rooman-talosta. 

434. 21. huhtikuuta. 

435. Julistamalla epäsuotuisat enteet. 

436. Koi tóðe DmrvIiöov, kai tode Fokylidou. 

437. Demetrius Gadaralainen, Pompeiuksen vapautettu orja. 

438. Atticuksen vapautettu orja. Ks. kirje 117 (Att. 4,8a). 

439. 0däEv YÄDKÖTEPOV Tj TAVI siögvot, ouden glukuteron € pant’ eidenai. Sitaatti Menandrokselta, 
tuntemattomasta näytelmästä. 

440. Gladiaattorinäytäntöjen kahdesta ensimmäisestä päivästä. 

441. Clodius, jota Cicero kutsuu nimellä Appuleia (feminiinimuodon käytöllä viitataan tämän 
moraalittomuuksiin) kansankiihottaja Lucius Appuleius Saturninuksen (kuoli 100 eKr.) mukaan. 

442. Pompeiuksen järjestämät näytännöt hänen nimeään kantavan teatterin (ensimmäinen kivestä tehty 
Roomassa) ja Venus Victrixin temppelin vihkiäisiä varten. 

443. Spurius Maecius Tarpa valitsi esitettävät näytelmät. Ks. Horatius, Satiirit (Sermones) 1,10,38. 

444. Tämä kuului luultavasti hänen rooliinsa. Jotkut arvelevat, että näyttelijöiden piti vannoa vala ennen 
näytöstä, mutta ei ole osoitettu, mistä syystä he olisivat vannoneet sen. Formula ”jos petän tietoisesti” 
liittyy vannomiseen kautta Juppiterin ja kiven (per Iovem Lapidem). Ks. kirje 166 (Fam. 7,12). 

445. Komediat ja miimit. 

446. Acciuksen tragedia. 

447. Livius Andronicuksen tai Naeviuksen tragedia. 

448. Lukija (anagnostes), joka luki teoksia ääneen. 

449. Ei tiedetä, mitä juttu koski — kenties joitain hänen toimiaan tribuunina (vuonna 56). Caninius oli 
Pompeiuksen tukijoita. 

450. Pikemminkin ehkä Crassus kuin Pompeius. 

451. Nelimiehet (guattuorviri) ja kaupunginneuvoston jäsenet (decuriones) olivat jonkin municipiumin 
virkamiehiä. Fregellae oli tuhottu vuonna 125 sen kapinoidessa Roomaan vastaan. Sen perustalle 
rakennettiin Fabrateria Nova, mutta sen johdossa oli kaksi miestä (duoviri). Tässä saattaakin olla 
kyseessä lähellä sijannut Fabrateria Vetus, jonka hallussa kenties oli osa entisen Fregellaen aluetta. 


452. Oikeusoppinut. 

453. Lat. sapientia. Kyseessä on Ciceron usein käyttämä sanaleikki, sillä sapientia tarkoittaa sekä 
”viisautta” että ”lainopillista asiantuntemusta”. 

454. Ts. Kilikiassa, jossa lakimiehillä ei ollut samanlaista asemaa tai merkitystä kuin Roomassa. 

455. Latinan verbi respondere merkitsee sekä ”vastata” että ”antaa lainopillisia lausuntoja tai neuvoja”. 

456. Odysseiassa kukaan ei tunnistanut Odysseusta, kun hän palasi kotiinsa Ithacaan. Muistiko Cicero 
väärin? Tämän takia jotkut ediittorit ovat korjanneet tekstiä muotoon ”kukaan ystävistäsi ei tunnista 
sinua”. 

457. Ilmeisesti Bithyniassa toimivien yhdistysten yhteenliittymä. 

458. Ciceron ja Crassuksen välit olivat aina vaihtelevat. Vuonna 55 Cicero ja Crassus olivat tehneet 
sovinnon (Pompeiuksen avulla) ja välit olivat hyvät, ulkoisesti. Kirjeen sävy on hyvin (jopa 
teennäisen) ystävällinen, ja Ciceron todellinen asenne Crassusta kohtaa tulee esille kirjeestä 129 (Att. 
4,13), jossa Cicero kommentoi Atticukselle Crassusta sanoilla Mikä ketale!” (O hominem nequam’). 

459. Codicilli eli puiset vahapäällysteiset taulut, joita käytettiin mm. lyhyiden viestien kirjoittamiseen. 

460. Tenes oli Tenedoksen tarunomainen kuningas. Teneen kirves -sanontaa on selitetty eri tavoin, 
mutta se voi liittyä ankariin tuomioihin. 

461. Vuori Lyydiassa. 

462. Ei tiedetä, mistä vaatimuksesta oli kyse. Pansa lienee ollut veronvuokraaja. 

463. De rerum natura (suom. Maailmankaikkeudesta). Kirkkoisä Hieronymuksen mukaan Cicero editoi 
Lucretiuksen teosta tämän kuoleman jälkeen. 

464. Antiokhos. Pompeius oli antanut hänen hallintaansa Kommageneen, joka oli osa Syyriaa, 
Mithridatesta vastaan käydyn sodan lopussa. 

465. Senaatti kuuli lähettiläiden pyyntöjä helmikuussa. Konsulina Appius oli ajatellut netota auttamalla 
näitä. 

466. Kyseessä on epäilemättä jokin sanaleikki, jonka ratkaisuksi Bailey ehdottaa seuraavaa: 
commagenum tarkoittaa Kommageneesta kotoisin olevaa mutta myös lääkeainetta, jota saatiin yrtistä 
nimeltä commagene. Burrhinum (kr. burrhinon) on niin ikään yrtti. Baileyn — Wisemanin idean 
pohjalta — valitsema lukutapa ”Burrenum” (Baileyn alkuperäisen ehdotuksen mukaan kyseessä olisi 
joku tuntematon alaluokkainen henkilö nimeltä ”Burrhinus”) identifioi henkilön, jota Antiokhokseen 
verrataan ja johon sanaleikki perustuu: Burrenus (tai Burrienus) oli kaupungin preetori vuonna 83. 
(Nimi esiintyy useaan otteeseen Ciceron puheessa Pro Ouinctio.) 

467. Tuntemattomasta roomalaisesta näytelmästä. 

468. Viittaa sekä kylmään säähän että hyytävään suhtautumiseen Appiusta kohtaan. 

469. Ei tiedetä, mihin tämä viittaa. 

470. Ts. päivä, jolloin hänen piti ilmestyä oikeudenkäyntiin. 

471. Lat. laudare tarkoittaa ylistämistä mutta myös luonnetodistuksen antamista oikeudessa. 

472. Kallisthenes (n. 360-327 eKr.) ja Filistos (n. 432-356 eKr.) olivat kreikkalaisia historiankirjoittajia. 

473. 15. helmikuuta. 

474. Ouintuksen poika. 

475. Vuonna 55 Pompeius sai Hispanian komentoonsa viideksi vuodeksi, ja vuoden 54 syksyllä hän 
nimitti Ciceron legaatikseen. ”Epäröintini” yleisesti arvellaan viittaavan Clodiuksen toimiin. 

476. Ouintus oli lähtenyt Caesarin palvelukseen Galliaan. 

477. notá, politika. Kyseessä on teos Valtiosta (De re publica). 

478. Ciceron oma poika Marcus. 

479. Roomaan. 

480. Kipsiä käytettiin kosmeettisena valkaisevana aineena. 

481. Latinan cavere, ”varoa”, tarkoittaa lakikielessä myös oikeudellista neuvomista, asiakkaan edun 
varjelemista ja sopimusten tai testamenttien laatimista. Tällaisia oikeustieteelliseen terminologiaan 
liittyviä sanaleikkejä ovat Trebatiukselle lähetetyt kirjeet täynnä. 

482. Kaikki lainaukset Enniuksen Medeasta (Vahlen 260-261, 273). 

483. Caesar. 

484. Ciceron eeppinen runo Caesarin urotöistä. Ks. kirje 162 (O.fr. 3,7,6). 


485. Takauksella vahvistettu vakuutus saapua määräpäivänä oikeuteen. 

486. TOIADO? ó TÄIjUOV TÖÄEHOG EEgpylälstoai, toiauth' ho tlemön polemos eksergazetai, Euripides, 
Turvananojat 119 (suom. Liisa Kaski). 

487. De oratore (suom. Puhujasta). 

488. EEmTEPIKOVC, eksoterikous. 

489. Ilohiteia, Politeia. 

490. TEyvoloyiav, tekhnologian. 

491. Kenties lainaus. 

492. Lucius Aemilius Paulus. Konsuli vuonna 50. 

493. Atrium Libertatis. 

494. Käytettiin mm. vierasmaalaisten lähetystöjen majoittamiseen. 

495. Ks. kirje 147 (Att. 4,15). 

496. Viittaa taloudellisiin vaikeuksiin. 

497. Sananmukaisesti 1/3 prosentista 2/3 prosenttiin (kuukaudessa). 

498. OmepPBoldac, huperbolas. 

499. Eutychides ja Dionysius olivat Atticuksen vapautettuja orjia. Eutychides sai vapautuessaan 
Atticuksen (Titus Pomponius Atticus) etunimen ja adoptiosukunimen (Caecilius): Titus Caecilius 
FEutychides. Dionysius taas sai poikkeuksellisesti etunimen Cicerolta (Atticuksen kunnianosoitus 
Cicerolle), ja hänestä tuli siis Marcus Pomponius Dionysius. 

500. T&unn, Tempe. 

501. Näyttelijä. 

502. Ts. hän oli todella huono tai/ja kooltaan niin pieni. 

503. Kuuluisa miiminäyttelijätär. 

504. oñua 08 Toi Ep&o, sema de toi ereö (Ilias 23,326). 

505. Sananmukaisesti 1/3 prosentista 2/3 prosenttiin (kuukaudessa). 

506. Ouintuksen ja Caesarin. 

507. Evvöginvovc Zoporh8ovc, Syndeipnous Sofokleous. 

508. Sanonta, joka tarkoittaa turhaa työtä. 

509. De temporibus suis (”hänen ajastaan”). 

510. palvuotepa, rhathymotera. 

511. Nämä olivat Trebatiuksen juristikollegoja. 

512. Viisaus (lat. sapere, ”olla viisas”) viittaa samalla oikeusoppineisuuteen. Ks. kirje 133 (Fam. 1,10). 

513. Ludi Romani, 4.-13. syyskuuta. 

514. Arkkitehti. 

515. Ts. nuoresta Ouintuksesta. 

516. Lucius Calpurnius Piso, konsuli, jonka äidinisä oli nimeltään Calventius. Cicero piti puheen Pisoa 
vastaan vuonna 55, ja siinä hän vertaa Pisoa Mariukseen kielteisessä mielessä. Tämä puhe on 
säilynyt. Piso oli siis laatinut vastineen. 

517. Sofokleen näytelmä, josta Ouintus oli laatinut latinankielisen version. 

518. Caesarin tytär, Julia, oli kuollut. 

519. yväd1 næs AA kKEypn tai, gnothi pos all kekhretai. 

520. De temporibus suis, ks. kirje 117 (Att. 4,8a). 

521. Tämän prosessin yksityiskohtaisesta luonteesta ei tiedetä tarkemmin. Kyse voi olla 
”epävirallisesta? oikeudenkäynnistä (tai oikeudellisesta tutkimuksesta), jossa selvitettiin kunkin 
ehdokkaan toimintaa. Vrt. Plutarkhos, Cato Minor 44. Lisäksi tekstimuoto on osittain epävarma. 

522. Ts. lahjonut kansaa. Tribus tarkoitti alun perin heimoa, myöhemmin piirikuntaa tai äänestyspiiriä. 
Roomassa oli neljä kaupunkitribusta ja lopulta kaikkiaan 31 maaseututribusta. Tribuskokous (comitia 
tributa) oli kansankokous, jossa äänestettiin tribuksittain. 

523. Atticus ei ehtisi rahanlainaajana hyötymään tästä. 

524. Kansantribuuni. 

525. Marcus Antoniuksen nuoremmat veljet. 


526. Tarkoittaa Roomaa. 

527. Väliaikainen hallitus; aika, jolloin entiset konsulit olivat kuolleet tai eronneet eikä uusia ollut vielä 
valittu. 

528. Kilikian käskynhaltijana. Lex curiata oli kuuriakokouksessa (comitia curiata) hyväksytty laki tai 
säädös, jolla muodollisesti vahvistettiin virkamiehen käskyvalta (imperium). 

529. Merkitys epäselvä. 

530. Caesarin tytär Julia oli kuollut. 

531. Fi tiedetä, kuka tämä on. On esitetty, että Battara olisi Vacerran (ks. Fam. 7,8) lempinimi, mutta 
tämä ei ole varmaa. 

532. Sitaatti on kenties jostakin näytelmästä. ”Maan poika” (terrae filius) tarkoittaa ”tuntematon”. 
Kyseinen henkilö oli nimenomaan Gnaeus Octavius (ks. kirje 159; 7,16,2). Joko Cicero ei muistanut 
nimeä tai hän oli unohtavinaan sen. 

533. Kirje 150 (O.fr. 3,1). 

534. Ouintus nuorempi. 

535. Kuuluisia gladiaattoreita. 

536. Apn nv&mv, Are pneön. Aiskhylos, Agamemnon 375. 

537. Ptolemaios Auletes lainasi suuria summia voidakseen lahjoa Rooman poliitikkoja auttamaan hänet 
takaisin Egyptin kuninkaaksi. Saavutettuaan tavoitteensa hänellä ei ollut kiire maksaa velkoja. 

538. Pompeius, joka suojeli valtiorikossyytteestä juuri vapautettua Gabiniusta. 

539. Tpäpa npúuva, propa prumna. 

540. Pompeius. 

541. Eupvooowijoan, emfilosofesai. 

542. Tekstimuoto turmeltunut ja sisältää mm. jonkin kreikankielisen ilmaisun (ovoowpioauanmi, 
ousoimrisamafiei), jota ei ole pystytty tulkitsemaan. 

543. Porta Triumphalis. 

544. Tämä tarkoitti, ettei triumfi ollut mahdollinen. 

545. Lex curiata. Ks. kirje 152 (O.fr. 3,2,3). 

546. Kenties Atticuksen vaimon, Pilian, veli. 

547. De re publica (Valtiosta). 

548. 129 eKr. 

549. Joidenkin tutkijoiden mukaan kyseessä on Aristoteleen kaksiosainen teos Politikos. Toiset ovat sitä 
mieltä, että kyseessä on Aristoteleen kaksi eri teosta, Politikos ja ”Oikeudenmukaisuudesta”. 
Kumpikaan teos ei ole säilynyt. 

550. T0AMÖV Apiotsdsiv Koi VTEIpoxoc EuuEevoai &MMov, pollon aristeuein kai hupeirokhos emmenäi allön 
(Ilias 6,208 ja 11,784). Homeroksella on noààòv sijasta aïev, aien ”aina” ja vneipoyoc sijasta 
akkusatiivi ùnsípoyov. Jälkimmäinen on epäilemättä lipsahtanut Cicerolta vahingossa. 

551. Koska syyttivät häntä Ciceron joutumisesta maanpakoon. 

552. Tässä ilmeisesti jonkin kreikkalaisen teoksen nimi. 

553. Tekstimuoto turmeltunut, Troijan naiset -teos on epävarma. 

554. yvä01 oeavtóv, gnothi seauton. 

555. ňuaT’ TEPO öte AaBpörTATOV yésı Vöwp, 

Zedc öte ON $’ ÄvÖpeoot KOTECOÄLLEVOC YAAETÁVN. 

ot Pin siv yop oKoMäs Kpivmoi Osuotac, 

EK ÖE ÖiKINV EXGO001 Oe&v Ömniv odx GÄEyovtsc 

hemat' opõrinð hote labrotaton kheei hudor, 

Zeus hote de rh’ andressi kotessamenos khalepen& 

hoi bie ein agore skolias krinösi themistas, 

ek de diken elasösi theön opin ouk alegontes 

(Ilias 16,385—388; suom. Otto Manninen). 
556. Livius Andronicuksen tai Naeviuksen näytelmästä. Viisastua-sanasta ks. kirje 133 (Fam. 1,10). 
557. Tuntematon näytelmä. 


558. Ts. Galliasta. 

559. Sanaleikki, joka perustuu verbin respondere eri merkityksiin: vastata (jollekin) ja ”antaa juridinen 
lausunto/ neuvo” (oikeustiede). 

560. Nykyinen Amiens. 

561. Ts. Caesarin luo Galliaan. 

562. Gallialainen heimo. 

563. Joko Publius Plautius Hypsaeuksen tai ehkä pikemminkin Metellus Scipion (Pompeiuksen tuleva 
appi) lempinimi. 

564. Lat. magister. On epäselvää, mihin tämä viittaa, mutta kenties Milosta oli tullut jonkin collegiumin 
”puheenjohtaja”. 

565. ög ppew, derreis. Mahdollisesti jonkinlaiset laivan kylkiin laitettavat suojat rajussa merenkäynnissä. 

566. Attixioudc, attikismos. Vestorius oli pankkiiri Puteolissa, ja Cicero pilailee hänen 
sivistymättömyydellään. 

567. TÖTE uor yávor, tote moi khanoi (Ilias 4,182 ja 8,150). Lainauksesta puuttuvat sanat sdpsia y0öv, 
eureia khthön. 

568. ò è uaívetat odDKET' àvektõs, ho de maineta ouket' anektos. (Ilias 8,355; suom. Otto Manninen). 
nimittämä väliaikainen virkamies, jonka tehtävänä (konsulien kuoltua tai erottua virasta) oli panna 
toimeen uudet konsulinvaalit. Nimitys johtuu siitä, että tapa oli käytössä jo kuningasaikana. 

570. Interrexin pitämissä vaaleissa vuonna 53 Messalla astuisi virkaan heti valinnan julkistamisen 
jälkeen (näin kävikin) ja välttäisi näin oikeudenkäynnin. Mutta Ciceron mukaan Messallan ei 
tarvinnut pelätä tuomiota, vaikka vaalit olisivat ennen vuoden 53 loppua. 

571. Galliasta tai Britanniasta. 

572. Luultavasti Vatiniuksen kirje Caesarille, joka oli näytetty Ouintukselle. 

573. Ouintuksen Erigone-teosta kantavan kuriirin kimppuun oli ilmeisesti hyökätty matkalla. Myyttisen 
Erigonan koiraa Mairaa pidettiin uskollisena. 

STA. Cicero ei luottanut arkkitehti Diphiluksen kykyihin. Philotimus vastasi Ouintuksen Rooman-talon 
rakennustyömaasta. 

575. Maanpaosta. 

576. Fi ole varmaa, kenestä on kyse. Mahdollisesti Lucius Domitius Ahenobarbus, vuoden 54 konsuli. 

577. Vaalikähminnät, jotka Gaius Memmius paljasti (ks. kirje 151; Att. 4,17,2). 

578. Appius Claudius Pulcher, vuoden 54 konsuli. 

579. Laudare-verbi ilmaisee tässä yhteydessä oikeudessa annettavaa myönteistä lausuntoa, 
luonnetodistusta. 

580. Vuoden 58 maanpaon jälkeen. 

581. Vuonna 57. 

582. Ks. tuonnempana passus 15. 

583. Väkivallalla viitataan Bibuluksen ajamiseen pois forumilta. Enteet (auspicia) laiminlyötiin 
Caesarin lain hyväksymisessä. Lahjoitetuilla kuningaskunnilla tarkoitetaan Ptolemaioksen 
tunnustamista Egyptin ja Deiotaroksen tunnustamista Galatian kuninkaaksi. 

584. Ts. Caesariin ja Pompeiukseen. 

585. Pompeius tarkoittaa kuvaannollisesti, että Ouintus Cicero oli luvannut vuonna 57 vastata veljensä 
poliittisesta käyttäytymisestä, jos tämä palautettaisiin maanpaosta. 

586. Optimaatit, kuten Bibulus, Domitius ja Hortensius. 

587. Vrt. Platon 711c. Vaikka Cicero mainitsee lähteeksi Platonin, sitaatti on lähes sanatarkka käännös 
Ksenofonin Kyyroksen kasvatus -teoksesta (Kyrou paideia 8,8,5). Ks. myös Cicero, Laeista 3,31. 

588. Senaatti tuomitsi joulukuun nonaena Catilinan salaliiton jäsenet kuolemaan. 

589. Ciceron mukaan Clodius oli lahjonut vuoden 58 konsulit Pison ja Gabiniuksen myöntämällä näille 
Makedonian ja Syyrian käskynhaltijuuden. 

590. Cicero tarkoittaa Pompeiusta. 

591. Optimaattien johtajat. 

592. Clodius. 


593. Kenties Catilinan salaliiton kukistumisen kunniaksi pystytetty muistomerkki. 

594. Taidemaalari. 

595. Cicero leikkii sanan caput-sanan merkityksillä (”pää”, ”henki/kansalaisoikeudet”). 

596. Ks. Platon, Kriton 51b+. 

597. Vrt. Platon, Kirjeet 5.322ab. 

598. De provinciis consularibus -puhe (kesällä 56), jossa Cicero puolusti Caesarin komentajuuden 
jatkumista Galliassa. 

599. Vuonna 55. 

600. Vuonna 54 Vatiniusta syytettiin lahjonnasta. 

601. Ts. antoi luonnetodistuksen. 

602. Terentius, Eunuchus 440—; Phaedria on miespuolinen ja Pamphila naispuolinen hahmo. 

603. Caesar ja Pompeius. 

604. De temporibus meis, joka käsitteli Ciceron maanpakoa ja sieltä paluuta. Teos ei ole säilynyt. Cicero 
oli lähettänyt siitä jo version Caesarille, jonka palaute ensimmäisestä kirjasta ei ollut täysin ylistävä. 
Ks. kirje 148 (O.fr. 2,16,5). 

605. Ks. kirje 152 (O.fr. 3,2,3). 

606. Aasian käskynhaltijana puolusti provinssin asukkaita veronvuokraajia vastaan. 

607. Ks. kirje 149 (Fam. 7,8). 

608. Frigere tarkoittaa myös, että jollakulla ei ole mitään tekemistä tai joku saa hyytävän vastaanoton. 

609. Cicero tarkoittanee aikalaisiaan. Manilius mainitaan kirjeessä Fam. 8,2. Mucius lienee Ouintus 
Mucius Scaevola, kansantribuuni. On myös mahdollista, että Cicero kuitenkin samalla viittaa myös 
kuuluisiin juristeihin Publius Mucius Sacevolaan (konsuli 133) ja Marcus Maniliukseen (149). 

610. Eburonit nousivat roomalaisia vastaan talvella 54-53. 

611. Ks. Horatius, Satiirit 2,1,8. 

612. Gallialainen heimo, joka oli roomalaisten liittolainen. Ks. Caesar, Gallian sota (1,33,2): ”(h)aeduja, 
joista senaatti usein oli käyttänyt veljien ja veriheimolaisten nimitystä”; suom. Gunnar Rancken. 

613. Terentius, Heautontimoroumenos (”Itsensäkiduttaja”) 86. 

614. Vuoden 53 alussa ei ollut kuruulisia virkamiehiä, koska levottomuudet estivät heidän valintansa. 
Konsulit valittiin lopulta heinäkuussa. 

615. Kukin interrex oli virassa viisi päivää. Yksi lykkäys lainopillista konsultaatiota varten sai kestää 
kolme päivää. Ciceron piloillaan tekemä ehdotus olisi tarkoittanut, että proseduuri pitäisi toistaa aina 
uuden interrexin aikana, ts. loputtomasti. 

616. Sananmukaisesti ”nämä ovat parempia merkkejä kuin...” 
”merkkiä” ja ”patsasta”. 

617. Sanaleikki consulere aliguem (kysyä neuvoa joltakulta) vs. consulere alicui (pitää huolta 
jostakusta). 

618. Kuulu miiminäytelmien kirjoittaja. 

619. Koko kirje käsittelee epikurolaisia näkemyksiä ja niiden yhteensopimattomuutta roomalaisen 
oikeuden ja sen käsitteiden kanssa. 

620. Tarentum oli kuulu ylellisyydestään. 

621. Velleius edustaa epikurolaisuutta Ciceron De natura deorum -teoksessa. 

622. Ks. Cicero, Velvollisuuksista 3,70. 

623. Tästä valasta, ks. esim. Plutarkhos, Sulla 10,7. 

624. Ulubrae oli pieni paikka lähellä Pomptinumin soita. Trebatius oli Ulubraen patronus. 

625. Akatemialaiset. 

626. Ennius, Annales (Vahlen 272). 

627. Sanaleikki: heimo Treviri, joka lienee äännetty kuin ftresviri. Cicero viittaa siten kahteen 
kolmimiehiseen kollegioon: toinen on tres viri capitales, jotka panivat mm. kuolemantuomiot 
täytäntöön (capitalis tarkoittaa myös ”kuolemaa tuottavaa”), toinen on tres viri aere argento auro 
Jando feriundo eli tresviri monetales, jotka vastasivat rahanlyönnistä. 

628. Fi tiedetä, mikä tämä oli. Ilmeisesti jokin varoittava neuvo. Kyseessä on jälleen sanaleikki: cautio 
tarkoittaa ”varoitusta” mutta lakikielessä ”vakuutta, takuuta”. Kreikan kielen käyttö johtui kenties 


” 


; sanaleikki: latinan signum tarkoittaa 


yrityksestä salata viestin sisältöä. 

629. Kirjeistä saatettiin lähettää kaksi tai useampia kopioita eri viestinviejien välityksellä, jotta kirje 
varmasti menisi perille. Lähettäjä kopioitutti sihteerillä kirjeet. Usein lähimpien ystävien kesken 
kirjoitettiin omakätisesti. Cicero näyttäisi tässä leikillisesti vihjaavan, että Trebatiuksen kirjeet olivat 
niin identtiset, että ne näyttivät toistensa kopioilta. Jotkut tutkijat tulkitsevat kohdan kuitenkin 
kirjaimellisesti. 

630. Frigere tarkoittaa konkreettisesti ”olla kylmissään? tai kuvaannollisesti, että ”johonkin 
suhtaudutaan kylmästi” tai että ”jollakulla ei ole mitään tekemistä”, tai ”olla lamassa, pysähdyksissä”. 
Ks. kirje 164 (Fam. 7,10,2). 

631. Ciceron orja, ks. kirje 285 (Fam. 14,5,2). 

632. Kyse on Tiron vapauttamisesta (orjan asemasta). 

633. Yleisen tulkinnan mukaan kyseessä on Pompeius; Shackleton Baileyn (Loebin editio) tulkinnan 
mukaan taas Atticus. 

634. Ts. Tiro saa vapautuksen orjuudesta. 

635. Etvuov, etymon. Ikään kuin fides johtuisi verbistä ”fit” (tapahtuu, toteutuu). 

636. Vapautettu orja, jonka vapauttaminen närkästytti Marcusta. Ks. kirjeet 47 (Att. 2,18,4) ja 48 
(2,19,1). 

637. Luultavasti Titurius Sabinus, Caesarin legaatti, joka kuoli Galliassa 54 (tai 53). ”Pojat” voi viitata 
tässä Sabinuksen lapsiin tai orjiin. 

638. Lainaus on mahdollisesti jostain komediasta. 

639. Ts. ettei ole kirjoittanut. 

640. Luultavasti sellaisia, jotka hän oli tehnyt Ciceron maanpaon aikana. 

641. Cicero oli 53-vuotias. 

642. Kenties Curion asianhoitaja. 

643. Kisat, jotka Curio halusi tarjota isänsä muistoksi. 

644. Curio ei ottanut Ciceron neuvosta vaarin vaan järjesti näyttävät kisat. 

645. Munera tarkoittaa näytäntöjä mutta myös lahjoja. 

646. Viittaa todennäköisesti puhetaitoon. 

647. Cicero ajatteli, että jos Milosta tulisi konsuli, hänen ei tarvitsisi pelätä Clodiusta. 

648. Viittaus luultavimmin kenturiakokoukseen (comitia centuriata). 

649. Milon koko nimi oli Titus Annius Milo. 

650. Appius Claudius Pulcher oli Kilikian käskynhaltijana johtanut menestyksekästä sotaretkeä. 

651. Sanonta invita Minerva eli ”vastoin Minerva tahtoa” tarkoittaa ”ilman kykyä, lahjakkuutta”. 

652. IHoMáða, Poliada. Polias (kaupungin suojelija) oli Pallas Athenen titteli. Ei ole varmaa, oliko tämä 
sama patsas, jonka Cicero pyhitti Capitoliumilla lähtiessään maanpakoon. — Anm&öa, Appiada. 
Ciceron keksimä titteli. 

653. Ks. kirje 133 (Fam. 1,10). 

654. Ks. kirje 142 (Fam. 7,6). 

655. Fadius oli saanut tuomion lahjonnasta. 

656. Homines novi, ”nousukkaat”, ts. virka-aatelin ulkopuolelta korkeimpiin asemiin nousseet henkilöt. 

657. Fadius oli karkotettu mutta sai jäädä Italiaan. 

658. Pompeiuksen viisivuotinen pesti viljanjakelusta vastaavana prefektinä (praefectus annonae) päättyi 
syksyllä 52. Avianukselle tehdyt myönnytykset siis annettiin vuonna 55. 

659. Ei ole varmaa, mistä tässä on kyse — mahdollisesti taide-esineestä, jonka Marius oli pyytänyt 
Ciceroa ostamaan huutokaupattavasta omaisuudesta, jonka perijöitä Cicero itse oli. 

660. Titus Munatius Bursa Plancus oli vuoden kansantribuuni ja Clodiuksen kannattaja. Hän oli 
lietsonut levottomuuksia Clodiuksen kuoleman jälkeen ja saanut syytteen väkivallasta, ja hänet oli 
tuomittu. Cicero toimi syyttäjänä. 

661. Milon joukot surmasivat Clodiuksen 18. tammikuuta 52. 

662. Milo, joka oli karkotettu. 

663. Triumvirit. 

664. Jotta roomalainen kuun kiertoon perustuva kalenteri olisi täsmännyt aurinkovuoden ja 


vuodenaikojen kanssa, kahden vuoden välein jouduttiin lisäämään ns. välikuukausi (mensis 
intercalaris). Se ympättiin helmikuun sisään. Järjestelmä oli kömpelö eikä toiminut, minkä vuoksi 
Caesar pani toimeen kalenteriuudistuksen vuonna 46 eKr. 


KILIKIA (KIRJEET 186-302) 


665. Pompeiuksen laki (lex Pompeia de provinciis vuodelta 52) ei sallinut ottaa konsulin- tai 
preetorinviran jälkeen provinssin käskynhaltijuutta viiteen vuoteen. Niinpä senaatti kutsui 
käskynhaltijoiksi entisiä konsuleita ja preetoreita, jotka eivät ennen olleet olleet provinssin johdossa, 
ja Cicero oli yksi näistä. Hän sai johdettavakseen Kilikian vuoden ajaksi. Cicero oli pestistä kaikkea 
muuta kuin tyytyväinen. 

666. Molemmat olivat augurikollegion jäseniä. 

667. Ei tiedetä, mihin tämä viittaa. 

668. Ciceron lähdettyä Kilikian käskynhaltijaksi. 

669. Tehtävä kesti vuoden, mutta Cicero pelkäsi, että kautta jatkettaisiin. 

670. Luultavasti Milon klientti tai vapautettu orja, joka hoiti Milon asioita Roomassa, kun tämä oli 
maanpaossa Massiliassa. 

671. Cicero oli lainannut rahaa Caesarilta, ja Oppius hoiti asiaa. 

672. Palvelijat. 

673. Gaius Pomptinus oli toiminut Ciceron legaattina. Cicero halusi hänen tulevan luokseen. Ilmeisesti 
Pomptinus ei ollut järin halukas lähtemään Roomasta. 

674. Gaius Sempronius Rufus, joka ilmeisesti oli velkaa Vestoriukselle. Asiaa ei tunneta tarkemmin. 
Rufio on Rufus-nimen diminutiivi, halventava nimitys. 

675. Senaatin päätös, jota vastaan kansantribuuni oli esittänyt veton. 

676. Ts. Po-joen pohjoispuolella olevista kaupungeista tulisi municipiumeja, joiden asukkailla olisi 
Rooman kansalaisoikeudet. Ouattuorviri, nelimiehet, olivat municipiumien virkamiehiä. 

677. Kenties Atticuksen lähettämä orja. 

678. Ciceron tytär Tullia oli eronnut toisesta aviomiehestään Crassipeestä, ja hänelle etsittiin uutta 
miestä. ”Hän” tarkoittaa mahdollisesti Arpinumista kotoisin olevaa nuorukaista, joka mainitaan 
kirjeissä 244 (Att. 5,21,14) ja 245 (Att. 6,1,10). Toinen mainittu henkilö jää anonyymiksi. 

679. Servius Sulpicius Rufus nuorempi. 

680. Senaatin päätös, jonka mukaan Cicerolle myönnettäisiin määrärahaa provinssin johtamista varten. 
Marcus Claudius Marcellus oli vuoden 51 konsuli, ja Atticus ilmeisesti suostutteli tätä lisäämään 
Cicerolle myönnettävää määrärahaa. 

681. Senaatin jäsenet saattoivat huutaa: ”neuvottelu!” (consule/), kun he vaativat asiasta keskustelua, tai 
”luku!” (numera!), kun otettiin luku, jotta nähtäisiin, oliko senaatti päätösvaltainen. Molemmat olivat 
keinoja estää tai hidastaa päätöksentekoa. 

682. Ciceron provinsiaalisessa ediktissä. 

683. Kyse on Ciceron velasta Caesarille, ks. kirje 188 (Att. 5,1,2). 

684. Ts. maksaa velka Caesarille. 

685. Vuoden 59 konsuli, joka nyt oli nimitetty Syyrian käskynhaltijaksi. 

686. Kenties siitä, että hän oli saamaton. 

687. Titus Munatius Plancus Bursa, jota Cicero syytti ja joka joutui maanpakoon. 

688. Sisältää sanaleikin: beatus tarkoittaa sekä rikasta että onnellista ja bene instructus hyvin varustettua 
sekä hyvin koulutettua. Toisin sanoen Caesarin avokätisyyden ansiosta Plancus saattoi olla rikas ja 
hyvin varustettu mutta ei onnellinen eikä sivistynyt. 

689. Milo tuomittiin Clodiuksen murhasta ja joutui maanpakoon. Hänen velkojen rasittama 
omaisuutensa oli myynnissä, ja Philotimus oli ostanut siitä osan Ciceron nimissä. 

690. Milon vaimo ja Sullan tytär. 

691. Appius Claudiuksen praefectus fabrum (pioneerien päällikkö) Kilikiassa. 

692. Kuuluivat Appiuksen henkilökuntaan. 


693. Auguralis disciplina (” Augurioppi”), joka käsitti enemmän kuin kaksi kirjaa, joista ensimmäinen 
oli omistettu Cicerolle. 

694. Cicero oli valittu vuonna 53 tai 52 augurien kollegioon, jonka jäsen Appius oli. 

695. Marcus Valerius Messalla Rufus, vuoden 53 konsuli, jota syytettiin vaalikeinottelusta. 

696. Laki kielsi epäviralliset yhdistykset tai salaseurat, joiden avulla yritettiin vaikuttaa vaaleihin. Lailla 
siis yritettiin estää tietynlaista vaalikorruptiota. Messallaa vastaan itse asiassa nostettiin uusi syyte, ja 
hänet tuomittiinkin juuri tämän lain nojalla. 

697. Curion vuonna 53 rakennuttama puinen teatteri, jossa hän järjesti näytännöt kuolleen isänsä 
muistoksi. Hortensius oli puolustanut Messallaa oikeudenkäynnissä menestyksekkäästi. 

698. Pacuviuksen Teucer-näytelmästä. 

699. Kisoja varten, jotka Caelius joutuisi ediilinä järjestämään. 

700. Kilikiassa oltiin velkaa Sittiukselle (kyseessä ei liene Ciceron kirjeenvaihtotoveri). Caelius oli 
kenties hänen velkojansa. 

701. Hirruksen tappio. 

702. Ks. kirje 197 (Att. 5,8,2). 

703. Julius Caesarin vuonna 59 laatima laki rajoitti mm. sitä, miten paljon (esim. muonaa, majoitusta 
jne.) prokonsulit tai propreetorit saivat vaatia ilman maksua matkatessaan provinssiinsa. Cicero 
kehuskelee, ettei hän ole vaatinut edes sitä, minkä laki sallii. 

704. ”...sitä mitä parhaiten taitaa”. &pöot Tw..., erdoi tis..., Kreikkalainen sananlasku, ks. Cicero, 
Keskusteluja Tusculumissa 1,41. 

705. Seurasi veljeään Antiokhos Askalonilaista Akatemian johtajana. 

706. Atticuksen asianhoitaja Ateenassa. 

707. Memmius oli syyllistynyt vaalilahjontaan vuoden 54 konsulivaaleissa. Hän joutui lähtemään 
maanpakoon Ateenaan vuonna 52. Lucretius omisti teoksensa De rerum natura (suom. 
”Maailmankaikkeudesta”) Memmiukselle. 

708. Konsuli Marcus Marcellus oli antanut ruoskia erään Novum Comumin kansalaisen. Novum 
Comum oli kaupunki transpadaanisessa (Po-joen tuonpuoleisessa) Galliassa ja Rooman lain alainen, 
ja Rooman lain mukaan raipparangaistusta ei saanut antaa Rooman kansalaiselle. 

709. Lucius Mescinius Rufus. 

710. oïanep 1 öEonowa..., hoiaper he despoina... Sananlasku jatkuu: toia yå kdov ”sellainen koira”. 
Ks. Platon, Valtio 8, 563c. 

711. Cicero viittaa ironisesti epikurolaisiin. 

712. Epikuroksen talon rauniot. Ks. kirje 203 (Fam. 13,1,3). 

713. Zosterin niemi, Pireuksen ja Sounionin puolessavälissä. 

714. xpa I vp&ov, akra Gyreön, Tenos-vuoren korkein huippu. 

715. Latinan sana gravissimus voi tarkoittaa hyvin arvokasta, painavaa tai rasittavaa. Heloniusta ei 
tunneta muualta. 

716. Kenties Tusculumissa oleva vesijohto. 

717. Ciceron urakoitsija. Asia lienee koskenut vesijohdon rakentamista. 

718. Clodius surmattiin lähellä Bovillaa 18. tammikuuta 52. 

719. Tullia-tyttären kolmas avioliitto. 

720. Caesarin lainan takaisinmaksu. 

721. napännyuö Evwdowv, parapegma eniausion. Eli siitä alkoi Ciceron virkakausi Kilikian 
käskynhaltijana. 

722. Evööuvyov, endomykhon. Asia koski Tullian kolmatta avioliittoa. 

723. Luultavasti Appiuksen legaatti. 

724. Ouindecimiviri (sacris faciundis) oli viisitoistamiehinen pappiskollegio, joka vastasi mm. Sibyllan 
kirjoista. 

725. Egyptin farao Ptolemaios XII Auletes. 

726. Caelius oli nähtävästi edesmenneen kuninkaan velkojia. 

727. Ts. Ciceron käskyhaltijakauden. 

728. Aulus Plotius oli preetori. 


729. Paikallinen päällikkö, jonka suojiin Atticuksen orja Amianus oli paennut. 

730. Sanonta. Tuntemattomasta roomalaisesta komediasta. 

731. ova, onas. 

732. Tullian naittamisesta. 

733. Marcus Brutus oli naimisissa Appiuksen tyttären kanssa. 

734. Oikeusjuttuja, joissa ratkaistiin, oliko henkilö orja vai vapaa. Hirrus saattoi näin hankkia 
kansansuosiota. 

735. Marcus Calidius syytti Gaius Marcellusta (konsuli vuonna 50) vaalikeinottelusta. 

736. Marcus Octavius. 

737. Kenties Feridiuksen tai tämän isän omistamat maat, jotka hän oli vuokrannut paikallisille 
yhteisöille. 

738. Gaius Claudius Marcellus, kirjeessä 216 (Fam. 15,7) mainitun Gaius Marcelluksen isä. Ciceron 
augurikollega vuonna 53. 

739. Marcus Calpurnius Bibulus oli Syyrian prokonsuli. 

740. Cicero viittaa edeltäjäänsä Appius Claudius Pulcheriin. 

741. Lat. inter caesa et porrecta, ”teurastamisen ja uhraamisen välillä”. 

742. Ts. että Pompeius tulisi johtamaan sotajoukkoja taistelussa parthialaisia vastaan. 

743. Ciceron oma poika ja Ouintuksen poika. 

744. Kappadokian kuningas Ariobarzanes, jonka suojelijaksi senaatti oli määrännyt Ciceron. 
Ariobarzanes oli velkaa Brutukselle. 

745. Ciceron ystävän Marcus Fabius Galluksen vapautettu orja. 

746. Messalla oli Atiliuksen velan takaaja. 

747. Epikurolaiset. 

748. Ks. kirjeet 203 (Fam. 13,1,3) ja 205 (Att. 5,1,6). Melite oli Ateenan kaupunginosa (demos). 

749. Kilpailija oli Marcus Calidius, joka hävisi konsulinvaalit. ”Siskonpoikasi setä” on Cicero itse. 

750. Salaliittolaiset murhasivat Ariobarzanes II:n. 

751. Ironiaa. Ks. kirje 189 (Att. 5,2). 

752. Marcus Tuccius Galeo oli liikemies Brundisiumissa. 

753. Tausta on seuraava: Gaius Claudius Pulcher, joka oli Aasian käskynhaltijana 55—53, oli syytettynä 
kiskonnasta paluunsa jälkeen. Hän maksoi Marcus Serviliukselle (joka mahdollisesti oli kuulunut 
hänen henkilökuntaansa) saadakseen vapauttavan tuomion juonittelemalla syyttäjän kanssa. Hän 
kuitenkin sai tuomion ja lähti maanpakoon maksamatta oikeuden määräämiä korvauksia. Pausanias, 
joka edusti provinssilaisia, yritti asettaa Serviliuksen syytteeseen sillä perusteella, että kiskonnalla 
saatua rahaa oli mennyt hänelle, mutta preetori Marcus Juventius Laterensis ei sallinut viedä juttua 
eteenpäin, luultavasti riittämättömän todistusaineiston takia. Caelius toimi Pausaniaan puolesta. 

754. Ts. vapauttava tuomio. Yleensä äänten mennessä tasan tuomio oli vapauttava, mutta lex Julia (de 
repetundis) vaati äänten enemmistön sekä langettavaan että vapauttavaan tuomioon. 

755. Oik. plebeijitribuunit (tribuni plebis). Vakiintunut suomennos on ”kansantribuuni”. 

756. Gaius Cassius oli Syyrian prokvestori. 

757. Onnistuneista sotatoimista parthialaisia vastaan. 

758. Cassius oli mennyt naimisiin Brutuksen sisarpuolen Junian kanssa. 

759. Näitä lähetystöjä lähetettiin Roomaan käskynhaltijan (Appius) aloitteesta, ja niiden tarkoitus oli 
ylistää hänen hallintoaan. Kulut koituivat provinssin maksettaviksi. 

760. Sanalla urbanus viitattiin sivistyneeseen ja kultivoituneeseen henkilöön. 

761. Ts. ”että olisi hyvä omatunto” tai ”ettei tarvitsisi hävetä itseään”. Tuntematon latinalainen komedia. 

762. Tultuaan valituksi kuruuliseksi ediiliksi Caelius saattoi toivoa etenevänsä urallaan (preetoriksi, jopa 
konsuliksi). Tai sitten Cicero voi viitata vain siihen, kun Caelius on astunut virkaansa. 

763. Kirje 200 (Fam. 8,3). 

764. Mitä jatkossa sanotaan, sen ajatusta on vaikea tavoittaa. 

765. Tuntematon auktori. 

766. Tuntematon auktori. 

767. Caecilius Statiukselta. 


768. ”...pidän suurimpana hulluutena”. Vrt. Cicero, Keskusteluja Tusculumissa 4,35. Lainaus 
roomalaiselta komediakirjailija Trabealta. 

769. Cicero vinoilee Hirruksen puhevialle. 

770. Lat. ad rem redeamus (allitteraatio). Kun Hirruksen asia on käsitelty, Ciceron ”ärrän-vika” on 
tiessään. 

711. Triumfiin. 

712. Kleitarkhos oli 300-luvulla elänyt kreikkalainen historiankirjoittaja, joka kirjoitti Aleksanteri 
Suurta koskevan teoksen. Teos ei ole säilynyt. 

773. Ks. kirje 233 (Att. 5,20). 

TTA. Ks. kirje 204 (Fam. 2,8,2). 

715. Ts. sellaisia, jotka eivät ole virassa. 

776. Cicero ja Bibulus. 

777. Lucius Aemilius Paullus halusi heti konsulikautensa jälkeen provinssin hallittavakseen, vaikka laki 
salli sen vasta viiden vuoden päästä. Cicero ajatteli, että Paullus saisi Kilikian. 

778. Curio aikoi puuttua Caesarin maanjakoa koskevaan lakiin. 

779. Cicero onnittelee Curiota kansantribuuniksi valinnan johdosta. 

780. Viitannee Curion toiveeseen päästä pontifexien kollegioon, jonka jäsen hänen isänsäkin oli ollut. 

781. Saturnalian ensimmäisenä päivänä 17. joulukuuta. 

782. Tä Kevà Tod ToAEUov, ta kena tou polemou. Kreikkalainen fraasi, joka kirjaimellisesti tarkoittaa 
”sodan tyhjät/turhat (tapahtumat/huhut jne)”. Aristoteleella (Nikomakhoksen etiikka 1116b) fraasi 
esiintyy merkityksessä ”sodan turha pelko”. Kyse joka tapauksessa lienee jonkinlaisesta sodan 
psykologisesta vaikutuksesta. 

783. Sanonta. Yritti saada mainetta helpolla. 

784. 19. joulukuuta. 

785. Vankien huutokaupassa hinta oli siis kivunnut 120 000 sestertiukseen. 

786. Mduo, Momo. Pilkan jumaluus. Kenties viittaus vanhaan viholliseen Aelius Ligukseen. 

787. äömpoddrITov, adorodoketon. Ks. Fam. 15,2. 

788. Kappadokian kuningas oli velkaa Brutukselle. Ks. Att 5,18. 

789. Tällöin käsiteltäisiin kysymystä Caesarin asemasta Galliassa. 

790. Valkoinen miehen toga (toga virilis) annettiin nuorukaiselle 16 vuoden iässä. 

791. Ciceron ja Ouintuksen pojat. 

792. Atticuksen kirjuri. 

793. Tiro. 

794. Atticuksen muusikko-orja. Nimi esiintyy Odysseiassa, ks. Od. 1,154. 

795. Maanpaosta. 

796. Kirje ei ole säilynyt. 

797. Ciceron kohtelias pyyntö, että hän saisi supplication (sotilaallisista saavutuksista myönnetty 
kiitosjuhla, joka voitiin viettää päällikön poissa ollessa) sekä triumfin, kun palaisi Roomaan. 

798. Kuningataräiti, luultavasti Mithridateen tytär. 

799. Komanassa sijainneen Ma-Bellonan temppelin ylipappi, jolla oli toiseksi eniten valtaa kuninkaan 
jälkeen. 

800. Aleksanteri Suuri pystytti alttarit Zeulle, Athenelle ja Herakleelle Pyramosjoen rannalle muistoksi 
voitosta, jonka hän saavutti persialaisista Issoksessa. 

801. Luultavasti Lentulus Spinther, joka oli Kilikian käskynhaltijana 56-54 eli juuri ennen Appiusta ja 
Ciceroa. 

802. Vuonna 63. 

803. Augurinvirka. 

804. Preetorin istuinta pyytääkseen lupaa nostaa syyte. 

805. Imperiumilla varustetut provinssien käskynhaltijat ja sotapäälliköt, jotka halusivat triumfin, 
joutuivat odottamaan kaupungin rajojen ulkopuolella senaatin päätöstä, jotta saivat pitää imperiumin 
Roomassa triumfiin saakka. Astumalla kaupungin rajojen sisäpuolelle Appius siis menetti imperiumin 
ja sitä kautta mahdollisuuden triumfiin. 


806. Kenties tehtävän katsastella sopivia aviomieskandidaatteja Tullialle. — Caeliuksen kirje on 
kadonnut. Siihen viitataan myös kirjeessä 257 (Fam. 3,10,5). 

807. Dolabellan kihlautuminen Tullian kanssa herättäisi huomiota itsessään mutta vielä enemmän, kun 
Dolabella toimi Appiuksen syyttäjänä. 

808. Ts. aasialaisia panttereita. 

809. Praetor urbanus, joka ratkaisi Rooman kansalaisten välisiä riita-asioita. 

810. Marcus Fabius Gallus. Ks. kirjeet Fam. 7,23—26. 

811. edtpanehia, eutrapelia. Aristoteles määrittelee eutrapelian ”hyvätapaiseksi ylimielisyydeksi” 
(Retoriikka 2,12; 1389b12; suom. Paavo Hohti). Cicero siis leikittelee Volumniuksen lisänimen 
(Futrapelus) kustannuksella. 

812. Salinae (suolakaivos); sal tarkoittaa suolaa mutta myös nokkeluutta, josta Volumnius oli kuuluisa. 

813. Sestiukselta puuttui nokkeluutta. 

814. äktÖnpov, akutheron. Sana tarkoittaa ”ei-hurmaavaa”. 

815. äupiBohia, amfibolia. Pisteliäs kaksimielisyys. 

816. napäypauuoa, paragramma. Tarkoittaa tietynlaista sanaleikkiä, jossa yhden kirjaimen vaihtamisella 
merkitys muuttuu. 

817. Ciceron lipsahdus. Itse asiassa tämä vitsejä käsittelevä osuus (Puhujasta 2,216—291) on esitetty 
Gaius Julius Caesar Strabon suulla. 

818. Henkilöä ei tunneta muusta yhteydestä. 

819. Ts. 1. helmikuuta 50. 

820. N. klo 21. 

821. Mutta me emme tiedä, mihin tämä viittaa. 

822. Appietas, Lentulitas; ts. se, että on Appius tai Lentulus. Molemmat sanat ovat Ciceron luomuksia, 
joilla Cicero ironisesti viittaa nobiliteettiin. 

823. náp’ čuorye Kai ğa, Oi ké ue TIUNOOLOot, uáota ÖE UNTIETA Zevs, par’ emoige kai alloi, hoi ke 
me timesousi, malista de metieta Zeus (Ilias 1,174). 

824. yhoKdmtikpov, glykypikron. 

825. Caelius Rufus ahdisteli jatkuvasti Ciceroa pyynnöillään saada panttereita näytäntöön, jonka hän 
järjestäisi ediilinä. Caeliuksen ediilikollega Octavius ilmeisesti oli tehnyt vastaavan pyynnön. 

826. Tämä ilmeisesti suositteli Lucius Tulliusta Cicerolle. 

827. Sananmukaisesti: yhden prosentin koron kuukaudessa. 

828. Vuonna 56. 

829. Cato. 

830. Luultavasti Gaius Julius Strabo, kuruulinen ediili vuonna 90. 

831. &vöoudyw, endomukho. Kyse on siis ehdokkaasta Tullian aviomieheksi. 

832. Servius Sulpicius Rufus nuorempi. 

833. Ts. suosituskirjeitä. 

834. Ei ole tietoa, mistä näissä on kyse. 

835. Terminalia-juhla oli 23. helmikuuta. Roomalaisen laskutavan mukaan Cicero sai siis kirjeen 19. 
helmikuuta. 

836. Ouintus Mucius Scaevola Augur, joka oli konsulina 117. Glabrio, joka oli konsuli vuonna 67, oli 
hänen pojanpoikansa. Asiasta ei tiedetä tarkemmin. 

837. Eri henkilö kuin myöhemmin tässä kirjeessä ja kirjeessä 244 (Att. 5,21,10) mainittu Scaptius. 

838. Brutus. 

839. Sananmukaisesti korot ovat yksi prosentti ja neljä prosenttia per kuukausi. 

840. Vuoden 50 konsulina, joka oli tulossa Ciceron seuraajaksi. 

841. Euripides (Nauck 918): tò yàp eù uet’ 8uod, to gar eu met’ emou. 

842. Decemivirit olivat XII taulun lain laatijoita. Ensimmäinen ediilin virka perustettiin 366 eKr. 

843. Viittaus pontifeksien kollegioon. 

844. 0odK č#ňaðé o<e>, ouk elathe s<e>. 

845. Joidenkin mielestä tässä olisi kyse siitä, että Atticus oli nähnyt Ciceron teoksessa vihjauksen 


Hortensiuksen teatraaliseen puheenpitämistyyliin. 

846. Viittaus ritarisäätyyn, johon Pontidian ehdokas (Tullian kolmanneksi aviomieheksi) ilmeisesti 
kuului. Tullian kaksi aiempaa aviomiestä olivat olleet ylimyksiä. 

847. Tästä ei ole tarkempaa tietoa, kenties Memmius oli kirjeen viejä. 

848. Tribuuni Furnius ilmeisesti kertoi Atticukselle, että hän estäisi Ciceron toimikauden pidennyksen, 
paitsi jos jokin vaara (kuten parthialaisten hyökkäys) uhkaisi. 

849. Maaliskuun 17. päivä. 

850. Thermus oli Aasian ja Silius Bithynian, Nonius Makedonian, Bibulus Syyrian ja Scrofa Kreetan ja 
Kyrenen käskynhaltija. 

851. ToAitevyua, politeuma. Ts. toiminnan parantaa provinssien hallintoa. 

852. Amianus oli kenties Atticuksen karannut orja. Terentius, josta ei tiedetä sen enempää, liittyi kenties 
jollain tavoin Amianuksen tapaukseen. 

853. Ritarisäätyä, ts. veronvuokraajia vastaan. 

854. äypavov, agrafon. 

855. Ts. muista kreikkalaisista kaupungeista. 

856. tò TApudoEdTATOov, to paradoksotaton. 

857. unõèv avToic, meden autois. Ilmeisesti osa kreikkalaista sananlaskua, jonka loppua ei tunneta. 
Merkitys on kuitenkin se, ettei yhtään pidä luottaa. 

858. Publius Cornelius Scipio Nasica Sarapio. 

859. Koski panttereita. 

860. Cicero vannoi konsulikautensa viimeisenä päivänä 29. joulukuuta 63 valan, että hän yksin oli 
pelastanut Rooman ja tasavallan. Ks. kirje 14 (Fam. 5,2,7). 

861. ypdoga yahkeiov, khrusea khalkeion (Ilias 6,236). 

862. Sananmukaisesti ”huilunsoittajansa kanssa”. Sanonta on ongelmallinen, mutta olen noudattanut 
Shackleton Baileyn tulkintaa. 

863. oiösod0sv uèv avi vaodoat ösioav O vnodgydor, aidesthen men anenasthai deisan d’ hupodekhthai 
(Ilias 7,93). 

864. Maanpaosta. Memmius oli Curion serkku. 

865. Ts. Ateenan julkiseen käyttöön. 

866. Caesar rakensi ylellistä huvilaa Nemiin. Hän oli veloissa Pompeiukselle. 

867. Lex viaria, joka ilmeisesti määräsi, miten paljon palvelijoita sai olla mukana matkalla. Ks. kirje 
238 (Fam. 8,6,5). 

868. Brutus. 

869. Kyseinen nainen oli Junia, Brutuksen sisarpuoli ja Marcus Aemilius Lepiduksen vaimo. 
Sanaleikki: brutus tarkoittaa ”typerää” ja lepidus ”huvittavaa” ja ”nokkelaa”. 

870. Appius Claudius Pulcher rakentaa uudelleen vestibulumin Eleusiissa sijainneeseen Demeterin 
temppeliin. 

871. Ts. Clodiuksen surman jälkeen. Leuktran taistelu käytiin vuonna 371, ja taistelussa surmansa sai 
Spartan kuningas Kleombrotos taistellessaan teebalaisia vastaan. 

872. Sanaleikki: urbs (Rooma) ja urbanitas (hieno käytös, sivistys). 

873. Tarkkaan ottaen Philotimus oli Terentian vapautettu orja. 

874. Emikovpewv, Epikoureion. Epikuroksen mukaan ystävyyden(kin) perustana on hyöty, oma etu. 

875. Viittaa todennäköisesti penkkiin, joka oli varattu tribuuneille. 

876. Enteitä koskeva teos. Cicero oli saanut siitä ensimmäisen osan. 

877. Nähtävästi huonon sään takia. 

878. Epeiroksen kuningas Pyrrhos (n. 319—272) laati kirjan sotataktiikoista, ja hänen neuvonantajansa ja 
diplomaattinsa Kineas laati lyhennelmän Aineias Taktitoksen sotataktiikkateoksesta. 

879. Mato ja Pollio ovat tuntemattomia. Pollio tosin saattaa olla Caesarin kannattaja, historioitsija ja 
puhuja Gaius Asinius Pollio. 

880. öroiknow, dioikesin. Hallintopiirin (Adramyttiumin) oikeusistuimen ratkaistavaksi. 

881. Rikas pankkiiri. 

882. Ts. temppeliin, jolloin korko lakkasi kasvamasta. 


883. Cluvius oli ilmeisesti vain Pompeiuksen asianhoitaja. 

884. Käsikirjoituksissa kirjeen vastaanottajaksi on nimetty propreetori Publius Silius, Bithynian 
käskynhaltija. Noudatan Shackleton Baileyn tulkintaa. 

885. Yhdistys, joka osti oikeuden kerätä laidunveroa provinssien asukkailta. 

886. Määrättiin perilliseksi pääperillisen kuoleman varalta. 

887. Saattaa liittyä kirjeessä 188 (Att. 5,1,2) mainittuun asiaan. 

888. Lucius Aelius Lamia, rikas roomalainen ritari, Ciceron ystävä. 

889. Ks. kirje 247 (Fam. 9,25,3). 

890. Vrt. kirje 245 (Att. 6,1,21). 

891. Huhtikuun 4. päivänä Roomassa järjestettiin Kybelen kunniaksi kisat (ludi Megalenses), jotka 
olivat kuruulisen ediilin vastuulla. 

892. Atticuksen ystävä, joka oli liiketoimissa Kilikiassa. 

893. Cicero käyttää monikkoa mutta viittaa lähinnä Publius Cornelius Dolabellaan, tulevaan Tullian 
aviomieheen, joka oli nostanut syytteen Appiusta vastaan valtiorikoksesta (de maiestate). 

894. Vastatakseen syytteeseen Appiuksen oli astuttava kaupungin rajan sisäpuolelle ja siten luovuttava 
oikeudesta triumfiin. 

895. Pomptinus oli Ciceron legaatti Kilikiassa. Appius oli konsulina (vuonna 54) tukenut hänen 
vaatimustaan triumfista. Ks. kirje 157 (Att. 4,18,4). 

896. Dolabella. 

897. Näistä ei ole tarkempaa tietoa. 

898. Liittyen hänen avioliittoonsa Tullian kanssa. Caeliuksen kirje ei ole säilynyt. 

899. Fryygiasta, tunnettiin nimellä Fryygia Epiktetos. 

900. Ciceron ja Appiuksen veljen, Publius Clodiuksen vihamielisyyksissä. 

901. Tekstissä on aukko, mutta puuttuvat rivit (mahdollisesti yksityiskohdat) oli kenties jätetty pois jo 
Ciceron omistamasta kopiosta. Ehkä hän oli sanonut kirjurilleen, ettei niitä tarvinnut mainita (ei 
niinkään arkaluontoisuuden takia kuin siksi, että ne olivat tylsiä). 

902. Käsikirjoituksessa vastaanottajaksi merkitty Publius Silius. Noudatan Shackleton Baileyn tulkintaa. 
Ks. kirje 250 (Fam. 13,65). 

903. Tiberius Claudius Nero, tulevan keisarin, Tiberiuksen isä. 

904. Koska kiitosjuhlien aikaan ei saisi pitää kansankokouksia, joissa Curio voisi viedä eteenpäin 
lakiesityksiään. 

905. Kiitosjuhlista päätettäessä senaatti määritteli myös juhlissa uhrattavien eläinten määrän ja laadun. 

906. Caesaria kohtaan, jota Curio nyt kannatti. 

907. Orestilla oli naimisissa Catilinan kanssa. Tytär oli edellisestä avioliitosta. 

908. Paulla Valeria meni naimisiin Decimus Brutuksen kanssa, ja avioliitto kesti Decimus Brutuksen 
kuolemaan saakka. 

909. Ouintuksen ja Pomponian avioeron. 

910. Ouintus nuoremmalle. 

911. Tässä teoksessa Dikaiarkhos kertoo eräästä Khaironista, joka laskeutuu Zeus Trofonioksen 
oraakkeliluolaan. Teoksen pääaihetta ei tiedetä. 

912. Mikäli tekstimuoto on oikein, niin tämä voi tarkoittaa, että Dikaiarkhos esittää näkemyksensä 
jumalan (Zeus Trofonios) suulla. 

913. Kreikan sisämaan kaupunkeja. 

914. TO TÖV VEÖV KaTtaAÖYo, tö tön neon katalogo. Iliaan toinen laulu. 

915. Olaodc, Onodc, Eimodc, guod Onodvrtior, Zinodvrior, Flious, Opous, Sipous, Opountioi, Sipountioi. 

916. Silti De re publica -teoksen 400-500-luvulta peräisin olevassa palimpsestissa lukee kuitenkin 
Phliuntios (pro Phliasios), ks. De re publica. Atticus ei ilmeisesti ollut muistanut korjata sitä. Vrt. 
Tusculanae disputationes 5,8: Phliasiorum. 

917. Ironiaa. Cicero valittaa, etteivät veronvuokraajat tukeneet häntä vuonna 58. 

918. Kappadokian kuningaskunta, jota hallitsi kuningas Ariobarzanes III. 

919. Ennius, Annales (Vahlen 578). 

920. Ks. kirje 233 (Att. 5,20,10). 


921. Ks. kirje 189 (Att. 5,2,2). 

922. Atticuksen tytär, Attica. 

923. KoUIKOc uáptvc, kömikos martys. Phanias oli Appiuksen vapautettu orja. Todistaja (esim. jonkin 
henkilön henkilöyden todistaja) oli vakiorooli uudessa attikalaisessa komediassa, jossa Fanias (lat. 
Phanias) oli yleinen hahmon nimi. 

924. Yksi Appiuksen tyttäristä oli naimisissa Pompeiuksen pojan kanssa ja toinen Marcus Brutuksen 
kanssa. 

925. Appius oli Ciceron kollega augurikollegiossa ja kirjoitti teoksen auguriopista ja omisti sen 
Cicerolle. 

926. Dolabella nosti Appiusta vastaan syytteen valtiorikoksesta (de maiestate). 

927. Tribuuni Curio. 

928. Lucius Antonius, Thermuksen kvestori. Cicero neuvoo, että tämän pitäisi ottaa ohjat Aasian 
provinssissa Thermuksen lähdettyä. 

929. Ilmeisesti Lucius Antoniuksen vanhemmat veljet, Marcus ja Gaius olivat olleet kvestoreina 52 ja 
51. Marcus oli tribuunina vuonna 49, Lucius 44. Gaius ei päässyt koskaan tribuuniksi. 

930. Dolabella nosti Appiusta vastaan syytteen valtiorikoksesta (de maiestate). 

931. Tukivat Caesaria toisin kuin odotettiin. 

932. Näihin aikoihin Pompeius sairastui vakavasti Neapoliksessa. 

933. Ks. kirje 245 (Att. 6,1,4). 

934. Sotatribuunin viran. 

935. Henkilöä ei pystytä identifioimaan, mutta kyseessä on selvästi joku halveksittava tyyppi. 

936. Sitaatti Luciliukselta (Marx 1181—1182). 

937. Kenties maininta mahdollisesta Ouintuksen ja Pomponian erosta. 

938. Ks. kirje 226 (Fam. 8,8,2—3). 

939. Dolabella. 

940. Ts. painostaa että Curio peruisi vetonsa. 

941. Pompeius Magnus. Viittaus Pompeiuksen kyvyttömyyteen vastustaa Caesaria mutta kenties myös 
häneen heikkoon terveydentilaansa. 

942. Caesar. 

943. Kiitosjuhlasta (supplicatio). 

944. Philotimus. 

945. Viittaus Titus Annius Miloon, jonka kaima oli 500-luvulla eKr. elänyt urheilija, joka oli kotoisin 
Etelä-Italian Krotonista. ”Tyranni” viittaa Clodiukseen, jonka Milo murhasi. 

946. Tc áuaptóç uov ó änehevdepos (oioda öv Abym) šõočé uot mpomv, &E OV åoysvóuevoç 
TAPEPOETYETO, TEPULPAKEVAI tàs YI|1Pouc EK Tc Ovi tæv VTapyövinv tæv Tod Kpotmviätov 
TUPAVVOKTÖVOD. ÖEOOLKA ÖT] UT] TI — VOijogis ÖNNOV. TODTO ÖT] NEPIOKEYÄHEVOC TÄ JOITA EEAaopä)oat. 
tes darmatos mou ho apeleutheros (oistha hon lego) edokse moi prõēn, eks hön alogeuomenos 
parefthengeto, pefyrakenai tas psefous ek tes ones tön tou Krotöniatou tyrannoktonou. dedoika de me 
ti — noeseis depou. touto dē periskepsamenos ta loipa eksasfalisai. — Suomennoksessa olevat pitkät 
kursivoidut jaksot ovat Cicerolla kokonaan kreikaksi. 

947. ts Euvadpov tc Ei ovEskev0spos ESoE€ uor Oaua Battapikov <rai> GÄdmv Ev tols EVÄ Öyo 
KAI tais AEOXAIG UNTO TI NEOLPÄKEVOAI TÖC YI Pous EV tols VIKÄPYovoiv tols tod Kpormviätov. tes 
ksynaorou tes emes houkseleutheros edokse moi thama battarizön <kai> alyön en tois ksyllogois kai 
tais leskhais hupo ti pefyrakenai tas psefous en tois hyparkhousin tois tou Krotoniatou. 

948. Fi ole varmuutta, viittaako tämä Miloon vai Camillukseen. 

949. Timotheus. 

950. ¿č GoTEOC ETTAÄÖPOD OTEIJOV TAPEÖOKEV UVÖV iKauvi Öpsilnua tÕ Kauko éavtóv TE Öpsilovta 
Uväc Kö" EK TOV KpotoviutikKOv Kal EK TÖV XEppovioitiKOv um Koi vc kAnpovouijoat yu [ku]. 
TOUTOV È unè OPBoldv ÖteviuTij olan, TÄVTOV ÖYELIOEVTOV TOD ðevtépov LUIN VÖG TT] vouum via. tòv OE 
ÄTEMEVÖEPOV ADTOD, ÖVTA óuóvvuov TO KÖvovoc natpi, unõèv OLooyspäc TEppovtiKEvat. Tadta odv 
TPÖTOV UEV iva TÄvta ominta eútepov ðè iva UudöE TOV TÖKOV ÖMYWmpijons tæv Änö tG 
TPOEKKEIUEVIG ńuépac. Öoac [...] adTod véykauev opööpa ðéðowka: kal yàp Tapijv mpdc ñus 


KATAOKEYÖHEVOG KAI TL oyeðòv EATTIOAC' ÄTOYVOdc O? ÄÄÖYmc AT<IAO>Ev ETEITOV EIKO' ”Aioypöv TOI 
ÖINPÖv TE uévetv...”. 

eks asteös heptalofou steikhön paredöken mnön ikamni ofeilema tö Kanillö heauton te ofeilonta mnas 
kd? ek tön Krotoniatikon kai ek ton Kherronesitikon mē’ kai mnas kleronomesai khm’ [km]. toutön de 
mede obolon dieulytesthai, pantön ofeilethetön tou deuterou menos tē noumenia. ton de apeltheron 
autou, onta homönymon tö Kononos patri, meden holoskherös pefrontikenai. tauta oun proton men 
hina panta sozetai, deuteron de hina mede tön tokon oligöreses tön apo tes proekkeimenes hemeras. 
hosas [...] autou enenkamen sfodra dedoika; kai gar paren pros hemas kataskepsomenos kai ti 


-, J , 


skhedon elpisas; apognous d’ alogos ap<elth>en epeipön eiko; ”aiskhron toi deron te menein...? 
Viimeinen lause aioypöv Toi Önpöv te uEvew... (aiskhron toi deron te menein...) ”häpeä on viipyä 


pitkään”, on lainaus Iliaasta (2,298). 


951. 
952. 
953. 
954. 
JAA 
956. 
957: 
958. 
959. 
960. 
961. 
962. 
963. 
964. 
965. 
966. 
967. 
968. 
969. 
970. 
url, 
972. 
VTI, 


tà UEV ÖrÖÖLLEVA....., ta men didomena. Ks. Platon, Gorgias 499c. 
Bibuluksen kaksi poikaa oli murhattu Egyptissä. 

Kirjeet 228 (Fam. 3,8) ja 243 (Fam. 3,7). 

Kuuluisa Appius Claudius Caecus, joka oli censorina 312 eKr. ja rakennutti Via Appian. 
Ouinguatrus, jota juhlittiin 19.-23. maaliskuuta. 

Philo oli Caeliuksen vapautettu orja. 

Ev aiviyuoi, en ainigmois. 

Philotimus. 

Lat. etesiae (”etesialaiset”). 

Kyseessä ei liene Ciceron samanniminen ystävä eikä historioitsija Sallustius. 
Oman ja veljenpoikansa. 

Bibuluksen kaksi poikaa oli juuri murhattu Egyptissä. 

Kiitosjuhla. 

Sitaatti Naeviuksen teoksesta Hector proficiscens (Ribbeck 16). 

Fi enää mieti vaan on pannut toimeksi. 

Hortensius oli kuolemaisillaan. 

Ouintus, joka oli ollut Aasian käskynhaltijana. 

TAMYYEVEOLAV, palingenesian. Viittaa Ciceron paluuseen maanpaosta. 
Triumfin. 

Kirje ei ole säilynyt. 

Curiolle. 

Cicero yksilöi tarkemmin huolenaiheitaan kirjeessä 276 (Att. 6,6,4). 
Pompeius oli valinnut kvestorikseen Ouintus Cassius Longinuksen ja Caesar Marcus Antoniuksen. 


Yleensä kvestori valittiin arvalla. Ks. Att. 6,6. 
974. Acta diurna, eräänlainen ”päivälehti”. 


975. 
976. 


Asiaa ei tunneta tarkemmin. 
Tullian ja Dolabellan kihlautumisesta. Dolabella toimi samalla syyttäjänä Appiusta vastaan 


nostetussa oikeusjutussa. 


STT. 
978. 


Tullian kihlautuminen Dolabellan kanssa. 
Dolabella toimi Appiusta vastaan nostetun oikeusjutun syyttäjänä, joten ajankohta oli kaikkea 


muuta kuin otollinen. 


979. 
980. 
981. 
982. 
983. 
984. 
985. 
986. 


Appiuksen asianhoitaja. 

Parthian kuningas. 

Augurinvaalit. 

Ts. augurinvirka. 

Gnaeus Saturninus oli epäilemättä kannattanut Antoniusta. 

Caesarin kannattajiin. 

Mm. Lucius Domitius ja kenties Pompeiuskin. 

Lat. lomentum, joka voi tarkoittaa myös kasvovoidetta (ks. Martialis, Epigrammit 3,42). 


987. Lex Scantinia tuomitsi pederastiasta. Drusus ilmeisesti oli itse pahamaineinen pederasti. 


988. Lucius Calpurnius Piso Censorinus. Konsuli vuonna 58. Valittiin censoriksi yhdessä Appiuksen 
kanssa vuonna 50. Appius ilmeisesti yritti ryhtyä Caeliuksen vastaisiin toimiin ja saada 
censorikollegansa puolelleen. 

989. Ludi Romani, jotka päättyivät 19. syyskuuta. Lex Scantinia tuomitsi pederastiasta. 

990. Kuului valtiolle. 

991. Tämä jälkikirjoitus lienee lisätty päivää tai paria myöhemmin. 

992. Kirje 279 (Fam. 8,14). 

993. Saattaa viitata Tullian häihin, mutta tekstikohta hyvin epävarma. 

994. Calidius, joka pyrki toistamiseen konsuliksi mutta epäonnistui. 

995. Ts. Cicero itse. 

996. aicypòv owrnäv, aiskhron siopan. Lainaus Euripideen Filoktetes-näytelmästä (Nauck 796). 

997. TAapapdlatov... TIIV TOD Ppupatod pwuoruiav, parafulakson ... ten tou fyratou filotimian. Sisältää 
sanaleikin: kreikan piotiia (filotimia), kunnianhimo, on viittaus Terentian vapautettuun orjaan, 
Philotimukseen, joka peukaloi kirjanpitoa. Ks. kirjeet 267 (Att. 6,4) ja 269 (Att. 6,5). 

998. adrika yàp, autika gar. Tekstikohta epävarma. 

999. En&xgw, epekhein. Skeptisen filosofisen suuntauksen käyttämä termi. Skeptikkojen mukaan tuli 
pidättyä arvostelmista. 

1000. noù, epokhe. 

1001. |0&tnow, athetesis. 

1002. todudv Övewov &uoi, toumon oneiron emoi. Sanonta, sananmukaisesti: (kerrot) minulle oman 
uneni. 

1003. Emtypovia ċroyňů, epikhronia epokhe. 

1004. Appius Pulcher censorina vainosi taiteenkeräilijöitä, ks. kirje 279 (Fam. 8,14,4), vaikka itse oli 
mitä intohimoisin taiteenkeräilijä. 

1005. poria, filotimia. Ks. kirje 283 (Att. 6,9,2). 

1006. a) Eudv odnote Ovudv Evi otiiOsoowv Eneidec, all’ emon oupote thymon eni stethessin epeithes. 
Odysseia 9,33. 

1007. Konsulinvirkaan. 

1008. Cicero kuvittelee itsensä ikään kuin senaatin istuntoon. 

1009. Kenties jokin latinankielinen runositaatti. 

1010. Asettua ehdolle poissaolevana. 

1011. aiðéouar... TpdOac Koi Tpmädöac. Hovivõáuac uot TpOToc EÄeyxsinv kataðńosı, aideomai ... 
Troas kai Troadas. Poulydamas moi protos elenkheien katathesei. Ilias 6,442 ja 22,100. Cicero 
muuttanut verbiä, Homeroksella &vaðńosı. 

1012. Ongelmallinen fraasi, kenties sanonta. 

1013. Mikäli Cicero olisi astunut kaupungin rajojen sisäpuolelle, hän olisi menettänyt prokonsulin 
statuksensa ja mahdollisuutensa triumfiin. 

1014. 8&<BoAn Adyov, ekbole logou. Ks. Peloponnesolaissota 1,97. 

1015. Fam. 15,5. 

1016. Mahdollisesti todellinen roisto, jonka nimi merkitsi huijaria. 

1017. 64A& Tä èv npotetóyðo żácouev Gyvöuevoi zep, alla ta men protetukhthai easomen akhnumenoi 
per. Ilias 18,112 ja 19,65 (suom. Otto Manninen). 

1018. Ks. kirje 283 (Att. 6,9,2). 

1019. Kaupunki samannimisessä, Akarnanian rannikkoa vastapäätä sijaitsevassa saaressa. 120 stadionia 
on n. 22 km. 

1020. Asclapo. Mainitaan myös nimeltä, ks. kirje 294 (Fam. 16,9,2). 

1021. Patraissa oleva Ciceron isäntä, jonka talossa Tiro oleskeli. 

1022. Kaupunki Akarnaniassa. 

1023. Fi tunneta muualta kuin tästä kirjeestä. 

1024. Mahdollisesti Ciceron itsensä sepittämä heksametrisäe. Onkhesmos oli Epeirossa oleva satama. 

1025. onovösiätovta, spondeiazonta. Spondeiazon oli säe, jonka lopussa on poikkeuksellisesti kaksi 


spondeeta. 

1026. tõv veotepowv, tön neoterön. Neoteerikot olivat uuttaa tyyliä edustavia runoilijoita, joihin kuului 
mm. Catullus. 

1027. Cicero, Ouintus ja tämän poika. 

1028. Luultavasti Atticuksen Buthrotumin tilanhoitaja. 

1029. Epeiroksen joki. 

1030. pvoiktv... TIIV oTopyi)v TI|V Tpdc tà TEKVA, fysiken ten storgen ten pros ta tekna. 

1031. Saufeius. Lucius Saufeius ja Patron olivat epikurolaisia filosofeja. Karneades oli ns. kolmannen 
Akatemian edustaja. 

1032. Ks. Cicero, Laeista 1,41. 

1033. Testamentissaan. 

1034. Chrysippus ja toinen, jota ei mainita nimeltä, olivat Ciceron vapautettuja orjia. 

1035. Luultavasti Marcus Lilius Drusus, konsuli 112. 

1036. Että tekisi tiettyjä palveluksia entiselle isännälle. 

1037. Korkyran saaren samanniminen kaupunki. 

1038. Peripateettista koulukuntaa edustava filosofi (n. 350-258 eKr.), joka kannatti aktiivista elämää 
(vs. kontemplatiivinen elämä). 

1039. Imperium. 

1040. Gaius Fabius, Atticuksen ystävä, ja Gaius Caninius Rebilus olivat Caesarin legaatteja. Caesarin 
ilmeisesti ajateltiin kohdelleen heitä jotenkin huonosti. 

1041. Ennen lähtöään maanpakoon vuonna 58 Cicero pyhitti Minervan, Kaupungin suojelijattaren 
(custos Urbis) patsaan Capitoliumilla olevaan Juppiterin temppeliin. Ks. Cicero, Laeista 2,42. 
Piirtokirjoitusta ei tunneta. 

1042. Volcacius oli konsuli 66 ja Servius 51. Molemmat halusivat pysyä puolueettomina. 

1043. Vuonna 59. 

1044. Lex Pompeia Licinia (55 eKr.), jonka avulla Caesarin Gallian käskynhaltijuutta jatkettiin viidellä 
vuodella. 

1045. Tod okápos tò tæv Atpsid&v, pou skafos to tön Atreidön. Mukailtu lainaus Euripideen 
näytelmästä Troijan naiset (455). Merkitys tässä kohtaa on jotain sellaista kuin ”mille puolelle 
asettua?” 

1046. Kuten Ciceroa. 

1047. Caelius Rufus oli siirtynyt Caesarin puolelle. 

1048. Ilmeisesti metaforisesti käytetty; viittaa moraaliseen selkärankaan. 

1049. Kenties Ciceron veli Ouintus. 

1050. Marskentältä päästiin tämän portin kautta Velabrumille. Lucceiuksen kiinteistöt (ks. edellä) 
sijaitsivat ilmeisesti täällä. 

1051. Hortensius oli jättänyt Puteoliin tilan, jonka Cicero halusi ostaa. 

1052. Caecilius Statius. 

1053. Caecilius Statius oli roomalainen näytelmäkirjailija. 

1054. Molemmat lainaukset ovat komediakirjailija Terentiuksen näytelmästä Eunuchus (kohdat 539 ja 
114). 

1055. Kaupunki Gadeen (nyk. Cadiz) lähellä Espanjassa. Tartessus oli Balbuksen synnyinpaikka. 

1056. Ks. kirje 245 (Att. 6,1,10). 

1057. Pompeius oli lähtenyt Roomasta Campaniaan 7. joulukuuta värvätäkseen uusia joukkoja. 

1058. Triumfin. 

1059. où yàp Or) tóðe usilov ET KaKOV, ou gar de tode meizon epi kakon. Odysseia 12,209. 

1060. Cicero katsoi olevansa kiitollisuudenvelassa Pompeiukselle, joka oli auttamassa häntä pääsemään 
pois maanpaosta. 

1061. Juhla, jota vietettiin vuodenvaihteessa = tienristeysten = laarien (lares compitales, 
laarit = kotijumalat) kunniaksi. 

1062. Pompeiuksen palvelusväelle. 

1063. Imperium. 


1064. ABönpirwxöv, Ahderitikon eli ”abderalaista”; Abderan kaupungin asukkaita pidettiin typerinä. 

1065. Tämä tarkoittaisi, että hän mitätöisi käskyvaltansa (imperium) ja menettäisi samalla 
mahdollisuutensa triumfiin. 

1066. Publius Clodius. 

1067. Mytileneläinen Theofanes adoptoi Balbuksen. 

1068. Kuumepäivä. 

1069. Evvöc Evväloc, ksynos Enyalios. Ilias 18,309. Viittaa sodan arvaamattomuuteen. 

1070. Via Appialla Rooman lähellä. Paikka oli pahamaineinen, ja siellä tapahtui paljon ryöstöjä. 

1071. ötevkpiviosic mpdPAn ua... ToMTKÖV, dieukrineseis problēma ... politikon. 

1072. Tässä ”eräs”, ”joku” tarkoittaa Pompeiusta. 

1073. Pompeius. 

1074. Pompeius. 

1075. Kypros oli liitetty Roomaan vuonna 58 ja kuului Kilikian provinssiin. Caesar luovutti sen takaisin 
Ptolemaioksille vuonna 47. Kvestori Sextilius Rufus, joka kuului rikkaaseen senaattorisukuun, oli 
lähetetty Kyprokselle (senaatin tai Kilikian käskynhaltijan, Ciceron seuraajan, Publius Sestiuksen 
toimesta). 

1076. Publius Lentulus Spinther, konsuli vuonna 57, Kilikian käskynhaltijana 56—53. 


KANSALAISSOTA (KIRJEET 303—401) 


1077. Mescinius Rufus oli Ciceron entinen kvestori Kilikiassa. Cicero itse oli palannut Kilikiasta 4. 
tammikuuta. Kirje on kirjotettu pian sen jälkeen. 

1078. Lat. frater voi tarkoittaa veljeä tai serkkua. 

1079. Volusius oli keinotellut jossakin virallisessa hankinnassa käyttämällä asianhoitajanaan Valeriusta. 
Kun tämä ei kyennyt maksamaan valtiolle, velka siirtyi takaajien maksettavaksi. 

1080. Valtio/valtionkassa. 

1081. Xoysio, logeia. Kohta ja sana on epävarma. 

1082. Tuota 900 000 sestertiusta (tai mahdollisesti Xoysio). 

1083. Käskynhaltijan kautensa aikana henkilökunnalleen antamia tai lupaamia palkkioita. Lista piti 
ilmoittaa valtionrahastolle. 

1084. Velalliset. Sodan uhatessa lainanantajat yrittävät periä takaisin saatavansa. 

1085. Tämä ei pitänyt paikkaansa. Vuotta myöhemmin raha oli edelleen Efesoksessa. Ks. kirje 394 (Att. 
11,1,2). 

1086. Caesarin (vuonna 49) säätämän arvohinnan mukaan. 

1087. Kirje on lähetetty päivä sen jälkeen, kun Caesar ylitti Rubiconin. 

1088. Molemmat kansantribuuneja. 

1089. Ns. senatus consultum ultimum ("senaatin viimeinen päätös”) oli hätätilajulistus, jossa 
virkamiehiä kehotettiin suojelemaan valtiota kaikin keinoin. 

1090. Lucius Cornelius Lentulus Crus. Toinen vuoden 49 konsuli oli Gaius Claudius Marcellus. 

1091. Cicero oli ollut Rooman lähistöllä, ja hän päätti lähteä. Atticus jäi Roomaan. 

1092. Imperaattorin merkki. 

1093. Uutiset Caesarin etenemisestä pohjoisessa olivat aiheuttaneet paniikkia Roomassa. Pompeius, 
konsulit ja monet muut olivat paenneet etelään. 

1094. tod Kaon, tou kalou. Stoalainen käsite, joka tarkoittaa moraalista hyvää. 

1095. tv OsOv ueyiotnv oT’ Eysiv tupavviöa, ten theön megisten höst’ ekhein tyrannida. Euripideen 
näytelmästä Foinissai (Foinikian naiset), 506. 

1096. Persian hyökkäyksessä vuonna 480 Themistokles taivutti ateenalaiset lähtemään pakoon 
Ateenasta, mutta Perikles ei tehnyt samoin peloponnesolaissodassa kuten eivät myöskään roomalaiset 
Gallien hyökätessä 390 eKr. 

1097. 08tmc nov TÖV Tpöodsv nevðóueða Kéa Äävöpöv, houtos pou tön prosthen epeuthometha klea 
andron. Ilias 9,524 (suom. Otto Manninen). 


1098. Öpun, horme. 

1099. Caesar. 

1100. Darapioudv, Falarismon, ts. julmuus. Viittaus Akragaan (lat. Agrigentum) tyranniin Falarikseen. 

1101. aiögojua Tpöac, aideomai Troas. Ciceron suosikkilainauksia. Ks. kirjeet 34 ja 284. 

1102. Manius Aemilius Lepidus, vuoden 66 konsuli. 

1103. Lucius Manlius Torguatus. Nämä eivät siis olleet valmiita seuraamaan Pompeiusta, jos tämä 
lähtisi Italiasta. 

1104. Cicero viittaa tässä tasavaltaan, jota ei enää ikään kuin ole olemassa. 

1105. Dolabella oli nyt Caesarin kannattaja. 

1106. Jäädä Roomaan vai lähteä. 

1107. Cicero ja hänen poikansa. 

1108. Lucius Calpurnius Piso Caesoninus, Caesarin appi. Cicero oli vihoissaan Pisolle, koska tämä ei 
konsulina (vuonna 58) asettunut vastustamaan Ciceron ajamista maanpakoon. 

1109. Pompeiuksen kotipaikka. 

1110. Nämä olivat alun perin Caesarin joukkoja. 

1111. Ciceron oman ja veljenpojan kanssa. 

1112. Tullia-tyttären kolmas aviomies, joka nyt oli Caesarin joukoissa ja suosiossa. 

1113. uävtic & apiotoc..., mantis d’ aristos... Sitaatti Euripideen kadonneesta näytelmästä (Nauck 
973). Kokonaisuudessaan säe kuuluu: uávtis © &piotoc Öotic EIKÄÖETOI KAhÖC, mantis d’ aristos 
hostis eikazetai kalos. ”Paras ennustaja on se, joka hyvin arvaa.” 

1114. Lat. succones. Viittaus Oppiuksiin, jotka olivat pankkiireja ja lähtöisin Veliasta. Ks. kirje 311 (Att. 
7,13a). Kyseessä voi olla sanaleikki: kreikan önöc, opos, tarkoittaa ”mehua” (tai varsinaisesti 
”maitiaisnestettä”) = lat. sucus > succo, ”mehumies”, tms. Käsikirjoituksissa esiintyy muoto sacco, 
”rahamies”, joka sinänsä sopisi merkityksellisesti tähän, mutta olisiko tämä ollut Ciceron mielestä 
hämärä? Mainittakoon, että Petroniuksella (Satyricon 38,6) esiintyy adjektiivi sucosus merkityksessä 
”rikas”. 

1115. Platon, Valtio 8, 546b+. 

1116. Caesarin alipäällikkö Galliassa, siirtyi Pompeiuksen puolelle. 

1117. Ks. kirje 309 (Att. 7,13). 

1118. Konsuli vuonna 64. 

1119. Lat. scopae solutae, sanonta, joka tarkoittaa mitättömyyttä. 

1120. Cicero ilmeisesti saneli kirjeen. 

1121. Dolabella. 

1122. Titus Furfanus Postumus, joka ilmeisesti oli kvestorina vuonna 50. 

1123. Nämä legioonat oli jotakuinkin kuusi kuukautta aiemmin saatu Caesarin joukoista parthialaissotaa 
varten. Legioonien nimitys tulee Appius Claudius Pulcherista, Gaius Claudius Pulcherin 
vanhemmasta pojasta, joka oli tuonut ne Galliasta Italiaan. Ks. kirje 309 (Att. 7,13,2). 

1124. Eli 24. päivää. Joka kahdeksas päivä oli markkinapäivä eli nundinae. Kampanjointi kesti siis 
ajanjakson, joka sisälsi kolme tällaista markkinapäivää. 

1125. Afranius ja Petreius olivat Pompeiuksen legaatteja. 

1126. Todennäköisesti Aulus Terentius Varro Murena. Ciceron pompejilainen ystävä. 

1127. Ciceron poika. 

1128. Znotwögotepov, Zestiodesteron. 

1129. Oikeusoppinut, Ciceron hyvä ystävä. 

1130. Roomassa. 

1131. ydyoc è AÄETTÖ YPpoTI ToAELOTATOV, psukhos de leptö khröti polemiötaton. Lainaus Euripideen 
kadonneesta näytelmästä (Nauck 906). 

1132. Ciceron pojan ja Ciceron veljenpojan kanssa. 

1133. Ks. kirje 114 (Att. 4,12). Tämä oli velkaa Ouintukselle. 

1134. Ks. kirje 244 (Att. 5,21,5). 

1135. mös öiknv..., mede diken..., [öwaonc npiv äumpoiv udOov äkovonc, dikases prin amfoin muthon 


akouses, ”ennen kuin olet kuullut molempia osapuolia”]. 

1136. kai ovvanobdavsiv, kai synapothanein. Fi tiedetä, mistä lainaus on peräisin. 

1137. Caesarista. 

1138. Cicero oli päättänyt lähettää naisväkensä takaisin Roomaan mutta pian muutti taas mielensä. 

1139. Enniuksen Medea (Vahlen 302). Vrt. Euripideen Medeia 352. 

1140. Viittaus mahdollisesti siihen, että Cicero torjui Caesarin esitykset vuonna 59. 

1141. Pompeius. 

1142. Cicero pelkäsi, että jos hän torjuisi Caesarin jyrkästi, Pompeius saattaisi uhrata hänet, mikäli 
sopisikin välinsä Caesarin kanssa. 

1143. Viittaus parthialaisten vetäytymiseen Syyriasta kesällä 50. 

1144. Marcus Tullius. 

1145. Ks. kirje 312 (Att. 7,14,2). 

1146. Pompeius. 

1147. Ei tiedetä, mihin Cicero tällä viittaa. 

1148. Ciceron kutsuminen takaisin maanpaosta. 

1149. Ts. liktoreita. 

1150. Quintus Mucius Scaevola. Nämä kolme ylimystä jäivät Roomaan, kun Mariuksella oli valta (87— 
83). Scaevolan surmasivat Mariuksen kannattajat. Kaksi muuta siirtyivät Sullan puolelle. 

1151. Thrasybulos pakeni Ateenasta vuonna 404 kolmenkymmenen tyrannin aikana mutta kokosi joukot 
ja vapautti Ateenan tyranneista vuonna 403. 

1152. Ts. molemmat konsulit. 

1153. Viittaus kenties pikemminkin Caesariin kuin Pompeiukseen. 

1154. Capitoliumilla sijaitsevassa Juno Monetan temppelissä lyötiin Rooman rahat. 

1155. T0AAA uátnv KEPÄESotv Ec NEpa Ovunvavrta polla maten keraessin es eera thymenanta, lainaus 
ehkä Kallimakhokselta. Ks. Catullus 64,111: ”turhaan sarviakin löi ilmojen tuuliin” (suom. Päivö 
Oksala). 

1156. npòc TadO Ö tı yp Kai TaAaUudodov, 

KAI TÄVT ET? EUOi TEKTOIVEEÖWV 

TÒ yàp Ed eT’ Suon. 

pros tauth’ ho ti khrē kai palamasthon, 
kai pant’ ep’ emoi tektainesthön 

to gar eu met’ emou. 

Sitaatti peräisin Euripideeltä (Nauck 918). 

1157. ToMAA yaipsiv TÖ kağ, polla khairein tö kalð. 

1158. tépac, teras. Caesar. 

1159. De re publica 5,8. 

1160. Kassandran ennustus Enniuksen Alexander-näytelmässä. Ks. Cicero, De divinatione 1,67. 

1161. Parthialaiset vetäytyivät yhtäkkiä. Ks. kirje 276 (Att. 6,6,3). 

1162. Ilepi öuovoiac, peri homonoias. Vrt. kirje 127 (Att. 4,11,2). 

1163. Ehkä Ouintus Fabius Vergilianus, Appius Pulcherin legaatti Kilikiassa. 

1164. Senaattorisääty. 

1165. Tarkoittaa mm. maanpakoa. 

1166. Vuonna 59. 

1167. Ks. kirje 337 (Att. 8,11,7). 

1168. Ts. senaattorisääty. 

1169. Caesar. 

1170. Ks. kirje 337 (Att. 8,11,3). 

1171. 21. helmikuuta. 

1172. Manius Lepidus ja Volcacius. 

1173. Ironinen kommentti. 

1174. Caesar oli vanginnut Vibulliuksen Corfiniumissa mutta vapauttanut tämän (Caesar, Gallian sota 


1,34,1). Ei tiedetä, mistä tehtävästä oli kyse. 

1175. Ts. prokonsulin liktorit. Domitius oli nimitetty Caesarin seuraajaksi Gallia Transalpinan johtoon. 

1176. Sanonta. Viittaus Pompeiukseen. 

1177. Appius Claudius Pulcher oli censor. 

1178. Ks. kirje 336 (Att. 8,9a,2). 

1179. Pompeius oli ollut vakavasti sairas edellisenä kesänä. 

1180. aiögsojoa Tpöac, aideomai Trõas. Ciceron suosikkilainauksia. Ks. kirjeet 34, 284 ja 307. 

1181. nò tùv öräAeryw, hupo ten dialeipsin. Atticuksen kvartaanakuume oli tietyntyyppinen malaria, 
jossa kuume nousee kolmen tai neljän päivän välein. ”Huono päiväsi” (lat. dies tuus, sananmukaisesti 
”päiväs?”) viittaa juuri tällaiseen päivään. 

1182. Ks. kirje 329 (Att. 8,3,6). 

1183. Vuonna 59. Ks. kirje 48 (Att. 2,19,4). 

1184. tís O? Eoti odos Tod Oavsiv äppovtic Ov, ti d’ esti doulos tou thanein afrontis ön. Euripideen 
tuntemattomasta näytelmästä (Nauck 958). 

1185. Ks. kirje 183 (Fam. 5,18). 

1186. Latinan verbi credere tarkoittaa ”uskoa” tai ”lainata rahaa”. 

1187. Intercessor tarkoittaa tribuunia (jolla oli veto-oikeus) mutta myös takaajaa. 

1188. Liittyy ilmeisesti Catilinan salaliittoon. 

1189. Sananmukaisesti ”pyöreitä omenoita”. Ei katsottu olevan sopivia karskeille sotilaille. 

1190. Liguriassa sijainneen Album Intimiliumin kaupungin (nyk. Ventimiglia) asukkaat. 

1191. Viittaus Lucius Domitius Ahenobarbuksen ja hänen joukkonsa vangitsemiseen Corfiniumissa. 

1192. Viittaus Caesariin, joka armahti Domitiuksen Corfiniumissa. 

1193. Ts. Demetrius. Psecas oli tyypillinen naisorjan nimi. 

1194. Atticuksen kvartaanakuume. Ks. 344 (Att. 9,2). 

1195. Ks. kirje 20 (Att. 1,14,5). 

1196. Ks. kirje 295 (Att. 7,3,5). 

1197. 18. heinäkuuta 390, jolloin gallit löivät roomalaiset. 

1198. Vuosi 58, jolloin Cicero joutui maanpakoon. 

1199. avdTIKA yáp Toi Eneita ue’ "ErTopa nÖTuUOc ETowoc, autika gar toi hepeita meth’ Hektora potmos 
hetoimos (Ilias 18, 96, suom. Otto Manninen). 

1200. adrika TEOvainv, Ensi odr Gp? Eus)lov taipo, KTetvouévo Enaudvoi autika tethainē, epei ouk ar 
emellon hetairo, kteinomenö epamunai (Ilias 18,99; suom. Otto Manninen). 

1201. Pompeius oli vakavasti sairaana edellisenä vuonna. 

1202. Via Minucia johti Beneventumista Brundisiumiin. Vibius Curius oli Caesarin ratsuväen 
komentaja. 

1203. 008& por top Euneöov, aI ahaddkmuoat, oude moi tor empedon, all’ alaluktemai (Ilias 10,93— 
94; suom. Otto Manninen). 

1204. odv te Ov? Epyousvo..., sun te du’ erkhomenö. Ilias 10,224. 

1205. Bécsi, theseis. 

1206. Fi pevetéov Ev TR Tatpiöt TUPpavvouuEvnc adrtiks. si navt tpónœ TUPOAVVIÖOoG KOTÄÄVOIV 
TPAYHATELTEOV, KÄV én Lä toðto nepi TOV ÖÄWY 1] mós KIVÖLVEDOELV. Ei EVÄAPINTEEV TÖV 
KATAAVOVTA LUT] AVTOG OÄPI TAI. EI TEIPATEOV ÄPi YEIV TI] TATPiöt TUPAVVOLLIEVI] Kup KAI AÖYO AAV 
Ù TOAEUOD. EI TOMTKOV TÒ I] OLYÄTÖELV ÄVA)Opijoavtä Toi tů natpiðos TUpavvovuut&vnc i rä navtoc 
itéov KIVÖUVOUL tG EAELÖEPIAG népi. EI TÖÄELOV ETAKTEOV Tj YOPA KAI TOMOPKITEOV TOMOPKI TEOV 
aùtův Topavvovuévyv. si KAI UN SoKIUÄT$OVTA tův ù moéuov KATÄÄVOIV ts Tupavvidöoc 
OVVATOYPATTÉOV ÖĞHOG TOIS ÄPioToIs. EI TOIG ELEPYETAIS KAI PiÄois ovyKivõvvevtéov EV TOG TOMTIKOIS 
KÄV UT SokOov ed BeBovisdoda nepi TÖV av. si ó usyäla tv Tatpida sdEPyeTtijoac ðr AdTo TE 
TOD<TO> ÄVIIKEOTA TAB0OV kal pÖovndsic KIVÖLVEDOELEV ðv EOsiovtiic OnEp ts Tatpidoc 1] EpETEÖV 
ALTO EALTOD NOTE KAI TÖV OIKEIOTÄTOV TOIETO0AL TPÖVOtav àpeuévæ tàs Tpdc Todc ioyvovtac 
ÖLATOMTEIAL. 

Ei meneteon en te patridi tyrannoumenes autes. ei panti tropö tyrannidos katalysin pragmateuteon, 
kan melle dia touto peri tōn holon he polis kindyneuseien. ei eulabeteon ton katalyonta me autos 


airetai. ei peirateon aregein te patridi tyrannoumene kairö kai logo mallon € polemö. ei politikon to 
hesykhazein anakhoresanta poi tes patridos tyrannoumenes & dia pantos iteon kindynou tes 
eleutherias peri. ei polemon epakteon te khöra kai poliorketeon auten turannoumenen. ei kai me 
dokimazonta ten dia polemou katalysin tes tyrannidos synapograpteon homðs tois aristois. ei tois 
euergetais kai filois synkindyneuteon en tois politikois kan me dokosin eu bebouleusthai peri tön 
holön. ei ho megala ten patrida euergetesas di’ auto te tou<to> anekesta pathön kai fihonetheis 
kindyneuseien an ethelontes hyper tes patridos & efeteon auto heautou pote kai tön oikeiotatön 
poieisthai pronoian afemeno tas pros tous iskhyntas diapoliteias. 

1207. Atticuksen kvartaanakuume. Ks. kirjeet 344 (Att. 9,2,1) ja 349 (Att. 9,5,1). 

1208. tò ovv&xov, to synekhon. Tämä tarkoitti, että Atticus hälvensi Ciceron pelkoja maineensa 
puolesta. 

1209. uń uor yopysimv Kepahtiv ösivoio mEMOpov, me moi gorgeien kefalen deinoio pelörou. Odysseia 
11,634. 

1210. Ironiaa. Ks. kirje 381 (Att. 10,9,1). 

1211. Milon oikeudenkäynti oli vuoden 52 alussa. 

1212. Caesarin mukaan (Bellum Civile 1,26,2) Caesar lähetti Magiuksen Pompeiuksen luo pyytämään 
tapaamista. 

1213. Lucius Manlius Torguatus (preetori) ja hänen serkkunsa Aulus Manlius Torguatus olivat Ciceron 
ystäviä. 

1214. Siellä kaupattiin mahdollisesti sotavankeja tai orjia. 

1215. M&vtop, næs T äp’ im, næs T äp TpoonttEouat avtov, Mentor, pös t' ar’ ið, pös t' ar 
prosptuksomai auton. Odysseia 3,22. 

1216. Ks. kirjeet 344 (Att. 9,2,1), 349 (Att. 9,5,1) ja 351 (Att. 9,4,2). 

1217. Atovdoroc ¿v Kopivlo, Dionusios en Korinthö. Kreikkalainen sananlasku, joka perustuu tarinaan 
tyranni Dionysios II:sta, joka avasi koulun Korintissa, kun hänet oli karkotettu Syrakusasta, koska 
hänen oli pakko saada hallita. Ks. Cicero, Keskusteluja Tusculumissa 3,27. Cicero vihjaa, että samalla 
tavalla optimaatit halusivat jonkinlaista poliittista valtaa. 

1218. Ks. kirje 350 (Att. 9,6,3). 

1219. Pohjoistuulet kuljettaisivat Pompeiuksen laivaston Atticuksen huvilan suuntaan. 

1220. On oletettu, että kyseessä olisi preetori Marcus Aemilius Lepidus, mutta henkilöydestä ei ole 
varmaa tietoa. 

1221. Augureiden. 

1222. TÖTE uor yávor edpeta ydov, tote moi khanoi eureia khthön. Ilias 4,182. 

1223. Caesar ei olisi voinut ylläpitää normaalia viljahuoltoa tai viljanjakelua ilman provinsseista 
saatavia veroja. 

1224. Caesarin. 

1225. Saattaa tarkoittaa asiakirjaa verotettavasta omaisuudesta, mutta tarkka merkitys jää epäselväksi. 

1226. Bacchuksen päivää eli Liberalia-juhlaa vietettiin 17. maaliskuuta. 

1227. v Toic EpotIKOI, en tois erötikois. 

1228. Platonin VII kirje, 348a. 

1229. Rooman vallan alaisuuteen kuuluva kaupunki, jonka asukkaille oli myönnetty täydet tai osittaiset 
kansalaisoikeudet. Municipumeilla oli oma paikallishallintonsa. 

1230. Vrt. Thukydides, Peloponnesolaissota 1,138,4. 

1231. vékviav, nekyian. Atticuksen nimitys Caesarin seuraajille. Kreikan sana on nimitys Odysseian 11. 
kirjalle, jossa Odysseus kutsuu manalan henkiä esiin. 

1232. tò u8Mov... kapaöoKi osu, to mellon ... karadokeseis. 

1233. Ouinguatrus. 19. maaliskuuta. 

1234. v&rviav, nekuian. Ks. kirje 355 (Att. 9,10,7). 

1235. Kirje 350A (Att. 9,6A). 

1236. Crassipes oli Ciceron entinen vävy, jonka kanssa Cicero oli edelleen hyvissä väleissä. 

1237. Edöaiuova, Eudaimona. 


1238. Oikeus asettua poissaolevana ehdokkaaksi konsulinvaalissa. 

1239. Quintus Mucius Scaevola, jonka Mariuksen kannattajat surmasivat vuonna 82 eKr. 

1240. Odr &ot Etvuoc Adyoc, ouk est’ etymos logos. Säe Stesikhoroksen ylistysrunosta Troijan 
Helenalle. 

1241. Ks. kirje 357 (Att. 9,12,1). 

1242. 18. päivä. 

1243. Zvvayoyh, Zynagoge. Kirje 355 (Att. 9,10). 

1244. Optimaattien. 

1245. ”ai yàp TOV tupävvov Ssiosic”, inquit ITÄätov, ”oiod? öt ueuryusvoir äväyroic”, ”hai gar tön 
tyrannön deeseis”, inguit Platön, ”oistha hoti memigmenai anankais.” Lainaus Platonin VII 
kirjeestä, 329d. 

1246. Ks. kirje 354 (Att. 9,9,4). 

1247. Ostian eteläpuolella sijaitseva rannikkoalue, jonne Aeneaan katsotaan rantautuneen. 

1248. Brundisium. 

1249. Muciuksen surmasivat Mariuksen kannattajat vuonna 82 eKr. Ks. kirje 329 (Att. 8,3,6). Lucius 
Cornelius Scipio Asiaticus, konsuli 83 eKr., joutui Sullan aikana proskriboiduksi ja pakeni 
Massiliaan. 

1250. kúvtepov, kunteron. Ks. Odysseia 20,18. 

1251. ğa uèv aùtóc... ğa SE kal Öaiuov nocet, alla men autos ... alla de kai daimön 
hupothesetai. Lainaus Odysseiasta 3,26—27. 

1252. Kenties Aulus Torguatuksen vapautettu. 

1253. Siitä, että Cicero tulee Roomaan. 

1254. ”Kuin taivutella Cicero tulemaan Roomaan”. 

1255. v&kvia, nekyia. Ks. kirje 355 (Att. 9,10,7). 

1256. Ouintus Pilius Celer oli Atticuksen vaimon veli. Ks. kirje 157 (Att. 4,18,5). 

1257. Ilmeisesti Atticus pyysi Ciceroa kertomaan keskustelusta Caesarin kanssa. 

1258. MaAaysdoav, lalageusan. Pääskynen oli merkki keväästä, ja tuolloin alkoi suotuisa aika 
purjehtimiselle. 

1259. Caesar. 

1260. Kirje 356A (Att. 9,11A). 

1261. Atticus ja Sextus Peducaeus. 

1262. Pompeius. 

1263. Ouintus Titiniuksen poika, ks. kirje 350 (Att. 9,6,6). 

1264. Caesarin kanssa. 

1265. UN) uáv äonovöi ye kal äkÄEIÖGC 
GN uéya péčac TI Kai EOOouEvoro1 nvðécða. 
me man aspousi ge kai akleiös 
alla mega rheksas ti kai essomenoisi pythesthai. 

Ilias 22,304. (suom. Otto Manninen). 

1266. Ehkä Volcacius Tullus. 

1267. Ks. edellä ”ostettu rauhantekijä”. 

1268. Arpinumin lähellä oleva kylä, jossa oli Ouintus Ciceron huvila. Myös huvilan nimi oli Laterium. 

1269. Servius Sulpicius Rufus. 

1270. Ouintus Ciceron huvila Aguinumin ja Arpinumin välillä. Kenties samalla myös paikannimi. 

1271. XoAaysvdoo, lalageusa. Ks. kirje 365 (Att. 9,18,3). 

1272. Caesarin virka-asunto hänen ollessaan pontifex maximus. 

1273. Cicero antaa ymmärtää, että hän jo konsulina (63 eKr.) oli nähnyt Caesarin vaarallisuuden. 

1274. Ouintus nuorempi oli käyttänyt äitiään tekosyynä lähteä Roomasta. 

1275. Lucius Caecilius Metellus oli yrittänyt estää Caesaria viemästä rahaa valtion rahastosta 
asettumalla rahaston oven eteen. Ks. Plutarkhos, Caesar 35. 

1276. Neutraalin aseman. 


1277. Ilmeisesti lähtöpäivästä. 

1278. Ouintuksen poikaa. Apkaöiav..., Arkadian... Ensimmäinen sana Delfoin oraakkelin vastauksesta 
spartalaisille. Herodotos 1,66: ”Vaaditko Arkadiaa? Sit en anna, liikoja vaadit”. (Suom. Edvard 
Rein.) 

1279. Atticus ilmeisesti aikoi mennä Apuliassa sijaitsevaan Sipontumin satamakaupunkiin ja odottaa 
siellä, kunnes pääsisi käymään Epeiroksessa. 

1280. Kun konsulit ja monet muut virkamiehet olivat lähteneet Italiasta Pompeiuksen kanssa, Ciceron 
mielestä kyse ei ollut aidoista senaatin kokouksista. Ks. kirje 368 (Att. 10,1,2): ”senaattorien istunto”. 

1281. Mescinius Rufus, Ciceron kvestori Kilikiassa. 

1282. Ts. lähteä Italiasta. 

1283. Luultavasti Ciceron vapautettu orja, eri henkilö kuin Terentian samanniminen vapautettu orja. 

1284. Sulpiciuksen poika. 

1285. Auguri Attus Naevius. 

1286. TOV èv TApövtov ðr EXaxiotnc Bovis Kpätiotoc yvóuov, TÖV ÖE UENMMÖVTOV Ec TÄETOTOV TOD 
YEYNOOHUEVOL Äpiotoc EİKACTÁG, 
tön men paronton di’ elakhistes boules kratistos gnömön, tön de mellontön es pleiston tou 
genesomenou aristos eikastes. 

Lainaus Thukydideen Peloponnesolaissodasta 
(1,138; suom. J. A. Hollo). 

1287. tò ÄUELVOV KAI TÒ YEIpov EV TÖ åpave ETI EOpa páňota, 
to ameinon kai to kheiron en tö afanei eti heora malista. 
Lainaus Thukydideen Peloponnesolaissodasta 
(1,138; suom. J. A. Hollo). 

1288. Scipio Africanus nuorempi kuoli yöllä yllättäen, ja uskottin, että hänet murhattiin. Sullan voittoisa 
päivä oli vuonna 88. 

1289. Senaatin äärimmäinen päätös, joka vastasi sotalain julistamista. 

1290. O orvmia, zelotypia. Syynä saattoi olla augurinvaalit vuonna 53. 

1291. Kirje 381A (Att. 10,9A=Fam. 8,16). 

1292. Asia ei ole täysin selvä mutta liittyy jotenkin Dolabellan raha-asioihin. 

1293. Toga praetexta oli purppurareunuksinen toga, jota käyttivät kuruuliset virkamiehet ja papit 
(sacedotes). Oppius ei päässyt ja tuskin saattoi olettaakaan pääsevänsä kuruuliseksi virkamieheksi. 
Hän ilmeisesti odotti papillista praetextaa. — Lat. dibaphus (kr. öiBapoc, difabos), ”kahdesti värjätty”. 
Caesarin kannattaja Gaius Curtius Postumus havitteli ilmeisesti auguripapin virkaa. Augurien 
käyttämä trabea oli purppuran ja keltaisen värinen toga. Tässä tapauksessa ”värjääjä” on Caesar. 

1294. okvutäÄnv Aakovcńv, skytalen Lakoniken. Viittaa spartalaisten käyttämään kirjoituksen 
salaamistekniikkaan ja esiintyy tässä merkityksessä ”salattu viesti”. 

1295. odvec ð Toi Aäyo, sune ho toi legö. Lainaus Pindarokselta. Platon lainaa sanontaa (Menon 76d; 
suom. Marianne Tyni). 

1296. Massilia (nyk. Marseille) oli evännyt Caesarilta pääsyn kaupunkiin. 

1297. Moneftalis = rahanlyöjä. Roomassa oli kolmimiehinen virkakunta tresviri monetales, joka vastasi 
rahanlyönnistä. Vettienus ei kuulunut siihen, joten Cicero käyttää sanaa halventavassa merkityksessä 
”rahanlainaaja/-kiskoja” tms. Cicero olisi toivonut Vettienuksen kutsuvan Ciceroa ”imperaattoriksi”. 

1298. Kirjeet ovat säilyneet, eli Atticus ei repinyt niitä. 

1299. GAM Tä èv npotetóyðo żácouev Gyvöusvoi zep, alla ta men protetukhthai easomen akhnumenoi 
per. Ilias 18,112 (suom. Otto Manninen). 

1300. Tässä on kyse jostain Ciceron salamyhkäisestä suunnitelmasta/hankkeesta. Ei tiedetä, miten nimi 
Caelius liittyy siihen. Ks. kirje 390 (Att. 10,16,4). 

1301. Eikä vain Arkadiaa. Sanonta, joka kuvaa tehtävän vaikeutta. Ks. kirje 374 (Att. 10,5,2). 

1302. 1[0oc, Ethos. — äpeti], arete. — õðaxtóv, didakton. Ks. Platon, Menon 71a. 

1303. Plinius vanhempi kertoo Luonnonhistoriassaan (8,55) ja Plutarkhos Antoniuksen elämäkerrassa 
(9), että Antoniuksen vaunuja vetivät leijonat. 

1304. nepi koluolvoiav yiveodon, peri koiliolysian ginesthai. 


1305. Nyk. Ischia. 

1306. ekitaovov, ekitaonon. Tekstimuoto epävarma. 

1307. Caesarin Italiasta värväämät legioonat olivat tyytymättömiä. Ks. kirje 386 (Att. 10,12a). 

1308. Viittaa kenties tehtävään saada aikaan rauha. 

1309. Ivallinen kommentti. 

1310. Axiuksen poika. 

1311. Caesar kertoo De bello civili -teoksessaan (1,30), että paikalliset karkottivat Cottan ja tämä pakeni 
Afrikkaan. 

1312. Ks. kirje 386 (Att. 10,12a,3). 

1313. Molemmat olivat augureja. 

1314. Kalenteri oli tämän verran pielessä. 

1315. Ks. kirje 387 (Att. 10,13,3). 

1316. Kopukatoi, Korykaioi. Sananmukaisesti korykoslaiset. Jooniassa sijaitsevan Korykos-vuoren 
rannikolla/satamissa korykoslaiset (ts. merirosvot) vakoilivat sopivia ryöstökohteita, mistä syystä 
”korykoslainen” alkoi tarkoittaa vakoojaa. 

1317. Philotimus tai mahdollisesti Terentia. 

1318. Tullian myötäjäisten toinen maksuerä. Myötäjäiset maksettiin yleensä kolmessa erässä. 

1319. Philotimus tai ehkä Terentia oli tämän takana. Ks. kirje 394 (Att. 11,1). 

1320. Ts. Pompeiuksen hallussa. 

1321. Tästä uhasta ei ole varmuutta. Erilaisia oletuksia on esitetty, mm. että Caesar uhkasi takavarikoida 
Ciceron talon Palatiumilla. 

1322. Jolloin Tullian myötäjäisten toinen maksuerä erääntyi. 

1323. Jos Cicero maksaisi ja ero tulisi, Cicero menettäisi rahat; toisaalta välirikko Dolabellan kanssa 
voisi olla vaarallista. Tullia ja Dolabella lopulta erosivat marraskuussa 46. 

1324. Tullian taloudellinen ahdinko. 

1325. Cicero on syystä tai toisesta jättänyt otsikosta pois nimensä ”Tullius”. 

1326. Dolabella, jolle piti maksaa Tullian myötäjäiset. 

Kirjeiden numerointi 


Käsikirjoitus Numero suomennoksessa 


1 Att. 1,5 
2 Att. 1,6 
3 Att. 1,7 
4 Att. 1,8 
5 Att. 1,9 
6 Att. 1,10 
7 Att. 1,11 
8 Att. 1,3 
9 Att. 1,4 
10 Att. 1,1 
11 Att. 1,2 
12 Fam. 5,1 
13 Fam. 13,78 
14 Fam. 5,2 
15 Fam. 5,7 
16 Fam. 5,6 
17 Fam. 5,5 
18 Att. 1,12 
19 Att. 1,13 
20 Att. 1,14 
21 Att. 1,15 
22 Att. 1,16 
23 Att. 1,17 
24 Fam. 13,42 
25 Fam. 13,41 
26 Att. 1,18 
27 Att. 1,19 
28 Att. 1,20 
29 Att. 2,1 
30 Att. 2,2 
31 Att. 2,3 
32 O.fr. 1.1 
33 Att. 2,4 
34 Att. 2,5 
35 Att. 2,6 
36 Att. 2,7 
37 Att. 2,8 
38 Att. 2,9 
39 Att. 2,12 
40 Att. 2,10 
41 Att. 2,11 
42 Att. 2,13 
43 Att. 2,14 
44 Att. 2,15 
45 Att. 2,16 
46 Att. 2,17 


47 Att. 2,18 


Att. 2,19 
Att. 2,20 
Att. 2,21 
Att. 2,22 
Att. 2,23 
Att. 2,24 
Att. 2,25 
O.fr. 1,2 
Att. 3,1 
Att. 3,3 
Att. 3,2 
Att. 3,4 
Att. 3,5 
Att. 3,6 
Att. 3,7 
Fam. 14,4 
Att. 3,8 
Att. 3,9 
O.fr. 1,3 
Att. 3,10 
Att. 3,11 
Att. 3,12 
Att. 3,14 
Att. 3,13 
O.fr. 1,4 
Att. 3,15 
Att. 3,16 
Att. 3,17 
Att. 3,18 
Att. 3,19 
Att. 3,20 
Fam. 14,2 
Att. 3,21 
Att. 3,22 
Fam. 14,1 
Fam. 14,3 
Att. 3,23 
Att. 3,24 
Att. 3,25 
Att. 3,26 
Fam. 5,4 
Att. 3,27 
Att. 4,1 
Fam. 13,60 
Att. 4,2 
Att. 4,3 
O.fr. 2,1 
Fam. 1,1 
Fam. 1,2 
Fam. 1,3 
Fam. 1,4 
O.fr. 2,2 
Att. 4,4 
Fam. 1,5a 
Fam. 1,5b 
O.fr. 2,3 


104 
105 
106 
107 
108 
109 
110 
111 
112 
113 
114 
115 
116 
117 
118 
119 
120 
121 
122 
123 
124 
125 
126 
127 
128 
129 
130 
131 
132 
133 
134 
135 
136 
137 
138 
139 
140 
141 
142 
143 
144 
145 
146 
147 
148 
149 
150 
151 
152 
153 
154 
155 
156 
157 
158 
159 


Fam. 1,6 
Q.fr. 2,4 
Q.fr. 2,5 
Q.fr. 2,6 
Att. 4,7 
Q.fr. 2,7 
Q.fr. 2,9 
Att. 4,4a 
Att. 4,8 
Att. 4,5 
Att. 4,12 
Fam. 1,7 
Fam. 5,3 
Att. 4,8a 
Fam. 5,17 
Fam. 13,6 
Fam. 13,6a 
Q.fr. 2,8 
Fam. 1,8 
Fam. 5,12 
Att. 4,6 
Att. 4,10 
Att. 4,9 
Att. 4,11 
Fam. 7,1 
Att. 4,13 
Fam. 13,40 
Fam. 13,51 
Fam. 13,76 
Fam. 1,10 
Fam. 13,9 
Fam. 5,8 
Q.fr. 2,10 
Q.fr. 2.11 
Q.fr 2,12 
Fam. 7,5 
Q.fr 2,13 
Att. 4,14 
Fam. 7,6 
Q.fr. 2,14 
Fam. 7,7 
Att. 4,16 
Q.fr. 2,15 
Att. 4,15 
Q.fr. 2,16 
Fam. 7,8 
Q.fr. 3,1 
Att. 4,17 
Q.fr. 3,2 
Fam. 7,9 
O.fr. 3,3 
Q.fr. 3,4 
Fam. 7,17 
Att. 4,18 
Q.fr. 3,5 
Fam. 7,16 


160 
161 
162 
163 
164 
165 
166 
167 
168 
169 
170 
171 
172 
173 
174 
175 
176 
177 
178 
179 
180 
181 
182 
183 
184 
185 
186 
187 
188 
189 
190 
191 
192 
193 
194 
195 
196 
197 
198 
199 
200 
201 
202 
203 
204 
205 
206 
207 
208 
209 
210 
211 
212 
213 
214 
215 


Q.fr. 3,6 
Att. 4,19 
Q.fr. 3,7 


Fam. 8,2 
Fam. 8,3 
Att. 5,9 
Att. 5,10 
Fam. 13,1 
Fam. 2,8 
Att. 5,11 
Att. 5,12 
Att. 5,13 
Att. 5,14 
Fam. 3,5 
Fam. 8,4 
Att. 5,15 
Att. 5,16 
Att. 5,17 
Fam. 3,6 
Fam. 8,9 


216 
217 
218 
219 
220 
221 
222 
223 
224 
225 
226 
227 
228 
229 
230 
231 
232 
233 
234 
235 
236 
237 
238 
239 
240 
241 
242 
243 
244 
245 
246 
247 
248 
249 
250 
251 
252 
253 
254 
255 
256 
257 
258 
259 
260 
261 
262 
263 
264 
265 
266 
267 
268 
269 
270 
271 


Fam. 
Fam. 
Fam. 
Fam. 
Fam. 


Fam 


Fam. 


15,7 
15,8 
15,9 
15,12 
15,3 
-8,5 
15,1 


Att. 5,18 
Att. 5,19 


Fam 
Fam 
Fam 
Fam 
Fam 
Fam 
Fam 
Fam 


15,2 
8,8 
+ 15,14 
(3.8 
29 
2,10 
- 8,10 
D 


Att. 5,20 


Fam 
Fam 
Fam 
Fam 
Fam 
Fam 
Fam 
Fam 
Fam 
Fam 


. 15,10 
. 15,13 
. 13,55 
. 15,4 
. 8,6 

. 13,58 
. 13,59 
. 7,32 
. 13,54 
-3,7 


Att. 5,21 
Att. 6,1 


Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 
Fam. 


3,9 
9,25 
13,53 
13,56 
13,65 
13,61 
13,62 
2,14 
2,11 
13,63 
13,57 
3,10 
13,64 
8,11 
8,7 


Att. 6,2 


Fam 
Fam 
Fam 


215,3 
22,13 
. 2,18 


Att. 6,3 


Fam 


. 8,13 


Att. 6,4 


Fam 


.2,19 


Att. 6,5 


Fam 
Fam 


.3,11 
vd, [2 


212 
213 
274 
275 
276 
277 
278 
279 
280 
281 
282 
283 
284 
285 
286 
287 
288 
289 
290 
291 
292 
293 
294 
295 
296 
297 
298 
299 
300 
301 
302 
303 
304 
305 
306 
307 
308 
309 
310 
311 
312 
313 
314 
315 
316 
317 
318 
319 
320 
321 
322 
323 
324 
325 
326 
327 


Att. 6,7 
Fam. 2,17 
Fam. 15,11 
Fam. 15,6 
Att. 6,6 
Fam. 2,15 
Fam. 3,12 
Fam. 8,14 
Fam. 3,13 
Fam. 8,12 
Att. 6,8 
Att. 6,9 
Att. 7,1 
Fam. 14,5 
Fam. 16,1 
Fam. 16,2 
Fam. 16,3 
Fam. 16,4 
Fam. 16,5 
Fam. 16,6 
Fam. 16,7 
Att. 7,2 
Fam. 16,9 
Att. 7,3 
Att. 7,4 
Att. 7,5 
Att. 7,6 
Att. 7,7 
Att. 7,8 
Att. 7,9 
Fam. 13,48 
Fam. 5,20 
Fam. 16,11 
Att. 7,10 
Att. 7,11 
Att. 7,12 
Fam. 14,18 
Att. 7,13 
Fam. 14,14 
Att. 7,13a 
Att. 7,14 
Att. 7,15 
Fam. 16,12 
Att. 7,16 
Att. 7,17 
Fam. 16,8 
Att. 7,18 
Att. 7,19 
Att. 7,20 
Att. 7,21 
Att. 7,22 
Att. 7,23 
Att. 7,24 
Att. 7,25 
Att. 7,26 
Att. 8,1 


328 
329 
330 
331 
332 
333 
334 
335 
336 
337 
337A 
337B 
337C 
337D 
338 
338A 
338B 
338C 
338D 
339 
340 
341 
341A 
342 
343 
344 
345 
346 
347 
348 
349 
350 
350A 
351 
352 
352A 
352B 
352C 
353 
354 
355 
356 
356A 
357 
358 
359 
359A 
360 
361 
362 
363 
364 
365 
366 
367 
368 


Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 


8,2 
8,3 
8,6 
8,7 
8,4 
8,5 
8,8 
8,10 
8,9a 
8,11 
8,11A 
8,11B 
8,11C 


Att 8,11D 


Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 


8,12 
8,12A 
8,12B 
8,12C 
8,12D 
8,13 
8,14 
8,15 
8,15A 
8,16 
9,1 
9,2 
9,2a 
9,3 


Fam. 7,27 
Fam. 8,15 


Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 
Att. 


9,5 


369 Att. 10,1a 


370 Att. 10,2 
371 Att. 10,3 
372 Att. 10,3a 
373 Att. 10,4 
374 Att. 10,5 
375 Att. 10,6 
376 Att. 10,7 
377 Fam. 4,1 
378 Fam. 5,19 
379 Fam. 4,2 
380 Att. 10,8 
380A Att. 10,8A 
380B Att. 10,8B 
381 Att. 10,9 
381A Att. 10,9A/Fam. 8,16 
382 Fam. 2,16 
383 Att. 10,10 
384 Att. 10,11 
385 Att.10,12 
386 Att. 10,12a 
387 Att. 10,13 
388 Att. 10,14 
389 Att. 10,15 
390 Att. 10,16 
391 Att. 10,17 
392 Att. 10,18 
393 Fam. 14,7 
394 Att. 11,1 
395 Fam. 8,17 
396 Att. 11,2 
397 Fam. 9,9 
398 Att. 11,3 
399 Att. 11,4a 
400 Att. 11,4 
401 Fam. 14,6 


Käsikirjoitus Numero suomennoksessa 
Att. 


1,1 10 
1,2 11 
1,3 8 
1,4 9 
1,5 1 
1,6 2 
1,7 3 
1,8 4 
1,9 5 
1,10 6 
1,11 7 
1,12 18 
1,13 19 
1,14 20 


1,15 21 


3,10 
3,11 
3,12 
3,13 
3,14 
3,15 
3,16 
3,17 
3,18 
3,19 
3,20 
3,21 
3,22 
3,23 
3,24 
3,25 
3,26 


5,10 


5,14 
5,15 
5,16 
5,17 
5,18 
5,19 
5,20 
5,21 
6,1 
6,2 
6,3 
6,4 
6,5 
6,6 
6,7 
6,8 
6,9 
7,1 
7,2 
7,3 
7,4 


89 

90 

92 

93 

100 
111 
113 
124 
108 
112 
117 
126 
125 
127 
114 
129 
141 
147 
145 
151 
157 
161 
188 
189 
190 
191 
192 
193 
194 
197 
201 
202 
205 
206 
207 
208 
211 
212 
213 
223 
224 
233 
244 
245 
261 
265 
267 
269 
276 
272 
282 
283 
284 
293 
295 
296 


297 
298 
299 
300 
301 
305 
306 
307 
309 
311 
312 
313 
315 
316 
318 
319 
320 
321 
322 
323 
324 
325 
326 
327 
328 
329 
332 
333 
330 
331 
334 
366 
336 
335 
337 
337A 
337B 
337C 
337D 
338 
338A 
338B 
338C 
338D 
339 
340 
341 
341A 
342 
343 
344 
345 
346 
351 
349 
350 


9,6A 350A 


9,7 352 
9,7A 352A 
9,7B 352B 
9,7C 352C 
9,8 353 
9,9 354 
9,10 355 
9,11 356 
9,11A 356A 
9,12 357 
9,13 358 
9,13a 359 
9,13A 359A 
9,14 360 
9,15 361 
9,15a 362 
9,16 363 
9,17 364 
9,18 365 
9,19 367 
10,1 368 
10,1a 369 
10,2 370 
10,3 371 
10,3a 372 
10,4 373 
10,5 374 
10,6 375 
10,7 376 
10,8 380 
10,8A 380A 
10,8B 380B 
10,9 381 
10,9A 381A 
10,10 383 
10,11 384 
10,12 385 
10,12a 386 
10,13 387 
10,14 388 
10,15 389 
10,16 390 
10,17 391 
10,18 392 
11,1 394 
11,2 396 
11,3 398 
11,4 400 
11,4a 399 


Käsikirjoitus Numero suomennoksessa 
Fam. 
1,1 95 


5,20 
7,1 
7,2 
7,5 
7,6 
el 
7,8 
7,9 
7,10 
7,11 
712 
7,13 
7,14 
7,15 
7,16 
7,17 
7,18 
7,27 
7,32 
8,1 
8,2 
8,3 
8,4 
8,5 
8,6 
8,7 
8,8 
8,9 
8,10 
8,11 
8,12 
8,13 
8,14 
8,15 
8,16 
8,17 
9,9 
9,25 
13,1 
13,6 
13,6a 
13,9 
13,40 
13,41 
13,42 
13,47 
13,48 


13,51” 


13,53 
13,54 
13,55 
13,56 
13,57 
13,58 
13,59 
13,60 


303 
128 
185 
139 
142 
144 
149 
153 
164 
165 
166 
167 
174 
175 
159 
156 
168 
347 
241 
196 
199 
200 
210 
221 
238 
260 
226 
215 
231 
259 
281 
266 
279 
348 
381A 
395 
397 
247 
203 
119 
120 
134 
130 
25 
24 
187 
302 
131 
248 
242 
236 
249 
256 
239 
240 
91 


13,61 251 


13,62 252 
13,63 255 
13,64 258 
13,65 250 
13,75 184 
13,76 132 
13,78 13 

14,1 82 

14,2 79 

14,3 83 

14,4 63 

14,5 285 
14,6 401 
14,7 393 
14,14 310 
14,18 308 
15,1 222 
15,2 225 
15,3 220 
15,4 237 
15,5 262 
15,6 275 
15,7 216 
15,8 217 
15,9 218 
15,10 234 
15,11 274 
15,12 219 
15,13 235 
15,14 227 
16,1 286 
16,2 287 
16,3 288 
16,4 289 
16,5 290 
16,6 291 
16,7 292 
16,8 317 
16,9 294 
16,10 172 
16,11 304 
16,12 314 
16,13 169 
16,14 170 
16,15 171 
16,16 173 


Käsikirjoitus Numero suomennoksessa 


Q.fr. 

1,1 32 
1,2 55 
1,3 66 


1,4 12 


94 

99 

103 
105 
106 
107 
109 
121 
110 
136 
137 
138 
140 
143 
146 
148 
150 
152 
154 
155 
158 
160 
162 


Cicero 


106 Marcus Tullius Cicero syntyy Arpinumissa 3. 
tammikuuta 106 


Rooma 


106 Konsuleina C. Atilius Serranus ja O. Servilius 
Caepio 


106 Pompeius syntyy syyskuussa 


105 Sora Jugurthaa vastaan päättyy 


102 Ciceron veli Ouintus syntyy 


102-101 Marius voittaa teutonit ja kimbrit 


100 Julius Caesar syntyy 


91 Cicero saa miehen togan (toga virilis) 


90-80 Cicero kouluttautuu Roomassa, mm. oikeus- 
tieteen opintoja O. Mucius Scaevola Augurin 
johdolla. Oppilaiden joukossa oli myös T. Pom- 
ponius (ts. Atticus), josta tulee elinikäinen ystävä 
Cicerolle. Cicero opiskelee myös filosofiaa Aka- 
temiaa edustavan Filonin johdolla, retoriikkaa 
Apollonios Molonin johdolla ja lisäksi oikeustie- 
dettä O. Mucius Scaevolan Pontifexin johdolla. 


91-87 Liittolaissota kapinoivia italialaisia kansoja 
vastaan, jotka vaativat kansalaisoikeuksia 


88 L. Cornelius Sullasta konsuli vuonna 


89 Cicero sotapalveluksessa liittolaissodassa Cn. 
Pompeius Strabon alaisuudessa 


95-81 Cicero kirjoittaa runoutta. 
Cicero latinantaa kreikkalaisen Aratoksen 
Fainomena-runoteoksen. 
Cicero laatii retoriikkaa käsittelevän teoksen 
De inventione n. 90-81. 


89-85 Ensimmäinen sota Pontoksen kuningas 
Mirhridatesta vastaan 


86 Historioitsija Sallustius syntyy. Julkaisee 
Caesarin murhan jälkeen (n. 43—41) Catilinan 
salaliittoa käsittelevän teoksen Bellum Catilinae 
(suom. Catilinan salaliitto). 


88-82 Kansalaissota Sullan ja Mariuksen joukkojen 
välillä 


83-81 Toinen sota Mirhridatesta vastaan 


81 Ciceron ura asianajajana alkaa 


79 Cicero nai Terentian 


79-77 Ciceron opintomatkat Kreikkaan ja Vä- 
hään-Aasiaan. Opiskelee Ateenassa filosofiaa 
Akatemiaa edustavan Antiokhos Askalonilaisen 
ja epikurolaisten Zenon Sidonlaisen ja Faidrok- 
sen johdolla sekä retoriikkaa Demetrioksen 
johdolla. Vähässä-Aasiassa Cicero opiskelee 
retoriikkaa Dionysios Magnesialaisen ja Menip- 
pos Straronikeialaisen johdolla sekä filosofiaa 


stoalaisen Poseidonioksen opissa. 


83 Sulla palaa Italiaan. Diktaattorina hän panee 
toimeen proskriptiot 


78 — Sulla kuolee 


76/75 Tytär Tullia syntyy 


75 Cicero valitaan kvestoriksi toimipaikkana Sisilia. 


74-71 Cicero toimii Roomassa puhujana. 


69 Cicero ediilinä 


77-71 Pompeius Hispanian johdossa 


74-63 Kolmas sota Mithridatesta vastaan. 


73 Orjakapina jonka johdossa on Spartacus. Crassus 
kukistaa kapinan 71. 


70 Cn. Pompeius ja M. Licinius Crassus konsuleina 
vuonna. 


68 Varhaisin säilynyt Ciceron kirje Atticukselle 


67 — Tullia kihlautuu C. Calpurnius Piso Frugin 
kanssa. Cicero valitaan preetoriksi. 


68 Caesar kvestorina. 


67 Sota merirosvoja vastaan Pompeiuksen johdolla. 
Sota kestää 3 kuukautta. 


66 Cicero preetorina 


66 Mithridates lyödään Pompeiuksen johdolla. 


65 Ciceron poika Marcus syntyy. 65 Runoilija Horatius syntyy 
63 Cicero konsulina yhdessä C. Antonius Hybridan 63 C. Iulius Caesar pontifex maximuksena. Octavia- 
kanssa. nus syntyy. Catilinan salaliitto kukistetaan joulu- 
Puheet Catilinaa vastaan (I-IV) kuun nonaena (5.12). Osa salaliittolaisista tuo- 
mitaan kuolemaan, Catilina pakenee mutta saa 
surmansa Pistoriassa. 
62 Ciceron veli Ouintus preetorina. Varhaisin säily- 62 Pompeius palaa Roomaan sotaretkeltä. 
nyt Ciceron kirje kokoelmassa Epistulae ad fami- 
liares on vuodelta 62. 
61 Ouintus-veli valitaan Aasian propreetoriksi 61-60 Caesar Hispanian propreetorina. 
Ciceron ja P. Clodiuksen välit kiristyvät. 
60 Cicero laatii konsulikauttaan käsittelevän eepok- 60 Caesar, Pompeius ja muodostavat kolmen mie- 
sen De consulatu suo. Varhaisin säilynyt kirje hen liittouman, ns. 1. triumviraatin. 
mA EEE ES kokoelmassa on 59 Historioitsija Livius syntyy. 
ni a 59 Pompeius nai Caesarin tyttären Julian. P. Clo- 
dius antaa adoptoida itsensä plebeijiksi ja hänestä 
tulee kansantribuuni (tribunus plebis). C. Iulius 
Caesar ja M. Calpurnius Bibulus konsuleina. 
58 Cicero lähtee maanpakoon, ensin Thessaloni- 58 Caesar prokonsulina Galliassa. 
keen ja sitten Dyrrakhioniin. 
57 Cicero palaa maanpaosta. 57 Kiista Ptolemaios Auleteen palauttamisesta 
Egyptin kuninkaaksi alkaa. 
56 Tullia kihlautuu Furius Crassipeen kanssa Pison 56 Tullia kihlautuu Furius Crassipeen kanssa Pison 
kuoltua. kuoltua. 
55 Retoriikkaa käsittelevä De oratore (suom. Puhu- 55 Pompeius ja Crassus konsuleina toistamiseen. 


jasta). Lisäksi hän kirjoittaa teoksen Dere 
publica (Valtiosta) 54-51 


Caesarille myönnetään viiden vuoden ”jatkokau- 
si” Gallian prokonsulina. Crassuksesta tulee 
Syyrian ja Pompeiuksesta Hispanian prokonsuli. 
Crassus lähtee vuoden lopussa provinssinsa 
hyökätäkseen parthilaisia vastaan. Pompeius 
pysyy Roomassa ja hoitaa provinssiaan legaat- 
tiensa välityksellä. 


55 ja 54 Caesar hyökkää Britanniaan. 


54 


Caesarin tytär Julia kuolee. Runoilija Catullus 


kuolee. 


53 Cicerosta tulee auguri. Cicero vapauttaa orjansa 
ja sihteerinsä Tiron. 

52 De legibus (suom. Laeista; vuoden 52 jälkeen). 

51 Cicerosta tulee Kilikian prokonsuli 

50 Cicero palaa Roomaan ja yrittää sovitella Pom- 
peiuksen ja Caesarin huonontuneita välejä. Tul- 
lia menee kolmannen kerran naimisiin, kolmas 
aviomies on Dolabella. 

49 Cicero epäröi 6 kuukautta, kumman puolelle 
asettua, ja lopulta lähtee Pompeiuksen perässä 
Kreikkaan. 

48 Pompeiuksen tappion jälkeen Cicero menee 


Korkyralle ja sitten Italiaan, Brundisiumiin, 
jonne hän jää 11 kuukaudeksi, kunnes 
Caesar armahtaa hänet syyskuussa 47. 


53 


49 


48 


Crassus kuolee Carrhaen sodassa parthialaisia 
vastaan. 


— Caesar luopuu Gallian valloituksesta. Hän kir- - 


joittaa Gallian sotaa kuvaavan teoksensa De 
bello Gallico (suom. Gallian sota). 


Kansalaissota puhkeaa. Caesar valloittaa Italian 
ja Hispanian. Pompeius kokoaa sotajoukkoja 
Kreikassa. Caesar huudetaan diktaattoriksi. 


Pompeius häviää ratkaisevan Farsaloksen taiste- 
lun 9. elokuuta, ja pakenee Egyptiin, jossa hänet 
murhataan. Caesar menee perässä ja joutuu 
Kleopatran pauloihin. 


47 Caesar kukistaa Farnakeen Zelan taistelussa, ja 
tämän jälkeen palaa Afrikkaan taistelemaan 
Pompeiuksen kannattajia vastaan. 

46 Cicero eroaa Terentiasta ja nai nuoren neidon 46 Caesar kukistaa pompeiuslaiset Thapsuksen 
Publilian. Omistautuu ennen muuta kirjoittami- taistelussa. Cato nuorempi tekee itsemurhan 
selle. Uricassa. Caesar joukkoineen lähtee Pompeiuk- 

sen poikien perässä Hispaniaan. 

45 Cicero eroaa Publiliasta. Tytär Tullia kuolee n. 45 Caesar lyö Pompeiuksen pojat ja kannattajat 
kuukausi synnytyksen jälkeen. Lapsi jää eloon Mundan taistelussa 17. maaliskuuta. Caesar 
mutta kuolee pian äitinsä jälkeen. valitaan elinikäiseksi diktaattoriksi. 

Cicero etsii lohtua filosofiasta ja omistautuu 
kirjoittamiselle. Vuosina 45—43 syntyy suuri 
määrä ennen kaikkea filosofista kirjallisuutta, 
mm. Ciceron jälkivaikutukseltaan merkittävim- 
piin teoksiin lukeutuva De officiis (suom. Velvolli- 
suuksista). 

44 Syksyllä Cicerosta nousee taas vallan huipulle, 44 Caesar murhataan 15. maaliskuuta. Octavianus 
kun hänestä tulee senaatin edusmies. Pitää saapuu Roomaan. Antonius lähtee sotimaan 
kuu-luisat 14 filippolaispuhettaan (v. 44-43) Caesarin murhaajiin kuulunutta D. Iunius Bru- 
An-toniusta vastaan. tusta vastaan 

43 Cicero senaatin johdossa, kamppailee Antonius- 43 Senaatti Ciceron johdolla lähettää Octavianuk- 


ta vastaan. Kun ns. toinen triumviraatti muodos- 
tetaan, Cicero suunnittelee pakevansa Kreikkaan 
mutta luopuu hankkeesta. Antoniuksen joukot 
surmaavat hänet 7. joulukuuta Formiaessa. 
Ciceron veli ja veljenpoika surmataan niinikään 
proskriptioissa. Filippoin taistelun (42) jälkeen 
Octavianus armahtaa Ciceron pojan Marcuksen, 
josta myöhemmin, vuonna 30, tulee consul suffec- 
tus. 


sen ynnä konsulit Aulus Hirtiuksen ja C. Vibius 
Pansan taistelemaan Antoniusta vastaan Muti- 
nassa. Hävittyään taistelun Antonius pakenee 
Galliaan M. Aemilius Lepiduksen luo. Octavia- 
nus marssii Roomaan ja valituttaa itsensä konsu- 
liksi. Yllättäen Antonius, Octavianus ja Lepidus 
päättävät jakaa vallan keskenään ja muodostavat 
I triumviraatin. He panevat toimeen laajat 
proskriptiot päästäkseen eroon vastustajistaan. 
Antonius vaatii Ciceron surmaamista. 

